
Perspectiva soluționării problemelor globale ale omenirii 


Lumea de astăzi se confruntă cu o multitudine de probleme majore, în ge- 
neral cunoscute şi analizate de diferite instituţii şi organizaţii internaţionale, nati- 
onale sau de societatea civilă şi lumea ştiinţifică. Discrepanţele care se manifes- 

tă la nivel planetar, fie că vorbim despre antagonismele dintre bogaţi şi săraci, 

i de problemele creşterii demografice, diferențele de dezvoltare economică, dife- 

rendele etnice, religioase, dezvoltarea culturală şi evoluţia socială în diferite zo- 

ne ale lumii sunt tot atâtea motive de instabilitate pentru societatea umană. Pro- 

blemele resurselor energetice, de alimentaţie, ale surselor de apă, poluarea şi 

protecția mediului, strâns legate de încălzirea globală, sunt tot atâtea teme care periodic sunt 

aduse în atenţia opiniei publice internaţionale. lată însă că, aceste probleme, atât de importante, 

nu îşi găsesc rezolvarea, chiar mai mult, ele se acutizează şi degenerează în stări conflictuale 

latente, confruntări militare clasice, dar de cele mai multe ori îmbracă forma unor conflicte asi- 

metrice, dintre care cea mai vizibilă astăzi este proliferarea terorismului. Aceasta nu înseamnă 

că terorismul este cel mai periculos fenomen contemporan - oricum o ierarhie precisă a scalei 

pericolelor la nivel planetar este o întreprindere efemeră şi care se poate schimba relativ rapid. 

Dintre multitudinea de pericole asimetrice cu care ne putem confrunta astăzi, unele sunt relativ 

dificil de determinat, având în vedere modul în care se desfăşoară şi materializarea efectelor lor 

într-o perioadă mai îndelungată de timp, de cele mai multe ori cu efecte aproape ireversibile, 

sau foarte greu de eliminat după ce s-au produs. Ne referim aici la războiul informaţional, mani- 

pularea strategică, controlul resurselor naturale, alte forme mult mai persuasive prin care un stat 

sau grup de state îşi poate impune voinţa politică asupra altor state sau zone ale globului. Aces- 

tora li se adaugă amenințările deja bine cunoscute şi des menţionate ca: proliferarea armelor de 
distrugere în masă, crima organizată, traficul de fiinţe umane, migraţia ilegală. 


Într-o lume unipolară pentru încă o bună perioadă de timp, dominată de Statele Unite şi în 
care alte puteri încearcă să-şi impună sau prezerve interesele, ne referim aici la Rusia, China, 
Uniunea Europeană, dar şi la Marea Britanie, Germania şi Franţa, soluționarea problemelor glo- 
bale ale omenirii va mai întârzia şi genera noi conflicte, a căror formă va fi tot mai rar cea clasică 
şi în care avansul tehnologic va juca un rol important. Aceasta nu înseamnă că rolul factorului 
uman se va diminua, ci va fi în continuare determinant. 


Această perspectivă face ca, printre altele, rolul serviciilor de informaţii în secolul XXI să 
fie tot mai important, iar valoarea informaţiilor deţinute de un anumit stat, să poată depăşi, în 
multe cazuri, valoarea comparativă a unor acțiuni economice, militare sau de altă natură. 


SUA, Rusia, progranul nuclear iranian şi Orientul Mijlociu 


Unul din subiectele de mare actualitate internaţională este situaţia din Irak şi strâns legat 
de aceasta, problema programului nuclear iranian, care în viitorul foarte apropiat pare a se în- 
drepta spre o nouă evoluţie. Până de curând, pe plan internaţional, analiştii apreciau, mai mult 
sau mai puţin tranşant, că situaţia din Irak şi evoluţia sa viitoare va marca o scădere a rolului şi 
poziției SUA pe plan mondial, alte voci reliefau creşterea importanţei în politica internaţională a 
țărilor Asiei de sud-est, a Chinei, iar şi mai puţini, vorbeau de o reîntoarcere în forță a Rusiei. 


Două poziţii recente ne-au reţinut însă atenţia, una exprimată într-o analiză a Stratfor sem- 
nată de preşedintele prestigioasei instituţii, George Friedman, cealaltă, aparținând unui bun ob- 
servator şi analist a situaţiei din Rusia. 

În prima, autorul face referire la principalele eşecuri ale politicii externe americane, 
(Coreea, Cuba, Vietnam, Iran şi recentul Irak) menţionând faptul că în pofida unor conflicte în 
care a fost angajată timp de 27 ani din ultimii 55 şi a faptului că acestea au fost în mod evident 

un insucces, ba chiar un dezastru, tendinţa pe termen lung a evoluţiei puterii americane, compa- 
rativ cu restul lumii a fost favorabilă SUA. Nu ne vom opri asupra argumentelor pertinente care 
susțin această afirmaţie, însă dorim să subliniem faptul că, în toate aceste conflicte în care a fost 
implicată, SUA nu a folosit decât o mică parte din potenţialul său militar, nu a fost declarată mobi- 
lizare generală, economia nu a fost trecută la producţia de război şi nici nu a fost folosită arma 
nucleară pentru învingerea adversarului. Puterea şi forța SUA stau mai ales în puterea economi- 
că şi avansul tehnologic pe care-l deţin, precum şi în stabilitatea internă, chiar dacă unele diver- 
gente de interese dintre principalele corporaţii americane şi unii decidențţi politici fac să se creadă 
în slăbiciunea SUA. 


În ceea ce priveşte Rusia, evoluția ascendent geopolitică a acesteia a fost legată de apari- 
ţia unor personalități puternice (Ivan cel Groaznic, Petru cel Mare, Stalin), perioade marcate, prin- 
tre altele, de o dezvoltare economică mai susţinută. Multe analize actuale prezintă Rusia ca un 
imperiu al energiei . Încă nu este foarte clar dacă preşedintele Putin, care a reuşit să stopeze de- 
clinul internaţional al Rusiei prin centralizarea coercitivă a resurselor şi să folosească pârghiile 
statului pentru a direcţiona o nouă dezvoltare, va reuşi să fie personalitatea care să marcheze 
cea de-a patra creştere importantă a Rusiei pe plan internaţional. 


Un reputat geopolitician francez spunea, chiar în titlul uneia din lucrările sale de referinţă 
“Orice imperiu va pieri”. Unele imperii au dispărut după ce au pierdut controlul Orientului Mijlociu 
(macedonean, persan, roman, otoman, britanic). Poate şi din acest motiv, lupta pentru controlul 
Orientului Mijlociu a intrat în prezent într-o nouă fază tensionată. 


Evolutia viitoare a lumii 


Preocuparea pentru „desenarea” evoluţiei viitoare a lumii, a statelor, sau a unor entități mai 
mici, a existat din totdeauna în rândul politicienilor, filosofilor, militarilor, analiştilor politici, a cerce- 
tătorilor din diferite alte domenii de activitate. Am putea spune că dezvoltarea cunoaşterii şi a teh- 
nologiei din ultimul secol a dus la o manifestare şi mai pregnantă a acestei preocupări, unii ridi- 
când-o la rangul de ştiinţă. 

Eliminând acele prognoze pe termen lung cu vădit caracter propagandistic sau bazate pe 
elemente mai mult sau mai puţin oculte şi care nu-şi găsesc o explicaţie în „bagajul” de cunoştin- 
te acumulat până acum de umanitate, suntem martorii apariției mai multor previziuni demne de 
analizat, elaborate de diferite personalități cu mare vizibilitate internaţională, alţi experţi, de insti- 
tuții neguvernamentale, sau chiar de un summum de astfel de entităţi, uneori sub egida unor in- 
stituţii de stat. 


Analizând unele din aceste materiale pot fi desprinse concluzii interesante privind viitorul 
societăţii umane pentru următorii 15-20 de ani. Prognozele pe perioade mai îndelungate le consi- 
derăm mult prea hazardate şi lipsite de suficiente argumente. În acest sens putem menţiona că 
printre principalele trăsături evolutive cu o mai mare certitudine se găsesc: ireversibilitatea proce- 
sului de globalizare, care pare să devină mai puţin occidentalizat; creşterea economiei mondiale 
şi în acest context multiplicarea firmelor internaţionale, tot mai multe cu dezvoltare globală şi care 
facilitează răspândirea noilor tehnologii; dezvoltarea economică impetuoasă a Asiei şi posibilita- 
tea de a deveni un actor economic de talie medie; resursele energetice existente sunt încă sufici- 
ente pentru satisfacerea cererii de consum; problemele de mediu şi cele morale vor deveni tot 
mai mari; unele state îşi vor dezvolta capacităţile de producere a armelor de nimicire în masă, 
este posibilă apariţia unor noi astfel de state; politica islamistă va rămâne o forță puternică; va 
creşte puterea actorilor nonstatali; instabilitatea se va manifesta cu preponderență în Orientul Mij- 
lociu, Asia şi Africa, iar în acest context este puţin probabil ca un conflict între marile puteri să se 
transforme într-un război global; SUA vor rămâne cel mai puternic actor economic, tehnologic şi 
militar; va continua procesul de îmbătrânire a populaţiei din statele puternic dezvoltate. 

Dintre toate provocările cu care omenirea se confruntă la scară planetară, se pare că doar 
în două cazuri există opinii convergente ale tuturor actorilor: proliferarea armelor de nimicire în 
masă şi terorismul (cu menţiunea că recunoaşterea acestui pericol nu a dus şi la o definiţie una- 
nim acceptată a terorismului, condiţie minimă pentru o combatere eficientă a acestuia pe plan 
mondial). 


Poate mulţi vor fi surprinşi ca la finalul acestor rânduri să insistăm pentru “investiţia” pe care 
societatea umană trebuie să o facă în tânăra generaţie (1,5 miliarde de locuitori ai planetei au 
vârste între 12-24 de ani, din care 1,3 miliarde în ţările în curs de dezvoltare, ceea ce este o 
oportunitate, dar se poate transforma şi într-o deficiență). Copii trebuie să intre în adolescenţă cu 
o pregătire de bază pentru a putea învăţa şi trăi mai departe, să intre în viaţa activă la momentul 
potrivit şi să fie capabili de a acumula noi cunoştinţe precum şi să li se acorde şanse egale pentru 
a se manifesta în viața publică. Nu ştim dacă toate acestea vor fi soluționate vreodată. Să nu 
uităm că părinţii se plâng de copii - şi viceversa - de foarte mult timp. 


Rezervele mondiale energetice 


Ca urmare a manifestării tot mai pregnante a tendinței de eliminare a diferenţelor economi- 
ce şi politice între principalii lideri mondiali, unul din domeniile în care noua ordine globală se ma- 
nifestă tot mai pregnant, chiar cu agresivitate de multe ori, este acela al competiţiei pentru contro- 
lul rezervelor de petrol şi gaze pe plan mondial. Timp de mai multe decenii piața mondială a ener- 
giei a fost controlată de mari corporaţii americane şi europene. Acestea au folosit resursele finan- 
ciare imense de care au dispus, capacitatea lor tehnologică, managerială şi influenţa în cadrul 
guvernelor, pentru a-şi crea o poziţie preferenţială disproporţionată pe pieţele de energie. Cu o 
“ferocitate” simțită şi de multe companii occidentale, marile companii transnaţionale servesc în 
prezent mai ales interesele americane, uneori europene şi se străduiesc să-şi menţină dominaţia 
pe o piață unde acţionează şi alte forțe sau intervin guverne străine. În ultimii ani se remarcă însă 
o oarecare coagulare a unor forțe împotriva intereselor occidentale pe piața globală a petrolului şi 
gazului natural, cu scopul de a reduce influenţa acestora pe piaţa energetică mondială. 


Creşterea economică globală şi în cadrul acesteia dezvoltarea mai accentuată a Asiei, un- 
de se remarcă China şi India, a dus la o importantă creştere a consumului mondial de țiței, justifi- 
când şi preocupările celor două ţări pentru a-şi asigura sursele strategice de petrol şi gaze natu- 
rale, pe cât posibil pe termen lung. Unul din pericolele pe care această tendinţă o prezintă este 
acela că, firmele de stat ale acestor țări, nu dispun de tehnologia necesară pentru a dezvolta teh- 
nologii viabile şi surse care să înlocuiască rezervele ce le vor consuma, ceea ce duce la creşte- 
rea pericolului unei epuizări mai rapide a rezervelor naturale, la ascuţirea concurenţei între con- 
sumatorii occidentali şi cei asiatici, cu posibile consecinţe negative asupra creşterii economice 
mondiale. 


O altă parte a problemei o constituie situaţia rezervelor mondiale. Rezervele occidentale din 
Marea Nordului, Alaska, Golful Mexic, Alberta şi alte zone, sunt din ce în ce mai costisitor de ex- 
ploatat, sau pun probleme ecologice, chiar dacă nu sunt încă epuizate. Cea mai mare parte a re- 
zervelor mondiale, cu preţ de extracţie şi rafinare redus sunt controlate de un mic număr de ţări 
din Orientul Mijlociu şi fosta URSS. Mai mult, creşterea vertiginoasă a preţurilor, începând cu 
2005, a constituit un element care a venit în sprijinul urmăririi scopurilor politice strategice ale 
unor ţări ca Venezuela, Rusia şi Kazahstan, poate în detrimentul dezvoltării macroeconomice. În 
acest sens analişti ruşi apreciau că, la un preţ al țițeiului de 15 dolari/baril Rusia este o ţară obiş- 
nuită, pe când la 80 dolari/baril “devine o putere imperială”. 


Orientarea spre surse alternative de energie capătă noi valenţe, în cadrul căreia produce- 
rea de energie folosind capacităţile nucleare este tot mai mult evocată, cu toate efectele pe care 
le implică controlul energiei nucleare şi pericolul folosirii acesteia în scopuri militare. 

Societatea umană, în întregul său, este încă insuficient preocupată pentru a-şi asigura 
aprovizionarea cu energie în condiţii cât mai convenabile şi nici nu dispune de mijloacele necesa- 
re în acest sens. Marile corporaţii transnaţionale vor mai influenţa încă hotărâtor politica energeti- 
că mondială, cu posibile consecinţe şi asupra evoluţiei situaţiei politico-militare din zonele de inte- 
res, cu preponderență în Orientul Mijlociu. 


Probl. globale-terorism, migraţia f. de muncă, evol. Tehnologică 


Începutul secolului XXI este marcat de provocări periculoase privind securitatea, libertatea 
şi modul de viață. Mediul global actual este mult mai conectat şi complex decât lumea bipolară şi 
a Războiului Rece. Continuarea globalizării a permis, amplificat şi accelerat pericolele derivând 
din terorismul internaţional, proliferarea armelor de nimicire în masă, eşecul unor state şi traficul 
ilegal de droguri şi persoane. Aceste pericole, alături de altele, cresc în viteză din ce în ce mai 
mare, ca urmare a dezvoltării tehnologice şi depăşesc barierele geografice, granițele statele sau 
organizaționale, reducând şi mai mult diferenţa dintre amenințările interne şi externe, dintre peri- 
colele strategice şi cele tactice. 


Mişcări radical extremiste folosesc terorismul global pentru a-şi atinge scopurile, atacând 
persoane inocente fără a ţine cont de frontierele naţionale, iar actori statali şi nestatali continuă 
să manifeste interes pentru a se dota cu arme de distrugere în masă prin mijloace ilicite. 


Suntem martorii unei tot mai mari discrepanțe între evoluţia tehnologică rapidă şi progresul 
mai lent al conştiinţei sociale, a gradului de responsabilitate şi maturitate socială a multora din 
semenii noştri. Progresul ştiinţific înregistrat din secolul XVII şi până în prezent a creat posibilita- 
tea reală ca un viitor război să se transforme într-o catastrofă planetară, omenirea trebuind să fie 
mai mult preocupată pentru soluţionarea conflictelor cu mijloace mai puţin distructive, dacă nu 
exclusiv pe calea negocierilor. 


Migraţia forței de muncă, mai ales de la Sud la Nord (de exemplu din Mexic în SUA) şi de la 
Est spre Vest (din Asia în Europa şi America, din Europa de Est în Europa de Vest) sunt încă de- 
parte de a produce o omogenizare a societăţii globalizate, efectele lor fiind mai degrabă inverse, 
de polarizare a bogățiilor şi expertizei în unele zone, a sărăciei şi ignoranței în altele. Cu toate 
acestea, chiar dacă unele cercetări ştiinţifice susțin că “bogaţii devin mai bogaţi iar săracii mai 
săraci”, există şi estimări mai optimiste care demonstrează că eficienţa şi productivitatea încep să 
crească şi în zonele mai sărace, făcând ca “bogatii să se îmbogăţească mai repede, iar săracii să 
sărăcească mai încet”. 

Atentatele de la Londra, executate de un etnic pakistanez născut în Marea Britanie, mişcă- 
rile violente ale etnicilor arabi şi din Africa de Nord în Franţa, au provocat serioase dezbateri pri- 
vind problemele imigrației şi ale asimilării culturale în Europa, unde imigranții şi descendenții lor 
au devenit prezenţe tot mai vizibile în toate marile oraşe europene. Este tot mai obişnuit să vezi 
indieni la Londra, marocani la Paris, vânzători ambulanți din Bangladesh pe străzile din Roma, 
modele din Turcia în Berlin, şoferi de taxi afgani la Amsterdam şi exemplele ar putea continua. 
Dezbaterile privind intrarea Turciei în Uniunea Europeană va aduce şi mai multă culoare acestei 
problematici. Mai mult, procesul de îmbătrânire a populaţiei europene va duce la o reducere a 
forței de muncă active de origine europeană, cea existentă trebuind să suporte protecția socială 
asigurată unui tot mai mare procentaj de populaţie vârstnică. Aceste probleme vor continua să 
confrunte Europa încă mulţi ani. 


În Statele Unite, o naţiune făurită de imigranţi, elita politică şi cea a mediului de afaceri nu 
mai poate ignora nemulţumirea americanilor obişnuiţi care văd mulţimea necontrolată de noi imi- 
granţi şi despre care ei cred că le compromit şansele de a obține un loc de muncă şi duc la creş- 
terea insecurităţii. Imigrația este o problemă care va continua să preocupe societatea americană 
încă mulţi ani. Specialiştii în drept din principalele partide americane vor încerca să găsească o 

modalitate legală pentru a reconcilia mândria, tradiţiile imigrației americane şi interesele econo- 
mice cu masiva presiune populară de “a face ceva” în legătură cu imigrația. În afara presiunilor 
populare, beneficiile imigrației sunt corect evaluate de conducerea politică şi economică america- 
nă, problema care se pune este cât timp elita americană va continua să întârzie un răspuns la 
solicitările populare. Probabil un început poate fi făcut în timpul campaniei electorale din anul 
2008, când această problemă va figura printre subiectele importante ale dezbaterilor. 


Schimbările climatice globale 


Oamenii işi fac rău nu numai unul altuia, ei ucid animale şi provoacă distrugeri, schimbări 
de mediu, cu o energie demnă de ceva mai bun. Aceasta este o tragedie nu numai pentru anima- 
lele sau plantele care suferă direct, dar duce la schimbări climatice cu consecinţe grave, chiar 
catastrofale nu numai pentru viața oamenilor ci şi pentru evoluţia generală a societăţii umane, a 
situaţiei politice pe plan regional şi global. Paleoclimatologi au apreciat că intervenţia masiva a 
omului în modificarea climei globale a început acum aproximativ 8.000 de ani odată cu acţiunile 
de despădurire pentru extinderea terenului agricol cultivabil, şi s-a continuat acum 5.000 de ani, 
odată cu începuturile culturii irigate a orezului în Asia. 


Concluziile privind continuarea încălzirii globale, larg împărtăşite de climatologi, au determi- 
nat state, mari corporaţii şi persoane particulare să treacă la implementarea unor acţiuni care să 
oprească, sau reducă acest fenomen. Primul document internaţional pentru combaterea încălzirii 
globale este Protocolul Kyoto, ca amendament la Convenţia Cadru privind Schimbările Climatice 
a ONU, negociat în 1997. În prezent Protocolul este semnat de 160 state şi acoperă peste 55% 
din emisia de gaze de seră. SUA, cel mai mare emitent de asemenea gaze, Australia şi 
Kazahstanul au refuzat să ratifice acest tratat. China şi India, alți doi mari poluatori au ratificat 
tratatul, dar, ca ţări în curs de dezvoltare, sunt exceptate de la prevederile acestuia. Tratatul expi- 
ră în anul 2012, negocieri internaţionale privind un nou tratat sunt prevăzute să înceapă în acest 
an. În februarie 2007 la Geneva, sub egida ONU, a avut loc o reuniune ştiinţifică 
interguvernamentală privind schimbările climatice. În aprilie 2007, un grup de 11 generali şi ami- 
rali în rezervă din armata SUA, reuniți în organizaţia neguvernamentală non profit CNAC, cu o 
activitate de peste 60 de ani de cercetări şi analize, au elaborat şi publicat studiul “Securitatea 
naţională şi ameninţarea schimbărilor climatice” (National Security and the Threat of Climate 
Change), pe care de altfel îl prezentăm pe scurt in cadrul acestui număr. 


Din toate aceste documente şi multe altele, rezultă că schimbările climatice constituie o no- 
uă formă de ameninţare la securitatea naţională a statelor, cu consecințe negative, unele chiar 
devastatoare, asupra tuturor domeniilor vieţii economice, politice şi sociale, asupra unor regiuni, 
şi la nivel global. Schimbările climatice pot acţiona ca un multiplicator a amenințărilor de instabili- 
tate în regiuni convulsionate de conflicte, sau tensiuni social-economice. 


Efectele prevăzute ale schimbărilor climatice pentru următoarele decenii includ evenimente 
climatice extreme ca seceta, inundațiile, creşterea nivelului mărilor şi oceanelor, topirea ghețari- 
lor, creşterea vitezei de propagare a diferitelor epidemii (malaria, holera, etc). Schimbările climati- 
ce ameninţă siguranţa alimentaţiei şi a aprovizionării cu apă a populațiilor din diferite zone, provo- 
când migrații de persoane, creând noi categorii de refugiaţi sau strămutați. Creşterea nivelului 
mărilor a dus la eroziuni ale unor zone de litoral, fenomenul de deşertificare şi reducerea surselor 
de apă au provocat, numai în anul 2006 la un număr de 10 milioane de persoane refugiate, iar 
până la sfârşitul acestui deceniu se apreciază că numărul de refugiaţi, ca urmare a schimbărilor 
de mediu, va ajunge la 50 milioane. Schimbările climatice vor avea un efect mai puternic asupră 
țărilor sărace, a celor în curs de dezvoltare, ca urmare a capacităţilor lor umane, financiare şi in- 
stituţionale reduse de a anticipa şi răspunde direct la efectele schimbărilor climatice. Aceste vul- 
nerabilităţi sunt şi mai mari pentru ţările din zonele tropicale şi sub-tropicale. Ţările cu regimuri 

politice slabe sau instabile vor fi şi mai mult expuse pericolelor exacerbării conflictelor interne, 
extremismului, a dezvoltării unor ideologii autoritariste şi radicale. 


Din punct de vedere al securităţii naţionale a statelor trebuie luate măsuri pentru creşterea 
capacităţilor de a răspunde consecinţelor schimbărilor de climă, mai ales în ceea ce priveşte par- 
ticiparea la eliminarea consecinţelor catastrofelor naturale, epidemiilor, migraţiilor cauzate de 
schimbări climatice, extinderea terorismului, ameninţarea schimbării echilibrelor privind accesul la 
sursele energetice, adaptarea programelor de dotare a armatelor şi planificare a acţiunilor, cule- 
gerea de informații specifice de către serviciile de informații. 


60 de ani de la Planul Marshall 


În iulie 1947, pentru o perioadă de patru ani, SUA au inițiat ceea ce este cunoscut îndeob- 
şte ca Planul Marshall (după numele Secretarului de Stat american din acea vreme şi care l-a 
prezentat iniţial într-un discurs în fața absolvenţilor Universităţii Harvard la 5 iunie 1947), denumi- 
rea oficială a documentului fiind Programul de Redresare Europeană (European Recovery 
Programme). Programul a fost primul dintr-o serie de planuri ale SUA de a crea o puternică struc- 
tură de ţări aliate în Europa şi a opri răspândirea comunismului după cel de-al doilea război mon- 
dial. 


Prezentat oficial la o reuniune a unor ţări europene la 12 iulie 1947, planul a constat în 
acordarea a circa 13 miliarde de dolari asistenţă economică şi tehnică ţărilor făcând parte din Or- 
ganizația Europeană pentru Cooperare Economică şi se consideră că a jucat un rol important în 
realizarea ulterioară a integrării europene, eradicând barierele tarifare şi punând bazele unor in- 
stituții de coordonare a economiei vest-europene la nivel continental. Trebuie menţionat că Planul 
a fost prezentat Uniunii Sovietice şi aliaţilor săi, cu condiţia înfăptuirii unor reforme politice şi ac- 
ceptării unor forme de control extern, ceea ce l-a făcut pe ministrul sovietic de externe din acea 
vreme, Molotov, să-l caracterizeze ca plan imperialist de extindere a dominaţiei dolarului. 


Este însă evident că rezultatele economice ale acestui plan au fost pozitive, la sfârşitul pro- 
gramului, economia fiecărui stat participant depăşind nivelele anterioare declanşării celui de-al 
Doilea Război Mondial, cu excepţia Germaniei, al cărei start de dezvoltare a fost întârziat ca ur- 
mare a distrugerilor de război şi dimensiunilor economice mari. Perioada 1948-1952 a fost cea 
mai rapidă perioadă de dezvoltare economică a Europei, producția industrială crescând cu 35%, 
iar agricultura depăşind substanţial producţia pre conflict. Europa de Vest a început o perioadă 
de două decenii de dezvoltare economică, standardele de viaţă crescând vertiginos. Istoricii sunt 
încă împărţiţi în aprecierea rezultatelor Planului Marshall, cei mai mulţi respingând efectul miracu- 
los asupra refacerii Europei de Vest, având în vedere că pe plan mondial exista o tendinţă gene- 
rală de redresare economică şi apreciind că, deşi nu a iniţiat redresarea economică, efectul Pla- 
nului a fost acela de mărire a ritmului de dezvoltare. 


Deşi se vorbeşte îndeobşte de efectele economice ale Planului, trebuie subliniat faptul că 
efectele politice au fost cel puţin la fel de importante. Planul a permis ţărilor Europei de Vest să 
reducă măsurile de austeritate şi raţionalizare, ducând la reducerea nemulțumirilor populațiilor şi 
aducând stabilitate politică. Influența comunistă în Europa de Vest a scăzut, şi ca o consecinţă a 
acesteia, partidele comuniste au scăzut în popularitate în aceste ţări. Relaţiile economice create 
în această perioadă au constituit un factor favorizant pentru crearea NATO şi menţinerea Alianţei 
Nord-Atlantice şi după încheierea războiului rece. 


Deşi unii istorici de azi consideră că succesul Planului Marshall a fost exagerat, efectul 
acestuia este considerat de cei mai mulţi ca favorabil, determinând mai multe iniţiative pentru 
adoptarea unor planuri similare după căderea comunismului: “Planul Marshall pentru Europa de 
Est”, pentru Africa, sau un Plan Marshall Global, care să contribuie la redresarea economică a 
regiunilor respective, sau a întregii societăţi umane. 

Ultimul summit SUA-UE, de la 30 aprilie 2007, ca o continuare modernă a relațiilor econo- 
mice stabilite în timpul Planului Marshall, a accentuat necesitatea întăririi integrării economice 
transatlantice, ambele părţi urmărind, oficial, accelerarea deschiderii spre schimburi mondiale în 
cadrul Organizaţiei Mondiale a Comerţului. Nu toate punctele de vedere sunt convergente, ameri- 
canii fiind nemulţumiţi de protecţionismul Europei, iar europenii manifestând “o lipsă de încredere 
în conducerea americană la cel mai înalt nive!”- după cum aprecia Richard Holbrooke într-un stu- 
diu recent publicat. 


Problema refugiaților pe plan mondial 


Recent a fost aniversată ziua internaţională a refugiaților, creată în anul 2000, prin Rezolu- 
ție specială a Adunării Generale ONU. Cele mai recente statistici arată că, în pofida eforturilor 
internaţionale de soluţionare a acestei probleme, drumul rămas de parcurs este încă lung. Con- 
form datelor prezentate de Înaltul Comisariat al Naţiunilor Unite pentru Refugiaţi, la începutul 
anului 2006, numărul acestora era de 8,4 milioane, cel mai scăzut din 1980, excepţie făcând refu- 
giaţii palestinieni (4,3 milioane), despre care ne vom referi separat. Comitetul SUA pentru Refugi- 
aţi şi Imigranţi apreciază totalul refugiaților la circa 12 milioane persoane, estimând în acelaşi 
timp existenţa a peste 34 milioane persoane ca refugiaţi de război, inclusiv cei care au rămas în 
limitele teritoriului naţional (refugiaţi interni). 

Ultimele date publice, la 31 decembrie 2005 arătau că cel mai mare număr de refugiaţi pro- 
veneau din Teritoriile Palestiniene, apoi din Afganistan, Irak, 
Myanmar şi Sudan. 


Numărul refugiaților din Afganistan a fluctuat conform evo- i 
luţiei evenimentelor, invazia sovietică din perioada 1978-1992 Bă 
provocând peste 6 milioane de refugiaţi, mai ales în Iran şi Pa- 3 
kistan. Acţiunile militare americane din 2001 şi ciocnirile $ 
interetnice repetate au dus la apariţia altor valuri de refugiați, 
situaţie ONU de la începutul anului 2007 evidențiind existenţa a ) 
2 milioane de refugiaţi afgani numai în Pakistan. 


Situaţia refugiaților din Africa s-a agravat odată cu crearea 
noilor state independente în anii 1950 şi 1960 şi războaielor 
ea Pre dă dintre acestea. Numărul refugiaților din continentul african a 
MARS crescut de la circa 860.000 în 1968 la 6,75 milioane în 1992, iar 
S4 la sfârşitul anului 2004 era estimat la circa 2,75 milioane. O si- 
tuație deosebită o reprezintă Sudanul, care numără aproape 5 
milioane de refugiați interni ca urmare a crizei din zona Darfur şi 
= căreia comunitatea internaţională nu a 
„3 reuşit încă să-i găsească o rezolvare. i plati 
e Situaţia din Irak este şi ea parti- 
culară, datele Înaltului Comisariat =. j 
ONU pentru refugiaţi din aprilie 2007 estimând la 2 milioane numărul de 
refugiați, cea mai mare parte în Siria şi lordania şi la 1,9 milioane nu- 
mărul refugiaților interni, care creşte lunar cu încă 40.000 de persoane | 
ca urmare a violențelor interne. Aceasta devine astfel cea mai mare cri- i 
ză a refugiaților din Orientul Mijlociu, de la crearea statului Israel. 
Nici Europa nu a fost ocolită de această problemă, conflictul din 
lugoslavia generând aproape 2,7 milioane de refugiaţi, iar războiul din 
Cecenia provocând un alt val de circa 2 milioane de refugiați. 

Poate aceste cifre par mici pentru unii, comparativ cu cele peste 6 miliarde de locuitori ai 
globului. Dar dacă ne gândim că ele depăşesc de două ori populaţia actuală a României, proble- 
ma este cu totul alta. Mai mult, trebuie luat în considerare şi faptul că în spatele acestor cifre ari- 
de se găsesc oameni, cu dramele şi suferințele lor psihice şi de multe ori fizice, care nu se cicatri- 
zează atât de uşor, mulţi rămânând cu urmări pentru tot restul vieții. 


Poziţia geopolitică a Frantei 


Ziua de 14 iulie 2007 a fost sărbătoarea naţională a Franţei, prima după preluarea preşe- 
dinţiei de către Nicolas Sarkozy şi la relativ scurt timp după ultima reuniune a G8 din Germania, 
în cadrul căreia noul preşedinte al Franţei a participat pentru prima oară. Acesta a căutat şi a reu- 
şit în mare măsură să aibă o bună vizibilitate, subliniind dorința Franţei de a-şi menţine, şi de ce 
nu, a-şi îmbunătăţi poziţia de mare putere mondială. 

Având în vedere vehicularea a numeroase adjective alăturate termenului de mare putere şi 
folosirea pe scară largă a altor adjective asociate, simt nevoia unei paranteze pentru reamintirea 
uneia din definițiile acestui termen, apărut în 1814 şi folosit pentru a desemna cele mai importan- 
te puteri europene în epoca post-napoleoneană. Astfel, mare putere este considerată națiunea 
sau statul care prin puterea economică, politică, militară şi relaţiile externe îşi exercită influența 
pe plan mondial. Opiniile sale sunt avute în vedere de alte naţiuni înaintea declanşării unor acti- 
uni diplomatice sau militare. În mod caracteristic o mare putere are capacitatea de a interveni mi- 
litar în orice loc din lume şi are, de asemenea, o influență culturală deosebită. 


Kenneth Waltz, fondatorul neo-realismului a stabilit cinci criterii pentru determinarea statu- 
tului de mare putere: populaţia şi teritoriul, resursele naturale, capacitatea economică, stabilitatea 
politică şi competenţa, puterea militară. 


În prezent există mai multe opinii pentru desemnarea marilor puteri actuale. Puterile euro- 
pene (Franţa, Germania, Italia şi Marea Britanie) se mențin în acest “club select” (deşi există opi- 
nii potrivit cărora ltalia nu mai îndeplineşte toate criteriile, cu referire la cel militar), iar destrăma- 
rea URSS a dus la apariţia Rusiei ca mare putere. Aceasta nu a mai putut moşteni statutul de 
superputere, SUA rămânând astfel unica superputere mondială. Considerăm că şi China şi-a do- 
bândit statutul de mare putere de câteva decenii, deşi unii analişti o consideră mare putere în de- 
venire sau putere regională importantă. Mai sunt enumerate, în diferite analize, mari puteri ca In- 
dia şi Japonia. 

Revenind la Franţa, una din puterile istorice ale Europei, după o perioadă de creştere şi 
menținere, la sfârşitul secolului XIX (după pierderea războiului franco-prusac) se situează după 
Marea Britanie, Imperiul german şi Rusia, păstrându-şi însă rolul crucial în diplomaţia internaţio- 
nală. Franţa joacă un rol major în expansiunea colonială europeană, în 1939 deţinând un imperiu 
colonial care acoperea 9% din suprafața globului. Din punct de vedere 
economic Franţa scade de la o pondere de 7,9% în economia mondială, | 
în 1860, la 3,2% în 1953, în prezent fiind considerată pe locul şase în. 
lume, în termeni nominali. Din punct de vedere militar, conform datelor 
deţinute de SIPRI, Franţa este pe locul doi la cheltuieli militare în Euro- 
pa, dispune de o armată performantă, dotată cu rachete balistice in- 
tercontinentale, submarine nucleare, precum şi de o marină, aviaţie şi 
forțe terestre modern echipate, baze militare cu efective în diferite zone | 
ale lumii (chiar dacă acestea au scăzut ca număr treptat), cu posibilita- " 
tea de a acţiona în cele mai îndepărtate zone din lume. Franța se men- 
ține ca o mare putere în relaţiile diplomatice internaţionale şi joacă un rol 
deosebit de important pe plan cultural mondial. Să nu uităm că docu- 
mentul actual cunoscut pe scurt sub denumirea “Declaraţia Drepturilor 

Omului”, are la bază “Declaraţia Drepturilor Omului ca Cetăţean”, document fundamental al Re- 
voluției Franceze din 1798. 

Într-o lume multipolară, în condiţiile când SUA îşi menţine rolul de unică superputere, Fran- 
ta poate juca un rol deosebit de important, chiar dacă nu pe măsura ambițiilor sale şi poate fi un 
factor de echilibru în căutarea unor soluţii la problemele globale ale umanității. 


Pericolul nuclear mondial 


Probabil, cititorii fideli ai buletinului se aşteptau să tratăm în acest număr problema suspen- 
dării participării Rusiei la Tratatul Forţelor Convenţionale în Europa. Fără să minimalizăm acest 
aspect al opţiunilor ruse şi eventuale consecinţe ale acestuia, pe care mai avem suficient timp să 
le analizăm în perspectiva unor alte măsuri ce vor fi luate de Rusia în domeniul înarmării şi relații- 
lor cu “Occidentul”, vom încerca succint o analiză a problematicii mondiale în domeniul armelor 
nucleare. 


Reamintim aici o remarcă a unuia din participanţii la negocierea numeroaselor tratate de 
dezarmare sau control a armamentelor, care spunea că, “în fapt nu se negociază dezarmarea, ci 
gradul viitor de înarmare a statelor”. Chiar dacă aceasta are o doză de cinism, ea prezintă şi o 
anumită realitate, mai ales în domeniul armamentelor convenţionale şi altor arme de distrugere în 
masă, în afara celor nucleare. Pericolul proliferării armelor nucleare a determinat, în anii 1960, 
inițiativa încheierii Tratatului de Neproliferare Nucleară (NPT), deschis pentru semnare la 1 iulie 
1968 şi intrat în vigoare la 5 martie 1970, primul stat semnatar fiind Finlanda, în total tratatul fiind 
semnat actualmente de 188 state. La 11 mai 1995 ţările semnatare au decis, prin consens, să 
prelungească valabilitatea tratatului pe termen nedefinit şi fără condiţii. Subliniem faptul că abia 
în 1992 tratatul a fost semnat de Franţa şi China (deşi Franţa a efectuat primul test nuclear în 
1960, iar China în 1964), ajungând astfel să fie acceptat de toţi cei cinci membri permanenți ai 
Consiliului de Securitate ONU. Tratatul este interpretat ca având trei obiective esenţiale: neproli- 
ferarea, dezarmarea şi folosirea energiei nucleare în scopuri paşnice. 


În afara “celor cinci”, mai sunt cunoscute ca puteri nucleare India (1974), Pakistanul (1998) 
şi Coreea de Nord (2006, dar în 18 iulie 2007 inspectorii IAEA confirmă închiderea completă a 
celor cinci locaţii de producţie nucleară din această țară), un loc aparte ocupându-l Israelul, la 
care ne vom referi separat. Subliniem că India şi Pakistanul nu au semnat NPT, prima dispunând 
în prezent de 70-120 încărcături active, iar Pakistanul de 30-52. Colapsul URSS a dus la apariția 
a trei noi puteri nucleare: Belarus (care a transferat cele 81 de focoase nucleare moştenite pe 
teritoriul ei, către Rusia, în 1996), Kazakhstan (1.400 de focoase transferate în Rusia în 1995) şi 
Ucraina (circa 5.000 focoase, transferate Rusiei în 1996). 


Dintre statele suspectate că desfăşoară programe nucleare secrete în prezent, menţionăm 
Iranul şi Arabia Saudită. Africa de Sud a produs şi ea 6 focoase nucleare în anii 1980, dar a tre- 
cut la dezmembrarea acestora la începutul anilor 1990, fiind semnatară 
a NPT. 


În 1985, conform datelor publicate în Bulletin of the Atomic 
Scientists, existau circa 65.000 de focoase nucleare active, numărul 
acestora scăzând în 2002 la aproximativ 20.000, cu menţiunea că dife- 
renţa nu a fost distrusă ci s-a procedat la o dezasamblare parţială şi de- 
pozitare a acestora. Astfel, dacă într-o oarecare măsură s-a reuşit limita- 
rea proliferării, pericolul nuclear este în continuare deosebit de mare, nu 
atât ca urmare a posibilităţilor reale de a distruge, într-un conflict nuclear 
de amploare, orice formă de viaţă pe planetă, cât mai ales a existenţei 1 mA 
materialului fisionabil în diferite depozite, cât şi a proliferării tehnologiei Pe mF 
nucleare, existând pericolul real ca o grupare teroristă, chiar necunoscu- 3 

tă, să intre în posesia şi să reuşească detonarea unei încărcături nucleare. Pe de altă parte, state 
deţinătoare a armei nucleare pot transfera această tehnologie către alte state sau entităţi care nu 
pot fi descurajate sau împotriva cărora nu se poate realiza o apărare efectivă. Este posibil ca cea 
mai vizată ţintă a unui atac nuclear terorist să se situeze pe teritoriul SUA, o estimare a comunită- 
tii de informaţii americane publicată în luna iulie a.c. (NIE-IC) apreciind că teritoriul SUA este în 
cel mai înalt grad de risc privind un atac terorist în prezent. 


Dreptul mării şi geopolitica 


Suprafaţa mărilor şi oceanelor planetei reprezintă peste 70% din suprafaţa acesteia şi sunt 
puţine state care nu dispun de ieşire la mare. Ca urmare este de înțeles preocuparea celor mai 
multe guverne de a cunoaşte modul cum această resursă este folosită şi orice iniţiativă de a sta- 
bili reglementări internaţionale în acest domeniu a atras o atenţie deosebită din partea conducerii 
celor mai multe state. 


Până în cea de-a doua jumătate a secolului trecut, cea mai mare parte a statelor lumii erau 
în general mulțumite de principiile libertăţii de navigaţie, cunoscute de multe secole. Dezvoltarea 
pescuitului şi mai ales a exploatării subsolului marin au dus la începerea negocierilor pentru o 
reglementare internaţională a dreptului mării, cunoscută sub acronimul de UNCLOS (United 
Nations Conference on the Law of the Sea), marcată de prima conferinţă la Geneva în 1958. 


Aşa cum este cazul tuturor problemelor importante de interes global, negocierile au fost în- 
delungate şi nici în momentul de faţă nu există un consens mondial în acest domeniu. Abia în 
1982 UNCLOS III a fost convenit şi aprobat de 130 state, patru dintre participanţi votând împotri- 
vă (SUA, Israel, Venezuela şi Turcia). Tratatul a intrat în vigoare la sfârşitul anului 1994 (după 
ratificarea de 60 state). În prezent acesta este ratificat de 155 state; România a ratificat Tratatul 
şi Capitolul IX (privind regimul resurselor minerale din afara apelor teritoriale şi zona economică 
exclusivă, în decembrie 1996). În SUA dezbaterea privind ratificarea tratatului este controversată, 
preşedintele George Bush anunțând, la jumătatea lunii mai 2007, că a cerut Senatului să urgen- 
tele ratificarea Tratatului. Turcia, Venezuela şi Israelul îşi menţin poziţiile iniţiale; din Orientul Mij- 
lociu tratatul nu a fost ratificat de Iran şi Emiratele Arabe Unite iar Siria nu este parte semnatară. 


Cea mai mare realizare a UNCLOS III este aceea a stabilirii zonei economice exclusive la 
200 mile nautice, ceea ce reprezintă o treime din totalul suprafeţei mărilor şi oceanelor. Din tota- 
lul acestei suprafețe de 25 milioane mile nautice zece ţări deţin 53% din suprafaţă (SUA -8,7%, 
Australia- 8%, Indonezia -6,2%, Noua Zeelandă -5,5%, Canada -5,3%, etc). Primele 25 de state 
controlează 76% din zona economică exclusivă. 


Accentuarea periodică a crizelor energetice, dezvoltarea tehnologiilor, încălzirea globală şi 
globalizarea sunt numai câteva din elementele care determină în prezent noi accente în lupta 
pentru controlul bogățiilor minerale submarine. Aici se înscrie acțiunea Rusiei de a-şi amplasa, la 
începutul lunii august, drapelul la Polul Nord cu ajutorul unui submarin, la adâncimea de peste 
4.200 m şi planificarea unei noi expediţii în noiembrie 2007. Rusia 
încearcă să demonstreze că zona Polului Nord, unde se apreciază 
că rezervele energetice sunt de cel puţin 9-10 miliarde tone echiva- 
lent combustibil şi alte bogății minerale, este o prelungire a platoului 
continental rus (munţii submarini Lomonosov), care ar fi o prelungire 
a Rusiei. Încă alte patru state au zonă economică exclusivă în in- 
teriorul Cercului Arctic (Canada, Danemarca, Norvegia şi SUA). 


Mai notăm preocuparea Chinei de a se dota cu un prim por- 
tavion, probabil în jurul anului 2010, în competiţie cu expansiunea 
altor puteri militare în zonă (Japonia, Coreea de Sud şi Australia), 
precum şi pentru a-şi asigura securitatea rutelor maritime de export- 

import. China este singurul membru permanent al Consiliului de Securitate ONU care nu dispune 
de o flotă de portavioane, însă aceasta impune costuri deosebit de mari de operaţionalizare (încă 
circa 3 miliarde dolari pentru primul portavion) şi un miliard dolari cheltuieli de întreţinere anuală. 
O flotă de portavioane trebuie să aibă însă cel puţin trei asemenea nave pentru a fi permanent 
operaţională. 


60 de ani de la independenţa Indiei şi Pakistanului 


La 14 şi respectiv 15 august 1947 Pakistanul şi India au devenit independente, după ce, la 
3 iunie acelaşi an, ultimul guvernator al Imperiului Britanic Indian, anunţa împărțirea acestuia în 
două state, India şi Pakistan. Pakistanul este pe locul şase în lume ca număr al populaţiei (mai 
mare decât Rusia şi se aşteaptă să depăşească relativ curând Brazilia) şi a doua ţară din lume 
cu majoritate musulmană. Constituit la 14 august 1947 Pakistanul era iniţial format din două regi- 
uni în estul şi nord-vestul fostului Imperiu Britanic Indian, separate de o zonă cu populaţie majori- 
tară hindu, la o distanţă de aproape 1.600 km. Dezmembrarea Imperiului Britanic Indian a dus la 
mişcări violente în toate regiunile, în opt luni 10-15 milioane de persoane au trecut frontiera în 
două sensuri, musulmanii către Pakistan, hinduşii către India. În acelaşi timp între 500.000 şi un 
milion de refugiaţi au fost masacrați pe şosele sau în “trenurile morții” de grupări musulmane de o 
parte, de hinduşi de cealaltă parte. Probabil aceasta este cea mai mare şi sângeroasă migraţie 
forțată cunoscută în epoca modernă. 


Disputele teritoriale au continuat afectând aproape toate regiunile, inclusiv Jammu şi 
Kaşmir, primul război din Kaşmir (1948) încheindu-se cu ocuparea a aproximativ o treime din 
acest teritoriu de către Pakistan. 


Declarat republică în 1956, Pakistanul străbate în continuare o perioadă de instabilitate in- 
ternă, marcată de un nou conflict cu India în 1965, apoi de tensiuni care duc până la război civil 
în Pakistanul de Est, un nou război cu India în 1971 şi secesiunea Pakistanului de Est ca stat in- 
dependent sub denumirea de Bangladesh. Armata a jucat şi joacă un rol important în viaţa politi- 
că a ţării, preşedinţi militari fiind la putere între 1958-1971, 1977-1988 şi din 1999 până în pre- 
zent. 

Pe plan economic, Pakistanul a avut o puternică dezvoltare economică ascendentă în pri- 
mele patru decenii după câştigarea independenţei, aceasta încetinindu-se în anii 1990. Ultimii 
patru ani aduc un nou reviriment economic (7% creştere anuală), mai ales în domeniile producției 
şi financiar. Produsul intern brut este 2.803 dolari/locuitor, iar datoria externă de circa 40 miliarde 
dolari. Cu toate acestea rata de sărăcie era estimată la 24% în 2006, cu menţiunea că în ultimii 
10 ani aceasta a scăzut cu circa 10%. Pe plan intern Pakistanul se confruntă cu instabilitate în 
zonele federale tribale, Balucistan şi revirimentul militanţilor islamişti, ceea ce a şi făcut ca sărbă- 
toarea celor 60 de ani de la independenţă să fie mai săracă şi cu luarea unor măsuri speciale de 
securitate. 


Disputele cu India au dus la escaladarea cursei înarmării nucleare dintre cele două ţări, Pa- 
kistanul executând primul test nuclear în 1998, pentru a contrabalansa testele nucleare al Indiei 
din 1974 (“Budha zâmbind”) şi din 1998. Astfel Pakistanul este singurul stat musulman care dis- 
pune de arma nucleară. Relaţiile cu India se îmbunătăţesc treptat, mai ales după iniţiativele de 
pace din 2002. 


Relaţiile cu SUA au fluctuat, de la “cel mai fidel aliat în Asia” în anii 1950 şi “aliat crucial” în 
perioada războiului sovieto-afgan, la sancțiuni aplicate de SUA ca urmare a activităţilor nucleare 
pakistaneze ca, după 11 septembrie 2001, acestea să se îmbunătăţească sensibil, mai ales după 
încetarea sprijinirii regimului Taliban din Kabul şi participarea la “războiul împotriva terorismului”. 
Pakistanul menţine strânse legături politice, economice şi militare cu China. 

India, cu o populaţie de 1,2 miliarde locuitori este pe locul doi în lume şi se estimează ca în 
2030 să treacă pe locul unu. Cu o rata de creşterea a PIB de 9,4% în 2006-2007, India este una 
din țările cu cea mai mare creştere din lume, iar PIB-ul pe cap de locuitor este de 3.700 dolari, 
depăşind pentru prima oară, după 1999, Pakistanul. Totuşi 25% din populaţie trăieşte sub pragul 
de sărăcie stabilit de guvern (0,40 dolari/zi), rata analfabetismului este de circa 35%, iar 
malnutriţia în rândul copiilor sub trei ani este actualmente de 46%. 


Actuala dezvoltare a Indiei este urmare a deschiderii către reforme economice şi reducerea 
controlului guvernamental asupra comerțului exterior şi investiţiilor, dar şi a situaţiei regionale, 
care face India cea mai atractivă țară pentru investitori, comparativ cu vecinii săi. 


Menţinând a treia armată ca mărime din lume, India a devenit putere nucleară în 1974 şi nu 
a semnat Tratatul de neproliferare nucleară, fiind în acelaşi timp un participant important la ope- 
raţiunile de menţinere a păcii desfăşurate de ONU, cu peste 55.000 militari pe patru continente. 


Ultimele deschideri politice ale guvernului indian au dus la dezvoltarea relaţiilor cu SUA, 
China şi Pakistanul. 

Remarcăm însă, mai ales, dezvoltarea unei colaborări trilaterale India-Japonia-SUA în do- 
meniile economic, energetic, politic şi chiar militar, care poate contribui la asigurarea păcii şi sta- 
bilităţii în Asia cât şi pe plan internaţional global. Posibilităţile de colaborare India-Japonia au fost 
relevate în întâlnirile dintre prim-miniştrii celor două ţări în 2000, 2005 şi decembrie 2006, con- 
cretizate în declaraţia comună “Către un parteneriat strategic global între Japonia şi India”. În 
acelaşi timp alianța SUA-Japonia se dovedeşte foarte puternică, iar relaţiile SUA-India au căpătat 
noi valenţe strategice. Scopul declarat al acestei trilaterale, în care se intenţionează să fie inclusă 
şi Australia, într-un mecanism de consultare quadrilateral, este de a asigura o dezvoltare econo- 
mică şi politică deschisă, progresivă, pentru zona asiatică. 

Probabil această colaborare urmăreşte să contrabalanseze în viitor nu numai influenţa în 
creştere a Chinei, dar şi a Rusiei în Asia, este replica la o posibilă alianţă Rusia-China pentru zo- 
na asiatică şi asigurarea astfel a menţinerii rolului SUA de unică superputere mondială. 


Războaie şi victime 


La 1 septembrie s-au împlinit 68 de ani de la declanşarea celui de-al Doilea Război Mondi- 
al, care deja apare ca un conflict oarecum revolut şi care este tot mai puţin analizat, cel puţin din 
punct de vedere al artei militare. Desfăşurându-se la mijlocul secolului trecut, prin consecinţele 
sale, a influenţat nu numai evoluţia omenirii în perioada deceniilor următoare, în general cunos- 
cută sub denumirea de Războiul Rece, dar şi după aceea, până în prezent, efecte ale acestuia 
regăsindu-se nu numai pe teatrele de război de atunci, ci aproape peste tot în lume. 


Cel mai sângeros conflict al secolului trecut s-a încheiat cu 65-75 milioane de morţi, mar- 
când hotărâtor evoluţia războaielor spre perioada în care, spre deosebire de secolele trecute, nu- 
mărul victimelor civile este mai mare decât cel al militarilor. Aceasta ca urmare a dezvoltării ştiin- 
tei şi tehnologiilor, care în primul rând au fost aplicate în domeniul militar şi au făcut ca, prin mări- 
rea distanţei între atacat şi atacator războiul să pară mai puţin sângeros, dar în acelaşi timp, pen- 
tru a compensa o lipsă de precizie la ţintă, a dus la mărirea puterii distructive a loviturilor. De ase- 
menea, cifra reprezintă aproximativ jumătate din totalul morților în războaiele secolului trecut, 
apreciat la 136,5-148,5 milioane de oameni. Reamintim că în Primul Război Mondial au murit 13- 
15 milioane, în războiul civil din Rusia (1918-1922) circa 12,5 milioane, Revoluţia mexicană 
(1909-1916) a înregistrat 1 milion de morţi, în războaiele coloniale anterioare Primului Război 
Mondial au fost circa 1,5 milioane de victime, iar războaiele/conflictele după1945 şi până la sfâr- 
şitul secolului XX s-au mai înregistrat circa 41 milioane de morţi. Cele mai mari cifre se înregis- 
trează în 7-8 conflicte, care totalizează peste jumătate din totalul victimelor (aprox. 6 milioane în 
războiul civil din China, 4,5 milioane în războiul din Coreea, cel din Indochina cu 3,5 milioane, 

războiul civil Nigeria-Biafra cu 2 milioane, ş.a.). lată cum omenirea a “reuşit”, în ultima jumătate a 
secolului trecut, considerată ca o realizare a comunităţii internaţionale de a preveni o nouă con- 
flagrație mondială, să se apropie de “performanţa” celui de-al Doilea Război Mondial, ca număr 
de victime. 


La aceste milioane de victime, rezultate numai în urma războaielor, se adaugă alte cifre im- 
presionant de mari, înregistrare în perioade de relativă pace, dar rezultate ca urmare a unor mă- 
suri politice represive. Cifrele vehiculate pentru aceste evenimente variază, pentru fiecare în par- 
te, în limite foarte largi, de aceea, în exemplele pe care le vom oferi, încercăm să menţionăm pe 
cele care se află la media lor. Astfel, victimele “gulagului” rusesc, inclusiv cele provocate de foa- 
metea din Ucraina între 1932-1933 sunt cifrate în medie la circa 23 milioane, dintre care aproxi- 
mativ 7 milioane morți prin împuşcare, ca urmare a epurărilor politice din URSS între 1935-1941. 

În China, numărul total al victimelor rezultate ca urmare a politicii guvernului Mao Zedong 
din perioada 1950-1976, este estimat în medie la 46,5 milioane de morți. 

Intenţionat nu ne referim aici la alte victime, de ordinul milioanelor, considerate ca acțiuni 
de genocid, dar nerecunoscute cu acest termen de ONU. lată că numai recent, în Sudan, numă- 
rul victimelor, din diferite cauze, este apreciat la 3.000/zi, iar comunitatea internaţională încă nu 
reuşeşte să pună capăt acestei situații. 

Mai menţionăm că, pe plan mondial, conform statisticilor ONU, numărul anual al morţilor din 
cauza condiţiilor precare de viață, a crescut de la 17-18 milioane în 1993, la 25 milioane în 2003. 

În atari condiţii ne revine în minte un citat, relativ puţin cunoscut, al premierului britanic 
Winston Churchill, din 1945, care, vorbind despre democraţie, spunea “Ca să mă conving de utili- 
tatea democraţiei îmi este suficient să ies pe stradă şi să discut cinci minute cu un alegător obiş- 
nuit”. 

Interpretarea vă aparţine. 


Alegerile parlamentare din Ucraina 


Alegerile parlamentare din Ucraina, ţinute la 30 septembrie a.c. sunt urmare a înţelegerii 
dintre principalii actori politici (preşedintele Viktor Yuşchenko, primul ministru Viktor Yanucovici şi 
preşedintele parlamentului Oleksandr Moroz) la date de 27 mai, pentru a rezolva criza politică 
creată prin decretul prezidenţial de disoluţie a Parlamentului din 2 aprilie. 


Conform legii electorale, cele 450 de locuri ale parlamentului se împart proporţional partide- 
lor care depăşesc pragul electoral de 3%. Până la data redactării acestui material, numărarea a 
97% din voturi indicau un uşor avantaj pentru fosta alianță portocalie a luliei Timoşenko şi preşe- 
dintelui Viktor Yuşchenko (în total 45,07% din voturi). Blocul Electoral condus de l.Timoşenko a 
câştigat 30,80%, obţinând o creşterea a numărului de parlamentari comparativ cu alegerile pre- 
cedente, de la 129 la 156, în timp ce coaliția preşedin- „ 
telui V.Yuşchenko, Ucraina noastră- Autoapărarea 
Populară (grupând zece formaţiuni politice), a obţinut 
14,27% din voturi şi va deţine 72 de locuri în parla- 
ment, faţă de cele 82 în prezent. 


Formaţiunea premierului V. Yanukovici, Partidul 
Regiunilor, sprijinit puternic de Moscova, a obținut un 
scor ceva mai mic decât era estimat, 34,19%, electo- 
ratul său fidel fiind în regiunile de est ale ţării şi va 
avea 175 de parlamentari, în scădere de la 186. 


Până la această dată Partidul Socialist nu a tre- 
cut pragul electoral, obținând doar 2,94% din sufragiile Foto: INGEPO 

valabil exprimate. O depăşire de către acesta a procentului de 3% va complica şi mai mult ecua- 
tia coaliţiei care va da viitorul guvern şi va accentua impresiile că Ucraina încă nu a luat o decizie 
definitivă de a se despărţi de comunism. 


Conform datelor preliminare publicate, au participat la vot 63,22% din cei 37,5 milioane de 
alegători cu drept de vot. 


Deja s-au făcut obişnuitele declaraţii şi învinuiri de fraudă electorală şi vor exista contestaţii, 
însă observatorii OSCE au declarat că alegerile s-au desfăşurat conform standardelor internaţio- 
nale. Ca urmare, până la validarea noilor parlamentari, constituirea coaliției guvernamentale şi 
aprobarea noului guvern în parlament, va continua, timp de mai multe luni, o situaţie de provizo- 
rat, marcată de demonstrații ale partizanilor principalelor partide, care deja ocupă locuri strategi- 
ce în centrul capitalei ucraineene, încă din timpul campaniei electorale. 


Având în vedere rezultatele menţionate mai sus, o nouă coaliție de guvernământ va fi des- 
tul de fragilă şi nu va asigura stabilitatea politică necesară unei guvernări eficiente, indiferent de 
cine va fi constituită. O şansă ceva mai mare o acordăm refacerii fostei alianțe portocalii şi numirii 
de către aceasta a luliei Timoşenko ca prim ministru desemnat cu constituirea unui nou guvern, 
fără a exclude şi alte posibilităţi. 

Conform actualei constituţii, preşedintele împarte puterea cu coaliția parlamentară care for- 
mează guvernul; preşedintele nominează miniştrii apărării şi de externe, procurorul general, pre- 
cum şi şeful Serviciului de Securitate Naţională, însă aceştia trebuiesc aprobaţi de parlament. 


Cu o suprafaţă aproape de trei ori ca cea a României, o populaţie dublă şi un PIB pentru 
2007 estimat la 355,8 miliarde dolari (locul 28 în lume), Ucraina are o economie subterană esti- 
mată de surse neoficiale la 60% din PIB, fiind o ţară în tranziţie, care încă nu a luat o decizie poli- 
tică definitivă şi irevocabilă pentru aderarea la Uniunea Europeană sau NATO (ultimele sondaje 
arătând că numai 38% din populaţie doreşte aderarea la această organizaţie). 


Către pace între cele două state coreene? 


La 9 octombrie 2007 Coreea de Nord a aniversat un an de la primul său test nuclear şi chi- 
ar dacă explozia din 2006 a fost estimată de surse guvernamentale americane ca fiind mai mică 
de o kilotonă, a produs o mare preocupare în comunitatea internaţională. Mas media nord core- 
eană a acordat spaţii importante acestui eveniment, subliniind necesitatea ca întreaga populaţie 
a țării să strângă rândurile alături de conducătorul Kim Jong Il. 


Presiunile exercitată de comunitatea şi organisme internaţionale, negocierile şi mai ales 
acțiunile desfăşurare de SUA, dar şi de China, de alte state (Rusia, Japonia, Coreea de Sud) au 
determinat regimul nord coreean să renunţe treptat la pretenţiile sale nucleare, în schimbul unor 
ajutoare economice şi concesii politice. 


În acest cadru mai larg se situează şi întâlnirea de trei zile, de la începutul acestei luni, din- 
tre preşedintele sud coreean Roh Moo-hyun şi omologul său din nord, Kim Jong II, desfăşurată la 
Pyongyang. Considerată de cei mai mulţi observatori şi analişti ca o întâlnire istorică, aceasta s-a 
încheiat cu o declaraţie comună, convenind desfăşurarea unor tratative internaţionale pentru în- 
cheierea unui tratat care să înlocuiască Convenţia de Armistiţiu din 1953, care consemna înche- 
ierea războiului coreean din perioada 1950-1953. Acest armistițiu a fost semnat de către Coreea 
de Nord, China şi de SUA, care deţinea comanda forțelor ONU, nefiind semnată de Coreea de 
Sud. 

Cei doi preşedinţi “au convenit să diminueze tensiunile militare, să rezolve disputele prin 
dialog şi negocieri...., să pună capăt armistiţiului şi să realizeze o pace permanentă. Cele două 
părți vor insista pentru a fi semnată o Declaraţie care să pună capăt Războiului Coreean în coo- 
perare cu naţiunile vecine”. De asemenea, părţile au convenit să “transpună activ în practică” 

Declarația Comună din anul 2000, semnată cu ocazia primei întâlniri a conducătorilor celor două 
țări, Kim Jong II şi Kim Dae-jung. Au mai fost stabilite măsuri de îmbunătăţire a relaţiilor în dome- 
niul economic (stabilirea unei zone comune de pescuit, reluarea traficului feroviar de mărfuri - 
pentru prima oară după mai mult de 50 de ani, etc.), precum şi în alte sectoare (cultural, tehnolo- 
gic, sport) şi în domeniul umanitar, pentru soluționarea problemelor familiilor separate. 


S-a mai convenit ca reuniunea liderilor coreeni să fie urmată de întâlniri ale miniştrilor apă- 
rării, în cursul lunii noiembrie, pentru convenirea unor măsuri de sporire a încrederii, precum şi 
dintre primii miniştri, pentru stabilirea altor măsuri concrete de aplicare a înțelegerilor semnate. 


Japonia, prin declaraţiile primului ministru Yasuo Fukuda, a apreciat pozitiv rezultatele ne- 
gocierilor, subliniind însă că sancţiunile aplicate de ţara sa Coreei de Nord vor continua pentru 
cel puţin încă şase luni, pentru că aceasta încă nu şi-a îndeplinit toate obligaţiile asumate. 


Scepticismul altor forțe politice din Coreea de Sud şi a unor analişti este bine reprezentat 
de aprecierea profesorului de relaţii internaţionale al unei universități din Seul, Lee Jung-Min, ca- 
re aprecia că “aceasta poate fi o foaie de parcurs, a spune că vrei pace în Peninsula Coreeană 
nu este nimic nou, dar pentru a transpune în practică (aceste declaraţii n.n.) este nevoie de mai 
multe luni, ani, dacă nu decenii”. 


Progresele înregistrate nu sunt numai rezultat al insistențelor internaţionale, dar şi ale situa- 
tiei celor doi lideri, preşedintele Roh Moo-hyun fiind aproape de încheierea mandatului şi cu o 
popularitate în vertiginoasă scădere, în timp ce Kim Jong II caută măsuri pentru obţinerea unei 
asistențe economice necesare depăşirii situației economice catastrofale din ţară, accentuată şi 
de cele mai mari inundaţii din ultimii 40 de ani, care au accentuat foametea, şi a dorit să dezmintă 
zvonurile privind înrăutățirea stării sale de sănătate. 

Uitându-ne, cu o privire mai largă pe glob, nu putem să nu mai punem o întrebare: dacă 
între cele două state coreene se pare că progresele duc către o pace, mai mult sau mai puţin le- 
gată de o posibilă reunire, cine şi de ce ar încerca să divizeze Belgia? 


Ziua ONU 


Data de 24 octombrie a fost stabilită ca ziua ONU prin Rezoluţia 168/1947, reprezentând 
data intrării în vigoare a Cartei ONU, organizaţia luând fiinţă la 26 iunie 1945, pentru a înlocui Li- 
ga Naţiunilor, cu speranţa că, prin acţiunile sale, va putea evita declanşarea unor noi războaie 
între naţiuni. 


La început organizaţia a inclus 50 de ţări, pentru ca în prezent să numere 192 de state 
membre. România a fost admisă ca membru la 14 decembrie 1955. Taiwanul nu face parte din 
ONU ca urmare a veto-ului exercitat de China, iar Elveţia a intrat în organizaţie abia la 10 sep- 
tembrie 2002. Ultimul stat primit este Muntenegru, în 28 iunie 2006. Structura acesteia reflectă 
încă, într-o oarecare măsură, situaţia din momentul înfiinţării, cei cinci membri permanenţi ai Con- 
siliului de Securitate care au drept de veto împotriva oricărei Rezolutii sunt principalele state vic- 
torioase după al Doilea Război Mondial (sau succesorii acestora), în ordine alfabetică: Republica 
Populară Chineză (care a înlocuit Republica China în 1971); Franţa; Marea Britanie; Rusia (care 
a înlocuit URSS în 1991) şi SUA. 

Principalele instituţii ale Naţiunilor Unite (UN), cum este denumită din 1950 de către tările 
vorbitoare a limbii engleze, sunt: 

Consiliul de Securitate (CS), compus din 15 membri (cei cinci membri permanenţi mentio- 
nați mai sus şi alte zece state, alese pentru doi ani de către Adunarea Generală; deciziile se iau 
cu majoritate de nouă voturi, din care obligatoriu cele cinci voturi ale membrilor permanenți). În 
timpul războiului rece dreptul de veto a fost folosit de 279 ori, paralizând de tot atâtea ori deciziile 
ONU. Principala responsabilitate a CS este “menţinerea păcii şi a securității” 

Adunarea Generală, în care toți membrii sunt egali şi deţin un vot fiecare. Reuniunile ordi- 
nare ale acesteia au loc anual, de regulă în septembrie, fiind constituită din şapte comisii princi- 
pale, fiecare însărcinată cu anumite subiecte. Adunarea Generală poate lua în discuţie orice pro- 
blemă, însă este necesară o majoritate de două treimi pentru ca o rezoluţie într-o “problemă im- 
portantă” să poată fi adoptată. Oricum, Adunarea generală are mai mult puterea de a 
“recomanda”, comparativ cu CS, care are puterea de a “aplica” o hotărâre. 


Secretariatul ONU este condus de un Secretar General, ales pentru o perioadă de cinci ani. 
În viziunea preşedintelui american Roosevelt acesta ar fi trebuit să îndeplinească rolul unui 
“moderator mondial”, în realitate acesta a fost, de cele mai multe ori, o persoană fără putere, ale 
cărui bune oficii au fost, de nenumătare ori, neluate în considerație. 


ONU a devenit cu adevărat universală în anii 1980, când includea 31 membri din Europa, 
30 din cele două Americi, 51 din Africa şi 40 din Asia şi Orientul Mijlociu. 


Încheierea Războiului Rece şi schimbările pe arena internaţională petrecute în ultimele de- 
cenii au readus, mai mult ca până atunci, în discuţie, rolul şi mai ales necesitatea reformării 
ONU, pentru a-şi putea îndeplini în mai bune condiţii misiunile pentru care a fost creată. Creşte- 
rea rolului ONU pune în discuţie, printre altele şi problema finanţării organizației (primii patru 
contributori la bugetul organizaţiei fiind, în ordine: SUA -22%; Japonia -19,47%; Germania - 
8,66%; Marea Britanie -6,13%). Guvernul japonez şi cel german doresc ca trecutul referitor la cel 
de-al Doilea Război Mondial să fie uitat, să le fie recunoscut statutul de mare putere şi în conse- 
cință să primească fiecare un loc de membru permanent în Consiliul de Securitate. Dacă SUA 
este în general favorabilă acestui demers, ceilalți patru membri ai CS sunt mult mai reticenti, 
deoarece aceasta ar duce la diminuarea influenţei lor. Mai există opinii conform cărora nu trebuie 
primiţi în CS doar Japonia şi Germania, deoarece astfel CS ar deveni un fel de “club al bogaţilor”, 
ci şi “puterile emergente” ale lumii a treia, India şi Brazilia. Dar dacă acestea sunt primite, de ce 
nu ar fi primit şi Egiptul - cel mai populat stat arab şi Nigeria - cel mai mare stat african. Insă dacă 
şi acestea primesc statul de membri permanenţi ai CS, de ce nu ar ridica aceleaşi pretenţii Pakis- 
tanul, Mexicul, Argentina, etc. 


Organizaţia se confruntă şi cu alte numeroase probleme pentru a fi mai eficientă. Chiar da- 
că nu reuşeşte efectiv să asigure securitatea colectivă şi este încă departe de a reprezenta într- 
adevăr “naţiunile unite”, a avut şi poate avea în continuare un impact pozitiv în viaţa internaţiona- 
lă mondială. Aceasta în condiţiile adaptării corespunzătoare a organizării, funcţionării şi mai ales 
a modului de adoptare şi aplicare a deciziilor. 


Declaratia Balfour - la 90 de ani 


Poate că niciodată în istorie un document atât de scurt nu a generat atâtea consecinţe pe 
plan regional şi internaţional, consecinţe cu urmări până în secolul XXI. 


Datată 2 noiembrie 1917, sub forma unei scrisori dactilografiate şi semnată cu stiloul de 
către ministrul de externe al Marii Britanii la acea vreme, Arthur James Balfour, era adresată Lor- 
dului Walter Rothschild - liderul comunităţii evreieşti din acea ţară, pentru a fi transmisă Federaţi- 
ei Sioniste - organizaţie privată. Într-o carte publicată postum în 1982, “The Anglo-American 
Establishment” - Carrol Quigley, doctor în istorie la Harvard, menţionează că de fapt Declaraţia a 
fost redactată de Lordul Alfred Milner - şuful Grupului Rhodes-Milner, denumit în testamentul pri- 
mului ca fiind “catedrala pentru întinderea Imperiului Britanic”, lordul Rothschild fiind prieten apro- 
piat cu Rhodes. 

Scrisoarea concentrează şi poziția guvernului britanic adoptată la şedinţa din 31 octombrie 
1917, prin care acesta sprijină planurile sioniste urmărind crearea unui foaier naţional pentru po- 
porul evreu în Palestina, cu condiţia ca această acţiune să nu prejudicieze cu nimic drepturile co- 
munităţilor deja existente acolo. 

Reamintim că anterior, în 24 octombrie 1915, Marea Britanie a promis, într-o scrisoare 
adresată şerifului Hussein din Mecca (documente cunoscute ulterior sub denumirea de corespon- 
dența McMahon-Hussein) sprijinul constituirii unui regat arab independent sub conducerea sa, în 
schimbul declanşării unei revolte împotriva Imperiului Otoman. În 1916 Marea britanie încheie cu 
Franţa o înţelegere secretă (Acordul Sykes-Picot), pentru împărţirea sferelor de influenţă în Ori- 
entul Mijlociu, acord în cadrul căruia Palestina era plasată sub control internaţional, iar în 1917 
elaborează Declaraţia Balfour. Astfel “Pământul Făgăduinţei a devenit de două ori făgădu- 
it” (I.B.Tauris, Yet More Adventures with Britania: Personalities, Politics and Culture in Britain, 
London, 2005), sau după cum scria Arthur Koestler Declaraţia “era promisiunea, de către o natiu- 
ne, către o altă naţiune, a teritoriului unei a treia națiuni”. 


Menţionăm că ulterior Declaraţia Balfour a fost încorporată în Tratatul de pace cu Turcia 
semnat la Sevres, precum şi în Mandatul pentru Palestina. 


Controlul britanic în Palestina a fost parcă predestinat să eşueze, una din ideile iniţiale de 
bază ale Declaraţiei Balfour, de a asigura dezvoltarea şi menţinerea Imperiului Britanic în Orientul 
Mijlociu, a fost nu numai un eşec politic, ci şi moral. Din păcate Declaraţia a avut consecinţe ca- 
tastrofale pentru poporul palestinian şi a contribuit la crearea şi dezvoltarea unuia din cele mai 
intense conflicte ale secolului trecut şi actual. 


lată textul integral al Declaraţie Balfour: 

Dragă Lord Rothschild, 

Îmi face plăcere să vă transmit, în numele Guvernului Majestății Sale (regina Marii Britanii 
n.n.) următoarea declaraţie de simpatie cu aspiraţiile evreilor sionişti, care au fost prezentate, şi 
aprobate de către Cabinet: 

“Guvernul Majestății Sale vede favorabil stabilirea în Palestina a unui cămin naţional pentru 
poporul evreu, şi va folosi cele mai bune şi sincere demersuri pentru a facilita realizarea acestui 


obiectiv, fiind clar înțeles că nu va fi întreprins nimic care ar putea prejudicia drepturile civile şi 
religioase ale comunităţilor neevreieşti existente în Palestina, sau drepturile şi statutul politic de 
care beneficiază evreii în orice altă ţară” 


Aş fi recunoscător dacă aţi aduce această declaraţie la cunoştinţa Federaţiei Sioniste. 
Al Dumneavoastră sincer, 
Arthur James Balfour 


Elemente actuale ale situației din Kosovo 


Negocierile de la Viena privind viitorul statut al 
provinciei Kosovo, ţinute la sfârşitul lunii noiembrie 
a.c., s-au încheiat fără nici un rezultat. Începute în 
2006, cu scopul de a determina statutul final al pro- 
vinciei Kosovo (circa 10.800 km? şi 2,2 milioane lo- 
cuitori), negocierile internaţionale trebuiau să deter- 
mine statutul acestei regiuni, aşa cum era prevăzut 
şi în Rezoluţia Consiliului de Securitate ONU 
Nr.1244. În timp ce suveranitatea Serbiei asupra 
acestui teritoriu este recunoscută de comunitatea 
internaţională, majoritatea albaneză a regiunii (circa 
92%) preferă obținerea independenţei. Negocierile Kosovo 
trimisului special ONU, Martti Ahtisari, începute în 
februarie 2006, au fost concretizate într-un proiect 
cunoscut, începând cu februarie 2007, sub numele 

de “Planul Ahtisari”, propunând pentru Kosovo o “independenţă supervizată”, susținut de SUA, 
Marea Britanie, alte țări europene membre ale Consiliului de Securitate. Acesta a fost modificat 
de patru ori, pentru a fi acceptat de Rusia, care a făcut cunoscut că va folosi dreptul de “veto” da- 
ca acest plan nu va fi acceptat de ambele părţi, adică de guvernul de la Belgrad şi conducerea de 
la Pristina. Documentul a rămas doar o tentativă nereuşită. 


Desfăşurate după alegerile din Kosovo, negocierile de la Viena au fost sintetizate de trimi- 
sul UE, Wolfgang Ischinger, spunând că “este regretabil că părțile nu au fost în măsură să ajungă 
la o înțelegere privind statutul (Kosovo n.n.)”, reprezentantul SUA, Frank Wisner, a declarat că 
pacea în regiune este “într-un mare impas” şi “vom intra într-o perioadă foarte dificilă”, ambii in- 


sistând însă ca părţile să menţină pacea şi dialogul dincolo de încheierea formală a negocierilor. 


Poziţiile părţilor direct implicate sunt relevate de preşedintele albanez al Kosovo, Fatmir 
Sejdiu, care a spus “Nu am ajuns la nici o înțelegere cu Serbia” (dar în sensul că Serbia nu a ac- 
ceptat ceea ce ei au cerut, fără ca partea kosovară să facă vre-o concesie), iar preşedintele sârb 
Boris Tadic a declarat că Belgradul va “anula” orice declaraţie unilaterală de independenţă din 
partea etnicilor albanezi, având în vedere că partea sârbă a acceptat o largă autonomie pentru 
Kosovo (drapel, imn, constituirea unei jandarmerii proprii, alte elemente de largă autonomie), ex- 
ceptând câteva prerogative exclusiv statale (constituirea unei armate, reprezentare diplomatică 
exclusivă internaţională). De asemenea, premierul sârb Vojislav Kostunica a subliniat că indepen- 
denţa Kosovo nu poate fi obținută printr-o declaraţie unilaterală susținută “de Occident”, ceea ce 
ar fi “un fel de crimă”, adăugând că este posibil ca şi sârbii din Bosnia ar putea, la rândul lor, să-şi 
declare independenţa faţă de statul bosniac. 


Câştigătorul alegerilor din Kosovo şi viitor prim-ministru al regiunii, Hashim Thaci, a declarat 
imediat după anunţul rezultatelor acestora că, în situaţia când, după 10 decembrie, data la care 
reprezentanții troicii (SUA, UE, Rusia) trebuie să-şi prezinte un ultim raport la Naţiunile Unite, nu 
li se va acorda independenţa, o vor declara unilateral. Neoficial detinem date din surse foarte cre- 
dibile că liderul kosovar nu va transpune în practică această declaraţie, aşteptând ca toate statele 
UE să fie de acord cu independența provinciei. 


În ceea ce priveşte poziţia Rusiei, considerăm că aceasta doreşte să-şi prezerve interesele 
în Balcani sprijinind Serbia, însă poziţia şi acţiunile viitoare ale acesteia trebuiesc judecate şi prin 
prisma unor interese geopolitice mai largi ale acesteia în Europa de sud-est, în Europa în gene- 
ral, în Orientul Mijlociu şi Asia. 


Sărbătoarea Crăciunului 


Crăciunul este o sărbătoare anuală care celebrează naşterea lui lisus, fiind deseori combi- 
nată cu alte obiceiuri seculare, multe dintre acestea fiind influențate de alte sărbători de iarnă. 
Data, ca dată de naşiere a lui lisus este tradiţional stabilită, nefiind considerară ca data exactă de 
naştere a acestuia. În cele mai multe locuri de pe glob Crăciunul este sărbătorit la 25 decembrie. 
Biserica armeană apostolică sărbătoreşte Crăciunul la 6 ianuarie, alte rituri ortodoxe de stil vechi 
îl sărbătoresc la 7 ianuarie, dată din calendarul Gregorian care corespunde cu 25 decembrie din 
calendarul lulian. 


De-a lungul secolelor sărbătoarea Crăciunului a avut mai multe denumiri în diferite ţări, se 
pare că a fost introdusă ca sărbătoare la Constatinopol în 379, în Antiohia în 380, iar în Alexan- 
dria în jurul anului 430. Importanţa Crăciunului a crescut odată cu încoronarea lui Carol Cel Mare, 
în ziua de Crăciun a anului 800. În secolul XII obiceiurile vechi ale sărbătorilor romane de Satur- 
nalii au fost transformate în cele douăsprezece zile ale Crăciunului (25 decembrie - 6 ianuarie), în 
Evul Mediu Crăciunul fiind considerat o sărbătoare publică, cu mai multe manifestări, însoţite de 
daruri. 

Nu se cunoaşte exact când şi de ce data à 
de 25 decembrie a fost asociată cu Naşterea | 
Domnului, izvoarele istorice cunoscute până în 
prezent neavând suficiente date în acest sens. | 


În cultură creştină sărbătoarea este ca- 
racterizată şi prin schimburi de daruri între 
membrii familiei şi prieteni, multe din aceste 
daruri fiind atribuite lui Moş Crăciun (sau 
Santa Claus, Sinterklass, Joulupukki şi multe 
alte denumiri pe diferite meridiane ale lumii). 

Imaginea populară a lui Moş Crăciun a 
fost creată de Thomas Nast, începând cu 
1863 şi a fost standardizată la cea cunoscută 
astăzi abia în anii 1920. 


O altă imagine strâns legată de sărbă- 
toarea Crăciunului este cea a bradului împo- 
dobit, care semnifică creştinarea tradiţiilor şi 
ritualurilor pagane, legate de sărbătorirea sol- 
stițiului de iarnă. Se crede că tradiţia bradului 
de Crăciun a început în Germania secolului 
XVIII, de unde a fost preluată în Marea 
Britanie şi apoi în SUA. 

Sărbătoarea Crăciunului a fost larg ex- 
ploatată de diferite mijloace media, în industria filmului, cea muzicală şi discografică, iar vânzările 
de toate felurile au înregistrat întotdeauna cifre record cu această ocazie. 

instituirea regimurilor socialist-comuniste în Europa de Est şi îngrădirea libertăţii de expri- 
mare religioasă de către acestea au afectat şi sărbătorirea Crăciunului, Moş Crăciun fiind 
transformat, în România, în Moş Gerilă, iar sărbătoarea a fost mutată, în perioada socialismului, 
de Anul Nou, 1 ianuarie, în loc de 25 decembrie, pentru a evita orice legătură cu simbolistica reli- 
gioasă. 

După evenimentele din Decembrie 1989, s-a revenit şi în România, la celebrarea Crăciunu- 
lui ca sărbătoare oficială, ceea ce ne oferă şi nouă prilejul de a vă ura tuturor: 


CRĂCIUN FERICIT! 


Asasinarea lui Benazir Bhutto, SUA şi lupta împotriva terorismului 


Asasinarea, la 27 decembrie 2007 a principalului lider al opoziţiei pakistaneze Benazir 
Bhutto, a declanşat o nouă criză politică violentă în Pakistan, pe care probabil numai scurgerea 
timpului şi intervenţia armatei o mai pot calma. 


Violenţele declanşate de activiştii Partidului Poporului din Pakistan - al cărui conducător a 
fost Benazir Bhutto, au început a doua zi după asasinat, cu mai mare putere în principalele oraşe 
pakistaneze, o intensitate mai sporită fiind înregistrată în regiunile Punjab şi Sindh. 

Produs cu aproximativ două săptămâni înaintea alegerilor, atentatul a provocat nu numai 
dispariția celui mai important lider al opoziţiei pakistaneze, ci şi o cascadă de complicaţii şi con- 
vulsii pe plan intern. Deşi la 30 decembrie 2007 fiul în vârstă de 19 ani al lui Benazir Bhutto a fost 
desemnat la conducerea Partidului Poporului, partidul cerând desfăşurarea la termenul stabilit (8 

ianuarie) a alegerilor (probabil având în vedere capitalul sporit de popularitate şi aderenţă creat în 
urma atentatului), Liga Musulmană Pakistaneză (Quaid-e-Azam - PML-Q) partid sprijinitor al pre- 
şedintelui Musharraf, a declarat că suspendă campania electorală şi solicită amânarea alegerilor 
cu mai multe săptămâni. În final, alegerile au fost amânate pentru 18 februarie 2008. 


Pakistanul a trecut deja printr-o perioadă de instabilitate marcată de recrudescenţa deose- 
bită a insurgenţei jihadiste, una din problemele care se pun în acest moment fiind aceea dacă 
armata este în măsură să controleze şi să stabilizeze rapid situaţia. Chiar dacă efectivele aceste- 
ia vor interveni masiv în principalele oraşe, mai ales în zona Punjab, opoziţia hotărâtă a populaţi- 
ei urbane este greu de controlat. 


Oricum, dispariţia lui Benazir Bhutto a dus la o slăbire a opoziţiei şi poate provoca eventua- 
le fragmentări ale acesteia. Dubla polarizare a ţării, în care forțele islamiste se confruntă cu prin- 
cipala forță politică pe de o parte, iar forțele pro-democratice cu cele autoritariste pe de alta, vor fi 
complicate şi mai mult dacă armata va prelua controlul direct al situaţiei interne. Noul şef al aces- 
teia, generalul Ashfaq Kayani ar putea avea iniţiativa preluării controlului puterii, existând şi posi- 
bilitatea, recent evocată de analiştii Stratfor, ca preşedintele Musharraf să folosească această 
oportunitate pentru a intra într-o nouă juntă militară. 


Este evident însă că moartea lui Benazir Bhutto reprezintă o atenţionare pentru SUA, care 
a sprijinit revenirea acesteia în țară şi pe scena politică pakistaneză, recomandând preşedintelui 
Pervez Musharraf să colaboreze politic cu aceasta. Apar astfel mai multe semne de întrebare pri- 
vind succesele reale ale luptei antiteroriste în condiţiile recrudescenţei jihadiste din Pakistan. La 
aceasta se adaugă situaţia din Zona Tribală Autonomă împreună cu cea de dincolo de frontiera 
comună cu Afganistanul, deja denumită de unele publicaţii de specialitate “AIQaidistan”, zonă 
muntoasă greu accesibilă unde talibanii şi militanţii jinhadişti, inclusiv cei ai Al Qaida acţionează 
încă fără a putea fi suficient controlati de autorităţile celor două ţări. Nu este exclus ca în această 
zonă să se înregistreze, începând cu 2008, un aflux de luptători jihadişti, având în vedere şi evo- 
luția situaţiei din Irak în ultima parte a anului 2007. 


Faptul că Pakistanul este o putere nucleară, iar ajungerea la putere a unui regim islamist 
extremist pune grele probleme SUA, în pofida declaraţiilor conducătorilor militari pakistanezi, care 
dau asigurări privind controlul decisiv asupra capacităţilor nucleare ale ţării în strânsă colaborare 
cu SUA. Menţionăm că, la 11 decembrie 2007, Pakistanul a efectuat un nou test cu racheta de 
croazieră Hatf-7 (Babur), cu o bătaie de 700 km şi caracteristici deosebite - zbor la joasă altitudi- 
ne, mare manevrabilitate, precizie mare de lovire, posibilități de evitare descoperire radar, rache- 
tă concepută, conform declaraţiilor oficiale, pentru “consolidarea capacităţilor strategice ale Pa- 
kistanului şi întărirea securităţii naţionale”. Se estimează că Pakistanul dispune de circa 50 lovi- 
turi nucleare pe bază de uraniu şi aproximativ 10 lovituri pe bază de plutoniu. 


Arma meteorologică 


Intenţionam ca în precedentul număr să abordez un cu totul alt subiect, mai potrivit pentru 
un început de an, însă asasinarea lui Benazir Bhutto cu doar câteva zile înainte de finalul lui 
2007, m-a obligat să-mi schimb opţiunea. In căutările de a prezenta succint probleme globale, 
sau punctuale cu impact asupra umanităţii, asupra altor subiecte de mare interes, sau unor zone 
ale globului, îmi apare tot mai pregnant faptul că vor fi rare ocaziile de a aborda teme privind rea- 
lizări şi mai frecvente cele tratând probleme nerezolvate sau pericole cu care se confruntă umani- 
tatea, din cele mai diferite motive. 


Un subiect relativ puţin abordat, în pofida impactului major pe care îl poate avea asupra vie- 
tii pe generoasa noastră planetă care ne suportă, este acela al cercetărilor, ajunse într-o fază 
destul de avansată, privind controlul fenomenelor naturale, denumit de unii specialişti şi “arma 


meteorologică”, “războiul climatic”, etc. În acest domeniu, conform datelor publice existente, SUA 


35 


Pulsul Geostrategic, Anul I INGEPO Consulting 


EDITORIAL 


se află pe o poziţie foarte avansată, iar despre Rusia nu cunoaştem decât că are şi ea preocupări 
intense în domeniu, opacitatea cunoscută a sistemului nelăsând - încă - să se întrevadă situația 
cercetărilor şi posibilităţilor Rusiei în acest domeniu. 


Conform documentului Forţelor Aeriene SUA -AF 2025 Final Report "modificările controlate 
ale climei“ oferă militarilor o largă gamă de opţiuni pentru înfrângerea sau constrângerea adver- 
sarului, posibilităţi oferite de capacitatea provocării controlate de inundaţii, secetă, furtuni şi cutre- 
mure, astfel încât “modificările climatice vor deveni o componentă a securității interne şi internati- 
onale, putând fi controlate unilateral, ... pot fi folosite atât în scopuri de apărare cât şi ofensive, 
sau ca element de descurajare. Capacitatea de a genera precipitaţii, ceaţă şi furtună pe pământ, 
sau de a modifica clima spaţială... precum şi crearea unei clime artificiale sunt parte integrată a 
unui set de tehnologii (militare)”. De altfel, conform aceluiaşi document, SUA vor fi pregătite ca, în 
jurul anului 2025 să “controleze clima” folosind-o ca “multiplicator de forță”. 


Preocupările privind controlul sau modificările climatice s-au dezvoltat aproape imediat du- 
pă încheierea celui de al Doilea Război Mondial, însă saltul tehnologic considerăm că îl constituie 
programul HAARP (Programul de Cercetare Boreal de Înaltă Fregvenţă - High-frequency Active 
Auroral Research Program), iniţiat în 1992 de SUA, mai precis de către Forţele Aeriene, Forţele 
Navale şi Agenţia de Apărare pentru Proiecte de Cercetare (Defense Advanced Research 
Projects Agency - DARPA). Programul este locat în Alaska -zona Gokona, unde există o zonă de 
132 emițătoare şi antene care, prin unde de înaltă fregvenţă, transmit o mare cantitate de energie 
în ionosferă. Programul a fost apoi dezvoltat ca un parteneriat anglo-american, între Corporaţia 
Raytheon (deținătoarea licenţelor HAARP), Forţele Aeriene SUA şi BAES (British Aerospace 
Systems). În septembrie 2007 sistemul a fost declarat funcţional de către DARPA. 


În afara posibilităţilor mai sus enunțate, conform unor specialişti militari, sistemul HAARP 
poate provoca o întrerupere a comunicațiilor adversarului pe zone extinse, asigurând în acelaşi 
timp funcţionarea sigură a propriului sistem de transmisiuni, poate fi folosit ca instrument de cer- 
cetare geofizică pentru descoperirea unor zăcăminte de ţiţei, gaze naturale sau alte minereuri, 
precum şi în descoperirea cu mai multă precizie a avioanelor care zboară la joasă înălțime şi a 
rachetelor de croazieră, astfel încât tehnologiile folosite până în prezent devin învechite. 


În ceea ce priveşte Rusia, sistemul dezvoltat de aceasta este cunoscut sub denumirea de 
cod “Ciocănitoarea”, bazat pe emisii în banda de extremă joasă fregvenţă, cu emițătoare situate 
într-o zonă mult mai extinsă a globului (Angarsk şi Habarovsk din Siberia, Insula Sahalin, 
Nikolaiev în Ucraina, Riga în Letonia şi la circa 90 km sud de Havana în Cuba), care, printre alte- 
le, poate provoca secetă sau ploi pe perioade îndelungate pe o anumită zonă. 

Ce bine ar fi dacă aceste sisteme ar fi folosite doar în beneficul omenirii şi nu pentru a ne 
distruge unii pe ceilalți, după criterii mai mult sau mai puţin obscure. Dar aceasta nu va fi posibil 
în secolul XXI. 


Comertul cu arme - una din cele mai mari afaceri la nivel mondial 


Deşi titlul de mai sus pare destul de banal, prin ceea ce voi încerca să prezint succint în 
continuare, cred că va fi mai mult decât de interes. Astfel, în anul 2006, cheltuielile militare mon- 
diale au atins cifra de un trilion de dolari, cifră apropiată nivelului din timpul războiului rece. Subli- 
niem că această sumă are două componente principale: cheltuielile de dotare propriu-zise, care 
reprezintă o medie de 20-30% din bugetele militare şi cheltuielile de funcţionare, întreţinere şi 
plata personalului militar, care constituie partea cea mare a acestora. În medie, anual, livrările 
efective de armament, tehnică militară şi muniţiile aferente se situează la nivelul a 40-50 miliarde 
dolari, iar noile contracte semnate se cifrează la 30-35 miliarde dolari (Military Balance 2007, fe- 
bruarie 2007-IISS -Londra) 

În aceeaşi perioadă analizată clasamentul contractelor de vânzări se prezintă astfel: SUA- 
39%, Rusia-17%, Franța- 8%, Marea Britanie -6%, Germania -5%, China-3%, ltalia2%. 

În ceea ce priveşte țările importatoare, ordinea este următoarea (în miliarde dolari): India - 
22,4 (11%), China -17,4 (8%), Arabia Saudită -16,4 (8%), Egipt -13,3 (6%), Emiratele Arabe Uni- 
te -12,5 (6%), Israel -10,9 (5%), Pakistan -10,9 (5%). Menţionăm că cifrele de mai sus reprezintă 
media anilor 1999-2006 (conf. Richard F. Grimmett, CRS Report for Congress, Conventional 
Arms Transfer 1999-2006, 26 septembrie 2007). 


Din aceeaşi analiză rezultă că ţările în curs de dezvoltare sunt cei mai mari cumpărători de 
tehnică militară, iar printre exportatori apar periodic, cu ponderi importante, ţări ca Israel, Spania, 
Suedia şi Ucraina. Putem astfel aprecia că principalele importuri sunt concentrate de câteva ţări 
în curs de dezvoltare, China şi India în Asia, Arabia Saudită în Orientul Mijlociu, producătorii şi 
principalii exportatori fiind orientați mai ales către aceste țări. Întărirea economiilor naţionale ale 
acestor țări precum şi creşterea preţurilor la petrol fiind factori importanţi în planificarea şi înche- 
ierea contractelor respective. 


Din analiza raportului de mai sus rezultă că primii cinci exportatori de armament conventio- 
nal sunt cei cinci membri ai Consiliului de Securitate ONU (SUA, Marea Britanie, Franţa, Rusia şi 
China), executând 88% din export. Numai în perioada 1998-2001 SUA, Marea Britanie şi Franţa 
au încasat, din exporturile de armament către ţările în curs de dezvoltare, mai mult decât ajutoa- 
rele oferite acestora. Această situaţie era remarcată încă din 1976 de fostul preşedinte american 
Jimmy Carter, care spunea “nu putem să acţionăm pe ambele căi. Nu putem să fim în acelaşi 
timp campionii mondiali ai luptei pentru pace şi cel mai mare exportator de armament din lume”. 


În afara profitului economic realizat din vânzările de armament guvernele, de multe ori în 
cooperare cu marile corporaţii, acţionează pentru atingerea altor obiective politice sau economi- 
ce. Contractul încheiat, în urmă cu mai mulţi ani, de către SUA cu Emiratele Arabe Unite, pentru 
vânzarea a 80 de avioane F-16, în valoare de circa 15 miliarde de dolari, a permis SUA să-şi 
dezvolte baza militară din EAU, inclusiv pentru accesul portavioanelor, a dus la creşterea temeri- 
lor privind stabilitatea zonei şi a accentuat cursa înarmărilor în statele vecine. Vânzările importan- 
te de armament american către Turcia, în afara faptului că face parte din NATO, sunt importante 
pentru SUA ca urmare a poziţiei geostrategice a Turciei, inclusiv în ceea ce priveşte traseele 
energetice, inclusiv cele din Marea Caspică. 


În pofida declaraţiilor oficiale privind controlul exportului armamentelor, aceasta este văzu- 
tă de principalii exportatori ca o pârghie care permite împiedicarea altor ţări să acceadă la acest 
gen de afaceri, sau să creeze impedimente concurenţei. În decembrie 2007 ministrul francez al 
apărării, Herve Morin a prezentat un plan de relansare a exporturilor franceze de armament, care 
urmează a fi definitivat şi aprobat în primăvara anului 2008 şi care vizează, printre altele, facilita- 
rea exporturilor prin eliminarea unor restricţii existente, precum şi reorganizarea structurilor de 
control a exporturilor de armament, în scopul fluidizării acestora. 


Tendinţe demografice mondiale 


Într-un material publicat la sfârşitul lunii ianuarie de Centrul pentru Studii Strategice şi In- 
ternaţionale (The Center for Strategic&International Studies- CSIS- SUA), se încearcă o explica- 
ție succintă a influenţei creşterii diferenţelor de dezvoltare demografică între tările industrializate 
şi cele în curs de dezvoltare, precum şi între SUA şi aliaţii săi tradiţionali asupra peisajului 
geopolitic al secolului XXI. 

Analiza remarcă scăderea dramatică a ratei natalității în ultimele decenii, inclusiv în ţările în 
curs de dezvoltare. Statisticile arată că, în afara excepţiei de creştere a ratei natalității după cel 
de-al Doilea Război Mondial, aceasta a fost într-o scădere continuă. Un exemplu concludent în 
acest domeniu, din rândul ţărilor în curs de dezvoltare, este Iranul, ţară în care conservatorismul 

religios şi valorile tradiţionale ale familiei sunt cunoscute. Conform statisticilor ONU numărul me- 
diu al copiilor nou născuţi de către o femeie în Iran a scăzut de la 6,6 la 2,1 în ultimii 25 de ani. 
Alte exemple, din diferite zone ale lumii, arată aceeaşi situație: din 1970 natalitatea în Mexic a 
scăzut de la 6,5 la aproximativ 2,4; în China de la 4,9 la 1,7 (însă această ţară a adoptat o politi- 
că specifică pentru scăderea natalității); iar în India de la 5,3 la 3,1. 


Acest declin al natalității a dus şi la o încetinire a creşterii globale a populaţiei lumii. Dacă 
anii 1960 au reprezentat vârful creşterii demografice, în continuare aceasta a scăzut continuu. 
Din cauza a ceea ce specialiştii numesc “moment demografic”, populaţia lumii va continua să 
crească cu aproape 2,7 miliarde de locuitori până în 2050, după care, conform previziunilor ONU, 
se va înregistra o plafonare. Remarcăm însă că această creştere este inegal repartizată, 40% din 
cei peste 2,7 miliarde de locuitori ai Pământului anului 2050 vor trăi în Africa Subsahariană, iar 
alte 30% în ţările cu majoritate musulmană. Astfel, rata natalității este de 7,5 în Afganistan, 6,0 în 
Yemen şi 4,9 în Irak. Numai 1 la sută din această populaţie mai tânără va trăi în ţările dezvoltate. 
În general, țările a căror medie de vârstă este mai redusă şi care înregistrează o rată mai mare a 
natalității sunt ţări cu o infrastructură slab dezvoltată, cu economii neperformante şi instituţii stata- 
le slabe. 


Evoluţia natalității influențează şi vârsta medie a populaţiei globului. Dacă în 1950 aceasta 
era de 24 ani, în prezent este de 28, iar conform ONU, în 2050 va ajunge la 38. Europa şi Japo- 
nia vor fi cele mai afectate, între 2005 şi 2050 procentul populaţiei în vârstă de 65 ani şi mai mult 
va creşte în Europa de la 16 la 18%, iar în Japonia de la 20 la 38%. Aceasta va duce la diminua- 
rea corespunzătoare a procentajului populaţiei active, în Germania aceasta va scădea cu 24% în 
2050 față de prezent, iar în Japonia cu 39%. Îmbătrânirea populaţiei va avea efecte asupra creş- 
terii PIB-ului în ţările respective, va duce la scăderea economiilor, creşterea taxelor fiscale asupra 
părții active a populaţiei, dificultăţi în asigurarea cheltuielilor publice (inclusiv a cheltuielilor pentru 
apărare) şi a investiţiilor. 

Revenind la situaţia din anii 1950 constatăm că toate țările dezvoltate - Japonia, Germania, 
Marea Britanie, Italia, Rusia, Franța, SUA, erau printre primele 10 cele mai numeroase națiuni. În 
2050 numai SUA va face parte din acest grup. În timp ce Europa va fi cu 65 milioane de locuitori 
mai puţin, în 2050, SUA va creşte cu 100 milioane. În 2050 media de vârstă în Europa şi Japonia 
va depăşi 50 de ani, în timp ce în SUA aceasta va fi de circa 41. 


Dezvoltările demografice nu vor influenţa hotărâtor evoluţia geopolitică mondială, însă dis- 
crepanţele regionale vor avea efecte diferite şi ale căror rezultate sunt încă relativ dificil de esti- 
mat. Oricum, putem remarca un exod al forței de muncă dinspre Est spre Vest (din Asia în Euro- 
pa de Est, din Europa de Est în Europa de Vest, din Europa de Vest în America), precum şi din 
Sud spre Nord. Să fie deja acesta un răspuns de autoreglare la evoluţiile prognozate? Şi dacă 
da, cum vor reacţiona societăţile respective la această situaţie? Poate vom încerca să găsim po- 
sibile răspunsuri cu altă ocazie. 


Aniversări nedorite- 15 ani de la primul atac terorist la World Trade Center New York 


La 26 februarie s-au împlinit 15 ani de la detonarea unui camion bombă în subsolul Turnului 
de Nord (Turnul unu) al World Trade Center din New York City. 


Încărcătura de circa 700 kg exploziv, era pe bază de amestec îngrăşăminte chimice cu mo- 
torină (o combinaţie destul de larg folosită în toată lumea pentru lucrări civile), căreia, pentru a-i 
mări puterea, i s-au adăugat alte câteva substanţe chimice şi trei recipiente cu hidrogen lichid. 

Se urmărea distrugerea celor două turnuri şi provocarea morții a circa un sfert de milion de 
oameni. Rezultatul, în afara distrugerilor materiale şi efectului psihologic, a fost moartea a şase 
persoane şi rănirea altora 1.042. Studiile ulterioare au demonstrat că, dacă bomba avea un alt 
loc de amplasare, cu cantitatea de exploziv folosită, se putea obţine distrugerea Turnului. Bomba 

a fost detonată puţin după ora 12.00, în garajul subteran al clădirii, provocând un crater cu dia- 
metrul de 30 metri pe adâncimea a patru niveluri betonate. Presiunea creată a fost estimată ca 
depăşind de peste 100 ori presiunea atmosferică normală, iar viteza suflului apreciată la aproxi- 
mativ 4,5 km/s. Alte efecte au constat în întreruperea alimentării principale cu energie electrică a 
oraşului, a comunicațiilor telefonice în cea mai mare parte a cartierului Manhattan, întreruperea şi 
apoi restabilirea cu greutate a emisiunilor posturilor de radio şi televiziune locale. 


Atentatorii, un grup de şase cetățeni de origine arabă, finanțaţi de al-Qaida, au fost desco- 
periți şi trimişi în judecată, patru din ei în martie 1994, (primul fiind capturat în 4 martie 1993) 
ceilalți doi, inclusiv creierul operaţiunii, Ramzi Yousef, nativ kuweitian, în noiembrie 1997. 


Conform jurnalistului american Steve Coll, Ramzi Yousef a expediat prin poştă, cu puţin 
timp înaintea atacului, scrisori principalelor cotidiene din New York, în care, recunoscând că acti- 
unea este teroristă, afirma că ea este justificată deoarece “terorismul practicat de Israel (cu sprijin 
american) trebuie combătut în acelaşi fel” şi având trei revendicări: încetarea oricărui fel de ajutor 
american către Israel, ruperea relațiilor diplomatice de către SUA cu Israelul şi încetarea ameste- 


cului american “în afacerile interne ale oricărei ţări din Orientul Mijlociu”. 


Este de remarcat că, pentru fabricarea bombei atentatorii au folosit mai multe manuale ara- 
be, dar şi americane, printre care unul al Centrului Special de Pregătire de la Fort Bragg şi altul 
special pentru fabricarea explozivilor, editat de CIA pentru luptătorii din Afganistan. 


În pofida numărului mic de victime, atentatul a avut un impact important asupra populaţiei 
americane, amplificat apoi de cel de la 11 septembrie. Fântâna memorială ridicată în memoria 
celor şase victime a fost distrusă în atacurile de la 11 septembrie 2001, un fragment de granit din 
aceasta fiind folosit ca piesă importantă a noului memorial în onoarea victimelor acestui ultim 
atac. 


Victimele atentatului au dat în judecată autoritatea portuară din New York şi New Jersey, 
pentru pierderile suferite. O primă decizie a justiţiei, din 2006, a stabilit că responsabilitatea auto- 
rităţilor locale este de 68%, iar a autorilor atentatului de numai 32%. Decizia a fost atacată de au- 
torităţile locale în ianuarie 2008. 


În acest timp numărul atentatelor teroriste pe plan mondial continuă să crească, la sfârşitul 
lunii februarie 2008 ele depăşind (ca număr total în ultimii 40 de ani) 35.000 - mai mult de două 
pe zi, cu peste 55.000 de morţi şi mai mult de 125.000 răniţi. Este însă demn de menţionat că 
aproape jumătate din aceste atentate au loc în Orientul Mijlociu, iar numărul victimelor în aceeaşi 
zonă depăşeşte 50% din total. SUA au reuşit să menţină, după 2001, continentul nord american, 
mai departe de ameninţarea teroristă; dovadă stau cifrele totale pentru aceeaşi perioadă de refe- 
rință, 588 de atentate, cu un număr de peste 3.500 victime, cea mai mare parte cauzate de ata- 
curile de la 11 septembrie 2001. Pe când cifre similare în Orientul Mijlociu? 

NATO - DOAR O ALIANȚĂ MILITARĂ? 


Evenimente de dată recentă demon- 
strează că transformarea militară a NATO nu 
este suficientă. Noile ameninţări, schimbarea 
caracterului misiunilor Alianţei, precum şi apa- 
riția unor noi actori de securitate cer ca aliații 
să abordeze transformarea NATO dintr-o per- 
spectivă mult mai cuprinzătoare. Într-adevăr, 
dacă Alianţa doreşte să-şi menţină rolul esenţi- 
al de coordonare transaltantică şi acţiune co- 
mună, are nevoie să suplimenteze transforma- 
rea militară printr-o dezbatere politică mai frec- 
ventă şi mai deschisă. Evident că acest 
deziderat nu neagă împlinirile politice ale Alian- 
tei din ultimul deceniu şi jumătate, dacă avem 
în vedere misiunile la care participă. Pe de altă 
parte, nu există vreun risc sau ameninţare în 
care nu s-ar dori, de către o naţiune sau alta, 
ca Alianţa să se implice sau să-şi dezvolte ac- 
tualele misiuni - un rol extins în Afganistan, mai 
multe responsabilităţi în Irak, angajarea în regi- 
unea Mării Negre sau asumarea unui rol de 
sprijin a procesului de pace în Orientul Mijlociu. 
De asemenea, există ţări care explorează rela- 
ţii mai strânse cu NATO şi care doresc să devi- 
nă membre ale Alianţei, fie că este vorba de 
unele ţări din Balcani sau de Azerbaidjan, 
Georgia ori Ucraina. În sfârşit, sunt țări pentru 
care NATO reprezintă o atracţie specială - ele 
nu sunt nici țări aliate, nu fac parte din rândul 
țărilor partenere, ale Dialogului Mediteranean 
sau al Iniţiativei de Cooperare de la Istanbul, 
fiind incluse într-un grup distinct - aşa numitele 
“țări de contact”. Din această categorie fac par- 
te țări ca Argentina, Australia, Noua Zeelandă, 
Coreea de Sud, Japonia, țări care doresc să 
aibă aranjamente de securitate cu NATO, iar 
unele din ele chiar participă cu trupe în diferite 
teatre de operaţii alături de aliaţi. Date fiind 
acestea, putem considera că această enume- 
rare de interese se poate constitui în argument 
pro chiar şi pentru acele voci care afirmă că 
NATO nu trebuie să fie un forum de dezbateri 
politice, de abordare deschisă a problemelor 
de mare strategie. 


Poate că tocmai actualul context impune 
o adaptare a NATO la o realitate în care Eu- 
ropa estre stabilă şi se bucură de o pace la 
care s-a aspirat încă de la înființarea Alianţei. 
În numai o decadă, Alianța s-a transformat 
dintr-o instituţie focalizată pe apărarea exclusi- 


vă a teritoriului ţărilor membre într-o organiza- 
ție care s-a lărgit cu încă 10 noi membri, cu 
misiuni centrate pe ceea ce în mod curent se 
numesc “aut of area”. Astăzi, sunt mai puțini 
cei care contestă o realitate: provocările actua- 
le sunt dincolo de zona de responsabilitate a 
Alianţei. Actualul cadru decizional şi noul con- 
text strategic au permis Alianţei să reconcilieze 
politic foşti adversari, să dezvolte şi să consoli- 
deze pacea în Europa prin lărgirea cu noi 
membri şi realizarea de mecanisme de 
parteneriat care, toate la un loc, sunt împliniri 
politice fără echivoc. Cu toate acestea, noul 
mediu de securitate cere imperativ aliaţilor să 
dezvolte o viziune mai clară şi să caute să-şi 
asigure o influență mai mare supra contextului 
politic în care NATO operează. 


Este evident că prima dimensiune a 
transformării politice a NATO trebuie să fie 
aceea prin care se oferă aliaţilor un forum de 
dezbateri strategice mai larg şi mai profund.. În 
actualul cadru, dialogul politic între membrii 
NATO se desfăşoară de la caz la caz, în fun- 
cţie de nevoia luării deciziilor, de implicarea 
într-o operaţie militară sau pentru discutarea 
problemelor legate de transformarea militară. 
Acest tip de abordare tinde să limiteze obiecti- 
vul dialogului politic la un NATO care are rol de 
furnizor de forțe, în loc de forum în care se 
construiesc perspective şi abordări comune 
pentru o gamă largă de oportunităţi şi proble- 
me. Evident, cultura dezbaterilor va solicita în 
final ca NATO să-şi schimbe metodele de lu- 
cru, modalităţile de iniţiere a dialogului, precum 
şi atitudinile față de situaţiile potenţial 
conflictuale. Spre exemplu, asigurarea timpului 
necesar Consiliului Atlanticului de Nord, instan- 
ta politică suprema în NATO, pentru dezbate- 
rea problemelor strategice va permite comite- 
telor subordonate abordarea unor aspecte mai 
puţin presante. Deciziile NATO de a sprijini 
Uniunea Africană în misiunea de menţinere a 
păcii în Darfur şi, mai recent, asigurarea ajuto- 
rului umanitar victimelor cutremurului din Pa- 
kistan demonstrează cât de repede pot deveni 
relevante pentru Alianţă doua probleme apa- 
rent diferite. Nu în ultimul rând, Aliaţii trebuie 
să accepte că discuţiile în NATO nu trebuie să 
se limiteze la subiectele cu relevanţă militară şi 
că din agenda dezbaterilor politice nu trebuie 
excluse problemele de interes politic comun. 
Dacă dezbaterile în cadrul NATO sunt privite 
numai ca preludiu la o angajare militară, atunci 

discuţiile asupra multor altor probleme presan- 
te ar fi neglijate, marginale sau nerelevante. 


Un alt argument în pledoaria pentru un 
NATO în care se pot dezbate problemele politi- 
ce importante este legat de natura operațiilor 
curente şi viitoare ale NATO. Cea mai mare 
parte a acestor operații sunt misiuni de stabili- 
zare pe termen lung, caracterizate prin interac- 
țiunea strânsă dintre actorii militari şi civili. 
Acest tip de operaţii sugerează că NATO tre- 
buie să caute o colaborare mai strânsă cu alte 
instituţii internaţionale, precum şi cu organizati- 
ile neguvernamentale. In plus, acestea impun 
ca NATO să aibă o voce mai bine auzită în 
procesele politice care au ca scop nu doar asi- 
gurarea trupelor necesare, ci şi capacitatea de 
a construi şi susține o pace durabilă. să ne 
amintim revoltele din Kosovo din primăvara 
anului 2004, când trupele NATO au fost sur- 
prinse de amploarea şi virulenta evenimentelor 
datorită  nesoluţionării problemelor politice. 
Această situaţie a dus la crearea Grupului de 
Contact Plus cu privire la viitorul Kosovo, în 
care NATO are un rol şi o influenţă politică 
adăugate la rolul său militar. O abordare cu- 
prinzătoare similară care solicită imaginaţie din 
partea Alianţei este cea legata de viitorul Afga- 
nistanului. 


Un alt argument pentru creşterea rolului 
politic al NATO rezidă în schimbarea cadrului 
instituțional şi, în mod deosebit, în evoluţia 
UE ca un actor militar independent. O Uniune 
Europeană cu o dimensiune militară distinctă 
constituie cea mai profundă schimbare instituţi- 
onală în cadrul comunității securității 
transatlantice de la crearea sa. Aceasta în- 
seamnă că 19 din cei 26 membri ai NATO se 
organizează într-un cadru care acoperă aspec- 
te de securitate şi desfăşoară propriul dialog 
cu Washington. În scopul evitării rivalități şi 
competiţiei în acest cadru complex, NATO şi 
UE trebuie să dezvolte un parteneriat strategic 
care să se extindă dincolo de cooperarea lor 
în Balcani şi să acopere întregul spectru de 
provocări politico-militare din domeniul securi- 
tăţii. În cele din urmă, acesta ar putea să con- 
ducă la o relaţie care ar putea nu numai să 
permită Uniunii Europene să beneficieze de 
capacităţile NATO, aşa cum se prevede în 
aranjamentele Berlin Plus, dar ar putea permi- 
te NATO să folosească capacităţile civile unice 
ale UE. O relaţie mai structurată cu ONU este 

un alt element al unui NATO mai angajat poli- 
tic. 

NATO şi ONU conlucrează în domenii 
multiple, dar cooperarea practică în teatre con- 
trastează cu lipsa consultaţiilor politice la nivel 
strategic. Pe măsură ce NATO asigură din ce 
în ce mai mult transporturile strategice solicita- 
te de ONU, o relaţie strategică mai coerentă 
necesită eforturi politice de structurare a aces- 
teia, care ar trebui să includă contacte mult 
mai regulate atât între secretarii generali, cât şi 
la nivelul experților ambelor instituții. 


Evident că faţă de cele menţionate până 
acum, trebuie să fim conştienţi şi de faptul că 
un NATO cu vocaţie politică mai pregnantă 
ar putea genera şi un anumit risc. Această 
nouă provocare împovărează suplimentar o 
Alianţă care este şi aşa ocupată pe baze zilni- 
ce cu sarcinile operaţionale legate de prezenţa 
în diferite teatre de operații. Invitaţia la un dia- 
log structurat şi diversificat care ar trebui să 
faciliteze consensul poate să ducă la 
acutizarea, adâncirea sau multiplicarea diver- 
genţelor. Unii ar putea să argumenteze că un 
NATO mai receptiv la dezbateri politice nu ar 
putea niciodată să asigure consensul necesar 
în probleme fundamentale cum ar fi, spre 
exemplu, războiul din Irak, care va rămâne în- 
totdeauna în afara dialogului politic. 


Cu toate acestea, nu exista alternativă la 
un NATO mai înclinat spre dialog politic. Deşi 
Alianţa va continua să aibă rolul de a formula 
strategii globale, ea trebuie să urmărească, 
dincolo de creşterea eficacităţii militare, şi dez- 
voltarea unei identități politice mult mai puterni- 
ce şi mai distincte. O asemenea identitate poli- 
tică întărită va permite NATO să-şi construias- 
că mai bine contribuţiile la eforturile comunității 
internaţionale lărgite şi va ajuta ca aceasta să 
se racordeze la un tip de dezbateri mai apropi- 
ate de standardele folosite de UE şi ONU, ca o 
dovadă a vitalităţii, flexibilităţii şi imaginaţiei 
adaptate continuu la realităţile diverse ale lumii 
de astăzi. Şi asta pentru că, aşa cum a spus 
Joseph Jouber acum 200 de ani, “sfârşitul unui 
argument sau al unei discuţii nu trebuie sa fie 
Victoria, ci Iluminarea”. 

PERSPECTIVA MODERNIZĂRII FORȚELOR 
ARMATE ALE FRANŢEI 


Planul de perspectivă pentru moderni- 
zarea Forţelor Armate ale Franţei face parte 
din setul de documente ce stau la baza planifi- 
cării evoluției domeniului militar, pentru armata 
franceză, alături de Carta Albă a Apărării — ca- 
re defineşte orientările strategice — şi Legea 
Programului Militar pentru anii 2003 — 2008. În 
opinia factorilor de decizie francezi, riscurile şi 
amenințările contemporane pot veni din par- 
tea actorilor guvernamentali ori non guverna- 
mentali, exced domeniului apărării şi exploa- 
tează vulnerabilităţile, luând diferite forme: te- 
rorism, crimă organizată, conflicte locale şi re- 
gionale, proliferarea nucleară, radiologică, bio- 
logică şi chimică. 

Fundamentele politicii de apărare a Fran- 
tei se bazează pe conceptul apărării genera- 
le, autonomia strategică şi solidaritatea eu- 
ropeană şi transatlantică. Planul de perspec- 
tivă al Franţei identifică noi câmpuri de luptă 
care pot apare datorită instrumentalizării 
infosferei şi militarizării spaţiului. /nfosfera — 
rezultatul interconectării în timp real a tehnolo- 
giei informaţionale, telecomunicaţiilor şi media 
— poate fi subiect pentru o instrumentalizare 
ofensivă ori defensivă şi este sursă pentru noi 
pericole şi pentru noi forme de acţiune. Opera- 
tiile bazate pe rețea reprezintă factorul cel mai 
novator, fiind considerate o problemă primordi- 
ală pentru sistemele de forțe. Spaţiul extrate- 
restru a devenit, de asemenea, o temă majoră 
în strategiile politico — militare şi în operaţiile 
actuale şi viitoare. Utilizarea sateliților pentru 
observare, monitorizare electronică, comunica- 
tii şi avertizare timpurie induce un număr tot 
mai mare de schimbări în concepte şi acțiuni. 
Aceste tendințe au reîntărit strategia „puterii 
spaţiale” anunţată de SUA. 


Militarizarea spaţiului, crearea sistemelor 
de arme neletale, robotica şi biotehnologia 
sunt considerați potenţiali factori novatori cu 
o influență notabilă asupra naturii viitoarelor 
conflicte. În scopul de a se pregăti pentru o 
largă varietate de instrumente politice şi milita- 
re, necesare pentru managementul riscurilor, 
crizelor şi conflictelor, capacităţile de care for- 
tele armate ale Franţei vor avea nevoie sunt 
bazate pe patru principii: starea de pregătire 
globală, adaptabilitatea, complementaritatea şi 


reactivitatea, care sunt factorii cheie pentru 
modernizarea doctrinei, organizării şi echipa- 
mentelor. 


Câteva tendințe majore vor influenţa, 
probabil, inovațiile tehnologice din sistemele de 
apărare, dar este imposibil să fie dată o listă 
exhaustivă, ci numai următoarele domenii: mi- 
niaturizarea sistemelor, proiectarea şi realiza- 
rea metasistemelor şi a sistemelor integrate; 
realizarea rețelelor de unităţi şi sisteme tehni- 
ce; utilizarea electricităţii în sisteme; extinderea 
utilizării tehnologiei digitale; integrarea ființelor 
umane în sistemele de arme; robotizarea siste- 
melor, reactivitatea îmbunătăţită a sistemelor, 
utilizarea sporită a spațiului, consideraţie tot 
mai mare pentru constrângerile legislative. 


Esența Planului de perspectivă pentru 
modernizarea Forţelor Armate ale Franţei pe 
următorii 30 ani constă în sistemele de forțe 
pe care le propune: 


1. Sistemul de forțe „Descurajarea (DIS)” 
este chiar esența capacităţii Franţei de a-şi 
afirma independenţa strategică, garanţia fun- 
damentală faţă de orice ameninţare la adresa 
intereselor naţionale vitale ale ţării. Sistemul de 
forțe cuprinde toate resursele necesare pentru 
implementarea acestuia: platforme (submarine 
cu rachete balistice şi propulsie nucleară, in- 
terfețe cu avioane dedicate), sisteme de lansa- 
re (rachete aeriene ori balistice), arme şi resur- 
sele necesare de transmisiuni, aprovizionare şi 
protecţie. Descurajarea garantează că supravi- 
ețuirea Franţei nu va fi niciodată pusă sub 
semnul întrebării de către o putere militară ma- 
joră, prin acţiuni ostile şi face Franţa capabilă 
să facă față amenințărilor la adresa intereselor 
sale vitale, cu arme de distrugere în masă, din 
partea unei puteri regionale . 


2. Sistemul de forțe „Comanda, controlul, 
comunicațiile şi informaţiile (C31)” are rolul, 
tot mai mult strategic, de a stăpâni informaţia şi 
a împiedica accesul inamicului la aceasta. 
Această funcţie include colectarea, procesa- 
rea, exploatarea, distribuţia şi stocarea datelor 
şi informaţiilor necesare la nivelul guvernului, 
precum şi la nivelul comandanților din teren 
(date, texte, imagini, sunete etc.). 


3. Sistemul de forţe „Proiecţia şi mobilitatea 
(PROJ)” se referă la dislocarea forțelor armate 
în operaţiile militare, la mii de kilometri distan- 
tă, în condiţiile sprijinului şi logisticii necesare, 
sub o comandă comună, în cadrul naţional ori 

multinațional. Proiecția este definită de disloca- 
rea forțelor, a aprovizionării acestora pe ter- 
men lung (transportul fluxurilor logistice: eva- 
cuarea medicală, rotația personalului, muniții, 
piese de schimb etc.) şi retragerea acestora. 
Mobilitatea este alăturată proiecției, mai precis 
în interiorul teatrului de operaţii. Din punctul de 
vedere al „Modelului Forţelor Armate 2015”, 
capacitățile cheie ale sistemului de forțe sunt 
transportul strategic şi maritim, realimentarea 
în aer, mobilitatea aeriană şi mobilitatea opera- 
țională terestră. 


4. Sistemul de forțe „Lovitura în adâncime 
(PROF)” are misiunea de a desfăşura acțiuni 
țintite asupra punctelor critice cheie ale inami- 
cului, pentru a afecta acţiunile acestuia sau a 
altera dorinţa acestuia de a întreprinde acţiuni, 
în concordanţă cu deciziile politico — militare. 
Acţiunile de lovire în adâncime contribuie la 
prevenirea crizelor şi la menţinerea acestora la 
cel mai scăzut nivel: acestea sunt utilizate pen- 
tru ameninţarea selectivă a mai multor tipuri de 
obiective cu diferite grade de importanţă. În 
situaţii de conflict armat, obiectivul este de a 
reduce capacităţile militare ale inamicului prin 
acțiuni cu efect adaptat. Sistemul de forțe este 
bazat pe şase capacități arătate mai jos: capa- 
citatea de planificare strategică şi operativă; 
capacitatea de pregătire; capacitatea de pro- 
iecţie a forţei; capacitatea de pătrundere; capa- 
citatea de precizie; capacitatea de a executa 
presiune spaţio — temporară. 

5. Sistemul de forțe „Aero — terestru (TER)” 
are rolul de a desfăşura acțiuni concrete la sol 
şi în aer, o anumită perioadă de timp, pentru a 
atinge obiectivele strategice. Forţele terestre 
sunt, în general, folosite ca parte a misiunilor 
combinate, naţionale sau multinaționale, iar 
realizarea contactului direct cu inamicul se fa- 
ce la sol sau în apropierea acestuia, în scopul 
de a stabili controlul permanent, pentru o susti- 
nută perioadă de timp, asupra mediilor fizic şi 
social. Sistemul de forţe trebuie să dea posibili- 
tatea să disloce forțe terestre operaţionale 
pentru a desfăşura misiuni preponderent de 
constrângere şi control al violenţei, în scopul 
de a face faţă unor situaţii tactice caracterizate 
de o mare diversitate şi o ridicată complexitate. 
6. Sistemul de forțe „Aero — maritim (MAR)” 
are ca obiectiv garantarea libertăţii de acţiune 
a forțelor militare dislocate în acest mediu. Sta- 
tutul legal al mărilor permite utilizarea liberă a 

rutelor de acces la punctele de criză, precum şi 
spațiu de manevră pentru acţiunile orientate 
spre zone terestre executate în forță sau pen- 
tru misiuni de proiecţie a forţei. În plus, siste- 
mul de forțe trebuie să garanteze protecţia in- 
tereselor naţionale şi europene pe mare, față 
de amenințările specifice (terorism, traficul ile- 
gal etc.) şi față de riscurile referitoare la activi- 
tățile maritime la frontierele franceze. Capaci- 
tățile ce trebuie dezvoltate până în 2015 sau 
după acest an sunt următoarele: asigurarea 
avertizării în spaţiul maritim şi la frontierele de 
coastă; comanda şi conducerea operaţiilor avi- 
aţiei navale la nivel tactic; favorizarea libertății 
de acţiune pentru forțele franceze în zonele de 
interes; asigurarea sprijinului flotei şi aviaţiei 
navale în teatrele de operaţii; desfăşurarea de 
activităţi de siguranţă (suveranitate, implemen- 
tarea legii, salvare evacuare etc.). 


7. Sistemul de forţe „Aero -spatial (AIR)” 
are scopul de a garanta libertatea de acţiune a 
forțelor şi utilizarea independentă a resurselor 
naţionale ori aliate amplasate în spațiul 
endoatmosferic şi exoatmosferic, deasupra 
teritoriului naţional şi abordarea acestora, de- 
partamentele şi teritoriile de peste mări şi zo- 
nele operaționale şi de tranzit. Principalele ca- 
pacităţi ale sistemului de forțe, destinate să 
asigure superioritatea aeriană în cadru naţional 
şi multinațional, sunt următoarele: supraveghe- 
rea activităţilor aeriene şi spaţiale, comanda şi 
controlul operaţiilor aeriene cu arme asociate 
şi sisteme de lansare. 


8. Sistemul de forțe „Pregătirea şi menține- 
rea capacităţii operaţionale (PREP)” este 
destinat să asigure mediul necesar pentru per- 
sonalul şi echipamentul acestuia, în timp de 
pace şi pentru operații: pregătirea oamenilor 
(instruirea), mijloace de luare a deciziei, sprijin 
medical, sprijin cu echipament şi realimentare, 
infrastructura operaţională, protecţie. Acest 
sistem este concentrat în jurul aspectelor uma- 
ne, iar activitatea din acest domeniu este 
direcționată pentru a perfecționa capacităţile 
care furnizează sprijinul pentru personal, după 
cum evoluează rolul acestuia în sistemele de 
apărare. Acest sistem de forțe include şi toate 
activităţile multidisciplinare de simulare. 
Subliniem că, prin aceste demersuri, 
Franţa se alătură, într-o manieră proprie, 
statelor cu un rol important în plan 
geopolitic - Germania, SUA, Marea Britanie, 

Federația Rusă ş.a. - care au adoptat pro- 
grame de perspectivă pentru evoluţia forțe- 
lor lor armate. 


FILOZOFIA ARMATEI STATELOR UNITE 


Nici nu am intrat bine în mileniul trei şi o 
tendință majoră a marcat evoluţia fenomenelor 
din domeniul militar - este vorba de renunţarea 
la modernizarea graduală a organismelor mili- 
tare şi trecerea la transformarea acestora. 
Rata mare de schimbare şi predictibilitatea re- 
dusă a acestei evoluţii impune desfăşurarea 
unor ample schimbări, la fel de categorice, a 
tot ceea ce este destinat menţinerii păcii şi sta- 
bilităţii în lume şi în anumite zone ale acesteia. 


Strategia Statelor Unite de transforma- 
re militară este unul din documentele ce sus- 
țin opinia de mai sus. Aceasta face posibilă, 
odată implementată, atingerea de către Forţele 
Armate ale SUA a parametrilor corespunzători 
provocărilor şi amenințărilor acestui început de 
secol, în slujba securităţii națiunii americane şi 
nu numai. Privită ca o componentă a Strategiei 
generale de apărare a SUA, Strategia de 
transformare militară urmăreşte atingerea unui 
avantaj semnificativ de către organismul militar 
american în realizarea capacităţilor combative 
moderne astfel ca, în urma procesului de 
transformare, forțele armate să devină mai agi- 
le, mai adaptabile şi mai letale, cu capacitate 
de supraviețuire amplificată şi mult mai uşor de 
susținut, sporind considerabil capacitatea de 
reacție, viteza de acţiune, accesibilitatea în 
mediii ostile de conflict şi eficiența acestora la 
nivel strategic şi operativ. Procesul de transfor- 
mare militară trebuie să înceapă cu analiza 
strategiei, riscului şi tehnologiei care stau la 
baza transformării forței, precum şi a obiective- 
lor operaţionale principale, identificate în rapor- 
tul ce se prezintă la fiecare patru ani referitor la 
revederea apărării  (Quadrennial Defence 
Review), astfel: protejarea bazelor importante, 
proiectarea şi susţinerea forțelor, negarea 
sanctuarelor inamicului, implementarea tehno- 
logiei informaţionale, asigurarea sistemelor 
informaţionale şi amplificarea capacităţilor spa- 
tiale ale SUA. 

Strategia SUA privind transformarea 
militară are la bază cele patru obiective ma- 
jore ale politicii de apărare prevăzute în Stra- 


tegia de Apărare a SUA : asigurarea aliaţilor şi 
prietenilor față de amenințările contemporane; 
prevenirea unei viitoare competiţii militare; des- 
curajarea amenințărilor şi constrângerilor îm- 
potriva intereselor SUA; înfrângerea decisivă a 
oricărui adversar, dacă descurajarea nu reu- 
şeşte. Un set de şapte principii strategice in- 
terconectate sprijină cele patru obiective ale 
politicii de apărare a SUA. Aceste principii con- 
țin esenţa strategiei de apărare a SUA: apăra- 
rea Statelor Unite şi protejarea puterii militare 
a SUA; managementul riscurilor; abordarea 
bazată pe capacități; întărirea alianțelor şi 
parteneriatelor; întărirea poziţiei militare globa- 
le a SUA; dezvoltarea unui spectru larg de ca- 
pacități militare; transformarea apărării. 


Necesitatea obligatorie a transformării 
militare decurge, în primul rând, din mediul de 
securitate, noile tehnologii militare, forma şi 
natura conflictelor militare. În acest context, a 
devenit mai clar că planificatorii americani tre- 
buie să reconsidere o gamă largă de provocări 
la adresa intereselor SUA şi a vulnerabilităților 
inerente față de atacurile asimetrice. 


Ca imperativ strategic, transformarea 
militară este necesară pentru a asigura că for- 
tele SUA vor continua să opereze din postura 
de deţinător al avantajului militar, având sufici- 
entă putere combativă pentru a descuraja şi 
combate potenţialii adversari. 


Ca imperativ tehnologic, transformarea 
militară ia în considerare doborârea barierelor 
tehnologice dintre competitori: avansul rapid al 
tehnologiei militare; pericolul armelor chimice, 
biologice, radiologice şi nucleare, precum şi al 
rachetelor balistice; apariţia de noi domenii şi 
zone de competiţie militară — spaţiul extrate- 
restru şi cel cibernetic; creşterea probabilității 
de afectare a proceselor tehnologice de către 
adversarii potenţiali. 

Ca imperativ al amenințării, în opinia 
specialiştilor militari americani, transformarea 
militară trebuie să ia în considerare că adver- 
sarii SUA pot deţine capacităţi novatoare care 
să diminueze sau chiar să depăşească avanta- 
jul forțelor americane, pentru a provoca pier- 
deri semnificative Statelor Unite. 


Ca imperativ al atenuării riscului, 
transformarea militară porneşte de la faptul că 
managementul riscului reprezintă unul din cele 
şapte principii strategice ale strategiei de apă- 
rare, în atenţie fiind toate cele patru categorii 

de risc: riscul de management al forței; riscul 
operațional; riscul viitoarelor provocări; riscul 
instituţional. Transformarea militară reprezintă 
cheia diminuării riscului în cazul viitoarelor pro- 
vocări, cu atât mai mult în condiţiile schimbări- 
lor dinamice ce au loc în mediul de securitate, 
fiindu-i alocate investiţii importante, pentru a 
dezvolta noi capacităţi de vârf. 


Transformarea militară trebuie să in- 
cludă trei domenii: cultura transformării, pro- 
cesele de transformare şi capacităţile de 
transformare. Primul pas în această direcţie, 
constituirea unei forțe combinate bazată pe 
rețele, constă în a investi mai mult în cei patru 
piloni ai transformării pentru a produce, până 
la sfârşitul actualului deceniu, 
forțe militare care deţin următoa- 
rele capacități: Planificare adap- 
tivă, bazată pe efecte. Proteja- 
rea puterii în medii anti — acces. 
Mecanismul avantajelor asimetri- 
ce. Forțe manevriere comune şi 
combinate. Esenţa Strategiei de 
transformare militară a SUA este 
dată de conţinutul procesului de 
transformare, bazat pe patru 
piloni: 


Perfecţionarea operațiilor combinate 
urmează să se realizeze prin dezvoltarea con- 
ceptelor şi arhitecturii combative combinate şi 
prin căutarea altor iniţiative de tip joint. Con- 
ceptele şi arhitectura combinate trebuie să fie 
suficient de specifice pentru a permite identifi- 
carea şi prioritizarea cerințelor de transformare 
în interiorul programelor din planificarea apără- 
rii, dar suficient de flexibile pentru a putea ab- 
sorbi orice idee valoroasă, la apariţia acesteia. 


Exploatarea avantajelor informaționale 
ale SUA porneşte de la capacităţile informaţio- 
nale importante, existente deja, ale SUA care 
urmează a fi perfecționate şi amplificate, având 
în vedere dependenţa tot mai mare a organis- 
mului militar american de informaţie, ca urmare 
a evoluţiei amenințărilor şi pericolelor ce vin 
din partea strategiilor asimetrice, operaţiilor 
informaţionale, războiului spaţial şi armelor de 
distrugere în masă promovate de potenţialii 
adversari. 


Dezvoltarea şi experimentarea concep- 
telor implică experimentarea noilor abordări ale 
războiului, a conceptelor operaţionale, capaci- 

tăților şi structurilor organizatorice create prin 
intermediul jocurilor de război, simulări şi exer- 
ciții în teren, concentrate pe provocările şi ex- 
perimentările ce apar. 


Dezvoltarea capacităților de transfor- 
mare ale categoriile de forțe trebuie să conțină 
modalitățile de transformare şi eforturile de ex- 
perimentare combinată ale comandamentului 
fortei combinate şi altor comandanți pentru a 
genera: structuri C2 combinate, cu dislocare 
rapidă; mijloacele care facilitează corelarea în 
timp şi diseminarea informațiilor specifice misi- 
unilor; mijloacele care asigură o mai strânsă 
integrare a eforturilor informaţionale, de su- 
praveghere şi cercetare cu produsele acestora; 

capacități combinate care fac 


| [posibilă dislocarea aproape si- 


multană, sinergică şi susţinerea 
capacităţilor aeriene, terestre, 
navale şi spaţiale de luptă; reco- 
mandări privind realocarea re- 
surselor destinate acoperirii con- 
strângerilor de mică intensitate 
dar de necesitate ridicată; per- 
fecţionarea operaţiilor combinate 
în teren urban şi medii de junglă, 
cu un accent special pe experimentările obiec- 
tive limitate (LOEs) în cadrul C4ISR urbane. 


Putem remarca cu uşurinţă schimbările 
conceptuale şi tehnologice ce trebuie să fie 
aplicate într-o armată, complexitatea procese- 
lor ce urmează a fi declanşate pe baza acestui 
document. Este vorba, în opinia noastră, de o 
nouă modalitate de abordare a conceptelor , 
ideilor, tacticilor, tehnicilor şi procedurilor de 
pregătire şi desfăşurare a acţiunilor militare, 
precum şi de echipare a forțelor armate cu 
echipamente şi aparatură corespunzătoare. 
Toate acestea trebuie să schimbe şi mentalita- 
tea celor chemaţi să aplice aceste noi concep- 
te. Devine tot mai evident că viitoarele evoluții 
vor duce la schimbarea filozofiei acţiunilor mili- 
tare. 

REACŢII LA MOSCOVA ÎN LEGĂTURĂ CU 
ELEMENTELE APĂRĂRII ANTIRACHETĂ 


AMERICANE CE VOR FI AMPLASATE ÎN 
EUROPA 
de dr. Octavian DUMITRESCU, Corneliu 
PIVARIU 


Factori de decizie importanţi de la Mos- 
cova, civili ori militari, par să fi declanşat o ade- 
vărată campanie publicitară anti americană din 
moment ce mai multe publicaţii din capitala 
rusă includ în paginile lor materiale pe această 
temă, uitând timpurile nu demult apuse, când 
predecesorii lor sovietici, prin anii '80, făceau o 
adevărată pasiune din amplasarea rachetelor 
sovietice pe teritoriul unor state din Europa 
Centrală „pentru prevenirea loviturilor statelor 
occidentale”. 


Tonul, credem că a fost dat de expune- 
rea preşedintelui rus, Vladimir Putin, din 10 
februarie a.c., la Conferinţa cu privire la Politi- 
ca de Securitate de la Munchen, afirmând că 
„războiul stelelor nu va mai fi prea mult o fante- 
zie” şi că extinderea NATO „este o provocare 
serioasă” (David Smith, Dealing With Putin's 
Russia, Defense News, din 12 martie 2007, 
pag. 45). Potrivit afirmațiilor preşedintelui rus 
prezentate în articolul menţionat mai sus, 
„planurile SUA privind rachetele interceptoare 
din Polonia şi radarul în bandă X din Cehia ... 
pot conduce Rusia să iasă din Tratatul Forţelor 
Nucleare cu Rază Intermediară de Acţiune, din 
1987”. 


La rândul său, ministrul de externe al Fe- 
derației Ruse, Serghei Lavrov, a semnalat la 
16 februarie a.c., “poate fi o mişcare de contra- 
carare după retragerea Washingtonului din tra- 
tatul de control al armamentelor, în 2002”, adă- 
ugând că “noi am fost foarte îngrijoraţi când 
americanii au abandonat unilateral Tratatul anti 
- rachete balistice”, după cum redă publicaţia 
Defense News din 26 februarie 2007, în cores- 
pondenţa din Moscova a lui Nabi Abdulaev. 


Pe aceleaşi coor- 
donate se menţine şi ati-|. 
tudinea altor personalități 
moscovite. Astfel, reacția 
comandantului Forţelor de 
Rachete Strategice ale 
Rusiei, generalul colonel 
Nikolai Solovtsov, a fost 
mult mai  tranşantă: 
„trupele de rachete strate- 


gice (ale Rusiei - n.a.) vor fi capabile să aibă 
aceste facilităţi ca ţinte”, iar generalul locote- 
nent Igor Khvorov, comandantul Armatei 37 
Aeriene, a afirmat că „avioanele noastre sunt 
capabile să aplice contramăsuri electronice 
împotriva acestora sau să le distrugă fizic”, du- 
pă cum se arată în articolul menţionat mai sus, 
al lui David Smith din Defense News, din 12 
martie 2007. 


Această atitudine a fost dată publicităţii 
şi cu două săptămâni înainte, de aceeaşi publi- 
caţie, într-o corespondenţă din Moscova a lui 
Nabi Abdulaev. Comandantul Forţelor de Ra- 
chete Strategice ale Rusiei a reluat de fapt ide- 
ile şefului Statului Major general al Federației 
Ruse, generalul Yuri Baluyevsky, care a afir- 
mat, la 15 februarie a.c., că Rusia trebuie să 
abandoneze unilateral Tratatul Forţelor Nu- 
cleare, care a eliminat rachetele balistice şi de 


sa: Dep. Apărării SUA 


croazieră cu lansare terestră, nucleare şi con- 
venţionale, cu bătaie între 500 km şi 5 500 km. 
Desigur că, preconizații paşi ai Rusiei pot fi 
însoțiți de măsuri în alte domenii, cum ar fi Tra- 
tatul CFE adaptat. 


Desigur că atitudinea mai fermă a Fede- 
rației Ruse, reiterată de comandantul Forţelor 
de Rachete Strategice ale Rusiei, generalul 
colonel Nikolai Solovtsov, referitoare la luarea 
în atenţie de către aceste forțe a rachetelor 
care vor fi amplasate în Cehia şi Polonia, este 
reluată şi amplificată de 
alte publicaţii. Supăra- 
frea mai mare a Mosco- 
vei credem că vine de la 
faptul că, aşa cum afir- 
mă autorul citat mai sus, 
Solovtsov „a fost provo- 
cat de faptul că Washin- 
gtonul face jocuri strate- 
gice în Europa fără să 


NALO 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


recunoască necesitatea de a se consulta seri- 
os, în primul rând, cu vechii săi aliaţi europeni, 
ori alături de super puterea nucleară, Rusia”, 
aşa cum se arată în articolul lui Fiodor 
Lukianov, Russian Threat as a Matter of 
Necesity, apărut în The Moscow Times, no. 
3610, pag. 9, din 7 martie 2007. După o scurtă 
prezentare istorică a confruntării din timpul 
“războiului rece”, autorul atacă şi evoluția Uniu- 
nii Europene, încercând o punere în opoziţie a 
Uniunii Europene față de evoluția SUA, invo- 
când cu subtilitate necesitatea ca UE să se 
transforme într-o “identitate politică comună, în 
special când este vorba de politica externă”, 
ceea ce pare tot mai evident şi pentru Statele 
Unite, afirmă autorul. 


Respectând opiniile prezentate mai sus, 
nu putem să nu sesizăm concertarea glasurilor 
şi o apreciabilă iritare a factorilor mai impor- 
tanţi de la Moscova în legătură cu soarta Fede- 
rației Ruse, pentru proiectarea unor evoluții 
care să păstreze o portiță deschisă pentru o 
viitoare dezvoltare aşteptată a factorului politi- 
co-militar rus, pentru a-şi redobândi statutul 
demult - şi pentru totdeauna, sperăm noi - pier- 
dut. Cei care urmăresc cu atenţie procesele de 
modernizare a Forţelor Armate Ruse pot înţe- 
lege că opiniile celor mai importanţi, în prezent, 
oficiali ai Moscovei, prezentate mai sus, nu au 
acoperire totală în realitatea dură a societăţii 
ruse. Dezvoltarea economică şi socială a Rusi- 
ei nu permite încă modernizarea într-un ritm 
susținut a acestora şi nici cu amploarea nece- 
sară pentru a recupera diferenţele calitative şi 
cantitative față de armata americană, pentru a 
atinge nivelul tehnologic avansat al echipa- 
mentelor aflate în dotarea acesteia din urmă. 
Nici previziunile pe termen mediu şi lung referi- 
toare la evoluţiile acestor două armate nu dau 
mai multă încredere ruşilor, în sensul atingerii 
proiectelor ruse în acest domeniu. Ritmul actu- 
al de modernizare a dotării Forțelor Armate ale 
Federaţiei Ruse asigură înlocuirea echipamen- 
telor care ies din serviciu până în 2025, cu 
echipamente moderne. La acest aspect se 
adaugă evoluţia tehnologică şi conceptuală în 
ritm mai puţin accelerat, la care putem să ne 
aşteptăm din partea Rusiei, ceea ce va crea 
noi decalaje faţă de armatele majorităţii țărilor 
membre NATO şi mai ales față de armata 
americană. 


La 23 aprilie a.c. noul secretar american 

al apărării Robert Gates, s-a întâlnit la Mosco- 
va cu omologul său rus Anatoli Serdiukov, fiind 
primit şi de preşedintele Vladimir Putin. Partea 
rusă şi-a menţinut neschimbate poziţiile ante- 
rioare, în timp ce partea americană a reiterat 
poziția că o cooperare între cele două ţări 
(schimb de informaţii privind datele colectate 
cu senzori, cooperarea în domeniul cercetării 
pentru construirea rachetelor balistice şi coo- 
perarea în testarea sistemelor antirachetă), ca 
o parte componentă a celor trei elemente ale 
programului de apărare antirachetă NATO, 
este posibilă şi benefică ambelor părți. 

De altfel, aceste probleme au fost pre- 
zentate şi la reuniunea Consiliului NATO- 
Rusia din 19 aprilie la Bruxelles. În aceeaşi zi a 
avut loc o reuniune a unor reprezentanţi NATO 
la nivel înalt din SUA, Cehia şi Polonia, în ca- 
drul căreia ceilalți membri NATO au fost infor- 
maţi despre propunerile privind plasarea unor 
elemente ale sistemului american antirachetă 
în Polonia şi Cehia. După reuniune, secretarul 
general NATO Jaap de Hoop Scheffer a decla- 
rat că “părerea unanimă a fost că principiul in- 
divizibilității securității trebuie aplicat” şi “este 
împărtăşită dorința ca orice sistem SUA trebuie 
să fie complementar la orice sistem antirachetă 
NATO”. De asemenea s-a subliniat că aliaţii 
“au fost toți de acord că există ameninţarea 
unor atacuri cu rachete balistice”. 


După implementarea totală a sistemului 
american de apărare antirachetă va putea fi 
protejat întregul teritoriu SUA şi cea mai mare 
parte a Europei, de atacul rachetelor balistice, 
inclusiv a celor lansate din Iran şi Coreea de 
Nord. 


Discursul preşedintelui rus Vladimir Putin 
asupra stării naţiunii 

de lonel BUCUROIU 

În discursul asupra 
stării naţiunii, din 26 aprilie, 
Vladimir Putin a lansat cri- 
tici dure la adresa ţărilor oc- 
cidentale, folosind apelativul 
de “colonizatori” care, sub 
acoperirea promovării de- 
mocrației, fac dovadă de 
ingerințe “directe” în proble- 
mele Rusiei prin finanțarea 
opoziţiei şi a organizațiilor 


; 

neguvernamentale de apărare a drepturilor 
omului. 

Încă de la începutul discursului său, care 
a durat o oră, Vladimir Putin a reluat aceleaşi 
argumente la care a recurs în trecut, afirmând 
că occidentalii “folosesc sloganuri despre de- 
mocrație, dar scopul este acelaşi: obţinerea 
într-o manieră unilaterală de avantaje pentru 
interesele proprii”. Făcând bilanţul, conform 
căruia Rusia este “una din cele zece puteri 
economice din lume”, acesta a ţinut să precize- 
ze că “fluxul de bani ce vine din exterior, folosit 
pentru ingerinţe directe în problemele noastre 
interne, sporeşte”. 

Aplaudat de senatori şi deputaţi, preşe- 
dintele rus a trecut în revistă un tablou al per- 
spectivelor şi obiectivelor economice pe pe- 
rioada următoare, vorbind de investiţii în valoa- 
re de miliarde de dolari pentru mari lucrări în 
energie şi transporturi, precum şi pentru dez- 
voltarea sectorului netehnologic, prezentat ca 
fiind vital pentru viitorul ştiinţific al ţării. “Vorbim 
despre a doua electrificare masivă a ţării”, a 
spus Vladimir Putin, anunțând ca un obiectiv 
creşterea cu două treimi a producţiei de ener- 
gie electrică până în anul 2020, prin construi- 
rea a încă 26 centrale nucleare. 

În domeniul apărării, acesta a anunţat că 
Moscova a hotărât să suspende aplicarea Tra- 
tatul asupra forțelor convenţionale în Europa 
(CFE), pentru a protesta astfel împotriva pro- 
iectului american de amplasare a unor elemen- 
te ale sistemului antirachetă în Polonia şi Ce- 
hia. 

Tratatul CFE, în sine, este de o impor- 
tanță minoră după încheierea războiului rece, 
însă întreruperea moratoriului constituie un 
nou semnal negativ din partea Rusiei. De ase- 
menea, aceasta este nemulțumită de sprijinul 
occidental faţă de planul ONU privind indepen- 
denta regiunii Kosovo, ca şi de aderarea Bul- 
gariei şi României la NATO. Ţările membre 
NATO “construiesc baze militare la frontierele 
noastre şi, în plus, preconizează să instaleze 
elemente ale sistemului de apărare antirachetă 
în Polonia şi Republica Cehă”, a declarat 
Vladimir Putin în discursul său asupra stării 
naţiunii. 

“Acest mesaj a fost primit cu preocupare, 
o mare preocupare, deceptie şi regrete” a de- 
clarat cu îngrijorare secretarul general NATO, 
Jaap de Hop Scheffer, precizând că, NATO va 
respecta tratatul CFE. 


Unele caracteristici ale sistemului antira- 
chetă 


de Cornel VAIDA 


Suprafața de dispunere necesară pentru 
o locaţie destinată rachetelor de interceptare 
este de 275 de hectare, iar pentru un radar de 
30 hectare. 

Personal de deservire: 
«pentru locaţia rachetelor de 
aproximativ-200 persoane; 
«pentru locaţia de radar: aproximativ-150 per- 
soane; 

Locaţia pentru rachetele de interceptare 
(un total de 10 rachete) va cuprinde: depozite 
subterane, spaţii pentru echipamentele electro- 
nice de comunicații securizate, spaţii special 
amenajate pentru asamblarea rachetelor, în- 
treţinere „asigurarea securităţii lor, depozite 
diferite. 

Rachetele de interceptare sunt pur de- 
fensive, nu poartă focoase explozive de nici un 
fel, bazându-se doar pe energia cinetică pen- 
tru a lovi şi distruge focoasele inamice. Spatiile 
folosite şi facilităţile necesare sunt substanțial 
mai mici decât pentru rachetele ofensive, orice 
conversie va necesita modificări extinse, 
eliminându-se astfel posibilitatea de transfor- 
mare a depozitelor în vederea folosirii lor pen- 
tru rachete ofensive. 

Sistemul ar urma să fie operabil în anul 
2012. 


interceptare: 


Consecințe ale posibilei abandonări a 
Tratatelor START 1 şi INF 
Nicolae PERHAIȚĂ 


Recenta declarație a preşedintelui 
Vladimir Putin privind un posibil moratoriu în 
ceea ce priveşte respectarea de către Rusia a 
Tratatului privind forțele convenţionale în Euro- 
pa (CFE) din 1990, a readus în atenţia analişti- 
lor militari mențţiunile făcute de oficiali ruşi, în 
ultimele 10 luni, la posibilitatea retragerii din 
Tratatul privind forțele nucleare cu rază in- 
termediară de acţiune (INF). 


Tratatul INF, semnat în decembrie 
1987 de preşedintele sovietic Mihail Gorbaciov 
şi preşedintele american Ronald Reagan, in- 
terzice dezvoltarea şi amplasarea tuturor ra- 
chetelor balistice, bazate la sol, cu rază scurtă, 
medie şi intermediară de acţiune (de la 480 la 
5450 km), precum şi a rachetelor de croazieră 

cu baza la sol. 


Preocupările analiştilor militari sunt ali- 
mentate şi de reacţiile Rusiei față de intenţiile 
Statelor Unite de a amplasa sistemul de apăra- 
re antirachete balistice (BMD) în Polonia şi Ce- 
hia, dar şi de lipsa răspunsului Statelor Unite la 
repetatele solicitări ale Moscovei pe tema înce- 
perii negocierilor asupra unui tratat care să în- 
locuiască START-1 (Strategic Arms Reduction 
Treaty) semnat în 1991 şi care urmează să 
expire în 2009. 


Asupra acestui din urmă subiect, este 
de aşteptat ca SUA să nu mai fie interesate de 
un nou tratat în domeniul armelor strategice, 
pe considerentul că beneficiază de avantajul 
creat de degradarea puterii militare ruse care 
s-a produs după încheierea războiului rece. 
Acest lucru pare să fie realizat şi de conduce- 
rea rusă, fostul ministru al apărării, Serghei 
Ivanov, declarând la începutul acestui an, pe 
fondul dezbaterilor privind intenţiile SUA de 
amplasare a sistemului BMD, că semnarea 
tratatului în 1987 a fost o eroare din partea fos- 
tei Uniuni Sovietice. 


Încercările Rusiei de a preveni ampla- 
sarea sistemului BMD în Europa, chiar dacă au 
şanse nule de materializare, sunt totuşi însoţite 
de formulări amenințătoare, de genul declarati- 
ei generalului Nikolai Solovtsov, comandantul 
Forțelor de Rachete Strategice Ruse, conform 
căreia rachetele nucleare ruse pot fi ghidate 
către orice instalaţie 
americană din siste- 
mul BMD european. 
Pentru Statele Unite 
astfel de ameninţări 
nu sunt de natură să 
provoace preocupări 
serioase, fiind tratate 
cel mult ca demer- 
suri ale Moscovei de 
menţinere a influen- 
tei în Europa de Est 
şi de revenire la sta- 
tutul de mare putere. 
În sprijinul 

demersuri, 
partea rusă aduce 
ca argument chiar 
textul Tratatului INF, 
care precizează că! 


acestor 


retragerea din tratat de către una din părți poa- 
te avea loc cu o notificare prealabilă şi cu justi- 
ficarea existenţei unor evenimente extraordina- 
re care pot pune în pericol interesele majore 
ale părţii respective. Intenţiile americane de 
amplasare a sistemului BMD sunt considerate 
de liderii ruşi cel mai nimerit motiv pentru a-şi 
repara greşeala semnării Tratatului INF. 


Conform unor analize recente, la vre- 
mea semnării lui, Tratatul INF a fost prezentat 
ca un instrument juridic menit să reducă 
substanţial perspectiva şi consecinţele unui 
conflict direct între forțele NATO şi ale Tratatu- 
lui de la Varşovia. Dincolo de această formula- 
re diplomatică, raţionamentul semnării tratatu- 
lui a fost mult mai complex. Pentru Alianţa 
Nord-Atlantică, mai bine spus pentru Statele 
Unite, era clar că balanţa forţelor convenţiona- 
le în Europa era favorabilă Uniunii Sovietice, 
chiar dacă Statele Unite şi NATO au fost ace- 
lea care folosiseră pentru prima dată doctrina 
primei lovituri nucleare. Ca urmare, eliminarea 
rachetelor nucleare cu rază intermediară de 
acţiune părea o concesie făcută sovieticilor. În 
realitate, dispariţia arsenalului intermediar re- 
zolva o problemă deranjantă care apăruse în 
relaţiile transatlantice generată de prezenţa 
armelor nucleare americane pe teritoriul euro- 
pean, dar nu afecta de loc nivelul de securitate 
al aliaţilor SUA din această regiune; dimpotri- 
vă, nivelul de protecţie al spațiului european al 
NATO crescuse datorită 
dezvoltării  capabilităţilor 
americane în domeniul 
armelor nucleare strategi- 
ce (ICBM- Intercontinental 
Ballistic Missiles). Disensi- 
unile între SUA şi aliații 
europeni apăruseră din 
cauza insistențelor unor 
aliaţi pe teritoriul cărora 
erau amplasate armele 
nucleare americane de a 
“avea un control, chiar şi 
f limitat, asupra modului de 
întrebuințare a acestora. 
Prin eliminarea arsenalu- 
lui intermediar din Europa, 
SUA deveneau depen- 
dente doar de rachetele 
intercontinentale bazate 
pe propriul teritoriu şi pe 

submarine, iar opțiunea întrebuinţării acestora 
era acum doar atributul autorităţilor de la Was- 
hington, ceea ce oferea posibilitatea unei inde- 
pendente totale în definirea planurilor strategi- 
ce. 


Pe de altă parte, arsenalul balistic in- 
tercontinental fiind foarte costisitor, Administra- 
ţia Reagan aprecia că potenţialul economic 
american poate susține dezvoltarea armelor 
ICBM şi chiar o competiţie în domeniu, dacă ar 
fi fost cazul, considerând că Uniunea Sovieti- 
că, mai devreme sau mai târziu, ar putea să nu 
reziste unei curse a înarmării nucleare strategi- 
ce. De fapt, procedând la eliminarea arsenalu- 
lui nuclear intermediar, Uniunea Sovietică a 
fost obligată să îşi canalizeze bugetele pe dez- 
voltarea arsenalului intercontinental, chiar şi în 
limitele ulteriorului Tratat START 1, cu asuma- 
rea unor costuri enorme, atât de producţie cât 
şi de amplasare şi întreţinere, prea mari pentru 
potenţialul economiei sovietice şi, ulterior, ru- 
se. La vremea respectivă, pentru a pune noi 
presiuni asupra sovieticilor, preşedintele 
Reagan lansa şi celebra „Iniţiativă de apărare 


strategică” (SDl-Strategic Defence Initiative). 


O eventuală decizie a Kremlinului de 
denunțare a Tratatului INF poate fi pusă pe 
seama descifrării, chiar dacă tardive, a argu- 
mentaţiei americane pe care s-au bazat nego- 
cierile pentru semnarea acordului, precum şi 

pe seama intenţiei de reafirmare a interesului 
Rusiei în fostul spaţiu comunist est-european. 


Demersul Rusiei vine într-un moment în 
care statele vest-europene şi SUA, eliberate 
de amenințările specifice războiului rece, au 
adoptat alte priorităţi strategice, înainte de toa- 
te fiind lupta împotriva terorismului. Ameninţări- 
le dinspre marele vecin de la Răsărit mai preo- 
cupă doar statele care au fost cândva partene- 
rii sovieticilor în Tratatul de la Varşovia, care ar 
putea să vadă în sistemele BMD un scut nu 
doar împotriva rachetelor nucleare lansate din 
Orientul Mijlociu sau Asia ci şi împotriva celor 
lansate, eventual, din Rusia. 


Deocamdată, scutul BMD nu este defi- 
nitivat, instalaţiile şi sistemele de arme care se 
au în vedere nefiind în măsură să răspundă cu 
eficacitate, nicidecum să creeze un baraj, ra- 
chetelor nucleare strategice deţinute de forțele 
ruseşti. 

În contextul demersurilor diplomatice 
pentru atenuarea opoziției Rusiei față de siste- 
mele BMD, Administraţia şi analiştii americani 
se arată preocupaţi nu doar de perspectiva 
unor atacuri cu rachete nucleare lansate de 
lran sau Coreea de Nord, ci şi de perspectiva 
unei competiţii strategice cu China, motiv pen- 
tru care merg un pas mai înainte şi prevăd că 
au nevoie de eliminarea limitelor impuse arme- 
lor nucleare strategice, adică de renunţarea la 
tratatul START 1. O astfel de abordare va adu- 
ce China în situaţia în care s-a găsit Uniunea 
Sovietică în 1987, de a se angaja într-o foarte 
costisitoare cursă de înarmare nucleară. Sem- 
nificativ în acest sens este bugetul de 51,4 mi- 
liarde dolari autorizat pentru anul fiscal 2008 
de Congresul SUA pentru programele de ra- 
chete strategice. Se are în vedere nu atât mo- 
dernizarea sistemelor strategice existente cât 
dezvoltarea de noi sisteme, între care focosul 
RW1 destinat echipării rachetelor Trident, care 
ar urma să devină operaţional în 2012. De 
altfel, programele de rachete strategice ale 
SUA sunt planificate pentru o perioadă de 30 
de ani. 


Lipsa unui răspuns american la propu- 
nerile de iniţiere a negocierilor pentru un nou 
tratat START, pune Rusia în încurcătură, 
deoarece, în pofida eforturilor depuse pentru a 
nu se depărta prea mult de statutul de mare 
putere, arsenalul nuclear strategic s-a redus şi 
s-a degradat simţitor în lipsa unei întreţineri 

corespunzătoare. Noile generaţii de rachete au 
fost produse în cantități mici. Astfel, amplasa- 
rea rachetelor intercontinentale SS-27 Topol-M 
a decurs într-un ritm foarte lent: doar 45 de 
sisteme amplasate în zece ani şi încă 7 planifi- 
cate pentru acest an. Varianta pentru submari- 
ne, racheta Bulava, se confruntă cu dificultăţi 
tehnice care au amânat operaţionalizarea ei cu 
încă 3-4 ani. Un nou tratat pe acest segment 
de rachete era o speranţă pentru Rusia că va 
reuşi, într-un fel sau altul, să realizeze o parita- 
te cu arsenalul american şi, astfel, să reconsti- 
tuie o balanţă a puterii de genul celei care a 
caracterizat războiul rece. Mai mult, se conta 
pe refacerea, cel puţin în plan psihologic, a 
imaginii de putere egală cu Statele Unite. Sin- 
gura soluţie pentru Rusia constă în abandona- 
rea Tratatului INF şi continuarea dezvoltării de 
sisteme de rachete cu rază intermediară de 
acțiune (IRBM), astfel încât ameninţarea nu- 
cleară a Rusiei să rămână credibilă, dar şi un 
factor de garanţie a integrităţii ei teritoriale. În 
plus, Rusia găseşte necesar ca, pe lângă pâr- 
ghiile energetice şi diplomatice, să folosească 
şi capabilitățile nucleare pentru a limita interfe- 
rențele americane în sferele tradiționale de in- 
fluență ale Moscovei. 


Din această perspectivă, Rusia vede 
amplasarea sistemelor BMD ca un atentat di- 
rect la statura ei diplomatică şi o încercare de 
marginalizare pe harta politică a lumii. 


Eliberându-se de constrângerile Trata- 
tului INF şi dezvoltându-şi arsenalul IRBM, Ru- 
sia va constitui o ameninţare nucleară la adre- 
sa aliaţilor europeni NATO la un nivel poate 
comparabil cu cel din perioada războiului rece. 
Şi chiar dacă nu va redeveni puterea nucleară 
a războiului rece, Rusia va putea obţine cel 
puţin statutul de forță militară care nu poate fi 
ignorată. În sprijinul acestui statut, Rusia nu va 
ezita să folosească şi pârghiile oferite de rezer- 
vele substanţiale de petrol şi gaze naturale, 
datorită cărora mare parte din statele europene 
sunt dependente de furnizorii ruşi. 


Dincolo de avantajul unor costuri mai 
mici decât în cazul dezvoltării de rachete 
ICBM, Rusia va relua dezvoltarea tehnologiilor 
proiectate înainte de semnarea Tratatului INF, 
cum ar fi tehnologia de lansare rece [cold 
launch] a rachetelor nucleare. lar o forță de 
rachete IRBM la granița de vest Rusiei va im- 
pune NATO sau Statelor Unite să reconsidere 

Sisteme antirachetă de ultimă generație în 


dimensiunea scutului BMD. Şi nu numai numă- 
rul instalațiilor ci şi nivelul tehnologic al acesto- 
ra. 


Deocamdată, programul de amplasare 
al scutului antirachetă în Polonia şi Cehia nu 
este în totalitate agreat de Congresul SUA, 
care are în vedere stoparea pentru o perioadă 
de timp a construcţiei celor 10 silozuri de ra- 
chete de interceptare din Polonia şi doar am- 
plasarea radarului sistemului în Cehia (poate 
chiar un radar mobil). Semnificativă este insis- 
tenţa cu care Congresul SUA se apleacă asu- 
pra unui studiu privind amplasarea unui sistem 
antirachetă european, apreciindu-se că preşe- 
dintele Bush încearcă să amplaseze sistemul 
în afara autorităţii NATO, când ar trebui ca 
apărarea antirachetă să facă parte din structu- 
ra alianței nord-atlantice. 


Acord de cooperare militară între SUA şi 
Muntenegru 

Ionel BUCUROIU 

SUA şi Muntenegru au semnat pe data 

de 1 mai a.c. “Acordul privind Statutul For- 

telor (SOFA)”, acord ce permite deplasarea şi 

staționarea fortelor militare americane în 
Muntenegru. 

Acordul a fost semnat de secretarul de 
stat al SUA Condoleezza Rice şi de preşedin- 
tele Muntenegrului Filip Vujanovici, cu ocazia 
primei sale vizite oficiale efectuate în SUA de 
la obţinerea independenţei de către țara sa. 
Acesta “defineşte statutul juridic al militarilor 
americani şi al proprietăţilor lor” pe teritoriul 
statului Muntenegru, delimitând “drepturile şi 
responsabilitățile guvernelor celor două ţări cu 
privire la jurisdicţia penală şi civilă, chestiunile 
fiscale şi vamale, introducerea şi scoaterea 
proprietăţii personale şi soluţionarea reclamaţi- 
ilor privind daunele provocate”. 

Washingtonul a acţionat rapid şi pragma- 
tic, semnând acest acord, ce permite instala- 
rea de baze militare în Muntenegru, la mai pu- 
țin de un an de zile de la separarea sa de Ser- 
bia, acțiune puternic susținută de SUA încă din 
timpul administraţiei Clinton şi la mai puţin de 
nouă luni de la stabilirea oficială a relaţiilor 
diplomatice, în luna august a anului trecut. 

Încheierea acestui acord a fost pregătită 
încă din luna septembrie 2006, când fostul Se- 
cretar al Apărării, Ronald Rumsfeld a efectuat 
o vizită în Muntenegru, în acest scop. 

Interesul american pentru Muntenegru 
este justificat prin poziția importantă pe care o 
are această țară pentru proiectarea forțelor 
militare către est şi sud, ţinând cont că dispune 
de două aeroporturi internaţionale la Podgorica 
şi Tivat, precum şi de portul Bar, fosta bază a 
marinei iugoslave, care poate fi transformat în 
bază a forțelor navale americane cu propulsie 
nucleară, cât şi pentru escala submarinelor lor 
nucleare, după ce vor părăsi baza italiană de 
la Maddalena, din Sardinia, aflată în curs de 
dezafectare ca urmare a mobilizării tot mai ac- 
centuate a forțelor ce militează împotriva răz- 
boiului şi a armelor nucleare. 

Se poate 
aprecia că, du- 
pă instalarea te 
bazelor sale 
militare din 
Bosnia şi imen- 
sul complex 
militar din 
Sarajevo, prin 
încheirea aces- |; 
tui nou acord, 
SUA se pregă- 
tesc să contro- 
leze tot sud- 


estul european. O privire asupra sistemului de 
apărare antirachetă din Europa, după Polonia 
şi Republica Cehă, demonstrează că 
Muntenegru, prin poziția sa geografică, se pre- 
tează la instalarea de radare şi rachete 
interceptoare îndreptate către Orientul Mijlociu 
şi Africa de Nord. 


COOPERAREA DINTRE NATO ŞI UE ÎN 


DOMENIUL APĂRĂRII ŞI SECURITĂȚII 
lordache OLARU 


O abordare a evoluţiei 
relațiilor dintre NATO 
şi UE din perspectiva 
dimensiunii 
instituţionalizate a coo- 
perării este oricând un 
subiect interesant pen- 
[tru că din start se pot ivi 
precondiţii ce ar putea 
sta la baza întăririi coo- 
perării dintre cele două 
organizații. Nu în ultimul rând, dintr-o perspec- 
tivă interdependentă, abordarea trebuie să ai- 
bă în vedere două din posibilele dimensiuni 
care să stea la baza creării unui nou cadru 
strategic de cooperare. Este vorba de variabi- 
lele geografice şi funcţionale. 


Relaţiile dintre cele două organizații 
internaţionale, ce disting într-un mod atât de 
particular zona europeană şi zona euro- 
atlantică, au debutat în perioada Războiului 
Rece. De fapt, au existat experţi cu opinii radi- 
cale care au spus, cel puţin în cazul NATO, că 
Alianța a fost creată exclusiv ca răspuns la 
provocările de securitate generate de Războiul 
Rece şi, în consecinţă, ar fi trebuit desființată 
la sfârşitul acestuia. 


Sfârşitul Războiului Rece a condus la o 
realiniere de ordin strategic a priorităților 
celor două organizații. De pildă, încă din 
1991, NATO a demarat o ambițioasă politică 
de transformare internă, cuplată cu o abordare 
ambițioasă de angajare către estul Europei, pe 
când UE şi-a construit, tot în 1991, la 
Maastricht, propria Politică de Securitate Co- 
mună (PESC), iar ulterior o ambițioasă politică 
de angajare către Est. Astfel că, în 1996, la 
Berlin, asistăm la crearea ldentităţii de Securi- 
tate şi Apărare Europene (ESDI). Summit-ul 
NATO de la Washington din 1999 a marcat 
lansarea Iniţiativei privind Capacităţile de Apă- 


52 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


rare (DCI), demers ce intenţiona ameliorarea 
problematicii capacităţilor europene de apăra- 
re, în contextul unui mediu de securitate din ce 
în ce mai volatil (de ex., conflictele din fosta 
lugoslavie). De cealaltă parte, la nivelul UE, 
Summit-ul Consiliului European de la Nisa 
(2000) prevedea aranjamente de cooperare 
între UE şi statele membre NATO dar 
nemembre UE, pentru ca, în 2001, după crea- 
rea PESA a UE, să asistăm şi la primele con- 
tacte instituționalizate NATO-UE. 


În istoria recentă a cooperării dintre ce- 
le două organizații, probabil că anul 2003 poa- 
te fi definit drept unul „magic”. Astfel, imediat 
după necesara repoziţionare strategică a celor 
două organizaţii în noul mediu de securitate 
creat de evenimentele de la 11 Septembrie 
2001, în doar cinci luni (martie-iulie), NATO şi 
UE au reuşit să genereze mecanismele strate- 
gice ale cooperării, aşa cum le avem, practic, 
şi astăzi. Reuşitele celor cinci luni din 2003 
sunt, de altfel, cea mai 
bună dovadă a potentia- 
lului real de cooperare 
dintre cele două organi- 
zaţii. 

După semnarea, 
în martie, a Acordului 
privind securitatea infor- 
maţiilor, au fost încheiate Acordurile „Berlin 
plus”, fundamentul cooperării în domeniul pla- 
nificării şi operaţional dintre NATO şi UE. La 
câteva zile, a fost lansată deja prima operatiu- 
ne UE (Concordia, în Macedonia) cu recurs la 
Acordurile Berlin plus. Aşa cum ştim, ea a fost 
urmată, începând cu decembrie 2004, de ope- 
raţiunea  EUFOR-Althea din Bosnia- 
Herţegovina. Celelalte două iniţiative comune 
NATO-UE ale anului 2003 au fost, desigur, 
crearea Grupului NATO-UE pentru capacități 
şi, nu în ultimul rând, „Strategia comună pentru 
zona Balcanilor de Vest”. 


Revenind la Acordurile Berlin plus, tre- 
buie subliniată importanța acestora din per- 
spectiva repoziţionării strategice a celor două 
organizaţii internaţionale în noul mediu interna- 
tional de securitate. Practic, Acordurile Berlin 
plus, prin cele patru dimensiuni, respectiv pla- 
nificare, capacităţi (capabilități), operaţional şi 
comandă, demonstrează traseul pe care cele 
două organizații internaţionale evoluează, atât 
separat, cât şi în ceea ce priveşte cooperarea 

instituțională dintre ele. În acest moment, aran- 
jamentele de cooperare instituţionalizată dintre 
NATO şi UE au dobândit un grad de complexi- 
tate ridicat. Aceste aranjamente nu sunt, pro- 
babil, utilizate la maximum de potenţialul oferit 
de cadrul instituţional. 


La nivelul dialogului instituţionalizat 
există următoarele mecanisme de cooperare: 
reuniunile comune NAC-COPS (la nivel de am- 
basador), reuniunile Comitetelor Militare NATO 
şi UE, relaţia dintre Grupul Executiv de Lucru 
şi Grupul Politico-Militar, relaţia dintre Secreta- 
riatul Internaţional al NATO şi Secretariatul Ge- 
neral al Consiliului UE, Grupul comun NATO- 
UE pe capacităţi şi aranjamentele de legătură 
reciprocă permanente ale celor două organiza- 
tii. Nu în ultimul rând, trebuie menţionate do- 
meniile în care cele două organizaţii cooperea- 
ză în sfera dezvoltării capacităţilor şi consolidă- 
rii mecanismelor de planificare colectivă. 


Un aspect important al 
cooperării în domeniul 
capacităţilor este relația 
Capacităţile de la Praga si 
Capacităţile europene, 
care include domeniile: 
avioane fără pilot, medical 
- spitale de campanie, 
transport aerian strategic, 
transport maritim strategic şi alimentarea aero- 
navelor în zbor. Totodată, în context, trebuie 
menţionată asistenţa oferită UE de către NATO 
în elaborarea Chestionarului Obiectivului Glo- 
bal 2010. 


În ceea ce priveşte posibilele puncte 
slabe ce pot afecta îmbunătăţirea sinergiei din- 
tre NATO şi UE, mă voi opri doar asupra ace- 
lora pe care le cred importante în ambele ca- 
zuri, nu şi asupra celor particulare celor două 
organizaţii. În primul rând, atât NATO cat si UE 
sunt structuri inter-guvernamentale, în care 
importanța statelor membre este decisivă în 
procesele decizionale şi dezbaterile strategice 
interne. Cu toţii ştim că organizaţiile inter gu- 
vernamentale au probleme specifice în activită- 
tile de generare a consensului. În al doilea 
rând, atât NATO, cât şi UE pot fi numite verita- 
bile comunități epistemice, respectiv organizații 
bazate pe un nivel înalt de expertiză (în dome- 
niile securității şi apărării), fiind veritabile struc- 
turi generatoare şi procesoare de informaţie şi 
cunoaştere. Cu toate acestea, organizaţiile in- 

ternaţionale tip comunităţi epistemice tind să 
fie orientate către interior, să se individualizeze 
şi să supravieţuiască autarhic şi autonom. În al 
treilea rând, datorită celor două caracteristici 
menţionate mai sus (interguvernamentalismul 
şi comunitatea epistemică), staff-urile internati- 
onale ale celor două organizații sunt funda- 
mentale, în ceea ce priveşte generarea con- 
sensului intern între membri. Secretariatele 
internaţionale ale celor două organizații (NATO 
IS şi Secretariatul General al Consiliului UE) 
sunt structuri birocratice autonomizate, care 
încearcă să se autoconserve, astfel că, nu de 
puţine ori, au loc dezbateri legate de duplica- 
rea responsabilităților în domeniul securităţii şi 
apărării, între NATO şi UE. 

Deşi ar putea fi găsite şi alte posibile 
puncte slabe, care să afecteze consolidarea 
sinergiei dintre NATO şi UE, în cele din urmă 
importanța acestora nu va avea cum să 
exceadă numărul şi consistenţa punctelor forte 
ale cooperării viitoare. Reuşitele din 2003 sunt 
revelatoare în acest sens. Probabil cel mai 
important element ce stă la baza unei abor- 
dări optimiste a întăririi sinergiei dintre NATO şi 
UE este constituit de gradul înalt al perceptii- 
lor comune referitoare la domeniul securită- 
tii. Astfel, o simplă evaluare a documentelor 
strategice ale celor două organizaţii (Conceptul 
Strategic al NATO, Strategia de Securitate 
Europeană a UE etc.) ne arată că, în ambele 
cazuri, avem de-a face cu o abordare indivizi- 
bilă a securităţii, cu o definire a acesteia într-un 
sens larg (cu aspecte militare şi nonmilitare), 
dar şi cu o ierarhie asemănătoare a riscurilor şi 
amenințărilor comune. 


Mai mult decât atât, ambele organizații 
urmează, în linii mari, trasee relativ similare în 
ceea ce priveşte transformarea în termeni de 
capacităţi şi instrumente de planificare. În 
acest sens, aş aminti doar dezvoltarea NRF şi 
a Conceptului Grupurilor de Luptă Tactice 
(Battle Groups) ale UE, unde este, probabil, 
nevoie de o strategie comună de 
deconflictualizare în ceea ce priveşte concep- 
tul de utilizare a forțelor, politica de rotire, stan- 
dardele de instruire etc., dată fiind compatibili- 
tatea NRF-BG în termeni de tipuri de misiuni, 
capacitate de reacție, caracter de 
multinaţionalitate şi grad de interoperabilitate. 


După o evaluare comparată a avantaje- 
lor sinergiei NATO-UE în domeniul securității şi 


apărării şi a dezavantajelor ce ar putea sta în 
calea îmbunătăţirii acesteia, e necesar, evi- 
dent, să dezvoltăm acel cadru conceptual ce 
permite o evaluare potrivită a potenţialului viitor 
de cooperare. Rămânând tot la nivel conceptu- 
al, este evident că, cel puţin în acest moment, 
sinergia NATO-UE în domeniul apărării şi se- 
curităţii are nevoie de un nou impuls. Probabil 
că un cadru circumscris unor principii cla- 
sice de leadership strategic ar fi util. În 
acest sens Relaţia NATO-UE are nevoie, în 
primul rând, de definirea unui set de priorități, 
care să creeze consensul în ceea ce priveşte 
urgenţa consolidării cooperării. În al doilea 
rând, construirea unei coaliții de sprijin, în spe- 
cial, în rândul statelor membre, ar fi utilă în ge- 
nerarea unui astfel de sentiment al urgenţei 
întăririi cooperării. Evident, lucrul cel mai im- 
portant într-un astfel de demers revine liderilor 
politici, care trebuie să construiască o viziune 
comună, de ordin strategic, a căii de urmat. 


În cele din urmă, probabil, elementul cel 
mai important rămâne comunicarea, atât în 
interiorul fiecărei organizaţii, cât şi comunica- 
rea dintre ele, astfel ca posibilităţile generate 
de consensul inițial să nu fie pierdute. În ceea 
ce priveşte viziunea, de pildă, unul din cele mai 
interesante principii din lumea relaţiilor interna- 
tionale şi a diplomaţiei spune că, atunci când ai 
o problemă de rezolvat, este bine să lărgeşti 
contextul, pentru a evita capcanele unor detalii 
insurmontabile, ascunse de multe ori în cadre 
instituționale osificate. În ceea ce priveşte 
„lărgirea contextului”, în scopul obţinerii unei 
mai bune perspective asupra ariilor în care si- 
nergia dintre NATO şi UE ar putea fi îmbunătă- 
țită, am ales două principale categorii sau vari- 
abile. Mai întâi, cred că relaţia NATO-UE ar 
putea fi îmbunătăţită prin generarea unor abor- 
dări strategice comune în zonele geografice în 
care ambele organizaţii şi-au dezvoltat meca- 
nisme de parteneriat de succes, deşi până 
acum separat. Spre exemplu, aşa cum a fost 
menţionat anterior, NATO şi UE şi-au dezvoltat 
o strategie comună asupra Balcanilor de Vest 
încă din 2003. În acest moment, dat fiind suc- 
cesul operaţiunilor Concordia şi Althea, pre- 
cum şi previzibila soluționare a problemei sta- 
tutului provinciei Kosovo, ca să nu mai mentio- 
nez actuala provocare adusă de rezultatul re- 
cent al referendumului din Muntenegru, NATO 
şi UE au nevoie de o strategie adusă la zi pen- 
tru zona Balcanilor. 

Pentru zona Mării Negre, încă nu există 
strategii bine trasate, de abordare regională 
din partea celor două organizaţii şi tocmai de 
aceea se înregistrează un potenţial major pen- 
tru lansarea unei abordări comune NATO-UE 
în această regiune de “frontieră” a ambelor or- 
ganizații. Mai mult, în zona Caucazului de Sud, 
arie învecinată Mării Negre, există deja contu- 
rate mecanisme instituționale clare de coope- 
rare ale celor două organizaţii, cum ar fi politi- 
ca specială de Parteneriate a NATO sau Politi- 
ca Europeană a Vecinătăţilor (PEV) a UE. În 
plus, mecanismele NATO de Parteneriat, studi- 
ate comparat cu capitolele dedicate securităţii 
din Planurile de Acţiune ale PEV arată destule 
posibilităţi de abordare în comun a unora din 
probleme. 


În zona Mării Mediterane şi a Orientului 
Mijlociu, atât NATO, cât şi UE au dezvoltat, 
fiecare, pe aria sa de responsabilitate, 
parteneriate solide, aşa cum sunt Dialogul Me- 
diteranean şi Procesul Barcelona, sau Politica 
Europeană a Vecinătăţilor în dimensiunea ei 
sudică. În acest sens, de exemplu, intențiile 
UE de a dezvolta o dimensiune a securității şi 
apărării în interiorul Procesului Barcelona, în 
aria mediteraneană, ar putea fi materializată în 
comun cu NATO, care, prin Dialogul Meditera- 
nean, întâmpină probleme similare, cel puţin în 
sfera diplomaţiei publice şi a construcţiei me- 
canismelor de încredere cu statele partenere. 
Acelaşi lucru este valabil şi în cazul statelor din 
Orientul Mijlociu şi zona Golfului. 


În cazul particular al Africii, pe de altă 
parte, trebuie menţionat faptul că dorința 
NATO de a-şi extinde aria cooperării către con- 
tinentul african poate lua în calcul experiența 
UE în implementarea propriei strategii pentru 
Africa. Mai mult decât atât, aranjamentele de 
cooperare NATO — UE în ceea ce priveşte mi- 
siunile de asistenţă oferite Uniunii Africane în 
Darfur ar putea sta la baza unei mai bune co- 
ordonări, pe viitor, la nivel operaţional, a celor 
două organizații. 

Probabil că aplecarea exclusivă asupra 
dimensiunii geografice a cooperării nu ar fi su- 
ficientă fără încercarea de a dezvolta, de aici, 
o matrice dublată de aspecte funcţionale pen- 
tru fiecare zonă geografică cu potenţial în coo- 
perarea NATO-UE. Cu alte cuvinte, pentru fie- 
care arie geografică menţionată mai sus, date 
fiind particularităţile sale, ar putea fi dezvoltată 

o listă cu elemente funcţionale specifice de 
cooperare. Astfel, la nivel general, problemele 
legate de reforma sectorului de securitate, in- 
clusiv a apărării, securitatea frontierelor şi coo- 
perarea în domeniul informaţiilor (mai ales în 
contextul luptei internaţionale împotriva teroris- 
mului) ar putea beneficia de abordări comune 
NATO-UE în relaţiile cu partenerii. Nu trebuie 
uitat că, separat, ambele organizații au dezvol- 
tate mecanisme de cooperare, practic, cu ace- 
iaşi parteneri. 

În privința aspectelor particulare ale di- 
mensiunii funcționale a unei posibile 
matrici de cooperare NATO-UE, există cel 
puțin două aspecte la care aş dori să mă 
opresc. Pe de o parte, în relația cu ţările medi- 
teraneene, atât NATO, cât şi UE încearcă, din 
nou separat, dezvoltarea unor relaţii de 
parteneriat special şi cooperare în combaterea 
terorismului şi a proliferării armelor de distruge- 
re în masă. Desigur, acest lucru include şi coo- 
perarea în domeniul schimburilor de informații, 
amintită anterior la domeniul aspectelor functi- 
onale generale. Pe de altă parte, în ceea ce 
priveşte dimensiunea geografică estică a 
parteneriatelor celor două organizații, fără a 
exclude însă de aici dimensiunea sudică, me- 
diteraneană, problematica securităţii energeti- 
ce începe a fi discutată tot mai des la nivelul 
NATO şi UE. Dat fiind faptul că ambele organi- 
zaţii acţionează pe baza unei definiţii largi a 
conceptului de securitate, dar şi caracterul 
strategic al problematicii energiei în special 
pentru UE şi ţările europene membre NATO, ar 
fi util de explorat potenţialul de cooperare la 
nivelul celor două organizaţii în acest domeniu, 
cu o abordare mai robusta care să includă re- 
giunea Mării Negre şi a Caucazului. Baza coo- 
perării pe această dimensiune este deja crea- 
tă, atât la nivelul NATO, prin discuţiile demara- 
te pe acest subiect, cât şi la nivelul UE, ca ur- 
mare a elaborării de către Comisia Europeană 
a unui document proiect privind problematica 
energiei în UE. 


Inițiativă pentru pregătirea Ucrainei în 
vederea aderării la NATO 
dr. Octavian DUMITRESCU 
Ca o provocare la politica Uniunii Euro- 
pene referitoare la Ucraina, un grup de oficiali 
ai SUA şi UE şi-au unit forţele pentru a pregăti 

Ucraina pentru eventuala aderare la NATO şi 
UE, arată International Herald Tribune din 14 
mai a.c. Grupul de iniţiativă, denumit Comite- 
tul de parteneriat SUA — UE, este condus de 
fostul consilier pe probleme de securitate la 
Casa Albă, Zbigniew Brzezinski, şi fostul minis- 
tru german al apărării Volker Ruhe. Iniţiativa 
reflectă îngrijorarea acestora că, dacă doar 
Ucraina acţionează pentru aderarea la aceste 
organisme, atunci transformările pentru stabili- 
tate pe termen lung, reformele economice, po- 
litice şi sociale ar putea rămâne doar intenții. 


Comitetul s-a reunit la Berlin şi, cu 
acest prilej, s-au exprimat primele opinii despre 
demersurile acestui comitet. Acesta a propus 
ca demersurile sale să fie făcute într-un dome- 
niu concret cum este cooperarea dintre Uniu- 
nea Europeană şi Ucraina în privința securității 
şi siguranței sistemelor energetice, Ucraina 
fiind o ţară majoră de 
tranzit pentru exporturile 
ruse de gaz în Europa. 


Brzezinski, în pre- 
zent consilier la Centrul 
pentru Studii Strategice şi 
Internaționale din Washin- 
gton, participând la o con- 
ferință la Consiliul german 
pentru Relaţii Internațio- 
nale, a spus: „Comitetul a 
îndemnat liderii SUA şi 
europeni să-şi aminteas- 


Zbigniew d.. 


că că o Ucraină independentă, democratică şi 
orientată spre economia de piaţă va contribui 
la o Europă mai stabilă şi mai sigură”. 


SUA: Dreptul mării 
bală 

Nicolae PERHAIȚĂ 

Pentru Statele Unite, ratificarea Con- 

vențţiei ONU asupra Dreptului mării a devenit 

un imperativ naţional. Pentru o serie de politici- 

eni şi grupuri de interese a devenit chiar o prio- 
ritate naţională. 


Convenţia a fost adoptată de cea de-a 
treia Conferinţă a ONU asupra Dreptului mării, 
la 10 decembrie 1982, la Montego Bay 
(Jamaica), fiind semnată, cu acel prilej, de 159 
de state. Ea a intrat în vigoare la 16 noiembrie 
1984. 


i încălzirea glo- 


Convenţia reprezintă un important in- 
strument de codificare de natură să asigure o 


reglementare juridică echilibrată a drepturilor 
statelor în marea teritorială, zona contiguă, zo- 
na economică exclusivă, platoul continental şi 
marea liberă. De asemenea, reglementează 
sistemul de explorare şi exploatare a fundului 
mărilor şi oceanelor şi subsolului lor dincolo de 
limitele jurisdicției naţionale. 

În 1994, Convenţia a fost amendată la 
insistențele Statelor Unite în scopul de a clarifi- 
ca unele aspecte privitoare la suveranitate, dar 
ratificarea ei în Congresul american nu s-a rea- 
lizat din cauza opoziției unor congresmani con- 
servatori. În ultima perioadă însă, preocuparea 
unor grupuri de interese, chiar şi conservatoa- 
re, față de această Convenţie este în creştere, 
considerând-o ca un rău necesar. Interesul 
acestora porneşte de la faptul că impactul 
schimbărilor climaterice în Oceanul Arctic poa- 
te crea o serie de situații greu de imaginat pâ- 
nă acum. Astfel, datorită topirii gheţurilor, Pa- 
sajul de Nord-Vest poate deveni o rută impor- 
tantă de transport maritim, iar apariţia unor noi 
resurse accesibile în Oceanul Arctic va genera 
dispute aprige asupra limitelor platoului conti- 
nental şi fundului oceanului. 


Dezbaterile pe tema ratificării Convenţi- 
ei în Statele Unite au evidenţiat două poziții. 
Prima, care susţine că este bine pentru Statele 
Unite să fie prezente într-un sistem internaţio- 
nal care, chiar defectuos sau neconvenabil in- 
tereselor americane, permite totuşi exercitarea 
influenţei cel puţin până la minimalizarea dau- 
nelor pe care le-ar putea aduce părții america- 
ne. A doua, care afirmă necesitatea ca Statele 
Unite să nu se angajeze în acorduri care să le 
limiteze substanțial libertatea de acțiune. 
Nefiind parte semnatară a Convenţiei, Statele 
Unite nu au avut posibilitatea de a exercita vre- 
un fel de influenţă asupra dezbaterilor care au 
ajuns să aibă o relevanţă substanţială asupra 
intereselor majore americane. Participarea la 
un tratat este întotdeauna o sabie cu două 
tăişuri. Pentru că este vorba de renunţarea la o 
anume parte din suveranitate, în schimbul că- 
reia statele semnatare primesc dreptul de a lua 
loc la masa unde litera tratatului este interpre- 
tată conform propriilor interese şi adaptată, 
prin negocieri, cu acestea. Din această cauză, 
pentru țările mici, care nu reprezintă puteri ma- 
jore sau regionale şi a căror voce nu se aude 
în alte condiţii, astfel de tratate sunt o cale de 
afirmare pe plan internaţional. A doua poziţie, 

care susţine că participarea marilor puteri, deci 
a SUA, la astfel de acorduri internaţionale în- 
seamnă pierderea unei părţi din dimensiunea 
puterii lor. Statele din această categorie sunt 
interesate de tratatele internaţionale în măsura 
în care acestea le oferă posibilitatea de a dirija 
discuţiile şi de a limita gama de opţiuni pe care 
o au în vedere ceilalți semnatari. 

În ce priveşte schimbările climei, dez- 
baterile pe această temă au avut până acum 
un subiect teoretic şi anume efectele schimbă- 
rilor de climă. Subiectul încălzirii globale a pla- 
netei a fost mai puţin discutat, dar perspectiva 
reducerii vizibile a dimensiunilor calotei de 
gheaţă din zona Polului Nord a schimbat dra- 
matic vectorul dezbaterilor, mai ales datorită 
numeroaselor implicaţii. În primul rând, Ocea- 
nul Arctic este pe cale să devină un simbol al 
schimbărilor climaterice, o evidenţă palpabilă a 
faptului că planeta se încălzeşte. Şi în timp ce 
oamenii de ştiinţă vor căuta să explice motivul 
încălzirii globale, 
grupurile de intere- 
se aşteptă cu ne- 
răbdare să vadă ce 
posibilități de ex- 
ploatare mai ieftină 
a unor depozite de 
hidrocarburi există 
după reducerea 
calotei glaciale. Un 
studiu al US 
Geological Survey 
din anul 2000 esti- 
ma că zona arctică 
neexplorată ar conţine 25% din rezervele pla- 
netare de hidrocarburi neexploatate. Chiar şi 
cu un procent mult mai mic, zona arctică deţine 
imense cantități de petrol (cel puţin 16 miliarde 
de barili) în Bazinul rusesc Kara Yamal, estul 
Mării Barents, Bazinul Kronprins Christian din 
nord-estul coastei Groenlandei şi zona North 
Slope din Alaska. 


Din această perspectivă, prevederile 
Convenţiei asupra Dreptului mării devin foarte 
interesante, deoarece ele statuează care ţară 
are control asupra accesului la rezervele de 
hidrocarburi menţionate. Convenţia oferă state- 
lor drepturi exclusive la resurse naturale în li- 
mitele a 200 mile marine de la linia țărmului. În 
plus, dacă platoul continental se extinde dinco- 
lo de cele 200 mile marine, ţările au drepturi 

exclusive la minereuri fie până la limita acestui 
platou fie până când cea mai depărtată din ur- 
mătoarele două limite este realizată: 350 de 
mile marine sau 100 mile marine de la izobata 
de 2500 m. În Oceanul Arctic zona platoului 
continental se întinde până dincolo de 350 mile 
marine fără a se ajunge la linia ce leagă punc- 
tele de 2500 m adâncime (izobata), dar con- 
form textului Convenţiei platoul continental se 
limitează la 350 mile marine. 


Deşi respectă prevederile Convenţiei, 
SUA nu dispun de suficiente pârghii pentru a 
impune unele soluţii, mai ales în problema im- 
portantă a trasării graniţelor. Conform Conven- 
tiei, statele semnatare trebuie să supună Co- 
misiei asupra Limitelor Platoului Continental de 
la New York spre aprobare, până în 2009, soli- 
citările lor privind platforma continentală pro- 
prie. Şi nu este prea confortabil pentru SUA să 
constate că solicitările deja formulate către Co- 
misia de la New York au creat deja suprapu- 
neri în toată regiunea Oceanului 
Arctic. Mai mult şi mai semnifica- 
tiv pentru SUA este faptul că 
există perspectiva ca Rusia să-şi 
adauge noi bogății naturale, chiar 
în detrimentul vecinilor din regiu- 
ne, ceea ce poate genera noi 
dispute. Este deja cunoscută dis- 
puta ruso-norvegiană în Marea 
Barents pe tema delimitării grani- 
telor maritime într-o zonă bogată 
în gaze naturale şi petrol. În con- 
diţiile în care este de notorietate 
faptul că Rusia foloseşte, într-o 
manieră chiar agresivă, resursele de petrol şi 
gaze ca pârghie împotriva Europei, se aşteap- 
tă ca soluționarea divergenţelor ruso- 
norvegiene să fie o sarcină dificilă pentru Con- 
venția asupra Dreptului mării şi pentru Comisia 
asupra platoului continental. Observatorii mai 
pesimişti consideră că este aproape imposibil 
pentru Convenţie să ajungă la o soluţie prin 
care să dea dreptate uneia sau alteia dintre 
părți, ceea ce va pune cele două părţi la masa 
negocierilor directe, unde Norvegia pare a fi 
defavorizată. 


O astfel de situaţie este natură să evi- 
denţieze dezavantajele absenței Statelor Unite 
din Convenţie şi să constituie încă un argu- 
ment în sprijinul ratificării de către Congresul 
SUA a acestui tratat internaţional. Cu exemplul 

disputei ruso-norvegiene, problema ratificării 
Convenţiei asupra dreptului mării a început să 
devină şi o problemă de m 
securitate naţională, nu 
doar o preocupare pentru 
industria de extracţie şi 
prelucrare a țițeiului şi 
gazelor naturale sau cea 
chimică şi sectorul de) 
transport produse petroli- | 
ere. Schimbarea de atitu- | * 
dine a Statelor Unite în 
privința schimbărilor cli- 
materice este evidenţiată şi de recenta decla- 
rație a lui Michael McConnell, directorul Infor- 
maţiilor Naţionale, conform căruia serviciile de 
informaţii americane vor trebui să evalueze şi 
implicaţiile geopolitice şi de securitate ale în- 
călzirii globale şi să analizeze modalităţile în 
care crizele generate de secetă şi topirea ghe- 
țurilor arctice pot afecta creşterea terorismului 
(riscuri politice, sociale, economice şi agricole). 
O a doua arie de preocupări este dată 
de dezbaterile privind Pasajul de Nord-Vest, 
care ar putea constitui calea maritimă dintre 
Oceanul Atlantic şi Oceanul Pacific prin nordul 
îndepărtat al Canadei. Prin topirea rapidă a 
ghețurilor din nordul Canadei, atât Canada cât 
şi SUA ar putea beneficia de posibilitatea ca 
Pasajul de Nord-Vest să devină practicabil, cu 
avantajul de a reduce substanţial durata 
transporturilor dintre Oceanele Pacific şi Atlan- 
tic. Conform unor estimări, ruta dintre Europa 
şi Coasta de vest a SUA s-ar reduce cu circa 
5.000 mile şi ar putea permite şi trecerea unor 
nave cu un deplasament mai mare decât cel 
permis de Canalul Panama, nave care în pre- 
zent trebuie să folosească ruta prin Canalul de 
Suez. 


xX 

În contextul ratificării Convenției, există 
posibilitatea apariției unei dispute între Canada 
şi SUA pe tema resurselor minerale din Marea 
Beaufort, mai precis în contextul negocierilor 
privind trasarea graniței Yukon-Alaska în largul 
acestei mări. Mai multe companii americane 
sunt interesate în dezvoltarea exploatărilor de 
hidrocarburi în Marea Beaufort şi conectarea 
acestora la infrastructura existentă deja în del- 
ta fluviului Mackenzie. Deocamdată, Canada, 
care a semnat Convenţia asupra Dreptului mă- 
rii, încearcă în cadrul Convenţiei să definească 
criteriile pe baza cărora se va reglementa tran- 


AZa Mili litără Diego Gargia 


zitul prin Pasajul Nord-Vestic şi problema re- 
surselor din Marea Beaufort. 


În sprijinul argumentelor pentru 
ratificarea Convenţiei, Adminis- 
T trațtia SUA mai aduce şi alte ar- 
gumente, cum ar fi: favorizarea 
de cadrul juridic al Convenţiei a 
pr acţiunilor promovate de partea 
Ay americană pentru protejarea şi 
m conservarea mărilor şi oceane- 
lor, în special a bancurilor de 
peşte; se creează posibilitatea 
ca statul american să devină 
membru al Autorităţii Internaţionale privind 
Fundul Mării, o organizaţie care, sub egida 
Convenţiei asupra Dreptului mării, oferă zone 
oceanice pentru explorare. 


Rămâne de văzut cum se va redefini 
politica Statelor Unite privind libertatea forțelor 
navale americane de a naviga în apele, anteri- 
or considerate, ape internaţionale, deschise. 
Pentru că Generalul Richard B. Myers, şeful 
Joint Chiefs of Staff, a apreciat că ratificarea 
Convenţiei a devenit „o prioritate de top a se- 
curității naţionale”. 


În Europa, Rusia este deja de trei ori mai 
slabă decât NATO 


dr. Octavian DUMITRESCU 


Aceasta este opinia şefului Statului 
Major al Federaţiei Ruse, generalul lurii 
Baluevskii, exprimată la Bruxelles, la 10 mai 

c., la cererea secretarului general al alianţei, 
explicând argumentele Federaţiei Ruse care 
justifică poziția adoptată de preşedintele rus, la 
26 aprilie, referitoare la posibilitatea ca Rusia 
să iasă din Tratatul privind Forțele Armate 
Convenţionale din Europa, arată 
Komsomolskaia Pravda din 17 mai 2007. 
Acesta a afirmat că Moscova 
nu va continua dezarmarea în 
mod unilateral. 


Potrivit calculelor prezentate 
SS cu acest prilej de oficialul mili- 
PA Bà tar rus, ca rezultat al extinde- 
f rii NATO, „lagărul occidental 

` “9 are astăzi de trei ori mai mul- 
GALUEGA te tancuri, avioane şi altă teh- 
nică (mai puțin arme nucleare) decât Rusia”. 
Ca urmare a acestei situaţii, acesta se întreabă 
„de ce NATO, fără să ţină cont de această su- 

perioritate, cere Moscovei să-şi retragă arma- 
mentele din Transnistria şi Gruzia, în conformi- 
tate cu Tratatul CFE. Deja Rusia şi-a desființat 
pe bază bilaterală bazele militare din Tbilisi şi 
va ieşi din teritoriul gruzin şi este de aşteptat 
ca acelaşi lucrul să se întâmple în Moldova”, a 
completat generalul rus, potrivit aceleiaşi sur- 
se. 


Publicaţia mai sus amintită continuă 
„argumentaţia” generalului rus, sugerând posi- 
bila evoluţie a situaţiei, pornind de la faptul că 
NATO are un an la dispoziţie din partea Krem- 
linului să se gândească că Tratatul CFE a ră- 
mas mult în urma realităţilor militare din Euro- 
pa, că este necesar să fie revăzut radical dacă 
nu se semnează unul nou. „Vine un moment 
istoric pentru continent: fie Rusia şi NATO 
ajung la o înțelegere privind noile “reguli ale 
jocului”, revăzute, şi le vor respecta fie proble- 
ma ajunge la confruntarea din timpul 
“războiului rece”, când două grupări militare 
gigantice vor zăngăni armele în diferite părți 
ale “tranşeei europene”. 

Ceea ce uită să aibă în vedere oficialul 
militar rus este tocmai esenţa juridică a situații- 
lor din Georgia, Transnistria ori Moldova, unde 
trupe şi echipamente străine se află ilegal pe 
teritoriul unor state independente, precum şi 
angajamentele pe care Federaţia Rusă şi le-a 
asumat la Summitul de la Istanbul, pe care nu 
şi le-a onorat şi pare că nu are de gând să o 
facă. Considerăm că poziția rigidă şi tranşantă 
a şefului Statului Major General al Federaţiei 
Ruse seamănă mai mult cu o ameninţare de- 
cât cu o dovadă de dialog, iar dacă acest stat 
parte la OSCE — am numit Rusia — nu îşi va 
schimba intenţia în legătură cu Tratatul CFE, 
riscă să se izoleze față de Europa şi SUA, să 
piardă teren în relaţiile ce a reuşit să le aibă cu 
organismele internaţionale de securitate, în 
primul rând cu NATO, UE şi OSCE. Toate 
acestea pot aduce daune serioase evoluţiilor 
economice şi sociale ale societăţii ruse, ceea 
ce poate afecta serios soarta oamenilor. 


Evoluția numărului de tancuri şi avioane 
(conf. Comsomolskaia Pravda, ediţia digitală, 
11 mai 2007), în ultimii 17 ani, este următoa- 
rea: 
eNATO, în Europa: 

»până la aplicarea Tratatului CFE: 11.000 

avioane şi 30000 tancuri; 


>după aplicarea Tratatului CFE: 14.000 


59 


avioane şi 22000 tancuri; 
«FEDERAȚIA RUSĂ, partea europeană: 

>până la aplicarea Tratatului CFE (de fapt 
este vorba de deţinerile fostului Tratat de la 
Varşovia — n.t.): 15.000 avioane şi 40.000 
tancuri; 

>după aplicarea Tratatului CFE: 6.350 tan- 
curi şi 3.416 avioane. 


Reuniunea G-8 Heiligendamm, Germania 


6-8 iunie 2007 
Corneliu PIVARIU 
Reuniunea anuală a G-8 din Germania s- 
a desfăşurat în nota obişnuită a unor astfel de 
manifestări, principalele elemente de noutate 
fiind: disputa americano-rusă privind sistemul 
antirachetă în Europa, ultima participare a pre- 
mierului britanic Tony Blair, prima participare a 
preşedintelui francez Nicolas Sarkozy, partici- 
parea Braziliei, Chinei, Indiei, Mexicului şi Afri- 
cii de Sud şi declarația comună semnată cu 
această ocazie, parteneriatul G8-Africa. De 
asemenea a fost discutată problema încălzirii 
globale şi energetică, fără însă a se ajunge la 
semnarea vreunui document în această pro- 
blemă. 


Dintre documentele semnate cu acest 
prilej menţionăm: Raportul G8 privind sprijini- 
rea eforturilor de luptă antiteroristă, Declaraţia 
de neproliferare, Raportul privind securitatea 
nucleară, Declaraţia privind situația din Darfur - 
Sudan, Creştere şi responsabilitate în econo- 
mia mondială. 


Reuniunea NATO Bruxelles 


14-15 iunie 2007 
Corneliu PIVARIU 


Cele 26 de ţări membre NATO au conve- 
nit să evalueze în februarie 2008 implicaţiile 

politice şi militare, pentru Alianţă, a sistemului 
de apărare antirachetă american. Conform 
declaraţiei secretarului general NATO, Jaap 
de Hoop Scheffer, programul “este clar, prac- 
tic şi acceptat de toți membrii . 


În esență, apărarea antirachetă se va 
baza pe două principii: “indivizibilitatea securi- 
tății” şi că nu vor exista “A sau B” membri 
NATO în termeni de protecţie împotriva rache- 
telor. Mai specific, secretarul general a spus 
că se va avea în vedere dezvoltarea sistemu- 
lui astfel încât acesta să asigure protecţia în- 
tregului teritoriu al Alianţei împotriva rachete- 
lor. 


Reuniunea plenară =14 iunie 2007 


Elemente ale strategiei SUA de mentinere a 
oziției de unică superputere mondială 


lonel BUCUROIU 


“Libertatea este numai o parte a problemei şi 
jumătate de adevăr... 

De aceea recomand ca Statuia Libertăţii de pe 

Coasta de Est 

să fie însoțită de o Statuie a Responsabilităţii 
pe Coasta de Vest” 

=Victor E. Frankl - Oamenii în căutarea înțele- 

surilor= 


Activităţile umane, economice, sociale şi 
politice, la nivel mondial, sunt controlate din ce 
în ce mai mult de către SUA, a căror voinţă de 
dominare este exprimată printr-o strategie de 
intervenții directe şi indirecte continui, în vede- 
rea orientării cursului problemelor mondiale în 
funcţie de propriile lor interese. 

Strategia americană îşi are originea în 
Raportul Global 2000, publicat în 1980, care 
prezenta starea lumii şi amenințările care ar fi 
putut afecta interesele americane. Pentru a 


justifica, în contextul propriei lor securităţi, in- 
tervențţiile militare în întreaga lume, SUA lan- 
sează, după 20 de ani, ceva ce nu se putea 
imagina, “un război mondial contra terorismu- 
lui”, sau altfel spus, un război împotriva celor 
ce li se opun. 


Se consideră că strategia SUA prevede 
patru elemente majore: 


- acțiuni pentru a realiza controlul eco- 
nomiei mondiale şi a pieţelor financiare; 

-asigurarea controlului resurselor natu- 
rale (materii prime şi resurse energetice) de 
importanță strategică, pentru sporirea propriilor 
averi şi a puterii, prin intermediul corporațiilor 
multinaționale; 

- căutarea şi aplicarea unor soluţii pen- 
tru realizarea propriilor obiective strategice în 
cadrul ONU, a altor organisme internaţionale 
importante; 

- folosirea pentru realizarea acestor 
obiective şi a unei rețele de baze sau instalaţii 
militare care acoperă întreaga planetă 
(continente, oceane şi spațiul extra-atmosferic) 
şi a cărei amploare este dificil de determinat. 


Baze militare 


Bazele militare reprezintă locul de an- 
trenament, de pregătire şi de depozitare a 
echipamentelor de război, au configurații diferi- 
te şi funcții specifice, în funcţie de care se pot 
împărți în patru mari categorii: Baze aeriene; 
Baze terestre; Baze navale; Baze de comuni- 
cații şi supraveghere (cercetare). 

Conform majorităţii surselor de informa- 
tii asupra acestui subiect (în special istoricul şi 
profesor universitar Chalmers Johnson, Comi- 
tetul de Supraveghere al NATO, International 
Network for the Abolition of Foreign Military 
Bases, etc.), SUA dispun sau folosesc între 
700 şi 800 baze militare în întreaga lume. 


Harta “U.S. Military Troops and Bases 
Around the World”, concepută de Hugh 
d'Andrade şi realizată de Bob Wing, pe care o 
prezentăm alăturat, arată următoarele: prezen- 
ta militarilor americani în 156 ţări, baze ameri- 
cane în 63 ţări, baze recent construite (după 
11 septembrie 2001) în 6 ţări şi un total de 255 
065 militari, în 845 441 instalaţii militare. 


Conform datelor prezentate de Juan 
Gelman, care se bazează pe informaţiile furni- 
zate de Pentagon în 2005, în cadrul “Base 

BAZE MILITARE SUA ÎN LUME 


„ma 5 
Actualmente 2 
SUA este prezentă 


militar în cel mai 
mare număr de 
locatii de pe glob din 
întreaga sa istorie 
Personnel 


- Departamentul Apărării 
Monthly Review, 2002 


Structure Report (BSR) - inventarul anual al 
Departamentului Apărării -, SUA ar dispune de 
737 baze în străinătate, care se adaugă celor 
din propriul teritoriu , ocupând o suprafață de 
2.202.735 hectare, fapt ce demonstrează o 
proliferare a acestor baze începând cu 2002. 


Istoricul Chalmers Johnson semnalea- 
ză în cartea sa “NEMESIS:The Last Days of 
the American Republic” (Metropolitan Books, 
2007) că cifrele din BSR nu includ cele 106 
garnizoane americane instalate în Irak şi 
Afganistan din mai 2005, nici pe cele construi- 
te în Israel, Qatar, sau Kirghistan şi 
Uzbekistan, precum şi cele 60 baze, pe care 
fortele americane le împarte împreună cu forțe- 
le locale în Turcia, care sunt în proprietatea 
guvernului de la Ankara, dar în fapt sunt tot 
baze americane. 


Nu sunt incluse nici bazele de înregis- 
trare a comunicaţiilor mondiale din Marea 
Britanie, a căror valoare atinge 5.000 milioane 
dolari şi care sunt deghizate în baze ale Royal 
Air Force. Există, de asemenea, marea bază 
Camp Bondsteel în Kosovo, construită în 1999 
de către o filială Halliburton, care se ocupă în 
continuare de întreţinerea sa. 

La acestea se adaugă cei 5.000 de mi- 
litari pe care SUA i-au desfăşurat în secret la 
frontiera Iordaniei cu Irakul şi Siria, cu toate că 
regele Abdallah Il a declarat că nu există nici 

Sources: Dept of Defense, "Base Shuoture 
Report, FY 2002” and "Active Duty Military 
Strengths by Regional area and 
by County, Dec. 31, 2001”; Zohan Gross- 
man, New U S. hiiltary Bases."Feb. 2, 2002; 


[|] 46ţări fără prezență militară 
[|] 756tări cu trupa SUA 

E 6atări cu baze militare şi trupa 
M 7tări cu 73 noi baze după 2007 


trupe şi nici baze americane în ţara sa, precum 
şi flota de bombardiere B-52, menţinută la 
Jeddah, pe malul Mării Roşii, după retragerea 
din Arabia Saudită în 2003, fapt negat cu hotă- 
râre de SUA. 


Nu sunt făcute publice nici zecile de mii 
de arme nucleare, sutele de baze şi zecile de 
nave şi submarine, răspândite în lume şi aco- 
perite de un secret special, după cum afirmă 
William Arkin, cronicar pe probleme militare de 
la Los Angeles Time. 


După datele furnizate de Pentagon, 
rezultă că acesta posedă 32.327 cazărmi, 
hangare, spitale şi alte edificii în bazele sale 
din exterior, şi că a închiriat alte 16.527 insta- 
laţii. În cursul anului fiscal 2005-2006, aproape 
200.000 soldaţi şi un număr egal de salariaţi şi 
funcționari civili ai Pentagonului au fost desfă- 
şuraţi în aceste baze militare, la care se adau- 
gă peste 80.000 de angajaţi din ţările respecti- 
ve, ceea ce înseamnă un total de aproximativ 
o jumătate de milion de persoane. 


Bazele sau instalaţiile militare america- 
ne sunt repartizate, conform hărţii alăturate, 
după o grilă de comandamente împărțită în 5 
unități spaţiale şi 4 unităţi speciale (Unified 
Combattant Commands), după cum urmează: 

e Northern Command (Peterson Air 

Force Base, Colorado); 

e Pacific Command (Honolulu, Hawa- 
i); 

e Southern Command (Miami, Flori- 
de); 

e Central Command (MacDill Air Force 
Base, Floride); 

e Europeean Command (Stuttgart - 
Vaihingen, Germania); 


e Joint Forces Command (Norfolk, 
Virginie); 
e Special Operations Command 


(MacDill Air Force Base, Floride); 


e Transportation Command (Scott Air 
Force Base, Illinois); 


e Strategic Command (Offutt Air Force 
Base, Nebraska). 


THE WORLD 1:135,000,000 


Analizând această hartă, se poate spu- 
ne că suprafaţa terestră este considerată ca un 
vast câmp de bătălie care poate fi patrulat sau 
supravegheat permanent din aceste baze. 


Dimensiunea reală a dispozitivului ba- 
zelor militare americane din afara teritoriului 
atinge probabil cifra de 1.000, dar nimeni - 
poate chiar nici Pentagonul - nu cunoaşte, sau 
nu poate să facă cunoscut numărul exact. 


În concluzie, bazele şi trupele america- 
ne ocupă şi controlează aproape tot spațiul 
terestru şi marin al planetei, rămânând numai 
câteva ţări care le-a scăpat, cum ar fi Siria, 
lran, Coreea de Nord, Cuba şi Venezuela, o 
situaţie care, s-ar putea să nu mai fie tolerată 
prea mult timp de SUA. 


Baze militare pentru controlul resur- 
selor energetice fosile 


După evenimentele din 11 septembrie 
2001, SUA au declanşat un război global îm- 
potriva terorismului, începând cu Afganistanul , 
urmat de Irak şi continuând să-i vizeze pe cei 
care nu împărtăşesc cu fidelitate noua ordine 
pe care vor s-o impună la nivel mondial, în 
special Iranul, Siria, Coreea de Nord, sau Ve- 


THE WORLD WITH COMMANDERS' AREAS OF RESPONSIBILITY EDITION, SNIMA: GEREG 1107 


nezuela. 


Practic, sunt supravegheate îndeaproape 
guvernele ce nu sunt îndeajuns de favorabile 
expansiunii influenței americane asupra resur- 
selor din propriile lor teritorii. După cum afirma 
şi Iraklis Tsavdaridis, Secretarul Consiliului 
mondial al Păcii (WPC), prezenţa bazelor mili- 
tare ale SUA nu trebuie percepută ca servind 
unui obiectiv pur militar, ci pentru a promova 
interesele economice şi politice ale capitalis- 

| ! conflict intemațional 


X. conflict regional 
EJ Israel partener 
strategic al SUA 
+ Bază aeriană SUA 
— Bază navală SUA 


 Zăcăminte titei, 

gaze importate 

Conducte titei și gaze 
= existente 
“proiectate 


mului SUA. De exemplu, societățile şi guvernul 
american au manifestat deja un viu interes 
pentru construirea unui coridor sigur pentru 
petrolul şi gazele naturale din bazinul Mării 
Caspice, din Asia Centrală, trecând prin Afga- 
nistan, Pakistan şi Marea Arabiei, conform hăr- 
tii alăturate. 

Această regiune nu conţine decât 6% din 
rezervele de petrol cunoscute şi 40% din rezer- 
vele de gaz. Războiul din Afganistan şi con- 
struirea bazelor militare americane în Asia 
Centrală sunt considerate ca o ocazie propice 
pentru a face această conductă petrolieră o 
realitate. 


SUA sunt în război în Afganistan şi în 
Irak pentru acest motiv fundamental şi vor să 
continue operaţiunile militare până la atingerea 
obiectivelor lor. Conform datelor furnizate de 
Enciclopedia liberă Wikipedia, trupele america- 
ne desfăşurate în aceste ţări totalizează în jur 
de 190.000 militari. Numai operațiunea 
“Enduring Freedom” este dusă cu un efectiv de 
aproximativ 200.000, incluzând 26.000 soldați 
din alte tări participante la “misiune”, şi cărora li 
se mai adaugă contingentul de 28.000 militari 
trimişi pentru stabilizarea situaţiei din Irak. În 

Afganistan, prezenţa trupelor se ridică în 
total la 25.000 militari. 


Baze militare pentru controlul re- 
surselor strategice regenerabile 


Conform Wikipedia, bazele militare 
americane din străinătate, din timpul războ- 
iului rece, erau situate în principal în Euro- 
pa de Vest, dintre care 26 în Germania, 8 
în Marea Britanie şi 8 în Italia, la care se 
adăugau 9 instalaţii militare în Japonia. 


În cursul ultimilor ani, în contextul răz- 
boiului împotriva terorismului, SUA au inițiat 
construirea a 14 noi baze militare în Golful 
Persic, un plan de construire sau dezvolta- 
re a 20 baze (106 instalaţii în total) în Irak 
şi utilizarea a 10 baze în Asia Centrală. De 
asemenea, s-au întreprins sau au continuat 
negocieri cu mai multe ţări pentru instala- 
rea, cumpărarea, dezvoltarea sau închirie- 
rea altor baze, în special cu Maroc, Algeria, 
Republica Mali, Gana, Brazilia, Australia, 
Polonia, Republica Cehă, Bulgaria, Româ- 
nia, Uzbekistan, Tadjikistan, Kirkistan, Italia 
şi Franţa (pentru Djibuti). Toate aceste de- 
mersuri se înscriu în perspectiva de instala- 
re a unei serii de baze într-un coridor est/vest 
între Columbia, Maghreb, Orientul Apropiat, 
Asia Centrală până în Filipine, pe care SUA l- 
au denumit “arc de instabilitate” (Chalmers 
Johnson,2004), precum şi pentru a asigura un 
acces facil şi permanent la resursele hidrice şi 
biologice de mare valoare cum sunt cele din 
bazinul amazonian (Delgado Jara,2006). 


Alianțe militare mondiale 


Deşi, din punct de vedere formal, Austra- 
lia, Noua Zeelandă, Singapore, Coreea de 
Sud şi Japonia nu sunt membre NATO, aces- 
te țări sunt legate de SUA şi Marea Britanie 
printr-o rețea de parteneriate, respectiv 
parteneriate militare, acorduri 
interguvernamentale, sau acorduri militare bi- 
laterale. 


Crearea unei organizații paralele de tip 
NATO în Extremul Orient şi într-o centură a 
Pacificului face parte din strategia extremă 
pentru crearea unei alianțe militare mondiale 
unificate, preconizată de către Ellen Bork, di- 
rectorul executiv adjunct al “Proiectului pentru 
noul secol american (PNAC), şi Gary Schmitt, 
cercetător rezident al “American Enterprise 
Institute”. PNAC este cutia cu idei a SUA, prin- 

tre membrii săi numărându-se: George W. 
Bush Jr., Dick Cheney, Richard Armitage, 
Richard Perle, Karl Rove, Lewis Libby, Paul 
Wolfowitz şi Zalmay Khalilzhad. 


Cât priveşte Japonia, aceasta şi-a armo- 
nizat progresiv politica militară cu cea a SUA 
şi a NATO, semnând în 1951 “Tratatul de se- 
curitate Japonia-SUA”, iar la 19 ianuarie 1960 
“Tratatul bilateral dintre Japonia şi SUA”. 


De asemenea, Japonia şi Coreea de Sud 
fac parte dintr-un proiect militar american de 
mare anvergură care implică poziționarea în 
lume de sisteme de rachete şi forțe militare 
rapide, conceput din vremea administraţiei 
Reagan. Astfel, guvernul japonez finanţează 
desfăşurarea de rachete Patriot PAC-3 şi 
Aegis Standard Misil-3 (SM-3), permiţând pri- 
mirea pe teritoriul său a instalaţiilor de radare 
militare americane legate de proiectul mondial 
de apărare anti-rachetă. 


Conducătorii japonezi vor să revizuiască 
şi Constituţia, pentru a permite Japoniei să se 
doteze cu o forță militară proprie şi să adere la 
alianțe militare gen NATO. De altfel, în ianua- 
rie 2007, Primul ministru japonez Shinzo Abe 
a efectuat prima vizită a unui conducător ja- 
ponez la Cartierul General al NATO de la Bru- 
xelles, prilej cu care a promis că Japonia va 

conlucra strâns cu forțele aliate în Afganistan 
şi a semnat acorduri militare de cooperare cu 
NATO. 


Guvernul japonez a mai semnat un trata- 
te bilateral de securitate cu Australia, stabilind 
legăturile militare cele mai puternice, după ce- 
le cu SUA, iar această țară s-a angajat puter- 
nic în proiecte militare în regiunea Asia-Pacific 
în contextul unei politici de încercuire cu forțe 
militare a frontierelor orientale ale Chinei. Aus- 
tralia şi guvernul condus de Primul ministru 
John Howard, sunt membrii alianței anglo- 
americane şi parte componentă la proiectul 
militar mondial. De altfel, încă de la început, 
guvernul australian a fost asociat cu alianţa 


Vânător de mine clasa Houn -Australia 

anglo-americană în războiul global împotriva 
terorismului, având trupe desfăşurate în Bal- 
cani, Irak, Afganistan, alături de NATO. Forțe- 
le militare din Singapore se antrenează în 
Australia, iar forțele speciale australiene ope- 
rează activ în Asia de Sud-Est şi marina aus- 
traliană are nave poziționate în Golful Persic, 
în Marea Arabiei şi în Pacific. 

În acelaşi timp, Australia şi-a întărit pozi- 
ţia în cadrul alianţei anglo-americane prin con- 
struirea unei noi baze militare la Geraldton, pe 
țărmul australian de la Oceanul Indian, rezultat 
a trei ani de negocieri secrete cu SUA şi care 
va constitui un releu important pentru o nouă 
rețea de sateliți militari internaţionali ce vor fi 
utilizaţi de SUA şi aliaţii lor în ducerea războa- 
ielor în Orientul Mijlociu şi în Asia. 


Pentru justificarea integrării militare cres- 
cânde a Australiei, Japoniei şi a altor țări din 
Asia-Pacific, cu SUA şi NATO, sunt 
diabolizate Coreea de Sud, China şi Rusia, 
împotriva cărora este orientată formarea unui 
flanc oriental şi, în paralel, a unei alianțe-soră 
a NATO. 


uZ 
ZN 
Din cele prezentate mai sus, rezultă că 
influența puterii militare a SUA este consi- 
derabilă şi că aceasta sporeşte neîncetat. 
Împărţirea lumii în unități de luptă şi co- 
mandamente ilustrează foarte bine o realitate 
conform căreia americanii consideră suprafața 
terestră ca un teren de cucerit, ocupat şi ex- 
ploatat. În acest context, se poate spune că 
umanitatea este astfel controlată şi prinsă într- 
un lanţ ale cărui verigi o reprezintă bazele mi- 
litare. 


Tegată a marinei militare australiene 

Pentru a înțelege strategiile de interven- 
ție ale Washingtonului în toate regiunile din 
lume trebuie făcută o analiză minuțioasă a 
procesului de redesfăşurare a instalaţiilor mili- 
tare. Acest proces este condus sub imperiul 
forței, violenţei armate, a intervenţiei, pe baza 
acordurilor “de cooperare” ale căror veleități 
de cucerire sunt reafirmate fără încetare în 
practicile de comerţ şi schimburi economice. 
Dezvoltarea economică este asigurată prin 
militarizare sau controlul guvernelor şi societă- 
ților, imense resurse fiind sacrificate pentru a 
permite acest control în majoritatea regiunilor 
cu bogății strategice, care să consolideze ast- 
fel bazele unicei superputeri din lume. 


Statele Unite ale Americii: necesitatea şi 


limitele puterii navale _ 
Nicolae PERHAIȚĂ 


După patru ani de război în lrak, State- 
le Unite se află în situaţia de a găsi un final 


Portavionul USS John Stennis 


pentru acest conflict, fie prin retragerea forțe- 
lor, fie prin proiectarea şi implementarea unei 
soluţii politice care să pună capăt războiului. O 
astfel de soluție poate fi parţială şi să pună ca- 
păt războiului din Irak, sau regională şi să pună 
capăt situaţiei conflictuale din regiune. Pentru 
analiştii Institutului de prognoze strategice din 
SUA o victorie în sens militar în Irak, care să 
ofere o impunere fără dificultăţi a unei formule 
americane, nu pare, cel puţin în acest moment, 
posibilă. În această situaţie, pe fondul operațiu- 
nilor militare din teren, este nevoie de o ofensi- 
vă politică pe care Administraţia SUA nu o 
poate proiecta şi pune în practică fără a expu- 
ne şi mediatiza dispozitivul militar angajat în 
Orientul Mijlociu, în primul rând potenţialul şi 

caracteristicile forțelor navale americane. 

Dimensiunea navală a forțelor militare 
americane are însă unele limite, iar rolul ei în 
ecuaţia securităţii naţionale a SUA trebuie defi- 
nit în funcţie de misiunea şi natura conflictului 
în care US Navy este angajată. 

Unele evenimente recente, cum a fost 
arestarea celor 15 marinari britanici şi, în gene- 
ral, gestionarea crizei facilităţilor nucleare irani- 
ene, au pus în discuție problema impunerii 
unei blocade navale împotriva Iranului. Argu- 
mentaţia unei opinii de acest gen a avut în ve- 
dere şi numărul foarte limitat de opţiuni. O in- 
vazie a trupelor de uscat sau o intervenţie aeri- 
ană de durată sunt opțiuni care, cel puţin deo- 
camdată, nu sunt văzute ca o alternativă viabi- 
lă. Pe deasupra, experiența americană în insti- 
tuirea de blocade navale poate fi un argument 
în favoarea angajării forțelor navale într-o ast- 
fel de misiune, US Navy fiind în măsură să im- 
pună şi să exercite controlul liniilor maritime în 
orice zonă a globului. Semnificativ este şi fap- 
tul că exporturile iraniene de petrol se realizea- 
ză numai pe mare şi, datorită insuficientelor 
capacităţi de rafinare, economia Iranului este 
dependentă de importul de combustibil. Ca 
urmare, argumentaţia instituirii unei blocade 
navale s-a construit pe ideea că paralizarea 
economiei iraniene va aduce autorităţile de la 
Teheran la masa negocierilor. 

Opţiunea unei blocade navale impuse 
Iranului are însă şi contraargumente, generate 
de unele dificultăți cum ar fi: 

- Iranul poate lua contramăsuri strategi- 
ce față de o astfel de blocadă, fie prin intensifi- 
carea operaţiunilor împotriva forțelor america- 
ne din Irak prin intermediul grupărilor şiite fie 
prin intensificarea propagandei antiamericane 
în rândul comunităţilor şiite din Peninsula Ara- 
bică. SUA nu pot accepta acum un astfel de 
risc; 

- o blocadă implică totdeauna interzice- 
rea accesului navelor aparținând unor terțe 
state, care ar putea însă să nu accepte întreru- 
perea traficului comercial cu Iranul. 

Cum instituirea unei blocade navale nu 
pare o opţiune prioritară, se poate pune sub 
semnul întrebării valoarea puterii navale într-o 
lume în care nu au loc bătălii navale. De la 
sfârşitul celui de al doilea război mondial, în 
permanenţă, SUA au deţinut hegemonia mariti- 
mă globală. Cu excepţia încercărilor sovietice 
de a contracara parţial această hegemonie, 


cea mai importantă realitate geostrategică a 
fost dată de faptul că oceanele lumii au fost 
efectiv sub controlul forțelor navale americane. 
Prin intermediul acestor forțe, SUA pot impune 
şi pot exercita controlul căilor maritime comer- 
ciale oriunde, oricând şi în mai multe zone con- 
comitent, singura problemă fiind că nu pot 
exercita acest control în acelaşi timp la scară 
planetară. Deşi cooperează cu forțe navale 
aliate sau amice, trebuie remarcat faptul că 
totalul forțelor navale de care dispun statele 
aliate sau amice este cu mult sub ceea ce ar fi 
necesar în situaţia că ar trebui să preia contro- 
lul într-o regiune şi să-l exercite fără prezența 
SUA. În plus, pentru SUA există garanţia că o 
invazie navală a teritoriului american este prac- 
tic imposibilă. Având în vedere caracteristicile 
geopolitice ale SUA, teritoriul naţional nu este 
expus unui atac militar convenţional, dar este 
vulnerabil la atacurile teroriste şi nucleare. 

În acelaşi timp, Statele Unite sunt în 
măsură să-şi deplaseze şi amplaseze forțele 
oricând şi oriunde pe glob. Şi chiar dacă depla- 
sarea de forțe nu este totdeauna productivă, 
Statele Unite nu au motive să se aştepte la 
acțiuni de reciprocitate, nici chiar atunci când 
obiectivul deplasării de forțe eşuează. Luând 
cazul Irakului, indiferent de rezultatul războiu- 
lui, forțele insurgente irakiene nu vor invada 
niciodată Statele Unite. Controlul mărilor şi 
oceanelor face ca orice eşec militar sau politic 
în Eurasia să nu se transforme într-o amenin- 
tare convenţională directă asupra teritoriului 
Statelor Unite, chiar şi în situația când un astfel 
de eşec elimină posibilitatea unei alte interven- 
tii americane în acea regiune pentru o bună 
perioadă de timp. 

Controlul mărilor şi oceanelor oferă şi 
garanții că nici un alt stat nu va putea face apel 
la opțiunea invadării Statelor Unite, în timp ce 
permite Washingtonului să intervină oriunde 
consideră că interesele de securitate îi sunt 
amenințate, să supravieţuiască oricăror conse- 
cinte pe care o astfel de intervenţie le poate 
avea. Analiştii Institutului american de progno- 
ze strategice apreciază că aceasta a fost cea 
mai importantă consecinţă strategică a celui de 
al doilea război mondial, care continuă să defi- 
nească actuala ordine mondială. 

Pentru Statele Unite nu se pune proble- 
ma abandonării controlului asupra mărilor şi 
oceanelor, ci doar dacă exercitarea controlului 
trebuie făcută unilateral sau cu sprijinul aliați- 

lor. Un lucru este vizibil: încercările unor puteri 
navale de a concura cu Statele Unite au fost 
abandonate sau, cel mult, s-au limitat la con- 
strucția unor nave cu destinaţie limitată. Pentru 
câteva generaţii nu există nici un alt program 
de dezvoltare a forțelor navale militare care să 
egaleze postura Statelor Unite. 

În aceste condiţii, există voci care sus- 
țin necesitatea reducerii costurilor foarte ridica- 
te pentru întreţinerea şi dezvoltarea unei forțe 
navale care să controleze toate mările şi ocea- 
nele prin reducerea radicală a forțelor navale, 
resursele astfel disponibilizate putând fi desti- 
nate altor programe militare fără a pune în pe- 
ricol capacitatea SUA de a controla căile de 
transport maritim. În cazul în care o altă putere 
navală ar încerca să-şi dezvolte forte maritime 
astfel încât să amenințe statura navală a State- 
lor Unite, nu va putea realiza o surprindere 
deoarece industria americană va avea timp 
suficient chiar şi pentru construcţia de noi ge- 
neraţii de nave de luptă care să descurajeze 
potenţialul competitor. 

Contraargumentul care se aduce de 
regulă este acela că US Navy este cea care 
asigură un serviciu indispensabil în războiul de 
litoral. Altfel spus, forțele navale americane ar 
putea să nu fie necesare în prima fază pentru 
controlul liniilor maritime, dar îndeplinesc fun- 


cțiuni esenţiale în securizarea accesului la 
aceste căi maritime şi în transportul unei forței 
rapide în zona în care SUA ar dori să intervină. 
Astfel, portavioanele pot transporta o forţă aeri- 
ană tactică în sprijinul oricărei operaţiuni de 
intervenție, iar mijloacele amfibii ale US Navy, 
în special cele care deservesc infanteria mari- 
nă, vin în sprijinul forțelor de debarcare pe lito- 

ral. Deşi argumentul este convingător, US 
Navy rămâne totuşi o opțiune de proiectare a 
puterii în faza de iniţiere a unui război, pentru 
că ea singură nu poate susţine un război de 
durată. 

În orice conflict de durată trebuie intro- 
duse trupele de uscat pe teritoriul ocupat sau, 
cum este cazul în Irak, infanteria marină trebu- 
ie decuplată de mijloacele amfibii şi folosită ca 
trupe de uscat. Aviația US Navy este şi ea o 
forță decisivă în fazele iniţiale ale conflictului, 
dar pentru un conflict de durată este nevoie de 
angajarea forțelor aeriene militare. Navele de 
transport ale US Navy au şi ele o importanţă 
deosebită în etapele de început ale unui con- 
flict, dar într-un conflict de durată navele co- 
merciale folosite pentru transportul strategic 
sunt cele care vin să ofere sustenabilitate con- 
flictului. În acestă logică, dimensiunile şi dispo- 
zitivele actuale ale US Navy sunt mai mult de- 
cât necesare. Ca urmare, analiştii Institutului 
american de prognoze strategice pun sub sem- 
nul întrebării numărul de grupări navale exis- 
tente şi dimensiunile unei astfel de grupări con- 
stituite pentru protecţia unui portavion. Particu- 
larizând la războiul din Irak, apare evident fap- 
tul că US Navy a avut un rol precis în anihila- 
rea forțelor convenţionale irakiene, dar este 
chestionabilă importanţa rolului forțelor navale 
americane în ocuparea Irakului şi în încercarea 
de pacificare a acestei ţări. Cât despre o bloca- 
dă, aşa cum ar fi posibil în cazul Iranului, nu 
trebuie neglijat faptul că această formă de ase- 
diu implică aspecte politico-militare complexe, 
astfel încât blocada tinde să fie eliminată de pe 
lista de opţiuni. 

Tentaţia de a folosi forțele maritime mi- 
litare în aproape orice conflict este mare, mai 
ales în condiţiile în care dominaţia pe mări şi 
oceane este evidentă. Trebuie însă ţinut cont 
de faptul că Statele Unite nu s-au confruntat cu 
întreaga gamă de crize. Prezenţa grupărilor 
navale americane a generat şi continuă să ge- 
nereze ambiţii şi încercări de contramăsuri din 
partea puterilor primare şi secundare. Dar am- 
ploarea eforturilor pentru a concura cu forțele 
americane este aşa de mare încât acţionează 
ca un factor descurajant, astfel încât doar Chi- 
na şi Rusia au iniţiat unele programe pe care 
să le contrapună flotei americane. Oricum, ast- 
fel de programe necesită o alocare substantia- 
lă de resurse. În aceste condiții, doar prezența 

puterii navale americane este eficientă pentru 
evitarea crizelor care ar fi putut să apară în 
lipsa armadelor americane. Reducerea capaci- 
tăților US Navy ar însemna nu numai un im- 
bold pentru puterile care s-ar încumeta să pro- 
voace forțele navale americane ci şi renunța- 
rea la un element important, dacă nu esenţial, 
al strategiei americane, respectiv capacitatea 
de a introduce în luptă o forţă relativ rapidă de 
intervenție. 

În timp, US Navy a fost întrebuințată în 
misiuni tactice sau în misiuni strategice. In pre- 
zent, rolul forțelor navale americane este pre- 
dominant strategic. Dominația apelor internati- 
onale şi a căilor de transport maritim reprezintă 
piatra de temelie a strategiei americane de se- 
curitate naţională, permiţând Statelor Unite să 
îşi asume riscuri pe fondul minimalizării conse- 
cințelor nefavorabile. Se poate spune că este o 
strategie care favorizează asumarea riscurilor, 
atât timp cât elimină ameninţarea unui atac de 
durată împotriva teritoriului continental ameri- 
can. 

În lipsa unui concurent, cel puţin pentru 
următorii 10-15 ani, supremaţia forțelor navale 
americane poate fi măsurată în generaţii. Apa- 
renta lipsă de utilitate a forțelor navale în cam- 
panii locale, cum este cea din Irak, este mas- 
cată de rolul fundamental indispensabil pe care 
US Navy îl joacă în strategia Statelor Unite. Cu 
toate acestea, structura actuală a US Naw nu 
este sacrosantă. Puterile militare care îşi pro- 
pun să concureze cu flota americană nu trebu- 
ie să-şi construiască o flotă similară; ele pot 
apela la soluţii mai puţin costisitoare, cum ar fi 
sisteme de rachete anti-navă care să distrugă 
navele de transport şi tehnici de anihilare a 
sistemelor navale antirachetă americane care 
sunt conectate la sisteme de cercetare în timp 

real amplasate în spaţiu. Cu alte cuvinte, o pu- 
tere militară ca Rusia sau China nu trebuie să- 
şi dezvolte o flotă egală cu cea americană pen- 
tru a se confrunta cu US Navy. 

Un alt gen de pericole provine din răz- 
boaie secundare, cum ar fi cele din Irak şi Af- 
ganistan, care consumă o gamă largă de re- 
surse materiale şi umane. Se spune că gene- 
ralii duc întotdeauna ultimul lor război. Altfel 
spus, generalii cred că războiul pe care îl duc 
acum va dura la nesfârşit în diverse forme. 
Această apreciere conduce la desconsiderarea 
capabilităţilor care par de prisos pentru conflic- 
tul în cauză. Este un fenomen normal psiholo- 
gic de influențare a percepţiei, în sensul defor- 
mării ei, pe care îl crează un război de lungă 
durată. 

Considerentele prezentate mai sus ar 
putea fi luate în calcul de noua strategie mariti- 
mă, prima de la sfârşitul Războiului Rece, pe 
care viitorul şef al Statului Major de Arme Întru- 
nite, amiralul Michael Mullen, intenţionează să 
o elaboreze şi care va ţine cont atât de provo- 
cările tradiţionale cât şi de amenințările asime- 
trice. Un loc aparte în această strategie îl vor 
ocupa misiunile de sprijin pe care US Navy 
trebuie să-l acorde trupelor de uscat care duc 
greul războaielor de genul celor din Irak şi Af- 
ganistan. 


Cursul ascendent al cheltuielilor militare 
la nivel mondial 


lonel BUCUROIU 


Conform raportului anual al Institutului 
internaţional de cercetare pentru pace de la 
Stockholm (SIPRI), publicat recent, cheltuielile 
militare la nivel mondial au crescut în ultimii 
zece ani cu 37%, atingând suma de 1.204 mi- 
liarde dolari în 2006. 


Anul trecut, suma totală a crescut cu 
3,5% față de 2005, această tendinţă crescă- 
toare fiind previzibilă şi în viitor. Cu mult înain- 
tea celorlalte ţări se află SUA, a căror cheltuieli 
militare au atins, în 2006, cifra de 528,7 miliar- 
de dolari, adică 46% din ansamblul cheltuielilor 
militare. 


După SUA, urmează Marea Britanie, 
Franța, China şi Japonia, care au avut anul 
trecut, fiecare, câte 4 la 5% din cheltuielile mili- 
tare mondiale, primele 15 ţări din fruntea listei 
cheltuind 83% din bugetul global. Europa de 
Est este regiunea în care s-au înregistrat cele 

mai mari creşteri în cursul anului 2006, respec- 
tiv 12%, în timp ce ţările din Europa de Vest şi 
America Centrală au înregistrat scăderi ale 
cheltuielilor militare. 


În ultimii zece ani (1997-2006), Asia 
Centrală a cunoscut cea mai mare creştere 
(+73%), fără ca datele publicate de SIPRI să 
cuprindă toate ţările din regiune. 


Cheltuielile militare ale Rusiei, a patra 
țară din Europa după Marea Britanie, Franţa şi 
Germania, au crescut anul trecut cu 12%, după 
ce în 2005 înregistrase o creştere de 19%. De 
asemenea, o ţară care a înregistrat o creştere 
rapidă a cheltuielilor militare, datorită avântului 
său economic, este China, depăşind anul tre- 
cut, pentru prima dată, Japonia. 


Au crescut şi vânzările de armament ale 
principalilor 100 fabricanți din lume, care au 
înregistrat un progres de 3% în 2005, atingând 
cifra de 290 miliarde dolari. 


Este cert faptul că tendinţa de creşte- 
re a cheltuielilor militare se va menţine pe 
o perioadă nedeterminată, aşa cum conclu- 
zionează şi SIPRI: “Se pare că sunt puţine 
şanse să se înregistreze un declin rapid al 
cheltuielilor militare... tendinţa de creştere nu 
poate fi inversată atâta timp cât tara care chel- 
tuieşte cel mai mult în sectorul militar se află 
în război”. Bugetul Departamentului Apărării al 
SUA pentru 2008, în valoare de 481 miliarde 
dolari, la care se adaugă 142 miliarde dolari 
prevăzuţi să acopere cheltuielile pentru războ- 
iul din Irak şi Afganistan, 17 miliarde dolari cât 
costă armamentul nuclear şi 5 miliarde dolari 
pentru alte diverse servicii în domeniul apără- 
rii, adică un total de aproximativ 647 miliarde 
dolari, vine să confirme această previziune. 

ÎN ARMATA SUA, SISTEME DE LUPTĂ 
AVANSATE TEHNOLOGIC 
Future Combat Systems (FSC) 
Dr. Octavian DUMITRESCU 
Sistemele de luptă 
avansate tehnologic 
(FCS) reprezintă, în ca- 
drul programului de mo- 
dernizare a forțelor teres- 
tre americane, o familie 
|de sisteme cu şi fără 
echipaj/personal, conec- 
tate la o rețea comună, 
care sporeşte capacita- 
tea forțelor, asigurând 
luptătorilor şi comandan- 
ților acestora tehnologii şi capacităţi din noile 
generații, facilitându-le dominaţia mediilor com- 
plexe. Diversitatea echipamentelor ce intră în 
categoria sistemelor de luptă viitoare este deo- 
sebită, incluzând senzori tereştri sau aerieni de 
toate tipurile, echipamentele din dotarea luptă- 
torului modern, vehicule aeriene, terestre şi, 
mai nou, maritime fără pilot/echipaj/personal, 
de mari ori mici dimensiuni sau miniaturizate, 
cu diferite destinaţii — combative, ISTAR 
(informaţii, supraveghere, alegerea țintelor şi 
cercetare) ori de utilitate logistică —, precum şi 
sistemele de lansare a munițiilor, rachetelor şi 
proiectilelor inteligente, rețelele de comunicații, 
toate integrate într-un sistem de sisteme, potri- 
vit conceptului războiu- 
lui în rețea. Aceasta 
presupune conectarea 
în rețele a tuturor ele- 
mentelor arhitecturii 
operaţionale, precum 
şi a entităţilor informa- 
tionale (de procurare, 
prelucrare şi disemina- 
re a datelor şi informa- 
țiilor) implicate în ope- 
rații specifice conflicte- 
lor armate. 
Soluţia pentru 
FCS nu va consta într- 
un singur sistem de 
luptă sau de vehicule, 
ci în stabilirea cerințe- 
lor ce trebuie atinse de 
fiecare sistem ori plat- 
formă pentru a fi inclu- 


Soldat FCS, conside 
principală a sistemului 

se într-un sistem bazat pe reţele al unei forțe 
combative, care să poată răspunde condiţiilor 
şi cerinţelor câmpului de luptă modern. Aceas- 
tă forță trebuie să poată îndeplini misiuni la 
nivel strategic, să fie dominantă în orice mo- 
ment al operaţiei, în întregul spectru al conflic- 
telor, să aibă o arhitectură modulară şi deschi- 
să adaptării la situația concretă, atât la începu- 
tul operaţiei cât şi pe timpul acesteia. Forţa 
trebuie să fie, de asemenea, dislocabilă, capa- 
bilă de acţiuni combative directe, având muniții 
cu ochire directă şi indirectă, dar mai ales 
letalitate variabilă, capacități de comandă — 
control, cercetare, mobilitate strategică, contra 
— mobilitate, transport trupe şi logistică, toate 
posibil de a fi îmbunătăţite pe timpul desfăşu- 
rării acţiunilor. 


Nu este un secret, cel puțin (Mia a 


+ 


Aa ) 


d, 


pentru cei avizaţi, că avangarda în 
domeniul echipamentelor moderne, 
avansate tehnologic, o constituie 
Statele Unite. Noutatea este că ar- 
mata americană va avea, potrivit 
unui program special, prima briga- 
dă combativă dotată complet cu 
sisteme de luptă „futuriste” (FCS 
Brigade Combat Team — BCT), pro- 
babil până în 2015. Sistemele res- 
pective vor consta din senzori şi 
vehicule cu şi fără echipaj/personal la bord, 
conectate la o rețea mobilă fără fir, de o flexibi- 
litate neîntâlnită până în prezent. Componen- 
tele prevăzute pentru a fi incluse în această 
brigadă a forțelor terestre ale SUA, în prima 
etapă — 2010 — sunt senzori de luptă tereştri, 
senzori tactici tereştri fără echipaj, sisteme ra- 
dio tactice combinate, sisteme de calculatoare 
integrate şi un sistem de lansare a rachetelor 
cu echipamente electronice şi software de con- 
trol al focului la nivel tactic, pentru operaţii fără 
echipaj/personal. Cerinţele revoluţionare ale 
FCS presupun echipamente şi platforme foarte 
mobile, dislocabile, cu letalitate variabilă, uşoa- 
re (sub 20 tone greutate), precum şi cu capaci- 
tate de supraviețuire crescută. Costul estimat 
pentru acest program reprezintă 113 miliarde 
dolari SUA, fiind cel mai mare efort de investi- 
ție pentru forțele terestre, din istoria SUA. 


În prezent, se desfăşoară pregătire cu 
primele elemente ale completului de brigadă, 
în cadrul unei operaţii a unei unităţi terestre: 50 
de micro avioane fără pilot, cele mai mici plani- 


Gen.mr. Charles Cartwright 
ra 


ficate în cadrul acestui program. Aceste micro 
avioane fără pilot pot transmite date de infor- 
matii, supraveghere şi cercetare nu numai că- 
tre utilizatori tereştri ci şi înapoi către cei din 
aer. În faza de testare se află vehicule terestre 
asemănătoare omului, precum şi vehicule 
multifuncţionale şi cu echipamente logistice 
(MULE — Multifunction Utility/Logistic 
Equipment vehicle), pe baza unei platforme- 
şasiu comune, hibrid — electrică. Testările se 
desfăşoară în condițiile războiului în rețea: ve- 
hiculele fără echipaj/personal sunt conectate la 
rețele de comunicații împreună cu toate echi- 
pamentele. Primul motor cu propulsie hibrid- 
electrică a început să fie testat mai demult, pe 
un vehicul cu echipaj, iar în prezent sunt puse 
împreună celulele de putere şi energie, baterii- 
le şi generatoarele care vor duce la 
un sistem de conducere, pentru a 
realiza primul sistem real hibrid- 
electric. 


aa Potrivit afirmațiilor generalului ma- 
ior Charles CARTWRIGHT, mana- 
gerul FCS al fortelor terestre ameri- 
cane, apărute în Defense News din 
2 aprilie 2007, pag. 54, nu este de- 
parte momentul când vom vedea 
soldați cu un cablu în raniță, deoa- 
rece a început integrarea completă 
a platformelor fără echipaj/personal, atât aerie- 
ne cât şi terestre, pentru a constitui capacităţi 
combative. Pentru prima dată, vor exista vehi- 
cule aeriene fără pilot comunicând cu roboții, 
schimbând informaţii între aceste două echipa- 
mente şi punându-le în legătură cu comandan- 
tii de grupă şi pluton. Totul este privit prin pris- 
ma războiului în rețea: sistemele radio tactice 
montate pe echipamentele din dotare vor fi 
amplasate pe avioane cu şi fără pilot, proces 
ce se va desfăşura la aviația tuturor categorii- 
lor de forțe — aeriene, navale şi terestre, până 
în 2012, ceea ce va duce la realizarea siste- 
mului de sisteme comun pentru toate sistemele 
operaţionale, inclusiv pentru forțele infanteriei 
marine şi forțele pentru operaţii speciale. 

O altă categorie de echipamente — sen- 
zorii tereştri fără echipaj/personal — este în 
atenţia specialiştilor americani. Primul aspect 
ce trebuie lămurit este cel al numărului de sen- 
zori operaţionali necesar pentru o entitate or- 
ganizatorică — batalion sau brigadă, de exem- 
plu. Testarea acestei categorii de echipamente 

este, concomitent, şi o testare a doctrinei, ceea 
ce face ca testarea să fie foarte riguroasă, bine 
reglementată, astfel ca rezultatele să poată fi 
eficiente în mediul operaţional. 


Aspectele bugetare ale programului 
Forțelor Terestre ale armatei americane au 
determinat reducerea de la 18 la 14 a număru- 
lui sistemelor de luptă avansate tehnologic pla- 
nificate pentru această etapă. Totodată, a 
crescut numărul de sisteme de luptă de briga- 
dă produse pe an, de la trei la şase, respectiv 
realizarea unui echilibru în fiecare an între ne- 
voile curente şi cele viitoare, în acest domeniu. 


Trebuie arătat că, odată implementat 
acest program, vor fi necesare şi alte măsuri 
pentru punerea în valoare a viitoarelor entităţi 
combative: este vorba, în primul rând, de reali- 
zarea schimbărilor corespunzătoare în planul 
doctrinelor, pregătirii şi desfăşurării operaţiilor, 
instruirii, conducerii, asigurării logistice etc. Nu 
trebuie uitate pregătirea personalului care va 
utiliza această dotare, infrastructura adecvată 
pentru utilizarea, depozitarea, întreţinerea şi 
repararea acestor echipamente, dar mai ales 
formarea specialiştilor pentru aceste operati- 
uni. În plus, sunt necesare îmbunătăţiri tehno- 
logice corespunzătoare sprijinirii schimbărilor 
ce sunt aşteptate în privinţa echipamentelor şi 
aparaturii de pe diferite platforme şi vehicule. 


De asemenea, considerăm că sunt ne- 
cesare schimbări importante în privința con- 
ceptelor, teoriilor şi ideilor specifice, activității 
de stat major, pentru eficientizarea procedurilor 
specifice de pregătire şi conducere a acţiunilor 
combative, în aşa măsură ca investiţiile făcute 
în realizarea brigăzii echipate cu FCS să aibă 
efectele scontate, pentru a justifica eforturile 
făcute. 


Cheltuielile militare mondiale 


ʻO lume înarmată până în dinti” 
lonel BUCUROIU 


Cheltuielile militare la nivel 
mondial care, în cursul anului 
2006, au atins o cifră fără pre- 
cedent (1.204 miliarde dolari- 
conform SIPRI), reflectă aplica- 
rea conceptului de securitate 
bazat pe forță, descurajare şi 
înarmare, concept din timpul 
războiului rece. 

În decursul ultimului deceniu, bugetele 
militare n-au făcut decât să crească, astfel în- 
cât în 2006, bugetele militare ale primelor 
cinci mari puteri: SUA, Marea Britanie, 
Franţa, China, Rusia, la care se adaugă cel 
al Japoniei, au ajuns la un total de 768,6 


World military expenditure, 1988 - 2006 


Constant (2005) US$ b. 


9 T k 
C $ S F r Ci Că $ Ci Gi $ $ S $ S $ S 


Year 


miliarde dolari, adică 64% din cheltuielile 
militare mondiale. Această sumă corespunde 
unor cheltuieli de ordinul a 2,1 miliarde/zi sau 
175 milioane/oră. În acest fel se exprimă voin- 
ta de putere tot mai acerbă a acestora, menti- 
nerea arsenalelor fiind o prioritate absolută a 
politicilor lor de apărare şi securitate. 


Aceste politici sunt definite mai ales în 
contextul în care amenințările ce planează 
asupra popoarelor sunt globale şi omniprezen- 
te, ameninţări ce pot merge de la simpla in- 
tervenţie armată limitată până la un atac nu- 
clear, bacteriologic, radiologic sau chimic de 
mare mare amploare. 


Factorii  invocaţi pentru justificarea 
acestei creşteri a bugetelor militare sunt ace- 
iaşi: războiul mondial contra terorismului, cli- 
matul de incertitudine provocat de existenţa şi 
epuizarea anumitor resurse strategice, în pri- 
mul rând cele energetice, persistenta anumitor 
conflicte regionale, procesul de modernizare a 
echipamentelor militare. 


Primul factor şi, fără îndoială, cel mai 
determinant, este politica războinică şi agresi- 
vă a SUA simbolizată prin războiul contra tero- 
rismului, care a justificat de altfel şi ocuparea 
armată a Afganistanului şi Irakului. 


Războiul contra terorismului costă SUA 
12 miliarde dolari (8,8 miliarde Euro)/lună. 
Conform unui studiu independent al 
Congressional Research Service, neafiliat la 
vreun partid politic, SUA au cheltuit 500 mili- 

Militari americaniîn Afganistan 


arde dolari (375 miliarde Euro) de la începe- 
rea operațiunilor militare în Afganistan şi 
Irak, la care se adaugă 610 miliarde dolari 
(447 miliarde Euro) cheltuiţi pentru protecția 
bazelor militare din întreaga lume, după 11 
septembrie 2001. 


Până în anul 2017 războiul contra tero- 
rismului ar putea costa SUA 980 - 1400 mili- 
arde dolari (719 - 1037 miliarde Euro). 


Irakul reprezintă operațiunea cea mai 
costisitoare, cu 450 miliarde dolari (330 mi- 
liarde Euro). Numai în anul fiscal 2006 - 2007 
operaţiunile din Irak au costat 165,8 miliarde 
dolari (peste 122 miliarde Euro), ceea ce în- 
seamnă o creştere cu 40% faţă de anul fiscal 
precedent. 


Cheltuielile pentru cele două războaie se 
preconizează să crească, astfel încât, dacă vor 
fi onorate finanţările solicitate, în 2008 costul 
acestora va atinge suma de 758 miliarde 
dolari (556 miliarde Euro), din care numai 
Irakul va costa 567 miliarde dolari (416 mili- 
arde Euro). 


Pe locul secund, strâns legat de primul 
factor, se află construirea de noi baze militare 
aproape în întreaga lume, în contextul 
redesfăşurării forțelor armate în funcţie de im- 
portanta fluctuantă a regiunilor bogate în resur- 
se strategice, respectiv resurse energetice. 
Într-o perspectivă pe termen mediu şi lung, 
epuizarea rezervelor de petrol şi gaze ar putea 
crea noi conflicte, astfel încât regiunile bogate 
în resurse energetice, nu numai Orientul Apro- 
piat, ci şi Africa, Asia Centrală, America de 
Sud şi Asia de Sud-Est vor fi potenţiale zone 
de conflict în următoarele decenii. 


Pe locul trei, conflictele regionale, în 
număr de 26 în cursul lui 2006, au antrenat 


vânzarea unei mari cantități de armamente, în 
special armament uşor. 


În al patrulea rând, procesul de moder- 
nizare a echipamentelor militare a mai multor 
armate naționale a condus la importuri masive 
de material militar, provenit, în principal, din 
Statele Unite (30,8% din exporturile mondiale 
de armament) şi Rusia. Primii zece principali 
importatori de armament convenţional în 2005 
(56,3% din importurile mondiale) au fost: Chi- 
na, India, Emiratele Arabe Unite, Israel, Gre- 
cia, Taiwan, Egipt, Turcia, Arabia Saudită şi 
Coreea de Sud. 

În 2006, SUA, cu 30,8% din totalul ex- 
porturilor mondiale, a aprovizionat, în principal, 
piaţa de armamente din Orientul Apropiat, prin- 
cipalii lor clienţi fiind Grecia, Israel, Marea 
Britanie şi Egiptul, cărora le revine 36% din 
exporturile americane. La rândul său, Rusia a 
exportat în Iran, Venezuela, China, India, Indo- 
nezia, Bangladesh şi Algeria, în valoare de 6 
miliarde dolari. 


Pentru complexul militaro-industrial este 
o eră de prosperitate fără egal: vânzări colosa- 
le de echipamente pentru “apărare” şi profituri 
nemaintâlnite. Principalii fabricanți de material 
militar din lume au acumulat 290 miliarde dolari 
în 2005 (un sfert din cheltuielile totale), SUA 
fiind în frunte. De fapt, 40 fabricanți americani 
au realizat 63% din vânzările de armamente, în 
timp ce fabricanţilor europeni le-a revenit 29%. 
Dintre societățile americane, patru au realizat 
vânzări de peste un miliard dolari: L-3 
Communications, Raytheon, Northop 


Elicopter aterizând în “Zona Verde” din Bagdad 


Grumman şi General Dynamics. Ceilalți mari 
câştigători, pentru care militarizarea este moto- 

rul economic situat pe primul plan, sunt: Marea 
Britanie, Franța, China, Japonia şi Rusia. 

În fața acestei creşteri fără precedent a 
cursei înarmărilor se pune întrebarea care va fi 
viitorul, dacă se va putea face ceva în domeni- 
ul dezarmării, inclusiv în cadrul Naţiunilor Uni- 
te. Greu de dat un răspuns afirmativ, atâta timp 
cât principalii protagonişti în cursa înarmărilor 
sunt cei ce deţin un loc permanent în cadrul 
Consiliului de Securitate al ONU şi care au 
drept de veto asupra oricărei decizii de impor- 
tanţă capitală pentru viitorul omenirii. 


Evaluări asupra situației de securitate în zona extinsa a Mării Negre 
prof. univ. dr. Sergiu MEDAR 


În ultima perioadă de 
timp, în abordarea 
analizelor care se re- 
feră la zona Mării Ne- 
gre, au apărut două 
sintagme noi: „zona 
extinsă a Mării Negre" şi 
„zona Mării Negre şi a Mării Caspice”. Zona extinsă 
a Mării Negre presupune abordarea probleme- 
lor de securitate, economice, etnice sau sociale 
din statele vecine Mării Negre în conjuncţie cu 
alte state ca Moldova, Armenia sau Azerbaidja- 
nul. Unii analişti iau în discuţie chiar şi nordul 
Iranului, deşi această abordare poate împinge 
subiectul „Marea Neagră" şi către domenii ce 
nu au directă legătură cu această zonă. Orice 
analiză a spaţiului în discuţie porneşte de la 
problemele de securitate, prioritar cele legate 
de amenințările asimetrice. 


Analizele zonei „Marea Neagră şi Ma- 
rea Caspică" acordă prioritate resurselor şi 
transportului hidro-carburilor, continuând cu 
aspectele de securitate ale zonei, inclusiv 
zona Asiei Centrale. Situaţia de securitate în 
zona extinsă a Mării Negre este deose- 
bit de complexă, fiind caracterizată printr-un 
ridicat potenţial conflictual şi prin capacitatea 
redusă de rezolvare a acestor conflicte de că- 
tre statele în care acestea există. Situaţia de 
securitate din regiunea extinsă a Mării Negre 
se poate caracteriza prin: 


1. Existența unor conflicte înghețate în re- 


giune 
1.1. Situaţia din Transnistria 
Reluate în toamna anului 2005, după mai 

mult de un an de la blocare, negocierile dintre 
R. Moldova, regimul separatist transnistrean, 
Federaţia Rusă, Ucraina şi OSCE au adus 
elemente noi doar în domeniul administrativ, 
fiind acceptate la reuniuni, cu statut de obser- 
vator, UE şi SUA. 


Referendumul din Uniunea Serbia- 
Muntenegru, prin care Muntenegru s-a separat 
de Serbia, a făcut ca regimul totalitar de la 
Tiraspol să încerce să folosească acest model 
ca precedent pentru asigurarea independentei 
Transnistriei. 


Această variantă este susținută de Moscova, 
care îşi doreşte un aliat fidel cât mai aproape 
de granița NATO şi cea a Uniunii Europene. 


Folosirea ca precedent a referendumului 
din Uniunea Serbia-Muntenegru este ilogică 
dintr-o serie de considerente: 


- Muntenegru a existat ca stat; 


- divergenţele din Balcanii de vest sunt 
de natură etnică. 


1.2. Situația din Georgia 


Guvernul georgian doreşte să acorde o au- 
tonomie lărgită celor două republici separatis- 
te, dar perspectiva unui război al puterii centra- 
le cu acestea este redusă, în timp ce autorități- 
le de la Thinvali şi Suhumi cer recunoaşterea 
independenţei. Preşedintele georgian, M. 
Saakashvili, a declarat că doreşte integrarea 
Abhaziei şi Oseției de Sud prin mijloace paşni- 
ce. In acest scop, va propune un nou plan de 
reglementare "pas cu pas" a conflictelor, în trei 
faze: restabilirea încrederii, demilitarizarea zo- 
nelor de conflict şi internaţionalizarea operatțiu- 
nilor de menţinere a păcii din Georgia. 

Abhazia şi Oseţia de Sud beneficiază 
de sprijinul Moscovei. Prezenţa militară rusă 
şi dependenţa economică rămân în conti- 
nuare importante pârghii folosite de Moscova 
în acest sens. 


1.3. Situația din Nagorno-Karabah 


Autorităţile de la Stepanakert au declarat că 
acceptă doar două variante: obţinerea inde- 
pendenţței Nagorno-Karabah-ului sau unirea cu 
Armenia. 


Azerbaidjanul solicită reintegrarea provin- 
ciei Nagorno-Karabah şi se pronunţă pentru o 
soluţionare în etape a acestei situaţii. Într-o 
primă etapă, este prevăzută eliberarea de 
către forțele armene a raioanelor azere din 

jurul provinciei ocupate de armeni, în schimbul 
ridicării blocadei. Preşedintele azer, Ilham 
Aliev, a declarat că Armenia trebuie să elibere- 
ze, fără nici o condiţie, teritoriile azere ocupate. 
Conform părţii azere, medierea Grupului Minsk 
al OSCE nu este suficientă pentru soluţiona- 
rea conflictului, fiind necesară implicarea or- 
ganismelor internaţionale - UE, Consiliul Euro- 
pei, ONU etc. Pe de altă parte, Erevanul a 
subliniat că, fără recunoaşterea dreptului la 
autode-terminare a poporului din Nagorno- 
Karabah, nu intenţionează să facă nici o con- 
cesie, iar acordul final privind soluţionarea 
conflictului trebuie să proclame acest drept, 
care să fie recunoscut de Comunitatea In- 
ternaţională. 


Federaţia Rusă nu doreşte să devină un 
partener "neacceptabil” pentru vreuna din 
părţi, de aceea este gata să ia parte, ca medi- 
ator şi garant, la stabilirea unor înţelegeri între 
Armenia şi Azerbaidjan. 


Adunarea Parlamentară a Consiliului Euro- 
pei consideră că independenţa teritoriului 
Nagorno-Karabah şi ieşirea sa din compune- 
rea Azerbaidjanului se pot realiza numai pe 
baza dreptului internaţional, pe cale paşnică şi 
solicită guvernelor celor două ţări să se abţină 
de la folosirea forței şi să prezinte propuneri 
constructive pentru reglementarea acestuia. 


1.4. Situația din Cecenia 


Caucazul de Nord este caracterizat de o puterni- 
că criză social-economică, şomaj de masă, o ridica- 
tă rată a criminalităţii, o puternică presiune a 
separatismului şi extremismului, o influenţă 
externă crescută (Iran, Turcia, diversele gru- 
pări extremiste arabe) şi a 
fundamentalismului islamic. Conflictul din 
Cecenia constituie principala sursă a teroris- 
mului şi potenţial factor destabilizator pentru 
întregul Caucaz. 


Mişcarea separatistă cecenă cuprinde: 


- gruparea moderată, orientată preponde- 
rent spre acţiuni militare şi de natură politică. 
Liderul rezistenţei moderate cecene este, în 
prezent, Abdul-Khalim Sadulaev; 


- gruparea radicală, care se orientează tot 
mai mult către acţiunile de tip terorist, apre- 
ciate ca fiind mai eficiente în conflictul cu 
forțele ruse. Cei mai importanți lideri ai gru- 
pării radicale sunt, după moartea lui Samil 
Basaev, Doku Umarov şi Rapani Kalilov. 


Moscova nu face nici o diferenţiere între ce- 
le două grupări, ambele fiind considerate ex- 
ponente ale terorismului. 


2. Diferendumul de frontieră Federatia 
Rusă -Ucraina 


Tensiunile ruso-ucrainene legate de Marea 
Azov, Strâmtoarea Kerci, Insula Tuzla, alături 
de criza gazelor şi a problematicii legate de 
bazarea Flotei ruse în Peninsula Crimeea, se 
încadrează într-un proces mai amplu de presi- 
uni reciproce, cu atenuări pe anumite perioade 
de timp şi cu reactivări. 


După dezintegrarea URSS, legea cu privire la 
granița de stat a F. Ruse, care a intrat în vigoa- 
re la 01.04.1993, şi Tratatul de prietenie, cooperare şi 
parteneriat dintre F. Rusă şi Ucraina, ratificat pe data 
de 25.12.1998, au stabilit că fosta frontieră ad- 
ministrativă dintre subiecţii uniunii a devenit 
frontieră internaţională, insula Tuzla fiind defi- 
nită ca parte a teritoriului Ucrainei. Potrivit 
acestora, Ucrainei i-au revenit 2/3 din acvatoriul 
Mării de Azov şi dreptul de a prelucra impor- 
tantele resurse energetice şi piscicole din acest 
areal. 


Criza survenită în perioada septembrie- 
decembrie 2003 între Federaţia Rusă şi Ucraina 
a fost declanşată de începerea construcţiei, de 
către partea rusă, a unui dig, care porneşte din 
extremitatea peninsulei Taman către Insula 
Tuzla. În mai puţin de o lună, în data de 
23.10.2003, digul a ajuns la 109 m de baliza 
care marchează granița ucraineană. Lucrările 
de construcţie au fost sistate, ca urmare a ne- 
gocierilor din 24.10.2003, dintre premierii ce- 
lor două ţări. Pe data de 24 decembrie 2003, 
preşedintele rus Vladimir Puțin şi omologul său 
ucrainean, Leonid Kucima, au semnat Tratatul 
dintre F. Rusă şi Ucraina privind colaborarea în exploata- 
rea M. Azov şi a Strâmtorii Kerci. 


Tratatul nu a intrat în vigoare, deoarece 
a fost ratificat numai de către F. Rusă. 
Ucraina urmăreşte menţinerea actualului statut 
al Insulei Tuzla şi al Strâmtorii Kerci, iar F. Rusă 
vizează întărirea poziţiei în peninsula Crimeea 
şi obținerea con-trolului asupra accesului în M. 
Azov. Interesul Rusiei este de a deplasa către 
vest actuala graniţă ruso-ucraineană şi trecerea 
în jurisdicţia F. Ruse a majorităţii acvatoriului M. 
Azov. Aceasta ar asigura implicarea F. Ruse în 
monitorizarea traficului prin Strâmtoarea Kerci, 
dar şi obținerea controlului asupra resurselor 
piscicole şi zăcămintelor de țiței şi gaze natura- 

le existente în acest areal. 


3. Aspecte de natură etnică 

În zona extinsă a Mării Negre conviețu- 
iesc aproximativ 148 de comunităţi etnice re- 
cunoscute. Relaţiile dintre acestea sunt cele 
specifice regimurilor post-totalitare, când fie- 
care etnie îşi regăseşte identitatea conside- 
rând ca singură soluţie de prezervare a aceste- 
ia separarea de celelalte etnii. 


În Caucazul de Nord, cu precădere, repu- 
blicile Oseţia de Nord, Inguşetia, Cecenia, 
Daghestan, R. Karacevo-Cerkeză, Başkiria şi R. 
A. Kabardino-Balkaria se constată o continuă 
creştere a tensiunilor dintre comunităţile etnice 
şi religioase. Cerkezii împreună cu abhazii din 
Karacevo-Cerkezia vor să se separe şi să con- 
stituie o republică, în care să-i mai includă pe 
kabardinii din Kabardino-Balkaria, pe adigeii 
din Adigeea şi pe sapsughii din zona stațiuni- 
lor Soci şi Tuapse, formând Cerkezia unită. La 
rândul ei, populaţia karacevă ar urma să se 
unească cu balkarii. 


Problematica minorităţilor tătară şi cea rusă 
din Crimeea este folosită ca factor de presiune 
la adresa autorităţilor de la Kiev, prin stimula- 
rea pretențiilor de obţinere a unei autonomii 
sporite. In Crimeea au avut loc manifestații de 
protest ale populaţiei tătare, precum şi ale celei 
ruse şi rusofile, prin care s-a solicitat schim- 
barea statutului peninsulei şi transformarea ei 
într-o regiune autonomă. Autorităţile Republi- 
cii Autonome Crimeea (RAC) au început de- 
mersurile pentru acordarea statutului de a do- 
ua limbă oficială de stat pentru limba rusă. în 
Peninsula Crimeea se constată şi recrudes- 
cența mişcărilor religioase radicale, îndeosebi 
wahhabite, în rândul populaţiei tătare. 


Între cele trei state din Caucazul de Sud, 
Georgia este cea care se confruntă cu pro- 
blemele interetnice cele mai delicate, îndeosebi 
în ceea ce priveşte populația armeană din zona 
Akhalkalaki şi turcii mesketi din zona Samtskhe- 
Javakheti. 


4. Aspecte privind activităţile crimei or- 

Conflictele şi problemele economice din zo- 
nă, precum şi distanța relativ mică faţă de Eu- 
ropa, Asia şi Africa, favorizează migraţia în toa- 
te formele sale, inclusiv cea ilegală. În prezent, 
toate statele din zonă sunt traversate de fluxuri- 
le migraţioniste, fiind organizate numeroase 

filiere de trafic de persoane 
molodovene, balcanice etc.) 


Republica Moldova este atât stat de tranzit, 
cât şi stat sursă, cu potenţial uman migrator 
ridicat. Traficul de ființe umane a luat amploare 
începând cu jumătatea anilor 1990, în ultima 
perioadă de timp acesta fiind mult diminuat ca 
urmare a măsurilor luate la granița cu Româ- 
nia. Conform unor surse oficiale, aproximativ 
700 de mii de cetățeni moldoveni sunt plecați 
temporar sau permanent din ţară, mulți dintre 
ei în mod ilegal. 


Ucraina este atât stat sursă, cu potenţial 
uman migrator ridicat, cât şi stat de tranzit al 
emigranților ilegali ce se deplasează către Eu- 
ropa occidentală. Se estimează că pe teritoriul 
Ucrainei există circa 500-700 mii de imigranţi 
ilegali, care se află în aşteptarea unei ocazii 
favorabile continuării deplasării către vestul 
Europei. 


F. Rusă este unul din cele mai importante 
state de tranzit pentru migraţia ilegală, din cau- 
za penetrabilităţii frontierelor sale, ca şi a rețe- 
lelor organizate pentru imigrare în Europa de 
vest sau în alte state ale lumii. Conform unor 
statistici oficiale, F. Rusă ocupă al treilea loc în 
lume din punct de vedere al numărului de 
imigranţi ilegali. Conform datelor prezentate de 
presa rusă, numărul de imigranți ilegali în ţările 
CSI atinge cifra de 10 milioane. Dintre aceştia, 
circa 5 milioane se află pe teritoriul Rusiei. 


Statul cu cel mai mare potenţial uman migra- 
tor din Caucazul de Sud este Georgia, fiind o 
importantă sursă de emigrație, în primă fază 
către F. Rusă şi Turcia, iar ulterior spre ţările 
vest-europene (Germania, Franţa, Olanda, 
Belgia). 

Traficul de droguri este caracterizat de 
schimbarea şi diversificarea rutelor, producerea 
de droguri sintetice şi intensificarea acţiunilor 
criminale conexe, determinând o creştere a 
consumului de droguri. 


O serie de statistici vest europene arată 
că aproximativ 90% din drogurile ce se con- 
sumă în Europa vin prin zona extinsă a Mării 
Negre. 


Ucraina este atât punct de tranzit pentru 
heroina şi opiul traficat dinspre Afganistan 
spre ţările Europei Occidentale, cât şi piaţă de 
desfacere pentru acestea şi, în ultima perioa- 
dă, pentru drogurile sintetice, în special 


(ucrainene, 

ecstasy, provenite din Europa Occidentală. 


Pentru traficul ilegal de droguri sunt utilizate 
atât traseele rutiere cât şi nave de transport, în 
special cele care transportă încărcături 
containerizate, bărci, iahturi, nave de croazieră, 
ambarcaţiuni de pescuit. 


Pe teritoriul Azerbaidjanului şi Georgiei se 
află ruta supranumită "Drumul Mătăsii" sau 
"Ruta Caucaziană", care este folosită de rețe- 
lele de trafic de droguri şi armament pentru 


transportul din Asia spre Europa. 


Începând cu 2001, rutele de trafic ale dro- 
gurilor afgane au fost diversificate, din cauza 
înăspririi controlului la granita afgano- 
iraniană şi afgano-pakistaneză. Astfel, ţările 
Asiei Centrale şi în special Tadjikistanul, 
Uzbekistanul şi Turkmenistanul au, devenit 
principalele rute de tranzit ale drogurilor afgane 
către Rusia şi Europa. 

Traficanţii de droguri furnizează sprijin finan- 
ciar important atât pentru activitățile teroriste 
cât şi pentru menţinerea unor focare de insta- 
bilitate în zona extinsă a Mării Negre, nefiind 
întâmplător că filierele de trafic de droguri coin- 
cid cu traseele de migraţie ilegală şi de trafic de 
armament. 


Traficul ilegal de ar- 
me este stimulat de 
existența în zonă a 
unor focare de conflict, 
a unor mari depozite de 
arme (Transnistria, 
Caucazul de Nord şi cel 
de Sud, Kosovo), a nu- 
meroase structuri para- 
militare, cecene, 
transnistrene, albaneze 
şi de producţia de ar- 
mament a ţărilor din 
regiune, îndeosebi din 
zonele  necontrolabile 
(Transnistria). Arma- 
mentul este produs în 
principal în 
Transnistria. Între desti- 
natarii armamentului 
fabricat se numără gru- 
pări ale crimei organiza- 
te şi ale structurilor te- 
roriste din diferite zone 
ale globului. 


EUROPE 


Moldova 
Pi 


Chisinau 
+ 


Romania 


Concluzii 


- Pe termen scurt şi mediu este puţin 
probabilă atât dezgheţarea cât şi producerea 
unui conflict de amploare în regiunea ponto- 
caspică, datorită interesului actualelor 
conduceri ale statelor din zonă pentru sta- 
bilitate regională. La rândul lor, marile puteri 
regionale şi globale nu sunt interesate în activa- 
rea sau declanşarea unui conflict care le-ar 
afecta interesele în zonă. 


- Vor continua disputele între factorii de pu- 
tere, mă refer la F. Rusă, pe de o parte, şi 
SUA, NATO şi UE pe de altă parte, pentru pro- 
movarea intereselor economice 
şi de securitate în regiune. 


- Va continua procesul de extindere a demo- 
craţiei în Caucazul de Sud. Procesul este pro- 
movat de NATO, UE şi de relaţiile bilaterale cu 
SUA şi statele europene. 


- Se va menţine tendinţa de orientare a 
politicii externe către Occident în Georgia şi 
Azerbaidjan şi de reducere a influenţei F. Ruse 
în aceste state. 


Ukraine 


Rostov-na-Donu 

Extrase din discursul preşedintelui 
Vladimir Putin la întâlnirea cu ofiteri su- 


periori din armată şi serviciile secrete 
- Kremlin, 25 iulie 2007 - 


„„„„Planurile de amplasare a noi baze ameri- 
cane în Europa de Est continuă, chiar în 
ritm mai alert. Ratificarea modificărilor la 
Tratatul Forţelor Convenţionale în Europa a 
fost întârziată în aşa măsură încât Rusia a 
fost obligată să-şi suspende participarea la 
Tratat şi înțelegerile internaţionale adiacen- 
te acestuia. Nu este necesar să vă reamin- 
tesc că acest tratat a fost semnat ca urmare 
a existenţei a două blocuri - NATO şi Trata- 
tul de la Varşovia. În prezent aproape toate 
țările din estul Europei au intrat în NATO. 
Situaţia s-a schimbat în mod radical pentru 
unele ţări, cum ar fi ţările baltice şi unele din 
statele din Balcani, care nici nu au semnat 
modificările la Tratat. În ceea ce priveşte 
cele trei țări baltice, ele încă apar ca în ver- 
siunea anterioară a Tratatului, denumite 
Districtul Militar Baltic. Probabil va trebui să 
numesc pe unul din Dumneavoastră co- 
mandantul districtului? Aceasta a creat o 
situaţie în evidentă contradicţie cu realitățile 
actuale. Acesta este şi motivul pentru care 
Rusia, aşa cum am mai spus, a fost forțată 
să-şi suspende participarea la acest Tratat 
şi înțelegerile asociate. 


sai Dezechilibrul crescând nu se limitează la 
armamentele convenţionale. Există planuri 
pentru instalarea unor componente ale sis- 
temului de apărare antirachetă în Polonia şi 
Republica Cehă. Esenţialul îl reprezintă fap- 
tul că americanii vor amplasa pentru prima 
oară elemente ale sistemului lor de arma- 
mente strategice în Europa. În acelaşi timp 
nu am primit nici un răspuns la propunerile 
alternative ce le-am făcut privind apărarea 
de o ipotetică, şi subliniez că aceasta este o 
ipotetică ameninţare cu rachete. 


....În acest context prioritatea pentru dezvol- 
tarea forțelor noastre armate, în această 
etapă, este de a îmbunătăţi pregătirea lor 
pentru luptă, echiparea lor cu mijloace mo- 
derne şi echipament militar, precum şi crea- 
rea unor sisteme cu dublă utilitate, ca de 

exemplu GLONASS. Potenţialul crsecând a 
forțelor noastre armate trebuie verificat rigu- 
ros prin toate formele de antrenament şi 
exerciții militare la toate eşaloanele. 


„... Statul continuă să dezvolte protecția so- 
cială a personalului militar. Soldele de grad 
şi de funcţie vor creşte în Decembrie 2007 
şi în Septembrie 2008. S-au făcut progrese 
în rezolvarea uneia din problemele acute, 
care durează de mult timp - aceea a locuin- 
telor. Până în 2010 trebuie să fim în măsură 
să asigurăm locuinţe permanente la toți cei 
angajaţi înainte de 1 ianuarie 1998. Sublini- 
ez că vom continua să dezvoltăm asigurări- 
le militare, educaţia şi sistemul de asistenţă 
medicală şi că, în general, serviciul militar a 
câştigat mai mult în prestigiu (în fața popu- 
laţiei. n.n.) 


(traducere neoficială) 


SECURITATEA ENERGETICĂ. 
ELEMENTE ÎN ZONA EXTINSĂ A 
MĂRII NEGRE. 
Corneliu PIVARIU 


Securitatea energetică este una din com- 
ponentele cheie ale politicii energetice în multe 
țări, ca urmare a faptului că toate activităţile 
economice impun folosirea resurselor energeti- 
ce, iar continuitatea asigurării aprovizionării cu 
energie la prețuri care să asigure în mod co- 
respunzător dezvoltarea economică este o pre- 
ocupare importantă a guvernelor. 


Dintre amenințările la securitatea ener- 
getică menţionăm: creşterea preţurilor, deterio- 
rarea fizică a infrastructurii energetice precum 
şi competiţia mondială pentru resurse energeti- 
ce. 


Creşterea semnificativă a prețurilor la 
energie este una din amenințările cele mai im- 
portante la securitatea energetică, aşa cum a 
fost demonstrat în numeroasele crize energeti- 
ce care au avut loc în ultimele decenii, sau prin 
impunerea unui preţ ridicat de către o ţară, 
grup de țări sau organizaţie de tip monopol. În 
unele cazuri ameninţarea poate veni de la un 
singur producător, atunci când acţiunea sa are 
suficientă influenţă pe piața mondială prin pre- 
siunea singulară a acestuia. În afara manipulă- 
rii prețului, furnizorul poate merge până la în- 
treruperea aprovizionării, sub forme unor presi- 

uni în timpul negocierilor economice (cazul dis- 
putei Rusia — Belarus) sau ca mijloc de presiu- 
ne politică (măsurile OPEC ca răspuns la pozi- 
ţia occidentală de sprijin a Israelului în războiul 
din 1967). 


Deteriorarea infrastructurii energetice 
poate fi cauzată de evenimente naturale, fie la 
producător, exportator sau cumpărător, mani- 
pulări greşite, terorism, sau ca urmare a de- 
clanşării unor conflicte. Instabilitatea politică 
sau economică cauzată de conflicte sau alte 
cauze (greve), poate influența funcţionarea 
corectă a industriei energetice într-o ţară pro- 
ducătoare. 


Competiţia crescândă pentru resurse 
energetice pe plan mondial, ca urmare a indus- 
trializării masive a unor ţări precum India şi 
China, este un alt element de risc, alături de 
posibilitatea ajungerii la capacitatea maximă 
de exploatare a resurselor, care va genera şi 
aceasta o creştere a prețurilor. 


Este posibil ca o altă ameninţare la se- 
curitatea energetică să o constituie consecința 
emisiunilor de carbon în atmosferă, precum şi 
cheltuielile şi presiunile politice pentru a reduce 
aceste emisii. 


Competiţia accentuată pentru resurse 
energetice este generatoare a unor forme de 
asociere urmărind, printre altele, crearea unor 
condiţii echitabile pentru distribuirea titeiului şi 
gazului natural între principalele puteri. În orice 
caz, aceste înțelegeri s-au făcut în detrimentul 
unor țări mai puţin dezvoltate, aşa cum a fost 
Grupul celor Cinci (precursorii G8), întrunit pri- 
ma oară în 1975 pentru a-şi coordona politicile 
economice şi energetice ca urmare a embar- 
goului arab din 1973. 


Strategii pentru asigurarea securită- 
ţii energetice: 
1.pe termen lung: căutarea şi exploatarea cât 
mai eficientă a resurselor proprii pentru a redu- 
ce dependenţa de importuri; asigurarea unor 
surse diversificate de aprovizionare, pentru a 
nu depinde de un singur furnizor; dezvoltarea 
exploatării unor surse noi de energie sau rege- 
nerabile, reducerea consumurilor prin aplicarea 
unor tehnologii performante sau măsuri de 
conservare a energiei; participarea la înţelegeri 
internaţionale, cum ar fi Politica Europeană 
Energetică (aprobată la reuniunea Consiliului 
Europei la 27 octombrie 2005 la Londra). Japo- 


nia, dependentă aproape total de importurile 
de petrol a luat măsura introducerii utilizării 
gazului natural, a construit centrale nucleare şi 
a luat măsuri de conservare a energiei, deve- 
nind un lider mondial în folosirea energiei alter- 
native. Marea Britanie a început exploatarea 
rezervelor de gaze şi petrol din Marea Nordu- 
lui, devenind în anii 2000 un exportator de 
energie. În Suedia se au în vedere măsuri de 
folosire a tehnologiilor pentru energie alternati- 
vă şi pentru conservarea energiei. India este 
preocupată pentru a reduce consumul intern 
de petrol, pentru a-şi micşora dependenţa de 
OPEC, în timp ce Islanda a progresat în planu- 
rile pentru a-şi asigura independenţa energeti- 
că până în 2050, folosind 100% energie alter- 
nativă. 

2.pe termen scurt: majoritatea ţărilor au re- 
zerve strategice de petrol pentru a face față 
unei crize energetice. Toţi cei 26 de membri ai 
Agenţiei Internaţionale pentru Energie au sto- 
curi pentru minim 90 zile de produse petroliere. 
Importanţa acestora a fost demonstrată de re- 
lativ recenta criză cauzată de disputa Rusia- 
Belarus, când Rusia a întrerupt, indirect, ex- 
porturile către mai multe ţări din Uniunea Euro- 
peană. 


Politica energetică a Uniunii Europene 

UE importă actualmente 82% din nece- 
sarul de ţiţei şi 57% din necesarul de gaz me- 
tan, fiind cel mai mare importator de aceste 
produse. 

Principiile posibile ale unei politici ener- 
getice a UE au fost elaborate în lucrarea 
„Strategia europeană pentru energie sigură, 
competitivă şi diversificată” (A European 
Strategy for Sustainable, Competitive and Se- 
cure Energy) din 8 martie 2006, care a stat la 
baza elaborării unei politici energetice comune, 
conținută în documentul „Energie pentru o lu- 
me în schimbare” (Energy for a Changing 
World), publicat de Comisia Europeană la 10 
ianuarie 2007. Principalele prevederi ale docu- 
mentului sunt: ajungerea la o utilizare de mi- 
nim 10% a biocombustibilului (biofuel) până în 
2020; dezvoltarea unei strategii tehnologice 
europene pentru a dezvolta tehnicile de ener- 
gie alternativă şi conservare a energiei, a clădi- 
rilor termoizolante, generaţia a 4-a de energie 
nucleară; îmbunătăţirea relaţiilor în domeniul 
energetic cu vecinii UE, inclusiv Rusia; dezvol- 
tarea relațiilor de parteneriat energetic Africa- 

Europa; reducerea cu cel puţin 20% a emisiilor 
de dioxid de carbon de către sursele primare 
de energie până în 2020 (comparativ cu nivelul 
1990) şi susţinerea convenirii unui protocol ca- 
re să urmeze celui de la Kioto, urmărind redu- 
cerea cu 30% a emisiilor de către ţările dezvol- 
tate până în 2020; reducerea cu 50% a emisii- 
lor de dioxid de carbon de către sursele prima- 
re de energie până în 2050 (comparativ cu ni- 
velul 1990). 


UE a promovat politici în diferitele do- 
menii ale sectorului energetic, stabilind obiecti- 
ve cum ar fi obținerea a 22% din electricitate, 
până în 2010 din energii alternative 
(comparativ cu 13,9% în 1997) şi s-a propus 
ca obiectivul pentru energie alternativă în 2020 
să fie de 20%, față de 7% în prezent. 


După unele surse (World Energy 
Assessement 2001) energia alternativă 
(regenerabilă) reprezintă o soluţie prea puţin 
exploatată actualmente, după cum rezultă şi 
din tabelul de mai jos: 


S-a promovat liberalizarea şi securiza- 
rea pieţei de electricitate, de asemenea a fost 
elaborată o directivă privind îmbunătăţirea si- 


Energia Producţia | Potenţial Potenţial 
CI. tehnic teoretic 


ERIE E RE 


guranţei aprovizionării cu gaz natural. 


Politica energetică a Rusiei 

Sunt recunoscute, pe plan mondial, do- 
uă superputeri energetice, ambele având cele 
mai mari rezerve şi producţii. Rusia este deti- 
nătorul celei mai mari rezerve de gaz natural, 
iar Arabia Saudită cel mai mare deţinător de 
rezerve convenționale de petrol şi cel mai ma- 
re producător de petrol. 


Rusia, în afara rezervelor de gaz natu- 

ral este în acelaşi timp al doilea stat pe plan 
mondial în rezervele de cărbune, precum şi pe 
locul opt la rezervele de petrol. Este al doilea 
producător mondial de ţiţei, uneori producţia sa 
depăşind-o pe cea a Arabiei Saudite. 


Rusia este şi cel mai mare producător 
de gaz natural, cu 21,8% din producţia mondi- 
ală, fiind şi cel mai mare exportator, cu 24% 
din exportul mondial. 


Datele pentru 2006 arată că Rusia asi- 
gură 25% din necesarul de petrol al Europei şi 
peste 40% din necesarul de gaz metan, ceea 
ce justifică şi concentrarea reuniunii dintre UE 
şi Rusia de la jumătatea lunii mai a.c. asupra 
cooperării energetice şi care marchează trece- 
rea Rusiei la o politică economică ofensivă (ca 
urmare a acordului semnat de preşedintele 
Vladimir Putin cu omologii săi turkmen şi cazah 
la 12 mai). La aceasta se adaugă semnarea 
unui acord semnat de Rusia, Bulgaria şi Grecia 
privind construcția  oleoductului Burgas- 
Alexandropolis (BAP). Acesta este un veritabil 
concurent al conductei Baku-Tbilisi-Ceyhan 
(BTC) şi mai mult, va fi primul pe care statul 
rus îl controlează pe teritoriul european. Totuşi, 
de câteva luni petrolul curge pe cei 1.760 de 
km al BTC, iar gazul pe tronsunul Baku-Tbilisi- 
Erzurum (BTE). 


Rusia a reuşit în ultimii ani să contraca- 
reze într-o oarecare măsură acțiunile statelor 
devenite independente, care proveneau din 
fosta URSS, şi care, după 1991, au construit 
mai multe oleoducte care nu traversau teritoriul 
rus, pentru a-şi menţine, într-o oarecare măsu- 
ră influenţa economică şi politică în zonele res- 
pective. 

Exemplul Turkmenistanului este repre- 
zentativ pentru relaţia dintre Rusia şi fostul său 
spaţiu de influenţă: 40 din cele 50 de miliarde 
de mc de gaz produşi de Turkmenistan în 2006 


Ceyhan 


Conducta de țiței Baku-Tbilisi-Ceyhan 

au fost vânduți Rusiei, care nu a mai făcut nici 
o investiție majoră în domeniul gazului metan 
pe teritoriul său, iar la 12 mai preşedintele 
Putin a semnat un acord cu omologul turkmen 
pentru restaurarea gazoductului SAC-4, cu ter- 
minal pe teritoriul rus. 


Reuşita BTC şi BTE, este considerată 
cea mai mare victorie în politica americană din 
ultimii 15 ani de izolare („containment') a Rusi- 
ei şi de susţinere a republicilor din Caucaz. 


Până la sfârşitul lunii august 2007 va 
începe pomparea de gaz metan prin noua con- 
ductă Turcia - Grecia, care transportă gaz din 
zăcământul Shah Deniz din Azerbaidjan, sau 
orice alt partener al Turciei. Capacitatea aces- 
teia este de 11,5 miliarde mc/an, astfel Azerba- 
idjanul poate livra direct gaz metan Europei. 
Pentru bătrânul continent semnifică un pas 
spre diversificarea surselor de aprovizionare, 
în timp ce pentru Rusia este un semnal privind 
posibilitatea de a ocoli rutele de transport de 
pe teritoriul acesteia şi de a mai folosi energia 
ca un mijloc de presiune politică asupra Euro- 
pei. Este aşteptată semnarea în curând a unui 


nou protocol între Turcia, Grecia şi Italia, pen- 
tru prelungirea acestui gazoduct până în Italia. 
Construcţia acestei noi secţiuni ar urma să în- 
ceapă în 2008. 


Noi iniţiative SUA- Europa 

Construcţia unor noi conducte de petrol 
şi gaze permit SUA şi Europei diversificarea 
surselor de aprovizionare şi atragerea sub in- 
fluenţa lor a noilor state din zonă, aceste con- 
ducte fiind văzute plastic ca parâme de anco- 
rare la interesele geostrategice a marilor puteri 
a noilor state independente din regiunea 
Caucazului şi Asia Centrală. 


Cele mai importante proiecte sunt 
Kazakhstan Caspian Transportation System 
(KCTS), destinat transportului petrolului din 
zăcământul Kashagan (cel mai bogat zăcă- 


mânt descoperit pe plan mondial în ultimii 30 
de ani), programat să intre în funcţiune la sfâr- 
şitul anului 2010, cu o capacitate de 1,2-1,5 
milioane barili/zi, pe un itinerar ce va traversa 
sud-vestul Mării Caspice. Oleoductul nu va fi 
submarin, ca urmare a opoziţiei ruse şi iranie- 
ne, o flotă de petroliere va face naveta 
Kazakhstan-Azerbaidjan, unde un nou terminal 
va conecta sistemul la BTC, care ar urma să-şi 
mărească capacitatea de pompare de la 1 la 
1,8 milioane barili/zi. 


Al doilea proiect, referitor la gaz metan 
se află într-un stadiu incipient. Este vorba de 
„coridorul transcaspian”, nu despre construirea 
unui gazoduct, ci despre soluţii tehnice alterna- 
tive, cum ar fi producerea gazului lichefiat în 
Turkmenistan, care ulterior să fie eventual 
transportat pe mare la Baku. 


Revenind la zona Mării Negre, devenită 
după 1990 o posibilă curea de transmisie în 
problema resurselor energetice şi o placă de 
legătură între Orientul Mijlociu, Africa de Nord, 
Caucazul de Sud şi Asia Centrală, aceasta 
prezintă interes tot mai accentual pentru UE şi 
SUA, precum şi pentru ţările Caucazului de 
Sud, care o consideră ca pe o poartă către 
structurile europene şi transatlantice. 


Mărirea cantităților de petrol transporta- 
te pe Marea Neagră prin Bosfor şi Canakkale 
crează deja probleme de întârzieri (20-25 de 
zile) din motive meteo. Există pericolul unui 
eventual atac terorist care să ducă la blocarea 
strâmtorii, care este folosită şi pentru traficul 
de alte mărfuri şi persoane (peste 2 milioane 
de persoane traversează zilnic Bosforul). Una 
dintre soluţii este folosirea unor petroliere de 
mari dimensiuni, pentru micşorarea congestiei, 
alta ar putea fi introducerea de taxe (dar 
această soluţie nu va fi acceptată de Turcia, 
care nu doreşte renegocierea Tratatului de la 
Montreaux). 


Desigur, posibilitatea construirii unor 
conducte alternative la cele existente, a fost 
abordată cu interesele specifice fiecărei ţări 
riverane şi mai ales ale marilor puteri. Fără să 
ne referim la aceste proiecte, subliniem câteva 
elemente pe care le considerăm importante în 
stabilirea traseului unor conducte alternative: 
timpul necesar construcției; terminalul va fi de 
tip maritim, pentru încărcarea direct în nave a 
petrolului, sau va alimenta o rafinărie; uşurinţa 
obținerii acordului nerestrictiv de tranzit din 

partea guvernelor respective; nivelul de nego- 
ciere pentru convenirea proiectului şi garanţiile 
de protecţie a investiţiei; dacă există posibili 
sponsori ai lucrării; dacă traseul trebuie să 
ocolească rute de tensiuni sociale, cu proble- 
me de mediu sau siteuri arheologice; dacă țări- 
le respective au experienţă în proiecte similare; 
rezultatele studiului de fezabilitate sunt încura- 
jatoare din punct de vedere comercial. 


În acest sens considerăm că principale- 
le elemente de avut în vedere în continuare 
sunt: 

- ținând seama de estimările privind 
creşterea cantităților de petrol ce vor traversa 
Marea Neagră în următorul deceniu, este ne- 
cesară concentrarea eforturilor pentru realiza- 
rea unei conducte majore în regiune; în acest 
sens interesul SUA în asigurarea stabilității 
regiunii este important; 

- este necesară asigurarea unei securi- 
tăţi sporite a transporturilor de petrol, având în 
vedere creşterea accidentelor cu petroliere, 
activitate în care să fie angrenate toate tările, 
indiferent care este traseul viitoarei conducte; 


- colaborarea SUA-Rusia şi UE la nivel 
bilateral şi multilateral trebuie dezvoltată, asi- 
gurând beneficii pentru toate părțile implicate; 


- statele riverane Mării Negre trebuie 
să-şi dezvolte formele de colaborare bi şi 
multilaterală, pentru a asigura dezvoltarea co- 
respunzătoare a zonei. 


Ca o concluzie generală apreciem că, 
societatea umană, în întregul său, este încă 
insuficient preocupată pentru a-şi asigura apro- 
vizionarea cu energie în condiţii cât mai conve- 
nabile şi nici nu dispune de toate mijloacele 
necesare în acest sens. Marile corporații 


Pod peste Bosfor 


transnaţionale vor mai influenţa încă hotărâtor 
politica energetică mondială, cu posibile con- 
secințe şi asupra evoluţiei situaţiei politico- 
militare din zonele de interes, cu preponderen- 
tă în Orientul Mijlociu. 


UNELE ASPECTE PRIVIND CONCEPTUL 
RĂZBOIULUI ÎN REȚEA 


Dr. Octavian DUMITRESCU 
Problematica războiului în 
rețea apare odată cu încerca- 
rea de descriere a viitorului tip 
de război, prin care se introduc 
unele concepte operaţionale 
noi. În cazul eforturilor specia- 
liştilor americani, acest demers 
apare în Joint Vision 2010, care 
aduce în atenţie noi concepte 
"operaţionale — manevra domi- 
nantă, angajamentul de precizie, logistica con- 
centrată şi protecția multidimensională —, precum 
şi superioritatea informaţională, concepte prelua- 
te şi în Joint Vision 2020, precum şi în Viziunea 
Strategică 2010. Armata României, document 
adoptat în anul 2001 şi de autorităţile naţionale 
ale ţării noastre. Relaţia dintre conceptele opera- 
tionale moderne şi superioritatea informaţională 
trebuie înțeleasă ca un generator de capacităţi 
suplimentare, de valoare nou creată în cadrul 
confruntării. Capacitatea combativă suplimentară 
poate fi generată de rețelele de senzori, mijloace 
de lovire şi elemente de comandă — control ce 
vor exista şi funcţiona în spaţiul de confruntare, 
integrate într-un singur sistem operaţional, care 
vor crea valoare operaţională suplimentară, ceea 
ce reprezintă esenţa războiului în rețea. 
Definirea acestui concept este departe de 
a fi finalizată, opiniile experţilor militari diferind şi 
fiind în continuă evoluţie. Una din primele menţio- 
nări ale termenului de „război în rețea” (Network 
Centric Warfare — NCW - o traducere posibilă 
fiind „războiul centrat pe rețele”) a apărut în ulti- 
mii ani ai secolului XX, într-un articol al revistei 
Proceeding of the Naval Institute, sub semnătura 
lui Arthur K. Cebrowski şi John J. Garstka, fiind 
descris ca o nouă gândire despre operațiile mili- 
tare în era informaţională, precum şi ca mod de 
materializare a unor relații superioare între avan- 
tajul informaţional şi avantajul competitiv. Într-o 
variantă acceptată de mai mulți specialişti, răz- 
boiul în rețea reprezintă un complex de con- 
cepte şi capacități militare referitoare la con- 
fruntarea armată, care permit părţilor comba- 
tante să dobândească un avantaj complet în 

domeniul informațiilor disponibile şi să folo- 
sească toate mijloacele într-o manieră rapidă 
şi flexibilă. 

De fapt, războiul în rețea poate fi conside- 
rat şi ca un răspuns la provocările şi oportunități- 
le erei informaţionale, când operaţiile militare cla- 
sice ori moderne se desfăşoară în contextul posi- 
bilității de interconectare a forțelor în rețele, ceea 
ce amplifică exponențial capacităţile combative. 
Din această perspectivă, conceptul se bazează 
pe experienţa şi succesele organizaţiilor care au 
reuşit să se adapteze la natura competiţiei în era 
informaţională, schimbând modul de relaţionare 
cu alte organizații, precum şi relaţiile din interiorul 
acestora, valorificând astfel puterea informaţiei şi 
transformând-o în valoare. Războiul în rețea im- 
plementează necesitatea centralizării informaţiei 
ca sursă de putere, iar potenţialul nou creat re- 
prezintă efectul cumulat al noilor relaţii dintre in- 
divizi, structuri şi procese care, integrate, deter- 
mină un mediu nou şi noi moduri de operare. 


Organismul militar, 
analizat ca o organizaţie de 
rețele, are principalele ele- 
mente necesare pentru a ge- 
nera o nouă valoare: acesta 
poate realiza avertizarea in- 
tegrată şi completă asupra] 
situaţiei în spaţiul de confrun- 
tare, precum şi cunoştinţele 
necesare unui nou mod de 
abordare a proceselor de 
comandă şi control în mediul 
creat de conecitivitatea baza- 
tă pe rețele. Ca urmare, se 
va putea obţine un ritm mai 
mare al operațiilor, o capaci- 
tate ridicată de predicție şi 
reacţie, reducerea riscurilor 
în spaţiul de confruntare, to- 
tul cu costuri mai mici, ceea 
ce înseamnă o eficiență combativă crescută. 


Operatiile desfăşurate în contextul războiu- 
lui în rețea — denumite şi operații în rețea — asi- 
gură realizarea unei forțe care poate beneficia de 
acces informaţional în toate domeniile, inclusiv în 
afara zonei de confruntare, multe din acestea 
inaccesibile anterior. Abilitatea de a opera în 
acest mod dă combatanțţilor un nou tip de avantaj 
informaţional, prin care forțele acestora pot reali- 
za o amplificare extraordinară a capacităţii de 
avertizare integrată asupra situației, precum şi un 
nivel, care tinde către sută la sută, de cunoaştere 
a tuturor elementelor situației. Aceste două capa- 
cități creează posibilitatea de dominație a adver- 


Amplifică calitatea 
informaţiilor 


sarului, prin creşterea puterii de supravieţuire, a 
letalităţii, vitezei de reacţie şi oportunității acțiuni- 
lor şi măsurilor, ceea ce însemnă dominație infor- 
maţională. 

Ideile de bază ale conceptului războiului 
în reţea pot fi considerate următoarele: 


«o forță bine conectată prin rețele de comunicații 
are condiţii superioare de acţiune deoarece acest 
lucru favorizează distribuirea informaţilor; 


«distribuirea informaţiilor amplifică calitatea aces- 
tora şi permite avertizarea integrată asupra situa- 
tiei din spaţiul de confruntare şi în mod centrali- 
zat; 

eavertizarea centralizată îmbunătăţeşte în mod 
semnificativ relațiile dintre entitățile din spațiul de 
confruntare, modul de pregătire şi acțiune, ceea 
ce favorizează cooperarea şi sincronizarea, am- 
plifică capacitatea de susţinere şi măreşte viteza 
de conducere; 


etoate acestea conduc la sporirea dramatică a 
eficienţei misiunii. 


O forţă bine conectată prin reţele favorizează distribuirea 


informaţiilor 


Permite avertizarea 
centralizată 


Favorizează cooperarea şi 
sincronizarea 


Amplifică capacitatea 
de susţinere 
Măresc viteza de reacție 


Fig.nr.1 — Ideile de bază ale conceptului 
războiului în rețea 

În procesul de clarificare a conceptului răz- 
boiului în rețea este necesară concentrarea con- 
comitentă a atenţiei asupra domeniilor fizic, in- 
formaţional şi cognitiv în care se desfăşoară 
acțiunile militare de acest tip. Domeniul fizic re- 
prezintă domeniul tradițional al conflictului militar, 
în care lovirea, protecția şi manevra se desfăşoa- 
ră în mediile terestru, aerian, naval şi în spațiul 
extraterestru. În acest caz, platformele şi rețelele 
de comunicații care le leagă sunt de natură fizică, 
au un ridicat grad de conectivitate la toate nivelu- 
rile. Elementele acestui domeniu sunt cel mai 

uşor de identificat, apreciat şi combătut, acest 
lucru executându-se prin formele şi procedeele 
tradiționale, cu forţe şi mijloace clasice. Domeniul 
informaţional reprezintă domeniul în care funcţio- 
nează informaţia, unde aceasta a fost creată, 
procesată şi utilizată. Acest domeniu permite di- 
seminarea informaţiei la forțele combatante, re- 
zolvarea problemelor de comandă şi control şi 
transmiterea ideilor comandanților către forțe. 
Acestea au capacitatea de a colecta, distribui, 
accesa şi proteja informaţia, de a colabora în 
acest domeniu pentru a-şi îmbunătăţi situaţia în 
privința corelării, fuziunii şi analizei datelor, pre- 
cum şi de a realiza un avantaj informaţional asu- 
pra adversarului. Ca urmare, devine clar de ce 
acest domeniu trebuie protejat şi apărat, astfel ca 
forța respectivă să aibă posibilitatea de a genera 
putere combativă în confruntarea cu forțele ad- 
versarului. Domeniul cognitiv reprezintă mentalul 
luptătorilor şi al populaţiei care îi sprijină pe aceş- 
tia. Multe războaie au fost câştigate ori pierdute 
în domeniul cognitiv. Elementele de sprijin ale 
acestui domeniu sunt: intangibilitatea conducerii, 
moralul, nivelul instruirii şi experiența, avertizarea 
asupra situației şi opinia publică. În acest dome- 
niu se regăsesc ideile comandanților, doctrinele, 
tacticile, tehnicile şi procedurile, forțele au capa- 
citatea de a dezvolta şi transmite avertizarea 
asupra situaţiei cu o calitate ridicată, de a amplifi- 
ca gradul de cunoaşiere a ideilor comandanților 
şi de a-şi sincroniza acţiunile cu mare precizie. 
Acest mediu acţional permite transformarea infor- 
maţiilor în cunoştinţe şi valorificarea acestora în 
mod superior, crearea valorilor suplimentare şi, 
în final, îndeplinirea misiunii cu eficienţă sporită. 


DOMENIUL 
FIZIC 


DOMENIUL IN- 
FORMAŢIONAL 


Lovitura 
Manevra 


Date şi informaţii 
Cunoştinţe 


Fig. nr.2 — Domeniile războiului în rețea 
Războiul în rețea se bazează pe mai multe 
concepte, din care cele mai importante sunt: 

DOMENIUL COG- 
NITIV 
Înțelegerea situaţiei 
Avertizarea 
Analiza 


utilizarea forțelor dispersate geografic, creşterea 
nivelului de informare, avertizarea integrată şi 
distributivă, transformarea informațiilor în cunoş- 
tinte, colaborarea virtuală. 

Entităţile spațiului de confruntare consti- 
tuie unul din elementele cheie ale conceptului 
războiului în rețea. Acestea sunt de trei tipuri: 
senzorii — respectiv toate echipamentele care 
contribuie la avertizarea integrată asupra situaţiei 
—, actorii — forțele şi mijloacele convenţionale şi 
neconvenţionale de lovire — şi factorii de decizie 
de la toate nivelurile forțelor combinate. Imple- 
mentarea războiului în reţea impune definirea 
(sau redefinirea) rolului, responsabilităților şi mi- 
siunilor acestora, a nevoilor de conectivitate şi a 
naturii informaţiilor şi produselor informaţionale 
ce se vor vehicula între aceştia. 

Cele trei tipuri de entităţi vor fi interactive, 
colaborând pentru a răspunde cât mai flexibil di- 
namicii spațiului de confruntare şi a implementa 
intenţiile comandanților. Rezultatele acestui mod 
de acţiune se vor materializa în construirea unei 
forțe reconfigurabile, dinamice şi rapide, care va 
putea exploata oportunităţile spaţiului de confrun- 
tare, orice amânare fiind fatală. Dacă în prezent, 
sistemele de arme au proprii senzori, care nu pot 
fi utili altora, în perspectiva războiului în reţea 
această restricție va dispare. Relaţiile dintre con- 
ceptul războiului în rețea, conceptele operaționa- 
le şi superioritatea informaţională se materiali- 
zează vizibil în arhitectura operaţională a spa- 
ţiului de confruntare, care cuprinde rețeaua 
informaţională, rețeaua de senzori şi rețeaua mij- 
loacelor de lovire. Acestea sunt permanente ori 
temporare, includ personalul, aparatura şi echi- 
pamentele speci- 
fice, inclusiv ter- 
minalele speciali- 
zate, precum şi 
aplicațiile ciberne- 
tice folosite pen- 
tru îndeplinirea 
misiunilor şi desti- 
naţiei pentru care 
au fost create şi 
folosite. 

Reţeaua informa- 
țională cuprinde 
capacităţile de 
comunicații  co- 
merciale şi milita- 
re, asigură infrastructura pentru primirea, proce- 
sarea, transmiterea, stocarea şi protecţia infor- 
mațiilor destinate forțelor combinate, respectiv 

baza superiorității informaţionale. Această rețea 
contribuie la realizarea capacităţilor informaţiona- 
le — prevenirea atacurilor, veridicitatea informații- 
lor, conectarea şi funcţionarea senzorilor şi a mij- 
loacelor de lovire, permiţând formarea imaginii 
unice a spaţiului de confruntare şi avertizarea 
integrată asupra situaţiei. 

Reţeaua de senzori este compusă din tota- 
litatea senzorilor cu dispunere terestră, aeriană, 
navală ori spaţială, precum şi în spaţiul ciberne- 
tic, astfel: senzorii dedicați (specializați) de pe 
platforme de luptă; senzorii amplasați pe luptă- 
tori; senzorii de logistică; aplicaţiile specifice sen- 
zorilor (senzoriale). Arhitectura operaţională in- 
clude senzori ori noduri de senzori activi (radare, 
indicatori de mişcare a țintelor etc.) şi pasivi 
(HUMINT, ELINT), precum şi centre de control şi 
fuziune a datelor. Această rețea permite un înalt 
grad de avertizare asupra situaţiei trupelor pro- 
prii, adversarului, forțelor neutre şi mediului, aco- 
perind întregul spectru al spațiului de confrunta- 
re. 


Reţeaua mijloacelor de lovire include toate 
capacităţile de afectare a stării normale a forțelor 
adversarului, exploatând efectele avertizării asu- 
pra situației din spațiul de confruntare pentru rea- 
lizarea unor noi capacităţi operaționale, ceea ce 
favorizează implementarea conceptelor operatio- 
nale. Capacităţile operaţionale nou create sunt: 
planificarea preventivă, care presupune abilitatea 
de a fi proactiv în procesul de planificare, pregătit 
de reacţie şi pentru a exploata oportunităţile în 
confruntarea directă, precum şi pentru a menţine 
cursul acţiunilor proprii în interiorul ciclului decizi- 
onal al adversarului şi de a-l ţine pe acesta în 
afara ciclului decizional propriu; managementul 
forței integrate reprezintă abilitatea de a atinge 
sincronizarea misiunilor şi resurselor componen- 
telor forței, respectiv de a sincroniza operaţiile 
forțelor; executarea misiunilor critice în timp este 
abilitatea de a realiza rapid cercetarea şi achiziţia 
țintelor, selectarea acestora, coordonarea mijloa- 
celor de lovire şi repartiţia țintelor, precum şi an- 
gajarea celor care evoluează pentru foarte scurt 
timp ori se apropie de finalul evoluţiei (critice în 
timp). 

Implementarea conceptului războiului în 
rețea reprezintă piatra de încercare a unui orga- 
nism militar care îşi propune aceasta, iar acest 
lucru se întâmplă nu datorită costurilor formării 
personalului ori celor destinate achiziţiei echipa- 
mentelor corespunzătoare. Complexitatea inova- 
tiei şi a noilor tehnologii se transmite direct şi 
asupra proceselor de implementare a concepte- 
lor. În situația războiului în rețea, implementarea 


presupune câteva componente specifice: conec- 
tivitatea trebuie să fie gândită pentru toate nivelu- 
rile entităţilor din spaţiul de confruntare şi să in- 
cludă orice tip de comunicaţii — semnale, voce, 
imagini video şi satelitare, transmiteri de date etc. 
— în concordanţă cu spectrul senzorilor, actorilor 
şi factorilor de decizie; interoperabilitatea tehnică 
trebuie să rezolve problemele de conversaţie din- 
tre entităţile spaţiului de confruntare, indiferent de 
natura conversațiilor respective, să realizeze, în 
esență, diferența dintre transmiterea, respectiv 
primirea de mesaje şi actualizarea directă a ba- 
zelor de date; interoperabilitatea semantică pre- 
supune abilitatea unei forțe de a realiza avertiza- 
rea asupra situaţiei în domeniul cognitiv, respec- 
tiv capacitatea de a translata aceeaşi informaţie 
în toate sistemele spaţiului de confruntare, pentru 
a avea aceeaşi înțelegere, aceeaşi percepţie a 
situației; procesarea integrată asigură diferența 
între informaţia difuzată şi realizarea cunoștințe- 
lor despre spațiul de confruntare, ca rezultat al 
interacțiunii permanente dintre participanţii mai 
importanţi şi urmare a funcţionării capacităților 
tehnologice avansate de colectare, transmitere, 
stocare, analiză şi valorificare a datelor şi infor- 
maţiilor; protecția integrată a entităţilor spaţiului 
de confruntare este vitală pentru succesul opera- 
tiei şi, ca atare, trebuie să i se acorde aceeaşi 
atenţie ca pregătirii şi executării operaţiei respec- 
tive; factorii de amplificare a valorii unei rețele 
sunt daţi de natura şi numărul nodurilor sale, 
acolo unde se prelucrează informaţiile şi se 
transformă în cunoştinţe, unde de fapt se reali- 
zează valoarea suplimentară, iar valoarea poten- 
țială a rețelei este dată de valoarea potenţială a 
fiecărei componente a acesteia; transformarea 
valorii potenţiale în valoare reală — esenţa războ- 
iului în rețea — este facilitată şi de valoarea per- 
sonalului implicat în toate verigile sistemului, asi- 
gurată printr-un sistem de personal care să re- 
compenseze o inovaţie categorică, atunci când 
aceasta se produce, care să stimuleze acţiunea 
integrată şi capacitatea de combinare a posibili- 
tăţilor entităţilor implicate, să ofere condiţii de 
experimentare şi transmitere a experienţei, for- 
marea competenţelor şi a expertizei, precum şi 
să aibă capacităţi organizatorice de a distribui 
rapid informaţia relevantă către beneficiarul cel 
mai indicat. 


Concluzionând asupra războiului în re- 
tea, subliniem din nou caracterul de complexitate 
pe care acesta îl are, că afectează toate compo- 
nentele proiectării, realizării şi funcţionării unui 
organism militar, dar mai ales modul de pregătire 
şi utilizare a entităţilor sale în conflict. De aseme- 

nea, implementarea conceptului de război în re- 
tea presupune oameni şi echipamente noi, inves- 
titii importante în formarea personalului cores- 
punzător calificat, achiziția tehnologiilor necesare 
şi punerea în operă a noilor capacități, pentru ca, 
la nevoie, acestea să poată fi puse în slujba inte- 
reselor naționale şi internaţionale. 


Teme geopolitice majore: evoluții NATO, 
SUA, Rusia 
Odată cu editarea numărului 12 şi a 
acestui supliment, marcăm împlinirea a şa- 
se luni de la prima apariție a “Pulsului 
Geostrategic”. Cu această ocazie ne-am 
gândit să aducem în atenţia abonaților 
noştri, în cadrul acestui supliment, teme 
geopolitice majore, analizate de buni cu- 
noscători ai domeniilor respective (i-am de- 
semnat pe Dr. Octavian Dumitrescu, dl. 
Nicolae Perhaiţă, dl. lonel Bucuroiu) care 
încearcă, iar noi credem că reuşesc, să vă 
prezinte, succint, nu numai “fotografia” mo- 
mentului ci şi posibila evoluţie a evenimen- 
telor ce privesc aceste subiecte. 
Consecvențţi politicii de a oferi abona- 
ților, gratuit, suplimente, funcţie de eveni- 
mentele pe care le considerăm semnificati- 
ve, vom continua această abordare şi spe- 
răm ca şi prin acest mod să venim în întâm- 
pinarea cât mai multor aşteptări. 
Coordonator: Corneliu Pivariu 


Globalizarea puterii militare 
Nicolae PERHAIȚĂ 


Un studiu recent al Centrului canadian 
de cercetare asupra globalizării abordează 
problema globalizării puterii militare din per- 
spectiva preocupărilor pentru extinderea NATO 
şi a intereselor privind securitatea energetică. 

Sfârşitul Războiului Rece, şi implicit 
disoluția Pactului de la Varşovia şi dezmem- 
brarea Uniunii Sovietice, când toată lumea se 
aştepta la diminuarea rolului NATO, a găsit 
Alianța Nord-Atlantică într-un proces de extin- 
dere atât ca număr de membri cât şi ce priveş- 
te mandatul ei. După extinderea în estul Euro- 
pei, intervenţia în lugoslavia, prezenţa în Afga- 
nistan şi chiar în unele foste republici sovietice, 
NATO este pe cale să se angajeze în protecția 
unor interese majore de ordin energetic. 


În noiembrie 2006, senatorul american 

Richard Lugar lansa un apel pentru NATO de a 
interveni în sprijinul oricărui membru al alianţei, 
inclusiv al Statelor Unite, ale cărui surse de 
energie pot fi amenințate. Pentru senatorul 
american, justificarea unei astfel de intervenții 
ar putea fi dată prin extinderea interpretării arti- 
colului 5 al Tratatului Nord-Atlantic, care regle- 
mentează clauza apărării reciproce. În opinia 
sa, NATO trebuie să accepte că nu poate să 
existe diferenţe între un stat membru care este 
supus forțat unor constrângeri datorită întreru- 
perii furnizării de energie şi un membru care se 
confruntă cu o blocadă militară sau alte de- 
monstraţii de forță armată la graniţele sale. Cel 
mai important sprijin pentru propunerea sena- 
torului Lugar a venit din partea aliaţilor est- 
europeni, dependenți în mare măsură de livră- 
rile de energie din Federaţia Rusă. 


Articolul 5 din Carta NATO este esența 
existenţială a alianţei, interpretând orice atac 
asupra uneia dintre statele membre ca un atac 
împotriva tuturor membrilor alianţei; este baza 
pe care s-a definit conceptul de „apărare reci- 
procă”. Orice interpretare a acestui articol în 
sensul asigurării securităţii energetice ar în- 
semna ca orice stat afectat de întreruperea 
furnizării de energie să fie în măsură să invoce 
„Clauza apărării reciproce” şi să solicite ajutor 
din partea celorlalți aliați. În continuarea aces- 
tei interpretări, articolul 5 ar putea insinua că 
întreruperea furnizării de energie către oricare 
stat membru al NATO poate fi definită ca un 
act de agresiune sau un act de război. Trebuie 
menţionat că aproape toate statele membre 
NATO sunt dependente de resurse energetice 
externe. 


La Moscova, autorităţile ruse sunt preo- 
cupate de perspectiva ca noţiunea de securita- 
te energetică să devină o doctrină a NATO, 
deoarece o astfel de doctrină ar putea constitui 
o justificare pentru impunerea de sancțiuni 
economice şi politice împotriva Federaţiei Ru- 
se şi a altor exportatori de energie. Se poate 
ajunge până la mandatarea forțelor NATO de a 
interveni împotriva unor ţări ca Rusia, lran, 
Turkmenistan, Libia sau Venezuela în scopul 
de a rechiziționa resursele de energie ale 
acestor ţări. Chiar şi planurile SUA şi NATO de 
amplasare a unui scut antirachetă global sunt 
interpretate de Rusia ca unul dintre demersuri- 
le de a prelua controlul asupra resurselor natu- 
rale şi surselor de energie globale prin amenin- 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


tarea cu forţa. 


În Europa, sugestia senatorului Lugar 
este „o cale de a induce folosirea armei energi- 
ei ca instrument politic”, aşa cum arăta recent 
Comisarul european pentru comerț Peter 
Mandelson. 


Extinderea globală 


Poate mai tranşant decât senatorul 
Lugar este Daniel Fried, asistent al Secretarul 
american de Stat pentru afaceri europene şi 
eurasiatice, care la 17 aprilie a.c. afirma că 
„după Războiul Rece, NATO s-a transformat 
dintr-o organizaţie regională într-o instituţie 
transatlantică cu misiuni globale, sferă de influ- 
ență globală şi parteneri globali. Această 
transformare este cea mai evidentă în Afganis- 
tan, unde NATO este angajată şi unde trebuie 
remarcat faptul că s-a depăşit dezbaterea pe 
tema “în zonă/în afara zonei de responsabilita- 
te”. În prezent, nu mai există nici o constrânge- 
re privind abordarea 'în zonă/în afara zonei”, 
aproape orice putând fi considerat ca “zonă de 
responsabilitate a NATO”. Aceasta nu înseam- 
nă ca alianța a devenit o organizaţie globală. 
Ea continuă să fie o organizaţie transatlantică, 
dar Articolul 5 are acum implicaţii globale. Ali- 
anţa Nord-Atlantică este în proces de dezvolta- 
re a capabilităţilor şi orizonturilor politice pentru 
a răspunde problemelor şi împrejurărilor nepre- 
văzute pe tot globul.” 


NATO examinează şi un proces de 
„extindere globală” care să transforme alianţa 
într-o forță militară globală, cu state membre 
de dincolo de America de Nord şi Europa. Deşi 
nu este oficial, NATO a iniţiat deja o tranziţie 
către globalizarea forțelor şi operaţiunilor sale 
militare. Alianţa este angajată pe scară largă în 
Afganistan, în imediata apropiere a graniţelor 
Chinei şi Iranului, iar în Balcani este angajată 
încă din 1999. Neoficial, alianţa este implicată 
şi în Liban, iar o mare forță navală este ampla- 
sată în estul Africii, în Marea Roşie şi Marea 
Arabiei. Forte navale ale SUA, Germaniei şi 
Danemarcei sunt prezente în estul Mediteranei 
pentru a interveni într-un eventual conflict în 
Siria. Acum, se are în vedere angajarea în Su- 
dan şi, în general, pe continentul african. 


Inițiativa de securitate în Golf: calea 
către Iran 


Alianţa Nord-Atlantică a intervenit şi în 
războiul din Irak, dar formaţiuni ale unor state 
membre NATO erau prezente în zona Golfului 
Persic încă din vremea Războiului Rece. În 
decembrie 2006, cu ocazia Conferinţei Consili- 
ul de Cooperare în Golf (GCC) — NATO, alian- 
ta a semnat un acord de securitate cu Kuwait. 
Celelalte state arabe membre ale GCC au deja 
acorduri militare bilaterale cu SUA şi Marea 
Britanie. Acordul semnat de alianţă cu Kuwait 
şi negocierile în acelaşi scop cu celelalte ţări 
membre ale GCC, mai avansate fiind negocie- 
rile cu Qatarul, sunt menite să oficializeze o 
dată în plus prezenţa NATO în Golful Persic şi 
să constituie un aranjament de securitate îm- 
potriva Iranului. Noile aranjamente regionale 
din Golf sunt parte a demersurilor de constitui- 
re a unei alianţe în Orientul Mijlociu care să 
aibă legături bine definite cu NATO. În acest fel 
se constituie o coaliție formată din Arabia 
Saudită, Iordania, Egipt, Israel, SUA, Marea 
Britanie şi NATO, precum şi țările GCC. Coali- 
ţia reprezintă de fapt o extindere către est a 
„Dialogului mediteranean” al NATO. 


Dincolo de preocuparea pentru o posi- 
bilă confruntare militară cu Iranul, cooperarea 
dintre ţările GCC şi NATO este un indiciu că 
organizația transatlantică se pregăteşte să de- 
vină o instituţie şi o forță militară globală. Ori- 
entul Mijlociu este o importantă regiune 
geostrategică şi bogată în surse de energie 
care prezintă interes pentru extinderea NATO. 
Avangarda alianţei în zonă sunt Turcia şi Israe- 
lul. 


Statele Unite consolidează arsenalul de 
rachete, tehnică militară şi sisteme radar în 
Golful Persic. Iniţial, deplasarea de echipa- 
mente militare în Golf a fost argumentată de 
războiul global împotriva terorismului, apoi de 
necesităţile de sprijin pentru intervenţia în Irak, 
pentru ca în prezent dispozitivul forțelor ameri- 
cane să fie destinat protecţiei aliaţilor din regiu- 
ne împotriva amenințării rachetelor balistice 
iraniene. 


Conferinţa GCC-NATO din decembrie 
2006 a avut tema „Confruntarea cu provocări 
comune”, ocazie cu care lranul a fost definit ca 
obiectiv al cooperării militare şi de securitate 
între NATO şi GCC. Intenţia organizatorilor a 
fost de a beneficia de experiența NATO dato- 
rată compoziţiei multinaționale a alianţei. Ante- 
rior acestei conferințe, în apele Golfului Persic 

avusese loc un exercițiu militar cu participarea 
țărilor GCC, Statelor Unite, Angliei, Franţei şi 
Australiei. 


Cât despre beneficiarii acordurilor sem- 
nate de NATO cu GCC, se conturează o îm- 
părțire a surselor de energie din Golf între 
SUA, Marea Britanie, Germania şi Franţa. 


Pe fondul creşterii dimensiunilor dispo- 
zitivului militar american şi britanic din Golf, 
liderii țărilor GCC au adoptat poziţii ferme faţă 
de Iran. Ministrul apărării din Bahrain, Shaikh 
Khalifa bin Ahmed Al-Khalifa declara recent 
„că statele arabe din Golf au capacitatea de a 
răspunde oricărui atac lansat de Iran şi vor răs- 
punde cu forța în cazul că lranul va bloca 
Strâmtoarea Hormuz, ca represalii la un atac al 
SUA asupra Iranului. Mai mult, liderii 
Kuwaitului declară că sunt pregătiți pentru un 
atac condus de SUA împotriva Iranului şi, în 
general, pentru izbucnirea unui război în Orien- 
tul Mijlociu. Pregătirea constă în punerea la 
dispoziţia Statelor Unite şi a NATO a spațiului 
aerian, apelor teritoriale şi a teritoriilor țărilor 
GCC, fără a mai lua în calcul bazele terestre, 
aeriene şi navale americane deja existente pe 
teritoriile lor. 


Obiectiv final: încercuirea Rusiei şi 
Chinei 


Un astfel de scop nu este ceva nou, 
fiind oficial exprimat de fostul secretar general 
al NATO Manfred Worner, care spunea că 
„prima şi cea mai importantă direcţie în care 
trebui să aibă loc schimbări este dezvoltarea 
capabilităţii noastre de a proiecta stabilitatea 
către Est”. 


Mai recent, Secretarul american al Apă- 
rării, Robert Gates, reafirma în Congres, la în- 
ceputul acestui an, cu ocazia prezentării buge- 
tului militar pentru 2008, că Statele Unite con- 
sideră, în afară de Iran, China şi Rusia ca po- 
tenţiali adversari. „Ne confruntăm cu războiul 
global împotriva terorismului, dar şi cu evoluții- 
le schimbătoare ale Chinei şi Rusiei, ambele 
țări urmând programe sofisticate de moderni- 
zare militară”, spunea secretarul american. 


Abordarea amenințărilor care ar putea 
veni dinspre aceste state este înglobată în de- 
mersurile de extindere a NATO. Prezenţa mili- 
tară americană este simțită la granița de est a 
Chinei; la granița de vest a Rusiei sunt state 

membre NATO, în sud Georgia este un parte- 
ner de nădejde al NATO, iar Orientul Indepăr- 
tat al Rusiei este în atenţia aliaţilor nord- 
americani. Polonia, Cehia, Japonia şi Coreea 
de Sud au acceptat amplasarea a două scuturi 
antirachetă paralele, realizate pentru a preveni 
un potenţial atac cu rachete balistice din Iran 
sau Coreea de Nord împotriva SUA, Europei, 
Coreei de Sud şi Japoniei. In discuţie mai este 
un alt scut antirachetă care ar putea fi ampla- 
sat în Caucaz (Georgia sau Azerbaidjan) sau 
Ucraina. 


Cele două proiecte militare nu sunt se- 
parate, ci conexe, fiind parte a globalizării 
NATO şi a creării unei alianțe militare de mare 
cuprindere astfel încât să se realizeze o încer- 
cuire a Rusiei, Chinei şi altor state considerate 
potenţiali inamici. Fundamentul acestui amplu 
demers al Statelor Unite şi NATO se găseşte 
în doctrina anilor '80 referitoare la 
containment-ul adversarilor. 


Şeful Statului Major General al forțelor 
armate ruse, generalul lurii Baluievski atrăgea 
atenţia la începutul acestui an că Rusia se 
confruntă în prezent cu o ameninţare mai mare 
decât cea din timpul Războiului Rece. Împreu- 
nă cu preşedintele Putin, generalul Baluievski 
a arătat că Rusia are nevoie de o nouă doctri- 
nă militară care să răspundă amenințărilor în 
creştere din partea SUA şi a NATO. 

În paralel cu punerea în practică a pla- 
nurilor de încercuire a potenţialilor adversari 
prin crearea unei rețele militare globale, NATO 
şi SUA au declanşat şi o ofensivă de preluare 
a controlului oceanelor, mărilor, rutelor de 
transport maritim şi traficului maritim, a comer- 
tului internațional efectuat pe mări şi oceane. 
In practică, controlul este efectuat de forțele 
americane. 


Importanţa căilor de transport strate- 
gic maritim a petrolului 


Statele Unite au legături militare foarte 
bune cu Taiwanul, care asigură o bună bază 
logistică pentru un angajament militar împotri- 
va Chinei şi a securităţii energetice a Chinei. 
Importanţa geostrategică a Taiwanului este 
oferită de poziţia insulei între Marea Chinei de 
Sud şi Marea Chinei de Est. Statele Unite 
acordă o importanță deosebită poziției 
Taiwanului atunci când este vorba despre rute- 

le de transport maritim strategic a petrolului şi 
altor resurse energetice către China. 


Deşi se discută foarte mult despre rute- 
le geostrategice ale petrolului din Asia Centrală 
şi despre coridoare terestre, Statele Unite nu 
scapă din vedere importanţa strategică a rute- 
lor maritime ale petrolului sau a liniilor de 
transport maritim. Cum securitatea naţională a 
Chinei, dezvoltarea economică şi socială şi 
potenţialul militar sunt dependente de surse 
externe de energie, în situaţia întreruperii căilor 
de aprovizionare sau, cel mai probabil, a întâr- 
zierilor în aprovizionare, China poate deveni 
vulnerabilă şi poate fi paralizată şi sufocată. Un 
cordon maritim în jurul Chinei este destinat toc- 
mai acestui scop. Cine controlează strâmtorile 
Taiwan şi Malacca (cea mai scurtă cale între 
Oceanul Indian şi Oceanul Pacific, situată între 
Indonezia şi Malayesia) deţine controlul asupra 
transporturilor de petrol, precum şi a liniilor de 
transport maritim către China, cel puţin în actu- 
ala situaţie când forțele navale americane mo- 
nitorizează continuu ambele strâmtori. În situa- 
ţia unui conflict armat, Taiwan şi Singapore 
urmează să-şi angajeze forțele maritime în ce- 
le două strâmtori în cooperare cu forțele nava- 
le americane, pentru a interzice rutele de apro- 
vizionare cu petrol a Chinei. Deşi strâmtoarea 
Malacca este sub jurisdicția Malayesiei, contro- 


lul căilor de transport maritim prin strâmtoare 
este asigurat de Singapore în schimbul punerii 
la dispoziția SUA a  facilităţilor navale 
singaporeze. 


Ca urmare a amenințării cu încercuirea, 
China caută să-şi dezvolte accesul la baze na- 
vale în această regiune şi face demersuri pen- 
tru construcția unor magistrale terestre de pe- 
trol din Asia Centrală şi din Federaţia Rusă. Au 
loc şi negocieri pentru realizarea unei conducte 
terestre din Iran către Pakistan, India şi China, 
cu participarea Rusiei. 


Dispozitivul naval în Oceanul Indian 


Dispozitivul naval în jurul Chinei s-a 
realizat gradual şi include o creştere a număru- 
lui de submarine amplasate în regiunea Asia- 
Pacific. Un raport din februarie a.c. al Institutu- 
lui australian de politici strategice atrăgea aten- 
ţia asupra cursei asiatice a înarmărilor aflată în 
derulare. „Din Pakistan şi India, prin Asia de 
sud-est şi până în Japonia are loc o evidentă 
modernizare şi expansiune militară”, se menti- 
ona în raport. 

Ca răspuns, China s-a angajat într-o politică 
navală proactivă menită să protejeze rutele de 
transport maritim internațional pe care le folo- 
seşte în Marea Chinei de Est, Marea Chinei de 


Baza Diego Garcia din Oceanul Indian 
88 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


Sud şi Oceanul Indian pentru transportul resur- 
selor energetice din Africa şi Orientul Mijlociu. 
Evident, protecţia se referă la posibile restricții 
impuse de forțele navale americane şi ale alia- 
ților SUA. Pentagonul se referă la bazele nava- 
le din regiune denumindu-le „şiragul de perle”, 
datorită importanţei geostrategice pentru echili- 
brul puterii navale în Oceanul Indian. 


În acest scop, China a încheiat o serie 
de acorduri de cooperare cu Myanmar, Ban- 
gladesh, Sri Lanka, Seychelles, Mauritius, Ma- 
dagascar şi Pakistan. Ca urmare a acestor 
acorduri, China construieşte facilităţi navale pe 
traseul acestui coridor maritim vital. Portul 
Gwadar din Pakistan, la Marea Arabiei, a fost 
proiectat şi construit de chinezi. Un acord cu 
Sri Lanka va acorda acces Chinei în portul 
Hambatota, situat în sudul acestui stat. De 
asemenea, se are în vedere construcţia unui 
port în Myanmar, un aliat geostrategic impor- 
tant al Chinei. Accesul la acest port se poate 
realiza uşor datorită infrastructurii rutiere şi fe- 
roviare existente între China şi coastele 
birmaneze. Construcţia portului în Myanmar ar 
putea diminua substanţial ameninţarea din 
strâmtorile Taiwan şi Malacca. Prin intermediul 
Organizaţiei de Cooperare Shanghai, China, 
împreună cu Rusia, au grupat de partea lor o 
serie de țări din Asia Centrală, bogate în resur- 
se energetice, şi au acordat statutul de obser- 
vator Indiei, Pakistanului, Iranului şi Mongoliei. 


Preocupările Chinei pentru procurarea 
de petrol din Asia Centrală sunt obstrucţionate 
de SUA care încearcă să împiedice orice coo- 
perare trans-asiatică în domeniul livrărilor te- 
restre de petrol. Realizarea unui oleoduct Iran- 
Pakistan-India-China este  dezavantajoasă 
pentru agenda SUA şi NATO privind controlul 
Eurasiei. SUA, care încearcă să câştige India 
de partea sa, se opun vehement construirii 
unui gazoduct din Iran, via Pakistan, până în 
India. 


În planul dotării cu tehnică de luptă, 
este semnificativă declarația autorităţilor chine- 
ze făcută amiralului Timothy J. Keating, co- 
mandantul Comandamentului US Pacific, cu 
prilejul unei recente vizite în China, conform 
căreia forțele navale chineze ar urma să fie 
dotate cu portavioane. Argumentul autorităţilor 
chineze este protejarea flotei comerciale, în 
special a celei de tancuri petroliere şi a rutelor 
maritime comerciale. Tot ca răspuns la consoli- 

darea dispozitivului militar al SUA şi aliaţilor lor 
în zonă, China şi-a îmbunătăţit capacităţile de 
război spaţial, demonstrate de testele cu ra- 
chete antirachetă efectuate în ianuarie a.c. şi a 
procedat la reamplasarea rachetelor balistice 
cu rază lungă de acţiune din silozuri subterane 
pe lansatoare mobile terestre şi pe submarine. 


Într-o schimbare de ton față de fostul 
secretar al apărării Donald Rumsfeld şi încer- 
când să atenueze ritmul cu care China este 
angajată în dezvoltarea şi perfecționarea arse- 
nalelor militare, actualul secretar american al 
apărării Robert M. Gates a expus disponibilita- 
tea SUA de a construi relaţii de încredere pe 
termen lung cu China, în pofida unui decalaj 
evident între cheltuielile militare ale Chinei şi 
bugetul militar declarat. Cu prilejul reuniunii 
anuale a miniştrilor apărării din zona Pacificu- 
lui, care a avut loc la 01 iunie în Singapore, 
secretarul american al apărării a arătat că Sta- 
tele Unite găsesc că cea mai bună cale pentru 
îmbunătăţirea relaţiilor dintre cele două state 
este dialogul constant şi menţinerea antagonis- 
melor la nivel minim. 


O importanță geostrategică pentru flota 
americană din Pacific are Insula Guam, aşa 
cum are şi dezvoltarea cooperării militare a 
SUA cu Australia, Singapore, Filipine şi Japo- 
nia în scopul consolidării cordonului în jurul 
Chinei. Problema amenințării cu rachete balis- 
tice şi arme nucleare de către Coreea de Nord 
este un motiv în plus pentru extinderea acestui 
cordon către Orientul Îndepărtat al Chinei. lar 
Iniţiativa privind  Proliferarea Securității 
(Proliferation Security Initiative-PS!) lansată de 
SUA în 2003 are printre obiective şi controlul 
traficului internaţional şi întreruperea aprovizio- 
nării cu petrol a Chinei în situaţii de criză. 


Forţa maritimă globală 

Controlul apelor internaţionale şi al co- 
merțului pe mare este un alt obiectiv al preocu- 
părilor pentru realizarea unui cordon în jurul 
Chinei şi Rusiei. În afara PSI, conceptul de 
realizare a unei “forțe navale globale”, sub co- 
manda SUA este o altă cale de atingere a 
acestui obiectiv. Analiştii Centrului canadian de 
cercetare asupra globalizării apreciază că peri- 
colul unui atac naval este mai mare pentru Chi- 
na decât pentru Rusia. 

Forța navală globală începe să prindă 
contur. Conform şefului operaţiilor navale ale 
US Navy, amiralul Michael Mullen, la exerciţiile 
navale din nordul Mării Arabiei şi Oceanul Indi- 
an din primăvara acestui an au participat forțe 
navale din 43 de ţări, obiectivul exerciţiului fiind 
contracararea provocărilor terorismului şi con- 
solidarea relaţiilor dintre forțe navale din diver- 
se ţări. Acelaşi amiral arăta în decembrie 2006 
că SUA încearcă să proiecteze şi să constituie 
o “forță navală de o mie de nave” cu care să îşi 
asume controlul apelor internaţionale. Această 
strategie denotă intenţia de a constitui o forța 
navală din nave NATO şi ale altor aliaţi ai SUA 
în ceea ce US Navy denumeşte “parteneriat 
maritim global” care să “unească nave, paza 
de coastă, forțe maritime, infrastructuri portua- 
re, operatori portuari, transportatori comerciali 
şi alte agenții guvernamentale şi non- 
guvernamentale în scopul de a răspunde ame- 
nințărilor de pe mare”. Regiunile iniţiale în care 
această nouă strategie urmează să fie imple- 
mentată sunt Golful Persic, apele din estul Afri- 
cii şi Marea Arabiei. 


Amiralul Muellen include în această 


forță navală globală şi gruparea predominant 
NATO de 45 nave amplasată în apele din Ori- 
entul Mijlociu (Marea Arabiei, Golful Oman, 


Golful Aden, Marea Roşie, Golful Persic). Gru- 
parea este formată din trei Forțe Combinate de 
Atac şi şapte forțe navale de sprijin, navele 
aparținând forțelor navale ale Franţei, Germa- 
niei, Olandei, Canadei, Australiei, Pakistanului, 
Angliei şi SUA. Această forță navală globală a 
fost constituită în contextul ducerii „războiului 
global împotriva terorismului”. 


Inițiativa de Proliferare a Securităţii 


În afara forței navale globale constituită 
de SUA şi NATO, a fost lansată şi o strategie 
menită să asigure controlul comerțului interna- 
tional, traficului maritim şi controlul apelor in- 
ternaționale. Sub pretextul stopării furtului şi 
traficului de arme de distrugere în masă, com- 
ponente şi tehnologii ale acestora şi de siste- 
me de lansare (tehnologii de rachete), Iniţiativa 
de Proliferare a Securităţii (PSI) este o altă ca- 
le prin care se urmăreşte exercitarea controlu- 
lui asupra fluxului de resurse şi comerțului in- 
ternaţional. Iniţiată în mai 2003, strategia pare 
să intre în conflict cu dreptul internaţional. Con- 
form dreptului internaţional navele militare ale 
SUA sau NATO nu au voie să abordeze şi să 
controleze nave de transport marfă pe care le 

întâlnesc sau cu care au divergențe în apele 
internaţionale. Astfel de activități sunt conside- 
rate ilegale şi de Convenţia ONU asupra 
Dreptului Mării, cu excepţia cazului când ope- 
raţiunea este autorizată de statul care deţine 
nava comercială civilă respectivă. În apele in- 
ternaţionale, navele comerciale străine pot fi 
cercetate doar dacă produc poluare în apropie- 
rea apelor teritoriale ale unui stat sau dacă 
există o suspiciune rezonabilă de piraterie. În 
plus, în apele internaţionale navele comerciale 
au imunitate în ce priveşte oprirea, inspectarea 
sau capturarea de către navele oricărui alt stat. 
Aceste prevederi ale dreptului internaţional 
sunt însă ignorate, mai ales în apele Oceanului 
Indian şi Oceanului Pacific. Unele state asiati- 
ce, între care şi Malayesia au criticat aceste 
demersuri şi au exprimat dubii privind legalita- 
tea lor. China a refuzat încă din 2003 să parti- 
cipe la această operaţiune, spre deosebire de 
Rusia care s-a alăturat acestei iniţiative, cu 
dreptul ca navele militare ruse să poată opri şi 
inspecta inclusiv nave comerciale americane. 
Cele mai multe exerciţii navale sub auspiciile 
acestei iniţiative au loc în Marea Chinei de 
Sud, Oceanul Indian şi Oceanul Pacific, în zo- 
na Japoniei, cu participarea de forțe navale din 
SUA, Marea Britanie, Japonia, Australia, 
Singapore, Franţa, Italia, Germania şi Rusia. 
Deocamdată, navele comerciale chineze nu au 
fost oprite şi inspectate, dar traficul maritim 
înspre/dinspre China a fost odată întrerupt 
pentru 24 de ore. 


Statele Unite par determinate să extin- 
dă Alianţa Nord-Atlantică atât geografic cât şi 
în privința mandatului, în scopul de a deveni o 
forță militară globală care, sub acoperirea con- 
ceptului de război global împotriva terorismului, 
să asigure securitatea energetică a membrilor 
alianţei. Prin consolidarea dispozitivelor navale 
amplasate pe rutele de transport maritim, pe 
magistralele terestre de transport a petrolului şi 
pe coridoarele maritime folosite de tancurile 
petroliere şi, în consecinţă, prin controlul ape- 
lor internaţionale, alianţa se pregăteşte şi pen- 
tru confruntarea cu noi ameninţări care ar pu- 
tea să apară în afara graniţelor ei. Rămâne de 
văzut dacă toți aliaţii europeni ai Statelor Unite 
vor avea capacitatea să îşi angajeze forțele 
navale, aeriene şi de uscat în operaţiuni la ma- 
re distanţă de teritoriul naţional. Unii dintre ali- 
aţi (Franţa, Marea Britanie, Germania, Italia) se 

arată deocamdată dispuşi să ia parte la consti- 
tuirea unei forta navale globale şi să se anga- 
jeze în operaţiuni militare şi de control în ape 
internaţionale din Orientul Mijlociu şi Oceanul 
Indian, din interese care ţin de resursele de 
energie. Sunt însă vizibile preocupările Statelor 
Unite pentru mobilizarea altor naţiuni pe care 
să le primească în NATO sau cu care să for- 
meze o alianţă în Oceanul Pacific (o Organiza- 
ție a Tratatului Oceanului Pacific), NATO ur- 
mând să se implice doar până în Orientul Mijlo- 
ciu. 

Cu prilejul reuniunii din Singapore, se- 
cretarul american al apărării Robert Gates a 
reafirmat angajamentul Statelor Unite de a ră- 
mâne în regiune, în pofida eforturilor militare 
pe care le desfăşoară în Irak şi Afganistan. 
„Suntem o putere asiatică cu interese politice, 
economice şi de securitate majore şi pe ter- 
men lung şi indiferent de angajamentele noas- 
tre în alte regiuni ne vom îndeplini angajamen- 
tele în Asia”, a arătat Gates. 


CE VREA RUSIA, DE FAPT? 
Dr. Octavian DUMITRESCU 
Situația politico — militară din Europa 
şi Orientul Apropiat s-a complicat, în ultimii 
ani, nu numai pentru ţările fostului bloc sovie- 
tic, dar şi pentru marile puteri mondiale care, 
azi, au mai multe probleme de rezolvat decât 
rezolvate. Mulţi au crezut, unii chiar au sperat 
că, după dispariţia imperiului sovietic şi a Tra- 
tatului de la Varşovia şi după încheierea războ- 
iului rece, apele se vor limpezi iar lumea va 
intra într-o eră mult mai stabilă, favorabilă evo- 
luţiilor pozitive. La aproape douăzeci de ani de 
la acele evenimente, nu putem spune că ome- 
nirea a realizat acest deziderat, iar ecuaţia so- 
luţionării multiplelor probleme ale omenirii devi- 
ne tot mai complicată. 


Una din componentele acestei ecuații 
este Moscova, actor de securitate de nivel glo- 
bal, cu influenţe în mai toate regiunile lumii, dar 
mai ales în Europa şi Asia. În toți aceşti ani, 
Rusia a abordat o strategie mai puţin caracte- 
ristică fostei Uniuni Sovietice: a păstrat o relati- 
vă tăcere în legătură cu multe teme fierbinţi, iar 
atunci când a cedat ceva — aparent dezintere- 
sată — a făcut-o pentru a câştiga altceva, pen- 
tru a nu pierde o oportunitate. Între timp econo- 
mia rusă dă semne de revenire, societatea se 

aşează uşor — uşor pe principii moderne, ase- 
mănătoare celor din societăţile occidentale, iar 
relaţiile internaţionale ale Rusiei sunt în faza 
de reviriment, depăşind se pare şocul dispariţi- 
ei fostului imperiu sovietic. Nu suntem convinşi 
că au dispărut principalele „idealuri” de nivel 
global, nici în mentalitatea conducătorilor, nici 
a oamenilor de rând, dar putem constata că 
acestea sunt mai puţin afişate. 

Evoluţiile geopolitice şi geostrategice 
cele mai spectaculoase ce au avut loc în ultimii 
cincisprezece ani, sunt legate, în principiu, de 
extinderea NATO şi a Uniunii Europene, unifi- 
carea Germaniei, disiparea lugoslavei, războa- 
iele din Golful Persic, dispariția regimului 
Saddam Hussein, războiul global antiterorist. 
Cea mai mare importanţă, în opinia noastră, 
pentru Rusia, o are extinderea NATO şi UE, 
ale căror limite teritoriale sau apropiat de fronti- 
erele Federaţiei Ruse. În alt plan dar în cu 
acest prim aspect, poziţia acestei ţări este 
semnificativ modificată şi în legătură cu situaţia 
implementării unor tratate şi acorduri internati- 
onale, ca Tratatul Forţelor Convenţionale în 
Europa (CFE), a celor privind rachetele cu rază 
medie şi mică, ori balistice, la care Federaţia 
Rusă este parte. Recentele măsuri destinate 
amplasării în Europa a elementelor sistemului 
american de apărare antirachetă au iritat mai 
toate nivelurile vieţii politico — militare ruse, de- 
clanşând o adevărată isterie la Moscova. 

Semnificative sunt, în acest context, 
cele mai importante evoluții ce au avut loc 
în Federația Rusă, în perioada post — sovieti- 
că. În plan intern, se pare că aceasta a făcut 
ordine în interiorul instrumentelor de putere, a 
adoptat strategii şi doctrine specifice, şi-a defi- 
nit poziţia faţă de principalele subiecte interna- 
tionale, făcând-o cunoscută cu tupeu. Obser- 
văm că principalele personaje ale căror glasuri 
se aud tot mai clar de la Moscova sunt oameni 
cultivați, cunoscuți şi recunoscuţi pe plan ex- 
tern în domeniul lor de activitate, iar cei de tea- 
pa lui Jirinovski ori Smirnov, figuri renumite ale 
primilor ani de după dispariția imperiului sovie- 
tic, au dispărut din viaţa publică a Rusiei. Soci- 
etatea rusă pare acum mai elevată, mai curată 
decât apărea în ultimul deceniu al secolului 
XX. Au ieşit în prim plan personalităţi politice şi 
militare noi, iar instituţiile de putere, inclusiv 
presa, par să se comporte mult mai democra- 
tic. Să sperăm că nu suntem martorii unei abili- 


tăți deosebite a guvernantilor ruşi de a ascun- 
de adevărata faţă a societăţii ruse. 


Pe plan extern, Federaţia Rusă şi-a 
asigurat un nou sistem de alianţe în care conti- 
nuă să aibă un rol conducător (Comunitatea 
Statelor Independente, Organizaţia Tratatului 
de Securitate Colectivă, Organizaţia de Coope- 
rare de la Shanghai), care constituie „relația 
cea mai importantă pentru politica externă a 
Rusiei”, conform ministrului rus al apărării, cu- 
prinsă într-un raport, din octombrie 2003. Con- 
comitent, Rusia a dezvoltat un sistem de relații 
satisfăcătoare cu NATO şi UE, iar în cadrul 
OSCE îşi cultivă, în continuare o poziție semni- 
ficativă pentru securitatea pe continentul euro- 
pean, deşi îşi menţine cu îndârjire poziţiile rigi- 
de în legătură cu conflictele din Caucaz şi 
Transnistria. În legătură cu aceste din urmă 
aspecte, trebuie subliniat că, deşi Federaţia 
Rusă şi-a asumat de nenumărate ori rolul de 
supervisor în diferite forumuri şi s-a implicat, 
de regulă cu rezultate pozitive, cel puţin pe ter- 
men scurt, în soluționarea acestora, nu a putut 
renunţa la dorința de conservare a avantajelor 
moştenite de la defunctul imperiu sovietic şi 
continuă să rămână parte şi mediator al aces- 
tora, în acelaşi timp. 


În planul securităţii naţionale, se con- 
stată în ultimii ani un reviriment semnificativ. 
Forțele Armate ale Federației Ruse au cu- 
noscut o schimbare pozitivă destul de vizibilă. 
Schimbarea a început cu stabilirea intereselor 
naționale de securitate şi reconsiderarea riscu- 
rilor şi amenințărilor la adresa ţării, categorisite 
acum, în trei componente: externe, interne şi 
transfrontaliere. În acest cadru, Rusia îşi men- 
ține opinia că, la începutul mileniului trei, situa- 
tia politico — militară nu elimină încă posibi- 
litatea unui conflict major în apropierea 
frontierelor Rusiei, care ar putea afecta inte- 
resele de securitate ale acesteia, sau a unui 
pericol militar direct la adresa securității 
Rusiei. Aprecierea acestor riscuri, făcută de 
specialiştii şi factorii de decizie ruşi, rămâne 
însă tributară fostelor concepții sovietice deoa- 
rece, prin includerea fostelor republici sovietice 
ori a teritoriilor aflate sub influență sovietică în 
zona de interes a Federaţiei Ruse, aceasta 
păstrează aceleaşi tendințe de stăpân al unei 
mari părți a lumii, prin care să poată justifica 
demersurile sale interne şi internaţionale. Con- 
form raportului ministrului apărării, în prezenţa 

preşedintelui Vladimir Putin, la Conferința cu 
personalul de conducere din Forțele Armate 
ale Federaţiei Ruse (2 octombrie 2003), sunt 
apreciate ca riscuri externe: dislocarea unor 
grupări de forțe în apropierea frontierelor ruse 
„Cu scopul de a lansa un atac militar împotriva 
Rusiei sau aliaţilor săi”; pericolul de a pune 
stăpânire politic sau militar pe o parte a teritori- 
ului Federaţiei Ruse; demonstrarea puterii mili- 
tare în apropierea frontierelor Rusiei; extinde- 
rea blocurilor şi a uniunilor în detrimentul secu- 
rităţii militare a Rusiei; dislocarea de trupe stră- 
ine pe teritoriul ţărilor vecine, fără acordul Ru- 
siei şi în afara sancţiunilor Consiliului de Secu- 
ritate al ONU; provocări armate, inclusiv ataca- 
rea facilităţilor militare ale Rusiei cu locaţia în 
state străine, precum şi a facilităților şi structu- 
rilor din ţările vecine ori aliate; acţiuni de împie- 
dicare a operaţiilor sistemelor de stat ori ale 
celor destinate managementului militar ale Ru- 
siei, ale forțelor nucleare strategice, ale siste- 
melor de avertizare timpurie, de apărare a ra- 
chetelor balistice, de control al spaţiului şi de 
stabilitate combativă a trupelor; acţiunile de 
împiedicare a accesului Rusiei la căile de 
transport strategic; discriminarea şi violarea 
drepturilor, libertăţilor şi intereselor legitime ale 
cetățenilor Rusiei aflați în gg 

țări străine; constituirea | 
unor grupări de forțe, care 5 = 
are ca urmare ruperea |. 
echilibrului de forțe în apro- 
pierea frontierelor Rusiei 
ori a aliaţilor săi şi în zone- 
le adiacente. 


Ca riscuri interne la (4 
adresa securităţii Rusiei, 
sunt considerate: folosirea 
forței în încercarea de a 
schimba regimul constituţi- 
onal şi de a viola integrita- 
tea teritorială a Rusiei; pla- 
nificarea, pregătirea şi exe- 
cutarea de acţiuni pentru a 
întrerupe şi  dezorganiza 
acţiunile instituţiilor puterii 
de stat şi de conducere, 
atacarea facilităţilor econo- 
mice şi militare ale statului, de sprijin al vieții, 
precum şi a infrastructurii informaţionale; crea- 
rea, înzestrarea, instruirea şi operaționalizarea 
unor formaţiuni ilegal înarmate; circulaţia ilega- 

lă în Federaţia Rusă a armelor, munițiilor şi 
materialelor explozive; operaţii de mare am- 
ploare ale crimei organizate, care ameninţă 
stabilitatea politică la nivelul membrilor Federa- 
tiei; acțiunile mişcărilor separatiste şi radicale, 
naţionalist-religioase din Rusia. 

Riscurile transfrontaliere, în opinia fac- 
torilor de decizie ruşi, sunt pericole politice, 
politico-militare şi militare la adresa intereselor 
şi securităţii Rusiei, care combină elementele 
riscurilor externe şi interne, fiind caracterizate 
de formă internă şi de esenţă externă, inclu- 
zând: crearea, înzestrarea, întreţinerea şi in- 
struirea formațiunilor şi grupurilor înarmate în 
alte state, cu scopul de a fi introduse pe terito- 
riul Rusiei ori aliaţilor săi; operaţiile grupurilor 
separatist — subversive, extremist — naţionalis- 
te ori religioase, sprijinite direct ori indirect din 
surse externe, destinate să submineze regimul 
constituțional al Rusiei, să amenințe integrita- 
tea teritorială şi siguranţa cetăţenilor acesteia; 
crima transfrontalieră, inclusiv activităţi de con- 
trabandă sau alte acţiuni ilegale, desfăşurate la 
un nivel care pune în pericol securitatea politi- 
co-militară a Rusiei ori stabilitatea aliaţilor săi; 
acţiuni informaţionale ostile Rusiei şi aliaţilor 


Vedere aeriană a Kremlinului 


internaţionale; traficul de droguri către teritoriul 
Rusiei ori în tranzit, pentru transport către alte 
țări. 

Se observă uşor rigiditatea în aborda- 

rea problemelor existente în acest secol, remi- 
niscențe ale fostului sistem totalitar sovietic, 
influenţele de tip război rece cu confruntarea 
de la bloc la bloc, precum şi mentalități depăşi- 
te, specifice relaţiilor internaţionale din secolul 
anterior. Totodată, prin auto-asumarea dreptu- 
lui de a-şi apăra aliaţii, transpar intenţiile 
nemărturisite ale responsabililor de la Moscova 
de hegemonie regională şi, mai mult, de influ- 
enţare a unei părți cât mai mari a lumii . Nu în 
ultimul rând, justificate de atâtea riscuri şi ame- 
nințări, de aici pornesc şi izvoarele misiunilor 
Forțelor Armate, definite prin acelaşi raport al 
ministrului apărării, destinate prevenirii riscuri- 
lor militare şi politico-militare, asigurării intere- 
selor economice şi politice, executării operatii- 
lor pe timp de pace, întrebuinţării forțelor ar- 
mate pentru asigurarea securităţii Federaţiei 
Ruse. 


Între timp, au avut loc câteva eveni- 
mente internaţionale semnificative pentru ana- 
liza noastră, la care Moscova a fost una din 
părţile implicate. În primul rând, vizita la Mos- 
cova a secretarului de stat al SUA, 
Condoleeza Rice, din perioada 14 -15 mai 
2007. Aşteptate cu mult interes, mai ales în 
capitala rusă dar şi în diferite cancelarii euro- 
pene, discuțiile s-au concentrat pe câteva teme 
actuale ale colaborării bilaterale: amplasarea 
în Europa a elementelor sistemului american 
de apărare antirachetă, ratificarea acordului de 
adaptare a Tratatului CFE, statutul viitor al pro- 
vinciei Kosovo. Deşi discuţiile au avut un ca- 
racter preponderent practic, părţile şi-au menti- 
nut poziţiile anterioare şi nu au făcut concesii. 
Ca urmare, rezultatele au fost aproape nule. 
Singurele aspecte la care poziţiile s-au apropi- 
at sunt legate de îngrijorarea ambelor părți, 
determinată de înrăutățirea relaţiilor lor bilate- 
rale şi dorința de a reduce tonul în retorica pu- 
blică privind starea relațiilor dintre SUA şi Ru- 
sia, părțile convenind ca aspectele esenţiale 
aflate în dezacord să fie analizate la o viitoare 
întâlnire “doi plus doi” (miniştrii de externe şi ai 
apărării ai celor două părţi), care ar putea avea 
loc în toamna acestui an. 

Apoi, a avut loc Summitul Uniunea 
Europeană - Federaţia Rusă, de la Samara, 
F. Rusă, din perioada 17 - 18 mai a. c., care nu 
a adus rezultate mai substanţiale, concrete 
pentru Rusia, deşi credem noi că cel puţin par- 
tea rusă ar fi avut nevoie. În acest sens, la 


conferința de presă finală, preşedintele rus a 
afirmat că “participanţii la Summitul Rusia - UE 
s-au înțeles aproape asupra tuturor probleme- 
lor, cu excepția problemelor deosebite legate 
de egoismul economic al unor ţări” (Polonia, în 
problema importurilor de carne - n.a.), dorind 


de fapt să arunce pisica în curtea UE. 


Scopul declarat al reuniunii, conform 
celor declarate de ambele părţi - semnarea 
unui nou acord bilateral UE - Rusia - nu a fost 
atins, deoarece “părţile nu au putut nicicum să 
treacă la discuţii privind noua înțelegere de 
parteneriat şi cooperare”, arată Rossiiskaia 
Gazeta din 19 mai a. c., adăugând ce a spus 
preşedintele Putin: “noi nu dramatizăm situaţia, 
înțelegând că, înainte de a trece la negocieri, 
UE trebuie să rezolve divergenţele interne”. În 
această situaţie, Rusia se vede nevoită să aş- 
tepte noi oportunităţi pentru a-şi îndeplini țeluri- 
le geopolitice istorice. 

Nici întâlnirea Bush - Putin, de la 
începutul lunii iulie 2007, nu a salvat situaţia, 
discuţiile banale şi cu aspect de vacanţă, dintre 
cei doi lideri, rămânând cantonate într-un viitor 
mai îndepărtat — menţinerea unor relaţii bilate- 
rale pozitive între cele două ţări şi după ce 
aceştia nu vor mai fi la putere, reluarea dialo- 
gului bilateral pe problemele urgente ale relații- 
lor SUA - Moscova, realizarea unui sistem co- 
mun de avertizare timpurie cu implicarea Rusi- 
ei, SUA şi statelor europene, ori folosirea în 
comun a facilităților de avertizare timpurie de la 
Gabala. 


Noile_orientări ale factorilor respon- 
sabili de la Moscova, printre altele, se materia- 


lizează, deocamdată, în poziţiile adoptate în 
conjuncturi diferite, în prezentarea opiniilor şi 
atitudinilor față de evoluţiile geopolitice şi 
geostrategice, uneori chiar în documente ofici- 
ale, de către persoane cu poziţii importante — 
miniştrii de externe şi apărare, adjuncţi ai aces- 
tora, la nivelul şefiei guvernului şi chiar la nive- 
lul preşedintelui Federaţiei Ruse. În această 
privință putem identifica o abordare concertată 
şi unitară a subiectelor fierbinţi, care se materi- 
alizează prin două maniere de abordare a 
subiectelor fierbinţi pentru prezervarea intere- 
selor şi atingerea scopurilor actuale ale politicii 
externe a Federaţiei Ruse: una rigidă, chiar 
brutală, de forță, cu specific geopolitic şi 
geostrategic, şi alta flexibilă, chiar amabilă, dar 
abilă, de punere sub control a utilizării resurse- 


94 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


lor de provenienţă rusă ori euroasiatică. 


În prezent, prima variantă de aborda- 
re a subiectelor internaţionale se concentrează 
în jurul amplasării în Europa a elementelor 
sistemului american de apărare antirachetă 
şi în legătură cu Tratatul CFE. După extinde- 
rea NATO şi UE şi declanşarea acțiunilor 
antiteroriste din Afganistan şi Irak, în opinia 
factorilor responsabili de la Moscova, influența 
americană se mută asupra Ucrainei şi 
Georgiei, care îşi manifestă interesul pentru 
accederea în aceste alianțe. Mai mult, SUA 
doresc să instaleze în Europa şi Alaska ele- 
mente ale scutului antirachetă pentru a putea 
intercepta pe traiectoria mediană eventualele 
rachete balistice lansate de Iran şi Coreea de 
Nord destinate să lovească obiective de pe 
teritoriul SUA. Logica americană este simplă: 
traiectoria acestor rachete trece exact peste 
aceste locaţii şi numai în această porțiune a 
traiectoriei pot fi interceptate şi lovite de rache- 
tele antirachetă. Posibilitatea anihilării rachete- 
lor iraniene pe traiectoria mediană a zborului 
acestora creează beneficii şi pentru statele eu- 
ropene, care se tem încă de o eventuală con- 
fruntare militară cu Rusia, dar unele doresc 
analizarea acestor aspecte sub egida NATO. 


Desigur că sub aspect tehnologic, cel 
mai bun instrument de apărare îl poate oferi 
europenilor numai SUA, de departe cel mai 
avansat factor de securitate, la nivel global. 
Analiştii Stratfor afirmă că, din punct de vedere 
strategic, sistemul american destinat împotriva 
rachetelor iraniene reprezintă, în acelaşi timp, 
cel mai sigur instrument de apărare la dispozi- 
tia Europei, într-o eventuală confruntare cu ca- 
pacităţile militare ruse, iar când Moscova devi- 
ne tot mai agresivă în termeni economici şi po- 
litici, această afirmaţie capătă sens. 


Atitudinea Federaţiei Ruse a fost 
destul de vehementă, incluzând reacţii ale 
ministrului de externe — care a adus în atenţie 
evoluţia implementării tratatelor internaţionale 
şi bilaterale ale Rusiei cu NATO, UE şi Statele 
Unite, referitoare la reducerea / interzicerea 
rachetelor balistice şi a celor cu rază medie şi 
mică de acţiune, al controlului armamentelor 
convenţionale —, ale comandanților diferitelor 
categorii de forțe militare ruse (rachete strate- 
gice, nucleare strategice etc.) — care nu s-au 
sfiit să afirme că mijloacele de care dispune 
Federaţia Rusă permit lovirea şi distrugerea 

elementelor sistemului american de apărare 
antirachetă ce vor fi amplasate în Europa. Nu 
în ultimul rând, intervențiile preşedintelui rus, 
Vladimir Putin, au semnificaţie deosebită şi 
denotă hotărârea cu care Rusia îşi apără inte- 
resele, în acest domeniu. Aspectele esenţiale 
ale acestei teme, privite prin prisma reproşuri- 
lor părţii ruse, sunt: amplasarea de baze milita- 
re americane şi instalarea mai multor sisteme 
militare de observare şi supraveghere în ţările 
nou intrate în NATO — Ţările Baltice, Bulgaria, 
Cehia, Polonia şi România — şi nerespectarea 
de către SUA, în principal, a angajamentelor 
privind ratificarea Tratatului CFE adaptat. 


Aceste motive, după cum a afirmat pre- 
şedintele Putin, la 26 aprilie 2007, ar putea de- 
termina Rusia să adopte un moratoriu referitor 
la implementarea Tratatului privind Forţele Ar- 
mate Convenţionale în Europa (CFE) până la 
ratificarea variantei adaptate a tratatului de că- 
tre toți membrii NATO,. Ulterior, au apărut pro- 
puneri prezentate la Viena de ministrul afaceri- 
lor externe al Federaţiei Ruse. Serghei Lavrov 
a informat reprezentanții ţărilor membre OSCE 
prezenţi la reuniunea comună a Comitetului 
permanent al OSCE şi a Forumului de coope- 
rare în domeniul securităţii al acestei organiza- 
tii, care a avut loc la Viena, la 23 mai a. c., că 
“Rusia intenţionează, în cel mai scurt timp, să 
declanşeze o iniţiativă privind convocarea unei 
conferințe extraordinare a statelor participan- 
te la Tratatul CFE, pentru a “debloca situaţia 
absurdă ce s-a format în sfera controlului ar- 
mamentelor”. 


Ceea ce s-a întâmplat până la urmă. La 
inițiativa Federaţiei Ruse, OSCE a desfăşurat 
Conferinţa extraordinară a statelor participante 
la Tratatul CFE, pe 11 — 12 iunie a. c. Poziţia 
Federaţiei Ruse la această conferinţă a fost 
făcută publică într-un document circulat pe tim- 
pul activităţii, în care aceasta prezintă 
„circumstanţele deosebite referitoare la Trata- 
tul CFE” ce au determinat Rusia să adopte ati- 
tudinea tranşantă privind convocarea conferin- 
tei. În fapt, Rusia acuză ţările occidentale şi 
NATO că au depăşit limitele de grup prevăzute 
de Tratatul CFE ca urmare a extinderii alianţei, 
că ţările foste membre ale Tratatului de la Var- 
şovia nou intrate în NATO -— Bulgaria, Ungaria, 
Polonia, România, Slovacia şi Cehia — se sus- 
trag de la formalizarea schimbărilor din compu- 
nerea grupurilor de state participante la tratatul 

CFE. Acuzaţiile părţii ruse continuă cu detalie- 
rea influenţei negative a „dislocării planificate 
de armamente convenţionale ale SUA” pe teri- 
toriile Bulgariei şi României, precum şi cu 
neîndeplinirea de către o serie de state partici- 
pante a angajamentelor politice de ratificare a 
Acordului de adaptare a Tratatului CFE şi la 
corectarea plafoanelor teritoriale, în timp ce 
Federaţia Rusă „s-a încadrat în plafoanele 
convenite”, şi-a retras toate armamentele şi 
tehnica limitate prin tratat (este vorba de 364 
piese evacuate ori distruse, respectiv 42 eşa- 
loane de materiale militare) de pe teritoriul Re- 
publicii Moldova, iar în Georgia acestea „au 
fost aduse la parametrii dislocării temporare de 
bază” (rămânând 82 tancuri, 241 vehicule blin- 
date de luptă şi 140 sisteme de artilerie). La 
toate aceste reproşuri Federaţia Rusă adaugă 
efectele negative ale neparticipării Estoniei, 
Letoniei şi Lituaniei la Acordul Final al Confe- 
rinței CFE de la Istanbul (17 — 19 noiembrie 
1999). În acest timp, se arată în continuare în 
document, SUA şi NATO au instalat noi baze 
militare în ţările nou intrate în alianță, au adus 
echipamente şi aparatură cu care, de pe terito- 
riul Țărilor Baltice de exemplu, se poate su- 
praveghea teritoriul rus pe o adâncime de 500 
km şi o altitudine de până la 30 km. De aseme- 
nea, se au în vedere bazele americane deschi- 
se pe teritoriul Bulgariei şi României (ţări pe 
care Moscova le consideră de jure — din punc- 
tul de vedere al Tratatului CFE iniţial — încă 
membre ale Tratatului de la Varşovia?) şi mai 
noile măsuri de amplasare în Cehia şi Polonia 
a elementelor sistemului american de apărare 
antirachetă. Cert este că această conferinţă 
extraordinară a OSCE s-a încheiat fără rezulta- 
te concrete, ceea ce a dus la al doilea pas al 
Federaţiei Ruse în acest domeniu. 


Următoarea mutare a Rusiei a fost de- 
clararea moratoriului privind implementarea 
Tratatului CFE şi a acordurilor legate de aces- 
ta, preşedintele Putin semnând ordinul de sus- 
pendare, după cum a comunicat, la 14 iulie 
2007, agenţia Ria Novosti. Acţiunea Tratatului 
CFE încetează pentru Federaţia Rusă la 150 
zile de la data primirii notificării corespunzătoa- 
re, dar această suspendare va fi valabilă, potri- 
vit explicaţiilor date în ordinul preşedintelui rus, 
„până când ţările NATO vor ratifica Acordul 
privind adaptarea şi vor începe implementarea 
benevolă a acestui document”. 


Cea de a doua modalitate de aborda- 
re a subiectelor de dispută este materializată 
de măsurile adoptate în ultimul timp, dar mai 
ales de planurile viitoare ale Federaţiei Ruse 
pentru a deține controlul asupra resurselor de 
petrol şi gaze naturale de care depind în mare 
măsură statele din Europa. Sunt deja de noto- 
rietate publică renegocierea cu unii beneficiari, 
printre care şi România, a preţului acestor pro- 
duse ori dificultăţile cu care s-au confruntat 
unele ţări ce s-au dezlipit de la “sânul mamei 
Rusia” şi, fie au intrat în NATO fie şi-au expri- 
mat intenţia de a adera la această alianţă. Mai 
nou, Rusia planifică să investească în infras- 
tructura de transport şi prelucrare pentru ex- 
portul petrolului şi gazelor naturale. Dacă până 
acum, în mod tradiţional, Rusia aştepta ca be- 
neficiarii străini să dezvolte această infrastruc- 
tură, deja compania de stat Transneft planifică 
să finanţeze prima etapă a conductei de petrol 
Siberia Orientală — Oceanul Pacific, al cărei 
cost este evaluat acum la 11 miliarde USD, 
potrivit ziarului The Moscow Times din 14 fe- 
bruarie 2007. Prin acest pas, statul rus ar pu- 
tea prelua controlul complet al furnizării în Ori- 
entul Îndepărtat de resurse energetice de origi- 
ne rusă şi euroasiatică, cu posibilitatea de a 
avea beneficii importante în plan economic şi 
geopolitic. Potrivit unei analize a Stratfor, con- 
ducta ar urma să aibă 2 566 mile, de la Lacul 
BAIKAL până la VLADIVOSTOK, în Orientul 
Îndepărtat rus, din care o porţiune — până la 
Skovorodino — cu capacitate de 600 000 barili 
pe zi, iar cea de a doua porțiune, cu capacita- 
tea de 1 milion de barili pe zi, pentru a putea 
prelua fluxul de petrol din depozitele câmpuri- 
lor petroliere din Siberia. La capătul acestei 
conducte, Rusia intenţionează să construiască 
o rafinărie de petrol pentru prelucrarea petrolu- 
lui, care poate fi astfel valorificat la preţuri su- 
perioare, oferind o alternativă energetică pen- 
tru principalii posibili beneficiari: China, Japo- 
nia şi Coreea de Sud. 

Dar această abordare a fost extinsă şi 
la Europa de Nord, unde Federaţia Rusă im- 
plementează aceeaşi soluţie. Potrivit publicați- 
ei Eurasia Daily Monitor, din 19 aprilie 2007, 
citând agenţia Interfax, RIA Novosti din 17 
aprilie a. c., preşedintele aceleiaşi companii 
petroliere, Transneft, Semyon Vainshtok şi ad- 
junctul ministrului rus al industriei şi energiei, 
Andrei Dementiev, au declarat la Moscova, la 
o conferinţă internaţională pe tema transportu- 

lui petrolului că “în prezent, extinderea siste- 
mului baltic de conducte este prioritatea numă- 
rul unu a Guvernului Rusiei pentru transportul 
petrolului”. Actualul sistem livrează anual, pen- 
tru suplimentarea livrărilor către Europa Occi- 
dentală, 75 milioane tone de petrol din interio- 
rul Rusiei către portul Primorsk, aflat la capul 
teritoriului Rusiei la Marea Nordului. Sistemul 
extins vizează construirea celei de a doua fa- 
ze, cu capacitate de încă 75 milioane tone 
anual, precum şi capacităţile de preluare co- 
respunzătoare, în portul Primorsk. Guvernul 
rus intenţionează să redirecționeze o mare 
parte din fluxul de petrolul ce, în prezent, este 
livrat prin conducta Drujba, via Belarus şi Ucra- 
ina, către teritoriile țărilor membre ale Uniunii 
Europene, având în vedere disputele din ultimii 
ani referitoare la taxele de export către ţările 
de tranzit. Prin acest proiect, Federaţia Rusă 
obține nu numai evitarea viitoarelor asperități 
cu Belarus, Lituania şi Ucraina, ci şi controlul 
complet asupra fluxului de petrol rusesc ce se 
va livra spre occidentul Europei. O simplă ope- 
raţie aritmetică ne duce la rezultatul acestei 
intenţii: atingerea unui nivel de 150 milioane 
tone petrol rusesc exportat anual în Europa 
occidentală de către Rusia, fără alt intermediar 
care să poată interveni în acest proces, chiar 
dacă investiţia ar putea depăşi 2,5 miliarde 
USD, într-un an şi jumătate, după cum susţine 
Komersant, în numărul său din 12 aprilie 2007. 


Aceste proiecte sunt de natură eco- 
nomică, politică şi strategică în acelaşi 
timp, ceea ce ne face să credem că, Rusia a 
schimbat ceva din registrul armelor cu care 
înfruntă Europa şi omenirea. Prin aceste evolu- 
tii, simțind că se apropie sfârşitul perioadei de 
tranziție declanşat de disiparea imperiului sovi- 
etic, Federaţia Rusă urmăreşte să redobân- 
dească ceea ce a pierdut acum peste cincis- 
prezece ani — statutul de mare putere mondia- 
lă, cu influenţă în toate zonele lumii, pentru a 
putea trata de la egal la egal cu Europa şi cu 
SUA. 


Finalizarea proiectului conductei petroli- 
ere transsiberiene, prin asigurarea unei alter- 
native energetice pentru China, Japonia şi Co- 
reea de Sud poate avea beneficii economice — 
în subsidiar — dar în primul rând beneficii politi- 
ce şi strategice, ceea ce pare fi o „bună aface- 
re de bună intenţie şi de influență”, subliniază 
Stratfor. Finalizarea proiectului petrolier nord 

european are aceleaşi valenţe, în opinia noas- 
tră, ceea ce ne duce cu gândul la testamentul 
unui ţar rus, tot mai departe de a fi realizat. 


X X 
xX 


În opțiunea noastră, Federația Rusă 
urmăreşte un plan de revitalizare a poziției sale 
în plan internațional, pentru a putea juca din 
nou un rol semnificativ la nivel global, dacă nu 
la egalitate cu SUA — cel puțin în acest mo- 
ment, realitățile interne ruse şi cele internaţio- 
nale nu o favorizează — atunci măcar în planul 
secund, loc pentru care rivalizează cu China, 
angajată deschis în această confruntare cu 
SUA la mijlocul anului 2007. O dispută ameri- 
cano — chineză la nivel mondial, indiferent de 
domeniul la care se referă, nu ar fi deloc pe 
placul Rusiei, chiar dacă uneori „când doi se 
ceartă al treilea câştigă”. Mentinerea Federaţiei 
Ruse într-un con de umbră al relaţiilor internați- 
onale nu poate fi acceptată de aceasta, după 
aproape două decenii de aşteptare în această 
poziţie şi, probabil, după aprecierea factorilor 
responsabili de la Moscova, a sosit momentul 
revenirii în prim planul vieţii mondiale. 


La această concluzie ne mai conduce 
un alt aspect, aparent banal, de ordin istoric: 
este vorba de un ciclu întâlnit în evoluţia mai 
multor state, pe parcursul evoluţiei lor istorice. 
Aşa cum Germania a crescut şi a decăzut de 
mai multe ori, aşa şi Rusia a cunoscut acest 
ciclu de creştere şi descreştere, de mai multe 
ori, în evoluţia sa, în ultimele două sute de ani. 
Ciclul Rusiei pare să fie mai rar, ca periodicita- 
te dar mai profund ca amplitudine a proceselor 
şi ca implicaţii interne şi internaţionale. De fie- 
care dată, atât Rusia cât şi alte state care au 
cunoscut acest fenomen, s-au ridicat şi cel pu- 
țin au revenit la nivelul anterior, alteori au de- 
păşit acest nivel. Colapsul Uniunii Sovietice de 
la sfârşitul secolului XX a fost dur şi brusc pen- 
tru popoarele respective, a dus la apariția mai 
multor state independente pe harta lumii, unele 
fără prea multă experienţă în dezvoltarea de 
sine stătătoare, ceea ce le-a adus mai multe 
efecte negative decât pozitive. 


Considerăm că, în prezent, Federaţia 
Rusă joacă o miză destul de importantă pentru 
poziţia sa viitoare în lume. Deşi ameninţă cu 
ieşirea din Tratatul CFE, Rusia nu ar avea ni- 
mic de câştigat din această mişcare, ci numai 

de pierdut. Ar putea pierde relaţiile de 
parteneriat şi cooperare cu NATO şi UE, în 
Europa, precum şi apropierea de SUA pe care 
a obținut-o cu costuri importante. Mai repede 
Rusia doreşte, pe de o parte, intrarea în vigoa- 
re a Acordului de adaptare a Tratatului CFE, 
prin care ar putea obţine o sporire a posibilităţii 
de supraveghere şi limitarea armamentelor în 
Europa, chiar de reducere a acestora - în spe- 
cial în apropierea frontierelor sale - şi, pe de 
altă parte, eliminarea ori cel puţin amânarea 
amplasării în Europa a elementelor sistemului 
american de apărare antirachetă, concomitent 
cu întârzierea retragerii echipamentelor ruse 
din Transnistria şi Caucaz. Şi pentru că aceste 
dorințe nu pot fi exprimate direct pentru că nu 
ar fi acceptate, atunci Rusia forțează nota prin 
solicitări de altă natură, chiar prin şantaj, spe- 
rând să ajungă la rezultatele dorite. 

Întrebarea ce se poate pune acum es- 
te până unde va forța Rusia aceste demer- 
suri. Dacă va continua dezvoltarea sa eco- 
nomică, socială şi militară, până la ce nivel 
se va ridica din nou Rusia? Până la nivelul 
de evoluție socială, economică şi militară 
avut anterior sau va depăşi acest nivel? Şi 
dacă va reuşi să depăşească ceea ce a fost 
Uniunea Sovietică în secolul anterior, cu ce 
costuri şi ce va însemna acest lucru pentru 
omenire? Ştiu oare, acum, responsabilii de la 
Moscova ce va trebui să facă pentru a îndeplini 
acest ţel? Se pare că da. 


Rusia: cine va fi următorul preşedinte? 
Nicolae PERHAIȚĂ 


Terminarea mandatului la Preşe- 
dinţia Federaţiei Ruse de către Vladimir Putin a 
pus în dezbaterea cercurilor politice şi de me- 
dia ruseşti, dar şi a celor occidentale problema 
succesorului la Kremlin. De câteva luni, analiş- 
tii politici şi presa scot în 
“prim plan doi posibili 
candidaţi, dintre care se 
va alege noul preşedin- 
te. 


~ Unul dintre aceştia, 
Dimitri Medvedev, prim 
vicepremier, este credi- 
tat de ultimul sondaj de 
opinie, realizat în luna 
mai a.c., cu 34% din vo- 


Dimitri 


turi în cadrul cursei prezidențiale din 2008, în- 
registrând o creştere de 5% față de un sondaj 
realizat în aprilie. Principalul contracandidat, 
prim vicepremierul Serghei Ivanov, este credi- 
tat cu 31% din optiuni, la fel ca la ultimul son- 
daj. 

Cei doi sunt apropiaţi ai actualului pre- 
şedinte şi sunt consideraţi ca principali candi- 
daţi la alegerile prezidenţiale din 2 martie 
2008, deşi nici unul nu şi-a anunţat oficial in- 
tenţia de a candida. 


În sondajul din luna mai, liderul naţiona- 
list Vladimir Jirinovski este creditat cu 13% din 
opțiuni, iar liderul Partidului Comunist, Ghenadi 
Zuganov, cu 12%. 


Cei care speră că schimbarea liderului 
la Kremlin ar putea însemna o schimbare în 
politica externă rusă mai au de aşteptat. Consi- 
derat principalul candidat, chiar dacă intervie- 
vaţii la sondaje mai au unele ezitări, Serghei 
Ivanov a ţinut relativ recent o conferință de pre- 
să în cadrul căreia a comentat o gamă largă de 
subiecte, începând cu securitatea globală şi 
terminând cu sportul pentru copii, care a fost 
considerată de analişti ca o prezentare a plat- 
formei sale de campanie. 


Ca şi Putin, Ivanov critică vehement 
planul Statelor Unite de amplasare a sistemului 
de apărare antirachetă în Polonia şi Cehia şi 
nu crede că intenţia părţii americane este de a 
respinge o potenţială ameninţare cu rachete 
din Iran şi alte state criminale. Ivanov spune că 
radarul pe care SUA intenţionează să-l ampla- 
seze în Cehia este capabil să scaneze spațiul 
aerian pînă la Munţii Ural. 


Ivanov declară că Rusia nu intenţionea- 
ză să amplaseze un sistem similar de apărare 
împotriva rachetelor strategice, dar va lua 
„măsuri adecvate” pentru a răspunde acţiunii 
americane. „Pentru orice scut se poate găsi o 


sabie mai eficientă”, 
spune Ivanov, 
referindu-se la faptul 


că Rusia deţine deja 
rachete capabile să 
penetreze orice poten- 
tial sistem antirachetă 
şi va dezvolta arme 
mai performante. e 


Serghei Ivanov 
critică şi Tratatul asu- 


Serg nahov 

pra rachetelor cu rază intermediară de acţiune 
semnat în 1987, pe care îl cataloghează ca o 
relicvă a Războiului Rece. Totuşi, Rusia nu se 
va retrage din tratat, chiar dacă de la semna- 
rea acestuia mai multe ţări, unele din apropie- 
rea graniţelor ruse, au construit rachete cu ra- 
ză intermediară de acţiune. De asemenea, 
Ivanov susține anunţatul, de către preşedintele 
Putin, moratoriu privind Tratatul CFE, care limi- 
tează cantitățile de armament convenţional în 
Europa, un tratat pe care îl consideră ca fiind 
un produs al aceluiaşi Război Rece. Nu este 
lipsit de interes faptul că moratoriul a fost de- 
clarat, după ce statele membre NATO au refu- 
zat să ratifice o versiune modificată în 1999 a 
tratatului, solicitând la schimb retragerea trupe- 
lor ruse din Georgia şi Moldova (Transnistria). 


Pentru viitorul situaţiei politico-militare 
globale, este semnificativă declaraţia lui Ivanov 
prin care a respins opiniile privind apariţia unui 
nou război rece şi a apreciat cooperarea pro- 
ductivă dintre Rusia şi SUA în prevenirea proli- 
ferării armelor de distrugere în masă. „Rusia 
nu este Uniunea Sovietică şi nu intenţionează 
să se angajeze într-o nouă cursă a înarmărilor, 
bugetul ei militar fiind o dovadă în acest sens 
(2,7% din produsul naţional brut), arată 
Ivanov. 


În vârstă de 54 ani, Ivanov s-a născut 
la Sankt Petersburg, la 31 ianuarie 1953. Este 
absolvent al Facultăţii de Filologie şi a intrat în 
KGB în 1976. Este căsătorit şi tatăl a doi co- 
pii. Serghei Ivanov pare un om rigid, dar în afa- 
ra cadrului oficial este amuzant, dă dovadă de 
rafinament şi este preocupat să-şi seducă in- 
terlocutorii. Vorbeşte foarte bine engleza şi su- 
edeza. Apropierea de preşedintele Putin este 
exemplificată şi de faptul că ţinutele şi intonaţii- 
le celor doi sunt aproape similare. 

Înainte de a fi numit în funcţia de prim 
vicepremier, în februarie a.c., Serghei Ivanov, 
a fost ministru al apărării timp de peste saşe 
ani. A fost coleg cu preşedintele Putin în KGB 
la St. Petersburg în anii '70, îndeplinind misiuni 
sub acoperire în Marea Britanie, Suedia şi 
Kenia. A evoluat în funcţie pe traseul urmat de 
Putin. Funcţia de director adjunct al Serviciului 
Federal de Securitate FSB a preluat-o în 1998, 
atunci când Putin devenea director general al 
acestui serviciu. In 1999, este numit membru 
în Consiliul de Securitate al ţării, după ce 
Vladimir Putin era numit prim ministru şi demi- 


99 


siona din acest organism. După un an Putin 
ajungea preşedintele Federaţiei Ruse. 


Mult mai liberalul Dimitri Medvedev era 
singurul prim vicepremier înainte ca preşedin- 
tele Putin să creeze încă o astfel de poziţie 
pentru Ivanov, ceea ce poate fi un indiciu că 
ambii sunt în pregătire pentru cursa prezidenti- 
ală. Un candidat care are sprijinul preşedintelui 
Putin are marele avantaj oferit de influența 
Kremlinului asupra mijloacelor media din Ru- 
sia. Prin intermediul acestor mijloace, 
Medvedev a devenit cunoscut datorită proiec- 
telor sale privind sănătatea, educația şi con- 
strucţia de locuinţe, iar prestația sa la ultimul 
Forum Economic Mondial de la Davos a fost 
apreciată de toţi participanții şi bine prezentată 
în media rusă. 

Medvedev este însă mai tânăr, fiind 
născut la 14 septembrie 1965, tot la Sankt 
Petersburg. 


Preşedintele Putin nu a sugerat că ar 
susține pe unul dintre cei doi potenţiali candi- 
daţi, dar trebuie remarcat faptul că Serghei 
Ivanov are sprijinul actualilor şi foştilor ofițeri 
FSB (KGB), a căror influenţă asupra Kremlinu- 
lui este cunoscută. Dimitri Medvedev are în 
spatele său gigantul Gazprom, al cărui director 
a fost înainte de a ajunge în guvern. Preşedin- 
tele Putin susţine că nu există un „succesor”, ci 
mai mulţi candidaţi care se vor confrunta cu 
opțiunea electoratului rus. 


Pentru Vladimir Putin posibilul succe- 
sor ar trebui să continue politicile urmate de 
Federaţia Rusă în ultimii ani. Popularitatea pre- 
şedintelui va fi determinantă în desemnarea 
celui care va obţine votul alegătorilor, atunci 
când Putin va da un semnal că susţine pe unul 
dintre candidați. 


Lista posibililor candidaţi mai cuprinde 
nume precum Valentina Matvienko, guverna- 
toarea regiunii Sankt Petersburg, Vladimir 
lakunin, fost agent KGB, directorul căilor ferate 
ruse, Serghei Sobianin, şeful Secretariatului 
Preşedinţiei, Dimitri Kozak, trimisul special al 
preşedintelui în Caucaz, Boris Grizlov, preşe- 
dintele Camerei inferioare a Parlamentului rus, 
şi Serghei Cemizov, directorul monopolului de 
stat al armamentelor şi fost coleg al lui Putin. 
Nu sunt însă excluse nici candidaturi-surpriză, 
unul dintre numele vehiculate fiind cel al minis- 
trului de externe, Serghei Lavrov. 

Este de aşteptat ca în următoarea pe- 
rioadă cei doi candidaţi favoriți să-şi intensifice 
discursurile electorale pentru a acumula cât 
mai mult capital electoral şi a se detaşa în son- 
daje. Dar dacă Serghei Ivanov va trebui să 
continue traseul urmat de fostul său camarad, 
atunci numele viitorului preşedinte este ca şi 
cunoscut, celălalt candidat favorit urmând a 
ocupa funcția de prim ministru. 


Arctica - un spațiu râvnit pentru imensele 
sale zăcăminte de petrol şi gaze 
lonel BUCUROIU 


Arctica este un imens teritoriu care, con- 
form US Geological Survey - agenţie guverna- 
mentală ştiinţifică specializată în hidrocarburi -, 
adăposteşte 
peste 25% 
din rezervele 
mondiale de 
petrol şi ga- 
ze, fapt ce a 
“determinat 
= ca, în ultime- 
le săptă- 
mâni, numă- 
rul expeditii- 
lor spre Polul 
Nord să crească simţitor şi tot mai multe ţări să 
se arate interesate în a-şi revendica porțiuni 
ale zonei îngheţate. Aceasta, cu atât mai mult 
cu cât se întrevede că resursele naturale pe 
care le ascunde calota glaciară ar putea de- 
veni mai uşor de exploatat odată cu accentua- 
rea încălzirii globale, care va topi o parte dintre 
ghețari. 

În aceste condiţii, Polul Nord pare să cre- 
eze tot mai multe tensiuni între statele care vor 
să-l revendice, respectiv: Rusia, SUA, Canada, 
Danemarca şi Norvegia. 


Rusia declanşează cursa pentru revendica- 
rea Arcticii 

Rivalitatea dintre aceste ţări s-a accentu- 
at la sfârşitul lunii iulie 2007, când o expediţie 
ştiinţifică formată din două nave ruseşti, nava 
de cercetare Akademik Fedorov şi spărgătorul 
de gheaţă cu propulsie nucleară Rossia, au 
plecat din portul Murmansk spre Polul Nord în 
vederea studierii platoului continental al Ocea- 
nului Arctic. 


Dincolo de interesul ştiinţific, expediţia 
“Arctic 2007” a avut şi un pronunțat caracter 
politic, exploratorilor şi omului de ştiinţă Anatoli 
Sagalevici adăugându-se doi parlamentari, 
Artur Chilingarov şi Vladimir Gruzdev, primul, 
în calitate de vice-preşedinte al Dumei de Stat, 
fiind şi conducătorul expediției. Odată ajunşi la 
destinaţie, aceştia s-au scufundat cu două 
mini-submarine autopropulsate, MIR I şi MIR II, 
amplasând, la data de 2 august, la o adâncime 
de 4261 m., un steag rusesc şi un mesaj pen- 
tru generaţiile viitoare. 


Expediția rusă a avut drept scop să adu- 
ne noi dovezi care să susțină ideea că lanțuri- 
le muntoase subacvatice ce se întind între Si- 
beria şi Groenlanda, cunoscute sub denumirea 
de “dorsala Lomonosov”, constituie o prelungi- 
re geologică a plat- 
formei continentale 
a Rusiei, astfel în- 
cât Moscova să o 
poată revendica în 
cadrul Convenţiei 
Naţiunilor Unite 
asupra drepturilor 
mării. Acest lucru a 
fost recunoscut 
însuşi de parla- 
mentarul Artur Chilingarov, care înainte de ple- 
carea expediției, declara că aceasta va ajuta 
Rusia să avanseze în revendicarea acestor 
regiuni, susținând că “Arctica este a noastră şi 
noi trebuie să dovedim prezența noastră aici”. 
De fapt, expediţia a fost o decizie a Kremlinu- 
lui, preşedintele Vladimir Putin declarând, într- 
un discurs din luna mai, că se vor face eforturi 
pentru prezervarea “intereselor strategice, eco- 
nomice, ştiinţifice şi de apărare ale Rusiei” în 
Arctica. 


Că planurile Moscovei în privinţa Polului 
Nord sunt de luat în seamă o demonstrează şi 
declaraţiile din timpul conferinţei de presă, du- 
pă revenirea în țară a exploratorilor ruşi, în ca- 
drul căreia şi-au anunţat intenţia de a reveni în 
regiune la sfârşitul acestui an. “Rusia îşi va 
consolida poziția în Oceanul Arctic”, a declarat 
Chilingarov, precizând că, după toate probabili- 
tăţile, noua misiune de explorare va avea loc în 
noiembrie. Parlamentarul a declarat, la întoar- 
cere, că este mândru de faptul că steagul Ru- 
siei a ajuns pe fundul Oceanului Arctic, chiar în 
dreptul Polului Nord Geografic, respingând 

criticile la adresa expediției pe care a condus- M a i 
o. “Arcticul a fost dintotdeauna al Rusiei şi va mule tări 
rămâne al Rusiei”, a precizat acesta. nordice, 4 


În 2001, printre care t" 


Moscova a in- Norvegia şi 
tervenit pe lân- Danemarca, 
gă comisia încearcă să- 
ONU, solici- şi extindă 
tând dreptul drepturile 
asupra unui asupra re- 
teritoriu de 1,2 surselor 
milioane kilo- Submarine 
metri pătrați, Situate din- Minisubmarin “MIR” 


bogat în hidro- colo de zo- =S = Saan 
carburi, cererea sa fiind însă respinsă un an na lor economică exclusivă, desfăşurând şi ele 


studii în acest sens. Astfel, la câteva zile după 
întoarcerea expediției ruse, a venit rândul Da- 
nemarcei să organizeze o expediție spre zona 
Arctică. Expediția “Lomrog”, formată din 45 de 
cercetători din Canada, Suedia şi Danemarca, 
şi sprijinită de două spărgătoare de gheaţă - 
unul de fabricaţie suedeză, iar altul de fabrica- 
ție rusească - a plecat din localitatea norvegia- 
nă Tromsoe pe data de 15 august, întoarcerea 
fiind prevăzută pe 17 septembrie. În cele cinci 
săptămâni de expediţie, cercetătorii vor studia 
lanţul muntos subacvatic Lomonosov, în încer- 
carea de a stabili dacă acesta are legături geo- 
logice cu Groenlanda, un teritoriu autonom da- 
mai târziu. nez. 
Danemarca intră si ea în cursa pentru re- Autoritățile daneze au declarat că preten- 
sursele Arcticii tiile ridicate de unele state nu împiedică Dane- 
marca să facă propriile revendicări. “Poți să 
amplasezi câte steaguri vrei 
— Frontiere convenite | ŞI Să trimiți câți politicieni vrei 
în expediţie. În cele din urmă, 
contează să ai la dispoziţie 


—— Frontiere în dispută 
=== mita platformei 


$ continentale cele mai bune informații. As- 
N „4 - ta facem noi aici. Colectăm 
pn A e ngaa Informații. Am investit 42 mi- 
zonsinghelata ON, S Je Rusia  lioane de dolari în proiectul 
limităimedie minimă i] ja Polul Nord în ultimii ani şi 
î 1 Arctic Pi. JA vom mai organiza astfel de 


s Gacaii expediţii în perioada urmă- 


toare”, a declarat înainte de 
misiune ministrul danez al 
tehnologiei, Helge Sander. 
Expediţiile daneze vor conti- 
nua până în 2014, iar rezulta- 
tele vor fi folosite pentru 

crearea unei hărți geologice a platformei conti- 
nentale submarine. 


Arctica canadiană este în inima identității 
canadienilor, ca națiune nordică 


În cadrul eforturilor de revendicare terito- 
rială a zonei, premierul canadian Stephen 
Harper a efectuat, la rândul său, o vizită de trei 
zile în regiunea arctică, la scurt timp după ce 
Rusia a instalat drapelul naţional pe fundul 


ARCTIC OCEAN 


OCEAN ARCTIQUE 


Jannat A 


(NO RD-OVELT 


Oceanului Arctic. “Guvernul nostru are o agen- 
dă agresivă în ceea ce priveşte regiunea arcti- 
că. Ruşii au trimis un submarin pentru a aşeza 
un drapel pe fundul oceanului. Noi îl trimitem 
pe premier pentru a reafirma suveranitatea ca- 
nadiană”, au declarat oficialii guvernamentali 
canadieni. 

În scopul apărării suveranităţii , guvernul 
canadian a anunţat recent intenţia de a con- 
strui 6-8 nave de patrulare, dintre care 5 pentru 
Arctica şi un port în ape adânci, în extremul 
nordic al ţării, proiect estimat la 7 miliarde de 
dolari, pentru o perioadă de 25 de ani. Con- 
form primului ministru, “Arctica canadiană este 
în inima identităţii noastre naţionale ca ţară 


nordică. Ea face parte din istoria noastră şi re- 
prezintă un potenţial imens al viitorului nostru. 
Pentru a apăra suveranitatea ţării noastre, ni- 
mic nu este mai esenţial decât protejarea inte- 
grităţii teritoriale a Canadei, adică frontierele, 
spaţiul aerian şi apele noastre”. 


Arctica este un imens teritoriu, rece, aco- 
perit de gheaţă şi zăpadă, dar bogat în resurse 
naturale, ce acoperă jumătate din cei 9 984 
670 kilometri pătraţi cât are suprafaţa Canadei. 

Se pune întrebarea dacă insulele ce for- 
mează arhipelagul arctic sunt, sau nu, canadi- 
ene. Conform Dreptului mării, Canada are ju- 
risdicție asupra apelor până la o distanţă de 
200 mile (370 km) de ţărmul insulelor arhipela- 
gului arctic. Este vorba de Zona economică 
exclusivă (ZEE), care îi dă “dreptul suveran în 
scopul explorării şi exploatării, conservării şi 
gestionării resurselor naturale, apelor adiacen- 
te spațiului marin, fundului mării şi subsolului 
acestora”. Ca Stat de coastă, Canada poate 
deci să reglementeze activitatea de pescuit, în 
special să fixeze cantitatea admisă a pescuitu- 
lui. 

Conform datelor furnizate de Enciclope- 
dia canadiană “Historica”, Canada susţine că 
apele arhipelagului arctic, inclusiv Pasajul de 
nord-vest, fac parte din apele sale interioare. 
Pentru a susține această pretenţie, în 1970, a 
adoptat Legea asupra prevenirii poluării apelor 
arctice, care acordă guvernului canadian drep- 
turi asupra unei zone de luptă împotriva poluă- 
rii ce se întinde până la 100 mile dincolo de 
perimetrul arhipelagului. Cu toate protestele 
Statelor Unite şi a altor ţări, Canada şi-a menti- 
nut revendicarea sa asupra apelor Arcticii, iar 
în timpul negocierilor ce au condus la Conven- 
tia Naţiunilor Unite asupra dreptului mării, a 
desfăşurat, de altfel, o activă campanie ce viza 

conferirea, statelor de coastă, a dreptului de a 
prescrie normele în materie de luptă contra 
poluării şi de a le aplica. Chiar dacă Convenţia 
nu recunoaşte statelor de coastă decât puteri 
limitate în materie de protecţie a mediului în- 
conjurător, Canada se prevalează de prevede- 
rile acesteia referitoare la “excepţia Arcticii”, în 
baza cărora adoptă măsuri de luptă contra po- 
luării în zone acoperite de gheaţă. 


SUA contestă, de mult timp, limitele teri- 
toriului canadian în Arctica, considerând 
această regiune ca o zonă tampon între fosta 
URSS şi America de Nord, o zonă strategică 
ce poate fi securizată numai de americani. De 
altfel, în prima parte a secolului XX Statele 
Unite au ocupat Arctica canadiană şi spaţiile 
limitrofe prin intermediul a 20 de baze militare, 
în prezent abandonate, dar au continuat opera- 
țiunile de supraveghere a spațiului nordic prin 
intermediul bazelor de la Colorado Springs şi 
North Bay din Ontario, în cadrul comandamen- 
tului North American Air Defense (NORAD), a 
cărei conducere este asigurată în comun de 
cele două ţări. 

După stabilirea frontierelor internaţionale 
ale teritoriului canadian în Arctica, Statele Uni- 
te contestă linia dreaptă dintre Alaska şi Polul 
Nord, susținând că această linie ar trebui tra- 


Pulsul Geostrategic, Anul I 


INGEPO Consulting 


North R a nord 
ZIS 
ET S 


Pd 
/ 


/'ARCTIC 
sS OCEAN 


g 


North Magnetic Pole 


Pôle nord magnétique 


` z Beaufort Sea ` 
| 4 Banks |) 
Mer de Beaufort f Sachs N 
Harbour 
a Tuktoyaktuk i 
Hg 4 la 


7 -NORTHWEST 
TERRITORIES 


rt Resolution 
“= Grand lac des Esclaves; 
ALpp e aEort Smith 
“RTA R mn o i. 
LEGEND / LÉGENDE SASK 
o Territorial capital / 
Capitale territoriale 
e Other populated places / 
Autres lieux habités 
International boundary / 
Frontière internationale 


..— Territorial boundary / 
Limite territoriale 


— Dividing line / 
Ligne de séparation 
(Canada and/et Kalaallit Nunaat) 


sată urmând un unghi de 30 de grade către 
Est. Astfel, SUA revendică dreptul de exploata- 
re a petrolului şi gazelor naturale din această 
porțiune a mării Beaufort, situată în apropierea 
Alaskăi. 


Statele Unite contestă şi dreptul Canadei 
asupra Pasajului de Nord-Vest, fiind de acord 
cu poziția Rusiei, Danemarcei, Norvegiei, Chi- 
nei şi Japoniei, conform căreia această strâm- 
toare este un coridor internațional, ce conferă 
dreptul de navigație fără restricție a tuturor na- 
velor, fapt confirmat de poziția Washingtonului, 
care a trimis de două ori nave americane să 
tranziteze această strâmtoare, fără să ceară 
permisiunea guvernului canadian, Manhatan în 
1969 şi Polar Sea în 1985. 

Cele două ţări nu au reuşit să se pună de 
acord în privința suveranităţii asupra Pasajului 
de Nord-Vest nici cu ocazia recentului summit 
nord-american de la Montebello din 20 august. 
În timp ce premierul canadian Stephen Harper 
a reiterat pretenţiile emise de partea canadiană 
în 1973 asupra căii maritime din Oceanul Arc- 
tic, preşedintele George W. Bush a profitat de 
ocazie pentru a susţine apartenența Pasajului 
la apele internaţionale. 


a 


In rivalitatea pentru teritoriile arctice nu pot 
lipsi_SUA 

După Rusia, Canada şi Danemarca, a 

venit rândul Statelor Unite să trimită o expedi- 

ție către Polul Nord. Astfel, după informaţiile de 

care dispune Ria Novosti, spărgătorul de ghea- 

tă Healy a părăsit portul său de ancorare din 

Siettle la 6 august, cu misiunea de a cartogra- 
fia platoul subacvatic al Oceanului Arctic, şi va 
reveni la începutul lunii octombrie. Conform 
declaraţiilor oficiale, este vorba de o misiune 
ce a fost planificată încă din 2004, după reali- 
zarea altor două expediţii americane în regiu- 
ne. “Expediția face parte dintr-un program ac- 
tual de durată şi nu este deloc vorba de o repli- 
că la gestul Moscovei de a revendica Polul 

Nord, prin lansarea la apă a drapelului rus”, a 
declarat unul din exploratorii americani. În luna 
decembrie a anului trecut, administraţia Bush a 
intensificat considerabil activitatea secretă a 
grupului de lucru intersectorial special care co- 
ordonează sondarea fundului oceanic în Arcti- 
ca, în vederea înaintării la ONU a unei cereri 
americane de revendicare a unui teritoriu arctic 
şi a rezervelor de petrol şi gaze respective. 

A permanent ice cap covers the Arctic Ocean. It is shrinking by 
about 33,800 square kilometers (13.000 square miles) per year. 

[E] GREENLAND ICE CAP 
About 84% of Greenland is covered by 2.5 cubic kilometers of ice 
that is up to 3200 - 3400 meters thick (10,500 - 11,000 feet). 

Conform influentului “Harper's magazi- 
ne”, “Statele Unite vor depăşi China, Canada 
şi Rusia, chiar dacă se ţine cont de posesiunile 
lor extinse, şi vor deveni cea mai mare ţară din 
lume”, adăugând că SUA vor putea pretinde, 
astfel, resurse naturale de o valoare totală de 
1300 miliarde de dolari, în afara resurselor de 
petrol din platoul continental al Alaskăi, evalua- 
te la 650 miliarde de dolari. 


x 


Platforma continentală a Polului Nord nu 
este în prezent considerată ca parte a teritoriu- 
lui unei singure ţări, iar statutul juridic este re- 
glementat de acorduri internaţionale complexe. 
Convenţia Naţiunilor Unite privind dreptul mării 
permite statelor limitrofe exploatarea exclusivă 
a resursele aflate la o distanță de 200 de mile 
marine (370 kilometri), de la linia lor de litoral. 
În plus statele pot revendica şi folosi resursele 
de pe încă 150 de mile marine (270 kilometri), 
dacă dovedesc că platforma lor continentală se 
extinde atât de mult. Mai multe ţări, precum 
Canada, Danemarca şi Rusia, au ratificat deja 
această convenţie şi se folosesc de ea. SUA 
nu sunt însă semnatare ale documentului, dar 
Administraţia Bush susține aderarea cât mai 
rapidă a ţării la convenţie şi încearcă să con- 
vingă Senatul în acest sens. 

Printre ţările riverane Arciticii, este clar 
că nici una nu este săracă, dar, în acelaşi timp, 
nu toate îşi permit o expediţie aşa de costisi- 
toare ca cea rusească. Moscova a arătat că 
dispune de resurse materiale deloc neglijabile, 
demonstrând că, în ciuda anilor de declin, dis- 
pune de un real potenţial tehnic, care nu este 
la dispoziţia oricui, lucru de care trebuie să se 
țină seama pe viitor. 

Demersul Rusiei a readus în atenţie că 
secolul XXI promite o acerbă concurenţă în 
jurul resurselor naturale. Nimeni nu va face 
nici o concesie, chiar statele partenere vor 
fi rivali feroci, fiind vorba de o cursă între tări- 
le riverane Oceanului Arctic pentru a-şi extinde 
platoul continental cât mai mult posibil către 
nord şi a-şi revendica astfel cât mai mult din 
subsolul marin, bogat în resurse naturale. 


Specialiştii reamintesc că lumea a mai 
cunoscut o astfel de efervescenţă în urmă cu o 
jumătate de secol, în jurul Polului Sud. Atunci, 
şapte ţări formulau revendicări asupra Antarcti- 
cii, iar expedițiile ştiinţifice erau însoțite de ges- 
turi politice comparabile cu expediţia actuală a 


Rusiei. Însă părțile implicate au ajuns, până la 
urmă, să se înțeleagă asupra regimului juridic 
al continentului îngheţat, lăsând la o parte con- 
curența geopolitică pentru mult timp. 


Un proces asemănător poate fi posibil 
şi în cazul Arcticii ?. NU ESTE EXCLUS. 


Caucazul de Sud — componentă a confrun- 
tării geopolitice ruso-americane 
Lucian LUMEZEANU 


Din totdeauna, 
au existat regi- 
uni care, în 
| ciuda dimensi- 
unii lor reduse, 
au reprezentat 
zone de mare 
interes din 
punctul de 
vedere al im- 
portanţei lor geopolitice şi al căror control a 
reprezentat o miză importantă în lupta pentru 
supremație pe ‚marele eşichier” al Eurasiei. 
Regiunea Caucazului de Sud, la care ne vom 
referi în aceste articol, a fost din totdeauna o 
zonă importantă din punct de vedere 
geopolitic, dar importanţa sa a crescut în mod 
remarcabil în ultimii 15 ani şi putem spune că 
tinde să devină una dintre regiunile de prim- 
plan de pe harta politică mondială. 


Înainte de a analiza confruntarea geopoli- 
tică dintre principalele puteri implicate pentru 
deținerea influenţei în Caucaz — Rusia şi Sta- 
tele Unite —, trebuie mai întâi să analizăm prin- 
cipalele elemente care fac din Caucazul de 
Sud una dintre cele mai importante zone 
geopolitice ale lumii contemporane. 


Caucazul de Sud este generic denumită 
regiunea din Munţii Caucaz care nu face parte 
din punct de vedere politic din Rusia, ea fiind 
alcătuită din trei state — Georgia, Armenia şi 
Azerbaidjan, precum şi din trei entități sepa- 
ratiste nerecunoscute pe plan internaţional — 
Osetia de Sud şi Abhazia (republici separatis- 
te din Georgia) şi Nagorno-Karabah, regiune 
separatistă predominant armeană din Azerba- 
idjan. 

Motivele pentru care Caucazul de Sud 
este atât de important din punctul de vedere al 

geostrategiei marilor puteri sunt numeroase, 
dar am putea defini trei dintre ele ca fiind pri- 
mordiale, într-o ordine aleatorie acestea fiind: 
poziția de pivot geopolitic a Caucazului de 
Sud, rațiunile de securitate şi rezervele de pe- 
trol şi gaz ale regiunii. 


Putem afirma despre Caucazul de Sud 
că ar fi un pivot geopolitic pentru că pur şi sim- 
plu reprezintă o deschidere” spre patru mari 
direcții pe care geostrategia oricărui stat cu 
interese în zonă nu le poate nicidecum ignora: 
vastul spaţiu al Caucazului de Nord şi al Rusiei 
europene la nord, turbulentul Orient Apropiat la 
sud, Marea Neagră la vest şi Marea Caspică la 
est. Mai precis, asta înseamnă că puterea care 
controlează această regiune controlează prac- 
tic rutele comerciale care trec prin această re- 
giune, de asemenea rutele energetice prin ca- 
re se transportă petrol şi gaze din Asia în Euro- 
pa, accesul politic şi economic la toate statele 
învecinate acestei zone, având totodată şi un 
potenţial avantaj strategico-militar, încă impor- 
tant şi la această dată, cu alte cuvinte are şan- 
sa de a deveni puterea predominantă din vasta 
regiune ce include Asia Centrală, Orientul 
Apropiat şi zona Mării Negre. 


Raţiunile de securitate ale marilor puteri 
par la o primă vedere să privească exclusiv 
Rusia, dar după cum vom vedea, problema 
este cu mult mai complexă. Într-adevăr, Rusia 
are cele mai mari interese directe de securita- 
te, mai ales in privinţa a ceea ce numim securi- 
tatea „hard”, având în vedere mai multe as- 
pecte, cele mai importante fiind, în opinia 
noastră, acelea referitoare la lupta Rusiei con- 
tra islamiştilor radicali (în special ceceni) de pe 
propriul său teritoriu şi pentru care are nevoie 
să controleze regiunea volatilă şi insuficient de 
sigură a Caucazului de Sud, pentru a nu de- 
veni un fief al acestora. În acelaşi timp, Rusia 
se teme de extinderea pe teritoriul său a unuia 
dintre „conflictele îngheţate” ale acestei zone. 


Cu toate că raţiunile de securitate nu par 
a fi, la prima vedere, atât de importante pentru 
statele occidentale, dintre acestea gândindu- 
ne în special la Statele Unite, problema nu stă 
deloc aşa. Americanii (sau britanicii, francezii 
şi germanii) într-adevăr nu au Caucazul de 
Sud în apropierea graniţelor lor, dar această 
zonă este importantă din punctul de vedere al 
aşa-numitei „,securităţi soft”, adică sunt intere- 

saţi ca această regiune să nu devină o zonă a 
statelor eşuate, unde să se dezvolte teroris- 
mul, proliferarea comerțului ilegal cu arma- 
ment, traficul de droguri şi fiinte umane, adică 
toate acele ameninţări care mai devreme sau 
mai târziu ar putea ajunge pe teritoriul lor. În 
plus, un conflict care ar implica Turcia de par- 
tea unui Azerbaidjan de care e apropiată etno- 
lingvistic ar putea destabiliza serios flancul su- 
dic al N.A.T.O., un motiv în plus mai ales pen- 
tru americani de a fi interesaţi de această regi- 
une. 


Cel de-al treilea motiv pentru care este 
atât de importantă această regiune se referă la 
interesul pentru rezervele de petrol şi gaz ale 
acesteia, precum şi pentru rutele energetice ce 
o străbat, un subiect extrem de popular în dez- 
baterea politică mondială. Putem defini două 
procese care au crescut importanța acestor 
resurse energetice şi care au făcut ca marile 
economii (implicit mari actori politici) să se inte- 
reseze tot mai mult de regiunea Caucazului de 
Sud. 


Primul dintre aceste procese este creş- 
terea continuă a prețului petrolului, mai ales 
din a doua jumătate a anilor '90, ceea ce în- 
seamnă că era nevoie de tot mai multe resurse 
petroliere la un preţ mai redus decât cel practi- 
cat de către ţările O.P.E.C., precum şi de di- 
versificarea, din rațiuni de securitate energeti- 
că, a surselor de aprovizionare cu petrol. 


Al doilea proces, poate la fel de impor- 
tant, este tendința tot mai mare a Rusiei de a 
folosi resursele energetice ca arme politice şi 
bineînțeles că pentru ca această politică să 
fie eficientă este esenţial controlul nu numai 
asupra resurselor ruseşti, ci şi asupra resurse- 
lor energetice care aprovizionează Europa. 
Pentru Statele Unite şi aliaţii lor occidentali, 
este foarte important ca marile resurse energe- 
tice ale zonei, vorbind aici mai ales despre cele 
ale Azerbaidjanului, să nu fie controlate de 
Moscova. Aşadar, sunt destul de clare motive- 
le pentru care Caucazul de Sud este o zonă 
mai mult decât interesantă pentru marile forțe 
de pe scena politicii mondiale. 


Dintre acestea, Rusia a fost, şi putem 
spune că este încă, puterea care a dominat 
regiunea caucaziană încă de la destrămarea 
U.R.S.S., prin mijloace politice, economice, 
culturale şi chiar militare. Deşi slăbită pe par- 

cursul anilor '90, Rusia a reuşit să aibă un cu- 
vânt foarte important de spus, poate şi fiindcă 
era singura mare putere care avea capacitatea 
de a domina regiunea. Moscova a profitat, sau 
chiar a provocat, ori întreținut conflictele de 
genul celor din Nagorno-Karabah, Adjaria, 
Abhazia şi Osetia de Sud, ultimele două enti- 
tăţi politice chiar nefiind capabile să reziste fă- 
ră susţinerea rusească. Rusia, aşadar, era şi 
parte a unora dintre conflicte, dar juca totodată 
şi rolul de mediator al aceloraşi conflicte prac- 
tic fără finalitate. Nimeni nu se îndoieşte de 
faptul că liderii de la Kremlin întreţin sau măcar 
profită din punct de vedere politic de conflicte- 
le „îngheţate” din regiune. 


Probabil că cel mai eficient şi durabil 
instrument al dominaţiei Rusiei asupra 
Caucazului de Sud este prezența militară în 
regiune, prin intermediul bazelor pe care le are 
în Armenia şi Georgia, incluzând aici şi bazele 
din republicile separatiste georgiene Abhazia şi 
Osetia de Sud, care o ajută să fie încă foarte 
influentă în zonă, chiar dacă între timp a apărut 
un nou competitor — Statele Unite ale Americii. 


S.U.A. au început să fie prezente 
considerabil în regiune după atacurile de la 
11 septembrie 2001, moment după care politi- 
ca americană a devenit mult mai activă, mai 
agresivă şi în căutare de noi aliaţi în lupta anti- 
teroristă, iar Georgia le-a oferit ocazia perfectă 
de a pătrunde în Caucazul de Sud, când a ce- 
rut americanilor trimiterea de instructori militari 
care să antreneze armata georgiană, începând 
cu 2002. Prezenţa primelor unităţi de instruc- 
tori americani a nemulțumit evident pe majori- 
tatea liderilor politici ruşi, dar era perioada în 
care Rusia căuta să îşi ridice statutul internati- 
onal prin strângerea relaţiilor cu Statele Unite, 
iar reacţia preşedintelui rus Vladimir Putin a 
fost la început moderată. 


Perioada 2003-2005 a însemnat însă o 
accentuare a rivalităţilor geopolitice ruso- 
americane, iar Caucazul de Sud tindea să de- 
vină o miză tot mai importantă în cadrul con- 
fruntării, Georgia fiind de departe elementul 
central în această rivalitate. Ceea ce a schim- 
bat cu adevărat datele problemei a fost alege- 
rea pro-occidentalului Mikhail Saakashvili în 
funcţia de preşedinte al Georgiei. Acesta con- 
sidera că principalul obstacol în calea restabili- 
rii integrităţii teritoriale a Georgiei este politica 
rusească din această regiune, mai precis spriji- 


nul pe care Rusia îl acorda regiunilor separa- 
tiste Abhazia şi Osetia de Sud şi a realizat că 
singurul mijloc de a contracara predominanţța 
rusească asupra zonei este de a se alia cu cea 
mai mare putere a lumii — Statele Unite. 


Unităţile de instructori militari americani 
nu erau suficiente şi Saakashvili a înţeles că 
avea nevoie de o prezenţă pe termen lung, de 
o alianţă şi, în consecinţă, a anunţat intenţia 
țării sale de a adera la N.A.T.O., ceea ce a în- 
semnat cu siguranță un şoc pentru Kremlin, 
care înțelegea ce regres geopolitic putea în- 
semna asta, atât pe termen scurt, pierzând din 
zona sa de interes Georgia, cât şi pe termen 
lung, prin faptul că îi puteau urma şi celelalte 
două state, Armenia şi Azerbaidjan şi astfel 
Rusia ar fi definitiv exclusă din Caucazul de 
Sud, lucru cu totul de neacceptat pentru orice 
guvern rus. 


Pentru a înțelege mai bine de ce ruşii 
încearcă să prevină un asemenea regres 
geopolitic în fața S.U.A., trebuie să avem o 
perspectivă mai largă asupra viziunii ruseşti. 
Astfel, în plan psihologic, elitele politice ruseşti 
încă mai percep politica mondială în termenii 
unui joc de sumă zero, în care orice avans al 
unei mari puteri (în cazul de faţa Statele Unite) 
sau al unei alianţe politico-militare este perce- 
put automat ca o pierdere pentru Rusia. Ori- 
cum, prezența americană în Caucazul de Sud 
este percepută ca o continuare a regresului 
geopolitic al Moscovei, proces început odată 
cu destrămarea blocului comunist şi cu dezin- 
tegrarea Uniunii Sovietice. 


Factorii de decizie de la Moscova au ac- 
ceptat cu greu lărgirea N.A.T.O. din 1997, şi 
chiar foarte greu pe cea din 2002, mai ales că 
aceasta a inclus şi ţările baltice care, în urmă 
cu doar 10 ani, încă erau conduse de la Mos- 
cova. Pe lângă toate acestea, alte două eveni- 
mente pot fi indisolubil legate de avansul ame- 
rican în Caucaz şi care coroborate cu acesta, 
îi neliniştesc pe liderii ruşi. 

Primul dintre acestea, în ordine crono- 
logică, este amplasarea de baze militare ame- 
ricane în republicile din Asia Centrală, după 
evenimentele de la 11 septembrie 2001. Astfel, 
dintr-o dată, Rusia se vedea concurată în ceea 
ce considera spațiul său exclusiv de influenţă, 
ceea ce mulți ruşi numesc „străinătatea apro- 
piată” şi se vedea în pericol de a nu mai fi pu- 


terea care „face jocurile” în acea zonă. 

Al doilea eveniment major care a îngrijo- 
rat în ultimii ani politica externă rusă a 
fost „revoluţia portocalie” din Ucraina, care a 
adus la putere politicieni pro-occidentali, cum 
ar fi preşedintele Viktor luşcenko, lideri care au 
anunţat intenția Ucrainei de a adera la 
N.A.T.O. şi la Uniunea Europeana. Ucraina, un 
stat apropiat de Rusia din punct de vedere et- 
nic, religios şi istoric, reprezintă totodată şi pro- 
babil cel mai important reper pe harta 
geostrategică a factorilor de decizie ruşi, întru- 
cât reprezintă „deschiderea” Rusiei către Eu- 
ropa, un stat ucrainean ce s-ar integra în struc- 
turile euro-atlantice limitând în mare măsură 
aria de acţiune a politicii ruseşti şi transfor- 
mând potenţial Rusia într-un stat orientat pre- 
ponderent spre Asia. 


În acest context, este oarecum de înțeles 
ostilitatea cu care a privit Kremlinul influența 
crescândă a Americii şi a N.A.T.O. în încă una 
din zonele aparținând „străinătăţii apropiate”. 
Amenințată de expansiunea geopolitică a 
N.A.T.O. la graniţa de vest, de cea americană 
în Asia Centrală, Rusia nu doreşte să piardă şi 
regiunea caucaziană. Georgia reprezintă piesa 
centrală în acest joc geopolitic ruso-american 
şi, dacă aceasta ar fi pierdută definitiv prin inte- 
grarea în N.A.T.O. şi Uniunea Europeană, ar 
putea declanşa un efect de domino ce ar duce 
la pierderea, de asemenea definitivă, a Arme- 


d. i Azi Sai 

niei şi a Azerbaidjanului pentru Rusia, ceea ce 
desigur aceasta încearcă să prevină. Două 
sunt argumentele pentru care Rusia e mai în- 
grijorată să nu piardă Georgia prin integrarea 
acesteia în N.A.T.O. decât este probabil în ca- 
zul altor state în care se confruntă cu un regres 
geopolitic, referindu-ne aici la republicile cen- 
tral-asiatice şi la Ucraina. 


Primul este acela că pericolul e mult mai 
mare ca Georgia să fie pierdută în favoarea 
N.A. T.O., comparativ cu celelalte state amintite 
mai sus. Dacă posibilitatea ca Kîrgîstan, 
Uzbekistan sau Tadjikistan să adere la 
N.A.T.O. sau chiar să iasă definitiv din sfera de 
influență rusească este practic nulă în acest 
moment, iar în Ucraina majoritatea forțelor poli- 
tice se opun integrării, în schimb în Georgia 
forțele pro-euro-atlantice reprezentate de pre- 
şedintele Saakashvili au o susținere populară 
importantă, ceea ce poate face ca integrarea 
Georgiei să fie mult mai aproape. 

Al doilea argument este că integrarea 
Georgiei în N.A.T.O. nu aduce doar o integrare 
într-o alianță care nu mai are coeziunea din 
trecut şi nu mai constituie o amenințare aşa de 
mare pentru Moscova, ci şi o relație specială a 
acesteia cu Statele Unite, care ar căpăta astfel 
un atu important în faţa Rusiei. Cu alte cuvinte, 
America oferă Georgiei integrarea în N.A.T.O. 
în schimbul ca pe care o poate dobândi în 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


Caucazul de Sud. 


Politica rusă şi cea americană încearcă 
să influenţeze fiecare Georgia şi, deşi Statele 
Unite au avantajul că guvernul georgian înclină 
evident spre America, Rusia are totuşi unele 
atuuri care o fac să păstreze o poziţie foarte 
puternică în influențarea situaţiei din zonă. Pe 
lângă posibilităţile (la care de fapt a şi recurs) 
de a şantaja Georgia cu embargoul comercial 
la unele produse, Rusia mai are două mari in- 
strumente care pot bloca Georgia în tentativa 
sa de a se ancora solid într-o alianţă cu Statele 
Unite: 


Primul este prezența militară rusească 
în regiune, prin intermediul bazelor militare, 
atât din republicile Abhazia şi Osetia de Sud, 
cât şi pe teritoriul controlat propriu-zis de auto- 
rităţile de la Tbilisi, ultima bază rusească ur- 
mând a fi evacuată abia în 2009; 


Al doilea instrument, poate cel mai im- 
portant şi eficient pentru a bloca accederea 
Georgiei la N.A.T.O. este însă susţinerea acor- 
dată celor două republici separatiste amintite 
mai sus. O ţară care nu exercită controlul asu- 
pra tuturor teritoriilor sale, aşa cum este 
Georgia, ar avea mari dificultăți în a fi admisă 
în N.A.T.O., o organizaţie care este greu de 
crezut că ar dori să „importe” asemenea pro- 
bleme. 


Concluziile acestei analize sunt relativ 
clare: Statele Unite sunt pe cale de a deveni, 
prin intermediul prezenţei în Georgia, o putere 
caucaziană, aşa cum au devenit de facto o pu- 
tere europeană după Al Doilea Război Mondial 
şi începutul Războiului Rece. Acest lucru tinde 
să modifice situaţia geopolitică actuală şi să 
antagonizeze puterea predominantă în zonă 
pană acum, Rusia. Aceasta, simțind regresul 
geopolitic ce ar implica prezența americană, 
combinat cu regresul geopolitic rusesc din Asia 
Centrală şi din Europa de Est, face tot posibilul 
să evite acest lucru şi de aici rezultă una din 
cele mai interesante dispute geopolitice ruso- 
americane. 


E posibil ca această dispută să fie cea 
mai importantă dintre disputele indirecte ruso- 
americane ale viitorului, ținând cont de intere- 
sele extinse ale singurei super-puteri, Statele 
Unite şi de ambițiile şi forța în continuă creşte- 
re ale Rusiei, aşa încât Caucazul de Sud şi în 
special Georgia rămâne o zonă fierbinte pe 


harta mondială a unei variante noi a „marelui 
joc” geopolitic. 


Forumul Mării Negre pentru Dialog şi 
Parteneriat (BSFDP) 
-promovarea cooperării în regiune, un 
an mai târziu - 


General maior dr. Tudor MUNTEANU 


Aspecte politice 


Pe 1 ianuarie 
2007, vecinii României 
au devenit vecini cu Eu- 
ropa, cel puţin până la o 
extindere viitoare a UE. 
România se pronunţă în 
favoarea unei viitoare 
extinderi spre zonele din 
vecinătatea sa estică. În 
felul acesta, Marea Neagră nu ar trebui să de- 
vină o linie de demarcaţie. Mai mult decât atât, 
Marea Neagră trebuie să devină locul din care 
valorile democratice occidentale se răspân- 
desc spre vecinătatea estică. 


În acest context, în ultima perioadă, în 
timpul preşedinţiei germane a UE, România a 
contribuit semnificativ la actualizarea politicii 
europene de vecinătate (ENP - European 
Neighbourhood Policy) pentru a oferi, mai ales 
vecinilor noştri din Răsărit, o serie de stimulen- 
te pentru o viitoare cooperare cu UE. Pentru a 
fi eficienţi, o cooperare sporită cu UE a statelor 
din regiunea Mării Negre ar trebui să includă şi 
să implice toate ţările din regiune, ţările rivera- 
ne precum Bulgaria, România, Georgia, Ucrai- 
na, Rusia şi Turcia, dar şi ţările estice partene- 
re la ENP, cum sunt Armenia, Azerbaidjan şi 
Republica Moldova. 


Aşa cum este cunoscut, România spriji- 
nă ferm parcursul european al Republicii Mol- 
dova, şi suntem convinşi că accederea ei la 
UE reprezintă singura opţiune care poate oferi 
răspunsuri plauzibile şi viabile la problemele 
sale actuale. 


Ținând cont de faptul că Ucraina este cel 
mai mare vecin al României şi un actor regio- 
nal important, România este direct interesată 
ca Ucraina să aibă o evoluţie democratică pe 
plan intern şi să-şi păstreze aspiraţiile europe- 

ne. 


În ceea ce priveşte Turcia, aşa cum 
Bucureştiul a spus-o repetat, credem că viitorul 
ei nu poate fi separat de Uniunea Europeană. 

Colaborarea noastră cu Georgia, Arme- 
nia şi Azerbaidjan are o puternică tendinţă as- 
cendentă şi se bazează pe interesul comun al 
țărilor noastre de a avea stabilitate, securitate, 
prosperitate şi instituţii democratice în Regiu- 
nea Extinsă a Mării Negre. 

România este conştientă, de asemenea, 
de importanța Federaţiei Ruse pentru promo- 
varea cooperării în vecinătatea răsăriteană a 
Uniunii Europene, mai ales în regiunea Mării 
Negre. Din această cauză, noi credem că este 
timpul să sporim la maximum potenţialul real 
de cooperare al ţărilor noastre. 


În ultimul rând, dar nu lipsită de impor- 
tanţă, este atenţia specială pe care o acordă 
România în dezvoltarea relaţiilor cu statele din 
Asia Centrală, unele dintre cele mai importante 
furnizoare de hidrocarburi şi materii prime pen- 
tru Europa. Intenţia noastră este de a aborda, 
într-o manieră mai practică dialogul bilateral cu 
țările din regiune şi să contribuim la implemen- 
tarea recentei strategiei a UE pentru Asia Cen- 
trală. 


În ceea ce priveşte conflictele 
„înghețate”, România este întru totul de acord 
cu Comisia Europeană că UE ar putea să joa- 
ce un rol mai activ printr-o implicare politică 
sporită în eforturile curente de rezolvare a 
acestor conflicte (Transnistria, Abhazia, Osetia 
de Sud şi Nagorno-Karabakh), şi că UE ar tre- 
bui, de asemenea, să caute modalități de spo- 
rire a participării sale la activitatea de monitori- 
zare, spre exemplu. În acest context, Inițiativa 
de Cooperare la Marea Neagră poate să ofe- 
re cadrul de abordare a climatului general pen- 
tru rezolvarea problemelor legate de guverna- 
re, coeziune socială, de securitate şi stabilitate, 
de cooperare şi construirea încrederii cu sco- 
pul de a-i aduce la un loc, în jurul aceleiaşi 
mese, pe toţi cei cu opinii divergente 

Deci, în regiunea Mării Negre, scopul 
nostru este de a contribui la crearea în această 
zonă, pe termen lung, a unei regiuni dominate 
de stabilitate, securitate, prosperitate şi demo- 
cratie, conectată funcţional la evoluţia procese- 
lor europene, NATO şi globale. 


Aşa cum ştiţi, anul următor, la începutul 

lunii aprilie, România va găzdui Summit-ul 
NATO. Acest lucru reprezintă reflectarea im- 
portantței strategice a României ca un pod ce 
leagă Estul de Vest, a contribuţiei sale la obi- 
ectivele şi misiunile NATO, a maturității sale 
politice ca membru al Uniunii Europene. Sun- 
tem încrezători că Summit-ul de la Bucureşti 
va fi un progres în materializarea proiectelor 
lansate în timpul summiturilor anterioare, mai 
ales în ceea ce priveşte relația NATO cu state- 
le din Balcanii de Vest şi statele din Regiunea 
Extinsă a Mării Negre. 


Aspectele definitorii ale Forumului Mării 
Negre pentru Dialog şi Parteneriat (BSFDP) 


Problemele cu care ne confruntăm — care 
îşi au originea în regiunea Mării Negre — afec- 
tează zonele europene şi euro-atlantice, nu 
numai România. Lansarea Forumului Mării 
Negre pentru Dialog şi Parteneriat (BSFDP) 
este încă unul din paşii făcuţi spre găsirea unei 
soluții la problemele cu care ne confruntăm. 

Pe 5 iunie 2006, Bucureştiul a găzduit 
summit-ul care lansa Forumul Mării Negre 
pentru Dialog şi Parteneriat (BSFDP) şi care 
a reunit şefi de state şi de guverne, miniştri şi 
înalți reprezentanţi din ţările regiunii Mării Ne- 
gre: Armenia, Azerbaidjan, Bulgaria, Georgia, 
Grecia, Republica Moldova, România, Federa- 
ţia Rusă, Turcia şi Ucraina. Ei s-au întâlnit pen- 
tru a pune pe hartă iniţiative care să facă regiu- 
nea Mării Negre un loc mai bun pentru viața 
cetățenilor săi şi pentru viitorul lor comun. 


Forumul Mării Negre pentru Dialog şi 
Parteneriat (BSFDP) apare în contextul unui 
dialog inter-regional mai extins, care implică 
țări din zona Mării Baltice, Mării Negre, Mării 
Caspice şi din Balcani. Acest dialog care a fost 
fundamentat şi lărgit la Forumul Comunității 
Opţiunii Democratice, desfăşurat la Kiev (în 
decembrie 2005) şi continuat, ulterior, la Con- 
ferința Viziunii Comune asupra Vecinătăţii 
(Vilnius, mai 2006), este un răspuns la nevoia 
de a întări şi accelera interacţiunea regională, 
potrivit aspirațiilor popoarelor şi societăţilor de 
definire a unei viziuni comune pentru o dezvol- 
tare democratică şi sustenabilă în imediata ve- 
cinătate a UE. 

Credem că Forumul poate să contribuie 
la relansarea cooperării regionale, prin deschi- 
derea canalelor de comunicare dintre inițiative- 

le variate din regiune şi prin acoperirea acelor 
nişe care nu sunt încă folosite la maximum, 
cum ar fi diversitatea culturală, contactul direct 
dintre autorităţile locale, societatea civilă şi me- 
diul academic, securitatea mediului înconjură- 
tor şi ajutorul umanitar. 


Forumul Mării Negre pentru Dialog şi 
Parteneriat (BSFDP) poate fi definit ca un ca- 
dru de lucru şi acţiune nelocalizat şi flexibil, 
destinat amplificării interacțiunii regionale 
multidimensionale şi facilitării iniţiativelor. Foru- 
mul nu este o organizaţie instituționalizată, ci 
mai degrabă un format flexibil şi deschis pentru 
dezbatere şi cooperare. Cel mai bun nume de 
brand (produs) din clasa sa pentru acest forum 
este acela de „reţea de rețele'care este desti- 
nată să pună la treabă energiile, voinţa politică 
şi resursele actorilor regionali în beneficiul unor 
parteneriate mai puternice, într-o manieră mai 
practică şi orientată pe proiecte. 


De fapt, Forumul Mării Negre pentru 
Dialog şi Parteneriat (BSFDP) se traduce 
într-un flux de evenimente/manifestări la diver- 
se nivele, pe subiecte variate, cu ritmuri şi for- 
mate diferite, aşa cum au decis ţările iniţiatoare 
care vor pune la dispoziţie, de asemenea, re- 
sursele necesare. Iniţiativele care stau la baza 
acestui mecanism sunt câteva, aşa cum au 
fost stabilite în Declaraţia Comună a Forumu- 
lui Mării Negre pentru Dialog şi Parteneriat 
(BSFDP). 


Forumul Mării Negre pentru Dialog şi 
Parteneriat (BSFDP) reprezintă: 


1. un mijloc de capitalizare a trecutului, aşa 
cum este el perceput de ţările Mării Negre, ca 
o moştenire culturală comună, care se bazea- 
ză pe diversitate şi confluență; 


2. un instrument complementar de manage- 
ment al tranziţiei spre un prezent dinamic şi 
complex, marcat de nevoia de adaptare la rea- 
lităţile economice, politice şi de securitate din 
zona Mării Negre; 


3. un cadru pentru interacțiunea multidimensi- 
onală în zona Mării Negre, destinat să genere- 
ze o viziune comună şi coerentă a statelor din 
regiune cu privire la viitorul lor; 


4. o intervenţie credibilă şi consimţită care să 
implice toți actorii capabili să faciliteze schim- 
barea şi progresul destinate modernizării regiu- 
nii, şi care să se traducă în conectarea regiunii 


la evoluţiile europene şi euro-atlantice; 


5. o platformă pentru o mai bună şi eficientă 
sinergie a instrumentelor şi resurselor existen- 
te la nivel inter-regional, regional, european şi 
internaţional; 


6. o abordare ascendentă, prin care repre- 
zentanţii organizațiilor guvernamentale şi 
nonguvernamentale din interiorul şi dinafara 
regiunii pot să stabilească de comun acord 
agenda la ambele nivele: regional şi european/ 
euro-atlantic; 


7. o atitudine pro-activă care ar trebui să con- 
ducă fiecare ţară în parte, organizaţiile regio- 
nale şi internaţionale la o mai bună înţelegere 
a mijloacelor şi resurselor disponibile pentru ca 
cel mai bun scenariu de caz pentru regiune să 
se transforme în realitate; 


8.0 abordare multidisciplinară integrată care să 
conducă la soluţii avantajoase, de ambele 
părţi, în relaţiile dintre ţările aflate în regiunea 
Mării Negre; abordarea să se bazeze pe o coo- 
perare sporită, cu respectul cuvenit şi protecția 
corespunzătoare a intereselor legitime a ţărilor 
implicate. 

Primul eveniment la nivel înalt al Foru- 
mului Mării Negre pentru Dialog şi 
Parteneriat (BSFDP) s-a concentrat asupra a 
patru subiecte de importanță majoră pentru 
dezvoltarea arhitecturii de cooperare regională: 
buna guvernare, dezvoltarea susținută, securi- 
tatea energetică şi managementul crizelor. 


Poziţia UE cu privire la Forumul Mării 
Negre pentru Dialog şi Parteneriat (BSFDP) 
este menţionată în documentul său „Sinergia 
la Marea Neagră — o nouă iniţiativă de coo- 
perare regională”: „Comisia va rămâne des- 
chisă la toate posibilităţile adecvate de coope- 
rare regională care ar putea fi oferite de alte 
organisme şi iniţiative regionale. Datorită inte- 
resului său în dezvoltarea de rețele şi 
parteneriate regionale, Forumul Mării Negre 
pentru Dialog şi Parteneriat ar putea fi ex- 
trem de folositor la nivel neguvernamental, pre- 
cum şi la nivelul societăţii civile.” 


Proiectele ulterioare Forumului Mării Negre 
pentru Dialog şi Parteneriat (BSFDP) 

În continuarea Forumului Mării Negre 
pentru Dialog şi Parteneriat (BSFDP), Ro- 
mânia a organizat şi găzduit mai multe confe- 
rințe internaționale, seminarii şi ateliere de lu- 

cru, după cum urmează: 


1) Conferinţa Internaţională „Sinergii între 
Marea Neagră şi Cooperarea Nord- 
Europeană: schimb - intensificare — elabo- 
rare” (Bucureşti, 27 aprilie 2007) 

Luând în considerare succesul cooperării 

regionale în Europa de Nord care înseamnă 
astăzi „Dimensiunea Nordică a Uniunii Europe- 
ne”, discuțiile s-au concentrat pe schimbul de 
experiență dintre regiuni, pe prioritățile comu- 
ne, lecţii învățate, proiecte de succes şi moda- 
lități de angajare a UE, pentru beneficiul pe 
termen lung atât al UE cât şi al statelor şi soci- 
etăților din regiunea Mării Negre. 
2) Seminarul Internaţional „Cum poate regi- 
unea Mării Negre să contribuie la îmbunătă- 
ţirea securității globale?” (Bucureşti, 7-9 
iunie 2007) 

Scopul acestui seminar a fost acela de a 
discuta provocările majore la adresa securităţii 
din regiunea Mării Negre, proliferarea armelor 
de distrugere în masă şi traficul ilegal, modali- 
tăți de îmbunătăţire a coordonării inter-agenții 
şi contribuția sistemului organizațiilor 
neguvernamentale (ONG). 

3) Atelierul „Planificarea Urgenţelor Civile: 
construirea capacităților naţionale şi regio- 
nale” (Neptun, 1-3 iulie 2007) 

Atelierul a vizat lansarea proiectului de 
cooperare între instituţiile specializate din țările 
zonei Mării Negre pentru a întări capacitatea 
de evaluare şi prevenire a situaţiilor de urgenţă 
civile şi pentru a promova o abordare coordo- 
nată a pregătirii şi a răspunsului în caz de 
dezastre regionale. Evenimentul de lansare a 
fost organizat de Ministerul Român al Interne- 
lor şi Reformei Administrative şi de Ministerul 
Român al Afacerilor Externe. 


4) Seminarul Internațional „Potrivirea vor- 
belor cu faptele: sporirea rolului societății 
civile în construirea securității regionale la 
Marea Neagră” (10-11 iulie 2007) 


Întâlnirea a fost organizată de Guvernul 
Român şi de Iniţiativa pentru Mangementul 
Crizelor şi a reprezentat prima activitate de 
acest gen într-un efort de angajare a organiza- 
tiilor societăţii civile din regiune care să ofere 
oportunităţi pentru un dialog comun şi elaborat 
împreună cu actorii naţionali şi regionali şi do- 
natorii. 

Participanţii au evaluat împreună priorită- 
tile ce se impun pentru regiune, instrumentele 
noi şi pe cele existente pentru ajutor şi coope- 
rare regională şi transfrontalieră, cu un accent 
deosebit, în acelaşi timp, pe nevoia de dialog 
punctual între guvernele şi societatea civilă, 
mai ales în acele zone care sunt de importanţă 
vitală pentru pacea şi securitatea regională. 


S-a ajuns la concluzia că dezvoltarea 
unei societăţi civile puternice şi independente, 
în regiunea Mării Negre nu este încă încheiată 
şi că, în contextul importanţei Mării Negre pen- 
tru UE, societatea civilă regională ar trebui să 
fie baza cooperării la Marea Neagă şi să fie 
mai bine reprezentată în demersurile guverna- 
mentale de cooperare regională la Marea Nea- 
gră. 

O altă concluzie se referă la faptul că 
Forumul Mării Negre şi Comunitatea pentru 
o Opţiune Democratică au fost cele două ini- 
țiative regionale importante din zona Mării Ne- 
gre care au vizat, în mod direct, societatea civi- 
lă. 

În final, suntem siguri de capacitatea 
noastră de sprijin şi reacţie pentru alte proiecte 
ulterioare ale Forumului Mării Negre pentru 
Dialog şi Parteneriat (BSFDP) şi pot afirma, 
din nou, angajamentul României de a ascul- 
ta şi sprijini vocile din regiune care au un 
punct de vedere democratic, pacifist şi ori- 
entat spre dezvoltare. 


Securitatea şi cooperarea în zona Mării 
Negre - Seminar internaţional Kiev 


(23-27 septembrie 2007) 
Corneliu PIVARIU 


În perioada 23-27 septembrie 2007 a 
avut loc seminarul regional „Programul de se- 
curitate la Marea Neagră” în Kiev, organizat de 
Universitatea Harvard - SUA, cu sprijinul minis- 
terului ucrainean al apărării. 


Lucrările Seminarului au fost conduse şi 
moderate cu profesionalism de Dr. Sergei 
Konoplyov - Directorul Programului de Securi- 
tate la Marea Neagră al Universităţii Harvard 
din SUA. 


Scopul principal al seminarului a fost 
acela al împărtăşirii preocupărilor particula- 

re şi comune privind problemele de securi- 
tate la Marea Neagră şi Marea Caspică. 


Alte obiective urmărite: 


e crearea unui cadrul propice de discuţii pen- 
tru experți regionali de marcă, în care să se 
dezbată principalele probleme de securitate 
în regiunea Mării Negre; 


e consolidarea şi dezvoltarea iniţiativelor regi- 
onale inițiate de Programul de securitate la 
Marea Neagră-Harvard şi Departamentul 
Apărării SUA; 

e implicarea unor generali şi decidenţi politici 
americani în dialogul pe problemele de se- 
curitate la Marea Neagră; 


Au participat circa 50 de delegaţi din: Ar- 
menia, Azerbaidjan, Bulgaria, Georgia, Grecia, 
Macedonia, Moldova, România, Rusia, Turcia, 
Ucraina, SUA, precum şi experţi ai unor institu- 
te europene. 


Dintre cei mai importanţi participanţi menti- 
onăm: general-maior Armen Darbinian — şef 
departament în Serviciul Naţional de Securitate 
din Armenia; Levan Nikolaiskvici şi Nikoloz 
Voshakidze — prim adjuncţi ai ministrului apă- 
rării, respectiv de externe din Georgia; Dimitri 
Triatophyllou — Director General al Centrului 
Internaţional pentru Studii la Marea Neagră — 
Grecia; Colonel Semion Rusu - consilier al 
Directorului Serviciului de Informaţii şi Securi- 
tate — Moldova; colonel dr. Vladimir Egorov — 
adjunct al Directorului Departamentului Princi- 
pal pentru Cooperare Militară Internaţională — 
Ministerul Apărării Rusia; General- colonel (r) 
Igor Smeshko — Şeful Centrului de Studii şi 
Analize — Ucraina; Vladimir Socor — Institutul 
de Studii Strategice şi Politice Munchen; profe- 
sor James Sherr — Centrul de Cercetare şi Stu- 
dii al Academiei de Apărare din Marea Britanie. 


Din România au participat: Ovidiu Dranga 
— Director în MAE; din cadrul Ministerului Apă- 
rării: General-maior dr. Tudor Munteanu — 
Locţiitorul Şefului Departamentului pentru Re- 
laţii cu Parlamentul şi Informaţii Publice; Gene- 
ral de brigadă magistrat dr. Ilie Botoş — Şeful 
Direcţiei Legislaţie şi Asistenţa juridică din De- 
partamentul pentru Relaţii cu Parlamentul şi 
informaţii publice; Colonel Alexandru Cotoară 
Nicolae — Director în Departamentul de Coope- 
rare Internațională; contraamiral Niculae 


Vâlsan — Şeful Operaţiilor Forțele Navale. De 
asemenea a participat General-maior (r) 
Corneliu Pivariu — Preşedinte-Director General 
al firmei INGEPO Consulting. 


Au fost făcute peste 15 prezentări (de re- 
gulă una pentru fiecare ţară) şi discuţii pe te- 
mele abordate. 


Din desfăşurarea lucrărilor şi discuțiile 
purtate cu această ocazie au rezultat în 
principal următoarele: 


epreocuparea tuturor statelor pentru dez- 
voltarea cooperării economice în zonă; 


«necesitatea accentuării cooperării pen- 
tru asigurarea securităţii în zona Mării 
Negre, care nu este lipsită de amenințări 
asimetrice, cum ar fi: traficul de droguri, 
traficul ilegal de armament, proliferarea 
armelor de nimicire în masă, traficul ile- 
gal de persoane, terorismul, cu mentiu- 
nea că nu au avut loc şi nu se prefigu- 
rează iminent dezvoltări periculoase în 
zonă; 


enecesitatea dezvoltării cooperării în sec- 
torul energetic şi în asigurarea securității 
rutelor de transport energetic, găsirea 
unor noi rute de transport; 


«existența unor probleme litigioase între 
aproape toate statele din zonă sau în 
interiorul unora dintre ele şi necesitatea 
soluționării acestora pe calea negocieri- 
lor — soluție oficială unanim acceptată 
de toți participanții; 


«preocuparea Rusiei faţă de creşterea 
influenţei NATO şi mai ales a SUA în zo- 
nă, accentuând pe poziţiile deja cunos- 
cute în domeniul controlului armamente- 
lor, amplasarea elementelor programului 
antirachetă în Europa, problema energe- 
tică; 

«delegaţia rusă a subliniat că Rusia con- 
tinuă să fie europeană, chiar dacă aparti- 
ne Eurasiei, iar Marea Neagră este una 
din zonele geopolitice cele mai importan- 
te ale Europei, mai ales din punct de ve- 
dere al transporturilor energetice, fiind în 
acelaşi timp de importanţă geopolitică şi 
pentru Rusia; 


esublinierea Turciei că, după 71 de ani 

de la semnarea Tratatului de la 
Motreaux, acesta îşi dovedeşte pe deplin 
utilitatea şi ca urmare nu este necesară o 
modificare a acestuia. 


Apreciem că seminarul şi-a atins scopu- 
rile propuse. 


Participanţii din România au avut o contri- 
buţie activă, atât prin prezentarea de ţinută fă- 
cută de dl. Ovidiu Dranga, cât şi prin întrebări, 
precizări şi completări de substanţă. 


Concluzii: 


e Ucraina este o ţară mult mai importantă 
decât este în general considerată în 
România, pentru soluționarea unor pro- 
bleme regionale şi de securitate la Ma- 
rea Neagră, dar pentru care încă nu am 
găsit cele mai potrivite modalităţi de 
abordare în vederea atingerii obiective- 
lor strategice în relaţiile bilaterale; 


e aderarea Ucrainei la NATO şi UE este 
o perspectivă îndepărtată, atât din con- 
siderente economice în ceea ce priveş- 
te UE, cât şi de politică internă în cazul 
unei eventuale aderări la NATO. Un 
ultim sondaj de opinie arata că numai 
38% din populaţie era pentru aderarea 
la NATO. În cadrul acestui procent nu- 
mai 18% doreau o aderare imediată, 
16% după o perioadă de câţiva ani, cei- 
lalți repondențţi nu aveau o poziţie clară 
privind data eventualei aderări. Apreci- 
em că, în condiţiile unei eventuale ade- 
rări a Ucrainei la NATO, Rusia va ur- 
mări şi insista pentru a obţine o com- 
pensaţie satisfăcătoare; 


«toți participanţii din fostele state aparti- 
nând URSS au avut o preocupare deo- 
sebită ca prin opiniile şi poziţiile adopta- 
te să nu deranjeze Rusia; 


e situaţia politică internă din Ucraina este 
în continuare ambiguă; indiferent de 
componenţa guvernului şi sprijinul par- 
lamentar pe care acesta va reuşi să-l 
obțină, acţiunile de politică externă şi în 
ceea ce priveşte atitudinea faţă de țara 
noastră nu vor diferi substanţial. 

Alianţa caspică - un obstacol pentru geopo- 
litica SUA în Asia Centrală 


Nicolae PERHAIȚĂ 


O reuniune a preşedinţilor Rusiei, 
Turkmenistanului şi Kazahstanului, care a avut 
loc în luna mai a acestui an, ar putea să se 
constituie în momentul amânării pe termen ne- 
definit a planurilor occidentale pentru realiza- 
rea magistralei trans-caspice de gaz natural şi 
al schimbării traseelor oleoductelor către Occi- 
dent, acestea având şanse să parcurgă teritori- 
ul Rusiei şi Ucrainei. Summit-ul ruso-turkmeno- 
kazah, desfăşurat pe parcursul unei săptă- 
mâni, a pus accent pe valorificarea zăcăminte- 
lor naturale ale  Turkmenistanului şi 
Kazahstanului cu implicarea Rusiei, într-un 
moment în care cele două state central- 
asiatice sunt expuse unor influențe crescânde 
dinspre Occident şi China în contextul amplelor 
demersuri pentru stabilirea de surse şi trasee 
energetice alternative. Mai mult, preşedintele 
Putin va fi prezent şi la summit-ul Mării 
Caspice din 16 octombrie a.c. la care proble- 
matica resurselor energetice va fi discutată de 
Kazahstan, Azerbaidjan, Turkmenistan, Iran şi 
Rusia. 


Nee 


CYPRUS LED A 
Beiru 


Prezența preşedintelui Putin în regiune 
a urmărit, de asemenea, „orientarea” politicii 
externe a noului preşedinte turkmen 
Gurbanguly Berdymukhammedov. Mai precis, 
preşedintele rus a dorit să se asigure că Rusia 
va continua să fie cel mai mare consumator şi 
beneficiar al gazelor naturale din Turkmenistan 
şi că noul preşedinte nu intenţionează să ori- 
enteze livrările de gaze pe alte rute, cum ar fi 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


conducta trans-caspică propusă de Statele 
Unite. Summit-ul din Asia Centrală a stabilit 
reconstrucţia unei magistrale de gaz natural 


“RUSSIA 


TURKMENISTAN 


de-a lungul coastei estice a Mării Caspice care 
să fie conectată la sistemul de transport al ga- 
zelor naturale al Rusiei. Conducta ar urma să 
aibă o capacitate de transport de 10,5 miliarde 
mc de gaze naturale, urmând să fie dată în 
exploatare în termen de trei ani. În săptămâna 
premergătoare summit-ului, preşedintele 
Berdymukhammedov se întâlnise cu reprezen- 
tanţi ai corporației americane Chevron, 
lansându-le invitaţia de a participa la eforturile 
de extracţie a petrolului din Marea Caspică. 


În Kazahstan, preşedintele Putin a ur- 

mărit consolidarea relațiilor bilaterale şi asigu- 
rarea că exporturile de petrol şi gaze naturale 
din această republică central-asiatică spre Ru- 
sia nu vor fi diminuate ca urmare a prezenţei 
investiţiilor americane, britanice şi japoneze şi 
a parteneriatului strategic viguros de care 
Kazahstanul beneficiază din partea Statelor 
Unite. Demersul preşedintelui Putin pare să fi 
avut succes, atât timp cât preşedintele 
Nursultan Nazarbaev a refuzat să participe la 
Summit-ul Energiei de la Varşovia, unde urma 
să se întâlnească, în aceeaşi perioadă, cu pre- 
şedinţii Poloniei, Azerbaidjanului, Georgiei şi 
Ucrainei. Reuniunea de la Varşovia urma să 
abordeze tema găsirii de surse de petrol şi ga- 
ze, care să ofere o alternativă la furnizorii ruşi, 
precum şi definirea unor rute de transport către 
Europa. 


Deşi Rusia este posesoarea unor re- 
surse imense de petrol şi gaze naturale, în ur- 
mătoarea decadă s-ar putea confrunta cu une- 
le probleme de aprovizionare din cauză că 
aceste resurse sunt situate în zone greu acce- 
sibile şi necesită investiții masive pentru a de- 
veni productive. În aceste condiţii, Asia Centra- 
lă ar putea deveni o sursă vitală de energie 

pentru Rusia, astfel încât Rusia să rămână 


Ukraine 


South Caucasus H a 


5.8 bem 


unul dintre cei mai mari exportatori de gaze 
naturale. 


Preşedintele Putin menţiona cu prilejul 
summit-ului că preocuparea principală a celor 
trei state trebuie să fie dezvoltarea de noi câm- 
puri de extracţie şi, implicit, extinderea capaci- 
tăţilor de transport al hidrocarburilor. Sistemul 
de conducte existent este deja insuficient pen- 
tru parteneriatul actual în domeniul gazului în- 
tre cele trei state. Conform ministrului adjunct 
pentru industrie şi energie din Rusia, Andrei 
Reus, contractele cu Kazahstan, Turkmenistan 
şi Uzbekistan prevăd tranzitul spre Europa, 
prin Rusia, a 55,7 miliarde mc de gaz în 2007 
(39 miliarde mc din Turkmenistan, 9 miliarde 
mc din Uzbekistan, 7 miliarde mc din 
Kazahstan). Interesantă este modalitatea de 
formare a preţului pentru livrările în Europa. 
Astfel, un contract semnat în 2006 de Rusia cu 
Ucraina prevede că gazul livrat Ucrainei are un 
preț de 95 USD/mmc, prețul fiind o combinaţie 

USD/mmc şi prețul gazului livrat din Rusia de 
230 USD/mmc. Nu întâmplător, între Rusia şi 
Turkmenistan există un contract de livrări pe 
termen lung, până în 2028, când livrările ar 
urma să ajungă la 90 miliarde mc pe an. 


În contextul geopolitic din regiune, 
acordul privind reconstrucția conductei de gaze 
naturale are o importanță majoră, pe termen 
lung, pentru Rusia, iar aşa cum se conturează 
situaţia în prezent, pentru SUA şi Uniunea Eu- 
ropeană efectele ar putea să nu fie favorabile. 
Planurile Turkmenistanului şi ale 
Kazahstanului de dezvoltare a exporturilor de 
gaze naturale au fost atent urmărite de SUA şi, 
uneori, Uniunea Europeană care vedeau o 
şansă istorică de reducere a dependenţei sta- 
telor europene de livrările de gaze din Rusia. 
În acest sens, au apărut proiecte de noi magis- 
trale de gaz natural, care să traverseze Marea 
Caspică, Azerbaidjan şi Georgia, înspre Tur- 
cia, Bulgaria, România şi mai departe către 

vestul Europei. O bună perioadă de timp, auto- 
ritățile de la Aşhabad erau favorabile unor ast- 
fel de proiecte, motiv pentru care, în 1998, 
SUA au finanțat un studiu de fezabilitate pe 
care Turkmenistanul urma să-l realizeze pentru 
o conductă trans-caspică al cărie rol era să 
obstrucţioneze proiectul rusesc „Blue Stream”. 
Deşi termenul de construcţie a acestei conduc- 
te era 2002, proiectul nu a mai fost implemen- 
tat. 


Preşedintele Putin, aproape de sfârşitul 
mandatului său, a reuşit să convingă 
Turkmenistanul cel puţin asupra importanţei 
economice a magistralei caspice de coastă. 
Deşi preşedintele Gurbanguly 
Berdymukhammedov ar fi fost tentat să conti- 
nue discuţiile pe tema unei conducte trans- 
caspice, cel puţin în termeni diplomatici, şi 
poate că le va continua, el nu poate neglija fac- 
torii economici ai relaţiei cu Rusia şi, poate mai 
important, faptul că statutul juridic al Mării 
Caspice nu este definitivat. În aceste condiţii, 
riscurile tehnice, juridice şi ecologice foarte 
mari ale unei conducte trans-caspice fac 
aproape imposibilă găsirea unui investitor, cu 
excepţia cazului când proiectul ar deveni o în- 
treprindere politică. Demersul Rusiei face parte 
şi din ofensiva Moscovei pentru reafirmarea 
statutului de mare putere şi consolidare a sfe- 
relor de influenţă, mai ales în acestă regiune 
care a devenit de importanţă strategică pentru 
Statele Unite. Acesta ar putea fi şi sfârşitul po- 
liticilor „multivector” promovate de ţările din 
regiune după dobândirea independenţei, poli- 
tici în baza cărora fostele republici sovietice 
cochetau cu toate marile puteri. 


Consecințele economice semnificative 
(rezultate din încasările pe tranzit) şi avantajele 
geopolitice obținute de Rusia au generat o pre- 
vizibilă reacţie negativă în Statele Unite. Se- 
cretarul american al energiei, Samuel Bodman, 
arăta că „nu este bine pentru Europa, fiind îm- 
potriva a ceea ce se doreşte, împotriva diversi- 
ficării aprovizionării” cu gaze naturale. Dincolo 
de preocupările justificate ale europenilor pen- 
tru asigurarea livrărilor de gaze, cărora Rusia 
le-a garantat livrări neîntrerupte, summit-ul ru- 
so-turkmen-kazah şi înțelegerile convenite cu 
acest prilej, vin să obstrucţioneze demersurile 
americane de a căuta şi găsi noi puncte strate- 
gice de orientare pentru politica energetică glo- 
bală a SUA. 


Regiunea Mării Caspice a devenit un 
punct de interes strategic datorită resurselor de 
petrol şi gaze naturale. Începând din mai 2005, 
petrolul din partea de sud a Mării Caspice a 
început să fie pompat într-o nouă conductă 
către portul turcesc Cayhan, într-un efort al 
diplomaţiei, tehnologiei şi capitalului occidental 
de reducere a dependenței de petrolul din Ori- 
entul Mijlociu. Deşi rezervele de petrol din Ma- 
rea Caspică nu se situează la nivelul estimări- 
lor făcute în anii '90, SUA şi Europa acordă o 
atenţie specială acestei regiuni pentru resurse- 
le de gaze naturale care ar putea exista sub 
această mare. 


Preşedintele Nicolas Sarkozy şi ambitiile 
sale de a repoziționa Franţa pe scena 
politică internaţională 

lonel BUCUROIU 

Nicolas Paul 
Stephane Sarkozy Nagy 
Bocsai, cunoscut ca 
Nicolas Sarkozy, a de- 
venit cel de-al 23-lea Pre- 
şedinte al Franţei la 16 
mai 2007. Provenind 
dintr-o familie cu rădăcini 
aristocratice ungare din regiunea Szeged, 
Sarkozy a fost anterior de două ori ministru de 
interne al Franţei, iar din 2004 este preşedinte- 
le partidului neogaulist (de orientare conserva- 
toare) Uniunea pentru o Mişcare Populară 
(UMP). 

În primul său discurs de politică externă 
de la alegerea sa în funcţia de preşedinte, 
Sarkozy şi-a exprimat dorința ca Franţa să fie 
în prim-planul scenei internaţionale, adăugând 
că Europa va fi prioritatea sa “absolută”. Încă 
de la sfârşitul lunii august, guvernul francez a 
creat o comisie de nivel înalt, pentru a redacta 
proiectul unei Cărţi Albe a Apărării şi Securităţii 
Naţionale, menit să-l înlocuiască pe cel exis- 
tent, ce datează din 1994, şi care va trebui să 
indice eventualele modificări în politica militară 
a Franţei, pentru a sigura aplicarea planurilor 
lui Nicolas Sarkozy de a readuce ţara în struc- 
turile integrate ale NATO. 


Acesta a făcut aluzie la posibila revenire 
a Franţei în Alianţa Nord-Atlantică cu ocazia 
reuniunii ambasadorilor francezi, de la sfârşitul 
lui august, când a declarat că “este timpul unei 
reînnoiri a Alianţei Nord-Atlantice şi de o ree- 
valuare a locului pe care țara sa îl ocupă în 

această organizatie”. Contrar politicii lui 
Charles de Gaulle, care, în 1966, a decis retra- 
gerea Franţei din structurile militare ale Alian- 
tei, a declarat că “Parisul ar trebui să aibă un 
rol important în NATO”, fiind lansate deja dis- 
cutii între Franța, SUA şi şeful Statului Major al 
NATO, referitoare la condițiile în care francezii 
ar putea redeveni membri cu drepturi depline 
ale Alianței. 


De asemenea, contrar politicii externe 
tradițional gaulliste a Franţei, Sarkozy a inau- 
gurat o politică legată mai strâns de politica 
externă americană, fiind limpede pentru toată 
lumea că actuala poziţie a Franţei fată de SUA 
este radical modificată în sensul apropierii din- 
tre cele două ţări, iar Sarkozy este calificat pe 
drept “proamerican”. 


Din “candidat american”, cum se numea 
el însuşi, Nicolas Sarkozy a devenit, fără îndo- 
ială, preşedintele cel mai american pe l-a cu- 
noscut Franţa. Pentru a da o explicaţie a aces- 
tei situaţii, merită a fi luată în calcul ipoteza 
conform căreia Nicolas Sarkozy a profitat de 
situaţia creată prin plecarea a doi prieteni apro- 
piați administraţiei americane, respectiv Tony 
Blair şi Berlusconi, nefăcând altceva decât să 
încerce să ocupe locul rămas vacant. Poziţia 
atlantistă a guvernului francez şi a preşedinte- 
lui Sarkozy față de problema iraniană seamă- 
nă cu cea a lui Tony Blair din timpul declanşării 
războiului din Golf. Conform revistei germane 
“Die Zeit’, Sarkozy “a făcut cunoscută în mod 
clar ambiția sa de a fi unul din marii actori pe 
scena mondială” şi a încercat să explice astfel 
cursul său agresiv vis-a-vis de Iran: “Sarkozy 
realizează că nu mai este posibilă împiedica- 
rea unei escaladări a conflictului şi preferă să 
fie pe val”. Astfel, Franţa are ocazia de a ocu- 
pa o poziţie cheie în Europa, devenind vârful 
de lance al intereselor americane pe scena 
internaţională. 


Dincolo de discursurile declaratorii, ce 
alimentează idea rupturii de trecut, este intere- 
sant de văzut care este conţinutul concret al 
acestei noi politici externe promovate de 
Nicolas Sarkozy şi consecinţele acestei mişcări 
strategice. 

Summitul Cinciului Caspic de la Teheran 

Pe fondul preocupările față de progra- 
mul nuclear iranian şi al eforturilor pentru diver- 
sificarea surselor de energie, la mijlocul lunii 
octombrie, la Teheran, a avut loc reuniunea la 
nivel înalt a ţărilor riverane Mării Caspice. 
Summitul a contribuit la consolidarea alianţei 
caspice (Rusia, Iran, Kazahstan, Turkmenistan 
şi Azerbaidjan), prin angajarea celor cinci şefi 
de state de a nu pune la dispoziţie teritoriul lor 


naţional pentru lansarea unei agresiuni împotri- 
va unuia dintre statele lor. Pentru orice obser- 
vator este limpede că formula are menirea de 
a pune în evidenţă opoziţia celor cinci state 
faţă de o eventuală intervenţie armată ameri- 
cană în lran, eliminând orice dubiu privind 
dipsonibilitatea Azerbaidjanului şi 
Turkmenistanului de a permite Statelor Unite 
folosirea teritoriilor lor pentru lansarea de ata- 
curi asupra lranului. 

Deşi deschişi cooperării şi securității în 
zona Mării Caspice, cei cinci preşedinţi nu au 
reuşit să reglementeze statutul Mării Caspice 
şi modalitatea de împărţire a bogățiilor subso- 
lului marin, convenind doar principiile pe baza 
cărora se va definitiva textul unei Convenții 
privind statutul juridic al Mării Caspice. Acest 
aspect are toate şansele să fie clarificat cu- 
rând, deoarece importanța regiunii caspice 
creşte vizibil, ceea ce adaugă noi elemente la 
harta geopolitică nu numai în termeni regionali 
ci şi în termeni globali. Principiile convenite în 
declaraţia finală a summitului vor constitui re- 
gulile de conduită ale celor cinci state în privin- 
ta Mării Caspice până la adoptarea Convenţie 
de către Cinciul Caspic (Caspian Five), orga- 
nism de lucru la nivelul miniştrilor de externe. 

Summitul a reuşit să atenueze diver- 
genţele privind delimitarea graniţelor şi platou- 
rilor continentale şi împărțirea resurselor de 
petrol şi gaze naturale din subsolul marin. Pâ- 

nă în 1991, a existat un acord între Iran şi fosta 
Uniune Sovietică prin care era stabilită granița 
maritimă, iar fiecare țară beneficia de 50% din 
resursele subsolului marin. După colapsul Uni- 
unii Sovietice, noile state din regiune nu au 
reuşit să convină traseul graniţelor maritime. 
Azerbaidjanul şi Kazahstanul au dorit construi- 
rea unor conducte submarine care să le asigu- 
re livrările de petrol şi gaze naturale direct că- 
tre Europa, prin scurtcircuitarea Rusiei, situaţie 
neconvenabilă Moscovei. 

Nevoia depăşirii disensiunilor privind 
problematica Mării Caspice a fost însă pusă în 
umbră de amploarea amenințării cu intervenţia 
armată împotriva Iranului şi de preocuparea 
Moscovei de a elimina prezenţa militară ameri- 
cană în Asia Centrală. În documentul final al 
summitului s-a menţionat că doar navele şi for- 
tele armate ale celor cinci state caspice vor 
avea dreptul de a staţiona în Marea Caspică. 
Menţiunea preşedintelui Ahmadinejad că 
„Obiectivul celor cinci state trebuie să fie menti- 
nerea Mării Caspice în afara competiției milita- 
re şi interzicerea accesului forțelor străine în 
această regiune”, s-a constituit într-o trimitere 
clară la proiectele de cooperare militară pe ca- 
re Azerbaidjan şi Turkmenistan le au cu State- 
le Unite. Pentru a contracara astfel de proiecte, 
Rusia promovează de mai multă vreme proiec- 
tul Kasfor (Caspian Force) care ar trebui să 
ducă la formarea unei forțe navale comune a 
celor cinci state caspice. Azerbaidjanul s-a 
opus acestui proiect deoarece s-ar interzice 
prezenţa unei terțe forțe navale în regiune, iar 
Kazahstanul ar dori echilibrarea arsenalelor 
militare în regiunea caspică în contextul unui 
pact de stabilitate, o propunere căreia Rusia ii 
acordă o mare atenţie” şi doar atât. Singurul 
partener din regiune care împărtăşeşte princi- 
piile propuse de Rusia în domeniul securităţii la 
Marea Caspică este Iranul. 


Dincolo de obiectivele regionale al reu- 
niunii de la Teheran, mai importantă a fost 
agenda bilaterală pe care preşedintele Vladimir 
Putin a avut-o în capitala iraniană. În condiţiile 
în care iranienii sunt atenţionaţi şi de alte puteri 
că o intervenţie militară americană poate fi o 
reală posibilitate, prezenţa preşedintelui Putin 
la Teheran şi afirmarea fermă a opoziţiei faţă 
de o eventuală acţiune militară împotriva Iranu- 
lui sunt demersuri de o deosebită valoare, de 
natură să transmită mesajul că Rusia nu are 


interesul să vadă Iranul devastat de atacurile 
americane. Dimpotrivă, Rusiei i-ar conveni ca 
Iranul să-şi continue acţiunile de înfruntare a 
amenințărilor americane, prin aceasta obligând 
forțele armate ale SUA să rămână în Irak. În 
opinia preşedintelui rus, nu există nici o dova- 
dă că programul nuclear iranian are o dimensi- 
une militară. Prin aceasta, liderul de la Kremlin 
a vrut să pună în evidenţă rolul unicat al Rusi- 
ei, ca singura ţară care sprijină Iranul să îşi 
dezvolte în scopuri paşnice programul nuclear. 
Motiv pentru care, întrebuinţarea forței militare 
împotriva Iranului este inacceptabilă. Şi nu 
doar întrebuinţarea forței, ci şi ameninţarea cu 
întrebuinţarea forței este inacceptabilă, a subli- 
niat preşedintele Putin. Dimpotrivă, el a reafir- 
mat la Teheran angajamentul Rusiei de a folosi 
diplomaţia în încercarea de a soluţiona proble- 
ma iraniană. O primă reacţie de la Washington 
a venit din partea unuia dintre purtătorii de cu- 
vânt ai Departamentului de Stat, Tom Casey, 
care a arătat că „politica SUA este consecven- 
tă şi urmăreşte calea diplomatică în privința 
Iranului”. 


Deşi preşedintele Putin nu s-a angajat 
ferm în privința finalizării lucrărilor la centrala 
nucleară de la Bushehr şi a livrării combustibi- 
lului necesar punerii în funcţiune, partea irania- 
nă a făcut cunoscută intenţia de a solicita Rusi- 
ei să mai construiască încă două centrale nu- 
cleare în această localitate. În declarația comu- 
nă iraniano-rusă semnată cu acest prilej, s-a 
menţionat că orice țară care este semnatară a 
Tratatului de neproliferare nucleară are dreptul, 
fără discriminare, să desfăşoare cercetări şi să 
folosească energia nucleară în scopuri paşni- 
ce, o menţiune dedicată special Washingtonu- 
lui. Declaraţia confirmă continuarea cooperării 
în domeniul energiei nucleare civile, precum şi 
acordul celor două ţări de a relua legăturile te- 
restre între ele, prin Republica Dagestan, şi de 
a dezvolta coridorul de transport Nord-Sud. 


În culisele reuniunii de la Teheran s-a 
vorbit şi despre scopul ascuns al prezenţei pre- 
şedintelui Putin în Iran, şi anume de a transmi- 
te liderului suprem iranian un mesaj prin care i 
se cerea să renunţe la programul de îmbogăți- 
re a uraniului în schimbul unui time-out la im- 
punerea de noi sancţiuni economice. „Iranul a 
ales o logică de durată în apărarea intereselor 
naționale pentru că este sigur că solicitările 
excesive ale inamicilor nu au limite”, a fost răs- 

punsul ayatollahului Khamenei, care a adăugat 
că lranul va continua cooperarea cu Agenţia 
Internaţională pentru Energie Atomică, dar nu 
va renunţa la dezvoltarea capacităţilor de îm- 
bogăţire a uraniului în scopul diversificării sur- 
selor proprii de energie electrică. 


În cadrul summitului, reluând o propu- 
nere a preşedintelui Nursultan Nazarbayev fă- 
cută la forumul economic internaţional de la 
Sankt Peterburg din vara acestui an, preşedin- 
tele Putin a reiterat importanţa construirii cana- 
lului navigabil EURASIA care să lege Marea 
Caspică de Marea de Azov şi Marea Neagră, 
scopul fiind îmbunătăţirea accesului hidrocar- 
burilor din Asia centrală către Europa. Canalul 
ar urma să fie construit de la Marea Caspică 
înspre gurile Donului. Lungimea lui ar trebui să 
fie de 650 km, lăţimea de 80 m, iar adâncimea 
de 6,5 m, cu un total de 6 ecluze. Pe canal vor 
putea naviga nave de clasă „fluviu-mare” cu 
capacitate de 3.500-5.500 tone şi, ulterior, pâ- 
nă la 10.000 tone. Perioada de navigaţie pe 
acest canal poate fi de 10-12 luni pe an, cuo 
capacitate de transport de 40 milioane tone pe 
an, iar durata unui transport va fi de 9-12 zile. 
Costul construcţiei este estimat la 2,5 miliarde 
dolari, iar durata construcţiei la 5 ani. 


Construit pe teritoriul Rusiei, canalul va 
contribui la dezvoltarea coridorului internaţional 


de transport Nord-Sud. Prin construcţia unui 
astfel de canal, Rusia ar putea să exercite con- 
trolul asupra unui coridor de transport între Eu- 
ropa şi Asia, ceea ce ar contribui la creşterea 
semnificativă a staturii puterii ruse şi a influen- 
tei în Asia Centrală. Investind şi având contro- 
lul asupra acestui canal, Rusia va dirija fluxul 
de petrol şi gaze naturale din zona Mării 
Caspice, după ce s-a implicat major şi în pro- 

ducţia şi livrările de petrol din Turkmenistan şi 
Kazahstan. Pentru că, odată cu realizarea ca- 
nalului, se pot realiza şi conducte pentru 
transportul țițeiului şi gazelor naturale. Un inte- 
res major în realizarea acestui canal ar putea 
avea, în afară de Kazahstan, şi China, deoare- 
ce durata transporturilor de mărfuri spre Euro- 
pa s-ar reduce de la 2 luni la 12 zile. lar Marea 
Neagră va cunoaşte o dezvoltare semnificativă 
a transportului maritim. 


Elemente privind privatizarea armatei 
SUA 

Revizuirea strategiei militare americane 
şi teoretizarea războiului modern de către 
neoconservatori datează din 1991, atunci când 
Dick Cheney era secretar al Apărării şi când 
agenţii privaţi reprezentau deja a zecea parte 
din persoanele deplasate pe teatrul de război 
din Golf. Înainte de plecarea sa, în 1993, aces- 
taa comandat firmei Halliburton, pe care ulte- 
rior o va şi conduce, un studiu asupra mijloace- 
lor de privatizare rapidă a “birocraţiei militare”. 

În septembrie 2000, autorii “Proiectului 
pentru un nou secol american” (Project for a 
New American Century), printre care figurează 
Dick Cheney, Donald Rumsfeld şi celebrul 
neoconservator William Kristol, publică un stu- 
diu intitulat “Edificarea sistemului de apărare 
american: strategie, forțe şi resurse pentru no- 
ul secol” (Rebuilding America's Defenses: 
Strategy, Forces ans Resources for a New 
Century). Un an mai târziu, la 10 septembrie 
2001, problema este reluată de Donald 
Rumsfeld, devenit între timp secretar al Apără- 
rii sub Administraţia Bush. Astfel, în timpul 
unui discurs ţinut la Pentagon, el face apel la 
luptă contra unui “adversar ce reprezintă o 
amenințare, o serioasă ameninţare la securita- 
tea SUA: “Birocraţia Pentagonului”. Conform 
acestuia, era urgent să se revadă organizarea 
aparatului militar american prin crearea unui 
nou model, bazat pe sectorul privat. 

A doua zi după discursul acestuia, la 11 
septembrie, are loc atacul terorist asupra SUA, 
când unul din avioane cade asupra Pentago- 
nului, fapt ce relansează doctrina lui Rumsfeld. 
Astfel, în 2002, într-un articol publicat în revista 
Foreign Affairs, acesta dezvoltă idea folosirii 
pe scară largă a agenţiilor private în toate as- 
pectele războiului, inclusiv în luptă. 

Una din primele agenții private ce benefi- 
ciază de această schimbare de strategie este 

Blackwater, o agenţie ce dispune în prezent 
de 2 300 mercenari activi, desfăşuraţi în nouă 
țări, inclusiv în Statele Unite, şi de o bază de 
date ce cuprinde 21 000 foşti membri ai forțelor 
speciale, soldaţi, poliţişti, agenţi ai CIA etc., pe 
care îi poate chema oricând, fără preaviz. De 
asemenea, agenţia antrenează zeci de mii de 
agenți ai forțelor de ordine, dintre care unii pro- 
vin din “tări prietene” şi a început deschiderea 
de noi sucursale în SUA (California şi Illinois), 
cât şi în Filipine. 

Pentru a ne face o imagine mai completă 
despre această firmă privată merită să amintim 
că Blackwater are o flotă de peste 20 avioane, 
inclusiv elicoptere de luptă, fapt ce-i dă posibili- 
tatea, aşa cum observa şi un membru al Con- 
gresului american, să schimbe numeroase gu- 
verne din lume. 

Blackwater, împreună cu alte două soci- 
etăţi private, beneficiază de un contract cu gu- 
vernul american în valoare de 571 milioane de 
dolari anual pentru protecţia diplomaților în 
Irak, Afganistan, Israel şi alte ţări, dintre care 
numai în lrak valoarea contractului este de 520 
milioane dolari. 

Pentru a înțelege ce reprezintă societa- 
tea Blackwater pentru Administraţia Bush este 
semnificativ ceea ce scrie Jeremy Scahill, jur- 
nalist de investigaţie şi colaborator al magazi- 
nului The Nation, în cartea sa “Blachwater, 
dezvoltarea celei mai mari şi puternice armate 
de mercenari” (Blackwater, the rise of the 
world's most powerful mercenary army), o car- 
te foarte bine documentată ce dezvăluie ade- 
vărul despre această agenţie secretă, a cărei 
ascensiune formidabilă corespunde cu revizui- 
rea strategiei militare americane de către 
neoconservatori. 

Existenţa şi funcţionarea agenţiilor priva- 
te de securitate, cum este Blachwater, a fost 
învăluită de discreție, adevărul nefiind dezvălu- 
it publicului larg. 31 martie 2004 a fost prima 
dată când, în paginile ziarelor, a apărut numele 
de Blackwater în relaţie cu războiul, atunci 
când patru americani înarmați, “cu ochelari 
negri ce le acoperea fața şi cu părul tăiat ca 
Tom Cruise”, au căzut pradă furiei populaţiei 
din oraşul Falloudjah, resturile carbonizate şi 
mutilate ale acestora rămânând atârnate de un 
pod de peste Eufrat timp de câteva ore. Cu 
acest prilej a fost dezvăluită, astfel, prezenţa 
“serviciilor de securitate private” pe teren. De 
atunci, rolul celei mai mari companii de merce- 


nari a SUA în Irak a devenit din ce în ce mai 
important, dar subiectul a revenit în atenţia opi- 
niei publice în momentul când Blachwater, ca- 
re este însărcinată cu protejarea diplomaților 
americani, a conducătorilor irakieni şi jurnaliş- 
tilor străini, a fost acuzată că a omorât nume- 
roşi civili în Irak, în special în timpul incidentu- 
lui de la 16 septembrie din Bagdad, soldat cu 
17 morţi şi 23 răniţi din rândul civililor. 

Afacerea Blackwater a relansat dezbate- 
rea asupra prezenței şi comportamentului 
acestor societăţi de securitate private, care au 
proliferat după invazia americană din martie 
2003. Conform autorităților irakiene, 180 dintre 
acestea, în special firme americane şi europe- 
ne, operează în Irak, cu un număr de angajaţi 
estimat între 25.000 şi 48.000 de persoane. 
Consideraţi de irakieni ca mercenari, aceştia 
constituie al doilea contingent armat din Irak, 
după trupele americane, fiind acuzaţi însă că 
acţionează cu aroganță şi brutalitate. De fapt, 
însuşi Congresul american a publicat, la înce- 
putul lunii octombrie, un raport în care se spe- 
cifică că, din 2005, societatea privată 
Blackwater a fost implicată în 195 de incidente 
în lrak, iar angajaţii acesteia au deschis focul 
primii în 84% din cazuri, ceea ce contravine 
contractului încheiat cu Departamentul de Stat 
american, conform căruia firma poate face uz 
de armă numai în situaţii defensive. 

În centrul scandalului ce durează de câ- 
teva săptămâni se află tocmai această agenţie 
privată, a cărei patron este Erik Prince, un 
multimilionar de 37 ani, fost membru al forțelor 
speciale americane, de a cărei generozitate 
financiară se pare că a beneficiat şi partidul 
republican al lui George Bush, ca răsplată pen- 
tru lobby-ul intens desfăşurat pe culoarele de 
la Washington, fără de care nu era posibilă 
ascensiunea firmei sale. 

Privatizarea armatei, mai ales când se 
face pe baza unor agenţi ca cei de la 
Blackwater, suscită mai multe întrebări, dintre 
care unele au început să fie puse în Congresul 
american, cu prilejul audierii, pentru prima da- 
tă, a lui Erik Prince. Cea mai importantă dintre 
acestea este cea a responsabilităţii, ştiut fiind 
că agenții firmelor de securitate private benefi- 
ciază în prezent de imunitate. 

Pe fundalul întâmplărilor din Bagdad de 
la 16 septembrie, ministrul american al Apără- 
rii, Robert Gates a făcut cunoscută necesitatea 
unei legi mai aspre care să reglementeze acti- 

vitatea agenţilor sub contract, în sensul ca 
aceştia să se supună unor legi similare cu cele 
ale armatei. În fapt acesta doreşte ca cei 
aproape 10.000 de contractori ce asigură se- 
curitatea diplomaților care lucrează în Irak, să 
fie transferați sub tutela armatei americane, 
într-un efort de a avea mai mult control asupra 
“mercenarilor” de genul celor de la Blackwater, 
care nu se supun nici unor legi, nici irakiene şi 
nici americane. În ciuda scandalului creat de 
uciderea unor civili de către agenţii de la 
Blackwater, Departamentul de Stat se împotri- 
veşte însă ideii de a pune sub control aceste 
firme private, deoarece peste 2.500 de gărzi 
de corp, dintre care 800 din cadrul Blackwater, 
asigură protecția diplomaților americani aflaţi la 
Bagdad. În prezent, situaţia din punct de vede- 
re legal a societăţilor private rămâne neclară, 
chiar dacă FBI-ul şi alte agenţii americane an- 
chetează împrejurările în care a avut loc masa- 
crul de la 16 septembrie. 

Astfel, graţie anchetelor, a căror protago- 
nistă este firma Blackwater, a fost posibilă 
apariţia în public a unor probleme intrinsece 
legate, nu numai de privatizarea războiului, ci 
şi de existenţa unei armate paralele care acti- 
onează independent de armata regulată şi ca- 
re urmează un program politico-religios bine 
precizat. 

Riscurile unei privatizări a armatei ameri- 
cane au provocat îngrijorare chiar şi în rânduri- 
le unor congresmeni americani, care au recu- 
noscut că o armată ce se bazează pe merce- 
nari permite să fie lansate războaie mult mai 
uşor, pentru aceasta nefiind nevoie decât de 
bani şi nu de o mare masă de cetățeni care 
trebuie să fie convinşi de necesitatea desfăşu- 
rării operațiunilor de luptă. 

Despre aceste riscuri a fost avertizat po- 
porul american încă din 1961, când preşedinte- 
le Eisenhower atrăgea atenţia asupra creşterii 
puterii abuzive a complexului militaro- 
industrial, care ar putea pune în pericol libertă- 
tile cetățenilor şi sistemul democratic ameri- 
can. 

lonel BUCUROIU 

Dispute teritoriale în Oceanul Pacific 


Majoritatea statelor care au interese în 
Oceanul Pacific, inclusiv Rusia, Statele Unite, 
Franţa şi Marea Britanie fac tot posibilul pentru 
a obţine beneficii în urma confirmării graniţelor 
existente în regiune. State insulare din Pacific 
şi state situate pe coasta acestui ocean au pro- 
pus recent organizarea unui summit regional, 
similar Conferinţei de la Helsinki, cu scopul de 
se ajunge la confirmarea graniţelor internaţio- 
nale actuale de către toate statele din regiune. 
De fapt, este vorba de confirmarea graniţelor 
trasate după anul 1945. Această problemă are 
o relevanţă deosebită în aceste zile când unele 
state pacifice apelează la diverse căi şi mijloa- 
ce pentru acapararea teritoriilor şi spaţii mariti- 
me ale unor vecini, în această din urmă cate- 
gorie fiind unele state europene. 

Ideea unei conferințe la nivel înalt este 
promovată într-un efort comun de China, 
Taiwan, Coreea de Sud şi Coreea de Nord, 
Filipine, Papua Noua Guinee, Republica 
Timorului de Est, Brunei, Fiji, Samoa de Vest, 
Nauru (cea mai mică naţiune insulară din lume, 
cu o suprafaţă de 21 kmp), precum şi țări lati- 
no-americane de pe coasta Pacificului, cum ar 
fi Ecuador şi Peru. Franţa, care deţine o serie 
de domenii şi teritorii în Oceanul Pacific, face 
şi ea parte din corul care se pronunţă în favoa- 
rea acestei conferințe. Rusia, ca şi Marea 
Britanie care deţine insule în partea de sud-est 
a Pacificului (în apropiere de apele aflate sub 
jurisdicție chiliană), sprijină acest demers. 

Problema este că multe din statele care 
promovează acest summit, în principal Franţa 
şi Marea Britanie, nu sunt reprezentate în or- 
ganizația Cooperarea Economică în Asia- 
Pacific (APEC), cel puţin în actuala ei formă, 
statele membre fiind: Australia, Brunei, Cana- 
da, Chile, China, Indonezia, Hong Kong, Japo- 
nia, Malayezia, Coreea de Sud, Mexic, Noua- 
Zeelandă, Papua Noua-Guinee, Filipine, Peru, 
Rusia, Singapore, SUA, Taiwan, Thailanda şi 
Vietnam. Franţa şi Marea Britanie nu au fost 
acceptate în organizaţie datorită opoziţiei unor 
state care sunt interesate în creşterea propriei 
influenţe în regiune, cum ar fi Australia şi Noua 
Zeelandă care deja au formulat pretenţii terito- 
riale în dauna posesiunilor pacifice franceze. 
Japonia îşi extinde apele teritoriale şi zona 
economică din Oceanul Pacific şi mările adia- 

cente fără să întâmpine nici o opoziţie, dar în 
dauna Statelor Unite, Rusiei, Franţei, Chinei, 
Taiwanului, Filipinelor şi celor două Coreei. 
Chiar şi Chile pune în discuţie suveranitatea 
britanică asupra posesiunilor Coroanei în acea 
zonă. 

Principalele cauze ale acestor dispute 
sunt: 
a) definirea ambiguă a graniţelor internaţiona- 
le în Pacific după 1945; 
b) retrasarea unilaterală a graniţelor de către 
unele țări din raţiuni care ţin doar de atitudini 
expansioniste; 
c) existența unor rezerve mari de petrol, gaze, 
aur, platină, argint, alte resurse oceanice de 
mare valoare; 
d) importanţa rutelor de transport maritim. 

Dintre disputele teritoriale din regiunea 

Pacificului, disputa  japonezo-rusă asupra 


Insulele Kurile 


Kurilelor este de departe cea mai semnificati- 
vă. Insulele Kurile şi strâmtoarea dintre ele, la 
care aspiră Japonia, oferă Rusiei acces liber la 
regiunile nord-vestice şi centrale ale Oceanului 
Pacific. Altfel, Rusia nu are nici un port pe 
coastele Oceanului Pacific, cu excepția porturi- 
lor Anadyr şi Uelen situate de fapt în Marea 
Bering, regiunea Chukotka. Situaţia este simi- 
lară şi în cazul pretențiilor japoneze asupra 
insulelor deținute de China la punctul de întâl- 
nire dintre Marea Chinei de Est şi Marea Gal- 
benă cu Oceanul Pacific, precum şi asupra 
insulelor deţinute de Coreea în sectorul de 
tranzit al Mării Japoniei. În cazul Insulelor 
Kurile, revendicările Japoniei vor avea ca efect 
îndepărtarea Rusiei de Oceanul Pacific şi obli- 
garea navelor ruseşti să plătească accesul în 


apele acestui ocean. 

Disputa japonezo-rusă are ca obiect par- 
tea cea mai de sud a Insulelor Kurile, aflată 
sub administraţie rusă (Sakhalin Oblast) şi re- 
vendicată de Japonia care o denumeşte în do- 
cumentele oficiale „teritoriile de nord” sau 
„Chishima de Sud” (Minami Chishima). Insulele 
în dispută sunt Kunashir, Iturup, Shikotan şi 
stâncile marine Habomai. Disputa este rezulta- 
tul ambiguității din Tratatul de la San Francisco 
din 1951, semnat în urma celui de al Doilea 
Război Mondial. În acest tratat, Japonia renun- 
tă la toate drepturile, titlurile şi revendicările 
asupra Insulelor Kurile şi la acea parte a Insu- 
lei Sakhalin şi insulele adiacente acesteia asu- 
pra căreia Japonia a obţinut suveranitatea prin 
Tratatul de la Portsmouth din 1905 (articolul 
2c). Revendicările Japoniei au la bază faptul 
că Uniunea Sovietică nu a semnat Tratatul de 
la San Francisco. În schimb, Rusia se rapor- 
tează la un articol al Tratatului Ruso-Japonez 
privind Comerţul, Navigaţia şi Delimitarea Gra- 
nițelor semnat în 1855 (Tratatul de la 
Shimoda), care prevede că graniţa dintre cele 
două naţiuni trece printre insulele Etorofu şi 
Uruppu, insula Etorofu aparținând în întregime 
Japoniei. Prin acest tratat Insulele Kurile, situa- 
te la nord de Insula Uruppu, pe care o şi in- 
clud, aparţin Rusiei. Textul tratatului nu face 
referire explicită şi la insulele aflate acum în 
dispută: Kunashiri, Shikotan şi Habomai. 

În disputa dintre cele două state a in- 
tervenit şi Parlamentul European, care la 7 iu- 
lie 2005 recomanda Rusiei returnarea teritorii- 
lor în litigiu. După ce a protestat vehement, în 
2006 Rusia s-a oferit să returneze Insulele 
Shikotan şi Habomai, care reprezintă cam 6% 
din suprafața solicitată de Japonia, cu condiţia 
ca partea japoneză să renunţe la revendicarea 
celorlalte două insule. Oferta rusă nu face de- 
cât să reia prevederile Declaraţiei Comune 
sovieto-japoneze din 1956, prin care partea 
sovietică promitea să renunţe la cele două in- 
sule, ca semn de bunăvoință înainte de sem- 
narea unui acord de pace. Cum nu s-a ajuns la 
nici un acord în disputa teritorială, nici acordul 
de pace care să încheie oficial ostilitățile din 
cel de al Doilea Război Mondial nu s-a putut 
semna. 

Japonia mai este implicată şi în disputa 
asupra insulițelor Liancourt Rocks situate în 
Marea Japoniei, revendicate de la Coreea de 
Sud (care le denumeşte Insulele Takeshima şi 

Dokdo). Ambele state incorporează grupul de 
insulițe în propriile organizări administrative: 
Coreea de Sud le include în Districtul Ulleung, 
Provincia Gyeongsang de Nord, iar Japonia în 
Districtul Oki, Prefectura Shimane. 

Suveranitatea Japoniei asupra Insulelor 
Senkaku este pusă în discuţie atât de China 
cât şi de Taiwan. Insulele sunt dispuse în nord- 
estul Taiwanului, la vest de Okinawa. Statutul 
lor a devenit o problemă majoră a relaţiilor din- 
tre China şi Japonia. 

Japonia nu are nici un fel de reţinere în a 
formula revendicări şi pentru teritoriile deţinute 
de Statele Unite. Astfel, suveranitatea şi intere- 
sele americane în zona centrală a Pacificului, 
respectiv Insulele Caroline, Mariane şi Palau 
sunt puse în discuţie de Japonia care urmăreş- 
te să recapete controlul asupra rutei maritime 
principale, centrală din acest ocean, în forma 
în care l-a exercitat în perioada 1919-1945. De 
fapt, Japonia a renunțat încet-încet la Doctrina 
Yoshida, care se baza pe necesitatea de limi- 
tare a ambițiilor japoneze de politică externă şi 
de concentrare pe dezvoltarea economiei. Au- 
torităţile japoneze şi-au stabilit ca principal obi- 
ectiv de politică externă ajungerea Japoniei în 
postura de intermediar între Asia şi Occident. 
Demersul tot mai evident al Japoniei va fi însă 
obstrucţionat de competiţia din ce în ce mai 
aspră pentru supremație în estul Asiei, în prin- 
cipal între Beijing şi Tokyo. 

Acordul de delimitare a frontierelor mariti- 
me dintre Australia şi Timorul de Est în zona 
Mării Timor, semnat în 2001, după dobândirea 
independenţei de către Timorul de Est, stabi- 
leşte dreptul Australiei asupra a 90% din rezer- 
vele de gaze naturale şi obstrucţionează defini- 
tivarea unei graniţe maritime cu Indonezia, din 
cauza disputei asupra Insulelor Ashmore şi 
Cartier. Australia a creat un parc naţional în 
regiune, deşi în imediata vecinătate desfăşoa- 
ră o asiduă activitate de prospecţiuni în căuta- 
rea de noi rezerve de hidrocarburi. Statul aus- 
tralian mai are pe lista revendicărilor şi teritorii 
din Antarctica. 

Tot în nordul Australiei, Indonezia şi 
Timorul de Est încă nu au rezolvat în totalitate 
problema delimitării teritoriale după declararea 
independenţei de către Timor. 

Insulele Spratley sunt şi ele un teritoriu în 
dispută. Situate în Marea Chinei de Sud, insu- 
lele constituie o sursă de tensiuni în regiune. 
Un număr de aproximativ 44-51 de mici insule 
şi stânci submarine sunt revendicate sau ocu- 
pate de China, Filipine, Vietnam, Taiwan, 
Malayezia şi Brunei. Disputa este rezultatul 
unor suprapuneri în revendicările de suverani- 
tate asupra diverselor insule, considerate că ar 
fi posesoare ale unor substanțiale resurse na- 
turale, în principal petrol, gaze naturale şi peş- 
te. Tensiunile au fost alimentate şi de atitudi- 
nea agresivă a Chinei, dornică să-şi extindă 

suveranitatea asupra unor noi surse de ener- 
gie. Zona Insulelor Spratley a fost şi martora 
unor incidente militare în ultimii 30 de ani, iar în 
unele cazuri mai multe companii, având drep- 
turi de explorare emise de două sau mai multe 
state care îşi revendicau 

suveranitatea asupra acele- 
iaşi zone, s-au întâlnit pe 
aceleaşi zone de prospecţi-| 
uni. 4 

Preocuparea pentru | 
reglementarea paşnică a. 
acestor dispute, care poti 
afecta stabilitatea regională, ~ 
a condus, în 1992, la inițierea unei declarații a 
organizației ASEAN prin care statele membre 
se angajau să găsească o soluție prin negoci- 
eri şi să analizeze posibilitatea explorării în co- 
mun a regiunii. Declarația nu a avut nici un 
efect, acțiunile militare şi explorarea agresivă 
întreprinse de China nelăsând nici o şansă 
unei soluții paşnice pe termen lung de natură 
să prevină transformarea regiunii într-un teatru 
permanent de incidente militare. În 2002, în 
cadrul ASEAN s-a mai semnat „Declarația pri- 
vind Conduita Părţilor în Marea Chinei de 
Sud”, în încercarea de reducere a tensiunilor în 
regiune, dar nu s-a reuşit definirea unui cod de 
conduită, astfel că progresele au fost nesemni- 
ficative. Într-o altă încercarea făcută în 2003, 
Brunei şi Malayezia au convenit încetarea ex- 
plorărilor până la realizarea unui acord asupra 
zonelor de suveranitate. 

Pe coasta de vest a Americii Latine, 
Peru şi Chile sunt angrenate într-o veche dis- 
pută teritorială rezultată din divergenţele pri- 
vind trasarea frontierei de coastă dintre cele 
două state în zona Arica-Parinacota. 

Alte tensiuni derivate din revendicări teri- 
toriale se consemnează între SUA şi Insulele 
Marshall, acest din urmă stat revendicând In- 
sula Wake. De asemenea, Insulele Paracel, 
ocupate de China, sunt revendicate de Taiwan 
şi Vietnam. 

Datorită manifestărilor tot mai expansi- 
oniste ale Japoniei, Rusia, SUA, Franţa, Marea 
Britanie şi alte state sunt interesate să consfin- 
țească graniţele, în sensul confirmării actuale- 
lor limite în Pacific în cadrul unui forum 
interguvernamental regional pe modelul Confe- 
rinței de la Helsinki. 

Statele Unite şi Rusia sunt interesate în 
menţinerea actualelor graniţe şi datorită proiec- 


telor comune în domeniul energiei, cele două 
state urmând să construiască magistrala de 
petrol Siberia-Oceanul Pacific, prin care se va 
distribui ţiţei nu doar Statelor Unite ci şi unor 
state asiatice, inclusiv Japoniei. Interesul Sta- 
telor Unite este amplificat şi 
de perspectica accesului cor- 
poraţiilor americane pe piaţa 
rusă de energie. lar prezența 
Gazprom-ului ca principal 
“acţionar al Companiei 
| Sakhalin Energy Investment 
este de natură să ofere ga- 
ranții suplimentare pentru 
livrarea la timp a gazelor naturale către consu- 
matorii de pe coasta de vest a Statelor Unite. 
Dincolo de tensiunile create de diver- 
genţele teritoriale, zona Pacificului se confrun- 
tă cu o accentuare a antipatiei dintre Japonia şi 
China, cu tendințe de dominație regională din 
partea Australiei, cu procesul de reafirmare a 
statutului de mare putere de către Rusia, dar 
mai ales cu o semnificativă cursă a înarmării. 
În afara Coreei de Nord, China consemnează 
bugete militare într-o creştere continuă, Japo- 
nia face achiziții militare nu doar pentru autoa- 
părare, Singapore face investiţii uriaşe în do- 
meniul militar, iar Indonezia se înarmează cu 
sprijinul direct al Rusiei. De altfel, Rusia pare 
să fi renunţat doar la componenta ideologică a 
geostrategiei sovietice, reafirmarea statutului 
de mare putere fiind făcută pe căi economice 
şi militare. În acest timp, Statele Unite şi tările 
occidentale condiţionează livrarea de arma- 
ment către statele din regiune, cum ar fi Viet- 
nam, Malayezia, Myanmar, Indonezia de res- 
pectarea drepturilor omului sau alte performan- 
te democratice. 
Nicolae PERHAIȚĂ 


Reuniunea forumului “Dialogul civilizatii- 


lor”, Ediţia a V-a, Rhodos, Grecia, 


10-14 octombrie 2007 


Forumul mondial public 
“Dialogul civilizaţiilor” (World 
Public Forum - Dialogue of 
Civilizations”, WPF-DC), edi- 
tia a cincea, a avut ca scop 
prezentarea ideii că, în locul 
tendințelor de haos şi distruc- 
tive, prezente pe plan mondi- 
al, precum si a tendințelor 
“dubioase” a unor “anumite comunităţi” de a se 

prezenta ca “salvatori ai lumii”, este posibilă o 
nouă abordare a dezvoltării mondiale, prin con- 
struirea unui spațiu de civilizație comună, spa- 
tiu în cadrul căruia relaţiile dintre civilizaţii să 
fie corect stabilite pe calea dialogului; iniţierea 
unui sistem de dialoguri regionale, pentru solu- 
ționarea problemelor de stringentă actualitate 
ale existenţei umane, construirea unui sistem 
de integrare a unor diferite categorii de activi- 
tăţi umane şi asigurând oportunități suplimen- 
tare pentru dezvoltarea umană în diferite do- 
menii de viaţă. Forumul nu încurajează nici o 
încercare de dezintegrare a comunităţii mondi- 
ale prin dezvoltarea privilegiată a unor anumite 
țări şi popoare în detrimentul altora. 


Intenţia iniţiatorilor şi promotorilor aces- 
tei inițiative este ca, folosind diferite organizații 
publice afiliate, să devină un instrument pentru 
a ajuta grupuri publice în declararea şi coordo- 
narea intereselor şi poziţiilor proprii, precum şi 
în participarea acestora la orientarea viitoare a 
dezvoltării umane. Se urmăreşte ca, prin ajun- 
gerea la un nivel ridicat de comunicare inter- 
civilizaţii, să fie posibilă soluţionarea probleme- 
lor actuale şi depăşirea actualelor situaţii de 
impas în viața politico-socială, dezvoltarea 
unor relaţii internaţionale corecte şi juste, asi- 
gurarea unei dezvoltări sănătoase a personali- 
tăţii umane, indiferent de afilierea culturală sau 
naţională. 

Mai specific, a cincea sesiune a WPF- 
DC a urmărit să examineze înțelegerea con- 
temporană a unor concepte ca “civilizație”, 
“cultură”, “dialog intercultural”, rolul religiilor şi 
justiţiei în dialogul dintre civilizaţii, aspectele 
tehnologic-ştiinţifice ale amenințărilor globale 
la existenţa vieții pe Pământ, precum şi să de- 
termine schimburi de opinii în probleme vitale 
ale dezvoltării mondiale. 


Lucrările s-a desfăşurat în forma a do- 
uă sesiuni plenare, cinci panele, cinci mese 
rotunde tematice, şi un seminar ştiinţific, pe 
următoarele subiecte: 

e Tradiţii şi inovaţie în construcţia spa- 

țiului civilizaţional 

e Educaţia în căutarea unei strategii 

generale de dezvoltare 

e Regionalizarea şi transformarea 

economiei mondiale, 


e Religia şi dialogul civilizațiilor 

e Cultură, civilizație, dialog inter- 
cultural 

e Dialogul civilizațiilor: de la idee la 
realitate 


e Dialogul civilizațiilor şi dreptul 

e Orientul Mijlociu în relațiile inter- 
civilizații 

e Civilizația chineză în contextul dialo- 
gului global 


e Aspecte ale amenințărilor globale 
pentru viața pe Pământ 

e Muzica, limbă universală în realiza- 
rea dialogului 


e Prin comunicatii, dialogul către o so- 
cietate civilă globală 


e Perspective de modernizare în Bal- 
cani 


Desfăşurarea Forumului a beneficiat de 
sponsorizări şi alte forme de sprijin din partea: 
Abdullah al Il-lea- regele lordaniei, Ali Abdallah 
Saleh -preşedintele Republicii Yemen, Alexy 
Il- Patriarhul Moscovei şi al întregii Rusii, Badr 
al-Din Hassoun - Marele Muiftiu al Siriei, 
Kontiro Matsuura - Secretar General al 
UNESCO, Julio Andreotti - fost prim-ministru al 
Italiei, Mohammad Khatami - fost preşedinte al 
Iranului, Mahmud Abbas- preşedintele Autori- 
tăţii Naţionale Palestiniene, Sonia Ghandi - 
preşedintele Partidului Congresului Naţional 
Indian, Shimon Peres - preşedintele Israelului, 
Vladimir Putin- preşedintele Rusiei, Consiliul 
Europei, OPEC, oameni de ştiinţă şi alte per- 
soane particulare. 

Copreşedinţi ai Forumului au fost cei 
trei fondatori ai WPF-DC, Nikolas Papanikolau 
(Grecia), Vladimir Yakunin (Rusia) şi Djagdish 
Kapur (India). 

WPF-DC este o organizație 
neguvernamentală independentă, nonprofit, 
înregistrată în Austria, cu sediul central în Ru- 
sia, la Moscova. Ea a luat fiinţă în iulie 2002 la 
inițiativa “Centrului gloriei naţionale a Rusiei”, 
susținută de fundaţia indiană “Kapur Surya 
Fundation” şi firma greacă “Titan Capital 
Corporation”. Preşedinţii firmelor menţionate 
mai sus au devenit fondatori şi copreşedinţi ai 
Forumului. 


Forumul mai dispune de o instituție 
consultativă, “Comitetul internaţional de coor- 

donare”, ai cărui membri sunt personalităţi de 
prim rang ai unor organizații publice din toată 
lumea. Şeful Comitetului internaţional de coor- 
donare este fostul secretar general al Consiliu- 
lui Europei, Walter Schwimmer. 


Vladimir Ivanovici Yakunin 


Născut la 30 iunie 1948, în 
oraşul Melenkie, regiunea 
Vladimir. A absolvin Institutul 
mecanic din Leningrad. După 
satisfacerea stagiului militar a 
ocupat diferite funcţii în Comi- 
tetul de stat pentru relații eco- 
SI nomice externe din Consiliul 
i SPA de Miniştri al URSS. 


În octombrie 2000 a fost nu- 
mit ministru adjunct al transporturilor Federaţiei 
Ruse, iar din februarie 2002, prim adjunct al 
ministrului căilor de comunicații. 


La 14 iunie 2005 este numit preşedinte 
al societăţii pe acţiuni “Căile ferate ruse”. 


Este preşedinte al Consiliului Centrului 
gloriei naţionale şi al Fundaţiei Andre 
Protoklyte. Este decorat cu înalte medalii mili- 
tare, civile şi religioase. 

Nicolas Papanicolau 

Născut în 1949 în Grecia. 
Urmează liceul în Grecia şi 
studii universitare în SUA, 
încheiate cu menţiunea exce- 
lent, studii economice la Uni- 
iversitatea Harvard şi 
masterat în administraţie de 
afaceri la Universitatea Columbia. 


Este preşedintele Lion Finance SA şi 
Titan Capital Corporation, cu afaceri în dome- 
niile navigaţie maritimă, imobiliare, de dezvol- 
tare portuară pentru yahturi de elită. 

Este mare maestru al Ordinului Suve- 
ran Saint Jean din Ierusalim, membru al mai 
multor organizaţii publice care se ocupă de 
cultura greacă şi biserica ortodoxă. 

Djagdish Kapur 

Născut în 1920 la Lucknow, 
India. Urmează studii univer- 
sitare la Punjab, continuă ac- 
tivitatea didactică la Institului 
indian de ştiinţe Bangalore, 
apoi la Universitatea Cornell 
din SUA. 


Colaborează cu mai multe societății din 
domeniul tehnologiilor de vârf şi conduce o fir- 
mă de atreprenoriat de succes. A fondat mai 
multe firme din domeniul tehnologiilor de vârf, 
fiind recunoscut pe plan mondial ca un pionier 
al energiei solare, cercetător în domeniul medi- 
ului şi fondator al “Centrului de energie solară 
Kapur”. A fost preşedinte al Societăţii indiene 
de energie solară, este membru al Societăţii 
inginerilor din domeniul nuclear, al Biroului in- 
dian de standarde, al altor societăți. 


Corneliu PIVARIU 


ARENA UCRAINEANĂ 
CIOCNIREA SISTEMELOR DE VALORI 


Ucraina se află din nou în atenţia între- 
gii lumi. De data aceasta, nu mai este vorba de 
bilanțul accidentului nuclear de la Cernobîl, nici 
de criza europeană de gaze naturale, cauzată 
de tranzitul ineficient din Rusia sau de lupta 
pentru putere, manifestată în activități revoluți- 
onare. Acum atenţia a fost atrasă de recentele 
alegeri anticipate din Ucraina. Legitimitatea 
alegerilor a fost confirmată, iar acestea au fost 
suficient de libere şi democratice. Factorii poli- 
tici orientaţi spre Occident, care au câştigat o 
majoritate uşoară în Parlament, au anunţat for- 
marea unei coaliții democratice. Această coali- 
ție parlamentară, care probabil va forma un 
nou Cabinet Ministerial, promite să promoveze 
libertăţile de tip occidental, să aducă Ucraina 
mai aproape de Uniunea Europeană şi să re- 
ducă influenţa politică a Rusiei. Partenerii occi- 
dentali sunt mulţumiţi, însă nu o arată; pe de 
altă parte, vecinii ruşi sunt dezamăgiţi, iar mă- 
sura nemulțumirii lor se regăseşte în creşterile 
prețului la gazul natural. Lumea întreagă aş- 
teaptă ca Ucraina să-şi clarifice orientarea ge- 
opolitică. Nu fiți nerăbdători! 

La o privire mai atentă, observăm că în 
vastul teritoriu înghesuit între Rusia şi Europa 
de Vest are loc un proces mult mai profund şi 
semnificativ. Fără să-şi dea seama, Ucraina a 
devenit scena unei bătălii între civilizaţii, cel 
puţin în context euro-asiatic. Ultimul exerciţiu 
electoral din Ucraina a reconfirmat o concluzie 
valabilă de multă vreme: țara este împărţită. 
Nu e vorba de o separare în termeni geogra- 
fici, economici sau etnici şi nici de o simplă lup- 
tă între factorii de putere pro-vestici şi cei ruso- 
fili, după cum o prezintă o serie de politicieni 
locali. Nu e nici măcar o luptă pentru libertate 

şi democraţie. Suntem martorii unei ciocniri a 
sistemelor de valori. Două viziuni opuse asu- 
pra lumii se ciocnesc în Ucraina, cu ecouri pâ- 
nă la Bruxelles, Moscova şi chiar Washington. 
Unii le aud, alții preferă să le ignore, 
continuându-şi obişnuitele apeluri către politici- 
eni să lase în urmă toate neînțelegerile şi să 
promoveze stabilitatea economică şi unitatea 
naţională. 

Actualmente, nu 
există o bază solidă pentru 
unitate în Ucraina. Coaliții 
au existat dintotdeauna, dar 
câtă vreme acestea se ba- 
zează pe actori politici indi- {x 
viduali, care îşi împart între |. 
ei avantajele puterii, nimic 
durabil nu se va naşte din {~ 
ele. Unitatea naţională nu 4 
este posibilă fără unitate în & 
societate. lar această unita- 
te nu poate exista decât în baza unor valori 
predominante comune, prea puţin contând dis- 
ponibilitatea liderilor politici marginali de a con- 
lucra. Într-o societate fără valori primare comu- 
ne, triumful democraţiei determină instabilitate 
politică, apatie socială şi lipsa unei direcţii cla- 
re. 

Tânăra societate ucraineană deabia 
face primii paşi înspre determinarea priorităţilor 
şi definirea convingerilor de bază. După cum 
au arătat-o şi alegerile, prea mulţi ucrainieni au 
convingeri diferite. Un număr mare de cetăţeni 
vârstnici, cu venituri mici, care nu văd nici un 
viitor pentru stilul de viață occidental şi cu atât 
mai puţin pentru capitalismul de tip american, 
încă mai apreciază principiile societății 
predictibile de tip sovietic. Tendința acestora 
este de a se baza pe stat sau pe marile corpo- 
rații, considerându-i pe aceştia responsabili de 
nevoile cotidiene ale populației. Acest segment 
de populație preferă stabilitatea libertății şi con- 
ducerea autoritară unei guvernări proprii. Sunt 
pesimişti cu privire la perspectivele Ucrainei de 
a se integra în comunitatea globală şi preferă 
să se sprijine pe umărul puternic pe care-l ofe- 
ră încă Rusia modernă. Într-un alt spectru al 
societăţii ucrainene, avem oamenii mai tineri, 
proactivi, care se bazează pe ei înşişi şi care 
caută oportunităţi, educaţie şi integrare în co- 
munitatea internaţională, tineri care au convin- 
geri mult mai apropiate de setul de valori occi- 

dentale. Ei apreciază libertatea, caută prospe- 
ritate şi au o viziune optimistă asupra şanselor 
proprii în arena mondială. Indiferent de prefe- 
rințele politice, toți aceşti oameni au votat în 
baza valorilor personale, nu din simpatia pen- 
tru un anume partid. Ei nu mai reprezintă în- 
treaga naţiune, ci sunt cetăţeni ai țării lor, care 
şi-au dat votul în funcţie de convingerile indivi- 
duale, uneori extrem de diferite. 


Problema este că nici unul 
dintre aceste sisteme de 
valori nu este caracteristic 
Ucrainei, ceea ce creează 
„tensiuni sociale şi accentu- 
ează opoziţia dintre stilul de 
Î viață occidental şi cel estic. 
Din această coliziune, trebu- 
ie să ia naştere un sistem 
de valori ucrainean autentic, 
care să devină structura de 
bază a valorilor societăţii în 
această țară. Finalmente, din această ciocnire 
se va naşte un sistem de valori ucrainean uni- 
form, care va apropia oamenii pe baza unor 
convingeri şi priorităţi existenţiale comune, in- 
diferent de originea lor etnică, de preferinţele 
lingvistice şi de prejudecățile învechite. Doar o 
societate ucraineană clădită în jurul unor valori 
comune va putea alege o conducere politică 
unitară. Doar o tabără politică conştientă şi 
responsabilă de sarcina uriaşă care îi revine în 
a defini valorile ucrainene universale, inclu- 
zând schimbări ale Constituţiei, poate să susţi- 
nă că reprezintă speranţele şi convingerile ma- 
jorităţii cetăţenilor ucraineni. 

Partenerul american şi cei europeni pot 
participa la materializarea acestui sistem de 
valori în Ucraina, pentru ca să nu aibă mai târ- 
ziu de-a face cu un vecin distant, blocat în orbi- 
ta geopolitică a Rusiei şi dependent energetic 
de aceasta din urmă. Pe lângă sprijinul acordat 
politicienilor “progresişti”, trimiterea de obser- 
vatori şi promisiunile de investiţii directe, parte- 
nerii interesați trebuie să îşi exporte valorile. 
Perioada în care principala unealtă a civilizației 
occidentale era împărţirea prosperității s-a în- 
cheiat. Economia ucraineană şi standardul de 
viață al cetățenilor ucraineni sunt în creştere, 
în ciuda unui guvern instabil şi a lipsei reforme- 
lor. Nu mai ţine nici momeala occidentală, nici 
biciul rusesc, fiindcă ţara are nevoie de un spri- 
jin superior calitativ. 

Acceptarea este piatra de hotar în spri- 
jinul acordat societăţii ucrainene. Până acum, 
țările occidentale au disimulat acceptarea 
declarându-şi disponibilitatea de a coopera cu 
orice guvern ales democratic, însă nu au tinut 
seama de valorile populare. Astfel, se pare că 
partenerii străini îi tot testează pe ucraineni, 
dându-le acestora note de trecere sau 
lăsându-i corigenţi, în funcţie de cuvintele sau 
de acțiunile lor. A sosit momentul să se 
oprească testele şi judecăţile: e timpul ca Occi- 
dentul să înceapă să le arate sprijin real 
ucraineenilor şi să înveţe să împartă cu aceş- 
tia. 

Baza sistemului de valori ucrainean 
poate fi de natură occidentală, asigurând o in- 
tegrare politică uşoară în viitor. Dar mai întâi, 
societatea occidentală va trebui să demonstre- 
ze beneficiile valorilor sale primordiale, să ara- 
te valoarea libertății de exprimare, de mişcare, 
a pieţei libere şi a respectului pentru dreptul 
proprietății. Democraţia a sosit în Ucraina, însă 
nu este singura valoare occidentală. Dacă vor 
avea acelaşi set de valori cu ucraineenii, aceş- 
tia vor reuşi să depăşească prejudecățile sovi- 
etice care sprijină dominaţia ideologică a Rusi- 
ei şi îşi vor defini priorităţile reale. Se poate 
ajunge aici prin simplificarea călătoriilor în stră- 
inătate, a accesului la educaţie, prin sprijinirea 
infuziei continue de capital, prin transfer de 
cunoştinţe şi schimburi culturale. 


Prima tabără geopolitică ce va reuşi să 
formeze sistemul de valori al noii societăţi 
ucrainene va beneficia cel mai mult din coope- 
rarea cu această națiune europeană înscrisă în 
primele rânduri ale celei mai semnificative con- 
fruntări ideologice de pe continent. 


Țările vecine din estul şi centrul Europei 
pot juca un rol foarte important în cadrul aces- 
tui proces. Popoarele acestor țări au trecut de- 
ja de la dominaţia sovietică, la îmbrăţişarea 
principiilor europene, fără să-şi piardă identita- 
tea naţională. Ele pot ajuta tranziția societății 
ucraineene,  asumându-şi  responsabilitatea 
majoră de a disemina valorile occidentale fun- 
damentale şi de a împărţi din experienţa vieții 
într-un sistem de convingeri noi, respectându- 
se în acelaşi timp unicitatea poporului ucrai- 
nean. Oamenii sunt foarte apropiaţi atunci 
când cred în aceleaşi “adevăruri”. 


31 octombrie 2007, Kiev, Ucraina 
Alexander IOSSELIANI 


PREŢUL PETROLULUI 


În câteva din numerele anterioare ale 
“Pulsului Geostrategic”, analizând diferite evo- 
luţii geopolitice, am făcut şi referiri punctuale în 
legătură cu evoluţia situației energetice, mai 
ales în domeniul petrolier. În nr.13/20.09.2007 
am inserat o scurtă apreciere a consecințelor 
ultimei reuniuni OPEC, şi a motivului principal 
al deciziei de sporire a producției (păstrarea 
prețurilor în jurul nivelului de 90 dolari/baril. 
lată că această măsură, oarecum singulară în 
contextul internaţional, nu a fost în măsură să 
stopeze creşterea preţurilor la ţiţei, care în ulti- 
mul an au crescut cu peste 30 dolari/baril, 
apropiindu-se vertiginos de 100 dolari/baril. 

Această majorare are largi implicaţii eco- 
nomico-financiare şi politice, ale căror conse- 
cințe se vor acutiza, dacă tendinţa de creştere 
a prețurilor se va menţine. Printre cei avantajaţi 
de această situaţie se numără principalii pro- 
ducători de ţiţei, încasările celor din Orientul 
Mijlociu crescând în ultima perioadă cu 500 
mil. dolari/zi. Veniturile petroliere ale Arabiei 
Saudite sunt apreciate că vor atinge, la sfârşi- 
tul anului 2007, aproximativ 155 miliarde dolari, 
comparativ cu 60 miliarde în anul 2000. 


Un alt important beneficiar al acestor 
creşteri de preţuri este Rusia care, de la situa- 
ţia economică dezastruoasă înregistrată în 
1998, folosindu-şi eficient veniturile realizate 
din exporturile de gaze şi ţiţei, precum şi pozi- 
ţia sa geopolitică, a reuşit să lichideze o mare 
parte din datoria externă şi să-şi constituie o 
rezervă valutară de circa 435 miliarde dolari. 


China şi Japonia au trecut, încă de acum 
câţiva ani, la o ofensivă mai intensă în vederea 
asigurării securităţii energetice, mai ales în ce- 
ea ce priveşte importurile de ţiţei, având în ve- 
dere şi creşterea cererii mondiale de petrol, 
situată în momentul de faţă la aproximativ 83 
mil. baril/zi, comparativ cu 71 mil. barili/zi în 
urmă cu zece ani, tendinţă de creştere care va 
continua să se menţină şi în viitor, la parametri 
dificil de estimat. 


Dintre cauzele geopolitice ale acestei 
situații putem menţiona: 
+ Evoluţia situației din Irak; 
e Criza iraniană şi posibilitatea declanşării 
unui conflict SUA-lran, cu consecinţele negati- 
ve estimate asupra aprovizionării mondiale cu 
titei; 

+ Faptul că în prezent companiile naţionale de 
titei controlează aproximativ 80% din rezervele 
mondiale, firmele multinaționale vestice având 
controlul deplin doar asupra 6% din aceste re- 
zerve, existând deci un interes direct al acesto- 
ra pentru sporirea veniturilor prin creşterea 
prețurilor. O excepţie o constituie Iranul, care 
deşi este pe locul doi în lume la rezervele tota- 
le de ţiţei şi gaze naturale, este dependent de 
importul de gaz, iar în câţiva ani i se va accen- 
tua dependenţa de importul produselor petroli- 
ere rafinate. 


Una din cele mai impor- >, 
tante, poate cea mai impor- pe +E 
tantă consecință a acestei si- | 
tuații este aceea a pierderii % 
unei părţi din influenţa politică | pn 
şi economică a puterilor tradi- 
tionale, dublată de o creştere 


tori de țiței în propriile posibili- = 
tăți. 

Pe de altă parte, ţări 
producătoare de ţiţei, dar cu 
regimuri represive şi corupte, 
folosesc aceste resurse pen- 
tru a-şi conserva puterea, a 
cumpăra opoziţia, sau a-şi |- 
ataca inamicii. 

lată încă un motiv care 
ne determină să credem că lumea a intrat într- 


against Iraq a little bit 
in Texas terminologragy.' 


e D not EXOMERATE| Saddam 


Sheil 
Hussein for his actions. 

e will Mobilize to meet this 

threat in the Persian (n until 


y 
PAN "h: 
an í 
Aoc ble solution is reached. 


Our plan is to G 
Failing that, we aming to 
kick his ass. 


DemocracyMeansYou.com 

o perioadă mai puţin stabilă şi în care numai 
dezvoltarea surselor alternative de energie nu 
este suficientă pentru însănătoşirea climatului 
politico-economic internaţional. 


Corneliu PIVARIU 


Turcia - PKK - ultime evoluții 
Activităţile Partidului Muncitorilor din 
Kurdistan (PKK) din sud-estul Turciei se con- 
centrează în ultima perioadă în cele două regi- 


uni turce Sirnak şi Hakkari, de la graniţele cu 


Irakul (pe o lungime de circa 380 km) şi Iranul 
(aprox. 200km). Principala caracteristică a re- 
giunii este existența masivului muntos Qandil, 
pe o suprafață de peste 1.500 Km?, în Irak, 
Iran si Turcia, a cărui înălțime ajunge până la 
3.500m, cu căi de comunicaţii puține şi de 
proastă calitate. Zona este supranumită “Tora 
Bora irakiană”, PKK având aici mai multe baze 
stabile încă din 1982. Numărul total al forțelor 
PKK în regiune este estimat la circa 5.000 lup- 
tători, din care circa 2.500 infiltraţi în Turcia, iar 
în jurul datei de 10 noiembrie a.c. peste 1.000 
de militanţii PKK au trecut frontiera în Iran, 
pentru a scăpa de presiunea exercitată de for- 
tele turce dislocate la Cudi, Kato, Gabar, 
Kupeli şi în munţii Namaz. În acelaşi timp ar- 
mata iraniană a dislocat mai multe forţe în zo- 
na Orumiyeh şi a reluat construcţia unui zid de 
beton la vest de acest oraş, pentru a controla 
mai eficient mişcările kurde în zona respectivă. 
De altfel deplasările kurzilor în această zonă 

din lran sunt mult limitate de caracteristicile 
terenului. 


Acţiunile militare ale armatei turce în 
Kurdistan vor fi în continuare limitate la atacuri 
punctuale cu artileria, aviația şi elicopterele, 
ale unor efective de comando în Kurdistanul 
irakian (apreciate în total la valoarea unei bri- 
găzi), precum şi de evoluţia situaţiei meteo. La 
sfârşitul lunii noiembrie zăpada va acoperi din 
abundență munţii Quandil, făcând imposibile 
acțiuni de amploare. Pe de altă parte PKK are 
amenajat în zonă un sistem de peşteri pentru 
adăpostirea personalului, unele având capaci- 
tatea de aproximativ 450 luptători, unde aceş- 
tia pot rămâne până în primăvara următoare. 

Menţionăm că lranul sprijină Turcia în 
acţiunile împotriva kurzilor mai ales prin furni- 
zarea de informaţii despre Partidul pentru Viaţă 
Liberă din Kurdistan (PJAK), afiliat PKK, cât şi 
prin bombardarea unor poziții PKK şi PJAK. În 
schimb Turcia a semnat, în pofida opoziţiei 
SUA, mai multe înțelegeri economice cu Iranul: 
proiectul de depozitare gaze în Turcia, în va- 
loare de 3,5 miliarde dolari va fi finalizat în cu- 
rând; la 5 noiembrie a.c. adjunctul ministrului 
iranian al petrolului Seyyed Reza 
Kassaeizadeh a anunțat că Iranul va investi 5 
miliarde dolari pentru construirea unui 
gazoduct Iran -Turcia, care va fi continuat şi 
pentru aprovizionarea Europei, Iranul urmând 
să exporte numai pentru Turcia 110 milioane 
mc de gaz metan/zi. 


Într-o declarație relativ recentă, Egemen 
Bagis, consilier al primului ministru turc spunea 
că “dacă încercările SUA de a promova demo- 
craţia prin mijloace militare a eşuat” este mo- 
mentul să se încerce “promovarea democrației 
turce, după formula: cooperare economică, 
dialog deschis şi preocuparea comună pentru 
estomparea amenințărilor, indiferent de unde 


vin . 


Pe de altă parte, Partidul Societăţii De- 
mocratice (Democratic Society Party - DTP) 
din Turcia, de orientare pro-kurdă şi bănuit de 
a avea legături strânse cu PKK, a adoptat, la 8 
noiembrie, o declaraţie cerând autonomia kur- 
zilor din sud-estul Turciei, iniţiativă apreciată 
de autorităţi că duce la escaladarea tensiunii. 
DTP doreşte ca guvernul turc să elimine multe 
din restricţiile privind folosirea limbii kurde, să 
le acorde kurzilor dreptul de a opta pentru în- 
vățarea limbii turce, precum şi pentru acorda- 


rea altor drepturi politice şi culturale. 
Corneliu PIVARIU 


Societăţile de securitate private - 


o armată de mercenari în permanentă 
actualitate 

La mai puţin de două luni după afacerea 
Blackwater, problema societăţilor private de 
securitate a revenit în actualitate odată cu inci- 
dentul din Bagdad, din 10 noiembrie, în care a 
fost implicată societatea privată DynCorp 
International şi soldat cu moartea unui şofer 
de taxi. 


DynCorp International, care asigură 
protecţia personalului din cadrul departamentu- 
lui american al Justiţiei, este una din cele trei 
societăți ce lucrează sub contract cu Washin- 
gtonul (celelalte două fiind Blackwater şi Tri- 
ple Canopy) pentru asigurarea securităţii res- 
ponsabililor americani în Irak. 


În cadrul Departamentului de Stat ameri- 
can funcţionează un birou mai puţin cunoscut, 
Biroul Securităţii Diplomatice, care are 1.450 
de agenți ce acţionează ca pază de corp pen- 
tru ambasadori şi alți demnitari cu misiuni în 
străinătate. În 2003, odată cu izbucnirea războ- 
iului în lrak şi Afganistan, departamentul con- 
dus de secretarul de stat adjunct Richard 
Griffin, care şi-a prezentat demisia în urma in- 


cidentului în care au fost implicaţi agenţii com- 
paniei Blackwater, a încredințat aceste res- 
ponsabilități din cele două ţări către două com- 
panii private, DynCorp şi Blackwater 

Atunci, Blackwater a semnat un contract 
de 27 milioane de dolari pentru a asigura secu- 
ritatea lui Paul Bremer, administratorul ocupati- 
ei americane în Irak, pentru ca un mai târziu 

să-i fie mărit contractul la 100 milioane de do- 
lari. În momentul de față, Blackwater are 845 
de contractori în Irak şi contracte de peste 1,2 
miliarde de dolari. Deşi li se reproşează că fac 
greşeli mari, omorând civili nevinovaţi, contrac- 
torii de la Blackwater insistă că nu au acţionat 
niciodată greşit în cele câteva mii de acţiuni de 
escortare desfăşurate, în care au fost ucişi şi 
27 dintre ei. 


Nici DynCorp nu a scăpat de acuzații 
dure, compania, a cărei angajaţi sunt în mare 
parte foşti ofițeri de poliţie retraşi din activitate, 
fiind calificată a fi tot mai slabă. Contractorii ce 
lucrează în Irak sunt plătiți cu 134.000 de do- 
lari pe an, iar cei care lucrează în Afganistan 
cu 118.000 de dolari pe an. 


Agenţii acestor companii au o misiune 
dificilă în asigurarea pazei clienţilor lor. Inci- 
dentele în care au fost implicaţi au dus la creş- 
terea nemulțumirii irakienilor față de imunitatea 
de care se bucură agenţii de pază şi faptul că 
trag adesea în civili, la prima suspiciune. Pe de 
altă parte, tragicele evenimente în care sunt 
implicaţi ilustrează dificultăţile îndeplinirii misiu- 
nilor de pază în situația în care maşinile- 
capcană pot exploda oricând şi unde oameni 
înarmați trag din mulţime, ascunzându-se prin- 
tre civili nevinovaţi. Cu toate acestea, agenții 
de pază interacționează foarte rar cu populaţia 
civilă, iar greşelile apar de cele mai multe ori 
din cauza faptului că în convoaiele acestor 
companii nu există translatori de limbă arabă şi 
agenţii sunt nevoiți să acționeze după instinct, 
care de cele mai multe ori s-a dovedit a fi gre- 
şit. Guvernul irakian, condus de Nuri Kamal al 
Maliki a decis să anuleze decretul 14 din 4 mai 
2004, prin care se acorda imunitate societăților 
de securitate private străine, adoptând un pro- 
iect de lege în acest sens, ce urmează să fie 
aprobat de parlament. 


În prezent, compania Blackwater se bu- 
cură de o autonomie totală în Irak, autonomie 
ce se bazează pe contractele încheiate cu De- 
partamentul de Stat. Pe lângă valoarea mare, 
de milioane de dolari, şi plata de compensații 
în situaţia în care un angajat decedează în ţara 
ocupată, firmei i se mai garantează că nici un 
angajat, vinovat de “folosirea forței mortale“ nu 
va fi urmărit în justiţie. Pretenţia Casei Albe ca 
nici un militar american să nu compară în fața 
unui tribunal străin, indiferent de violența comi- 
să, este notorie, însă noutatea constă în faptul 


că această imunitatea este extinsă şi în ca- 
zul civililor angajaţi ai acestor firme private 
de securitate, care nu depind de nici o autorita- 
te militară. Fondată în 1997 de Erik Prince, fost 
membru al trupelor speciale SEALS din US 
Navy, această firmă ce-şi are sediul la 
Moyock, în Carolina de Nord, este considerată 
o “armată privată”, formată din foşti soldaţi de 
elită, foşti poliţişti, foşti parapoliţişti şi paramili- 
tari ai unor vechi dictaturi, care asigură protec- 
ţia şi paza diplomaților şi oamenilor de afaceri 
din zone fierbinţi precum Irakul. 


În mod oficial, preşedintele irakian Jalal 
Talabani nu beneficiază decât de garda sa per- 
sonală pentru a-l proteja. Însă, combatanții 
kurzi sunt în realitate încadraţi discret de anga- 
jaţii companiei Blackwater, care asigură pro- 
tecţia reprezentanţei diplomatice americane în 
lrak. Blackwater are mai multe echipe care 
acționează în preajma lui Talabani, dintre care 
una este compusă din sud-africani ce-au acţio- 
nat în cadrul unei mici societăți care a functio- 
nat un timp în Africa de Vest, Tropicana pi. În 
afară de preşedinte, Blackwater supervizează 
totodată şi protecţia apropiată a principalilor 
membri ai guvernului irakian. 


Aflată sub tirul încrucişat al criticii din 
partea guvernelor american şi irakian pentru 
implicarea în incidentul din 16 septembrie de la 
Bagdad, soldat cu 17 morţi şi 23 de răniţi, 
Blackwater, care a devenit simbol al securităţii 
private şi al exceselor sale, a anticipat reduce- 
rea contractelor de securitate şi a dezvoltat o 
importantă strategie de diversificare a obiectu- 
lui de activitate al firmei. Chiar înainte de acel 
incident, firma şi-a lărgit gama de servicii prin 
intermediul unei rețele de peste 15 societăţi, 
aşa cum se poate vedea în schema alăturată. 


După ce a lansat, recent, transportorul 
blindat 4x4 Grizzly, Blackwater se pregăteşte 
să scoată pe piaţă dirijabile de cercetare fără 
pilot Polar 400. În domeniul securităţii mariti- 
me, firma a achiziționat şi transformat o navă 
lungă de 55 metri, Mc Arthur, pentru ducerea 
operaţiunilor de contra-terorism şi lupta împo- 
triva pirateriei. Blackwater nu neglijează nici 
activitatea sa de origine, instruirea forțelor de 
poliție şi militare, deschizând un nou centru de 
antrenament lângă San Diego (Blackwater 
West), după ce, în martie, a deschis un centru 
asemănător la Mount Carroll, în nordul Statelor 
Unite (Blackwater North). Acestea se adaugă 

bazei de antrenament de la Moyock, Carolina 
de Nord, unde au fost pregătiți deja zeci de mii 
de oameni angajaţi ca personal de securitate. 
Baza este atât de modernă şi de bine echipată, 
încât este folosită pentru antrenament şi de 
trupele SEALS de la baza navală Little Creek 
Naval Amphibios Base, precum şi de poliţişti 
veniți de pe tot cuprinsul SUA pentru antrena- 


SOCIETĂȚI AMERICANE 


mente speciale. 


La serviciile firmei Blackwater apelează 
chiar şi Ministerul Apărării canadian, care-şi 
trimite membri ai forțelor speciale, ce acționea- 
ză în Afganistan, la baza din Carolina de Nord 
pentru pregătirea acestora în însuşirea tehnici- 
lor de escortare a convoaielor, de protecţie a 
demnitarilor, precum şi pentru formarea deprin- 
derilor de a acţiona în cazul ambuscadelor sau 
răpirilor. De exemplu, cei 18 militari canadieni, 
membri ai “Echipei de consiliere strategi- 
că” (Strategic Advisory Team), ce sunt acum la 
Kabul pentru a ajuta guvernul Karzai să-şi refa- 
că forțele de securitate, s-au antrenat la aceas- 
tă bază din Carolina de Nord în luna iunie a.c., 
cele două zile de pregătire costând 29 000 de 
dolari. Până acum, guvernul canadian a plătit 
firmei Blackwater pentru astfel de servicii 493 
000 de dolari în anul financiar 2005-06 şi 

aproape dublu, respectiv 831 000 de dolari în 
anul financiar 2006-07, ce s-a încheiat în luna 
martie. 


Blackwater intenţionează să-şi lărgeas- 
că oferta de servicii, vizând operaţiunile umani- 
tare şi de securitate civilă (acţiuni în caz de 
catastrofe naturale). 


SOCIETĂȚI PRIVATE DE SECURITATE CARE LUCREAZĂ ÎN IRAK 


1981 


ArmorGroup 
Firmă independentă 
1. David Seaton: Director executiv din 2006. 
Ex-inspector financiar la Schlumberger 
2. Jon Knight: Director pentru Orientul Mijlociu. 
EX-New Zeeland SAS 
«Formează politica irakiană în regiunea Basscra 
având contract cu guvernul britanic. 


1998 
Global Strategies Group 

Firmă independentă (Ex-Global Risk Strategies) 
1. Damian Perl; Director executiv. 
Ex-Royal Marine 
2. Nick Arnold: Director al GSG (Middle East) FZ- 
LLC (Dubai). 
«Are contract cu ministerul irakian al 
transporturilor pentru securitatea Aeroportului 
Internațional din Bagdad. 


2002 
Erinys 
Firmă independentă 
1. Jonathan Garratt: Director General. 
EX-ArmorGroup şi DSL; Ex-Grenadier Guards. 
2. Shindi Poonia: Director executiv pentru Irak. 
Ex-paraşutist al armatei britanice. 
În 2004 a pregătit Oil Protection Force (16.000 
gardieni irakieni). 
*Consiliază ministerul irakian al petrolului. 


XXXX — Anul de constituire al firmei 


Pentru a ne putea face o imagine asupra 
acestei firme, merită să amintim că valoarea 
contractelor încheiate de Blackwater cu guver- 
nul american a crescut de peste 800 de ori în- 
tre 2001 (736 000 dolari) şi 2006 (593,6 milioa- 
ne dolari), iar în luna august 2007 a încheiat, 
împreună cu alte patru firme, un mega-contract 
cu Pentagonul, în valoare de 15 miliarde de 
dolari, pentru operaţiuni de luptă contra drogu- 
rilor pe o perioadă de cinci ani. 


Dacă la început erau axate pe protecţia 
intereselor occidentale, societăţile private de 
securitate au început să lucreze din ce în ce 
mai mult pentru instituțiile irakiene, chiar dacă 
majoritatea din contractele lor rămâne finanțată 
de administraţia americană şi cea engleză, aşa 
cum rezultă din schema alăturată. 

Unul din importantele contracte de secu- 
ritate atribuite în Irak este cel referitor la gestio- 
narea, pe o perioadă de trei ani, a 
“Counterinsurgency Center for Excellence”, 
situat la Camp Taji, la nord de Bagdad, unde 
se pregăteşte armata irakiană pentru lupta 
antiguerilă. 


În ultimii patru ani, Departamentul de 
Stat american a plătit contractorilor şi societăți- 
lor private de securitate în jur de 4 miliarde de 
dolari pe an, față de 1 miliard de dolari, cât era 
estimat iniţial. Însăşi administrația americană a 
recunoscut că s-a cheltuit prea mult pe con- 
tractele cu aceste agenţii private, în timp ce 
performanţele contractorilor au lăsat de dorit, 
iar violențele ce caracterizează activitatea an- 
gajaţilor acestora au rămas nepedepsite, ceea 
ce rezultă o misiune slab îndeplinită în Irak. 
Oficialii Departamentului de Stat au spus chiar 
că-i nelinişteşte lipsa competenţei contractori- 
lor, motiv pentru care au declarat că doresc să 
atragă cât mai multe companii cu astfel de mi- 
siuni, pentru a crea o concurenţă serioasă. 


Deşi agenții privaţi sunt scumpi şi, în 
parte, acuzaţi de incompetenţă, Departamentul 
de Stat a anunţat că va continua totuşi să ape- 
leze la serviciile acestora pentru că, în momen- 
tul de faţă, nu are alte opţiuni. “În momentul în 
care vom avea de ales dintre mai multe com- 
panii private de securitate, se va schimba dras- 
tic situaţia. Dar până atunci trebuie să ne mul- 
tumim cu ce avem”, a declarat unul dintre ofici- 
alii Departamentului de Stat. 


Numărul agenţilor privaţi din Irak, estimat 
la aproximativ 180 000, depăşeşte pe cel al 
militarilor, care este în jur de 165 000. Astfel 
firmele de securitate private au devenit verita- 
bile “mici armate”, ai căror angajaţi s-au 
transformat în mercenari mai bine plătiți decât 
trupele regulate, uneori chiar mult mai bine plă- 
titi. Aceştia se află într-o “zonă gri”, nefiind nici 
civili simpli şi neavând nici acelaşi statut ca 
militarii. Ei sunt paramilitari (mercenari), iar sta- 
tutul lor internaţional nu este destul de clar, 
existând un vid juridic de care profită aceste 
companii de securitate private. Ceea ce este 
mai periculos este tocmai secretul ce înconjoa- 
ră acest subiect legat de aceste “mici arma- 
te”. 


lonel BUCUROIU 


Lumea văzută de la Moscova. 
1. Economia globală pe termen mediu 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 
deraţiei Ruse, ele fiind, aproape în exclusivitate fa- 


vorabile Rusiei şi aduc previziuni negative, uneori 
proaste, țărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 


Un studiu intitulat „Lumea din jurul 
Rusiei: 2017. Prognoză pe termen mediu” rea- 
lizat de un grup de experţi ruşi, condus de poli- 
tologul Serghei Karaganov, preşedintele Con- 
siliului pentru Politică Externă si Apărare, o 
structură consultativă de pe lângă preşedinţia 
rusă, un apropiat al preşedintelui Vladimir 
Putin, face prognoze privind evoluţiile econo- 
mice, politice, de securitate, energetice şi eco- 
logice atât în spaţiul fostei Uniuni Sovietice, în 
vecinătatea acestui spaţiu cât şi în celelalte 
regiuni ale planetei (Statele Unite, Uniunea 
Europeană, America Latină). 
Într-un moment în care Federaţia Rusă 
este angajată pe mai multe planuri (politic, mili- 
tar, energetic) în refacerea sferelor de influen- 
tă, refacerea şi reafirmarea statului de mare 
putere, se apreciază că anul 2008 va marca, 
din nou, o cotitură istorică pentru statul rus, iar 
în anii următori va trebui aleasă o nouă strate- 
gie pentru viitor, în noul context. Cum lumea 
externă are un rol tot mai mare asupra dezvol- 
tării interne a fiecărui stat, Rusia va trebui să-şi 
asigure nivelul maxim de libertate de acţiune. 
În condiţiile în care epoca actuală este caracte- 
rizată de intensificarea globalizării, amplifica- 
rea proceselor transfrontaliere şi instaurarea 
unei interdependenţe pe mai multe planuri, li- 
bertatea de acţiune va fi din ce în ce mai relati- 
vă. Cursul acestor tendinţe globale ar putea fi 
schimbat doar de o serie de cataclisme de di- 
mensiuni mondiale, care, cel puţin pe termen 
mediu, nu se întrevăd, deşi există semnele 
unei acumulări a amenințărilor, fiind posibilă 
răbufnirea lor chiar în timpul perioadei la care 
se referă prognoza analiştilor ruşi. Răbufnirea 
acestor ameninţări ar putea fi turbulentă şi 


136 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


neprevizibilă. 

Economia globală va continua să se 
dezvolte într-un ritm foarte rapid, în pofida unor 
posibile crize şi fluctuații. Partea a doua a pe- 
rioadei poate găsi economia, chiar şi în Euro- 
pa, într-un proces de creştere stabilă, ceea ce 
va duce la îmbunătăţirea relaţiilor internaționa- 
le şi la înlăturarea cauzelor multor situații tensi- 
onate. În acelaşi timp, dezavantajele creşterii 
economice (polarizarea şi stratificarea socială) 
pot provoca unele probleme. 


Tendinţe ale economiei globale 


Evoluţiile sociale şi economice care au 
avut loc la sfârşitul anilor '80 sunt grupate de 
analiştii ruşi în patru categorii: 

«dispariţia sistemului economico- 
administrativ comunist centralizat, opus 
economiei de piaţă, şi trecerea fostelor sta- 
te comuniste din Europa la sisteme orienta- 
te către economia de piaţă; 

eglobalizarea economică în creştere, mar- 
cată de integrarea regională 
(regionalizare); 

«accelerarea generală a creşterii economi- 
ce, în pofida persistenței unor fluctuații şi 
diferențieri regionale. Astfel, economiile 
statelor dezvoltate au rămas cel mult la 
acelaşi nivel, dezvoltându-se noi economii 
în Asia şi Europa de Est, în timp ce în Afri- 
ca s-a consemnat o degradare socială şi 
economică; 

*eşecul modelelor sociale şi economice 
proiectate de statele industrializate în seco- 
lul 20 pentru adaptarea la noile condiţii ale 
lumii în curs de globalizare şi la noua etapă 
a post-industrializării; începerea reformării 
acestor modele, mai ales în plan economic, 
politic şi social. În această situație, urmă- 
toarea decadă va fi marcată de eforturile 
entităţilor economice globale de a se adap- 
ta la noile condiţii. 

Cadrul probabil pentru dezvoltarea 
economică globală. Prognoza grupului de 
analişti ruşi condus de Serghei Karaganov pri- 
vind evoluţiile economice globale în următorii 
10 ani are la bază următoarele premize: 

«în pofida amenințărilor existente şi a unei 
probabilității crescute privind izbucnirea 
unor conflicte locale, lumea nu se va con- 
frunta cu războaie sau conflicte armate de 
mare amploare care să afecteze economia 


137 


globală. Astfel, nu vor avea loc intervenții 
militare în Iran sau Coreea de Nord; con- 
flictul din Orientul Mijlociu nu va escalada; 
tensiunile în America Latină sau Asia de 
Est nu se vor amplifica; armele de distruge- 
re în masă nu vor ajunge în mâinile teroriş- 
tilor; iar măsurile luate în Occident nu vor 
permite acte teroriste catastrofale; 

«livrările de energie vor rămâne stabile, în 
timp ce prețul energiei va fluctua în limite 
acceptabile cu o uşoară tendinţă de creşte- 
re; totodată, va creşte uşor aportul surselor 
de energie alternativă; 

„sistemul monetar internaţional nu va con- 
semna nicio transformare majoră. Dolarul 
american va slăbi probabil în continuare, 
cel mai posibil în favoarea monedei euro- 
pene; 

«viteza fluxurilor financiare internaţionale 
va creşte, ca şi volumul acestora. În ace- 
laşi timp, se vor îmbunătăţi măsurile pentru 
prevenirea crizelor pe piețele financiare, 
deşi mişcările speculative de capital pe ter- 
men scurt pot provoca crize locale, în ţările 
unde vor avea loc; 

ese vor dezvolta industriile tradiționale şi va 
creşte productivitatea muncii, iar sistemul 
postindustrial se va extinde la un număr 
mare de state, reducând dependenţa dez- 
voltării economice de resursele materiale şi 
energetice. Procesul de obținere a know- 
how-ului va fi mai rapid, iar ciclurile de pro- 
ducţie se vor reduce. Progrese tehnologice 
semnificative se vor consemna doar în câ- 
teva domenii, cum ar fi biotehnologia, 
nanotehnologia, comunicațiile şi protecţia 
mediului; 

«restricţiile ecologice nu vor atinge puncte 
critice. Ameninţări ca lipsa globală de apă 
potabilă sau poluarea globală sunt departe 
de a produce crize acute, dar nu sunt ex- 
cluse unele faze premergătoare crizelor în 
anumite regiuni; 

ecreşterea demografică va încetini, în rit- 
muri diferite, în toate regiunile globului. Se 
va consemna o îmbătrânire a populaţiei 
datorită creşterii speranţei de viaţă; 
«procesul de migraţie se va intensifica, dar 
va fi stabilizat de măsuri administrative de 
securitate, precum şi de schimbările poziti- 
ve care vor avea loc în potenţialele surse 
de emigrație. Cu toate acestea, imigrația în 

America de Nord şi Europa este posibil să 
crească. 


Scenarii economice globale 

A) Scenariul riscurilor sporite. În cazul în 
care o mare parte a premizelor menţionate în 
acest scenariu nu sunt îndeplinite, acest sce- 
nariu poate deveni unul foarte pesimist cu con- 
secințe predictibil nefericite pentru omenire. 
Premizele scenariului sunt: 

e Redresarea rapidă după recesiunea 
minoră din 2001 ar putea să nu se mai 
repete în condiţiile adâncirii diferenţelor 
de dezvoltare şi ale conflictului econo- 
mic şi politic dintre „bătrânele” ţări dez- 
voltate şi noii concurenți asiatici; 

e Aceasta se poate întâmpla dacă statele 
dezvoltate adoptă măsuri protecţioniste 
dure şi încearcă să influenţeze natura 
dezvoltării economice în statele cu ritm 
înalt de dezvoltare economică; 

e La nivelul sistemelor economice naţio- 
nale ar putea să apară şi să se consoli- 
deze structuri economice şi politice ie- 
rarhice („verticale”) cu scopul de a con- 
trabalansa interacţiunea aranjamentelor 
pe orizontală ale actorilor economici. 
Această variantă poate implica un sce- 

nariu în care un stat puternic va juca rolul prin- 
cipal în concertul celorlalte state dezvoltate, 
asumându-şi rolul de lider în domeniul securi- 
tăţii. Concomitent, acest lider se va manifesta 
activ în sistemele economice şi chiar le va or- 
ganiza, formând astfel un nou model de econo- 
mie corporatistă cu un „parteneriat stat-privat” 
distinct. Ca urmare, dezvoltarea economică va 
avea un ritm relativ scăzut, dar stabil pentru o 
perioadă de timp. Totuşi, expansiunea siste- 
mului economic specific statului naţiune (de- 
liberalizarea economică internă) va încetini 
procesele de globalizare, care devin imposibile 
pe fondul reducerii elementelor liberale ale 
pieţii; dinamica va fi sacrificată în folosul stabi- 
lităţii. Cea mai mare ameninţare poate fi produ- 
sul creării unui bloc al ţărilor islamice (inclusiv 
Iran) cu China şi India, care să concureze cu 
Occidentul. Impunerea de bariere „patriotice” 
de către țările dezvoltate împotriva expansiunii 
producătorilor asiatici va încetini ritmul de dez- 
voltare economică globală şi va provoca pro- 
bleme serioase în economia globală. Ambele 
tabere vor pierde, aşa cum va pierde şi Rusia, 
chiar dacă va încerca să rămână neutră în 
această dispută. 


Autorii studiului fac menţiunea că un ast- 
fel de scenariu pesimist este puţin probabil, dar 
nu este exclus. 

B) Scenariul accelerării globale. Mai 
probabil este un scenariu optimist care presu- 
pune accelerarea continuă a dezvoltării econo- 
mice şi menţinerea unor rate medii anuale de 
creştere a economiei globale (sau chiar creşte- 
rea lor până la 5-5,2%). La baza acestei acce- 
lerări vor sta, în ordine, economiile Chinei şi 
Indiei, ale ţărilor post-comuniste şi ale econo- 
miilor postindustriale din SUA, Occident şi Ja- 
ponia. Realizarea acestui scenariu necesită 
stabilitate pe piețele globale şi în sferele politi- 
ce; o mai mare liberalizare a circulației mărfuri- 
lor şi resurselor; progres tehnologic rapid, mai 
ales în domeniul energetic; finalizarea reforme- 
lor mult-aşteptate în ţările din Europa Occiden- 
tală. Din păcate, acest scenariu pozitiv nu este 
şi cea mai posibilă variantă. O combinaţie fa- 
vorabilă a celor mai bune condiţii de dezvoltare 
economică este împiedicată de numeroase 
riscuri şi factori limitativi, dar o evoluţie pozitivă 
poate fi obținută prin creşterea încrederii reci- 
proce şi comportament cooperant al majorității 
actorilor economiei globale, cu menţiunea că o 
astfel de evoluţie nu pare posibilă pe termen 
mediu. În cel mai bun caz, va fi posibilă preve- 
nirea unei escaladări drastice a tensiunilor din- 
tre Occident şi lumea islamică, precum şi din- 
tre capitalul euro-atlantic şi cel asiatic. Într-un 
context evolutiv favorabil al evenimentelor, 
construcția unor punți mai mult sau mai puţin 
solide între Occident, pe de o parte, şi Asia de 
Sud şi de Est, pe de altă parte, va necesita 
între 15 şi 20 de ani, printr-o apropiere recipro- 
că simultană şi lentă. 

Regiunea extinsă a Orientului Mijlociu va 
deveni cu greu o regiune de stabilitate în urmă- 
torii ani şi, ca urmare, nu se poate conta pe un 
miracol economic în zonă. 

C) Scenariul adaptării la lumea în 
globalizare. Conform opiniei analiştilor ruşi, 
acesta pare a fi scenariul principal pentru pe- 
rioada analizată: dezvoltarea globală moderată 
pe baza globalizării continui. Pentru aceasta, 
este necesară o combinaţie de strategii de 
dezvoltare şi de reforme radicale la nivel naţio- 
nal. Ratele de creştere medie anuală a produ- 
sului intern brut global în 2007-2017 va fi de 
circa 4%, după ce în prima jumătate a perioa- 
dei ratele de creştere vor înregistra o mică scă- 
dere. Lideri ai creşterilor anuale în a doua ju- 

mătate a perioadei ar putea fi India, urmată de 
țări mijlocii ca Malaiezia, Turcia, Kazahstan. 
Tendinţa de creştere a produsului intern brut 
va fi guvernată de o mai mare deschidere a 
economiilor naţionale, de condiţii noi şi mai 
liberale pentru sectorul serviciilor, de 
retehnologizarea accelerată a facilităților de 
producție, de flexibilitatea mai mare a pietei 
muncii (locale şi globale) şi de livrarea stabili- 
zată a resurselor de bază, în principal energeti- 
ce. 


Particularități regionale. Dezvoltarea 
calitativă 

Modernizarea socială şi economică şi 
procesul reformelor, vor avea diferite caracte- 
ristici pentru fiecare stat şi fiecare regiune. Un 
nou „Consens Washington” (setul de 10 reco- 
mandări pentru reforme economice şi fiscale 
formulat în 1989) este acum imposibil, fiecare 
stat trebuind să-şi stabilească propria rețetă 
pentru dezvoltarea economică. Prin 
globalizarea relaţiilor economice, integrarea 
pieţelor şi internaţionalizarea afacerilor, necesi- 
tatea reformelor va genera o serie de tensiuni. 
Chiar dacă China va reuşi să devină o forță în 
privința produsului intern brut, bazat pe parita- 
tea puterii de cumpărare, dinamica şi calitatea 
creşterii economice globale vor fi determinate 
de dezvoltarea economiei Statelor Unite, care 
îşi vor menţine superioritatea în zonele funda- 
mentale ale dezvoltării sociale şi economice. 
Situaţia circulației mărfurilor, serviciilor şi capi- 
talului va depinde, de asemenea, de activităţile 
actorilor economici americani, în principal cor- 
poraţiile multinaționale americane. 

Revigorarea economiei americane nu 
va fi spectaculoasă, cel mai probabil la o rată 
de creştere anuală moderată de 3-3,2%, dato- 
rită creşterii competiţiei în economia globală şi 
bugetelor mai reduce dedicate în ultimii ani 
cercetării şi dezvoltării. Rata şomajului va creş- 
te inevitabil, dar se va reduse riscul inflaţiei, 
rata medie a inflaţiei anuale ajungând la 2- 
2,5%. Următoarea administraţie americană va 
renunţa probabil la finanţarea din deficit, va 
încerca să echilibreze bugetul federal şi va re- 
duce din cheltuielile militare în Orientul Mijlo- 
ciu. După stagnarea economică din ultima de- 
cadă a secolului trecut, Japonia va continua 
reformele structurale, modernizarea sistemului 
social şi va trebui să renunte la restricțiile im- 

puse pe piaţa forței de muncă. 

În cele 27 de economii aparținând Uni- 
unii Europene, rata medie de creştere econo- 
mică ar putea să rămână relativ scăzută (2- 
2,3%). În cazul unor evoluţii nefavorabile pe 
piața globală, al unui declin în comerțul global 
şi a unei creşteri a preţului petrolului (la peste 
80 dolari/baril), ratele de creştere anuală nu 
vor depăşi 1,8%. 

Mai importantă decât rata de creştere 
economică este calitatea creşterii economice, 
care asigură o înaltă competitivitate a econo- 
miilor naţionale. Analiştii ruşi prognozează, 
pentru sfârşitul perioadei de analiză, succesul 
reformelor orientate către îndeplinirea acestui 
obiectiv în toate ţările Uniunii Europene, în 
special în ţările mai dezvoltate ale UE. Conco- 
mitent, în funcţie de bugetele investite, corpo- 
rațiile multinaționale mari şi firmele mici şi me- 
dii vor consemna succese în îndeplinirea refor- 
melor calitative. 

Creşterea economică rapidă şi solidă în 
toate țările membre ale UE va fi dependentă 
de schimbările structurale, de introducerea no- 
ului în producţie şi de dezvoltarea unor noi ti- 
puri de servicii (în special în ştiinţă, proiectare 
şi management). O astfel de abordare va fi în- 
soțită de o uşoară scădere a contribuţiei indus- 
triilor şi construcţiilor în formarea produsului 
național brut (până la 25-26%), dar şi de o sta- 
bilizare a contribuţiei agriculturii (2%) la acest 
indicator. 

Reforma învățământului în UE va trebui 
să urmărească  întroducerea programelor 
avansate de învățământ specifice învățămân- 
tului superior american. 

Competiţia cu ţările din Asia şi America 
Latină nu se va manifesta în sfera costurilor 
produselor de larg consum ci în sfera inventivi- 
tăţii şi dezvoltării, care nu sunt de natură să 
permită economii în costurile cu forța de mun- 
că. Ca urmare, ţările dezvoltate din UE nu vor 
trebui să renunţe la economiile de piaţă cu ori- 
entare socială, dar acestea vor trebui serios 
modernizate. 

Concluzii 

Analiştii conduşi de Karaganov sunt de 
părere că, în următoarea decadă, deşi dinami- 
ca dezvoltării economice globale va fi măsura- 
tă, ca şi până acum, de ratele de creştere ale 
produsului intern brut, importanţa acestui indi- 
cator se va reduce, deoarece ponderea lui în 

determinarea calității dezvoltării şi standardelor 
de viaţă devine tot mai chestionabilă. Pentru 
că nu doar numărul de articole fabricate este 
important, ci şi calitatea lor, caracteristicile 
novative şi semnificația pentru consumatori. 
Este posibil ca ţările puternic dezvoltate din 
Occident să depăşească ultimele consecinţe 
ale de-industrializării prin crearea de pieţe ab- 
solut noi, pe care vor fi în măsură să exporte 
servicii de adaptare tehnologică şi producţie 
pentru potenţiale linii de producţie din alte ţări. 
Astfel, se va contura un nou model în diviziu- 
nea internaţională a muncii, caracterizat de noi 
abordări în competiţia dintre ţările 
postindustriale şi cele industriale (de fapt, 
agro-industriale). Rolul de lider în dezvoltarea 
economică globală va trece de la cei mai mari 
producători („fabrici mondiale”) la centrele de 
know-how şi management („laboratoare mon- 
diale” şi centre de decizie). Acest factor oferă o 
serie de oportunităţi economiilor americană şi 
vest-europeană, cărora li se va alătura, proba- 
bil, şi economia rusă. 

Cum era şi firesc, autorii consideră că, 
în linii mari, cel mai probabil scenariu de dez- 
voltare economică globală este favorabil planu- 
rilor economice ale Rusiei. Totuşi, nu este ex- 
clusă posibilitatea manifestării unor riscuri care 
să împiedice exploatarea momentelor favorabi- 
le. Din această cauză, în următorii 10 ani, cur- 
sul dezvoltării Rusiei va fi în mare măsură in- 
fluenţat de abilitatea sau inabilitatea autorități- 
lor politice şi economice de a profita de şanse- 
le oferite. O uşoară scădere a ratei de creştere 
economică globală nu va afecta semnificativ 
stabilitatea economiei ruse, ceea ce va crea un 
cadru favorabil manevrelor investiţionale plani- 
ficate de guvernul Rusiei în scopul diversificării 
structurale a economiei prin dezvoltarea indus- 
triilor de înaltă tehnologie şi a unui sector de 
servicii moderne. Orientarea predominantă că- 
tre legăturile economice, ştiinţifice şi tehnice cu 
țările europene, unde se va acorda o atenţie 
deosebită dezvoltării inovative, va permite Ru- 
siei să beneficieze de cooperarea internaţiona- 
lă în ştiinţă, tehnologie şi producţie. Aceste le- 
gături cu statele europene şi bine planificata 
cooperare, până la integrare, a Rusiei cu Uniu- 
nea Europeană vor contribui la dezvoltarea 
cooperării, precum şi la reducerea predomi- 
nanţei factorului energetic în relaţiile ruso- 
europene. Totodată, aceste relaţii vor contribui 
la dezvoltarea relaţiilor Rusiei cu ţările asiatice 


în curs de dezvoltare rapidă, îndeosebi China, 
oferind Rusiei o poziţie de exportator de produ- 
se mai complexe față de produsele primare 
exportate în prezent (materii prime şi resurse 
energetice). Scenariul în privinţa Rusiei se ba- 
zează pe convingerea autorilor că în următoa- 
rea decadă cooperarea economică internaţio- 
nală pe scară largă va evolua în termeni pozi- 
tivi şi nu va lăsa loc autarhiei. 


2. Situația militaro-politică 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 
deraţiei Ruse, ele fiind, aproape în exclusivitate fa- 


vorabile Rusiei şi aduc previziuni negative, uneori 
proaste, țărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 


Un studiu intitulat „Lumea din jurul 
Rusiei: 2017. Prognoză pe termen mediu” rea- 
lizat de un grup de experţi ruşi, condus de poli- 
tologul Serghei Karaganov, preşedintele Con- 
siliului pentru Politică Externă si Apărare, o 
structură consultativă de pe lângă preşedinţia 
rusă, face prognoze privind evoluţiile economi- 
ce, politice, de securitate, energetice şi ecolo- 
gice atât în spaţiul fostei Uniuni Sovietice, în 
vecinătatea acestuia cât şi în celelalte regiuni 
(Statele Unite, Uniunea Europeană, Asia, Ori- 
entul Mijlociu, America Latină). 

După prognozele privind economia glo- 
bală, autorii studiului abordează perspectiva 
relaţiilor internaţionale din punct de vedere 
militaro-politic, apreciind că, următoarea deca- 
dă poate marca, atât pentru Rusia cât şi pentru 
restul lumii, sfârşitul refluxului strategic care a 
înlocuit epoca confruntărilor bipolare. Nivelul în 
creştere graduală al amenințărilor care s-au 
manifestat în ultima decadă poate fi însoţit, pe 
termen mediu, de apariția unor elemente cali- 
tative, de natură să determine marile puteri să 
ia decizii strategice privind rolul forței în politica 
lor externă şi în relaţiile internaţionale. Analiştii 
ruşi sunt destul de convinşi de eventualitatea 
acestei evoluţii, astfel încât folosesc, pe tot 
parcursul studiului, termenul de „situație 
militaro-politică”, ceea ce pune în evidenţă 

subordonarea politicului faţă de factorul militar. 
Unei astfel de abordări ar trebui să i se acorde 
atenţia necesară încă de la începuturile vehi- 
culării ei. 

Actualele condiţii ale climatului militar- 
politic pot fi descrise ca fiind favorabile Federa- 
tiei Ruse. Probabilitatea unui atac asupra Rusi- 
ei întreprins de o mare putere sau coaliţie este 
redusă. Rusia nu are niciun inamic explicit sau 
potențial agresor, ceea ce îi permite să nu se 
angajeze în programe militare foarte costisitoa- 
re. Sfârşitul confruntării bipolare a deschis noi 
oportunităţi pentru cooperarea intensivă şi con- 
structivă intersta- 
tală la nivel regi- 
onal şi nivel glo- 
bal, în cadrul 
ONU şi al altor 
organizații in- 
ternaţionale. 
Deoarece actua- 
lul sistem al rela- 
țiilor internaţiona- 
le asigură un ni- 
vel fără prece- 
dent al încrederii 
reciproce şi con- 
trolului în sfera 
militară, amenin- 
tarea cu un conflict global este redusă până la 
minim. 

Criza sistemului de securitate 

La nivel regional şi local, mai precis în 
zona extinsă a Orientului Mijlociu, 
Transcaucazia, Asia Centrală, Asia de Sud-Est 
şi Peninsula Coreeană, pericolul unor conflicte 
armate  interstatale şi al escaladării lor 
necontrolate este în creştere. Probabilitatea 
unei exacerbări şi creşteri a numărului conflic- 
telor interne este tot mai mare, în principal în 
Orientul Mijlociu şi Apropiat, ca şi în Balcani, 
Tadjikistan (Valea Ferghana), Moldova 
(Transnistria), Georgia (Abhazia, Osetia de 
Sud şi Javakheti), Azerbaidjan (Nagorno 
Karabah) şi în unele state africane. În pofida 
unei pronunțate tendințe către policentrism, 
politica globală nu este caracterizată de o ordi- 
ne multipolară clasică ci, mai debrabă, de o 
ordine pe mai multe niveluri. Este vorba despre 
un sistem internațional şi interstatal foarte mo- 
bil în care problemele globale ocupă scena 
centrală şi necesită implicarea unor noi meca- 

nisme multilaterale şi instituții internaționale. 
Până la materializarea unor astfel de mecanis- 
me şi instituții, va continua să existe destabili- 
zare şi chiar haos, inclusiv tentația de întrebu- 
ințare a forței. Stabilitatea este serios submina- 
tă de acţiuni unilaterale şi, în consecinţă, ilegiti- 
me (din punct de vedere al dreptului internaţio- 
nal) ale unor puteri, care ignoră interesele legi- 
time ale altor parteneri. 

Este evident că toate mecanismele in- 
ternaţionale de securitate instituite după al Doi- 
lea Război Mondial sau în timpul Războiului 
Rece nu mai fac față provocărilor şi amenință- 
rilor noului secol, crize- 
le internaţionale fiind 
foarte aproape de a 
scăpa de sub control. 
Încercarea Statelor 
Unite de a-şi consolida 
poziţia de lider în lume 
pe bază de mecanisme 
militar-politice şi acțiuni 
unilaterale în situaţii de 
criză nu a avut succes. 
Nici statutul de putere 
nucleară nu mai asigu- 
ră, el singur, avantaje 
politice vizibile, iar su- 
premaţia în arme con- 
venţionale este tot mai dificil de folosit în sco- 
puri politice sau militare. În acelaşi timp, este 
evident, apreciază analiştii ruşi, că politica Sta- 
telor Unite are înclinații conflictuale. Chiar dacă 
SUA prevăd că războaiele secolului 21 vor fi 
selective şi de amploare redusă, prin folosirea 
armelor ghidate cu precizie la ţintă şi a tehno- 
logiei informaţiilor, deocamdată sunt departe 
de acest obiectiv. 

Un rol în creştere în afacerile globale îl 
vor avea ţările din zona Asia-Pacific, mai ales 
China, ceea ce va agrava contradicţiile exis- 
tente în lume şi va crea unele noi. Noii actori 
globali vor intensifica competiţia şi nu doar în 
domeniul militar. 

Problemele etnice şi economico- 
sociale, în curs de agravare în diverse zone 
ale lumii, vor pune în pericol stabilitatea in- 
ternațională prin conflicte regionale, curse regi- 
onale ale înarmării, proliferarea armelor de dis- 
trugere în masă, terorism, trafic de droguri şi 
alte provocări de securitate. 

O provocare cu un ridicat grad de peri- 

culozitate pentru stabilitatea regională şi in- 
ternaţională este creşterea extremismului nati- 
onal şi religios, mai ales în regiunile islamice. 
Tendinţele protecţioniste sunt, de asemenea, 
în creştere, ca şi rivalitatea pentru controlul 
surselor de energie. Sistemul global în curs de 
apariție va fi expus amenințărilor terorismului, 
armelor de distrugere în masă şi armelor infor- 
maţionale tocmai datorită proliferării inerente a 
tehnologiei informațiilor. 

Cursa înarmărilor, care a ajuns să sca- 
pe din nou de sub control, a atins un nou nivel, 
în unele regiuni fiind mai exacerbată decât în 
perioada Războiului Rece. Pe fondul degradă- 
rii mecanismelor globale şi regionale de control 
al armamentelor, cursa de înarmare regională 
se accelerează, incluzând şi armele de distru- 
gere în masă şi rachetele, iar militarizarea lumii 
este în creştere, mai ales în zonele de conflict. 
Amenințarea armelor de destabilizare, armelor 
nucleare cu efect redus şi rachetelor strategice 
cu focoase convenţionale este în creştere. 
Cheltuielile militare sunt în creştere, mai ales 
în Orientul Mijlociu, Goergia, Azerbaidjan, 
Belarus. Principalele cauze ale noii curse glo- 
bale a înarmării includ destabilizarea continuă 
a relaţiilor internaţionale, ca şi politicile ameri- 
cane „peace enforcement” şi „democracy 
enforcement”. Conflictele din Irak şi fosta lu- 
goslavie au demonstrat că speranţele în garan- 
tiile internaţionale de securitate sunt iluzorii, 
obligând unele state să se înarmeze pentru a- 
şi proteja suveranitatea națională. Un alt factor 
perturbator în cursa înarmărilor este plierea 
umbrelei nucleare sub care aliaţii sovieticilor şi 
cei ai americanilor au avut cândva sentimentul 
securităţii. Mulţi dintre aceşti aliaţi trebuie să se 
bazaze pe propriile resurse în materie de apă- 
rare. 

Statele Unite continuă să imprime rit- 
mul în cursa înarmărilor atât cantitativ cât şi 
calitativ. În 2006, cheltuielile militare ale SUA 
au fost de circa 505 miliarde dolari, din care 
75,7 miliarde dolari pentru dezvoltare şi testare 
sisteme de arme noi, comparativ cu 28,8 mili- 
arde dolari cât a cheltuit Rusia. 

În ce priveşte factorul nuclear, analiştii 
ruşi scot în evidenţă unele tendinţe care ar tre- 
bui luate în calcul: 

«În pofida unei îmbunătăţiri notabile a 

situaţiei internaţionale, când este vorba 

de izbucnirea unor războaie de mare 
amploare şi de conflicte armate între 


marile puteri, rolul armelor nucleare în 
politica mondială nu a consemnat un 
declin proporţional. Mai mult, atacurile 
teroriste fără precedent şi schimbările 
în lista priorităţilor de securitate au fă- 
cut ca accesul şi posibilitatea producerii 
armelor nucleare să fie mult mai facil, 
astfel încât a crescut probabilitatea utili- 
zării lor, crescând în acelaşi timp şi pe- 
ricolul scăpării lor de sub control; 
«Avantajul tehnologic al Statelor Unite, 
care include testele în poligon ale diver- 
selor componente din sistemul spațial 
de apărare antirachetă, indică faptul că, 
pe termen mediu, un astfel de sistem 
limitat poate fi amplasat. Într-o perioadă 
de 15-25 ani un sistem antirachetă nu 
poate pune în pericol interesele Rusiei, 
mai ales dacă forțele nucleare strategi- 
ce ruse vor continua să fie moderniza- 
te, dar va avea ca rezultat reorientarea 
forțelor nucleare ale altor țări de la tin- 
tele americane către ţinte ruse; 
«Terorismul transnaţional de mare am- 
ploare este o ameninţare serioasă. 
Unele informaţii provenind de la servici- 
ile speciale ruse pun în evidenţă spriji- 
nul extern acordat teroriştilor în Rusia. 
Ameninţări şi provocări pe termen 
scurt 
Pe teremen scurt (3-5 ani), instabilitatea 
globală va creşte datorită exacerbării amenin- 
țărilor tradiţionale ca şi apariţiei unor noi ame- 
nințări şi provocări. Instabilitatea va proveni şi 
din declinul progresiv al actualelor instituţii de 
securitate regională şi globală (ONU, NATO, 
OSCE etc.). Regimul „centralizat” de control al 
armamentelor care asigură predictibilitatea si- 
tuaţiei militar-politică şi oferă avertizări strategi- 
ce profesionale, prevenind eventualitatea unui 
atac prin surprindere, va continua să se degra- 
deze. Expirarea tratatelor ruso-americane în 
domeniul controlului armelor nucleare (mai pu- 
țin tratatul privind interzicerea producţiei de 
rachete cu rază scurtă şi medie de acţiune) şi 
probabila renunțare la tratatul privind forțele 
convenţionale din Europa, perspectiva ca trata- 
tul privind interzicerea testelor nucleare să nu 
intre în vigoare şi şansele minime ca SUA şi 
Rusia să semneze noi acorduri în domeniul 
armamentelor sunt de natură să lase problema 
reducerii armamentelor, inclusiv celor nuclea- 
re, la latitudinea fiecărui stat, fără nici o coor- 

donare reciprocă. Ceea ce aruncă un mare 
semn de întrebare în privinţa securităţii interna- 
tionale, stabilităţii strategice şi relaţiilor bilatera- 
le. Opinia analiştilor ruşi este că SUA nu au 
intenţia de a se angaja în noi acorduri de con- 
trol sau reducere a armamentelor. În ultimii 9 
ani, cele 65 de state membre ale Conferinţei 
ONU pentru dezarmare nu au adoptat nicio 
decizie majoră, iar negocierile globale pentru 
prevenirea militarizării spaţiului cosmic nu au 
putut începe din cauza opoziției SUA şi Angliei. 
În afara componentei politice, Statele Unite 
urmărind să devină putere dominantă militar- 
politică globală, evoluţiile sugerate mai sus au 
şi dimensiuni tehnologice şi economice legate 
de interesele corporațiilor militar-industriale 
americane. 

Deocamdată, un astfel de curs al clima- 
tului internaţional nu ar constitui o ameninţare 
imediată pentru securitatea naţională a Rusiei, 
dar situaţia se poate schimba dacă SUA vor 
amplasa sistemul de apărare antirachetă iar 
Rusia nu va fi în măsură să adopte 
contramăsuri eficiente. 

În ce priveşte regimul de neproliferare a 
armelor nucleare, analiştii ruşi menţionează 
trei lovituri grele date acestui regim de către 
Statele Unite: retragerea din Tratatul ABM din 
1972; noua doctrină nucleară americană care 
a coborât pragul de întrebuințare a armelor 
nucleare şi a transferat aceste arme din arse- 
nalul de descurajare politică în categoria arme- 
lor convenţionale (este adevărat că şi doctrina 
nucleară rusă poate urma acelaşi curs); recu- 
noaşterea Indiei ca putere nucleară de facto. 
Astfel de acţiuni au eliminat ultimele obstacole 
politice şi morale în calea proliferării nucleare, 
singura posibilitate rămasă fiind ameninţarea 
cu întrebuințarea forței. 

În accepțiunea analiştilor ruşi, se pare că 
lumea se îndreaptă spre o nouă eră nucleară, 
mai periculoasă decât precedenta. Prima eră 
nucleară, de la sfârşitul anilor 1940 către prima 
parte a anilor 1960, a fost urmată de o perioa- 
dă stabilă datorată, în parte, sistemului 
„descurajării nucleare reciproce”. Situaţia pre- 
zentă poate deveni mai instabilă datorită capa- 
cităţilor de descurajare nucleară multilaterală, 
datorită încurajării unor state de a folosi lovitu- 
rile preventive, datorită programului spaţial an- 
tirachetă al SUA şi, ca răspuns, datorită siste- 
melor regionale antiaeriene şi antirachetă am- 

plasate de unele state, inclusiv de Rusia. Re- 
zultatul va fi o nouă cursă a înarmărilor în do- 
meniul nuclear, în care multe ţări văd armele 
nucleare ca un simbol al statului, un mijloc de 
apărare a suveranităţii şi identităţii naţionale. 

Problema proliferării devine şi mai pre- 
santă din perspectiva creşterii amenințării tero- 
rismului internaţional. Dacă armele de distru- 
gere în masă ajung în mâinile radicalilor 
islamişti sau a unor terorişti, consecinţele vor fi 
dezastruoase. Liderii politici şi militari vor fi 
obligaţi să adopte măsuri active de neprolifera- 
re, inclusiv întrebuinţarea forței armate; dar 
astfel de măsuri vor coborî pragul de utilizare a 
forțelor armate, inclusiv a forțelor nucleare, de 
natură să destabilizeze situaţia în unele regiuni 
sau la nivel global. Proliferarea nucleară poate 
fi favorizată şi de noile faze de dezvoltare a 
tehnologiilor nuclear-electrice. Dacă regimul de 
control al tehnologiei rachetelor nucleare nu 
devine mai riguros, rachetele şi tehnologia de 
rachete vor continua să prolifereze, astfel încât 
vor apare noi puteri nucleare ale căror rachete 
să fie îndreptate către ţinte ruseşti, ceea ce va 
determina Rusia să amplaseze sisteme de 
apărare antirachete regionale. 

În cel mai periculos scenariu, o combina- 
ție a acestor factori poate crea o situaţie 
geostrategică fundamental nouă în regiunea 
asiatică, unde este posibilă cea mai serioasă 
proliferare a armelor de distrugere în masă. 

În următorii trei ani, este puţin probabil 
ca SUA să se retragă din Irak şi să se angaje- 
ze în alte operaţiuni militare de mare amploare. 
Totuşi, nu poate fi exclusă complet o interven- 
ție armată împotriva Iranului sub forma unor 
lovituri de precizie asupra instalaţiilor nucleare, 
ceea ce va destabiliza serios situaţia din regiu- 
ne. În orice caz, sunt posibile conflicte armate 
în Orientul Mijlociu cu implicarea a două sau 
mai multe ţări, Inclusiv Israel şi Iran, care pot 
începe sub pretextul luptei împotriva organiza- 
țiilor teroriste transnaţionale. Acest scenariu 
este posibil atât timp cât Statele Unite sunt 
prezente în Irak iar organizaţiile teroriste vor 
continua să-şi intensifice activitatea. Când Sta- 
tele Unite se vor retrage din Irak, peste 3-5 ani, 
fără să reuşească democratizarea sau stabili- 
zarea Irakului, vor fi disponibilizaţi zeci de mii 
de militanti islamişti. Radicalizarea lumii islami- 
ce va continua să agraveze ameninţarea tero- 
ristă globală, iar terorismul îşi va extinde ope- 

raţiunile pe întregul glob. 

În următorii 5 ani, un sindrom post-lrak, 
similar sindromului post-Vietnam, va afecta 
Statele Unite şi va adânci vacuumul de securi- 
tate, ceea ce va pune bazele unui scenariu 
sumbru: dezintegrarea Irakului, escaladarea 
terorismului islamist militant şi incapacitatea 
SUA de a-l înfrânge. Astăzi, lumea islamică 
este parte a civilizaţiei reale: milioane de mu- 
sulmani sunt uniţi prin religie dar divizați politic, 
istoric etc. Pe termen lung, comunitatea islami- 
că rămâne o forță puternică a rezistenţei la o 
nouă ordine mondială care nu ia în considerare 
interesele musulmanilor. Mai mult, „conflictul 
civilizaţiilor” poate urma unui tratament care nu 
va respecta lumea islamică şi, implicit, va favo- 
riza extremismul. Cel mai sumbru scenariu ar 
consta în preluarea puterii în Pakistan de către 
islamişti, cu accesul inevitabil la armele nu- 
cleare. 

Creşterea decalajului dintre ţările super- 
bogate şi cele super-sărace, împreună cu exa- 
cerbarea „sindromului Weimar” în lumea isla- 
mică, va conduce la o escaladare a activităţilor 
organizaţiilor teroriste transnaţionale. 

În următoarea decadă, aceste amenințări 
pot fi aduse, cel puţin parțial, în categoria de 
riscuri şi provocări dacă sunt luate următoarele 
măsuri: 

e consolidarea 
(tratate, instituții); 
e coordonarea (în primul rând de către Rusia 
şi SUA) a demersurilor privind conflictele şi 
crizele regionale, acestea fiind un bun teren 
pentru proliferare; iniţierea proiectării unui re- 
gim gradual de sancţiuni economice, politice şi 
militare pentru violarea regimului de neprolife- 
rare; 

e încheierea unui acord privind întărirea sis- 
temelor de control a exporturilor; 

e instituirea unui sistem global de alertare 
timpurie şi monitorizare a neproliferării armelor 
de distrugere în masă şi mijloacelor de 
transport la ţintă a acestora; 

e crearea unei bănci de date şi a unei agenții 
internaţionale pentru neproliferare în 
subordinea Secretariatului ONU. Agenţia ar 
urma să sprijine identificarea celor care încalcă 
regimul neproliferării şi să contribuie la preve- 
nirea şi stoparea acţiunilor ilegale; 

e formularea unor reguli elementare pentru 
controlul internaţional asupra comerțului cu 


regimului neproliferării 


arme convenţionale; 

e încheierea unui acord pentru extinderea 
prevederilor actualelor tratate referitoare la li- 
mitarea şi reducerea armamentelor; 

e crearea unui sistem mai larg de relaţii ba- 
zate pe tratate pentru prevenirea amplasării în 
spaţiu a oricărui tip de arme, nu doar de distru- 
gere în masă; 

e crearea de sisteme regionale colective de 
securitate în Orientul Mijlociu şi cel Apropiat; 

e reformarea radicală a ONU (dacă mai este 
posibil), inclusiv prin împuternicirea Consiliului 
de Securitate să decidă în privinţa întrebuinţării 
forței militare colective; 

e organizarea de consultări politice multilate- 
rale sub auspiciile ONU dedicate ajustării prin- 
cipiilor şi regulilor de bază ale dreptului interna- 
tional; 

e începerea unui dialog serios cu lumea isla- 
mică, fără intenții de „pacificare”; 

e orientarea către formarea unei alianțe de 
securitate a statelor puternice şi responsabile 
(paralelă cu ONU) care să îşi asume responsa- 
bilitatea pentru menţinerea securității internati- 
onale (G8 plus alte 3-5 state). 

În ce priveşte Rusia, se menţionează: 
posibilitatea izbucnirii unor conflicte armate în 
apropierea graniţelor ei şi pericolul de a fi im- 
plicată în acestea; apariția unui climat militar- 
politic potrivnic; problema statelor 
nerecunoscute din zona post-sovietică; conti- 
nuarea extinderii către est a NATO (la Ucraina, 
Georgia şi Moldova). Admiterea Ucrainei în 
NATO este cea mai periculoasă, deoarece va 
produce o serie de minicrize, inclusiv crize pro- 
vocate de populaţia locală, care vor trage 
Ucraina înapoi şi vor crea probleme serioase 
pentru Rusia şi Europa. În Rusia, extinderea 
NATO va fi percepută ca o declaraţie de răz- 
boi, un nou război rece. Eşecul în rezolvarea 
problemei statelor nerecunoscute poate provo- 
ca crize în jurul acestor state, mai ales în 
Caucaz, în următorii 2-3 ani. 

Alături de toate aceste tendințe regio- 
nale şi globale, care vor afecta, într-un fel sau 
altul, securitatea naţională a Rusiei, amenința- 
rea externă poate exacerba, mai ales în sud. 
Instabilitatea din Asia Centrală nu poate lăsa 
Rusia indiferentă, primele efecte fiind consu- 
mul mare de resurse intelectuale şi financiare 
care, altfel, ar putea fi alocate altor zone mult 
mai profitabile. 

Ameninţări şi provocări pe termen 
mediu (2017) 

Unele dintre amenințările şi provocările 
menţionate mai sus vor fi domolite de ritmul 
înalt al creşterii economice, dar marea lor ma- 
joritate va continua să consume resurse şi 
eforturi pentru contracararea lor. Până în 2017 
vor mai apare 6 state nucleare, inclusiv Iranul. 
După eşecul în Irak, Statele Unite ar putea să- 
şi modereze ambițiile globale, cu accent pe 
izolaţionism. 

Orientul Mijlociu va fi teatrul unor se- 
rioase destabilizări, inclusiv 2-3 războaie locale 
de dimensiunea războiului din 2006 dintre Isra- 
el şi Liban. În aceste războaie ar putea fi impli- 
cate Israelul şi Iranul. 

În ce priveşte Occidentul şi Orientul, 
niciuna din părţi nu va constitui o ameninţare 
militară directă, deşi posibilitatea nu poate fi 
exclusă în totalitate. Situaţia se va agrava dacă 
nu va fi creat un mecanism de parteneriat între 
Rusia şi NATO, dacă NATO rămâne un bloc 
militar închis şi nu se transformă într-o organi- 
zaţie de menţinere a păcii cu participarea Rusi- 
ei şi dacă infrastructura militară a NATO se va 
extinde până în proximitatea graniţelor Rusiei. 
Mai mult, lipsa acestor acţiuni nu va fi de natu- 
ră să promoveze un sistem de securitate euro- 
atlantic şi, implicit, global. 

Amplificarea eforturilor Chinei pentru a 
recupera Taiwanul va provoca o criză acută în 
relaţiile chino-americane şi chino-japoneze, 
ceea ce va însemna o profundă destabilizare a 
regiunii Asia-Pacific cu consecinţe greu de pre- 
văzut. În lipsa unor sisteme regionale de secu- 
ritate, a unor mecanisme de securitate globală 
şi a unei noi alianțe de securitate, până în 
2017 va reapare rivalitatea între noi centre de 
forță, tipică unui sistem policentric al relațiilor 
internaţionale; iar aceste noi forțe vor încerca 
să preia controlul asupra unor regiuni care sunt 
de importanţă vitală pentru Rusia şi chiar asu- 
pra unor părţi din Federaţia Rusă. 

Concluzii 

Într-un astfel de climat, Rusia nu are 
altă opţiune, pentru viitorul previzibil, decât să 
rămână o mare putere nucleară, să-şi dezvolte 
sisteme de arme noi, să reia activităţile pentru 
contracararea sistemului de apărare antirache- 
tă american, inclusiv pentru străpungerea şi 
neutralizarea acestuia. 

În politica externă, prioritatea Rusiei 

trebuie să fie iniţierea măsurilor menţionate 
mai sus, cu accent pe modernizarea şi consoli- 
darea mecanismelor de securitate regionale şi 
globale (ONU, NATO, Organizaţia Tratatului de 
Securitate Colectivă, Organizaţia de Coopera- 
re Shanghai etc), precum şi crearea unui sis- 
tem de securitate euo-atlantic eficient. De ase- 
menea, în măsura în care este posibil, punerea 
la punct a unui mecanism de parteneriat real 
între Rusia şi NATO. 

Poate pentru a-şi materializa planurile 
de reafirmare a statutului de mare putere care 
poate să decidă în numele altor state, Rusia ar 
trebui, în accepțiunea analiştilor lui Karaganov, 
să insiste pentru lărgirea limitată a cadrului G8 
(cu China, India, Brazilia şi Africa de Sud), ast- 
fel încât această organizaţie să funcţioneze ca 
o alianţă de securitate globală. 


3. Criza globală de autoritate 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 
deraţiei Ruse, ele fiind, aproape în exclusivitate fa- 


vorabile Rusiei şi aduc previziuni negative, uneori 
proaste, țărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 


Declinul general de autoritate în siste- 
mul global reprezintă, în opinia analiştilor ruşi 
coordonaţi de Serghei Karaganov, autori ai 
studiului “Lumea din jurul Rusiei: 2017. Prog- 
noză pe termen mediu”, tendinţa principală în 
relațiile internaţionale pentru următoarea deca- 
dă. Comunitatea internaţională, atât statele cât 
şi actorii non-statali, este incapabilă să schim- 
be starea tot mai accentuată de haos din lume. 
Majoritatea instituţiilor internaţionale şi a reguli- 
lor de conduită sunt în curs de degradare sau 
sunt neadecvate pentru condiţiile constant în 
schimbare care afectează comunitatea globa- 
lă. Imposibilitatea anticipării evoluţiilor globale 
constituie o provocare serioasă pentru securi- 
tatea liderilor sistemului internaţional, deci şi 
pentru Rusia. 

Unul dintre cei mai distructivi factori în 
sistemul autorităţii globale este tendinţa către 

deteriorare a elementului principal al relaţiilor 

internaţionale, care este statul. Această tendin- 

tă se manifestă pe două nivele: 
«degradarea autorităţii la nivelul statului şi 
diminuarea capacităţii instituţiilor statului de 
a-şi îndeplini funcţiile de bază (în domeniul 
securităţii, justiţiei şi ordinii, educaţiei, să- 
nătăţii publice) în majoritatea statelor afri- 
cane, ca şi în multe state din regiunea ex- 
tinsă a Orientului Mijlociu; 
eo criză latentă a sistemelor politice şi scă- 
derea calităţii politicii statului în țările euro- 
pene şi în SUA. Aceasta are un impact se- 
rios asupra capacității comunității internați- 
onale de a aprecia natura principalelor 
ameninţări şi de a propune metode adec- 
vate şi eficiente pentru eliminarea lor. 

Pe de altă parte, autoritatea statului în 
unele ţări din estul Asiei şi Orientul Îndepărtat 
se consolidează sau, cel puţin, se menţine la 
nivelul actual. Dar aceste excepţii nu pot com- 
pensa sau schimba tendința generală de de- 
gradare a autorităţii în sistemul internaţional. 

Degradarea autorității statului 

În Africa şi Orientul Mijlociu sunt zeci 
de ţări ale căror instituţii de stat nu sunt în sta- 
re să administreze eficient propriile teritorii, 
populații şi resurse. Conform unor analişti, cel 
puţin 60 de ţări se confruntă cu problema unei 
autorități debile şi ineficiente (între care Irak, 
Afganistan, Somalia, Sierra Leone, Liberia, 
Yemen, Haiti). Situaţia internă din aceste state 
este caracterizată de corupţie larg răspândită, 
birocraţie, incapacitate a forțelor armate şi poli- 
tiei de a apăra graniţele statului şi de a impune 
legea şi ordinea. Agenţiile de securitate sunt în 
declin şi scapă de sub controlul statului şi chiar 
se angajează în activități subversive 
necontrolate. Alte aspecte, se referă la justiţia 
disfuncţională, infrastructura de sănătate publi- 
că slabă, incapacitatea în creştere a statelor 
de a îndeplini cerințele specifice globalizării, 
inclusiv în domeniul educaţiei publice. Instituţii 
de stat sunt înlocuite, în calitatea lor de furni- 
zori de servicii publice, de actori non-statali, de 
multe ori rețele transnaţionale de teroriști, ceea 
ce face ca unele teritorii să devină focare de 
terorism internaţional. Este cazul Afganistanu- 
lui, al unor zone din Irak, al unor regiuni din 
Pakistan şi al teritoriilor palestiniene. 

Diseminarea mass media poate fi şi ea 
un factor potenţial de destabilizare, mai ales 


acolo unde îşi propune „deşteptarea politică” a 


populaţiei, cum este cazul în Orientul Mijlociu, 
Africa, unele ţări din Asia şi America Latină. Ca 
urmare, masele populare devin un factor social 
conştient şi un motor politic, fenomen pentru 
care sistemele politice autoritare nu sunt pre- 
gătite. De aici, singura alternativă constă în 
regimuri corupte degradante, cum ar fi islamis- 
mul radical, care tind să devină tot mai popula- 
re în Orientul Mijlociu. 

Combinația unor factori ca degradarea 
instituțiilor de stat, sărăcia, lipsa mijloacelor de 
influențare a politicii, „trezirea” politică şi acce- 
sul la informaţii duce la dezvoltarea apetitului 
pentru proteste de masă, la radicalizare şi, în 
consecinţă, la terorism anti-occidental. Elitele 
politice apelează la metode asimetrice, inclusiv 
achiziționarea de arme de distrugere în masă 
care, în astfel de cazuri, dobândesc un rol tri- 
plu: descurajarea Occidentului; intimidarea ri- 
valilor interni; crearea percepției de forță în 
ochii publicului. În cazul în care un astfel de 
regim pierde puterea şi extremiştii islamişti pre- 
iau conducerea, armele de distrugere în masă 
vor ajunge în mâinile rețelelor teroriste. Într-un 
astfel de scenariu, un atac terorist cu arme de 
distrugere în masă va fi doar o chestiune de 
timp. Cel mai aproape de acest scenariu este 
Pakistanul. 

Ca urmare, în contextul procesului de 
globalizare, degradarea autorităţii statului con- 
duce la o combinaţie de ameninţări ca: instabi- 
litatea regională; pierderea de teritorii în favoa- 
rea actorilor non-statali, clanurilor mafiote sau 
structurilor teroriste; radicalizarea politică şi 
religioasă a unor mase largi de oameni; prolife- 
rarea armelor de distrugere în masă care pot 
să ajungă în mâinile actorilor non-statali, inclu- 
siv ale teroriştilor. Soluţia pentru contracararea 
acestor provocări şi ameninţări implică îmbu- 
nătăţirea autorităţii statului în ţările „în curs de 
dezvoltare” şi consolidarea instituţiilor lor stata- 
le. 

Cel mai probabil scenariu, în sensul 
crizei de autoritate a instituţiilor statului, constă 
în înrăutățirea crizei de autoritate în Africa şi 
Orientul Mijlociu. Este puţin probabil ca mai 
multe ţări dezvoltate să acumuleze cunoștințe- 
le necesare şi să aibă voinţa politică de a sti- 
mula populaţia din ţările mai puţin dezvoltate 
să creeze instituţii statale eficiente. În acest 
timp, politica SUA de a „distribui democraţia” 
nu poate decât să lase țările mai puţin dezvol- 
tate fără elementele de bază ale unei autorități 

adevărate. Alegerile în țări din Orientul Mijlociu 
şi Asia Centrală pot aduce la putere nu susti- 
nători paşnici ai democrației ci islamişti radi- 
cali. Pe de altă parte, democratizarea adevăra- 
tă este imposibilă în lipsa unor instituţii statale 
eficiente (forțe armate, forțe de ordine, ministe- 
re) care trebuie create în prima fază. lar crea- 
rea unor astfel de instituţii (sau refacerea lor) 
este posibilă doar prin intervenţia unei autori- 
tăţi externe. 

Până în 2017, SUA şi UE nu vor fi în 
măsură să reconsidere regulile globale ale co- 
operării economice sau să creeze condiții mai 
favorabile pentru dezvoltarea economică a tări- 
lor slabe. 

Criza de autoritate în țările dezvoltate se 
manifestă mai pregnant în plan ideologic, prin 
îngustarea spectrului ideologic şi prin crizele 
sistemului partidelor politice. Această tendinţă 
va duce la apariția unui vacuum ideologic în 
politica externă şi internă, precum şi la instau- 
rarea unei inabilități de a răspunde eficient 
amenințărilor şi provocărilor. În ţările occiden- 
tale este evidentă tendința de apropiere între 
platformele politice şi ideologiile principalelor 
partide politice, iar programele politice ale for- 
telor rivale sunt din ce în ce mai asemănătoa- 
re. Sistemele politice în cele mai influente state 
europene şi nord-americane sunt structuri 
bipartizane, ceea ce înseamnă un monopol 
politic de facto, singurele diferențe existente 
referindu-se la probleme minore, tactice şi de 
conduită şi nu la cele strategice. 

Prima cauză a crizei de autoritate a in- 
stituţiilor statale rezultă din poziţia de monopol 
pe care şi-a asumat-o democraţia occidentală 
în ideologia globală după colapsul ideilor co- 
muniste. Universalitatea modelului politic occi- 
dental, o iluzie apărută după 1990, susţin ana- 
liştii ruşi, şi percepția că SUA şi Europa au 
ajuns într-un „sistem politic fina!” sunt respon- 
sabile în mare măsură pentru osificarea plat- 
formelor politice ale marilor partide. 

A doua cauză este nivelul înalt de pros- 
peritate atins în Occident, alături de sisteme 
sociale bine dezvoltate, ceea ce face ca efortu- 
rile pentru prezervarea, cu orice preţ, a acestui 
status quo să fie imperativul principal al vieții 
politice. Lipsa de elemente competitive în plat- 
formele politice ale partidelor politice afectează 
serios deciziile pe termen lung, obiectivele şi 
direcţiile politice strategice. Consecința este că 

politicile interne şi externe în ţările occidentale 
devine predominant reactive şi tactice, urmă- 
rind doar interese pe termen scurt. 

Pe termen mediu, ţările europene şi 
SUA nu vor reuşi să depăşească criza siste- 
melor lor politice, datorită, în primul rând, inca- 
pacităţii de a se adapta la schimbări, de a lua 
măsuri nepopulare sau decizii care să depă- 
şească graniţele ideologiilor politice existente. 
În cazul Statelor Unite, politica externă 
supradoctrinară, sistemul şi cultura politică 
sunt impedimente majore pentru depăşirea 
crizelor de politică externă. Clasa politică ame- 
ricană evaluează evenimentele mondiale prin 
prisma câtorva dogme ideologice, fiecare din 
acestea fiind fundamental eronată. Dogmele 
identificate de analiştii ruşi sunt: 

1) democraţiile nu poartă războaie; pro- 
pagarea democraţiei este direct proporţională 
cu stabilizarea sistemului internaţional şi redu- 
cerea probabilității conflictelor; 

2) democraţia occidentală este o valoare 
universală inerentă fiecărei societăţi, deoarece 
nevoia de libertate este inerentă fiecărui indi- 
vid; 

3) democraţia occidentală este un obiec- 
tiv final inevitabil în dezvoltarea fiecărei socie- 
tăţi, declarat ca un universal „sfârşit al istoriei”; 

4) sistemul global unipolar condus de 
SUA este cel mai puţin înclinat către conflict 
deoarece elimină rivalitatea între mari puteri; 

5) dominaţia SUA se bucură de simpatie 
printre majoritatea ţărilor pentru că este un nou 
tip de hegemonie, bazată pe valorile universale 
americane, pe atractivitatea societăţii şi siste- 
mului politic şi economic americane; 

6) este mult mai eficient de menţinut he- 
gemonia prin fragmentarea spațiului geopolitic 
al potenţialilor rivali şi prin implicarea directă în 
procesele regionale, nu prin delegarea functiei 
de lider şi de reglementare către puterile regio- 
nale. Situaţia este oarecum similară şi pentru 
țările Uniunii Europene. Odată cu adâncirea 
integrării va trebui făcută o alegere finală în ce 
priveşte modelul de integrare: supranaţional 
sau interguvernamental. 

Criza sistemului de relații internațio- 
nale 

Afectate de criză sunt nu doar elemen- 
tele centrale ale sistemului internaţional 
(statele) ci şi sistemul de relaţii dintre acestea. 
Majoritatea regulilor, mecanismelor şi procedu- 

rilor care guvernează conduita actorilor in- 
ternaţionali au fost serios afectate până în 
2005. În prezent, ierarhia de putere globală 
este relativ stabilă: Statele Unite sunt cu mult 
înaintea tuturor celorlalte state şi chiar grupuri 
de state. Dar influenţa politică a SUA este în 
scădere şi incapacitatea Washingtonului de a 
renunța la unele dintre dogmele ideologice 
poate provoca colapsul total al acestei influen- 
te. Eşecul strategiei americane în Irak şi în Ori- 
entul Mijlociu, precum şi retragerea SUA din 
regiune va schimba drastic echilibrul politic in- 
tern din Statele Unite, cu consecinţe probabile 
în Asia şi Europa, în sensul renunțării la unele 
angajamente asumate în aceste regiuni. Pier- 
derea influenței americane nu va fi compensa- 
tă de creşterea pe măsură a altor centre de 
putere. Niciunul dintre „polii alternativi 
(Europa, China, India, Rusia), separat sau îm- 
preună, nu au capacitatea sau dorința de a 
acționa ca garanți ai ordinii sistemului internați- 
onal, mai ales în sfera militară. Ca urmare, ten- 
dința către construirea unei lumi non-polare, 
opuse lumii multipolare, este în curs de conso- 
lidare, acest curs putând fi schimbat numai du- 


pă 2017. 
Criza institutiilor internaționale 
Majoritatea instituțiilor internaționale 


înființate în timpul Războiului Rece s-au dove- 
dit incapabile să facă față amenințărilor şi pro- 
vocărilor de securitate transnaționale, disper- 
sate şi „celulare”. lar tendinţa de luare a decizi- 
ilor în afara cadrului instituţiilor internaţionale 
va submina tot mai mult legitimitatea acestora, 
ceea ce se va reflecta în reducerea funcţiei de 
reglementare a relaţiilor internaţionale şi, în 
final, în scăderea receptivităţii statelor faţă de 
demersurile acestor instituţii. Organizaţia Nati- 
unilor Unite este locul unde criza instituţiilor 
internaţionale se manifestă cel mai evident, 
mai ales prin slăbirea principalului mecanism 
multilateral de luare a deciziilor. Organizaţia a 
devenit ostaticul rupturii din cadrul comunității 
internaţionale dintre statele bogate şi cele să- 
race şi slabe politic şi economic. Consiliul de 
Securitate al ONU rămâne relativ ineficient şi 
nu reuşeşte să reflecteze adevărata ordine a 
forțelor din era post Războiul Rece. Adunarea 
Generală nu mai este în poziţia de a facilita 
eliminarea amenințărilor şi provocărilor funda- 
mentale la adresa sistemului internaţional pen- 
tru că Adunarea este dominată în prezent de 
reprezentanţi ai statelor slabe şi corupte ale 


căror elite politice ştiu că orice efort real de 
îmbunătăţire a autorităţii statului le va restrân- 
ge serios beneficiile şi onorurile de care se bu- 
cură în prezent. Trebuie menţionat că s-au fă- 
cut totuşi unii paşi în direcția îmbunătățirii auto- 
rităţii statului, cum ar fi Consensul Monterrey, 
care recunoaşte importanţa autorităţii statului 
pentru ţările în curs de dezvoltare şi condiţio- 
nează acordarea de asistență economică 
acestor ţări de măsurile luate pentru îmbunătă- 
țirea autorităţii instituţiilor statului. Organizația 
Tratatului Atlanticului de Nord părea, în a doua 
jumătate a anilor 1990, că va compensa decli- 
nul aranjamentelor internaţionale prin propria 
consolidare. După episodul Iugoslavia, rolul 
NATO în sistemul global de luare a deciziilor a 
început să se erodeze, în principal datorită ten- 
dințelor unilaterale a politicii externe america- 
ne, ca şi datorită opoziţiei venită din partea Ru- 
siei, Chinei, Braziliei, Indiei şi a unor vechi sta- 
te NATO faţă de tendinţa alianţei de a prelua 
statutul ONU. Se pare că Administraţia de la 
Washington este singura interesată în consoli- 
darea rolului global al alianţei şi în subordona- 
rea alianţei politicii externe americane. 
Analiştii ruşi consideră că, până în 
2017, NATO nu va ajunge o instituţie cheie de 
securitate internaţională, din următoarele moti- 
ve: 
ereluctanța UE de a majora cheltuielile 
militare sau de a participa la misiunile de 
menţinere a păcii, mai ales la misiuni pre- 
lungite; 
refuzul UE de a urma necondiţionat 
agenda de politică externă a SUA în con- 
textul în care Washingtonul urmăreşte să- 
şi impună punctul de vedere fără consul- 
tări de pe picior de egalitate; 
«tendința SUA către acţiuni unilaterale în 
situaţii în care nu îşi pot asigura sprijinul 
în cadrul alianţei; refuzul Statelor Unite de 
a discuta în orice structură multilaterală 
despre întrebuinţarea forței şi comanda 
operaţiunilor militare; 
«politica alianţei de a admite fostele repu- 
blici sovietice fără integrarea forțelor ruse 
în sistemul de securitate şi decizional oc- 
cidental. Ca urmare, Rusia nu este stimu- 
lată să sprijine menţinerea sau consolida- 
rea poziției alianţei în lume; 
elipsa de interes a centrelor de putere 
asiatice de a sprijini NATO sau operatiu- 
nile ei. 

În acelaşi timp, încercările de a transforma 
NATO într-o structură de securitate globală vor 
continua, succesul sau eşecul acestor demer- 
suri fiind, în mare măsură, dependente de re- 
zultatul operaţiunilor din Afganistan. 

Grupul celor 8. Admiterea Rusiei în G8 şi 
participarea la preşedinţia rotativă a instituției 
au împrumutat grupului mai multă legitimitate 
în ţările în curs de dezvoltare, astfel încât reco- 
mandările G8 au început să devină un vehicul 
mai eficace pentru dezvoltare în următoarea 
perioadă. O serie de decizii strategice impor- 
tante ale G8 cum ar fi propunerile economice 
pentru îmbunătăţirea autorităţii statului în ţările 
în curs de dezvoltare şi cele privind regimul 
neproliferării, posibila admitere a Chinei şi Indi- 
ei în G8 ar putea transforma grupul într-un me- 
canism central pentru reglementarea relaţiilor 
politice şi economice internaţionale, dar şi pen- 
tru abordarea problemei îmbunătățirii autorităţii 
instituţiilor statului în ţările în curs de dezvolta- 
re. În acelaşi timp, lărgirea G8 ar putea adânci 
contradicţiile apărute odată cu admiterea Rusi- 
ei, ceea ce ar însemna paralizarea instituției 
asemenea Consiliului de Securitate al ONU. 
Grupul celor 8 va rămâne un forum pentru con- 
sultări între cele mai influente ţări din lume pe 
probleme politice şi economice internaţionale, 
şansele de a deveni un centru de reglementare 
a relaţiilor internaţionale fiind inexistente. 

Criza normelor şi regulilor de conduită. 
Deşi numărul lor este în creştere, principalele 
reguli care reglementează cele mai importante 
domenii de conduită sunt în declin sau se ero- 
dează. Adesea, în aceeaşi zonă sunt în vigoa- 
re reguli contradictorii. Criza dreptului internati- 
onal este în plină desfăşurare, mai ales în zo- 
nele care privesc întrebuinţarea forței militare. 
Unele prevederi ale dreptului internaţional, ba- 
zate pe Carta ONU, nu mai corespund amenin- 
țărilor transfrontaliere actuale, iar revizuirea lor 
ar putea contribui la îmbunătăţirea autorităţii 
globale. Cum o astfel de revizuire are loc, ade- 
sea, fără consultări preliminare, fără consens 
şi fără acceptul majorităţii statelor, ea capătă 
un impact negativ asupra autorităţii globale. 
Dintre regulile şi normele de conduită în criză, 
analiştii ruşi menţionează: 

e procedurile de luare a deciziilor referi- 
toare la întrebuinţarea forței. Conform 
dreptului internaţional, doar Consiliul de 
Securitate al ONU poate lua astfel de 

decizii. Deşi existentă de jure, această 
regulă este adesea violată de facto (Irak 
1998, Iugoslavia 1999, Irak 2003); în 
acelaşi timp, s-a convenit ca decizii în 
acest domeniu să fie luate de organizații 
colective de securitate regionale (NATO, 
CIS). Monopolul Consiliului de Securitate 
al ONU este atacat fără reţinere de SUA, 
care şi-au declarat oficial disponibilitatea 
de a folosi unilateral forța în cazul în care 
îi sunt afectate interesele de securitate; 

e criteriile referitoare la  întrebuinţarea 
forței. Analiştii ruşi fac menţiunea că 
dreptul internaţional permite întrebuința- 
rea forței în scopuri de autoapărare, ca şi 
în scopul prevenirii unui iminent act de 
agresiune. În anii '90, s-a adăugat norma 
intervenţiei umanitare, deşi nu s-a bucu- 
rat de sprijin universal. Actele teroriste 
din 11 septembrie 2001 au impus extin- 
derea justificată a acestei reguli şi recon- 
siderarea conceptului de „amenințări 
externe” şi iminenta lor, fără a-şi găsi lo- 
cul cuvenit în dreptul internaţional. În 
schimb, Statele Unite au promovat doc- 
trina loviturilor preventive care nu a făcut 
decât să adâncească criza normelor şi 
regulilor de conduită internaţională; 

e absența unei definiţii universale a tero- 
rismului international. Grupul lui 
Karaganov constată existenţa unui vacu- 
um de norme şi reguli de conduită referi- 
toare la terorismul internaţional. Datorită 
contradicţiilor dintre diferite state pe 
această temă, probabilitatea dispariţiei 
acestui vacuum până în 2017 este foarte 
mică, deoarece ceea ce o naţiune poate 
defini ca terorism internaţional poate fi 
privit de alte naţiuni ca o luptă legitimă; 

e problema suveranității. Definirea suve- 
ranităţii de stat, a criteriilor şi caracteristi- 
cilor acesteia nu se poate finaliza din ca- 
uza lipsei de consens. Ameninţările refe- 
ritoare la ineficacitatea şi slăbiciunile au- 
torităţii instituţiilor statului impun o recon- 
siderare amplă a abordării tradiționale a 
suveranităţii ca element necondiţional şi 
esenţial al fiecărui stat suveran, care limi- 
tează interferențele externe în afacerile 
sale interne. În acelaşi timp, nu există 
criterii bine definite pentru restrângerea 
suveranităţii de stat, cu excepția stopării 

unei catastrofe umanitare. Nu există 
standarde de natură să reglementeze 
nivelul de „vulnerabilitate? sau de 
„inconsistenţă” al unui stat care să admi- 
tă interferența externă, inclusiv interven- 
ţia militară. Ca urmare, limitarea arbitrară 
a suveranităţii unui stat de către statele 
influente se realizează, de regulă, con- 
form intereselor proprii statelor influente. 
Probabilitatea ca sistemul de norme şi 
reguli de conduită internaţională să fie adoptat 
într-o manieră legitimă şi instituționalizată până 
în 2017 este foarte redusă, deoarece viziunea 
asupra acestui sistem diferă considerabil între 
puterile influente şi între grupuri de ţări. De 
exemplu, recunoaşterea suveranității pentru 
unele state depinde direct de stabilitatea şi via- 
bilitatea acelor state, în timp ce pentru altele 
este un concept inalienabil, intrinsec. 
Declinul regimurilor de securitate 
internațională 
Regimul de neproliferare nucleară, cru- 
cial pentru stabilitatea şi securitatea internaţio- 
nală este deja serios erodat. Comunitatea in- 
ternaţională nu a reuşit să împiedice India şi 
Pakistanul, urmate de Coreea de Nord, să pro- 
cure arme nucleare. Apariția acestor noi puteri 
nucleare a oferit acelor ţări care se temeau de 
acţiuni punitive din partea SUA un imbold pen- 
tru procurarea de arme de distrugere în masă. 
Analiştii ruşi apreciază că există o mare proba- 
bilitate ca, până în 2012-2014, Iranul să pose- 
de arme nucleare, fără ca demersurile comuni- 
tăţii internaţionale să poată preveni acest lucru. 
Dobândirea armelor nucleare de către Iran va 
deschide calea către accesul Arabiei Saudite 
şi/sau Egiptului la arme nucleare până în 2017. 
De reţinut că niciuna dintre aceste țări nu sunt 
caracterizate de stabilitatea sau eficacitatea 
autorităţii instituțiilor statului. 
Concluzii 
Erodarea autorităţii statului este o ten- 
dințţă dominantă în sistemul internaţional mo- 
dern. Numărul conflictelor, intrastatale şi in- 
terstatale, este în creştere, în timp ce comuni- 
tatea internaţională nu este în măsură să stăvi- 
lească cursul acestei tendinţe. Eficienţa misiu- 
nilor de menţinere a păcii sau a operaţiunilor 
de prevenire a conflictelor şi încleştărilor arma- 
te este şi ea în declin. Este puţin probabil ca, 
pe termen mediu, sensul de degradare al auto- 
rităţii globale să devină reversibil prin 
contrapunerea unor tendinţe care să implice o 


reglementare îmbunătăţită a relațiilor internați- 
onale. Se pare că sistemul internaţional va tre- 
ce prin crize serioase, un pretins şi absurd 
„război rece”, prin înrăutățirea relaţiilor comer- 
ciale şi economice înainte ca tendința către 
îmbunătăţirea autorității globale să devină do- 
minantă către sfârşitul perioadei de analiză. În 
cazul în care tendinţele negative vor continua 
să predomine până în 2017, omenirea va intra 
într-o perioadă marcată de o serie de crize mi- 
litar-politice de mare amploare, conchid analiş- 
tii lui Serghei Karaganov. 

Nicolae PERHAIȚĂ 


CONFLICTUL DIN PROVINCIA SUDANEZĂ 


DARFUR 


Darfur ( în 
“arabă Casa sau 
Tinutul lui Fur ) este 
denominativul pen- 
tru o provincie situa- 
tă în Vestul Sudanu- 
į lui, cu o suprafață 
Ade 493.180 km.p., 
ecihivalentă cu 90% 
din teritoriul Franţei 
şi o populație de 8 
milioane locuitori 
( între 4 şi 6 milioa- 
ne, potrivit altor sur- 
se ), având ca ve- 
cini Libia la Nord-Vest, Ciadul la Vest şi Repu- 
blica Centrafricană la Sud-Vest. Din punct de 
vedere administrativ, este organizată în trei 
state federale, respectiv Darfurul de Nord, 
Darfurul de Vest şi Darfurul de Sud. 

Devenită, astăzi, scenă a unui acut con- 
flict armat între agricultorii sedentari şi triburile 
arabe de păstori nomazi, pe de o parte, şi între 
formațiunile politico-militare ale acestora şi gu- 
vernul central de la Khartum, pe de altă parte, 
regiunea oferă nu doar peisajul dezolant al ce- 
lui mai lung şi mai atroce război civil din istoria 
modernă a Orientului Mijlociu, ci şi o dramă 
umanitară fără precedent în această regiune a 
lumii care însângerează harta continentului 
african şi focalizează atenţia comunităţii in- 
ternaţionale, arabe şi africane incapabile până 
acum — şi nu numai din vina lor — să cristalize- 
ze o soluţie durabilă a gravelor disensiuni şi 
clivaje existente în acest punct fierbinte al stării 
conflictuale din zonă. 

|. Repere geografice şi istorice 


1. Din punct de vedere al configurației 
geografice, harta fizică a provinciei oferă patru 
segmente principale, respectiv jumătatea esti- 
că a teritoriului, acoperită de platouri stâncoa- 
se şi dune de nisip, locuibilă doar în scurta pe- 
rioadă a sezonului ploios când precipitaţiile 
permit formarea unor mici acumulări hidrologi- 
ce naturale propice păşunatului nomad şi unei 
agriculturi de subzistență; vestul Darfurului, 
unde se întâlnesc cursuri de apă sezoniere 
( wadi ) formate în anotimpul umed şi orientate 
către gurile de vărsare în lacul Ciad, din ţara 
vecină; cel de-al treilea segment, tot în vestul 
provinciei, este format din platouri stâncoase 
aride, acoperite cu un strat de nisip şi improprii 
agriculturii; în sfârşit, este vorba de sudul pro- 
vinciei, ocupat de lanţul munţilor Marra, de ori- 
gine vulcanică, dar având un climat blând, tem- 
perat, bogat în resurse de apă şi precipitații 
naturale, care îl fac atractiv şi, tocmai din acest 
motiv, un motiv de dispută şi confruntare. 

2. Istoria provinciei Darfur a fost esenţial 
influenţată de configuraţia geografiei şi a resur- 
selor de subzistență pe care aceasta le-a putut 
oferi, îndeosebi prin masivul Munţilor Marra, 
bogat în precipitaţii şi vegetaţie spontană, în 
contradicţie cu restul arid şi ostil al teritoriului, 
fapt care avea să genereze frecvente, dacă nu 
permanente confruntări şi conflicte între nume- 
roasele componente ale mozaicului etnic din 
provincie, într-o acerbă competiţie pentru acce- 
sul la resursele de apă şi hrană. 

După ce o populație tribală Daju a pus 
temeliile primei civilizații darfuriene, aceasta a 
fost înlăturată în secolul XIV de către etnia 
Tunjur care impune adoptarea religiei islamice, 
în vreme ce conducătorul acesteia, sultanul 
Solaiman, care a domnit între anii 1596-1673, 
întemeiază dinastia Kera şub stăpânirea căreia 
Darfur devine o importantă putere regională în 
zona Sahelului ( partea arabo-africană a zonei 
adiacente Mediteranei) care avea să-şi mu- 
te,progresiv, frontierele până în centrul conti- 
nentului negru. 

În anul 1875, dinastia şi statul Darfur 
sunt desfiinţate de către Egipt, el însuşi aflat 
sub regim de mandat britanic, iar în cursul pri- 
mului război Mondial, pentru a evita ca regiu- 
nea să fie încorporată Imperiului Otoman, Ma- 

rea Britanie procedează la ocuparea Darfurului 
pe care, în 1916, îl anexează la Sudan ( “Tara 
negrilor” ), aflat, la rândul său, sub stăpânirea 
Coroanei britanice. Tulburările provocate de 
regimul colonial au continuat şi după proclama- 
rea, în 1956, a independenţei Sudanului, lor 
adăugându-li-se impactul ideologiei promovate 
de liderul libian Moammer El-Gaddafi care, 
proclamând superioritatea arabilor faţă de etni- 
cii africani, a indus în Darfur o stare 
conflictuală acută , sporită şi de gravele proble- 
me economice, între care seceta devastatoare 
din 1980 care a provocat o gravă deteriorare a 
structurilor sociale din zonă concretizată, pen- 
tru prima oară în explozia primelor confruntări 
violente între darfurieni. 

În următorii 15 ani, acestea au atins apo- 
geul în anul 2003, odată cu izbucnirea a ceea 
ce astăzi este cunoscut drept “criza Darfur”, 
care, pe lângă victimele inocente care au plătit 
cu viaţa lupta pentru hrană, sau ambițiile de 
autoritate şi putere ale celor auto-declarați 
“lideri providenţiali”, au lăsat în urmă peste 2,5 
milioane de strămutați şi refugiaţi. 


II. “Arabi” şi “Africani” — configuraţia 
etnico-tribală a provinciei Darfur. 


Populaţia vieţuitoare a acestui teritoriu 
este organizată în structuri tribale africane şi 
arabe având în comun apartenenţa la religia 
islamică, dar fiind, în acelaşi timp, separate 
profund prin multitudinea identităţilor etnice şi a 
intereselor mozaicate şi necongruente. 

Partea nordică a provinciei este locuită şi 
controlată de o majoritate tribală arabă formată 
din mari şi cunoscute triburi precum Zayadiya, 
Bani Fadl, Rozayqat, alături de o prezenţă tri- 
bală de origine africană ( Fur, care a împrumu- 
tat provinciei numele său), a căror ocupaţie şi 
principală sursă de trai o reprezintă agricultura, 
din aceste medii provenind actualul preşedinte 
al statului Ciad, Idriss Debbi şi majoritatea 
membrilor din guvernul ciadian. 

Regiunea darfuriană de Vest este locui- 
tă, majoritar, de triburi negro-africane (Masaht, 
Tama, Zaghanda etc.), în vreme ce, în sud, se 
revine la o majoritate tribală cu origini arabe 
(Bani Halba, Borqod) care trăieşte alături de 
mici comunități tribale africane. 

Majoritatea cercetătorilor şi observatorilor 
sunt de acord că, în condiţiile specifice — etni- 

ce, geo-climatice, economice — care caracteri- 
zează mediul social din Darfur, elementul de- 
terminant pentru evoluţiile locale l-a constituit 
şi îl constituie nu atât originile şi raporturile in- 
tra- şi inter-etnice, şi tribale, cât mediul biolo- 
gic şi natural, precum şi rigorile impuse de ne- 
cesitatea de asigurare a unei societăţi funcțio- 
nale : o serie de triburi arabe şi africane s-au 
dedicat creşterii animalelor (cămile, ovine, ca- 
prine ), în funcţie de existența resurselor de 
trai, în timp ce altele, asemenea arabe şi afri- 
cane, au optat pentru agricultură. Valurile suc- 
cesive de secetă i-au silit pe mulţi să se orien- 
teze şi către un comerț rudimentar, cu produse 
agricole (curmale, alune, ciuperci de deşert) şi 
cu arteface artizanale, “negustorii” darfurieni 
ajungând până în Libia, Ciad şi Africa Centrală. 

Indiferent, însă, de apartenenţa etnică şi 
de culoarea pielii, toate triburile darfuriene sunt 
fidele ale confesiunii sunnite islamice şi vor- 
besc, în proporţie de peste 90%, limba arabă, 
alături de numeroase dialecte şi idiomuri loca- 
le. 


III. Conflictul din provincia Darfur, 
97 izbucnit, iniţi- 
f a, între mu- 
sulmanii din 
Į nord, pe de o 
i! parte, şi creş- 
tinii şi animiş- 
tii din sud, pe 
de altă parte 
Mşi-a pierdut, 
i astăzi, carac- 
terul şi moti- 
vaţiile religioase, pentru a căpăta un preponde- 
rent caracter tribal şi etnic. 

Principalii actori implicaţi în confrunta- 
rea armată din această provincie sudaneză 
sunt reprezentaţi, la o extremitate, de Armata 
națională sudaneză şi de Milițiile Janjaweed 
recrutate, îndeosebi, din rândurile triburilor de 
păstori nomazi, crescători de cămile din nordul 
provinciei. La extremitatea cealaltă, se află o 
varietate de grupări rebele între care se remar- 
că Mişcarea de Eliberare a Sudanului şi 
Mişcarea pentru Justiţie şi Egalitate. 

Milițiile _Janjaweed (în arabă, literar, 
“oameni înarmaţi, sau posesori de cămile, 
cămilari”, “călăreţii diavoli”) desemnează, ge- 
neric, combatanții înarmaţi din Darfur şi, în pre- 
zent, din estul Ciadului dar, potrivit definiţiei 


utilizate în documentele oficiale ale O.NU,, 
aceste formaţiuni sunt constituite din arabofoni 
proveniţi din triburile africane (arabii negri sau 
negro-arabi) 

Sprijiniti de autorităţile sudaneze, deşi 
guvernul de la Khartum neagă această aserţiu- 
ne, Janjaweed au jucat principalul rol în con- 
flictul din Darfur izbucnit în ianuarie 2003 împo- 
triva rebelilor din Mişcarea de Eliberare a Su- 
danului şi Mişcarea pentru Justiţie şi Egali- 
tate. 

Milițiile Janjaweed au apărut, ca atare, 
în anul 1988, după războiul dintre Ciadul fostu- 
lui preşedinte Hissene Habre, sprijinit de Fran- 
ta, şi armata libiană, război care a pus capăt 
ambițiilor liderului libian Moammer El-Qaddhafi 
de a-şi impune controlul asupra Ciadului. Doi 
ani mai târziu, Janjaweed se prezentau ca un 
amalgam de  ciadieni şi partizani arabi 
darfurieni. Faţă de extinderea, în nordul şi su- 
dul provinciei, a insurgenţelor tribale împotriva 
regimului oficial sudanez, Kahrtumul procedea- 
ză la înarmarea masivă a formațiunilor 
Janjaweed, utilizaţi drept avangardă a armatei 
sudaneze împotriva celorlalte mişcări rebele. 
Mai multe atrocități de amploare sunt comise 
de Janjaweed împotriva populaţiei civile, între 
200.000 şi 400.00 de mii de oameni inocenți 
căzând victime ale ceea ce a fost considerat 
un adevărat genocid, potrivit Departamentului 
de Stat al S.U.A. 

La finele anului 2006 şi urmare a cereri- 
lor formulate în Consiliul de Securitate, cea 
mai mare parte a milițiilor Janjaweed sunt in- 
cluse în armata sudaneză şi în formațiunile 
aferente acesteia, precum paza de coastă şi 
frontieră, dar aceştia se repliază către estul 
provinciei Darfur unde continuă să acţioneze, 
deşi cu o mai redusă dinamicitate. 

Mişcarea/Armata__pentru__ Eliberarea 
Sudanului (Harakat Tahrir as-Sudan) denu- 
meşte o alianță de grupuri rebele angajate în 
lupta împotriva milițiilor Janjaweed şi a forțelor 
guverna- 
mentale 
sudane- 
ze. 


prezent, 
conflicte 
interne 
de inte- 
rese au 

dus la scindarea alianţei în două facţiuni — una, 
condusă de Minni Minnawi, a trecut de partea 
guvernului de la Khartum, iar cea de-a doua 
grupează restul formațiunilor care continuă 
confruntarea cu armata şi cu milițiile 
Janjaweed. 

Mişcarea pentru Eliberarea Sudanului a 
luat ființă în luna februarie 2003, sub numele 
iniţial de “Frontul pentru Eliberarea Darfurului”, 
cu un program secesionist separatist la care, 
ulterior, a renunțat , militând, astăzi, pentru în- 
lăturarea guvernului de la Khartum şi “crearea 
unui Sudan liber şi democrat”. 

În ianuarie 2006 a propus celeilalte for- 
mațţiuni rebele, Frontul pentru Justiţie şi Egali- 
tate, constituirea unei “Alianțe a Forţelor Revo- 
luţionare din vestul Sudanului”, propunere ca- 
re, însă, nu a fost pusă în practică, ambele 
grupări continuând să acţioneze şi să negocie- 
ze ca unităţi separate. 

La 30 septembrie 2007, cca. 1.000 lup- 
tători ai mişcării au atacat baza misiunii ONU 
de menţinere a păcii în Darfur, acțiune soldată 
cu moartea a 50 de observatori internaţionali şi 
rănirea unui alt număr neprecizat dintre aceş- 
tia. 


Mişcarea pentru Justiție şi Egalitate 
(Harakat al-Adl wal- Musawat) , a treia — ca 


importanță - formaţiune rebelă implicată în 


conflictul din Darfur, sub conducerea liderului 
Khalil Ibrahim. Împreună cu alte grupuri tribale 
mai mici, luptă, în principal, împotriva milițiilor 
proguvernamentale Janjaweed. 

Mişcarea a făcut parte, o perioadă, şi 
din “Frontul de Est” — o alianţă rebelă care a 
activat în estul Sudanului, de-a lungul frontierei 
cu Eritreea — care, însă, a încheiat un armistițiu 
cu guvernul de la Khartum, ceea ce a făcut ca 

Mişcarea să piardă accesul la ajutoarele milita- 
re şi financiare venite din Eritreea. 

Promovează o ideologie islamică influ- 
enţată de ideile politicianului islamist sudanez 
de opoziție Hassan Turabi. 


IV. Evoluţii recente 


Pe fondul deteriorării tot mai accentua- 
te a conflictului şi a crizei umanitare din Darfur, 
la 31 august 2006 Consiliul de Securitate a 
aprobat Rezoluţia nr. 1706 care prevede des- 
făşurarea în Darfur a unui număr de 17.300 
soldaţi sub mandat O.N.U. pentru menţinerea 
păcii în provincie, alături de cei 7.000 de sol- 
daţi ai Misiunii Uniunii Africane pentru Mentine- 
rea Păcii (AMIS), constituită în anul 2004. 

Cu doi ani înainte, Consiliul de Securi- 
tate emisese Rezoluţia 1564 prin care guver- 
nului de la Khartum i se dădea ultimatumul de 
a accepta desfăşurarea în Darfur a unor efecti- 
ve internaţionale, urmând ca, în caz de 
neacceptare, Sudanului să îi fie aplicate sancti- 
uni economice, îndeosebi asupra industriei pe- 
troliere a tării. 

La 9 noiembrie 2005, guvernul sudanez 
şi liderii celor două principale formaţiuni rebele 
— Mişcarea pentru Eliberarea Sudanului şi Miş- 
carea pentru Justiţie şi Egalitate — au convenit 
asupra a două acorduri de armistițiu prevăzând 
interdicția de survol a zonelor controlate de 
rebeli, pentru a preveni bombardarea acestora 
de către aviația sudaneză şi angajamentul au- 
torităților de a permite, fără restricţii, livrarea 
ajutoarelor umanitare internaţionale destinate 
populației din Darfur. 

La 15 septembrie 2005, sub auspiciile 
de mediere ale Uniunii Africane, în oraşul 
Abuja din Nigeria încep negocieri de pace între 
reprezentanții oficiali ai Sudanului şi principale- 
le mişcări rebele din Darfur, dar, după ce miliții- 
le proguvernamentale atacă o tabără de refugi- 
ați civili, la 1 octombrie Uniunea Africană acu- 
ză atât regimul de la Khartum, cât şi facțiunile 
combatante de încălcare a armistiţiilor de pa- 
ce. Negocierile sunt, temporar, suspendate, iar 
secretarul general al O.N.U.,Kofi Anan averti- 
zează că “atât guvernul, cât şi rebelii trebuie să 
înteleagă că, dacă aceste incidente vor conti- 
nua (atacuri împotriva prezenţei internaţionale 
şi a taberelor de refugiaţi), asistența umanitară 
va fi suspendată” 

La 31 august 2006, după ce guvernul 
sudanez a refuzat să se conformeze Rezoluţiei 
1706 a Consiliului de Securitate privind spori- 
rea la 20.000 de oameni a efectivelor ONU, 
Uniunea Africană prelungeşte mandatul misiu- 
nii proprii (AMIS) până la 31 decembrie 2006 
şi, ulterior, până la 30 iunie 2007. 

La 31 iulie a.c., Consiliul de Securitate 
aprobă Rezoluţia 1769 prin care efectivele 
ONU (UNAMID) preiau atribuţiile de securitate 
deținute de misiunea africană UNAMIS. 

Între 3-5 august 2007, la 
Arusha,Tanzania se desfăşoară lucrările unei 
reuniuni care încearcă realizarea unei apropieri 
între grupările rebele şi guvernul sudanez, dar 
divergentele profunde între cei prezenţi, ab- 
sența unora dintre actorii implicaţi în coflict, 
executarea unor noi atacuri împotriva observa- 
torilor internaţionali şi a civililor au generat noi 
şi serioase obstacole pe calea ajungerii la un 
modus-vivendi a cărui perspectivă de realizare 
rămâne, în continuare, obscură. 

Cu o asemenea concluzie s-a încheiat 
şi ultima şi cea mai recentă rundă de negocieri 
desfăşurată, în a doua parte a lunii octombrie- 
începutul lunii noiembrie a.c., în orasul libian 
Sirta, la iniţiativa liderului libian Moammer el- 
Qaddhafi. Negocierile rămân deschise, dar o 
serie de participanţi solicită mutarea acestora 
în afara Libiei, acuzată de a fi contribuit în bu- 
nă măsură, la declansarea actualului conflict 
din Darfur. 


V. Darfur între interese economice şi 
sloganuri politice 


Referirile la Darfur în documentele in- 
ternaţionale conţin frecvente trimiteri la ideea 
de genocid care particularizează sângerosul 
război civil din această provincie sudaneză- 
unul dintre cele mai dramatice şi mai îndelun- 
gate din istoria contemporaneității. 


Reacţia comunităţii internaţionale la 
această realitate nu izvorăşte din refulări emo- 
tionale, ci din constatări obiective ale unei stări 
de fapt care nu poate fi nici contestată, nici ig- 
norată, dar care, cel puţin până în momentul 
de fața nu poate fi nici stopată. 


La puţină vreme după declanşarea 
“oficială” a conflictului din Darfur, Consiliul de 
Securitate al O.N.U. cerea, prin rezoluţia 1564, 


crearea unei comisii de anchetă în cazul asasi- 


natelor în masă şi a rapturilor care au avut loc 
în această regiune, iar în senatul american se 
auzeau voci care cereau implicarea neîntârzia- 
tă a S.U.A. şi o participare a N.A.T.O. în stopa- 
rea crimelor împotriva umanităţii executate de 
toţi actorii direct implicaţi în confruntările din 
Darfur. 

Apărătorii şi militanţii pentru drepturile 
omului, precum şi opozanţii guvernului suda- 
nez nu îşi precupețesc criticile la adresa state- 
lor şi guvernelor străine acuzate de ingerinţe în 
treburile interne ale Sudanului şi de promova- 
rea unor interese egoiste-economice sau de 
altă natură, pentru a ajunge , îndeosebi, la bo- 
gatele rezerve petroliere şi de gaze naturale 
ale Sudanului. 


Rapoarte ale instituţiilor internaţionale 
de profil confirmă că în subsolul Sudanului 
există rezerve de energie primară în cantități 
care, odată date în exploatare, ar putea să in- 
fluențeze semnificativ echilibrele tradiţionale şi 
interesele producătorilor consacraţi din regiu- 
ne. Potrivit aceloraşi surse, multă vreme Suda- 
nul a primit din partea acestora importante 
compensaţii de dezvoltare în alte domenii ale 
vieţii economico-sociale, tocmai pentru a nu 
trece la explorarea şi exploatarea industrială a 
propriilor sale resurse primare de energie. 


China, unul dintre membrii permanenți 
ai Consiliului de Securitate care, alături de Fe- 
deraţia Rusă , sunt principalii opozanți ai san- 
cţiunilor economice internaţionale împotriva 
Sudanului,este prezentă în Sudan prin mamu- 
tul său China Oil, iar această poziție nu este 
străină de calculele economice în relaţiile bila- 
terale cu regimul de la Khartum. Tot dintr-o 
perspectivă concurenţială este abordat Suda- 
nul petrolier şi de către ţări arabe petroliere 
precum Arabia Saudită sau Libia (The 
increasing importance of African Oil, “Power 
and Interest New Report, 20.03.2007). 


Însuşi Consiliul de Securitate al O.N.U., 
în ciuda repetatelor avertismente punitive lan- 
sate la adresa Sudanului a protejat, practic, 
această țară de aplicarea efectivă a embargou- 
rilor şi aceasta nu doar din considerente uma- 
nitare. 

Desigur, nu lipsesc nici speculațiile 
conjuncturale care ţin de domeniul propagan- 
dei politice. Publicitatea răsunătoare făcută 
conflictului din Darfur este întâmpinată, de pil- 
dă, în lumea arabo-islamică, prin reacţii acide : 


154 


Pulsul Geostrategic, Anul I 


INGEPO Consulting 


strigătele de alertă privind situaţia din provincie 
nu ar fi decât o “ manevră abilă şi insistentă a 
Israelului pentru a-şi acoperi crimele şi nedrep- 
tăţile săvârşite zilnic împotriva poporului pales- 
tinian” (Jihad Al-Hazen,Since the Victims are 
Arab and Muslims, Al-Hayat, ediţia engleză, 
Londra, 13 aprilie 2007). 


Dincolo de lozinci, rămâne realitatea că 
tocmai în umbra sloganelor şi strigătelor de 
alertă, în Darfur se desfăşoară o profundă dra- 
mă care este prea puţin cunoscută opiniei pu- 
blice. 

Câteva date economice generale: 

La o suprafaţă de peste 2,5 milioane 
Km.2, Sudanul are o populaţie de circa 42 mi- 
lioane locuitori. 

Produsul intern brut a crescut în 2005, 
în conformitate cu datele Fondului Monetar 
Internaţional (FMI), cu 8%, pentru 2006 aceas- 
tă creştere fiind estimată la 5,7%. 

Exportul de petrol a crescut simţitor 
odată cu darea în funcţiune, în 1999, a con- 
ductei de petrol cu terminalul la Port Sudan. 
Creşteri importante au fost înregistrate în 2003 
şi 2004, exportul rămânând la valoarea din anii 
anteriori în 2005. În prezent exportul de petrol 
asigură circa 70% din valoarea exporturilor. 

Rezervele de petrol erau estimate în 
2005 la circa 1,6 miliarde de barili, ministerul 
sudanez al energiei estimând însă că acestea 
sunt de 5 miliarde de barili. Ca urmare a con- 
flictului, exploatările de ţiţei au fost limitate la 
zonele centrale şi sudice ale ţării, apreciindu- 


fy 


IJmagiñe dm port Sudan 


Rafinăria Port Sudan - vedere paţială 


se că mari rezerve potenţiale se găsesc în 
nord vestul ţării, în bazinul Nilului Albastru şi în 
zona de litoral a Mării Roşii din estul țării. 

Industria petrolului este principala ra- 
mură economică aducătoare de venit naţional, 
în 2005 producţia de petrol a Sudanului fiind 
pe locul trei în Africa subsahariană, după Nige- 
ria şi Angola, cu circa 401.000 barili/zi. Din 
această cantitate 275.000 barili/zi erau expor- 
taţi, principalul importator fiind China (70% din 
totalul exportului). 

Principalele zăcăminte de ţiţei sunt 
Heglig şi Unity (1,2,5), Adar Yeil & Tale (3,7) 
Thar Jath & Mala (5A) şi Fula (6), conform hăr- 
tii alăturate. 

Consumul intern de petrol este apreciat 
în medie la 82.000 barili/zi. 

Transportul țițeiului este realizat în prin- 
cipal prin conducta Heglig - port Sudan 
(terminalul Suakin), cu o lungime de circa 
1.600 km. Pentru transportul produselor rafina- 
te conductele de ţiţei însumează 810 km. Sunt 
în curs de executare două proiecte:o conductă 
care să lege zăcământul Melut de acelaşi ter- 
minal pentru export lângă port Sudan, cu o lun- 
gime de circa 1.400 km; o conductă mai scur- 
tă, de aproximativ 180 km, pentru transportul 
petrolului extras la câmpurile petroliere de la 
Thar Jath şi Mala, către port Sudan. 

Sudanul dispune de trei rafinării: El Gily 
şi Khartum, cu o capacitate de rafinare de 
50.000 barili/zi fiecare şi port Sudan, cu capa- 
citatea de 21.700 barili/zi. 

BLOCURI PROPRIETARI DE CONCESIUNI DE GAZE SI 


PETROL 


1(Unity) Greater Nile Petroleum Operating Company 
2(Hegig) Talisman Energy Inc. (Canada) 
4(Kailkang) Petronas Carigali 
(Sudan) şi 


(Malaezia), Sudapet 
China National Petroleum Corporation (CNPC) 

3(Adar) Gulf Petroleum Corporation (Qatar) 

7(Mellut) Sudapet (Sudan) şi China National Petroleum 
Corporation (CNPC) 

5a Lundin Oil AB International Petroleum Corporation 
(IPC) (Suedia), Petronas Carili (Malaezia), OMV 
Sudan Exploration GmbH (Austria) şi 
Sudapet (Sudan) 

5(central) TotalEIFina (Franța) 


CHAD 


U.S. Agency for Intemational Development (USAID) 
Otice ot U.S. Foreign Disaster Assistance (OFDA) 
Original Map Courtesy of the UN Cartographic Section 
= Oil Consession information from rightsmap.com 


The boundaries and names shown and the designations 


used on this map do not imply officia! endorsement or 
acceptance by the United Nations. 

Investiţiile străine în industria petrolieră 
sunt în majoritate din Asia, China jucând un rol 
predominant, India şi Malaezia, compania nati- 
onală sudaneză - Sudan National Petroleum 
Corporation (Sudapet) jucând un rol minor în 
dezvoltarea industriei petroliere, ca urmare a 


resurselor financiare reduse şi capacităților 
tehnice modeste de care dispune. 

Explorarea şi dezvoltarea industriei pe- 
trolului în Sudan este un proiect controversat şi 
în care sunt implicate interese diferite, interne 
şi internaţionale. Alte detalii au fost prezentate 

şi în “Pulsul Geostrategic” Nr.14, pag.9. 


VI. Criza umanitară — realităţi şi 
cifre. 


În luna septembrie 2004, Organizaţia 
Mondială a Sănătăţii estima la cel puţin 50.000 
numărul celor morţi în primele luni de la de- 
clanşarea conflictului, pentru ca, numai în pe- 
rioada martie-octombrie a aceluiaşi an, cifra 
celor decedați numai din cauza sub-nutriţiei să 
se ridice la 70.000. 

În martie 2005, un raportor al O.N.U. 
pentru situaţii de criză, Jean Egeland aprecia 
că 10.000 de oameni şi-au pierdut viaţa în pri- 
mele trei luni ale anului, cifră care nu includea 
victimele violențelor etnice ( U.N.'s Darfur 
death estimate soars, BBC, martie 2005), iar 
publicația oficială a ONU UN News Service 
aprecia, la 21 septembrie 2006, că peste 
400.000 de oameni şi-au pierdut viaţa în timpul 
“conflictului din Darfur”, iar alţi două milioane 
au fost dislocaţi sau au plecat de la căminele 
lor ( Annan welcomes extension of African 
Mission în Darfur, UN News Service). 


VII. Perspective. Români în 

Darfur? 

“ Nu ne sperie ameninţarea cu aplica- 
rea de sancţiuni internaţionale şi nu vom re- 
nunța în nici o împrejurare la poziția noastră”, 
declara recent, pentru postul de televiziune Al- 
Jazira, un reprezentant al Mişcării de Eliberare 
a Sudanului, în contextul recentelor negocieri 
de la Sirta, în Libia, apreciind că aceste penali- 
tăţi nu ar face decât să complice şi să agrave- 
ze şi mai mult situația din Darfur. 

“Populaţia darfuriană nu are nimic de 
câştigat sau de pierdut, atâta vreme cât con- 
flictul nu se desfăşoară între această provincie 
şi comunitatea internaţională, ci între Darfur şi 
Sudan”. 


Eşantioane de declaraţii care pun în 
lumină, încă o dată, complexitatea problemati- 
cii referitoare la “dosarul Darfur” şi relativitatea 
optimismului în privinţa unei apropiate soluţio- 
nări a acestuia. 

Desigur, aşa cum s-a convenit în princi- 
piu, runda Sirta a negocierilor va continua, ur- 
mând a fi orientate, potrivit consilierului prezi- 
denţial pentru relaţii externe, Mustafa Osman 
Ismail, pe două direcţii principale : continuarea 
în sine a tratativelor cu facțiunile care au ac- 

ceptat, deja, calea tratativelor şi, în acelaşi 
timp, convingerea grupărilor din “frontul refuzu- 
lui” să vină la masa discuțiilor. 

Analiştii politici arabi privesc, însă, cu 
scepticism atât şansele de reuşită într-un viitor 
previzibil, cât şi eficiența politică a unui 
embargou economic internaţional împotriva 
Sudanului. 

În aceste condiţii, posibilitatea, deja 
evocată în mediile politice americane şi euro- 
pene, ca o implicare mai directă a structurilor 
militare euro-atlantice să fie pusă în practică 
are perspectiva de a se apropia substanţial de 
domeniul verosimilului. Precedente există în 
Afghanistan,în spaţiul ex-iugoslav şi în alte 
puncte fierbinți ale lumii. lar România este 
membru al NATO şi are, deja, o participare 
activă şi apreciată la operaţiuni de menţinere a 
păcii, în aplicarea angajamentelor ce-i revin 
prin calitatea sa auto-asumată de exportator al 
securității. 

O cunoaştere aprofundată şi apriorică a 
situației din Darfurul sudanez nu poate fi decât 
benefică pentru cristalizarea răspunsului reac- 
tiv la eventuala solicitare de a-şi aduce contri- 
buţia logistică şi umană la stabilizarea şi pacifi- 
carea acestui benign focar de tensiune existent 
pe continentul negru. 

Vom vedea români în Darfur? 


Ambasador prof. Dumitru CHICAN, 
Corneliu PIVARIU 


SECURITATEA JAPONIEI, 
ASIGURATĂ LA NIVEL ÎNALT 


Apărută în prima parte a anului 2007, 
CARTA ALBĂ A APĂRĂRII JAPONIEI este 
un document important emis de cabinetul 
Shinzo Abe, pentru a cărei implementare mi- 
nistrul apărării Yuriko Koike - prima femeie din 
istoria Japoniei desemnată în acest post - 
poartă o însemnată răspundere. Carta Albă a 
Apărării 2007 aduce multe clarificări politico — 
militare, conceptuale şi doctrinare în domeniul 
securităţii naţionale a Japoniei, analizează me- 
diul de securitate din regiunea geografică a 
țării, starea şi perspectiva Forţelor Armate de 
Autoapărare, modalităţile prin care autorităţile 
japoneze sprijină evoluţia acestor forțe şi deta- 
liază misiunile, structura şi înzestrarea armatei 

japoneze pe termen scurt şi mediu. Un loc 
aparte în acest document îl are cooperarea 
internaţională în domeniul securităţii, implica- 
rea politico — militară a Japoniei în eforturile 
comunităţii internaţionale şi în organizaţiile in- 
ternaţionale de securitate, pentru realizarea 
păcii şi stabilității pe glob. Documentul include, 
de asemenea, date şi informaţii concrete, pre- 
cum şi o documentaţie semnificativă pentru 
fundamentarea conceptelor, orientărilor şi deci- 
ziilor politice şi militare. Din punct de vedere 
structural, Carta Albă a Apărării Japoni- 
ei are şase capitole şi mai multe anexe 
cu date şi informaţii complementare. 


La baza Cartei Albe a Apărării a 
Japoniei se află „Directiva Program 
privind Apărarea Naţională”, docu- 
ment aflat în vigoare din anul 2005, ca- 
re stabileşte pentru securitatea ţării do- 
uă obiective generale: prevenirea ori- 
cărui pericol care ar afecta securitatea |á 
Japoniei şi îmbunătăţirea mediului de 
securitate internaţional; în opţiunea Ja- 
poniei, aceste obiective vor fi realizate 
prin trei modalităţi de abordare: efortu- 
rile proprii ale Japoniei, eforturile de 
cooperare cu Statele Unite, partenerul 
de alianţă al Japoniei şi eforturile de cooperare 
cu comunitatea internaţională. 


Documentul este structurat pe şase 
capitole şi mai multe anexe, astfel: 


Capitolul | — Mediul de securitate din 
zona Japoniei - prezintă situaţia din această 
regiune: mediul de securitate este caracterizat 
de diferite ameninţări complexe şi este tot mai 
dificil de prevăzut când şi unde pot apare aces- 
te pericole, în special acti- 
vităţile actorilor non statali 
cum sunt organizaţiile te- 
roriste, proliferarea arme- 
lor de distrugere în masă, 
a rachetelor balistice. În 
acest cadru, Japonia ia 
serios în atenţie îngrijora- 
rea comunității omad a 
nale privind omoch aa 
regionale pricinuite de 
problemele religioase ori 
etnice. Acest capitol inclu- 
de o analiză generală a 
mediului de securitate din 
regiunea Asia — Pacific, 


precum şi două sectiuni: probleme actuale ale 
comunităţi internaţionale - terorismul internaţio- 
nal, transferul şi proliferarea armelor de distru- 
gere în masă, situaţia din Irak, diverse conflicte 
regionale; politici de apărare naţională şi efor- 
turile în acest domeniu ale ţărilor din Orientul 
Îndepărtat. 

Capitolul Il — Bazele politicii de apă- 
rare a Japoniei - porneşte de la prevederile 
Directivei Program privind Apărarea Naţională 
(în continuare, în text - Directiva program) şi 


ale Programului de apărare pe termen mediu, 
destinat atingerii nivelului capacităţilor de apă- 
rare, impus de Directiva Program. Ca structu- 
ră, acest capitol cuprinde patru secțiuni: Con- 
ceptele de bază privind politica de apărare a 
Japoniei; Directiva Program privind Apărarea 
Naţională şi construcţia apărării; cadrul de răs- 
puns la situația unui atac armat asupra Japoni- 
ei şi la alte situaţii; perspectiva unei organizații 
(de apărare - n.a.) care 
poate să-şi asume noi 
roluri. 

Capitolul III — Operati- 
ile Forțelor de Autoa- 
E pentru apăra- 
rea Japoniei, in- 
B Ni în caz de 
dezastre şi protecția 
civilă - explică modul 
de reacţie a Forțelor de 
Autoapărare pentru 
apărarea ţării, stabilit în 
Directiva program, în 
relaţie cu noile amenin- 
țări şi diferite situații de 


Sigla Forţelor de Autoapărare Terestre ale Japoniei 

urgenţă, până la dezastre naturale de mare 
amploare şi invazia generală a Japoniei. Struc- 
tural, capitolul are patru secţiuni: tranziţia la 
postura pentru operaţii combinate; răspunsuri 
eficiente la noile ameninţări şi la diferite situaţii 
de urgenţă; pregătirea împotriva agresiunii ge- 
nerale; eforturile pentru protecţia civililor în si- 
tuaţia unui atac armat şi în alte situații. 


Capitolul IV — Întărirea aranjamente- 
lor de securitate Japonia — SUA - stil 


Capitolul V — îmbunătățirea mediului 
de securitate internațional - porneşte de la 
prevederile Directivei program referitoare la 
angajarea Forţelor de Autoapărare ale Japoni- 
ei în activităţile de cooperare internaţională, 
armata japoneză fiind implicată în operaţii de 
sprijin al păcii, umanitare şi de asistenţă post 
conflict în multe regiuni ale globului, cu prepon- 
derență în Orientul Mijlociu şi Îndepărtat. Ca 
structură, Capitol are trei secțiuni: eforturile 


aranjamente- 
le de securita- 
te dintre Ja- 
ponia şi SUA, 
care, în opinia 
responsabili- 
lor japonezi, 
continuă să 
aibă un rol 
important 

pentru apăra- 
rea Japoniei, 
pentru pacea 
şi stabilitatea 
regiunii, pre- 
cum şi pentru 
îmbunătăţirea 
mediului de 
securitate in- 
ternaţional. În 


scopul de a 
adapta alian- 
ta Japonia — 
SUA la 
schimbările 

din mediul de 
securitate, 


cele două tări 
au avut con- 
sultaţii asupra 
a trei subiec- 
te: obiectivele strategice comune; rolul, misiu- 
nile şi capacităţile celor două ţări; realinierea 
posturii forțelor pentru îndeplinirea principiilor 
de bază ale menţinerii, prevenirii şi reducerii 
responsabilităților comunităților locale. Ca 
structură, capitolul are trei secţiuni: aranjiamen- 
tele de securitate Japonia — SUA; consultări 
nipono — americane cu privire la viitorul alianţei 
Japonia — SUA; măsuri şi politici pentru întări- 
rea credibilităţii aranjamentelor de securitate 
Japonia — SUA. 

de cooperare în 
domeniul păcii in- 
ternaţionale; pro- 
movarea dialogu- 
=! lui privind securita- 
tea şi a schimburi- 


lor în domeniul 
apărării; eforturile 
pentru controlul 


armamentelor, 
dezarmare şi non 
proliferare. 


Capitolul VI — Pu- 
% blicul şi Agenţia 
1 de Apărare! 
Forțele de Autoa- 
T părare - prezintă 
SE eforturile persona- 
i. lului armatei şi ale 
i oficialilor  niponi 
„pentru ca misiunile 
5” forțelor de autoa- 
“T părare şi activități- 
„le lor să corespun- 


= dă aşteptărilor şi 
E | încrederii poporu- 
e se lui. În acest sens, 


„| Agenţia de Apăra- 
re şi Forţele de 
| Autoapărare recu- 
nosc responsabili- 
tatea lor pentru o serie de scandaluri care au 
afectat încrederea populației, examinează cu 
exigenţă situațiile ce au loc şi iau măsuri ferme 
pentru prevenirea unor astfel de situații, pentru 
stabilirea unor proceduri clare de investigare a 
acestora, de educare a oamenilor şi orientare 
a disciplinei, pentru revederea criteriilor de re- 
tragere şi de pedepsire, precum şi pentru refor- 
ma organizaţională privind dislocarea unor fa- 
cilităţi administrative ale agenţiei. Ca structură, 
capitolul cuprinde patru secțiuni: eforturile de 

recâştigare a încrederii publicului; bazele susti- 
nerii capacităţilor de apărare; interacţiunea din- 
tre Agenţia de Apărare / Forțele de Autoapăra- 
re şi comunităţile locale; activităţi care leagă 
publicul şi Forțele de Autoapărare. 

Carta Albă a Apărării Japoniei cuprin- 
de, de asemenea, un mare număr de anexe 
şi schiţe, dintre care amintim: o trecere în re- 
vistă a principalelor conflicte după cel de-al 
doilea război mondial şi evenimentele mai im- 
portante ce au marcat evoluţia Japoniei în do- 
meniul apărării şi securităţii; scheme privind 
organizarea Forţelor de Autoapărare şi disloca- 
rea principalelor unităţi ale acestora; detalii şi 
explicaţii suplimentare privind problemele la 
care s-a făcut referință pe parcursul tratării di- 
feritelor probleme. 


X X 
X 


Importanţa pe care o acordă Japonia 
problemelor de securitate şi apărare este 
vizibilă atât din prezentarea succintă a conținu- 
tului Cartei Albe a Apărării, dar mai ales din 
analizarea profundă a principalelor probleme 
ce afectează pacea, securitatea şi stabilitatea 
în lume şi în special în zona din jurul Japoniei. 
O preocupare majoră actuală a oficialilor japo- 
nezi se materializează în rezolvarea cu maxi- 
mă eficienţă a modernizării forțelor sale armate 
de autoapărare, în găsirea celor mai potrivite 
soluţii la amenințările şi pericolele la adresa 
securității şi stabilităţii interne şi internaţionale, 
dintre care atenţia se concentrează pe comba- 
terea terorismului, a proliferării armelor de dis- 
trugere în masă şi a rachetelor balistice. De 
asemenea, preocupările Japoniei sunt legate şi 
de participarea sa voluntară la activităţile şi 
operaţiile de sprijin al păcii, de stabilitate şi re- 
construcție post-conflict, pentru prevenirea, 
rezolvarea paşnică şi stingerea conflictelor în 
lume. 


Importanţa ce se acordă de oficialii ni- 
poni problematicii securităţii şi apărării ţării es- 
te materializată şi prin atenţia acordată siste- 
mului informaţional naţional, prin ridicarea la 
nivel de comandament specializat - Comanda- 
mentul de Informații pentru Apărare, subordo- 
nat ministrului de stat pentru apărare - a struc- 
turilor responsabile pentru colectarea, analiza, 
prelucrarea şi diseminarea datelor despre situ- 
aţie, atât în cazul acţiunilor militare convenţio- 
nale, dar mai ales în situaţii de acţiuni teroriste, 


urgenţe civile, în acţiuni de salvare evacuare, 
de intervenţie la catastrofe naturale şi de parti- 
cipare la acţiunile internaţionale de sprijin al 
păcii. 

Este semnificativ faptul că prezentarea 

modului de rezolvare a problemelor începe, de 
fiecare dată în acest important document, cu 
soluţia legislativă adoptată de Japonia pentru a 
favoriza ori permite Agenţiei japoneze de apă- 
rare şi forțelor de autoapărare ale Japoniei să 
acţioneze, asigurându-se astfel baza legală a 
activităţilor de apărare. Putem spune chiar că 
Japonia se constituie un exemplu în această 
privință. Tot ca exemplu poate fi socotită 
această țară şi în privința atenţiei acordate re- 
Zolvării problemelor de protecţie civilă a popu- 
laţiei şi proprietăţilor oamenilor şi societăţii în 
situaţii de urgenţe civile şi în caz de atac ar- 
mat, Carta Albă a Apărării prezentând detaliat 
măsurile şi politicile adoptate pentru protecția 
civilă, responsabilităţile şi acţiunile forțelor de 
autoapărare, precum şi mecanismele de coo- 
perare a acestora cu autorităţile civile centrale 
şi locale. 
Având în vedere conţinutul 
deosebit de important al 
Cartei Albe 2007 a Apărării 
Japoniei, modalitățile de 
abordare a problematicii şi 
mai ales soluţiile adoptate 
de această ţară pentru re- 
zolvarea problemelor de 
securitate şi apărare natio- 
nală în suplimentul la 
acest număr, conținutul detaliat al acestui 
document. 


Dr. Octavian DUMITRESCU 


Banca mondială de seminte 


Banca mondială de semințe din insula 
Spitsbergen, situată în apropierea aeroportului 
localității Longyearbyen, Norvegia, a fost inau- 
gurată oficial la 19 noiembrie 2007. 

Inițiativa nu este nouă, precursorul fiind 
Nordic Gene Bank (NBG) care, începând cu 
1984, a depozitat, într-o mină părăsită, amena- 
jată în acest scop, din aceeaşi zonă, peste 
10.000 mostre de semințe, de la mai mult de 
2.000 cultivatori. Semințele de la NBG vor fi 
transferată la noua locație, denumită Banca 
Mondială de Semințe Svalbard (Svalbard Glo- 

Svalbard 
(Norway) 
Z/ 


bal Seed Vault). Svalbard este numele munte- 
lui de nisip în care este construit depozitul, la 
circa 130 metri faţă de nivelul mării, complet 
subteran, construit pentru a avea o durată de 
viaţă nelimitată (seminţele putând fi păstrate 
cel puţin pentru câteva sute de ani, iar cele mai 
importante chiar mii de ani) şi asigură menține- 
rea unei temperaturi interioare de -18°C în cele 
trei camere mari de depozitare, fiecare cu ca- 
pacitatea de a îngloba 1,5 milioane mostre di- 
ferite de seminţe. Accesul la aceste camere de 
depozitare se face printr-un tunel lung de 100 
m, intrarea în acest tunel fiind singura parte 
vizibilă a construcţiei. Suprafaţa totală a aces- 
teia este de circa 1.000 metri pătrați. 


Un rol important în concretizarea aces- 
tui proiect l-a avut intrarea în vigoare a Tratatu- 
lui privind Resursele Genetice ale Plantelor 
pentru Alimentaţie şi Agricultură, în anul 2004. 
Guvernul norvegian s-a implicat la transpune- 
rea în practică a proiectului, fiind important în- 
să de subliniat că, deşi depozitul este proprie- 
tatea statului norvegian, mostrele de semințe 
depozitate sunt incontestabil proprietatea de- 
pozitarului (fie că este o ţară, sau o instituţie), 
care are întregul drept de proprietate si dispu- 
ne de aceste mostre după cum doreşte. 


Procedura de răcire a început, 
apreciindu-se că ajungerea la -18°C va avea 
loc în cursul lunii ianuarie 2008, iar depozitul 
va fi deschis oficial la 26 februarie 2008. 


În afara guvernului norvegian proiectul 
a fost finanțat de Global Crop Diversity Trust 
(cu sediul la Roma), care va opera efectiv de- 
pozitul, de mari corporaţii şi fundaţii internaţio- 
nale (DuPont-Pioneer Hi-Bred, Syngenta din 
Elveţia, fundaţiile Rockefeller şi Gates - acesta 
din urmă a donat 30 milioane dolari pentru pre- 
levarea, ambalarea şi transportul mostrelor). 


Ca orice proiect de anvergură mondială 
şi de această dată există suspiciuni că 
seminţele ar putea fi folosite pentru provocarea 
unui război biologic, China şi țări africane refu- 
zând să ofere anumite tipuri de seminţe. 

Există deja circa 1.400 de bănci locale 
de seminţe, multe aflându-se însă în zone in- 
stabile politic sau din punct de vedere al medi- 
ului. Cele mai mari sunt în China, Rusia, Japo- 
nia, India, Coreea de Sud, Germania, Canada 
(în ordine descrescătoare). 


Corneliu PIVARIU 


SECURITATEA JAPONIEI, ASIGURATĂ LA 
NIVEL ÎNALT 


(continuare din numărul 19) 


Conţinutul Cartei Albe a Apărării 
Japoniei, a cărei structură a fost prezentată în 
numărul nostru anterior, include şase capitole 
şi mai multe anexe, fiind prefațată de cuvântul 
introductiv al fostului ministru de stat pentru 
apărare şi de o parte introductivă, generală, 
specifică oricărui document oficial. În continua- 
re, în materialul de faţă, ne-am propus să pre- 
zentăm cele mai importante probleme ale 
acestui document, în special cele ce pot avea 
semnificaţie în abordarea, de către instituții 
similare al altei ţări, a unui asemenea demers. 
Aceste aspecte se vor referi la descrierea me- 
diului de securitate din regiunea Japoniei aşa 
cum este perceput la Tokio, politica de apărare 
a Japoniei, caracteristicile Forțelor Armate de 
Autoapărare ale Japoniei, răspunsul pe care 
Japonia planifică să-l dea noilor amenințări şi 
situațiilor de urgență, pregătirea împotriva unei 
agresiuni în toate domeniile (full-scale 


œ aggression). 


MEDIUL DE SECURITATE DIN REGI- 

UNEA JAPONIEI 


Analizând mediul de securitate in- 
ternaţional, Carta Albă a Apărării Japoniei fa- 
ce întâi o trecere în revistă a principalelor peri- 
cole şi ameninţări specifice mediului de securi- 
tate global: activitățile organizațiilor teroriste şi 
ale actorilor non statali, proliferarea armelor de 
distrugere în masă, în special a celor nucleare, 
biologice şi chimice, precum şi problema ra- 
chetelor balistice. Subliniind diversitatea şi 
complexitatea acestor amenințări, dificultatea 
tot mai mare de predictibilitate, precum şi gra- 
vitatea şi amploarea posibilelor urmări ale 
acestora, în document se arată că terorismul a 
trecut de la tradiţionalele acte criminale la ex- 
ploatarea globalizării societăţii, a inovațiilor din 
domeniul tehnologiei informaţiei, comunicaţiilor 
şi transporturilor, depăşind frontierele naţionale 
cu atacurile lor nediscriminatorii împotriva oa- 
menilor nevinovaţi. Este scos în evidenţă, de 
asemenea, faptul că nu numai cele cinci ţări 
nucleare prevăzute în Tratatul privind neproli- 
ferarea armelor nucleare, semnat de aproape 
două sute de state, ci şi câteva alte ţări au de- 
clarat sau sunt suspectate că posedă de facto 
această armă ori că dezvoltă capacităţi legate 
de producerea armei nucleare, ceea ce îngrijo- 
rează comunitatea internaţională. 


Conflictele regionale, indiferent de na- 
tura lor, constituie, în opinia experţilor japonezi, 
o problemă majoră pentru comunitatea interna- 
țională. În aceste circumstanțe, dată fiind in- 
terdependenţa crescândă dintre statele lumii, 
interesul comun al acestora a devenit construi- 
rea unui mediu de securitate internaţional mai 
stabil, iar acţiunea comună împotriva teroris- 
mului internaţional şi pentru combaterea con- 
flictelor regionale a devenit prioritatea tot mai 
importantă a comunităţii internaţionale. 


Mediul de securitate din regiunea 
Asia — Pacific, în care China şi India cunosc o 
rapidă dezvoltare economică, atrage atenţia 
întregii lumi, iar cooperarea şi coordonarea 
dintre ţări s-a întărit, mai ales în plan econo- 
mic. Concomitent, unele probleme vechi ca 
disputele teritoriale şi reunificarea unor ţări di- 
vizate afectează regiunea. Totuşi, arată docu- 
mentul, regiunea Asia — Pacific nu a suferit 
schimbări aşa de semnificative ca Europa, du- 
pă cel de-al doilea război mondial. Posibilitatea 
unui conflict de mare amploare între state, aşa 
cum a fost în timpul războiului rece, a fost eli- 


minată în Europa, iar terorismul şi conflictele 
din regiunile adiacente sunt acum apreciate de 
state ca fiind pericole de securitate comune. În 
regiunea Asia — Pacific, problema disputelor 
dintre ţări şi zone rămâne intact în era post 
război rece şi părerile privind securitatea şi 
percepțiile amenințărilor variază mult de la o 
țară la alta. 


Deosebit de serioase sunt considerate în 
Carta Albă a Apărării Japoniei situaţiile din Pe- 
ninsula Coreeană, unde poporul coreean a fost 
divizat pentru mai mult de jumătate de secol şi 
confruntările dintre forțele armate ale Coreei 
de Nord şi ale Coreei de Sud continuă, iar pro- 
blema Taiwanului şi evoluţiile din China, o pu- 
tere majoră cu influențe economice şi politice 
semnificative în regiune, atrag atenţia specială 
a altor țări. Multe ţări din regiunea Asia — Paci- 
fic au dezvoltat şi modernizat forțele lor arma- 
te, în ciuda faptului că nu cunosc o creştere 
economică, prin creşterea bugetelor militare şi 
achiziția de noi echipamente militare. În ultimii 
ani, terorismul şi pirateria în Asia de Sud - Est 
au afectat serios securitatea regiunii, iar orga- 
nizaţiile teroriste şi grupările separatiste au 
desfăşurat atacuri teroriste în Indonezia şi 
Filipine. 

Îngrijorarea Japoniei este determinată 
de acumulările de armamente şi forțe din 
această regiune, care aşa cum sunt arătate în 
document, au ajuns la cote alarmante: China — 
1,6 milioane militari, 10 000 infanterişti marini, 
780 nave (1 075 000 tone), 3 530 avioane; Fe- 
derația Rusă (numai în Orientul Îndepărtat) — 
90 000 militari, 270 nave (650 000 tone), 630 
avioane; Japonia — 148 000 militari, 150 nave 
(420 000 tone), 440 avioane; Coreea de Nord 
— 1 000 000 militari, 650 nave (105 000 tone), 
590 avioane; Republica Coreea — 560 000 mili- 
tari, 28 000 infanterişti marini, 180 nave (135 
000 tone), 600 avioane; Taiwan — 200 000 mili- 
tari, 15 000 infanterişti marini, 340 nave (205 
000 tone), 530 avioane; SUA (în Republica 
Coreea) — 21 000 militari, 80 avioane; SUA (în 
Japonia) — 17 000 militari, 130 avioane; SUA 
(Flota a 7-a) — 40 nave (610 000 tone), 70 
avioane. În total, în această regiune se află 4 
489 000 oameni, 2 400 nave şi 6 600 avioa- 
ne. 

POLITICA DE APĂRARE A JAPONIEI 

Conceptele de bază ale politicii de 
apărare a Japoniei - aşa cum sunt oglindite în 

Carta Albă a Apărării - pornesc de la ideea că 
singura cale pentru Japonia de a realiza pa- 
cea, securitatea şi independenţa constă în a 
aborda în mod cuprinzător problematica efortu- 
rilor propriei apărări, inclusiv a eforturilor diplo- 
matice, de cooperare cu aliaţii, precum şi pro- 
blemele propriilor forțe armate de autoapărare. 
Japonia face eforturi pentru a promova coope- 
rarea atât în regiunea Asia — Pacific cât şi la 
nivel global, prin intermediul organizaţiilor de 
securitate cum este ONU, întărind cooperarea 
bilaterală cu alte ţări, în special Alianţa Japonia 
— SUA, contribuind la prevenirea şi rezolvarea 
disputelor şi ostilităţilor şi la dezvoltarea econo- 
mică, promovând controlul armamentelor şi 
dezarmarea, precum şi prin o mai profundă 
înțelegere şi încredere reciprocă. 


Din păcate, se arată în Carta Albă a 
Apărării Japoniei, aceste eforturi nu sunt întot- 
deauna suficiente pentru evitarea pericolului 
unei agresiuni reale din partea unei forțe exter- 
ne şi pentru respingerea unei agresiuni dacă, 
în cel mai pesimist scenariu, Japonia a fost 
subiectul acestei agresiuni. În opinia factorilor 
de decizie niponi, este dificil de garantat secu- 
ritatea ţării prin mijloace exclusiv non militare. 
Ca atare, capacitatea defensivă a Japoniei re- 
prezintă o expresie a dorinţei şi abilității de a 
respinge agresiunea, de a garanta securitatea 
țării, iar funcţiile acesteia nu pot fi înlocuite 
uşor cu alte mijloace. Acesta este motivul pen- 
tru care guvernul nipon a făcut eforturi pentru a 
realiza o capacitate defensivă corespunzătoare 
şi a menţine aranjamentele de securitate Japo- 
nia — SUA, sporind semnificativ credibilitatea 
acestora şi permițând luarea unor măsuri de 
apărare. Rolul capacităţii defensive a devenit 
tot mai important în termenii activităţilor de 
menţinere a păcii, asistenţei pentru reconstruc- 
tie şi ai altor eforturi de îmbunătăţire a mediului 
internaţional de securitate şi de prevenire a 
oricărei ameninţări la adresa ţării. Astfel, Japo- 
nia contribuie şi la realizarea păcii şi securităţii 
în regiunea Asia — Pacific, eventual în restul 
lumii, ceea ce asigură precondiţiile pentru se- 
curitatea Japoniei. 


Constituţia Japoniei, articolul 9, înse- 
rează ideea de pacifism, renunţarea la război, 
fără posesia unui potenţial de război, negând 
dreptul la beligeranţă al statului. Japonia a fă- 
cut toate eforturile pentru a fi recunoscută ca o 
naţiune iubitoare de pace, după al doilea răz- 

boi mondial. De când dreptul la autoapărare 
este recunoscut prin Constituţie, guvernul in- 
terpretează că aceasta permite Japoniei să 
dețină un minim nivel de putere militară pentru 
exercitarea acestui drept. Pe baza acestei înțe- 
legeri, guvernul a menţinut, ca parte a unei po- 
litici de apărare orientată exclusiv defensiv, 

Forțele Armate de Autoapărare ca organiza- 

ție armată, continuă să o echipeze şi să o pre- 

gătească pentru folosirea ei operativă. Este 
important de subliniat că guvernul japonez în- 

țelege că, în sensul celor incluse în articolul 9 

al Constituţiei, Japoniei îi este permis să pose- 

de o capacitate defensivă limitată la nivelul mi- 

nim necesar. Limitele specifice ale acestui ni- 

vel pot varia în funcţie de situaţia internaţiona- 
lă, standardele tehnologice disponibile şi diferiţi 
factori, iar acest nivel este decis în fiecare an, 
prin dezbaterile referitoare la buget ale mem- 
brilor Dietei, care reprezintă poporul. Guvernul 

Japoniei poate întrebuința forțele armate pen- 

tru exercitarea dreptului la autoapărare numai 

în următoarele conditii: 

e există un act iminent şi ilegitim de agresiu- 
ne împotriva Japoniei; 

e nu există alte mijloace corespunzătoare, 
care să ţină de dreptul la autoapărare, pen- 
tru a rezolva acest act de agresiune ; 

e folosirea puterii armate este în limita nive- 
lului minim necesar. 


Limitele geografice în care poate fi 
exercitat dreptul la autoapărare nu este obliga- 
toriu să coincidă cu frontierele geografice ale 
teritoriului Japoniei, ale apelor teritoriale şi ale 
spaţiului aerian. Totodată, guvernul japonez 
consideră că, prin Constituţie, nu i se permite 
dislocarea de trupe armate în teritorii, ape teri- 
toriale şi spaţii aeriene străine pentru a folosi 
forța, deoarece o asemenea dislocare de trupe 
ar excede limitele nivelului minim necesar al 
autoapărării. 

Sub auspiciile legii internaţionale, autori- 
tăţile japoneze recunosc dreptul la autoapărare 
colectivă, ca un drept de a utiliza forța pentru a 
opri un atac armat asupra unei ţări străine cu 
care un stat are relaţii apropiate, chiar dacă 
statul respectiv nu este supus acestui atac. Din 
moment ce Japonia este țară suverană, aceas- 
ta are în mod natural dreptul la autoapărare 
colectivă, sub auspiciile legii internaţionale, 
însă Guvernul Japoniei consideră că exercita- 
rea dreptului la autoapărare colectivă excede 

limitele autoapărării autorizate de articolul 9 al 
Constituţiei şi nu este permisă prin Constituţie. 


Dreptul la beligeranță (care nu înseamnă 
dreptul de a schimba ostilităţi, după părerea 
oficialilor niponi) nu este recunoscut de preve- 
derile articolului 9, paragraful 2 din Constituţia 
Japoniei. Însă legea internaţională prevede 
termenul de ţară beligerantă, inclusiv dreptul 
de a provoca pierderi şi distrugeri unei forţe 
militare a inamicului şi de a ocupa teritoriul 
acestuia. Pe de altă parte, este recunoscut că 
Japonia utilizează nivelul minim de forță nece- 
sar pentru a se apăra. De exemplu, dacă Japo- 
nia provoacă pierderi şi distrugeri unei forțe 
militare inamice în exercitarea dreptului său la 
autoapărare, aceasta nu constituie exercitarea 
dreptului la beligeranță. Oricum, ocuparea teri- 
toriului inamic excede limitele nivelului minim 
necesar al autoapărării şi nu este permis forțe- 
lor armate japoneze. 


Bazele politicii de apărare sunt stipula- 
te în documentul „Politica de bază cu privire la 
Apărarea Naţională” adoptat de Consiliul de 
Apărare Naţională şi aprobat de Cabinet în mai 
1957, constituind prima fundamentare a securi- 
tăţii prin promovarea eforturilor pentru armoni- 
zarea internaţională şi pace, pentru realizarea 
stabilităţii politice şi sociale, precum şi pentru a 
defini capacităţile de apărare eficiente şi a 
menţine ca bază aranjamentele de securitate 
Japonia - SUA. În virtutea acestei fundamen- 
tări, Japonia a depus eforturi, din iniţiativă pro- 
prie, pentru a construi o capacitate de apărare 
modestă, în concordanţă cu principiile funda- 
mentale constituționale de menţinere a unei 
politici orientată exclusiv spre apărare, pentru 
a nu deveni o putere militară care să constituie 
o ameninţare pentru alte ţări, a aderat la princi- 
piul controlului civil asupra domeniului militar şi 
respectă cele trei principii non nucleare — nu 
posedă arme nucleare, nu le produce şi nu 
permite introducerea acestora în Japonia —, 
menţinând cu fermitate aranjamentele de secu- 
ritate Japonia — SUA. Directiva Program pri- 
vind Apărarea Naţională a Japoniei prezintă 
principiile de bază ale politicii de securitate ale 
Japoniei şi orientările de viitor ale forțelor de 
autoapărare ale Japoniei, inclusiv semnificaţia, 
rolul şi organizarea Forţelor de Autoapărare şi 
nivele ţintă ale echipamentelor majore pentru 
construcţia acestora. Evoluţiile tehnologice re- 
marcabile, în special tehnologiile informaţiona- 


le şi de comunicații, nu numai că au provocat 
îmbunătăţirea spectaculoasă a capacităţilor 
combative, dar au determinat transformarea 
fundamentală a puterii militare şi au un impact 
considerabil asupra strategiilor de apărare ale 
fiecărei țări. 

Activităţile Forțelor de Autoapărare şi 
dezvoltarea unui mecanism de răspuns la crize 
specific Japoniei s-au diversificat şi extins pen- 
tru a include răspunsul la incidente cu nave 
suspicioase, accidente nucleare, diferite 
dezastre naturale, acte ilegale, situații de ur- 
de menținere a păcii, cooperare în efortul in- 
ternațional de prevenire şi eradicare a teroris- 
mului internațional, precum şi pentru recon- 
strucția națiunii irakiene. 


Caracteristicile geopolitice ale Japoni- 
ei, aşezată într-o poziție importantă strategic, 
aproape de puterile majore ale Eurasiei şi la 
punctele de ieşire la liniile maritime dintre par- 
tea de nord - est a continentului şi la Oceanul 
Pacific, teritoriul Japoniei, respectiv arhipelagu- 
lui nipon, cu o lungă linie de coastă şi nume- 
roase insule mici, cu o populație numeroasă şi 
industrie concentrate în principal în marile 
aglomerări urbane, cu facilități semnificative 
pentru dezvoltarea economică - toate sunt con- 
siderate în Carta Albă a Apărării Japoniei ca 
fiind vulnerabilitătți. Condiţiile geografice, geolo- 
gice şi climaterice expun, de asemenea, Japo- 
nia la dezastre naturale de diferite tipuri. În 
plus, stabilitatea mediului internațional de se- 
curitate este esențială pentru stabilitatea Japo- 
niei şi pentru dezvoltarea bazată pe sistemul 
economic de piață şi pe libertatea comerțului. 
Japonia depinde, înainte de toate, de importu- 
rile la multe resurse, fiind legată de Orientul 
Mijlociu în proporție de aproape 90 % la petrol 
natural, de menținerea securității traficului ma- 
ritim şi de utilizarea stabilă a mărilor, acestea 
fiind extrem de importante pentru tară. 


Conceptul de bază al Directivei Pro- 
gram privind Apărarea Naţională presupune 
două obiective - prevenirea oricărei amenințări 
care ar afecta Japonia şi, dacă acest lucru se 
întâmplă, respingerea acesteia şi minimizarea 
oricăror distrugeri; îmbunătăţirea mediului de 
securitate astfel ca să se reducă şansele ca 
orice ameninţare să afecteze Japonia încă de 
la început - şi trei moduri de abordare - efortu- 
rile proprii Japoniei; cooperarea cu partenerii 

de alianță; cooperarea cu comunitatea interna- 
țională. În acest context, Japonia va depinde 
de capacitatea de descurajare nucleară a SUA 
în privința amenințării armelor nucleare şi va 
juca un rol activ în eforturile privind dezarma- 
rea şi neproliferarea armelor de distrugere în 
masă cum sunt armele nucleare şi rachetele 
balistice. 


Noul concept pentru forțele de apă- 
rare — transformarea forțelor de autoapărare 
din „forțe orientate pe efectul de descurajare” 
în „forțe orientate pe capacităţi de răspuns” — 
presupune, în opinia factorilor de decizie japo- 
nezi, revederea conceptului de bază al forțelor 
de apărare adoptat în 1976, pentru a putea da 
un răspuns eficient la situaţiile de urgenţă şi 
pentru a depune eforturi proactive, din proprie 
inițiativă, în activităţi internaţionale de pace şi 
cooperare, precum şi dezvoltarea unor forțe de 
apărare multifuncţionale, flexibile şi eficiente 
pentru a se putea adapta la mediul strategic şi 
la trăsăturile geografice. Viitoarele forțe de au- 
toapărare trebuie să aibă o mare capacitate de 
reacție, mobilitate, adaptabilitate şi funcționali- 
tate multirol, să se sprijine pe tehnologie avan- 
sată şi capacități informaţionale, păstrând ten- 
dința standardelor din tehnologia militară. 

Principiile de bază ale politicii de securi- 
tate a Japoniei din Directiva Program privind 
Apărarea Naţională a Japoniei — eforturile pro- 
prii ale Japoniei; aranjamentele de securitate 
Japonia — SUA şi cooperarea cu comunitatea 
internaţională — vor afecta direct pacea şi se- 
curitatea Japoniei. Forţele de apărare viitoare 
vor avea rolul de a asigura răspunsul la noile 
amenințări şi diverse situaţii de urgență, de a 
se pregăti pentru o invazie de mare amploare 
şi de a depune eforturi pro active pentru îmbu- 
nătățirea mediului internațional de securitate. 


Măsurile fundamentale pentru capaci- 
tăţile de apărare ale Japoniei specificate în 
Directiva Program privind Apărarea Naţională 
se referă la: întărirea capacităţilor specifice 
operațiilor combinate — presupune nevoia ca 
forțele de autoapărare să-şi îmbunătățească 
postura operaţională din care toate categoriile 
de forțe de autoapărare să poată opera într-o 
manieră unitară; întărirea capacităţilor informa- 
tionale — presupune ca guvernul să reţină şi să 
utilizeze capacităţi informaţionale avansate ca 
abilitatea de identificare a indiciilor situaţiilor de 
urgenţă cât mai devreme posibil şi de a colec- 

ta, analiza şi disipa informaţii, cu promptitudine 
şi acuratețe. În acest sens, postura operaţiona- 
lă defensivă specifică a Forţelor Armate de Au- 
toapărare va fi realizată astfel: 


Forțele Terestre de Autoapărare 


e organizarea şi dislocarea unităților strategi- 
ce de bază corespund noului mediu de se- 
curitate — ca unităţi dislocate regional, 8 
divizii şi 6 brigăzi, echipate cu capacităţi de 
răspuns şi mobilitate ridicată, sunt formate 
în cadrul pregătirii pentru a răspunde noilor 
riscuri şi diferitelor situaţii de urgenţă care 
necesită acţiuni oportune dar greu de pre- 
văzut, iar cele 8 divizii şi 6 brigăzi vor fi am- 
plasate în fiecare din cele 14 secţiuni terito- 
riale create din considerente legate de tră- 
săturile geografice la Japoniei, cu munți, 
râuri şi strâmtori; 

e asigurarea personalului se va face prin 
prisma schimbării conceptului vechi (de 
construcţie a apărării orientată pe războiul 
convenţional antitanc) pentru a răspunde la 
noile amenințări, la diferite situaţii de ur- 
genţă, la atacuri executate de guerile şi 
forțe pentru operaţii speciale, dezastre de 
mare amploare şi altele, precum şi la activi- 
tăţi internaţionale de cooperare în domeniul 
păcii; personalul regulat va creşte de la 
145 000 la 148 000, iar echipamentele se 
vor reduce de la aproximativ 900 vehicule 
la 600 pentru tancuri şi în aceleaşi limite 
pentru artilerie; 

e grupul central cu înaltă stare de pregătire 
(high readiness) va fi reorganizat, în sensul 
de a avea unităţi operaţionale mobile şi di- 
ferite unităţi specializate; în cadrul acestu- 
ia, Batalionul pentru Activităţi Internaţionale 
va fi din nou organizat. 


Forţele Navale de Autoapărare 

e poziționarea noii unităţi de distrugătoare — 
unităţile de distrugătoare vor fi aranjate cu 
flexibilitate la un nivel de pregătire specific 
pentru a răspunde cu mare eficiență mai 
ales la situaţiile de urgenţă decât la situații 
convenţionale; unităţile pentru operaţii mo- 
bile vor fi constituite în 8 divizioane (un di- 
vizion cu patru nave) şi vor fi capabile să 
răspundă continuu la situaţii de urgenţă, iar 
unităţile pentru districte regionale vor fi 
schimbate pentru a aloca câte o unitate la 
fiecare 6 zone de securitate, pentru a re- 

flecta actualul mediu de securitate; 

e poziţionarea unităţii de submarine pentru 
răspuns la noile ameninţări — aceasta va 
continua să aibă 16 submarine (unităţile 
vor fi reorganizate de la structura pe 6 divi- 
zioane, cu câte 2-3 vase fiecare la 4 divi- 
zioane, cu 4 vase în fiecare divizion), astfel 
ca din această poziţionare să realizeze ob- 
ținerea informaţiilor pentru detectarea indi- 
ciilor noilor amenințări şi diferitelor situaţii 
de urgenţă; 

e îmbunătățirea eficienţei unității de avioane 
de luptă — prin integrarea şi îmbunătăţirea 
eficienţei pe timpul asigurării sistemului de 
supraveghere pentru zona adiacentă, gra- 
dul de a răspunde şi eficiență, numărul de 
avioane de luptă (inclusiv avionul de patru- 
lare de avertizare, căutătorul de mine şi 
elicopterele de transport) va fi redus de la 
170 la 150 aparate; pentru unitatea de 
avioane de patrulare cu aripă fixă, va fi in- 
trodus avionul succesor P-3C, cu perfor- 
manțe mai bune iar actualele 8 escadrile 
vor fi constituite în 4 escadrile, pentru o 
mai bună eficienţă; unitatea de elicoptere 
va fi reorganizată pe 5 escadrile prin ope- 
rarea tuturor elicopterelor de către nava de 
bazare, pentru o operare mai eficientă. 


Forțele Aeriene de Autoapărare 

e îmbunătățirea eficienței unităților de avioa- 
ne de vânătoare — aceste unităţi vor rămâ- 
ne importante în scopul de a acţiona cores- 
punzător şi oportun împotriva violărilor spa- 
țiului aerian, iar numărul avioanelor de vô- 
nătoare va fi schimbat de la 300 la 260, 
luând în considerare reducerea probabilită- 
ţii unei invazii de mare amploare împotriva 
Japoniei; numărul total al avioanelor de 
luptă se va reduce de la aproximativ 400 la 
350 şi prin micşorarea, de exemplu, a uni- 
tăţii de cercetare aeriană; 

e întărirea capacităţilor de transport şi dislo- 
care este necesară pentru a spori capacita- 
tea de răspuns eficient a forțelor de apăra- 
re mobile, în cazul invaziei insulelor Japo- 
niei şi de a participa corespunzător la acti- 
vitățile internaţionale de cooperare în do- 
meniul păcii; vor fi stabilite noi unități de 
transport aerian şi realimentare în aer şi va 
fi pregătit viitorul avion de transport (C-X) 
cu performanţe superioare de transport şi 
avionică,; 


e grupul de avertizare timpurie va fi divizat 
în două grupuri, respectiv în grupul cu uni- 
tăți E-767 şi grupul cu unităţi E-2C. 


Echipamentul important şi unităţile majore dis- 
ponibile pentru apărarea împotriva _ rachetelor 
balistice trebuie să fie capabile să-şi asume 


diferite roluri şi diferite misiuni; în acest sens, 
echipamentul specific acestei misiuni este con- 
stituit din 4 distrugătoare echipate cu sisteme 
Aegis, iar unităţile de avertizare timpurie sunt 7 
grupuri de avertizare şi 4 escadrile de avertiza- 
re, 3 grupuri de rachete dirijate suprafaţă — aer. 

Evoluția unităților specializate şi a 
echipamentelor majore ale Forţelor Armate 
de Autoapărare ale Japoniei, în perioada 1976 
— 2006, este materializată în următoarele as- 
pecte: 


e Fortele de Autoapărare ale Japoniei au re- 
dus efectivele de la 180 000 la 155 000. 

e Fortele Terestre de Autoapărare au redus 
unitățile dislocate în regiuni de la 12 divizii 
şi 2 brigăzi combinate la 8 divizii şi 6 bri- 
găzi; unităţile mobile au suferit doar res- 
tructurări organizatorice, valoarea lor rămâ- 
nând la nivelul unei divizii blindate cu ele- 
mentele de sprijin corespunzătoare; cele 8 
unităţi de rachete dirijate sol — aer au ră- 
mas la aceeaşi valoare, iar echipamentele 
majore au scăzut de la aproximativ 900 la 
600, iar numărul pieselor de artilerie a fost, 
de asemenea, redus de la 900 la 600. 

e Forțele Maritime de Autoapărare au păstrat 
constant numărul de flotile de distrugătoare 
(4 flotile cu 8 divizioane), au redus numărul 
distrugătoarelor (de la aproximativ 60 la 47 
vase) şi al divizioanelor de distrugătoare 
(ca unități de district regional) de la 10 la 5, 
au reorganizat succesiv unităţile de subma- 
rine având iniţial 2 flotile, transformate în 6 
divizioane, apoi în 4 divizioane, păstrând 
constant numărul de submarine (16) şi au 
redus numărul avioanelor de luptă (de la 
aproximativ 220 la 150) şi al escadrilelor de 
avioane de patrulare de la 16 la 9. 

e Fortele Aeriene de Autoapărare au redus 
numărul unităţilor de avertizare şi control 
de la 28 grupuri de avertizare şi 1 escadrilă 
de avertizare timpurie la 8 grupuri de aver- 
tizare, 20 escadrile de avertizare şi un grup 
de avertizare timpurie, ce va fi divizat în 
două grupuri; numărul unităţilor de vână- 

toare şi interceptare este de 12 escadrile, 
înfiinţate prin ultima Directivă Program 
(2005) concomitent cu desfiinţarea celor 12 
escadrile de vânătoare sprijin; escadrila de 
cercetare aeriană este păstrată în toată 
această perioadă, iar unităţile de rachete 
dirijate sol — aer au fost permanent organi- 
zate în 6 grupuri. 

e Principalele echipamente şi unităţile impor- 
tante disponibile pentru apărarea împotriva 
rachetelor balistice, constituite în virtutea 
Directivei Program din 2005, sunt cele 4 
vase echipate cu sisteme Aegis, cele 7 
grupuri de avertizare, 4 escadrile de averti- 
zare şi 3 grupuri de rachete dirijate sol — 
aer. 


Principalele proiecte privind capaci- 
tățile Forțelor de Autoapărare care vor fi im- 
plementate pentru realizarea capacităţilor ne- 
cesare sunt următoarele: 


e Pentru răspunsul eficient la noile amenin- 
țări şi situaţii de urgență se prevede că, 
pentru răspunsul la atacurile rachetelor ba- 
listice va fi întărită capacitatea distrugătoa- 
relor echipate cu sisteme Aegis, se va îm- 
bunătăţi capacitatea rachetelor dirijate sol 
— aer (sistemul Patriot), vor fi instalate noi 
radare de control şi avertizare ori va fi îm- 
bunătăţită capacitatea celor existente, iar 
sistemul „Mediul terestru de apărare aeria- 
nă de bază” va fi modificat prin adăugarea 
capacităţii de apărare împotriva rachetelor 
balistice. 

e Pentru răspunsul la atacurile guerilelor sau 
ale unităţilor pentru operaţii speciale se 
prevede întărirea forței grupei din plutonul 
de infanterie şi introducerea unei echipe de 
lunetişti în fiecare unitate de infanterie; 
pentru întărirea unităţilor de infanterie ca 
principala unitate de luptă şi îmbunătăţirea 
nivelului de pregătire pentru luptă şi a mo- 
bilităţii se prevăd introducerea de vehicule 
blindate uşoare, de elicoptere multi-rol 
(UH-60JA, UH-1J), a elicopterelor de luptă 
(AH-64D) şi a altora, precum şi îmbunătăţi- 
rea capacităţii de răspuns la atacul cu ar- 
me nucleare, biologice sau chimice. 

e Pentru răspunsul la invazia insulelor Japo- 
niei se prevede amplificarea capacităţilor 
de transport şi dislocare prin achiziţia avio- 
nului succesor al C1 şi a elicopterelor de 

transport (CH-47JA/J), creşterea capacită- 
ților de apărare aeriană şi maritimă prin 
achiziția avionului de realimentare în aer şi 
transport (KC-767) şi a avionului de vână- 
toare (F-2) şi sporirea capacităţii de căuta- 
re — salvare prin adăugarea unei funcțiuni 
de alimentare în zbor la avionul de 
transport (C-130H) în scopul alimentării 
elicopterelor de căutare — salvare (UH- 
60J). 

e  Patrularea şi supravegherea pe mare şi a 
spațiului aerian din zona înconjurătoare a 
Japoniei şi răspunsul la violarea spațiului 
aerian al Japoniei şi la pătrunderea navelor 
armate cu scopuri speciale sau a altor vase 
similare se are în vedere introducerea dis- 
trugătoarelor (DDH, DD), a elicopterelor de 
patrulare (SH-60K), a vânătoarelor de mine 
şi a elicopterelor de transport (MCH-101) şi 
a noului avion de patrulare cu aripă fixă (P- 
3 C), modernizarea avionului de avertizare 
timpurie (E-2 C) şi a avionului de avertizare 
timpurie şi control (E-767), precum şi mo- 
dernizarea avionului de vânătoare (F-15), 
introducerea avionului succesor al avionu- 
lui de vânătoare actual (F-4). 

e Pentru răspuns la dezastre de mare am- 
ploare ori de tip special se prevede introdu- 
cerea avionului de căutare — salvare (US- 
2) şi a elicopterului de căutare — salvare 
(UH-60J). 

Pregătirea pentru confruntarea cu o 
invazie de mare amploare asupra Japoniei 
reprezintă o problemă foarte importantă în pre- 
ocupările factorilor de decizie niponi. Restricţii- 
le privind valoarea achiziţiilor, impuse de Pro- 
gramul de apărare pe termen mediu, cum se 
menţionează în Directiva Program privind Apă- 
rarea Naţională, prevăd că vor fi menținute for- 
tele cele mai importante cum sunt tancurile, 
artileria, rachetele sol — aer cu bătaie medie, 
distrugătoarele, submarinele, vânătoarele de 
mine, avioanele de patrulare şi avioanele de 
vânătoare. 


Eforturile voluntare şi proactive pen- 
tru îmbunătățirea mediului internațional de 
securitate presupun: eforturi corespunzătoare 
domeniul păcii - înfiinţarea unei noi unități de 
pregătire pentru activităţile internaţionale, sub 
controlul Grupului Central Gata de Luptă; intro- 

Cheltuieli de apărare 


milioane dolari 
36 665 


803 


ducerea echipamentului necesar pentru activi- 
tăți internaţionale de cooperare în domeniul 
păcii, ca avioane de transport, elicoptere şi ve- 
hicule blindate uşoare - dar şi întărirea dialogu- 
lui de securitate, a schimburilor în domeniul 
apărării şi antrenament / exerciţii comune cu 
alte ţări, respectiv promovarea dialogului de 
securitate bilateral ori multilateral, a schimburi- 
lor în domeniul apărării şi a altor măsuri, pre- 
cum şi cooperarea cu organizațiile internaţio- 
nale, inclusiv ONU, în desfăşurarea diferitelor 
activităţi în domeniul controlului armamentelor 
şi reducerii efectivelor. 


Elementele critice ale forțelor de apă- 
rare sunt considerate îmbunătățirea capacități- 
lor pentru operații combinate, prin înfiinţarea 
Oficiului de Stat Major Combinat şi reorganiza- 
rea Colegiului de Stat Major Întrunit, implemen- 
tarea exerciţiilor combinate şi armonizarea in- 
frastructurii de informaţii şi comunicații, precum 
şi întărirea capacităților informaţionale prin îm- 
bunătăţirea departamentului de informaţii, in- 
clusiv a Comandamentului de Informaţii, secu- 
rizarea şi pregătirea personalului calificat, per- 
fecționarea echipamentului de colectare a in- 
formațiilor, începerea procesului de transfor- 
mare a avionului de vânătoare (F-15) în avion 
de cercetare; introducerea avionului fără pilot 
va fi studiată şi vor fi luate măsurile necesare, 
inclusiv cercetarea — dezvoltarea şi introduce- 
rea avioanelor de producţie locală, precum şi a 
avioanelor construite în străinătate. De aseme- 
nea, în acelaşi cadru sunt incluse încorporarea 
progresului din ştiinţă şi tehnologie la forțele de 
apărare prin întărirea capacităţilor de comandă 
— control şi promovarea cercetării şi educației, 
precum şi utilizarea eficientă a resurselor uma- 
ne prin întărirea măsurilor pentru educaţia per- 
sonalului, a măsurilor de instruire şi promova- 
rea cercetării şi educaţiei referitoare la proble- 
me de securitate. 


Luând în considerare noul mediu de se- 

curitate, sunt prevăzute diferite măsuri de în- 
tărire în continuare a aranjamentelor de se- 
curitate Japonia — SUA şi a relațiilor strânse 
cu Statele Unite, astfel: se va întări schimbul 
de informații şi opinii referitoare la situaţia in- 
ternaţională şi va continua dialogul strategic cu 
privire la toate măsurile de securitate; vor fi 
depuse eforturi pentru a stabili o structură efici- 
entă pentru cooperarea în domeniul operațiilor 
şi, în plus, vor fi amplificate instruirea şi exerci- 
tiile comune; va fi promovată în continuare co- 
operarea în domeniul apărării împotriva rache- 
telor balistice; se vor face eforturi pentru îmbo- 
găţirea schimbului reciproc în domeniul echipa- 
mentelor şi tehnologiei; vor fi promovate mă- 
suri de facilitare a staţionării liniştite şi eficiente 
a forțelor SUA în Japonia; Japonia va participa 
activ la eforturile internaţionale de securitate şi 
vor fi promovate măsuri de îmbunătăţire a co- 
laborării dintre Japonia şi SUA. 


Deşi cheltuielile de apărare au fost 
reduse cu 39,4 miliarde yeni (0,8 %) față de 
anul 2005, în anul 2006 fondurile au fost sufici- 
ente pentru realizarea unor forțe de apărare 
care să corespundă eficient la noile ameninţări 
şi alte situaţii, menţinând capacităţile de bază 
pentru răspunsul la o invazie de mare amploa- 
re. Suma totală pentru 2006 a fost de 4.813, 9 
miliarde yeni, cu 42,4 miliarde (0,9 %) mai mici 
decât în anul fiscal anterior. 

Pe categorii de cheltuieli, bugetul pe 
anul 2006 arată următoarea repartiție: pentru 
personal şi aprovizionare — 44,5 %, întreţinere 
— 19,6 %, achiziţia de materiale şi echipamente 
— 17,9 %, contramăsuri la bazele japoneze — 
10,2 %, facilităţi — 2,4 %, cercetare — dezvolta- 
re 3,6 % şi altele 1,7 %. Cheltuielile de perso- 
nal şi aprovizionare au scăzut cu 22,6 miliarde 
yeni (1%) față de anul fiscal anterior, cele 
de materiale obligatorii au crescut cu 7,7 mili- 
arde yeni (0,4 %) iar cele materiale generale 
au scăzut cu 24,6 miliarde yeni (2,6 %) faţă de 

anul precedent. Analizând evoluția bugetului 
prin prisma organizațiilor beneficiare, rezultă: 
Forțele Terestre de Autoapărare — 36, 7 % 
(17,578 miliarde yeni), Forţele Maritime de Au- 
toapărare — 22,7 % (10,892 miliarde yeni), For- 
tele Aeriene de Autoapărare — 23,1 % (11,086 
miliarde yeni), Agenţia de Administrare a Insta- 
laţiilor de Apărare — 11,0 % (5,257 miliarde 
yeni) şi alte organizaţii 6,5 % (3,092 miliarde 
yeni). În plus, în buget au fost prevăzute chel- 
tuieli pentru Comitetul Special de Acţiune 
Okinava, de 23,3 miliarde yeni. Comparând 
cheltuielile de apărare ale Japoniei cu ale altor 
țări, Carta Albă a Apărării Japoniei arată: 


RĂSPUNS EFICIENT LA NOILE AMENINȚĂ- 
RI ŞI LA DIVERSE SITUAȚII DE URGENȚA 


Potrivit Directivei Program pentru Apă- 
rarea Naţională a Japoniei, există cinci teme 
referitoare la noile ameninţări şi situaţii de ur- 
genţă şi la analiza răspunsurilor ce trebuie da- 
te la aceste situații, în relație cu structura For- 
telor Armate de Autoapărare: 


Răspunsul la atacul rachetelor balis- 
tice. Începând cu anul financiar 2004, Japonia 
a adus amendamentele necesare Legii Forțe- 
lor Armate de Autoapărare şi a luat în conside- 
rare trecerea forțelor la situația pentru operații 
combinate. Sistemul japonez de apărare împo- 
triva rachetelor balistice are la bază, încă din 
1990, culegerea de informaţii şi cercetarea, dar 
cercetarea tehnică pentru viitoarele echipa- 
mente a început în 1999, iar acţiunea iniţială 
de dezvoltare a sistemului de echipamente a 
început în 2004. Conceptul de bază constă în 
sistemul de apărare multi — nivel, în care ope- 
rează navele Aegis pentru interceptare de la 
maximă distanţă şi sistemele Patriot (PAC-3) 
pentru interceptarea la joasă altitudine, îmbu- 
nătăţind capacităţile deţinute anterior de Forțe- 
le Armate de Autoapărare. Sistemul de apăra- 
re împotriva rachetelor balistice adoptat de Ja- 
ponia interceptează rachetele balistice, prin 
navele Aegis, pe timpul fazei mediane a zboru- 
lui rachetei şi prin sistemul Patriot, pe timpul 
fazei finale a acestuia. În plus, sistemul dispu- 
ne de senzori de detectare şi urmărire a rache- 
telor aflate în zbor spre Japonia şi de sisteme 
de comandă -— control şi comunicaţii care co- 
nectează eficient armele şi senzorii pentru a 
combate sistematic rachetele balistice. 

Politica îmbunătăţirii sistemului japonez 
de apărare împotriva rachetelor balistice va 
consta în folosirea actualelor echipamente — 
sistemele Aegis şi Patriot —, pentru reducerea 
costurilor de achiziţii şi întreţinere. În domeniul 
senzorilor, va fi utilizat un radar îmbunătăţit 
față de actualul radar, iar nou introdusul sistem 
radar FPS-XX, care poate detecta atât ţintele 
aeriene clasice (avioane ş.a.) cât şi rachetele 
balistice, va fi utilizat în combinaţie cu un radar 
terestru perfecționat. Japonia va aplica aceeaşi 
politică şi în privința mediului terestru de apă- 
rare aeriană, precum şi a sistemului de coman- 
dă — control şi comunicaţii. Planul pe termen 
scurt de introducere a sistemul de apărare îm- 
potriva rachetelor balistice a început cu intro- 
ducerea primului sistem Patriot PAC-3 la sfâr- 
şitul anului 2006, având intenţia de a dezvolta 
sistemul, până la sfârşitul anului 2011, cu 4 
nave Aegis (cu capacitate suplimentară de 
apărare împotriva rachetelor balistice), cu 16 
sisteme Patriot PAC-3 FU (unitate de artilerie 
antiaeriană), 4 radare FPS-XX, 7 radare FPS-3 
îmbunătăţite, conectate prin sistemul de co- 
mandă şi comunicații. În bugetul anului fiscal 
2006 au fost alocate 139,9 miliarde yeni, pen- 
tru perfecţionarea capacităţii navelor Aegis şi 
achiziția şi testarea lansării rachetelor SM-3, 
pentru îmbunătăţirea capacităţii sistemului Pa- 
triot şi achiziţia de rachete PAC-3, precum şi 
pentru introducerea noului sistem radar de 
alarmare şi control FPS-XX. 


Perfecţionarea în perspectivă a capaci- 
tății, determinată de proliferarea tehnologiei 
rachetelor balistice, va continua pentru îmbu- 
nătăţirea capacităţilor de interceptare în scopul 
de a fi în concordanţă cu progresul rachetelor 
balistice. Extinderea acoperirii apărării şi îmbu- 
nătăţirea probabilității de interceptare a rache- 
telor convenţionale sunt, de asemenea, nece- 
sare şi trebuie sporite eficiența şi siguranţa 
sistemului de apărare împotriva rachetelor ba- 
listice, perfecționând energia cinetică a rache- 
telor interceptoare. 


Programul de apărare pe termen mediu 
stabileşte că guvernul va studia evoluţia îmbu- 
nătăţirii capacităţilor vaselor Aegis şi sisteme- 
lor Patriot în anul 2008 şi în anii următori, 
având în considerare situația dezvoltării tehno- 
logiei de apărare împotriva rachetelor balistice 
şi va lua măsurile necesare. Tehnologia nece- 
sară pentru combaterea rachetelor balistice 

este foarte importantă. Rachetele balistice 
zboară cu viteze de 9 mach sau mai mult (de 
peste patru ori viteza maximă a avionului de 
vânătoare F-16), lăsând puţin timp ţării ţintă să 
combată atacul. Mai mult, racheta este lansată 
de la distanţă mare iar componenta de luptă 
este mică, ceea ce face foarte dificilă detecta- 
rea radar. Distrugerea componentei de luptă 
necesită o mare energie, generată prin aşa 
numita metodă „glonţ împotriva glonțului”, utili- 
zând greutatea şi viteza de zbor pentru lovirea 
directă şi distrugerea rachetei balistice. Cheia 
stabilirii acestei metode este o tehnologie cu 
senzor de căutare în infraroşu — ochiul rachetei 
interceptor — care poate identifica ţinta şi con- 
trola cu precizie comportamentul acesteia, 
pentru a o lovi direct. Japonia a introdus rache- 
tele SM-3 care sunt lansate de pe vasele echi- 
pate cu sisteme Aegis, iar capacitatea avansa- 
tă Patriot (PAC-3) a dovedit acelaşi rezultat, nu 
numai la teste dar şi în războiul din Irak, din 
2003, distrugând cu succes rachetele sol — sol. 
Japonia a confirmat încrederea în aceste ra- 
chete interceptor. 


Apărarea antirachetă a SUA şi coope- 
rarea Japonia — SUA pornesc de la faptul că 
sistemul american de apărare împotriva rache- 
telor este de tip multi nivel şi prevede, pentru 
interceptarea rachetelor pe timpul celor trei 
faze ale traiectoriei spre ţintă, dezvoltarea de 
capacități de supraveghere, sateliți, lasere am- 
plasate în spațiul aerian şi mijloace de in- 
terceptare în extra atmosferă şi în atmosferă, 
amplasate la sol ori pe mare. În cadrul coope- 
rării Japonia — SUA, se urmăreşte dezvoltarea 
unor rachete perfecţionate, lucru decis de cabi- 
netul nipon, prin completarea tehnologiei cu 
elemente rezultate în cadrul programelor de 
cercetate ştiinţifică comune de dezvoltare a 
unor rachete interceptoare cu capacităţi îmbu- 
nătăţite, pentru care guvernul Japoniei a alocat 
pe 2006 aproximativ 3 miliarde yeni. Perfecţio- 
narea rachetei interceptor SM-3 va consta în 
(capacitate de identificare sporită, spectru mai 
larg de căutare a țintelor), manevrabilitate 
crescută, un motor de propulsie mai puternic, 
ceea ce duce la extinderea distanţei de apăra- 
re, creşterea capacităţii de interceptare şi a 
capacităţii de a răspunde la viitoarele rachete 
balistice. 


Răspunsul la atacul guerilelor şi for- 


telor pentru operații speciale porneşte de la 
recunoaşterea atacului armat executat de gue- 
rile şi forțe speciale ca acţiune militară posibilă 
împotriva Japoniei. În situația că acest atac va 
avea loc, se va desfăşura o operaţie de securi- 
tate publică. Dacă aceste acţiuni sunt recunos- 
cute ca un atac la adresa Japoniei, atunci se 
va desfăşura o operaţie defensivă; atacul gue- 
rilelor şi forțelor speciale poate include distru- 
gerea facilităților şi atacul populaţiei (guerilele 
fiind o forță neregulată), activități subversive, 
asasinarea personalităţilor publice importante 
şi raiduri ale forțelor pentru operații speciale 
(forțe regulate) asupra centrelor de operații. 


Operatiile de răspuns la atacul guerile- 
lor şi forțelor pentru operații speciale presupun 
culegerea de informaţii prompte, descoperirea 
şi prevenirea vaselor de diferite tipuri, căutarea 
şi descoperirea guerilelor şi forțelor pentru 
operaţii speciale, precum şi înfrângerea aces- 
tora. Răspunsul se bazează pe ideea că poliția 
este prima structură implicată, iar Forţele Ar- 
mate de Autoapărare vor desfăşura acţiuni 
complementare, în funcţie de evoluţia inciden- 
tului apărut. În acest scop a fost amendată Le- 
gea Forţelor Armate de Autoapărare, adău- 
gând prevederi necesare pentru colectarea de 
informaţii înainte de operaţiile de securitate 
publică (directorul general al Agenţiei pentru 
Apărare poate ordona, cu aprobarea primului 
ministru, unităţilor combative ale Forţelor Ar- 
mate de Autoapărare să culeagă informații 
despre anumite persoane iar personalului re- 
gulat al Forțelor Armate de Autoapărare anga- 
jat în activităţi de informaţii i se permite să utili- 
zeze armamentul în limite considerate rezona- 
bil necesare, în funcţie de situaţie, având argu- 
mente adecvate şi legitime de folosire a arme- 
lor pentru protecţia propriilor vieţi ori ale altor 
persoane angajate în aceste activităţi). Sunt 
prevăzute, în acest cadru, şi măsuri de întărire 
a cooperării cu poliția ce revin Forţelor Armate 
de Autoapărare. 


Răspunsul la armele nucleare, biolo- 
gice şi chimice. Această acţiune presupune, 
în opinia factorilor de decizie japonezi, răspun- 
sul la substanţele referitoare la armele nuclea- 
re şi radiologice, răspunsul la armele biologice 
- cu două componente: dislocarea pentru in- 
tervenția la dezastre şi contramăsurile împotri- 
va armelor biologice - şi răspunsul la armele 
chimice . 

Măsurile de implementare a răspunsu- 
lui la folosirea armelor NBC desfăşurate de 
Agenţia de Apărare şi Forţele Armate de Au- 
toapărare presupun îmbunătăţirea capacităților 
de răspuns la atacurile cu folosirea armelor 
NBC, a funcţiilor în domeniul personalului şi 
echipamentului (detectarea, identificarea, pro- 
tecția, prevenirea, diagnosticul şi tratamentul, 
decontaminarea şi dezvoltarea resurselor uma- 
ne). În situația atacului terorist cu arme nuclea- 
re, biologice şi chimice asupra Japoniei, Forțe- 
le Armate de Autoapărare vor executa operații 
de apărare şi acţiunile necesare pentru apăra- 
rea ţării, salvarea victimelor şi sprijinirea forțe- 
lor de poliţie, în cooperare cu agențiile implica- 
te. Îmbunătăţiri importante, în acest domeniu, 
s-au realizat în special la Forțele Terestre de 
Autoapărare, care joacă un rol central în diferi- 
te variante de acţiune, acestea primind mai 
mult personal, echipament şi materiale pentru 
detectarea armelor biologice, vehicule de pro- 
tecție chimică, aparatură de decontaminare, 
măşti de protecţie şi îmbrăcăminte de protecţie 
chimică. În plus, aceste forțe vor achiziționa 
vehiculele de detecție a NBC. Acestea sunt 
pregătite pentru declanşarea acţiunilor specifi- 
ce în aproximativ o oră. Şi forțele aeriene şi 
maritime de autoapărare au achiziţionat echi- 
pament şi materiale de protecţie pentru a fi uti- 
lizate pe vase şi în bazele lor. 


Răspunsul la agresiunea împotriva 
insulelor porneşte de la luarea în considerare 
a caracteristicilor geografice ale Japoniei, care 
determină o vulnerabilitate mare faţă de o posi- 
bilă invazie a acestor insule, ca o formă de 
atac armat împotriva Japoniei. Operatiile de 
răspuns la agresiunea împotriva insulelor sunt, 
în cazul Japoniei, de o importanţă aparte, în 
primul rând prin detectarea semnelor de agre- 
siune cât mai devreme posibil, pe timpul activi- 
tăţilor de rutină ale Forţelor Armate de Autoa- 
părare, prin activităţi ca supravegherea şi alar- 
marea, precum şi colectarea de informaţii mili- 
tare. Aceste operaţii sunt asemănătoare ca 
formă cu cele post debarcare de amploare 
(full-scale post-landing operations). În cadrul 
acestor operaţii, esenţiale sunt transportul şi 
dislocarea rapidă a unităţilor destinate pentru 
operaţiile combinate. Forţele terestre, maritime 
şi aeriene cooperează şi îşi concentrează rapid 
unităţile pentru prevenirea şi distrugerea trupe- 
lor inamice invadatoare. 

Paza şi supravegherea zonelor mariti- 
me şi aeriene din jurul Japoniei şi răspunsul la 
violarea spațiului aerian şi împotriva vaselor 
armate pentru operații speciale au o importan- 
tă deosebită în activităţile de rutină ale Forţelor 
Armate de Autoapărare. Paza şi supraveghe- 
rea zonelor maritime şi aeriene din jurul Japo- 
niei se execută de patrulele Forţelor Maritime 
de Autoapărare odată pe zi, în Marea Japoniei 
şi Marea de Est a Chinei, precum şi în zona 
maritimă din jurul insulei Hokkaido, cu avioane 
de patrulare P-3C. Supravegherea este execu- 
tată de distrugătoare şi avioane într-o manieră 
flexibilă. În plus, unităţile Forţelor Terestre de 
Autoapărare şi posturile de securitate ale For- 
telor Maritime de Autoapărare execută activităţi 
de supraveghere permanentă, pe direcţiile ma- 
jore. Alarmarea şi intervenţia împotriva violări- 
lor spațiului teritorial presupune supravegherea 
permanentă, de către Forţele Aeriene de Au- 
toapărare a spaţiului teritorial şi aerian adia- 
cent ale ţării, utilizând reţele de radare în in- 
teriorul ţării, avioane de alarmare timpurie E- 
2C şi avioane de alarmare timpurie şi control 
E-767. În caz de detectare a unui avion 
neautorizat care poate viola spaţiul aerian teri- 
torial al Japoniei, avioanele de vânătoare de- 
colează şi abordează avionul intrus şi, dacă 
avionul respectiv violează spaţiul aerian terito- 
rial, îl avertizează să plece. Răspunsul la 
submarinele care apar în apele teritoriale japo- 
neze are ca idee de bază faptul că pentru com- 
baterea submarinelor ce navighează în apele 
teritoriale ale Japoniei ordinul pentru operații 
maritime de securitate se va emite sub auspici- 
ile deciziei cabinetului din 1996, iar Forţele Ar- 
mate de Autoapărare vor cere submarinului să 
navigheze la suprafaţă şi să-şi ridice steagul. 
Dacă submarinul nu răspunde la cerinţe, Forte- 
le Armate de Autoapărare îi vor cere să pără- 
sească apele teritoriale. Pornind de la lecţiile 
învăţate din incidentele anterioare, guvernul a 
elaborat un plan de răspuns, care prevede că 
acţiunile împotriva submarinelor pătrunse în 
apele teritoriale trebuie executate în cadrul 
operațiilor de securitate maritimă; imediat ce 
incidentul apare, ministrul de stat pentru apăra- 
re emite un ordin pentru operaţia de securitate 
maritimă, iar când informaţia despre submari- 
nul ce se apropie de apele teritoriale ale Japo- 
niei este obținută, aceasta trebuie difuzată în 
interiorul guvernului cât mai devreme posibil; 

când submarinul intră în apele teritoriale ale 
Japoniei, trebuie imediat emis ordinul pentru 
operaţia de securitate maritimă, cu excepţia 
existenţei unui anumit motiv pentru a nu-l da. 
Operaţiile de securitate trebuie continuate chi- 
ar şi după ce submarinul a părăsit apele terito- 
riale ale Japoniei pentru a determina posibilita- 
tea reintrării ori a identifica naționalitatea 
submarinului. Pentru corecta implementare a 
planului de mai sus, se elaborează manualele 
necesare şi procedurile de răspuns. Întărirea şi 
îmbunătăţirea echipamentelor şi materialelor 
pentru a face faţă submarinelor care navighea- 
ză în apele teritoriale ale Japoniei presupune 
capacități îmbunătăţite de detectare, identifica- 
re şi urmărire a submarinelor. 


Răspunsul la vasele armate pentru 
operaţii speciale are, ca idee de bază, respon- 
sabilitatea Gărzii de Coastă pentru combaterea 
acestei ameninţări sau, dacă acest lucru este 
extrem de dificil, Forţele Armate de Autoapăra- 
re se ocupă de acest proces, cu ajutorul Gărzii 
de Coastă. În acelaşi scop, Agenţia de Apărare 
şi Forţele Armate de Autoapărare au întărit co- 
operarea cu ministerele relevante iar guvernul 
a luat cele mai bune măsuri pentru a permite 
desfăşurarea unor contramăsuri eficiente şi în 
siguranță împotriva vaselor suspecte. În acest 
sens, se înscriu perfecţionarea echipamentului 
destinat să combată vasele suspecte prin spo- 
rirea vitezei la vasele dotate cu rachete de tip 
nou, stabilirea unei noi organizări a unităţii spe- 
cial destinate, echiparea cu mitraliere a distru- 
gătoarelor, procurarea de echipament de forță 
pentru interdicția maritimă şi îmbunătăţirea 
procentului de completare pentru asigurarea 
echipajelor necesare vaselor. De asemenea, 
perfecţionarea cooperării Agenţiei de Apărare 
cu Garda de Coastă a Japoniei s-a materializat 
în elaborarea în comun a unui Manual de stra- 
tegii comune referitoare la vasele suspecte şi 
în stabilirea rolului pe care acestea trebuie să-l 
joace în executarea acţiunilor iniţiale şi după 
emiterea ordinului pentru operaţiile de securita- 
te maritimă; în plus, în anul 2001, s-a procedat 
la amendarea Legii privind Forţele Armate de 
Autoapărare pentru a putea răspunde la acțiu- 
nile vaselor suspecte, adăugând prevederi re- 
feritoare la utilizarea armelor în operaţiile de 
securitate maritimă. Folosirea armelor în acest 
sens este considerată un act legal, chiar dacă 
au rezultat răniri ale echipajelor vaselor. Expe- 
riența unor astfel de incidente a determinat lua- 


rea unor măsuri pentru îmbunătăţirea capacită- 
tii de zbor a avionului de patrulare P-3 pentru a 
putea transmite fotografii la bazele Forţelor 
Maritime de Autoapărare, precum şi a capaci- 
tăţii bazelor Forţelor Maritime de Autoapărare 
de a face transmiteri mari de date la organizati- 
ile centrale. Nu în ultimul rând s-a avut în ve- 
dere achiziţia de arme pentru tragere la distan- 
tă mare şi cu precizie. 

Răspunsul la dezastre de mare am- 
ploare presupune o serie de acțiuni din partea 
forțelor de autoapărare cum sunt: căutarea — 
salvarea victimelor incidentelor şi vaselor ori 
avioanelor implicate în dezastru, controlul flu- 
Xului, tratamentul medical, prevenirea epidemi- 
ilor, aprovizionarea cu apă şi transportul de 
persoane şi bunuri. În plus, aşteptarea poporu- 
lui japonez în astfel de situaţii este tot mai ma- 
re după acţiunea unităţilor care au intervenit la 
cutremurul uriaş din 1999, iar în anii următori 
acestea au jucat un rol major în răspunsul nu 
numai la dezastre naturale ci şi la dezastre de 
altă natură, ca accidentele nucleare critice. Ca- 
drul  dislocării pentru înlăturarea urmărilor 
dezastrelor presupune următoarele tipuri de 
operaţii de intervenții la dezastre: /a cerere — 
când intervenţia se face la cererea guvernatori- 
lor prefecturilor şi a altor oficiali, în baza art. 83 
din Legea Forţelor Armate de Autoapărare, 
deoarece aceste persoane îşi asumă respon- 
sabilitatea pentru măsurile de control a situați- 
ei; dislocarea discreționară — fără cererea ex- 
presă a unor oficiali, dar când există informații 
certe despre un iminent incident, când guver- 
natorii prefecturilor ori oficialii îndreptăţiți sunt 
în imposibilitatea de a emite cerea de interven- 
ție sau când intervenţia este necesară pentru 
salvarea de vieţi omeneşti; intervenţia pentru 
prevenirea dezastrului la cutremur, caz în care 
directorul general al Agenţiei pentru Apărare 
este autorizat să ordone intervenţia, la cererea 
directorului Comandamentului de alarmare 
pentru situații de dezastru, în baza Legii speci- 
ale privind contramăsurile pentru cutremure de 
mare amploare; intervenția în caz de dezastru 
nuclear are loc în baza Legii speciale privind 
contramăsurile în caz de dezastru nuclear, pro- 
cedura fiind aproximativ aceeaşi. Din experien- 
ta intervențiilor anterioare la dezastre provoca- 
te de cutremure rezultă, ca probleme ce trebu- 
ie rezolvate, transportul pacienţilor aflaţi în situ- 
ație de urgenţă, sprijinirea luptei împotriva in- 
cendiilor pentru salvarea vieților oamenilor, 

patrularea aeriană, terestră şi maritimă, evacu- 
area rezidenţilor, aprovizionarea cu apă, căuta- 
rea şi salvarea celor dispăruţi, transport de oa- 
meni şi bunuri. Eforturile din condiţii normale 
pentru intervenţia la dezastre se materializea- 
ză în cooperarea cu guvernele, dezvoltarea 
manualului de răspuns la situaţii de dezastre. 


Răspunsul la accidente nucleare este 
bazat pe Legea specială privind contramăsurile 
pentru dezastre nucleare, adaptată pe baza 
experienței şi lecţiilor învăţate, întărindu-se 
esenţial măsurile ce trebuie luate în această 
situaţie. Legea asigură directorului Comanda- 
mentului pentru contramăsuri la dezastre nu- 
cleare — primul ministru — posibilitatea de a so- 
licita directorului general al Agenţiei pentru 
Apărare să asigure asistenţa forțelor de autoa- 
părare în scopul de a realiza măsurile de răs- 
puns în situație de urgenţă în mod prompt şi 
corespunzător. În acest sens, şi Legea Forţelor 
Armate de Autoapărare a fost amendată parti- 
al. Forţele terestre, aeriene şi maritime de au- 
toapărare au practicat activităţi de transport 
personal şi materiale, evacuarea rezidenților şi 
monitorizarea nivelului de radiaţie din aer şi pe 
mare, prin exerciţii de prevenire a dezastrelor 
nucleare cuprinzătoare desfăşurate la iniţiativa 
Ministerului Economiei, Comerţului şi Industri- 
ei. Au fost confirmate, astfel, procedurile de 
cooperare cu alte ministere şi cu guvernele 
locale în situaţii de dezastre. În acest context 
se include şi întărirea unităţilor de protecţie 
chimică pentru a permite răspunsul la dezastre 
nucleare, precum şi la dezastre speciale. 


Răspunsul la alte evenimente. Îmbunătă- 
țirea poziționării pazei pentru facilitățile forțelor 
de autoapărare trebuie să vizeze cu prioritate 
incidentele teroriste, în care scop a fost amen- 
dată Legea Forţelor Armate de Autoapărare 
pentru a permite unităţilor acestora să apere 
facilităţile şi zonele proprii, să folosească la 
nevoie armamentul în misiunile regulamentare 
de pază, pentru a perfecționa pregătirea pentru 
atacuri teroriste de mare amploare. Operatiile 
de pază a facilităților forțelor de autoapărare şi 
a facilităţilor comune cu forțele SUA pornesc 
de la posibilitatea unor astfel de atacuri de ma- 
re amploare, fiind recunoscută necesitatea pre- 
venirii distrugerilor la aceste facilităţi. Utilizarea 
armamentului pentru paza facilităţilor forțelor 
de autoapărare în circumstanțe normale de 
către personalul forțelor de autoapărare se fa- 

ce în baza Legii Forţelor Armate de Autoapăra- 
re, care dă autoritatea de a folosi la nevoie ar- 
mele pentru a păzi facilităţile forțelor de autoa- 
părare în interiorul Japoniei, facilități care au 
instalaţii de depozitare, cazare ori întreţinere a 
armamentelor, muniției, explozivilor, vaselor, 
avioanelor, vehiculelor, echipamente de comu- 
nicaţii electronice fără fir, echipamente radio 
sau carburant lichid pentru forțele de autoapă- 
rare, precum şi acelea care au facilități de lo- 
cuit şi instalaţii referitoare la porturi sau aero- 
porturi. În acest scop, o parte din autoritățile 
acordate oficialilor de poliţie, potrivit Legii refe- 
ritoare la executarea atribuţiilor oficialilor de 
poliție, pot fi acordate personalului forțelor de 
autoapărare care au primit ordin să execute 
operaţiile de pază. De asemenea, amendarea 
Legii Forțelor Armate de Autoapărare asigură 
faptul că personalul poate primi autoritatea de 
a folosi armamentul dincolo de limitele articolu- 
lui 7 al Legii referitoare la executarea atributii- 
lor oficialilor de poliţie. 

Îmbunătăţirea stării de pregătire pen- 
tru transportul conaționalilor japonezi expa- 
triați se face pe baza amendamentelor din 
1994 aduse Legii Forțelor Armate de Autoapă- 
rare, Agenţia pentru Apărare şi Forțele Armate 
de Autoapărare transportând cu avioanele gu- 
vernamentale ori ale forțelor aeriene de autoa- 
părare conaţionalii japonezi expatriaţi care au 
avut nevoie de protecţie pentru vieţile şi bunu- 
rile lor. În 1999, s-a adăugat un amendament 
care permite ca elicopterele să fie socotite mij- 
loace de transport al conaţionalilor expatriați, 
amendament care dă, totodată, personalului 
forțelor de autoapărare autoritatea să utilizeze 
armele pentru protecţia necesară conaţionalilor 
japonezi. În scopul primirii conaţionalilor japo- 
nezi expatriaţi şi transportului lor în siguranţă, 
forțele terestre de autoapărare au destinat per- 
sonal dislocat pentru unităţile de elicoptere şi 
cele de dirijare, forțele maritime de autoapăra- 
re au destinat nave de transport şi unităţi aerie- 
ne, iar forțele aeriene de autoapărare au desti- 
nat personal. Directiva program pentru apărare 
naţională asigură întărirea Acordului de securi- 
tate dintre Japonia şi SUA, pentru răspunsul la 
situaţii diferite din zona înconjurătoare a Japo- 
niei, inclusiv pentru transportul conaţionalilor 
japonezi expatriaţi, prin o serie largă de opera- 
tii de cooperare. 

Colectarea informațiilor militare nece- 

sare forțelor de autoapărare pentru a opera 
eficient se realizează prompt şi corespunzător 
pentru a detecta cât mai devreme posibil orice 
indice de situaţii de urgenţă. Activităţile de co- 
lectare a informaţiilor includ: colectarea, proce- 
sarea şi analiza undelor radio referitoare la co- 
municațiile militare şi a undelor radio emise de 
armele electronice, care ajung pe teritoriul Ja- 
poniei; colectarea şi analiza datelor imagistice 
ale sateliților comerciali de înaltă rezoluţie; 
avertizarea şi supravegherea cu nave şi avioa- 
ne; colectarea unei varietăţi de informaţii publi- 
ce; schimbul de informaţii cu autorităţile de 
apărare ale altor naţiuni; activitatea de informa- 
tii a ataşaţilor apărării. Pentru îmbunătăţirea 
capacităților de informaţii, Agenţia pentru Apă- 
rare şi Forțele Armate de Autoapărare vor per- 
fecțţiona echipamentul şi aparatura de colecta- 
re a informațiilor şi va îmbunătăţi sistemul de 
informaţii, inclusiv Comandamentul pentru In- 
formații al Apărării, care sprijină aceste capaci- 
tăți. 


PREGĂTIREA ÎMPOTRIVA UNEI 
AGRESIUNI ÎN TOATE DOMENIILE 
(full-scale aggression) 
În baza Directivei program privind apă- 
rarea națională, deşi posibilitatea unei agresi- 
uni complete / în toate domeniile împotriva Ja- 
poniei este considerată tot mai redusă, unii 
factori în zona Japoniei rămân neclari şi incerti, 
ceea ce face ca starea de pregătire pentru o 
agresiune în toate domeniile să rămână esenti- 
ală. În situaţia că a avut loc o agresiune com- 
pletă împotriva Japoniei, forțele terestre, aerie- 
ne şi maritime de autoapărare trebuie să răs- 
pundă prompt şi eficient, acționând într-o mani- 
eră organizată şi integrată, din postura operati- 
onală combinată. Operatiile ce vor fi implemen- 
tate în acest caz, după cum se arată în Carta 
Alba a Apărării Japoniei, sunt clasificate astfel: 
operaţii de apărare aeriană, operaţii pentru 
apărarea zonelor maritime înconjurătoare, ope- 
raţii pentru apărarea teritoriului Japoniei şi ope- 
raţii pentru securizarea transporturilor mariti- 
me. În aceste operaţii, forțele SUA vor sprijini 
operaţiile forțelor de autoapărare implicate în 
aceste operații pentru a complementa capaci- 
tatea acestora. 


Operatiile de apărare aeriană 
În situația unui atac armat împotriva Ja- 


poniei, având în vedere caracteristicile geogra- 
fice ale Japoniei şi tendinţele războiului mo- 
dern în care superioritatea aeriană trebuie să 
aibă prioritate faţă de operaţiile terestre şi ma- 
ritime, se consideră că acţiunile vor începe cu 
un atac aerian prin surprindere, folosind avioa- 
ne ori rachete şi că un astfel de atac va fi repe- 
tat. Operatiile de apărare aeriană sunt caracte- 
rizate de faptul că partea invadatoare este 
avantajată în alegerea momentului, locului şi 
metodei de invazie şi că răspunsul iniţial are 
oricum o importanţă semnificativă asupra tutu- 
ror operațiilor. În opinia specialiştilor niponi, 
operaţiile de apărare aeriană se divid în opera- 
tii generale — executate cu preponderență de 
forțele aeriene de autoapărare şi operații locale 
— executate de forțele terestre, aeriene şi mari- 
time pentru apărarea bazelor şi unităţilor lor. În 
operaţia de apărare aeriană generală, eforturi- 
le vor fi făcute pentru a face faţă la pătrunde- 
rea aeriană a avioanelor inamicului, în scopul 
de a le intercepta într-un spaţiu aerian cât se 
poate de depărtat de teritoriul Japoniei, 
împiedicându-le să obțină superioritatea aeria- 
nă, prevenind distrugerile ce pot fi aduse cetă- 
țenilor japonezi şi teritoriului Japoniei şi produ- 
când pierderi importante inamicului, 
împiedicându-l astfel să continue asaltul aeri- 
an. 


Detectarea avioanelor pătrunse ale ina- 
micului se realizează prin utilizarea radarelor 
de avertizare aeriană şi a unităţilor de control, 
precum şi a avioanelor de avertizare timpurie 
şi control (AWACS), continuând supraveghe- 
rea întregului spațiu aerian al zonelor înconju- 
rătoare ale Japoniei şi detectarea cât mai rapi- 
dă posibil a pătrunderii avioanelor inamicului. 
Identificarea avioanelor detectate de către for- 
tele aeriene de autoapărare şi stabilirea dacă 
acestea sunt amice ori inamice se realizează 
prin utilizarea Sistemului mediului terestru al 
bazei de apărare aeriană. Intercepția şi distru- 
gerea avioanelor inamice se realizează prin 
alocarea, de către forțele aeriene de autoapă- 
rare, a țintelor la avioanele de vânătoare care 
aşteaptă în aer sau la unităţile de rachete diri- 
jate sol-aer ale forțelor terestre şi aeriene de 
autoapărare, prin unităţile de avertizare şi con- 
trol. Avioanele de vânătoare şi rachetele dirija- 
te sunt apoi controlate şi dirijate pentru distru- 
gerea avioanelor inamicului. 


Operatiile de apărare a zonelor mariti- 

me înconjurătoare 


În situația unui atac armat împotriva Ja- 
poniei, atacurile vor fi probabil executate de 
către nave şi avioane. Operatiile de apărare a 
zonelor maritime din jurul Japoniei vor fi execu- 
tate în principal de forțele maritime de autoa- 
părare, în cooperare cu forțele terestre şi aeri- 
ene de autoapărare, în care scop forțele mariti- 
me de autoapărare vor combina diferite strate- 
gii, inclusiv războiul împotriva navelor de su- 
prafață, războiul antisubmarin şi apărarea aeri- 
ană (locală). Efectul cumulat al acestor strate- 
gii va face posibil să fie apărate cu succes zo- 
nele maritime înconjurătoare prin obstrucţia 
avansului forțelor inamice şi reducerea efecti- 
velor acestuia. 


Apărarea pe mare se realizează prin 
patrularea de către forțele maritime de autoa- 
părare în zone maritime vaste, folosind avioa- 
nele de patrulare P-3 şi distrugătoarele. În situ- 
ația că nave de suprafaţă ori submarine sunt 
găsite atacând vase japoneze ori alte obiecti- 
ve, forțele maritime de autoapărare vor ataca 
inamicul utilizând distrugătoare, submarine şi 
avioane de patrulare (războiul anti nave de su- 
prafață şi antisubmarin). În funcţie de situaţie, 
forțele maritime de autoapărare vor primi spri- 
jin şi din partea avioanelor de vânătoare. Apă- 
rarea în zonele de coastă se execută de forțele 
maritime de autoapărare, folosind distrugătoa- 
rele, avioanele de patrulare şi navele puitoare 
de mine, patrulând în principalele porturi pen- 
tru detectarea timpurie a atacurilor inamicului 
şi pentru securizarea navelor şi zonelor de 
coastă. În situația unui atac cu nave de su- 
prafață şi submarine, forțele maritime de au- 
toapărare vor distruge aceste nave şi submari- 
ne prin operaţii împotriva navelor de suprafaţă 
şi antisubmarin, primind sprijin din partea forțe- 
lor terestre şi aeriene de autoapărare. Apăra- 
rea pe direcţiile principale se realizează folo- 
sind navele anti-mină, submarinele şi avioane- 
le de patrulare ale forțelor maritime şi aeriene 
de autoapărare, precum şi prin lansarea de 
mine pe direcţiile principale. Forţele maritime 
de autoapărare vor distruge navele şi submari- 
nele inamicului dacă acestea încearcă să pă- 
trundă pe aceste direcţii, folosind distrugătoa- 
rele, submarinele şi avioanele de patrulare 
(războiul împotriva navelor de suprafaţă şi anti- 
submarin). Apărarea aeriană a apelor înconju- 
rătoare se execută de forțele maritime de au- 

toapărare, folosind distrugătoarele pentru apă- 
rarea aeriană, primind sprijin de la avioanele 
de vânătoare ale forțelor aeriene de autoapă- 
rare, la nevoie. 


Operatiile de apărare a teritoriului Ja- 
poniei 

Dacă o ţară încearcă să invadeze teritori- 
ul Japoniei, acea ţară trebuie, în opinia factori- 
lor de decizie şi specialiştilor japonezi, să cu- 
cerească supremaţia în aer şi pe mare, pe 
frontul de invazie şi apoi să debarce trupe pe 
teritoriul Japoniei, de pe vase ori avioane. Tru- 
pele invadatoare nu sunt capabile să exercite 
întreaga lor capacitate de luptă pe timpul ma- 
nevrelor navale ori maritime, sunt vulnerabile şi 
incapabile să exercite întreaga capacitate or- 
ganizată de luptă, imediat înainte de debarcare 
şi după aceasta. Ca urmare, operaţiile de con- 
tracarare a debarcării forțelor de invazie trebu- 
ie să exploateze punctele slabe, prin organiza- 
rea de lovituri contraofensive pentru distruge- 
rea trupelor inamicului cât mai devreme, pe cât 
posibil în zonele de litoral şi de debarcare. 


Combaterea de pe mare a atacurilor se 
realizează cu implicarea fiecărei categorii de 
forțe a forțelor de autoapărare, care vor distru- 
ge pe mare cât de multe posibil vase care 
transportă trupe terestre, întrebuințând distru- 
gătoarele, submarinele, avioanele de patrulare, 
avioanele de vânătoare, rachetele dirijate su- 
prafață-navă, forțând astfel inamicul să aban- 
doneze intenţiile sale de debarcare şi 
diminuându-i efectivele. De asemenea, avioa- 
nele de vânătoare şi rachetele dirijate antinavă 
ale forțelor aeriene şi terestre de autoapărare 
vor distruge în aer cât mai multe posibil avioa- 
ne care transportă trupe terestre. 


Combaterea atacurilor în zonele de 
coastă de către forțele maritime de autoapăra- 
re se face utilizând navele puitoare de mine, 
iar forțele terestre de autoapărare vor lansa 
mine de coastă folosind echipament de lansare 
a minelor, pentru a obstrucţiona şi contracara 
forțele invadatoare care debarcă. Împotriva 
forțelor terestre care încearcă să debarce, for- 
tele terestre de autoapărare vor lua iniţiativa, 
utilizând tancuri, artileria antitanc şi specială 
ale unităţilor dislocate pe şi în jurul plajelor 
pentru a contracara trupele terestre ale inami- 
cului care debarcă în zonele de coastă. Dacă 
trupele inamicului deja au început debarcarea, 

forțele terestre de autoapărare vor împiedica şi 
distruge trupele invadatoare, folosind puterea 
mobilă de lovire, în principal susţinută de artile- 
ria specială, rachetele antitanc dirijate şi tancu- 
rile. În această perioadă, forțele aeriene de 
autoapărare sprijină forţele terestre de autoa- 
părare folosind avioanele de vânătoare. Asal- 
turile executate de inamic pe calea aerului şi 
cele cu elicopterele, în combinare cu cele ale 
trupelor terestre vor fi respinse cât mai devre- 
me posibil, în principal prin puterea de foc a 
artileriei speciale şi puterea mobilă de lovire. 
Unităţile forțelor terestre de autoapărare vor 
folosi, de asemenea, puterea de foc antiaeria- 
nă, pentru apărarea aeriană (locală), prin folo- 
sirea armamentelor sol-aer cum sunt rachetele 
dirijate sol-aer. 


Combaterea atacurilor asupra insulelor 
se face în cazul în care nu se reuşeşte distru- 
gerea trupelor inamice înainte ori imediat după 
debarcare, pe calea aerului ori de pe mare. În 
această situaţie, forțele terestre de autoapăra- 
re vor desfăşura operaţii împotriva inamicului 
pătruns, folosind unităţi dislocate în avans şi 
primind sprijin din partea avioanelor de vână- 
toare. Concomitent, cât mai multe unități vor fi 
retrase din alte zone pentru a lansa contraata- 
curi în scopul eliminării trupelor terestre inva- 
datoare. 


Combaterea atacurilor în fiecare stadiu 
al operațiilor se face de către forțele maritime 
de autoapărare, folosind distrugătoare, subma- 
rine şi avioane de patrulare, de către forțele 
aeriene de autoapărare, utilizând avioanele de 
vânătoare, făcând eforturi pentru a bloca nave- 
le de transport ale inamicului şi prevenind spo- 
rirea trupelor terestre ale inamicului, precum şi 
blocând liniile de sprijin logistic maritime ale 
acestuia. În plus, pentru a sprijini aceste ope- 
raţii, forțele terestre, maritime şi aeriene de 
autoapărare vor executa apărarea aeriană şi 
vor asigura informaţiile necesare, precum şi 
transporturi de trupe şi aprovizionare. 


Operatiile pentru asigurarea securităţii 
traficului maritim 


Traficul maritim este indispensabil pentru 
Japonia şi operaţiile pentru asigurarea securi- 
tăţii traficului maritim sunt importante nu numai 
pentru susținerea capacităţii de luptă a ţării şi 
pentru asigurarea capacităţii forțelor SUA de a 
veni în sprijinul forțelor de autoapărare, dar şi 
pentru menţinerea zonelor fundamentale de 


supravieţuire ale Japoniei. Forțele maritime de 
autoapărare vor executa o combinaţie de dife- 
rite operaţii, incluzând operaţiile antinavă de 
suprafaţă,  antisubmarin, apărarea aeriană 
(locală) şi războiul împotriva minelor, în apele 
de câteva mile în jurul Japoniei (sau în ape la 
aproximativ 1000 mile marine în cazul că este 
stabilită o linie maritimă) şi patrulând în unele 
zone, vor escorta nave şi vor apăra porturile şi 
direcţiile maritime ale Japoniei. Pentru asigura- 
rea securității traficului maritim, în apele din 
jurul ţării se vor desfăşura operaţii similare ce- 
lor de apărare a apelor înconjurătoare. În situa- 
ţia că se stabileşte o linie maritimă, operaţiile 
se vor desfăşura pentru patrularea permanentă 
a liniei, detectarea şi luarea contramăsurilor 
împotriva pătrunderii navelor şi submarinelor 
inamicului cât mai devreme posibil şi escorta- 
rea navelor japoneze, la nevoie. Pentru sigu- 
ranta navelor japoneze, vor fi utilizate distrugă- 
toarele, sprijinite la nevoie de apărarea aeriană 
în limita distanţei posibile a avioanelor de vâ- 
nătoare. 


Eforturile de protecţie a civililor în 
situația de atac armat şi alte situații 


În caz de atac armat asupra Japoniei, 
este crucială protecţia vieților, organizațiilor şi 
proprietăţilor oamenilor, precum şi luarea mă- 
surilor de limitare a efectelor atacului asupra 
societăţii şi economiei. În acest scop, Legea 
privind măsurile de protecţie a populaţiei civile 
în situaţii de atac armat, din iunie 2004, asigu- 
ră măsurile ce trebuie luate de guvernul natio- 
nal şi guvernele locale pentru protecţia civililor 
în astfel de situaţii. Măsurile de protecţie a civi- 
lilor în caz de atac armat şi situaţii anticipate 
(măsuri de protecţie civilă) trebuie să răspundă 
unor astfel de situaţii şi să se asigure minimi- 
zarea efectelor asupra societății şi economiei. 
Pentru îndeplinirea Planului de răspuns de ba- 
ză, conform Legii pentru răspuns la situaţii de 
atac armat şi Directivei de bază pentru protec- 
tia oamenilor, guvernul trebuie să mobilizeze 
toate organismele şi funcțiunile sale pentru a 
face orice efort posibil în implementarea măsu- 
rilor de protecţie a populaţiei civile şi să sprijine 
măsurile de protecţie civilă implementate de 
guvernele locale şi instituţiile publice destinate, 
pentru ca populaţia să facă faţă corespunzător 
acestei situații. În plus, guvernele locale, în 
baza politicii guvernului, trebuie să implemen- 
teze măsurile de protecție civilă proprii şi să 

faciliteze complet măsurile de protecţie civilă 
ale instituţiilor publice locale destinate, aflate în 
subordinea lor. 

Rolul forțelor de autoapărare în protecţia 
civilă, în caz de atac armat, este important 
pentru forțele de autoapărare care sunt impli- 
cate în respingerea acestui atac, pentru a limi- 
ta pagubele provocate civililor. În acest scop, 
forțele de autoapărare implementează măsuri 
de protecţie a civililor ca dirijarea rezidenţilor 
evacuați, ajutarea rezidenţilor evacuaţi, răs- 
punsul la dezastrele atacului armat şi reface- 
rea de urgenţă, pe cât posibil fără interferenţă 
asupra obligaţiilor de respingere a atacului ar- 
mat. Intervenția pentru protecţie civilă a forțelor 
de autoapărare se face în baza amendării Legii 
Forțelor Armate de Autoapărare, aşa că aces- 
tea pot implementa măsuri de protecţie civilă în 
situaţia că un atac armat este anticipat şi au o 
nouă categorie de operaţii - de protecţie civilă. 
Dacă s-a ordonat o operaţie defensivă în situ- 
aţia unui atac armat ori o operaţie de securitate 
internă ca măsură de a contracara o situaţie de 
urgenţă, măsurile de protecţie civilă sau cele 
de răspuns la o situaţie de urgenţă vor fi imple- 
mentate ca parte a operaţiei defensive ori de 
securitate internă, fără a ordona o operaţie de 
protecţie civilă. Cererea de intervenție este tri- 
misă ministrului de stat pentru apărare de către 
guvernul de prefectură sau de şeful forței de 
lovire, pentru dislocarea de unităţi în scop de 
protecţie civilă, cu aprobarea primului ministru. 
Autoritatea personalului forțelor de autoapăra- 
re implicat în intervenţii de protecţie civilă este 
similară celei a poliţiştilor, dacă la faţa locului 
nu este prezent un poliţist, în privința măsurilor 
de evacuare, prevenire şi restricţie a crimelor, 
accesului şi folosirii armelor, în baza Legii pri- 
vind executarea atribuţiilor ofiţerilor de poliţie. 
De asemenea, acest personal are autoritatea, 
în situaţia că primarul nu este la faţa locului, să 
dea instrucțiuni de evacuare, contribuţie publi- 
că specifică situațiilor de urgenţă, să stabileas- 
că zonele periculoase şi să ceară rezidenţilor 
locali să coopereze, în baza Legii protecției 
cetățenilor. Pentru intervenţia de protecţie civi- 
lă, pot fi organizate temporar unităţi speciale, 
în funcţie de nevoi, iar personalul din rezerva 
forțelor de autoapărare poate fi chemat. Preve- 
deri similare pot fi stipulate pentru măsuri de 
răspuns în situaţii de urgenţă. 

Măsuri şi politici ale Agenţiei de Apă- 

rare şi Forțelor de Autoapărare pentru pro- 
tectia oamenilor.  Orientări generale 
pentru protectia oamenilor 

Pe baza Legii privind protecţia civilă, gu- 
vernul a formulat Orientările generale pentru 
protecția oamenilor, în concordanţă cu patru 
tipuri de situaţii de atac armat: invazie prin de- 
barcare; atacuri ale guerilelor şi ale forțelor 
pentru operații speciale; atac cu rachete balisti- 
ce; invazie aeriană. Ca urmare, pentru măsuri- 
le de răspuns sunt anticipate patru situații: ata- 
curi la facilităţi în care sunt substanţe pericu- 
loase (obiective de putere nucleară, complexe 
petroliere); atacuri la facilităţi unde se află mulți 
oameni şi sistemele de transport în masă 
(staţiile terminale ori trenurile); atacuri cu 
substanţe capabile să nimicească mulți oameni 
(antrax ori arin); atacuri executate cu folosirea 
mijloacelor de transport ca mijloc de distrugere 
(sinucideri prin bombardare cu avionul, rachete 
balistice în zbor). 
Planul de protecţie civilă al Agenţiei de Apăra- 
re şi Agenţiei de Administrare a Facilităţilor de 
Apărare este formulat în baza Legii privind 
protecţia civilă şi Orientărilor generale. Forţele 
de autoapărare trebuie să implementeze cât 
de mult posibil măsurile de protecţie civilă ca 
evacuarea, salvarea rezidenţilor şi răspunsuri- 
le la dezastrele provocate de atac armat, fără 
interferență asupra principalelor lor obligaţii de 
a respinge la capacitate completă, atacurile 
armate. Sistemele de implementare sunt: sis- 
temul de coordonare intra-agenții şi postura de 
chemare în situaţii de urgenţă a personalului; 
în situaţii de atac armat şi situaţii anticipate, 
ministrul de stat pentru apărare trebuie să dea 
instrucțiuni pentru răspunsul necesar, cu avizul 
comitetului de apărare, care se ţine la nevoie. 
În acest scop, sistemul de asistare a ministru- 
lui apărării trebuie să fie permanent, prin com- 
pletarea cu personal. În plus, trebuie stabilită 
starea de pregătire a unităţilor în anticiparea 
implementării măsurilor de protecţie a oameni- 
lor (întărirea serviciilor de personal, inspecția 
şi întreţinerea echipamentelor şi materialelor). 


Conţinutul măsurilor de protecţie a oa- 
menilor executate de forțele de autoapărare se 
referă la: 


e Evacuarea rezidenților — forțele de autoa- 
părare, în coordonare cu organizaţiile cu 
responsabilităţi, implementează orientările 

şi transportul rezidenţilor evacuaţi şi a co- 
lecţiilor, precum şi acţionează pentru asigu- 
rarea informaţiilor necesare. În plus, când 
sunt solicitate de şeful guvernului local 
pentru trecerea prin bazele forțelor de au- 
toapărare în scop de evacuare a rezidenti- 
lor, acestea trebuie să facă prompt ajustări- 
le necesare şi să adopte procedurile pentru 
acest rezultat. 

e Ajutarea rezidenţilor evacuaţi — forțele de 
autoapărare implementează măsurile de 
salvare a vieților (căutare — salvare, acor- 
darea primului ajutor şi altele), de asistenţă 
medicală (transportul răniților) ca răspuns 
la cererile din partea directorul forțelor de 
lovire şi a altora şi, ca atare, măsuri de 
sprijin al vieţii (pregătirea hranei calde, 
aprovizionarea cu apă şi transportul pentru 
aprovizionarea cu materiale). În plus, aces- 
tea dau permisiunea pentru folosirea facili- 
tăților Agenţiei de Apărare în scop de aju- 
tor. 

e Răspunsul la dezastre în caz de atac armat 
— forțele de autoapărare urmăresc distru- 
gerile (sprijină monitorizarea), salvarea de 
vieți (căutare — salvare, acordarea primului 
ajutor), prevenirea amplificării pierderilor 
(sprijină evacuarea oamenilor fără adăpost, 
stingerea incendiilor), mutarea substanţelor 
periculoase cauzate de atacul cu arme 
NBC. În plus, acestea implementează mă- 
suri de sprijin pentru securizarea facilităţilor 
legate de viaţă (instrucţiuni şi aviz, disloca- 
rea de personal). 

e Refacerea în situaţii de urgență — forțele de 
autoapărare sunt angajate în refacerea fa- 
cilităţilor şi echipamentului asupra cărora 
Agenţia de Apărare poartă jurisdicție şi, la 
cererea guvernatorului prefecturii, asigură 
asistență pentru mutarea dărâmăturilor pe- 
riculoase şi repararea de urgenţă a drumu- 
rilor şi autostrăzilor. 


Participarea Agenţiei de Apărare / Forțe- 
lor Armate de Autoapărare la activități de pre- 
gătire pentru protecția civilă este reglementată 
odată cu legiferarea implicării în activităţi de 
urgenţe, fundamentul legal pentru măsurile 
necesare de respingere şi finalizare a atacuri- 
lor armate, precum şi pentru implementarea 
măsurilor de protecţie a oamenilor. Planul de 
protecţie civilă formulat este bazat pe Legea 
privind protecţia civilă, fiind definite răspunsuri- 


le pe care Agenţia de Apărare / Forţele Armate 
de Autoapărare trebuie să le dea în diferite si- 
tuaţii. Sunt importante şi procedurile de coor- 
donare convenite. În acest scop, s-au desfăşu- 
rat exerciții de răspuns la situaţii de urgenţă, 
organizate de Oficiul Cabinetului, de diferite 
prefecturi împreună cu alte ministere şi agenții, 
concentrate pe procedurile de stabilire a co- 
mandamentelor locale ale forțelor de lovire şi 
desfăşurarea diferitelor întâlniri, orientând eva- 
cuarea rezidenţilor, acordarea de ajutor rezi- 
dențţilor evacuaţi, stabilirea zonelor de pericol 
şi întărirea securităţii. Coordonarea cu guver- 
nele locale din timp de pace va fi mai strânsă 
şi se vor lua măsuri pentru eficienţa protecţiei 
civile, Agenţia de Apărare / Forţele Armate de 
Autoapărare vor reforma Departamentul gene- 
ralului comandant al armatei din cadrul forțelor 
terestre de autoapărare, pentru a stabili o di- 
recție de legătură provincială şi coordonare. 
Mai mult, postul de coordonator pentru protec- 
ţia civilă şi ajutor la dezastre este nou creat în 
cadrul oficiilor de legătură provinciale ale forțe- 
lor de autoapărare, iar denumirea lui va fi 
schimbată în Comandamentul de Cooperare 
Provincial. 


X 


Concluzionând în finalul prezentării 
succinte a continutului CARTEI ALBE A 
APĂRĂRII JAPONIEI, se cuvine să sublini- 
em acuratețea demersului oficial japonez, 
grija deosebită pentru asigurarea cadrului 
legislativ corespunzător în cele mai detalia- 
te situaţii, profesionalismul factorilor de 
decizie şi al specialiştilor din domeniul apă- 
rării în proiectarea viitorului Forţelor Arma- 
te de Apărare ale Japoniei, a cadrului orga- 
nizatoric şi tehnologic în care este posibil 
să acţioneze aceste forțe pentru îndeplini- 
rea misiunilor de apărare a ţării şi de sprijin 
al păcii şi stabilităţii în regiune şi în lume. 
La fel de clară este prezentată şi colabora- 
rea cu Statele Unite ale Americii şi cu forte- 
le armate americane, pentru completarea 
deficitului de securitate al Japoniei. 


Nu în ultimul rând, se cuvine să subli- 
niem preocuparea pentru rezolvarea proble- 
melor de protecţie civilă, a oamenilor, orga- 
nizațiilor şi proprietăţii acestora, precum şi 
responsabilitățile ce revin Forțelor Armate 
de Autoapărare în domeniul protecţiei civi- 
le. În acest cadru, remarcăm şi eforturile 

sociale, economice şi financiare planificate 
pentru realizarea obiectivelor ce rezultă din 
transformarea organismului militar pentru 
ca acesta să corespundă provocărilor şi 
amenințărilor actuale şi de perspectivă. 


Dr. Octavian DUMITRESCU 


NOUL SISTEM OPERAŢIONAL AL JAPONIEI Anexa Nr.1 


Directorul general al 


Directorul Co- 
mandamentului 


Comandamentul 
de Informaţii 
(Departamentul 


Şetul Statului Major 


Statul Major Întrunit 


Comandan- Generalul Comandan- Forţa 
tul Flotei de comandant tul Apărării combinată 
Autoa- al Forţelor Aeriene 

Anexa Nr.2 
Fluxul răspunsului la rachetele balistice 


Directorul general determină că rachetele balistice Directorul general nu determină că 
pot zbura spre Japonia rachetele balistice pot zbura spre Ja- 
ponia 
Sporesc activităţile de alarmare şi su- 
praveghere 


Dacă este recunoscut un Dacă nu este recunoscut Directorul general emite un ordin în 

atac (manifestarea imi- un atac baza Secţiunii 2.3 a Articolului 82 din 

nen- ei unui atac, lan- Legea Forţelor Armate de Autoa- 

sarea iminentă a rachete- părare, conform procedurilor privind 

răspunsul la situaţiile de urgenţă pre- 

ate de directorul general şi aprobate 
e primul ministru 


Recunoaşterea situației Directorul general emite 
de atac armat şi emiterea un ordin în baza Secţi- 
ordinului pentru opera- unii 2.1 a Articolului 82 
ţia defensivă din Legea Forţelor Ar- A 
i mate de Autoapărare cu Când un semn 
aprobarea primului min- de lansare a 
istru rachetelor bal- 
istice este re- Desfăşurarea 
cunoscut activităților de 


y; : F larmare şi 
Stabilirea nivelului de Stabilirea nivelului de pei vea it 


regătire pentru răspuns. pregătire pentru răspuns. otrivit 
Vase Aegis / Patriot PC- Vase Aegis / Patriot PC- Ei tuatiei 


Rachetele balistice Rachetele balistice Situaţia se schimbă neaşteptat şi 
zboară spre Japonia zboară spre Japonia rachetele balistice zboară spre Ja- 
ponia 


Unităţile Forțelor Armate de Unităţile Forţelor Armate de Unităţile Forţelor Armate de Autoa- 
Autoapărare răspund în Autoapărare răspund părare răspund potrivit procedurilor d 
limita cadrului operaţiilor potrivit ordinului directoru- răspuns la situaţii de urgență şi ordinu- 
defensive i lui general lui directorului general 


Articolul 76 din Legea For- Răspuns la rachetele balistice cu măsuri distructive 


telor Armate de Autoa- (Secţiunea 2 a Articolului 82) 
părare 

Anexa nr. 3 


Mecanismul operaţiilor de protecţie civilă 


Şetul forţei de lovire (situaţii de 
Guvernatori de prefectură atac armat, şeful forţei de 

lovire, şeful forţei de lovire pen- 

tru situaţii de răspuns la ur- 


genţe) 


(1) Întrebare pentr 


arc (c) Raport (când comuni-carea 


(1) cerere de 


interventie intervenţie este stabilită de un guvernator 
Guvernatorul mu- b)Comunicare Ministrul de stat pen- Primul ministru 
nicipal polea nu tru apărare 


oate fi formu- 
ată o cerere 
de 
intervenție) 


(3) Aprobare 


(4) Emiterea unei comenzi pentru operația de protecție 


(Operatorul zonal) 


A. Cerere pentru dirijare 
la evacuare 


Comandanții se conformă 

art. 8.2 al Ordonanţei de 
promulgare a Legii de protec- 7 
ție civilă Guvernatorul de f 


prefectură l A'-4 


ntrebare 
pentru 
cerere 


(A'-2) Cerere de dirijare la evacuare (inclusiv cazurile în 
care un guvernator municipal nu poate formula cererea 


1) Cazuri când nu s-a formulat o cerere din partea guvernatorului de prefectură 

Anexa nr. 4 


Mecanismul pentru protecţia civililor în situații de atac armat 


Asigurarea E Procurarea de infor- Răspunsuri la contaminarea cu materi- 

avertizării : maţii ale radioactive (NBC) _ 
; Instrucţiuni pentru Prevenirea distrugerilor la reac- Răspun 
: măsuri de evacuare toarele nucleare -suri la 
: Acordarea de instructi- Prevenirea distrugerilor cu materi- dezas- 
: uni şi sprijin © ale periculoase ae 


Răspunsuri la deşeuri infecțioase 
Stabilirea prețului necesităților 
zilnice Altele 


pro- 
voca-te 


Măsuri de urgență 
(instrucțiuni de 
evacuare) 
Determinarea 
zonelor periculoase 
Asigurarea securi- 
tății facilităților de 
trai 


Darea instrucți- Emiterea notificării 
unilor către ; pentru situații de 
disidenți pentru : urgență 

evacuare i Instrucţiuni pentru 
Ajutor (asigu- ; prevenirea pagube- 
rarea facilită- : lor pe timpul focu- 
ților, hrană, : lui cauzat de atacul 
servicii medi- į armat 

cale etc.) : 


Măsuri de urgență 
REN : : (instrucțiuni de evacuare etc.) 
Dirijarea : : Determinarea zonelor pericu- 
rezidenţilor  ; ; loase 

Stingerea incendiilor 
Distribuirea vestelor 


Difuzarea pe media de avertizări etc. 
Acordarea sprijinului de către Crucea Roşie 

japoneză 

Transportul rezidenţilor evacuați şi ajutor de 
urgență cu bunuri şi materiale, de către com- 
paniile de transport 


Aprovizionarea stabilă cu 
electricitate şi gaz de către 


Activităţi de stingere a incendiilor, 
transport al oamenilor răniți, ajuto- 


Dirijare şi ajutor pentru reziden- 
tii evacuați Cooperare 


Participare la exerciţii de rul victimelor, siguranța sanitară 

LUMEA VĂZUTĂ DE LA MOSCOVA 
(continuare din Nr.18) 


4. Evoluţii ale pieței globale de ener- 
gie (2007-2017) 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 
deraţiei Ruse, ele fiind, aproape în exclusivitate fa- 


vorabile Rusiei şi aduc previziuni negative, uneori 
proaste, țărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 


Piaţa globală de energie va trece 
prin schimbări majore, din care unele pot ajun- 
ge în fază finală până în 2017, se afirmă într- 
un studiu intitulat „Lumea din jurul Rusiei: 
2017. Prognoză pe termen mediu” realizat de 
un grup de experţi ruşi, condus de politologul 
Serghei Karaganov, preşedintele Consiliului 
pentru Politică Externă si Apărare, o structură 
consultativă de pe lângă preşedinţia rusă. 

Percepția analiştilor ruşi este că sunt 
tot mai evidente semnalele conform cărora tra- 
diționalul cod al relaţiilor dintre producătorii de 
energie şi consumatori, stabilit în secolul tre- 
cut, va deveni curând istorie. Mecanismele de 
reglementare a pieței globale de energie nu 
mai funcţionează, iar competiţia între consu- 
matori, alimentată de apariţia unor noi puteri, 
se intensifică. Rezervele de petrol din apropie- 
rea statelor dezvoltate sunt aproape de epuiza- 
re, motiv pentru care se fac investiţii majore în 
zone bogate în petrol din Africa de Vest, Asia 

Centrală, regiunea Caspică şi Rusia, ceea ce 

va duce la o nouă realitate energetică. În ac- 

cepțiunea analiştilor ruşi, principalii actori ener- 
getici ai lumii sunt: 

e Statele Unite — cel mai mare consumator 
(24,6%), importă peste 50% din necesarul 
de consum; SUA ocupă primul loc şi la im- 
porturile de gaz natural (16% din importul 
global); 

e Orientul Mijlociu — deţine 61% din rezervele 
globale de petrol şi 40,1% din cele de gaz 
natural, ceea ce îi conferă poziţia de factor 
regional crucial în strategiile energetice ale 
celor mai mari consumatori; 

cei mai producători de petrol din Orientul 
Mijlociu sunt Arabia Saudită (22% din re- 
zervele mondiale cunoscute de petrol, 
13,5% din producţia globală), Iran (14,9% 
din rezervele cunoscute de gaz natural şi 
11,5% din cele de petrol), Irak (9,6% din 
rezervele de petrol) şi Qatar (14,3% din 
rezervele cunoscute de gaz natural); 
Rusia deţine 26,6% din rezervele globale 
de gaz natural, 6,2%-13% din rezervele de 
petrol şi circa 20% din rezervele cunoscute 
de cărbune. Este cel mai mare furnizor de 
gaze naturale prin conducte şi, alături de 
Arabia Saudită, ocupă primul loc în expor- 
tul de petrol. Peste 90% din exporturile de 
energie ale Rusiei merg către ţările europe- 
ne; 
China, cu un consum de 8,55% din consu- 
mul global, dar într-un ritm continuu şi ac- 
celerat de creştere; 
Uniunea Europeană, un actor care deţine 
rezerve nesemnificative de petrol şi gaz, 
majoritatea în Norvegia şi Marea Britanie. 
Principala problemă a UE constă în depen- 
denţa în creştere de importurile de energie; 
până în 2030, importurile de petrol vor 
creşte de la 76% la 90%, importurile de 
gaze de la 40% la 70%, iar importurile de 
cărbune de la 50% la 70%. 

Situaţia actuală pe piața globală de 

energie este caracterizată de următorii 

factori: 

e petrolul este o sursă globală de 
energie, gazul natural este o 
sursă, în principal, regională, 
iar cărbunele o sursă locală; 

e în timp ce consumul de hidro- 
carburi este în creştere rapidă, 
nu se întrevede nicio sursă al- 
ternativă de energie pentru vii- 
torul apropiat care să aibă întâ- 
ietate; 

e o creştere rapidă a nevoilor de 
resurse energetice pe pieţele 
asiatice în plin avânt; 

e lărgirea diferenţelor dintre volu- 
mul consumului de hidrocarburi 
(în creştere) şi productia în tări- 
le dezvoltate (în declin); 

e oportunitățile limitate de dezvol- 
tare a producției vor duce la 

creşterea riscurilor de destabili- 
zare; 

e economia globală se confruntă 
cu o criză de petrol şi gaze na- 
turale; 

e criza (temporară) a facilităţilor 
de rafinare şi transport a petro- 
lului, alături de lipsa altor capa- 
cităţi de producţie; 

e marii consumatori industriali 
arată un evident interes în sur- 
se alternative de energie; 

e importanta în creştere a proiec- 
telor privind producția și 
transportul de gaz natural liche- 
fiat; 

e interesul în energia nucleară 
este revitalizat în unele tări; 

e riscurile politice sunt în creştere 
în regiunile bogate în hidrocar- 
buri. 

Contradicții şi cauzele accentuării 

lor 

Analiştii ruşi apreciază că situația ener- 
getică globală este marcată de adâncirea con- 
tradicțiilor care se vor manifesta pe toată pe- 
rioada analizei. Principala cauză a tensiunilor 
geopolitice constă în potențialul conflictual ine- 
rent asociat distribuției de resurse petroliere. În 
timp ce marii consumatori de petrol sunt tările 
foarte dezvoltate sau cele în curs de a deveni 
mari puteri industriale, majoritatea rezervelor 
globale de hidrocarburi este concentrată într- 
un număr relativ mic de ţări în curs de dezvol- 
tare sau cu economii în tranziție. Această con- 
tradicție este factorul principal care determină 
comportamentul marilor actori de pe piața 
energetică. Mari consumatori, ca SUA, UE şi 
China îşi concentrează resursele politice şi 
economice pe extinderea aceleiaşi pieţe, ceea 
ce conduce la apariţia concurenţei între ei. 
Cum majoritatea ţărilor bogate în resurse sunt 
instabile politic ne putem aştepta la diverse 
evoluţii pe piața energetică mondială, ceea ce 
deschide unele oportunităţi pentru expansiu- 
nea Rusiei. 

Principalele resurse de hidrocarburi sunt 
controlate de companii de stat. În acelaşi timp, 
capacităţile de procesare, logistică şi transport, 
ca şi distribuţia hidrocarburilor sunt sub contro- 
lul corporațiilor multinaționale, ceea ce influen- 
țează semnificativ şi face diferenţa în compor- 
tamentul jucătorilor pe piaţă. În timp ce 


multinaţionalele urmăresc să-şi consolideze 
baza de resurse, companiile de stat urmăresc 
să-şi extindă operaţiunile post-extracţie şi să 
obțină segmente din structurile de transport şi 
vânzare. Această contradicție se va accentua 
în următoarea decadă. 

O confruntare geostrategică între China 
şi SUA prinde tot mai mult contur şi, în 2030, 
China va importa aceeaşi cantitate de petrol ca 
SUA. Liderii de la Beijing sunt însă conştienţi 
că dezvoltarea economică va fi imposibilă fără 
securizarea unor surse de energie pe care să 
poată conta. lar acesta este motivul pentru ca- 
re securitatea energiei, alături de procesul de 
căutare de noi pieţe, va deveni o problemă de 
supraviețuire pentru unul dintre liderii econo- 
mici mondiali. De partea lor, SUA nu sunt inte- 
resate în consolidarea poziției Chinei pe piaţa 
de hidrocarburi şi este dispusă să întrebuinţe- 
ze pârghii politice şi economice pentru a ţine 
companiile chineze de gaze şi petrol departe 
de aceste pieţe. 

Principalele direcții de dezvoltare pâ- 
nă în 2017 

În general, tendințele principale actuale 
din sfera energetică globală vor continua şi în 
următoarea decadă. Contribuţia resurselor 
energetice fosile (petrol, gaz natural şi cărbu- 
ne) la consumul total va rămâne la nivelul ani- 
lor 2003-2005, respectiv circa 90%, iar petrolul 
va continua să fie cea mai importantă sursă de 
energie în lume (interesul în petrol ar putea 
consemna un declin după anul 2030). Consu- 
mul de petrol va reprezenta circa 40% din con- 
sumul de resurse energetice, consumul de gaz 
natural va fi 28%, cărbune 20%, în timp ce 
energia nucleară va reprezenta 5%, iar sursele 
regenerabile de energie 7%. Pe termen lung, 
până în 2067, structura balanței energetice 
mondiale poate evolua în conformitate cu două 
scenarii principale. Primul scenariu are în ve- 
dere o schimbare graduală de la petrol la gaz 
natural, în aceeaşi manieră în care petrolul a 
înlocuit cărbunele. O următoare schimbare va 
aduce în prim plan sursele regenerabile de 
energie şi, probabil, energia nucleară. Oricum, 
petrolul va rămâne cea mai importantă sursă 
de energie până în 2050. A/ doilea scenariu 
prevede înlocuirea motoarelor cu benzină şi 
motorină cu motoare cu hidrogen, ceea ce ar 
însemna şi o scădere a producţiei de petrol; 
scenariul este însă puţin probabil. Pe fondul 
declinului gradual al cererii enorme de energie 


184 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


din partea economiei globale, creşterea produ- 
sului intern brut şi consumul de energie vor 
continua să fie dependente. Către sfârşitul pe- 
rioadei de analiză, economiile vor începe să se 
adapteze la folosirea surselor energetice alter- 
native şi regenerabile, iar contribuţia energiei 
la produsul intern brut al puterilor occidentale 
se va reduce. În decada următoare, consumul 
de energie va creşte cel mai rapid în perioada 
2006-2012, în medie cu 1,6-2,0% pe an, după 
care creşterea va încetini. Cea mai mare creş- 
tere a consumului de energie se va înregistra 
în regiunea Asia-Pacific, iar încercările Chinei 
şi Indiei de a-şi rezolva problemele de securita- 
te energetică cu resurse interne vor eşua. Con- 
sumul de petrol, gaze naturale şi cărbune va fi 
mai mare în ţările în curs de dezvoltare decât 
în țările industrializate. Exporturile de gaze na- 
turale vor creşte pe măsură ce vor fi implemen- 
tate noi proiecte extractive, inclusiv în Rusia 
(Peninsula Yamal, estul Siberiei, Orientul Înde- 
părtat, platforma Mării Kara), lran, Qatar, 
Arabia Saudită, Emiratele Arabe Unite, Kuweit, 
Algeria, Libia, Azerbaidjan, Kazahstan, 
Turkmenistan. Datorită unei scăderi previzibile 
a producţiei de petrol, statele industrializate vor 
creşte substanţial importurile de petrol, mai 
ales din ţările instabile politic şi economic din 
Golful Persic. În general, acest scenariu va 
face ca diversificarea surselor de petrol să de- 
vină o problemă stresantă, astfel că Rusia şi 
fostele republici sovietice vor deveni mai inte- 
resante pentru consumatorii de petrol. 

Pe viitor, pieţele de energie vor fi afec- 
tate de atacurile teroriste împotriva elementelor 
de infrastructură petrolieră, cel mai probabil în 
Irak, Iran, Arabia Saudită, America Latină şi 
Africa, cu efecte vizibile în aprovizionarea cu 
petrol. Creşterea consumului de hidrocarburi 
va duce la creşterea substanţială a riscurilor 
politice şi chiar la noi conflicte regionale. Nu 
sunt însă previzibile crize petroliere pentru ur- 
mătoarea decadă. 

China va încerca să-şi consolideze in- 
fluenţa şi prezenţa economică în Orientul Mijlo- 
ciu, Africa, America Latină şi Asia Centrală, 
continuând să rămână principalul concurent al 
SUA în domeniul expansiunii geografice. Nu 
poate fi exclusă formarea, de către China, a 
unei alianțe temporare cu India şi, posibil, Ru- 
sia cu scopul extinderii prezenţei în sistemul 
energetic global. 

În regiunea Caspică, producţia de pe- 
trol va continua să crească în ritm constant. 
Până în 2015, lider regional va fi Azerbaidjan, 
cu câmpurile petroliere Azeri-Chirag-Gyunesthli 
şi rezervele de gaz natural de la Shah-Deniz. 
În domeniul gazelor, principalii furnizori vor ră- 
mâne Turkmenistan şi Kazahstan, în timp ce 
producţia azeră se va reduce. Alinierea geopo- 
litică din regiunea Caspică evoluează, în gene- 
ral, în favoarea Occidentului. Oleoductului 
Baku-Tbilisi-Ceyhan şi gazoductului Baku- 
Tbilisi-Erzurum li se vor adăuga până în 2015 
gazoductul NABUCCO, prin care gazul din 
Iran, Kazahstan şi Turkmenistan va fi transpor- 
tat în Europa prin Turcia. În context, SUA şi UE 
vor intensifica presiunile asupra 
Turkmenistanului pentru a-şi orienta fluxul de 
gaze pe acest traseu. Alte gazoducte vor 
transporta gazele din Kazahstan şi 
Turkmenistan către China. Influența Rusiei în 
regiunea Caspică este de aşteptat să scadă, în 
cel mai bun caz să rămână la actualul nivel, 
respectiv ca ţară de tranzit a unei cote relativ 
reduse de petrol caspic prin intermediul CPC 
(Caspian Pipeline Project). 

Zona extinsă a Orientului Mijlociu va 
rămâne sub controlul strategic al Statelor Uni- 
te, dar majoritatea ţărilor din regiune va conti- 
nua manevrele politice între principalii consu- 
matori: SUA şi China. În acelaşi timp, marii 
consumatori (SUA, China, UE şi Japonia) se 
vor orienta către reducerea dependenței de 
petrolul din Orientul Mijlociu. Conform unui po- 
sibil scenariu, în decada următoare Statele 
Unite ar putea încerca să preia controlul asu- 
pra regiunilor strategice importante de petrol şi 
gaze cu costuri financiare şi politice minime. În 
ce priveşte Irakul, înseamnă spargerea contro- 
lată a ţării în trei părți, în care nordul bogat în 
petrol trece, conform speranțelor americane, 
sub controlul unei administrații americano- 
kurde, după care se va realiza sistemul de 
transport Kirkuk-Ceyhan. În privința Iranului, 
este posibil ca SUA să încheie acorduri sepa- 
rate şi să obţină şi unele concesii în schimbul 
unor proiecte energetice pe termen lung. 

Pe termen lung, regiunea extinsă a Ori- 
entului Mijlociu va rămâne pentru SUA o sursă 
de rezervă de hidrocarburi. Concomitent, încă 
din următoarea decadă, SUA vor insista pe 
dezvoltarea de programe petroliere în America 
Latină, Canada, Africa şi regiunea Caspică. 

Rolul Iranului pe plan internaţional, atât 
pe plan politic cât şi energetic, va continua să 
crească, Teheranul urmărind extinderea bazei 
pentru exporturile energetice. Strategia regio- 
nală a Iranului în domeniul gazelor naturale are 
trei direcţii: vest — Turcia şi Europa; nord — 
Transcaucazia şi Asia Centrală; est — Pakistan, 
India, China, sud-estul Asiei. Vectorul vestic al 
acestei strategii traversează şi zona cu cele 
mai mari riscuri politice. Oricum, rezervele ira- 
niene constituie cheia independenţei Uniunii 
Europene faţă de Rusia, motiv pentru care 
SUA sunt interesate în rezolvarea problemei 
iraniene cât mai repede posibil, astfel încât să 
folosească potenţialul energetic iranian în re- 
glementarea propriilor probleme geopolitice. 

În decada următoare, economiile dez- 
voltate vor acorda o mare prioritate surselor 
alternative şi regenerabile de energie, care in- 
clud energia eoliană, hidroelectrică, etanolul şi 
biocombustibilul. Investiţiile în aceste surse noi 
vor veni, în principal, din SUA, Japonia şi Chi- 
na, precum şi de la marile companii specializa- 
te ca BP, ExxonMobil, Royal Dutch/Shell. To- 
tuşi, nu se aşteaptă ca sursele alternative de 
energie să satisfacă nevoile energetice ale lu- 
mii. Pentru ca sursele regenerabile de energie 
să satisfacă jumătate din creşterea preconizată 
a cererii de energie, producţia lor trebuie să 
crească de 63 ori. 

Riscul unei scăderi majore a prețului 
energiei pe termen mediu este foarte mare, 
consideră analiştii ruşi, factorii care ar contribui 
la o astfel de evoluţie fiind oferta foarte mare 
de petrol şi gaze naturale, scăderea interesului 
în țările dezvoltate pentru combustibilii fosili şi 
construcţia de noi capacităţi energetice în regi- 
unea Caspică, Africa, precum şi politica marilor 
consumatori, în primul rând SUA, de creştere 
continuă a nivelului dobânzilor. Pe termen pre- 
vizibil, Iranul va juca un rol important în privinţa 
prețului pe piaţa hidrocarburilor. Evenimentele 
în şi în jurul Iranului ar putea evolua conform 
unuia dintre următoarele trei scenarii: 

e scenariul 1 (cel mai probabil) — confrunta- 
rea dintre Washington şi Teheran va conti- 
nua, dar nu va duce la un conflict armat. În 
acest caz, piața mondială a energiei va 
consemna o tendinţă de scădere a prețului 
până la 40-50 dolari/baril, cu fluctuații în 
gama 5-10 dolari; 

e scenariul 2 — realizarea unor înţelegeri şi 
soluționarea conflictului prin mijloace paş- 


nice, ceea ce va duce la o scădere majoră 
a preţului chiar într-un an. Şansele unui 
astfel de scenariu sunt foarte mici; 

e scenariul 3 — un conflict armat. În acest 
caz, prețul petrolului va trece de 100 dolari/ 
baril. Dacă războiul va fi de durată, prețul 
poate ajunge la 130-150 dolari /baril, ceea 
ce va forța SUA să exercite presiuni asupra 
OPEC pentru creşterea producţiei. Dacă 
războiul va urma „modelul irakian”, piaţa se 
va autoregla gradual şi se va stabiliza până 
în 2015-2017. 

Perspectivele energetice ale Rusiei 

Potenţialul rusesc pe piața energetică mon- 
dială este dat de cele peste 3.000 depozite de 
hidrocarburi descoperite şi prospectate. Peste 

50% din producția de petrol şi peste 90% din 

cea de gaz natural sunt concentrate în Urali şi 

Siberia Occidentală. Marea problemă a acestor 

depozite constă în rata ridicată de epuizare, 

astfel că este necesar să se dezvolte zone al- 
ternative de producţie. Conform estimărilor ofi- 
ciale, în 2015, Rusia va produce 530 milioane 

tone metrice petrol din care va exporta 310 

milioane tone metrice. Noi zone petroliere vor fi 

dezvoltate în Siberia Orientală şi lakuţia, pe 
platoul Sahalin, în Marea Barents şi Marea 

Caspică, precum şi în provincia Timano- 

Pechora. Până în 2015, capacitatea principale- 

lor oleoducte şi terminale maritime pentru ex- 

port va creşte cu 50%. În ce priveşte gazul na- 

tural, în 2015, producţia Rusiei va atinge 740 

miliarde metri cubi, iar exportul va fi de 290 

miliarde mc. Noi centre de producţie a gazului 

natural vor fi dezvoltate în Siberia Orientală şi 

Orientul Îndepărtat. Totuşi, în următoarea de- 

cadă Rusia nu va fi în măsură să-şi consolide- 

ze poziția pe piața energetică globală. 
Principalele impedimente în domeniul pro- 
ducției de petrol sunt: 

e situația precară a infrastructurii 
aferente exporturilor; 

e restricțiile politice impuse con- 
strucţiei de oleoducte de către 
firme private şi accesului com- 
paniilor străine pe piața rusă; 

e activitatea redusă investițională 
a companiilor petroliere ruse; 

e reducerea bazei de resurse a 
companiilor petroliere ruse 
(producția a fost mulți ani su- 
perioară potențialului de creşte- 
re a rezervelor). 

În domeniul producţiei de gaz natural, im- 

pedimentele majore sunt: 

e politica Gazpromului, care gă- 
seşte neprofitabilă dezvoltarea 
pieţei interne la nivelul actuale- 
lor prețuri practicate pentru po- 
pulaţia rusă; 

e decalajul dintre creşterea pro- 
ductției de gaz şi consum; 

e necesitatea de a investi resurse 
substanțiale în dezvoltarea de 
noi depozite; 

e tentația de a cumpăra gaze din 
Asia Centrală în dauna investiti- 
ilor în proiecte de productie; 

e politica statului de a interzice 
participarea firmelor străine la 
dezvoltarea celor mai promiţă- 
toare rezerve (Yamal, 
Shtokman) în calitate de opera- 
tori ai proiectelor; 

e condițiile precare ale infrastruc- 
turii existente de export a gaze- 
lor naturale şi monopolul asu- 
pra sectorului rus de gaze natu- 
rale. 

Rata de creştere a producţiei de petrol din 
2000-2004 nu va mai fi posibilă în următoarea 
perioadă. În 2017, Rusia va atinge nivelul de 
producție maxim de 10-11 milioane de barili pe 
zi, nivel care se va stabiliza. Dacă în 2010 Ru- 
sia va reprezenta 15% din piața mondială a 
petrolului, în 2030 va ajunge doar la 10%. 

Deşi conducerea Rusiei întrebuințează cu 
preponderență petrolul, gazul natural şi cărbu- 
nele ca instrumente principale pentru realiza- 
rea şi menţinerea statutului de mare putere 
energetică, preocuparea pentru modernizarea 
tehnologică a infrastructurii de producţie şi 
transport a surselor de energie a rămas mult în 
urmă, astfel că este posibil ca peste 25-50 de 
ani competitivitatea energetică a Rusiei să se 
reducă semnificativ. 

În condiţiile în care Europa va rămâne prin- 
cipala piață de desfacere pentru hidrocarburile 
din Rusia, capacităţile ruseşti pentru transpor- 
tul petrolului spre Europa sunt limitate. Princi- 
palul oleoduct, Drujba, are nevoie de reparații 
majore; Sistemul Baltic de Conducte a ajuns 
deja la capacitate maximă, în timp ce toate ru- 
tele de export din sud trec prin strâmtorile tur- 
ceşti, fără nici o alternativă viabilă pe termen 

previzibil. Capacitatea Strâmtorii Bosfor este 
cea mai vulnerabilă parte a politicii de transport 
a Rusiei, deoarece este de aşteptat ca Turcia 
să continue să mențină restricţiile în strâmtoa- 
re pentru tranzitul tancurilor petroliere străine. 
În cazul blocării strâmtorilor turceşti, Rusia va fi 
obligată să folosească oleoductul Baku-Tbilisi- 
Ceyhan. O alternativă ar fi oleoductul Burgas- 
Alexandropoulos, dar costurile suplimentare 
vor face petrolul rusesc necompetitiv, deoare- 
ce vor depăşi cu mult costurile petrolului 
caspic. 

Rusia se va confrunta cu o competiţie apri- 
gă şi pe piaţa de gaze naturale din Europa şi 
Pacific. Consumatorii europeni se vor concen- 
tra pe diversificarea surselor de energie prin 
creşterea importurilor din nordul Africii, regiu- 
nea Caspică, Asia Centrală şi Orientul Mijlociu. 
Unele oleoducte (BTC, BTE, NABUCCO şi al- 
tele), în funcţiune sau în proiect, au menirea de 
a limita influența Rusiei. De cealaltă parte, Chi- 
na intenţionează să implementeze unele pro- 
iecte cu Turkmenistan şi Kazahstan, care vor 
reduce dependența de hidrocarburile ruseşti. 
Oricum, Rusia îşi va menţine statutul de lider 
energetic regional în Europa, iar Europa va 
rămâne cea mai mare piaţă pentru resursele 
energetice ruse pe termen mediu. Analiştii ruşi 
consideră că este puţin probabil să apară o 
piață europeană independentă de pe care Ru- 
sia să fie exclusă, argumentele lor fiind urmă- 
toarele: - problemele majore cu care se con- 
fruntă Uniunea Europeană şi lipsa de consens 
pe tema căilor de asigurare a securităţii ener- 
getice; - proiectele specifice privind sursele 
alternative de energie sunt abordate, în princi- 
piu, la nivel naţional de către statele europene; 
- situația militar-politică explozivă din Orientul 
Mijlociu creează o serie de riscuri politice şi 
militare, care împiedică implementarea planuri- 
lor vest-europenilor de a construi noi coridoare 
de energie. 

Concluzii 

Principala provocare cu care se va con- 
frunta Rusia în următoarea decadă va fi crea- 
rea condiţiilor pentru minimalizarea pierderilor 
aşteptate generate, în primul rând, de declinul 
prezenţei ei pe pieţele mondiale de petrol şi 
gaze şi, în al doilea rând, de căderea prețurilor 
energiei. În acest context, principalele priorități 
ale Rusiei sunt: 

e un mai mare accent pe sectorul producției 

de petrol şi gaze pentru piaţa internă; 

e stimularea investiţiilor în dezvoltarea de noi 
depozite de hidrocarburi; 

e renunțarea temporară la conceptul de ex- 
pansiune energetică globală în favoarea 
investiţiilor în proiecte naţionale de produc- 
ție în estul Siberiei, Orientul Îndepărtat, 
Sahalin, platoul nordic etc; 

e mentinerea şi extinderea prezenţei firmelor 
energetice ruse în lran, Irak şi alte state 
arabe atât timp cât Orientul Mijlociu va con- 
tinua să rămână principalul furnizor de 
energie al lumii; 

e dezvoltarea de noi mecanisme pentru parti- 
ciparea companiilor străine la proiecte de 
producţie în Rusia a gazelor naturale liche- 
fiate, cea mai promițătoare sursă de ener- 
gie pe piaţa energetică globală, cu respec- 
tarea intereselor ambelor părți; 

e îmbunătățirea securităţii tehnologice şi efi- 
cacităţii rețelei de transport a energiei; 

e creşterea livrărilor de hidrocarburi către 
piața europeană prin construirea de noi 
facilităţi de transport (către nordul şi sudul 
Europei şi către Balcani) şi consolidarea 
pozițiilor pe piața Asia-Pacific; 

e companiile petroliere şi de gaz metan ruse 
trebuie să profite de condiţiile externe favo- 
rabile pentru a-şi moderniza capacităţile de 
producţie şi a-şi dezvolta reţelele de co- 
mercializare, în scopul reducerii costurilor 
de producţie şi creşterii competitivităţii pe 
piețele externe. 


Kosovo: ultima retrasare de granițe 

în Balcani 

Henry Kissinger: „Un nou Kosovo înseamnă 

o nouă ordine mondială” (august 1999) 

Deşi parte a fostei Iugoslavii, Kosovo 
este o problemă care se detaşează de proble- 
ma iugoslavă. În timp ce problema iugoslavă s- 
a manifestat şi a fost soluţionată în anii 1990, 
problema Kosovo este o problemă 
din categoria celor care dăinuie de 
sute de ani şi care niciodată nu a 
fost luată în serios de comunitatea 
internaţională, fiind mereu neglijată. 
Se pare însă că acum, comunitatea 
internaţională a luat în serios aceas- 
tă problemă. Statele Unite şi Uniu- 
nea Europeană par hotărâte să facă 
din provincia Kosovo un stat inde- 


pendent. Singura opoziţie de luat în calcul este 
cea a Rusiei, care s-a opus independenţei pro- 
vinciei încă din 1999, dar atunci Rusia era ea 
însăşi într-o situaţie delicată. 


După o campanie aeriană de 60 de zile 
împotriva Serbiei, în 1999 forțele NATO au 
preluat controlul şi administrarea provinciei Ko- 
sovo. Un recent studiu al Centrului de studii 
strategice din SUA, Stratfor, apreciază că in- 
tervenţia împotriva Iugoslaviei a fost argumen- 
tată de două elemente. Primul, a fost teama că 
atrocitățile comise de 
sârbi în Bosnia puteau fi § 
continuate şi în Kosovo. 
Al doilea, percepţia ge- 
nerală în Occident că, în 
acea perioadă, comuni- 
tatea internaţională se 
confrunta cu state pro- 
blemă al căror compor- 
tament era în contradic- 
ție cu normele internaţionale. Altfel spus, s-a 
afirmat că există un consens internaţional ge- 
neral asupra evoluţiei ordinii internaţionale, 
liderul acestui consens fiind Statele Unite, şi că 
nu exista o altă putere care să amenințe unita- 
tea acestei viziuni. Ca urmare, nu exista nici 
riscul ca orice acţiune militară împotriva unui 
stat problemă să fie sortită eşecului. lugoslavia 
a fost identificată printre aceste state proble- 
mă. 


Pentru toată lumea era evident că sâr- 
bii comiseseră atrocități împotriva croaților şi 
bosniacilor, aşa cum bosniacii şi croații comi- 
seseră împotriva sârbilor, dar acestea au fost 
manifestări ale acumulărilor de tensiuni mocni- 
te în arcul de la Dunăre la Munţii Hindu Kush 
din Afganistan, ţinute sub control pe timpul 
Războiului Rece. În plus, Iugoslavia era o 
creaţie artificială impusă mai multor naționali- 
tăţi, catolice, ortodoxe şi musulmane, în urma 
Primului Război Mondial şi menţinut după al 
Doilea Război Mondial cu sprijinul Sta- 
telor Unite şi Uniunii Sovietice. A fost 
suficientă dispariția Uniunii Sovietice 
pentru ca lugoslavia să se dezmembre- 
ze printr-un conflict, care a devenit 
amorsa altor conflicte pe linia arcului 
Dunăre-Hindu Kush. 

Misiunea NATO a fost menită să stabili- 
zeze capătul occidental al arcului, res- 
pectiv lugoslavia. Strategia Statelor 

Unite avea ca obiectiv abolirea statului multina- 
tional creat după Primul Război Mondial şi 
crearea de noi state naţiune al căror funda- 
ment să fie o unitate naţională coerentă. Difi- 
cultatea acestui plan consta în faptul că fiecare 
stat naţiune trebuia să includă minorităţi etnice 
semnificative, la care se adăuga şi problema 
retrasării granițelor. Teoretic, statele trebuiau 
create în jurul naţionalităţii majoritare şi trebu- 
iau să rămână stabile în pofida diversităţii etni- 
ce. 

Ca urmare, s-a considerat necesar să 
se retraseze granițele în Balcani, aşa cum au 
fost retrasate şi după Primul Război Mondial. 
În acest demers, unul dintre obstacole a fost 
consensul absolut convenit la nivelul OSCE 
privind intangibilitatea granițelor stabilite după 
al Doilea Război Mondial. Pentru depăşirea 
acestui impas, s-a afirmat că dezmembrarea 
lugoslaviei nu trebuie asimilată unei modificări 
de graniță, fiind doar eliminarea completă a 
unei creații statale artificiale şi eliberarea totală 
a națiunilor prin crearea propriului lor stat. Gra- 
nitele noilor state au fost stabilite aproximativ 
pe traseul granițelor istorice ale acestor state, 
astfel că în interiorul lor au fost incluse grupuri 
etnice mari, cum este cazul sârbilor din Bosnia. 


În acest demers, Serbia a fost identifi- 
cată ca fiind entitatea problemă. Serbia a fost 
tratată nu ca parte a proiectului iugoslav eşuat 
ci ca un actor esențialmente distonant care 
trebuia abordat în mod diferit față de restul noi- 
lor state. Motivul unui astfel de tratament a fost 
comportamentul sârbilor în războiul din Bosnia, 
astfel că, în 1999, când sârbii erau 
angajaţi în lupta cu separatiştii alba- 
nezi din Kosovo, Statele Unite au 
considerat că este necesar să in- 
tervină împotriva Serbiei. 


În realitate, nivelul atrocități- 
lor din Kosovo nu s-a apropiat nicio- 
dată de ceea ce s-a întâmplat în 
Bosnia şi nici ceea ce administraţia 
Clinton prevestea la începutul in-! 
tervențţiei aeriene împotriva Serbiei ai 
că se va petrece nu s-a mai petre- 
cut. La un moment dat, s-a anunţat 
că sute de mii de bărbaţi sunt daţi 
dispăruţi, apoi că 10.000 au fost ucişi şi dizol- 
vati în acid sulfuric. Analizele postbelice nu au 
pus în evidenţă atrocități de asemenea dimen- 
siuni, dar acest fapt nu mai avea nici un fel de 

importanţă. Important a fost că SUA adoptase- 
ră o atitudine post Războiul Rece şi că, pe ba- 
za acesteia, nu exista nici o ameninţare reală 
împotriva Statelor Unite iar misiunea principală 
a politicii externe era punerea la punct a state- 
lor mici dar problemă, prevenirea genocidului 
şi retrasarea graniţelor în regiunile instabile. 


Cine încerca în 1999 sau imediat după 
aceea să caute explicaţii pentru conflictul din 
Kosovo în diverse conspirații scăpa din vedere 
că adevărata motivaţie era dată de păienjeni- 
şul complex al preocupărilor politice interne din 
SUA şi de convingerea sinceră că principala 
menire a statului american, rămas în postura 
de singură mare putere, este aceea de a per- 
fecționa lumea. 


Pe de altă parte, intervenţia NATO din 
1999 în lugoslavia marca sfârşitul unei etape 
din evoluţia Alianţei nord-atlantice. Pentru Sta- 
tele Unite, Alianţa constituia singura legătură 
instituţională cu Europa iar intervenţia în Bal- 
cani oferea o cale de punere în practică a poli- 
ticii americane bazate pe cele două elemente 
fundamentale: promovarea politicii de securita- 
te şi a valorilor democrației. Pentru aliaţii euro- 
peni intervenţia era o ocazie pentru promova- 
rea unor interese proprii. Pentru Marea 
Britanie, era momentul afirmării „relaţiilor spe- 
ciale” cu SUA; pentru Germania, însemna ieşi- 
rea din „conul de suspiciune” în care se afla 
datorită trecutului ei; pentru Franţa, se ivea 
posibilitatea realizării „reţelei de securitate” ca- 
re să o apere de schimbările în echilibrul 
geopolitic pe care nu le putea gestiona singu- 
ră; pentru Italia era o ancoră pentru 
emoționalele legături atlantice ale 
populaţiei ei. 
Desfăşurată la un înalt nivel de coe- 
ziune şi succes, spunea fostul se- 
cretar de stat Henry Kissinger, in- 
tervenţia în lugoslavia a marcat, ul- 
terior, amplificarea  revendicărilor 
pentru o mai mare independenţă a 
aliaţilor europeni, consemnate apoi 
în hotărârea membrilor Uniunii Euro- 
pene de a-şi crea de urgenţă forțe 
armate separate care să fie angajate 
în operațiuni fără aprobarea NATO 
şi fără implicare americană. În opinia lui 
Kissinger, nu decizia în sine a fost surprinză- 
toare ci momentul adoptării ei, respectiv după 
ce aliaţii europeni au realizat că au fost impli- 

caţi într-o acţiune greşită, cu consecințe 
necalculate. Era vorba despre faptul că, deşi 
au acceptat principiul „intervenţiei umanitare”, 
aliaţii europeni au constatat că a a losi vorba 
doar de o excepție şi nu E A 
de o regulă a acestui 
concept. Un principiu ca- 
re se dorea universal nu 
a fost aplicat decât împo- 
triva unui singur stat, şi 
acela din Balcani. În plus, 
NATO şi-a negat propria 
definiţie de alianţă strict 
defensivă, insistând asu- | SP 
pra dreptului de a ocupa 
părți din ţări cu care ofici- Ș 
al nu era în război, ne- 
gând şi conceptul de su- $7 
veranitate naţională. ă 

Între lecţiile rezul- 
tate după războiul din) 
Kosovo este şi aceea că | 
nici măcar războaiele 
drepte nu pot evita ambi- 
guitățile şi nu pot să nu 
aibă consecințe politice. 
Alianța nord-atlantică a fost pusă într-o dilemă 
politică: să accepte sau nu independența 
kosovarilor, în condiţiile în care „independenţa” 
va deveni revendicarea la modă în alte zone 
conflictuale pe motive etnice. 


După 60 de zile de campanie aeriană 
împotriva unor obiective mai mult sau mai puţin 
militare din Serbia, a cărei eficacitate este dis- 
cutabilă, perioadă în care autorităţile de la Bel- 
grad nu au capitulat, Statele Unite aveau nevo- 
ie de o strategie pentru încetarea războiului. A 
fost momentul în care a intervenit Rusia, singu- 
rul aliat al Serbiei. Pentru retragerea trupelor 
sârbe din Kosovo şi semnarea unui acord de 
încetare a ostilităților de către autorităţile sâr- 
be, a fost nevoie de implicarea Rusiei, căreia i 
s-a promis că va participa cu trupe la forța de 
menţinere a păcii din Kosovo. Sârbii au apreci- 
at implicarea Rusiei ca o cale de garantare a 
intereselor Serbiei în Kosovo şi a drepturilor 
sârbilor din provincie, dar mai înainte de toate 
o garanţie că provincia va rămâne parte inte- 
grantă a Serbiei. 

Odată războiul încheiat, Statele Unite au 
uitat promisiunile făcute şi au exclus Rusia din 
procesul decizional al KFOR, izolând forțele 


Se A 


i] A 
; aa A 


ruse de forța NATO. Nu este mai puţin adevă- 
rat că această schimbare de atitudine a fost 
posibilă şi datorită faptului că preşedintele 


Boris Elțîn a cedat foarte uşor presiunilor ame- 


"2 Jricane. Rusia era prea 
ia slabă în acea perioadă şi 
1, nu putea să aibă nici un 
= fel de autoritate. 
= Analiştii americani pun 
|! ascensiunea preşedintelui 
Putin tocmai pe seama 
eşecului lui Elțîn în Koso- 
“vo şi pe percepția ruşilor 
„că au fost înşelaţi de Sta- 
_„ tele Unite într-un gest de 
supremă desconsiderare. 


“independenţa provinciei 
are, în opinia analiştilor 
Stratfor, următoarele ca- 
racteristici: este singurul 


de granițe datorată pre- 
pee unei i minorități ea continuă politica de 
redesenare a graniţelor în Balcani; are loc în 
lipsa unui mandat din partea ONU sau NATO, 
fiind prezentată ca o acţiune sprijinită de nati- 
uni independente; este un afront adus opoziţiei 
insistente a Rusiei. 


Ultima caracteristică este cea care evi- 
denţiază complexitatea momentului, deoarece 
partea rusă este foarte preocupată de faptul că 
separarea provinciei Kosovo ar putea deschide 
uşa pentru alte retrasări de graniţe, dând apă 
la moară mişcărilor de independenţă, de exem- 
plu, cecene. La fel de adevărat este faptul că 
Rusia nu-şi mai permite să dea dovadă de indi- 
ferența specifică lui Elțîn, preşedintele Vladimir 
Putin fiind consecvent în menţinerea autorităţii. 
De altfel, titlul acordat de revista Time preşe- 
dintelui Putin, de „personalitatea anului 2007”, 
a fost însotit de afirmaţia că preşedintele rus a 
reuşit să readucă Rusia la masa marilor puteri, 
în contextul în care Rusia este angajată în re- 
facerea sferei de influenţă în spaţiul ex-sovietic 
şi refacerea statutului de mare putere. Mesajul 
preşedintelui Vladimir Putin pentru Ucraina, 
Moldova şi fostele republici sovietice din 
Caucaz şi Asia Centrală este simplu: Rusia 
este aproape şi este puternică, în timp ce 

NATO este departe şi slab. 


În cazul în care Statele Unite şi unele 
puteri europene vor crea un stat independent 
Kosovo, în pofida opoziţiei Rusiei, prestigiul 
preşedintelui Putin şi fundamentele psihologice 
ale strategiei sale vor suferi o mare înfrângere. 
Recunoaşterea independenţei kosovarilor în 
afara cadrului ONU va însemna pentru preşe- 
dintele Putin o înfrângere echivalentă cu cea a 
preşedintelui Elțîn. În opinia analiştilor ameri- 
cani, puterile occidentale ar trebui să ţină cont 
de poziţia Rusiei, pentru că, în caz contrar, 
preşedintele Putin nu va capitula precum ante- 
cesorul său şi va crea o criză. Pentru aceasta, 
Putin dispune de două opțiuni. Prima, cea eco- 
nomică, este gazul natural livrat Europei, în 
special Germaniei. Urmare a veniturilor obținu- 
te din acest export, Rusia poate rezista fără 
exporturi mai mult decât poate rezista Germa- 
nia fără gaze naturale. Până acum, în proble- 
ma şantajului energetic, se considera că Rusia 
nu va avea nici un motiv să întrerupă livrările 
de gaz natural către Europa, dar importanţa 
problemei Kosovo pentru 
Rusia ar putea să dea 
peste cap aceste aserțiuni. 


A doua opţiune 
poate fi denumită opțiunea 
“unei acțiuni militare de 
mică amploare”. O astfel 
de acţiune poate consta în 
suplimentarea trupelor ru- 
se din Kosovo şi provoca- 
rea trupelor NATO din ca- 
drul KFOR. O reacţie din 
partea trupelor NATO ar 
putea genera acţiuni mili- 
tare ruse în alte zone de | Albanians 
interes unde Rusia îşi poa- | ® Serbs 
te exercita puterea milita- E aniis 
ră, cum ar fi statele baltice. | @ Gorani 
Aşadar, amenințarea mili- | Roma 
tară rusă de mică amploa-| 9** 
re în Kosovo poate condu- 
ce la o reacţie a Rusiei în altă regiune. Acesta 
este şi sensul recentei declaraţii a ministrului 
rus de externe: „recunoaşterea independenței 
riscă să ducă la consecințe serioase atât în 
planul stabilităţii regionale cât şi în cel al secu- 
rităţii internaţionale”. 

Redesenarea graniţelor în Balcani a 
plecat mereu de la considerentul că o astfel de 

întreprindere nu implică un preţ geopolitic prea 
mare. Acordarea independenţei provinciei Ko- 
sovo este o provocare pentru acele interese pe 
care Rusia le consideră fundamentale, ceea ce 
face ca prețul geopolitic al acestei independen- 
te să crească odată cu riscurile generate de 
nivelul de afectabilitate a interesele ruseşti. 


Analiştii Centrului american de studii 
strategice sunt de părere că Rusia chiar aş- 
teaptă o criză care să-i ofere preşedintelui 
Putin ocazia de a demonstra că ţara sa este o 
mare putere. Nu independența kosovarilor pa- 
re să fie cheia poziţiei ruse ci ocazia pe care 
aceasta o oferă Rusiei pentru promovarea 
strategiei politice de partener egal la masa ma- 
rilor puteri. În condiţiile în care Statele Unite 
sunt prea ocupate cu problematica ridicată de 
lumea islamică, este greu de crezut că sunt în 
măsură să se angajeze într-o confruntare cu 
Rusia pe tema Kosovo. 


Recunoaşterea independenţei pentru 
Kosovo ar crea cel puţin trei precedente, a că- 
ror periculozitate, în termeni moderați, nu poa- 

te fi decât estimată. Primul 
Ethnic composition! precedent ar fi transpune- 
of Kosovo (2005) {rea unui act de violență 
într-un izvor de drept in- 
ternaţional, pe principiul că 
cel mai tare sau cel cu pri- 
eteni mai puternici are câş- 
tig de cauză. Al doilea pre- 
cedent ar însemna accep- 
tarea dreptului la autode- 
terminare teritorială pe cri- 
terii etnice, la autodetermi- 
nare prin secesiune a unor 
comunităţi civice şi, impli- 
cit, acceptarea dezintegră- 
rii unor state naţiune. Ceea 
ce ar putea oferi oricărei 
x Minorităţi, oriunde s-ar afla, 
»s| de exemplu în Spania, Slo- 
„ul vacia, România sau R. 
Moldova, posibilitatea de a 
decide, oricând doreşte, să declare că nu mai 
vrea să aparțină unui anume stat şi că solicită 
independenţa. Un astfel de precedent nu ar fi 
decât o invitaţie la resuscitare a naţionalismului 
în Europa. Al treilea precedent ar fi încurajarea 
separatiştilor, mai ales a acelora din zone 
apropiate de Rusia, că vor beneficia de protec- 
tia NATO. 


Percentage d (6) 
minority 
populations 

Ca urmare, cea mai bună soluţie ar fi 
amânarea proclamării independenţei, o amâ- 
nare pe termen lung. O declarare unilaterală a 
independenţei de către albanezii kosovari ar 
echivala cu o oportunitate strategică prin care 
Rusia îşi va demonstra abilitatea de a trata o 
criză. O criză definită prin asimetria percepțţiilor 
asupra ei: în timp ce SUA şi puterile occidenta- 
le văd Kosovo ca pe o entitate nerelevantă, a 
cărei problemă trebuie rezolvată, consecinţele 
fiind la fel de nerelevante, Rusia vede impor- 
tanţa strategică a modificărilor de graniţe într-o 
regiune prin definiție instabilă. Din Kosovo poa- 
te fi amorsat arcul instabilității prin estul Euro- 
pei, Caucaz, Asia Centrală până în Afganistan. 


Poziţia Rusiei este determinată de raţiunile 
amintite şi nu este o reacţie la expansiunea 
SUA şi a NATO spre Europa, până la frontiere- 
le ruseşti sau la scutul antirachetă pe care 
America intenţionează să-l amplaseze în estul 
continentului european. 

Oricare ar fi raţiunile care l-au determinat 
pe preşedintele Vladimir Putin să ia această 
decizie, doar la câteva zile după zdrobitoarea 
victorie obţinută de partidul său la alegerile 
parlamentare, hotărârea este apreciată drept o 
nouă expresie a faptului că, după seria de se- 
isme care au zguduit Rusia odată cu prăbuşi- 
rea sistemului comunist, Moscova a reuşit să- 
şi regăsească traiectoria ascensională. 

Până unde va urca aceasta, nimeni nu 
este, însă, în măsură, cel puţin deocamdată, 
să profețească. 

Nicolae PERHAIȚĂ 


Unele aspecte privind politica Rusiei post- 
sovietice în contextul globalizării 
1. Rusia ca succesoare a fostei URSS 


„Federaţia Rusă nu 
are istorie statală, hotare- 
le ei sunt întâmplătoare, 
orientările culturale sunt 
tulburi, regimul politic e 
instabil şi confuz, structu- 
ra economică este frag- 
mentară şi dezorganizată, 
harta etnică este eteroge- 
nă (...). Federaţia Rusă 
nu reprezintă statul rus integral.” (Alexander 
Dughin, geopolitician rus). 

„Nici sistemul politic actual, nici frontiere- 
le şi nici zona geopolitică înconjurătoare nu au 


un precedent în istoria Rusiei. Federaţia Rusă 
este un stat nou, care funcţionează într-un sis- 
tem radical schimbat al relațiilor internationa- 
le.” (Igor Ivanov, fost ministru de externe rus). 


În 1990, Republica Rusă (principala 
componentă a URSS) adoptă declaraţia de 
suveranitate, iar în iunie 1991 Boris Elţân este 
ales, prin vot universal, preşedintele acesteia. 
La 25 decembrie 1991, M. Gorbaciov a demisi- 
onat din funcţia de preşedinte al URSS. În ace- 
eaşi zi, la orele 19:38, la Kremlin a fost coborât 
steagul URSS, fiind arborat cel al Federaţiei 
Ruse. La 26 decembrie 1991, Congresul De- 
putaţilor Poporului a dizolvat formal URSS, iar 
Federaţia Rusă devenea oficial succesoarea 
de drept a fostei Uniuni Sovietice, moştenind în 
granițele sale circa 75% din suprafața fostului 
imperiu sovietic şi peste 50% din populaţia 
acestuia. 

Colapsul blocului sovietic din Europa 
Centrală şi de Est, în primul rând prăbuşirea 
URSS, una dintre cele două superputeri care 
au asigurat echilibrul mondial în perioada răz- 
boiului rece, reprezintă, probabil, cea mai am- 
plă ruptură din istoria modernă. 


Epoca în care toate conflictele presupu- 
neau raportarea la dimensiunea Est - Vest s-a 
sfârşit, fiind înlocuită de două riscuri majore la 
scară planetară: ameninţarea nucleară şi proli- 
ferarea incontrolabilă a terorismului internaţio- 
nal. Sistemul bipolar al războiului rece a fost 
înlocuit, într-un timp istoric extrem de scurt, de 
o configuraţie geopolitică nouă şi volatilă, mar- 
cată de competiţia pentru spaţiu şi pentru re- 
crearea zonelor de influenţă, fără să dispară 
marile ideologii globale. 


Fiecare țară europeană a fostului bloc 
socialist a fost confruntată cu problemele difici- 
le ale tranziției, implicând trecerea de la totali- 
tarism la democraţie şi de la economia centrali- 
zată la cea de piaţă. În cazul Rusiei tranziția a 
însemnat şi trecerea de la statutul imperial la 
cel post-imperial, element care a dat o nouă 
dimensiune procesului, sporindu-i dificultatea 
şi amploarea. Mulţi sunt de părere că, timp de 
aproape 300 de ani, ruşii au găsit un fel de 
compensație la greutăţile vieţii cotidiene în 
ideea imperială, iar prăbuşirea imperiului a 
adus cu sine nu doar scăderea nivelului de trai 
şi a gradului de securitate personală, ci şi pier- 
derea sentimentelor de măreție şi superioritate 
pe care le generase existența imperiului. 

Vakorskaya 


assa A  lde mare putere, cu influ- 


RUSSIAN  /SOVIET  FEDERATIVE SOCIALIST 
A DE (R.S.F.SIR) T 


Krasaoyarskiy 


REPUBLIC 


‘regimuri loiale Moscovei 
de pe toate continentele; 


- acces direct la principa- 
lele organizații şi căi de 
comunicatie ale Eurasiei; 

- conservarea prestigiului 


ență decizională majoră la 

nivel global; 

- asigurarea, din resurse 

„proprii (materii prime şi 

“a | energie), a suportului 

| esențial pentru dezvoltare 
şi modernizare. 


N Etulinstaa 
ui 


Federația Rusă a 
moştenit, desigur, şi unele 


E Yoge- Qsetasiapa 10 


Desigur, ideea imperială nu a dispărut 
odată cu prăbuşirea imperiului. Aşa cum consi- 
deră unii analişti, Rusia trăieşte cu convinge- 
rea că „a fost amăgită părăsind locul pe care îl 
merită în lume”. (1) În aceste condiţii, nostalgia 
imperială ar putea fi uşor reaprinsă. Dezvolta- 
rea Rusiei ca stat democratic şi abandonarea 
vocației imperiale sunt condiţionate, în primul 
rând, de creşterea economică internă şi reuşita 
procesului de reforme şi modernizare în curs 
de desfăşurare. Dar, odată cu venirea lui 
Vladimir Putin la Kremlin, Federaţia Rusă a 
început să-şi reafirme ambițiile de superputere, 
generând multiple tensiuni într-o lume practic 
nouă. 


Ca succesoare directă a fostei URSS, 
Federaţia Rusă a moştenit o serie de atuuri 
ale statutului imperial, între care putem enume- 
ra: 


- principalele active ale fostei URSS 
(potenţialul nuclear, brandul de mare putere, 
industria spaţială etc.); 
- o suprafaţă imensă, pe două continente, şi 
un statut consolidat de putere euro-asiatică; 
- un impresionant arsenal de arme convențţio- 
nale şi neconvenţionale, precum şi rezerve uri- 
aşe de resurse energetice şi de materii prime 
strategice. 

Atuurile determină, fireşte, consecințe 
avantajoase, precum: 
- mentinerea controlului ori a unei influențe 
semnificative asupra unor pieţe tradiţionale şi 


193 


| slăbiciuni decurgând din 
— politica  expansionistă a 
fostei URSS, cum ar fi: necesitatea gestionării 
consecințelor negative ale politicii de forță şi 
dictat (de ex., Pactul Ribbentrop-Molotov, per- 
petuarea în timp a conflictelor generate de ex- 
pansiunea teritorială asupra ţărilor vecine, înar- 
marea unor regimuri aşa-zis revoluţionare din 
lumea a treia); disiparea unor forțe militare im- 
portante pentru a menţine sub control întregul 
teritoriu al Federaţiei; efectuarea de cheltuieli 
greu suportabile pentru dezvoltarea potenţialu- 
lui militar şi asigurarea accesului la tehnologii 
de vârf. 


Aceste moşteniri împovărătoare constitu- 
ie sursa vulnerabilităţilor care ameninţă stabili- 
tatea noului stat: 

- transferul imaginii negative a politicii expansi- 
oniste a URSS asupra politicii Rusiei 
(antisovietismul se transformă în antirusism); 


- includerea unor regimuri susținute de Mosco- 
va în rândul statelor considerate teroriste („axa 
răului”), ceea ce scade credibilitatea Federaţiei 
Ruse ca aliat în războiul global împotriva tero- 
rismului; 


- accelerarea mişcărilor centrifuge şi creşterea 
riscurilor separatiste la nivelul regiunilor şi re- 
publicilor autonome (pericolul dezintegrării Fe- 
deraţiei); 

- revigorarea extremismului naționalist 
(şovinismul rus, tendințele velico-ruse, pansla- 
vismul), dar şi a unor conflicte pe baze etnice 
şi religioase în cadrul Federaţiei Ruse şi în 
spațiul CSI. 

Pierderea statutului imperial a generat 
numeroase frustrări, mai ales la nivelul cercuri- 
lor politice şi militare naţionaliste, care se re- 
simt acut şi în comportamentul Rusiei pe plan 
internaţional. 

Încă din primii ani ce 
au urmat destrămării im- 
periului sovietic a devenit 
evidentă preocuparea 
Moscovei pentru elabora- 
rea de planuri şi acţiuni 
care să permită conserva- 
rea controlului geopolitic al 
Federaţiei Ruse pe între- 
gul spaţiu ocupat de fosta 
URSS, considerat un areal 
istoriceşte dobândit de 
Rusia, o adevărată placă 
turnantă între Orient şi Oc- 
cident. Se invocă între al- 
tele faptul că, după destră- 
marea URSS, aproape 25 
de milioane de ruşi au ră- 
mas în afara Federatiei 
Ruse, respectiv în fostele 
republici desprinse acum 
de imperiu, iar apărarea 
drepturilor acestora rămâ- 
ne în responsabilitatea Moscovei. 


De asemenea, unul din obiectivele majore 
ale politicii externe a Noii Rusii a devenit în 
scurt timp prevenirea şi împiedicarea 
reorientării strategice a republicilor desprinse 
din URSS spre alte alianțe externe şi organiza- 
tii internaționale din care Rusia nu face parte. 


După eşecul suferit de Moscova în cazul 
statelor baltice (deja membre ale NATO şi UE), 
obstrucţiile Rusiei vizează acum blocarea ori- 
entării spre Vest a unor ţări ca Georgia, Ucrai- 
na, Republica Moldova, Uzbekistan ş.a. 


Poate că frustrarea resimţită cel mai du- 
reros de ruşi o constituie, însă, ideea că su- 
prafața Marii Rusii s-a redus şi că o serie de 
teritorii, foste republici sovietice, s-au desprins 
de imperiu, devenind independente. Majorităţii 
ruşilor, obişnuiţi cu graniţele fostei URSS, le 
vine greu să considere Ucraina, Belarus, 
Kazahstan, Republica Moldova, Georgia ş.a. 
ca fiind tări străine. Consecințele unei astfel de 
atitudini se reflectă în contestarea, sub diverse 
forme, a graniţelor actuale ale Federaţiei Ruse, 
considerate artificiale, impuse de Occident prin 


acțiuni subversive şi, deci, provizorii, urmând a 
fi modificate (retrasate) în concordanţă cu inte- 
resele reale ale ruşilor. 


Liderul comunist Ghenadi Ziuganov nu 
ezita să afirme că URSS a fost o formă geopo- 

litică naturală a Rusiei istorice, iar refacerea 
Federaţiei Ruse în cadrul graniţelor fostei Uni- 
uni Sovietice este o sarcină esenţială a condu- 
cerii politico-militare de la Moscova. 


Dincolo de disputele terminologice sau 
conceptuale în care sunt angrenați diverşi poli- 
tologi şi geopoliticieni ruşi (Alexander Dughin, 
Dimitri Trenin, Ghenadi Ziuganov ş.a.) privind 
orientarea vectorului politicii Federaţiei Ruse 
spre Europa sau, dimpotrivă, spre consolida- 
rea poziţiei sale centrale în Eurasia, în detri- 
mentul SUA, rămâne un element constant, de- 
finitoriu, preocuparea elitei politice ruse în di- 
recția retrasării frontierelor Federaţiei Ruse. Un 
element favorizat şi de fenomenul globalizării 
contemporane, care tinde spre crearea unor 
centre de decizie globale, în care distanțele nu 
mai contează, iar ideea de graniță geofizică, 
practic, dispare. 

O astfel de preocupare a fost sesizată şi 
de o serie de lideri politici din enclavele sepa- 
ratiste create şi încurajate de Moscova în fos- 
tele republici unionale devenite rebele, ilustrati- 
ve în acest sens fiind unele declaraţii făcute de 

ministrul de externe al aşa-zisei Republici Mol- 
doveneşti Nistrene (RMN), Valeri Liţkai. După 
organizarea simulacrului de referendum de la 
17 septembrie 2006, vizând independenţa 
Transnistriei, liderul de la Tiraspol a afirmat că 
alipirea enclavei separatiste la Rusia s-ar în- 
scrie în cadrul unui proces de dezvoltare a ma- 
rii puteri de la Răsărit „dincolo de teritoriile şi 
granițele în care a fost împinsă cu forța”. Pro- 
cesul de extindere a Federaţiei Ruse „este de- 
ja în curs”, susținea acesta. Afirmaţii care pun 
în lumină tendințe periculoase, ameninţări la 
adresa frontierelor recunoscute ale unor state 
şi, pe plan mai larg, la adresa stabilităţii şi se- 
curităţii regionale, motiv pentru care nu pot fi 
acceptate sau ignorate de comunitatea interna- 
țională. (2) 
(Va urma) 
Elena Luiza Popa 
Masterand SNSPA, Departamentul Relaţii 
Internaționale, Analiza şi soluționarea 


conflictelor 
1.Daniel Yergin, Thone Gustafson, „Rusia 2010 and 
What It Means for the World”, Random House, New 
York, 1993. 


2.„Vă puteţi imagina ce ar fi să înceapă să se organizeze 
referendumuri pe teritorii de asemenea dimensiuni în 
Europa, pentru a decide în mod autonom de care stat 
vor să aparțină?”, avertiza, în context, Karel de Gucht, 
preşedintele în exercițiu al OSCE, în 2006. 


Pariu câştigat - Saakashvili reales din 
primul tur al alegerilor prezidenţiale 
anticipate din Georgia 

Electoratul georgian a 
fost chemat la urne, sâmbă- 
tă 5 ianuarie, pentru a-şi 
desemna preşedintele, în 
cadrul unui scrutin anticipat, 
anunțat de preşedintele 
Saakashvili în noiembrie, 
anul trecut, în încercarea de 
a rezolva criza politică de- 
clanşată de protestele de 
masă suprimate de guvern. 


Conform rezultatelor oficiale, Mihail 
Saakashvili a fost reales preşedinte încă din 
primul tur, obținând 53,47% din voturi, ceea ce 
înseamnă dublu față de rivalul său cel mai im- 
portant - Levan Gacheciladze - care s-a clasat 
pe locul doi cu 25,67% din voturi. Pe locul trei 
a fost omul de afaceri Arkadi (Badri) 

Patarkatsishvili, cu 6,99%, urmat de ceilalti 
patru candidaţi, cu procentaje nesemnificarive. 

Rezultatele anunţate sunt contestate de 
opoziție, care denunţă fraude masive şi recla- 
mă un al doilea tur de scrutin, în caz contrar 
amenințând din nou cu scoaterea populaţiei în 
stradă, fapt ce provoacă noi temeri de instabi- 
litate, după tulburările din noiembrie, soldate 
cu nouă zile de stare de urgenţă şi convoca- 
rea acestor alegeri prezidenţiale anticipate. 
Totuşi temerile nu s-au adeverit, manifestaţia 
de protest ce a avut loc duminică 13 ianuarie, 
după anunţarea rezultatelor definitive, cu 
scoaterea în stradă în jur de 60.000 de georgi- 
eni (peste 80000 conform organizatorilor), 
desfăşurându-se fără incidente. Aşa cum 
spun şi o parte din analiştii georgieni, se pare 
însă că această mobilizare a opoziţiei face 
parte mai mult din campania pentru alegerile 
legislative prevăzute a avea loc în primăvară, 
când speră să obțină majoritatea, pentru a pu- 
tea efectua o reformă constituțională care să 
reducă considerabil competențele preşedinte- 
lui prin transformarea în fapt a Georgiei într-o 
republică parlamentară. 

În pofida obiecţiilor formulate de opoziţie, 
alegerile au fost salutate de Occident şi consi- 
derate valabile de observatorii internaţionali ai 
scrutinului. “Democrația a marcat ieri 
(sâmbătă-5 ianuarie, n.n.) un punct triumfal în 
Georgia”, a declarat şeful misiunii de observa- 
tori ai OSCE, senatorul american Alcee 
Hastings. “În pofida unor lacune (...), georgie- 
nii au putut oferi un răspuns democratic la cri- 
za politică declanşată în noiembrie”, a declarat, 
la rândul său, Matyas Eorsi, liderul observatori- 
lor Adunării Parlamentare a Consiliului Europei 
(APCE), cerându-le “tuturor actorilor politici să 
respecte legitimitatea alegerilor”. 

La rândul său, M. Saakashvili declara, 
după trei zile de la scrutin, că “jumătate din 
lume” l-a felicitat deja pentru victorie, printre 
care preşedintele francez Nicolas Sarkozy şi 
cei ai statelor baltice, iar preşedintele polonez 
şi cel ucrainean, împreună cu primul ministru, 
vor veni la ceremonia de investire, anunţată 
pentru 20 ianuarie. 

Prin  realegerea sa la preşedenţia 
Georgiei, Mihail Saakashvili pare că a câşti- 
gat pariul său cu Occidentul, însă nu trebuie 
scăpat din vedere că acesta va avea de con- 

dus o tară divizată, din care o parte îi contestă 
victoria. 

Victoria din primul tur de scrutin are o 
importanţă simbolică pentru acest fiu al revolu- 
tiei pro-democratice, “a trandafirului”, din 2003, 
care speră să-şi recapete imaginea după eve- 
nimentele din noiembrie anul trecut, sprijinul 
Occidentului fiind fundamental pentru el în fața 
Rusiei, care a impus Georgiei o blocadă eco- 
nomică în 2006 şi susține republicile separatis- 
te Abhazia şi Osetia de Sud. Pentru a-şi recu- 
ceri popularitatea în Georgia, M. Saakashvili 
va trebui să continue lupta împotriva sărăciei şi 
reformele economice pentru modernizarea tă- 
rii, în acelaşi timp cu apropierea ţării față de 
NATO şi Uniunea Europeană. Astfel, al doilea 
său mandat de cinci ani se dovedeşte a fi mult 
mai dificil în fata unei opoziții încă heterocilite, 
dar susceptibilă a se consolida, fiind clar că 
Saakashvili a pierdut mult teren, respectiv pes- 
te 40% faţă de alegerile din 2004, când a obţi- 
nut 96% din voturi. 

Rezultatul alegerilor prezidenţiale din 
Georgia are importanță deosebită pentru că 
astfel ruşii sunt îndepărtați de spaţiul caucazi- 
an, iar SUA îşi întăresc influența în arealul: 
Marea Neagră - Marea Caspică - Orientul 
Mijlociu, de mare importanță pentru nevoile 
energetice ale lumii, asigurându-le acestora şi 
aliaților lor un control mai eficace asupra aces- 
tor zone petroliere. 

Ionel BUCUROIU 


Lumea văzută de la Moscova. Posibile evo- 
luții în spatiul post-sovietic (V 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 


deraţiei Ruse, ele fiind, aproape în exclusivitate fa- 
vorabile Rusiei şi aduc previziuni negative, uneori 
proaste, ţărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 


În perioada care a trecut de la dez- 
membrarea Uniunii Sovietice, majoritatea fos- 
telor republici sovietice au eşuat în demersul 
lor de a construi state moderne care să reziste 
oricărui impact distructiv intern şi extern. Suve- 


ranitatea reală a majorităţii statelor din fostul 
spaţiu sovietic a fost afectată de jocurile politi- 
ce practicate de Uniunea Europeană, China, 
Rusia, ca şi de noile puteri regionale (Iran şi 
Turcia). Dependenţa tot mai mare de factorii 
externi ar putea, în anumite condiţii, să promo- 
veze stabilitatea; oricum, cel mai adesea, ast- 
fel de condiţii nu servesc decât la inflamarea 
instabilității politice şi a crizelor, consideră au- 
torii studiului „Lumea din jurul Rusiei: 2017. 
Prognoză pe termen mediu”, un grup de ex- 
perți ruşi, condus de politologul Serghei 
Karaganov, preşedintele Consiliului pentru Po- 
litică Externă şi Apărare, o structură consultati- 
vă de pe lângă Preşedinţia rusă. 

Țările est-europene din fostul spaţiu 
sovietic — Moldova, Ucraina şi Belarus — con- 
stituie o zonă de graniţă integrativă a Uniunii 
Europene şi au intrat practic pe „coridorul can- 
didaţilor la UE”. Acest factor şi-a pus deja am- 
prenta pe suveranitatea lor economică, socială 
şi ecologică. Structurile integrative ale UE, cu 
sprijinul elitelor politice din aceste ţări, vor juca 
tot mai mult un rol de intermediari politici şi 
economici regionali. 


Transcaucazia, partea de sud a fostei 
Uniuni Sovietice, rămâne un epicentru al insta- 
bilității politice, factorii de instabilitate fiind: 
ameninţarea unui război total între Azerbaidjan 
şi Armenia; ameninţarea unor conflicte armate 
între Georgia şi fostele regiuni autonome geor- 
giene; crizele economice şi sociale de durată. 
În această regiune, politicile interne şi externe 
sunt serios influențate de forțe externe. Clasa 
politică din ţările central-asiatice se confruntă 
cu o serie de probleme care pot pune în pericol 
chiar statalitatea lor. Aceste probleme includ: 
necesitatea de a se opune factorului islamic/ 
terorist, precum şi forțelor politice din Pakistan, 
Arabia Saudită şi Afganistan care stau în spa- 
tele acestuia; agravarea inevitabilă a situaţiei 
sociale, economice şi etnice în Valea Fergana, 
care poate conduce la destabilizarea politică în 
Uzbekistan şi Kîrgistan; disputa externă pentru 
preluarea controlului asupra exporturilor de 
energie din regiune. Apariţia unor oportunități 
politice, economice şi demografice pentru Chi- 
na este un factor relativ nou în regiune. 

Celelalte focare de tensiune din fostul 
spațiu sovietic sunt statele nerecunoscute 
(Transnistria, Abhazia şi Osetia de Sud); zone- 
le de destabilizare politică în creştere (Valea 

Fergana); potenţialele state problemă (Belarus, 
Tadjikistan, Uzbekistan, Turkmenistan, Moldo- 
va şi Georgia). 

Tendinţe politice interne 


e disputa între tendințele unitariste şi federa- 
liste va continua în cadrul claselor politice 
din fostele republici sovietice. Apariţia unor 
noi elite politice va consolida suveranitatea 
acestor state. Concomitent, unele procese 
ireversibile ale degradării politice vor pune 
în discuţie supraviețuirea lor ca entităţi juri- 
dice internaţionale; 


e o tendinţă autoritaristă combinată cu naţio- 
nalismul de stat şi etnic, ca şi sistemele 
politice subdezvoltate şi corupția puterii de 
stat, pot deveni un element dominant în 
țările din fostul spațiu sovietic; 

e instabilitatea socială şi politică va creşte pe 
măsură ce viaţa politică din majoritatea 
acestor ţări va fi blocată de regimuri 
autoritariste; 


e în tările est-europene din fostul spațiu sovi- 
etic (Belarus, Ucraina şi Moldova), princi- 
pala problemă politică este legitimitatea 
puterii şi ea se va regăsi în lupta dintre for- 
tele politice interne şi atenţia ce se va acor- 
da forțelor externe. Heterogenitatea socie- 
tăţii din Ucraina, Moldova şi, parțial, 
Belarus, unde diverse grupuri vorbesc limbi 
diferite, au ideologii diferite şi trăiesc în rit- 
muri sociale diferite — agrar, industrial şi 
informaţional, se va accentua şi va deveni 
o dominantă politică; 

+ elitele politice din Transcaucazia sunt divi- 
zate în suporteri ai vectorilor pro-american 
(dominant), pro-rus şi pro-iranian, în pre- 
zent fiind incapabile să definească o strate- 
gie unitară pentru dezvoltarea naţională; 


e politicile conservative asumate de unele 
țări din Asia Centrală (Turkmenistan şi 
Uzbekistan), alături de eliminarea opoziţiei 
din viaţa politică (Kiîrgistan şi Tadjikistan), 
nu fac decât să amâne perspectiva revolte- 
lor sociale, care vor dobândi inevitabil o 
dimensiune  politico-religioasă. Explozia 
combinată a conflictelor religioase, sociale, 
tribale şi economice poate duce la o desta- 
bilizare pe scară largă în regiune. 


Indicatorii de dezvoltare economică din 
spațiul ex-sovietic sunt forte dependenţi de si- 

tuația economică a Rusiei şi de nivelul relațiilor 
cu Moscova. Astfel: 


e țările în care economiile se bazează pe ex- 
portul de resurse naturale (Kazahstan, Azerba- 
idjan, Turkmenistan) consemnează cea mai 
mare rată de creştere; 


e țările care au o dinamică foarte mare dato- 
rită privilegiilor pe care le au pe piața Rusiei 
(Belarus, Armenia) calcă pe urmele primelor; 


e recesiunea economică din Moldova îşi are 
rădăcinile în instabilitatea politică internă şi în 
ruperea relațiilor economice cu Rusia. Ucraina 
poate avea o dezvoltare economică promiţă- 
toare dacă normalizează relaţiile economice cu 
Rusia, aducându-le la un nivel nou, şi dacă 
stabileşte relaţii de parteneriat cu UE; 


e migrația permanentă a forței de muncă din 
unele ţări din acest spaţiu a devenit un indica- 
tor universal al eşecului lor economic. În deca- 
da următoare, migraţia poate deveni o resursă 
folosită în scopuri politice; 


e în următoarea decadă, nici o ţară est- 
europeană din spaţiul ex-sovietic nu va fi în 
măsură să se elibereze singură de dependenţa 
energetică față de Rusia; 


e în Transcaucazia, complexul petrolier al 
Azerbaidjanului va căuta să elimine debalanţa 
apărută între noile oportunităţi de transport şi 
volumul de hidrocarburi produs de propriile fa- 
cilități şi primit din Asia Centrală. Rămâne de 
văzut dacă Azerbaidjanul va reuşi să atingă 
nivelul de producţie necesar pentru a satisface 
cererile pe care le are până în 2010; 


e noile oportunităţi pentru transportul energi- 
ei din Asia Centrală se vor confrunta cu obsta- 
cole politice şi economice, înainte de toate, 
sub forma exporturilor de petrol din Kazahstan 
către China. Abia după 2010, Kazahstanul va 
putea face livrări către Ceyhan. 


În domeniul militar-politic, majoritatea 
țărilor din spaţiul ex-sovietic nu sunt jucători 
independenți pe arena internaţională şi rămân 
piese pe tabla de şah politic a marilor puteri 
(Rusia, SUA şi China) sau a organizaţiilor regi- 
onale (NATO şi Organizaţia de Cooperare 
Shanghai). 

Organizaţia Tratatului de Securitate Co- 
lectivă (CSTO) nu are nici o perspectivă clară. 
În loc să joace rolul de acoperire a flancului de 

sud pentru Rusia împotriva destabilizării politi- 
ce, CSTO poate doar să atragă Rusia în con- 
flicte regionale sau intrastatale. 


Organizaţia de (Cooperare Shanghai 
(SCO) joacă rolul unui compromis strategic 
între Rusia şi China în spaţiul ex-sovietic şi 
uneori apare ca un proiect anti-american. Chi- 
na a utilizat deja SCO pentru a obţine accesul 
în Asia Centrală iar Beijingul va continua şi în 
viitor să-şi extindă influența prin intermediul 
acestei organizații. 

Terorismul internaţional, mai precis cel 
care provine din Afganistan, va relua presiunile 
asupra ţărilor din regiune, în primul rând asu- 
pra Uzbekistanului. O criză în Uzbekistan poa- 
te avea efect destabilizator asupra întregului 
spaţiu ex-sovietic. 

SUA şi NATO îşi vor conjuga eforturile 
pentru a-şi amplifica influența în spaţiul ex- 
sovietic, operând din capetele de pod pe care 
le dețin în Georgia şi, într-o măsură mai mică, 
în Azerbaidjan, Ucraina şi Moldova. Regimurile 
aflate la putere în Asia Centrală vor continua 
să manevreze între Rusia, China şi SUA, care 
vor fi însă ocupate în următorii 5-6 ani cu pro- 
blematica din Irak şi Iran. 


NATO va continua eforturile de atragere 
a țărilor est-europene din fostul spaţiu sovietic 
în sfera ei de influenţă. Ucraina ar putea să fie 
admisă, după 2008, în Programul de Acţiune în 
vederea aderării. În acest caz, problema admi- 
terii Ucrainei în alianţă se va pune în 2-4 ani; 
totuşi, accesul Ucrainei în NATO poate fi împi- 
edicat. 


Transcaucazia este un lider global în ter- 
meni de creştere militară. În 2005, cheltuielile 
militare au crescut cu peste 20% în Armenia, 
51% în Azerbaidjan şi 137% în Georgia. Ţările 
din regiune sunt pregătite pentru războaie atât 
pe teritoriul lor cât şi pe cel al vecinilor. Apariţia 
unor focare de confruntare militară în 
Transcaucazia pare să fie inevitabilă pe ter- 
men scurt. 


Atât Rusia cât şi NATO acordă atenţie 
deosebită Azerbaidjanului, care este un nod de 
tranzit pentru resursele de energie către Occi- 
dent prin intermediul „fantei” geopolitice dintre 
Rusia şi Iran. Pe viitor, rivalitatea internaţională 
pentru cîştigarea influenţei în Azerbaidjan va fi 
cea care va influenţa situația militar-strategică 
din Transcaucazia. 


Statele Unite şi NATO nu vor fi în măsură 
să elaboreze un program complet de coopera- 
re cu Baku; în schimb, vor recurge la diverse 
forme de „parteneriat”. În acelaşi timp, îşi vor 
concentra eforturile pentru realizarea unei in- 
frastructuri militare în Georgia, care va asigura 
acestei țări rolul de „punct întărit, depozit şi 
spital de campanie” al NATO în această regiu- 
ne extrem de instabilă. O astfel de evoluție nu 
va garanta Georgiei admiterea în NATO, dato- 
rită instabilității de la graniţele ei, problemei 
nerezolvate a integrităţii teritoriale şi slabei au- 
torităţi a instituţiilor statului. 

Procesele de integrare reală bazate pe 
resurse interne şi condiţii obiective lipsesc din 
spaţiul ex-sovietic, iar relaţiile bilaterale vor fi 
dominante pe parcursul perioadei de analiză, 
apreciază analiştii ruşi. 

Doar două ţări, Rusia şi Kazahstan, pot 
stabili o zonă de comerţ liber ca primă etapă în 
procesul de integrare economică structurală. 


CSI, ale cărei funcțiuni administrative 
slăbesc gradual, va înceta să existe în actualul 
format. Totuşi, CSI nu va dispare complet ci va 
evolua pe bazele structurilor consultative şi 
organismelor viabile, care vor coordona functi- 
onarea sistemelor naţionale de control al 
transporturilor aeriene, feroviare şi, probabil, 
maritime. Pot apare şi structuri de coordonare 
a sistemelor naţionale de oleoducte. 


Proiectul de integrare Rusia-Belarus nu 
va fi iniţiat atât timp cât sunt la putere actualele 
autorități de la Minsk. O decizie a Rusiei de a 
elimina privilegiile Belarusului în domeniul pre- 
tului resurselor energetice va fi prima fază a 
procesului de dezmembrare a Uniunii Statale 
Rusia-Belarus. Procesul de integrare ar putea 
fi reluat de Rusia după finalizarea 
Gazoductului Nord-European şi după schimba- 
rea regimului din Belarus. 


Începutul unui dialog pe tema creării unei 
zone de comerţ liber între Ucraina şi UE, care 
ar putea deveni realitate după ce Ucraina se 
va alătura Organizaţiei Mondiale a Comerţului, 
va face imposibilă participarea Ucrainei la Spa- 
tiul Economic Comun. Deocamdată nu se în- 
trevede admiterea Ucrainei în UE. 

Evoluții în spațiul post-sovietic în urmă- 
toarea decadă 

Viitorul spaţiului ex-sovietic depinde de 
scenariile referitoare la relaţiile Rusiei cu UE, 

cu Statele Unite şi China şi, înainte de toate, 
de direcţia şi ritmul dezvoltării politice şi econo- 
mice a Rusiei. 

Elitele politice ale ţărilor est-europene din 
spaţiul ex-sovietic vor continua eforturile pentru 
aducerea ţărilor lor în zona de influenţă politică 
şi economică a UE şi NATO. Resursele lor 
economice, de tranzit şi de forță de muncă vor 
deveni obiectivul principal al disputei dintre Ru- 
sia şi UE. Cel mai probabil, Occidentul va con- 
tinua să instige cercurile aflate la putere în 
aceste ţări pentru a folosi instrumentele politice 
de care dispun împotriva expansiunii economi- 
ce a Rusiei în regiune. 


Ucraina va rămâne o ţară cu un sistem 
constituțional slab, constrâns de probleme in- 
terne, iar aceşti factori ar putea diminua intere- 
sul UE în această ţară, consideră analiştii ruşi. 
În acelaşi timp, unele cercuri din Ucraina vor 
încerca periodic să exacerbeze relaţiile cu Ru- 
sia cu scopul de a menţine la cote înalte intere- 
sul puterilor şi organizaţiilor occidentale față de 
țara lor. Eventuale confruntări politice majore 
cu implicarea unor forțe externe ar putea duce 
la intervenţia NATO în Ucraina, dar o astfel de 
situaţie nu va salva țara de conflictele mocnite 
îndelungate şi, cel mai periculos, va genera un 
„arc de instabilitate” şi conflicte la graniţa cu 
Rusia. 


Belarus devine treptat un obiect de nego- 
ciere între Rusia şi SUA/UE. Prin intermediul 
unor măsuri politice şi economice, Rusia poate 
transforma Belarusul într-un avanpost al ex- 
pansiunii economice ruse către Polonia şi ţările 
baltice, precum şi într-un model de integrare 
energetică în spațiul ex-sovietic. 


Moldova este posibil să se alăture grupu- 
lui de state falimentare şi să devină obiect de 
„rivalitate pe moştenire” între România şi Ucra- 
ina. 

În pofida asistenţei masive din partea 
SUA şi a implicării directe a UE, Transcaucazia 
nu va deveni un coridor sigur şi eficient pentru 
resursele de energie din regiunea caspică şi 
Asia Centrală către consumatorii occidentali. 

Deteriorarea situaţiei din Kiîrgistan şi 
Tadjikistan, în pofida întrebuinţării teritoriilor lor 
ca avanposturi militar-strategice de către Rusia 
şi SUA, va intra în faza finală. 

Kazahstanul va rămâne liderul formal al 
transformărilor politice din regiune. Totuşi, dez- 

voltarea Kazahstanului poate fi periclitată de 
posibila destabilizare politică din Uzbekistan. 


Actualele autorități din Uzbekistan nu au 
perspectivă politică, nefiind în măsură să ofere 
opțiuni de dezvoltare politico-economică în 
contextul lipsei de resurse financiare; acest 
stat este supus riscului major de destabilizare 
politică. Această situaţie va duce la islamizarea 
inevitabilă a conflictelor interne şi la migrații în 
masă. Ulterior, se va ajunge la distrugerea in- 
stituțiilor statului în Kîrgistan şi destabilizarea 
situaţiei din Kazahstan. 


În următoarea decadă, Turkmenistanul 
va fi scena unor crize majore. Regimul post- 
Niazov se va confrunta cu amplificarea interfe- 
rențelor externe (ruse, americane şi chineze), 
precum şi cu influenţe ale evoluţiilor din statele 
vecine (Uzbekistan, Iran şi Afganistan). 

Rolul Rusiei în spațiul ex-sovietic 

Politica Moscovei faţă de ţările din spaţiul 
ex-sovietic va suferi schimbări fundamentale şi 
profunde, ca urmare a scăderii semnificației 
acestor țări pentru Rusia. Politica Rusiei se va 
regionaliza, astfel că relaţiile cu fiecare vecin 
vor fi individualizate, fiecare cu priorităţile ei. 
Pentru a-şi promova interesele, Rusia va trebui 
să găsească un echilibru între nevoia de a 
menţine influența asupra situaţiei politice şi 
economice din ţările vecine şi resursele nece- 
sare susţinerii acțiunilor pentru realizarea obi- 
ectivelor ei. Mai devreme sau mai târziu, auto- 
rităţile de la Moscova vor trebui să recunoască 
faptul că spaţiul ex-sovietic nu mai este prima 
prioritate a politicii externe ruse. 


În pofida tendinței generale de diminuare 
a rolului spaţiului ex-sovietic în economia Rusi- 
ei (cu excepţia sferei energetice), o serie de 
factori fac imposibilă retragerea Rusiei din regi- 
une şi vor continua să fie relevanti în perioada 
următoare: 


e Spaţiul ex-sovietic va continua să fie scena 
competiţiei pentru depozitele şi rutele de 
transport ale resurselor energetice, precum 
şi teritorii şi capete de pod avantajoase din 
punct de vedere strategic; 


e Acest spaţiu va rămâne una dintre puţinele 
regiuni care vor primi continuu investiţii ru- 
seşti; 

e Companiile ruseşti se vor confrunta cu o 
competiție tot mai mare în acest spațiu; 

deja nu mai există nici un stat în spaţiul ex- 
sovietic în care Rusia să fie principalul ex- 
portator; 


Eforturile economice şi politice ale Rusiei 
în acest spaţiu se vor lovi de o tot mai cres- 
cândă opoziţie. De aceea, se va încerca 
implicarea Rusiei în crize bilaterale şi regi- 
onale, de genul celei ruso-georgiene din 
2006, care să limiteze potenţialul politic şi 
economic rus în regiune. 


În perioada 2007-2017, Rusia îşi va menti- 
ne unele avantaje strategice în spațiul ex- 
sovietic: 


Rusia este o piaţă importantă, deşi nu este 
singura, pentru exporturile ţărilor din fostul 
spațiu sovietic; 


Piaţa forței de muncă din Rusia oferă mi- 
lioanelor de imigranţi din aceste țări oportu- 
nitatea unui loc de muncă şi a unui câştig 
cu care să-şi întreţină familiile din ţările de 
reşedinţă; 


Forțele armate ruse, care continuă să-şi 
dezvolte capacităţile tehnologice şi de lup- 
tă, nu au rival în spaţiul ex-sovietic. Deşi 
Rusia nu poate asigura, pentru moment, 
securitatea în spaţiul ex-sovietic, nivelul de 
implicare în procesele regionale rămâne 
ridicat şi adesea decisiv; 


Poziţia internaţională a Rusiei, statutul de 
membru permanent al Consiliului de Secu- 
ritate al ONU, nu permite altor state să ig- 
nore punctele de vedere ale conducerii ru- 
se în orice problemă care are legătură cu 
fostul spaţiu sovietic. 


Rusia va trebui totuşi să soluţioneze urmă- 


toarele probleme generale pentru menţinerea 
şi lărgirea influenţei politice şi economice în 
spaţiul ex-sovietic: 


Până în prezent nu a reuşit să producă un 
model ideologic, politic şi economic atractiv 
care să-i permită să reacționeze la absorb- 
ţia părţii de vest a spaţiului ex-sovietic în 
zona intereselor frontaliere europene; 

Transformarea şi modernizarea economiei 


ruse este rămasă în urma competiţiei de pe 
pieţele fostului spațiu sovietic; 


Nevoia de a găsi răspunsuri la provocările 
globale cu originea în Uniunea Europeană, 
SUA, ţările din Asia-Pacific va forța Rusia 

să îşi concentreze politicile pe direcții 
geopolitice separate şi pe un grup restrâns 
de state. Schimbările care au loc în spațiul 
ex-sovietic impun Rusiei să proiecteze 
foarte rapid strategii speciale pentru fiecare 
regiune şi fiecare ţară din regiunea respec- 
tivă; 

Orice speranţă ca Ucraina să devină aliat 
strategic al Rusiei este fără temei. Ucraina 
este sorocită să participe la două proiecte 
geopolitice simultan: pro-Rusia şi anti- 
Rusia. Ca urmare, Rusia va trebui să se 
obişnuiască, în relația cu Ucraina, cu for- 
matul standard de relaţii internaţionale; 


Pe termen scurt, nu se va consemna nici 
un acord politic în măsură să rezolve pro- 
blema tranzitului petrolului şi gazelor natu- 
rale din Rusia pe teritoriul Ucrainei. În ur- 
mătoarea decadă, Moscova va trebui să 
dezvolte un program pentru eliminarea de- 
pendenţei tranzitului de hidrocarburi de Ki- 
ev şi Minsk, un program care va implica 
realizarea unui oleoduct care să ocolească 
Ucraina şi Belarus şi a unor facilități pentru 
producerea de gaz natural lichefiat; 


Până în 2017, o serie de factori politici in- 
terni şi externi vor coincide în mod favora- 
bil. O nouă elită politică, mai deschisă la 
dialog şi înțelegere, va ajunge în prim plan 
în Ucraina, ceea ce va ajuta Rusia să ela- 
boreze o strategie stabilă față de Ucraina; 


Problema belarusă se va muta la nivel stra- 
tegic pentru Rusia. Intransigenţa actuală a 
autorităţilor de la Minsk face imposibilă 
transformarea Belarusului de către Mosco- 
va într-o rampă de lansare către Europa 
Centrală. Sub conducerea lui Lukaşenko, 
Belarusul va continua să existe ca un sis- 
tem politic închis şi un model ineficient de 
economie administrativă. Dacă Rusia nu 
vine cu o strategie prudentă față de Minsk, 
Belarusul va repeta, după 5-6 ani, experi- 
enta Ucrainei; 


În Transcaucazia, Rusia va trebui să se 
concentreze cel mai mult pe Azerbaidjan, 
care se află la graniţa unei regiuni potenţial 
instabilă, cea a zonei extinse a Orientului 
Mijlociu. Problema Iranului este una explo- 
zivă, ceea ce va forța Azerbaidjanul să ca- 
ute un echilibru în relaţiile cu Moscova şi 
Washington; 

e Astana, capitala Kazahstanului, poate de- 
veni un nou centru regional de influenţă 
politică. Moscova va trebui să dezvolte o 
formulă pentru a sprijini regimurile seculare 
în sudul Kazahstanului şi să fie în măsură 
să asigure acestora garanţii de securitate 
în caz de destabilizare în statele învecina- 
te; 


e Rusia, care deține baze militare în 
Tadjikistan şi Kiîrgistan, va continua să fie 
un factor determinant în asigurarea securi- 
tăţii în Asia Centrală. Acest fapt nu exclude 
apariția unor probleme ocazionale cu gu- 
vernele acestor țări pe tema prezenţei tru- 
pelor ruse pe teritoriile lor; 


e Companiile ruse şi kazahe se vor concura 
inevitabil între ele în domeniul transportului 
resurselor energetice din Asia Centrală că- 
tre piețele globale. Sunt însă posibile şi so- 
cietăți mixte între aceste companii; 


e În cazul în care va avea loco reacţie în lanţ 
a proliferării nucleare în zona extinsă a Ori- 
entului Mijlociu, Rusia, singură sau împreu- 
nă cu alte puteri nucleare, va trebui să re- 
zolve problema acordării de garanții nu- 
cleare ţărilor din Asia Centrală şi 
Kazahstanului; 


e Concurenții geopolitici ai Rusiei îşi vor in- 
tensifica eforturile pentru a impune Mosco- 
vei rolul exclusiv de putere regională, limi- 
tată în graniţele fostului spaţiu sovietic. Ru- 
sia va trebui să prevină astfel de evoluții şi, 
în acelaşi timp, să nu supraliciteze în regi- 
uni în care beneficiile politice şi economice 
sunt foarte reduse. 


Concluzii 


Ca subiect de analiză generală, fosta 
Uniune Sovietică este o realitate depăşită. Noi- 
le state apărute după dispariția Uniunii îşi dez- 
voltă propriile lor relaţii economice şi propriile 
sisteme de alianţe tactice sau pe termen lung 
pe arena internaţională. Destinul majorităţii noi- 
lor state este dependent de interesele actorilor 
globali. Totuşi, rămâne o problemă deschisă 
dacă aceste state sunt capabile să devină sta- 
te suverane autentice. Cercurile care guver- 
nează aceste state au învăţat deja să întrebu- 
ințeze fostul centru al Uniunii Sovietice, facto- 
rul Rusia, ca instrument în lupta pentru propria 
supraviețuire şi să aibă grijă de propriile resur- 

se materiale. Rezultatele acestei lupte depind 
însă de situaţia economică şi politică globală, 
în primul rând din sfera energiei. Odată cu 
“autodeterminarea” mai multor ţări din acest 
spațiu, familia statelor ex-sovietice nu va mai fi 
parte integrantă a politicii Rusiei. Aceasta nu 
înseamnă o “retragere” voluntară din partea 
Rusiei; o astfel de mutare ar fi imposibilă dato- 
rită intereselor de securitate naţională ale Rusi- 
ei. 


Mai mult, cooperarea Moscovei cu majo- 
ritatea țărilor ex-sovietice este vitală pentru 
realizarea intereselor economice ale Rusiei şi 
a veniturilor la bugetul federal. Legăturile cultu- 
rale cu fostele republici sovietice rămân puter- 
nice, deşi în timp vor începe să slăbească. To- 
todată, Moscova nu mai vede fostele republici 
sovietice ca priorităţi indiscutabile, cu care tre- 
buie menținute relaţii speciale, inclusiv prin 
subvenţii ascunse acordate economiilor aces- 
tor state. În relaţiile cu aceste țări, Rusia în- 
cearcă să promoveze un model mai tradițional 
de relații interstatale, bazat pe politica de presi- 
uni şi recompense. În acelaşi timp, Rusia tre- 
buie să îşi reorienteze priorităţile de politică 
externă către alte ţări şi regiuni ale lumii. 

În general, apreciază analiştii ruşi, terito- 
riile care se învecinează cu Rusia devin arena 
unor jocuri tot mai active în care sunt implicate 
diverse forțe. Pentru a răspunde noilor realităţi, 
Rusia trebuie să înțeleagă că tranziţia de la 
diplomaţia multilaterală a trecutului la relaţiile 
bilaterale eficiente de mâine înseamnă şi cos- 
turi tot mai mari. Ca urmare, în următoarea de- 
cadă, Moscova va trebui să găsească o cale 
pentru a minimiza aceste costuri şi pentru a 
proiecta o strategie integrată pentru realizarea 
obiectivelor ei. 


Lumea văzută de la Moscova. Relatii- 
le ruso-americane (VI 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 
derației Ruse, ele fiind, aproape în exclusivitate fa- 


vorabile Rusiei şi aduc previziuni negative, uneori 
proaste, țărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 

Relaţiile actuale dintre Rusia şi Statele 
Unite sunt caracterizate de o puternică interde- 
pendenţă politică, sunt de părere autorii studiu- 
lui „Lumea din jurul Rusiei: 2017. Prognoză pe 
termen mediu”, un grup de experți ruşi, condus 
de politologul Serghei Karaganov, preşedintele 
Consiliului pentru Politică Externă şi Apărare, o 
structură consultativă de pe lângă Preşedinţia 
rusă. Această interdependenţă este datorată 
următorilor factori: 


e fără cooperarea ruso-americană ar fi 
practic imposibil să se soluţioneze multe 
probleme globale care ameninţă securi- 
tatea ambelor state. Orice confruntare 
între Rusia şi SUA poate agrava serios 
situaţia internaţională, cu consecinţe pe- 
riculoase pentru existența ambelor ţări. 
În următorii 10-15 ani, Rusia şi SUA tre- 
buie să-şi ridice nivelul de cooperare re- 
ciprocă pentru atingerea următoarelor 
obiective: stabilizarea situaţiei din Orien- 
tul Mijlociu, reducerea tendințelor 
conflictuale din regiunea Asia-Pacific şi 
asigurarea dezvoltării paşnice a Chinei; 


e nevoia de control a arsenalelor de distru- 
gere în masă şi problema dezarmării; 


Experienţa recentă a demonstrat că Sta- 
tele Unite nu sunt în măsură să creeze şi să 
consolideze un nou sistem de autoritate globa- 
lă pe cont propriu. 

În pofida unui volum redus al schimburi- 
lor comerciale între Rusia şi SUA, interdepen- 
denta celor două state, în primul rând în dome- 
niul energetic, va continua să se intensifice. 
Tot mai multe câmpuri de petrol şi gaze natu- 
rale vor fi exploatate în state care sunt în afara 
controlului Statelor Unite şi corporațiilor ener- 
getice americane. Ca urmare, interesul State- 
lor Unite în Rusia şi în alte foste republici sovi- 
etice, ca surse potenţiale de energie, va fi în 
creştere. Deşi s-au menținut în formatul gene- 
ral de parteneriat, căruia ambele părţi îi acordă 
multă importanţă, agenda „pozitivă” a relaţiilor 
ruso-americane este în continuă scădere. Am- 
bele părţi vin cu abordări diferite în soluţiona- 
rea principalelor conflicte şi provocări internați- 
onale (Orientul Mijlociu, Iran) — de la lupta îm- 
potriva terorismului internaţional la reducerea 
şi controlul armamentelor şi menţinerea stabili- 
tăţii strategice (chiar dacă elementele de coo- 
perare încă sunt dominante în aceste domenii). 

În contrast, agenda „negativă” ruso- 


americană este în proces de creştere. Acordu- 
rile încheiate la summit-ul din 2006 de la St. 
Petersburg pot încetini această tendință, dar 
procesul nu îşi va schimba cursul în următorii 
câţiva ani. Agenda „negativă” include aspecte 
care sunt deosebit de sensibile pentru ambele 
țări, dar mai ales pentru Rusia. Practicile Fede- 
rației Ruse vin indirect în conflict cu principalul 
laitmotiv al strategiei globale americane, res- 
pectiv cu „proliferarea democraţiei”. În prezent, 
Rusia şi SUA sunt angajate într-o rivalitate 
deschisă tot mai evidentă în spaţiul post- 
sovietic, ceea ce ar putea duce spre o agrava- 
re a relațiilor dintre ele în următorii 4-5 ani. 
Principalele direcții şi scenarii ale 

evoluției până în 2017 


În domeniul militar, Statele Unite îşi 
vor menţine avansul față de celelalte state şi 
grupuri de state atât cantitativ cât şi calitativ. 
Mai mult, acest avans va continua să crească. 


În domeniul economic, în pofida 
amenințării unor posibile crize, Statele Unite 
vor rămâne probabil cea mai dezvoltată şi pu- 
ternică economie din lume. Există însă indici 
conform cărora în următoarea decadă se va 
consemna un uşor declin al rolului şi influenţei 
americane în economia globală. Până în 2017, 
contribuţia la SUA la produsul intern brut global 


s-ar putea situa la 17-19%. 


Politica externă a SUA la nivel glo- 
bal în următoarea decadă va fi caracterizată de 
următoarele tendinţe: 


° orientarea către mai mult 
multilateralism, mai puțin egoism în 
politica externă şi comerțul exterior şi 
mai multă toleranţă faţă de instituţiile 
internaţionale; totuşi, abordarea uni- 
laterală va persista; 


° reconsiderarea parțială a strategiei 
americane față de ţările 
„nedemocratice”, cu mutarea accen- 
tului de pe „democratizarea” către 
stabilizarea acestora; oricum, se va 
menține mesianismul democratic la 
nivel retoric faţă de unele ţări (China, 
Rusia); 

. reorientarea parțială a politicii de slă- 
bire a liderilor regionali, cu un mai 
mare accent pe oferirea de sprijin 
pentru aceşti lideri în schimbul loiali- 
tăţii lor fată de SUA. Totuşi, este pu- 

țin probabil ca această politică să ai- 
bă succes cu China, dar nu este ex- 
clus ca, după recentele încercări de a 
limita influenţa Rusiei în spaţiul post- 
sovietic, în următorii 4-6 ani SUA să 
încerce să facă din Rusia un lider re- 
gional loial şi garant al stabilităţii în 
fostul spațiu sovietic. Va depinde în- 
să de Rusia şi de abilitatea ei de a-şi 
apăra interesele la periferie, precum 
şi de angajarea sau nu într-o confrun- 
tare inflexibilă cu Satele Unite în ur- 
mătoarea perioadă. 


Chiar dacă parametrii absoluţi ai 
puterii americane rămân neschimbați, influența 
SUA în lume în următoarea decadă va conti- 
nua să crească. Retragerea trupelor america- 
ne din Irak, aşteptată pentru următorii 2-3 ani, 
va fi cea mai elocventă ilustrare a acestei afir- 
matii, deoarece retragerea va afecta siguranţa 
afişată de politica externă americană cel puţin 
în aceeaşi măsură în care a fost afectată de 
înfrângerea din Vietnam. Având în vedere du- 
rata „sindromului post-Vietnam”, se poate 
aprecia că Statele Unite se vor reface de pe 
urma şocului din Irak abia prin 2013-2015. 


În prezent, nu există în lume nici o 
forță sau combinaţie de forțe care să compen- 
seze o Americă slăbită. Ca urmare, reducerea 
influenţei Statelor Unite nu va avea drept con- 
secinţă o lume multipolară; mai degrabă se va 
consemna un vacuum de autoritate care va 
afecta relaţiile internaţionale. Există posibilita- 
tea ca, datorită problemelor cu care se con- 
fruntă în economie, politica internă şi cea ex- 
ternă, SUA să revină în următorii 5-7 ani la o 
politică mai realistă, multilaterală şi mai puțin 
agresivă. În această situație, împreună cu alte 
puteri ale lumii, SUA vor construi un nou sis- 
tem de autoritate globală, bazat pe o „armonie 
a marilor puteri” în care Statele Unite vor juca 
rolul de lider. 


În Europa, Statele Unite vor încer- 
ca să crească rolul NATO (controlată încă în 
mare măsură de Washington) dincolo de zona 
de responsabilitate tradițională a alianţei, însă 
nu este clar cât de eficiente vor fi aceste de- 
mersuri. 


Până în 2017, fostul spațiu sovietic 
va fi printre priorităţile politicii externe a SUA 
datorită, în primul rând, a posibilităţii de desta- 

bilizare din zona lărgită a Orientului Mijlociu şi 
consecințelor negative pe piaţa mondială a 
energiei. Deşi este dificil de evaluat perspecti- 
va atitudinii SUA faţă de zona extinsă a Orien- 
tului Mijlociu în 2017, se poate afirma că va 
domina politica de retragere — mai mult sau 
mai puţin rapidă, cu consecinţe mai mult sau 
mai puţin negative atât pentru Statele Unite cât 
şi pentru stabilitatea şi autoritatea regională. 
Sunt şanse mari ca islamişti radicali să ajungă 
la putere în mai multe ţări din regiune. Rezulta- 
tul unui astfel de scenariu va depinde în foarte 
mare măsură de acţiunile SUA faţă de Iran şi 
programul nuclear iranian, revenirea SUA la o 
politică multilaterală în privinţa Iranului fiind de 
natură să inspire optimism. 

Evoluţia relaţiilor ruso-americane 


Următorii câţiva ani ar putea consemna o 
agravare a relaţiilor ruso-americane. În primul 
rând, pe măsură ce se apropie alegerile din 
SUA, criticile la adresa Rusiei se vor intensifi- 
ca, atât din partea democratilor cât şi din par- 
tea republicanilor. În al doilea rând, rivalitatea 
ruso-americană în spaţiul fost-sovietic va conti- 
nua să se amplifice, datorită politicii americane 
de a atrage Ucraina în NATO, cât şi datorită 
încercărilor Statelor Unite de a soluţiona pro- 
blema „statelor nerecunoscute” din spațiul fost- 
sovietic exclusiv în favoarea Georgiei şi Moldo- 
vei. Unele încercări de a rezolva această pro- 
blemă prin intermediul forței pot provoca un 
conflict direct între Rusia şi Georgia (mai puţin 
probabil între Rusia şi Moldova). De aseme- 
nea, pot provoca intervenţia trupelor ruse pe 
teritoriile „statelor nerecunoscute” care va fi 
ulterior calificată de Statele Unite ca intenţie de 
ocupare sau anexare a acestor teritorii. 


Admiterea Ucrainei în NATO poate 
schimba caracterul de parteneriat al relaţiilor 
ruso-americane. În acest caz, Rusia ar putea 
să-şi amplifice vertiginos cooperarea militaro- 
tehnică cu China şi alte regimuri anti- 
americane din lumea a treia, moment în care 
agenda ruso-americană va fi definitiv deteriora- 
tă. Nu sunt excluse nici încercările de a 
reorienta din nou complexul militar industrial 
rus către o confruntare cu Statele Unite. În al 
treilea rând, următorii 5-7 ani vor consemna 
accentuarea competiţiei dintre Rusia şi SUA pe 
tema controlului asupra resurselor energetice 
din fostele republici sovietice. În al patrulea 
rând, independenţa politicii externe ruse pe 

scena internaţională şi reluctanța Rusiei în a 
sprijini multe zone ale politicii SUA vor fi în ur- 
mătorii ani un factor puternic perturbator în re- 
laţiile ruso-americane. 


Cu toate acestea, există motive care pot 
determina o îmbunătăţire a relaţiilor dintre Ru- 
sia şi SUA pe noi baze, pe la mijlocul următoa- 
rei decade. Această îmbunătăţire poate fi pro- 
dusă de următorii factori: 

° slăbirea relativă a poziţiilor globa- 
le ale Statelor Unite; 

° agravarea unor provocări comune 
de securitate (proliferarea armelor 
de distrugere în masă, posibila 
destabilizare în Pakistan etc.); 


. destabilizarea şi amplificarea ha- 
osului în zona extinsă a Orientului 
Mijlociu; 

. degradarea autorităţii în relaţiile 
internaţionale; 


. intensificarea activităţilor teroriste 
internaţionale; 


. consolidarea Chinei până acolo 
încât să devină o ameninţare 
pentru securitatea atât a Rusiei 
cât şi a Statelor Unite. 


Până la mijlocul decadei următoare, Sta- 
tele Unite şi, în general, lumea occidentală vor 
recunoaşte rolul special al Rusiei de garant al 
păcii şi securității în spaţiul post-sovietic, în 
special în domeniul energiei. Dintr-o perspecti- 
vă pur obiectivă, Statele Unite ar avea de câş- 
tigat mai mult de pe urma unui acord cu Rusia 
în problema energiei decât din dependenţa lor 
de ţările instabile şi cu sentimente anti- 
americane din America Latină şi Orientul Mijlo- 
ciu. Orice reluctanţă din partea Rusiei şi a Sta- 
telor Unite față de normalizarea relaţiilor bilate- 
rale în scopul soluționării problemelor mentio- 
nate mai sus pot genera serioase provocări de 
securitate şi dezvoltare economică pentru am- 
bele state. Analiştii ruşi sunt de părere că în a 
doua parte a decadei următoare s-ar putea 
consemna o îmbunătăţire a relaţiilor ruso- 
americane pe baze multilaterale, contribuind 
astfel la construirea unui nou sistem de autori- 
tate globală. 


Evolutii regionale: Asia de Est (VII 


Asia de Est se poziţionează ca o regiune 
într-o rapidă dezvoltare din punct de vedere 


Materialele prezentate de noi sub titlul 
“Lumea văzută de la Moscova” sunt un rezumat al 
studiului la care se face referire încă de la început. 
Ca urmare opiniile şi ideile prezentate sunt cele ale 
Consiliului Karaganov, apropiat de preşedinţia Fe- 
deraţiei Ruse, ele fiind, aproape în exclusivitate fa- 


vorabile Rusiei şi aduc previziuni negative, uneori 
proaste, țărilor occidentale şi mai ales SUA. 

Ele sunt însă interesante de cunoscut şi anali- 
zat, ținând seama de subiectivismul pe care l-am 
semnalat. 


economic şi neuniformă din punct de vedere 
politic, se arată în studiul intitulat „Lumea din 
jurul Rusiei: 2017. Prognoză pe termen mediu” 
realizat de un grup de experți ruşi, condus de 
politologul Serghei Karaganov, preşedintele 
Consiliului pentru Politică Externă şi Apărare, o 
structură consultativă de pe lângă Preşedinţia 
rusă. 


În pofida creşterii economice rapide a 
țărilor din estul Asiei, alături de rolul lor în creş- 
tere în politicile globale, Rusia nu s-a arătat 
convingătoare în privinţa abilității ei de a-şi în- 
trebuința poziția geografică în scopul dezvoltă- 
rii proprii. De multe ori, Moscova a neglijat 
schimbările geopolitice apărute în această re- 
giune şi a abordat dinamica situaţiei numai prin 
prisma rivalităţii ei cu SUA. De asemenea, 
strategia economică a Rusiei nu a luat în calcul 
marele progres economic din regiune. 


În opinia analiştilor ruşi, indiferent de 
reacţiile Moscovei, dinamica şi evoluţiile com- 
plicate din Asia de Est vor avea, inevitabil, o 
influență tot mai mare asupra evoluţiilor din 
Rusia, cu efecte, în primul rând, asupra Siberi- 
ei Orientale şi Orientului Îndepărtat. Ca urma- 
re, Rusia va trebui nu doar să se adapteze la 
provocările şi oportunităţile Asiei de Est, ci şi 
să caute mecanisme pentru a-şi exercita influ- 
enţa în regiune. Cea mai importantă misiune în 
acest context constă în elaborarea unei 
„strategii pentru Marea Asie” care să coreleze 
obiectivele şi mecanismele de dezvoltare in- 
ternă cu factorul Asia de Est. 


Principalul factor al schimbării politice şi 
economice din regiune este China. Creşterea 
economică a Chinei exercită o influenţă politică 
de natură să schimbe percepţia tradițională a 
politicienilor asupra „factorului chinez” şi să îi 
determine să se adapteze la noua poziţionare 

globală şi regională a statului chinez. Dinamis- 
mul economiei şi politicii chineze este respon- 
sabil pentru interesul Rusiei în regiune, precum 
şi pentru schimbarea structurii legăturilor Rusi- 
ei cu statele din regiune. În ultima decadă, Chi- 
na a devenit principalul partener comercial al 
Rusiei în regiune, lăsând Japonia şi Coreea de 
Sud pe următoarele locuri, iar în următorii cinci 
ani China are şanse de a deveni cel mai mare 
investitor în economia Rusiei. 


Tendinţe şi probleme 


În perioada 2001-2006, rata de creştere 
medie anuală a produsului intern brut în regiu- 
ne a fost foarte diferită: de la 1,5-2,0% în Japo- 
nia până la 9,5-10,0% în China. Cea mai mare 
rată de creştere a comerțului exterior, 30% pe 
an, a înregistrat-o tot China. Trei economii din 
nord-estul Asiei (Japonia, China şi Coreea de 
Sud) reprezintă mai mult de 90% din economia 
regiunii. Japonia, care a înregistrat un ritm de 
creştere economică mai redus, rămâne totuşi 
lider regional în termeni economici absoluți şi 
prin influența asupra economiei globale. În ce 
priveşte volumul comerțului exterior, China se 
poziţionează înaintea Japoniei. 


Din punct de vedere militar şi politic, 
Asia de Est este divizată în mai multe organi- 
zaţii. SUA menţin relaţii speciale cu Japonia şi 
Coreea de Sud; ASEAN este o altă structură 
politică şi economică; alte ţări joacă şi ele un 
rol unic în regiune, cum sunt China, membru al 
Organizaţiei de Cooperare Shanghai (SCO), 
Coreea de Nord şi Mongolia, observator la 
SCO. Situaţia politică va fi dominată de tendin- 
tele de stabilizare în Asia de Est. Interesele 
specifice în domeniul economic, în sectorul 
energetic şi resursele alocate pentru contraca- 
rarea terorismului şi amenințărilor atipice 
(cataclisme naturale, gripa aviară etc.) vor face 
ca vechile rivalități dintre principalii actori din 
regiune să nu ducă la conflicte militar-politice 
directe. Principalul factor care va împiedica o 
posibilă deteriorare a relațiilor politice dintre 
China şi SUA, China şi Japonia va fi interde- 
pendenţa economică dintre aceste părți. 

Principalele amenințări şi provocări 
pentru securitatea Asiei de Est sunt: 


+ problema nucleară a Coreei de Nord; 


+ disputele teritoriale în care sunt implicate 
Japonia, Rusia, Coreea de Sud, China, şi une- 
le țări ASEAN din Marea Chinei de Sud; 

+ divergențele chino-japoneze şi coreeano- 
japoneze asupra unor probleme de natură isto- 
rică; 

+ chestiunea Taiwanului; 

+ securitatea energetică a nord-estului Asiei; 


+ amenințările noi şi non-convenţionale, in- 
clusiv terorismul, pirateria, dezastrele ecologi- 
ce şi naturale, epidemiile etc. 


Alături de factori de destabilizare, situaţia 
politică din Asia de Est este caracterizată şi de 
o serie de factori de stabilizare: 

° negocierile în şase de la Beijing pri- 
vind Coreea de Nord; 

. demersurile pentru găsirea căilor de 
sprijin reciproc multilateral regional în 
probleme energetice; 


° cooperarea în combaterea amenință- 
rilor noi şi atipice; 
. formatele economice multilaterale în 


curs de constituire : Cooperarea Eco- 
nomică Asia-Pacific, „Comunitatea 
Economică ASEAN”; „ASEAN plus 
China”; „ASEAN plus Japonia’; 
„ASEAN plus Coreea de Sud”; Co- 
munitatea est-asiatică. 


Studiul analiştilor ruşi atribuie Chinei rolul 
de „perturbator regional al păcii”, pe conside- 
rentul că autorităţile de la Beijing caută să îşi 
consolideze influenţa politică pe baza puterii 
economice în creştere, aspirând la un rol de 
lider pe piața mondială, şi pe baza expansiunii 
active a capitalului chinez. 

Intrând în spațiul geo-economic şi 
geopolitic est-asiatic, India este pe cale de a 
deveni un nou factor cu influenţă în regiune, 
căutând să-şi extindă orizonturile dominaţiei în 
Oceanul Indian prin asocierea la procesele din 
sud-estul Asiei şi, mai departe, din estul Asiei. 
Consolidarea poziţiei regionale este realizată 
de India prin normalizarea relațiilor cu potenţia- 
lii oponenți, Pakistan şi China, şi prin 
redefinirea relaţiilor cu Statele Unite. 

Evoluţii în regiune în următoarea deca- 
dă 

În următorii zece ani, Asia de Est va con- 
tinua să construiască un nou model de integra- 
re, diferit de cel al Uniunii Europene. Modelul 
est-asiatic se concentrează nu atât de mult pe 
reducerea taxelor vamale şi crearea unei zone 

de comerţ liber, cât pe integrarea în sectoare 
mai deschise ale economiei informaţiei şi pe 
interacțiunea financiară pentru a preveni recu- 
renta crizei financiare asiatice din 1997-98. În 
2017, Asia de Est va fi încă departe de crearea 
unei valute comune, dar va consemna o mai 
bună interacţiune între băncile centrale în ca- 
drul acordurilor privind situaţiile de crize valuta- 
re şi financiare. 


În domeniul securităţii, accentul va fi pus, 
în primul rând, pe construirea unor noi structuri 
multilaterale regionale de securitate, care ar 
putea rezulta din discuţiile celor şase pe pro- 
blema nord-coreeană. În al doilea rând, accen- 
tul se va pune pe interacţiune în combaterea 
amenințărilor noi şi atipice de securitate. 


Problemele teritoriale nerezolvate şi pro- 
blemele istorice vor avea mai puţină influenţă 
asupra relaţiilor dintre vecini în Asia de Est de- 
cât în prezent, iar pe termen foarte lung aces- 
tea se vor rezolva în mod natural prin integrare 
regională şi proiecte comune de dezvoltare a 
teritoriilor în dispută. Rolul în creştere al ame- 
nințărilor noi şi atipice în strategiile naţionale 
va modifica gradual uniunile militare ale SUA 
cu Japonia şi Coreea de Sud, pe care le va 
face mai deschise la cooperare cu alte ţări din 
regiune, inclusiv China şi Rusia. 


Relaţiile chinezo-americane vor fi carac- 
terizate, pe de o parte, de o mai mare interde- 
pendenţă economică a capitalului american şi 
chinez şi, pe de altă parte, de preocupările re- 
ciproce: Washingtonul este preocupat de creş- 
terea netransparentă a puterii militare chineze, 
în timp ce Beijingul este preocupat de prolifera- 
rea teoriilor despre „ameninţarea chineză”. To- 
tuşi, la sfârşitul decadei este foarte probabil ca 
relaţiile chino-americane să fie caracterizate de 
un înalt nivel de interacțiune şi mai puţină osti- 
litate decât în prezent. 


Relaţiile sino-japoneze vor evolua con- 
form unui scenariu similar, dar cu unele parti- 
cularităţi. China şi Japonia nu-şi vor schimba 
fundamental percepţia negativă una despre 
cealaltă datorită interpretărilor diferite ale istori- 
ei. Se aşteaptă ca venirea la putere în 2012 a 
celei de „a cincea generaţie de lideri chinezi”, 
majoritatea educați în Occident, şi revigorarea 
elitei politice japoneze să poată reduce 
substanţial ostilitatea istorică după 2020 în fa- 
voarea condiţionării reciproce în implementa- 
rea intereselor. În interesul cooperării se va 


crea un format tripartit SUA-Japonia-China 
pentru a discuta probleme ale securității şi dez- 
voltării regionale. În cazul în care nu se va con- 
semna nici un progres în negocierile asupra 
liberalizării globale a comerțului, va fi stimulat 
regionalismul economic, inclusiv în formatele 
ASEAN şi ASEAN plus trei. 


China se va apropia mai mult de Occi- 
dent, datorită reformelor de piaţă şi integrării în 
spaţiul economic, informaţional şi politic global. 
Factorii care vor contribui la aceasta sunt: 


e creşterea interdependenţei intereselor co- 
merciale chineze şi internaţionale; 


e schimbările în compoziţia elitei politice chi- 
neze; 


e democratizarea societăţii chineze pe baze- 
le statului de drept şi a „strategiei inegalităţi 
non-destabilizatoare” („societatea  armonioa- 


să”); 


e cooperarea cu comunitatea internaţională 
în combaterea terorismului, proliferării armelor 
de distrugere în masă şi a amenințărilor noi şi 
non-tradiționale. 


China va menţine rata înaltă de creştere 
economică de 9-9,5% datorită, în primul rând, 
creşterii cererii interne în urma urbanizării a 
peste 700 milioane de ţărani şi a dezvoltării 
rapide a clasei de mijloc. Prin această tendinţă, 
China se va depărta de imaginea anterioară de 
„factor mondial” (datorită dezvoltării, în princi- 
pal, pe baza producţiei destinate exportului) şi 
va dobândi imaginea de „turbion de cerere 
constantă”. 


Concomitent, China se va confrunta cu 
ameninţări şi riscuri, care, în anumite condiţii, 
pot genera o criză profundă şi o răsturnare 
completă a prognozelor, consideră analiştii 
ruşi. Factorii economici interni şi externi sunt 
generatori de crize profunde mai probabili de- 
cât factorii politici externi. Pe termen scurt, 
sectoarele social, financiar şi energetic sunt 
cele mai vulnerabile sfere, alte zone vulnerabi- 
le incluzând chestiunea Taiwanului şi proble- 
mele ecologice. Alţi câţiva factori vor duce şi ei 
la creşterea tensiunilor internaţionale. Creşte- 
rea cheltuielilor militare ale Chinei, în intenţia 
de a dobândi statutul de superputere globală, 
va genera contramăsuri din partea Japoniei şi 
a uniunii militare japonezo-americane; alte ţări 
din Asia de Est îşi vor majora şi ele bugetele 
militare. Deşi poziţia Chinei în noua etapă din 

cursa înarmărilor nu va conduce direct la con- 
flicte militare, se vor amplifica rivalităţile iar co- 
operarea internaţională în regiune va fi ame- 
ninţată. 

Problema coreeană va rămâne 
nerezolvată, continuând să fie un conflict cu 
dezvoltare lentă cu perturbări ocazionale cau- 
zate de provocările nord-coreenilor prin in- 
termediul testelor cu rachete, incursiunilor în 
Zona Demilitarizată, pregătiri pentru teste nu- 
cleare etc. Totuşi, un război în Peninsula Core- 
eană nu este probabil. Tehnologic, Coreea de 
Nord nu va fi capabilă să dezvolte singură ar- 
me nucleare şi rachete cu rază lungă de acţiu- 
ne şi va continua să apeleze la tactici de bluf şi 
şantaj nuclear pentru a-şi asigura supraviețui- 
rea actualului regim politic. 


Factorul indian va avea un efect tot mai 
vizibil în regiune, dar până în 2017 India nu va 
reuşi să concureze liderii tradiționali din sud- 
estul şi centrul Asiei şi, în consecinţă, nu va 
reuşi să contrabalanseze influența chineză şi 
japoneză în spaţiul economic şi politic est- 
asiatic. Încercările Indiei de a-şi consolida pozi- 
ţia în regiune vor complica mai mult configura- 
ţia relaţiilor ei de cooperare şi competiţie cu 
China. În acelaşi timp, India şi China vor încer- 
ca să evite încleştările militare pe tema proble- 
melor politice şi teritoriale nerezolvate 
(Pakistan, Kashmir, Tibet) şi vor dezvolta coo- 
perările transfrontaliere, comerțul bilateral şi în 
sfera energetică. Rivalitatea chinezo-indiană 
va înregistra noi evoluţii, principalele ei dome- 
nii fiind: 

. relațiile cu SUA. India va promova 
relaţii strânse cu SUA, comparativ cu 
China, mizând pe doi factori: 
„democraţia indiană” ca o contrapon- 
dere la „socialismul chinez” şi ajutorul 
acordat Statelor Unite în „încercuirea” 
Chinei; 

° sursele globale de finanțare a econo- 
miei, pe care India va încerca să le 
atragă din drumul către China; 


. influența asupra vecinilor. India va 
menţine controlul asupra situaţiei din 
Oceanul Indian şi va încerca să se 
insinueze în zona de influenţă chine- 
ză din sud-estul Asiei; 


° energia şi „noua economie”. India va 
încerca să elimine China de pe piața 

energetică internațională şi de pe cea 
de înaltă tehnologie; 


. cooperarea militară cu Rusia. India 
are interesul de a deveni un partener 
preferenţial al Rusiei în domeniul mili- 
tar-tehnologic şi va exploata competi- 
tiile ruso-americane şi ruso-europene 
pe piaţa armelor din Asia de Sud. 


În formatul tripartit Rusia-India-China, 
India va pune accent pe dezvoltarea legăturilor 
bilaterale. India poate folosi relaţiile bilaterale 
şi multilaterale din „triunghiulară” pentru a pune 
presiune pe Statele Unite în caz de turbulente 
în relaţiile indo-americane. India va pune ac- 
cent pe relaţiile bilaterale şi în politica faţă de 
SCO, în căutarea unor avantaje concurenţiale 
pe piața de hidrocarburi din Asia Centrală. In- 
dia nu vede China şi ţările central asiatice 
membre ale SCO ca adevărate democrații şi 
îşi va menţine statutul de observator în organi- 
zaţie pentru a monitoriza nivelul cooperării în 
domeniul energiei în Asia Centrală, precum şi 
comportamentul Chinei. 


Perspectivele Organizaţiei Shanghai de- 
pind de disponibilitatea organizaţiei de a-şi 
ajusta strategia de dezvoltare, fiind posibil ca 
Rusia şi China să caute implementarea proprii- 
lor interese în Asia Centrală în afara SCO. Ast- 
fel, Rusia va încerca să consolideze Organiza- 
ţia Tratatului de Securitate Colectivă şi Comu- 
nitatea Economică Eurasiatică (EurAsEC), în 
timp ce China va încerca deschiderea dialogu- 
lui cu NATO. 

Riscuri şi oportunități pentru Rusia 

În pofida poziţiei geo-economice a Rusiei 
ca punte între zonele de integrare europeană 
şi est-asiatică, factorul est-asiatic nu joacă un 
rol decisiv în stabilirea priorităţilor de dezvolta- 
re naţională. Strategia economică rusă duce 
lipsă de o „gândire economică spaţială” care i- 
ar permite să observe problemele regiunilor 
slab dezvoltate din Siberia Orientală şi Orientul 
Îndepărtat în context supranaţional, geo- 
economic şi nu în cadrul îngust al granițelor de 
stat. De asemenea, strategiei îi lipseşte un mo- 
del de dezvoltare „dual vector” care ar permite 
orientarea în spațiu a economiei ruse către o 
integrare paralelă cu Uniunea Europeană şi 
Asia de Est. Până în 2017, aceste deficiențe 
din viziunea Rusiei despre locul ei în regiunea 
est-asiatică pot avea ca rezultat pierderi eco- 


Pulsul Geostrategic, Anul I 


INGEPO Consulting 


ACTUALITATEA GEOSTRATEGICĂ MONDIALĂ (continuare) 


nomice, dar şi necazuri politice. Pe măsură ce 
China îşi va consolida poziţiile economice şi 
politice în regiune, interesul politic şi economic 
în Asia de Est va tinde să scadă. 

Pe de altă parte, pe măsură ce Rusia 
devine un actor important în livrările globale de 
energie, China, Japonia şi Coreea de Sud vor 
arăta un interes mai mare în resursele energe- 
tice şi cooperarea energetică cu Rusia. Ţările 
ASEAN vor căuta să folosească energia Rusiei 
şi, în consecință, influenţa politică drept o con- 
trapondere la influența SUA, Chinei şi Japoniei 
în sud-estul Asiei. 


Interesul în Rusia ca spaţiu de 
transport între Europa şi Asia de Est va depin- 
de de politica rusă pentru dezvoltarea propriei 
infrastructuri de transport, în primul rând din 
Siberia Orientală şi Orientul Îndepărtat al Rusi- 
ei 


Principalele riscuri pentru Rusia în regi- 
une vor fi: 


+ pe măsură ce China se integrează în eco- 
nomia globală şi regională, Rusia poate con- 
stata că se află mai departe de Occident, cel 
mai important de SUA şi Japonia, decât China. 
Acest factor va reduce avantajele competitive 
ale Rusiei şi îi va slăbi poziţia politică; 

+ Rusia poate ajunge în afara proceselor de 
integrare din Asia de Est, care vor implica Ja- 
ponia, China şi Coreea de Sud; 


+ Rusia poate ceda tentaţiei de a miza pe 
divergențele  chinezo-japoneze şi  chinezo- 
americane, în speranţa unor avantaje tactice 
dar cu pierderea din vedere a perspectivelor 
strategice; 


+ Rusia este încă expusă riscului de a pierde 
oportunitatea de folosire a negocierilor în şase 
pe problema nucleară nord-coreeană în scopul 
asocierii la mecanismele multilaterale de secu- 
ritate şi cooperare din sud-estul Asiei, care vor 
lua naştere pe baza acestor discuții. 


S-ar putea ca Rusia să continue să 
interpreteze greşit principalele amenințări 
dinspre Asia de Est privind perspectiva 
unei “invazii” demografice sau economice 
în Siberia Orientală sau Orientul Îndepărtat. 
În acelaşi timp, s-ar putea să nu sesizeze că 
principalele tendințe în dezvoltarea regiunii 
vor minimaliza aceste ameninţări, punând 
în prim plan ameninţarea pierderii avantaje- 


lor rezultate din neparticiparea Rusiei la 
procesele integraţioniste regionale. 


Concluzii 
Analiştii ruşi consideră că, pentru a con- 
tracara aceste provocări, este important pentru 
Rusia: 


e să folosească interesul afişat de alte state 
în sectorul eneregetic rus pentru a crea o 
piaţă est-asiatică de hidrocarburi pe baza 
resurselor energetice ale Rusiei; 


e să continue participarea şi intensificarea 
activităţii şi iniţiativelor în formate economi- 
ce şi politice în regiune; 

e să continue aprofundarea transformărilor 
democratice şi orientate către piaţă şi coo- 
perarea pe scară largă în Asia de Est îm- 
preună cu SUA, Japonia şi China; să preia 
inițiativa găsirii şi folosirii zonelor în care 
interesele acestor națiuni coincid astfel în- 
cât să nu ajungă în urma Chinei în ceea ce 
priveşte relaţiile cu SUA şi Japonia. În 
acest context, este important ca Rusia să 
dezvolte dialoguri strategice permanente 
cu SUA, Japonia şi China pe probleme est- 
asiatice, astfel încât să prevină formarea 
unui parteneriat regional tripartit america- 
no-japonezo-chinez fără participarea Rusi- 
ei. 

Nicolae PERHAIȚĂ 


De la Războiul Rece la o „Nouă Epo- 
că de Confruntare” 


Politica globală, în care relaţiile dintre 
Occidentul tradiţional şi Rusia ocupă un rol de 
importanță majoră, a ajuns într-o nouă fază 
calitativă — este de părere profesorul Serghei 
Karaganov, într-un articol publicat în revista 
Russia in Global Affairs, 4/2007. Mulţi analişti 
au evitat să denumească schimbările în politi- 
ca globală drept un „Nou Război Rece”, nu 
doar pentru faptul că formele de manifestare şi 
cauzele confruntării între cele două părţi diferă 
foarte mult de motivele confruntării care a înce- 
tat acum aproape două decenii. Noua confrun- 
tare se desfăşoară în condiţii diferite şi, foarte 
probabil, va fi mai puţin profundă, chiar dacă 
poate fi mai periculoasă, decât confruntările 
trecutului. 


Noua etapă este denumită de analistul 

rus „Nouă Epocă de Confruntare” (NEC). Pe 
fond, această epocă diferă nu doar de perioa- 
da Războiului Rece ci şi de perioada care a 
început la sfârşitul anilor 1980 şi se apropie 
acum de final. Principala caracteristică a ultimi- 
lor 15 ani a fost triumful economic, ideologic şi 
geopolitic al capitalismului liberal-democrat 
(reprezentat în primul rând de Statele Unite) şi 
redistribuirea forței de muncă, a resurselor 
economice şi financiare în favoarea acelor ţări 
care au urmat acest model. Profesorul 
Karaganov constată însă că, în prezent, situa- 
tia este în schimbare. 


Forme de manifestare a NEC 


În ultima perioadă, Rusia a devenit o 
țintă pentru atacurile propagandistice occiden- 
tale. Paradoxal, atacul politic asupra Rusiei 
este mai dur decât era cel împotriva Uniunii 
Sovietice, deşi, spre deosebire de aceasta din 
urmă, Rusia nu este preocupată de impunerea 
ideologiei sale în alte zone ale lumii şi nu este 
înclinată către confruntare. În perioada sovieti- 
că, regimul comunist şi nu poporul sovietic era 
inamicul „lumii libere”. Se pare că acum Occi- 
dentul face orice ca să blameze pe preşedinte- 
le Rusiei şi Rusia pentru ceea ce el percepe ca 
fiind un imperialism intrinsec. Mai mult, Mosco- 
va este stigmatizată pentru expansionism şi 
pentru politica de presiuni când este vorba de 
subvenţionarea economiilor din ţările vecine 
sub forma vânzărilor de resurse energetice la 
prețuri reduse şi când se pune problema re- 
considerării acestor prețuri. 


Karaganov constată că Rusia nu este 
singura ţintă a atacurilor propagandistice, o 
altă ţintă fiind China, cu deosebirea că Washin- 
gtonul a decis să nu se angajeze într-o politică 
vizibil ostilă față de China, ci a ales abordarea 
de încercuire graduală. China s-a dovedit prea 
puternică şi nevulnerabilă şi nu a cedat provo- 
cărilor de a se angaja într-un război rece. 


Prin contrast, Rusia a început să răs- 
pundă criticilor, uneori chiar pe un ton dubios 
de ridicat. Această tendinţă de a răspunde me- 
reu la critici îşi are rădăcinile în complexul de 
inferioritate care s-a accentuat după înfrânge- 
rea geopolitică din anii 1990. Unii politicieni 
ruşi au apreciat că o agravare a relaţiilor ar 
putea fi utilă pentru formarea noii identități a 
Rusiei şi refacerea suveranității şi credibilității 
proceselor politice din această ţară. O astfel de 


209 


abordare ar fi însemnat că Rusia începe să 
joace conform regulilor care i se impun, 
angajându-se astfel într-o confruntare retorică 
pe care adversarii ei par să o provoace în mod 
deliberat. 


În opinia lui Karaganov, evoluţiile re- 
cente sugerează faptul că SUA şi o parte a 
Occidentului tradiţional au renunţat la orice 
speranţă de a face din Rusia un aliat, existând 
indici ai tranziţiei către o politică de „neo- 
încercuire” (neo-containment). În acelaşi timp, 
Moscova a înţeles că nu doreşte şi nici nu îşi 
poate permite să se integreze cu Occidentul în 
termenii propuşi de acesta, deoarece ar fi o 
integrare fără drept de vot. Ca urmare, Kremli- 
nul a început să schimbe regulile jocului sau 
cel puţin a încetat să mai joace conform reguli- 
lor anilor 1990. 


Începuturile NEC 


Cel mai evident motiv pentru prefațarea 
Noii Epoci de Confruntare constă în disponibili- 
tatea şi abilitatea Rusiei revitalizate în afirma- 
rea intereselor proprii. Pentru greşelile strategi- 
ce făcute de puterile occidentale în decada 
anterioară Moscova a adoptat o politică în forță 
şi de neîncrederea aproape totală în Occident. 
Când Rusia era slabă nu a fost invitată în clu- 
bul democraţiilor dezvoltate ca partener egal. 
Acum însă, Rusia a decis să nu se alăture 
acestui club, iar dacă va decide, cândva în vii- 
tor, va dori să fie primită ca o mare putere. De- 
ocamdată, Rusia a început să se comporte 
față de alte ţări aşa cum acestea se comportau 
anterior față de Rusia. Reacţia Occidentului la 
comportamentul Rusiei este agravată şi de 
nostalgia după o Rusie debilă şi slăbită, o nos- 
talgie care a dominat politica occidentală din 
ultima decadă. 


Încercările ineficiente ale Uniunii Euro- 
pene de a construi o politică externă comună 
sunt de natură să slăbească gradual unitatea 
Europei, apreciază analistul rus. În paralel, şi 
influenţa în politica externă a statelor dezvolta- 
te din Europa este în curs de scădere. Pentru 
greşelile europenilor trebuie să plătească şi 
Rusia. În primul rând, percepția generală de 
slăbiciune, caracteristică Europei de astăzi, 
amplifică resentimentul față de revigorarea Ru- 
siei. În al doilea rând, inabilitatea Uniunii Euro- 
pene de a se consolida lasă Rusia fără un par- 
tener important pe scena internaţională. În anii 

"90, multă lume era convinsă că Statele Unite 
sunt sortite să fie singura putere globală, chiar 
hegemonică. Ulterior, campania din Irak a ară- 
tat că supremaţia militară copleşitoare a SUA 
nu poate fi transpusă într-o politică externă efi- 
cace. Mai mult, eşecul Statelor Unite a făcut ca 
democraţia, pe care Washingtonul dorea să o 
impună prin forță, să fie mai puţin atractivă. 

Pe fondul acestor slăbiciuni de ambele 
părți ale Atlanticului, ascensiunea politicii ex- 
terne ruse a făcut o impresie bună. Analistul 
rus consideră că este corect să afirme că 
această ascensiune nu se datorează doar 
revitalizării statului rus, creşterii economice şi 
unei politici externe competente şi constante, 
ci şi, pur şi simplu, norocului. La sfârşitul anilor 
1990, evoluţiile geopolitice au început să fie 
favorabile Rusiei. Rolul de furnizor de energie 
la nivel global a devenit un factor semnificativ 
al politicilor globale; a început destabilizarea 
pe termen lung a zonei extinse a Orientului 
Mijlociu; iar autoritatea sistemului internaţional 
a început să de degradeze. Toate aceste evo- 
luții, inclusiv campania aeriană împotriva lu- 
goslaviei şi invazia din Irak, au contribuit la 
creşterea rolului forței militare. Rusia, în pofida 
dificultăţilor proprii, este totuşi a doua putere 
militară a lumii, care a dovedit disponibilitate 
de a utiliza forţa şi chiar să şi câştige un război 
împotriva islamiştilor radicali şi separatişti în 
Cecenia (deşi costurile au fost foarte mari). 
Chiar şi creşterea economică şi geopolitică a 
Chinei este în favoarea Rusiei: Statele Unite 
sunt preocupate de perspectiva unei alianţe 
între Rusia şi China. Alţi factori care au favori- 
zat Rusia includ dorinţa Coreei de Nord şi, mai 
important, a Iranului de a-şi dezvolta facilităţi 
nucleare, probleme care nu puteau fi rezolvate 
fără contribuţia Moscovei. 


Elitele americane şi europene sunt de- 
ranjate de puterea energetică a Rusiei, în con- 
diţiile în care dependenţa europenilor de im- 
porturile de energie, mai ales din Rusia, va ur- 
ma un curs exclusiv ascendent. Competiţia în 
domeniul energiei este principalul motiv de 
presiune asupra Rusiei. Dacă europenii ar ac- 
cepta aranjamentul propus de Rusia, adică 
accesul companiilor ruse la rețelele de distribu- 
ție a energiei din Europa în schimbul accesului 
companiilor occidentale la facilităţile de extrac- 
ție a hidrocarburilor din Rusia, atunci divergen- 
tele generate de această competiţie ar fi 


surmontate în beneficiul ambelor părţi. Con- 
form propunerii ruse, s-ar crea un singur com- 
plex energetic pe continentul european care ar 
consolida ambele părți şi ar elimina multe sus- 
piciuni. Oficial, propunerea a fost respinsă la 
Bruxelles, deşi sunt puse în practică o serie de 
tranzacţii individuale. Un compromis reciproc 
avantajos este încă posibil, cu condiţia ca une- 
le circumstanţe politice, cum ar fi presiuni din 
partea Statelor Unite, să nu întrerupă discuţiile. 
Pentru că un complex energetic unificat în toa- 
tă Europa nu este în interesul Statelor Unite. 
Dacă Uniunea Europeană ajunge la un acord 
cu Rusia şi îşi reduce dependenţa de resursele 
de energie non-europene, influența Statelor 
Unite în Europa se va reduce, ca şi dependen- 
ta Europei de SUA. Statele Unite singure dis- 
pun de capabilități politice şi militare care să 
garanteze accesul la resurse pentru toți aliaţii 
lor. O înţelegere în domeniul energetic între 
Rusia (sau fosta Uniune Sovietică) şi Uniunea 
Europeană a fost mereu respinsă de Washin- 
gton. Numai că Statele Unite nu au reuşit să se 
opună construcţiei de conducte de petrol şi 
gaze naturale pentru exportul acestor resurse 
energetice către Europa de Vest şi sunt acum 
preocupate nu doar de revenirea Rusiei ci şi 
de consolidarea Europei. 


Rivalitatea pe tema energiei se dato- 
rează unei schimbări fundamentale consemna- 
tă în ultimii zece ani. Până recent, cea mai ma- 
re parte a resurselor energetice era deținută 
sau se afla sub controlul companiilor occiden- 
tale. Acum, o mare parte a resurselor energeti- 
ce mondiale, dincolo de granițele Americii de 
Nord şi Europei, sunt deţinute sau controlate 
de state sau companii de stat. Regulile jocului 
se schimbă din mers. Lumea de azi este mar- 
tora diminuării unui element major al politicii 
americane şi occidentale din ultimii 60 de ani: 
asigurarea controlului asupra ţărilor producă- 
toare de energie cu scopul de a avea acces 
neîngrădit la resursele de energie ieftină din 
lumea a treia, acolo unde sunt concentrate 
aceste resurse. 


Argumentul vehiculat în mediile politice 
de la Moscova conform căruia presiunea politi- 
că şi propagandistică exercitată de Occident 
asupra Rusiei ar fi rezultatul dezvoltării Rusiei 
este parţial corect. „Preocupările Occidentului 
față de Rusia sunt o consecinţă a politicii ruse 
care este percepută că are ca obiectiv submi- 

narea intereselor occidentale; ele sunt însă şi o 
reflectare a scăderii încrederii în propriile capa- 
cităţi şi a eficienţei propriilor politici” — susţinea 
Thomas Graham, fost consilier pe probleme 
ruse în Consiliul Securităţii Naţionale al SUA, 
în revista Russia in Global Affairs 3/2007 (The 
Dialectics of Strength and Wakness). 


Presiunea occidentală este apreciată 
de Karaganov ca fiind mai mult un contraatac 
decât un atac împotriva Rusiei, un contraatac 
menit să prevină slăbirea în continuare a pozi- 
țiilor occidentale şi, pe cât posibil, redobândi- 
rea poziţiilor avute anterior. Acest contraatac 
este o caracteristică definitorie majoră a Noii 
Epoci de Confruntare. Rusia s-a văzut inclusă 
în disputa pentru noua redistribuire a puterii şi 
influenţei în lume şi, ca urmare, a trebuit să se 
implice activ. Respingerea de către Moscova a 
controlului strict asupra resurselor energetice, 
urmată de privatizarea acestora în anii '90, a 
lăsat impresia că securitatea energetică a Oc- 
cidentului a fost considerabil consolidată. Ori- 
cum, în ultimii ani, Rusia a reinstaurat, într-un 
fel sau altul, controlul asupra resurselor ei 
energetice. Simţindu-se mult mai puternică, 
Moscova nu mai pierde timpul în dispute pen- 
tru recucerirea unora dintre poziţiile pierdute 
sau abandonate în anii '90. Cu toate acestea, 
Occidentul este angajat într-un contraatac me- 
nit să prevină orice pierdere de poziţii în fața 
Rusiei. 

Fundamentele economice ale NEC. 
Capitalismul autoritar 


Un alt aspect al acestei aprigi rivalități 
globale constă în disputa tot mai evidentă între 
două modele de dezvoltare — capitalismul libe- 
ral-democratic occidental şi „capitalismul auto- 
ritar” promovat de „tigri şi „dragonii? asiatici, 
dar şi de Rusia. Occidentul consideră că pro- 
gresul economic rapid al ţărilor despotice din 
sud-estul Asiei şi al Coreei de Sud este o ex- 
cepție şi nu o regulă. Totuşi, creşterea econo- 
mică a Chinei, în pofida predicţiilor din ultimii 
20 de ani referitoare la un colaps iminent, nu 
mai permite evitarea realității. Victoria capitalis- 
mului liberal-democratic în Războiul Rece a 
creat iluzia că această victorie a fost finală. 
„Sfârşitul istoriei” preconizat de filozoful şi eco- 
nomistul politic american Francis Fukuyama 
(autorul lucrării The End of History and the 
Last Man, 71992), nu s-a materializat, pentru 


211 


simplul fapt că dispariția sistemului comunist 
nu a dus la instaurarea haosului. Dimpotrivă, 
economiile socialiste planificate au fost înlocui- 
te cu un nou model, care inspira o atractivitate 
potenţială, mai ales pentru fostele țări ale lumii 
a treia. Acesta este modelul capitalismului 
semi-democratic autoritar, un model eficient 
din punct de vedere economic şi acceptabil din 
punct de vedere politic. 


Spre deosebire de comunism, capitalis- 
mul asigură creşterea (chiar dacă este o creş- 
tere inegală) a bunăstării majorității populaţiei; 
şi, spre deosebire de comunismul totalitarist, 
autoritarismul — sau democraţia limitată — asi- 
gură un nivel acceptabil de libertate a individu- 
lui pentru majoritatea populaţiei. 


Rivalitatea dintre cele două forme de 
capitalism a fost analizată de istoricul militar 
israelian Azar Gat în revista americană Foreign 
Affairs. „Statele capitaliste autoritare, exemplifi- 
cate în prezent de China şi Rusia, pot repre- 
zenta o cale alternativă viabilă către moder- 
nism, ceea ce sugerează că nimic nu este ine- 
vitabil când este vorba despre victoria finală a 
democraţiei liberale, adică despre supremaţia 
în viitor”, scria Azar Gat, adăugând că „un al 
Doilea Război Mondial non-democratic de suc- 
ces ar putea fi văzut de către multe state ca o 
alternativă atractivă la democraţia liberală.” S- 
ar putea foarte bine ca forma de „capitalism 
autoritar” să fie doar o fază de dezvoltare către 
un model mai liberal. În fond, înainte de a doua 
jumătate a secolului trecut, multe ţări din vestul 
Europei şi Statele Unite aveau caracteristicile 
care sunt specifice astăzi statelor care promo- 
vează aşa-numitul capitalism autoritar. 


Oricum, învingătorii liberal-democrați 
constată deja că încep să sufere unele înfrân- 
geri. Acţiunile în Orientul Mijlociu au slăbit po- 
ziţia globală a Statelor Unite, ceea ce a făcut 
ca democraţia, aşa cum este ea promovată de 
Washington, să pară mai puţin atractivă. Mai 
mult, „revoluțiile culorilor”, în majoritate nereu- 
şite, importate din fostele republici sovietice, 
au fost lovituri, chiar dacă nu foarte semnificati- 
ve, la adresa ideii de democraţie. În acelaşi 
timp, alegerile democratice din Palestina au 
deschis calea către un adevărat război civil. În 
Liban, un stat suficient de democratic, s-a in- 
staurat teroarea, în timp ce statul vecin — auto- 
ritara Sirie — pare să nu aibă probleme majore. 

Competiţia între modele nu este chiar o 
luptă pentru afirmarea superiorității morale. Pe 
termen lung, victoria unui model anume va în- 
semna o redistribuire a resurselor umane şi de 
altă natură în favoarea acelor state care spriji- 
nă acel model. Perioada de timp de la sfârşitul 
anilor 1980 şi până la începutul anilor 2000 a 
consemnat o imensă redistribuire de resurse în 
favoarea Statelor Unite şi a Europei Occidenta- 
le. Procesul ar putea schimba de sens, mai 
ales datorită faptului că succesul capitalismului 
autoritar şi slăbiciunile democraţiei coincid în 
timp cu o altă mişcare tectonică: centrul econo- 
miei şi geopoliticilor globale se mută din spațiul 
euro-atlantic în cel asiatic. 

Statele care sunt liberal-democratice 
dar slabe din punct de vedere economic trebu- 
ie să se orienteze automat către Occident şi să 
urmeze politica acestuia, cu slăbiciunile ei evi- 
dente. Totuşi, dacă un alt model se dovedeşte 
a fi de succes, unele state vor avea oportunita- 
tea de a se reorienta singure sau, cel puţin, vor 
avea mai mult spaţiu de manevră. De exemplu 
Rusia, demonstrând ţărilor post-sovietice şi în 
curs de dezvoltare că pot să-şi organizeze 
economiile în alte maniere şi nu neapărat în 
conformitate cu modelul liberal-democratic de- 
pendent din Europa Centrală şi de Est, este în 
situaţia de a restaura, deşi foarte încet, capaci- 
tatea ei de a atrage societățile şi țările mediu 
dezvoltate. Multe societăţi vecine, sătule de 
sărăcie, haos şi nesiguranţă sunt dornice să 
imite sistemul autoritar guvernat al Rusiei. În 
plus, liderii autoritari ai multor state preferă o 
Rusie puternică dar predictibilă, care să nu 
atenteze la suveranitatea lor. 


Istoria a împins Rusia în centrul unei noi 
competiţii aprige între modelele liberal- 
democratic şi autoritar de capitalism. Rusia 
este un stat cheie din punct de vedere al com- 
petiției dintre modele politice şi socio- 
economice şi, mai mult, este capabilă să încli- 
ne balanța militar-politică a lumii. Neîncrederea 
în modelul de dezvoltare autoritaristă explică în 
mare măsură suspiciunile europenilor față de 
politica energetică a Rusiei. Un stat autoritarist 
găseşte că este uşor de jonglat cu energia şi 
alte resurse pentru realizarea unor obiective de 
politică externă. În acest sens, democraţia, mai 
ales atunci când are slăbiciuni, este mai con- 
venabilă pentru parteneri deoarece este mai 
puţin spaţiu de manevră pentru astfel de jon- 


glerii. 

De fapt, Rusia este angajată concomitent 
în două noi competiţii, care, în mare măsură, 
vor defini viitorul omenirii. Cele două competiţii 
se desfăşoară (1) între producătorii de energie 
şi consumatori asupra controlului resurselor 
energetice şi (2) între forme diverse ale capita- 
lismului. Mai mult, Rusia se găseşte pe trei 
graniţe critice: (a) graniţa dintre civilizaţia isla- 
mică şi cea creştină; (b) graniţa dintre bogati şi 
săraci; şi (c) dintre Asia şi Europa. 

Unele caracteristici ale NEC 


Introducerea de noi elemente în actuala 
competiție a fost de natură să o complice şi 
mai mult. lar evoluţiile pe plan mondial sunt tot 
mai puţin predictibile. În fata noilor provocări şi 
fisuri, polurile american şi european ale Occi- 
dentului tradițional, care au evoluat diferit după 
Războiul Rece, ar putea încerca o nouă apro- 
piere. Totuşi, relativa lor unitate va fi posibilă 
numai în cazul în care se va reface, într-un fel 
sau altul, confruntarea militară generală. 


Statele Unite vor continua să se bazeze pe 
NATO pentru a-şi menţine pozițiile în Europa 
şi, posibil, pentru a încuraja o nouă confruntare 
militaro-politică. Se vehiculează şi un plan 
provocativ, dar nerealist, de transformare a 
Alianţei Nord-Atlantice prin includerea altor tări 
cum ar fi Japonia, Coreea de Sud, Australia şi 
Noua Zeelandă, ceea ce ar transforma alianța 
într-o organizaţie politico-militară a unei „uniuni 
globale de democrații”. 

Ideea constituirii unei comunităţi de state 
puternice şi responsabile, care să conducă lup- 
ta împotriva noilor ameninţări la adresa ordinii 
mondiale este una rezonabilă, dar într-o epocă 
a unei competiţii toți-împotriva-tuturor o astfel 
de idee este nu foarte puţin probabilă dar şi 
periculoasă, deoarece ar putea pune bazele 
unei noi divizări ideologice şi a unei noi con- 
fruntări generale. O astfel de turnură, mentio- 
nează profesorul Karaganov, a fost semnalată 
de Ivo Daalder, fost director în Consiliul Securi- 
tăţii Naţionale, şi James Lindsay, director al 
Centrului Robert S. Strauss pentru Drept şi 
Securitate Internaţională al Universităţii Texas, 
într-un articol publicat în The American 
Interest. Cei doi autori consideră că 
„democratiile dispun de cea mai mare capaci- 
tate de a proiecta politicile globale. Ele anga- 
jează cele mai mari şi mai puternice forțe ar- 
mate; cele mai mari 20 de democraţii cheltu- 

iesc trei pătrimi din resursele alocate forțelor 
armate în lumea de azi”, după care se întrea- 
bă: „Ar putea un Concert de Democratii să aibă 
succes dacă sunt excluse ţări mari precum 
China şi Rusia?”. După ce găsesc un răspuns 
afirmativ, cei doi experți americani fac observa- 
ţia că o astfel de comunitate de democraţii ar 
putea încuraja China şi Rusia să creeze o or- 
ganizaţie alternativă. 


Schimbările majore în economia şi politica 
globală, împreună cu redistribuirea rapidă a 
forțelor şi resurselor, amplifică percepţia de 
impredictibilitate a climatului extern. Acesta 
este motivul pentru care NEC va fi cel mai pro- 
babil marcată de remilitarizarea continuă a re- 
laţiilor internaţionale şi chiar de o cursă a înar- 
mărilor. lar extinderea în continuare a NATO 
este mai mult decât posibilă în situaţia în care 
Rusia cade în capcană şi începe să toarne gaz 
pe focul remilitarizării globale. 


O altă caracteristică a NEC este concuren- 
ta aprigă pe mai multe paliere — economic, 
geopolitic şi ideologic — formulată de ministrul 
de externe rus Serghei Lavrov astfel: 
„paradigma relaţiilor internaţionale contempo- 
rane este determinată de concurenţă în sensul 
cel mai larg al acestei noțiuni, mai ales atunci 
când subiectul concurenţei este sistemul de 
valori şi modelele de dezvoltare. Noutatea 
acestei situaţii constă în faptul că Occidentul 
este în curs de pierdere a monopolului asupra 
proceselor de globalizare. Probabil că aceasta 
explică încercările de a prezenta actualele evo- 
luţii ca o ameninţare pentru Occident, pentru 
valorile şi modul de viaţă din acest spaţiu”. 


Analistul rus se aşteaptă la o nouă serie de 
încercări pentru limitarea expansiunii economi- 
ce a ţărilor cu capitalism autoritar şi a corpora- 
țiilor afiliate. Multe state liberale împrumută 
practici protecţioniste de la noii capitalişti auto- 
ritari şi introduc limite pentru investiţiile străine 
în „industriile strategice”. În acelaşi timp, dorin- 
ta de a folosi organizaţii internaţionale vechi ca 
instrumente în noua competiție poate afecta 
serios importanța acestora. Influența Fondului 
Monetar Internaţional s-a diminuat drastic; 
Banca Mondială îşi pierde din autoritate; se fac 
încercări de folosire a Organizaţiei Mondiale a 
Comerţului în interesele fondatorilor acesteia — 
țările reprezentante ale „vechiului? capitalism. 
Pe de altă parte, creşterea măsurilor protectio- 
niste au generat în trecut, în afara conflictelor 

comerciale şi investitionale, chiar şi conflicte 
militare. 


Concurența se va intensifica şi în domeniul 
ideologic, un domeniu în care democrațiile au 
lansat deja un contraatac. Statele Unite au ne- 
voie să-şi refacă propria atractivitate. Din păca- 
te, apreciază analistul rus, concurenţa feroce 
va transforma lupta pentru nobilele valori de- 
mocratice într-o confruntare geopolitică. Acest 
factor poate afecta serios perspectiva de libe- 
ralizare în acele ţări care au demonstrat intenții 
serioase pentru capitalismul autoritar, inclusiv 
Rusia. În acest context, nu ar trebui uitate lecţi- 
ile Războiului Rece. În acel timp, presiunile 
puternice din afară au consolidat poziţiile reac- 
ționarilor şi conservatorilor din interiorul Uniunii 
Sovietice. Ca şi în trecut, cei care susţin refor- 
mele vor fi acum etichetaţi ca agenţi ai statelor 
rivale. 


Cea mai neatractivă consecinţă a noii con- 
fruntări va fi reducerea intensității şi calităţii 
cooperării internaţionale în contracararea pro- 
vocărilor globale, între care proliferarea arme- 
lor de distrugere în masă, degradarea mediului 
şi expansiunea extremismului islamic. 


Reperele în timp pentru NEC sunt 
predictibile. Într-o perioadă de 5-7 ani, este 
foarte probabil ca Europa să înceapă etapa de 
depăşire a actualei crize sistemice, iar dezvol- 
tarea economică se va accelera. Statele Unite 
vor pleca din Irak, vor depăşi „sindromul iraki- 
an” şi vor reveni la o politică multilaterală mai 
raţională. Rusia va reveni cu picioarele pe pă- 
mânt după euforia actuală şi va urma o politică 
mai precaută, dar mai activă. Vor fi îndeplinite 
premisele politice şi economice pentru depăşi- 
rea confruntării iraționale actuale asupra apro- 
vizionării cu energie, ca şi pentru constituirea 
unei Uniuni Energetice în Europa. Consumato- 
rii de energie se vor familiariza probabil cu no- 
ua situație creată de redistribuire a resurselor 
din proprietate privată şi străină în mâinile sta- 
tului. Dar nu poate fi exclus un val de reprivati- 
zări. Istoria a cunoscut multe exemple când 
guvernele, după ce au constatat lipsa de efici- 
enţă a companiilor de stat, au transferat mana- 
gementul resurselor naturale către sectorul 
privat. Astfel de forme de reprivatizare sunt 
posibile şi în Rusia. 


Fundamentul ideologic al noii confruntări 
între cele două modele de capitalism poate fi 

depăşit parţial deoarece aceste modele nu 
sunt incompatibile aşa cum au fost „socialismul 
real” şi capitalismul. Provocările globale, care 
sunt active acum datorită concurenţei aprige în 
cadrul NEC, vor impune o cooperare chiar mai 
strânsă. O nouă rundă de cooperare ar putea fi 
mai stabilă decât cea din anii 1990. În acei ani, 
relaţiile dintre state se derulau conform reguli- 
lor dictate de câştigătorii Războiului Rece. O 
epocă a strânsei cooperări va fi posibilă doar 
atunci când comunitatea globală, inclusiv Ru- 
sia, va evita greşelile sistemice, adică militari- 
zarea şi instituţionalizarea noii competiţii. Mai 
mult, va trebui să nu mai existe nici o nouă 
confruntare militară, de genul celei care se 
conturează acum la orizont în regiunea extinsă 
a Orientului Mijlociu. Evoluţia competiţiei către 
punctul de confruntare generalizată poate ge- 
nera, în final, o serie de războaie de mare am- 
ploare şi chiar un nou război mondial. 


Încercând să răspundă la întrebarea „ce ar 
trebui să facă Rusia în acest caz?”, Serghei 
Karaganov apreciază că, în primul rând, Rusia 
trebuie să renunţe la încrederea arogantă în 
succes, o atitudine care ar putea fi de înţeles 
după anii de greutăţi şi umilințe suferite. Toate 
prognozele privind dezvoltarea economiei glo- 
bale indică pentru Rusia posibilitatea unei 
creşteri de maxim 2,5% a produsului naţional 
brut; dacă nu se va realiza o creştere 
sustenabilă de 8-10% pe an ponderea econo- 
miei ruse în economia globală se va reduce. 
Totuşi, majoritatea factorilor care au favorizat 
în trecut revenirea Rusiei (de la declinul autori- 
tăţii globale până la succesele Chinei) poate 
produce probleme serioase pe termen lung. În 
al doilea rând, noua epocă de confruntare im- 
pune tranziţia către o economie modernă, 
deoarece avantajele bazate exclusiv pe resur- 
se energetice sunt temporare. Continua mo- 
dernizare a sistemului politic este şi ea o con- 
diție pentru prevenirea alunecării într-un autori- 
tarism stagnant. Dacă Rusia nu va profita de 
situaţia economică şi geopolitică favorabilă şi 
nu va folosi metodele semiautoritare şi cele ale 
capitalismului de stat pentru tranziţia la un nou 
model de dezvoltare, atunci declinul ei în ur- 
mătoarea perioadă va fi sigur. În al treilea 
rând, lumea devine din ce în ce mai complica- 
tă. Comparativ cu Uniunea Sovietică, depen- 
denta Rusiei de lumea externă a crescut consi- 
derabil. Ca urmare, Rusia trebuie să majoreze 
semnificativ investiţiile în studiul actualului cli- 


mat internaţional, să investească în pregătirea 
personalului astfel încât viitorii specialişti să 
poată folosi metode noi pentru protejarea pozi- 
țiilor Rusiei şi pentru promovarea intereselor ei. 
În al patrulea rând, toate eforturile trebuie ori- 
entate către prevenirea  remilitarizării şi 
instituționalizării noii confruntări, ceea ce ar fi 
dezavantajos pentru interesele Rusiei pe ter- 
men mediu şi lung. Din acest motiv, se impune 
o politică pentru prevenirea extinderii şi conso- 
lidării în continuare a NATO, în paralel cu abor- 
darea precaută a alianțelor şi negocierilor pe 
tema dezarmării. Experienţe anterioare au ară- 
tat că astfel de alianţe şi negocieri pot fi între- 
buințate în scopul remilitarizării. Prevenirea 
remilitarizării nu înseamnă renunţarea la efor- 
turile de refacere a forțelor armate pe baze noi 
şi nici la modernizarea doctrinei militare. În 
acelaşi timp, restaurarea rezonabilă a puterii 
militare trebuie să fie fundamentată pe nevoi 
unilateral identificate şi nu neapărat pe răspun- 
suri asimetrice la acţiunile altor puteri. 


În al cincilea rând, cooperarea cu toate for- 
tele responsabile este necesară în scopul pre- 
venirii proliferării în continuare a armelor nu- 
cleare şi a unor noi conflicte de amploare, mai 
ales nucleare, care pot provoca deteriorarea 
necontrolată a mediului politic internaţional. În 
al şaselea rând, Rusia nu are nici un motiv să 
facă unele concesii Occidentului pe timpul unei 
faze acute a Noii Epoci de Confruntare, deoa- 
rece concesiile vor fi tratate ca semnale de slă- 
biciune. Oricum, Rusia trebuie să evite demon- 
strații nejustificate de forță, chiar şi în cazul 
unor provocări, deoarece nu va face altceva 
decât să-şi irosească forțele. Rusia nu mai es- 
te o ţară slabă, în derivă. Ca urmare, este im- 
portant pentru ea să zâmbească politicos şi nu 
într-o manieră arogantă sau de batjocură. 


Nicolae PERHAIȚĂ 


OMV SE ASOCIAZĂ CU GAZPROM PENTRU 
A SUBMINA PROIECTUL NABUCCO 


de Vladimir Socor 


Pe 25 ianuarie, com- 
pania energetică austriacă 
“OMV, cu capital majoritar 
de stat, împreună cu 
Gazprom-ul rusesc, au 
semnat un acord de coo- 
_perare privind dezvoltarea 

comună a centrului comer- 

cial de gaze naturale de la Baumgarten de lân- 
gă Viena. Compania OMV deţinea controlul de 
100% asupra acestui centru de la Baumgarten, 
iar acesta era cotat drept al doilea —sau al trei- 
lea- centru comercial de gaze naturale din Eu- 
ropa continentală. În cadrul proiectului 
Nabucco al Uniunii Europene, Baumgarten a 
fost desemnat drept punctul terminus al con- 
ductei care asigură gaze naturale de la Marea 
Caspică pentru continentul european. 
Transformarea centrului de la Baumgarten într- 
un proiect de cooperare cu Gazprom este in 
dezavantajul clar al proiectului Nabucco, iar 
piața în domeniu devine astfel foarte favorabilă 
extinderii companiei Gazprom. 


Preşedintele general al companiei 
OMV, Wolfgang  Ruttenstorfer şi vice- 
preşedintele Gazprom, Alexander Medvedev, 
au semnat acordul la Viena, cu sprijinul deplin 
al guvernului austriac. Baumgarten se transfor- 
mă într-un parteneriat cu participaţie de 50% 
din partea ambelor companii —- OMV şi 
Gazprom, sub numele de Hub Central Euro- 
pean de Gaze naturale. Potrivit declaraţiilor de 
presă ale celor două companii, acestea îşi pro- 
pun să extindă hub-ul central de gaz natural şi 
să-l transforme în cea mai importantă platfor- 
mă de tranzacţionare pe piața de gaz din Euro- 
pa. Cele două companii vor desfăşura proiecte 
de stocare a gazelor naturale în depozite 
subterane, în Austria şi în „țările învecinate”. 
Baumgarten este situat în apropiere de punctul 
de intersecţie al frontierelor Austriei cu cele ale 
Ungariei şi Slovaciei. Referinţa destul de ne- 
clară privind afacerile comune cu cele două ţări 
vecine pare menită să creeze competiţie între 
acestea, în aceleaşi coordonate cu tacticile 
obişnuite ale companiei Gazprom. 


Baumgarten a produs o cantitate de gaz 
estimată la 16-18 miliarde de metri cubi de gaz 
(în principal rusesc) în 2007, mai mult decât 
dublul volumului din 2006, estimat la 7,7 miliar- 
de de metri cubi. Gazprom-ul tentează Austria 
cu promisiunea că va folosi Hub-ul central pen- 
tru aproximativ 30% din totalul exporturilor de 
gaz ale companiei ruseşti către Uniunea Euro- 
peană deja din anul acesta. Centrul de la 
Baumgarten are deja 46 companii drept clienți 
oficiali, de la firme de tranzacţionare a gazului 
şi brokeraj locale şi regionale, până la subsidi- 
arele transnaţionale Gazprom, cum ar fi com- 
pania ZMB, cu sediul în Berlin. 

Acordul abia semnat îşi are originea în 
Memorandumul de înţelegere între OMV şi 
Gazprom, semnat în mai 2007, in timpul vizitei 
preşedintelui rus Vladimir Putin în Austria. Încă 
din acel moment, era clar că transformarea 
Baumgarten-ului într-o afacere comună cu 
Gazprom-ul va fi in dezavantajul proiectului 
Nabucco (vezi EDM din 29 mai 2007). Deşi 
Uniunea Europeană declarase Nabucco o prio- 
ritate importantă a politicii sale de securitate 
energetică, Bruxellesul nu a făcut nimic ca să 
oprească predarea Baumgarten-ului austriac 
sau să propună instrumente care ar preveni un 
asemenea sabotaj al politicilor şi priorităţilor 
europene declarate. 


Deşi a avut destul de mult timp de reac- 
ție din luna mai anul trecut, Bruxellesul nu a 
reacţionat nici în noiembrie, când Alexander 
Medvedev de la Gazprom şi directorul Hub-ului 
central european — Harald Wuestrich de la 
OMV- au anunţat că negocierile avanseaza 
(vezi EDM din 19 noiembrie 2007). OMV a fost 
ispitit să devină principalul distribuitor al gazu- 
lui natural provenit din Rusia în Europa şi se 
pare ca nu au mai fost luate în considerare 
consecințele strategice ale acestei cooperări 
care, în acest caz, este un ghimpe în coasta 
proiectului Nabucco. 


OMV-ul a sperat că Gazprom va 
transforma Baumgarten în cel mai mare hub 
european, pentru a surclasa hub-ul olandez de 
la Zeebrugge. Totuşi, în acelaşi timp, compa- 
nia Gazprom negocia cu compania 
Nederlandse Gasunie pentru livrarea gazului 
prin gazoductul Nord Stream către Olanda 
(vezi EDM din 9 noiembrie 2007). În acelaşi 
an, mai devreme, Gazpromul îi promitea şi Bel- 
giei că va transforma ţara într-o platformă de 
tranzacţionare a gazului. Deşi este evident că 
Gazprom nu poate respecta toate aceste pro- 
misiuni, unele state par dispuse să pună părți 
din infrastructura lor la dispoziția Gazprom, în 
aşteptarea unor cantităţi incerte de gaz, igno- 
rând poziţia Uniunii Europene. 

Ultima manevră a companiei OMV pare 
cu atât mai dubioasă, având în vedere că 
Gazprom intenţionează să reducă substanţial 
volumul exportului său de gaz prin Ucraina, 
actualmente ruta pe care gazul rusesc ajunge 
în Europa centrală. Totuşi, guvernul austriac şi 
compania OMV au o alternativă de rezervă. 
Par pregătite să schimbe scopul iniţial al 

gazoductului Nabucco şi să-l folosească pentru 
transportul gazului rusesc în Austria. Pe 21 
ianuarie, directorul executiv al OMV, Reinhard 
Mitschek, care este şi directorul administrativ 
al proiectului Nabucco, a anunţat că gazul pro- 
venit din Rusia va fi binevenit în gazoductul 
Nabucco (UPI, 21 ianuarie). lar pe 24 ianuarie, 
ministrul economiei austriece, Martin 
Bartenstein, a sugerat public „integrarea” 
Nabucco în proiectul South Stream al 
Gazprom şi şi-a exprimat satisfacția că, cel 
puţin în aparenţă, compania rusească e de 
acord să pompeze gaz printr-un asemenea 


gazoduct. (Die Presse, 24 ianuarie) 
Moscova se apropie de împlinirea a trei 


obiective majore, prin intermediul afacerii 
Baumgarten. Primul este preempțiunea acce- 
sului la hub-ul central european şi la nişele de 
piață în favoarea gazului rusesc, în locul gazu- 
lui livrat indirect din Azerbaidjan sau din regiu- 
nea Marii Caspice. Al doilea, o consecinţă a 
primului, este boicotarea proiectului Nabucco 
sau folosirea acestuia pentru gazul tranzacțio- 
nat de ruşi, cel mai mult provenind din Asia 
centrală. lar al treilea este crearea unui aranja- 
ment controlat de Rusia pentru tranzacţionarea 
gazului în Europa centrală, după modelul Bur- 
sei de Mărfuri din New York (NYMEX), pentru 
a domina piaţa şi a continua achiziţiile de in- 
frastructură în Europa. 

(Die Presse, 
Jones, 24-26 ianuarie) 


RUSIA PREIA SECTORUL PETROLIER ŞI 
DE GAZ AL SERBIEI 
de Vladimir Socor 
Pe 25 ianuarie la Moscova, preşedintele 
Vladimir Putin şi liderii sârbi au fost martori la 
semnarea acordurilor de predare a întregului 
sector sârbesc petrolier şi de gaze către com- 


Wirtschaftsblatt, Dow 


pania rusească Gazprom. Contextul politic al 
acestei afaceri a fost creat de alegerile prezi- 
dențiale din Serbia, programate să se desfă- 
şoare pe 3 februarie, şi de sprijinul oferit de 
Rusia sârbilor împotriva concepției vestice pri- 
vitoare la provincia Kosovo. Boris Tadic, preşe- 
dintele eurofil al Serbiei, nu s-a putut opune 
condiţiilor de contract (cu atât mai puţin con- 
tractului însuşi), fiindcă are un oponent rusofil 
în alegerile prezidenţiale. Kremlinul a exploatat 
această situaţie şi a grăbit semnarea acordului. 


Totuşi, contractul cu sârbii nu este o re- 
compensă pentru faptul că Rusia se opune 
iminentei declaraţii de independenţă a statului 
Kosovo. Chiar şi dacă situaţia ar fi fost diferită 
în acest sens, Belgradul ar fi putut cel mult să 
țină la un preț mai bun pentru industria sa pe- 
trolieră, care este de fapt cea mai mică parte a 
contractului cu compania Gazprom. Piesa cen- 
trală a afacerii este acordul cu privire la gazul 
natural. În acest sens, Serbia urmează paşii 
Italiei, Greciei, Bulgariei şi Austriei. În ultimele 
luni, fiecare dintre aceste state s-au alăturat 
proiectului Gazprom pentru gazoductul South 
Stream, subminând astfel proiectul Nabucco al 
Uniunii Europene. Toate aceste țări au o lipsă 
imediată de surse de gaz şi de opţiuni de folo- 
sire a gazoductelor. Prin graba cu care s-au 
alăturat proiectului South Stream al companiei 
Gazprom, aceste țări şi-au transformat scepti- 
cismul în ceea ce priveşte proiectul Nabucco 
într-o profeție autorealizatoare. 


Potrivit acordurilor abia semnate, compa- 
niile Gazprom şi Serbia Gas se constituie în 
două companii partenere, iar controlul este de- 
ținut de Gazprom în ambele cazuri, cu 51%. 
Una din companii va construi un braţ al 
gazoductului South Stream pe teritoriul sâr- 
besc, cu o capacitate de cel puţin 10 miliarde 
metri cubi pe an. Se pare că rețeaua sârbeas- 
că de transmitere a gazelor , la fel ca şi cea a 
Republicii Sârbe Bosnia-Herţegovina, urmează 
să facă parte din această companie parteneră. 
Gazoductul South Stream va intra în Serbia din 
Bulgaria. Ruta exactă şi punctul sau punctele 
de ieşire vor fi hotărâte de cele două guverne 
printr-un acord ulterior, în cursul anului 2008. 


Cealaltă companie parteneră va extinde 
şi moderniza depozitul subteran pentru gay de 
la Banatski Dvor, situat lângă graniţele sârbeşti 
cu Ungaria şi România. Acest acord satisface 
într-o măsură modestă ambiția Serbiei de a 

deveni un „hub 


Gazprom. 


Compania Gazprom şi guvernul sârb/ 
compania Serbia Gas vor împărţi cheltuielile 
de construcţie într-un procentaj de 51%-49%, 
atât pentru gazoductul South Stream, cât şi 
pentru locaţia de depozitare. Investiţia este 
evaluată la 1,7 miliarde de euro (2,4 miliarde 
de dolari) doar pentru gazoduct. Se estimează 
că proiectul va injecta în total cel puţin 2 miliar- 
de de euro (aproape 3 miliarde de dolari) în 
economia Serbiei pe timpul perioadei de con- 
strucție, care se estimează că se va încheia 
până în 2013. Apoi, Serbia se aşteaptă în mod 
nerealist să câştige 200 de milioane de euro 
(aproape 300 de milioane de dolari) pe an, în 
veniturile din tranzit şi depozitare pe tot timpul 
de viaţă al proiectului, de cel puţin 30 de ani. 


Potrivit declaraţiei de la ceremonia de 
semnare a acordului a preşedintelui Gazprom, 
Alexei Miller, compania poate investi proprii 
bani, fără să trebuiască să se împrumute pe 
pieţele financiare internaţionale. Totuşi, o Ser- 
bie sărăcită va trebui să se împrumute pentru 
a-şi acoperi procentul său de 49%. 


Din cauza lipsurilor cronice de gaz şi a 
necesității urgente de 
modernizare a propriei 
rețele de transmisie, 
Serbia consideră acest 
acord drept binevenit, în 
ciuda totalei dependențe 
de Rusia. Această de- 
pendenţă ar putea atin- 
ge gradul de 100%, po- 
trivit ministrului infras- 
tructurii, Velimir Ilic, care (E 
a semnat acordul din 
partea guvernului sârb. (BETA, 25 ianuarie) 
Totuşi, oficialii sârbi sunt satisfăcuți de investi- 
tia masivă în țara lor, pentru prima dată de la 
căderea lugoslaviei, pentru livrarea de gaze 
„garantată” pentru 30 de ani, veniturile din tran- 
zit şi oportunitățile de subcontracte pentru 
companiile sârbeşti. Aceleaşi sentimente le au 
miniştrii sârbi din toate partidele, indiferent de 
atitudinile lor pro-occidentale sau rusofile. La 
Moscova, atât preşedintele pro-european Boris 
Tadic, cât şi primul ministru, rusofilul Vojislav 
Kostunica, au lăudat acordul pentru gaz. 


Totuşi, guvernul sârb rămâne oarecum 


regional” pentru gazul 


217 


împărțit în ce priveşte condițiile de vânzare a 
companiei de stat Serbia's Petroleum Industry 
(NIS) către subsidiarul Gazprom pentru petrol, 
compania GazpromNeft. Termenii sunt cei im- 
puşi de Moscova: 400 de milioane de euro 
cash acum, iar 500 de milioane în investiții mai 
târziu, pentru un procent de 51% din NIS, fără 
posibilitatea primirii altor oferte. NIS include 
rafinăriile de la Pancevo şi Novisad cu o capa- 
citate combinată de procesare de 7 milioane 
de tone pe an, o conductă de livrare a petrolu- 
lui care intră în Serbia din Croaţia şi o reţea de 
distribuţie a combustibilului care deţine partea 
leului pe piaţa foarte protejată a Serbiei. 


Oferta de preţ a Gazprom este conside- 
rată drept profund subevaluativă, dar este ac- 
ceptată de majoritatea miniştrilor sârbi drept un 
„avantaj” oferit companiei ruseşti pentru a sem- 
na acordul privind gazul cu Serbia. Astfel, gu- 
vernul a semnat la Moscova un memorandum 
de înţelegere cu GazpromNeft în aceste condi- 
ţii; dar speră să ajusteze unele detalii în con- 
tractul final de vânzare-cumpărare, care trebu- 
ie semnat până la sfârşitul anului 2008. 

Între timp, oficialii ruşi inclusiv Putin, lasă 
deschise diferite alternative de continuare pen- 
tru  gazoductul South 
Stream din Serbia mai 
departe: fie prin Croaţia 
şi Slovenia spre nordul 
Italiei, ori prin România 
şi Ungaria spre Austria. 
(Compania South 
Stream a hotărât deja că 
un braţ al gazoductului 
va trece din Bulgaria 
spre Grecia şi sudul Itali- 
ei) Gazprom îşi rezervă 
dreptul de a lua decizii finale în ceea ce priveş- 
te rutele de tranzit, bazându-se pe studii de 
fezabilitate tehnică sau economică, până la 
sfârşitul anului. Jonglând retoric cu toate aces- 
te opţiuni, Moscova încearcă să inducă o stare 
de competiţie între aceste ţări, pentru a furniza 
companiei Gazprom servicii de trazit şi depozi- 
tare şi/sau pentru a scoate din competiţie pro- 
iectul Nabucco al Uniunii Europene. 


Alte evoluţii în sistemul energetic european 
Vizita preşedintelui rus Vladimir Putin în 
Bulgaria la 17 ianuarie 2008 şi semnarea con- 

tractului de a construi şi opera pe teritoriul bul- 
gar a unei porțiuni din gazoductul South 
Stream, urmată de semnarea la 25 ianuarie, la 
Moscova, a documentelor privind colaborarea, 
cu Serbia în acelaşi proiect, au produs o 
multitudine de luări de poziţii, inclusiv în Româ- 
nia, unele dintre acestea făcute fără o docu- 
mentare corespunzătoare şi adăugând unele 
tuşe îngroşate care nu corespund realității. 


Acesta este motivul care ne determină 
să încercăm, foarte succint, să facem o scurtă 
fotografie a acestui moment energetic. 


South Stream este un proiect care a de- 
marat prin semnarea la 23 iunie 2007, la Ro- 
ma, a unui memodandum de înţelegere între 
firma italiană Eni şi Gazprom - Rusia. La 22 
noiembrie 2007 cele două companii au sem- 
nat, la Moscova, un document privind studiile 
de marketing şi de fezabilitate ale proiectului, 
transpus în practică prin înregistratea în Elveţia 
a unei societăți mixte, South Stream AG, fieca- 
re deținând 50% din acțiuni. Deşi Bulgaria a 
încercat să deţină controlul investiţiei pe terito- 
riul său, în final a acceptat construcţia şi opera- 
rea în proporție de 50% între Gazprom şi 
Bulgargaz. Cu Serbia, în cadrul Acordului 
interguvernamental de cooperare în domeniul 
petrolier şi de gaze şi Protocolului semnat, s-a 
convenit achiziționarea de către Gazprom a 
51% din acţiunile firmei sârbe Nafta Industrija 
Srbije (NIS), contra 
sumei de 400 milioane 
de Euro şi alte condiţii. 
Privatizarea NIS a în- 
ceput în 2007, valoa- 
rea acesteia fiind esti- 
mată la 2-3 miliarde 
Euro. 


South Stream 
este o conductă care 
începe de la staţia de 
compresie 
Beregovaya, de pe 
litoralul rus al Mării 
Negre şi care pe o f 
lungime de circa 900 į 
km trece pe sub Ma- 
rea Neagră (va fi con- 
ducta de gaz la cea 
mai mare adâncime 
din lume), ieşind la 
Varna, apoi ar urma ; 


să continue cu două ramificații: de sud- prin 
Grecia şi Marea lonică în sudul Italiei; de nord- 
prin Bulgaria, Serbia, Croaţia. Studiul de feza- 
bilitate este prevăzut să fie încheiat în 2008, iar 
construcţia este planificată să se încheie la trei 
ani după ce va obţine toate aprobările Uniunii 
Europene, estimându-se ca livrările să înceapă 
efectiv în 2013. Costul estimat este de 7-10 
miliarde Euro (conductele submarine costă de 
peste trei ori comparativ cu cele terestre). Con- 
ducta este prevăzută să transporte anual circa 
31 miliarde mc de gaz. 

Rusia încearcă să-şi menţină o poziție 
dominantă în aprovizionarea energetică a Eu- 
ropei prin proiectul prezentat mai sus, precum 
şi prin a doua conductă submarină de gaz, 
Nord Stream, între Vyborg - Rusia şi 
Greifswald - Germania, sub Marea Baltică 
(care este cea mai lungă conductă submarină 
de gaze ). Cu o capacitate iniţială de 27,5 mili- 
arde mc/an, a cărui livrare test trebuie să în- 
ceapă în 2011, care să fie dublată de o con- 
ductă paralelă şi care, în 2012, ar trebui să 
ajungă la o capacitate de 55 miliarde mc/an. 
Rusia speră ca, prin aceste două conducte, 
dependenţa energetică a Europei de gazul ru- 
sesc să crească de la 25 la 35%. 

Preocuparea Uniunii Europene pentru 
diversificarea surselor de aprovizionare şi re- 
ducere a dependenței faţă de livrările ruseşti 

de gaze naturale este concretizată în mai mul- 
te proiecte, aflate în diferite faze, după cum 
urmează: 


Shah Deniz- cel mai mare zăcământ de 
gaz natural din Azerbaidjan, în Marea Caspică, 
care să ocolească Rusia prin Turcia, apoi în 
Europa. Construcţia a început în decembrie 
2006, la sfârşitul fazei întâi, capacitatea de 
transport fiind estimată la 8,6 miliarde mc/an, 
iar în jurul anului 2010 să ajungă la o capacita- 
te de livrare a 11,5 miliarde mc/an. 


Greenstream - pentru importul de gaz 
natural din Libia în Italia, conductă submarină 
între Mellitah - Libia şi Gela - Sicilia, cu o lungi- 
me de 520 km, a intrat în exploatare în 2004, 
iar în 2006 a ajuns la capacitatea de 6,8 miliar- 
de mc/an, prevăzându-se creşterea capacității 
la 8-11 miliarde mc/an peste 2-4 ani. 


Galsi - proiect comun pentru un 
gazoduct între Al Kalaa - Algeria şi Toscana - 
Italia, via Sardinia, cu o capacitate totală de 10 
miliarde mc/an, contract semnat în 2003 şi ca- 
re va fi operaţional în jurul anului 2010. 


Medgaz - proiect comun algeriano- 
spaniol, cu o lungime totală de 1050 km, între 
Beni Saf-Algeria şi Perdigal (lângă Almeria)- 
Spania, cu o capacitate iniţială de transport de 
8 miliarde mc/an, care să fie atinsă în 2009. 


Vor mai fi majorate capacităţile de 
transport ale unor gazoducte deja existente 
pentru zăcăminte algeriene, dintre care menti- 
onăm Enrico Mattei, de la 15 la 32 miliarde 
mc/an în 2009, Pedro Duran Farell de la 11 la 
19 miliarde mc/an. 


Ormen Lange - cel mai mare zăcământ 
de gaze naturale din platforma continentală 
norvegiană, din terminalul cu acelaşi nume in 
Norvegia, cu două secțiuni, nordică şi sudică, 
până în Easington - Marea Britanie. Capacita- 
tea totală ar urma să fie de 20 miliarde mc/an, 
în jurul anului 2010. 


De asemenea, se prevede dezvoltarea 
capacităţilor europene de transport, depozitare 
şi distribuţie a gazelor naturale lichefiate (LNG) 
până la 59 miliarde mc/an; conform unor surse 
specializate, în 2030 consumul de LNG va de- 
păşi cu puţin pragul de 50% în totalul schimbu- 
rilor de gaze inter-regionale, în prezent acesta 
situându-se la aproximativ 30%. 


Corneliu PIVARIU 

Discursul secretarului de stat american 
Condoleezza Rice 
la întâlnirea anuală a Forumului Economic 
Mondial 
Davos, Elveţia 
23 ianuarie, 2008 

Doresc să 
vă aplaud pentru 
organizarea Fo- 
rumului Econo- 
mic Mondial şi 
pentru că ați fă- 
cut din acesta un 
loc unde oamenii 
vin să-şi împărtă- 
şească ideile, 
idei care într- 
adevăr pot conduce spre o lume mai bună. Es- 
te o adunare atât de potrivită a societăţii civile, 
a lumii de afaceri, a marilor conducători din 
întreaga lume. De asemenea, observ că ați 
făcut eforturi speciale pentru a aduce aici şi 
tineri, iar pentru toate acestea, eu vă mulţu- 
mesc foarte mult. (Aplauze) 


Doresc să îi mulțumesc şi domnului pre- 
şedinte Couchepin pentru munca pe care au 
făcut-o guvernul şi poporul elveţian, ca să ne 
primească aşa de generos în frumoasa lor ta- 
ră. 

Domnule preşedinte Kharzai, Doctore 
Pachauri: Vă mulțumesc foarte mult pentru ac- 
tivitatea dumneavoastră şi sunt încântată să 
împărțim podiumul în seara aceasta. 

Diştinşi oaspeţi, doamnelor şi domnilor: 

Este pentru mine o onoare să fiu cu 
dumneavoastră, mai ales că am încercat deja 
să ajung aici de câteva ori până acum. Am fost 
obligată să o fac, în calitate de secretar de 
stat, aşa că se poate spune că-i mai bine mai 
târziu decât niciodată. Am luat cuvântul în ca- 
drul Forumului într-o videoconferință în 2006, 
iar anul trecut am avut plăcerea să primesc un 
grup din cadrul Tinerilor Lideri Globali la prima 
întâlnire la vârf a politicii americane. Am înţeles 
că unii dintre aceştia se află azi aici. Prezenţa 
lor la Forum semnalează o moştenire extraor- 
dinară. 

M-am gândit la ce urmează să spun în 
această seară, am urmărit ştirile, am văzut 
imagini la televizor şi am reflectat asupra eve- 
nimentelor zilelor noastre. Şi bineînţeles, de jur 

împrejur e doar agitația politică şi economică a 
lumii noastre de acum: 

Violenţa din Kenia. Tragicul asasinat al 
lui Benazir Bhutto în Pakistan. Eforturile conti- 
nue şi mereu întrerupte ale irakienilor şi afgani- 
lor pentru edificarea unor guverne pacifiste şi 
funcţionale. Pericolul tot mai întunecat al 
schimbărilor climaterice. Previziunile îngrijoră- 
toare asupra evoluției pieței şi a problemelor 
economice. Chiar şi o temere din ce în ce mai 
mare în legătură cu globalizarea însăşi- senza- 
ţia că aceasta devine treptat ceva ce ni se în- 
tâmplă, fără s-o putem controla. 


Uitându-mă la toate acestea, am luat o 
hotărâre destul de riscantă: am să vorbesc 
despre importanţa idealurilor şi despre nevoia 
de optimism şi încredere în puterea lor. 


Ei bine, eu ştiu că atunci când americanii 
încep să vorbească despre idealuri şi opti- 
mism, publicul din toată lumea dezaprobă. 
Poate vă este puţin teamă că veți auzi o mora- 
lă lungă. Vă promit că nu voi face acest lucru. 


Altă temere atunci când americanii vor- 
besc despre idealism şi optimism e că “Ei, iar 
încep ăştia...”, inocenții. Într-adevăr, e o tradi- 
ție deja ca lumea să perceapă America drept 
tânără şi naivă. 

Şi totuşi, în apărarea noastră, am să 
spun doar că nu suntem chiar aşa de tineri. 


Şi dacă sunteţi tentaţi să ne considerați 
naivi, atunci ar trebui să speraţi ca Bismarck să 
fi avut dreptate când a spus că “Dumnezeu are 
grijă de proşti, beţivi şi de Statele Unite ale 
Americii”. (Râsete.) 

La modul serios acum, îmi dau seama că 
astăzi în lume există un climat de teamă. Şi 
unii oameni sunt tentaţi să se întoarcă înspre 
ei înşişi, să apere ceea ce au şi să-i respingă 
pe ceilalţi. Unii vor să fie singuri. Cu siguranţă, 
există cinism în legătură cu îndrăzneala idealu- 
rilor noastre, când se pare că e aşa de greu să 
ne apărăm cel puţin propriile interese. 

Ştiu că mulţi sunt îngrijoraţi de recentele 
fluctuații de pe piețele financiare americane 
sau de economia Statelor Unite. Preşedintele 
Bush a anunţat planul unui pachet de creşteri 
fiscale importante, care vor încuraja cheltuielile 
consumatorilor şi vor sprijini investiţiile în afa- 
ceri în cadrul acestui an. Colegul meu, Hank 
Paulson, care sperase să fie aici cu dumnea- 
voastră, conduce eforturile Administraţiei noas- 


tre şi conlucrează cu liderii ambelor partide din 
Congres pentru a ajunge la un acord cu privire 
la o serie de stimuli temporari rapizi, robuşti, cu 
bază solidă. 


Economia americană este rezistentă, 
structura acesteia este sigură, iar bazele ei 
economice pe termen lung sunt sănătoase. 
Statele Unite continuă să susţină investițiile 
străine şi comerțul liber. lar economia noastră 
va rămâne unul dintre cele mai puternice mo- 
toare ale creşterii economice globale. Aşadar, 
ar trebui să avem încredere în forța pe care se 
bazează economia globală- şi să dăm dovadă 
de încredere, în conformitate cu principiile 
esențiale care au condus la succes în această 
lume. 


Şi tot în legătură cu acestea, vă supun 
atenției în această seară faptul că nici una din 
provocările lumii actuale nu poate fi rezolvată 
dacă o abordăm fără încredere în forța şi efici- 
ența idealurilor noastre- libertate politică şi 
economică, pieţe şi comerț liber, demnitate şi 
drepturile omului, oportunităţi egale şi domnia 
legii. Fără aceste principii, sprijinite de toate 
formele puterii de stat, nu vom putea rezolva 
problemele globale decât pentru o perioadă 
limitată de timp. 

Acestea sunt principiile după care ameri- 
canii dezvoltă relaţiile lor cu lumea. Nu accep- 
tăm diferenţierea dintre interesele noastre nați- 
onale şi idealurile universale şi urmărim să îm- 
binăm puterea şi principiile pe care le avem, 
pentru ca împreună să se realizeze un progres 
notabil şi de durată. Relaţiile Americii cu lumea 
nu au început de la preşedintele Bush, ci au 
aceeaşi vârstă cu ţara însăşi. Am denumit 
aceasta tradiție Realismul american. 


Realismul american a fost cel care a aju- 
tat Statele Unite să fie pe primul loc. Realismul 
american a fost cel care ne-a condus, împreu- 
nă cu aliaţii noştri, spre construcţia unei balan- 
te a puterii care a favorizat libertatea din seco- 
lul trecut. lar în acest secol, realismul american 
este cel care conturează poziția noastră de 
lideri globali, în trei domenii esenţiale, la care 
aş vrea să mă refer în această seară: promo- 
varea unui model corect de dezvoltare econo- 
mică; promovarea unei lumi mai libere, mai 
democratice; şi rolul diplomaţiei în armonizarea 
diferenţelor dintre naţiuni. 


Să ne referim în primul rând la dezvolta- 
rea economică. Printre extraordinarele oportu- 
nități ale economiei globale, despre care vom 
vorbi aici, nivelul de sărăcie din lume rămâne 
de neacceptat. Jumătate din semenii noştri 
trăiesc din mai puţin de 2 dolari pe zi. Pur şi 
simplu nu putem accepta aşa ceva într-o lume 
civilizată. Dar dacă abordăm provocările dez- 
voltării economice, să ne amintim că ştim ce se 
întâmplă: ştim că atunci când ţările adoptă pie- 
te şi comerţ liber, atunci când guvernează co- 
rect şi investesc în poporul lor, poate fi creată 
prosperitatea, transpusă mai apoi în dreptate 
socială pentru toţi cetăţenii. 

Într-adevăr, unele state cresc din punct 
de vedere economic printr-un “capitalism auto- 
ritar”. Se pune însă întrebarea dacă un guvern 
primeşte sprijin doar respectând calităţile unui 
popor, nu şi drepturile. Pe termen lung, demo- 
craţia, dezvoltarea economică şi dreptatea so- 
cială trebuie să meargă mână în mână. 


Nu trebuie să tratăm naţiunile în curs de 
dezvoltare ca şi obiecte ale politicii noastre, ci 
ca parteneri egali şi demni într-o încercare co- 
mună. Trebuie să sprijinim conducătorii şi cetă- 
țenii din ţările în curs de dezvoltare în eforturile 
lor de a-şi schimba ţara în bine: prin guvernare 
eficientă şi reformă economică, investiții în să- 

nătate şi educaţie, puterea legii şi lupta împo- 
triva corupției. Şi trebuie să transformăm aju- 
toarele externe într-un bonus şi o motivaţie 
pentru ca ţările în curs de dezvoltare să adopte 
libertatea politică şi economică, să edifice state 
legitime şi eficiente şi să preia controlul asupra 
propriei dezvoltări. 


În ultimii ani, Statele Unite încearcă să 
pună în practică aceste principii, în cadrul pro- 
gramelor noastre pentru politici de dezvoltare. 
Într-adevăr, în timpul mandatului preşedintelui 
Bush, cu sprijinul deplin al Congresului, Statele 
Unite au lansat cel mai mare effort de dezvol- 
tare mondială de la Planul Marshall încoace. 


Am stabilit deja sau suntem în curs de a 
stabili cu toate comitetele noastre internaţiona- 
le să mărim sprijinul oficial pentru dezvoltare: 
Din 2001 până acum, am dublat sprijinul acor- 
dat Americii Latine, l-am mărit de patru ori în 
cazul Africii, iar pe plan mondial l-am triplat, 
toate acestea în timp ce am reformat şi optimi- 
zat politicile de asistenţă a ţărilor în curs de 
dezvoltare. 


Am acordat 7,5 milioane de dolari în ca- 
drul iniţiativei Contul Mileniului, care are rădă- 
cinile în idealurile Acordului de la Monterey. De 
asemenea, am făcut eforturi istorice pentru a 
combate malaria şi virusul HIV/AIDS. De fapt, 
Planul preşedintelui Bush pentru Lupta împotri- 
va AIDS este cel mai mare efort făcut vreodată 
de o naţiune pentru a lupta împotriva unei sin- 
gure boli. 


Dar un ajutor mai consistent şi mai efici- 
ent trebuie să fie însoţit de expansiunea globa- 
lă a comerțului liber şi corect. Nu e uşor, repet, 
nu e uşor pentru preşedintele american să 
sprijine comerțul liber şi corect într-o perioadă 
când populismul economic creşte. Totuşi, pre- 
şedintele Bush continuă să facă eforturi pentru 
succesul negocierilor din Doha, iar colega mea 
Susan Schwab, care se află în această seară 
aici la Davos, lucrează intens pentru acest pro- 
iect. 


Preşedintele şi-a luat angajamentul că 
Statele Unite vor elimina toate taxele, subsidii- 
le şi barierele din calea liberei circulații a bunu- 
rilor şi serviciilor —inclusiv agricultura- în timp 
ce toate celelalte țări vor face la fel. Suntem 
convinşi că partenerii noştri ni se vor alătura în 
găsirea unei căi pentru a asigura succesul în- 
tâlnirii de la Doha. 

Dacă dorim să continuăm extinderea 
creşterii economice globale, e nevoie şi de o 
nouă abordare a resurselor energetice şi a me- 
diului. Dacă vom continua ca şi până acum, 
vom avea de-a face cu o alternativă inaccepta- 
bilă: fie sacrificăm creşterea economică globa- 
lă pentru binele planetei noastre- fie o sacrifi- 
căm pe aceasta pentru combustibilii naturali. 
Nu putem face aceasta. Trebuie să respingem 
această cale, şi să ne străduim să tăiem nodul 
gordian al energiei convenţionale, al emisiilor 
de carbon şi al activităţii economice. 


Vreau să vă asigur că noi, cetățenii ame- 
ricani, ne dăm seama cât de importantă este 
rezolvarea problemei modificărilor climatice 
pentru succesul şi sănătatea sistemului in- 
ternaţional. Şi vom munci cu toții ca să ajutăm 
la găsirea unei soluţii: prin Convenţia Cadru 
ONU şi prin întâlnirile economice la vârf propu- 
se de preşedintele Bush, prima dintre acestea 
având loc în septembrie anul trecut. 


În eforturile noastre pentru o ordine eco- 
nomică corectă, trebuie de asemenea să pro- 
movăm o lume mai liberă şi mai democratică- 
o lume care într-o zi va include o Cuba sau 
Burma democrate şi un Orient Mijlociu pe de- 
plin democratic. 


Acum, accentul asupra democraţiei din 
Orientul Mijlociu este o chestiune controversa- 
tă, recunosc, iar unii ar putea spune "Ei bine, 
de fapt am înrăutățit situaţia acolo”. 


Aş întreba: Mai rea, în comparaţie cu ce? 


Mai rea decât când armata siriană a ocu- 
pat Libanul pentru aproape 30 de ani? Mai rea 
decât când poporul palestinian nu şi-a putut 
trage la răspundere conducătorii şi a privit ne- 
putincios cum şansa păcii a fost risipită şi s-a 
evaporat într-o a doua Intifadă? 

Mai rea decât tirania lui Saddam Hussein 
din centrul Orientului Mijlociu, care a îngrozit 
statele vecine şi a cărui moştenire sunt cele 
300.000 de cadavre ale oamenilor nevinovați, 
lăsate în gropi comune? 

Sau poate mai rea decât falsa stabilitate 
ce masca lipsa de libertate, disperarea şi ura 
atât de profundă care i-a făcut pe cei 19 oa- 
meni să intre cu avioanele în locuitorii Americii, 
într-o bună dimineaţă de septembrie? 

Nu, doamnelor şi domnilor, nu e nimic de 
lăudat în ce priveşte vechea ordine din Orientul 
Mijlociu, dar acest fapt nu uşurează cu nimic 


dificultatea provocărilor prezente. Chiar dacă ai 
idealuri democratice, nu e niciodată uşor să le 
transformi în instituţii democratice eficiente. 
Acest proces va dura zeci de ani şi va putea fi 
condus, aşa cum ar trebui, fiindcă numai aşa 
se poate, de către conducătorii şi cetățenii cu- 
rajoşi din regiune. 

Popoarele lumii vor găsi căi diferite pen- 
tru a-şi exprime valorile democratice, care re- 
flectă propriile lor culturi şi moduri de viaţă. Şi 
totuşi, bazele democraţiei sunt universale şi le 
cunoaştem cu toții- bărbaţii şi femeile au drep- 
tul de a-i alege pe cei care îi vor guverna, au 
dreptul să-şi spună opiniile, să-şi practice reli- 
gia liberi şi să fie protejaţi de puterea arbitrară 
a statului. 

Principala problemă a democraţiei din 
Orientul Mijlociu nu este faptul că oamenii n-ar 
fi pregătiţi. Problema este că există forțe care 
reacţionează violent şi cărora nu trebuie să li 
se permită să triumfe. 


Problema este că prea mulți ziarişti şi 
parlamentari libanezi sunt asasinați în cadrul 
unei campanii de intimidare, iar libanezilor nu 
le-a fost permis să-şi aleagă liber un preşedin- 
te. 

Problema este că prea mulţi activişti paş- 
nici pentru drepturile omului şi jurnalişti şi 
bloggeri sunt în închisoare pentru acţiuni ce n- 
ar trebui considerate crime în nici o ţară. 


Problema nu este că un grup ca Hamas 
a câştigat nişte alegeri libere; problema este că 
liderii Hamas continuă să refuze să ia hotărâ- 
rea fundamentală ce stă la baza oricărei demo- 
craţii funcţionale: ori eşti partid politic, ori gru- 
pare teroristă, nu poți fi amândouă. 


Nu trebuie să ne facem iluzii că proble- 
mele Orientului Mijlociu se vor rezolva dacă le 
abordăm într-o manieră mai puţin principială. 
De fapt, singurele soluţii cu adevărat eficiente 
pentru multe din aceste probleme vor apărea 
nu împotriva democraţiei, ci din cauza aceste- 
ia. 


Democraţia este cel mai realist mod prin 
care cele mai diferite popoare îşi rezolvă pro- 
blemele, îşi împart puterea şi vindecă diferenti- 
erile sociale fără violenţă sau represiune. 


Democraţia va fi cea mai bună garanţie 
că femeile vor avea un loc egal în societate, şi 
dreptul de a face alegerile pe care îşi vor clădi 

existenţa. 


lar democraţia este cea mai realistă cale 
spre o pace de durată între popoare. Pe ter- 
men scurt, cu siguranţă că vor exista lupte in- 
tense şi obstacole. Vor fi piedici şi căderi. Dar 
dacă amânăm startul aventurii democratice, nu 
vom face altceva decât să mascăm tensiunile 
şi să dăm naştere la frustrări ce nu vor dispă- 
rea niciodată. 

Ajungem, aşadar, la diplomaţie. Sunt op- 
timismul şi idealismul folositoare în acest do- 
meniu, reprezentativ pentru arta de a face lu- 
crurile posibile? E adevărat ceea ce a spus 
Lordul Palmerston- că “naţiunile nu au duş- 
mani şi aliați permanenți, ci doar interese per- 
manente?” 


Ei bine, eu vă pot asigura că America nu 
are duşmani permanenti, pentru că nu nutrim 
ură permanentă. Statele Unite sunt uneori con- 
siderate drept o națiune care nu se bazează 
suficient pe istorie. Celor care cred aceasta, le 
spun: foarte bine pentru noi ca facem astfel. 
Pentru că un accent mult prea mare asupra 
istoriei, poate însemna o închisoare pentru po- 
poare. 


Adevărata diplomație nu înseamnă vorbi- 
tul doar de dragul vorbelor. Înseamnă argu- 
mente şi contra-argumente pentru a-i face pe 
ceilalți să înțeleagă că îți poţi schimba compor- 
tamentul dacă şi ei o fac. Diplomaţia poate 
clădi o lume în care vechii duşmani, dacă nu 
pot deveni chiar prieteni, pot măcar să nu mai 
fie adversari. 


Spre exemplu, să luăm cazul Libiei. Cu 
puţini ani în urmă, Statele Unite şi Libia se 
aflau blocate într-o stare de ostilitate. Dar fiind- 
că Libia a ales să respingă terorismul, să re- 
nunțe la interesul pentru armele de distrugere 
în masă şi să se alăture din nou comunităţii 
internaţionale, Statele Unite le-au dat o mănă 
de ajutor, iar astăzi, deşi mai avem diferenţe 
de opinii, nu ne mai este deloc teamă unii de 
ceilalți. 

Statele Unite construiesc o relație poziti- 
vă similară cu Vietnamul, lucru inimaginabil 
acum 30 de ani- şi bineînţeles cu China, cu 
care avem deja o relație productivă, care se 
materializează prin beneficii pentru ambele 
popoare. 


Dar poate nicăieri nu este mai evident că 

nu avem duşmani permanenţi, după cum se 
poate observa în cazul relaţiei noastre cu Ru- 
sia. Doamnelor şi domnilor, discuţiile recente 
despre un nou Război Rece sunt absolut ab- 
surde. Relaţiile noastre din prezent sunt funda- 
mental diferite față de atunci când singurul 
nostru interes comun era să evităm anihilarea 
reciprocă. 


În realitate, Statele Unite şi Rusia lucrea- 
ză constructiv în multe chestiuni de interes co- 
mun- de la non-proliferare, la contra-terorism, 
până la interesul pentru pace în Orientul Mijlo- 
ciu. Şi suntem hotărâți să ne amintim de 
aceasta colaborare, chiar şi când auzim decla- 
raţii neasumate şi iresponsabile din partea Ru- 
siei înseşi, aplecată uneori asupra trecutului. 


Bineînţeles, au existat şi dezamăgiri. 
Deşi recunoaştem că ruşii se bucură acum de 
multă libertate personală şi economică, consi- 
derăm că măreţia adevărată a Rusiei va fi asi- 
gurată cel mai bine prin mai multă libertate po- 
litică pentru cetățenii săi — şi prin stabilirea 
unor instituţii puternice, care să controleze pu- 
terea statului, nu să servească interesele câ- 
torva potentati. 


De asemenea, credem că Rusia ar trebui 
să contribuie la o economie energetică globală 
transparentă şi deschisă, nu una de monopol. 
Dar oricare ar fi greutăţile, nimeni nu îşi poate 
imagina lumea în absenţa unei cooperări ame- 
ricano-ruse, fiindcă astfel oricare dintre proble- 
mele actuale devin mai uşor de rezolvat. 

Şi fiindcă America nu îşi doreşte duş- 
mani permanenţi, ne gândim la o relaţie mai 
bună cu Coreea de Nord, şi lucrăm pentru a o 
avea, prin discuţiile din grupul celor şase. Co- 
reea de Nord scoate din funcţiune centrala nu- 
cleară de la Yongbyon, dar mai există şi alte 
obligaţii care trebuie respectate, inclusiv pregă- 
tirea unei declaraţii complete şi corecte despre 
toate programele şi activitățile nucleare. 


Totuşi, continuăm să credem că putem 
folosi discuţiile din grupul celor şase pentru 
scopuri mult mai largi: pentru a încheia conflic- 
tul din Peninsula Coreeană; să forțăm un me- 
canism pentru cooperare în domeniul securită- 
tii în Asia de Nord-Est; să facem din probleme- 
le peninsulare o sursă de cooperare regională, 
nu de conflict; şa îmbunătăţim relaţiile dintre 
Coreea de Nord şi comunitatea internaţională, 
ceea ce ar aduce beneficii în ambele părți. 

De asemenea, vreau să vă asigur că 
Statele Unite nu îşi doresc să facă din Iran un 
duşman permanent, chiar şi după 29 de ani de 
istorie cu probleme. lranienii sunt un popor 
mândru cu o cultură admirabilă, iar noi respec- 
tăm contribuţiile pe care le-au adus în civiliza- 
ţia lumii. Nu avem nici un conflict cu oamenii 
din Iran, dar avem divergențe reale cu guver- 
nul iranian — de la faptul că sprijină terorismul, 
până la politicile destabilizatoare din Irak şi la 
dezvoltarea tehnologiilor care ar putea condu- 
ce la arma nucleară. 


Dându-ne acordul pentru un al treilea set 
de rezoluții privind sancţiunile prevăzute în Ca- 
pitolul 7, alături de ceilalți membri permanenţi 
ai Consiliului de Securitate ONU şi Germania, 
am arătat că vom rămâne uniţi, că nu dorim ca 
lranul să devină o putere nucleară şi că vom 
continua să tragem la răspundere lranul, în 
concordanţă cu obligaţiile sale internaţionale. 


În ultimă instanţă însă, această problemă 
poate şi trebuie să fie rezolvată pe cale diplo- 
matică. Dacă Iranul şi-ar suspenda activităţile 
de îmbogăţire şi reprocesare a uraniului- 
aceasta fiind o cerere internaţională, nu una 
americană — atunci am putea începe negocieri- 
le şi am lucra oricât e nevoie ca să clădim o 
relaţie nouă, mai firească — una care să nu fie 
bazată pe teamă şi neîncredere, ci pe coope- 
rare, pe intensificarea schimburilor economice 
şi comerțului şi pe administrarea paşnică a di- 
ferenţelor noastre de opinii. 

Încrederea că nu există duşmani perma- 
nenţi ne dă speranţa că cele două state, Israel 
şi Palestina, vor locui într-o bună zi împreună, 
în pace şi bună vecinătate. Procesul iniţiat la 
Annapolis va sprijini eforturile bilaterale ale pri- 
mului ministru Olmert şi preşedintelui Abbas 
pentru a pune capăt conflictului dintre popoare- 
le lor. Dar nu trebuie să pierdem din vedere ce 
va însemna această pace. 


Pacea va însemna că palestinienii nu vor 
mai fi niciodată supuşi umilințelor ocupației şi a 
orelor pierdute la punctele de control — fiind 
astfel liberi să muncească şi să prospere într- 
un stat propriu. Pacea va însemna că 
israelienii care au apărat statul evreu în ultimii 
60 de ani cu dreptate şi mândrie, îşi vor primi 
dreptul de a trăi recunoscuţi şi acceptaţi de 
către vecinii lor. Şi pacea va mai însemna că 
această stare de ură ce a durat 60 de ani va 
dispărea în timpul generaţiei actuale şi nu va fi 


transmisă pentru a le infesta şi pe cele urmă- 
toare. 


Toate conflictele trebuie să se încheie, 
iar popoarele nu trebuie să aibă duşmani per- 
manenti. Dar Lordul Palmerston s-a înşelat în 
cealaltă parte a afirmației sale citate mai sus — 
că popoarele nu au aliaţi permanenți. Statele 
Unite au aliaţi permanenți: sunt acei aliați cu 
care împărtăşim aceleaşi valori — aliaţi ca Ja- 
ponia, Coreea de Sud, Australia, aliaţii noştri 
din aceeaşi emisferă cu noi şi, bineînţeles, ali- 
aţii de pe acest continent — din NATO şi Uniu- 
nea Europeană. 

Daţi-mi voie să vorbesc puţin despre 
această extraordinară alianță numită Alianţa 
Transatlantică. Statele Unite au aşteptări mari 
de la aliaţii noştri. lar aliaţii noştri au aşteptări 
mari de la noi. Şi deşi au existat fricţiuni recen- 
te în cadrul alianţei în ultima vreme, aceasta 
nu s-a rupt niciodată. lar alianţa nord-atlantică 
se bazează azi nu pe divergenţele dintre noi, ci 
pe munca pe care o facem împreună pentru a 
sprijini succesul global al ideilor noastre comu- 
ne- cu precădere în Afganistan. 


Recunosc că nu e o muncă uşoară. Cu 
toţii ne-am luptat să stăpânim problema contra- 
insurgenţei — să îmbinăm reconstrucţia civilă şi 
eforturile noastre de dezvoltare cu operațiile 
militare. NATO nu acţionează perfect. Nici 
America. lar cetățenilor noştri trebuie să li se 
spună cinstit că suntem angrenaţi într-un ade- 
vărat război în Afganistan, că va fi nevoie de 
sacrificii, că acestea nu sunt doar operaţii de 
menţinere a păcii, şi că miza este vitală pentru 
poporul afgan, pentru alianţa noastră şi pentru 
securitatea internaţională. 


Dar cu toate greutăţile cu care NATO se 
confruntă, să nu uităm cât de departe am 
ajuns. Îmi amintesc când NATO vedea lumea 
împărțită în două: Europa şi “în afara teritoriu- 
lui” — adică de fapt tot restul. Aşadar, cine şi-ar 
fi putut imagina acum şapte ani că azi alianța 
noastră antrenează soldaţii irakieni, asigură 
transport aerian în Darfur şi spulberă terorişti 
în locaţii ca şi Kandahar-ul? Acestea sunt pro- 
vocările secolului XXI, iar eu sunt încrezătoare 
că NATO le va rezolva, aşa cum a făcut-o cu 
cele din secolul trecut. 

E adevărat, doamnelor şi domnilor, că 
optimismul şi încrederea în idealurile noastre 
definesc poate caracterul americanilor şi recu- 
nosc că acest fapt ne poate face o naţiune 

destul de nerăbdătoare. Deşi ne dăm seama 
că idealurile şi interesele noastre pot fi tensio- 
nate pe termen scurt, că ele trebuie cu sigu- 
ranţă să ţină seama de complexităţile lumii rea- 
le, ştim că ele devin armonioase pe termen 
lung. 

Ca orice popor, am făcut greşeli de-a 
lungul istoriei şi le vom face din nou. Dar încre- 
derea în propriile noastre principii, alături de 
nerăbdarea noastră de a accelera ritmul 
schimbării este, de asemenea, încă o sursă a 
succeselor noastre importante — astfel, Statele 
Unite vor rămâne un lider global capabil, puter- 
nic şi sigur în secolul XXI. 

Da, idealurile şi optimismul îi fac pe ame- 
ricani nerăbdători, dar istoria şi experienţa 
noastră ar trebui să ne facă şi răbdători. Mai 
mult decât oricine, noi ne dăm seama cât de 
lung şi greu e drumul spre democraţie. La ur- 
ma urmei, când Părinţii noştri Fondatori au 
spus “Noi, poporul”, nu însemna doar “eu”. A 
fost nevoie de Marele Emancipator, Abraham 
Lincoln, pentru a depăşi compromisul din Con- 
stituția noastră, care făcea posibilă fondarea 
Statelor Unite, dar care făcea din strămoşii mei 
nişte susținători ai sclaviei. 

Aşa că noi, americanii, n-avem nici un 
motiv pentru falsă mândrie şi toate motivele 
pentru umilinţă. Şi credem că imperfecţiunile 
umane fac democraţia şi mai importantă, iar 
toţi cei care luptă din greu pentru aceasta meri- 
tă mai multă răbdare şi sprijin. Istoria ne oferă 
foarte multe exemple în acest sens. 


De fapt, cine-ar fi crezut ca Japonia va fi 
un stâlp al stabilității democratice în Asia? 
Odată, acest lucru ar fi părut imposibil. Acum, 
pare inevitabil. 


Cine ar fi crezut că Germania şi Franţa 
nu vor mai fi niciodată în război şi se vor uni ca 
aliaţi? Mai demult, şi acest lucru ar fi părut im- 
posibil. Acum, şi acesta este inevitabil. 


Şi cine ar fi crezut că NATO şi Uniunea 
Europeană vor reuşi să şteargă vechile împăr- 
tiri dintre Est şi Vest, că vor uni naţiunile demo- 
cratice din toată Europa şi că Alianţa îşi va ţine 
reuniunea de vârf din 2006 în Letonia? Mai 
demult, acest lucru ar fi părut imposibil. Acum, 
şi acesta este inevitabil. 


Chiar şi acum, întrezărim câteodată cum 
ar arăta o lume mai bună. Am văzut-o când 
prezidam un consiliu provincial în Kirkuk şi 

privindu-i pe irakieni cum căutau căi paşnice 
de rezolvare a conflictelor. Am văzut-o atunci 
când ministrul de afaceri externe saudit a apla- 
udat discursul premierului israelian despre o 
nouă şansă de pace. 


Şi am mai văzut cum ar putea arăta un 
viitor mai bun atunci când i-am privit pe preşe- 
dintele american şi pe conducătorii aleşi sub 
stindardele unui Irak democratic, unui Afganis- 
tan democratic şi al unui viitor stat democratic 
palestinian. 

Acesta este, în ultimă instanţă, rolul în- 
crederii în triumful idealurilor noastre: să ac- 
ceptăm imaginea lumii aşa cum este ea azi, 
dar să ştim că nu trebuie să fie aşa — şi să con- 
tinuăm să ne dorim o lume mai bună, nu per- 
fectă, dar o lume mai bună ca aceasta. 


Vă mulțumesc foarte mult. (Aplauze.) 


Aspiratia Franţei la întărirea statutului 


de mare putere mondială 


Cu ocazia vizitei în Emiratele Arabe Uni- 
te din 15 ianuarie, a preşedintelui Nicolas 
Sarkozy (vezi Pulsul Geostrategic Nr. 22/ 
05.02.2008), Franţa a semnat un acord pentru 
instalarea unei baze militare permanente la 
Abou Dhabi, în imediata apropiere a Iranului, la 
numai 240 km, de care este despărțită doar 
de strâmtoarea strategică Ormuz, prin care 
tranzitează 40% din petrolul mondial. Este vor- 
ba de prima bază militară permanentă a Fran- 
tei în Golf, şi totodată, prima pe care o va deți- 
ne un stat european, după ce Marea Britanie a 
părăsit regiunea în 1971, şi unde numai State- 
le Unite sunt prezente, în special în Bahrein 
(Statul Major al flotei a V-a ), în Qatar (cartierul 

general al Comandamentului Central şi Centrul 
operațiunilor aeriene pentru Orientul Apropiat ), 
în Kuweit (garnizoane şi depozite), precum şi 
alte facilităţi în EAU şi Oman. 

Pentru Shahram 
Chubin, expert pentru 


Orientul Mijlociu, la 
Center for Security ARABIE 
policy, din Geneva, SAOUDITE 


xn 


acordul este o “vitrină 
a Franței în Golful 
Persic, iar proiectata 
bază militară urmează 
“nu atât să descuraje- 
ze, cât să fie un indica- 
tor simbolic al dorinței 
Frantei de a se implica mai mult în Orientul 
Mijlociu, astfel încât să nu îl lase în grija exclu- 
sivă a Statelor Unite”, dar nu pentru a-i concu- 
ra pe americani, ci pentru a-i susține. 

“Este o mică revoluție geopolitică”, a 
explicat amiralul Edouard Gulillaud, şeful de 
stat-major particular al lui Nicolas Sarkozy, 
adăugând: “De mai bine de 50 de ani, Franța 
nu a mai instalat nici o bază, nici unde în lume. 
Tot ce avem la ora actuală, este moştenirea 
istoriei noastre coloniale. Deci pentru noi este 
efectiv (...) o ruptură”. 

La rândul său, Didier Billion, director ad- 
junct al Institutului de Relaţii Internaţionale şi 
Strategice (IRIS), declara: “este prima bază 
permanentă deschisă de Franţa de la finele 
perioadei coloniale. Nu aş merge până la a 
vorbi de o revoluţie geostrategică - ar fi prea 
mult - dar această etapă formalizează un pro- 
ces de apropiere angajat de mai mulţi ani cu 
statele din Golf şi în special cu Emiratele”. În 
materie de apărare, marina franceză este foar- 
te prezentă în zona Emiratelor, unde efectuea- 
ză în mod regulat escale, iar elemente ale tru- 
pelor de uscat şi ale aviației sunt deplasate aici 
în mod regulat. Chiar în perioada următoare, 
între 23 februarie-5 martie, este prevăzut a se 
desfăşura un exercițiu multinational şi 
interarme, “Gulf Shield 01”, cu participarea a 
1.500 militari francezi, 2.500 din Emirate şi 
1.300 din Qatar. 

Noua bază de la Abou Dhabi, care va 
deveni operațională în 2009 şi va avea un 
efectiv de 400-500 militari din cele trei categorii 
de forțe armate, va asigura sprijinul navelor 
militare franceze aflate în misiune în Golf şi 
Oceanul Indian, cât şi primirea tuturor mijloa- 


celor militare pe care Franţa le deplasează în 
mod regulat în cadrul exerciţiilor ce le desfă- 
şoară în cooperare cu armatele ţărilor din Golf. 
De asemenea, aici vor fi redislocaţi o parte din 
militarii francezi din 
: Djibouti, principala ba- 
PAKISTAN ză militară a Franței din 
i -Africa de Est, fapt ce 
Iprefigurează o 
reconversie a rețelei de 
baze militare franceze 
în Africa, a căror întreți- 
nere este tot mai costi- 
sitoare şi a căror menti- 
françaises E ` 
nere pe continentul afri- 
can este tot mai con- 

testată. 

Franța dispune, de peste cincizeci de 
ani, de un dispozitiv militar permanent, în afara 
teritoriului european, centrat pe Africa, dispozi- 
tiv în cadrul căruia Djibouti ocupă o poziție 
strategică pe malul Golfului Aden, asigurând 
securitatea rutelor maritime pe unde tranzitea- 
ză majoritatea aprovizionărilor cu petrol ale 
Franței. Aici, Franța are 2.800 de militari, la 
care se adaugă 3.800 de militari la bazele din 
Mayothe şi Reunion, precum şi alți 650 militari 
desfăşurați în Oceanul Indian. 

Oceanul Indian are o poziție centrală în 
cadrul relațiilor internaționale, fiind situat la jon- 
cţiunea principalelor rute maritime comerciale 
şi strategice. Datorită faptului că este o zonă 
esenţială pentru comerțul internaţional, aceas- 
ta a fost şi teatrul majorităţii crizelor politice şi 
militare din ultimii zece ani, de unde şi interesul 
prezenţei franceze aici. Încă din anii '70, criza 
petrolieră concentrează atenţia marilor puteri 
asupra Golfului. La 4 iunie 1975, marina fran- 

ceză părăsea baza Diego-Suarez din Mada- 
gascar şi, în acelaşi an în care se redeschidea 
canalul Suez, se instala în noile baze din 
Reunion şi Djibouti, aducându-şi contribuţia la 
independenţa noului stat în anul 1977. 

Prin teritoriile sale din regiune, Franţa 
este o ţară riverană a unei mari părți din Ocea- 
nul Indian şi îşi apără teritoriile şi zonele mariti- 
me plasate sub suveranitatea sau jurisdicția 
sa, sau îşi protejează interesele economice şi 
comerciale prin acorduri de apărare sau de 
cooperare militară cu un număr de 12 state 
riverane. În ultimii douăzeci de ani, forțele na- 


AN 


AIR 4 


Torrez Awstrales et 
Antarticqmez francases 


vale franceze au îndeplinit multiple misiuni în 
Oceanul Indian, printre care operaţiunea 
“Prometeu” de la începutul anilor '80, pentru 
descurajarea oricărei acţiuni a Iranului sau Ira- 
kului împotriva traficului petrolier, războiul din 
Golf din 1990-1991, după invazia Kuweitului de 
către Irak, asigurarea protecţiei aeroportului 
din Djibouti în perioada 1998-2001, când a 
avut loc conflictul dintre Eritreea şi Etiopia sau 
operaţiunea “Heracles”, la care Franţa s-a ală- 
turat , din octombrie 2001, în lupta americanilor 
contra terorismului. 

Graţie teritoriilor sale de peste mări, 
Franța depăşeşte cadrul european, pentru a se 
întinde în cele patru colţuri ale lumii, limitele 
sale cuprinzând nu numai Oceanul Indian, ci şi 
oceanele Atlantic şi Pacific, mergând până la 
banchizele continentului Antartic şi marea pă- 
dure amazoniană, locuri în care armata france- 
ză este prezentă. 

Dintre militarii francezi răspândiţi în lu- 
me, peste jumătate sunt numai în Africa, nu- 
mărul acestora cifrându-se în jur de 10.000: 
Coasta de Fildeş (2.600), Ciad (1200), Sene- 


227 


gal (1.130), Gabon (850), şi cei 2.800 din 
Djibouti, de care am amintit mai înainte. 
Aceasta este o situaţie pe care Franţa a moş- 
tenit-o de-a lungul deceniilor, când era 
“jandarmul” continentului african, mai ales în 
contextul “războiului rece”. După aceasta, însă, 
timpurile s-au schimbat, iar Franţa a început să 
privească mai ales către Europa de Est decât 
spre fostul său imperiu colonial, ea ne- 
maiavând nici mijloacele şi nici voința de a în- 
treţine un dispozitiv militar deseori viu criticat - 
cum s-a întâmplat în Coasta de Fildeş - , care 
nu mai are utilitate geopolitică şi care, de altfel, 
costă scump. 

Reformarea  dispoziti- 
vului militar francez în Africa, 
respectiv restrângerea celor 
cinci baze la trei: Dakar, 
Libreville şi Djibouti, a fost 
anunţată de fostul preşedinte 
Jaque Chirac, încă din 2005, 
cu ocazia unei vizite la baza 
“ militară din Dakar. Odată cu 
reducerea numărului de ba- 
ze s-a pus şi problema modi- 
ficării vocației acestor baze, 
în sensul de a nu mai fi în 
serviciul unei singure ţări, în 
baza “acordurilor de apărare” dintre Franţa şi 
țările respective, ci plasarea lor sub egida Naţi- 
unilor Unite şi a Uniunii Africane, în cadrul sis- 
temului denumit “Recamp” - Întărirea capacită- 
ților africane de menținere a păcii 
(Renforcement des capacites africaines de 
maintien de la paix), experimentat de zece ani 
în fiecare mare regiune a continentului: Vest, 
Centru, Est şi regiunea australă. În felul acesta 
Franța reuşeşte să-şi conserve dreptul de 
gestionare a intereselor sale pe continentul 
african, iar prin înființarea bazei militare în 
Golf, la Abou Dhabi, are loc o schimbare stra- 
tegică importantă a politicii externe franceze, o 
ruptură strategică majoră a diplomaţiei france- 
ze tradiţionale, care vizează o mai mare influ- 
enţă pe arena lumii, nu doar în acele zone ce 
constituiau domeniul său colonial, fapt ce întă- 
reşte aspiraţia sa la statutul de putere mondia- 
lă. 


lonel BUCUROIU 

RUSIA IMPUNE RESTRICTII ÎMPOTRIVA 
OSCE ŞI ODIHR 
ÎNAINTEA ALEGERILOR PREZIDENȚIALE 

Protejatul lui Vladimir Putin, Dmitri 
Medvedev, va ajunge preşedinte al Rusiei fără 
alegeri corect monitorizate. Deşi nu ne putem 
îndoi formal de rezultatul oficial al alegerilor de 
pe 2 martie, Rusia e pornită să demonstreze în 
mod decisiv că poate exclude OSCE din pro- 
cesul de monitorizare a alegerilor. Ruşii şi-au 
început demonstraţia încă de la alegerile parla- 
mentare din 2 decembrie, când au îngheţat 
agenţia de monitorizare a alegerilor a OSCE, 
Biroul pentru Instituţii Democratice şi Drepturile 
Omului (ODIHR). 

Observarea alegerilor şi asistența pentru 
dezvoltarea sistemelor electorale a rămas prin- 
cipala misiune a OSCE, în urma succesului 
Rusiei în discreditarea acestei organizații din 
poziția de actor în securi- 
tatea europeană. În con- Í 
secință, dacă OSCE nu 
mai poate monitoriza cum 
se cuvine alegerile din 
Rusia şi din ţările aliate 
non-democratice, dacă nu $ 
mai poate acorda asisten- 
tă în perioada ulterioară 
alegerilor, atunci însăşi 
rațiunea de existență şi 
principalul scop al organi- 
zaţiei vor fi profund afec- 
tate. 


Pe 28 ianuarie, preşedintele Comisiei 
Electorale Centrale (CEC), Vladimir Churov, a 
anunţat că Rusia va acredita doar 400 de ob- 
servatori din organizaţiile internaţionale, pentru 
monitorizarea alegerilor. Două zile mai târziu, 
Comisia a redus până şi acel număr la 350. 
Din aceştia, Rusia urma să acrediteze doar 70 
de observatori din cadrul Oficiului pentru Insti- 
tuții Democratice şi Drepturile Omului (ODIHR) 
al OSCE. Misiunea de observare a Comitetului 
Executiv al Comunităţii Statelor Independente 
— o noutate sub această egidă — are parte de 
tratament egal, fiindu-i acreditaţi 70 de obser- 
vatori. Misiunea comună a Adunării Parlamen- 
tare OSCE şi Adunării Parlamentare a Consili- 
ului Europei (PACE) va primi 30 de locuri, iar 
Adunarea Parlamentară a Comunităţii Statelor 
Independente şi Organizaţia de Cooperare din 
Shanghai au alocate fiecare câte 30 de locuri 
de observatori. 


Dmitri Medvedev în vizită la Flotaidin Severomorsk 11 ianuarie 2008 


Astfel, majoritatea observatorilor va fi 
alcătuită din observatori toleranţi cu Kremlinul 
din state neoccidentale, aceştia permițându-le 
autorităţilor ruseşti să anunţe mai degrabă esti- 
mări pozitive. Mai mult decât atât, observatorii 
vor putea fi prezenţi în Rusia cu doar trei zile 
înaintea alegerilor programate pentru data de 2 
martie, deci posibilitatea de observare pe ter- 
men lung a campaniei electorale din ţară este 
astfel eliminată din start. Monitorizarea pe ter- 
men lung (care începe de obicei cu şase săp- 
tămâni înainte de ziua votării) este de compe- 
tența specifică a Oficiului pentru Instituţii De- 
mocratice şi Drepturile Omului (ODIHR) al OS- 
CE. 


Histrionic, Churov a semnat invitaţiile că- 
tre organizațiile internaţionale în fața camerelor 
de televiziune, în timpul conferinţei sale de pre- 
să din 28 ianuarie. Dar a omis să menţioneze 
că invitaţiile conțin restricții 
şi limitări importante asu- 
pra libertăţii observatorilor 
de a monitoriza votul şi de 
a rămâne în Rusia pentru 
ca să emită primele esti- 
mări imediat după scrutin. 
Aceste restricţii sunt pre- 
zente cel puţin în invitația 
către Oficiul pentru Institu- 
tii Democratice şi Drepturi- 
le Omului (ODIHR) al OS- 
CE. 


Pe 29 ianuarie, directorul Oficiului pentru 
Instituţii Democratice şi Drepturile Omului 
(ODIHR) al OSCE, diplomatul austriac 
Christian Strohal, a adresat o scrisoare Comi- 
siei Electorale Centrale din Rusia, susținând că 
restricțiile numerice şi operative nu permit ob- 
servarea corectă a scrutinului prezidențial. 
ODIHR solicită acreditarea mai multor obser- 
vatori, înlăturarea restricțiilor impuse asupra 
activității acestora, acordul autorităților ruseşti 
pentru o misiune de observare pe termen lung 
şi eliberarea în timp util a vizelor pentru obser- 
vatorii pe termen lung ai ODIHR. Reprezentan- 
tii Oficiului pentru Instituţii Democratice şi 
Drepturile Omului au declarat presei că organi- 
zația lor preferă să refuze monitorizarea alege- 
rilor decât să accepte asemenea condiții impu- 
se fortat. 


Această restricționare a numărului de 
observatori şi a perioadei de timp în care ei îşi 

pot desfăşura activitatea ilustrează continua 
deteriorare a poziției Rusiei în acest sens. 
Pentru alegerile prezidenţiale din martie 2004, 
Rusia acreditase 800 de observatori internaţio- 
nali, din care 387 de la OSCE/ODIHR. Un re- 
gres paralel poate fi observat şi în cazul alege- 
rilor parlamentare. În decembrie 2003, Rusia 
acreditase un număr de 1165 observatori in- 
ternaţionali, 450 dintre aceştia fiind reprezen- 
tanţi ai OSCE/ODIHR. Invitaţiile fuseseră trimi- 
se la jumătatea lunii septembrie a aceluiaşi an, 
cu aproape trei luni înaintea scrutinului de pe 9 
decembrie 2003. Cu toate acestea, doar 350 
de observatori internaţionali au fost acreditați 
pentru alegerile parlamentare din decembrie 
2007, doar 70 dintre aceştia fiind reprezentanți 
ai OSCE, iar invitaţiile pentru organizaţiile in- 
ternaţionale au fost trimise pe 30 octombrie. 
Astfel, OSCE/ODIHR nu şi-au putut desfăşura 
procesul obişnuit de observare pe termen lung, 
înaintea scrutinului. 


Churov, împreună cu al doilea demnitar 
ca şi importanţă de la Comisia Electorală Cen- 
trală, Igor Borisov, citează o serie de scuze 
pentru restricţiile din ce în ce mai mari impuse 
asupra procesului de observare a alegerilor. 
Pretextele citate includ poziții de genul: „Unii 
observatori au prejudecăţi”, „unii observatori 
sunt cunoscuţi pentru faptul că nu acceptă sta- 
tul rus”, „ne tratează cu lipsă de respect” şi, în 
orice caz, „nu vom accepta niciodată o aseme- 
nea evaluare a sistemului nostru politic” în ca- 
drul procesului de monitorizare internaţională a 
alegerilor din Rusia. De asemenea, ei au învi- 
nuit OSCE/ODIHR că nu acordă mai multă 
atenţie alegerilor din ţările occidentale, chiar au 
criticat acele state pentru că nu au invitat ob- 
servatori internaţionali la alegeri, 
neconsiderând că acest lucru este o obligaţie 
impusă prin lege. 

Ministrul Afacerilor Externe, Sergei 
Lavrov, a criticat OSCE în timpul conferinţei de 
presă desfăşurate chiar în Minsk, pe 29 ianua- 
rie. Lavrov a reproşat OSCE că nu au luat în 
considerare „experienţa pozitivă” a Rusiei şi a 
țărilor din Comunitatea Statelor Independente 
în ceea ce priveşte sistemele electorale şi ale- 
gerile. A fost reiterată solicitarea principală a 
Moscovei către OSCE: elaborarea unor stan- 
darde unice şi a unei metodologii comune între 
OSCE/ODIHR şi Rusia/Comunitatea Statelor 
Independente (CIS), privind evaluarea siste- 

melor electorale şi a alegerilor. Moscova este 
conştientă că adoptarea unor asemenea 
„reguli de consens” de către OSCE cu privire la 
evaluarea alegerilor ar paraliza definitiv organi- 
zaţia europeană, deja afectată de regulile 
„consensuale” asupra securităţii europene. 


(Interfax, ltar-Tass, RIA-Novosti, 28-30 ianua- 
rie) 
de Vladimir Socor 


PRINCIPALII LIDERI UCRAINENI CER IN- 
CLUDEREA ÎN 


NATO MEMBERSHIP ACTION PLAN 


Pe 16 ianuarie, preşedintele Ucrainei, 
Viktor luşcenko, primul ministru lulia 
Timoşenko şi preşedintele Parlamentului 
Arseni latseniuk au adresat o scrisoare publica 
comuna secretarului general NATO Jaap de 
Hoop Scheffer, declarând ca Ucraina este gata 
să avanseze la Planul de Acțiune al Aderării 
(Membership Action Plan- MAP) al NATOşi au 
solicitat luarea unei decizii în acest sens de 
către Alianţă în cadrul summitului de la Bucu- 
reşti, programat la începutul lunii aprilie. 


Scrisoarea celor trei lideri ucrainieni sus- 
ține ca Ucraina se consideră o parte a spațiului 
de securitate euro-atlantică, este hotărâtă să 
lupte împotriva amenințărilor la securitatea tări- 
lor membre NATO şi se angajează să continue 
participarea sa în cadrul operaţiunilor de menti- 
nere a păcii sau de luptă anti-teroristă conduse 
de NATO. Liderii declară că progresul atins 
deja în cadrul Dialogului Intensiv dintre NATO 
şi Ucraina constituie o bază solidă pentru inclu- 
derea în MAP. 


Citând „profundele şi ireversibilele schim- 
bări democratice (care) au ajutat Ucraina să 
îndeplinească toate criteriile necesare pentru a 
fi membru NATO”, scrisoarea asigură Alianţa 
că Ucraina îşi va lărgi şi îşi va aprofunda refor- 
mele în domeniul securităţii şi apărării. Mai 
mult, guvernul intenţionează să explice mai 
clar publicului ucrainean meritele cooperării 
NATO-Ucraina şi să mărească bugetul alocat 
acestor eforturi de lămurire. În orice caz, popo- 
rul ucrainean „va fi consultat (de conducere) în 
legătură cu viitoarea aderare la NATO a Ucrai- 
nei”. 


Bazându-se pe faptul că ţara este dispu- 

să să preia „noi angajamente” în relația sa cu 
Alianţa, iar cei trei lideri sunt încrezători că 
summit-ul de la Bucureşti va prilejui luarea 
unei decizii prin care Ucraina va intra într-un 
plan de acţiune pentru aderarea la NATO 
(www.president.gov.ua, 16 ianuarie). 


Referindu-se la scrisoare, şeful adjunct 
al Secretariatului Prezidenţial (responsabil cu 
politica externă) Oleksandr Chaliy le-a declarat 
jurnaliştilor că principala problemă politică in- 
clude îmbunătăţirea relațiilor NATO-Ucraina, 
după ce Dialogul Intensiv din perioada 2004- 
2007 a fost utilizat la maximum, iar potenţialul 
său prezent a devenit insuficient. Chaliy a ex- 
plicat mai pe larg decât în scrisoare diferența 
dintre aderare şi procesul din cadrul Planului 
de Acţiune, pe care l-a descris ca fiind unul din 
paşii către scopul final, acela de a deveni 
membru NATO (Interfax-Ukraine, 16 ianuarie). 


Refuzând să estimeze o perioadă de 
timp necesară atingerii acestui scop, Chaliy a 
subliniat necesitatea ca Ucraina să dezvolte 
sprijin politic intern pentru aderarea la NATO. 
La sfârşitul procesului MAP, se va face un re- 
ferendum pentru chestiunea aderării: „Aceasta 
este poziția clară a preşedintelui, a guvernului 
şi a Parlamentului”. Totuşi, acesta va fi un refe- 
rendum „consultativ”. Chaliy a făcut observaţia 
că aderarea la NATO este o decizie a populaţi- 
ei unei ţări, a poporului, nu a conducătorilor 
sau a guvernelor. Între timp, diplomaţii ucrai- 
neni au în prezent discuții cu statele-membre 
importante ale NATO, pentru a asigura sprijinul 
necesar includerii Ucrainei în MAP, cu ocazia 
summitului Alianței.  (www.president.gov.ua, 
UNIAN, 16 ianuarie) 


Cei trei lideri au semnat scrisoarea către 
de Hoop Scheffer pe data de 11 ianuarie (şi 
probabil au trimis-o în aceeaşi zi), dar au făcut- 
o publică pe data de 16, la finalul vizitei sena- 
torului american Richard Lugar în Ucraina. Pe 
10 ianuarie, cabinetul de miniştri condus de 
lulia Timoshenko a anunţat planul propriu pen- 
tru politică externă, incluzând o referire deloc 
ambiguă privind aderarea completă la 
NATO. Totuşi, programul guvernului spune că 
decizia finală a Ucrainei privind aderarea va fi 
luată „doar în urma unui referendum”. (UNIAN, 
10 ianuarie) 

Cu siguranță, scrisoarea liderilor ucrai- 
neni a fost grăbită de faptul că summitul NATO 
se apropie; timpul trece, iar posibilitatea ca ali- 


ații să se pună de acord asupra unui consens 
premergător summitului în problema Ucrainei e 
din ce în ce mai dificilă. În Ucraina, coalitia gu- 
vernamentală a Blocului luliei Timoşenko şi 
Ucraina noastră- blocul Apărarea Populară au 
acces la guvernare în decembrie 2007, cu ma- 
joritate internă solidă privind scopul aderării la 
NATO. luşcenko şi susținătorii săi fuseseră în 
favoarea acestei aderări dintotdeauna, cu toate 
că preşedintele nu a făcut eforturi constante în 
această direcţie, permițându-şi uneori declara- 
tii de susţinere pe termen scurt, care au dus la 
amânarea şi încetinirea proramelor de coope- 
rare. La rândul ei, lulia Timoşenko s-a declarat 
mai târziu în favoarea acestui proiect, dar l-a 
susținut cu convingere pe timpul alerilor pentru 
al doilea mandat de premier, după cum rezultă 
din articolul său din numărul Septembire- Oc- 
tombrie al ziarului american Foreign Affairs şi 
în declaraţiile sale oficiale ulterioare. 


De asemenea, realegerea preşedintelui 
georgian Mikhail Saakashvili din 5 ianuarie, 
împreună cu plebiscitul georgian care arată că 
mai mult de 70% din populaţia Georgiei este 
pentru aderarea ţării la structura de securitate 
nord-atlantică, i-a încurajat pe cei trei lideri 
ucraineni să-şi trimită scrisoarea către NATO. 
În dezbaterile Alianţei de la summitul din Riga 
încoace, susținătorii aderării Ucraine şi 
Georgiei au solicitat găsirea unei soluții comu- 
ne petru ca cele două state să fie incluse îm- 
preună în MAP, la summtiul de la București. 


Scrisoarea ucraineană şi declarațiile ce o 
însoțesc sunt pline de referințe indirecte la de- 
ficitul de sprijin popular ucrainean pentru ade- 
rarea la NATO. Doar 20% din întregul electorat 
sprijină această aderare (sprijinul este mai pu- 
ternic în zonele vestice şi mai slab în zonele 
estice ale ţării), după cum relevă sondajele de 
opinie din ultimii ani. De fapt, numărul celor 
care susţin aderarea a scăzut în anii de după 
revoluţia portocalie. Aceasta situaţie explică nu 
numai intenţia declarată a liderilor de a lansa 
programe mai serioase de informare a publicu- 
lui, ci mai ales asigurările date că orice decizie 
privind aderarea va fi supusă unui referendum. 
Nu e de mirare că cei trei conducători au în 
vedere o clauză în care sa se stipuleze carac- 
terul consultativ al referendumului. 


de Vladimir SOCOR 

PUTIN- VORONIN: UN FINAL FĂRĂ EFECT 
Preşedinţii Rusiei şi Moldovei, Vladimir 
Putin şi Vladimir Voronin, s-au întâlnit pe 22 
ianuarie la Moscova, pentru ultima dată pe tim- 
pul mandatelor lor prezidenţiale. În această 
întâlnire, Voronin încă mai spera că Putin ar 
putea oferi un acord de înţelegere pentru con- 
flictul din Transnistria, în condiţii compatibile cu 
suveranitatea Moldovei sau, cel puţin, că se va 
stabili un cadru pentru un asemenea acord. Cu 
toate acestea, în loc să fie un punct culminant 
al relaţiilor dintre cei doi preşedinţi, întâlnirea 
de la Moscova s-a dovedit a fi un final plat, fără 
vreun rezultat demn de luat în seamă, al între- 
gului proces bilateral de negociere între cei doi 
şefi de stat şi reprezentanții lor, pe o perioadă 
care s-a întins din luna septembrie 2006 şi pâ- 
nă în prezent. 


Ministrul moldovean de externe, Andrei 
Stratan, care s-a ocupat de ambasadorii străini 
în Chişinău pe 24 ianuarie, l-a însoţit pe 
Voronin la întâlnirea cu Putin, deşi acest minis- 
ter fusese exclus în mod strategic şi deliberat 
din toate etapele procesului de negociere. De 
la această vizită la preşedintele Rusiei, s-a re- 
marcat o absenţă evidentă: ajutorul de nădejde 
şi  negociatorul-şef al lui Voronin, Mark 
Tkachuk. Acesta din urmă a jucat rolul princi- 
pal în prezentarea propunerilor Chişinăului, 
negociind direct cu oficialii din Consiliul de Se- 
curitate al Rusiei şi a adaptat mereu propuneri- 
le statului moldovean, pentru ca răspunsurile 
Kremlinului să fie pozitive. Cei doi preşedinţi s- 
au întâlnit de patru ori în 2007 (inclusiv cele 
trei întâlniri bilaterale din cadrul întâlnirilor Co- 
munităţii Statelor Independente), de fiecare 
dată la insistenţele lui Voronin. Putin nu a fost 
niciodată dispus să cedeze nimic. 


La rândul său, Voronin a recurs la forme 
exagerate de linguşire la adresa lui Putin, în 
speranţa că Moldova se va reunifica, cu ajuto- 
rul Kremlinului. Fiindcă mandatul prezidenţial 
al lui Putin se apropia de final, echipa moldo- 
veană mai spera că Putin îi va ajuta să soluțio- 
neze conflictul, pentru a ieşi din scena ca şi 
pacificator şi pentru a-şi câştiga respectul in- 
ternaţional pentru această postură. Lăsându- 
se condus de gândire pozitivă, Voronin a de- 
clarat, pe timpul pregătirilor pentru vizită, că 
Moscova „deţine cheia către o soluţie” (o for- 
mulă retorică depăşită şi demonetizată, de prin 
anii '90) şi că „problema (Transnistriei) a fost 

deja soluţionată moral şi psihologic”, iar o solu- 
ție politică este iminentă. Acestea au fost cu- 
vintele lui Voronin la conferința de presă de la 
sfârşitul anului 2007. (Moldpres, 29 decembrie) 


Pe timpul ultimei vizite a lui Voronin la 
Moscova, poziţia oficială actuală a Rusiei cu 
privire la acest conflict a „scăpat” în presă. Pro- 
punerile oficialilor de la Kremlin includ: 


1) Neutralitate permanentă a Moldovei 
sub garanții internaţionale (pentru ca Moldova 
să nu poată adera la NATO în viitor); 


2) Moldova trebuie să legalizeze complet 
preluările ruseşti asupra proprietăţilor industria- 
le în Transnistria (centralele electrice, conduc- 
tele de gaz, oțelăriile, preluate ilegal de către 
companiile Sistemele Electrice Unite, Gazprom 
şi respectiv Metalinvest); 


3) Transformarea Moldovei într-o 
„federaţie” care să includă şi Transnistria şi 


4) prelungirea prezenţei trupelor ruseşti 
până la stabilirea unui acord final. 
(Kommersant, Interfax, 22 ianuarie) 


Toate acestea înseamnă continuitate în 
poziția Rusiei. Propunerile de neutralitate şi 
cele legate de proprietate se potrivesc şi se 
completează cu oferta Chişinăului, în variante- 
le modificate succesiv din 2006 până acum. 
Totuşi, propunerile privind federalizarea şi pre- 
zenţa armatei nu au fost acceptate niciodată 
de echipa lui Voronin şi rămân de neacceptat, 
în conformitate cu poziţia cetățenilor din Mol- 
dova. 


Pe timpul întâlnirii, Putin a declarat pre- 
sei ruse că Rusia va continua să participe în 
cadrul eforturilor de soluţionare a conflictului 
din Transnistria, asumându-şi postura de 
„garant” al acordului final. Ideea „garanţiilor” 
politice şi miliare din partea Rusiei sunt de ase- 
menea de neacceptat de către Chişinău. Pro- 
pusă iniţial în 1997, sub numele de Memoran- 
dumul Primakov, ideea a fost respinsă de 
Voronin în 2003, atunci când acesta din urmă 
a refuzat acordul stabilit de Kremlin, sub nume- 
le de Memorandumul Kozak. În 2005, 
Chişinăul a exclus asemenea „garanții” şi în 
justiţie, prin promulgarea unei legi organice 
care recunoaşte doar garanţiile legale şi socia- 
le moldovene pentru o înţelegere finală cu 
Transnistria. 


Chişinăul a revenit la formula bilaterală al 

negocierilor cu Rusia ca rezultat al căderii, în 
februarie 2006, a formulei 5+2 (Rusia, Ucraina, 
OSCE, Statele Unite, Uniunea Europeană, 
Chişinău şi Tiraspol). Optând pentru negocieri 
directe cu Rusia, Chişinăul şi-a propus să de- 
păşească blocajele unei formule multilaterale 
şi să trateze cu Moscova, peste Tiraspol. Cu 
toate acestea, formatul bilateral cu Moscova s- 
a dovedit la fel de neproductiv ca şi cel multila- 
teral. 


Preşedinţia spaniolă a OSCE a încercat 
să întrunească o întâlnire 5+2, pe perioada 
conferinței de final de an 2007 a organizaţiei. 
Ministrul spaniol al afacerilor externe, Miguel 
Angel Moratinos, nu se putea aştepta la rezul- 
tate relevante în urma unei întâlniri 5+2 la Ma- 
drid, însă a intenţionat să arate măcar un 
„Succes” pe hârtie pentru o conferinţă care se 
anunța un eşec complet. Astfel, Moratinos l-a 
invitat la Madrid pe cetățeanul rus Valeri 
Litskai, „ministrul afacerilor externe” al 
Transnistriei, nerecunoscut oficial, oferindu-i 
acestuia o viză spaniolă emisă la Moscova. 
Această invitaţie a violat încă o dată politica 
oficială a Uniunii Europene privind interdicţia 
ca liderii de la Tiraspol, inclusiv Litskay, să că- 
lătorească pe teritoriul Uniunii. Exceptii pot fi 
făcute în cazul liderilor de pe lista neagră, doar 
în cazuri individuale, cu acordul prealabil al 
tuturor statelor membre ale Uniunii Europene. 
Totuşi, Spania nu a solicitat acest acord prea- 
labil. După cum era de aşteptat, Moldova şi alți 
participanţi din formatul de negociere 5+2 au 
refuzat să participe la întâlnirea propusă. Cu 
toate acestea, Litskay se plânge acum preşe- 
dinţiei finlandeze a OSCE, responsabilizând 
Chişinăul pentru că s-a opus reluării negocieri- 
lor în formula 5+2, la Madrid. (Tiraspol Times, 
22 ianuarie) 


La Moscova, Voronin a primit un premiu 
pentru „activităţi remarcabile pentru ca întări- 
rea unității popoarelor ortodoxe”, de la 
„Fundaţia internaţională pentru unitatea popoa- 
relor ortodoxe”, o organizaţie susținută de 
Kremlin. Pentru această ocazie, patriarhul Ale- 
xie al II-lea a prezidat ceremonia din catedrala 
lisus Mântuitorul. De asemenea, patriarhul 
Alexei l-a primit pe Voronin la reşedinţa patriar- 
hală din mânăstirea Danilov, pentru o conver- 
saţie îndelungată. Acestea au fost onorurile pe 
care le-a primit şeful de stat comunist pentru 
sprijinul acordat Bisericii Ruse pentru ca 


aceasta din urmă să îşi păstreze suzeranitatea 
asupra Bisericii Moldovene. 


Din noiembrie 2007, Rusia a permis ca 
mici cantități de vin şi coniac moldovenesc, 
fructe şi tutun neprocesat să reintre pe piața 
rusească. Rusia interzisese exporturile de pro- 
duse tradiţionale moldoveneşti încă de la sfâr- 
şitul anului 2005- începutul anului 2006, cu 
efecte destructive asupra economiei moldove- 
ne. Putin şi Voronin au luat notă de reluarea 
limitată a comerțului tradiţional, cu ocazia întâl- 
nirii de la Moscova. Dealtfel, acesta a fost 
singurul rezultat pozitiv tangibil, atât de slab 
cantitativ, pe care Voronin l-a adus înapoi aca- 
să în urma ultimei întâlniri de-a dreptul 
irelevante cu Putin. 

de Vladimir Socor 


GEORGIA: PARTIDELE DIN OPOZIȚIE, DIN 
NOU IN CONFRUNTARE 


Pe 29 ianuarie, câteva partide de opozi- 
ție şi trei dintre cei şase candidaţi care au pier- 
dut la alegerile prezidenţiale au lansat o listă- 
ultimatum care conţine 17 solicitări către auto- 
rităţile oficiale georgiene. (Civil Georgia, 29 
ianuarie) Declaraţia este adresată oficial pre- 
şedintelui Parlamentului, Nino  Burjanadze, 
pentru că membrii opoziției nu îi recunosc nici 
pe preşedintele Mikheil Saakasvili, nici guver- 
nul georgian. Semnatarii ameninţă să lanseze 
demonstraţii non-stop în Tbilisi începând cu 
data de 15 februarie, dacă autorităţile nu le 
soluţionează cerințele până la acea dată. 


Nici unul dintre cele 17 puncte nu conţine 
propuneri politice sau viziuni programatice ale 
opoziției. De fapt, toate solicitările sunt formu- 
late ca să pregătească scena pentru o schim- 
bare de regim la viitoarele alegeri parlamenta- 
re. În preambul, preşedintele şi guvernul sunt 
descrise drept un „regim nelegitim” şi se decla- 
ră că membrii opoziţiei „refuză să coopereze” 
cu autorităţile. Opoziția susţine că „O majorita- 
te covârşitoare de observatori independenți 
consideră că scrutinul prezidenţial de pe 5 ia- 
nuarie s-a ţinut într-un mediu de falsificare şi 
violență” — iar această declaraţie inflamează 
pasiunile din Georgia şi este într-o evidentă 
neconcordanţă cu evaluarea internaţională a 
alegerilor. 


Surprinzătoarele solicitări includ: 
Recalcularea sub supraveghere interna- 

țională a voturilor de la alegerile prezidenţiale 
din districtele mai disputate şi condamnarea 
celor responsabili pentru orice violări; 


Programarea alegerilor parlamentare 
înainte ca sesiunea parlamentară actuală să 
se încheie (adică cel mai târziu în aprilie, în 
locul datei preconizate din luna mai); 

Eliberarea persoanelor „arestate pentru 
convingerilor lor politice” şi investigarea in- 
tervenției pentru dispersarea în forță a 
demonstranţiei de pe 7 noiembrie; 


Demisia ministrului Afacerilor Interne 
Vano Merabishvili şi restructurarea 
(nespecificată) a câtorva departamente ale 
ministerului respectiv, inclusiv pe acela de 
Operaţiuni Speciale (acest departament l-a 
înregistrat video şi audio pe candidatul la pre- 
şedinţie Badri Patarkatsishvili, în timp ce dis- 
cuta o lovitură de stat); 


Crearea de comisii parlamentare şi 
teritoral districtuale, cu reprezentare egală 
din partea guvernului şi a opoziției, pentru a 
monitoriza şi investiga Ministerul de Interne şi 
alte agenţii care impun legea; 

Repartiția egală a reprezentanților gu- 
vernului şi ai opoziţiei în Comisia de suprave- 
ghere a Radiodifuzării Publice şi alegerea 
directorului general al acesteia prin acordul 
tuturor partidelor politice; 


„Reformarea” (nespecificată) a siste- 
mului electoral existent în prezent în districte- 
le cu reprezentare unică, unde un contingent 
de membri ai parlamentului sunt aleşi; 


Reprezentarea numerică egală a tuturor 
„entităţilor electorale” (adică partide şi blocuri) 
în comisiile electorale locale, districtuale şi 
centrale, precum şi distribuirea funcţiilor de 
preşedinţi, vice-preşedinţi şi secretari de co- 
misie în mod egal între toate „entităţile electo- 
rale” şi interdicția ca preşedintele şi celorlalte 
„oficialități politice” să participe în campania 
electorală. 

Punctul A pare a fi introdus doar pentru 
valoarea simbolică, fiindcă opoziția se pregă- 
teşte într-adevăr pentru alegerile parlamentare 
şi îşi propune, prin punctul B, ca aceste alegeri 
să se ţină mai devreme decât erau programa- 
te. Nu există „prizonieri politici” în Georgia, iar 
opoziția nu reuşeşte să numească vreunul. 
(Singurul candidat la acest statut, Irakli 

Batiashvili, a fost amnestiat luna trecută, după 
ce a îndeplinit 18 luni dintr-o sentinţă de şapte 
ani pentru l-a instigat pe dictatorul militar 
Emzar Kvitsiani să ridice armele împotriva gu- 
vernului georgian). Cererile de la punctele C şi 
D, referitoare la evenimentele din 7 noiembrie 
şi la Merabishvili, urmăresc scopul tactic de a 
diviza autoritățile — un scop asupra căruia opo- 
ziţia s-a concentrat zadarnic încă din septem- 
brie, când au început campania pentru schim- 
barea regimului politic. Puterile anchetative pe 
care le solicită în punctul E sunt o reţetă pentru 
colapsul ordinii publice şi par să provină naivi- 
tatea politică a acestor grupuri, mai degrabă 
decât dintr-un proiect deliberat. 


Cererile formulate în punctele F şi G au 
fost deja admise de către autorităţi: conduce- 
rea Radiodifuziunii publice a fost shimbată du- 
pă cum s-a solicitat; iar circumscripțiile electo- 
rale care au un singur mandat urmează să fie 
desființate şi nu reformate, înainte de începe- 
rea campaniei electorale parlamentare. 

La punctul H, repartiţia numerică egală a 
tuturor „entităţilor electorale” ar oferi o majorita- 
te clară partidelor şi blocurilor electorale din 
opoziţie în comisiile electorale la toate niveluri- 
le, dat fiind că partidul care se află acum la gu- 
vernare, Mişcarea Naţională, este o singură 
„enitate”. La recentele alegeri prezidenţiale, 
opoziţia a ocupat 6 din cele 13 locuri în comisi- 
ile electorale la toate nivelurile. Deoarece co- 
misiile au luat hotărâri printr-o majoritate de 
două treimi, opoziţia ar fi putut foarte uşor să 
blocheze certificarea rezultatelor alegerilor la 
multe secţii. Dar au dovedit fraude doar la 18 
secţii din cele 3511 secţii în întreaga Georgie. 
Punctul | este evident formulat pentru a-l opri 
pe preşedintele Saakashvili, care rămâne cel 
mai eficient în campania politică din ţară, re- 
prezentând Mişcarea Naţională. 

Levan Gachechiladze, care a întrunit al 
doilea număr de voturi după Saakashvili (a 
avut 26%, comparativ cu cei 53,5% ai preşe- 
dintelui actual), a prezentat public acest set de 
solicitări pe 29 ianuarie, la postul de televiziune 
Rustavi. Gachechiladze a avertizat că „Dacă 
aceste cerinţe nu sunt îndeplinite, îi chem pe 
toți georgienii să participe la o adunare de pro- 
test la Parlament, pe 15 februarie... Va fi lansa- 
tă o luptă fără compromisuri şi proteste perma- 
nente. Voi lupta până la final.” Gachechiladze 
a descris guvernul georgian ca fiind anti- 

georgian, iar pe politologul recunoscut interna- 
tional, Ghia Nodia, l-a numit „anti-georgianul 
numărul unu” (Rustavi-2 TV, 29 ianuarie). 
Plângându-se că nu are suficient acces la 
mass-media, liderii opoziţiei se exprimă de re- 
gulă folosind asemenea retorică provocatoare, 
în aparţii live la televiziunile considerate pro- 
guvernamentale, Rustavi şi Mze. 


de Vladimir Socor 


GAZODUCTUL PE SUB MAREA NEAGRĂ: 
O NOUĂ ŞANSĂ PENTRU UCRAINA, 
GEORGIA ŞI EUROPA 


Premierul ucrainean lulia Timoşenko a 
propus ca Uniunea Europeană şi Ucraina să 
se angajeze într-un proiect comun privind un 
gazoduct din Turkmenistan via Marea Caspică, 
Caucazul de Sud şi Marea Neagră către Ucrai- 
na şi teritoriul Uniunii Europene. Timoşenko a 
numit acest proiect „White Stream” (Curentul 
Alb) şi l-a prezentat oficialilor de top ai Uniunii 
Europene pe perioada vizitei sale din 28-29 
ianuarie la Bruxelles. Acest proiect relansează 
conceptul propus iniţial de Timoşenko în 2005, 
pe timpul primului său mandat de prim- 
ministru, pentru a reduce dependenţa Ucrainei 
şi a Uniunii Europene de gazul tranzactionat 
de Rusia, la prețuri stabilite de ruşi. 


White Stream este, dintr-o coincidenţă, 
marca denominativă a unui proiect al Compa- 
niei GUEU (Georgia-Ucraina-Uniunea Euro- 
peană) Gazoduct White Stream, cu sediul în 
Londra, cu participare georgiană. A fost pre- 
zentat în luna iulie a anului trecut, la o confe- 
rință pe tema energiei în Tbilisi şi încă o dată 
în luna octombrie la Conferinţa pentru Securi- 
tatea Energetică a şefilor de state şi guverne 
de la Vilnius. Proiectul White Stream al compa- 
niei GUEU prevede într-o primă etapă un 
gazoduct pentru gazul din Azerbaidjan, prin 
Georgia şi pe sub Marea Neagră spre Crimea, 
cu două opţiuni ca să ajungă în Europa Cen- 
trală: prin conducte ucrainene sau româneşti. 
A doua etapă a proiectului White Stream pre- 
vede transportul de gaz din Turkmenistan prin 
Azerbaidjan şi Georgia spre Europa, traver- 
sând Marea Neagră. 

La origine o iniţiativă georgiană, proiectul 
londonez a rezultat într-o schiţă tehnică pentru 
partea de marină, care este cea mai dificilă 
parte din ruta propusă pentru gazoduct. White 
Stream prevede transportul de gaz din Marea 


Caspică — prin Azerbaidjan în prima etapă şi 
rin Turkmenistan în cea de-a doua — printr-un 
gazoduct care s-ar lipi în Georgia de conducta 
de export de gaz Baku-Tbilisi-Erzurum. Acest 
sector ar deveni posibil atunci când a doua 
etapă a proiectului atinge volumul maxim pe 
teritoriul Azerbaidjanului, la Shah Deniz. Secţi- 
unea de conductă georgiană ar traversa solul 
pentru aproximativ 100 de kilometri, dintr-un 
punc la vest de Borjomi, până la litoralul Mării 
Negre, lângă Supsa. 

De acolo, gazoductul este proiectat să 
mai traverseze aproximativ 650 de kilometri 
prin ape foarte adănci până pe ţărmul ucrai- 
nean al Crimeei lângă Feodosia, apoi să tra- 
verseze peninsula Crimeeea pentru aproxima- 
tiv 250 de kilometri, cu două posibilităţi de con- 
tinuare: fie legându-se de sistemul de conduc- 
te de pe teritoriul ucrainean, fie continuând prin 
mare până pe litoralul românesc pentru aproxi- 
mativ 300 de kilometri în ape de suprafaţă. 

Se pare că mai mulţi ingineri europeni 
care au lucrat în trecut pentru Compania italia- 
nă ENI/Saipem la construcţia celui mai adânc 
gazoduct submarin, Blue Stream, participă 
acum la proiectul White Stream al companiei 
GUEU. Construcţia sub apă a lui White Stream 
ar beneficia de experienţa tehnică dobândită 
pe timpul construcţiei liniei submarine a 
gazoductului Blue Stream al companiilor ENI- 
Gazprom, din Rusia în Turcia. Proiectul White 
Stream prevede utilizarea unui şlep special de 
acelaşi tip cu cel folosit de ENI/Saipem, ele- 
ment-cheie pentru reuşita tehnică deplină. 


Ucraina este la fel de indispensabilă ca 
şi Georgia în acest proiect. Timoşenko a schi- 
tat viziunea ucraineană despre White Stream 
la Bruxelles, preşedintelui Comisiei Europene, 
Manuel Barosso şi altor oficiali importanţi ai 
Uniunii Europene, precum şi la o audiere în 
Parlamentul European. Subliniind că mai multe 
conducte actualmente în construcţie pot mări 
dependența Uniunii Europene de livrările şi 
prețurile stabilite de Rusia, Timoşenko a pro- 
pus implicare directă a Uniunii în construcția 
coridoarelor de petrol şi gaze prin Marea Nea- 
gră şi cea Caspică, direct către Europa. 


Timoşenko a subliniat că acest concept 
este strâns legat de scopul Ucrainei de a im- 
porta petrol şi gaze direct din Kazahstan şi 
Turkmenistan şi de a oferi spaţiu de tranzitare 
pentru acestea înspre Europa. Gazoductul pe 

sub Marea Neagră ar fi esenţial pentru obiecti- 
vul Ucrainei de a scăpa de dependenţa de 
Gazprom şi faimosul său intermediar 
RosUkrEnergo, a spus premierul ucrainean 
oficialilor din Uniunea Europeană. l-a îndemnat 
să inițieze procesul de luare a deciziilor privind 
investiţiile necesare acum, sugerându-le sa nu 
mai aştepte „încă 20 de ani”. 


Ucraina poate oferi capacitatea rămasă 
liberă din condictele ei de tranzit, care sunt de- 
ja folosite sub potenţial şi vor fi cu diguranţă 
mult mai nefolosite dacă Rusia merge înainte 
cu planurile sale de a redirecționa mari 
volumuri de gaz de export din Ucraina către 
alte conducte. 


Datorită ultimelor amânări pricinuite de 
ruşi proiectului european Nabucco, Timoşenko 
a descris proiectul ucrainean White Stream la 
Bruxelles ca şi o alternativă posibilă la 
Nabucco. Totuşi, o asemenea concluzie este 
prematură. Nabucco şi cele două versiuni com- 
binate ale proiectului White Stream sunt toate 
necesare pentru a stimula investiţiile occiden- 
tale contra curentului Central Asiatic, la fel ca 
şi accelerarea producţiei în Azerbaijan. În ab- 
senta acestor alternative de transport şi a pie- 
telor de pe rutele lor, producţia de gaz din Ma- 
rea Caspică ar încetini, iar conductele ruseşti 
existente ar absorbi volumuri din ce în ce mai 
mari din această producție, în detrimentul eco- 
nomic şi strategic al Europei. Un acord ar tre- 
bui găsit între versiunea GUEU şi cea ucrai- 
neană a proiectului White Stream, iar acestea 
ar trebui coordonate cu Azerbaijanul şi 
Turkmenistanul. 


(Interfax-Ucraina, UNIAN, 27-30 ianuarie;vezi 
EDM, 7 decembrie 2006, 12 octombrie 2007) 


de Vladimir SOCOR 


ACORD PENTRU INTEGRAREA BULGARIEI 
ÎN REȚEAUA DE GAZ A RUSIEI 


Acordurile semnate pe 18 ianuarie la So- 
fia în prezenţa preşedintelui Vladimir Putin pa- 
vează calea pentru includerea Bulgariei în re- 
telele energetice aflate în expansiune ale Rusi- 
ei. De la preşedintele Gheorghi Pârvanov şi 
primul-ministru Serghei Stanişev în jos, oficialii 
bulgari salută aceste acorduri asupra gazului, 
petrolului şi energiei, considerându-le cele mai 
bune opțiuni pentru ţara lor. Această apreciere 
este echivalentă cu un vot de blam dat politici- 

lor energetice occidentale în regiunea Mării 
Negre. lar acordul semnat la Sofia subminează 
proiectul Nabucco, de maximă prioritate al Uni- 
unii Europene, pentru un gazoduct care să fur- 
nizeze gaz Europei, din regiunea Caspică. 

Trofeul principal al lui Putin de la Sofia 
este acordul de a include Bulgaria în proiectul 
South Stream care va furniza gaz rusesc către 
Europa. Ministrul rus al Industriei şi Energiei, 
Viktor Hristenko şi ministrul bulgar al Economi- 
ei şi Energiei, Peter Dimitrov, au semnat acor- 
dul în urma negocierilor de ultim moment de 
peste noapte în Sofia, dintre vice-prim ministrul 
Dmitri Medvedev şi Alexei Miller, director gene- 
ral şi preşedinte al Gazprom. Intenţionat arbi- 
trată de Putin, negocierea nocturnă a stabilit 
câteva puncte minore în favoarea Bulgariei, 
permițând guvernului de la Sofia să-şi distragă 
atenţia de la implicaţiile strategice ale acordu- 
lui, care anunţă o dependenţă energetică pe 
termen lung de Rusia. 


Compania proiectată a realiza conducta 
pe teritoriul Bulgariei va fi înregistrată în Bulga- 
ria, cu Gazprom şi Bulgargaz deţinând fiecare 
50% din acțiuni. Totuăi, Gazprom şi partenerul 
său italian ENI păstrează proprietatea în an- 
samblu şi drepturile de operare ale întregului 
proiect, din Rusia până în Europa. Realizarea 
conductei este proiectată să înceapă în 2009 şi 
furnizarea gazului în 2013. Costul realizării 
părții bulgăreşti a conductei este oficial estimat 
la 1,4 miliarde de dolari şi se aşteaptă să fie 
amortizat după 15 ani (BTA, Interfax, 18, 19 
ianuarie). 

Acest acord bilateral ar trebui să fie ur- 
mat de o serie de acorduri multilaterale cu vii- 
torii utilizatori ai gazului South Stream din ţările 
de-a lungul potenţialelor rute ale gazoductului, 
care urmează să fie stabilite. 


Se aşteaptă ca South Stream să pom- 
peze 30 de miliarde de metri cubi de gaz pe an 
la punctul de intrare în Bulgaria. Pornind de pe 
litoralul rusesc al Mării Negre, de la stația de 
compresie  Beregovaya de lângă Juga 
(teritoriul Krasnodar), gazoductul ar traversa 
solul marin al Mării Negre pînă pe litoralul ru- 
sesc lângă Varna. Secţiunea marină de 900 de 
kilometri ar fi cel mai adânc gazoduct submarin 
din lume, datotită tehnologiei ENI. Din Bulga- 
ria, gazoductul ar continua în două direcţii po- 
sibile. O rută spre vest ar trece în Grecia şi, 

prin Marea Adriatică, către sudul Italiei. O rută 
spre nord ar continua prin Serbia, cu două con- 
tinuări posibile: fie prin Ungaria şi Austria, fie 
prin Croaţia, Slovenia şi nordul Italiei. În orica- 
re din aceste variante, Bulgaria ar deveni 
punctul esenţial al acestui întreg proiect. 


Chiar şi adăugând gazul turkmen, pare 
greu de crezut că Gazprom va reuşi să aprovi- 
zioneze ambele brațe ale gazoductului South 
Stream la volumul maxim planificat. Rusia se 
va confrunta cu scăderi în producţie şi la rezer- 
vele de gaz până cel mai târziu în 2011, pentru 
câţiva ani, ceea ce coincide cu darea în functi- 
une şi cu primele etape ale lui South Stream. 
Aproape sigur, Gazprom blufează atunci când 
propune Serbiei, Ungariei, Austriei şi altor state 
o extindere către South Stream (sau varianta 
sa ipotetică, Blue Stream 2). Această tactică 
urmăreşte să îndepărteze Austria şi Ungaria 
de la proiectul gazoductului Nabucco al Uniunii 
Europene, rivalul lui South Stream. În cazul 
Serbiei, Gazprom va prelua compania de stat 
Serbian Petroleum Industry (Industria Petrolie- 
ră Sârbă) pe un preţ de nimic, promițând în 
schimb să construiască o prelungire a 
gazoductului South Stream din Bulgaria în Ser- 
bia (vezi EDM, 9,10 ianuarie). 

Aproape sigur, South Stream nu poate 
constitui un real concurent comercial al 
Nabucco, având în vedere costurile exorbitante 
ale întregului proiect. Cu toate acestea, South 
Stream poate câştiga cursa împotriva proiectu- 
lui Nabucco, fuundcă cel din urmă se mişcă 
foarte încet, iar astfel Gazprom va prospera şi 
va dobândi o poziţie de monopol.costul estimat 
oficial în 2007 a fost de 10 miliarde de euro, 
pentru ruta Rusia-Bulgaria-Grecia-ltalia 
(ramura nordică va avea un alt cost, suplimen- 
tar). Aşa cum au recunoscut Gazprom şi ENI, 
costul conductelor submarine ar mări preţul 
gazului din South Stream până la nivelul ridicat 
al gazului lichefiat. Gazprom ar trebui să 
transmită din costul mare al proiectului şi către 
consumatorii din Europa Sud-Estică şi Centra- 
lă şi deasemenea în Italia (veyi EDM, 14 sep- 
tembrie 2007). Mai mult, costul estimat va tre- 
bui cu siguranţă revizuit şi în 2008, din cauza 
prețurilor mărite ale oțelului şi altor materiale. 


Aşadar, proiectul South Stream se ba- 
zează în principal pe două premize: monopolul 
Rusiei asupra gazului turkmen şi a celorlalte 
gaze din Asia centrală şi qvasi-monopolul ru- 


sesc asupra pieţelor de tranzacţionare a gazu- 
lui în anumite țări din Europa sud-estică şi cen- 
trală. Proiectul South Stream ar duce la perpe- 
tuarea ambelor situaţii menţionate, absorbind 
mai mult gaz turkmen şi excluzându-i pe ceilalți 
furnizori din ţările deja dependente. Din punct 
de vedere tehnologic, South Stream este reali- 
zabil doar fiindcă ENI acordă asistenţă 
Gazpromului pentru secvența de conductă 
submarină. 


Este de aşteptat ca Turkmenistanul să 
furnizeze partea leului din volumele de gaz 
propuse pentru proiectul South Stream. Totuşi, 
Gazprom va trebui să facă publicitate pentru 
acele cantități. Politica actuală a Ashgabatului 
este să vândă gaz la graniță, direct către 
Gazprom, care ulterior îl foloseşte sau îl revin- 
de pentru propriul profit. Dacă Rusiei îi ies cal- 
culele, va folosi gaz turkmen pentru gazoductul 
South Stream, în aceeaşi manieră. Dar preşe- 
dintele turkmen Gurbanguly 
Berdimukhamedov, care a ajuns la putere 
acum un an, ar putea începe să pună întrebări 
şi să conteste vechile aranjamente. 
Turkmenistanul va învăţa cum să facă afaceri 
cu ţările beneficiare de dincolo de graniţă şi 
cum să încheie contracte cu ţări de tranzit, al- 
tele decât Rusia. Pentru acestea, 
Turkmenistanul are nevoie de oferte mai se- 
rioase şi mai profitabile din partea Occidentu- 
lui, cum nu a primit până acum. 

Acordul ruso-bulgar implică lipsa Bulgari- 
ei din proiectul Nabucco al Uniunii Europene. 
Uniunea Europeană pare nehotărâtă cum să 
reacționeze. Un purtător de cuvânt oficial pre- 
tinde că South Stream este un proiect comple- 
mentar, nu unul concurential față de proiectul 
Nabucco, de maximă prioritate a Uniunii Euro- 
pene (AFP, 19 ianuarie). Asemenea declarații 
nu cresc credibilitatea politicii Uniunii Europene 
în această zonă. South Stream poate fi uşor 
dat la o parte într-o competiţie comercială, da- 
că UE se concentrează mai mult asupra gazu- 
lui din Turkmenistan sau din celelalte zone ale 
Asiei Centrale, pentru proiectul său Nabucco. 


deVladimir Socor 

Unele aspecte privind politica Rusiei post- 
sovietice în contextul globalizării 


b. Ambiţia Rusiei de a redeveni o mare pu- 
tere mondială, în primul rând în plan militar 


Imediat după prima sa alegere ca preşe- 
dinte al Federaţiei Ruse, în martie 2000, 
Vladimir Putin a iniţiat o serie de reconsiderări 
strategice în politica Moscovei, cu prioritate în 
domeniul relaţiilor externe şi al redimensionării 
statutului Rusiei în lume, răspunzând astfel 
unor aşteptări ale cercurilor politice conducă- 
toare şi, deopotrivă, ale opiniei publice, extrem 
de sensibile la asemenea subiecte. 


Urmările antrenate de destrămarea 
URSS (reducerea teritoriului şi pierderea a nu- 
meroase regiuni considerate „ruseşti”, incertitu- 
dinile privind situaţia ruşilor rămaşi în statele 
din „vecinătatea apropiată”, amplificarea fluxu- 
rilor migratorii din fostele republici unionale 
spre Rusia, impresia larg răspândită că ruşii ar 
fi fost înşelaţi de occidentali în contextul înce- 
tării confruntării Est - Vest, dar mai ales senti- 
mentul dureros al pierderii statutului de mare 
putere) au multiplicat factorii de nelinişte, sti- 
mulând totodată o veritabilă mobilizare în fa- 
voarea renaşterii naţionale. 

Restabilirea cât mai rapidă a poziţiei de 
mare putere, consolidată şi recunoscută de 
ceilalţi actori internaţionali, a devenit nu doar 
un slogan propagandistic eficient, cu rol de ca- 
talizator al unităţii Federaţiei, ci şi un obiectiv 
strategic major al „Noii Rusii”, cu impact semni- 
ficativ în planul relaţiilor internaţionale. 


„Aproape toate marile decizii recente de 
reforme instituționale, economice şi sociale se 
înscriu în această retorică patriotică ce pretin- 
de că redă ţării puterea şi rolul pe care consi- 
deră că trebuie să le joace în cadrul 
globalizării”, consemna recent prestigioasa pu- 
blicaţie franceză „Le Monde diplomatique”. 


Preocuparea Rusiei de a redeveni o ma- 
re putere mondială, în primul rând în plan mili- 
tar, prin dezvoltarea capacităților concepute ca 
factor de descurajare strategică, care să-i asi- 
gure poziția de partener egal al celorlalte mari 
puteri (în special al SUA), se materializează în 
atitudini cum sunt: 


e Refuzul de a respecta angajamentele 

asumate de Rusia în timpul administraţiei lui 
Boris Elțîn, la summit-ul OSCE de la Istanbul 
(17-19 noiembrie 1999), în ceea ce priveşte 
retragerea trupelor şi a armamentului rusesc 
din regiunea de est a Republicii Moldova 
(Transnistria) şi de a se conforma prevederilor 
noului Acord pentru Reducerea Forţelor Con- 
venţionale în Europa (FCE). Denunţarea unila- 
terală a acestui Acord amplifică neînțelegerile 
şi alimentează tensiuni permanente în relaţiile 
Federaţiei Ruse cu NATO, UE şi OSCE; 


e Angrenarea activă a Rusiei în comerțul 
cu arme, inclusiv către state şi regiuni din „axa 
răului” (Iran, RPD Coreeană, Siria ş.a.), sus- 
pectate de alimentarea terorismului, ceea ce 
duce la creşterea pericolului proliferării armelor 
nucleare şi a riscurilor asimetrice în planul se- 
curităţii internaţionale; 

e Promovarea de către Moscova a unui 
limbaj duplicitar, specific politicii „dublului stan- 
dard”, în raporturile cu diferiţi parteneri externi, 
fapt ce perpetuează existența factorilor 
conflictuali în relațiile internaționale (înarmare / 
dezarmare; sprijinirea unor state din „axa rău- 
lui” / susținerea războiului global împotriva te- 
rorismului; combaterea fermă a 
secesionismului în Cecenia / susţinerea, de 
multe ori deschisă, a regimurilor separatiste 
din Republica Moldova - Transnistria, Georgia 
- Abhazia, Osetia de Sud ş.a.); 


e Adoptarea frecventă a unui comporta- 
ment marcat de tendinţe agresive şi de tentaţia 
de a recurge la forță sau la ameninţarea cu 
forța pentru a-şi atinge obiectivele politice (ex.: 
atitudinea faţă de „conflictele înghețate” din 
spațiul ex-sovietic); 

Subminarea acordurilor de parteneriat 
cu NATO şi UE, ca urmare a reluării comporta- 
mentului sfidător şi acuzelor la adresa Occi- 
dentului, practicate anterior de URSS; reface- 
rea complexului militaro-industrial rus; reorga- 
nizarea şi modernizarea forțelor armate ruse; 
relansarea forțelor strategice; constituirea de 
noi alianţe. 


O scurtă privire asupra evoluţiei relațiilor 
NATO - Rusia din ultimul deceniu demonstrea- 
ză intenţia Rusiei de a se „detaşa” de obligații- 
le şi restricţiile ce-i reveneau în urma semnării 
acestor acorduri, tinzând din ce în ce mai mult 
spre reluarea jocului pe cont propriu. 


La 27 mai 1997, la Paris, se semna 

„Actul Fondator al relaţiilor reciproce, cooperă- 
rii şi securității între Federaţia Rusă şi NATO”, 
punându-se astfel bazele Consiliului Comun 
Permanent NATO - Rusia, forum consultativ, 
care facilita cooperarea în domenii vitale pri- 
vind securitatea transatlantică. 

La 24 mai 2002, preşedinţii Rusiei şi 
SUA au semnat la Moscova o declarație de 
parteneriat strategic şi un tratat de dezarmare, 
care prevedea reducerea arsenalelor nucleare 
ale celor două state cu 2/3 până în 2012. Potri- 
vit aprecierii formulate de preşedintele G. W. 
Bush la timpul respectiv, noul tratat punea ca- 
păt moştenirii Războiului Rece şi ostilității nu- 
cleare din relațiile ruso-americane. 

La 28 mai 2002, confirmând evoluţiile 
pozitive survenite în raporturile 
Federaţiei Ruse cu SUA şi cele- 
lalte state nord-atlantice, îndeo- 
sebi după 11 septembrie 2001, la 
Roma a fost semnat actul de 
constituire a Consiliului NATO - 
Rusia, în baza căruia Moscova 
urma să-şi dea acordul asupra 
deciziilor Alianţei Nord-Atlantice 
în probleme majore legate de 
lupta împotriva terorismului, ges- 
tionarea crizelor internaţionale, 
neproliferarea armelor de distru- 
gere în masă sau controlul arma- 
mentelor, în general. 

În ultimii ani, însă, Rusia s- 
a distanțat treptat de spiritul de 
cooperare prefigurat de acorduri- 
le şi înțelegerile realizate în pri- 
mul deceniu de după destrămarea URSS, re- 
venind la un comportament deseori amenință- 
tor, cu un limbaj politico-diplomatic şi militar 
care nu poate ascunde anumite tendințe de 
agresivitate. 


La începutul acestui an, preşedintele 
Vladimir Putin l-a numit ca nou ambasador al 
Rusiei pe lângă NATO pe Dimitri Rogozin, un 
cunoscut lider politic naţionalist, promotor des- 
chis al măsurilor de înarmare a Federaţiei şi de 
amplificare a discursului anti-occidental. Într- 
una din primele sale declaraţii după numirea în 
funcţie, D. Rogozin califică Tratatul CFE drept 
„anacronic”, accentuând că Rusia trebuie să 
respingă orice „dependenţă” în domeniul secu- 
rității. 

La finele lunii decembrie 2007, Rusia a 


testat cu succes o rachetă balistică interconti- 
nentală, de tip RS-24, capabilă să transporte 
cel puţin trei focoase nucleare deodată. Con- 
comitent, Agenţia Spațială Federală a Rusiei a 
lansat de pe cosmodromul din Baikonur 
(Kazahstan) trei sateliți meniţi să consolideze 
sistemul navigaţiei spaţiale rus, utilizat atât în 
scopuri militare cât şi civile. 

Aflat în vizită la cartierul general de la 
Murmansk al flotei nordice ruse, prim- 
vicepremierul Dimitri Medvedev, favorit în ale- 
gerile prezidenţiale din martie 2008, a anunţat 
recent demararea, pentru prima dată în ultime- 
le două decenii, a unui amplu program de revi- 
gorare a forțelor maritime militare ale Rusiei, 
ca parte integrantă a planurilor de refacere a 
statutului ţării ca mare putere mondială. 


Măsurile anunţate, alături 
de multe altele inițiate de Rusia, 
care semnalează elocvent ten- 
dințele de înscriere a ţării pe o 
nouă spirală a cursei înarmărilor, 
sunt justificate de autorităţile de 
la Moscova prin nevoia de înlocu- 
ire a arsenalului militar sovietic 
învechit şi de restabilire a echili- 
brului strategic cu SUA, în con- 
textul planurilor de instalare a 
sistemelor de radar în Cehia şi a 
sistemului antirachetă în Polonia. 


„Potrivit estimărilor noastre, 
obiectivul scutului antirachetă 
este de a crea un sistem care nu 
ar viza să neutralizeze amenință- 
rile ipotetice iraniene, ci să des- 
curajeze Rusia”, a declarat în mod repetat mi- 
nistrul de externe Serghei Lavrov, ca şi nume- 
roşi alți demnitari ruşi de rang înalt. 


În cursul lunii decembrie 2007, pe fondul 
unor tensiuni prelungite în raporturile cu Lon- 
dra, oficialii ruşi au reluat ofensiva verbală cu 
tentă anti-occidentală. „Marea Britanie a dema- 
rat un program de deteriorare sistematică a 
relațiilor noastre bilaterale, punând capăt orică- 
rui contact de cooperare cu Serviciul Federal 
de Securitate (FSB), inclusiv tuturor operatiuni- 
lor comune Împotriva terorismului”, declara cu 
un nedisimulat accent acuzator ministrul de 
externe rus Serghei Lazarov. 


Vladimir Putin, ca şi liderul Partidului Co- 
munist din Rusia, Ghenadi Ziuganov, aparent 
situat pe poziții opuse, susţin că Rusia are mi- 

siunea de a garanta echilibrul şi stabilitatea 
geopolitică mondiale, amenințate de ambițiile 
occidentale. Conducerea politică actuală de la 
Kremlin şi, deopotrivă, forțele de opoziţie ruse 
consideră aproape unanim că numai sporirea 
capacităţii militare îi va putea oferi Rusiei posi- 
bilitatea de a reorganiza regiunea euro-asiatică 
în conformitate cu interesele şi obiectivele sale 
strategice. 


Reluarea pe scară largă a acţiunilor de 
înarmare, precum şi recurgerea tot mai frec- 
ventă şi cu ostentaţie la gesturi şi demonstrații 
de forță, cel mai adesea însoţite de escalada- 
rea verbajului acuzator la adresa Occidentului, 
aduc în mintea multor specialişti o tendinţă de 
revenire la imagini şi clişee specifice perioadei 
Războiului Rece. Este şi cazul analiştilor de la 
publicaţia canadiană „Globe and Mail, care 
semnalează că Moscova reacţionează deja cu 
furie la prezenţa tot mai extinsă a NATO în re- 
giunea Mării Negre, aflată anterior aproape 
complet sub influenţa şi controlul Rusiei. Ana- 
liştii canadieni nu exclud posibile „explozii” în 
regiunea Mării Negre în 2008, ca urmare a re- 
suscitării mişcărilor secesioniste încurajate de 
Moscova şi a erupției unor „conflicte înghețate” 
din Georgia, Azerbaidjan, Ucraina şi Republica 
Moldova. 

Dincolo de estimările mai mult sau mai 
puţin optimiste pentru perioada următoare, în 
opinia multor analişti comportamentul Mosco- 
vei vizează în mod evident o modificare impor- 
tantă în planul relaţiilor internaţionale, încer- 
când să transmită semnalul că „modelul politic 
al anilor '90, care reducea Rusia la rangul de 
partener inferior al Occidentului, este depăşit”. 


c. Obiective ale strategiei energetice a Ru- 
siei 


Alături de revigorarea forţei şi capacități- 
lor militare, Moscova utilizează tot mai evident 
uriaşele rezerve de resurse energetice (petrol 
şi gaze naturale) şi de materii prime de care 
dispune Rusia, ca atuuri strategice pentru 
creşterea influenţei şi plasarea Federaţiei în 
centrul puterii la nivel global. 


După destrămarea URSS, odată cu re- 
ducerea teritoriului pe care îl controlează, Mos- 
cova s-a văzut în postura de a-şi limita accesul 
şi la imensele rezerve de petrol şi gaze natura- 
le din statele caucaziene şi caspice devenite 

independente. 


„La început” - scrie revista „Le Monde 
diplomatique” - „Rusia avea un avantaj net. Ea 
controla în 1991 toate oleoductele ce permi- 
teau noilor state caucaziene să-şi transporte 
hidrocarburile... După prăbuşirea URSS, au 
fost construite aproape o jumătate de duzină 
de oleoducte care nu traversează teritoriile ma- 
relui frate: Moscova îşi pierde astfel influența 


politică şi economică”?. 


Rusia a suferit un şoc puternic odată cu 
inaugurarea, în mai 2005, a giganticului 
oleoduct Baku-Tbilisi-Ceyhan, iniţiat şi finanţat 
de SUA (circa patru miliarde dolari). Acest 
oleoduct, al doilea ca mărime din lume (1779 
km), destinat să transporte petrol din Azerbaid- 
jan, prin Georgia, până în portul Ceyhan 
(Turcia), evitând teritoriile Rusiei şi Iranului, a 
schimbat în mare măsură harta politică şi mili- 
tară a regiunii, având un impact favorabil direct 
asupra creşterii prezenţei militare americane în 
Asia Centrală. 


Oleoductul Baku - Tbilisi - Ceyhan, ală- 
turi de proiectul gazoductului Nabucco (Bazinul 
Caspic -Azerbaidjan - Georgia - Marea Neagră 
- România - Europa centrală şi de vest), meni- 
te să reducă dependenţa Europei de petrolul şi 
gazele ruseşti, au generat nelinişte la Moscova 
şi o intensificare a eforturilor Rusiei pentru 
menţinerea sa într-o poziţie dominantă în ceea 
ce priveşte monopolul asupra alimentării cu 
resurse energetice a Occidentului. 


În acest sens, sunt relevante o serie de 
atitudini şi măsuri precum: 


a) Urgentarea demarării proiectului South 
Stream, inițiativă a companiei Gazprom şi a 
firmei italiene ENI, conceput să transporte gaz 
metan din portul Novorossiisk, pe sub Marea 
Neagră, până la portul bulgar Burgas, apoi 
spre Grecia şi Italia. 

Realizarea proiectului a fost reafirmată 
prin înțelegerile convenite cu ocazia recentei 
vizite a preşedintelui Vladimir Putin la Sofia 
(17 ianuarie 2008). Totodată, în baza Acordului 
semnat la Moscova, la 25 ianuarie 2008, de 
către liderii politici ruşi şi sârbi, Federaţia Rusă 
a reuşit să atragă şi Serbia la proiectul South 
Stream, lărgindu-şi astfel căile de acces ener- 
getic spre centrul şi vestul Europei. 


b) Transformarea concernului Gazprom în cea 
mai mare companie mondială de profil, capabi- 

lă să controleze cele mai importante sectoare 
economice dependente de astfel de resurse. 


Prin acelaşi Acord, valabil pe o perioadă 
de 30 de ani, concernul Gazprom a obținut şi 
pachetul majoritar de acţiuni al grupului petroli- 
er sârb (Naftna Industrija Srbije), sporind îngri- 
jorarea în statele vest-europene şi SUA. De 
asemenea, Gazprom urmează să preia 50% 
din subsidiara grupului austriac OMV Central 
European Gas Hub, pentru asigurarea livrărilor 
către Europa. 


Pentru mulţi analişti, desemnarea la ale- 
gerile prezidenţiale din martie 2007 a succeso- 
rului lui Vladimir Putin în persoana lui Dimitri 
Medvedev, vicepremier şi preşedinte - până la 
anunţarea candidaturii sale la funcţia supremă 
în stat - al Consiliului de administraţie al 
Gazprom, „compania capabilă să suprime ali- 
mentarea cu energie a Europei'”, ilustrează 
convingător intenţiile puterii de la Kremlin de a 
se folosi de politica gestionării resurselor ener- 
getice ca pârghie pentru atingerea unor obiec- 
tive de ordin strategic. 

„Relaţiile dintre Europa şi Rusia” - scrie 
Giles Merritt - „s-au tot deteriorat în ultima vre- 
me, iar teme odinioară abordabile, 


forme de conflict sub intervenţii paşnice: barie- 
re netarifare la importuri, subvenţii mascate 
acordate firmelor şi sectoarelor strategice, tra- 
tamente preferenţiale, chiar confruntări în ca- 
drul organismelor internaţionale (de ex., OMC). 


În cazul Republicii Moldova, spre exem- 
plu, presiunile economice ale Rusiei au îmbră- 
cat în ultimii ani forme dintre cele mai diverse: 
manevrarea prețurilor la resurse energetice, 
sporirea sau, după caz, reducerea barierelor 
tarifare contra bunurilor moldoveneşti, acorda- 
rea de asistență economică pentru separatiştii 
transnistreni, favorizarea intereselor economi- 
ce comune ale elitelor transnistrene şi ruseşti”. 


Concluzii 


Tendinţele neo-imperialiste, de transfor- 
mare a Federației Ruse într-o nouă 
superputere politică, economică şi militară, cu 
rol decizional major la nivel global, sunt însoți- 
te, pe de o parte, de renaşterea valorilor tradiți- 
onale ruse (cultura slavă, ortodoxismul, vechi 
simboluri ale Rusiei ţariste), menite să reînvie 
măreția de altădată a Rusiei, iar pe de altă par- 
te de reversul acestor fenomene (revigorarea 
şovinismului rus, a tendințelor velico-ruse, 


USSIAN OIL PRODUCTION SITES 


acum sub semnul unor diferende emmm — 


politice mult mai volatile. Riscul îl 
reprezintă un climat de ostilitate i; 
nedisimulată, ce ar putea presupu- 
ne costuri şi mai mari decât în pe- 
rioada războiului rece”. 


c) Utilizarea _livrărilor de resurse 
energetice ca pârghii de presiune 
economică (sub formă de amenin- 
țări sau „Sstimuli”), pentru solutiona- 
rea în interes propriu a diferendelor 
apărute în relațiile cu diverşi parte- 
neri externi. 

Foarte vizibil şi în mod frec- $ 
vent Moscova recurge la aceste! „pi 
modalităţi de acţiune în raporturile 3 
cu unele republici ex-sovietice 
(Ucraina, Republica Moldova, 
Georgia), iar mai recent chiar în 
relațiile cu state vest-europene din 
cadrul UE. 

Prin interdependenţele create 
între tări şi economii, globalizarea 
facilitează astăzi disimularea unor 

panslaviste), care subminează procesele refor- 
matoare şi de dezvoltare democratică a statu- 
lui federal rus. Acestea generează, totodată, 
elemente conflictuale şi perturbații în sistemul 
relaţiilor internaţionale, cum ar fi: 


a) Determinarea unor contrareacții, de 
apărare şi respingere a intoleranţei şi fenome- 
nelor xenofobe, din partea etniilor care împăr- 
tăşesc alte valori religioase şi culturale, din 
componenţa Federaţiei sau situate în spațiul 
CSI. 


Astfel de contradicții stau la baza celor 
mai multe situaţii conflictuale cu caracter 
interetnic din enclavele separatiste sau republi- 
cile ex-sovietice în care au rămas importante 
contingente de etnici ruşi (Transnistria, 
Abhazia, Oseţia de Sud, Letonia etc.). 


Perspectiva exploziei  naţio-nalismelor 
locale era anticipată de Zbigniew Brzezinski 
încă din anii '70, în contextul fenomenului de 
rusificare rezultat din politica de industrializare 
a URSS. El considera că pericolul potenţial al 
naţionalismelor locale ar putea deveni pentru 
Uniunea Sovietică „o problemă mai gravă de- 


cât problema rasială în Statele Unite”. 


Riscul recrudescenţei  naţio-nalismelor 
locale ar putea avea astăzi un rol distructiv 
pentru stabilitatea şi unitatea Federaţiei Ruse, 
similar cu cel preconizat de Brzezinski pentru 
URSS. 

b) Apariţia unor tensiuni ce depăşesc 
spațiul fostei URSS, cum ar fi cele din relaţiile 
Federaţiei Ruse cu statele islamice (pe fondul 
acţiunilor Moscovei în Cecenia) sau ale Biseri- 
cii Ortodoxe Ruse cu Vaticanul şi bisericile ca- 
tolice din statele vest-europene, precum şi cu 
biserici ortodoxe deschise  ecumenismului 
(cum ar fi, de exemplu, cele din România şi 
Georgia). 

Particularităţile culturale, sistemul de va- 
lori şi istoria unei țări au un cuvânt greu de 
spus în competiţia globală. Valorile individuale 
şi colective, precum şi legăturile sociale sunt 
cele care definesc identitatea unui popor, 
asigurându-i afirmarea în procesul evoluţiei 
istorice. Dacă aceste legături se deteriorează, 
ele se vor reflecta nu doar în decăderea eco- 
nomică, ci şi într-o erodare a naţiunii înseși. 


Renaşterea retoricii antioccidentale, per- 
petuarea şi recrudescenţa şovinismului, a spiri- 
tului xenofob şi intolerant, ca expresie a extre- 

mismului naţionalist, se constituie în obstacole 
în calea democratizării şi a afirmării identităţii 
naţionale puternice a ruşilor, afectând coeziu- 
nea socială şi, deopotrivă, stabilitatea internă 
şi regională. Asupra acestor riscuri atrăgea 
recent atenţia şi secretarul de stat american 
Condoleezza Rice, în cadrul unei conferinţe de 


participării la Forumul economic mondial de la 
Davos, în care sublinia că măreția Rusiei va fi 
în cele din urmă asigurată cel mai bine printr-o 
libertate mai extinsă pentru poporul său şi prin 
înființarea unor instituţii solide care să controle- 
ze puterea statului mai degrabă decât să ser- 
vească interesele celor puţini. În context, dem- 
nitarul american a făcut un apel la Rusia, mare 
producător mondial de petrol şi gaze naturale, 
să contribuie la dezvoltarea unei economii glo- 
bale transparente şi deschise, evitând o abor- 
dare monopolistă. 


Numeroşi analişti sunt de acord că depă- 
şirea acestor obstacole şi succesul reformării 
statului federal rus, ca premisă a democratiză- 
rii şi modernizării sale, nu vor putea fi realizate 
fără turbulente ale căror reverberaţii se vor re- 
simţi puternic în ţările vecine, dar şi pe plan 
mondial. Globalizarea induce bruiaje şi diso- 
nante care transcend graniţele. 

lată de ce, considerăm încă de actualita- 
te concluzia pe care un autor, care a studiat în 
profunzime fenomenul rusesc, o formula în 
1997:,„Una dintre problemele majore aflate în 
fața comunităţii internaţionale este astăzi ace- 
ea de a diminua pe cât posibil aceste turbulen- 
te, fără a-i insulta şi desconsidera pe ruşi”. 


Elena Luiza Popa, 

Masterand SNSPA, Departamentul 
Relatii Internaționale, Analiza şi 
solutionarea conflictelor 


ORGANIZAREA ŞI DISLOCAREA BAZELOR 
MILITARE FRANCEZE 
Pentru a asigura controlul operațional al 
fortelor deplasate în zonele lor de competență 
sunt constituite următoarele comandamente: 
+ Comandamentul zonei maritime a 
Oceanului Atlantic - CECLANT; 


+ Comandamentul zonei maritime a 
Mediteranei - CECMED; 
+ Comandamentul zonei maritime a 


Oceanului Pacific - ALPACI; 

+ Comandamentul zonei maritime a 

Oceanului Indian - ALINDIEN 
+ Comandamentul superior al forțelor 

armate ale Polineziei franceze; 

+ Comandamentul centrului de experi- 
mentare din Pacific; 

Operațiunile 
sunt desfăşurate 
adesea într-un ca- 
dru interarme şi 
internațional, cu 
puternice implicatii 
politice, motiv pen- 

mei tru care în 2003 a 
T fost creat Centrul 
de planificare şi 
conducere a operaţiunilor (CPCO), care îi per- 
mite şefului de stat-major al armatei să aibă 
rolul de comandant al operaţiunilor şi consilier 
militar al guvernului. 

Forțele franceze din afara metropolei 
sunt detaşamente ale armatei franceze locali- 
zate în afara teritoriului european al Franţei, 
forțe împărţite în mai multe categorii , după 
cum urmează: 

+ Forte temporare 

+ Forțe sub mandat international 

+ Forțe de prezență 

+ Forțe de suveranitate 

+ Forțe de prezență şi de suverani- 
FRANCAISES Raka 
Fortele de _prezentă 
sunt prepoziționate în: 
1.Djibouti: 

-trupe de uscat: 
Regimentul 5  Interarme, 
1/2 din Brigada 13 Legiune 
străină, un detaşament 
ALAT (5 Puma şi 2 


TROUPES 


Gazelle); 

-forțe aeriene: 10 Mirage 2000, 1 C160, 
1 elicopter Fennec şi 2 Puma; 

-forte navale: 1 navă de debarcare (Edic 
Dague), 2 şalande de transport material, 1 
avion Atlantique 2 şi 1 detaşament de co- 
mando marin. 


2. Gabon: 

- Batalionul 6 Infan- 
terie Marină 

- 1 pluton blindat şi 
2 companii TAP 


Reunion ” 


- 1 detaşament ALAT cu 3 Cougar 
- 1 detaşament AIR cu 2 C130 


îi 3. Coasta de Fildeş: 
- Batalionul 43 Infante- 
rie Marină 
4. Senegal (Capu Verde): 
< - trupe de uscat: Bata- 
lionul 23 Infanterie Marină, 1 CTM 
- forțe aeriene: 1 C160 şi 1 Fennec 
- forțe navale: 1 
remorcher, 1 împin- 
gător, 1 ATL2 


5. Oceanul Indian: 


-Reunion: Regi- 
mentul 2 Pşt. Infan- 
terie Marină 
-Mayotte:  Detaşamentul de Legiune 


străină Mayotte 


Fortele de suveranitate 
1.Antile: 4.600 militari 

- trupe de uscat: Regi- 
mentul 33 Infanterie Marină 
(la Fort de France-Martinica), 
Batalionul 41 Infanterie Mari- 
nă (în Guadelupa), Regimen- 
tul 1 Serviciu Militar Adaptat 
(în Martinica), Regimentul 2 Serviciu Militar 
Adaptat (în Guadelupa); 

- forțe aeriene (200 militari): 1 bază mili- 
tară (Lamentine) în Martinica, 1 zonă milita- 
ră (Raizet) în Guadelupa şi 1 Escadron de 
Transport “Antilles”: 3 CN 235 “Casa”, 2 eli- 


e. ——— 


ÎI COMMANDEMENT DES ZONES MARITIMES l X 

coptere grele “Puma”, 2 elicoptere uşoare 
“Fennec”; 

- forțe navale (500 militari): fregata de 
supraveghere “Ventose” cu un elicopter 
“Panther”, 1 navă de transport “Francis 
Garnier’, 1 navă de patrulare “La 
Fougueuse”, 1 navă de patrulare a jandar- 
meriei “La Violette”, plus, în sprijin, de câte- 
va ori pe an, 1 avion de supraveghere mari- 
timă “Falcon 50” sau de patrulare maritimă 
“Atlantique”. 

2. Guiana: 3.500 militari 

- forțe terestre (1.600 militari): Regimen- 
tul 9 Infanterie Marină (la Cayenne), Regi- 
mentul 3 Infanterie (la Kourou), Regimentul 
3 Serviciu Militar Adaptat (la Cayenne); 

- forțe aeriene (250 militari): 4 Puma şi 3 
Fennec; 

- forțe navale (150 militari): 2 nave de 
patrulare P400 şi 2 vedete de supraveghere 
maritimă. 


3. Noua Caledonie: 2.700 militari 

- forțe terestre (1.100 militari): Regimen- 
tul de Infanterie Marină/NC (la Noumea), 2 
companii infanterie/Serviciul Militar Adaptat 
(la Koumac şi Kone) 

- forțe aeriene (150 militari): 2 Casa, 5 
Puma şi 2 Fennec; 

- forțe navale (450 
militari): 2 nave de 
patrulare P400, 1 
Batral şi 1 vedetă a 
jandarmeriei mariti- + 
me, Flotila 25 ( 2 na- ISDN SIRE RT 
ve Gardian). 

4. Polinezia franceză 

- forțe terestre (570 militari): Regimentul 
de Infanterie Marină/Pacific-Polinezia (la 
Papeete- insula Tahiti); 

- forțe aeriene (160 militari): 2 Casa, 2 
Super Puma; 

- forțe navale (400 militari): 1 Batral, 2 
nave de patrulare P400, 1 remorcher de 
aprovizionare, 2 
remorchere portua- 
re, 1 detaşament 
infanterie marină, 1 
navă de patrulare 
Jasmin 1 şalandă 

de transport maritim, Flotila 25(cu 3 
Gardien) 


5. Zona de sud a oceanului Indian: 4.050 
militari (Reunion=3.300; Mayotte=750) 
- forțe terestre (800 militari): Regimentul 
2 Infanterie Marină (la Reunion), Detaşa- 
mentul Legiune Străină Mayotte (la 
Mayotte), Regimentul 4 Serviciu Militar 
Adaptat (la Reunion), 1 GSMA şi 2 companii 
(la Mayotte); 

- forțe aeriene (200 militari): 2 Transall şi 
2 Fennec (la Reunion); 

- forțe navale (550 militari, dintre care 
100/ALINDIEN): la Reunion: 1 bază navală: 
2 nave de patrulare P400, 1 navă de patru- 
lare australă, 1 navă de patrulare maritimă, 
forțe sub control operaţional/ALINDIEN 
(fregatele Floreal şi Nivose, 2 elicoptere 
Panther); la Mayotte: 1 detaşament maritim 
cu 2 vedete. 

Pentru a-şi prezerva interesele vitale 
(menţinerea integrităţii teritoriale, libera exerci- 
tare a suveranităţii şi protecția populaţiei şi re- 
sortisanţilor săi), Franţa dispune de forțe 
prepoziţionate în exterior, forțe de intervenție 
proiectabile la mii de kilometri, cât şi de mijloa- 
ce de susţinere în timp, respectiv de mai multe 
baze militare, după cum urmează: 

Baze Aeriene: 

. BA 160 Dakar-Ouakam (Senegal) 

. BA 181 Saint-Denis (Reunion) 

° BA 188 Djibouti “Colonel 
Massart” (Djibouti) 

. BA 190 Tahiti-Faa'a (Polinezia) 

° BA 365 Lamentin (Martinica) 

. BA 367  Cayenne-Rochambeau 
(Guiana franceză) 

. Detaşamentul aerian 376 Noumea 
(Noua Caledonie) 

. Elemente aeriene - Libreville (Gabon) 

° Elemente de asis- _ 
tentă operațională 
- N'djamena (Ciad) | 

Baze Aero-Navale: RI 

. BAN de la Lann- {f 
Bihoue 

. BAN de lal 
Tantouta 

. BAN de la 
Lanveoc-Poulmic 

. BAN de la Landvisiau Deşi este membră NATO, Franţa a pără- 
° BAN de la Hyeres sit structurile militare integrate în 1966, însă , 
. BAN de la Nimes-Garons în ultimul timp a început să lucreze în mod ac- 
Baze Navale tiv cu aliaţii săi pentru a-şi adapta forţele la no- 
° BN Fort-de France (Martinica) ua ordine internațională de după terminarea 
. BN Degrad-des-Cannes (Guyana) războiului rece. În afară de NATO, Franţa parti- 
° BN Noumea (Noua Caledonie) cipă activ la diverse operațiuni de menținere a 
. BN Papeete (Polinezia franceză) păcii în Africa, Orientul Mijlociu, Asia Centrală 
° BN Port-des-Galets (Reunion) şi Balcani, aşa cum rezultă din harta alăturată. 

. BN Saint-Pierre-et-Miquelon lonel BUCUROIU 


DEF 
TF 150-Epidote 
400h 


BALISTE 
150 h 

AFGHANISTAN-NATO, VIA KABUL- 
VILNIUS- - BUCUREȘTI 

Reuniunea miniştrilor Apărării din state- 
le membre ale NATO, desfăşurată la 7 februa- 
rie în capitala lituaniană Vilnius pentru a discu- 
ta, între problemele principale, în legătură cu 
războiul din Afganistan, a pus în evidență cel 
puţin două aspecte deloc neglijabile: pe de o 
parte, existența unor vizibile disensiuni între 
statele membre în privinţa unei angajări mai 
substanţiale în campania militară  “anti- 
teroristă” din această tară şi, pe de altă parte, 
realitatea că războiul este departe de a se în- 
cheia şi, mai ales, de a se încheia cu o victorie 
decisivă a NATO şi a forțelor aliate. 


Reuniunea de la Vilnius este cu atât 
mai importantă cu cât ea premerge apropiatul 
summit al NATO de la Bucureşti, pe a cărui 
agendă de lucru campania din Afganistan va fi 
înscrisă, cu certitudine, printre priorităţi. 


Este, desigur, riscant să se facă prog- 
noze cât priveşte sorții de izbândă sau de eşec 
ai unui război aflat în plină desfăşurare. Între- 
bările apar, însă, atunci când acesta durează 

de şapte ani şi opune o formidabilă maşină de 
război internaţională unui inamic pe cât de pre- 
car cât priveşte potențialul combatant, pe atât 
de motivat şi fanatizat. 


Campania în Afganistan, începută la 7 
octombrie 2001, a fost decisă sub impulsul 
emoţional generat de atentatele de la 1 sep- 
tembrie, având drept obiectiv declarat eradica- 
rea fenomenului terorist şi lichidarea întruchi- 
pării extreme a acestuia — Reţeaua Al-Qaida. 


Campania anti-teroristă s-a transfor- 
mat, însă, într-un război total împotriva Afga- 
nistanului asimilat, prin sinonimie 
conjuncturală, cu  militanţii fostului regim 
Talibani. 


Astfel, dorita realizare a unei ruperi în- 
tre Al-Qaida şi milițiile fundamentaliste afgane 
s-a transformat într-o alianţă între acestea, ast- 
fel încât, astăzi, NATO se află în situaţia de a 
nu lupta doar împotriva unor grupări de extre- 
mişti jihadişti, ci şi a unei ample mişcări şi mo- 
bilizări tribale susţinute în mod activ pe plan 
local, de-a lungul celor 2.500 km. de frontieră 
dintre Afganistan şi Pakistan. 

Ceea ce pare a nu fi fost suficient de 
bine şi corect înţeles este faptul că, în pofida 
alianței care le alătură, reţeaua Al-Qaida şi 
Mişcarea Talibani sunt două entităţi diferite 
structural şi conceptual: Al-Qaida este o gru- 
pare alcătuită din combatanți islamici de cele 
mai variate provenienţe etnice — arabi, ceceni, 
tadjici, turkmeni, uzbeci, uiguri etc., care mili- 
tează pentru un scop cu dimensiuni planetare - 
reconstituirea califatului musulman mondial şi 
instaurarea domniei islamului pe pământ, în 
vreme ce Talibani se prezintă ca o mişcare 
locală, fără extensiuni internaţionale şi care, 
cel puţin în această fază a operaţiunilor, luptă 
pentru controlul asupra sudului, la zona de 
frontieră cu Pakistanul, trasată de Marea 
Britanie în 1893 şi niciodată recunoscută de 
comunitățile tribale din regiune. 


Fie că se numesc paştuni de partea 
afgană a graniţei, fie pattani, de partea pakista- 
neză, toți aceştia formează un singur popor 
care aspiră la construirea statului unificat 
Paştunistan. 


Dacă una din erorile de calcul săvârşite 
de SUA a fost aceea de a considera Al-Qaida 
şi Talibani drept un inamic unic, a doua 
premiză greşită a fost aceea de a paria pe su- 
portul anti-Talibani din partea serviciilor de se- 
curitate şi informaţii pakistaneze, formate, într- 
o majoritate covârşitoare, din etnici pattani, 
adică din copii fidele ale paştunilor de dincolo 
de graniţă. 

În abordările analiştilor, a devenit o 
cvasi-certitudine că obţinerea unei victorii deci- 
sive în Afganistan este mai mult decât discuta- 
bilă şi că evoluţiile posibile nu sunt deloc încu- 
rajatoare. Începând cu anul 2001, situaţia de 
securitate pe plan intern a involuat în mod dra- 
matic şi nu sunt semne că s-ar ameliora, dim- 
potrivă. Kabulul însuşi nu mai este o capitală 
sigură, atentatele  sinucigaşe au fost 
“importate” din Irak, demnitari afgani şi soldați 
străini cad victime ale acţiunilor rebele şi terito- 
riul ţării este scindat. 


SUA lansează aliaţilor lor repetate ape- 
luri la sporirea efectivelor în Afganistan, ape- 
luri receptate fie cu rezerve şi ezitări, fie cu un 
refuz deschis. Germania, de pildă, a desfăşu- 
rat 3.200 militari în nordul, relativ liniştit, al ţării 
şi nu acceptă reamplasarea acestora în distric- 
tul sudic Helmand, mai puţin securizat şi, deci, 
mai riscant. Canada şi-a făcut cunoscută inten- 


tia de a se retrage în totalitate de pe frontul 
afgan, în vreme ce se înmulţesc vocile liderilor 
occidentali care pun la îndoială adevăratele 
calcule americane aflate în spatele deciziei de 
invazie a Afganistanului şi care înclină să crea- 
dă că acesta riscă să ducă, prin disensiunile 
pe care le creează, chiar la o dezmembrare a 
NATO. 


Mass-media din lumea arabă şi din zo- 
nele adiacente Afganistanului este sceptică în 
ceea ce priveşte perspectiva ca reuniunea la 
vârf a NATO, programată, la Bucureşti, pentru 
începutul lunii aprilie, să realizeze o stingere 
convingătoare a tendinţelor centrifuge care se 
manifestă în interiorul organizației. 


O componentă cauzală a problemelor din 
Afganistan este şi aceea că războiul din aceas- 
tă ţară a fost conceput ca un experiment bazat 
pe principiul “ori totul, ori nimic”, adică ori victo- 
rie, ori eşec — abordare care s-a dovedit, la 
rândul său, eronată, generând sentimentul că 
NATO se aseamănă tot mai mult cu un vultur 
lipsit de gheare. 


SUA au declanşat două războaie — în 
Afganistan şi Irak — pornind de la premize care 
s-au dovedit lipsite de realism şi au cauzat pre- 
judicii dramatice ambelor ţări, dar şi Americii, 
în egală măsură. 

Irakul nu a avut legături cu Al-Qaida şi, 
cu toate acestea, a fost ocupat. Peste 1 milion 
de irakieni şi-au pierdut viața, alte milioane lu- 
ând calea pribegiei şi a exilului. Cca. 4.000 de 
soldați americani au murit, alți 40.000 fiind ră- 
niti. Cu o cheltuială lunară de12 miliarde dolari, 
războiul din Irak a golit visteria americană de 
cca. 600 miliarde dolari până în momentul de 
faţă. 

Desigur, drama afgană nu a atins, încă, 
acest nivel, dar, dacă ea se va perpetua, ce- 
rând tot mai mulţi soldați şi mai multe fonduri, 
Statele Unite şi aliații lor se vor vedea târâți 
într-un război tribal în care nu vor exista nici 
învinşi, nici învingători. 

lar sfârşitul predictibil al acestuia ar pu- 
tea fi o repetare a înfrângerii suferite de armata 
britanică în secolul XIX şi, mai către vremea 
noastră, de Armata Roşie. 


Ambasador prof. Dumitru CHICAN 

EUFOR 
o misiune delicată, pe un teren minat 
Miniştrii Afacerilor Externe ai Uniunii Eu- 
ropene au hotărât, la 28 ianuarie, trimiterea 
unei forțe de pace în Ciad şi Republica 
Centrafricană, la frontiera cu Darfour, pentru a 
contribui la restaurarea păcii în regiune. Ciadul 
suportă, mai mult decât celelalte ţări vecine, 
consecințele umanitare, politice şi de securita- 
te ale conflictului din Darfour. 


EUFOR va trebui să asigure securitatea 
celor 241.000 sudanezi din Darfour, refugiaţi în 
estul Ciadului şi a celorlalți 3.000 refugiaţi în 
nord-estul Republicii Centrafricane, cât şi a 
celor 179.000 ciadieni şi 20.000 centrafricani, 
obligaţi să-şi părăsească locuinţele datorită 
violenţelor din ţările lor. 

Operaţiunea, denumită “EUFOR Ciad- 
RCA”, ce are girul Consiliului de Securitate a 
ONU încă din septembrie 2007, constă în trimi- 
terea a 3.700 soldați, dintre care peste jumăta- 
te francezi, în partea de est a Ciadului şi cea 
de nord-est a Republicii Centrafricane, o regiu- 
ne foarte vastă, în care trăiesc, la îndemâna 
mai multor grupări armate, nefericiţii de care 
vorbeam mai înainte. În afară de Franţa, ce 
contribuie cu 2.100 soldaţi, la operațiune mai 
participă: Irlanda şi Polonia (câte 400 fiecare), 
Suedia (200) şi Austria (160), acestora urmând 
să li se alăture şi alte țări ce au promis să con- 
tribuie, dar care urmează să confirme acest 
lucru: Belgia, Spania, Finlanda, Grecia, Italia, 
Olanda, Portugalia, România şi Slovenia. Ger- 
mania şi Marea Britanie nu vor trimite decât 
patru şi respectiv doi ofițeri de stat major, 
având în schimb o contribuţie financiară gene- 
roasă la bugetul acestei operațiuni, estimat la 
120 milioane euro (iniţial erau prevăzuţi 99 
milioane euro). 

EUFOR va fi co- 
mandată de generalul 
irlandez Patrick Nash, 
de la Statul Major al UE 
de la Mont Valerien, din 
i Paris, iar pe teren, în 
iu Ciad, forțele vor fi con- 
duse de generalul fran- 
cez Jean-Philippe 
Ganascia, de la Cartie- 
rul General din Abeche. 

Operațiunea tre- 
buia să înceapă din no- 

iembrie 2007, 
însă a fost amâ- 
nată datorită 


lipsei mijloacelor 
logistice necesa- 
re, în special 
avioane şi eli- 
coptere, dar şi a 
confruntărilor 
violente dintre 
forțele guverna- | 
mentale şi gru- 
pările rebele. 
Aceste  confrun- 
tări, deseori sol- 
date cu nenumă- 
raţi morți, cum 
au fost cele declanşate la 28 ianuarie şi conti- 
nuate cu atacul asupra capitalei între 2-3 fe- 
bruarie a.c. sunt frecvente în ultimii trei ani în 
această regiune, motiv pentru care teatrul de 
operaţiuni al EUFOR se anunţă dificil, un teren 
minat pentru forțele europene, cu atât mai mult 
cu cât rebelii nu sunt încrezători în bunele in- 
tenţii ale forței europene datorită rolului pre- 
ponderent al Franţei, aliat al preşedintelui 
Idriss Deby, venit la putere în 1990, cu ajutorul 
armatei. Acesta a fost pe punctul de a fi înlătu- 
rat de la putere de către rebeli în februarie 
2006, dar a fost salvat prin intervenţia, în 
extremis, a trupelor franceze. De altfel, Ciadul 
cunoaşte de fapt o situaţie de instabilitate poli- 
tică cronică, caracterizată printr-o succesiune a 
loviturilor de Stat militare şi a mai multor rebeli- 
uni armate ce afectează o parte din teritoriu, 
principala sfidare a păcii în această ţară con- 
stând în poziţiile foarte volatile ale actorilor po- 
litici. Principalele grupări de rebeli ce operează 
în estul Ciadului sunt: Uniunea Forțelor pentru 
democraţie şi dezvoltare (UFDD), UFDD fun- 
damentală (o aripă dizidentă a UFDD), Grupa- 
rea forțelor pentru schimbare (RFC), condusă 
de Timane Erdimi şi Concordia națională 
ciadiană (CNT), condusă de Colonel Hassane 
Saleh Al Gadam Al Jinedi. 

Franţa, care are 1.500 militari în fosta sa 
colonie Ciad, instalaţi în trei baze militare per- 
manente (Adji Kossei - lângă N'Djamena, 
Abeche, Faya-Largeau), şi care îl sprijină tacit 
pe Deby cu arme, informaţii militare, pregătirea 
trupelor, inclusiv pentru “menţinerea ordinii”, a 
exclus iniţial o intervenţie militară directă în 

timpul ultimului atac al rebelilor asupra capita- 
lei N'Djamena, dorind ca forța europeană, 
condusă de francezi, să fie trimisă în regiune. 
Situaţia s-a schimbat însă după declaraţia 
Consiliului de Securitate, care cerea “statelor 
membre să sprijine guvernul din Ciad”, după 
care sprijinul Franţei a devenit evident prin: 
controlul aeroportului de la N'Djamena, fapt ce 
a permis lui Idriss Deby să folosească elicopte- 
rele de atac, furnizarea de informaţii asupra 
mişcării rebelilor, transportul muniției necesare 
forțelor guvernamentale, în special pentru tan- 
curile T55 de fabricaţie sovietică şi sprijin logis- 
tic sanitar. 

Astfel, deplasarea EUFOR, deja întârzia- 
tă din cauza disensiunilor dintre statele euro- 
pene, şi amânată datorită incertitudinii asupra 
situaţiei locale, a fost reluată pe 14 februarie. 
Misiunea forței europene a devenit însă mai 
delicată după violentele lupte de la NDjamena 
dintre armată şi rebelii care au încercat să pre- 
ia puterea, sprijinul decisiv acordat preşedinte- 
lui Deby de către armata franceză fiind deplâns 
de rebeli, care, în mod tradiţional, sunt foarte 
activi tocmai în zona de desfăşurare a EUFOR. 

După ce politica europeană în materie de 
apărare a devenit operaţională în 2001, este 
vorba de cea mai importantă misiune milita- 
ră a UE în afara continentului european, 
fără asistenţă din partea NATO, contrar opera- 
țiunii “Althea”, lansată de UE, la sfârşitul anului 
2004, în Bosnia. În plus, datorită compunerii 
sale EUFOR este misiunea cu cea mai mare 
participare de ţări europene pe care Uniunea 
Europeană o desfăşoară în afara continentu- 
lui, ceea ce reprezintă o veritabilă provocare 
pentru UE şi pentru credibilitatea politicii 
sale de securitate şi apărare, aflată în curs 
de construcţie. Operaţiunea EUFOR Ciad/ 
RCA, coordonată în acelaşi timp cu cea a 
ONU în Darfour, se vrea a fi neutră, imparţială 
şi independentă. Caracterul său neutru şi 
umanitar implică din partea soldaţilor europeni 
să nu se interpună între regimul preşedintelui 
Derby şi rebeli, însă, referitor la acest lucru, 
persistă o anumită ambiguitate deoarece, în 
fapt, dacă recurgerea la forță se dovedeşte a fi 
necesară pentru a proteja civilii, refugiații sau 
operaţiunile umanitare şi ale ONU, atunci se 
va recurge la aceasta. lată deci situaţia deli- 
cată a EUFOR, chiar înainte de a îşi începe 
activitatea, situație rezultată din mandatul 
său limitat la protejarea refugiaților şi nu la 


protejarea populaţiei civile ciadiene sau 
centrafricane contra propriilor lor rebeli. În 
plus, situaţia din Ciad nu este aşa de simplă 
deoarece sprijinul acordat de Franţa lui Idriss 


Deby face ca anumiţi diplomaţi să aibă dubii 
asupra faptului că aceasta ar putea să asigure 
imparţialitatea indispensabilă statutului său de 
naţiune în cadrul EUFOR. 

Pentru a risipi aceste dubii, în drum către 
Africa de Sud, preşedintele Nicolas Sarkozy a 
făcut o scurtă vizită în Ciad, la 27 februarie, 
prilej cu care a reafirmat “prietenia şi solidari- 
tatea Franţei fată de poporul ciadian, prima 
victimă a crizelor repetate pe care le cunoaşte 
țara”. Vizita lui Sarkozy are însă şi o importan- 
tă pe plan militar, având ca obiectiv şi reafir- 
marea necesitatii desfăşurării forței europene 
EUFOR de-a lungul frontierei cu Darfur, forță 
care se speră să înceapă să fie operaţională 
la jumătatea acestei luni, în prezent fiind pre- 
zenţi în Ciad numai 700 militari, dintre care 
200 la Cartierul General de la Abeche. 

Ionel BUCUROIU 


Consecinte ale declarării unilaterale a 


independenței KOSOVO 
Intrebări fără răspuns 


1. La nouă ani după bombardamentele 
NATO contra Serbiei, duminică 17 februarie 
2008, Kosovo s-a autoproclamat independent 
sub pretextul că a venit timpul. Cu toate că 
independența Kosovo părea inevitabilă de mai 
mult timp, proclamarea efectivă a acestei inde- 
pendenţe a creat un şoc în rândul populaţiei 
sârbe, care are sentimentul că este victima 
comunităţii internaţionale. Pentru a se ajunge 
la această situaţie a fost de ajuns votul des- 
chis a 109 deputaţi prezenţi în Parlamentul 

ACTUALITATEA GEOSTRATEGICĂ MONDIALĂ (continuare) 


din Kosovo, mai puţin deputaţii sârbi, care nu 
au fost prezenţi. A fost de ajuns acest vot, 
pentru ca Uniunea Europeană să primească 
cu satisfacție autoproclamarea gees 
acestei provincii sârbești ca stat | sebes 
independent. SERBIE 

Întrebare: Nouă ani de 
război justifică oare o astfel 
de decizie ? 

2. Propunerile iniţiale ale 
Belgradului, ce vizau acordarea 
unei autonomii lărgite provinciei 
Kosovo, ar fi putut rezolva 
această problemă, care riscă 
acum să deschidă “cutia Pan- 
dorei”. Cu un statut special, Ko- 
sovo ar fi putut să meargă, împreună cu Ser- 
bia, către integrarea europeană, pe când 
acum riscă să se confrunte cu o situaţie deloc 
de invidiat. Dacă Belgradul va juca cartea san- 
cțiunilor energetice, economia kosovară va 
cunoaşte o recesiune teribilă, în situaţia în ca- 
re şomajul atinge cifra de 80%, singura sursă 


ALBANIE 


de venituri, în afara ajutoarelor “Comunităţii 
internaţionale”, fiind cea care provine din trafi- 
cul criminalității organizate. În loc să acţioneze 
pentru relansarea economiei, administraţia 
provizorie din ultimii opt ani s-a caracterizat 
prin mai multe scandaluri şi furturi, iar privati- 
zările declanşate au creat o rivalitate crâncenă 
între diverse grupări multinaționale, sprijinite 
de clanurile mafiote locale, pentru controlul 
resurselor naturale. 

Întrebare: Putea fi aceasta o soluţie 
mai bună pentru Kosovo ? Dacă da, de ce 
nu a fost aleasă ? 

3. În schimb, Uniunea Europeană şi Sta- 
tele Unite au încurajat (a se înţelege ajutat şi 
sprijinit) Kosovo în a-şi proclama independen- 
ta, contrar dreptului internaţional şi mai ales a 
Cartei Naţiunilor Unite. Este cunoscut însă 

faptul că Naţiunile Unite nu mai au un cuvânt 
important de spus, (sau chiar dacă este spus 
nu se mai aude) de mult timp, un exemplu în 
acest sens fiind războiul din 
Irak. 

Întrebare: Se mai poate 
vorbi de drept internațional ? 

4. Urmărind derularea 
evenimentelor, se poate consta- 
ta că totul a fost pregătit cu mult 
timp înainte. O dovadă în acest 
sens este faptul că, în noaptea 
de vineri spre sâmbătă (adică 
înainte de proclamarea unilate- 

Akm rală a independenței Kosovo), 

Uniunea Europeană a aprobat 
trimiterea unei misiuni de poliţie şi de justiție în 
Kosovo, încălcând Rezoluţia 1244 a Consiliu- 
lui de Securitate al Naţiunilor Unite, conform 
căreia numai ONU poate decide trimiterea de 
forțe în această provincie sârbă. Astăzi Naţiu- 
nile Unite sunt date la o parte, dar să ne 
reamintim că un demers asemănător a avut 
loc la 30 noiembrie 1947, când ONU a creat 
statul Israel, urmată de încetarea mandatului 
britanic asupra Palestinei la 14 mai 1948. 
Atunci arabii şi evreii erau lăsaţi faţă în faţă, şi 
ştim ce a urmat. Un conflict sângeros, cu ne- 
numărate victime, care nu a fost rezolvat nici 
până astăzi. 

Întrebare: Ce va urma după 
autoproclamarea independenţei în Kosovo? 

5. Deocamdată, numai trei state mem- 
bre ale Uniunii Europene, Spania, România şi 
Cipru, au exclus recunoaşterea entității 
kosovare, însă mai sunt şi altele care aşteaptă 
dezvoltarea ulterioară a situaţiei înainte de a 
se pronunţa, printre care se numără şi câteva 
țări importante, cum ar fi Olanda, Grecia şi 
Portugalia. Însă nu este exclus ca în perioada 

următoare situația să se accelereze, în sensul 
ca unele state să dea înapoi şi să nu mai recu- 
noască independenţa Kosovo. Pentru moment, 
incidentele pe plan local nu s-au agravat, dar 
situaţia ar putea să se precipite dintr-un mo- 
ment în altul, fapt ce va face ca Europa să se 
confrunte cu drama unui nou conflict. Semnale 
în acest sens au apărut. După mai multe zile 
consecutive de manifestații paşnice în 
Mitrovica, oraşul divizat între albanezi şi sârbi, 
din partea de nord a Kosovo, reprezentantul 
special al Uniunii Europene, olandezul Pieter 
Feith, a anunţat că a decis retragerea persona- 
lului UE, aflat în nordul Kosovo. Preşedinţia UE 
nu a avut curajul să adopte o poziție comună şi 
a declarat că fiecare stat este liber să decidă 
asupra recunoaşterii autodeclaratei indepen- 
denţe a Kosovo, fapt ce a condus la situaţia de 
mai sus, situație ce nu pare să coincidă cu 
“politica comună” a Uniunii. 

Întrebare: Care vor fi consecinţele 
acestei decizii, nu cumva producerea unei 
fisuri în cadrul UE ? 

6. La o săptămână după proclamarea 
sa, independenţa Kosovo continuă să provoa- 
ce nemulțumirea sârbilor şi să alimenteze un 
parfum de război rece în cadrul comunităţii in- 
ternaţionale, marcat prin vizita la Belgrad a fa- 
voritului rus la funcţia de preşedinte, Dmitri 
Medvedev, însoţit de ministrul de externe, 
Serghei Lavrov, primii demnitari internaţionali 
ce vizitează Serbia după manifestaţia de am- 
ploare de la Belgrad, contra independenţei Ko- 
sovo. Prin această vizită Rusia se poziţionează 
astfel, în mod clar, împotriva SUA, în cazul 
unuia din dosarele cele mai sensibile, fiind cu- 
noscute declaraţiile lui Vladimir Putin, conform 
căruia este vorba de un “precedent oribil”, cu 
“consecințe imprevizibile” şi care se va întoar- 
ce asupra Occidentalilor ca “un bumerang”. 

Întrebare: Una din consecinţe ar putea 
fi intrarea într-o nouă perioadă de război 
rece ? 


ACTUALITATEA GEOSTRATEGICĂ MONDIALĂ (continuare) 


7. Cotidianul kuweitian “A/ Qabas” acuză 
NATO, care, fără acordul ONU, a provocat în 
1999 dezmembrarea fostei lugoslavii şi a initi- 
at procesul de autodeterminare al Kosovo, 
deschizând astfel “o pagină dramatică” a isto- 
riei contemporane. Conform acestuia, lumea a 
intrat într-o perioadă extrem de periculoasă 
din istoria sa, în cursul căreia frontierele pot fi 
remise în cauză, iar “dreptul la autodetermina- 
re a devenit o armă ce permite dezmembrarea 
statelor”. “Al Qabas” califică recenta 
autoproclamare a independenţei de către Ko- 
sovo ca noua “epidemie” provocată de NATO, 
punând în gardă contra apariţiei altor focare 
separatiste în Irak, în Sudan şi în Europa, con- 
tra unei “balcanizări a lumi. 

Întrebare: Kosovo poate avea drept 

consecință propagarea unei “epidemii” se- 
paratiste la nivel mondial ? 
8. Una din consecinţe, chiar dacă nu imediate, 
ar putea fi o criză majoră a ONU, în cadrul că- 
reia, în afară de Rusia, şi alte state mari, cum 
ar fi China, Indonezia şi Africa de Sud se opun 
independenţei Kosovo. Există informaţii (a se 
vedea şi Pulsul Geostrategic nr.22 din 05 fe- 
bruarie 2008), conform cărora Statele Unite, 
Franța şi Marea Britanie, care se văd tot mai 
des blocate de alte două ţări membre ale Con- 
siliului de Securitate, Rusia şi China, intenţio- 
nează să creeze un fel de directorat. Acest 
directorat, “SUA - UE - NATO”, ar urma să 
decidă singur asupra modului de acţiune în 
partea de vest a Eurasiei, fără acordul ONU. 
Acest proiect a fost conceput sub forma unui 
document, ce urmează a fi prezentat la viitorul 
summit al NATO, ce va avea loc, peste o lună 
de zile, la Bucureşti. 

Şi atunci, ce va urma, ce ne va rezerva 
viitorul ? Vom vedea ! 

lonel BUCUROIU 


Pulsul Geostrategic, Anul I INGEPO Consulting 


PRINCIPALELE ELEMENTE ALE SITUAȚIEI DIN ORIENTUL MIJLOCIU 


PUNCTE DE VEDERE - Conceptul „Noului Orient Mijlociu” Ralph Peters- SUA 
Corneliu PIVARIU 


După Acordul Sykes-Picot, care a făcut celebri doi diplomaţi anonimi până atunci, la jumătatea anului 2006, în 
diferite medii formatoare de opinie a început să circule o hartă a “Noului Orient Mijlociu”, întocmită de la fel necu- 
noscutul până atunci, în cercurile largi internaţionale, locotenent-colonel (r) Ralph Peters - Statele Unite ale Americii. 
Susținând, cu o mare doză de adevăr, că “frontierele internaţionale nu sunt niciodată complet juste” Ralph Peters des- 
chide o adevărată cutie a Pandorei în Orientul Mijlociu, iar aplicarea de către SUA a acestei viziuni poate crea prece- 
dente pentru alte zone ale lumii. Probabil autorul acestei hărți este numai fațada unei noi inițiative ale Administrației 
SUA de redesenare a Orientului Mijlociu, dacă ţinem cont de faptul că Ralph Peters a ocupat o funcţie importantă în 
Departamentul Apărării în domeniul informaţiilor militare şi a fost unul din cei mai cunoscuţi autori de eseuri strate- 
gice pentru jurnaliştii militari şi de politică externă americană. 

În completarea acestei noi împărțiri a Orientului Mijlociu vine conceptul de “Balcanii Eurasiei” prezentat de 
fostul consilier pentru securitate naţională al SUA Zbigniew Brzezinski şi important formator de opinie în politica 
internaţională. Acesta defineşte “Balcanii Eurasiei” ca fiind zona ce include porţiuni din sud-estul european, Asia 
Centrală şi părți din Asia de sud (Pakistan, Kaşmir, India de vest), Golful Persic şi bineînţeles, Orientul Mijlociu, 
fiind considerată “zona centrală de instabilitate globală”. Apreciindu-se că dacă cele mai importante ţări ale acestei 
zone, Turcia şi Iranul, sunt vulnerabile la conflicte etnice interne, iar o eventuală instabilitate internă a acestora “va 
crea probleme inimaginabile pentru întreaga regiune”, se lasă o portiţă spre concluzia că o nouă remodelare a frontie- 
relor este soluţia asigurării stabilităţii zonei. În fapt, motivul principal al atenţiei deosebite acordate acestei zone este 
potenţialul său energetic şi estimările internaționale conform cărora consumul de energie va creşte cu mai mult de 
50% până în anul 2015, la care se adaugă dezvoltarea economică a Asiei, care generează presiuni puternice pentru 
explorarea şi exploatarea noilor surse de energie. Ofensiva politico-economică a Rusiei în zonă aduce un alt element 
strategic important în dezvoltarea ulterioară a evenimentelor. 

Atunci când politicienii trasează noi frontiere pe hartă, armatele se pregătesc pentru a pune în aplicare aceste 
planuri dar, până la acţiunea militară, se folosesc alte forme de atingere a acestor scopuri. 


PUNCTE DE VEDERE - SUA-lrak şi problema federalizării Irakului 


Corneliu PIVARIU 
În ultimele luni se vehiculează relativ des, din partea unor diferite mijloace media, analişti, personalități politice şi 
militare din diferite țări, inclusiv SUA, ideea că soluţia situaţiei din Irak este federalizarea ţării în trei entități cu o 
largă autonomie, conform celor trei componente etnice principale, şiiții, kurzii şi sunniţii. 

Ideea nu este nici nouă nici măcar originală şi credem că ea evidenţiază în principal marea dificultate în care a 
ajuns ceea ce putem numi criza irakiană şi în care “războiul de după război”, cum îl numea un reputat şi excelent 
autor, specialist în problematica Orientului Mijlociu - l-am numit astfel pe Anthony Cordessman - are tot mai mult 
aspectul unui război civil. 


x» 


Mai mult, această “nouă” idee nu a fost finalizată, în cele mai multe din variantele prezentate, statutul Bagda- 
dului rămânând neclar, sau prezentat de o manieră cel puţin ambiguă. Sigur, dacă avem în vedere elemente ale trecu- 
tului istoric şi chiar unele aprecieri ale unor reputați specialişti francezi, care în 1991 apreciau că “Irakul este o nebu- 
nie a lui Churchill, care a vrut să unească două puțuri de petrol complet separate, Kirkuk şi Mossul, alăturând trei 


te fi o soluţie. 


Problema irakiană este însă mult mai complexă, cel puțin din trei puncte de vedere: situaţia internă din Irak 
este atât de degradată, iar tensiunile acumulate între principalii actori locali, interesele diferite ale acestora, sunt atât 
de mari, încât nu creează nici pe departe cadrul propice pentru realizarea unei adevărate reconcilieri naţionale; in- 
tervenţia şi prezenţa forțelor Coaliţiei în Irak este un alt factor care nu favorizează rezolvarea situaţiei, cum de altfel 
nici retragerea - mai mult sau mai puțin apropiată a acestora - nu duce la o soluţionare a crizei; interesele externe adi- 
acente zonei, dacă ne referim numai la Iran, care se vede în poziţia de a-şi putea întări influența nu numai în Irak, dar 
şi la Arabia Saudită, Turcia, Siria, numim astfel numai câțiva importanți actori regionali. Avem apoi în vedere 
superputerea SUA, care trebuie să găsească o soluţie onorabilă pentru a-şi prezerva statutul pe plan mondial, interese- 
le altor puteri ca Rusia, Uniunea Europeană, țări asiatice importante (China, India, Japonia, ş.a.). 


Dacă revenim la problema internă irakiană, este dificilă şi o soluţie echitabilă şi convenabilă tuturor, privind 
repartiția între cele trei comunităţi a principalei surse de venit național, ţiţeiul, având în vedere că zona majoritar sun- 
nită este lipsită de această resursă. În aceste condiții situaţia din Irak este departe de a se soluţiona într-un viitor previ- 
zibil. 

PUNCTE DE VEDERE - 32 de ani de la războiul civil din Liban 
Corneliu PIVARIU 


Recent încheiata reuniune la nivel înalt a Ligii Arabe de la Ryad — Arabia Saudită, a lăsat, în rândul mul- 
tor analişti politici libanezi, sentimentul că situaţiei din Liban nu i s-a acordat toată atenţia necesară şi că aceasta 
va continua Să rămână încă o lungă perioadă de timp tensionată. 


De-a lungul istoriei ultimilor 100 de ani, dar mai ales după crearea statului Israel în 1948, Libanul a de- 
venit o zonă în care se manifestau disensiunile între state arabe sau grupări de state, în care se reglau conturi în- 
tre diferite grupări paramilitare sau teroriste şi în care marile puteri sau diferite alte puteri încercau să-şi pună în 
practică politica specifică intereselor lor în Orientul Mijlociu. Astfel, situaţia din Liban a indicat cu precizia unui 
barometru nivelul de tensiune din Orientul Mijlociu. Uneori aceste „descărcări” rămâneau circumscrise la terito- 
riul libanez, dar de cele mai multe ori s-au dezvoltat în afara acestuia. „Încălzirea ” situaţiei din Orientul Mijlociu 
s-a manifestat în Liban prin semnalul dat de asasinarea fostului prim ministru Rafik Hariri în februarie 2005, 
retragerea trupelor siriene din această țară, la presiunea comunității internaţionale şi mai ales a SUA, iar apoi 
conflictul cu Israelul (sau mai bine zis confruntarea Hezbollah-Israel în Liban) în perioada iulie-august 2006. 


Nu excludem şi posibilitatea ca, o altă cauză a situaţiei actuale din Liban (supranumit şi Elveţia Orientu- 
lui, nu numai ca urmare a frumuseţii deosebite a peisajului şi ofertei turistice, dar şi a expertizei de care dispune 
în domeniul bancar şi care reluase drumul către recâştigarea poziţiei de centru bancar-financiar şi comercial, 
după lunga perioadă de război civil 1975-1990), după revirimentul economic din ultimii 15 ani, să fie aceea că a 
redevenit un concurent important pentru alte centre din zonă, inclusiv Israelul. 


Libanul a fost şi este propice unor astfel de confruntări şi ca urmare a mozaicului de confesiuni prezente 
pe teritoriul său şi în cadrul cărora fiecare din părțile implicate şi-a căutat şi găsit susținători, unii dintre aceştia 
fanatici. De asemenea, în Liban există un număr important de refugiați palestinieni, alt factor de instabilitate, 
manifestat pregnant mai ales în ultimele decenii ale secolului trecut. 


În aceste condiţii, apreciem că soluţionarea durabilă a situaţiei din Liban nu va fi posibilă decât în ca- 
drul şi după rezolvarea situaţiei conflictuale existente în Orientul Mijlociu 


PUNCTE DE VEDERE - Resurse naturale OM şi dezvoltarea țărilor respective 


Corneliu PIVARIU 


Resursele naturale de care dispun ţările din Orientul Mijlociu, conjunctura politico-militară din zonă, 
precum şi evoluţia prețurilor la țiței conduc, printre altele, la o evoluție particulară a situaţiei politico-economice 
şi militare ale acestor ţări. Patru ţări din Orientul Mijlociu (Arabia Saudită, Irak, Kuweit şi Iran- le-am menţionat 
în ordinea de mărime a producției - dețin aproximativ 20% din producția mondială de ţiţei), iar situaţia politico- 
militară şi economico-socilală a fiecăreia dintre ele este diferită. 

Poate cele mai multe contraste le reprezintă Arabia Saudită care produce peste 10% şi deţine 26% din 
rezervele mondiale de țiței descoperite. La un PIB de 343 miliarde de dolari în 2006 ( față de 246 miliarde în 
2002), Arabia Saudită are o rată a şomajului de 25% (dar la circa 27 milioane de locuitori sunt angajați circa 5 
milioane de muncitori străini, dintre care mulți filipinezi şi coreeni), analfabetismul este în jurul a 21% (mai ridi- 
cat în rândul femeilor - circa 30%) şi nu are armată naţională. În schimb cheltuielile militare ale Arabiei Saudite 
s-au ridicat în 2002 la 18,3 miliarde dolari (circa 13% din PIB), iar în 2005 au fost de 25,4 miliarde dolari, 
menținându-se ca pondere în jurul aceluiaşi procent, dar în valoare absolută crescând cu aproximativ 25%. Aces- 
te contraste, împreună cu evoluţiile situaţiei regionale şi internaţionale vor avea, mai devreme sau mai târziu, o 
influență importantă asupra situaţiei politice interne din această țară, considerată, după Israel, ca principalul ali- 
at al SUA în Orientul Mijlociu. 


Situația din Irak este atât de complexă încât nu poate fi sintetizată într-un Spaţiu atât de redus, decât 
eventual folosind cuvinte şi expresii lapidare: economie precară; instabilitate politică; forțe de securitate şi armată 
care nu pot garanta securitatea populaţiei; insurgență locală şi străină care produce permanent victime umane, 
cele mai multe inocente; o populaţie sărăcită, care este lipsită în mare parte de electricitate şi apă curentă şi cu un 
nivel redus de pregătire (aproape jumătate din populaţia rurală este analfabetă); o țară în care sunniţii, şiiții şi 
kurzii sunt departe de a ajunge la un consens privind viitorul acesteia; o țară care este însă pe locul doi al rezer- 
vele mondiale de ţiţei şi cu cel mai scăzut preț de extracţie din lume la unele din zăcămintele principale; un stat 

care în mai 2003 avea o datorie externă de circa 150 miliarde dolari şi a cărei sumă actuală exactă nu este cunos- 
cută, estimându-se că după anularea a circa 40 miliarde datorie de către Clubul de la Paris în 2005 va obține şi 
alte reduceri de plată, ca să ajungă la circa 30 miliarde dolari, sumă considerată acceptabilă. 


Iată, numai prin aceste două exemple că, pentru a fi o ţară prosperă, nu este suficient să fii o ţară cu re- 
surse. 


PUNCTE DE VEDERE - Lumea arabă 
Corneliu PIVARIU 


Auzim vorbindu-se, sau chiar ne exprimăm de multe ori, folosind cuvintele „lumea ara- 
bă”. Această expresie, atât de lapidară, include o multitudine de elemente, pe care, mulți din cei 
care o folosesc nu le au în vedere la momentul respectiv, iar şi mai mulţi, nu le cunosc. 


Putem vorbi despre „lumea arabă” sub două mari accepţiuni: cea geografică, relativ 
uşor de definit şi care constă în prezentarea caracteristicilor geopolitice ale acestor state, fără a 
uita să menţionăm marea diversitate a acestora. 


A doua dimensiune principală a lumii arabe este aceea a reprezentării antropomorfe a 
valorilor pe care această societate le împărtăşeşte şi pe care le promovează un anumit politician, 
o grupare politică, o entitate mai mare, state sau grupări de state. 


Când se vorbeşte de lumea arabă, în mass-media mai ales, se are în vedere o reprezen- 
tare geopolitică supranaţională, suprastatală, privită cu speranţă şi fervoare de cei care se identi- 
fică cu ea, şi cu un sentiment de nelinişte de cei care o privesc ca pe o ameninţare. 


Arabii nu reprezintă decât o cincime din numărul total al musulmanilor, ceea ce publicul 
larg îndeobşte nu ştie, însă cu toții ştiu că religia lor comună a apărut în Arabia, că profetul 
Muhammad este arab, iar Coranul, cartea sfântă a tuturor musulmanilor, a fost scris în limba ara- 
bă. 


În relaţiile dintre diferite comunități, de-a lungul istoriei, a apărut frecvent exprimată ideea 


că religia unuia este superioară religiei celuilalt. Acest sentiment de superioritate, care s-a atenu- 
at la statele cu un pronunţat caracter laic, rămâne însă pregnant în societățile musulmane. Însă, 
pentru un număr din ce în ce mai mare de arabi, sentimentul lor de superioritate religioasă vine 
în contradicţie cu ceea ce cunosc despre raporturile de putere pe plan mondial şi ceea ce le apa- 
re ca o formă de „umilinţă”. Aceasta este şi mai mult resimţită în situaţii de conflict, victoriile suc- 
cesive ale Israelului, fiind considerare „umiliri”, mai ales venind din parte celor pe care, timp de 
secole, arabii i-au considerat incapabili să poarte armele. 


Atunci când arabii denunţă, cum s-a întâmplat de multe ori, „agresiunile Occidentului îm- 
potriva lumii arabe” se referă la propagarea modului de viaţă occidental şi mai ales asupra 
„furtului petrolului arab de către firmele occidentale”, fiind bine cunoscut că numeroşi conducători 
din lumea arabă au acumulat bogății imense, plasate în bănci occidentale şi japoneze. 


În general, foarte mulţi arabi consideră că societatea occidentală este eficientă pentru că 
este bogată şi nu vor să admită că principala forță a acesteia rezidă în structura democratică a 
acestor societăţi, rezultat a unei lungi evoluţii politice şi culturale. 


Stabilirea unor oameni de ştiinţă şi intelectuali arabi în SUA şi Europa este văzută de 
mulţi arabi ca „furt de inteligenţă”, neluând în calcul că nu motivele financiare au fost esenţiale în 
decizia acestora (de multe ori unii puteau avea venituri mai mari intr-o ţară arabă), fiind determi- 
nată de motive intelectuale şi politice, pentru a se sustrage de la unele constrângeri religioase şi 
a se simţi mai liberi. 

Din motive profunde, cu rădăcini politice şi culturale, statele arabe se caracterizează prin 
ceea ce unii gânditori arabi denumesc, cu umor, „deficit democratic” şi pe care îl consideră ca 
principal obstacol în calea democratizării şi evoluţiei acestor state. 


Tema luptei împotriva occidentului nu este în nici un caz calea de reducere a întârzierii 
dezvoltării democratice şi spre laicitate a țărilor arabe, iar mobilizarea împotriva țărilor occidenta- 

le în conjunctura actuală, condusă de către diferite organizații islamiste, chiar dacă înregistrează 
succese, nu poate fi decât temporară. 


Această evoluție poate fi însă influenţată, într-o măsură greu de cuantificat, şi de compor- 
tamentul occidental fată de lumea arabă, de modul cum această lume particulară, mândră de 
tradiţiile ei, şi care a adus şi mai poate aduce contribuţii deosebite la evoluţia societăţii umane în 
general, este receptată şi tratată. 


PUNCTE DE VEDERE - Semiluna şiită 


Corneliu PIVARIU 


“Semiluna şiită” este un termen geopolitic nou, 
folosit pentru a descrie o zonă a Orientului Mijlociu, un- 
de populaţia majoritară este şiită, sau în care există o 
„minoritate şiită puternică. Acest termen a fost folosit 
inițial de regele Abdullah Il al Iordaniei, exprimând o 
îngrijorare pentru ceea ce considera o expansiune a 
“= şiismului în Orientul Mijlociu. Termenul a fost apoi trep- 
„tat adoptat în discuţiile politice, ca fiind un potenţial de 
cooperare politică în zonele respective din Orientul Mij- 
lociu, analizat în raport cu interesele altor grupări sau 
puteri regionale şi globale. Conflictul dintre Israel şi 
Hezbollah în Liban, în vara anului 2006, a fost conside- 
rat de mulţi analişti ca o expresie a materializării cu 
succes a expansiunii şiite, dirijate de Iran. 


Țările în care musulmanii şiiţi reprezintă o majoritate 
dominantă sunt Azerbaidjan, Iran, Bahrein şi Irak. Minorităţi şiite importante trăiesc în Liban, es- 
tul Turciei, Yemen, Pakistan şi nordul Siriei. Forma geometrică care se suprapune relativ bine 
peste aceste zone este asemănătoare unei semiluni, care are de altfel multiple semnificații în 
lumea arabă. 


O evaluare pur cantitativă la nivel mondial relevă că, din totalul populaţiei musulmane 
sunniţii reprezintă 84,6% (circa 1,17 miliarde), grupaţi 6 state mari cu majoritate sunnită 
(Indonezia, Pakistan, India, Bangladesh, Turcia şi Egipt), iar şiiţii 15,4% (aproximativ 214 milioa- 
ne). La nivelul Orientului Mijlociu situaţia este ceva mai echilibrată, sunniţii reprezentând 62,5% 
(circa 158 milioane), iar şiiţii 37,5% (95 milioane). 

Analiza diferenţelor dintre şiiţi şi sunniţi poate fi făcută pe trei mari categorii de probleme: 
religioase, politice (politico-militare) şi economice. lată succint câteva elemente: diferențele reli- 
gioase nu sunt chiar atât de mari pe cât apar în ochii celor mai puţin avizaţi, şiismul putând fi 
apreciat mai ales ca o mişcare politică privind succesiunea profetului Muhammad, iar din anul 
680 a reprezentat o mişcare de protest, în lumea arabă iniţial, ca apoi să se răspândească, oda- 
tă cu Islamul, în India, Asia Centrală şi Africa de Nord. Şcolile religioase şi personalităţile teologi- 
ce sunnite, după ce secole de-a rândul au cunoscut o bună dezvoltare, au înregistrat un oareca- 
re regres la sfârşitul secolului XIX şi prima jumătate a secolului XX. Dinamismul şi dezvoltarea 
şcolii religioase şiite actuale poate fi explicat, cel puţin în parte, prin influenţa pe care Ayatolahul 
Khomeini a adus-o în gândirea şi practica religioasă şiită, atunci când i-a îndemnat pe clerici să 
renunţe la o abordare pur teologică în şcoli şi să predea ceea ce este actualmente relevant pen- 
tru acțiunea politică. De asemenea, acesta a lansat conceptul că cei mai respectați şi pioşi cle- 
rici au şi calificarea necesară pentru a fi lideri politici. 


Din punct de vedere economic, o comparaţie numai între Arabia Saudită şi Iran, în do- 
meniul energetic, demonstrează o netă superioritate a Arabiei Saudite - cel mai mare producător 

şi exportator de petrol, în timp ce Iranul produce mai puţin de jumătate şi exportă de patru ori mai 
puţin. Veniturile petroliere ale Arabiei Saudite sunt de patru ori mai mari decât ale Iranului, PIB-ul 
Arabiei Saudite fiind cu 60% mai mare decât al Iranului, iar venitul pe cap de locuitor în Iran este 
unul din cele mai scăzute din Orientul Mijlociu. 


Sub aspect militar, deşi are cea mai mare armată din regiune, fiind urmat imediat de 
Egipt, Iranul nu dispune de echipament militar performant, mai ales pentru forțele aeriene, este 
mult inferior Israelului, iar preocuparea pentru înarmarea nucleară, în afară de reacţia în forţă a 
Occidentului, poate determina şi alte state din regiune să se doteze cu arma nucleară. 


Confruntarea dintre şiiţi şi sunniţi este până la urmă o problemă exacerbată de diferite 
forțe, şi care dăunează evoluţiei către democrație a lumii arabe. 


PUNCTE DE VEDERE - Siria - putere regională în Orientul Mijlociu 
Corneliu PIVARIU 


După obținerea independenţei în 1945, Siria traversează o perioadă de viaţă politică ex- 
trem de agitată, marcată de numeroase lovituri de stat militare, până în anul1970, când generalul 
Hafez Al-Assad ia puterea printr-o nouă lovitură de stat, iar printr-un referendum organizat în pri- 
măvara anului 1971 îşi legitimează prezenţa în fruntea statului, instaurând o putere autocratică, 
bazată pe armată şi serviciile secrete, sprijinită larg de coreligionarii săi alauiţi, care deţin cele 
mai importante funcţii în structurile puterii. Începe astfel era Assad (1971-2000), acesta fiind de- 
numit adesea Bismarkul Orientului, pentru abilitatea cu care-şi urmărea obiectivele politicii exter- 
ne. Siria devine un actor important pe scena Orientului Mijlociu, considerându-se liderul frontului 
fermităţii față de Israel. Războiul arabo-israelian din 1973 este un eşec, chiar dacă Siria reuşeşte 
recucerirea unei părţi din teritoriile pierdute în 1967; platoul Golan - anexat de Israel în 1981, ră- 
mâne sub ocupaţie israeliană. Paritatea strategică cu Israelul devine obiectivul central al politicii 
militare siriene, în care sprijinul acordat de URSS este esenţial, dat în acelaşi timp împovărător 
pentru economia siriană. Angajamentul Siriei în războiul civil libanez (1975-1991), începând cu 
1976 a avut mai multe obiective, iar atingerea celor politice este marcată de semnarea Acordului 
de la Taef (1989) şi semnarea unui “Tratat de fraternitate” cu Libanul în 1991, care legitima pre- 
zența militară siriană în Liban şi un anumit fel de coordonare de la Damasc a politicii libaneze. 


Poziţia Siriei, favorabilă Iranului în timpul conflictului cu Irakul (1980-1988) duce la o anu- 
mită izolare în lumea arabă, putând fi explicată prin ambiția lui Assad de a realiza proiectul Siriei 
Mari, precum şi prin apartenenţa clasei conducătoare siriene la secta alauită de sorginte şiită. În 
afara subsidiilor generoase primite din partea Iranului, Hafez Al-Assad avea şi plăcerea de a-l şti 
sub presiune pe rivalul său, Saddam Hussein. 


După schimbările care au avut loc în Europa de Est în 1989 şi după destrămarea Uniunii 
Sovietice, pentru a ieşi din izolare, Siria se raliază aliaţilor în războiul din Golf din 1991. Siria par- 
ticipă la Conferinţa de pace de la Madrid (1991), acceptând principiul “teritoriile în schimbul pă- 
cii”, punând totuşi ca o primă condiţie a negocierilor restituirea înălțimilor Golan, în frontierele din 
4 iunie 1967. Această exigenţă stă la originea întreruperii negocierilor în 1996 şi apoi în 2000. 
Siria îşi manifestă dezaprobarea față de acordul israelo-palestinian de la Oslo (1993) şi apoi cel 
iordaniano-plaestinian (1994). 


Pe plan intern, Siria ultimului deceniu al secolului XX se prezintă cu un bilanţ economic 
mediocru şi un peisaj politic afectat de 30 de ani de dictatură. Moartea lui Hafez Al-Assad (10 
iunie 2000), căruia îi succede fiul său Bashar, reales pentru al doilea mandat în mai 2007, in- 
tervenţia americană în Irak din 2003, precum şi pericolul de a avea aceeaşi soartă ca Irakul, ca 
urmare a desemnării de către SUA ca ţară care sprijină terorismul şi cu un regim nedemocratic, 
au dus la limitarea opţiunilor politicii externe siriene, orientată în continuare spre legături strânse 
cu lranul şi, mai ales după venirea la putere în Rusia a lui Vladimir Putin, către Rusia. Obligată 
să-şi retragă trupele din Liban (aprilie 2005), la presiunea comunităţii internaţionale şi mai ales la 
insistențele SUA, şi bănuită de a fi implicată în asasinarea fostului premier libanez Rafik Hariri, 

conducerea siriană încearcă să-şi menţină influenţa în zonă prin organizaţii palestiniene fidele şi 
prin Hezbollahul libanez, care are însă propriile interese în Liban. 


Continuând să se menţină, pe plan extern, în principal pe coordonatele alianţei cu Iranul 
şi Rusia, iar pe plan intern adoptând aceeaşi politică dictatorială a partidului unic şi de eliminare 
a opoziţiei, prin lipsa unor autentice reforme politice, de democratizare reală, Siria dovedeşte o 
capacitate vădită de neadaptare la condiţiile noului început de mileniu. La toate acestea se adau- 
gă statura politică incomparabil mai ştearsă a actualului lider, comparativ cu tatăl său, ceea ce 
credem că în final va duce la o scădere a rolului Siriei în Orientul Mijlociu, în următorii ani, cel 
puţin comparativ cu deceniile anterioare. 


PUNCTE DE VEDERE -Problema refugiaților palestinieni 
Corneliu PIVARIU 
Una din problemele încă nerezolvate în Orientul Mijlociu este cea a refugiaților palestini- 
eni. Ea a început în 1948 şi este unul din rezultatele conflictului arabo-israelian, început în 1948 
a i E ga şi care s-a agravat odată cu scurgerea timpului. Dacă 
Fae Y Aalsa în 1950 numărul refugiaților palestinieni era de aproxi- 
c k- = i L- SH mativ 914.000, conform statisticilor Înaltului Comisariat 
Rn i IN al Naţiunilor Unite pentru Refugiaţi, în anul 2005, nu- 
mărul acestora depăşea 4,3 milioane persoane. Cea 
>: mai importantă creştere a avut loc după războiul din 
1967. Este demn de subliniat faptul că, deşi toate tările 
arabe s-au declarat apărătoare a intereselor palestinie- 
ne, la primirea refugiaților palestinieni pe teritoriul lor 
2. nu au mai manifestat practic aceeaşi compasiune şi 
î. solicitudine. În fapt, fiecare țară arabă a căutat să o 
æ determine pe alta să primească un număr mai mare de 
refugiaţi, sub diferite pretexte. La începutul anilor 1970, 
țări care aveau posibilităţi şi resurse importante pentru a putea primi un număr important de pa- 
lestinieni înregistrau puţini refugiați, în timp ce o ţară mică, Libanul, găzduia aproape două mi- 
lioane de palestinieni, reprezentând mai mult de jumătate din populaţia ţării şi devenind o proble- 
mă deosebit de gravă pentru statul libanez. În fapt, într-o anumită perioadă palestinienii erau 
aproape să preia controlul ţării, iar acţiunile lor în nordul Israelului au avut consecinţe negative 
pentru Liban. De asemenea, ei au jucat un rol important în timpul războiului civil din Liban, în tim- 
pul conflictului din1982 (invazia israeliană în 
sudul Libanului, continuată până la Beirut) şi Campul palestinian Nahr el-Bared, la încheierea conflictului cu 
până în 1985, când Yasser Arafat a reuşit să autorităţile legale libaneze, 20 iunie 2007 
se refugieze, din Liban, cu sprijin internaţional. aa 


Un număr important de palestinieni 
se găsesc în campuri, situaţia la sfârşitul anului 
2005 fiind următoarea: Gaza (sau Fâşia Gaza) 
- 478.854 refugiaţi în 8 campuri; lordania - 
304.430 refugiaţi în 10 campuri; Liban - 
225.125 refugiaţi în 12 campuri (cele mai multe 
în jurul capitalei şi în sudul ţării); Cisiordania - 
176.514 refugiaţi în 19 campuri; Siria - 119.776 
refugiaţi în 10 campuri. Menţionăm că, în sep- 
tembrie 1970, un număr important de refugiaţi au fost expulzați sau au fugit din lordania, ca ur- 
mare a conflictului armat în care s-au angajat cu regatul iordanian, urmărind detronarea regelui 
şi cucerirea puterii. În fapt un număr important de palestinieni au murit în acest conflict, perioada 
respectivă a fost denumită Septembrie Negru şi chiar o organizaţie palestiniană s-a intitulat ast- 
fel. 

Situaţia refugiaților din campuri este deosebit de grea din toate punctele de vedere. În 
general infrastructura acestora este precară, situația grea fiind şi mai mult îngreunată de faptul 
că marea majoritate a acestora sunt suprapopulate. Cu toate eforturile organismelor şi organiza- 
țiilor internaţionale, asistența sanitară este precară, şomajul domină, educaţia elementară este 
de un nivel scăzut, alimentaţia este deficitară, apa curentă, canalizarea şi electricitatea sunt un 
lux. Micul comerţ şi acolo unde este posibil, contrabanda, sunt preocupări curente pentru asigu- 
rarea existenţei zilnice. 


Taberele de refugiați palestinieni sunt un amestec de sărăcie şi disperare, speranţă şi luptă 
pentru supravieţuire, mândrie şi tăria de a lupta pentru redobândirea dreptului la un cămin naţio- 
nal. Ele demonstrează încă odată neputinta organismelor regionale şi internaţionale de a găsi o 
soluţie negociată a uneia din problemele actuale ale umanității. 


PUNCTE DE VEDERE- Rolul actual al Franței în Orientul Mijlociu 
Corneliu PIVARIU 


Încă înaintea alegerilor prezidenţiale din Franţa anului 2007, analiştii îşi puneau problema 
şi încercau să descifreze care va fi linia politică externă a Franţei în Orientul Mijlociu. Fără să ne 
întoarcem mult în istorie, deoarece spaţiul nu ne permite, subliniem faptul că pentru Franţa Ori- 
entul Mijlociu a reprezentat şi constituie şi azi o zonă de importanţă deosebită. După al doilea 
război mondial, la începutul anilor 1950, Franţa a sprijinit Israelul ca stat nou creat, devenind 
treptat cel mai important aliat diplomatic şi militar al acestuia, inclusiv prin sprijinul acordat în 
dezvoltarea programului nuclear israelian. Această relaţie specială s-a modificat începând cu 
1958, când preşedintele De Gaulle a orientat politica externă a Franţei în regiune către ţările ara- 
be, având interese pragmatice în domeniul economic şi mai ales în cel energetic. Războiul din 
1967 şi atacul israelian din Liban, în 1968, au condus la o înrăutăţire a relaţiilor dintre Paris şi Tel 
Aviv, iar în pofida oricăror progrese înregistrate până în prezent, sunt frecvente opiniile israeliene 
conform cărora Franţa “nu a înțeles niciodată Israelul şi israelienii, precum şi sentimentele aces- 
tora de insecuritate şi izolare, în mijlocul unei lumi arabe ostile”. Ca şi consecinţă a acestei situa- 
tii Israelul a găsit sprijin în SUA, actualmente cel mai puternic aliat al său. Orientarea pro-arabă a 
Franţei i-a permis acesteia încheierea unor contracte importante pentru livrarea de armament şi 
tehnică militară în anii 1970 cu mai multe ţări arabe (100 avioane Mirage F-1, rachete Exocet - în 
Irak, 200 tancuri în Libia, ş.a.), asistenţă tehnică Irakului pentru construirea reactorului nuclear 
Osirak în 1975 (distrus preventiv de Israel în 1981). Franţa votează la ONU în favoarea recu- 
noaşterii OEP şi în 1975 preşedintele Valery Giscard d'Estaing acceptă deschiderea unei repre- 
zentanţe OEP la Paris, iar în 1980 semnează Declaraţia de la Veneţia (a Consiliului de Miniştri ai 
Uniunii Europene, care cere recunoaşterea unui stat palestinian). Această opţiune politică este 
continuată de preşedintele Mitterrand care, în discursul ţinut în parlamentul israelian (Knesset), 
în 1982, vorbeşte despre necesitatea creării unui stat Palestinian. Franţa încearcă în continuare 
să menţină relaţii strânse atât cu Israelul cât şi cu ţările arabe, preşedintele Chirac câştigând 
multă simpatie ca urmare a opoziţiei față de intervenţia americană în Irak din 2003, însă este pri- 
vită cu neîncredere de israelieni, care o consideră în continuare ca fiind prea pro-arabă. 


Relaţiile Franţei cu Siria au fost influențate, în ultimii ani, de relaţiile personale dintre pre- 
şedintele Chirac şi fostul prim ministru libanez Rafik Hariri, asasinat la 14 februarie 2005, acţiune 
în care mulţi experţi cred că Siria a fost implicată. 


În ceea ce priveşte Iranul, sancțiunile adoptate de Consiliul de Securitate ONU în 2006 
au dus la o înrăutăţire a relaţiilor Teheranului cu Washingtonul, Franţa fiind interesată în găsirea 
unei soluţii politice şi diplomatice, având în vedere puternicele sale interese economice în Iran, 
precum şi poziţia strategică a Iranului, la joncţiunea dintre Asia Centrală, Orientul Mijlociu şi 
subcontinentul indian. Analişti francezi apreciază că “orientarea către o politică de sancţiuni şi 
intervenție militară (în Iran n.n.) va întări poziția extremiştilor”. 


Conflictul dintre Israel şi Hezbollah în Liban din 2006, precum şi degradarea situaţiei in- 
terne din această ţară i-a permis Franţei să-şi sublinieze importanţa şi posibilităţile de reglemen- 

tare pe care paşnică a acestui conflict, Libanul fiind ţara arabă care are legături speciale cu Fran- 
ta, dar în care aceasta nu reuşeşte să se impună fără a coopera cu SUA. 


Având în vedere faptul că în ultimii ani Marea Britanie a pierdut mult din poziţia sa în tări- 
le arabe, ca urmare a alinierii sale la politica SUA în Orientul Mijlociu, apreciem că Franţa va pu- 
tea juca în continuare un rol important în evoluţia procesului de pace, inclusiv în cadrul Uniunii 
Europene, ceea ce însă nu va împiedica dezvoltarea relaţiilor bilaterale. Noua preşedinţie france- 
ză nu va veni însă cu iniţiative spectaculoase pentru Orientul Mijlociu iar, în politica sa externă în 
această zona, Franţa va trebui să ţină în continuare seama de poziţia şi interesele Statelor Unite 
ale Americii. 


PUNCTE DE VEDERE - Pericolul nuclear în Orientul Mijlociu 
Corneliu PIVARIU 


Programele de dezvoltare a armelor de nimicire în masă şi mai ales cele privind înarma- 
rea nucleară a statelor din Orientul Mijlociu, sunt păstrate în secret de ţările respective, nu pot fi 
verificate din surse independente, iar datele existente se bazează pe surse publice, care de mul- 
te ori dau cifre şi informaţii diferite. Având în vedere acest lucru şi din analiza şi interpretarea da- 
telor disponibile putem spune că, în prezent, ţările cu posibilităţi şi capacităţi nucleare în Orientul 
Mijlociu sunt Israel şi Iran. Programele nucleare ale celor două ţări datează din anii 1950, Iranul 
fiind sprijinit iniţial de SUA, iar Israelul de către Franţa şi apoi Marea Britanie. 


În ultimii ani se remarcă o îngrijorare din ce în ce mai mare, manifestată public, față de 
continuarea şi dezvoltarea programului nuclear iranian, sancţionat pentru încălcări ale rezoluţiilor 
Agenţiei Internaţionale pentru Energie Atomică (IAEA) de către ONU, prin rezoluţiile Consiliului 
de Securitate 1737 din 23 decembrie 2006 şi 1747 din 24 martie 2007. Deşi Iranul este membru 
al Tratatului de Neproliferare Nucleară (NPT) din 1970, IAEA consideră că recenta lipsă de coo- 
perare a părţii iraniene în desfăşurarea unor inspecții corespunzătoare, care să asigure faptul că 
tehnologia existentă nu este folosită în scopul obţinerii de arme nucleare, este un semnal de în- 
grijorare care trebuie tratat ca atare. SUA, Franţa, Germania şi Marea Britanie au declarat că 
programul nuclear iranian trezeşte suspiciuni privind adevăratul său scop. Probabil pentru a mai 
înlătura din aceste suspiciuni Iranul a acceptat ca o echipă de trei inspectori IAEA să facă o veri- 
ficare la unele obiective ale programului nuclear iranian în perioada 29 iulie - 4 august 2007. Pro- 
gramul nuclear iranian este folosit de către actuala conducere iraniană în scopuri politice, atât 
pe plan intern cât şi pe plan extern. Pe plan intern, în cadrul unui program populist, se mentio- 
nează că industrializarea rapidă a ţării şi creşterea masivă a populaţiei (care s-a dublat în ultimii 
20 de ani) impune recurgerea la producerea energiei electrice folosind energia nucleară pentru a 
face faţă cererii energetice în creştere, precum şi pentru diversificarea surselor de energie. De- 
terminarea Iranului de a continua programul său nuclear şi a replica la eventuale atacuri occiden- 
tale asupra obiectivelor nucleare iraniene, este cel mai bine evidenţiată de Hassan Abbasi, direc- 
tor al Centrului de Analiză pentru Securitate fără Frontiere (aparținând Corpului Gardienilor Re- 
voluţiei Islamice), care a anunţat că “aproximativ 40.000 de viitori martiri” sunt gata pentru acțiuni 
sinucigaşe asupra “29 ţinte occidentale prestabilite”. Pe plan extern, considerăm că programul 
nuclear iranian este folosit ca un element forte de negociere în atingerea unor obiective politice 
strategice în Orientul Mijlociu şi în relaţiile cu alte puteri. SUA şi principalii săi aliaţi din Europa, 
alte state europene, consideră că principalul obiectiv al Iranului este înarmarea nucleară, având 
în vedere încălcarea timp de aproape două decenii a obligaţiilor NPT. Aceasta şi ca urmare a 
intoleranţei ideologice față de existenţa Israelului, sprijinul Hezbollahului libanez şi a insurgenţei 
din Irak. Israelul consideră că programul nuclear iranian este o ameninţare la existenţa însăşi a 
Israelului. 


În ceea ce priveşte Israelul, deşi guvernul acestuia refuză să confirme sau să nege exis- 


tența unui program de înarmare nucleară, prin păstrarea unei situaţii de ambiguitate deliberate 
(un interviu acordat de primul ministru Ehud Olmert în decembrie 2006 accentuând această im- 

presie), este în general perceput ca fiind unul din statele posesoare de arme nucleare, 
nesemnatar al NPT. Sursele publice apreciază că Israelul ar dispune de 100-200 lovituri nuclea- 
re, care pot fi lansase cu rachete Jericho 1 şi 2 (bătaie 500 şi respectiv 1.500 km) sau cu aviația, 
date neconfirmate menţionând existența programului de rachete Jericho-3, cu bătaie până la 
4.800 km. 


Singura soluţie pentru îndepărtarea completă a pericolului unui conflict nuclear în Orientul 
Mijlociu este considerată cea de creare a unei zone denuclearizate (la care, în afara celor 22 ţări 
membre ale Ligii Arabe să participe Iranul şi Israelul), posibilitate incertă şi îndepărtată. Ceea ce 
putem observa cu certitudine în prezent, este o accentuare a preocupărilor tot mai multor ţări din 
zonă pentru a-şi dezvolta programe proprii de folosire a energiei nucleare în scopuri paşnice, 
(Arabia Saudită, Bahrein, Emiratele Arabe Unite, Kuweit, Oman), dar şi cu alte consecinţe. 


PUNCTE DE VEDERE - Campanie anti-teroristă sau “război de lungă durată”? 
Ambasador Prof. Dumitru CHICAN 


Nu peste mult timp, la 11 septembrie, se împlinesc şase ani de la sângeroasele atentate 
care au lovit unele dintre simbolurile Americii şi au dus la declanşarea războiului global împotriva 
terorismului extremist. Un război care a făcut mii de victime omeneşti, a consumat miliarde de 
dolari şi a determinat re-gândirea unor concepte şi valori de veche tradiţie precum democraţia şi 
libertăţile cetățeanului. 


Au făcut, însă, toate acestea, ca terorismul să se diminueze şi să-şi piardă din agresivitate 
şi forță? Răspunsul pare a fi, mai curând, negativ, putându-se constata chiar realiatea că, în loc 
să regreseze, acesta a crescut în intensitate şi dinamism. Talibanii bat la porţile Kabulului, iar 
rețeaua Al-Qaida şi-a regăsit suflul şi este mai organizată şi mai puternică decât a fost înainte de 
11 septembrie 2001. 


Este neîndoielnic că Administrația Bush cunoaşte aceste realități şi adevăratul raport dintre 
succesele şi eşecurile înregistrate în acest război care, mai nou, nu mai este numit, în discursul 
politic american, “ război împotriva terorismului”, ci “război de lungă durată” (sau “de uzură”, am 
putea spune), în vreme ce noul premier de la Londra, Gordon Brown a interzis miniştrilor săi să 
mai utilizeze sintagma “lupta împotriva terorismului”, ci pe aceea de “luptă împotriva criminalită- 
ţii”, probabil pentru a-şi atrage un plus de simpatie din partea comunităţii islamice pentru progra- 
mul său de guvernare. 

În Irak, “oamenii preşedintelui” anunţă, din vreme în vreme, capturarea sau lichidarea unor 
capi ai rețelelor teroriste (26 de lideri proeminenţi Al-Qaida fiind, de pildă, ucişi în ultimele două 
luni), dar se ignoră comunicatele şi estimările venite chiar de la comandanții americani din teatrul 
de operaţii, potrivit cărora, lunar, în Irak intră între 60 şi 80 de combatanți, majoritatea zdrobitoa- 
re a acestora fiind pregătiți pentru “martiriu”, pentru atentate sinucigaşe care lasă în urma lor 
adevărate carnagii. 


Impertfecţiunile în administrarea situației din Afghanistan după înlăturarea regimului Taliban 
şi în gestionarea situaţiei din Irakul de după Saddam Hussein au facilitat, fără doar şi poate, re- 
venirea în forță a fundamentaliştilor afghani şi creşterea potenţialului Al-Qaida. 


Şi, ca şi cum toate acestea nu erau de ajuns, valul violenţei fundamentaliste s-a extins, 
amenințând să incendieze şi Pakistanul, aliat “strategic” al S.U.A., amenințând regimul laic al ge- 
neralului Perwez Musharraf, prieten (de voie-de nevoie) al preşedintelui George Bush. Nu este 
greu de imaginat ce ar însemna existența, alături de Afghanistan, a unui Pakistan posesor de 
armament nuclear şi condus de fundamentaliştii islamici. 


Astăzi, Talibanii şi Al-Qaida controlează vaste regiuni la frontiera afghano-pakistaneză, 
constituind o serioasă ameninţare atât pentru regimul de la Kabul al preşedintelui Hamid 
Kharzai, a cărui autoritate nu trece de periferiile capitalei, cât şi pentru regimul de la Islamabad, 
condus de un general care a fost, nu o dată, ţintă a unor tentative de asasinat şi demonizat de 

cercurile tribale şi radicale islamice, îndeosebi după recentele ciocniri sângeroase de la 
“Moscheea Roşie”. 


În nordul arab al Africii, fracţiunile fundamentaliste şi-au unit rândurile sub denumirea de 
“Al-Qaida din Maghrebul Islamic”, demonstrându-şi, deja, “eficacitatea”, iar în Levant proliferează 
celule similare : “Jund Al-Sham” în Siria, “Fatah Al-Islam” în Liban etc., cu luptători bine pregătiţi 
şi, mai ales, bine înarmaţi. Cine îi pregăteşte şi îi dotează? Răspunsul este, desigur , cunoscut 
de cei îndreptăţiți să-l cunoască. Ne putem, însă, întreba dacă Administraţia Bush, declarând 
“războiul de lungă durată” ( de 100 de ani?) îşi recunoaşte, implicit, eşecul şi pregăteşte o moş- 
tenire pe care să o lase viitoarei Administraţii. Să fi renunţat Casa Albă la crearea “Marelui şi No- 
ului Orient Mijlociu?” 


PUNCTE DE VEDERE - Acordurile Oslo 
Corneliu PIVARIU 


Denumit oficial Declarația de principii privind Aranjamentele pentru Autoguvernarea 
Interimară (Declaration of Principles on Interim Self-Government Arrangements) sau De- 
clarația de Principii (Declaration of Principles - DOP), Acordurile Oslo prevăd retragerea 
forțelor israeliene din teritorii aparținând de Gaza şi Cisiordania, afirmând dreptul palestinienilor 
la autoguvernare în aceste zone, prin crearea unei Autorităţi Palestiniene. Finalizat la Oslo, în 
Norvegia, la 20 august 1993, acordul a fost semnat oficial într-o ceremonie publică la 13 septem- 
brie în Washington D.C. de către Mahmud Abbas din partea Organizaţiei pentru Eliberarea Pa- 
lestinei (OEP) şi de către Shimon Peres pentru Israel, în prezența preşedintelui american Bill 
Clinton, a primului ministru israelian Yitzhak Rabin şi a Preşedintelui OPE Yasser Arafat. Au mai 
participat Waren Cristopher din partea SUA şi Andrei Kozîrev din partea Rusiei. Acordul In- 
terimar privind Gaza şi Cisiordania (Interim Agreement on the West Bank and the Gaza 


Strip) sau Acordul interimar Israeliano-palestinian (Israeli-Palestinian Interim Agreement), 
cunoscut ca Oslo 2, sau Taba, este o înțelegere complexă privind viitorul fâşiei Gaza şi Cisior- 
dania, fiind iniţial semnat la Taba, în Egipt, de către Israel şi OEP, în 24 septembrie 1995 şi patru 
zile mai târziu la Washington D.C. de către primul ministru israelian Yitzhak Rabin şi Preşedinte- 
le OEP Yasser Arafat, în prezenţa preşedintelui SUA Bill Clinton şi a reprezentanţilor Rusiei, 
Egiptului, Iordaniei, Norvegiei şi Uniunii Europene. 


Aceste acorduri reprezintă, încă, un progres deosebit de important al negocierilor de pace 
în Orientul Mijlociu, care a fost posibil şi ca urmare a evoluţiei generale a situaţiei geopolitice 
mondiale. Avem în vedere destrămarea URSS, care a reprezentat pierderea celui mai important 
sprijin din partea OEP, conjugată cu înrăutățirea relaţiilor dintre Moscova şi Arafat. Pe de altă 
parte, ca urmare a poziţiei pro-irakiene luate de OEP în războiul din Golf din 1990-91, statele 
arabe din Golf au sistat finanţarea organizației. În ceea ce priveşte Israelul, disponibilitatea spre 
negocieri reale a fost influențată de impactul psihologic al invaziei Kuweitului de către Irak, pre- 
cum şi de demonstrarea importanţei supremaţiei aeriene şi tehnologice, comparativ cu valoarea 
teritoriului. 60% din populaţia israeliană a aprobat încheierea acordului după prezentarea publică 
a acestuia. Un alt element favorizant a fost desfăşurarea negocierilor în deplin secret. 


Acordurile Oslo au constituit baza pentru negocierile şi înțelegerile ulterioare, cum sunt 
Protocolul Hebron (1997), Memorandumul Wye River (1998), precum şi sursa Foii de Parcurs 
pentru Pace (2002). Deşi s-au înregistrat mari întârzieri în aplicarea în practică a acestor acor- 
duri, ele au avut totuşi un impact pozitiv asupra evoluţiei situației din teritoriile ocupate, dar în nici 
un caz nu au fost pe măsura aşteptărilor populaţiei palestiniene. După declanşarea Intifadei Al- 
Aqsa, ambele părţi au început să considere acordurile ca nefiindu-le favorabile. Sondaje de opi- 
nie israeliene arătau în anul 2000 că numai 39% din israelieni mai sprijineau acordurile, iar în 
2004 procentajul a scăzut la 26%. Foarte mulţi palestinieni au considerat apoi că acordurile au 
transformat OEP într-o organizaţie controlată de Israel. În acest context a crescut popularitatea 

Hamas, iar retragerea israeliană din Gaza în 2005 a fost văzută de cea mai mare parte a popula- 
tiei palestiniene ca un rezultat al acțiunilor Hamas. 


Câştigarea alegerilor parlamentare palestiniene de către Hamas, în ianuarie 2006, iar apoi 
ocuparea fâşiei Gaza de către forțele militare ale acestei organizații, în iunie 2007, precum şi 
toate evenimentele care s-au succedat, au complicat şi mai mult ecuaţia palestiniană şi evoluția 
viitoare a negocierilor pentru crearea statului palestinian, în pofida declaraţiilor de intenţii optimis- 
te ale administraţiei americane. Nici situaţia regională din Orientul Mijlociu şi nici evoluţia geopo- 
litică mondială nu conţin elemente încurajante privind o posibilă soluţionare a problemei palesti- 
niene în viitorul previzibil. Oare Hamas, care se spune că a fost creat cu sprijin israelian, ca o 
contrapondere la OEP, face fără să ştie jocul israelian pe care îl reproşează Fatahului? 


PUNCTE DE VEDERE - Războiul de după război în Irak 
Corneliu PIVARIU 


După aproape patru ani şi jumătate de la invazia Irakului şi răsturnarea de la putere a lui 
Saddam Hussein, caracterizarea plastică a situaţiei din Irak ca “războiul de după război” (care-i 
aparține reputatului analist american şi profund cunoscător a situaţiei din Orientul Mijlociu 
Anthony H. Cordesman, fiind făcută spre sfârşitul anului 2005), îşi menţine valabilitatea şi a fost 
recunoscută sub diferite forme, mai mult sau mai puţin apropiate de această formulare, de alţi 
oficiali şi specialişti americani. 


Fără a intra în detalii, pe care acest spaţiu nu ni le permite, şi având în vedere mai ales 
evoluţia situaţiei interne din Irak în ultimul an, cât şi recentele prezentări oficiale în Congresul 
american a acesteia (de către generalul David Petraeus şi ambasadorul Ryan Crocker), dorim să 
subliniem câteva din principalele caracteristici actuale şi posibile evoluții viitoare ale situaţiei din 
această țară. 


Irakul este o ţară în care conducerea politică centrală nu are încă puterea şi capacitatea de 


a-şi exercita autoritatea statală uniform pe întregul teritoriu; ministerele sunt departe de a fi fun- 
cționale, iar miniştrii iau decizii sub influențe sectare şi partizane; la nivel local tendinţele sectare 
sunt mult accentuate. 


Principalele instituţii de forță nu au capacitatea, pregătirea şi dotarea necesară pentru a-şi 
exercita autoritatea. Dacă armata a înregistrat progrese şi mai ales unităţi ale Forţelor Speciale 
sunt în măsură să îndeplinească misiuni independente, în rândul poliţiei şi Forţelor de Securitate 
Internă situaţia este total diferită. După unele opinii, gradul de pătrundere a insurgenţei în aceste 
din urmă instituţii, corupția şi partizanatul sectar sunt atât de înrădăcinate, încât pentru eradica- 
rea lor se impune desființarea completă a poliţiei şi refacerea ei pe alte baze. 


Nu există o dorinţă reală de reconciliere naţională între şiiţi, sunniţi şi kurzi, tendinţa predo- 
minantă fiind aceea a şiiţilor de a profita de situaţia actuală pentru a-şi asigura controlul asupra 
tuturor puterilor în stat. La aceasta se adaugă şi divergenţele intercomunitare, care complică şi 
mai mult situaţia politică internă. 

Situaţia economică şi socială a populaţiei este deosebit de precară: 25% din aceasta este 
total dependentă de rațiile alimentare distribuite lunar; rata şomajului este apreciată a fi de apro- 
ximativ 60% iar inflaţia, în 2006, de circa 70%; 5,6 milioane de irakieni trăiesc sub limita de sără- 
cie, iar 40% din aceştia se găsesc în condiţii disperate; producţie de electricitate acoperă în ge- 
neral aproape jumătate din necesarul casnic; doar 32% din populaţie are acces la apă potabilă 
din rețea şi numai 19% beneficiază de un sistem de canalizare funcţional, 60% din populația 
Bagdadului şi provinciei Anbar folosind apa direct din râuri. 


Situaţia de securitate, în pofida tuturor progreselor clamate, este precară şi în acest sens 
cifrele prezentate de instituții independente nu mai au nevoie de comentarii: 44% din civilii morţi 
din cauze violente sunt după faza iniţială a invaziei; atacurile cu bombe sinucigaşe, maşini cap- 
cană, alte feluri de bombe s-au dublat în ultimul an (de la 712 la 1476); atacurile cu bombe de 
aruncător au crescut de patru ori; unul la 160, din cei 6,5 milioane de locuitori ai Bagdadului, a 

murit din cauze violente de la începutul războiului; numărul total al civililor ucişi până la data 15 
septembrie 2007 este apreciat între 72.100-78.700. 


Opoziția populaţiei față de prezenţa forțelor Coaliţiei în Irak a evoluat de la 51% în 2004, la 
79% în august 2007, iar creşterea numărului militarilor americani în Bagdad şi provinciile adia- 
cente din ultimele şase luni este apreciată de 81% ca având consecinţe mai rele sau fără conse- 
cinţe. În ceea ce priveşte modul cum SUA şi celelalte forțe ale Coaliţiei îşi îndeplinesc responsa- 
bilităţile în Irak, părerea celor care o considerau rea şi foarte rea, a evoluat de la 59% în 2005 la 
80% în august 2007; circa 60% consideră atacurile asupra forțelor Coaliţiei justificate. Sondajul 
cu datele de mai sus a fost efectuat în august 2007 de către BBC, ABC şi NHK-Japonia, având o 
marjă de eroare de +/- 2,5%. 


Depoziţiile generalului David Petraeus şi ambasadorului Ryan Crocker în Congres, urmate 
de declaraţia publică a preşedintelui Bush, la 13 septembrie, privind retragerea treptată a trupe- 
lor americane din Irak reprezintă compromisul făcut de actuala Administraţie față de opoziţia de- 
mocrată tot mai puternică şi sprijinul popular american tot mai scăzut pentru politica adoptată în 
Irak, comparativ cu situaţia reală din Irak. 


Greşelile strategice comise în primii ani în Irak, dintre care menţionăm numai accentul pus 
prea mult pe prezenţa şi acţiunile militare pentru controlul situaţiei interne din Irak (în detrimentul 
unor acțiuni politico-economice) şi excluderea totală din viața publică a tuturor membrilor fostului 
Partid Baas, la care se adaugă insuficienta preocupare pentru înțelegerea mentalităţii populaţiei 
şi adoptarea unui comportament mai adecvat față de aceasta (care numai în ultimele luni a înce- 
put să fie luat în seamă) au determinat evoluţia şi situația actuală din Irak. La acestea se adaugă 
evoluţiile situaţiei din zonă, un element important constituindu-l poziția şi acţiunile Iranului, care 
doreşte să folosească actuala conjunctură pentru a obţine o influenţă politică hotărâtoare în Irak. 


În aceste condiţii evoluţia viitoare a situaţiei din Irak este dificil de prognozat cu exactitate, 
certitudinea fiind că starea de conflict şi marasmul economic se vor prelungi cu cel puţin câţiva 
ani. SUA, inclusiv opoziția democrată, sunt convinse că o retragere totală şi rapidă nu este solu- 
ţia cea mai bună, din toate punctele de vedere. 


Apreciem că varianta menţinerii unor baze militare permanente puternice pe teritoriul iraki- 
an (în Kurdistan, la Bagdad, în zona de sud), combinată cu o prezenţă militară semnificativă în 
Kuweit, poate satisface atât interesele SUA de a putea interveni oricând în Irak în scopul prezer- 
vării intereselor sale politice şi economice în această ţară, precum şi de protejare a principalului 
aliat arab - ne referim aici la Arabia Saudită, de eventuale atacuri din partea Iranului, precum şi 
pentru asigurarea fluenţei traficului petrolier în Golful Persic. 


În ceea ce priveşte situaţia politică internă din Irak putem aprecia că, în pofida insistențelor 
SUA de a impulsiona guvernul Nuri al-Maliki, (față de care au avut în ultima perioadă poziţii osci- 
latorii ce nu au favorizat acțiunile acestuia) pentru extinderea autorităţii asupra tuturor regiunilor 
țării, progresele sunt minore. Ele reprezintă mai mult un efort local pentru a oferi celor doi demni- 
tari americani recent prezenţi în fața Congresului argumente ale unei tendinţe pozitive de evolu- 
ție a situaţiei din Irak. Probabil singurul consens actual al clasei politice irakiene este să nu vote- 
ze legea petrolului în formula preconizată de SUA; aceasta nu pentru prezervarea interesului na- 
tional în ceea ce priveşte cea mai importantă resursă de venit a statului, ci tot din motive sectare, 
în zona cu populaţie majoritar sunnită nefiind rezerve de petrol. 


PUNCTE DE VEDERE - Criza din Darfur 


Corneliu Pivariu 


Darfur, o regiune a Sudanului, cu o suprafaţă aproape de două ori cât România (493.000 
km?), sau aproape 90% din suprafața Franţei, care înainte de declanşarea ultimului conflict, în 
februarie 2003, avea o populaţie de 6 milioane locuitori, care acum este redusă cel puţin la jumă- 
tate. Cea mai mare parte a teritoriului este un platou arid, cu mai mulţi munţi de origine vulcanică 

în centru, care ajung la altitudinea maximă de aproximativ 3.000 m. Poziţia strategică a provinci- 
ei, la frontierele cu Ciadul, Republica Centrafiricană şi Libia se conjugă cu cea a Sudanului, în 
vecinătatea Egiptului, Etiopiei, Keniei, Republicii Congo, precum şi a poziţiei geostrategice la 
Marea Roşie. 

Nu vom intra în culisele complicatelor dispute interetnice, interese tribale şi regionale, care 
sunt folosite pentru atingerea unor scopuri strategice de alţi actori de talie internaţională, această 
opţiune fiind mai bine înțeleasă dacă subliniem că, după mai multe surse, Sudanul dispune de 
rezerve de ţiţei rivalizând cu cele ale Arabiei Saudite, are mari depozite de gaze naturale, este 
pe locul patru mondial la minereu de cupru şi are unul din cele trei mari zăcăminte de uraniu cu 
puritate înaltă din lume. Chiar dacă în Sudan sunt peste 400 de grupuri etnice (în Darfur existând 
peste 35), fiecare cu limba şi dialectele sale, araba este o limbă comună, populaţia este de reli- 
gie musulmană, peste 70% sunnită, iar o împărţire în “arabi” şi “africani”, este forțată, toți fiind, 
după cum menţionează un analist canadian, “la fel de negri”. 

Darfurul este una din zonele de confruntare economică dintre SUA şi China. Ultimele anali- 
ze economice arată că Sudanul exportă 70% din ţiţeiul său către China, iar prin puternicele relații 
economice în această țară, ar putea influenţa şi politica sa internă. Investiţiile chineze în Sudan, 
în perioada 1999-2007, se ridică la circa 15 miliarde de dolari. China a construit o conductă de 
țiței, de la zonele concesionate în sudul Sudanului până în Port Sudan la Marea Roşie, 
asigurându-şi circa 8% din totalul necesar numai din Sudan. De asemenea, deţine în parteneriat 
cu statul sudanez (50-50%), o rafinărie în apropiere de Khartum. Sudanul este al doilea partener 
economic al Chinei din Africa, schimburile economice dintre cele două ţări fiind de 2,9 miliarde 
dolari în 2006. Menţionăm că în prezent China este al doilea mare consumator de ţiţei după 
SUA, determinând circa 40% din creşterea mondială a cererii în perioada 2001-2005, iar 25% 
din necesarul său îl importă din Africa. Această tendinţă se apreciază că va continua, iar în ur- 
mătorii câţiva ani importul chinez de petrol îl va depăşi pe cel al SUA. 


În ceea ce priveşte SUA, acestea sunt interesate în mod deosebit de asigurarea unor im- 
porturi sigure şi ieftine din Africa, 12% din importurile sale provenind actualmente din Africa de 
Vest, iar în anul 2015 se estimează că acestea vor creşte la 25%. În sudul Sudanului SUA, au 
început prospecțiuni petroliere în 1974, prin firma Chevron, războiul civil din 1983 determinând 
întreruperea lucrărilor în 1984, iar în 1992 firma şi-a vândut concesiunile statului sudanez. Înce- 
pând cu 1997 firmele americane de ţiţei au intrat sub embargo, nemaiputând opera în Sudan. 
Chevron nu este însă departe de Darfur. Împreună cu ExxonMobil a construit o conductă pentru 
exportul a 160.000 baril/zi din Ciad, prin Camerun, la un terminal în Oceanul Atlantic, conductă 
care nu este departe de Darfur. 


Franţa la rândul său, încearcă să-şi protejeze interesele, concesiunile Total în sudul Suda- 
nului fiind blocate prin hotărâri în instanţă, însă acţionează prin protejaţii săi din vecinătate, pre- 
şedinţii Ciadului şi ai Republicii Centrafricane. 

În acest timp în Darfur au murit, după statistici oficiale ONU, 400.000 de oameni şi sunt 
circa 2,5 milioane de refugiați. 


Negocierile de pace, dintre diferite facţiuni, concretizate spre sfârşitul anului 2006 şi în 
2007, sunt din nou în pericol de a fi abandonate; la 6 septembrie aa 
2007 acestea au fost amânate pentru 27 octombrie. Soluția nu depin- 
de însă de cei care se confruntă în teren. 


p 


E Omdurman a Kasala, ERIT. 
| KHARTOUM A 


Ae AlFăshir) Wad i 

PUNCTE DE VEDERE - O nouă conferință de pace pentru Orientul Mijlociu 
Corneliu PIVARIU 


Statele Unite ale Americii urmăresc convocarea unei conferințe de 
pace pentru Orientul Mijlociu, care, cel puţin până la această dată, ar ur- 
ma să înceapă la 15 noiembrie a.c. în Annapolis, Maryland. În acest scop 
secretarul de stat Condoleezza Rice a întreprins mai multe turnee în regi- 
une, ultimul în luna septembrie, ocazie cu care a impulsionat dialogul 
israeliano-palestinian, primul ministru israelian, Ehud Olmert şi Preşedin- 
tele Autorităţii Palestiniene, Mahmud Abbas, având în prezent întâlniri 
destul de frecvente. Pe acelaşi palier se situează şi primirea de către pre- 
şedintele George W. Bush a preşedintelui Abbas, la 24 septembrie a.c. 
De asemenea, în pregătirea conferinţei, este implicat şi Tony Blair, trimi- 
sul special al Quartetului (ONU, SUA, UE, Rusia). 


O oarecare nesiguranţă în rezultatul final al acesteia rezidă şi din 
ezitările Administraţiei americane asupra denumirii care să fie dată în final evenimentului: confe- 
rință, sau reuniune. Unii analişti occidentali apreciază că există şanse reale ca această acţiune 
de politică externă, în principal americană, să fie un succes, deoarece atât premierul israelian 
Olmert, cât şi preşedintele palestinian Abbas au nevoie de o realizare, pentru a-şi îmbunătăţi po- 
ziția internă, iar secretarul de stat Rice ar fi foarte hotărâtă în a obţine rezultate pozitive. De ase- 
menea se exprimă părerea că țările Quartetului arab (Egipt, lordania, Arabia Saudită şi Emiratele 
Arabe Unite) sunt mult mai preocupate de Iran, programul nuclear al acestuia, mişcările jihadiste, 
decât cu soluţionarea problemei palestiniano-israeliene, ca urmare nu vor avea o poziţie foarte 
activă în această privință. Adăugăm noi că, un alt element este şi necesitatea, pentru politica in- 
ternă şi externă americană, de a obţine un rezultat pozitiv în Orientul Mijlociu, în contextul dificilei 
situaţii din Irak şi complicatei probleme a programului nuclear iranian. 


Dificultăţile în stabilirea calendarului şi participanţilor la această reuniune/conferință, incom- 
plet stabilite până la această dată, demonstrează încă o dată complexitatea problematicii Orien- 
tului Mijlociu. Se pare că accentul va fi pus pe realizarea unui nou acord israeliano-palestinian. 
Aici însă remarcăm deja abordări diferite ale părților direct implicate: Israelul doreşte o reglemen- 
tare mai vagă, în timp ce palestinienii, reprezentanţi de Abbas, insistă pe convenirea mai multor 
detalii. La această situaţie se adaugă neinvitarea la negocieri a Hamas (ca urmare a faptului că 
nu recunoaşte Israelul, nu acceptă înțelegerile anterioare palestiniano-israeliene şi nu renunţă la 
violență împotriva Israelului), poziţie consecventă cu cea adoptată de Quartet şi Israel încă de la 
câştigarea democratică a alegerilor palestiniene de Hamas, la începutul anului 2006. Această 
politică doreşte să demonstreze palestinienilor că-şi pot obţine drepturi şi fără Hamas la putere, 
dar credem că nu ţine în totalitate seama de capacitățile Hamas de a compromite rezultatele po- 
zitive ale negocierilor. Recent, un grup de foşti diplomaţi americani au adresat o scrisoare 
Condolizzeei Rice, cerându-i să includă Hamas la negocieri. 


În abordarea problematicii de pace în Orientul Mijlociu au existat, în principal, două mari 
curente: cel al soluționării globale şi apoi, ca urmare a eşecurilor îndelungate a acestei strategii, 
soluționarea parţială, pe baze bilaterale, prin care s-a obţinut unele succese. Problematica relații- 
lor palestiniano-israeliene este însă mult mai complexă şi nu credem că o abordare mai simplistă 
poate duce la o soluţie reală şi perenă. În discuţiile cu un vechi amic acesta mi-a reamintit un 
citat din reputatul Henry Kissinger, care spunea că, “în Orientul Mijlociu nu se poate face război 
fără Egipt şi nici pace fără Siria”. Acesta ilustrează foarte bine multiplele fațete şi complicaţii ale 
Orientului Mijlociu. Reamintim că, printre alte probleme care îşi aşteaptă soluţionarea şi care vor 
influența, mai mult sau mai puţin, rezultatele preconizatei conferințe/reuniuni, se numără viitorul 
statut al lerusalimului, problema frontierelor, a resurselor de apă, a refugiaților palestinieni, a 
colonilor israelieni. lată că, perspectivele acestei inițiative americane nu sunt tocmai clare, ele 
justifică în parte reticenţele Administraţiei de a face declarații premature, probabil având în vede- 
re şi ultimul eşec, Camp David 2000, al preşedintelui Bill Clinton. 

PUNCTE DE VEDERE - Problema kurdă 


Corneliu Pivariu 


Kurdistanul, fără a exista ca stat, corespunde unui teritoriu, pe care diferite surse îl aprecia- 
ză între limitele a 190.000- 530.000 Km2, numai aceste mari diferenţe de cifre spunându-ne cât 
de controversată este această problemă nerezolvată a Orientului Mijlociu. Terenul este o zonă 
muntoasă şi de platouri înalte, împărțită în principal între Turcia, Iran, Irak şi Siria. Este delimitată 
aproximativ de valea superioară a fluviului Tigru şi împrejurimile lacului Van în sud-estul Turciei, 
valea Marele şi Micul Zab în nord-estul Irakului şi sudul lacului Urumieh în nord-vestul Iranului. 


Populaţia kurdă numără aproximativ 27-30 milioane, dintre care: 12-15,5 milioane în Tur- 
cia; 6,5-7 milioane în Iran; 4-5,5 milioane în Irak; 1,6-1,9 milioane în Siria. Minorităţi kurde mai 
sunt în Azerbaidjan- 300.000, Kuweit- 230.000, Liban- 200.000. Circa un milion de kurzi trăiesc 
în diferite ţări occidentale. Cifrele nu sunt exacte şi ca urmare a faptului că guvernele din diferite 
țări care au minoritate kurdă sunt rezervate în a furniza date exacte despre această populaţie 
minoritară din ţările lor, kurzii fiind probabil, la această dată, cel mai numeros grup etnic care nu 
dispune de propria ţară. 

Religia majoritară este musulmană sunnită (80%), minoritatea şiită fiind dislocată mai ales 
în Iran, o mică parte în zona centrală a Irakului, precum şi în Turcia. 


O problemă care a îngreunat foarte mult realizarea unităţii kurde a fost aceea că limba ma- 
jorităţii (kurdmandji - vorbită de două treimi din populaţie) nu a dispus de o formă scrisă, un alfa- 
bet kurd fiind creat abia la sfârşitul secolului XX. 

Practicând transhumanţa în Mesopotamia superioară, în Munţii Anti-Taurus şi Munţii 
Zagros, triburile kurde şi-au pus în valoare poziţiile de zone tampon între imperiile bizantin şi 
arab, apoi între cele turc şi persan. Crearea, începând cu 1920, a unor state naţionale cu frontie- 
re delimitate, au fracționat zonele de transhumanță, ceea ce a constituit baza problemei kurde. 
Aduşi la rangul de cetățeni de a doua categorie, cărora li s-a refuzat mereu statutul de minorita- 
te, kurzii s-au revoltat permanent. 


Eliminarea din Irak a regimului Saddam Husse, în 2003, a creat noi elemente în ecuația 
kurdă, mai ales în ceea ce priveşte minoritatea kurdă din Turcia, fără a exclude nici importanta 
minoritate kurdă din Iran, care însă trăieşte în condiţii politice şi de securitate diferite faţă de si- 
tuaţia din Irak, Turcia sau Siria. 


Principalul şi cel mai activ element al mişcării kurde din Turcia este Partidul Muncitorilor din 
Kurdistan (PKK), ale cărei acţiuni au fost influențate, în ultimele decenii, de Războiul din Golf din 
1991, de arestarea liderului mişcării Abdullah Ocalan, după expulzarea sa din Siria în noiembrie 
1998 şi mai ales de evoluţia situație din Irak şi poziţia minorităţii kurde în această ţară, după 
2003. Reprezentaţi în guvernul de la Bagdad, cu o autonomie efectivă în regiunea în care sunt 
majoritari din Irak, protejaţi de relaţiile speciale cu SUA, atraşi de perspectivele dezvoltării econo- 
mice regionale şi mai ales în ceea ce priveşte exploatările petroliere, kurzii irakieni sunt mai puţin 
interesaţi de realizarea visului unui Kurdistan independent şi unit, fiind preocupaţi mai ales de 
atingerea intereselor imediate în domeniul petrolier. 


În timp ce kurzii irakieni sunt preocupați pentru realizarea unei prosperității economice, PKK 
doreşte să provoace război, cel puţin pentru a determina kurzii irakiene 
să considere problema lor din Turcia ca o prioritate înaintea dezvoltării 
lor economice, să introducă în confruntarea Turcia-PKK şi kurzii irakieni, 
eventual sperând, într-un viitor mai îndepărtat, ca SUA să intervină îm- 
potriva Turciei, ceea ce considerăm foarte puţin probabil. 


Ceea ce kurzii uită, este că, istoria demonstrează, cu fapte, că au 
fost folosiți mereu unii împotriva celorlalţi, în interesul unuia sau altui im- 
periu sau stat, şi nu au fost consecvențţi în acţiunea pentru realizarea 
unui stat naţional kurd. 


Harta Kurdistanului propusă la Confe- 
rința San Francisco, 30 martie 1945 

PUNCTE DE VEDERE - Canalul Suez 


Corneliu PIVARIU 


Canalul Suez (Qana al-Suways - în arabă), est un canal artificial în Egipt, la vest de penin- 
sula Sinai, între Port Said la Marea Mediterană şi Suez la Marea Roşie. Are o lungime de 163 
km şi lățimea de aproximativ 300 m. Permite transporturi maritime , mai ales între Asia şi Euro- 
pa, fără a mai fi necesară ocolirea Africii. Canalul este compus din 7 secțiuni, la nord şi sud de 
marele Lac. 


În general este puţin cunoscut faptul că acest canal a început să fie construit încă din mile- 
niul II îen, de faraonul Semusret III şi apoi reparat de mai multe ori, construcţia sa fiind finalizată 
de Darius |, regele Perşilor (traversarea dura patru zile), reparat din nou de Ptolemei II în jurul 
anului 250 îen, în următorii 1000 de ani fiind modificat, distrus şi refăcut, până în sec. VIII en, 
când a fost concesionat califului Abasid al-Mansur. 


În 1854 Ferdinard de Lesseps obţine concesiunea canalului de la Paşa Said - viceregele 
Egiptului (subliniem că Egiptul, în era noastră, până la preşedintele Nasser, nu a avut la condu- 
cere o persoană de naţionalitate egipteană), folosind relaţiile create pe când era diplomat la Cai- 
ro. Compania Suez Canal (Compagnie Universelle du Canal Maritime de Suez), a luat fiinţă la 15 
decembrie 1858, ca societate pe acțiuni. În general opinia internaţională a acelei vremi era scep- 
tică privind oportunitatea acestui proiect. Ca urmare Marea Britanie, SUA şi Rusia nu au cumpă- 
rat acţiuni, acestea fiind vândute în totalitate în Franţa. 


Excavaţiile au durat aproape 11 ani, în final, canalul a fost deschis traficului la 17 noiem- 
brie 1869. Efectul în comerțul internaţional a fost imediat, la acesta adăugându-se un rol impor- 
tant şi în sporirea penetrării şi colonizării Africii de către Europa. Deşi succesorul lui Said Paşa 
şi-a vândut cota de 4 milioane £ către Marea Britanie în 1875, Franţa a rămas acţionar majoritar. 


Convenţia de la Constantinopol din 1888 declară canalul zonă neutră, sub protecţie britani- 
că, şi ca urmare a faptului că trupele britanice acţionaseră pentru protejarea acestuia în 1882. În 
Tratatul anglo-egiptean din 1936 Marea Britanie insistă şi păstrează controlul canalului, tratatul 
fiind denunţat de Egipt în 1951, iar în 1954 trupele britanice încep retragerea, încheiată doi ani 
mai târziu, în iulie 1956. 


Evenimentul cel mai cunoscut legat de canal este criza cu acelaşi nume din 1956, cu con- 
secinţele şi caracteristicile noii perioade a războiului rece şi configurației geopolitice din acea 
vreme. Refuzul Marii Britanii şi al SUA de a participa la finanţarea construcției barajului Aswan, 
cât şi manifestarea mai pregnantă a naţionalismului arab de către preşedintele Gamal Abdel 
Nasser, care decretează naţionalizarea canalului şi interzicerea trecerii prin acesta de către nave 
israeliene, determină Marea Britanie şi Franţa să iniţieze o operaţie de anvergură, în cadrul căre- 
ia era inclus şi Israelul, care să atace Egiptul, urmând ca Franţa şi Marea Britanie să intervină 
pentru asigurarea navigaţiei pe Canalul Suez şi astfel să le revină controlul acestuia. 

Situaţia creată a fost foarte bine exploatată de către SUA, care a supus Marea Britanie 
unor intense presiuni economice, determinând-o în final să accepte o rezoluție ONU, propusă de 
Canada, care stabilea o forță de menţinere a păcii în peninsula Sinai (UNEF). UNEF a fost crea- 
tă pentru menţinerea neutralității Canalului şi peninsulei Sinai. Cu această ocazie SUA a demon- 
strat că rolul fostelor mari puteri coloniale, Marea Britanie şi Franţa se estompează. În acest 
sens a beneficiat şi de conjunctura internaţională favorabilă creată prin înăbuşirea de către 
URSS a revoluţiei din Ungaria. 


Canalul permite trecerea navelor de până la 150.000 tone, în proiect avându-se în vedere 
creşterea pescajului (de la 16 la 21 m), până în 2010, pentru a permite trecerea 
superpetrolierelor. Într-o zi obişnuită Canalul poate fi traversat de trei convoaie de nave, două 
spre sud şi unul spre nord. Traversarea durează 11-16 ore. Canalul reprezenta circa 8% din trafi- 
cul maritim mondial în 2003. În 2005 au traversat Canalul 18.193 de nave, 2/3 din necesarul de 
țiței al Europei sunt transportate pe această cale. În 2006 încasările Egiptului din taxe canal au 
totalizat 3,24 mld. dolari. 

PUNCTE DE VEDERE - Conferinţa de pace Annapolis - SUA 
Corneliu PIVARIU 


Unele mijloace media, chiar prestigioase, 
denumesc acest eveniment “Conferinţa de pace 
pentru Orientul Mijlociu de la Annapolis”. Poate 
ar fi fost mai bine ca denumirea să corespundă 
realităţii, ceea ce nu este cazul de această dată. 
Evenimentul a fost foarte mult mediatizat şi apoi 

“analizat de către mijloacele media naţionale şi 

J internaţionale din toată lumea, mai mult sau mai 

| puţin partizan şi pertinent. Reţinem două catego- 

rii mari de abordări: una care considera acțiunea 

ca o reuşită deosebită, cealaltă care o apreciază drept lipsită de orice şansă. Nu analizăm moti- 

vaţiile fiecărei abordări, dorim însă să subliniem că fiecare dintre ele nu este suficient de obiecti- 

vă. Astfel, părţile care prezintă Conferinţa ca un eşec minimalizează importanţa faptului că 

această reuniune a marcat reluarea dialogului israeliano-palestinian, a adus, cel puţin în aceeaşi 

sala, daca nu la masa tratativelor, Arabia Saudită şi Siria alături de Israel. S-a obținut şi deja s-a 

realizat eliberarea unui nou lot de peste 400 deţinuţi palestinieni. S-a stabilit ca negocierile să 

înceapă imediat, ceea ce preşedintele George W. Bush a şi făcut, aducându-i la masa tratative- 

lor pe liderii israelian şi palestinian a două zi după Annapolis, precum şi intensificarea eforturilor 

pentru ca “o înţelegere să fie încheiată înainte de sfârşitul anului 2008”. Declaraţia comună 

israeliano-palestiniană, semnată cu această ocazie, include şi alte prevederi care, respectate, 
pot contribui la progresul negocierilor. 


Pe de altă parte rezultatele nu sunt atât de pozitive pe cât subliniază, mai ales, partea 
americană. Nu poate fi vorba de o Conferinţă pentru pace globală în Orientul Mijlociu, eforturile 
Administraţiei americane au fost făcute mai ales pentru aducerea la masa tratativelor a 
israelienilor şi palestinienilor (dar fără Hamas, care încă controlează Gaza, iar Israelul îi întreru- 
pe aprovizionarea cu combustibili şi analizează întreruperea alimentării cu energie electrică). Cei 
400 de palestinieni eliberaţi reprezintă o mică parte din cei peste 10.000 de deţinuţi aflaţi în în- 
chisorile israeliene. Pentru a sublinia cât de departe suntem de realizarea unei păci şi înțelegeri 
depline între Israel şi palestinieni, menţionăm succint doar patru probleme majore asupra cărora 
suntem siguri că nu va exista o înțelegere până la sfârşitul anului 2008: 


1. Problema frontierelor, agravată de construirea de către Israel a zidului şi complexului de 
măsuri de protecţie pe o lungime de aproape 700 kilometri care să separe Cisiordania de Israel 
(şi care atunci când va fi gata va include aproximativ 10% din teritoriul Cisiordaniei, pe care Isra- 
elul va trebui să-i ofere palestinienilor în altă parte); 


2. Problema refugiaților palestinieni, circa 4,4 milioane de oameni care în cea mai mare 
parte trăiesc în campuri de refugiați în diferite ţări din lume. Mulţi dintre ei sunt urmaşii palestinie- 
nilor care au fugit din casele şi terenurile aflate acum în ceea ce se numeşte statul Israel. Aces- 
ta nu-şi poate permite să accepte un număr atât de 
mare de refugiaţi, ceea ce ar schimba dramatic 
compoziția populaţiei; 

3. Problema utilizării resurselor de apă, care 
este nu numai între Israel şi palestinieni, implicând 
Siria, Libanul şi chiar lordania (în pofida unor pro- 
grese înregistrate în acest domeniu între Israel şi 
regatul haşemit în 1994). 

4. Problema statutului lerusalimului, care, în 
situaţia ajungerii la o înţelegere în toate celelalte 
chestiuni menţionate mai sus, poate dinamita singu- 

ră orice soluţie de pace, nici una din părţi nefiind dispusă la un compromis pe acest subiect. 


PUNCTE DE VEDERE - Pelerinajul la Mecca (Hajj) 


Corneliu PIVARIU 


Anul acesta, mai mult de două milioane de musul- 
mani din întreaga lume sunt aşteptaţi pentru pelerinajul la 
Mecca, cel mai mare pelerinaj din lume, care va avea loc 

5 în perioada 18-21 decembrie. Acesta este cel de-al cinci- 

“lea stâlp al Islamului, o obligaţie pe care trebuie să o înde- 

Í plinească orice musulman care are capacitatea fizică de o 
Mæ asemenea deplasare, cel puţin o dată în viaţă. 

Pt tzac, 

EER AEG Pelerinajul este asociat cu viața lui Muhammad, însă 
acest ritual era considerat şi mai vechi, încă din perioada 
contemporaneității Profetului, existând numeroase opinii 

m conform cărora acest obicei datează din perioada lui 
Abraham, în 2.000 îen. 


Pelerinii pot face acest ritual şi în altă perioadă a anului, acțiune denumită uneori 
“pelerinajul mic”, sau în arabă, Umrah. Chiar dacă o persoană face acest Umrah, are datoria să 
performeze Hajj în altă perioadă a vieții sale. 


Pelerinajul este considerat ca o demonstraţie a solidarității tuturor musulmanilor şi o dova- 
dă a supunerii lor fată de Dumnezeu. Toate elementele acestuia sunt încărcate de diferite semni- 
ficații, inclusiv îmbrăcămintea identică a pelerinilor (Hajji), care doreşte să sublinieze egalitatea 
tuturor pelerinilor în faţa lui Allah, simbolizând ideea că nu este nici o diferenţă între un prinţ şi un 
sărac, atunci când sunt îmbrăcaţi identic. Îmbrăcarea ţinutei specifice are loc în locuri speciale 
(vezi şi schema), semnificând în acelaşi timp şi puritatea şi abţinerea de la orice păcat. Mai mult, 
după îmbrăcarea acestei ţinute pelerinii nu se mai bărbieresc, nu au voie să se tundă, să folo- 
sească deodorant sau parfum, nu trebuie să se certe, nu au voie să comită violenţe (nici măcar 
să omoare o insectă) şi sunt interzise raporturile sexuale. 


Oficialităţile Arabiei Saudite acordă o importanţă deosebită bunei organizări şi desfăşurări 
a pelerinajului, inclusiv prin măsuri preliminare, care să asigure liniştea şi securitatea pelerinilor. 
Numai în prima săptămână a lunii decembrie au fost arestaţi peste 200 persoane suspectate ca 
fiind membri Al Qaida. Cu toate acestea, ca urmare a prezenţei unui număr extrem de mare de 
persoane, a participării diferitelor orientări islami- 
ce, a unor organizaţii care au urmărit şi alte sco- Mikat O 
puri, au avut loc numeroase incidente sângeroa- (arrival and change) A i 
se: 1979 sauditul Juhaiman al-Utaibi, sprijinit de ( Saudi Arabia 

— Mecca OO 


sute de simpatizanți înarmaţi au preluat controlul MÈ cicin te rata 


Marii Moschei din Mecca, luând ostateci sute de © 
D Mina (encampment) 


L) 
pelerini - în luptele care au urmat au murit sute KO 
de pelerini şi militanți, peste 130 de militari şi s- Dad 
au înregistrat peste 400 de răniţi; în 1987 forțele => 7 mă 


n 
saudite au intervenit pentru oprirea unei demon- Ta 


straţii anti-americane a pelerinilor iranieni, ciocni- bere m, © NN 
rea soldându-se cu moartea a peste 400 de pe- pillars) Om tal 
lerini şi alte câteva sute de răniţi; în acelaşi an| * - 


un incendiu izbucnit la corturile din zona Mina a 0 


Traseul procesiunii 

produs 340 de victime; la ultimul pelerinaj 345 de persoane au murit ca urmare a unei busculade 
în timpul ceremoniei. 


În acelaşi timp există posibilitatea ca pelerinajul să fie folosit, de unele elemente, pentru 
acţiuni neviolente de propagandă, pentru transmiterea unor mesaje şi alte acţiuni, de membrii 
unor grupări sau între grupări diferite, pentru dislocarea şi redislocarea unor operativi, schimb de 
documente, finanţare şi altele, supravegherea unor astfel de activități de către autorităţile saudite 
fiind aproape imposibilă. 


PUNCTE DE VEDERE - AS-SALAMU ALEIKUM, SHALOM , ORIENT MIJLOCIU ! 


Ce va aduce Orientului Mijlociu anul în care tocmai am intrat? Răspunsul impune acceptarea 
unui aforism pe cât de vechi şi adevărat, pe atât de descurajant, mai ales aplicat la situaţia acestei 
părți a planetei : “nu aduce anul ce aduce ceasul!'- sintagmă emblematică pentru rapiditatea, imprevi- 
zibilul şi dramatismul cu care evoluţiile de aici se succed, înlănțuindu-se, generându-se unele pe alte- 
le şi contrazicându-se unele pe altele după o traiectorie care, din 1948 încoace, a urmat evoluții 
suicidare, orgolioase şi neproductive. 


Dacă cel de-al şaptelea an al acestui mileniu nu a fost decât tot o perpetuare de sedimente 
istorice, anul care-l succede pare a promite o decantare, timidă, desigur, dar dădătoare de curaj şi 
speranţă, a istoriei unui conflict care s-a dovedit a fi, mai degrabă, “istoria unei morţi anunţate” împo- 
triva căreia protagoniştii luptă de 50 ani, dar o fac “cu ghearele şi cu dinții”. 


Orientul Mijlociu a continuat să fie, pentru sine şi pentru comunitatea internaţională, un “star” 
aflat în fruntea dramaticului “cap de afiş” căruia i-a dat titlurile şi temele, o stea asupra căreia s-au 
focalizat toate reflectoarele, dar care a adunat în sine şi strălucirea “spectacolului” şi palpitaţiile unui 


astru ameninţat cu extincţia şi cu prefacerea într-o “gaură neagră” şi devoratoare de energii a cosmo- 
sului nostru uman. 


Lichidarea de conturi regionale şi planetare s-a petrecut şi continuă să se desfăşoare, clipă de 
clipă şi zi după zi, în Irak, Palestina, Liban, Afghanistan, Darfur... Israelul este, pe mai departe, acu- 
zat de ambiţii hegemoniste, apartheid şi segregaţie rasială şi politică, comunitatea arabă se complace 
în acelaşi complex al înfrângerii de care, desigur, ea însăşi nu este vinovată (sic!), în vreme ce 
fundamentalismul religios islamic continuă cu aceeaşi acribie să semene sânge şi lacrimi în piețele 
publice şi în cocioabele celor nevinovaţi, să lezeze demnitatea umană de oriunde şi să pervertească 
Islamul însuşi. Dosarele nucleare, fie ele civile sau militare, sunt răsfoite la nesfârşit, sărăcia, aliena- 
rea, subdezvoltarea, marginalizarea continuă să genereze, cu dărnicie, violenţă, necomunicare şi ură. 


Se globalizează economia, identitățile, dar şi terorismul şi extremismul ireductibil. Este cineva 
vinovat pentru perpetuarea acestei stări ?. Da, toţi şi nici unul, după acelaşi principiu suprasaturat de 
cinism : toți suntem egali, dar noi suntem mai egali decât alţii! Şi aceasta în numele comunicării dintre 
culturi şi civilizații! 

Ce ar trebui să aducă nou an pentru Orientul Mijlociu, în afară de aspirații şi utopii? 


Anul 2008 este acela în care pe harta regională ar trebui să apară un stat naţional palestinian, 
potrivit angajamentelor vecine cu jurământul, pe care protagoniştii şi le-au asumat la Annapolis. 


Anul 2008 este acela în care drama irakiană ar trebui să-şi joace ultimul act, pentru ca, după 
căderea cortinei, actorii să se retragă fiecare în culisele lor. 


Anul 2008 este acela în care palestinienii, sfâşiați de orgoliile conducătorilor pe care şi i-au ales 
şi între “cei din interior” şi cei din diaspora, numiţi, cu un termen care nu mai impresionează pe ni- 
meni, “refugiați”, ar trebui să-şi regăsească “frăția” atât de mult proclamată, debarasându-se de ambi- 
ţii medievale şi privind către o nouă identitate —naţională, de data aceasta. El ar mai trebui să aducă 
un nou început pentru evreii din Israel şi de pretutindeni. 

Anul 2008 ar trebui să nu mai producă “victorii divine 
multe ori, în numele şi din ordinul altora. 

Anul 2008 ar trebui să pună pe masa negocierilor uitata (în socotelile politice) problemă a Gola- 
nului sirian ocupat şi să deschidă calea spre ziua în care steagurile sirian şi israelian vor flutura pe 
ambasadele celor două tari la Tel-Aviv şi Damasc. 


» a 


în războaie utopice, duse, de cele mai 

Se vor întâmpla toate acestea, fie şi doar ca un început care să fie dus mai departe? Este pa- 
cea o utopie? Este încetarea violenţei şi a extremismelor de orice fel o rătăcire onirică? 


Orientului Mijlociu am fi vrut să îi adresăm, cu speranţă, universala urare de bine “La Mulţi Ani!” 

Am ales, cu părere de rău, să nu o facem fie şi pentru conotațţiile duplicitare pe care aceasta le 
are: putem vorbi, de acum înainte, despre “mulți ani de pace” şi dacă nu, vom vorbi, şi pe mai departe 
despre “mulți ani de conflict şi încrâncenare”? 

Şi totuşi... As-Salamu Aleikum, Shalom Alekhem, Orient Mijlociu! — Pacea să fie asupra ta! 


Ambasador prof. Dumitru CHICAN 


PUNCTE DE VEDERE - Influenta iraniană în Irak 


Corneliu PIVARIU 


Relaţiile Iranului cu Irakul au fost şi sunt determinate în principal de proximitatea geografi- 
că, aspecte religioase şi rivalitatea strategică. Eventualitatea menţinerii şi consolidării unui regim 
politic pro-american la Bagdad este considerată periculoasă pentru actuala conducere de la Te- 
heran, nu numai în ceea ce priveşte periclitarea îndeplinirii obiectivelor sale strategice în Asia 
Centrală, Caucaz şi Orientul Mijlociu, dar şi ca un pericol pentru o eventuală răsturnare a actua- 
lului regim iranian. Conducerea iraniană nu agreează nici perspectiva constituirii unei identități 
kurde tot mai autonome în nordul Irakului şi caută să exploateze cât mai mult influenţa în rândul 
comunității şiite din Irak, pentru a-şi proteja interesele. Iranul doreşte să conducă revoluția islami- 
că, precum şi şiismul mondial, urmărind în ultimă instanţă să devină liderul întregii lumi musul- 
mane. În limitele acestor coordonate se situează şi neîncrederea față de Al-Qaida, care îşi trage 
rădăcinile din sunnismul Arabiei Saudite. 


Principalele instrumente prin care Iranul încearcă să-şi impună interesele în Irak sunt de 
natură religioasă, politică şi paramilitară. Faptul că majoritatea populaţiei este de origine şiită, 
precum şi opresiunea la care această populație a fost supusă în timpul regimului Saddam 
Hussein a facilitat şi mai mult pătrunderea iraniană în Irak, care a cunoscut o mai mare dezvolta- 
re încă din perioada 1980-88, în timpul războiului dintre cele două ţări. Principalele forțe politice 
irakiene în care influenţa iraniană este importantă sunt Consiliul Suprem Islamic din Irak (ISCI) - 
denumit anterior Consiliul Suprem pentru Revoluţia Islamică din Irak- condus de Abdul Aziz al- 
Hakim, precum şi formaţiuni politice sprijinite de Moqtada al-Sadr cum ar fi Alianţa lrakiană Unită 
şi Partidul Elitelor Naţionale Independente. Influenţa politică se materializează şi în sprijin militar 
acordat formațiunilor paramilitare ale celor doi lideri, respectiv Corpul Bard aparținând ISCI şi 
care este comandat de fiul lui Abdul Aziz al-Hakin, şi Armata lui Mahdi, formațiunea paramilitară 
comandată de Moqtada al-Sadr. 


Situaţia este însă mult mai complexă, între formațiunile politice şi paramilitare irakiene şiite 
existând destul de frecvent dispute şi chiar confruntări armate, iar pe de altă parte fiecare dintre 
ele încearcă să-şi menţină o anumită independenţă față de influenţa iraniană. În ceea ce îl pri- 
veşte pe Moqtada al-Sadr, influența sa politică şi puterea militară este însoţită de componenta 
religioasă, care-i conferă şi alte avantaje. 


Iranul se implică în Irak mai ales prin elemente ale Qods, componentă a Corpului Gardieni- 
lor Revoluţiei Islamice din Iran (IRGC), iar începând cu 2005 a folosit şi Hezbollahul libanez. Ele- 
mente specializate ale Qods au recrutat şi antrenat grupuri de rezistenţă şiite şi kurde în Irak, au 
antrenat componente speciale ale Corpului Badr pentru misiuni de spionaj în favoarea Iranului. 
Conform unor date ale Institutului de Studii Strategice de la Londra (Volume 13, Issue 10, 
December 2007), forțe ale Qods în cooperare cu Hezbollah organizează şi desfăşoară cursuri 
speciale cu o durată de 4-6 săptămâni în trei campuri din apropierea Teheranului, unde sunt pre- 
gătite “grupuri speciale” pentru executarea unor misiuni cu scopul de a provoca pierderi forțelor 
SUA şi armatei irakiene, a accentua situaţia de nesiguranţă şi haos în Irak. 


Conform aceloraşi surse, Poliţia naţională irakiană şi alte componente ale ministerului de 

interne sunt încă puternic infiltrate cu elemente ale Badr şi Mahdi, multe din unităţile acestora 
devenind parte în dezvoltarea conflictului intercomunitar. 


Iranul încearcă să creeze în Irak o forță asemănătoare Hezbollahului libanez, care să se 
impună pe scena politică, însă condiţiile interne irakiene sunt mult diferite faţă de cele libaneze, 
iar şansele de reuşită le considerăm relativ reduse. Intenţia Iranului este ca, chiar dacă nu reu- 
şeşte să aibă o influenţă hotărâtoare în Irak, mai ales ca urmare a opoziţiei SUA, Irakul să fie 
condus de un guvern şiit islamist slab, a cărei menţinere la putere să depindă de sprijin iranian. 
De asemenea, acţiunile de sprijinire a unor grupări paramilitare în zonele de frontieră comună 
pot fi considerate ca o măsură de creare a unei zone tampon, de protecţie împotriva unor even- 
tuale acţiuni militare ale SUA sau armatei irakiene în teritoriul iranian. 


PUNCTE DE VEDERE - Hezbollahul libanez în 2008 


Corneliu PIVARIU 


Creat în 1984 (după unele date în 1982) Hezbollahul libanez (organizaţii cu denumiri identice 
existând în Turcia şi Teritoriile palestiniene) a avut o evoluţie permanent ascendentă pe scena po- 
litică libaneză, poziţia sa fiind şi mai mult întărită în urma ultimei intervenţii militare israeliene în 
sudul Libanului în vara anului 2006. Deşi este considerată, de către SUA, Marea Britanie şi alte 
câteva state organizaţie teroristă, încă din octombrie 1997 (dar nu şi de către Uniunea Europea- 
nă), Hezbollahul are o poziție puternică în viața politică internă din Liban, iar în sudul Libanului es- 
te cea mai importantă forță politico-economică. 


Finanţat în special de către Iran şi beneficiind de sprijin material şi din partea Damascului, 
Hezbollahul este dependent de regimul iranian, prin legăturile deosebit de strânse cu Corpul Gar- 
dienilor Revoluţiei Islamice (Pasdarans), despre care putem afirma că îi coordonează acţiunile mili- 
tare, în timp ce liderul suprem iranian, ayatolahul Ali Khamenei îi supervizează activitatea politică, 
chiar dacă liderii Hezbollah neagă aceasta. De asemenea, Hezbollahul este considerat de Da- 
masc ca o “armată care suplineşte armata siriană” (conform afirmației preşedintelui sirian în discu- 
ţia cu regele iordanian Abdallah II în vizită la Damasc în prima jumătate a lunii ianuarie 2008). Su- 
veranul haşemit s-a aflat la Damasc pentru a transmite preşedintelui Bashar al-Assad un mesaj din 
partea preşedintelui George W. Bush, ocazie cu care şeful statului sirian a refuzat să discute pro- 
blema Hezbollahului, considerând că aceasta ar constitui un amestec american în politica internă 
a ţării. 

Aureolat de succesul din 2006 şi unul din arbitrii vieţii politice interne din Liban în 2007, care 
încă nu a reuşit să-şi aleagă noul preşedinte, Hezbollahul este totuşi confruntat cu probleme in- 
terne, care considerăm că îi va afecta, în 2008, acţiunile pe scena libaneză. 


Astfel, secretarul general al organizației, şeicul Hassan Nasrallah, care îndeplineşte această 
funcţie din 1992, a fost ținut mai mult izolat (mai ales din motive de securitate) în diferite locaţii, în 
principal din sudul Beirutului şi cunoştea situația organizaţiei mai mult din rapoartele ce i se pre- 
zentau. El nu a mai participat nici la şedinţele diferitelor instanțe de conducere ale organizației, 
fiind reprezentat la acestea de consilierul său politic, Hussein Khalil, sau de către Wafic Safa, şeful 
securităţii interne a organizaţiei. În această situaţie au apărut diferite tendinţe de a-i reduce treptat 
din prerogative, în şedinţa Consiliului Executiv din 28 noiembrie apărând disensiuni între elemen- 
tele politice şi cele de securitate ale organizației, tranşate de Hassan Nasrallah în favoarea com- 
ponentei de securitate, căreia i-a acordat noi atribuţiuni. De asemenea, la recomandarea şefului 
Pasdarans din Liban, Mir Faysal Baker Zadah, a prelungit mandatul şefului securității externe, 
Imad Mughniyeh. Pentru a reduce totuşi posibilităţile serviciului de securitate internă de a-şi extin- 
de controlul asupra întregii organizaţii a fost creat un nou serviciu, Securitatea Preventivă, al cărui 
şef a fost numit Mohamed al-Qmati, iar nepotul lui Hassan Nasrallah, Ali Youssef Chami a fost re- 
confirmat ca şef al contraspionajului. Cu toate aceste măsuri, la mijlocul lunii decembrie 2007, 
Hassan Nasrallah s-a văzut pus în situaţia de a i se cere, de către Teheran, să cedeze conduce- 

rea militară a organizaţiei către adjunctul său, şeicul Naim Qasim, el urmând să rămână secretarul 
general al organizaţiei şi să conducă serviciul de informaţii al Hezbollah. În acelaşi timp se preciza 
că legătura între Hezbollah, diferite mişcări palestiniene, Pasdarans şi serviciile de informații irani- 
ene va fi menţinută în continuare de către Imad Mornia, şeful operaţiilor Hezbollah. Deşi oficial 
Hezbollah a dezminţit imediat aceste fricțiuni şi redistribuiri de atribuţii, apreciem că în cadrul orga- 
nizației, ca urmare a pasivităţii din ultimii ani a lui Hassan Nasrallah, au apărut tendinţe de submi- 
nare a autorității acestuia şi organizaţia nu mai beneficiază de unitatea pe care o avea înainte de 
2005. La aceste dificultăți se adaugă şi cele create de defecțiunea generalului iranian Ali Reza 
Asghari (vezi Pulsul Geostrategic Nr.1/20.03.2007), ale cărui dezvăluiri au afectat atât structura 
internă, dar mai ales activitatea externă a Hezbollah. 

Deşi în media occidentală se apreciază că aceste evenimente pot paraliza şi restrânge acţiu- 
nile Hezbollah în Liban şi în lume, apreciem că organizaţia rămâne un puternic instrument iranian 
în lumea arabă şi în Liban în mod deosebit. 


PUNCTE DE VEDERE - Problema federalizării Irakului 


Corneliu PIVARIU 


În pofida progreselor clamate de Administraţia americană privind evoluţia situaţiei din Irak 
în a doua jumătate a anului 2007, realitatea din teren demonstrează că mai este un foarte lung 
drum de parcurs până la o situaţie stabilă şi o evoluţie ireversibilă spre normalitate în această 
țară. Cu toate acestea, anul 2007 poate fi considerat ca perioada în care SUA nu numai că a în- 
teles că abordarea pur militară a situaţiei din Irak este păguboasă, dar a început să ia mai multe 
măsuri politice pentru a redresa situaţia. Astfel, cu puţin timp înainte de a marca cinci ani de la 
invazia Irakului, situaţia internă, mai ales în ceea ce priveşte capacitatea de guvernare a admi- 
nistraţiei centrale, situația economică, nivelul de trai al populaţiei şi situaţia refugiaților, nu este 
mult diferită de ceea ce se înregistra cu un an în urmă. 


O constantă care revine periodic, cel puţin începând cu 2006, este aceea a posibilităţii fe- 
deralizării ţării (vezi şi Pulsul Geostrategic Nr.2/2007). Menţionată separat, mai ales de diferite 
personalități americane, cât şi în cadrul unei viziuni viitoare asupra întregului Orient Mijlociu 
(“Noul Orient Mijlociu” - previzionat de Ralph Peters), s-a vehiculat, ca soluţie a crizei irakiene, 
federalizarea ţării în trei entităţi cu o largă autonomie, conform celor trei componente etnice prin- 
cipale, şiiţii, kurzii şi sunniţii. Dificultăţile interne şi problemele care pot apare în planul relațiilor 
cu vecinii sau pe plan internaţional mai larg ca urmare a adoptării acestei soluţii au fost prezenta- 
te la momentul respectiv şi nu vom insista asupra lor. Reamintim doar că, pe plan intern soluția 
nu a fost complet acceptată de şiiţi, este privită cu unele rezerve de kurzi, care deja beneficiază 
de o autonomie crescută, este respinsă de sunniţi, ca urmare a dificultăţilor de delimitare a zone- 
lor controlate de cele trei etnii, a situaţiei amplasării resurselor de petrol, precum şi în ceea ce 
priveşte statutul Bagdadului. Eşecul negocierilor interne irakiene se datorează inabilității şiiților, 
sunniţilor şi kurzilor de a conveni asupra unui sistem de guvernare. Turcia, Iranul, Arabia Saudită 
şi Siria sunt principalele ţări musulmane şi arabe care consideră federalizarea ca un pericol la 
propriile teritorii. 

Este însă de luat în consideraţie opinia recent exprimată (Washington Post din 18 ianuarie 
2008) de consilierul pentru securitate naţională a Irakului, Mowaffaq al-Rubaie, poziţie care, deşi 
nu este cea oficială a autorităţilor, exprimă opinia unor grupări importante din peisajul politic iraki- 
an. Astfel, considerând că actualul cadru politic irakian, bazat pe pluralism democratic şi o ordine 
constituțională liberală nu poate rezolva problema diferendelor dintre cele trei principale etnii şi 
declarându-se un oponent al divizării țării, subliniind că aceasta trebuie “evitată”, al-Rubaie crede 
că situaţia poate fi rezolvată printr-un sistem care să incorporeze un federalism regional, cu o 
distribuire clară şi mutual acceptată a puterii între regiuni şi guvernul central. Astfel, guvernul fe- 
deral ar trebui să dețină funcţiile centrale principale (politica externă- inclusiv relaţiile interregio- 
nale, apărarea, politica monetară şi fiscală, precum şi sistemul bancar). Parlamente şi conduceri 

administrative regionale vor fi create în fiecare nouă diviziune, iar la nivel central un nou Parla- 
ment federal va fi instanța supremă la nivel naţional. Acest nou model federalist, propus de al- 
Rubaie, ar urma să fie constituit din cinci provincii: Kurdistan- care să înglobeze Kurdistanul ac- 
tual şi zonele învecinate; Provincia vestică - care să includă oraşul Mosul şi bazinele superioa- 
re ale Tigrului şi Eurfratului; Kufa - constituită din prefecturile Eufratului Mijlociu; Basra - inclu- 
zând bazinele inferioare ale Tigrului şi Eufratului; Bagdad - care să cuprindă zona Marelui Bag- 
dad şi porțiuni din prefecturile Diyala şi Salah ad Din. 

Împărţirea geografică a acestor provincii, aşa după cum observă şi analiştii Stratfor, de- 
monstrează preocuparea de a elimina echilibrul triangular între cele trei etnii menţionate mai sus 
şi a elimina îngrijorările Washingtonului, Ankarei şi a altor capitale arabe. 


O asemenea construcție este încă neclară şi dificil de realizat în cadrul actualului sistem 
politic din Irak, iar conceperea uneia total diferite pare actualmente imposibilă. Probabil negocie- 
rile dintre SUA şi Iran ar putea aduce elemente noi în această ecuație, dar nu într-un termen 
scurt. 


PUNCTE DE VEDERE - Liban -trei ani de la asasinarea lui Rafik Hariri 


Corneliu PIVARIU 


Am avut privilegiul să am câteva întâlniri particulare cu Rafic Hariri, în primul său mandat de 
premier al Libanului, fiind şi martor ai primilor ani din etapa de redresare a ţării, începută după 15 
ani de război civil, o dată cu instalarea sa în fruntea Guvernului libanez. 


Cunoscând situaţia din Liban am apreciat, încă de la început mandatului său, determinarea 
de a se angaja într-o acţiune atât de dificilă, în care pericolul cel mai mare îl reprezenta securitatea 
sa personală. Rafic Hariri a fost perfect conştient de toate riscurile ce şi le-a asumat prin decizia 
de a se implica la cel mai înalt nivel în viaţa politică a Libanului şi a tratat responsabilitatea politică 
asumată aşa cum a fost şi ascensiunea sa în lumea afacerilor, cu inteligenţă, pasiune şi determi- 
nare, la care a adăugat patriotismul său, de care nu a făcut niciodată caz, dar pe care l-a probat 
până la sacrificiul suprem al vieţii sale. 


În cei 10 ani de prim ministru (1992-1998 şi 2000-2004) a fost precedat sau succedat de nu- 
me sonore, consacrate ale politicii libaneze, care au mai îndeplinit funcţia de prim ministru. Mă re- 
fer la Raschid as-Solh, Selim al-Hoss şi Omar Karami, dar care nu s-au putut ridica la înălțimea 
realizărilor sale. Artizan al reconstrucției Libanului şi beneficiind de relaţii privilegiate cu importanți 
şefi de stat occidentali, din Orientul Mijlociu, alte personalităţi politice de prim rang şi ale finanţelor 
mondiale, Rafic Hariri a readus ţara pe harta investiţiilor mondiale prin emiterea de Eurobonduri şi 
a obținut aprecieri deosebite din partea Băncii Mondiale pentru planul său financiar de reconstruc- 
ție a Libanului. 


Provenind dintr-o familie sunnită obişnuită, originară din Saida, Rafic Hariri a avut o copilărie 
şi adolescenţă normală, cariera sa înregistrând o ascensiune mult mai rapidă după vârsta de 21 
ani, când a plecat în Arabia Saudită şi a început să lucreze în domeniul construcțiilor, iar alături de 
calităţile sale antreprenoriale deosebite, criza petrolului din anii 1970 a contribuit la mărirea rapidă 
a acumulărilor sale financiare. Apreciat pentru lucrările sale, este răsplătit cu cetățenia saudită, iar 
un pas important spre cariera politică îl reprezintă numirea ca emisar special al regatului saudit în 
Liban. Contribuie hotărâtor la încheierea Acordului de la Taif din 1989, care marchează începutul 
sfârşitului războiului civil libanez, etapă care-i netezeşte drumul spre demnitatea de prim ministru. 


Intrând, din anii 1980, în rândul celor mai bogaţi 100 oameni din lume, conform topului 
Forbes, începe o vastă operă de caritate prin donaţii, instituirea unor burse de studii şi alte acţiuni 
de acest fel (în 1982 donează 12 milioane de dolari victimelor invaziei israeliene din Liban). Se 
remarcă prin activitatea politică constantă în vederea realizării unității şi reconstrucției Libanului. În 
anul 2002 Hariri este al patrulea politician din lume ca avere. Ca întotdeauna şi peste tot în lume, 
periodic au apărut voci care să spună că acţiunile sale politico-economice au avut mereu ca obiec- 
tiv realizarea unor noi acumulări financiare personale, iar după trecerea sa în eternitate, alte voci 

au pus sub semnul întrebării bogăţia familiei sale, evaluate în 2006, la peste 16 miliarde dolari. 


Atitudinea sa profund umanistă şi nepartizană este evidenţiată de poziția exprimată într-un 
interviu acordat BBC în 2001, când răspunde la nemulțumirea SUA de a nu accepta să predea 
membri ai Hezbollah consideraţi terorişti, că aceştia au acţionat pentru apărarea Libanului de ocu- 
paţia israeliană şi a cerut aplicarea rezoluţiilor ONU privind Israelul. De asemenea Hariri a fost 
ferm împotriva asasinatelor oricăror persoane, israelieni, palestinieni, sirieni şi libanezi, fiind adep- 
tul dialogului, ca cea mai potrivită soluție. 


Asasinarea sa, împreună cu încă 21 de persoane, cei mai mulţi gărzi personale, cu o încăr- 
cătură explozivă echivalent a circa 1000 kg de trotil, la 14 februarie 2005, în afara aruncării Liba- 
nului într-o nouă perioadă de instabilitate, a avut drept consecinţă şi retragerea trupelor siriene din 
această țară şi a determinat schimbări masive în peisajul politic libanez. 


investigaţiile internaţionale privind descoperirea autorilor acestui teribil asasinat, continuă 
sub supervizarea ONU, în 2006 ONU şi Libanul acceptând constituirea unui Tribunal Special pen- 
tru Liban, iar în decembrie 2007 Olanda acceptă constituirea acestui tribunal pe teritoriul său, într- 
o suburbie a capitalei. 

LENTE RIDENDO 
Ambasador prof. Dumitru CHICAN 


lran — S.U.A. : “Asteptandu-l pe Godot” 
De aproape treizeci de ani, relațiile dintre 
Iran si SUA se desfăşoară după eterna 
dinamica a mareei, cu nesfârşita sa alternanță 
între flux si reflux. 


Ele amintesc, în acelaşi timp şi, poate, 
intr-o mai mare măsură, celebra piesa a lui 
Samuel Becket “ Aşteptându-l pe Godot “, în 
care două personaje aşteaptă zadarnic, ani în 
şir, sosirea unui al treilea personaj, Godot pe 
numele său, care, dacă nu va veni astăzi, ar 
putea să sosească mâine, sau poimâine, sau 
la anul sau să nu sosească deloc. 


Astăzi — şi de aproape treizeci de ani — 
America şi lranul continuă să-l aştepte, 
răbdătoare, pe domnul Godot !. 


Ori de cate ori se întrezăreşte un semnal 
încurajator, acesta se stinge cu repeziciune şi 
aşteptarea este reluată. 


Recent, înaltul reprezentant al Uniunii 
Europene pentru politica externă şi securitate, 
Javier Solana care, se întâlnise, la Ankara „cu 
şeful programelor nucleare iraniene, Ali 
Larijani, îndemna, optimist, Administratia SUA 
să accepte începerea de negocieri directe cu 
Teheranul pe marginea dosarului nuclear al 
acestei tări. “ Iranul este pregătit să negocieze” 
declara Solana, sustinut de preopinentul său şi 
asigurând că însuşi liderul spiritual suprem Ali 
Khamenei şi-a dat deplinul acord, dacă nu, 
chiar, a dat ordinele trebuincioase în acest 
sens. Zece ore mai târziu, acelaşi Larijani 
dezmințea în mod categoric spusele lui 
Solana, pentru ca, mai târziu, la Sharm EIl- 
Sheikh, în Egipt, şeful diplomației iraniene, 
Manushehar Mottaki să evite o deja stabilită 
întrevedere cu secretarul de stat Condoleeza 
Rice. Întâlnirea ar fi putut intra în istorie dacă 
domul ministru nu ar fi avut un motiv bine 
întemeiat să părăsească locul de adunare: vio- 
lonista care anima întâlnirea purta o rochie 
scandalos de scurtă ! 

Şi aşteptarea lui Godot a reînceput. 

La 7 mai, cotidianul iranian “Keyhan” 
publica un virulent atac la ideea unor negocieri 
cu SUA sub argumentul că acestea contravin 
flagrant principiilor revoluției islamice. 


Nici SUA nu sunt scutite de complicații 
atunci când se pune problema negocierilor; 
Chiar la începutul acestui an, preşedintele 
Bush reamintea, foarte îngrijorat, că Iranul — ca 
țară membră a “axei răului” - constituie o 
amenințare mortală la adresa păcii în lume! 


Se poate negocia în aceste condiții ? 


Logica Vietnamului a intrat la arhivă, 
SUA şi Iranul nu se află în stare de beligeranță 
şi ambele state îşi declară propensiunea 
pentru diplomaţie. 


Desigur, şi Washingtonul şi Teheranul 
luptă pentru victoria proprie : doi Godot care 
mai mult se pândesc decât se aşteaptă unul pe 
altul. 

Să existe, oare, undeva, aşteptând şi el, 
un Godot care se va hotărî să sosească în 
2008? 


Politică şi “ 


mai): 

să nu-l uităm pe Nastratin Hogea! 

Un adevăr pe care nimeni nu are argu- 
mente de a-l da uitării sau de a-l nega este 
acela că, de-a lungul aproape sexagenarului 
şi sângerosului conflict arabo-israelian, Siria a 
fost, este şi, cu siguranţă, va continua să fie 
unul din jucătorii cu rol decisiv în procesul me- 
nit să conducă la mult-aşteptata ( dar oare, şi 
mult-dorita ?) “ pace justă şi durabilă” în regiu- 
nea Orientului Mijlociu. 

O Sirie care a fost implicată în toate 
evoluțiile politico-militare majore pe care zona 
le-a cunoscut, care a pierdut (odată cu prăbu- 
şirea fostului sistem al “ tovarăşilor” sovietici şi 
a fostului “lagăr socialist”) uriaşele beneficii 
circumscrise Războiului Rece, dar care promo- 
vează active relaţii pragmatice cu “Moscova 
nouă”; o Sirie care are un teritoriu naţional — 
Golanul — nu numai ocupat, dar şi anexat de 
vecinul de dincolo de Marea Galileei şi de 
muntele Hermon - , acuzată şi demonizată 
pentru pretinsa, sau reala — am vrea să ştim şi 
noi — apartenenţă la “Axa Răului “, alături de 
un alt inamic al “stabilităţii şi păcii globale “ — 
se înțelege, este vorba de Teheran -, susțină- 
toare a terorismului, şi lista “relelor” nu s-a în- 
cheiat. 

În buna tradiție a unor atari situații, ni- 
meni nu este vinovat de nimic şi toată lumea 
poartă o vină, fiecare doreşte cu ardoare pa- 

cea şi prosperitatea pe care aceasta ar revăr- 
sa-o ca dintr-un uriaş Corn al Abundenţei — fie 
ea , această “ pax “ însoţită sau nu de ono- 
mastice impresionante : “ arabica “ , “ ebraica”, 
“ americana” , rusească, europeană — doar 
suntem în era globalizării !! 

Citim şi auzim că Siria este larg deschisă 
reluării negocierilor de pace cu Israelul din 
punctul l-a care s-au oprit cu câţiva ani în ur- 
mă ; Israelul doreşte acelaşi lucru, cu aceeaşi 
ardoare, dar... condiţionează discuţiile de ele- 
mentul fundamental ca acestea să fie 
“necondiționate” ; SUA vor pace, vor un stat 
palestinian alături de statul evreu, dacă ... ; 
Rusia are nostalgii paşnice, mai ales dacă 
aduc oarece profit, economic şi militar, mai 
ales.... 

Vorbe, vorbe, vorbe, dar restul nu-i chiar 
tăcere, precum zice marele William 
Shakespeare. 

În oralitatea orientală sapienţială există 
un erou — Giuha, pe numele lui — tiz întru isteţi- 
me al grecului Esop, al turcului Nastratin Ho- 
gea, ori al valahului Păcală. 

Se povesteşte, deci, că, într-un bun re- 
vărsat de zori, un vecin mai neajuns al acestui 
Giuha îi vine în bătătură, rugându-l a-i împru- 
muta, pentru un ceas de vreme, măgarul, spre 
a merge la târg cu oarece daraveri. “O, vecine, 
răspunde Giuha, politicos, sau cu “politichie”, 
mult rău îmi pare, dar nu e multă vreme de 
când am dat măgarul altui vecin, mai zorit de- 
cât dumneata”. În clipa aceea, din staulul aflat 
în spatele casei s-a înălțat răgetul animalului, 
cerându-şi tainul de dimineaţă“. Păi, Allah e 
martor, parcă ziceai că l-ai dat altcuiva” în- 
drăzni vecinul. lar Giuha, supărat, aşa cum se 
cade, astăzi, oricărui bun diplomat sau politici- 
an, i-a întors spatele, fluturându-şi giubeaua : 
“adică dumneata mă faci pe mine mincinos şi 
dai crezare măgarului?“ 

Concluziile le lasăm, cu simpatie şi con- 
sideraţie, cititorului. 


MOŞII 
(tablă de materii ) 
- plagiat după Caragiale - 

La cuvântul — titlu “ moş” , Dicţionarul Expli- 
cativ al Limbii Române (DEX, Editura “Univers 
Enciclopedic al Limbii Române”, Ed. Il, Bucu- 
reşti, 1996 , pag. 655) inserează, între alte 
semnificaţii , şi varianta următoare a pluralului 
substantivului aminitit : “ Moşi : bâlci tradițional, 

organizat în sâmbăta de dinaintea Rusaliilor, 
prin extensie “târg care se ţine în diverse loca- 
lităţi şi în care, într-un anumit loc, sunt amena- 
jate şi organizate o serie de distracţii publice”, 
de unde şi expresia “ a se aduna lumea ca la 
Moşi”, pentru a vedea ceva neobişnuit. Bâlci, 
adică! 

În “Momentele“ sale (Editura Minerva, 
1986 , p. 233-234), şi sub titlul de mai sus, 
veşnic-viul nostru I.L. Caragiale face un pomel- 
nic al obiceiurilor, năravurilor şi apucăturilor 
care, exprimându-se fără bariere de ziua 
“Moşilor“, conturează un tablou social şi indivi- 
dual al fiecărei zile de atunci petrecută de soci- 
etatea contemporană marelui scriitor. Noi 
avem “Moşi” mai mulţi şi mai tari! 

Dar, oare, inventarul întocmit de conu’ 
lancu se potriveşte numai zilelor de atunci? Şi 
numai lumii din vremea sa? Crezând în ade- 
vărul că societățile umane nu sunt insule izo- 
late una de alta, “ plagiem” cu dezinvoltură “ 
Moşii” maestrului Caragiale, cu speranţa că 
acei cititori care vor avea bunăvoința să ne ci- 
tească vor sesiza că graniţele între moravuri 
sunt penetrabile şi uşor de trecut dintr-o parte 
în cealaltă. Ca orientalist, îl invit, dar, pe cititor 
la un periplu prin lumea ... Orientului Mijlociu. 
Cu simpatie şi comprehensiune (chiar dacă nu 
pentru toate). 


Aşadar... 


„.. Turtă dulce, baloane, soldaţi, mahalagi- 
oaice (etimologie arabă), decoraţii, decorați, 
cerşetori, miniştri, amploiaţi, pungaşi, muzici, “ 
artifiţii”, steaguri, cai, capre, poliţai, nepoti, 
mătuşi, neni, unchi, veri, “inginere'- şef, 
“soacratariat, “ cumnatabil”-şef, portretul ţarului 
pe perete (la Caragiale), cofeturi, sticksuri, 
scaune, pături, mese, oglinzi, papirusuri cu 
Nefertiti (două lire egiptene bucata), ibrice, 
smochine, tunuri, pocnitori, acadele, muezini, 
opoziție, guvernanti, orbi, schilozi, lămâi, porto- 
cale, mătănii, parfumuri, ghimbir, papuci, mătă- 
suri, bătăi, ceaiuri de flori, Nastratin Hogea, 
falafel, lovitură de stat, referendumuri cu “ştaif', 
stafide, muşte , “căldură mare, monşer, 
imami, popor apelpisit... 

... Sionism, capitalism sălbatic, cruciați şi 
necredincioşi, Ossama Ben Laden, războiul 
anti-terorist (a fost făcută diferența între 
terosism şi rezistenţa franceză sau, de ce nu, 
cea palestiniană? S-a lămurit de ce Arafat a 
fost considerat primul terorist al lumii, fiind pri- 

mit, apoi, cu onoruri pe peluza din faţa Casei 
Albe ?). Ocupaţie, securitate naţională, refor- 
mă, democraţie, Marele Orient Mijlociu, 
“anonimă să fie, dar să nu ni se cunoască slo- 
va la telegraf”, “să să se revizuiască, primesc, 
dar să nu se schimbe nimic”, Ligi, Consilii, con- 
ferințe la vârf, “trădare-trădare, dar să ştim şi 
noi“, concordie naţională ca în Liban , “Iranul 
să facă bine şi să acţioneze pentru a pune pe 
hartă statul Palestina, nu pentru a scoate de 
pe hartă statul evreu“ (Amro Mussa, secretarul 
general al Ligii Arabe)... 


„... lar în Irak, Afghanistan, Liban, Darfur, 
Somalia, Algeria, Israel, Teritoriile Palestinie- 
ne, oamenii — arabi, evrei, americani, britanici, 
francezi, români, creştini, sunniţi, şiiţi, kurzi - 
mor, ucişi de alți oameni arabi, palestinieni, 
evrei, americani, creştini, musulmani , care-şi 
detonează centurile de la brâu sau se aruncă 
în aer cu maşinile umplute cu tone de explo- 
zivi... pentru democraţie , libertate şi demnita- 
te! 


Teribilă criză, monşer! 


Dialogul național palestinian sau 
“fiecare pasăre pe limba ei piere” 


“Dialogul naţional palestinian” este tradu- 
cerea din limba arabă a legendei din interitorul 
caricaturii alăturate, postată pe site-ul televiziu- 
nii prin satelit Al-Jazira din Qatar. 

După noua şi strălucita victorie a Islamu- 
lui pe care a obținut-o în “pământul strămo- 
şesc” numit Gaza, Mişcarea Hamas vrea să 
treacă la dialog. Desigur, pentru apărarea uni- 
tăţii sacre a pământului şi a poporului palestini- 
an!!!. 

Fatah nu vrea. Ba chiar, ca “trădător şi 
agent al Israelului” (Hamas dixit), cere comuni- 
tăţii internaţionale să pună umăr lângă umăr şi 
mână de la mână pentru a readuce “emiratul 
islamic” proclamat de “învingători” la ceea ce a 
fost dintotdeauna: Gaza — fără alte denominati- 
ve însoţitoare. Şi aceasta înainte ca întregul 
Orient Mijlociu arab să devină “emiratul isla- 
mic al Orientului Mijlociu” !. 

Hamas pofteşte la dialog. 

Fatah nu pofteşte. Deocamdată. 

Există şi cineva care pofteşte: populaţia 
palestiniană. Ea pofteşte, însă, pâine, linişte, 
siguranţă, pace... 

Hamas şi Fatah au, în buna tradiţie a fie- 


căreia, alte întâietăţi. Poporul poate să mai aş- 
tepte. În Gaza şi Cisiordania dictonul “Vox 
populi, vox Dei” nu are valoare de circulaţie 
decât, poate, doar în variata lui Caragiale: “box 
populi, box dei” şi aceasta o singură dată pe 
cincinal, când se sărbătoreşte “ziua urnelor”. 

Nu doar graiul românesc, ci şi limba ara- 
bă cunoaşte expresia “a i se împletici, a i se 
încurca (cuiva) limba în gură”. Numai că, în 
cazul “dialogului” între “frații” din Fatah şi 
Hamas, mai lungi fiind şi mai ascuţite de cât a 
lăsat Cel de Sus, limbile nu mai încap în cavi- 
tatea bucală, dând pe dinafară, încolăcindu-se 
şi “sugrumându-se” una pe alta — dacă putem 
folosi această exprimare tot atât de absurdă pe 
cât este situația însăşi a preopinenţilor, altfel 
buni oratori atunci când este vorba de “statul 
palestinian suveran şi independent”. 
“Impertinent!” ar zice, din nou, Caragiale. 

Două voci şi două limbi care schimbă 
acuze, pretinzând a rosti acelaşi limbaj. Proba- 
bil că această încolăcire de reptile a limbilor a 
rămas singura expresie a “unității” mediului 
politic şi decizional palestinian. 

Din păcate, nu se aude decât o gălăgioa- 


„aa Jabal) APYN Jig 


www.aljazeera.net 


să şi veninoasă logoree sforăitoare şi orgolioa- 
să, iar “încurcătura de limbi” nu este, în ultimă 
analiză, decât un foarte complicat nod gordian 
pe care nimeni nu pare a şti să-l dezlege. 

Nu cunoaştem dacă în dialectul Hamas 
şi Fatah există zicala “vorbă multă, sărăcia 
omului”. Există, în schimb, o altă zicală cu mul- 
tă încărcătură sapienţială: “vorba dulce mult 
aduce”. 

Şi mai există şi zicala avertisment pe ca- 
re toți o cunosc, dar o ignoră cu o inconştientă 
seninătate : “fiecare pasăre pe limba ei piere!”. 

Cele şapte minuni ale ....Orientului 

La 2.000 de ani după ce Herodot a 
stabilit inventarul celor şapte minuni ale lumii 
antice, iată că aproape un milion de contempo- 
rani au decis că mai există şi trebuie conside- 
rate ca atare şi alte miracole care, tot în număr 
de şapte, au fost anunţate într-o zi la fel de 
simbolică : 07.07.07. Dacă bătrânul istoric grec 
s-a limitat la lumea cunoscută lui, adică la bazi- 
nul mediteranean, alegătorii de astăzi au optat 
pentru spiritul modern al globalizării. Cine poa- 
te contesta valoarea Marelui Zid Chinezesc, a 
mausoleului Taj Mahall, a vestigiilor incaşe şi 
mayaşe , a Petrei nabateene din deşertul ior- 
danian ? 

Noi nu contestăm, ci doar constatăm că 
nimeni nu s-a gândit la existența, în Orientul 
Mijlociu şi în aria sa adiacentă, a unor “minuni”, 
poate mai modeste, mai puţin emoţionale, dar 
mult mai dramatice şi însângerate. Să se facă, 
în consecință, dreptate. În pofida dificultății de 
a alege dintre noianul de “minuni” ale ariei geo- 
grafice amintite, propunem cititorului numai 
(tot) şapte, alese aleatoriu şi fără vreo ierarhi- 
zare valorică. 

1. “Lal Mesgid” — Moscheia Roşie - 
din capitala pakistaneză Islamabad unde ar- 
mata tocmai a pus capăt unei rebeliuni islami- 
ce vizând nici mai mult, nici mai puţin, decât 
“talibanizarea” acestei țări şi transformarea sa 
într-o entitate condusă în conformitate cu “ 
sharia”, dreptul canonic islamic. Va fi zis filoso- 
ful că “secolul XXI va fi religios, sau nu va fi 
deloc”, dar nici el nu a fost în măsură să prezi- 
că despre ce religiozitate e vorba! 

2. Zona tribală Waziristan, de la frontiera 
afghano-pakistaneză unde, zice-se, se adă- 
postesc corifeii răului Ossama ben Laden şi 
Ayman Al-Zawahiri. O provincie pakistaneză, 
fără să fie, care este afghană, fără să aparțină 
Afghanistanului, fundamentalistă şi nu prea, 
controlată, dar scăpată de orice control. Minu- 
ne! 

3. Sudul Beirutului şi al Libanului aflat 
sub controlul absolut al mişcării religioase şiite 
Hezbollah — Republica Hezbollah, condusă de 
“preşedintele” Hassan Nasrallah înlăuntrul Re- 
publicii Libaneze. Republica lui Allah... 

4. “Zona verde” din capitala irakiană, un 
patrulater numit (şi chiar funcţionând sub 
această identitate) statul irakian, altul decât 
“emiratul islamic irakian” proclamat de 
fundamentaliştii rebeli, o arcă plină de cele mai 

felurite specii păstorite de un Noe cu multe chi- 
puri şi lipsită de busola care s-o conducă spre 
Muntele Ararat. 

5. “Emiratul Hamas” din Gaza, minune 
subsidiară altei minuni numită “Palestina” -, 
“proprietate islamică” a cărei constituţie se nu- 
meşte Coran, după cum grăiesc liderii 
hamasişti care îşi datorează accesul la putere, 
prin alegeri democratice, tocmai acordurilor de 
la Oslo, din 1993, încheiate cu “sionismul” şi 
“imperialismul american”. 

6. Kurdistanul irakian, o altă minune, da- 
că avem în vedere că este singura zonă din 
această țară care îşi păstrează stabilitatea şi 
structurile unei existențe statale. Va accepta 
Turcia persistența acestei minuni? 

7. Sahara Occidentală, adică Republica 
Democrată Sahariană despre care, de câteva 
decenii, nu se ştie cui aparţine, sau dacă îşi 
aparține. 

Un tărâm al minunilor. Al multor “minuni”. 
Din păcate nu şi o ţară a minunilor în care fai- 
moasa Alice să se poată zbengui fără teamă, 
discutând cu fauna blândă care o populează în 
pace. 
inunilor. Al multor “minuni”. Din păcate nu şi o 
țară a minunilor în care faimoasa Alice să se 
poată zbengui fără teamă, discutând cu fauna 
blândă care o populează în pace. 


Tenis de masă...politică 

A avea şi, mai ales, a lansa o iniţiativă, 
este, neîndoielnic, benefic, mai ales dacă 
aceasta se referă la chestiuni de însemnătate 
majoră cum ar fi, bunăoară, înstăpânirea păcii 
şi a conviețţuirii între israelieni şi arabi. lar greu- 
tatea unei asemenea iniţiative sporeşte şi mai 
mult când ea vine din partea puterii care este 
America. 


Îndeosebi după războiul din iunie 1967, 
mai toţi actorii implicaţi în criza pe care acesta 
a generat-o s-au întrecut în a propune initiati- 
ve, proiecte şi planuri de pace. De la rezoluţiile 
O.N.U. (rămase, în majoritate, literă moartă) la 
“iniţiativa regelui Hussein”, la “planul 
Bourghiba”, fost preşedinte al Tunisiei, la 
“proiectul lygal Allon” şi “planul Begin”, până la 
“Inițiativa Arabă de pace” lansată, în 2000, la 
Beirut, de către Arabia Saudită (şi enumerarea 
este departe de a fi exhaustivă), s-a practicat 
un lung şi costisitor) joc de ping-pong, jucătorii 
pasându-şi cu înverşunarea mingea, lovind cu 

îndârjire, reîntorcând loviturile, uneori cu avia- 
ţia, blindatele şi mitraliera pe post de palete. 


Ultimul nou-venit în această competiţie 
este proiectul-apel recent lansat de preşedinte- 
le George W.Bush pentru convocarea unei 
conferințe internaţionale de pace în regiunea 
Orientului Mijlociu. 


Ideea în sine — altfel generoasă şi lăuda- 
bilă pentru un lider care îşi întoarce fața către 
diplomaţie -nu este nouă, ea datează de câte- 
va decenii (România însăşi aflându-se printre 
primii care au propus-o şi au susţinut-o) şi nu 
aduce elemente fundamental inedite. S-ar pu- 
tea spune, chiar, că ea vine, mai degrabă, ca o 
reîntoarcere a mingii în perimetrul arab al me- 
sei de joc. Lumea arabă, prin propria “inițiativă 
de pace” şi-a anunţat disponibilitatea de a re- 
cunoaşte Israelul şi de a încheia pacea globa- 
lă, în schimbul retragerii acestuia din teritoriile 
arabe pe care le ocupă. 


Masa de joc — aşa cum o concepe Admi- 
nistraţia şi cum o înţelege lumea arabă prezin- 
tă o ciudăţenie lesne de observat : fileul postat 
la extremitatea israeliană, lăsând partenerului 
arab prilejul de a juca, practic, de unul singur, 
sub generosul arbitraj al Unchiului Sam, dar 
fără şansa de a marca vreun punct. 


Pentru ieşirea din această situaţie există 
trei posibilităţi: fie reamplasarea fileului acolo 
unde îi este locul, adică la jumătatea mesei, fie 
montarea unui al doilea şi pe latura arabă a 
mesei, fie jocul fără nici un fileu. Parafrazându- 
| pe Caragiale vom scrie şi noi: "din această 
trilemă nu puteţi ieşi. Am zis!” 

Şi totuşi, ce ar fi dacă în loc de masa de 
ping-pong s-ar opta pentru masa negocierilor ? 


i... Ziua independen- 
tei 
Cu o paradă militară, salutată de preşe- 
dintele afgan Hamid Karzai, cu căciula tradițio- 
nală — gest plin de greutate simbolică senti- 
mentală, chiar dacă mai puțin conform canoa- 
nelor şi rigorilor protocolare şi de ceremonial 
(cine şi-ar putea-o imagina pe suverana Angliei 
salutând garda regală cu pălăria ?) -, cu o pa- 
radă a frumoaselor (multă vreme puse la naf- 
talină, dacă nu printre frunze de canabis) cos- 
tume populare tradiționale care au luat locul, la 
moment festiv, fumuriilor şi depersonalizantelor 
“burka” feminine impuse de Talibani) şi, desi- 


Afganistan: Talibani 


gur, cu discursul inflamant şi mobilizator al pre- 
şedintelui Karzai, Afganistanul a sărbătorit, la 
19 august, aniversarea a 88 de ani de la do- 
bândirea independenţei. 


Evenimentul în sine este firesc şi plin de 
respectabilitate pentru orice naţiune care îşi 
respectă trecutul şi momentele decisive ale 
acestuia. n cazul Afganistanului, el marchează 
eliberarea, la 28 februarie 1919, a ieşirii de sub 
dominaţia Marii Britanii, în urma mai multor 
revolte şi războaie încheiate prin semnarea 
Tratatului de Independenţă de la Rawalpindi. 


Cutremurător, intr-un fel, a fost faptul că 
întregul ceremonial s-a desfăşurat pe stadionul 
central din capitala Kabul, devenit, sub regimul 
ultra-radical al islamiştilor Talibani, loc de exe- 
cuții publice înfăptuite cu un glonţ tras în ceafa 
celor bănuiţi că nu urmează cu suficientă fideli- 
tate calea spre Dumnezeu. 


Preşedintele Karzai a avut, în alocuţiu- 
nea sa, prea puţine argumente pentru a-şi con- 
vinge concetăţenii că, după atâtea suferinţe şi 
sacrificii, Afganistanul se îndreaptă spre redre- 
sare şi normalitate. Trebuie să | se recunoas- 
că, însă, sinceritatea cu care le-a spus conaţi- 
onalilor săi că Afganistanul continuă să fie 
ameninţat, în modul cel mai dramatic şi încă o 
dată, de revirimentul islamist Talibani. “Încă o 
dată, ţara noastră este ameninţată”, a spus el, 
cerându-le afganilor să se sacrifice pentru li- 
bertate şi demnitatea modernă a Afganistanu- 
lui. 

De cealaltă parte, l-am putut urmări, la 
televiziunile prin satelit din zonă, pe liderul 
Taliban Mollahul Omar, chemându-i pe afgani 
la luptă împotriva americanilor, a NATO şi a 
forțelor coaliției militare internaţionale care acti- 
vează în această țară. 


Teritoriul Afganistanului este, într-un ma- 
re raport procentual, controlat de islamişti, iar 
imensa zonă tribală Waziristan de la frontiera 
afghano-pakistaneză se află, practic, sub con- 
trolul discreţionar al combatanților Talibani şi 
Al-Qaida. La Kandahar, în districtul Ghazni şi 
în alte regiuni afgane aceştia fac legea, pe 
deasupra oricărei alte legi statale. 


La festivitățile de la Kabul, camerele de 
luat vederi ale televiziunilor nu au putut să ara- 
te o prezenţă, fie şi protocolară, a reprezentan- 
ților militari străini. Este de înţeles: pe de o par- 
te, nu se sărbătoreşte Independnce Day şi nici 

ziua de 1 Decembrie, iar, pe de altă parte, mili- 
tarii sunt ocupați să îi urmărească pe rebeli 
prin munții Afganistanului. 

Cum se desfăşoară această vânătoare şi 
cu ce rezultate ? 

Caricaturistul de la televiziunea prin sate- 
lit “Al-Jazira” o explică în felul său, în crochiul 
următor. 


SUA, ONU şi 


tafeta irakiană 


În 1993 SUA au decis să invadeze Irakul. 
ONU şi canoanele dreptului internaţional nu au 
avut nici o greutate în balanţa cu care s-a cân- 
tărit acest pas. Mai târziu, fostul ambasador al 
Washingtonului la New-York, intempestivul 
John Bolton declara, cui voia şi cui nu voia să-l 
asculte, că “ ONU nu mai există”. Nu cu multă 
vreme în urmă, precedentul adjunct, la afaceri- 
le externe, al doamnei Condoleeza Rice, 
Thomas Pikerring glossa pe marginea războiu- 
lui din Irak, susținând că, în această ţară, 
“americanii sunt, în acelaşi timp, parteneri, ju- 
cători şi victime”. Remarca ne determina a ne 
întreba, cu falsă naivitate şi ignoranță : ai cui 
parteneri? Jucători cu cine? Victime ale cui? 

A venit, apoi, vremea ca însuşi preşedin- 
tele George W.Bush să recunoască existenţa, 
totuşi, şi a adevăratei diplomaţii, nu doar a ce- 
lei practicate “cu alte mijloace” cum definea 
Klaussewitz războiul şi să ceară implicarea 
ONU, probabil nu atât pentru oprirea dramei pe 
care lrakul — şi nu numai el — o traversează, 
cât şi pentru asigurarea unei plecări “onorabile” 
a trupelor americane din această “mocirlă”. 

Cu puţine săptămâni în urmă, Consiliul 
de Securitate i-a făcut pe plac, adoptând (fără 
veto-uri, de data aceasta) Rezoluţia 1770 care 

stipulează necesitatea de extindere a rolului pe 
care ONU şi, deci, comunitatea internaţională, 
poate şi trebuie să-l joace în pacificarea, stabi- 
lizarea şi re-edificarea acestui Irak divizat şi 
distrus. 

Să poată face ONU acum ceea cenua 
putut ( sau nu a fost lăsată să facă) în 1993? 

În pofida tarelor care i se impută şi a bi- 
rocrației care o erodează, organizaţia internati- 
onală are capacitatea şi calitatea de a juca un 
rol fundamental pentru a oferi irakienilor noi 
orizonturi de progres, stabilitate şi regăsire a 
identităţii pierdute. Ea beneficiază, în acest 
sens, de susţinere internaţională şi oferă o po- 
zitie realistă şi neutră, născută din uriaşa expe- 
rienţă pe care, în istoria post-belică, a acumu- 
lat-o în prevenirea sau soluționarea a nume- 
roase conflicte locale, regionale sau internatio- 
nale. 

Statele Unite, Marea Britanie, comunita- 
tea arabă şi guvernul de la Baghdad al domnu- 
lui Nuri Al-Maliki îşi recunosc sau îşi demon- 
strează aproape cotidian neputinta de a ieşi 
din acest tunel şi de a încheia interminabila 
cursă a ştafetei către soluționarea dramaticei 
crize care ameninţă cu prăbuşirea Irakului şi a 
întregului sistem regional de securitate. În 
această cursă, ONU poate să vină ca un antre- 
nor experimentat, odihnit şi cu suflu lung. Cu o 
condiţie, însă: aceea ca partenerii să nu se 
mulțumească la a-i pasa ştafeta încărcată cu 
exploziv, oul fierbinte, pentru a răsufla, apoi, 
uşurați şi a parăsi cu seninătate pista.ONU tre- 
buie să devină un jucător activ, dar, alături de 
aceasta, toți ceilalţi actori au datoria de a ră- 
mâne, la rândul lor, jucători. Nu cu ştafete pline 
de dinamită, nici în calitate de concurenţi ani- 

maţi de orgolii sterile, ci ca nişte coechipieri 
angajaţi, cu solidaritate şi transparenţă, în cur- 
sa pentru pace. 

Pentru pacea şi liniştea tuturor celor care 
trăiesc în această lume tot mai amenințătoare 
şi, în acelaşi timp, tot mai fragilă. 

O cursă care să nu arate precum în cari- 
catura alăturată publicată de televiziunea prin 
satelit Al-Jazira. 


TARBUŞUL ŞI GRENADA 

La 19 septembrie a.c.,un alt demnitar 
libanez, al şaptelea de la asasinarea fostului 
prim-ministru Rafik Al-Hariri, a fost ucis de ex- 
plozia unei maşini-capcană în zona de est- 
creştină- a capitalei Beirut. Este vorba de de- 
putatul Antoine Ghanem, membru al partidului 
de dreapta “Falangele libaneze” ( Al-Kataeb) şi 
un cunoscut militant anti-sirian. 

Date fiind suspiciunile precedente, pri- 
mele degete acuzatoare s-au îndreptat către 
Siria care, desigur, a condamnat şi ea, prin 
presă, “abominabilul act terorist”. Lumea arabă 
a protestat, Consiliul de Securitate a condam- 
nat şi... apele revin încetul cu încetul la matcă. 

În contextul certurilor necontenite care 
tulbură eşichierul politic libanez în legătură cu 
schimbarea actualului preşedinte pro-sirian 
Emile Lahoud, tâlcul asasinatului nu e greu de 
ghicit :prin dispariţia “manu militari” a şapte 
deputaţi ai coaliţiei anti-siriene, aceasta şi-a 
pierdut majoritatea — firavă dar, totuşi, majori- 
tate — în Parlamentul de la Beirut ( care-l alege 
pe şeful statului), având, în consecinţă o marjă 
sensibil îngustată de acţiune pentru a împiedi- 
ca venirea la palatul prezidenţial Baabda a 
unui alt preşedinte cu simpatii pentru “fraţii siri- 
eni” de la Est. 

Probabil că — ne place sau nu —uciderea 
deputatului Antoine Ghanem nu va fi ultima pe 
lungul şi însângeratul răboj al asasinatelor poli- 
tice care au conferit Libanului o tristă şi 
nedorită celebritate. 

Şi tot atât de adevărat este că această 
țară a reprezentat, încă de la obținerea inde- 
pendenţei de stat în 1941, un teritoriu în care 
doar cine nu a dorit nu a venit pentru lichidări 
sau deschideri de conturi, interese politice şi 
financiare obscure, mercenariat şi conspirații 
regionale sau de anvergură mai mare. De fie- 
care dată, libanezii s-au mulțumit cu postura 
de spectatori, întorşi spre propriile reglări de 
conturi, orgolii sterile, simpatii şi antipatii. 


Niciodată sau destul de rar şi retoric, de- 
getul acuzator al Libanului nu s-a întors, cu 
luciditate, şi spre propriul piept. 

În această cafenea naţională pe care am 
pute-o numi “ La libanezul vesel”.toți se ceartă 
cu toţi, fiecare este deținător al adevărului ab- 
solut, fiecare este un “deus ex machina” adu- 
cător al soluţiei ideale, ignorând cu seninătate 
butoiul de pulbere sau grenada pe care scrie 
“Liban” şi care stă să explodeze, fără ca mâna 
detonatoare să fie, cu necesitate, de import, 
dimpotrivă. 

În limba arabă, “tarbuş” înseamnă “fes” — 
o piesă vestimentară tradițională care, alături 
de cedru, reprezintă unul din simbolurile prin 
care identitatea naţională a Libanului se identi- 
fică şi se defineşte. Rezistând tuturor vicisitudi- 
nilor istoriei, “tarbuşul” şi cedrul au conferit li- 
banezilor coordonatele dăinuirii. 

Să dorească, astăzi, acest simbol-efigie 
auto-distrugerea , din orgoliu şi “mândrie naţio- 
nală” aşa cum sugerează caricaturistul postului 
de televiziune prin satelit “Al-Jazira”? 


AVEM NEVOIE DE FRAŢI SIAMEZI 


Tensiunea acumulată între Administraţia 
S.U.A. şi regimul islamist de la Teheran, al că- 
rui vârf de lance şi port-drapel se încarnează în 
persoana preşedintelui Mahmud Ahmadinejad, 
este departe de a se domoli. Observatorii, dar 
şi, cu precădere, ţările vecine Iranului sau mai 
îndepărtate aşteaptă cu înfrigurare deznodă- 
mântul profeţit de analişti şi evocat, din per- 
spectiva a “ceea ce poate fi mai rău”, chiar de 
către  trepidantul nou preşedinte francez 
Nicolas Sarkozy : va fi sau nu un război între 
actorii numiţi lran şi America — primul, 
autoproclamat putere regională cu vocaţie de 

arhanghel al păcii universale, al doilea, deo- 
camdată, unica superputere a lumii chemată 
să ducă la capăt o misiune încredințată de 
Dumnezeu însuşi — transformarea planetei într- 
un paradis al democraţiei şi libertăţii ( eventual, 
şi al fraternității între egali, cum cereau revolu- 
ționarii francezi)? 

În acest climat prea puţin încurajator, la 
25 septembrie a.c., preşedintele Ahmadinejad 
s-a aflat la New York, unde a participat la lu- 
crările celei de a 62-a sesiuni plenare din isto- 
ria Adunării generale a O.N.U. şi unde a rostit 
o alocuţiune despre viziunea Iranului asupra 
viitorului de aur al lumii. Apoi, o alocuţiune si- 
milară a fost rostită la Universitatea Columbia, 
unde rectorul Lee Bollinger a preferat să re- 
nunţe la protocolarele formule de întâmpinare 
a unui şef de stat pentru a-i spune acestuia, în 
stilul cel mai yankeu cu putinţă, că nu este de- 
cât “un dictator mărunt şi crud” (rectorul ar fi 
preferat, poate, un dictator înalt şi blând!). Cât 
despre asistența universitară, aceasta a avut 
reacţii înjumătăţite : unii au aplaudat, alţii au 
huiduit. De gustibus et democratiae non 
disputandum. 

“insulte” şi “caracter neprietenos”, a re- 
proşat Ahmadinejad, păstrându--şi nealterat 
zâmbetul şi salutându-şi auditoriul cu gesturi 
dintre cele mai tradiționale în recuzita politeții 
islamice. 

Apoi? 

“Iranul nu este interesat de producerea 
unui arsenal nuclear”, “Holocaustul a existat şi 
nu prea” (“Să presupunem că acesta s-a în- 
tâmplat, dar...”), “Iranul nu va ataca Israe- 
lul” (care, totuşi, într-o zi va dispărea de pe 
hartă !), “Problema libertăţilor pentru homose- 
xuali nu se pune, pentru că în Iran nu există 
homosexuali ca în America”, “AL-Qaida nu a 
avut nici o legătură cu evenimentele de la 11 
Septembrie”, “Iranul este gata ( nu singur, de 
data aceasta, ci împreună cu lrakul şi Arabia 
Saudită) să umple vidul care va fi lăsat în urmă 
de plecarea americanilor de pe frontul iraki- 
an” ( rumoare în sală, aplauze, huiduieli...). 

O debordantă şi tristă rumoare care a 
însoțit nu doar vizita lui Ahmadinejad la New 
York, ci s-a transformat în trăsătură definitorie 
— însoţită sau nu de huiduieli şi aplauze — a 
relațiilor iraniano-americane din ultimii ani, lă- 
sând impresia că aceşti doi cavaleri ai bunăs- 
tării universale — George W.Bush şi Mahmud 
Ahmadinejad — au devenit doi frați siamezi 

greu de separat prin cordonul, tot atât de re- 
barbativ, al orgoliilor şi spiritului de confruntare 
ca metodă şi stil. S-ar putea spune, chiar, că o 
eventuală despărțire a siamezilor este respinsă 
chiar de aceştia : ce s-ar face, atunci, fiecare 
din ei, văzându-se fără duşman şi fără “faliti” , 
cum spunea Caragiale? Nu cerea Zbigniew 
Brjezinski, după prăbuşirea fostei Uniuni 
Sovietive, ca, pe tabla de şah a lumii, America 
să-şi inventeze un alt inamic? Şi nu proclama 
Ahmadinejad, reconfigurând, deocamdată de- 
clarativ, mapamondul, că ţara sa este, deja, o 
putere regională misionară, într-o lume în care 
“Marele Satan” american şi “entitatea sionistă” 
nu--şi vor mai avea locul sub soare? 

Lente ridendo... Să râzi încetişor, îngă- 
duitor, cu bunăvoință... Aşa cum zâmbeşti de 
stângăciile şi giumbuşlucurile copiilor. 

Se întâmplă, însă, că, nu de puţine ori, 
lacrimile ies din maluri şi curg puhoaie iar zâm- 
betul şi râsul îngăduitor se prefac în grimasă şi 
în acel “țipăt” al disperării şi spaimei pe care, 
întru eternitate şi ca o lecţie neperisabilă, l-a 
fixat pe pânză genialul pictor expresionist nor- 
vegian Edvard Munch. 

Ce ar fi, deci, dacă , în locul celor două 
chipuri ale căror reprezentări cutreieră lumea — 
George Bush şi Ahmadinejad — posesorii aces- 
tora, aceiaşi George W. Bush şi 
Mahmud Ahmadi Nejad — ar ac- 
cepta să formeze, împreună, un 
alt fel, necesar , de data aceas- 
ta, de “frați siamezi” alăturatți 
într-o singură efigie a păcii, aşa 
cum sugerează montajul ima- 
gistic alăturat ? 


DESPRE POEZIE, URANIU 


Liderului spiritual suprem al revoluției 
islamice din Iran, Ayatollahul Ali Khamenei, îi 
sunt dragi, între altele, poezia, muzica, medita- 
tia filosofică, putând fi considerat, din acest 
punct de vedere, un reuşit emul al predeceso- 
rului său Ayatollahul Ruhollah Khomeyni ale 
cărui volume de versuri lirice şi meditative se 
publică, în reluări succesive, şi astăzi. 


Cunoscut, aşadar, ca iubitor de stihuri, 
dar nu şi ca poet “profesionist”, Khamenei a 
surprins comunitatea literară iraniană când, 
recent, la o “şezătoare poetică”, a oferit audito- 
riului o lungă (şi reuşită) kassidă şi, apoi, un 
volum de poezie intitulat, modest şi simplu, “ 

Versuri de domnul Ayatollah Khamenei”, în 
care vorbeşte despre farmecele iubirii şi ale 
iubitei, despre nefericire şi plăcerile bahice, 
nostalgia după Horasanul de baştină şi altele 
asemenea. Spre a evita eventualele exclamații 
de nedumerire ( “Să elogiezi bucuria vinului în 
lran?!” bunăoară),se cuvine spus că poezia 
mistică sufită — în lumea islamică, în general, şi 
în cea arabă şi persană, cu deosebire — se ex- 
primă nu atât prin text, cât prin profunda încăr- 
cătură simbolică şi spirituală a ceea ce este 
dincolo de text, în meta-textul care trimite la 
aspirația perpetuă spre comuniune cu 
Transcendenţa divină. Spune poetul : “Mă ve- 
selesc de tristetea care îmi clocoteşte în piept/ 
Vino, iubire, să păşim împreună în vâltorile ini- 
mii mele/ În dulceața dăruită de pocalele 
pline/...Dor îmi este de Horasanul naşterii me- 
le”. Dorul de locurile natale este cât se poate 
de firesc, mai ales pentru un om care s-a mutat 
să trăiască în metropola Teheran, înconjurat 
de sfetnici şi decizând sigur soarta şi viitorul 
poporului şi al țării, între două lamentouri stră- 
vechi ciupite pe strunele sittarului, instrument 
care, venind de la India, acompaniază, de 
obicei, elegiile misticilor şi ale derwişilor dansa- 
tori care se exprimă nu prin cuvinte, ci prin 
dansul inițiatic. Când vorbeşte de băutură, po- 
etul sufic îşi trimite cititorul la cupa cu elixirul 
divinității, beţia este anihilarea raţiunii terestre 
pentru a descoperi misterele Transcendenţei 
prin meditaţie mistică, iar “iubita” este tocmai 
această cunoaştere niciodată încheiată şi nici- 
odată perfectă. 


Este greu de spus dacă, în raftul bibliote- 
cii, liderul- poet poate fi aşezat alături de ne- 
muritorii persani Firuzabadi, Hafiz, Saadi, 
Ferdoussi, sau de marele mistic şi filosof 
Jallaleddin Al-Rumi. Mai lesne ar putea fi iden- 


tificate, însă, afinități cu un alt “poet” aflat de- 
parte de țara Persiei, autor, şi el, al unui inedit 
gen poetic pe care criticii contemporani l-au 
denumit prin termenul de “bushism”. Există, 
între cei doi, legături suficient de convingătoare 
pentru ca, împreună, să devină întemeietori de 
curent şi de şcoală: unul este ambasador al lui 
Allah pe pământ, celălalt se declară misionar şi 
uns al lui Dumnezeu pe acelaşi pământ, spre a 
salva lumea de axele răului şi de Apocalipsa 
condimentată cu uraniu îmbogăţit. 


Un mai vechi addagiu ne spune că, 
“atunci când vorbesc armele, muzele tac”. 


Din fericire,Muzele încă mai vorbesc, 
deşi cu palma la gură. 

Şi pentru ca glasul lor să nu se stingă 
definitiv, am propune, cu modestie, celor doi 
vizionari-poeţi să se poftească reciproc la o 
istorică serată literară, spre a-şi oferi, cu dedi- 
caţie olografă, volumele de “kasside” pe care 
le produc. Fie acestea sufite sau “bushiste”. ŞI, 
de ce nu ?- să invite la ceremonie şi Muzele. 


CONFERINŢA DE PACE DE LA 
ANNAPOLIS ŞI NASTRATIN HOGEA 


De o bună bucată de vreme, capul de 
afiş al ştirilor mediatice, al rapoartelor politice 
şi al pariurilor făcute de analişti mai mult sau 
mai puţin avizaţi este ţinut de “conferinţa in- 
ternaţională” propusă a se desfăşura, în acest 
sfârşit de toamnă, în oraşul american 
Annapolis, la iniţiativa preşedintelui George 
W .Bush. O conferinţă intitulată şi “de pace în 
regiunea Orientului Mijlociu”, chiar dacă, pe 
agenda de lucru avută în vedere de către cei 
direct implicaţi şi interesaţi nu figurează decât 
contenciosul palestiniano-israelian, ceea ce, la 
urma-urmelor, nu este un lucru rău, atâta vre- 
me cât toată lumea de dincolo şi de dincoace 
de mări şi oceane declară — din 1948 încoace 
— că soluţionarea problemei palestiniene poa- 
te să fie un deus ex machina care va aduce 
pacea peste toţi măslinii Orientului Mijlociu. 


Irakul, cu toate tragediile lui, pare a fi tre- 
cut într-un con de umbră, situaţia din Liban de- 
vine, tot mai mult, “una a libanezilor”, deşi cir- 
cumscrisă în triada libanezo-siriano-iraniană, 
adusă în lumina reflectoarelor tot mai rar, după 
cum oscilează prețurile şi conjuncturile, dosa- 
rul nuclear al Iranului continuă să se umile 
amenințând... În fața acestor sfidări, lumea 

întreagă pare a repeta vorbele unui celebru 
umorist român :” Om muri şi-om vedea!”. 


Se fac pregătiri pentru sărbătoarea cea 
de pe urmă, cupele şi tacâmurile sunt rânduite 
după mărime şi folosință, se aşteaptă şi se 
speră ca apa să fie preschimbată în vin, ca la 
nunta din Cana, pentru consfinţirea păcii şi a 
concordiei întru eternitate. 


Doamna Condoleeza Rice a obosit de 
atâtea drumuri bătute pe drumul Orientului Mij- 
lociu (de ce nu şi pe “Drumul Damascului?”), 
preşedintele Mahmud Abbas şi premierul 
israelian Ehud Olmert se întâlnesc periodic 
pentru a pregăti “Annapolis”, Siria ar accepta 
să participe, dar la o conferinţă care să discute 
şi retrocedarea Golanului până la frontierele 
din 1967, Hamas şi liderul său Ismail Haniyeh 
cred că Israelul nu există pe lume, forțele pa- 
lestiniene de opoziţie fac un congres al lor, 
pentru a spune un “NU” hotărât reuniunii din 
S.U.A. lar în toată această vreme, palestinienii 
sunt sfâşiaţi între orgoliile liderilor pe care ei 
înşişi i-au ales: nu se mai vorbeşte despre 
“Teritoriile Palestiniene Autonome”, ci despre 
Gaza lui Ismail Haniyeh şi Cisiordania lui 
Mahmud Abbas. Despre care Palestină se va 
discuta, aşadar, la Annapolis? 


Una din cele zece porunci ale diplomați- 
ei, către care par, în sfârşit, a-şi întoarce faţa, 
în consonanţă, Palestina (din Cisiordania), Is- 
raelul şi S.U.A., spune că, în toate negocierile, 
părțile implicate ştiu ceea ce vor, dar nu pot 
şti, aprioric, şi rezultatele la care se va ajunge. 


Iniţiativa Annapolis pare a face notă 
aparte prin “punerea carului înaintea calului”, 
prin aceea că se porneşte de la ceva deja con- 
venit între preşedintele din Malul de Vest, 
Mahmud Abbas, premierul Ehud Olmert şi 
doamna Condoleeza Rice, ceva care nu ar mai 
avea nevoie decât de o binecuvântare interna- 
țională, ignorându-se, cu sau fără bună ştiinţă, 
că, abia, după “luna de miere”, există riscul 
dureros să urmeze o “lună de fiere” care ar pu- 
tea, în cursul practicii, să dezmintă ceea ce s-a 
stabilit la festinul de gală. 


Va putea Mahmud Abbas să vorbească 
în numele palestinienilor din Fâşia Gaza? Va 
putea şubreda coaliție de guvernământ condu- 
să de premierul Ehud Olmert să discute cu, 
totuşi, palestinianul Ismail Haniyeh, şi să o fa- 
că în numele şi cu acordul tuturor palestinieni- 

lor şi evreilor? 


În marea aventură a căutării, de la 
acest festin al unei păci anunţate va lipsi un 
“mesean” ignorat: poporul palestinian din Gaza 
şi Cisiordania Asemenea celebrului Nastratin 
Hogea, el este eliminat de la zaiafet pentru că 
nu are straiele potrivite. Un Nastratin Hogea 
flămând şi înfrigurat. 


Reuniunea de la Annapolis aduce, fără 
doar şi poate, o rază de speranță. Ea nu în- 
seamnă sfârşitul unui proces, ci doar începutul 
acestuia. 

Abia 
atunci ar trebui 
să se înceapă 
bogatul festin al 
reconcilierii şi 
păcii între egali 
şi să fie bucate 
îndeajuns pen- 
tru toți. 


ANNAPOLIS, PUIETUL FIRAV 


Imediat după ce preşedintele George 
W.Bush a lansat iniţiativa de convocare a unei 
conferinţe internaţionale de pace destinată a 
conduce, în sfârşit, la apariţia oficială pe hartă 
a Statului Palestina, presa de pretutindeni cău- 
ta, dincolo de intenţiile declarate, o rațiune cre- 
dibilă care ar fi determinat această chemare şi 
a descoperit-o în dorința Administraţiei de a 
pune mai mult echilibru şi ordine în politicile 
sale Mijlociu-Orientale: o cât mai numeroasă 
participare arabă şi nearabă ar da, la urma- 
urmelor, satisfacţie actorilor direct implicaţi: 
palestinienii şi-ar împlini visul de a avea pro- 
pria entitate statală, Israelul ar putea obține 
recunoaşterea ca stat şi ca identitate iudaică, 
iar preşedintele Bush ar intra în nemurire prin 
uşile împărăteşti ale istoriei ca aducător al pă- 
cii între duşmanii de până mai ieri. 

Până la deschiderea conferinţei, cu ex- 
cepția locului de desfăşurare, a datei propuse 
şi a unor fragmente ale pertractărilor dintre 
israelieni şi palestinieni, sub bagheta neobosită 
a doamnei Dr.Condoleeza Rice, despre agen- 
da de lucru a apropiatei reuniuni s-a ştiut prea 
puţin şi s-a pronosticat enorm, scenariile fiind 
pe măsură, potrivit optimismului sau pesimis- 
mului autorilor care le-au elaborat. 

Vorbind despre partea frumoasă a 

lucrurilor - succesul -, ar trebui consemnat, ce- 
ea ce şi facem, că reuniunea, prin însuşi faptul 
de a fi convocată, este un pas, fie şi numai 
emoţional, către refacerea încrederii între părți. 
Că ea se va vedea încununată prin semnarea 
unui acord istoric de pace, rămâne pentru o 
perspectivă nedeterminată, date fiind clivajele 
şi suspiciunile acumulate de-a lungul vremii, 
complexitatea problemelor care, de decenii, îşi 
aşteaptă o rezolvare, sau pretenţiile maximale 
cu care negociatorii ambelor tabere se aşează 
la masa negocierilor. Dar că ea poate să fie o 
poartă deschisă către continuarea dialogului în 
plan bilateral, inclusiv cu ceilalţi doi principali 
actori — Siria şi Liban — este o opţiune pe cât 
de dorită şi benefică, pe atât de realizabilă. 

Conferinţa de la Annapolis poate fi ase- 
muită cu un pomişor firav care, plantat în târzi- 
ul acestei toamne, apărat şi îngrijit, poate de- 
veni arborele falnic al păcii. 


Dar, pentru că în toate există un “dar”, 
pesimiştii par a nu împărtăşi această aserţiune. 
Pesimişti au existat, există şi vor exista, dar 
ceea ce surprinde, de data aceasta, este că 
marea lor parte nu se află dincolo, ci dincoace 
de Râul lordan, adică în lumea arabă. 


Pentru aceşti adepţi ai vechiului lamento 
al “înfrângerii”, Annapolis înseamnă trădare şi 
viclenie, iar participarea la reuniune va pune 
lumea arabă în situaţia de a creşte pomişorul 
firav până ce acesta va deveni viitorul copac 
de ale cărui ramuri îşi vor lega propriul ştreang 
al spânzurătorii. 

Şi totuşi, pacea nu este, nici pentru evrei, 
nici pentru arabi, nici pentru fiinta umană, un 
copac pe care îl creşti cu obstinaţie pentru a-ţi 
susţine lanţul sinuciderii. 


... Noi nu am făcut decât să glosăm pe 


marginea desenului alăturat prin care maestrul 
caricaturist de la Al-Jazira îşi sintetizează 
punctele de vedere. Sau “punctul” îngust de 
vedere. Ca orice punct. 

Şi totuşi, când, dincolo de epopie politi- 
ce, vom putea spune că, în sfârşit, “sub măslini 
este pace”? 


TUNURI CU PORUMBEI 

Se întâmplă, uneori, ca şi serviciile de 
informaţii să fie imprevizibile (spre a folosi un 
eufemism) în sobrietatea, rigurozitatea şi aura 
lor de mister. De la această realitate nu fac 
excepţie nici instituţiile americane abilitate să-i 
spioneze pe ceilalți. 

Înainte de primăvara anului 2003, 
Saddam Hussein avea silozurile pline cu arse- 
nale nucleare, chimice şi biologice şi era prie- 
ten ( şi generos sponsor) cu Ossama Bin 
Laden şi Al-Qaida sa. Deci, o teribilă amenința- 
re pentru pace şi liniştea lumii întregi. Informații 
grave, fierbinţi şi de primă mână, precum se 
vede şi tocmai bune ca argumente pentru tăie- 
rea din rădăcină a răului. Ceea ce s-a şi întâm- 
plat. Răul numit Saddam a fost extirpat, chiar 
dacă acesta pare a fi lăsat în urmă un rău şi 
mai mare pentru Irak şi lrakieni. Arsenalele de 
distrugere colectivă nu s-au găsit pentru că nu 
existau, iar fostul “calif” din Bagdad nu a avut 
nimic a face cu “emirul” şi “şeikhul” Ossama. 
Informaţii trucate? Nu avem căderea să jude- 
căm. 

Astăzi, aceleaşi servicii, cu antenele în- 
dreptate mai spre Est de Irak, descoperă, nici 
mai mult, nici mai puţin decât că Iranul şi-a sto- 
pat, încă din anul 2003, activităţile nucleare cu 
finalităţi militare şi că faimosul reactor de la 
Buşehr abia respiră, graţie unor transfuzii teh- 
nologice modeste oferite de Vladimir Putin. 


“Eroare!” a grăit preşedintele Bush care 
a făcut legământ să nu lase în urmă un lran 
nuclear după ce va părăsi Casa Albă. Nu a 
precizat cui aparține eroarea. 


“Eroare!”, a strigat şi Ehud Olmert , este 
adevărat, programul a fost sistat în 2003, dar a 
fost redeschis”. Când ? Agenţia Internaţională 
pentru Energie Atomică nu are cunoştinţă des- 
pre aşa ceva. 


“Victorie!”, a jubilat preşedintele Mahmud 
Ahmadinejad, revenit de la “istorica” sa întâlni- 
re cu vecinii arabi din Consiliul de Cooperare al 

PRINCIPALELE ELE- 
Va veni, oare, ziua în 
care înaripaţii emisari ai păcii 
vor fi lăsaţi să zboare în liber- 


Golfului pe care i-a asigurat de intenţiile paşni- 
ce ale ţării sale, propunându-le, chiar, încheie- 
rea unui pact de apărare comună şi de securi- 
tate colectivă regională. 


George Bush este convins că Troika eu- 
ropeană (Marea Britanie, Germania, Franţa) şi 
Rusia (de ce nu şi China?) cred că “programul 
nuclear al Iranului continuă să constituie o pro- 
blemă” şi că Teheranul are datoria să facă ale- 
gerea strategică între renunţarea la preocupă- 
rile nucleare ( recompensele fiind, deja, pregă- 
tite) şi a menţine ţara în aceeaşi izolare in- 
ternaţională, cu consecinţele ce decurg din 
aceasta. 


Şi totuşi... Ceva s-a schimbat sau este pe 
cale de a se schimba: Conferinţa de la 
Annapolis a deschis calea către pacea posibilă 
între palestinieni şi israelieni şi către naşterea 
statului palestinian, Siria a trecut peste consi- 
derentele de “alianţă strategică” cu Iranul şi a 
fost prezentă la această reuniune, pentru pri- 
ma oară în istoria sa Consiliul de Cooperare al 
Golfului îl primeşte, acasă, pe Mahmud 
Ahmadinejad, Libanul este aproape de a se 
reconcilia cu sine şi a evita reîntoarcerea la 
războiul civil... 


Semne şi semnale de pace pe care pre- 
şedintele George Bush nu poate să le ignore. 
Condoleeza Rice îşi continuă maratonurile di- 
plomatice şi George Bush şi-a anunţat intenţia 
de a vizita Orientul Mijlociu în anul 2008. Artile- 
ria politică şi propagandistică de la Washington 
pare să experimenteze, timid, o nouă formă de 
tir, înlocuind obuzele cu porumbeii care simbo- 
lizează pacea. 

Este adevărat că, deocamdată, aceştia 
nu părăsesc gura tunurilor de care sunt, încă, 
înlănțuiţi, aşa cum sugerează caricaturistul co- 
tidianului londonez de limbă arabă “Al-Hayat”. 

“OPERAŢII CHIRURGICALE” 

“Operații chirurgicale”, sau “interventii 
chirurgicale” — iată două sintagme care, din 
domeniul de provenienţă, cel al medicinii, au 
pătruns, metaforic, în limbajul politic pentru a 
exprima sensul de “exactitate”, “precizie”, 
“minuţiozitate” în abordarea, cu scopul soluţio- 
nării, a unei situaţii sensibile şi complexe care, 
netratată la timp, ar putea activa semnificaţia 
prea celebrei fraze “tratamentul a reuşit, paci- 
entul e mort!” 


O asemenea terapie intervenţionistă a 
fost aplicată asiduu în cursul anului 2007 asu- 
pra multor tumore ale mapamondului nostru 
contemporan şi ar fi de ajuns să amintim doar 
Irakul, Afghanistanul, Libanul, Darfur, “statele” 
palestiniene Gaza şi Cisiordania, Pakistan şi 
enumerarea ar putea continua. 


De cele mai multe ori, chirurgii provin din 
străinătatea mai îndepărtată sau mai apropiată 
pentru că în clinicile autohtone fie nu există 
dotările necesare şi chirurgi cu înaltă calificare 
şi suficientă bunăvoință, fie pentru că aşa este 
moda. 

Libanul este, de multă vreme şi la modul 
cel mai dramatic, lipsit de un cap, adică de un 
preşedinte al statului, iar chirurgii au paşapoar- 
te americane, franceze, germane, siriene, 
israeliene... Din păcate, până astăzi, chirurgia 
reparatorie nu a inventat şi transplantul de cap. 
Un porumbel al păcii decapitat şi tratat de alte 
boli inventate de alții. 


Irakul se află în stare de moarte clinică 
şi,de aproape cinci ani,medicii internaţionali nu 
au reuşit să-l resusciteze. 

În Afghanistan aceeaşi medici internaţio- 
nali apasă în zadar bisturiul în trupul unei ţări 
aflată în metastază. 

Comunicatele pentru presă sunt, însă, 
cât de poate de liniştitoare: “tratamentul a reu- 
şit!” 

Dar pacientul e mort sau este pe cale să 
fie. 


LUMEA ARABĂ 2008: “TREC ANII...” 


Orientul Mijlociu a păşit în anul 2008 cu 
exuberanta şi forța pe care numai evenimente- 
le de anvergură o generează şi este de ajuns 
să fie amintită, în acest sens, doar seria de 
vizite “istorice” pe care patronul — spiritual, dar 
nu numai- al păcii şi democraţiei în Marele Ori- 
ent Mijlociu, George Bush le-a efectuat, nu cu 
multă vreme în urmă, în această parte a lumii. 

Premergător turneului, Ossama Bin 
Laden îi îndemna pe arabi să-l întâmpine pe 
liderul de la Casa Albă nu cu jerbe de trandafiri 
şi covoare roşii, ci cu grenade, în vreme ce 
media arabofonă, proclamând depăşită de 
timp faimoasa declaraţie a ex-preşedintelui 
egiptean Anwar El-Sadat, potrivit căruia nouă- 
zeci şi nouă la sută din pârghiile păcii în zonă 
se află la Washington, le cerea aceloraşi arabi 
să “îsi arate muşchii”, pentru a demonstra 
înaltului oaspete de peste Ocean că lucrurile s- 
au mai schimbat şi că legătura cu cheile ferme- 
cate ale lui Alladin s-a transferat, astăzi, în 
cancelariile dintre lacul Tiberiada şi Shatt El- 
Arab. 

Toate bune şi frumoase, s-ar putea spu- 
ne, dacă ele nu ar fi puţin mai altfel. 

De o jumătate de veac, această lume 
arabă întâmpină fiecare an nou cu aceeaşi 
exuberanţă, forță şi arătare de muşchi. Exube- 
ranța declaraţiilor bilaterale sau colective, a 
acoladelor protocolare păstorite de Liga Arabă, 
exuberanţa cu care se trăieşte “complexul în- 
frângerii” de care, întotdeauna alţii sunt res- 
ponsabili : “inamicul sionist”, “imperialismul pla- 
netar’, “Occidentul invadator”, “clientelismul şi 
oportunismul celorlalţi fraţi arabi”. Apoi forța şi 
arătarea de muşchi făcută, dramatic, în 1948, 
1956, 1967, 1973, 1982, 1996... Totul în nu- 
mele unei “națiuni arabe” erodată tot mai caus- 
tic de nostalgia trecutului legendar, dar divizată 
de orgolii, discrepanțe ideologico-doctrinare şi 
partizane, de petro-dolari versus subdezvoltare 
şi sărăcie. 

Ne rezervăm o marjă de suspiciune şi 
îndoială cât priveşte viitorul de aur deschis de 


turneul oriental al preşedintelui George Bush în 
drumul către pacea Orientului Mijlociu. Printr-o 
tradiție neconsemnată oficial — la ce bun?- vizi- 
tele prezidenţiale nu produc prefaceri funda- 
mentale, dar au, cel puţin, sau în cel mai bun 
caz, meritul de a deştepta interesul şi atenţia 
mediatică şi politică de natură să înlăture 
letargiile şi să forțeze drumul către soluții. 

Un asemenea capital ar trebui să fie ex- 
ploatat de co- 
munitatea ara- 
bă pentru a 
trece dincolo 
de febra decla- 
rațiilor de bu- 
nă-intentție, 
către mai pu- 
tini muşchi fes- 
tivi şi către mai | . | 
mult pragma-| 
tism. 


La 27 noiembrie 2008, la Annapolis, în 
America, s-a deschis o nouă uşă. Este adevă- 
rat, mai măruntă şi mai îngustă, prin care nu 
pot să treacă toți muşchii. Dar o uşă deschisă 
zadarnic, dacă ea va rămâne doar un culoar 
de trecere pentru muşchi, exuberante şi forțe 
declarative, atâta vreme cât trunchiul şi picioa- 
rele colosului vor continua să fie decupate din 
carton şi din pagini de calendar în zadar risipi- 
te. 

“Trec anii, trec lunile-n goană...” spu- 
nea un genial poet de la noi. 


Don Quijote şi Dulcineea din Teheran 


EI Ingenioso Hidalgo Don Quijote de la 
Mancha (  Iscusitul gentilom etc.) este 
preacunoscutul şi emblematicul erou visător, 
idealist şi absurd creat de genialul spaniol 
Miguel de Cervantes la începutul secolului al 
XVII-lea. 

Un hidalgo bântuit de visul isprăvilor şi 
gloriilor cavalereşti, care străbate Spania 
(lumea era mai greu de străbătut pe atunci) pe 
spinarea mârțoagei Rosinanta , însoţit de vale- 
tul său Sancho Panza, pentru a se război cu 
răul ( “axele răului” nu fuseseră inventate) şi 
pentru a-i apăra pe cei împilaţi. Este un 
“iluminat” pentru care hanurile umile de la răs- 
pântii devin castele, iar țţărăncuțele de prin sate 
sunt preafrumoase prințese din basme. Dulci- 
neea del Toboso, pe care nu o va întâlni nicio- 

dată, fiind scornire a imaginaţiei eroului nostru, 
îi este aleasă a inimii. 

Lupta cu morile de vânt s-a transformat, 
peste veacuri, în simbol al vizionarismului ima- 
ginativ, al eroismului neprimejdios, rupt de rea- 
litate şi, ca atare, neconsumat în fapte de cro- 
nică. Sancho Panza însuşi îl priveşte pe stăpâ- 
nul său ca pe un “posedat de voci”, dar îl slu- 
jeşte cu fidelitate fie şi numai pentru că, în felul 
acesta, are prilejul să-şi îndestuleze “panza”, 
stomacul, sau, cum se spune în zilele noas- 
tre,să-şi primească indemnizaţia. 

Schematic, aceasta este recuzita eroului 
gentilom, la care, desigur, trebuie adăugate 
faimoasa suliță şi preacelebra armură. 

De la 1.600 încoace (ediţia princeps a 
romanului a apărut la 1.605) pe fața pământu- 
lui se vor fi perindat mulţi Don Quijote, cu vale- 
tii, cu Rosinantele şi cu Dulcineele lor, iar unul 
dintre aceştia ne este contemporan, chiar da- 
că, nu peste multă vreme, va trebui să pără- 
sească paginile romanului. 

Astăzi, idealurile, butaforia şi elanurile s- 
au schimbat. 

Dulcineea s-a reâncarnat şi poartă nu- 
mele de Iran (sau, la nevoie, de Ahmadinejad), 
morile de vânt se numesc reactoare şi centrifu- 
ge, iar bătrânele lor aripi au fost înlocuite cu 
orbite pe care gravitează electroni, neutroni şi 
alte particule de uraniu îmbogăţit. Cu deosebi- 
rea că acestea nu macină, deocamdată, nimic 
şi nu au perspective să o facă într-un viitor 
prea apropiat. Nici să macine, nici să amenințe 
“securitatea şi pacea lumii”. 

Miguel de Cervantes a plăsmuit o poves- 
te care dăinuie şi încântă tocmai pentru virtuțile 
nobile pe care orice poveste frumoasă le are. 

Poveştile contemporane cu mori de vânt 
şi cu avânturi onirice se pot transforma, însă, 


în istorii cu zmei adevăraţi şi cu coşmaruri pe 
care nici Don Quijote (cel din roman) nu le-a 
imaginat. 

Propunem cititorului să găsească răs- 

punsul la trei întrebări cât se poate de simple: 
Ce mesaj transmite desenul alăturat? Cui folo- 
seşte lupta cu morile de vânt? În care “Spanie” 
locuieşte Don Quijote din zilele noastre? 


“Fetiţa cu chibrituri” 

Nu ştiu câţi dintre copiii “generaţiei 
Internet” mai citesc sau mai ascultă poveşti. 
Nu sunt, din păcate, foarte convins că sensul 
însuşi al poveştilor şi rostul inventării acestora 
mai este ştiut şi gustat nu neapărat la gura so- 
bei sau în poala bunicii pentru că...fugit 
irreparabile tempus! 


Poate doar cei care cochetează cu se- 
nectutea sau, pentru a eufemiza cu seninătate, 
“înaintați în vârstă” şi printre care, cu superbie 
discretă, se numără şi autorul rândurilor de fa- 
tă, să fi păstrat în memoria afectivă vechea 
mireasmă a poveştilor fantastice, triste, şăgal- 
nice şi, oricum, dătătoare de fiori şi de învăţă- 
turi pentru mai târziu. 

Genialul danez Hans Christian Andersen 
(1805-1875) a scris, a născocit poveşti care au 
intrat în eternitate şi care reverberează, prin 
înțelesuri, şi în actualitatea pe care o trăim as- 
tăzi. Vă amintiţi povestea “Fetiţei cu chibrituri”? 
Acea fetiță sărmană, silită să vândă chibrituri 
în gerul din ajunului Anului Nou, spre a aduce 
un bănuţ pentru ea şi pentru bunica. Vă mai 
amintiţi mirificele peisaje zărite prin ferestre în 
casele  scăldate de luminile sărbătorii? 
“Luminile străluceau pe la ferestre, miros de 
fripturi se răspândea în stradă... Mese acoperi- 
te cu feţe albe, porțelanuri subțiri, o gâscă ma- 
re friptă...” În locul acestora, fetița nu avea de- 
cât zidul mare şi gros lângă care a fost găsită 
dimineaţa răpusă de oboseală şi frig. 


Povestea lui Andersen stârneşte compa- 
siune şi tristețe, desigur, cu atât mai mult cu 
cât prelungirile ei simbolice se regăsesc, meta- 
foric, şi în zilele noastre. Priviţi, tot metaforic, 
situația populaţiei palestiniene din Sectorul Ga- 
za, rătăcind între blocada impusă de Israel şi 
ipocrizia politico-diplomatică a casei nobile ca- 
re se cheamă comunitatea arabă şi internaţio- 
nală. Mai există şi alte case, la fel de impene- 
trabile, cele care îi adăpostesc pe cauzatorii 
palestinieni ai acestui dramatic vagabondaj în 
care “Fetița cu chibrituri” nu are nimic de vân- 
dut — nici chibrituri, nici suflete. 


lar înlăuntrul acestor lăcaşuri care adă- 

postesc cancelarii se făuresc declaraţii, se fac 
jurăminte de solidaritate cu cei care au nevoie 
de ajutor şi de pâine, se condamnă tot ce se 
poate condamna , dar atât. Liderii mişcărilor 
palestiniene de “opoziţie” (opoziţie faţă de ce?) 
fac congrese “naţionale” (dar nu la Ramallah 
sau Gaza, ci la Damasc), preşedintele 
Mahmud Abbas şi premierul rebel Ismail 
Haniyeh îşi strâng palmele cu o mână şi se 
sugrumă reciproc cu cealaltă, Consiliul de Se- 
curitate îndeamnă, pudic, la reţinere, Casa Eu- 
ropeană recită, sub luminile candelabrelor, tex- 
tul unei Foi de Parcurs care nu mai interesea- 
ză pe nimeni, lumea arabo-islamică condamnă 
şi bate cu pumnul în biroul directorului dar nu- 
mai când acesta lipseşte. Până şi Ayman Al- 
Zawathiri oferă ceva palestinienilor: comunicate 
difuzate de Al-Jazira. 


Priviţi desenul alăturat. Exprimă mai mult 
decât am putea spune noi. De altfel, aceste 
rânduri nu sunt decât simple reflecţii pe margi- 
nea unei caricaturi. 


în Babilon 


În englezeşte, cuvântul cow-boy (sau 
cowboy, cum se scrie la Potomac) înseamnă 
“văcar” şi are statutul de brand american exclu- 
siv, chit că şi în alte părţi ale lumii există vă- 
cari, am zice chiar mai iscusiţi, - olandezii, de 
pildă — care îşi cresc şi îşi mulg liniştiți văcuţe- 
le, fără a se sluji de lasou şi fără pistoale la 
brâu sau carabine la coburii şeilor de pe cai. 
Aceştia vor fi fiind ei văcari, dar cu siguranţă 
nu sunt cow-boys. Căci veritabilul cow-boy, 
cel de firmă, este, prin excelenţă, un yankeu 
veşnic însetat de descoperirea unor noi orizon- 
turi, de plinătatea unei libertăţi fără frontiere, 


Cow-bo 


preocupat să descopere şi să cucerească noi 
păşuni şi izvoare pentru turmele sale. Mai mul- 
te cornute, mai mult belşug! Şi este atât de în- 
setat să atingă alte zări depărtate, încât a lăsat 
de mult în urmă hotarele ținuturilor texane, 
ajungând, iată, - să tot fie vreo cinci ani de 
atunci — până la ţara lui Ghilgameş şi a fru- 
moasei Semiramida, la Ziggurat şi la leul din 
Babilon — cunoscute, toate, şi sub numele de 
Irak. 


Golda Meir spunea, pe când era prim- 
ministru al Israelului, că “Palestina este un pă- 
mânt fără oameni, pentru oameni fără pă- 
mânt”. 

Îngăduindu-ne o parafrază la acest afo- 
rism, am glosa şi noi, afirmând că, văzută de 
pe malul celălalt al Oceanului, ţara de la Tigru 
şi Eufrat era, până către 1993, un pământ fără 
cow-boys ( dar cu puzderie de vaci gata să fie 
mulse) pentru cow-boys fără vaci. Nu vrem să 
spunem că vacile de acasă nu mai dau lapte 
sau că, Doamne-fereşte!, ar fi fost decimate de 
nebunia bovină. Numai că bălțatele din 
Summer şi Babilon, ba, şi mai vârtos, cele de 
la Bassra, Kirkuk şi Mossul (aşezări istorice,cu 
vechi tradiţii pastorale) au o particularitate. Ciu- 
dată, e drept, dar cât se poate de profitabilă: 
produc lapte...negru! Doar mulgătorii cow-boys 
( nu-i de ajuns să paşti Joianele, mai trebuie să 
ştii să le şi mulgi), numai ei singuri, deci, pro- 
duc zi de zi câte 1,2 milioane de litri (am fost 
tentaţi să scriem “barili”) trimişi acasă, la fabri- 
cile lor de delicatese lactate. Există, desigur, şi 
cow-boys veniţi de pe alte meleaguri, dar ei 
sunt novici şi îndeplinesc doar servicii ajutătoa- 
re: stau de pază, curăţă prin staul, cară lapte- 
le... Primesc, în schimb, adăpost, merinde, 
straie şi bani de tutun şi toată lumea e multu- 
mită. 

Vacile, precum se ştie, nu au darul vorbi- 
rii. Şi tac, docile şi blânde, dăruindu-şi fără îm- 
potrivire prinosul cu care le-a înzestrat Creato- 
rul şi se apără, cum se pricep şi cât pot, de 
lupii care vin să le sfâşie şi de bâtele propriilor 
stăpâni. 

Din păcate, ne vedem siliți a pune punc- 
tul final: din fundul ogrăzii, capra mea îşi cere 
tainul de fân. (Ne-au lipsit resursele necesare 
pentru a procura o vacă de lapte... alb). 

CONFERINȚA DE LA BAGDAD -10 MARTIE 
2007 

Într-o atmosferă de relativ calm şi cu mă- 
surile de securitate obişnuite pentru astfel de 
evenimente, a avut loc la Bagdad prima Confe- 
rința internaţională privind Irakul. Au participat 
delegații din 17 ţări şi organizaţii interna-ţionale 
şi regionale, vecini ai Irakului: lran, Siria, 
Arabia Saudită, Turcia, lordania, Kuweit, dar şi 
Bahrein, Egipt, cei cinci membri permanenți ai 
Consiliului de securitate ONU (SUA, Rusia, 
Franța; Marea Britanie, China), delegaţi din 
partea Ligii Arabe şi a Organizaţiei Conferinţei 
Islamice. 


Desfăşurată în clădirea ministerului iraki- 
an de externe, situată în Zona Verde, conferin- 


ta a fost deschisă de primul-ministru irakian, 
Nuri al-Maliki şi ministrul irakian de externe, 
Hochiar Zebari (foto). 


SUA au fost reprezentate de ambasado- 
rul american la Bagdad, Zalmay Khalilzad, în 
timp ce Iranul, a cărui prezenţa a fost incertă 
până cu puţine zile înaintea datei conferinţei, a 
fost reprezentată de adjunctul ministrului de 
externe, Abbas Araghtchi. 


La patru ani după invazia americană în 
Irak, principalul merit al Conferinţei este acela 
de a reuni pentru prima oară actori internaţio- 
nali, regionali şi locali, care pot contribui la gă- 
sirea unei formule acceptabile pentru soluţio- 
narea situației din Irak. De asemenea, Iranul şi 
Siria se află pentru prima oară, în mod oficial, 
la masa discuţiilor cu un reprezentant al SUA, 
relaţiile diplomatice ale SUA cu Iranul fiind în- 
trerupte de 27 de ani. 

Atât SUA cât şi oficialii irakieni au apreci- 
at lucrările ca fiind “constructive” şi “pozitive”, 
în mod concret acestea stabilind crearea a trei 

comitete tehnice la nivel de experţi astfel: 


- cooperarea şi coordonarea în probleme de 
securitate, în conformitate cu înțelegerile de 
securitate încheiate anterior cu ţările vecine, în 
scopul prevenirii infiltrărilor transfronta-liere şi 
sprijinirea guvernului irakian in confruntarea cu 
insurgenții; 

- soluţionarea problemei refugiaților irakieni în 
alte țări, mai ales în cele vecine; 


- soluţionarea problemelor legate de aprovizio- 
narea Irakului cu combustibili şi energie, mai 
ales din punct de vedere tehnic şi legislativ. 


Deşi unele surse au declarat că Turcia s- 
a oferit să găzduiască viitoarea reuniune, la 
nivelul miniştrilor de externe în luna aprilie şi la 
care va participa şi Secretarul de Stat SUA 
Condoleezza Rice, o altă ofertă fiind cea a 
Egiptului, ministrul de externe irakian a decla- 
rat că “țările participante la conferință nu au 
convenit data şi locul viitoarei întâlniri, fiind de 
acord ca Irakul să se ocupe de această proble- 


ma . 


Participarea Iranului la Conferinţă a dus, 
după surse care au dorit să-şi păstreze anoni- 
matul, şi la un schimb de replici între trimisul 
american David Satterfield care, arătând spre 
geanta sa cu documente, a spus că are dovezi 
privind înarmarea de către Iran a unor miliții 
şiite din Irak, replica şefului delegaţiei iraniene 
fiind “aceste acuzaţii sunt mai mult un pretext 
pentru a justifica eşecul vostru în Irak”. 


Declaraţia finală a reuniunii subliniază 
acordul tuturor participanţilor pentru a “susţine 
suveranitatea Irakului şi principiul neintervenți- 
ei în afacerile interne ale acestuia”. 

Problema securităţii şi instaurării suvera- 
nităţii irakiene pe întregul teritoriu a devenit 
parte inseparabilă a problematicii mai largi a 

securităţii în zona Golfului şi a Orientului Mijlo- 
ciu în general, o soluție durabilă trebuind să 
fie acceptată de toate ţările implicate şi intere- 
sate. 


IRAK - la 7 martie 2007, Partidul şiit FADHILA 
(Partidul islamic al virtuţii) a anunţat ieşirea sa 
din “Alianţa lrakiană Unită” - una din principale- 
le formaţiuni parlamentare, pentru a deveni 
independentă, cu o platformă naționalistă. Par- 
tidul deţine 15 din cele 273 de locuri ale parla- 
mentului irakian şi după unele surse această 
ieşire ar avea legătura cu acţiuni politice ale 
fostului premier Ayad Allawi de a reveni la pu- 
tere, prin formarea unei noi coaliţii. Acesta este 
unul din multiplele exemple privind disensiunile 
şi frământările pe scena politică internă irakia- 
nă, care încă nu s-a cristalizat. 


IRAN 
Dispariţia generalului (r) iranian Ali Reza 
Askari 
Mijloace media arabe, unele israeliene şi 
internaţionale, alte organizații 
specializate, au mediatizat la 
începutul lunii martie cazul 
dispariției, în prima parte a 
lunii februarie 2007, de la 
Istanbul, a fostului demnitar 
iranian. 
Analizând datele publi- 
cate până în prezent în acest caz putem sinte- 
tiza: 


em a 


Ka 


Ali Reza Askari a lucrat în serviciul de 
informaţii a Corpului Gardienilor Revoluției 
Islamice CGRI) o perioada lungă de timp. În 
anii 1980 a condus forțele CGRI din Liban, 
fiind şi responsabil de relația de cooperare cu 
Hezbollahul libanez. Perioada libaneză i-a per- 
mis să se remarce şi să progreseze în ierarhia 
militară până la gradul de general, după trece- 
rea în rezervă îndeplinind în continuare funcții 
importante în serviciul de informaţii al CGRI, 
atât pe lângă fostul ministru iranian al apărării 
generalul Ali Samahani, cât şi în cabinetul 
fostului preşedinte iranian Mohammad 
Khatami. Din aceste poziţii ar fi avut acces la 
informaţii importante privind programele de 
înarmare şi contractele respective ale Iranului, 
inclusiv în domeniul nuclear. De asemenea, 
având în vedere că înainte de Istanbul acesta 
a fost la Damasc, putem trage concluzia că 
încă juca un rol important în coordonarea cola- 


borării serviciului de informaţii al CGRI cu ser- 
viciile de informaţii siriene şi Hezbollahul liba- 
nez. 

Dispariţia sa a avut loc la puţin timp după 
cazarea într-un hotel din Istanbul (proprietatea 
unui cetățean iranian), bagajele rămânând în 
cameră. Familia sa venise recent din lran la 
Istanbul şi a dispărut împreună cu el. 

După unele surse, acesta ar putea deţine 
date despre situaţia pilotului israelian Ron Arad 
dispărut în Liban în 1986. În ianuarie 2007, un 
raid militar american la consulatul iranian din 
nordul Irakului s-a soldat, printre altele cu ares- 
tarea lui Mohsen Shirazi, ofiţer iranian de rang 
înalt în cadrul brigăzii de elită Qud, din compu- 
nerea CGRI. 

Probabil Ali Reza Askari a ales să folo- 
sească protecţia acordată de SUA, care dispu- 
ne cu siguranţă de foarte bune posibilități de 
extragere în Turcia - aliat principal în zonă, 
nefiind exclusă şi colaborarea Mossad în 
această acţiune. Este posibil ca Ali Reza 
Askari să fi colaborat cu Mossad sau unul din 
serviciile de informaţii americane încă din pe- 
rioada activităţii sale în Liban. 

Mijloace media iraniene şi arabe au evo- 
cat şi posibilitatea răpirii generalului iranian, 
menţionând că ar fi fost unul din cei 20 ofițeri ai 
CGRI pe o listă specială a CIA, sau că ar fi im- 
plicat într-un atentat recent la Bagdad, în care 
şi-au pierdut viața cinci militari americani. 
Această variantă ni se pare mai puţin plauzibi- 
lă. Cert este că dispariția sa, trădare sau răpi- 
re, creează dificultăți actualei conduceri iranie- 
ne. 


SIRIA 

În perioada de referință Siria şi-a conti- 
nuat preocupările pentru a-şi păstra un loc im- 
portant pe scena politică a Orientului Mijlociu, 
principalele acţiuni de politică externă fiind pri- 
mirea la preşedintele Assad a vicepreşedintelul 
irakian Tarek Hashmi (6 martie), partici-parea 
la Conferinţa de la Bagdad - 10 martie, primi- 
rea ministrului iranian al apărării de către pre- 
şedintele Siriei la 11 martie. 

Prin Decretul prezidențial 
nr.100/04.03.07, au fost convocate alegeri par- 
lamentare în Siria, pentru data de 22 aprilie 
a.c. 


În perioada 11-12 martie a avut loc, la 
Damasc, vizita unei delegații militare iraniene, 
condusă de ministrul apărării, general Mustafa 

Mohammed Najjar. În afara discuţiilor cu omo- 
logul său sirian, gl.lt. Hassan Turkmani, dele- 
gaţia iraniană a fost primită de preşedintele 
Siriei. Cele două părți au reiterat dorinţa de a 
dezvolta şi mai mult relaţiile de colaborare din- 
te cele două armate 

La 13 martie a început vizita primului mi- 
nistru sirian, Mohammed Naji Ottri în Iran, cu 
ocazia reuniunii Consiliului Suprem de Coope- 
rare între cele două ţări. 

În cadrul vizitei începute în 13 martie, la 
Damasc, de către Înaltul Reprezentant pentru 
politică externă al UE, Javier Solana, s-a întâl- 
nit cu vicepreşedintele Faruk al-Shara şi minis- 
trul de externe Waled al-Muallem. În cadrul 
întâlnirii, la 14 martie, cu preşedintele sirian 
Bashar al-Assad, demnitarul european a decla- 
rat, printre altele, că UE va face “tot ceea ce 
este posibil” pentru ca Siria să recupereze înăl- 
timile Golan, adăugând că Siria trebuie să facă 
mai mult pentru a reduce tensiunile în Liban şi 
Irak. Este prima vizită a unui înalt demnitar eu- 
ropean după asasinarea lui Rafic Hariri - fostul 
premier al Libanului, în care, conform unor de- 
claraţii ale demnitarului european, anterioare 
vizitei, va urmări reactivarea procesului de pa- 
ce în Orientul Mijlociu, îmbunătăţirea relaţiilor 
siriano-libaneze în contextul anchetei internati- 
onale privind asasinarea lui Rafic Hariri, criza 
din Irak, alte probleme regionale. 

ARABIA SAUDITĂ 


Riadul a reţinut atenţia lumii politice internaţio- 
nale prin întâlnirea la nivel înalt ce-a avut loc 
sâmbătă 3 martie a.c. între preşedintele iranian 
Mahmud Ahmadinejad şi suveranul saudit 
Abdullah ben Abdel-Aziz. 


După cum era de aşteptat, în cadrul 
vizitei de trei ore din Arabia Saudită a preşe- 
dintelui iranian, cei doi şefi de stat au avut în 
centrul discuţiilor situaţia regională, inclusiv 
criza din Liban . Vizita, aşteptată cu interes, s- 
a concretizat în urma unor eforturi susținute din 
partea ambelor părți, stiut fiind că Secretarul 
Consiliului Suprem al Securităţii Naţionale Ira- 
niene-prințul Ali Larejani a efectuat două vizite 
în Arabia Saudită de la începutul acestui an, 
iar omologul său saudit—prinţul Bandar ben 
Sultan a efectuat şi el o vizită la Teheran în 
luna ianuarie a.c. 


În pofida unui dialog aproape continuu, 
relaţiile dintre cele două puteri regionale sunt 
tensionate, Regatul saudit fiind îngrijorat de 

influenţa crescândă a Iranului şiit în Orien- 
tul Mijlociu, în special în Irak, condus de şiiţi, 
în Liban, prin intermediul Hezbollah, şi în terito- 
riile palestiniene, unde susţine Hamasul. 


Regele Abdullah şi preşedintele 
Ahmadinejad au fost de acord asupra necesi- 
tății de a evita o confruntare directă şi dură în- 
tre şiiţi şi suniţi , la nivelul lumii arabe, dacă nu 
chiar la nivelul lumii islamice, pentru a evita 
astfel consecințe catastrofale pentru toată lu- 
mea musulmană. 


În acelaşi timp, cei doi au fost de acord 
cu relansarea inițiativei saudite de reglementa- 
re a situaţiei din Liban, ceea ce înseamnă o 
recunoaştere da către Iran a rolului important 
jucat de Arabia Saudită în reglementarea cri- 
zei. Conform unor declaraţii care se doresc 
anonime, “Iranul sprijină eforturile Arabiei 
Saudite pentru a calma situaţia din Liban şi 
rezolva criza politică” cu care se confruntă 
această țară de o bună perioadă de timp, cele 
două state fiind de acord asupra “necesităţii de 
rezolvare a crizei din Liban în cel mai scurt 
timp”. În mod concret, monarhia saudită doreş- 
te ca această problemă să fie rezolvată până 
la reuniunea la nivel înalt arabă prevăzută să 
se desfăşoare la Riad în perioada 28-29 martie 
a.c., fapt demonstrat de rapiditatea cu care şi-a 
început acţiunea de mediere ambasadorul 
saudit la Beirut, Abdel Aziz Khoja. După între- 
vederea de la Riad dintre regele Abdullah şi 
preşedintele iranian Ahmadinejad, la care a 
participat, acesta a revenit la post încă de-a 
doua zi cu sarcina de a se întâlni, în următoa- 
rele 48 de ore, cu toți cei implicaţi în conflict. 
Succesul diplomatului saudit se speră a se 
concretiza într-o reuniune interlibaneză, ce se 
preconizează a avea loc de asemenea la Ri- 
ad, unde protagoniştii crizei din Liban se vor 
aşeza la aceeaşi masă pentru a încheia un 
acord de la care se aşteaptă o nouă înțelege- 
re naţională. 


Acordul ar putea să cuprindă următoa- 
rele prevederi: 


e guvern de uniune naţională (19 miniştri ai 
majorităţii, 11 miniştri ai opoziţiei); 

e crearea unei comisii mixte iraniano-saudite 
cu un expert libanez pentru studierea modi- 
ficărilor asupra proiectului tribunalului in- 
ternaţional pentru judecarea asasinilor lui 
Rafic Hariri; 

e o nouă lege electorală; 


e alegerea unui nou preşedinte de consens 
naţional (pentru înlocuirea lui Emil Lahud); 


e alegeri legislative anticipate în aprilie 2008. 


Toată această activitate diplomatică 
subliniază rolul pe care-l joacă de câteva luni 
Arabia Saudită: a mediat acordul de la Mecca 
dintre fracţiunile palestiniene Hamas şi Fatah; 
încearcă să ajungă la o înţelegere cu lranul; 
face mai multe gesturi pentru a linişti Siria 
(invitându-l pe preşedintele Lahoud la întâlni- 
rea la nivel înalt arabă). 


Întrebarea care se pune este de a ști 
cât din această iniţiativă are girul SUA, atâta 
timp cât acest acord asupra Libanului pare să 
nu fie dorit de Washington, aşa cum şi acordul 
de la Mecca nu corespunde integral intenţiilor 
americane de a izola Hamasul. 


Este de menţionat totodată şi faptul că 
întâlnirea la nivel înalt de la Riad marchează 
o evoluţie spectaculoasă ce pare să se fi pro- 
dus în politica preşedintelui iranian, acesta 
părând a subscrie la inițiativa regelui Abdullah, 
adoptată în timpul reuniunii la nivel înalt de la 
Beirut din 2002. 


KUWEIT 

Kuweitul este confruntat cu o nouă criză 
după demisia neaşteptată a guvernului din 4 
martie a.c., la numai opt luni de guvernare. 
Evenimentul demonstrează natura specifică a 
sistemului politic a acestui mic emirat petrolier, 
căruia i se reproşează în primul rând că ar fi 
puţin democratic, în special din cauza compo- 
ziţiei guvernului, care nu reflectă rezultatele 
alegerilor legislative, motiv ce conduce la crize 
repetate între executiv şi legislativ. 

Kuweitul este prima monarhie din Golf 
care s-a dotat cu un Parlament ales din 1962, 
dar dificultăţile au început în ianuarie 2006, 
când s-a declanşat o luptă pentru putere în 
cadrul familiei regale al-Sabah şi care a culmi- 
nat cu destituirea fostului emir, bolnav. 

Cu toată prezenţa unui nou emir puter- 
nic, şeicul Sabah al-Ahmad al-Sabah şi a unui 
parlament puternic, guvernul cade la numai opt 
luni după formarea sa pentru a evita un vot de 
neîncredere în ce-l priveşte pe ministrul Sănă- 
tăţii, şeicul Ahmad Abdallah al-Sabah, membru 
al familiei regale. Primul ministru, şeicul 
Nasser Mohammad al-Ahmad al-Sabah, avea 
posibilitatea remanierii guvernului, dar el a ho- 


tărât să-şi prezinte demisia pentru că şi alţi mi- 
niştri ar fi riscat să fie audiaţi în Parlament. 

În prezent, postul de Prim-ministru şi 
principalele portofolii sunt deţinute de către 
membrii familiei regale cărora este foarte dificil 
să li se ceară socoteală. În virtutea Constituţiei, 
emirul beneficiază de puteri largi, printre care 
numirea prinţului moştenitor şi a Primului- 
ministru, precum şi dizolvarea Parlamentului. 

Deputatul de opoziție Mussallam al- 
Barrak este de părere că n-ar fi necesare în 
mod urgent reforme majore ale sistemului şi că 
“problema nu este în Constituţie, ci în modul 
de aplicare a acesteia în practică, existând 
părţi atât din interiorul cât şi din exteriorul gu- 
vernului care nu cred nici în democraţie şi nici 
în Constituţie”. 

Şeful partidului islamist nerecunoscut 
legal Umma, Hakem al-Mutairi consideră că 
“aceste crize dintre executiv şi legislativ se vor 
repeta atâta timp cât nu se va proceda la re- 
glementarea radicală a problemei, respectiv la 
înlocuirea practicilor politice tradiționale, care 
au fost un eşec, cu adoptarea pluralismului 
politic şi o alternanță paşnică la putere”. Practi- 
ca politică tradiţională constă în alternanţa la 
conducerea statului a celor două clanuri din 
care este compusă dinastia al-Sabah: al- 
Salem şi al-Jaber, practică ce datează de pes- 
te 90 ani. 


IRAN 


Atacul economic masiv al SUA asupra ex- 
porturilor de petrol şi a tranzacţiilor financiare 
ale Iranului, completat cu realizarea grupărilor 
de forțe şi manevrele navale din Golful Persic, 
intensificarea propagandei pentru câştigarea 
opiniei publice americane în susţinerea unui 
nou front în „războiul împotriva terorismului” au 
constituit semnale care, potrivit unor analişti 
militari de prestigiu „indicau că într-un viitor 
apropiat SUA va utiliza opţiunea militară împo- 
triva Teheranului. 

Se pare că opţiunea militară exclude ipote- 
za unei ofensive terestre preferându-se atacu- 
rile aeriene care ar putea avea şi o componen- 
tă nucleară. 

Strategia Iranului, adoptată faţă de planul 
de sufocare economică aplicat de SUA, s-a 
materializat în dezvoltarea accentuată a relații- 
lor economice cu Rusia şi China, iar din punct 

de vedere militar a continuat prin amplificarea 
programului său nuclear, concomitent cu creş- 
terea importurilor de tehnică şi tehnologie mili- 
tară, în special în domeniul apărării antiaeriene 
şi a sistemelor de radar, pregătirea populației 
şi a forțelor armate pentru apărare. 


Manevrele militare desfăşurate în perioada 
19-22 februarie în 16 provincii, nume de cod 
EGHTEDAR (MĂREŢIA) au avut drept scop şi 
testarea modului de integrare în sistemul de 
apărare antiaerian a celor 
mai recente rachete, de 
provenienţă rusească, tip: 
TOR M-19M330, intrate în 
înzestrare în luna ianuarie 
2007. 


Acţiunile principalelor 
forțe participante, peste 
60.000 de militari din 
aproximativ 20 de brigăzi, 
s-au axat pe respingerea 
unui atac aerian cu rache- 
te, aviaţie şi elicopte- 
re „fiind întrebuințate pes- 
te 620 de rachete antira- S 
chetă şi sisteme antiaerie- ^ 
ne. 


Lansarea unei rachete TOR 


În cadrul manevrelor şi-au testat sisteme- 
le de armamente, în special rachetele cu rază 
scurtă, medie şi lungă de acţiune, Gardienii 
Revoluţiei-armata ideologică- a Iranului. 

De asemenea au fost antrenați şi com- 
batanţi din unitatea specială „Căutătorii de 
Martiriu” pregătiţi ca forțe kamikaze. 


EGIPT 

Începutul lunii martie a.c. a cunoscut o 
oarecare tensionare a relaţiilor egipteano- 
americane provocate de publicarea de către 
Washington a unui raport critic asupra situaţiei 
drepturilor omului din Egipt. Raportul, publicat 
la 8 martie, denunţă “guvernul egiptean pentru 
lipsa de respect a drepturilor omului” şi 
“clemenţa” de care se bucură membrii servicii- 
lor de securitate, făcând trimitere la condamna- 
rea de către Egipt a opozantului Ayman Nour, 
în 2005, fapt ce a afectat relaţiile dintre Cairo şi 
Washington, care reclamă eliberarea acestuia. 

Reacţia egipteană a venit din partea mi- 
nistrului afacerilor externe, Ahmad Aboul 
Gheit, care a declarat că “Departamentul de 

Stat nu este abilitat” să publice un astfel de 
raport pentru că “Naţiunile Unite nu a dat nici 
unei ţări dreptul de a se constitui în apărător al 
drepturilor omului”. În declaraţia de presă, fă- 
cută a doua zi după publicarea raportului, 
acesta a adăgat că “cei care au redactat rapor- 
tul nu au nici o noţiune obiectivă asupra realită- 
tii din ţările menţionate”, documentul bazându- 
se pe “informații imprecise şi trunchiate”. 

O situație asemănătoare au înregistrat-o 
şi relaţiile egipteano-israeliene, cauzată de 
apariția unui documentar israelian care se refe- 
rea la lichidarea, de către armata israeliană, a 
soldaților egipteni făcuţi prizonieri în timpul răz- 
boiului israelo-arab din 1967. Documentarul 
respectiv a provocat reacția deputatului Anouar 
Esmat el-Sadat, nepot al fostului preşedinte 
egiptean Anuar el-Sadat, care, în timpul dez- 
baterii parlamentare de sâmbătă 10 martie, a 
cerut revizuirea tratatului de pace încheiat cu 
Israelul în 1979, de către unchiul său. Conform 
acestuia, “Tratatul de pace semnat cu Israelul 
nu este un “Coran”, şi că “poate fi amendat”. 

La rândul lor, deputaţii marii formaţiuni 


” de opoziţie “Fraţii musulmani”, i-au reproşat 


Ministrului Afacerilor Externe Ahmad Aboul 
Gheit, care ar fi declarat că Egiptul nu pune 
capăt relaţiilor cu Israelul “pentru un film”, fapt 
negat ferm de către acesta. 


LIBAN 

În cadrul unor discuţii bilaterale libanezo- 
germane de la începutul lunii martie a.c. s-a 
analizat posibilitatea dezvoltării unei colaborări 
bilaterale pentru realizarea de către partea ger- 
mană a unui sistem de securizare a frontierei 
de nord a Libanului, la graniţa cu Siria. 

Vizita Înaltului Comisar european pentru 
politică externă al UE, Javier Solana, la Beirut, 
a marcat reiterarea sprijinului UE pentru nor- 
malizarea situației din Liban. În întâlnirile cu 
preşedintele Parlamentului Nabih Berri şi pri- 
mul-ministru Fuad Saniora, înaltul demnitar 
european a apreciat modul de implementare a 
Rezoluţiei Consililui de Securitate ONU 1701 şi 
a reiterat sprijinul pentru finalizarea anchetei 
internaţionale privind asasinarea fostului pre- 
mier libanez Rafic Hariri. 


AUTORITATEA PALESTINIANĂ 


După ultimele discuţii între preşedintele 
palestinian Mahmud Abbas şi primul ministru 

Ismail Haniya (Hamas), la 14 martie a fost con- 
venit viitorul ministru de interne, al cărui nume 
nu a fost încă dezvăluit. Acordul asupra aces- 
tei persoane este important, deoarece el va 
controla serviciile de securitate palestiniene. 
Aceasta ar fi fost cea mai impor-tantă piedică 
în formarea unui nou guvern palestinian, în 
conformitate cu înțelegerile israeliano- 
palestiniene ante-rioare. Este posibil ca viitorul 
guvern palestinian să fie constituit şi votat de 
parlament până la sfârşitul acestei luni. 


IRAK 
Patru ani de la invazia Irakului 


17 martie 2007: Trei camioane încărcate cu clor, condu- 
se de şoferi sinucigaşi au fost detonate aproximativ în 
acelaşi timp, două la sud de Falujah, iar al treilea în zona 
de NE a oraşului Ramadi, ambele localități aflate în pro- 
vincia Al-Anbar, principala zonă de acțiune a insurgenței 
sunnite. Nu au fost raportați decât doi morţi şi circa 350 
de persoane cu diferite grade de intoxicare. Astfel de 
atentate provoacă mai multă panică şi teamă decât victi- 
me, fiind o tehnică relativ nouă în Irak. Primul astfel de 
atentat a fost executat spre sfârşitul lunii ianuarie 2007, 
iar până în prezent numărul acestora a ajuns la cinci. 
Clorul, o substanţă relativ uşor de procurat în Irak, este 
folosit la purificarea apei, procesul de albire şi dezinfec- 
tare. Fabricarea bombelor pe bază de clor este relativ 
uşoară. 

20 martie 2007: conform unor declaraţii făcute public de 
şeful poliţiei irakiene din provincia Dhi Qhar, generalul 
Abdul Hussein Al Saffe, circa 30% din efectivele poliţiei 
nu prezintă încredere, colaborând cu formaţiuni înarmate 
ilegale. O altă dificultate o reprezintă lipsa de pregătire 
şcolară a acestora, o altă personalitate din conducerea 
poliţiei declarând că recent a fost obligat să angajeze 
aproape 400 de poliţişti analfabeți (în Irak, după ultimele 
statistici, procentajul analfabeţilor în mediul rural este de 
60%). 

20 martie 2007: un sondaj BBC/ABC efectuat în perioa- 
da 25 februarie-5 martie 2007 în Irak evidenţiază conditi- 


ile dificile de viață ale populaţiei. Iată foarte pe scurt 
câteva date relevante, la nivel de ţară (sondajul conţine şi 
date mai detaliate pe fiecare provincie): 


Problema refugiaților este încă departe de a fi 


EEE CICI 


rezolvată, atât pentru cei interni, cât şi pentru cei plecaţi 
în afara țării. Sursele dau date diferite privind numărul 
refugiaților în alte ţări, o estimare pe care o considerăm 
ca fiind mai aproape de realitate fiind următoarea: Siria - 
1,1 milioane, Iordania - 400.000, Iran - 900.000, Liban - 
70.000. De asemenea, Irakul se află pe primele locuri în 
ceea ce priveşte cererile de azil în țările Europei occiden- 
tale şi SUA, numărul acestora în 2006 fiind de peste 
22.000. 


În ceea ce priveşte situaţia victimelor, ultimul an 
(martie 2006 - martie 2007) arată că acesta a fost cel mai 
rău de la începerea invaziei: 44% din totalul victimelor 
celor 4 ani post-conflict; atacurile cu bombă care au fă- 
cut peste 50 de victime aproape s-au dublat (de la 9 la 
17); bombele sinucigaşe, maşinile capcană şi alte moda- 
lităţi de atentate s-au dublat (de la 712 la 1476); unul la 
160 de cetăţeni ai Bagdadului a fost ucis prin moarte 


Total familii: 62.473 
Număr total de persoane 
estimat: 374.766 

Date din perioada: febr. 
2006-febr.2007 


Număr de familii refugiate in fiecare provincie, 
„din febr. 2006 (fiecare familie luată ca fiind 
„ constituită din 6 persoane) 


"Date furnizate de prefectura regională kurdă 


PI arabi sunniti 
P arabi sunnți/şiiți 


PI Arabi şiiţi 
kuzi 


PEP) Arabi sunniti/kurzi 


P  Sunniţi iti Creştini 

violentă. Numărul total al morţilor în cei patru ani de 
conflict se situează între 59.720-65.573 (date 18 martie 
Iraq Body Count). Numărul civi- 
lilor răniți în cei patru ani post- 
conflict se cifrează la 110.000, 
din care 38.000 numai în ultimul 
an. 


23 martie 2007: atentat asupra 
viceprim-ministrului irakian Sa- 
lam al Zubai (sunnit). Acesta a 
fost grav rănit, iar după operaţia 
suferită la spitalul american din 
Bagdad starea sa este stabilă. În atentat au mai murit 9 
persoane, inclusiv fratele demnitarului. Gărzile de corp 
au fost arestate pentru anchetă. 


AUTORITATEA NAŢIONALĂ PALESTINIANĂ 


Aşa cum estimam în numărul trecut, după mai 
multe luni de dispute, noul guvern palestinian de uniune 
națională a depus jurământul, fiind constituit în principal 
din membri ai Hamas şi Fatah, alte formațiuni, precum şi 
independenţi. 


Cabinetul, condus de primul ministru Ismail 
Haniya (Hamas) are 25 de membri: 12 ai Hamas, 6 
Fatah, 4 alte formaţiuni politice şi 3 independenți. În 
afara postului de premier, principalele portofolii deţinute 
de Hamas sunt: educaţie, planificare, telecomunicaţii, 
agricultură, justiție. Fatah are postul de viceprim- 
ministru, precum şi portofolii importante ca transporturi, 
lucrări publice, sănătate, probleme sociale. 


Formarea şi investirea guvernului a fost posibilă 


ca urmare a acceptării unor independenţi la conducerea 
ministerelor de interne şi externe (Hani Talab Qawasmi 
şi respectiv Ziad Abu Amr). 


IRAN 
Pericolele potenţiale reprezentate actualmente de 
Iran pot fi grupate în câteva categorii astfel: 


eEste o putere militară convențională regională; 
eEste o amenințare asimetrică, care poate desfăşura acți- 

uni de intimidare sau ofensive 
neconvenţionale; 

eEste o ţară care deţine arme de distrugere în masă, dis- 
pune de rachete cu rază lungă de acţiune şi este o potenţi- 
ală viitoare putere nucleară; 

eEste o potenţială ameninţare ideologică şi religioasă 
într-o zonă polarizată de-a lungul unor delimitări sectare. 


folosind forte 


Ca şi putere militară convenţională, deşi are actu- 
almente capacităţi limitate, ca urmare a tehnicii în gene- 
ral învechite, Iranul poate deveni o amenințare dacă reu- 
şeşte să-şi modernizeze principalele elemente ale forţelor 
armate. La o armată de circa 550.000 militari în 2007 
(din care aprox. 220.000 sunt militari în termen), dispune 
de 1.600 tancuri, 650 transportoare blindate, 300 autotu- 
nuri, peste 2.000 piese de artilerie peste 100 mm, aproxi- 
mativ 900 lansatoare de proiectile reactive, circa 280 
avioane de luptă, un sistem de apărare antiaeriană relativ 
puternic (circa 150 instalaţii de rachete Hawk, 45 SA-2, 
10 SA-2 şi TOR-M1), inclusiv un mare număr de rachete 
sol-aer portative şi piese de artilerie antiaeriană de cali- 
bru mic. Aviația dispune de circa 260 avioane de luptă, 
din care sunt operaţionale 60-70%, cele mai multe de 
tipuri vechi, şi doar circa 45-50 avioane mai noi de pro- 
ductie rusească (Su-25K, MIG-29A şi Su-24MK). Forțe- 
le navale sunt dotate cu trei submarine din clasa Kilo, trei 
fregate şi două corvete învechite. Dispune de un număr 
mai mare de nave mai mici, de diferite tipuri (puitoare de 
mine, de patrulare, de debarcare, etc). 


Dintre amenințările asimetrice pot face parte: ata- 
curi neconvenţionale asupra unor ţinte din Golf (vase 
comerciale, porturi, platforme marine, terminale petrolie- 
re, instalaţii de desalinizarea apei, centrale electrice), 
minarea unor zone din Golf, acţiuni de atac-diversiune 
asupra unor obiective, angajarea unui război de uzură, 
pătrunderi şi atacuri la frontierele unor state. Aceste acţi- 
uni pot fi executate de forţele proprii (Forțe Speciale, 
brigada Al Quds din cadrul Gardienilor Revoluţiei, alte 
formaţiuni specializate), sau Iranul poate fi sprijinit de 
actori statali sau nestatali (milițiile şiite din Irak, alte 
elemente ale guvernului irakian, parteneriatul strategic cu 
Siria, unele formaţiuni palestiniene, Hezbollahul libanez 
şi altele). 


Iranul a declarat că deține arma chimică. Are deja 
rachete Shahab 1 şi 2 (Scud NK şi B), a experimentat 
Shahab 3. Programul de înarmare nucleară se apreciază a 
putea fi finalizat cel mai devreme începând cu anul 2010. 


Importanţa strategică a Golfului este dată mai ales 
de faptul că prin această zonă tranzitează circa 42% din 
totalul exporturilor mondiale de ţiţei (24% din total are 
ca destinatar țări din Asia), iar în anul 2030 se apreciază 
că acest procent va creşte până la cel puţin 45% (dar pon- 
derea pentru Asia va fi de peste 55%). 


Este posibil ca, într-un timp relativ scurt, Pentago- 
nul, să lanseze atacul asupra Iranului, a cărei planificare 
a început în urmă cu patru ani, atac care se va concentra 
asupra unora din locaţiile programului nuclear 

(centrifugile de îmbunătă-ţire a uraniului, centrele de 
studii şi laboratoarele de cercetare, în total circa 20 de 
locaţii), precum şi anhilarea unor elemente ale infrastruc- 
turii militare, mai ales aviația, apărarea antiaeriană, baze- 
le de rachete şi baze maritime, centrele de comandă şi 
transmisiuni ale armatei iraniene. 


Pregătirile în vederea atacului, care se apreciază că 
va fi de scurta durată (12-24ore), dar de mare intensitate, 
sunt, se pare, încheiate. Acestea vor fi executate în prin- 
cipal cu aviația şi rachetele din compunerea Flotelor a V- 
a şi a VI-a SUA, baza Diego Garcia şi rachete de croazi- 
eră lansate de submarine nucleare din Pacific şi Oceanul 
Indian. Sprijinul logistic va fi asigurat de baza Incirlik 
din Turcia, precum şi din Kuweit. 


Numele de cod al operaţiunii ar fi -în acest mo- 
ment- „Muşcătura” („Bite”). 
Indicii în acest sens pot fi: 


ecfectul minim al Conferinţei de la Bagdad din 10 martie 
a.c; 
ediscutarea la Washington, în cadrul Comitetului ameri- 
cano - israelian, a unor anumite detalii ale campaniei 
militare împotriva Teheranului; 
erevocarea de către Congresul SUA a amendamentului 
ce interzicea preşedintelui să atace Iranul fără aprobarea 
sa; 
epreşedintele şi secretarul de stat al apărării şi-au folosit 
la maximum prerogativele în ceea ce priveşte dislocarea 
de noi trupe în zona Golfului; 
eretragerea specialiştilor ruşi care lucrau la centrala nu- 
cleară de la Bushehr; 
eultimatumul rus că nu vor mai livra combustibil nu- 
clear, dacă Iranul nu îşi suspendă activităţile de îmbogă- 
tire a uraniului, este un alt indiciu că Rusia a luat act de 
această acțiune şi nu i se opune („iranienii vor trebui să 
răspundă pentru ei înşişi”- declara un oficial rus). 

În perioada 22-27 martie Iranul a executat ma- 
nevre complexe în zona Golfului cu participarea îndeo- 


sebi a trupelor  Gardienilor Revoluției 
(Pasdaran), marină, de rachete şi apărare antiae- 
riană. 
z Pentru declanşare acțiunii militare de 
către SUA mai este, eventual necesar, girul Con- 
siliului de Securitate ONU o opțiune a acestuia 
fiind manifestată, prin adoptarea, în unanimitate, 
“la 24 martie, a Rezoluției 1747 care prevede un 
„nou embargou asupra comerţului cu armament în 
ș şi din Iran, precum şi restricţii de natură financi- 
"ară şi comercială pentru mai multe persoane ofi- 
ciale (8 funcționari de stat de rang înalt şi 7 per- 
soane din conducerea Gardienilor Revoluţiei), 
j precum şi anumite firme (10 societăți publice şi 
trei firme aparținând Corpului Gardienilor Revo- 
luţiei şi Brigada de elită a liderului spiritual Ali 
Khamenei). 

Dintre măsurile pe care SUA le poate lua, 
„pe termen lung, pentru a limita şi descuraja Ira- 
nul menţionăm: 


«Înțelegerea că eşecul în abordarea disputelor regionale 
şi tratarea inegală a şiiților în lumea arabă favorizează 
acțiunile Iranului; 

eMenţinerea prezenţei şi acțiuni inspirate pentru norma- 
lizarea situaţiei din Irak; 

eNegocieri cu Turcia, Siria şi Pakistanul; acțiuni de in- 
fluenţare în Afganistan şi Turkmenistan; 

eRedefinirea relaţiilor cu Consiliul de Cooperare din 
Golf (CCG) pentru a crea un parteneriat de securitate 
real; 

«Înțelegerea pericolului real reprezentat de extremismul 
religios şiit şi sunnit; 

Luarea în considerare a poziției Rusiei. 


„Reactivarea iniţiativei de pace arabe” 
Rezoluția Reuniunii la nivel înalt a Ligii 


Arabe) 
28-29 martie 2007, Riad — Arabia Saudită 


Reuniunea la nivel a Ligii Arabe, după ce a 
examinat: 
e raportul Secretarului General privind Acţiu- 
nea Arabă Comună şi 


e raportul final al Comisiei împreună cu Rezo- 
luţiile şi măsurile luate, 


ereaminteşte Rezoluţia Reuniunii Ligii Arabe 
nr.221/28.03.2002 de la Beirut, care a lan- 
sat Iniţiativa de Pace Arabă, 


e reafirmă angajamentul arab pentru o pace 
justă şi cuprinzătoare ca opțiune strategică 
şi reafirmă că procesul de pace este o acti- 
une globală şi indivizibilă, precum şi că pa- 
cea justă şi globală în regiune nu este reali- 

zabilă decât prin realizarea unei retrageri 
israeliene complete din teritoriile arabe şi 
palestiniene ocupate, inclusiv Golanul sirian 
ocupat şi până la frontiera din 4 iunie 1967, 
precum şi teritoriile care sunt încă ocupate 
în sudul Libanului, pentru a ajunge la o re- 
glementare echitabilă şi unanim acceptată a 
problemei refugiaților palestinieni conform 
Rezoluţiei Adunării Generale a ONU 
nr.194/1948 şi la refuzul colonizării sub toa- 
te formele, precum şi pentru crearea unui 
Stat Palestinian independent şi suveran cu 
lerusalimul de Est ca capitală; 


e după ce a trecut în revistă eforturile arabe şi 
internaţionale, desfăşurate pentru relansa- 
rea procesului de pace, 


decide: 


1.Reafirmarea ataşamentului tuturor ţări- | 


lor arabe, aşa cum a fost stipulat la Reu- 
niunea de la Beirut din 2002, în toate cla- 
uzele sale, care sunt bazate pe hotărârile 
şi dreptul internaţional, pentru a pune ca- 
păt conflictului arabo-israelian şi pentru a 
edifica o pace globală şi justă, care să 
asigure securitatea pentru toate statele 
din regiune şi care să permită poporului 
palestinian edificarea unui Stat Palestini- 
an independent, cu lerusalimul de Est ca 
capitală. 


2.Reafirmă invitaţia lansată guvernului 
israelian şi tuturor israelienilor, de a ac- 
cepta Iniţiativa Arabă de Pace şi de a fo- 
losi prezenta ocazie pentru a relua proce- 
sul de negocieri directe şi serioase pe 
toate problemele. 


3 Însărcinează „Comitetul Ministerial Spe- 
cial Arab de Iniţiativă” pentru a continua 
eforturile şi de a constitui comisii de lucru, 
pentru stabilirea unor contacte cu Secre- 
tarul General al ONU, ţările membre ale 
Consiliului de Securitate, Cvartetul Arab 
precum şi cu părțile interesate de proiec- 


tul de pace cu scopul reluării negocierilor 


şi obținerii sprijinului pentru această iniția- |! 


tivă, precum şi începerea unor negocieri 
serioase pe baza punctelor de referință 
acceptate şi reprezentate de rezoluțiile 
aferente ale ONU şi pe baza principiului 


„teritoriul în schimbul păcii” şi a principiu- | 


lui inadmisibilităţii confiscării prin forță a 

altui teritoriu. 


4.Însărcinează Consiliul de miniştri al Ligii 
Arabe de a urmări evaluarea situației şi 
eficacitatea măsurilor luate, pentru a de- 
cide etapele următoare, în funcţie de 
această evaluare. 


(traducere neoficială) 


REUNIUNEA LA NIVEL ÎNALT A LIGII ARABE 
DE LA RYAD - ARABIA SAUDITA (28-29 martei 


2007) 


La reuniune 
au participat 17 şefi 
de stat şi alți înalți 
reprezentanți ai țări- 
lor arabe, rezoluţia 
privind relansarea 
inițiativei de pace 
din 2002, fiind apro- 
bată în unamitate, 
precum şi alte rezo- 
luții, adoptate în 
sesiunea miniştrilor de externe, desfăşutată cu uşile în- 
chise. Remarcăm faptul că rezoluţia prezintă, printre 
altele şi propunerea de reluare al negocierilor “pe toate 
palierele” inclusiv problema Siriei legată de înălțimile 
Golan, unde negocierile sunt înghețate din anul 2000. 

În privinţa Irakului a fost adoptată, printre altele, 
o rezoluție cerând “revederea prevederilor Constituţiei 
care sunt în dispută, pentru a se putrea ajunge la un con- 
sens național” şi “revederea legii de-baasificării, pentru a 
nu fi folosită ca un instrument de răzbunare”. Această 
dezbatere de fapt a şi început în cercurile guvernamenta- 
le irakiene. 

Dintre întâlnirile bilaterale ocazionate de această 
reuniune remarcăm prima discuţie dintre regele Abdallah 
al II-lea al Iordaniei şi primul ministru palestinian Ismail 
Haniyeh, cu participarea Preşedintelui Autorităţii palesti- 
niene Mahmud Abbas. 

Reuniunea a fost boicotată de Libia. 

Deşi în general reuniunea poate fi apreciată ca 
pozitivă, considerăm că nu reprezintă un punct important 
în evoluţia situaţiei din Orientul mijlociu sau în soluțio- 
narea conflictului israeliano-arab. 

(Anexat, traducerea neoficială a textului rezoluţiei adoptate ) 


EGIPT 
O reformă constituţională controversată 
Parlamentul 
egiptean, dominat în 


: suga, Partidul Naţional De- 
N a mocrat (PND), aflat la 
ne N putere), a respins toate 


* obiecțiile opoziţiei şi a 
“adoptat la 22 martie 

2007 cele 34 amendamente constituţionale propuse de 
preşedintele Hosni Moubarak. 

Amendamentele cele mai controversate au vizat 
art. 179, referitor la lupta antiteroristă, care lărgeşte pute- 
rile poliţiei, şi art. 88, referitor la supervizarea alegerilor, 
care diminuează controlul judecătorilor. Conform decla- 
raţiilor preşedinte- 
lui Hosni 
Moubarak, această 
reformă trebuie să Și 
conducă la dezvol- =M 
tarea democrației | 
în Egipt şi la întă- Ma 
rirea luptei contra | 
terorismului, în) 
timp ce opoziţia, 
în marea ei majori- | 
tate, consideră că 
este vorba despre 
o gravă regresiune, Să 
apreciind că regi- | 
mul “consacră de 
facto starea de 
urgentă”, în vigoa- | 
re din 1981, slă- 4 
beşte controlul 
alegerilor, pe care 
totdeauna le-a 
denunțat că au fost fraudate, şi “legitimizează practicile 
represive”. 

Referitor la amendamentele articolelor 88 şi 179, 
Amnesty International apreciază că este vorba despre 
“cel mai grav atentat” la drepturile omului în Egipt în 
ultimii 26 de ani, adică de la venirea la putere a lui Hosni 
Moubarak. 

De fapt, articolul 179 amendat, permite autorită- 
ților să aresteze suspecții, să le percheziționeze domicili- 
ul, să le supravegheze corespondenţa şi să le asculte con- 
vorbirile fără mandat judiciar. De asemenea, acesta îi dă 
dreptul preşedintelui de a dispune judecarea crimelor de 
terorism de către “oricare organ judiciar recunoscut de 
Constituţie sau citat de lege”, precum şi de a sustrage de 
la justiția ordinară persoanele suspectate de terorism şi a 
le deferi tribunalelor militare şi de excepţie. 

Noul articol 88 înlocuieşte supervizarea “fiecărei 
urne de către un magistrat”, prevăzut în Constituţie, de 
către o “comisie superioară independentă”, însărcinată să 
supravegheze procesul electoral în ansamblul său. 

Regimul egiptean argumentează că aceste dispo- 
ziții sunt necesare pentru a combate terorismul şi că ele 
au fost deja adoptate de către democraţiile occidentale. 
“Este absolut eronat că art.179 ar da puteri nelimitate 
poliţiei. Nu este adevărat decât în caz de terorism, aşa 
cum este de altfel în alte țări, cum ar fi SUA şi Marea 
Britanie”, subliniază responsabilul cu informarea al 
PND, Aliddine Helal. La răndul său, preşedintele Parla- 
mentului egiptean, Fathi Sorour (PND), apreciază că 
“uneori este necesar să sacrifici -într-o anumită limită- 


drepturile şi libertăţile pentru a proteja securitatea şi or- 
dinea publică”. 

Pe de altă parte, directorul Centrului arab pentru 
independenţa avocaţilor şi magistraților, Nasser Amine, 
apreciază că “aceste amendamente vor da o lovitură de 
graţie democraţiei”. 

Conducătorul Organizaţiei egiptene a drepturilor 
omului, Hafez Abou Seada, vrea, la rândul său, să supu- 
nă art. 179 “Comisiei drepturilor omului a ONU”, în 
speranţa de a face presiuni pentru abrogarea sa. 

Pe lângă ONG, amendamentele constituţionale 
sunt denunțate şi de opoziție, reprezentată în principal de 
“Frații musulmani”, care, fără partid oficial, au câştigat o 
cincime din cele 454 locuri din Parlament, prezentându- 
se ca independenţi la alegerile din 2005. Circa o sută de 
deputați, în mare majoritate islamişti, au boicotat de 
altfel deschiderea dezbaterilor de duminică 18 martie 
a.c., în semn de protest. La chemarea principalului grup 
de opoziţie, “Fraţii musulmani”, opoziţia egipteană a 
decis să boicoteze referendumul asupra reformei consti- 
tuționale propusă de preşedintele Hosni Moubarak. Gru- 
purile parlamentare care au luat această decizie sunt: 
Fraţii musulmani şi partidele al-Wafd (liberal), 
Tagamoue (dreapta), nasserian şi al-Karama. Acestea 
denunţă referendumul ca un “puci” contra Constituţiei şi 
estimează că rezultatele acestei consultări populare vor fi 
falsificate. 

Secretarul de stat american Condoleeza Rice, care 
a vizitat Egiptul în preziua referendumului, s-a declarat 
înoriiorată si i a APE Sa 
plănuite nu vor duce la o mai mare democrație în Egipt, 
fapt ce a provocat o reacție a ministrului egiptean de 
externe, Ahmed Aboul Gheit, acesta declarând că țara sa 
nu va accepta nici un fel de amestec din afară în treburile 
interne. 

Conform rezultatelor oficiale, controversatele 
amendamente la Constituție au fost aprobate, aşa cum 
era previzibil, cu aproximativ 76% din sufragii în cadrul 
referendumului din 26 martie. Principala victorie a opo- 
ziției, care a chemat la boicotarea referendumului, a con- 
stat în slaba participare la vot, respectiv numai 27% din 
electorii înscrişi, conform datelor oficiale, şi chiar numai 
9%,după cum apreciază confreria islamistă “Fraţii mu- 
sulmani”. 


Rolul NATO în Orientul Mijlociu 


NATO şi Orientul Mijlociu constituie o alăturare 
de termeni care, la prima vedere, surprinde pe unii, intri- 
gă pe alţii şi poate chiar fi considerată frivolă. Pe de altă 
parte, nu există vreun risc sau ameninţare în care nu s-ar 
dori, de către o naţiune sau alta, ca Alianţa să se implice 
sau să-şi dezvolte actualele misiuni — un rol extins în 
în regiunea Mării Negre sau asumarea unui rol de sprijin 
al procesului de pace în Orientul Mijlociu. De asemenea, 
există ţări care explorează relaţii mai strânse cu NATO şi 
care doresc să devină membre ale Alianţei, fie că este 
vorba de unele ţări din Balcani sau de Azerbaidjan, 

Georgia şi Ucraina. În sfârşit, sunt țări pentru care 
NATO reprezintă o atracţie specială — ele nu sunt nici 
ţări aliate, nici nu fac parte din rândul ţărilor partenere, 
ale Dialogului Mediteranean sau ale Iniţiativei de Coope- 
rare de la Istanbul, fiind incluse într-un grup distinct - aşa 
numitele “țări de contact”. Din această categorie fac par- 
te țări ca Argentina, Australia, Noua Zeelandă, Coreea de 
Sud, Japonia şi lista este mult mai lungă, care doresc să 
aibă aranjamente de securitate cu NATO, iar unele dintre 
ele chiar participă cu trupe în diferite teatre de operaţii, 
alături de aliați. Date fiind acestea, putem considera că 
enumerarea de interese se poate consti- 
tui într-un argument pro chiar şi pentru 
acele voci care afirmă că NATO nu ar 
trebui să se implice în Orientul Mijlo- 
ciu. 

Totuşi, momentul actual este 
unul de referință pentru a face un 
pas înainte şi a ne întreba cum poate 
NATO să contribuie la securitatea Ori- 
entului Mijlociu. Este tot mai evident 
că, în cadrul comunității trans — atlan- 
tice, există un consens crescând pentru 
ca să înceapă noi demersuri şi să se construiască noi le- 
gături cu o regiune de o importanță strategică unică. 
Strâns legat de acest aspect este dorința multor țări din 
această regiune ca relațiile cu Vestul să fie aşezate pe un 
nou făgaş şi să li se imprime un ritm adecvat momentu- 
lui. Aceste două aserțiuni creează o oportunitate care nu 
trebuie neglijată şi pe care Vestul nu îşi poate permite să 
o rateze. Evident că schimbările din Orientul Mijlociu nu 
pot fi impuse din exterior, deşi se ştie din experienţe tre- 
cute sau mai recente că sprijinul extern şi încurajările 
sunt necesare pentru a susține tendințele pozitive ale mo- 
mentului. Decenii de-a rândul, Europa şi America de 
Nord au încercat să joace un asemenea rol, deşi eveni- 
mentele au fost contradictorii, uneori confuze în evoluție 
şi finalitate. In prezent, se pune din nou întrebarea dacă 
partenerii trans — atlantici pot face mai bine şi mai mult 
în elaborarea unei abordări mai coerente şi mai pragmati- 
ce față de Orientul Mijlociu. Consensul Europei şi 
Americii de Nord cu privire la rolul şi locul NATO în 
cadrul unui demers plasat într-un context nou — consens 
de neimaginat cu câţiva ani în urmă — pare să fie animat 
de optimism. 


În esenţă, politica NATO faţă de Orientul Mij- 
lociu are trei elemente majore prin relevanţa lor. Pri- 
mul este legat de Dialogul Mediteranean, dialog care 
include 7 ţări din Africa de Nord şi Orientul Mijlociu. 
De la începutul său, acum 10 ani, dialogul a evoluat con- 
stant iar programul de lucru include subiecte cum ar fi: 
gestionarea spaţiului aerian, securitatea frontierelor, 
contraterorismul, reforma organismului militar, planifi- 
carea urgenţelor civile, exerciţiile militare şi activitățile 
de cooperare civil-militar. Partenerii din cadrul dialogu- 
lui şi aliații NATO discută sistematic, într-un cadru 
instituționalizat, atât la nivel politic cât şi militar, căile de 

optimizare a cooperării în operaţii specifice, inclusiv 
participarea la Active Endeavour, operaţie maritima ma- 
joră a NATO de luptă contra terorismului în Marea 
Mediterană. 


Al doilea element este Iniţiativa de Cooperare de 
la Istambul (CI), lansată la Summitul din 2005. Această 
inițiativă pune accentul pe stabilirea unor relații cu țările 
din Orientul Mijlociu lărgit, în mod deosebit cu țările 
membre ale Consiliului de Cooperare al Golfului. Logica 
şi strategia acestei cooperări au fost inspirate din strate- 
gia NATO de întărire a Dialogului Mediteranean. Accen- 
tul va fi pus pe domeniile practice cum 
ar fi reforma organismelor militare, 
instruirea în comun şi lupta împotriva 
terorismului. Câteva state din zona 
Golfului au salutat cu interes şi entuzi- 
asm aceste oportunități noi şi, împreu- 
nă cu NATO, urmează să finalizeze 
modalităţile de cooperare. 


Al treilea element al strategiei 
NATO de abordare a relaţiei cu tările 
din Orientul Mijlociu este instruirea 

forțelor de securitate irakiene, atât în 
interiorul cât şi în afara Irakului. Raționamentul este sim- 
plu şi clar: toți aliaţii au interesul declarat de a face ca 
forţele irakiene să fie în măsură să-şi asume responsabili- 
tăți sporite pentru securitatea Irakului. Deşi misiunea de 
instruire este modestă ca dimensiune şi problematică, 
țările aliate demonstrează fără echivoc că Aliaţii pot să se 
concentreze pe provocările prezentului şi pe o explorare 


În consecință, Dialogul Mediteranean, Iniţiativa 
de Cooperare de la Istambul şi Misiunea de instruire în 
Irak sunt trei elemente majore care demonstrează deter- 
minarea şi angajamentul concret al Alianţei în regiune şi 
că toţi realizează că aceasta este o miză în viitor. In ace- 
laşi timp trebuie subliniat că demersurile menționate mai 
existente, specificului regiunii şi, foarte important, per- 
cepţiilor nu totdeauna favorabile existente în lumea ara- 
bă. Cu toate acestea, angajamentul NATO în regiune ar 
putea creşte în intensitate şi profunzime. Faptul că 
NATO ar putea fi invitat să joace un rol constructiv în 
implementarea unui eventual acord de pace între Israel şi 
palestinieni demonstrează că ar putea fi nu numai o pro- 
rile pot să evolueze în acest sens o demonstrează experi- 
enţa recentă din Balcani, când un cadru adecvat a permis 
un angajament militar fără precedent şi o experiență de 
succes pe care nici o altă coaliție a voinţei nu a sperat să 
o realizeze. Trebuie recunoscut că NATO nu este în mo- 
mentul în care să afirme că un rol activ al acesteia în 
regiune este cerut şi că, la momentul respectiv, ar putea 
fi realizat consensul pentru o implicare concretă. În pri- 
mul rând trebuie să existe un acord pentru o pace durabi- 
lă şi stabilă între israelieni şi palestinieni pentru ca 
NATO să joace un rol în procesul de implementare a 

unei rezoluţii a ONU. Aceste condiţii nu sunt îndeplinite, 
dar există semne că un astfel de moment poate să apară, 
iar Alianţa trebuie să fie gata să răspundă pozitiv şi să-şi 
îndeplinească partea care îi revine. 

Este demonstrat că evoluţiile din Orientul Mijlo- 
ciu au afectat şi vor influenţa substanţial securitatea euro 
— atlantică mai mult decât dezvoltările din alte regiuni. 
Iată de ce NATO trebuie să exploreze modul cum poate 
să se implice pentru a sprijini evoluţiile pozitive şi even- 
tualele solicitări de implicare. Primii paşi au fost făcuți, 
mult mai mulți vor urma, important este ca NATO să 
se afirme ca un jucător major în sprijinirea statelor din 
Orientul Mijlociu pentru a se bucura de pace şi stabilita- 
te. 


Fondul Monetar Arab_despre economia 
lumii arabe_în anul 2006 
La Dubai, Emiratele Arabe Unite, a fost dat publicită- 
ţii Raportul pe anul 2006 al Fondului Monetar Arab pri- 
vind principalii indicatori ai dezvoltării economice, soci- 
ale, demografice ale lumii arabe pe perioada anului 2005 
şi previziuni de dezvoltare pe termen scurt şi mediu. 


Reţinând doar câteva din principalele analize statisti- 
ce şi informaţii statistice cuprinse în document, se cuvine 
menționat că, în sectorul demografic, raportul precizează 
că totalul populaţiei lumii arabe se cifrează, în prezent, la 
nivelul de 310 milioane oameni, din care, graţie ratei 
înalte a natalității, peste 40 % sunt copii cu vârste de 
până la 5 ani, iar forţa de muncă reprezintă 112 milioane 
persoane, cu o rată a şomajului de 15%. Din acest punct 
de vedere, populația nativilor arabi din această parte a 
lumii formează 8,4% din întreaga populaţie a planetei. 

În plan economic, documentul subliniază faptul că 
valoarea cumulată a Produsului Intern Brut al lumii arabe 
a atins nivelul de 1.100 mii de miliarde dolari, compara- 
tiv cu 870 miliarde dolari în anul precedent ceea, ce ra- 
portat la numărul populaţiei, asigură un venit mediu pe 
cap de locuitor de 3.558 dolari, cu variaţii destul de sem- 
nificative între cele 22 de state arabe. 


Se cuvine precizat, pe de altă parte, că nivelul global 
de îndatorare acumulat a atins cifra de 149,3 miliarde 
dolari, din care datoria publică se cifrează la 18,8 miliar- 
de dolari, adică un procent de 36,1 % din totalul Produ- 
sului Intern Brut arab. 


Rata ascendentă de dezvoltare a economiilor arabe se 
datorează, potrivit analiştilor de la FMA, în principal 
evoluţiei pozitive a economiei globale, pe de o parte şi 
salturilor spectaculoase ale petrolului pe piaţa de consum 
mondială în perioada de referință, pe de altă parte. Ast- 
fel, ritmul mediu anual de creştere economică în lumea 
arabă a variat între un minim de 5% şi un maximum de 
8,2% în cele mai avansate zece state arabe şi între 3,2% 
şi 4,6 “ în restul statelor din această zonă. 

Sectorial, contribuția decisivă la formarea Produsului 
Intern Brut au avut-o industriile strategice — petrolul şi 
gazele naturale, în primul rând, cu un procent de 38,38%, 


sectorul serviciilor ( 36,8%), industria prelucrătoare 
(9,8% ) şi sectorul agricol (6,7% ). 

Documentul elaborat de Fondul Monetar Arab accen- 
tuează locul privilegiat pe care industria extractivă a re- 
surselor convenţionale de energie continuă să-l deţină în 
ansamblul edificiului economic arab, cca. 93% din pro- 
ducția sectoarelor productive strategice fiind reprezentată 
de sectorul petrolier (calculat la preţurile de referință în 
vigoare la finele anului 2005). 


Ultimele analize pun în evidență faptul că această 
parte a lumii continuă să dețină supremaţia pe piaţa mon- 
dială a petrolului cu un total de rezerve certe de 59% din 
existentul mondial de ţiţei şi deţinând 31,7% din totalul 
producţiei globale de petrol brut şi 11,4% din producția 
mondială de gaze naturale. 


Exporturile de petrol au asigurat economiilor arabe 
venituri cifrate la 281,1 miliarde dolari, ţările producă- 
toare înregistrând o creştere record a exporturilor în acest 
sector, respectiv cu un procent de 46,7%, ceea ce, în cifre 
absolute, înseamnă cca. 328 miliarde dolari. 


În sfârşit, raportul Fondului Monetar Arab accentuea- 
ză importanţa reformelor şi a facilităților introduse de 
țările arabe în sectoare-cheie precum cel financiar- 
bancar, bursier, investiţional, înmulţirea sectoarelor eco- 
nomice în care activitățile beneficiază de importante scu- 
tiri de impozite şi taxe, atragerea investiţiilor străine ma- 
sive, reorientarea veniturilor transferabile ale mâinii au- 
tohtone de lucru din alte țări către proiecte şi investiții în 
statele primitoare, deschiderea atractivă către pieţele 
emergente din Europa etc., toate acestea făcând ca spaţi- 
ul economic, financiar şi investiţional al lumii arabe să-şi 
mențină şi să-şi sporească atractivitatea. 


GEORGIA - Încă un pas spre NATO 

Ziua de 13 martie 2007 poate rămâne în istoria 
modernă a Georgiei: Parlamentul țării a votat în unanimi- 
tate Declaraţia privind aspiraţiile de aderare la Alian- 
ţa Nord - Atlantică. Desigur, decizia nu surprinde, 
deoarece orientarea prooccidentală a ţării nu mai este 
pentru nimeni un secret, mai ales după schimbarea pute- 
rii de la Tbilisi, iar demersurile concrete în acest sens 
sunt cunoscute. Ceea ce este important de această dată 
sunt modul şi momentul în care vine. 


Modul în care a fost luată această decizie este 
convingător pentru hotărârea Georgiei de a deveni 
membru al NATO. În primul rând, parlamentul georgian 
a aprobat această Declaraţie cu maximum de voturi - 160 
- cu acordul tuturor partidelor parlamentare. Nu poate fi 
vorba de unanimitatea ce se folosea pe timpul fostelor 
regimuri comuniste ci este vorba de dorința georgienilor 
de a elimina pentru totdeauna nesiguranța din țară şi din 
această regiune, datorată intervențiilor repetate şi mes- 
chine ale “forțelor de menţinere a păcii” ale Rusiei, de a 
asigura ţării o evoluţie normală, independentă, conform 
aspirațiilor proprii. Potrivit celor prezentate de Vladimir 
Socor în Eurasia Daily Monitor din 15 martie 2007, do- 

cumentul precizează intenţiile Georgiei “de consolidare a 
unei democraţii libere şi stabile, de promovare a unei 


politici externe şi de apărare concentrată pe participarea 
la operaţiile de menţinere a păcii şi la cele militare con- 
duse de NATO, în scopul de a rezolva conflictele regio- 
nale şi internaționale şi de a combate provocările actuale 
legate de terorism, precum şi de dezvoltare a forțelor 
armate ale Georgiei potrivit standardelor NATO. De ase- 
menea, declaraţia subliniază intenția Georgiei de a de- 
monstra comunității internaţionale (în primul rând Rusi- 
ei, crede autorul) şi ţărilor Caucazului şi Mării Negre că 
“aspiraţia Georgiei de a adera la NATO este o alegere 
suverană, care va întări stabilitatea în regiune”. 


În ceea ce priveşte momentul în care vine 
această decizie trebuie să semnalăm în primul rând 
situația internă a Georgiei şi situaţia internaţională din 
regiune, foarte strâns legate, de altfel. Pe plan intern, din 
punct de vedere economico-social, țara depinde încă de 
multe surse externe - gazul rus, de exemplu - care aduc 
prejudicii vieţii oamenilor, iar în plan politic există un 
puternic curent pro NATO dar şi suficiente forţe care nu 
doresc acest lucru - recent creatul Front Naţional, spriji- 
nit de Moscova, a produs multă agitaţie pe tema neutrali- 
tăţii pe care ar trebui să o adopte Georgia în relaţiile in- 
ternaţionale. Poziţia acestei forţe politice apare pe fondul 
atitudinii unor importanţi oameni din cadrul puterii de la 
Moscova: ambasadorul rus la Tbilisi, Vyiacheslav 
Kovalenko, a chemat public Georgia să adopte un statut 
de neutralitate în rezolvarea conflictelor din zonă 
(probabil pentru a se împăca cu ideea pierderii Abhaziei 
şi Osetiei de Nord, credem noi), iar ministrul rus de ex- 
terne, Serghei Lavrov, a declarat că este” inacceptabil 
pentru Rusia” ca Georgia şi Ucraina să adere la NATO 
(Interfax, 28 februarie). La aceste aspecte se adaugă opi- 
nia publică din Georgia, favorabilă în proporţie de 80 % 
aderării la Alianţa Nord - Atlantică. Situaţia reprezintă 
un nou record de nivel al sprijinului, după cel al Români- 
ei. 


Pe plan extern, este clar că situaţia din regiune 
nu este deloc favorabilă unei evoluţii normale, prin forțe 
proprii, a ţării, potrivit propriilor aspirații. Adversitatea şi 

perseverența Rusiei de a-şi urmări planurile pentru a nu 
pierde influenţa asupra țărilor din regiune, părți ale de- 
functului imperiu sovietic, este deosebit de mare. Doar 
amintim nenumăratele acțiuni economice destinate să 
îngreuneze demersurile puterii de la Tbilisi pentru dez- 
voltarea economică a ţării şi aducem în discuţie interven- 
tiile directe în soluționarea conflictelor din zonă, care 
dezavantajează permanent Georgia. Evidenţa crescândă a 
intervenţiei directe a Rusiei este susţinută de evenimente- 
le din noaptea de 11 spre 12 martie a.c., când două sau 
trei elicoptere ruse au pătruns în spațiul aerian georgian, 
internațional recunoscut, pe Valea Kodori, dinspre regiu- 
nea Karachevo - Cherkessia. Atacul elicopterelor ruse, 
probabil de tip Mi-24, după cum susţine Eurasia Daily 
Monitor din 20 martie 2007, s-a materializat prin lansa- 
rea a cel puţin 20 proiectile, distrugând clădirea guvernă- 


“rii locale, o şcoală şi alte clădiri ale administraţiei civile 


din câteva sate, fără a produce pierderi umane. 


Trebuie să subliniem, în acest context, hotără- 
rea oficialilor georgieni pentru evoluţia independentă şi 
urmând modelul țărilor occidentale. În acest sens, şi-a 
dezvoltat rapid legăturile politico - militare cu NATO, iar 
reformele organismului său militar devin semnificative: 
s-au constituit două batalioane interoperabile cu formați- 
unile NATO, are loc transformarea Statului Major Gene- 
ral în stat major tip joint, se trece de la serviciul militar 
obligatoriu la cel profesionist bazat pe contract, iar pro- 
gresul general al reformelor din domeniul securităţii se 
bazează pe Dialogul Intensificat NATO - Georgia pe 
probleme de aderare. Mai mult chiar, o echipă de analiză 
a NATO a determinat, la jumătatea lunii februarie a.c., că 
Georgia se află pe drumul bun în privinţa reformelor, iar 
secretarul general al NATO i-a confirmat preşedintelui 
georgian progresele şi corectitudinea evoluţiilor în acest 
domeniu. 


Desigur, evoluţia situaţiei din această regiune este 
departe de a fi previzibilă, cel puţin pe termen mediu şi 
lung. Schimbarea cadrului geopolitic şi revenirea la ceea 
ce a fost odinioară par, însă, de neconceput, dată fiind 
evoluţia generală din zonă şi tendinţa tot mai multor ţări 
foste satelite ale Moscovei de a-şi hotărî singure soarta. 
Multe deja acţionează 
în acest sens, iar altele, 
probabil, aşteaptă vre- 
muri mai favorabile 
pentru demersurilor 
lor. Cert este că harta 
geopolitică a zonei 
caucaziene este diferi- 
tă mult față de cea de la sfârşitul secolului trecut, pro- 
cesele ce au loc în Asia Centrală şi Orientul Apropiat, 
războiul global împotriva terorismului, alături de extin- 
derea NATO şi UE favorizând aceste evoluții. Este pro- 
babil ceea ce trebuie să avem în vedere atunci când vor- 
bim despre viitorul Eurasiei. 

Pelosi pe Drumul Damascului 

La începutul lunii aprilie, o delegaţie de parlamentari 
americani, democrați şi republicani, condusă de lidera 
democrată a Congresului, Nancy Pelosi, a efectuat un 
amplu turneu în regiunea Orientului Mijlociu care i-a 
îndreptat paşii şi pe Drumul Damascului, unde şeful sta- 
tului sirian a reiterat cu fermitate dorința țării sale de a 
face pace cu Israelul. 

Şe ştie că, pentru Administraţia republicană a preşe- 
dintelui Bush, Siria este, alături de Iran şi Coreea de 
Nord, una din componentele aşa-numitei “axe a răului”, 
nefiind puţine acuzaţiile care i se aduc: susținerea 
“terorismului” palestinian şi irakian, ingerințe în treburi- 
le interne ale Libanului, alianța “strategică“ cu regimul 
islamist de la Teheran, implicarea (neprobată, deocamda- 
tă, oficial) în asasinarea fostului premier libanez Rafik 
Al-Hariri şi lista poate fi continuată. În atari condiţii era 
firesc ca inițiativa lui Nancy Pelosi să stârnească aprinse 
controverse şi critici al căror port-stindard a fost însuşi 
vice-preşedintele Dick Chenny, susținător înflăcărat al 
campaniei împotriva Irakului şi al unei eventuale acțiuni 
similare împotriva Siriei. 

Nancy Pelosi a negat existența unor divergențe între 
mandatul delegaţiei (din care a făcut parte şi deputatul 
Tom Lantos, preşedintele Comisiei de politică externă) şi 
punctul de vedere al preşedintelui George Bush în ceea 
ce priveşte vizita la Damasc şi problemele discutate cu 
şeful statului sirian (Libanul, Irakul, relaţiile cu organiza- 
tiile palestiniene şi cu Hezbollahul libanez ş.a), dar majo- 
ritatea mijloacelor arabe de informare în masă remarcă 
faptul că inițiativa parlamentarilor americani exprimă 
dorința majorităţii democrate de a juca un rol mai activ, 
mai direct şi mai agresiv în politica externă a SUA şi în 
sensibilul segment al acesteia care este dosarul Orientu- 
lui Mijlociu. 

Dar, în acelaşi timp, vizita confirmă că, pe fondul difi- 
cultăților cu care este confruntată în teatrele de luptă din 
Irak şi Afganistan, Administraţia se reorientează progre- 
siv către o diminuare a discursului său radical faţa de 
problematica Orientului Mijlociu şi către dialog, sens în 
care câteva elemente semnificative se cuvin menţionate : 


- În urmă cu două luni, SUA au invitat Siria să parti- 
cipe, împreună, la Conferinţa pentru reconciliere naţiona- 
lă de la Bagdad, prilej cu care ambele părți şi-au expri- 
mat explicit disponibilitatea de dialog. 

- La finele lunii în curs, urmează să aibă loc o nouă 
conferință internațională destinată Irakului, la care va 
participa şi secretarul de stat Condoleeza Rice şi omolo- 
gul său sirian, Walid Al-Muallem, ambii demnitari 
declarându-şi public, deja, dorința de a se întâlni şi a 
discuta chestiuni de interes reciproc şi regional. (In ace- 
laşi cadru al deschiderii către dialog, Condoleeza Rice 
urmează să —l întâlnească şi pe şeful diplomaţiei iranie- 
ne, Manushehar Mottaki) ; 

- În cursul ultimelor două luni, Damascul a fost vizitat 
de mai mulți parlamentari americani din partea Partidului 


Republican care au fost primiţi şi au avut discuţii la nive- 
lul cel mai înalt. 

În preajma sosirii la Damasc, autorităţile politice siri- 
ene au emis o serie de declaraţii în care insistă asupra 
dorinței şi imperativului de soluționare paşnică a diferen- 
delor dintre state, iar în cadrul recentului dialog, preşe- 
dintele Bashar Al-Assad a oferit chiar un “cadou” de 
bună-voinţă : promisiunea de a depune “maximum de 
efort” pe lângă organizaţiile Hamas şi Hezbollah pentru 
eliberarea prizonierilor militari israelieni pe care aceste 
două mişcări îi dețin. 

Venind în zonă şi efectuând o importantă escală în 
capitala siriană, Nancy Pelosi a dorit să transmită un 
mesaj pe care observatorii şi analiştii arabi îl apreciază a 
fi “constructiv” şi benefic pentru procesul de pace, me- 
saj pe care demnitarul american l-a sintetizat, la plecarea 
din Damasc în direcția Arabiei Saudite, prin cuvintele : “ 
Venim cu toată sinceritatea şi buna - credință , hotărâți să 
facem totul pentru ca “Drumul Damascului” să se 
transforme în “ Drumul Păcii ! “ 


IRAN- începutul unei noi perioade? 

Ziua de 9 aprilie este pentru Iran “Ziua tehnologi- 
ei nucleare” a declarat preşedintele Mahmud 
Ahmadinejad la fabrica de îmbogăţire a uraniului de la 
Natanz, anunțând că Iranul “a intrat în clubul naţiunilor 
nucleare” şi poate produce combustibil nuclear la scară 
industrială. Să rememorăm că acelaşi anunț a mai fost 
făcut cu aproximativ un an în urmă, când acesta a anun- 
tat punerea în funcţiune a două cascade de 164 centrifu- 
ge. La întrebări concrete adresate unor alți demnitari 
însărcinați cu derularea programului nuclear, răspunsuri- 
le nu au fost atât de categorice, iar alți specialişti aprecia- 
ză că în momentul de față nu poate fi vorba decât de o 
capacitate rudimentară. Pentru obţinerea combustibilului 
cu concentraţia de 90% sunt necesare cel puţin 3.000 de 
centrifuge, număr de care Iranul încă nu dispune. 


Probabil Iranul doreşte să joace o nouă carte nu 
numai în partida irakiană ci şi în Orientul Mijlociu. 


ATACUL ASUPRA IRANULUI 
VA_AVEA LOC LA 6 APRILIE 2007? 


ua 


Nu suntem “în anturajul zeilor”, însă ana- 
lizând numeroase comentarii şi luări de poziţie 
apărute în ultima perioadă pe acest subiect, 
credem că putem face o evaluare cât mai 
aproape de realitate, fideli motoului buletinului 
nostru şi bazându-ne pe expertiza colectivului 
INGEPO Consulting. Data menţionată în titlu, 
precum şi ora (04.00) este dată ca sigură de 
către săptămânalul rus “Argumenti nedeli” din 
15 martie 2007, sub semnătura lui Andrei 
Uglanov. Acesta menţionează că “O sursă 

anonimă de la 
Kremlin a prevenit 
puterea iraniană 
despre faptul că 
Moscova se va abti- 
ne de a sprijni Te- 
heranuľ şi “O ase- 
menea prevenire a 
Teheranului nu ar fi 
fost posibilă dacă 
Kremlinul nu ar fi 
ştiut despre planuri- 
le reale ale SUA în 
legătură cu Iranul. 
Dar dacă a ştiut, nu 
vrea să se afle în aceeaşi barcă cu cel care 
încalcă rezolutia ONU”. 


Nu vom continua să prezentăm şi alte 
date din acest articol, dar adăugăm faptul că 
majoritatea covârșitoare a analizelor, comenta- 
riilor şi exprimărilor de poziție apărute în mij- 
loacele arabe de informare în masă apreciază 
că actul “pirateresc” săvârşit, prin comandă 
politică, de către Gardienii Revoluției Iraniene 
care au luat un număr de 15 ostatici din rândul 
militarilor britanici aflați pe o ambarcațiune de 
patrulare în Golful Persic reprezintă a flagrantă 
violare a principiilor de drept internațional şi a 
Convenţiilor diplomatice de la Geneva, adău- 
gând o nouă dimensiune “ primejdioasă” crizei 
deja existente între Teheran şi capitalele occi- 
dentale. Mai mult, preşedintele iranian 
Mahmud Ahmadinejad a pretins guvernului de 
la Londra să prezinte scuze oficiale pentru “ 
violarea apelor teritoriale ale Iranului de către 
ambarcațiunea militară engleză, deşi autorități- 
le britanice au prezentat public dovezi irefutabi- 
le că reținerea celor 15 marinari a avut loc în 
perimetrul apelor teritoriale irakiene. 


Reacţiile nu s-au lăsat aşteptate. Premierul 
Tony Blair a refuzat orice negociere bilaterală 
sau multilaterală, solicitând imperativ autorități- 
lor de la Teheran eliberarea imediată şi necon- 
diţionată a prizonierilor şi renunţarea la tactica 
de tergiversare şi de lansare a unor neadevă- 
ruri. 


Întruniţi la Bruxelles , miniştri de Externe ai 
statelor membre ale Uniunii Europene au apre- 
ciat, la rândul lor, că gestul Iranului constituie 
un act de încălcare şi violare flagrantă a legis- 
lației şi a convențiilor internaţionale, cerându-i 

să se conformeze 
acestora pentru a 
evita o şi mai ac- 
centuată izolare în 
sânul comunității 
regionale şi interna- 
tionale. 


{i Prin vocea purtă- 
torului său oficial de 

cuvânt, Casa Albă 
f şi-a exprimat depli- 
“Ina susținere şi soli- 
daritate cu guvernul 
britanic, apreciind 
că, prin gestul său, 
regimul de la Teheran se dovedeşte a fi “ mai 
primejdios decât inamicul numărul unu care 
este rețeaua Al-Qaida”. 


Într-un interviu în exclusivitate pentru cotidi- 
anul de limbă arabă “Al-Sharq Al-Qawsat” care 
apare la Londra, adjunctul secretarului ameri- 
can de Stat al Apărării, însărcinat cu probleme- 
le Orientului Mijlociu, Mark Kimitt, declara că “ 
ameninţarea principală vine, astăzi, din ambiții- 
le crescânde ale Iranului de hegemonie regio- 
nală... Teheranul s-a înşelat atunci când a cre- 
zul că prezenţa S.U.A. în regiune este vremel- 
nică : America sa află în zonă de multă vreme 
şi este decisă să rămână aici multă vreme”. El 
a mai adăugat că Administraţia este dispusă 
să acorde planificatorilor şi decidenţilor militari 
de la Washington întreaga libertate în ceea ce 
priveşte viitorul relaţiilor cu Teheranul. 


Ce evoluţii sunt de aşteptat în perspectiva 
previzibilă ? 


Un înalt demnitar din cadrul Ministerului 
Rus al Afacerilor Externe nu a ascuns, într-un 
interviu pentru ziarul de limbă arabă Al-Hayat 
care apare în capitala britanică, îngrijorarea 
Rusiei față pe riscul unei evoluţii accelerate 
către conflict în relaţiile dintre S.U.A. şi Iran. “ 
Aceste temeri nu sunt doar speculații teoretice, 
ci izvorăsc dintr-o analiză temeinică a evoluții- 
lor de zi cu zi, a spus demnitarul rus, apreciind 
că o confruntare militară cu lranul “va arunca 
în aer întreaga regiune a Orientului Mijlociu”. 


Oficialul rus a mai afirmat, în context, că, 
într-o recentă convorbire telefonică cu George 
Bush, preşedintele Vladimir Putin şi-a averti- 
zat conlocutorul “să nu exploateze recentele 

rezoluţii ale Consiliul de Securitate în problema 
dosarului nuclear al Iranului drept paravan 
pentru un act militar împotriva acestei tări“. 


Atrage atenţia că, pentru prima dată, Iranul 

însuşi şi-a exprimat preocuparea pentru un 
eventual atac armat din partea SUA , 
Israelului, ori, un 
atac conjugat din 
partea celor do- 
uă ţări împotriva 
Iranului. Într-un 
mesaj confidenți- Sağ 
al adresat direc- (s 
torului general al 
Agentiei Interna- | 
tionale pentru 
Energie Atomică | 
( AIEA J; 
Mohammed El- 
Baradei, amba- # 
sadorului Iranului 
pe lângă AIEA, 
Asghar Sultaniyeh afirma că “faţă de amenință- 
rile repetate cu o acţiune armată împotriva Ira- 
nului, Teheranul nu va avea altă alternativă 
decât aceea de a folosi toate mijloacele şi ca- 
pacităţile de care dispune pentru a-şi apăra 
securitatea naţională”. 


sau a 


Aşa cum menţionam anterior, atacul poa- 
te fi executat în cel puţin trei variante de parti- 
cipare: exclusiv de către SUA, conjugat de 
SUA şi Israel, sau numai de către Israel. O altă 
posibilitate o constituie şi participarea britanică, 
în condiţiile când problema militarilor capturati 
nu se soluţionează prin tratative. În ceea ce 
privesc cele trei variante menţionate de noi, 
enumerarea este făcută în ordinea celei mai 
mari probabilităţi şi aceasta având în vedere 
faptul că: 


>SUA este în măsură să lovească cu cea mai 
mare forță obiectivele programului nuclear ira- 
nian, apărarea antiaeriană a acestuia, centrele 
de comandă şi transmisiuni precum şi obiecti- 
vele principale ale marinei; 


»Israelul preferă ca acţiunea să fie executată 
exclusiv de către SUA, ceea ce ar duce şi la 
realizarea intenţiilor sale politico-militare faţă 
de Iran, fără a-şi crea complicaţii de securitate 
ca în condiţiile unei implicări directe; 


»Participarea exclusivă a Israelului poate avea 


Aet de lă p defilare a cilada Revolutiei (Papdărăn), y 


ca rezultat direct numai anihilarea progresului 
programului nuclear iranian, capacitatea de 
lovire a acestuia fiind limitată, comparativ cu 
SUA, va duce la o nouă înrăutăţire a relațiilor 
cu ţările arabe şi va crea mari pericole pentru 
Israel, teritoriul acestuia putând fi supus unor 
atacuri directe cu 
rachete de către 
lran, sau prin ali- 
ații săi, Hamas şi 
Hezbollah; de 
asemenea sunt 
ide aşteptat acti- 
uni în forță asu- 


= >Acţiunea exclu- 
sivă a Israelului 
va avea loc doar 
în condițiile când 
acesta consideră că SUA nu vor împiedica 
continuarea programului iranian în termenul pe 
care Israelul îl consideră util (între cele două 
tări există diferențe de apreciere a datei când 
Iranul va fi măsură să devină o putere nuclea- 
ră, Israelul avansând anul 2009, în timp ce 
SUA consideră ca cel mai probabil anul 2012) 


Q 7 


>Participarea Israelului alături de SUA poate 
avea ca scop demonstrarea, încă o dată, a 
faptului că este cel mai fidel aliat al SUA din 
zonă şi mai ales obținerea unui şi mai impor- 
tant sprijin politic şi militar din partea america- 
nă pe viitor. 


În ceea ce priveşte Israelul, personalităţi 
militare, alţi oficiali şi experţi israelieni, au de- 
clarat că Israelul nu trebuie să permită Iranului 
să se doteze cu capacităţi nucleare, indiferent 
de motivațiile Teheranului, unii dintre aceştia 
cerând executarea de lovituri preventive de 
către Israel. Astfel, Ephraim Inbar, preşedintele 
Centrului Jaffa pentru Studii Strategice a de- 
clarat: “Pentru autoapărare, trebuie să actio- 
năm într-un mod preventiv. Într-un interviu 
acordat în 2006, la întrebarea “cât de departe 
va merge Israelul cu acţiunile împotriva Iranu- 
lui” generalul Dan Halutz a răspuns “până la 
2000 kilometri”. 


Executarea unui astfel de atac de către 
Israel pune anumite probleme, având în vede- 

USS John C. Stennis= 


re Israelul nu dispune de rachete balistice sau 
de croazieră pentru acest gen de misiuni. Tra- 
seul aerian cel mai scurt este de 1.500-1.700 
km prin lordania şi Irak, 1.900-2.100 km prin 
Arabia Saudită şi 2.600-2.800 km, ocolitor prin 
Turcia. Oricare din aceste rute nu pot fi folosite 
decât o dată, pentru a permite statelor respec- 
tive să aibă scuza surprinderii şi a nu crea alte 
complicaţii internaţionale. Pe de altă parte Isra- 
elul nu dispune de suficiente informaţii pentru a 
fi sigur de efectul loviturilor executate, chiar 
dacă prin sateliții de cercetare din seria Ofeq 
dispune de o bună acoperire fotografică a Ira- 
nului. Această lipsă poate fi însă compensată 
de oferirea unor informaţii cores- 
punzătoare obținute de către 
SUA. Un indiciu de continuare a 
pregătirilor israeliene pentru 
acest gen de acţiune îl constituie 
manevrele aeriene executate 
relativ recent în Marea 
Mediterană, care au inclus şi 
exerciţii de realimentare în aer 
(Israelul dispune de 5 avioane 
de realimentare tipul KC-130 şi 5 
B-707, mai lente şi care au ne- 
voie de escortă pentru protec- 
tie). Apreciem că, pentru execu- 
tarea loviturilor aeriene Israelul 
va folosi 2-3 escadrile de avioa- 
ne tipurile F-151 Ra'am £ 
(Tunetul), F-16CD şi F-161 
Sufas, cu realimentare. Pentru 

lovirea unor obiective 
bine protejate, cum ar 
fi reactorul Natanz, 
pot fi folosite bombele 
ghidate prin laser de 
tipul GBU-28 cu în- 
cărcătură de luptă 
penetrantă,  îmbună- 
tăţite de către aviația 
israeliană cu sistem 
de  ghidate electro- 
__loptic şi GPS. După 

dunele surse Israelul 
dispune de cel puţin 
100 astfel de bombe. 
|De asemenea, lIsrae- 
|lul a mai achiziţionat 
işi 500 bombe anti- 
==  lbunkerdin SUA. 


În ceea ce priveşte SUA, menţionăm că 
aceasta este în măsură să lovească şi să ur- 
mărească efectul loviturilor aproape în timp 
real asupra oricărei ţinte din Iran. Opţiunea ex- 
tinsă cuprinde ţinte din programul nuclear, obi- 
ective militare (centre de comandă, centre de 
transmisiuni, obiective ale apărării aeriene, avi- 
aţia, capacităţile de producţie a rachetelor), 
paralizarea economiei iraniene prin lovituri 
asupra principalelor centre industriale din do- 
meniul petrolier (rafinării, terminale de ţiţei, sta- 
tii de pompare), centrale electrice. Chiar dacă 
unele din obiectivele nucleare iraniene vor re- 
zista loviturilor SUA, Iranul va fi obligat să se 

supună rezoluţiilor ONU, 
sau va suporta alte pier- 
deri militare majore, pe 
care nu le va putea su- 
porta. 


Tehnica militară ce 
va fi folosită de SUA cu 
această ocazie cuprinde 
o mare varietate de mij- 
loace, începând cu bom- 
bardierele B-2A invizibile 
(acestea pot opera din 
baza Diego Garcia -din 
Oceanul Indian, baza 
americană Whiteman - 
statul Missuri, baza aeri- 
ană Fairford -Marea 
Britanie, eventual şi din 
baza Al Udeid - Qatar, 
ca o opţiune mai puţin 
posibilă, pentru a nu 
complica şi mai mult si- 
tuaţia relațiilor inter- 
arabe). De asemenea pot fi folosite portavioa- 
nele de lovire aflate deja în zona Golfului, sau 
care pot fi aduse în apropiere (John C. 
Stennis şi Dwight Eisenhower aflate deja în 
zonă, Ronald Reagen prezent pentru manevre 
comune în Marea Coreei din ultima decadă a 
lunii martie a.c.), Flotele a V-a şi a Vl-a, cu 
avioanele aferente, alte forțe de aviaţie de la 
bazele din Turcia, Kuweit sau Irak. Menţionăm 
că este pentru prima oară când portavioanele 
Stennis şi Eisenhower acționează împreună în 
Golf după 2003, iar portavionul Ronald Reagen 


Bombardier B-2A în acţiune 


este cel mai modern. 
Ambele portavioane din 
Golf au peste 100 
avioane de vânătoare 
bombardament  F/A-18 
Hornet şi Super Hornet, 
avioane pentru război 
electronic EA-6B 
Prowler, avioane de lup- 
tă antisubmarină şi de 
realimentare S-3 Viking, 
etc. din această grupare 
de luptă mai fac parte 
crucişătoarele Antietam 
şi Anzio, distrugătoare- 
le: Ramage, O'Kane, 
Mason, Preble şi Nitze; 
fregatele Hawes şi 
Underwood, alte nave 
pentru lupta 
antisubmarină şi de de- 
minare, submarine. 


În ceea ce priveş- 
te muniţia ce va fi folosită cu această ocazie, 
apreciem că vor fi testate “pe viu” chiar cele 
mai noi muniții, dintre care menţionăm: bombe- 
le anti-bunker BLU-28 (ghidate prin satelit, ca- 
re au capacitatea de a distruge o ţintă puternic 
fortificată). Un bombardier B-2A poate 
transporta 8 astfel de bombe. De asemenea 
vor fi folosite bombele BLU-109, cu capacita- 
tea de a penetra 1,5-2 metri perete de beton 
armat. Este posibil ca şi varianta BLU-122, ca- 
re ar trebui să fie operaţională în acest an să 
fie folosită. Alte muniții sunt GBU-31 (Joint Di- 


7] rect Attack Munition) cu o rază de acţiune de 


15 Km; rachetele AGM-130C cu un sistem 
perfecționat de penetrare a țintelor puternic 
fortificate, cu sistem precis de ghidare inerti- 
ală şi GPS, cu posibilitatea schimbării țintei 
după lansare şi bătaie maximă de 65 km. La 
acestea se adaugă rachetele de croazieră 
lansate de pe navele de suprafață sau 
submarine. 


Una din analizele americane pe acest 
subiect apreciază că pentru anihilarea pro- 
gramului nuclear şi de rachete balistice ale 
Iranului vor trebui distruse circa 400 de ţinte. 
După alte analize, Departamentul Apărării al 
SUA apreciază că, pentru distrugerea facili- 
tăţilor de producere a armelor de nimicire în 
masă, de rachete şi apărare antiaeriană a 

Iranului sunt necesa- 
re cel puțin 1.000- 
1.200 ieşiri avion şi 
rachete de croazieră. 


În mediile de 
specialitate se vehi- 
culează mai multe 
variante ale atacului 
executat de SUA, di- 
ferite ca intensitate, 
mod de aplicare şi 
obiective. Dat fiind 
faptul că apreciem ({ 
riposta iraniană la fel 
de puternică pentru 
orice fel de atac al SUA, prezentăm posibilul 
atac maximal asupra Iranului: 


>3.000-4.000 -ieşiri avion şi rachete de croazi- 
eră, executate pe parcursul a două săptămâni 
sau maxim două luni; 


»Lovirea tuturor obiectivelor susceptibile de a 
face parte parte din programul nuclear, de ra- 
chete, alte mijloace de nimicire în masă, CA4|1, 
baza tehnologică şi obiective duale, inclusiv 
laboratoare, centre de cercetare şi chiar uni- 
versități; 

>Atacarea posibilităţilor iraniene de război asi- 
metric, mai ales a posibilităţilor de punere în 
pericol a traficului şi facilităţilor petroliere în 
Golf; 


»>Distrugerea sau ne- 
utralizarea principale- 
lor capacități de pro- 
ducție militară con- 
venţională. 


În unele din ma- 
terialele studiate pri- 
vind această acţiune 
se apreciază că forțe- 
le SUA vor avea, prin- 
Itre obiective, crearea 
unui “culoar” în apă- 
rarea antiaeriană ira- 
niană, cea ce ni se 
pare, din punct de 
vedere militar şi analizând dispunerea obiecti- 
velor iraniene, precum şi a protecţiei acestora 
(de tip punctual), cel puţin o greşeală de apre- 
ciere. Considerăm că apărarea antiaeriană ira- 
niană este mai puternică în zona de litoral a 
Golfului, precum şi în jurul obiectivelor consi- 
derate de importanţă strategică atât din punct 
de vedere militar cât şi economic. 


În ceea ce priveşte reacția iraniană la 
posibila lovitură militară americană (sau ameri- 
cano-israeliană) apreciem că Iranul are nume- 
roase posibilități de reacţie, dintre care mențţio- 
năm: 
>Atacul forțelor americane din Irak şi Afganis- 
tan, inclusiv prin folosirea rachetelor Shahab-3 

cu încărcătură chimică; 


Exerciţiu de lansare rachete Iran 


»Folosirea grupărilor 
proiraniene din Irak pentru a 
intensifica atacurile împotriva 
forțelor ameri-cane şi a Forțe- 
lor lrakiene de Securitate; 


»Propaganda în rândul majori- 
tăţii şiite din Irak pentru a o 
radicaliza mai mult împotriva 
prezenţei americane şi a cere 
forțelor SUA să plece din Irak; 


> Atacul teritoriului american cu 
bombe sinu-cigaşe în mod di- 
rect, sau prin organizaţiile 
subordonate; 


>Folosirea capacităţilor asime- 
trice pentru atacarea unor inte- 
rese americane în regiune, in- 
clusiv aşa numitele ţinte uşoa- 

re (ambasade, centre comerciale, simpli cetă- 
teni); 


>Atacarea forțelor navale americane dislocate 
în Golf cu rachete anti-navă, mine şi alte mij- 
loace asimetrice; 


>Atacarea unor obiective economice din Golf 
(mai ales terminale petroliere) şi blocarea tem- 
porară a fluxului petrolier prin strâmtoarea 
Hormuz; 


>Lansarea mai multor rachete Shahab-3, in- 
clusiv cu încărcături chimice asupra Tel Aviv, 


oraşului Haifa, a altor ţinte militare sau civile 
din Israel; 


»Escaladarea conflictului prin folosirea unor 
grupări apropiate ca Hamas şi Hezbollah pen- 
tru a ataca Israelul cu bombe sinucigaşe sau 
rachete din sudul Libanului, poate chiar din 
Siria, 

>Atacarea unor interese israeliene, chiar prin 
mijloace de mai mică intensitate, cum ar fi am- 
basade, consulate, centre comerciale, alte fir- 


me israeliene din întreaga lume. 


În concluzie putem aprecia că atacul 
asupra Iranului, cu obiective parţiale vizând 
anihilarea programului nuclear, cel puţin pentru 
o mai lungă perioadă de timp, sau cu obiective 
strategice de mai mare amploare, urmărind 
reintrarea Iranului în sfera de influenţă ameri- 
cană, dacă nu este iminent este foarte posibil, 
evoluția în acest sens fiind dată nu numai de 
poziția iraniană, ci şi de interesele strategice 
americane şi israeliene pentru perioada imedi- 
at următoare. 


Acest atac va fi executat predominant cu 
forțe aeriene şi forțe maritime, componenta 
terestră lipsind cu desăvârşire, sau vor fi folosi- 
te elemente ale forțelor speciale şi de coman- 
do pentru acţiuni punctuale de indicare a unor 
obiective, de verificare la fața locului a efecte- 
lor unor lovituri, sau pentru definitivarea distru- 
gerii unor obiective. Este posibil ca, dacă până 
la lansarea atacului problema celor 15 militari 
britanici nu este soluţionată pe cale paşnică, 
cu puţin timp înainte de atacul aerian masiv, 
sau concomitent cu declanşarea acestuia să 
fie executată o operaţiune specială având ca 
obiectiv eliberarea acestora. 


Situatia din IRAK 
de Corneliu PIVARIU 


Situaţia din Irak în perioada de referință, în afara 
constantelor cunoscute, are câteva elemente specifice, 
dintre care menţionăm: 


1.Creşterea numărului victimelor atentatelor, punctată de 
atentatul de la Parlament, care dovedeşte nu numai pene- 
trarea puternică de către insurgenți a sistemului de secu- 
ritate irakian, dar şi dificultăţile acestuia de a asigura 
deplina securitate chiar în Zona Verde. 


2.Retragerea din guvernul irakian a celor şase miniştri 
şiiţi aparținând grupării conduse de Moqtada al-Sadr. 
3.Încercarea de a asigura securitatea unor diferite zone 
din Bagdag prin construirea de ziduri, pentru început în 
jurul unor cartiere sunnite. 

4.Continuarea în ritm încet a negocierilor pentru redacta- 
rea şi adoptarea unei noi legi a petrolului. 


1. Producerea atentatelor în Irak este o obişnuință 
cotidiană şi probabil surpriza ar fi să există o zi în care 
astfel de atentate să nu aibă loc. Iată însă că luna aprilie 
se distinge printr-o recrudescență a acestora, marcând 
primul atentat în clădirea Parlamentului din Zona Verde, 
chiar dacă nu în sala de plen. De asemenea, în luna apri- 
lie au fost ucişi 77 militari americani, cel mai mare nu- 

măr din decembrie 2005 şi până în prezent. Numai la 24 
aprilie 9 militari au fost ucişi şi 20 răniţi, de o bombă 
detonată în apropierea unei baze americane din provincia 
Diyala. Aceasta face ca numărul total al militarilor ame- 
ricani căzuţi în Irak de la începutul războiului să atingă 
cifra 3.330, iar răniții depăşesc 24.000. De asemenea, la 
18 aprilie a avut loc unul din cele mai sângeroase atenta- 
te din Bagdad, soldat cu peste 127 de morţi ca urmare a 
exploziei a patru bombe, cele mai multe victime, peste 
82 şi 94 de răniți fiind în piaţa Sadriyah din zona centrală 
a capitalei. 

2.Al doilea eveni- 
ment important al lunii îl 
constituie ieşirea din gu- 
vern a celor şase miniştri 
din cadrul Mişcării 
Sadriste (cele mai impor- 
tante portofolii deținute de 
aceştia fiind agricultură, 
transporturi, sănătate şi 
educație). Mişcarea 
sadristă, partid politic reli- 
gios şiit, este al doilea ca 
pondere în principala for- 
ță politică parlamentară 
Alianţa  Irakiană Unită, 
după Consiliul Suprem al Revoluţiei Islamice din Irak 
(SCIRI), având un total de 29 deputaţi. Motivația oficială 
a acestei acţiuni a fost protestul față de incapacitatea 
premierului Nuri al-Maliki de a stabili un calendar al 
retragerii trupelor SUA din Irak. Strategia lui Al-Sadrs 
este însă foarte posibil să fie puternic influențată de Iran, 
unde acesta are legături şi protectori puternici. Pe de altă 
parte Iranul doreşte să demonstreze Statelor Unite că 
Teheranul dispune de pârghii pentru a face imposibilă o 
înțelegere politică solidă între partidele irakiene, ceea ce 
nu permite Washingtonului să treacă la aplicarea unei 
strategii de retragere din Irak. 


3. Preocuparea Forţelor Coaliţiei din Irak pentru a 
reuşi o stabilizare a situaţiei din Bagdad s-a concretizat 
printr-o nouă încercare de a securiza zonele sunnite şi 
şiite, începându-se construirea unui zid în jurul a trei 
cartiere sunnite Ameriya, Khadra şi Adhamiya. În jurul 
acestui ultim cartier zidul de beton măsoară înălțimi până 
la 3,6 metri. Iniţiativa americană a trezit vii reacţii, inclu- 

siv din partea primului ministru Nuri al-Maliki, acesta 
declarând că va dispune oprirea lucrărilor şi că “...sunt şi 


alte metode pentru a proteja zonele respective”. 


4.Iniţierea unei noi legi a petrolului. Guvernul 
Maliki urmează să prezinte parlamentului, în prima parte 
a lunii mai, un proiect de lege asupra petrolului, discuții- 
le pentru redactarea acestei legi fiind începute cu câteva 
luni în urmă. Există însă o multitudine de aspecte încă 
neclarificate, opinii conform cărora prevederi ale legii nu 
sunt constituționale, precum şi o puternică presiune din 
partea kurzilor pentru o reglementare care să le asigure 
controlul unei părți importante din această resursă. 

Realizarea acestui proiect este importantă şi pen- 
tru atragerea de investiţii străine, pentru relansarea pro- 


ducției petroliere şi redresarea economiei ţării. 


Apreciem că textul final şi aprobarea în parlament 
a acestei legi va prefigura evoluția viitoare a Irakului, 
către un anumit fel de federalizare sau către o eventuală 
separare în mai multe state, ceea ce va constitui un prece- 
dent periculos pentru întregul Orient Mijlociu. 

Turneul Secretarului american al Apărării 
Robert Gates în Orientul Apropiat 


de Ionel BUCUROIU 


În perioada 16 - 
20.04.2007, Secretarul ameri- 
can al Apărării Robert Gates a 
efectuat un turneu în Orientul 
Apropiat, cuprinzând Iordania, 
Egiptul, Israelul şi Irakul, 
având ca obiectiv declarat 
găsirea mijloacelor de luptă 
împotriva influenţei Iranului 
în regiune şi obținerea spriji- $ 
nului aliaților strategici din 
regiune pentru guvernul iraki- 
an. 

1. Iordania (16-18.04.2007) 


La începutul turneului său, Robert Gates s-a întâl- 
nit cu regele Abdallah II al Iordaniei cu care a discutat 
despre: 


enecesitatea instaurării păcii în Orientul Apropiat; 
«relaţiile bilaterale, în special în domeniul apărării; 
esituația din Irak; 

econtracararea influenţei Iranului în regiune. 


Regele Abdallah II a pus accentul pe importanța 
de a se face progrese în instaurarea păcii în regiune, pe 
baza a două state, ca soluție a conflictului israelo- 
palestinian. 


Pentru rege, este necesar “să se susțină inițiativa 
de pace care reflectă voința Arabilor de a se ajunge la 
pace cu Israelul”, respectiv inițiativa de pace reactivată 
de către Liga Arabă în timpul recentei întâlniri la nivel 
înalt de la Riad care prevede în special o normalizare a 
relaţiilor dintre ţările arabe şi Israel în schimbul retragerii 
israeliene din teritoriile ocupate în iunie 1967. 


Referitor la situaţia din Irak, discuțiile s-au purtat 
asupra situaţiei actuale şi a modalităţilor de reglementare 
a acesteia, fără a se aborda viitorul țării după o eventuală 
retragere a trupelor americane. Regele şi-a exprimat con- 
vingerea că “participarea tuturor irakienilor la procesul 
politic reprezintă singura garanție pentru cel mai bun 
viitor”, iar şeful Pentagonului a declarat, la rândul său, că 
“încă nu există convingerea în regiune că guvernul din 
Irak reprezintă pe toţi irakienii”, subliniind că acesta ar 
deveni mai legitim în măsura în care ar primi sprijinul 
țărilor vecine. 

În ce priveşte Iranul, cei doi au căzut de acord 
asupra faptului că “presiunile diplomatice şi economice” 
constituie cel mai bun mijloc pentru a determina Tehera- 
nul să-şi schimbe poziţia, respectiv să renunţe la progra- 
mul de îmbogăţire a uraniului, suspectat de a fi utilizat în 
scopuri militare. 

Robert Gates s-a întâlnit la Aman şi cu şeful ar- 
matei iordaniene, generalul Khaled al-Sarayrah, de la 
care a căutat să obțină sprijin pentru Dialogul asupra 


securităţii în Golf, un cadru pentru convorbiri dintre 
SUA şi țările din Golf. Acest grup de dialog pune accent 
pe preocupările comune cauzate de intențiile Iranului în 
regiune şi ingerinţele acestuia în problemele mişcărilor 
şiite din anumite țări, căutând să găsească mijloace pen- 
tru a o limita. 

Iordania, unul din aliaţii fideli ai SUA, dispune de 
un spital de campanie în Irak, cu un efectiv de peste 200 
soldaţi şi un altul în Afganistan, care cuprinde în jur de 
370 soldaţi. De asemenea Iordania adăposteşte tabere de 
antrenament pentru forţele aeriene şi poliția irakiană, 
până în prezent antrenându-se aici aproximativ 45.000 de 
poliţişti irakieni. 


2. Egipt (18.04.2007) 


În cea de-a doua etapă a turneului său Robert 
Gates s-a întâlnit la Cairo cu preşedintele Hosni Mubarak 
şi cu ministrul apărării Hussein al-Tantaoui, având pe 
ordinea de zi următoarele subiecte: 


econtracararea influenţei Iranului în regiune şi obținerea 
sprijinului față de politica SUA în Irak; 

eîncurajarea Egiptului de a-şi reafirma rolul său motor în 
dosarul israelo-palestinian; 


eajutorul militar american acordat Egiptului. 


Robert Gates a solicitat sprijinul preşedintelui 
Mubarak pentru guvernul irakian al primului ministru 
Nuri al-Maliki, în procesul de reconciliere din Irak şi de 
a face tot posibilul pentru a încuraja şi alte țări să inves- 
tească în Irak, atrăgând atenția asupra consecințelor unui 
eşec al statului irakian, cu impact negativ asupra securi- 
tății şi prosperității fiecărei țări din Orientul Mijlociu şi 
din regiunea Golfului. 

Pe agenda discuţiilor a figurat şi problema vânză- 
rilor de armament, egiptenii fiind preocupaţi de o posibi- 
lă reducere a ajutorului militar american din cauza creş- 
terii cheltuielilor în Irak. Secretarul american a asigurat 
Egiptul de sprijinul SUA, afirmând că “independent de 
război, relaţia cu Egiptul este durabilă şi va continua”. 
Apreciind că Egiptul este unul din partenerii “cei mai 
importanți şi mai indispensabili “ ai SUA, acesta a decla- 
rat că ajutorul american acordat Egiptului în acest an va 
fi de peste 1 miliard USD. 

Ajutorul american acordat Egiptului a fost decis, 
în parte, pentru a recompensa această țară după semnarea 
tratatului de pace cu Israelul în 1979. De atunci, Egiptul 
a primit de la SUA un ajutor militar de peste 30 miliarde 
dolari. 


3. Israel (18-19.04.2007) 


În cea de-a treia etapă a turneului său în regiune, 
Robert Gates s-a deplasat în Israel, fiind astfel primul şef 
al Pentagonului care face o vizită în această țară după 
2000, având discuţii cu omologul său israelian Amir 


wi 
E 


Peretz, cu Primul ministru Ehud Olmert şi cu ministrul 
Afacerilor Externe Tzipi Livni. 


Pe ordinea de zi au figurat: 


edeterminarea SUA de a merge înainte cu planul de se- 
curizare masivă a Bagdadului; 


edosarul nuclear iranian; 


«problemele regionale referitoare în principal la Liban, 
Siria şi fâşia Gaza; 

eproiectul american de vânzare de armament sofisticat 
Arabiei Saudite şi altor ţări din Golf. 


Şeful Pentagonului a afirmat că ţara sa este hotă- 
râtă să meargă înainte cu planul de securizare masivă a 
Bagdadului cu tot valul de atentate sângeroase cu care se 
confruntă Irakul. 


Dosarul nuclear iranian a fost în centrul discuțiilor 
cu Primul ministru Ehud Olmert, care a reafirmat poziția 
sa conform căreia pentru moment diplomaţia s-a dovedit 
a fi eficace graţie sporirii sancţiunilor internaționale con- 
tra Iranului. Ministrul de externe Tzipi Livni a susţinut 
“o atitudine fermă” față de Teheran, pentru ca orice ezi- 
tare să nu fie interpretată ca o slăbiciune, iar ministrul 
apărării Amir Peretz, a afirmat la rândul său că “2007 va 
fi un an decisiv pentru eforturile diplomatice în vederea 
eşuării programului nuclear iranian”, dar “încă nu a venit 
timpul pentru a exclude alte opţiuni”, făcând aluzie la o 
posibilă recurgere la forță. 


În timpul întrevederii cu Robert Gates, Primul 
ministru israelian Ehud Olmert l-a pus în gardă asupra 


“erorilor de calcul” în Israel şi Siria, care ar putea condu- 

ce la un război între cele două țări. La rândul său, minis- 
trul afacerilor externe Tzipi Livni s-a arătat hotărât ca 
grupul de lucru, stabilit de Liga Arabă şi însărcinat să 
discute cu Israelul inițiativa de pace saudită, să nu fie 
compusă decât din cele două state care au deja relații 
diplomatice cu statul evreu, făcând apel la statele arabe 
“să dea dovadă de flexibilitate”. 


În ce priveşte proiectul american de vânzare de 
armament către Arabia Saudită şi alte ţări din Golf, pro- 
iect în valoare de 5-10 miliarde USD, şi care vizează 
contracararea puterii crescânde a Iranului în regiune, 
Robert Gates i-a asigurat pe responsabilii israelieni că 
“SUA vor ajuta Israelul să-şi menţină superioritatea mili- 

tară calitativă” în regiune. 
4. Irak (19-21.04.2007) 


Secretarul american al Apărării şi-a încheiat tur- 
neul din Orientul Apropiat printr-o vizită de două zile în 
Irak, cea de-a treia sa vizită de când şi-a preluat funcția 
la finele anului 2006. Subliniind că sprijinul american nu 
este fără sfârşit, acesta a solicitat autorităţilor irakiene să 
accelereze programul de reconciliere dintre comunitățile 
şiită şi sunnită. 


În timpul întâlnirii avute cu Primul ministru şiit 
Nuri al-Maliki, şeful Pentagonului i-a cerut acestuia “să 


întindă mâna sunniților” în cadrul procesului de reconci- 
liere națională, 


pentru a pune capăt violențelor 


interconfesionale. Conform acestuia, reconcilierea în- 
seamnă adoptarea rapidă, până la vacanța parlamentară 
din vară, a legii care vizează reintegrarea în administrația 
de stat a unor personalități ale fostului partid Baas, a legii 
hidrocarburilor şi distribuirea veniturilor obținute din 
vânzarea petrolului, alegerile provinciale şi alte măsuri. 
“Ştiu că este dificil, dar este foarte important să se facă 
toate eforturile necesare”, a spus acesta, adăugând că 
“aceste măsuri nu vor rezolva toate problemele din Irak, 
dar ele vor demonstra voința guvernului irakian de a fi 
guvernul tuturor locuitorilor din Irak”. 


Apreciem că vizita demnitarului american în Ori- 
entul Mijlociu face parte dintr-un turneu mondial de in- 
formare (după Orientul Mijlociu acesta s-a deplasat la 
Moscova şi în alte capitale europene). 

Rezultatele deplasării în Orientul Mijlociu nu sunt 
şi nici nu puteau fi importante, având în vedere conjunc- 
tura regională şi internațională, precum şi faptul că SUA 
este în anul preelectoral. Scopul principal a fost cunoaş- 
terea directă a situaţiei şi asigurarea că, în viitorul imedi- 
at nu vor apare probleme neprevăzute pentru administra- 
ţia Bush în această zonă. 

SIRIA 
Rezultatul alegerilor parlamentare 
de Corneliu PIVARIU 


Frontul Naţional Progresist, dominat de Partidul 


* 


i $ et il 


' Anunţarea rezultateleor alegerilor 


e 


Baas Arab Sirian condus de preşedintele Bashar al- 
Assad, a câştigat alegerile parlamentare din Siria, obți- 
nând 172 de locuri, cu 5 mai multe decât în parlamentul 
precedent. Un număr de 78 locuri au revenit unor candi- 
daţi “independenţi”. 

Participarea la vot a fost redusă, mai ales în Da- 
masc. La nivel naţional participarea a fost de 56,12%. 
Din totalul parlamentarilor 70 au fost realeşi, 180 sunt 
noi, iar 30 sunt femei. 

Din 1973 Partidul Baas Arab Sirian a câştigat 
toate alegerile parlamentare, observatorii internaționali 
apreciind în cea mai mare parte că acestea în fapt nu re- 
prezintă realitatea voinţei populare. 


Conferinta ministerială internatională asu- 


pra Irakului de la Charm el-Cheikh 
lonel BUCUROIU 


Deschiderea lucrărilor în plen 


În perioada 3-4 mai a.c. a avut loc Con- 
ferința ministerială internaţională de la Charm 
el-Cheikh, din Egipt, pentru a ajuta Irakul să 
depăşească starea de haos şi faliment econo- 
mic cu care se confruntă, precum şi de a spri- 
jini această ţară în lupta contra terorismului. 
Această conferință, la care au participat Secre- 
tarul de Stat american Condoleeza Rice, mi- 
niştri ai afacerilor externe şi înalți responsabili 
din peste 50 de ţări şi organizaţii internaţionale, 
reprezintă unul din cele mai importante eforturi 
diplomatice pentru Irak după invazia acestei 
țări de către SUA în 2003. 


Conferinţa, prezidată de Primul ministru 
irakian Nouri al-Maliki, împreună cu Secretarul 
General al ONU Ban Ki-moon, s-a desfăşurat 
pe parcursul a două zile: 


- prima zi a vizat lansarea oficială şi 
aprobarea unui Contract internaţional de 
obiective pentru Irak (ICI), un plan cincinal 
destinat redresării economiei irakiene, iniţiativă 
lansată încă din iunie 2006 de guvernul irakian 
şi ONU, cu sprijinul Băncii Mondiale; 

- cea de-a doua zi a fost consacrată în 
principal securității interne, reunind ţările veci- 
ne Irakului -—lran, lordania, Kuwait, Arabia 
Saudită, Siria şi Turcia - plus Bahrein, Egipt, 
Liga Arabă, Organizaţia conferinței islamice 
(OCI) şi Organizaţia Naţiunilor Unite (ONU). 
De asemenea, a fost aprobată rezoluţia finală. 

Aşa cum declara Secretarul General al 
ONU, Ban Ki-moon, ICI “reprezintă o foaie de 
parcurs pentru următorii cinci ani ce vizează 
ajutorarea Irakului să-şi realizeze obiectivele 
pe termen lung pentru prosperitate economică, 
stabilitate politică şi securitate durabilă”. 


Principalele prevederi ale acestuia sunt: 


«aplicarea unui program de reconciliere între 
comunităţile sunnită, kurdă şi şiită, în special 
privind repartizarea echitabilă a veniturilor obţi- 
nute din petrol; 


«adoptarea de noi legi pentru pregătirea alege- 
rilor provinciale, care să permită revenirea în 
viața publică a unora din responsabilii fostului 
regim bass al lui Sadam Hussein; 

«întărirea forțelor irakiene de securitate şi crea- 
rea unui mecanism pentru apărarea drepturilor 
omului şi pentru consolidarea transparenţei şi 
a bunei guvernări; 

«identificarea formelor de investiţii, de ajutor 
financiar, de anulare a datoriei şi măsuri de 

asistenţă tehnică şi administrativă solicitate de 
irakieni. 

Țările participante la conferință au adop- 
tat în unanimitate ICI şi s-au angajat să reducă 
datoria externă irakiană cu aproximativ 30 mili- 
arde USD (22,1 miliarde, 
Euro), faţă de anularea | 
întregii datorii, în jur de 50 
miliarde USD (36,8 miliar- 
de Euro), cât solicitase 
partea irakiană şi pe care 
lrakul o are în principal 
față de Arabia Saudită, 
Kuweit, Rusia şi China. 

În prima zi a confe- 
rinței se remarcă întâlni- 
rea pe care Condoleeza 
Rice a avut-o cu omologul sirian, o discuţie de 
30 de minute apreciată de ambele părţi ca po- 
zitivă, marcând astfel o oarecare schimbare în 
atitudinea Washingtonului, care a refuzat până 
acum un dialog direct cu Damascul. Nu se 
poate vorbi de o schimbare esenţială a politicii 
americane față de Siria, dovadă şi prelungirea 
sancţiunilor împotriva acestei țări, semnată de 
George Bush la numai câteva zile după înche- 
ierea conferinţei. Discuţia secretarului de stat 
american cu ministrul iranian de externe a fost 
foarte scurtă şi mult mai formală. 


În partea a doua a conferinţei, s-a conve- 
nit asupra transferului către forțele irakiene a 
responsabilităților în materie de securitate. 
Conform comunicatului final “participanţii s-au 
pus de acord pentru a primi favorabil ofertele 
arabilor şi a altor ţări pentru a sprijini dezvolta- 
rea capacităţilor profesionale a forțelor armate 
irakiene” şi au reînnoit sprijinul lor față de 
“eforturile guvernului din Irak pentru accelera- 
rea pregătirii forțelor sale armate, care să-şi 
asume întreaga responsabilitate fată de securi- 


J 


tin DA, 


tatea şi apărarea ţării lor, ceea ce va pregăti 
terenul pentru sfârşitul mandatului forţelor 
multinaționale”. 


Mai multe ţări arabe au solicitat un ca- 
lendar al retragerii trupelor americane din Irak, 
fapt refuzat însă de Nuri al-Maliki şi 
Condoleeza Rice. 

Mai mult, participanţii “reafirmă obligaţia 
tuturor statelor de a combate activităţile teroris- 
te şi de a împiedica folosirea de către terorişti 
a teritoriului lor pentru furnizarea, organizarea 
sau lansarea operaţiunilor teroriste” şi se anga- 


| jează să respecte “principiul neamestecului în 


problemele interne ale Irakului”. 


La rândul său, Secretarul General al 
ONU Ban Ki-moon a insistat ca participanții la 
conferință “să denunțe violența confesională în 
Irak, întărind schimbul bilateral în regiune şi 
încurajând dialogul naţional în Irak”, fapt ce a 
condus ca în declaraţia finală delegaţii să invite 
Liga Arabă să reia pregătirile în vederea unei 
conferințe de reconciliere asupra Irakului, con- 
ferință aflată în stadiu de proiect de mai bine 
de un an. 


Conferinţa de la Charm el-Cheikh a avut 
ca obiectiv să obțină sprijin regional pentru 
lrak, să facă presiuni asupra vecinilor pentru 
ca aceştia să acţioneze în sprijinul actualului 
guvern irakian, fiind a doua tentativă din partea 
SUA şi Irakului de a obţine angajamente care 
să contribuie la stabilitatea din Irak, după o pri- 
mă reuniune mai puţin reprezentativă ce a avut 
loc la 10 martie, la Bagdad. 


Sub presiunea Washingtonului, ţările ve- 
cine lrakului au acceptat, cu reticenţă, o anu- 
mită reducere a datoriei acestei țări, precum şi 
să acţioneze pentru un control eficient la fronti- 
ere în scopul blocării aprovizionării insurgenţei 
cu armament, explozivi şi interzicerii intrării te- 
roriştilor pe teritoriul irakian. 

S-a convenit ca următoarea reuniune să 
aibă loc în Turcia, la Istanbul. 


Situaţia internă din Turcia 
Nicolae PERHAIȚĂ 


Valul de demonstraţii care a cuprins în 
acestă primăvară Turcia, în contextul aprigului 
conflict pe tema rolului religiei în politica unei 
țări majoritar musulmane, a evidenţiat iniţial 
opoziția față de o eventuală candidatură la 

Preşedinţie a premierului Recep  Tayyp 
Erdogan, pentru a continua cu protestul față de 
candidatul partidului de guvernământ AKP, 
Abdullah Gul, actualul ministru de externe, că- 
ruia i s-a cerut să îşi retragă candidatura. De- 
monstraţiile au inclus şi revendicarea ca statul 
turc să nu se abată de la tradiţiile laice instau- 
rate de Mustafa Kemal Ataturk. Disputa de pe 
scena politică şi din stradă a scos în evidenţă 
că Turcia, una dintre cele mai laice dintre nati- 
unile musulmane, o țară membră NATO şi un 
aliat tradițional al Occidentului, este profund 
divizată. 

Pe fond, criza din Turcia ilustrează di- 
vergențele politice dintre cei care susţin princi- 
piile laice pe care s-a întemeiat statul modern 
turc şi adepții unui partid care s-a ridicat din 
mişcarea politică islamistă a anilor '90. În sens 
mai larg, cele două curente sunt formate din 
vechea gardă kemalistă occidentalizată care 
controlează administraţia publică, justiţia şi ar- 
mata şi, respectiv, din clasa pe care o repre- 
zintă şi pe care se bazează actualul partid de 
guvernământ Partidul Dreptăţii şi Dezvoltării 
(AKP), o clasă majoritar rurală, religioasă şi 
conservatoare. 


Trecutul politic al premierului Erdogan 
este legat de Islamism; a fost membru activ al 
Partidului Salvării Naţionale, a fost primar al 
Istanbulului din partea Partidului Bunăstării, 
ambele grupări politice fiind apoi interzise pe 
considerentul că erau ameninţări la adresa sta- 
tului. Ca prim ministru, şi-a cultivat o imagine 
de moderat, evitând confruntările cu laicii din 
administrația de stat.  Nominalizarea lui 
Abdullah Gul, fără consultare cu Partidul Popu- 
lar Republican (CHP), pentru alegerile prezi- 
dențiale a fost momentul alarmării laicilor care 
s-au văzut confruntaţi cu perspectiva pierderii 
controlului asupra Parlamentului, Cabinetului 
premierului şi Preşedinţiei şi cu pericolul ca 
guvernul Erdogan să-şi promo- 
veze o ascunsă agendă 
islamistă. 

Aducerea la putere a 
AKP de către electorat s-a reali- 
zat ca urmare a performanțelor 
economice proaste ale unei serii 
de guverne laice, care au culmi- 
nat cu un imens scandal bancar 
care a falimentat toate economii- 
le populației şi a adus economia 


Ñi 

în pragul colapsului. 


De la preluarea puterii în 2002, pe fon- 
dul unei crize financiare profunde, AKP a pro- 
movat o serie de reforme economice liberale 
dedicate aderării la Uniunea Europeană, atră- 
gând investitori străini şi îmbunătățind situaţia 
drepturilor omului. 

Elita secularistă turcă se opune acce- 
sului reprezentanţilor AKP la Preşedinţia Turci- 
ei, argumentând că după ce vor pune mâna pe 
Preşedinţie, un pol important al puterii în Tur- 
cia, şi vor avea controlul asupra Parlamentului, 
Gul şi Erdogan vor avea la dispoziţie toate mij- 
loacele pentru a pune în practică transforma- 
rea statului turc în stat islamist. 


Tensiunile s-au accentuat după ce Sta- 
tul Major al armatei turce, o instituție pro- 
secularistă, s-a pronunţat împotriva candidatu- 
lui AKP. Armata, cea mai respectată instituție 
din Turcia, este considerată drept adevăratul 
gardian al regimului laic instaurat de Mustafa 
Kemal Ataturk, fondatorul statului turc modern. 


Analiştii apreciază că elitele laice, 
occidentalizate, care se autoproclamă moşteni- 
toare ale fondatorului Turciei moderne, 
Mustafa Kemal Ataturk, se confruntă cu ascen- 
siunea unei clase mai religioase, conservatoa- 
re şi predominant rurală în căutarea unui loc în 
ierarhia turcă. Este tocmai clasa care a fost 
favorizată şi căreia i s-au adresat politicile libe- 
rale ale partidului lui Erdogan. Este clasa care 
s-a considerat oprimată, timp de peste 80 de 
ani, pentru care credința, naționalismul şi 
etnicitatea au fost interzise prin legi şi decrete. 
Nu întâmplător, în Turcia există persoane care 
se consideră a fi musulman înainte de a fi turc. 
Din această cauză, partidul de guvernământ 
este văzut de elitele laice ca un pericol: cu toa- 
tă puterea în mână, AKP ar putea promova 
islamismul politic în detrimentul libertăţilor lai- 
ce. Pentru profesorul de ştiinţe 
politice de la Universitatea din 


PCA 
| Ankara, Dogu Ergil, AKP este “un 


vehicul pentru modernizarea 


bă nemodernizaţilor”. 
At | Realitatea este că reformele poli- 


tice şi economice promovate de 
guvernul Erdogan, în acord cu 
solicitările Uniunii Europene, du- 
pă profunda criză financiară din 
2001, au fost bine primite de po- 


pulaţia din zonele sărace ale Tur- 

ciei. Nu mai sunt cozi la pâine, la gaz lampant, 
s-au modernizat drumurile şi alimentarea cu 
apă. Investiţiile străine s-au dublat în 2006 faţă 
de anul anterior, ajungând la 20 miliarde dolari; 
venitul pe cap de locuitor a crescut la 5.477 
USD față de 2.598 USD în 2002. 
Percepția populaţiei sărace faţă de 
AKP s-a format şi datorită modului în care acti- 
viştii partidului au reuşit să le rezolve proble- 
mele: din poartă în poartă, pe modelul practicat 
de Hezbollah în Liban şi Frăția Musulmană în 
Egipt, distribuindu-le alimente, combustibil, îm- 
brăcăminte şi chiar sponsorizând petrecerile 
organizate cu prilejul circumciziei tradiționale a 
băieţilor. Dar este la fel de adevărat că actualul 
guvern a încercat să interzică adulterul şi vân- 
zarea de alcool în ca- 


fenele, a încurajat 

23 religia în şcoli şi a 
{adus în dezbatere 
M ridicarea interdicţiei 


de purtare a voalului 
de către femei în şcoli 
şi oficii publice. 
Încercarea AKP de a 
acapara Preşedinţia 
s-a lovit de protestele 
populare şi atitudinea 
forțelor laice, inclusiv 
a Curţii Constituţiona- 
le, care a anulat re- 
zultatul votului pentru candidatul AKP, pe motiv 
de lipsă de cvorum. După un al doilea eşec, 
datorat boicotării alegerilor de către opoziția 
parlamentară, Abdullah Gul şi-a retras candi- 
datura, iar premierul, în încercarea de a atenua 
tensiunile, a propus organizarea de alegeri an- 
ticipate, urmând să propună şi unele amenda- 
mente constituționale, dintre care cel mai im- 
portant ar fi alegerea preşedintelui prin vot di- 
rect popular. Decizia de devansare a alegerilor 
parlamentare a urmărit să pună capăt unei luni 
de demonstraţii majore împotriva unui candidat 
al AKP la Preşedinţie, fiind argumentată de 
Erdogan ca o măsură de a debloca sistemul 
parlamentar democratic. “Pentru a scăpa de 
blocadă şi pentru a elimina dominaţia minorită- 
ţii asupra majorităţii, singura cale este votul 
naţiunii” — a arătat premierul turc. 

Activiştii AKP descriu măsura devansă- 
rii alegerilor ca o acţiune pentru consolidarea 
democraţiei, iar despre contestatarii intenţiei 


< dullah Gul 

AKP de a prelua şi Preşedinţia, respectiv des- 
pre militari, judecători şi funcţionari publici, se 
subliniază faptul că au fost numiţi şi nu aleşi. 
Se speră ca această măsură să calmeze şi 
piața, pe care s-au consemnat o serie de tur- 
bulenţe, şi va elimina o serie de incertitudini. 


Programate pentru 22 iulie, alegerile 
generale vor avea o încărcătura şi o semnifica- 
ție deosebite. Originea AKP în islamismul radi- 
cal nu poate fi negată. Mentorul lui Erdogan 
este fostul premier Necmettin Erbakan, care a 
venit la putere promițând să salveze Turcia de 
necredincioşii Europei, să elimine de la putere 
imperialismul şi Sionismul şi să lanseze un 
jihad prin care să se recupereze lerusalimul. 
Erdogan susține acum că partidul său s-a 
dezis de astfel de sentimente, este dedicat în 
întregime democraţiei şi jură că nu va impune 
o tiranie fundamentalistă. Este adevărat că în 
cei patru ani de guvernare nu a mai auzit ni- 
meni de lozincile lui Erbakan. Doar unele mă- 
suri menite să acrediteze idea că se promo- 
vează un Islamism moderat. AKP este văzut 
altfel de către populaţie, spre deosebire de ce- 
lelalte partide, considerate la fel de corupte, în 
sensul că este un partid care s-a aplecat şi 
spre popor şi conştiinţa acestuia. Intenţiile reli- 
gioase ale AKP nu sunt însă clare, susținătorii 
partidului apreciind că acesta s-a depărtat de 
rădăcinile lui religioase, dar şi de naționalismul 
turc, fiind mai tolerant față de secularism şi mai 
deschis către stilul de viaţă laic. 


Situaţia din Turcia este un prilej pentru 
o serioasă dezbatere privind compatibilitatea 
Islamismului cu democraţia. De fapt, Erdogan 
a încercat prin guvernarea sa să demonstreze 
că democraţia şi Islamismul pot convieţui, el 
proclamând Turcia în mai multe rânduri un 
"pod între Est şi Vest, un mediator între Isla- 
mism şi Creştinism”. De altfel, şi Uniunea Eu- 
ropeană, prin vocea Comisarului pentru extin- 
dere Oli Rehn, declara recent că „UE este inte- 
mocraţia seculară stă la baza procesului de 
europenizare a ţării”. 

În pofida tensiunilor şi divizării evidente 
între laici şi musulmani, nu ne putem aştepta la 
o schimbare de direcţie în politica externă a 
Turciei, în sensul de a renunţa la atitudinea 
pro-occidentală şi a se alinia cu guvernele 
islamiste, cum ar fi cel din Iran. Chiar dacă gu- 
vernul actual are reputaţia unei legitimări 

islamiste, premierului Erdogan şi-a clădit statu- 
ra politică pe angajamentul de aderare la Uniu- 
nea Europeană. Oponenții islamiştilor spun că 
nu doresc transformarea Turciei într-un alt Iran 
şi amintesc faptul că şi în Iran a existat, până 
la alungarea Şahului, un stil de viață asemănă- 
tor celui din Occident. În fapt, nu doar islamis- 
mul îi sperie, ci şi pericolul de a pierde puterea, 
privilegiile birocratice şi avantajele economice 
de care beneficiază clasa laică, din rândul că- 
reia un număr foarte mare sunt 
ultranaţionalişti. 


Între susţinătorii secularismului şi cei ai 
islamismului nu există o mare diferenţă în ce 
priveşte atitudinea faţă de Statele Unite. Cu 
prilejul recentelor manifestații erau purtate slo- 
ganuri ca “ABD-ullah Gul”, în limba turcă ABD 
fiind inițialele pentru USA. Parlamentarii laici 
sunt cei care au votat în 2003 împotriva traver- 
sării Turciei de către trupele americane în 
drum către lrak. Ambele tabere sunt la fel de 
antisemite. Premierul Erdogan este subiectul 
unei cărți recent apărute în care este prezentat 
ca agent israelian sub acoperire, misiunea sa 
fiind aceea de a distruge secularismul turc. 


Laicii nu sunt încântați nici de aderarea 
Turciei la UE, argumentând că europenii vor 
interveni în războiul lor cu separatiştii kurzi. 
Mai mult, naționaliștii susțin că UE urmăreşte 
diminuarea rolului Turciei în Orientul Mijlociu şi 
chiar să permită autodeterminarea armenilor şi 
kurzilor. 


— 


Kipsă de tvoruin în Parlaspentul fiirc 


pă 


Este foarte posibil ca AKP să câştige 
alegerile parlamentare, care par a fi cele mai 
importante din ultima perioadă, să se menţină 
la guvernare, să câştige şi alegerile prezidenti- 
ale (care se vor organiza în toamna acestui an) 
prin vot popular şi să promoveze o politică mo- 
derată care să  atenueze  nervozitatea 
kemaliştilor, mai ales a militarilor. Statul turc va 
continua să funcţioneze, chiar mult mai bine 
decât alte state musulmane. Pentru că Turcia 


este locuită atât de musulmani moderați cât şi 
de laici moderați. Extremiştii sunt în ambele 
tabere în minoritate. 


Este semnificativ faptul că AKP nu pu- 
ne la îndoială principiile decretate de Ataturk, 
dar promovează un „islamism moderat”, un 
amestec de norme capitaliste cu rugăciuni şi 
cultură religioasă, pe care l-a promovat şi pre- 
şedintele Turgut Ozal în anii '90 cu scopul de a 
extinde influența Turciei în ţările musulmane 
din Asia Centrală, foste republici sovietice. 


Mai mult, sunt evidente orientările politi- 
cii externe turce către lumea arabă şi musul- 
mană în ultimii ani, dar mai ales către spațiul 
fostului Imperiu Otoman. Interesul Turciei de a 
fi inclusă în traseul petrostrategic Asia-Europa, 
monitorizarea focarelor conflictuale din 
Cecenia, Abhazia şi Osetia de Sud, dezvolta- 
rea schimburilor economice cu Azerbaidjan, 
Turkmenistan, Georgia, Kazahstan sunt ele- 
mente care exprimă o preocupare pentru afir- 
marea ca centru de putere şi influenţă în regiu- 
ne. Din acest motiv, unele iniţiative ale SUA 
sau NATO sunt tratate cu reticenţă, cum ar fi 
implicarea Statelor Unite în combaterea tero- 
rismului în Marea Neagră sau alte proiecte ca- 
re vizează afirmarea influenţei altor state în 
bazinul Mării Negre. 


Elita laică turcă sesizează faptul că 
Uniunea Europeană doreşte să folosească in- 
fluența Turciei pentru realizarea de conexiuni 
mai bune în Caucazul de Sud şi Asia Centrală 
şi pentru asigurarea securităţii pe granița de 
est, dar ezită să aducă Turcia la masa Comu- 
nităţii, motiv pentru care kemaliştii ar dori să-şi 
consolideze în propriile interese această influ- 
enţă. 

La Ankara, forțele şi partidele laice vor 
încerca în următoarea perioadă să se coalize- 
ze pentru a preveni menţinerea la putere şi 
preluarea Preşedinţiei de către AKP. Va fi un 
demers dificil, pe care doar o mobilizare exem- 
plară a kemaliştilor îl poate duce la îndeplinire, 
pentru că în februarie a.c., Partidul Justitie si 
Dezvoltare era cotat cu 31% din intentiile de 
vot, dublu față de principalul partid laic, Parti- 
dul Popular Republican (CHP). Având de par- 
tea sa şi rezultatele bune pe plan economic, 
islamiştii ar putea câştiga alegerile anticipate, 
precum şi cursa prezidenţiala, beneficiind şi de 
noile amendamente constituţionale. 

Un scenariu optimist privind evoluţia 
crizei ar putea consta într-o ajungere la 
normalitate, dar numai după o succesiune de 
crize, cu o scenă politică dominată de unul sau 
două partide. Scenariul pesimist ar însemna o 
mai mare fragmentare, polarizare a sistemului 
politic, cu dispute interne în partidele mai mari 
şi cu dispute între partidele mari şi cele mici, 
situaţie cu care Turcia s-a mai confruntat de-a 
lungul timpului. 


Textul declaratiei finale de la întâlnirea 


țărilor vecine cu Irakul 


La invitația Egiptului si a Irakului, miniştri 
de externe din Irak, Egipt, Bahrein şi membrii 
permanenți ai Consiliului de Securitate ONU şi 
G8 s-au întâlnit în Egipt, la Charm-el-Cheikh 
pe 4 mai 2007 cu participarea ONU, a Organi- 
zaţiei Conferinţei Islamice, Liga Arabă şi Uniu- 
nea Europeană cu scopul de a ajuta poporul 
irakian, guvernul şi Consiliul Reprezentanţilor 
(Parlamentul) în vederea continuării proceselor 
politice actuale, incluzând nivelul de progres 
atins deja pentru întărirea unităţii naţionale, 
reinstaurarea stabilităţii internaţionale, promo- 
varea dialogului politic intern, obținerea recon- 
cilierii naţionale şi consolidarea suveranității şi 
independenţei Irakului. 

Participanţii la întrunire au fost: Bahrein, 
Canada, China, Egipt, Franța, Germania, Iran, 
Irak, Italia, Japonia, lordania, Kuweit, Rusia, 
Arabia Saudită, Turcia, Marea Britanie, SUA, 
Uniunea Europeană, ONU, Liga Arabă şi Orga- 
nizaţia Conferinţei Islamice. 

Participanţii au stabilit: 

1. Reafirmarea suveranității, integrităţii teritori- 
ale, a independenţei politice şi a unităţii naţio- 
nale a Irakului şi a identităţii sale arabe şi isla- 
mice; inviolabilitatea granițelor Irakului recu- 
noscute pe plan internaţional; aderarea la prin- 
cipiul de non-interferenţă în problemele interne 
ale Irakului şi în relaţiile de bună vecinătate cu 
toate ţările din jur, accentuându-se dreptul po- 
porului irakian de a-şi hotărî în mod liber siste- 
mul politic şi viitorul comun, de a-şi controla 
resursele naturale şi financiare şi accentuarea 
necesităţii de a face compromisuri reciproce în 
toate disputele existente. 

2. Sprijinirea deplină a eforturilor depuse de 
Guvernul irakian şi Consiliul Reprezentanţilor 

(Parlamentul irakian), alese constituțional, de a 
îndeplini într-o manieră rapidă şi eficientă, telu- 
rile poporului irakian pentru un lrak prosper, 
liber, independent, unit, democratic şi federal şi 
pentru dreptul fundamental al tuturor cetățeni- 
lor irakieni de a participa în mod paşnic la pro- 
cesul politic actual. 

3. Condamnarea tuturor actelor de terorism din 
Irak, sub orice formă dar mai ales îndreptate 
împotriva civililor, a infrastructurii, a instituțiilor 
guvernamentale şi a locurilor sfinte şi solicita- 
rea încetării imediate a tuturor actelor de acest 
fel pentru a alina suferința poporului irakian, 
pentru a le cruța vieţile şi a le respecta dreptu- 
rile, accentuând angajamentul lor de a asigura 
respectarea legii internaţionale, în special a 
legii umanitare internaţionale. 


4. Reafirmarea, în acest context, a obligaţiilor 
pe care le au toate statele, în conformitate cu 
legea internaţională, importante acorduri in- 
ternaţionale, Rezoluţia 1546 a Consiliului de 
Securitate ONU şi a celorlalte rezoluţii impor- 
tante ale acestuia, de a combate activităţile 
teroriste şi de a împiedica teroriştii să foloseas- 
că teritoriile statelor lor pentru dotarea, orga- 
nizarea şi lansarea de acte teroriste; reiterând 
în special apelul de a împiedica tranzitul tero- 
riştilor şi a armelor în şi din lrak; şi 
reaccenturea importanţei întăririi cooperării în- 
tre Irak şi ţările vecine pentru controlul granițe- 
lor comune. 


5. Sprijinirea eforturilor guvernului irakian de a 
întări unitatea naţională, de a garanta siguran- 
ta şi securitatea poporului irakian, de a pune 
capăt violenţei şi de a spori nivelul de partici- 
pare politică prin antrenarea proactivă a tuturor 
componenților poporului irakian în procesul 
politic actual, acţionând într-o manieră care dă 
dreptul tuturor, este reafirmat angajamentului 
participanţilor de a ajuta poporul irakian în rea- 
lizarea acestor obiective şi solicitarea tuturor 
componenților poporului irakian să participe 
activ în procesul politic. 

6. Sprijinirea şi încurajarea Guvernului irakian 
în angajamentul său de a proteja poporul iraki- 
an prin lupta împotriva violenţei indiferent de 
apartenenţa religioasă sau etnică; accentuarea 
importanţei de a confrunta sectarismul şi de a 
dezarma şi anihila milițiile şi toate grupările ar- 
mate ilegale, fără excepţie; reafirmarea necesi- 
tăţii de a elimina terorismul; în concordanţă cu 
legile internaţionale, ca şi modaliatatea cea 

mai bună de a asigura autoritatea în stat, de a 
promova reconcilierea naţională şi de a alina 
suferința poporului irakian. 


7. Accentuarea nevoii de a ajuta Guvernul ira- 
kian în construirea forțelor de apărare şi secu- 
ritate din perspectivă naţională şi profesionali- 
zată; întâmpinarea pozitivă a ofertelor din par- 
tea statelor arabe şi a altor state de a sprijini 
dezvoltarea capacităţilor profesionale ale forțe- 
lor armate irakiene; reînnoirea sprijinului lor 
față de eforturile Guvernului irakian de accele- 
rare a nivelului de pregătire a forțelor armate 
proprii pentru a-şi asuma pe deplin responsabi- 
lităţile de apărare şi securitate ale ţării lor; care 
vor uşura încheierea mandatului forțelor 
multinaționale, a căror prezenţă nu va mai fi pe 
perioadă nedeterminată şi se va finaliza la soli- 
citarea sau în concordanţă cu un calendar de 
retragere agreat de Guvernul irakian, urmând 
Rezoluţiile Consiliului de Securitate 1546 şi 
1723. 


8. Încurajarea tuturor autorităţilor irakiene com- 
petente de a continua etapele constructive că- 
tre revizuirea constituţiei şi a altor legi impor- 
tante, inclusiv legea de diminuare a influenţei 
fostului partid unic Baas, conform mecanisme- 
lor constituţionale agreate şi într-o manieră ca- 
re va promova reconcilierea naţională. 


9. Afirmarea că este responsabilitatea guver- 
nului irakian să urmărească obiectivele mentio- 
nate mai sus; participanții şi-au exprimat dispo- 
nibilitatea de a sprijini Guvernul irakian în efor- 
turile sale de a realiza un sistem politic demo- 
cratic şi un guvern de unitate naţională pentru 
toţi irakienii, accentuând faptul că spiritul civic 
irakian ar trebui să stea la baza construirii nou- 
lui Irak. 


10. Sprijinea formării grupurilor de lucru condu- 
se de Guvernul irakian şi a altor grupuri de lu- 
cru formate la cererea guvernului şi în acord cu 
participanţii la această conferință, prin partici- 
pare activă sau furnizare de asistenţă tehnică 
în domenii precum energie şi electricitate, se- 
curitatea şi protecția ambelor părţi ale granițe- 
lor comune; sprijinul acordat irakienilor aflați 
dincolo înăuntrul şi în afara Irakului; necesita- 
tea întrunirii cât mai rapide a acestor grupuri. 


11. Recunoaşterea obligaţiei pe care o are co- 
munitatea internaţională în conformitate cu le- 
gea umanitară internaţională şi a refugiaților de 
a proteja şi sprijini irakienii înstrăinaţi şi a ajuta 
țările vecine în abordarea necesităților imedia- 


te sau a celor estimative pentru garantarea 
securităţii prin implementarea cadrului comun 
stabilit la Conferinţa Internaţională despre Irak 
la Geneva în 17-18 aprilie 2007. 


12. Remarcarea, în acest context, a eforturilor 
făcute de statele care găzduiesc cetăţeni iraki- 
eni, în special Siria şi lordania, şi exprimarea 
disponibilităţii de a asigura sprijinul necesar 
pentru diminuarea suferinței poporului irakian, 
precum şi încurajarea eforturilor depuse de 
guvernul irakian de responsabilizare față de 
cetățenii săi şi pentru a crea atmosfera cores- 
punzătoare pentru reîntoarcerea în siguranţă a 
refugiaților în căminele lor. 


13. Accentuarea, încă o dată, a importanţei 
sprijinului oferit de Naţiunile Unite, şi nevoia de 
a-i spori rolul în coordonarea asistenţei interna- 
tionale şi în sprijinirea procesului politic de re- 
conciliere naţională; aprecierea rolului jucat de 
Liga Arabă în activarea iniţiativei de reconcilie- 
re naţională şi solicitarea reînceperii pregătiri- 
lor pentru o conferinţă de reconciliere sub co- 
ordonarea sa cât mai repede posibil. Este 
apreciată şi contribuţia eficientă a Organizaţiei 
Conferinţei Islamice în desfăşurarea procesului 
politic actual precum şi rolul său instrumental 
în încurajarea toleranţei între diferitele secte 
din Irak. 


14. Aprecierea lansării Contractului internaţio- 
nal de obiective pentru Irak în data de 3 mai 
2007 la Charm-el-Cheik şi solicitarea tuturor 
țărilor să-şi respecte toate angajamentele în 
această privinţă. 

15. Aprecierea deosebită a ţărilor vecine Iraku- 
lui- Egiptul şi Bahreinul şi a eforturilor lor conti- 
nue de a se întâlni şi discuta evoluţiile proce- 
sului politic, precum şi căi şi mijloace de a aju- 
ta Irakul să-şi asigure stabilitate, securitate, 
unitate şi integritate teritorială. 


16. Reafirmarea importanţei aducerii în fața 
justiţiei a membrilor fostului regim irakian care 
au comis crime de război împotriva Kuweitului, 
Iranului sau împotriva cetăţenilor irakieni. 


17. Aprecierea pentru numărul crescut de an- 
gajamente internaţionale privitoare la Irak la 
diferite niveluri ca şi întâlnirea de la Sharm-el- 
Sheikh care a avut loc pe 23 noiembrie 2004, 
Conferinţa de la Bruxelles din iunie 2005 şi în- 
tâlnirea de la Bagdad din 10 martie 2007 şi 
sublinierea disponibilităţii de a continua contri- 
butia la asemenea iniţiative multilaterale. 

18. Odată cu acordul faţă de guvernul irakian 
stabilirea unui grup continuator compus din 
oficialități importante care să revizuiască şi să 
progreseze în implementarea concluziilor tra- 
sate la această conferinţă. 


19. Exprimarea consideraţiei fată de Republica 
Arabă Egipt pentru găzduirea conferinţei şi 
acordul comun pentru a desfăşura următoarea 
întâlnire ministerială la Istanbul, Turcia. 


( traducere neoficială) 


Siria — Israel şi teama de pace 

Ambasador Prof. Dumitru Chican 

Seria de declaraţii şi luări de poziţie din 

ultimul timp, prin care Siria îşi manifesta dis- 

ponibilitatea de reluare necondiționată a nego- 

cierilor de pace cu Israelul nu a stârnit ecoul 

care era aşteptat, chiar dacă negociatorul 
american de origine 
siriană, omul de afa- 
ceri Suleiman 


Ibrahim declara, nu 

cu multă vreme în 
urmă, după discuții 

avute cu autorităţile 

de la Tel-Aviv, că 

“pacea va fi realizată în viitoarele şase luni” şi 
chiar dacă regimul de la Damasc avansa Israe- 
lului oferte ispititoare precum dezarmarea mili- 
ţiilor Hezbollah sau încetarea atacurilor anti- 
israeliene ale Mişcării Hamas. 

“Ofensiva paşnica” a Siriei poate fi 
circumscris, desigur, eforturilor sale de 
diminuare a presiunilor externe şi a izolării 
regionale şi internaţionale la care este supusă, 
după cum poate fi şi o tentativă de a exploata 
în avantajul propriu noul climat apărut în urma 
discutabilului război declanşat în Liban, în vara 
anului trecut, şi de a profita, în egală măsură, 
de situația politică dificilă a premierului Ehud 
Olmert şi de fragilitatea guvernului în fruntea 
căruia se află de câtva timp. 

De cealaltă parte, ezitările Israelului ar 
putea fi explicate prin caracterul flotant al si- 
tuărilor şi luărilor de poziţii, generat, în mod 
firesc, de “ciocnirea” dintre două abordări 
diferite, dar aproape identice ca forță, influență 
şi dinamism în societatea israeliană, a 
problemei negocierilor de pace: există, pe de o 
parte, polul celor care — nu puţini în cercurile 
decizionale -— susțin revenirea la masa 

tratativelor, pornind de la concepţia strategică 
potrivit căreia o retragere din Platoul Golan şi 
încheierea oficială a stării de beligeranţă cu 
Siria ar aduce schimbări pozitive substanţiale 
în configuraţia politică şi emoţională a 
percepţiilor arabe caracterizate, acum, şi de 
peste o jumătate de veac, de ostilitate faţă de “ 
sionişti” şi “evrei” şi a amenințărilor de sorginte 
regională la viitorul Statului Israel. O reluare a 
negocierilor de pace cu Siria , susţin partizanii 
acestei opţiuni, ar scoate Damascul din 
confuza, dar ameninţătoarea alianţă cu un Iran 
musulman, folosită tocmai ca mijloc de 
presiune şi şantaj ( via Hezbollah, Hamas şi 
opoziția palestiniană) împotriva statului 
israelian. 

La celălalt pol, se întâlnesc forțele, 
curentele şi personalităţile categoric ostile 
oricărei păci cu Damascul şi care nu duc lipsă 
de fantezie în a-şi argumenta legitimitatea 
poziţiilor: atâta vreme 
cât balanța regionala 
de forțe este net favo- 


— 
rabilă Israelului, acesta 
nu are nici nevoie, nici 


interes să ofere Siriei 


Å concesii pe care nu le- 

a făcut nici în 
momentele cele mai critice , când Damascul 
beneficia de sprijinul nelimitat şi necondiționat 
al întregii lumi arabe şi chiar de simpatia 
comunității internaționale. 

Mai mult, regresul de popularitate pe 
care îl cunoaşte regimul de la Damasc, marile 
clivaje care fărâmiţează “solidaritatea arabă”, 
sau expansiunea prezenţei militare americane 
în regiune sunt tot atâtea raţiuni încurajatoare 
pentru intransigenţa israeliană în problemele 
păcii. 

Se perpetuează, apoi, în interiorul 
acestei tabere, o totală lipsă de încredere cât 
priveşte seriozitatea şi credibilitatea apelurilor 
siriene la pace, care sunt apreciate mai 
degrabă o simplă “ maşinaţiune” urmărind nu 
atât recuperarea Golanului ocupat, cât ieşirea 
din izolare si re-edificarea unui dram de 
prestigiu şi influenţă regională. 

Un alt element încurajator al indeciziei şi 
ezitărilor israeliene ţine de statutul de se- 
curitate şi economic al Platoului Golan însuşi 
care, în primul rând, nu constituie o sursă de 
ameninţare pentru securitatea Israelului, este, 
în al doilea rând, sursă a peste o treime din 

nevoile de apă ale statului Israel şi este, în al 
treilea rând, o importantă ţintă turistică 
aducătoare de venituri, un important furnizor 
de produse agro-alimentare, spre a nu mai 
vorbi de cei peste 20.000 coloni evrei stabiliți 
în această zonă şi care reprezintă o forţă 
politică şi electorală pe care nici un partid 
israelian nu-şi poate permite să o neglijeze şi, 
cu atât mai puţin, să o ofenseze. 

În plus, cu începere din 1981, Golanul 
este, oficial, parte a statului Israel, ceea ce 
înseamnă ca renunţarea la acesta trebuie să 
fie validată de o covârşitoare majoritate a 
parlamentarilor din Knesset — ipoteză, deo- 
camdată, mai mult decât iluzorie. 

In general, poziţia Israelului, fie de 
ezitare, fie de acceptare, sau de refuz al unei 
soluţii paşnice cu Siria este substanțial 
influenţată de politica Administraţiei Bush care, 
cel puţin până în momentul de față, refuză cu 
obstinaţie orice deschidere directă în direcţia 
Siriei şi orice dialog între Tel-Aviv şi Damasc, 
atâta vreme cât regimul preşedintelui Bashar 
Al-Assad nu va fi răspuns suficient de 
convingător unor pre-condiţionări inalienabile : 
încetarea susţinerii pentru Hezbollah, Hamas, 
Jihadul Islamic şi Guvernul Palestinian de 
Uniune Uniune Naţională constituit de Hamas, 
implicare activă în calmarea situaţiei din Irak 
etc. 

Damasc, se cuvine 
menţionat ca, pentru populația siriană -— 
îndeobşte cunoscută pentru abordările 
emoționale şi pasionale ale naționalismului şi 
patriotismului — nu Golanul şi politică externă, 
în general, reprezintă prioritatea-priorităţilor, ci 
viața de zi cu zi, scăderea drastică a puterii de 
cumpărare, şomajul, corupţia, cenzura drastică 
a aparatului puterii de stat şi altele care pun 


Revenind la 


recuperarea  Golanului într-un orizont al 
preocupărilor foarte îndepărtate. 
La Damasc, cetățeanul simplu îşi 


readuce în vitrina memoriei o celebră afirmaţie 
a lui Khaled Baghdash, fost secretar general al 
Partidului Comunist Sirian — un kurd prin 
origine şi un partid prea puţin înţeles şi sfâşiat 
de propriile progenituri, dar participant la 
putere, alături de Partidul Baas — o afirmaţie 
veche în timp, dar actuală prin ceea ce suge- 
rează: “ dacă am porni de la realitatea care ne 
înconjoară, ar trebui să ne aflăm în opoziţie”. 


Alegeri prezidențiale în Siria 
Corneliu PIVARIU 


La 27 mai 2007, în Siria, s-au desfăşurat 
alegeri pentru preşedintele ţării, cu un singur 
candidat, Bashar al-Assad. Acesta a devenit al 
16-lea preşedinte al Siriei în iunie 2000, când a 
câştigat primul mandat cu 97,29% din voturi. 
Deşi inițial secţiile de votare trebuiau să se în- 
chidă la ora 19.00, votarea a fost prelungită 
până la ora 22.00. 


Manifestaţie pro Bashar al-Assad la Damasc 


Opoziția, grupând şase partide interzise, 
a chemat la boicotarea scrutinului. Mai mulți 
lideri ai acestor partide au fost arestaţi înce- 
pând cu 2001 şi până cu câteva luni înainte de 
aceste alegeri. În 2004 SUA a luat măsura in- 
stituirii unor sancțiuni economice asupra Da- 
mascului, incluzând Siria în aşa numita “axă a 
răului”, care include mai multe țări considerate 
că sprijină, sub o forma sau alta, terorismul 
internaţional. 


Anunţate cu o zi întârziere față de data 
comunicată iniţial, rezultatele nu sunt o surpri- 
ză, ele confirmând obţinerea unui al doilea 
mandat de 7 ani, până în 2014, pentru preşe- 
dintele Bashar al-Assad, cu 97,62% voturi pen- 
tru, 1,715 voturi împotrivă, iar 2,21 din voturi 
au fost anulate ca nefiind valabil exprimate. 
Participarea la vot, conform datelor oficiale, a 
fost de peste 95%. 


Liban - un nou război al campurilor? 
Corneliu PIVARIU 


În Liban există 12 campuri cu circa 
340.000 refugiaţi palestinieni, majoritatea situ- 
ate în jurul Beirutului şi zona de sud a ţării. 
Conflictul a început la 20 mai, când la o actiu- 
ne de percheziţie a Forţelor de securitate In- 
terioară (FSI), la o casă din oraşul Tripoli, ele- 

mente ale Fatah al-Islam, au ripostat cu foc, 
incidentul extinzându-se şi la campul Nahr el- 
Bared, numai în primele trei zile ale conflictului 
înregistrându-se circa 80 de morţi (32 soldați 
libanezi, 20 luptători palestinieni şi aproape 30 
de civili). 


NAHR EL-BARED - camp înființat 
în 1949, la 16 Km nord de Tripoli. | 
Circa 32.000 refugiaţi palestinieni. 
Lupte violente în anii 1980, între | 
diferite fracțiuni palestiniene. 
Infrastrucută săracă, probleme cu 
alimentarea cu apă şi electricitate, 
| suprapopulat. 


Conform acordurilor din 1969 pales- 


tinienii nu au dreptul să fie înarmaţi 
în camp, şi nici armata libaneză să 
intre în acesta. 


Fatah al-Islam este o organizaţie apărută 
recent (decembrie 2006), ca o dizidenţă din 
Fatah al-intifada, de obedienţă siriană. În ceea 
ce priveşte influenţa şi sprijinul de care benefi- 
ciază organizaţia, sunt vehiculate diferite posi- 
bilități (Iordania prin serviciile sale de informa- 
tii, gruparea libaneză sunnită de sub conduce- 
rea lui Sa'ad Hariri, chiar SUA). Considerăm 
însă că cea mai verosimilă şi apropiată de rea- 
litate este afilierea siriană a organizaţiei şi con- 
ducerea acesteia prin agentura de care Siria 
dispune în Liban. Situarea taberei nu departe 
de frontiera de nord a Libanului cu Siria, mai 
ales în apropierea unei zone bine cunoscută 
ca fiind un “rai al contrabandiştilor”, facilitează 
legăturile dintre organizaţie şi Siria. 

Fatah al-Islam este un grup palestinian 
islamist, care urmăreşte aplicarea shari'a în 
toate campurile palestiniene, principalii săi ina- 
mici declaraţi fiind Israelul şi SUA. Principalele 
partide palestiniene, inclusiv Fatah, condamnă 
linia politică a organizaţiei. Gruparea dispune 
de circa 300 militanţi înarmaţi, mai ales cu ar- 
mament uşor de infanterie şi aruncătoare. Li- 
derul organizației este Shaker Yusef al-Abssi, 
refugiat palestinian, condamnat în contumacie 

în lordania pentru implicarea în asasinarea 
unui diplomat american. De asemenea, a mai 
fost închis timp de trei ani în Siria, perioadă în 
care probabil a fost recrutat, instruit şi condus 
de către serviciile siriene de informații. 


Fatah al-lslam a organizat şi executat 
mai multe atentate în Liban în acest an, ultime- 
le două, după declanşarea operaţiunilor milita- 
re ale armatei libaneze asupra sa. 20 militanti, 
de origine libaneză şi un sirian, au fost arestaţi 
de autorităţi pentru terorism. 


În urma luptelor [73 
violente care au avut 
loc, marea majoritate i 
a palestinienilor din S~ 
Nahr el-Bared s-au E | FS 
refugiat în alte K EE EF 
campuri din Liban. 


Aceste confrun- 
tări sunt cele mai vio- 
lente între armata 
libaneză şi o grupare 
palestiniană, de la încheierea războiului civil şi 
sunt o consecinţă a situaţiei actuale din Orien- 
tul Mijlociu, în care fiecare ţară caută să se po- 
ziționeze cât mai bine pe tabla unor viitoare 
aranjamente politice în zonă. 


„Al gaedizarea” talibanilor 
Nicolae PERHAIȚĂ 


În primăvara acestui an, în nord-vestul 
Pakistanului, în zona graniţei cu Afganistanul, 
asupra mai multor victime din rândul populaţiei 
civile s-au găsit notițe în care era înscris aver- 
tismentul că „spionii americani vor avea ace- 
eaşi soartă”. Execuţii de acest gen au fost frec- 
vente încă de la începutul războiului în Afga- 
nistan în octombrie 2001, dar în ultima perioa- 
dă ele s-au înmulțit. 


În Munţii Hindu Kush, (Vf. Tirich Mir, 
7.690 m), din nord-estul Afganistanului, topirea 
zăpezilor, la venirea primăverii, marchează, 
anual, începerea unui nou sezon de acţiuni 
militare şi, ca de obicei, acestea sunt preceda- 
te de operaţiuni de culegere de informații. În 
timp ce trupele NATO îşi intensifică acţiunile 
operativ-informative, forțele jihadiste sunt an- 
gajate în acţiuni de contracarare a acestora, de 
unde rezultă şi înmulţirea execuțiilor acelor 
persoane pe care jihadiştii le consideră agenti 
ai NATO. Mai nou, aceste execuții sunt filmate 
şi postate pe Internet, iar unul dintre lideri, 

Mullah Dadullah, a dat un interviu unei televizi- 
uni britanice, un comportament preluat de la 
liderii Al Qaeda. 


Analizate împreună cu alte tendințe 
care se manifestă pe acest teatru de acţiuni 
militare, cum ar fi noile metode de comunicare 
folosite de comandanții talibani, execuțiile 
menţionate sunt de natură să ofere indicii noi 
despre modul în care forțele talibane, sunt pre- 
gătite pentru noi acţiuni de luptă. 

Analiştii Institutului de prognoze strate- 
gice din SUA fac observaţia că în Afganistan 
conflictul este atât un război de informaţii cât şi 
un război convenţional. Procesul de obţinere 
de informaţii despre forțele jihadiste a început 
imediat după momentul 11 septembrie, fiind 
derulat cu diverse mijloace de către SUA şi 
aliaţii lor, inclusiv Pakistanul, cu accent pe obi- 
ectivele de valoare ridicată, cum ar fi Osama 
bin Laden şi Ayman al-Zawahiri. După ce s-a 
constatat că doar întrebuin- po 
tarea mijloacelor SIGINT şi 
altor metode tehnice pentru 
culegerea de informaţii nu 
este suficientă, s-a trecut la 
angajarea mijloacelor 
HUMINT de culegere de 
informaţii, cu toate greută- 
tile inerente cauzate de 
situația concretă a posibili- $ 
tăţilor aliaţilor şi condiţiile 
din teren. 

În tabăra jihadiştilor, 
informaţiile sunt obţinute prin metode HUMINT, 
folosindu-se relaţiile sociale, care se bazează 
pe convingeri religioase, obligaţii culturale, tri- 
bale şi religioase, legături de familie şi, nu în 
ultimul rând, teamă. O teamă generată de fap- 
tul că trădătorii şi colaboratorii sunt ucişi. 


Bazele jihadiste de pe teritoriul pakista- 
nez de la granița cu Afganistanul sunt principa- 
lele obiective ale operaţiunilor de culegere de 
informaţii ale forțelor aliate, acest teritoriu fiind 
zona în care forțele jihadiste se regrupează 
după acţiunile militare din Afganistan şi unde 
sunt planificate şi lansate noi operaţiuni milita- 
re împotriva forțelor NATO. Misiunile de cule- 
gere de informaţii sunt executate prin mijloace 
HUMINT, dar factorul climatic şi configuraţia 
terenului împiedică desfăşurarea continuă a 
acestor misiuni. 


Pentru a descuraja populaţia triburilor 


Vf. Tirich Mir -7.690 m 


pakistaneze, predominant pashtune, să cola- 
boreze cu forțele aliate, jihadiştii procedează la 
execuţia oricărui suspect. Prin aceste execuții 
de rutină sunt descurajaţi şi eventualii agenti 
infiltraţi în propriile structuri. Deşi se doresc şi 
o manifestare a puterii lor în zona de graniţă, 
astfel de execuţii dau însă măsura insecurităţii 
instalate în rândul talibanilor, cărora a ajuns să 
le fie teamă chiar şi de proprii luptători, de po- 
sibilitatea ca aceştia să transmită forțelor aliate 
informaţii despre poziţiile formațiunilor lor sau 
chiar să le semnalizeze pentru a deveni ţinte 
ale atacurilor aeriene. Teama acestora s-a ac- 
centuat, mai ales după capturarea de către 
trupele pakistaneze a Mulahhului Obaidullah 
Akhund, fost ministru al apărării în guvernul 
taliban înainte de invazia forțelor americane, 
astfel că jihadiştii au trecut la răpirea şi chiar 
execuţia unor jurnalişti occidentali. Aceste acţi- 
uni sunt văzute de analişti atât ca măsuri de 
descurajare a populației 
“locale şi propriilor luptători, 
cât şi ca represalii față de 
atacurile forțelor aliate. In- 
tensificarea acţiunilor puni- 
tive ale talibanilor a condus 
la creşterea dificultății de 
obținere de informaţii de 
către forțele americane şi 
aliaţii lor, consecinţa fiind 
angajarea unor efective mai 
mari de ofiţeri operativi care 
încearcă să recruteze noi 
surse pentru obţinerea de 
informaţii despre inamic. 


Întrebuințarea înregistrărilor video şi a 
Internetului, de natură să inducă teama, a luat 
amploare comparativ cu primii ani de război, 
talibanii preluând modul de acţiune specific Al 
Qaeda. 


Din necesități dictate de războiul în ca- 
re sunt angajați, liderii talibani se afişează tot 
mai mult în media. De exemplu, în luna februa- 
rie a.c., As-Sahab a realizat un montaj video 
intitulat „Rugă pentru americani pe pământul 
Kharasanului”, în care erau prezentaţi lideri 
talibani planificând şi executând o operaţiune 
militară împotriva unei presupuse baze militare 
americane din provincia Zabul. Mai recent, s- 
au realizat montaje video în care erau execu- 
taţi presupuşi informatori, unii dintre ei chiar 
decapitaţi. Cel mai mediatizat lider este 

Mullahul Dadullah, care înainte de invazia 
americană în Afganistan acorda doar un in- 
terviu televizat pe an, dar în prezent acestea 
sunt mult mai numeroase, iar numele său este 
prezent foarte frecvent în presa internaţională. 
În astfel de apariții, Mullahul Dadullah lansează 
ameninţări privind noi ofensive talibane împo- 
triva forțelor NATO şi ale guvernului de la Ka- 
bul, cu folosirea a sute de sinucigaşi dornici să 
se sacrifice pentru cauza talibanilor. În afară 
de acest lider, mai sunt prezenţi cu interviuri 
în presa internaţională Ghul Agha Akhund şi 
Mullah Hayatullah Khan. 

Analiştii apreciază că asistăm la un pro- 
ces de „talibanizare” a populaţiei pashtune din 
Pakistan care se derulează în paralel cu un 
proces de „al gqaedizare” a modului în care 
talibanii abordează lupta cu forțele NATO. 


Ca urmare, este de aşteptat organiza- 
rea de atacuri în afara regiunii Munţilor Hindu 
Kush, pe modelul în care au procedat jihadiştii 
lui al-Zarqawi din Irak, care au pregătit atacuri 
în lordania. Cel mai recent exemplu este atacul 
de la Kunduz (regiunea Jowzjan, dominată de 
etnici uzbeci, sub control guvernamental af- 
gan) din 28 mai a.c., asupra unui convoi al 
unor forțe de securitate civile străine prin folo- 
sirea unui sinucigaş. 


Analiştii Institutului american de prog- 
noze strategice fac observația că, apelând la 
noile metode, talibanii sunt în curs de adoptare 
a celei de a patra generaţie a formei de război 
asimetric, deja asimilată de Al Qaeda pe alte 
teatre de operațiuni. 


Remember : “Războiul de şase zile “ 

La 5 iunie a.c., s-au împlinit 40 de 
ani de la declanşarea şi consumarea fai- 
mosului “război de şase zile “, cunoscut şi 
drept “războiul din iunie”, desfăşurat , în . 
intervalul 5-11 iunie 1967, între Israel, pe 
de o parte şi Siria şi Egipt, pe de altă par- 
te şi soldat cu o înfrângere zdrobitoare a 
părții arabe, concretizată prin ocuparea, 
de către statul evreu, a Peninsulei Sinai, £ 
majorităţii Platoului sirian al Golanului, ş 
Malului de Vest al lordanului şi Sectorului $ 
Gaza. 


Evenimentele s-au derulat cu o rapi- 
ditate uluitoare, analiştii apreciind că tot 
ce s-a petrecut în mai puţin de o săptă- 
mână a depăşit orice precedent militar 


cunoscut în analele războiului, iar campania 
israeliană a fost descrisă drept una “dintre cele 


mai strălucite din istoria militară”. 


La 22 noiembrie 1967, Consiliul de Secu- 
ritate adopta celebra Rezoluţie 242 — dezavua- 
tă, multă vreme, atât de către israelieni, cât şi 
de comunitatea arabă, document care dezavua 
obţinerea de teritorii prin forță, cerea retrage- 
rea Israelului din teritoriile arabe ocupate şi 
respectarea drepturilor legitime ale poporului 
palestinian. 


Ce a adus, esenţial, acest al treilea răz- 
boi arabo-israelian (după agresiunea arabă 
pluripartită declanşată în urma proclamării, la 
14 mai 1948, a statului Israel, după 
“agresiunea tripartit” Israel, Marea Britanie, 
Franţa, în 1956, ca reacţie la naţionalizarea de 
către Egipt a Canalului Suez şi după războiul 
din octombrie 1973 (“războiul din Ramadan” 
sau “războiul de Yom Kippur “) ? 


Evreilor le-a adus mai mult teritoriu; regi- 
unii întregi o îndelungă stare conflictuală cu 
tentaculele întinse ameninţător către pacea şi 
stabilitatea lumii întregi, iar arabilor o altă 
nakba, înfrângere, din mai lungul episod al 
sângerosului conflict din regiunea Orientului 
Mijlociu. 

Analiştii, cei arabi, cu deosebire, aprecia- 
ză, însă, că nu această înfrângere a fost cea 
mai dramatică din seria eşecurilor suferite de 
lumea arabă în istoria sa modernă şi contem- 
porană, chiar dacă ea se află la originea tutu- 
ror crizelor pe care zona le-a traversat din 
1967 până la momentul “aniversar” din luna 
iunie a acestui an. 


a. i E Adevărata 
ieni ul de Vest ia A “u 
s EA „m înfrângere “se mate- 
a A rializează, de 40 de 
ani, în incapacitatea 
4 comunităţii arabe de 
„aaa o recunoaşte ca 
+ atare, a o accepta şi 
i a coopera pentru în- 
Ă locuirea ei istorică cu 
© o victorie comună a 
® arabilor şi evreilor 
3 asupra propriilor or- 
golii conceptuale şi 
* identitare. 
Tocmai la 
această mentalitate 

“a celui înfrânt” se referea Abdel Rahman Al- 
Rashed, directorul general al canalului de te- 
leviziune prin satelit “Al-Arabiya” care emite 
din Dubai, când, la 5 iunie a.c. scria în cotidia- 
nul londonez de limbă arabă că, “în vreme ce, 
de obicei, naţiunile învinse cunosc fie o prefa- 
cere de esenţă, aşa cum s-a întâmplat cu Ja- 
ponia şi Germania de după război, fie o profun- 
dă reforma internă, ca în cazul Rusiei post- 
sovietice şi al statelor europene ex-comuniste, 
noi, națiunea arabă, continuăm să viețuim în 
eterna noastră mentalitate a celui învins — în- 
vins nu prin ocuparea de teritorii, ci prin modul 
de a gândi şi a acţiona. De-a lungul a patru 
decenii succesorul a moştenit şi a preluat de la 
predecesor poziția, puterea, regimul, instituţiile, 
înfrângerile şi chiar ştiinţa de a cosmetiza 
aceste eşecuri”. 


Prin tradiţie, înfrângerile sunt un purgativ 
care curăță simțămintele şi conceptele, oferind 
prilejul de a începe o nouă eră. 


În lumea arabă, acceptarea înfrângerilor 
şi a pierderilor a devenit un modus-vivendi. 
După războiul eşuat pe care Israelul l-a de- 
clanşat împotriva Hezbollahului libanez în vara 
anului 2006, liderii politici şi înalții comandanți 
militari israelieni sunt audiaţi în Parlament sau 
îşi prezintă demisia, iar guvernul condus de 
Ehud Olmert pare a se afla pe picior de pleca- 
re, în vreme ce, “în lumea arabă, regimurile, 
personalităţile, comandanții sunt aceeaşi ca şi 
în 1967 — fie prefăcuţi în statui, dacă nu mai 
trăiesc, fie veneraţi ca eroi şi salvatori ai naţiu- 
nii arabe, atunci când se mai află în viață” cum 
scrie jurnalistul mai sus-amintit care mai adau- 
gă că “în 1967, nu militarii arabi au pierdut răz- 
boiul, ci mentalitatea, politica şi spiritualitatea 
arabă caducă şi narcisistă care domină între- 
gul eşichier al lumii arabe, de la pragul cortului 
până în aulele Academiilor”. 


Războiul arabo-israelian din 1967 , ca, 
de altfel, oricare dintre conflictele care au în- 
sângerat Orientul Mijlociu, nu oferă motive de 
“comemorare” decât, poate, pentru păstrarea 
în mentalul colectiv a amintirii morţilor, distru- 
gerilor şi a atâtor “aripi zdrobite” cum ar fi spus 
marele poet şi gânditor libanez Jubran Khalil 
Jubran. 


Oferă, în schimb, prilejul de a rosti, într-o 
singură voce, un mare “NU! “la ameninţătoarea 
întrebare ale cărei aripi bătând par a învâltora, 
iarăşi, atmosfera fierbinte a Orientului Mijlociu: 


va mai fi un alt război între israelieni şi arabi 
care, toți, se declară cavaleri şi susţinători ai 
păcii eterne? . 
Acestei păci şi numai ei avem datoria a-i 
spune “La Mulţi Ani ! 
Ambasador prof. Dumitru CHICAN 


Elemente de actualitate în Cisiordania 
lonel BUCUROIU 


La 40 ani după cucerirea Cisiordaniei, de 
către Israel, în cursul “Războiului de şase zile”, 
ONU a publicat o nouă hartă a zonei, care pre- 
zintă situaţia unui teritoriu în care 2,5 milioane 
de palestinieni sunt izolați în zeci de enclave, 
separate de drumuri, colonii, bariere şi zone 
militare israeliene. 


Harta, pe care o prezentăm alăturat, a 
fost realizată de către Biroul de Coordonare a 
Problemelor Umanitare a Naţiunilor Unite, pe 
baza unor observaţii atente pe teren, precum şi 
a unei analize a imaginilor obținute prin satelit, 
şi prezintă o imagine globală, mult mai comple- 
tă decât hărţile întocmite de militarii israelieni. 

După cum se poate observa, infrastruc- 

ca scop să interzică accesul palestinienilor în 
40% din teritoriul lor (sectoarele marcate cu 
roşu), restul teritoriului, printre care şi principa- 
lele centre Nablus şi Jericho, fiind divizate şi 
împărţite în sectoare izolate, iar deplasarea 
între acestea este limitată de 450 baraje rutiere 
şi 70 posturi de control cu soldaţi înarmați. 


Cartografii ONU s-au concentrat asupra 
teritoriilor rezervate colonilor evrei, căilor de 
acces rezervate acestora, zonelor militare în- 
chise şi rezervațiilor naturale, ceea ce a rămas 
fiind un sector de locuinţe foarte apropiat de 
teritoriul rezervat populaţiei palestiniene în ca- 
drul propunerilor de securitate israeliene de 
după războiul din 1967. 


Procesul de izolare a enclavelor civile s-a 
accelerat în decursul anilor ce au urmat după 
revolta palestinienilor din anul 2000 şi reintro- 
ducerea de către Israel a propriei legi militare 
în sectoarele ce au fost sub controlul serviciilor 
de securitate ale Autorităţii palestiniene. Acest 
lucru a condus la crearea unei reţele de dru- 
muri pentru facilitarea deplasării colonilor evrei, 
dar care limitează accesul între enclavele pa- 
lestiniene, cărora li s-a oferit o retea secunda- 
ră, în curs de construire, şi care cuprinde tune- 
luri, poduri şi şanţuri. Conform unor surse di- 
plomatice, schimbările de infrastructură ar pu- 
tea oficializa cantonizarea de facto a Cisiorda- 
niei, ştiut fiind că în Ierusalimul de Est, ocupat, 
locuiesc deja aproape 450.000 israelieni, iar 
coloniile s-au dezvoltat în proporţie de 5,5% pe 
an, în comparaţie cu 3% înregistrat de dezvol- 
tarea palestinienilor. 


Harta publicată de ONU se înscrie în rân- 
dul numeroaselor documente a căror apariţie 
coincide cu aniversarea a 40 ani de la războiul 
din 5 iunie 1967. 


Egiptul - în pragul unei situații 
revolutionare ? 


lonel BUCUROIU 
În cursul ultimilor trei ani, Egiptul a fost 
confruntat cu un puternic val de greve, vizând 
în principal lupta împotriva privatizării mai mul- 
tor companii de stat. Grevele, deseori urmate 
de ocuparea întreprinderilor, au început la sfâr- 
şitul anului 2004, afectând sectorul textil, şi 
s-au extins în alte ramuri industriale, salariaţii 
fiind încurajați în demersul lor prin faptul că 
majoritatea dintre aceste greve s-au soldat cu 
victorii. 
În decembrie 2006 a izbucnit greva într- 

o importantă întreprindere industrială, la 
Mahallah al-Kubra, din delta Nilului, grevă sol- 
dată tot cu victoria lucrătorilor, după ce ocupa- 
seră uzina şi au beneficiat de sprijinul a altor 
20.000 de muncitori şi populaţia din localitate, 
care au făcut ca forțele de poliție să bată în 
retragere. 

Guvernul egiptean a încercat să găseas- 
că un tap ispăşitor, luând măsuri împotriva 
Centrului de Servicii pentru Sindicate şi Munci- 
tori (CTUWS), o structură independentă a gu- 
vernului, care apără muncitorii şi îi informează 
asupra drepturilor lor. În acelaşi timp este sus- 
ținută şi teoria unui “complot comunist”, lansată 
de săptămânalul anglofon, publicat în Egipt, 
“Al-Ahram”, precum şi acuzațiile asupra 
Islamiştilor. 

Cert este că, rădăcinile acestui val de 
greve, stau în procesul de privatizare ce cu- 
prinde tot mai multe întreprinderi egiptene. Ma- 
re parte a industriei egiptene a fost naţionaliza- 
tă de către Nasser, în perioada anilor 60, iar în 
cursul anilor 90, guvernul Moubarak a trebuit 
să ţină cont de indicaţiile FMI şi să pună în 


i) omonstpeiăă Cairo 11 iunte'2007 - un mort 
y S 


aplicare un program masiv de privatizare, nu- 
mai după 1999 fiind vândute peste 100 între- 
prinderi publice. Recent, guvernul a lansat un 
al doilea val de privatizare, sectorul cel mai 
vizat fiind industria textilă, care a fost de fapt 
cauza actualei mişcări greviste. 

Ceea ce reține atenția, este rolul crucial 
pe care l-au jucat femeile în această grevă, 
care au fost mai militante şi mai hotărâte decât 
bărbaţii, cu toată intimidarea şi amenințările la 
care au fost supuse. Faptul că o mişcare de 
masă mobilizează păturile cele mei oprimate, 
şi în mod normal, cele mai pasive, este un indi- 
ciu clar a profunzimii şi a caracterului său po- 
tential revoluţionar. 

Victoria greviştilor de la Mahallah a încu- 
rajat şi pe alţi muncitori să treacă la acțiune, în 
lunile ce au urmat mobilizându-se zeci de mii 

de lucrători din industria textilelor, din delta Ni- 
lului şi Alexandria. 

Astfel, în decembrie au declanşat grevă 
lucrătorii din domeniul cimentului, din Helwan 
şi Tura, precum şi cei din industria automobilu- 
lui, din Mahallah, iar în ianuarie ceferiştii din 
Cairo şi Alexandria, cărora li s-au alăturat con- 
ductorii de metrou din Cairo. 

Una din caracteristicile cele mei intere- 
sante a acestor mişcări greviste constă în fap- 
tul că muncitorii nu cer numai revendicări ime- 
diate, ci chiar luptă contra politicii guvernului şi, 
aşa cum prezintă Middle East Report Online 
(MERIP), “Există semne clare ce arată că lide- 
rii muncitorilor din industria textilelor lucrează 
la elaborarea unui sistem de coordonare natio- 
nală a luptei lor, pentru crearea legăturilor de 
solidaritate şi împărțirea experienței”. Tocmai 
acest lucru nelinişteşte din ce în ce mai mult 
guvernul egiptean, motiv pentru care a trecut la 
acțiune împotriva organizaţiilor susceptibile să 
faciliteze coordonarea acțiunilor muncitorilor. 
Astfel, birourile CTUWS de la Mahallah şi 
Najaa Hamadi au fost închise, iar poliţia a tre- 
cut la arestarea liderilor muncitorilor din toată 
țara. 

Imaginea generală ce rezultă din aceste 
conflicte este cea a unei clase muncitoare în 
plină ascensiune, care câştigă încredere şi în- 
cepe să tragă serioase avantaje politice. Con- 
form lui Saber Barak, din cadrul Comitetului 
de Coordonare a Muncitorilor, “Egiptul este în 
pragul unei situaţii revoluționare. Regimul 
este slăbit, Mubarak este ocupat să-şi orga- 
nizeze succesiunea în folosul fiului său, 
Gamal, şi pentru prima dată după mult timp, 
putem spune fără ezitare că o revoluție 
muncitorească se arată la orizont”. 


ULTIMELE EVENIMENTE PE SCURT 
Israel 

Shimon Peres, unul din veteranii politicii 
israeliene, a fost ales de parlamentul israelian 
ca viitor preşedinte al ţării. În vârstă de 83 de 
ani (născut în 1923 în Polonia) Peres a obținut, 
în al doilea tur de scrutin parlamentar, 86 din 
120 de voturi, după retragerea, în urma voturi- 
lor din primul tur a celorlalți doi candidați 
(Reuven Rivlin din partea opoziţiei - Partidul 
Likud - care a obţinut 37 de voturi şi Colette 
Avital, Partidul Muncii - 21 de voturi). În primul 
tur Simon Peres a obținui 58 de voturi, cu trei 


mai puţin decât numărul necesar pentru a fi 
ales. 


Depunerea jurământului în înalta funcție 
de stat va avea loc la 15 iulie a.c. 


Simon Peres a candidat din partea parti- 
dului Kadima, la putere şi îndeplineşte actual- 
mente funcţia de viceprim-ministru şi ministru 
al dezvoltării pentru regiunile Galileea şi 
Negev. 


Simon Peres este membru al parlamen- 
tului israelian din anul 1959, a fost prim- 
ministru a Israelului în 1984 şi în 1995-1996, a 
deţinut alte fotolii ministeriale şi este considerat 
unul din promotorii programului nuclear 
israelian. 


Cel mai mare succes pe plan internatio- 
nal l-a obținut prin semnarea primului acord 
interimar de pace dintre Israel şi Organizaţia 
pentru Eliberarea Palestinei la Oslo în 1993, 
pentru care a şi primit, în 1994, Premiul Nobel 
pentru Pace. 


Postul de preşedinte are puteri executive 
limitate, fiind mai mult reprezentativ, însă 
israelienii îl consideră ca fiind un reper moral 
pentru națiune. 


Teritoriile Palestiniene 


Acutizarea diferendelor între Hamas şi 
Fatah s-a concretizat într-o acțiune de amploa- 
re a Hamas, care în cinci zile a reuşit să preia 
controlul principalelor servicii de securitate ale 
Fatah, precum şi a sediului preşedintelui 
Mahmud Abbas, preluând practic controlul re- 
giunii Gaza. Preşedintele palestinian a declarat 
starea de urgenţă şi a demis guvernul, însă 
premierul Ismail Haniya a refuzat, adâncind 
criza. Hamas reproşează Fatah “trădarea” prin 
adoptarea unei poziţii pro-americane (actualul 
lider Fatah, Muhammad Dahlan - considerat 
pro-occidental se găsea în Egipt în momentul 
declanşării ostili- 
tăţilor). 

Sprijinul 
extern în favoa- 
rea lui Mahmud 
Abbas, din par- 
tea ţărilor arabe 
şi mai ales a 
Egiptului şi 
Arabiei Saudite, precum şi poziția SUA în ace- 
eaşi direcţie, au permis preşedintelui Abbas să 
numească un nou guvern, prin decret de ur- 

genţă la 17 iunie, fără aprobarea parlamentu- 
lui şi considerat ca un guvern de tehnocraţi, din 
care Hamas nu face parte. 


Primul ministru nou numit, Salam Khaled 
Fayyad, deţine şi portofoliile finanţelor şi exter- 
nelor, este născut în 1952, are studii universi- 
tare economice la Universitatea din Texas, a 
lucrat la Banca Mondială la Washington în pe- 
rioada 1987-1996, apoi, până în 2001 a fost 
reprezentantul palestinian în cadrul Băncii 
Mondiale în lerusalim. 


Situaţia este însă departe de a ajunge la 
o soluţie stabilă în scurt timp. 


Irak 


Un nou val de violențe, asupra lăcaşurilor 
de cult musulmane, început prin 
aruncarea în aer a moscheii 
şiite din Samara, loc cu profun- 
de semnificaţii religioase, a pro- 
vocat retalierea şiiților, care au 

aruncat în aer, după 24 de ore. 
9 trei moschei sunnite, demon- 
strând că situaţia din Irak este 
mai mult decât explozivă, cu puţin timp înainte 
ca SUA să anunţe încheierea dislocării unui 
efectiv suplimentar de 28.000 militari în Bag- 
dad. 


Primul minis- 
tru irakian repro- 
|şează SUA că înar- 
mează grupări sun- 
“Inite, fără să înţe- 
leagă “mentalitatea 


g triburilor irakiene”, 
= contribuind astfel, 
fără să ştie, la înarmarea rezistenţei. 
Liban 


Mii de libanezi au participat la funeraliile 
deputatului Walid Eido, asasinat la 13 iunie, 
anti-sirian, fost membru al grupului parlamen- 
tar de prietenie România-Liban . 


După asasinarea, în noiembrie 
2006 a deputatului Pierre Gemayel, opoziţia 
antisiriană mai deţine numai o majoritate de 
patru voturi în parlamentul libanez. Guvernul a 
hotărât organizarea de alegeri pentru comple- 
tarea celor două locuri la 5 august, decret ce 
trebuie contrasemnat de preşedintele Lahud în 
15 zile. 


Grupaj de Corneliu PIVARIU 

Afghanistan : Reîntoarcerea Talibanilor, 
o perspectivă posibilă ? 

Sporirea bruscă în intensitate a operațiuni- 
lor militare ale formațiunilor de Talibani după 
suplimentarea cu 8.000 soldaţi a efectivelor 
NATO şi preluarea comenzii militare de către 
britanicul David Richards este receptată drept 
unul din semnalele periodice pe care comba- 
tanţii fundamentalişti le transmit Coaliţiei şi a 
căror esență este aceea că situaţia în 
Afghanistan nu va fi cu nimic mai bună în anul 
2007, ci dimpotrivă. 

Washingtonul şi aliaţii săi iau foarte în seri- 
os asemenea avertismente, secretarul general 
al NATO solicitând, chiar, suplimentarea efecti- 
velor desfăşurate în Afghanistan. 


In comentariile media din lumea arabă şi 
din vecinătatea acestei țări apare, ca o coordo- 
nată permanentă, ideea că actuala strategie 
occidentală de pacificare şi edificare a 
Afghanistanului este, prin însăşi natura sa, sor- 
tită eşecului, în condiţiile în care Talibanii conti- 
nuă să-şi consolideze, rapid şi substanţial, ca- 
pacitățile combative şi logistice, impunându-şi 
controlul asupra unor întinse regiuni din zona 
frontierei de sud a ţării, fără a putea fi împiedi- 
cați nici de armata afghană şi nici de intrarea 
în luptă a bombardierelor americane B-52. 


Atacurile aproape cotidiene pe care insur- 
genţii le execută împotriva contingentelor 
stăine de-a lungul frontierei cu Pakistanul fac 
actuală întrebarea : ce elemente de noutate au 
intervenit în strategia militară a mişcării 
Talibanilor? 

Câteva aspecte principale trebuie remarcate 
în acest sens: 


1. Orientarea către “auto-gestionarea“ pro- 
priilor probleme, renunţarea la diverse “alianţe” 
şi “consultanțe” exterioare cu final îndoielnic, 
atragerea masivă a simpatiei populaţiei ostilă 
prezenţei străine şi guvernării Kharzai; 

Potrivit unui responsabil militar al mişcării, 
“Talibanii sunt prezenți în toate provinciile 
Afghanistanului. Talibanii nu acţionează în Pa- 
kistan, pentru că această ţară ne-a trădat, pre- 
dând americanilor mulţi dintre combatanții şi 
comandanții noştri”. 


Sursele de finanţare au fost diversificate şi 
în fruntea lor se află, în continuare, comerțul cu 
droguri şi contribuția unui mozaic de aşa-zise 
asezăminte şi fundaţii de caritate islamice. 

2. Recurgerea intensă la acţiuni suicidare, 
devenită componentă avansată de luptă împo- 
triva forţelor străine. “Importată” din Irak, meto- 
da este descrisă de un responsabil Taliban 
drept “ arma nucleară” a acestei mişcări; în 
prezent, cca. 2.000 de combatanți sunt gata să 
execute acțiuni sinucigaşe odată cu începutul 
verii, după cum afirmă Molahul Hayat Khan din 
conducerea militară a Talibanilor, care mai 
adaugă că “pregătirile pentru declanşarea unui 
război al sinucigaşilor sunt finalizate în propor- 
ție de 80%”. 

3. Extinderea ariei operaţiilor simultane, 
renunţarea la executarea de atacuri doar într-o 
singură zonă, cu scopul de a determina o dis- 
persare cât mai mare a forțelor inamice, îndeo- 
sebi în zonele puternic anti-occidentale. Potrivit 
unor surse din cadrul mişcării, Talibanii benefi- 
ciază, în prezent, de simpatia şi susţinerea a 
cca. 80% din populaţia afghană gata să de- 
clanşeze o “Intifadă” populară de anvergură 
împotriva “ocupației” şi a autorităţilor de la Ka- 
bul. 

4. Amplificarea războiului psihologic şi me- 
dia (filmări şi difuzări ale unor atacuri reuşite 
sau executări de ostatici), îndeosebi prin cana- 
le deja de notorietate precum Al-Jazira din 
Doha sau Al-Arabiya din Dubai, cu un puternic 
impact asupra mentalului colectiv, fie el occi- 
dental sau islamic. 


5. Perfecţionarea, prin mijoace proprii, a 
materialului militar sau procurarea de arma- 
ment sofisticat (rachete sol —sol, rachete sol- 
aer de tip Stinger etc.), majoritatea de fabrica- 
ție rusă şi chineză. 

6. O apropiere mai strânsă de rețeaua Al- 
Qaida, care, între altele, a trimis în Afghanistan 
instructori arabi recrutați pentru pregătirea 
combatanțţilor Talibani. 

Potrivit ministrului afghan al Apărării, în pre- 
zent cadrele Taliban au o experienţă, pregătire 
şi dotare cu mult superioară celei din 2001 şi s- 
au adaptat metodelor şi tacticilor militare occi- 
dentale pe care le “copiază” în teatrul de ope- 
rații. 

Majoritatea analizelor din zona Orientului 
Mijlociu cred că, în prezent, mişcarea 
fundamentalistă are şanse să determine de- 
clanşarea unei Intifadr de amploare a populați- 
ei, nemulțumită , între altele şi de faptul că, în 
cei patru ani de guvernare a preşedintelui 


Kharzai şi în pofida miliardelor de dolari care 
au fost pompate în Afghanistan, nici o amelio- 
rare notabilă nu s-a produs în ceea ce priveşte 
nivelul de trai. Şomajul depăşeşte 70%, agri- 
cultura se limitează la culturi halucinogene 
(Afghanistanul fiind primul exportator mondial 
de stupefiante), bugetul oferit de instituţiile in- 
ternaţionale pentru reconstrucţia ţării este, de 
multă vreme, insuficient etc. 


Pe plan extern, Rusia nu-şi ascunde iritarea 
față de politica SUA în Afghanistan, Iranul se 
opune public intereselor Occidentului şi coaliții- 
lor militare multinaționale, Pakistanul nu mai 
poate răspunde tuturor comenzilor şi ordinelor 
venite de la Washington... 


În aprilie 2006, Talibanii invitau Occidentul 
şi SUA la dialog pentru a găsi împreună o cale 
de încetare a vărsării de sânge. 


Opinia predominantă este că refuzul cu care 
acest apel a fost întâmpinat la vremea respec- 
tivă se va menţine. Întrebarea pe care şi-o pun 
observatorii este, însă : pentru cât timp? ŞI, 
oare, refuzând compromisul, Occidentul nu 
contribuie involuntar, în acest răstimp, la reve- 
nirea Talibanilor, încă o dată, în avanscenă? 

Cine este noul lider “Al-Qaida”_din 
Afghanistan ? 

Citând declaraţiile, date sub acoperirea 
anonimatului de un activist islamist rezident la 
Londra , cotidianul de limbă arabă “Al- Sharq 
Al-Awsat îşi informează cititorii că noul lider al 
rețelei “Al-Qai'da” din Afghanistan, Mustafa 
Abul Yazid este unul din cei mai apropiaţi cola- 
boratori ai lui Ossama Bin Laden, membru fon- 
dator al rețelei Al-Qaida si şef al departamen- 
tului financiar al acesteia, îndeosebi în perioa- 
da iniţială când Ben Laden s-a aflat în Sudan. 


Pe numele său real 
Mustafa Ahmad 
Muhammad Osman Al- 
Yazid , cunoscut sub nu- 
mele conspirativ de 
“Sheikh Said“, este născut 
în 1955, intr-un sat din par- 
tea răsăriteană a deltei Ni- 
lului, dintr-o familie religioa- 
să supusă la numeroase 
presiuni şi urmăriri din partea autorităţilor egip- 
tene de securitate. 

A fost, potrivit mai multor apropiaţi, unul 
din principalii finanţatori ai operațiunii de la 11 

septembrie 2001, numele său figurând pe un 
loc fruntaş în lista întocimtă de Administraţia 
americană cu numele celor mai cunoscuți fi- 
nanţatori ai operaţiunilor teroriste ale “ Al- 
Qaida. 


Nu are o pregătire militară deosebită, 
dar este cunoscut drept un planificator de ex- 
cepție şi un strateg rafinat, beneficiind de o de- 
osebită apreciere şi încredere din partea con- 
ducerii Al-Qaida. 


EHUD_BARAK 

Ministrul israelian al Apărării 

Recent ales la şefia Partidului Muncii 
din Israel şi la conducerea Ministerului Apără- 
rii, generalul Ehud Barak revine în arena politi- 
că într-un moment de confuzii şi tulburări atât 
pe plan intern, israelian, cât şi palestinian şi 
regional. Revine, totodată, într-un context în 
care clasa politică israeliană este confruntată 
cu o serie de probleme politico-sociale dar şi 
de corupţie etică — probleme care, toate, îşi 
aşteaptă o rezolvare rapidă. 

Ehud Barak s-a născut în anul 1942, în 
micul kibbutz Mishmar Ha-Sharon, fiind cel mai 
mare dintre cei patru copii ai familiei de evrei 
lituanieni Israel şi Estera 
Barukh nume pe care, în 
1959, Ehud avea să-l schim- 


be în Barak (în ebraică: 
“fulger“). In acelaşi an îşi sa- 
tisface stagiul militar, |. 


căsătorindu-se cu Neava, cu | 
care are 3 fete şi de care s-a | 
despărţit în anul 2003. | 
Pe lângă pregătirea mili- 
tară, este diplomat în mate- 
matici şi fizică al Universităţii 
Ebraice din  lerusalim şi 
master în analiza sistemelor 
la Universitatea Stanford. 
Dincolo de prestigiul şi reuşitele sale ca 
om politic, Ehud Barak se consideră şi vrea să 
fie considerat militar, cu preeminenţă, ceea ce 
constiuie un avantaj de abordare în condiţiile în 
care societatea israeliană îşi pierde progresiv 
încredera în politicienii civili, orientându-şi pre- 
ferințele (şi, eventual, voturile) către politicienii 
proveniţi din rândul ofițerilor de carieră. De 
altfel, singurele două personalități politice prin- 
cipale civile din Israelul de astăzi îşi datorează 
creditul şi ascensiunea tot unor militari: este 

vorba de premierul Ehud Olmert, perceput 
drept “copilul răsfățat” al generalului Ariel 
Sharon şi de “uliul” Benjamin Netanyahu, şi el 
fost prim-ministru, al cărui prestigiu ar izvori 
din faptul că este fratele lui Jonathan (Yoni) 
Netanyahu, singurul ofițer israelian care şi-a 
pierdut viața în cursul faimoasei operaţiuni de 
eliberare a pasagerilor unui avion francez luaţi 
ostatici şi deţinuţi pe aeroportul Entebe, Ugan- 
da. 

În plus, Barak a deținut conducerea a 
două instituţii considerate centri nervoşi ai sta- 
tului Israel: guvernul şi Statul Major al Armatei, 
fiind considerat drept singura personalitate ca- 
pabilă să salveze istoricul Partid al Muncii de la 
prăbuşire politică şi dispariţie. 

Trecutul său de ofițer nu este mai puțin 
strălucit. Barak a luptat în războiul din iunie 
1967, în calitate de comandant al unei unităţi 
de cercetare, a luptat, în războiul din octombrie 
1973, în fruntea unei structuri de comando, 
participând, în Beirut, la eliminarea fizică a trei 
lideri proeminenţi ai Organizaţiei de Eliberare a 
Palestinei şi a comandat o unitate de tancuri 
pe frontul din Sinai. A fost principalul planifica- 
tor al sus-amintitei operaţiuni Entebe. A luat, 

de asemenea, parte , la ope- 
7 PI rațiunea “Ciorchinii mâniei” — 
ji invazia din iunie 1982 în Li- 
Il“ ban, soldată cu evacuarea 
î combatanţilor şi structurilor 
„palestiniene din această ţară. 
'Între aprilie  1983-ianuarie 
1986 a fost şeful serviciului de 
informaţii al Armatei, apoi a 
fost adjunct al şefului Statului 
Major al armatei, iar din aprilie 
1991 a preluat comanda Sta- 
tului Major al Armatei. 

Activitatea politică şi-a 


început-o în 1995 când a ocupat pentru prima 


dată un fotoliu guvernamental ca ministru de 
Interne în guvernul condus de Yitzak Rabin, iar 
după asasinarea acestuia, i s-a încredințat 
conducerea Ministerului de Externe în guvernul 
Shimon Perez, pentru ca, în iulie 1999, la con- 
curență cu Benjamin Netanyahu, să devină 
prim-ministru în fruntea unui guvern de coaliție 
format din Partidul Muncii şi din formațiunile 
religioase Shas şi Mifdal. În această calitate şi- 
a respectat promisiunea electorală de a retra- 
ge armata israeliană din sudul Libanului, fapt 
realizat, un an mai târziu, în 2002. 

Este o personalitate autoritară şi contra- 
dictorie, schimbându-şi frecvent opiniile şi deci- 
ziile. Participând la convorbiri-maraton cu re- 
prezentanți sirieni la prima rundă de negocieri 
de pace care nu au condus la nici un rezultat 
şi au fost suspendate, precum şi la negocieri 
cu conducerea palestiniană pe care nu le-a 
putut finaliza în timpul mandatului său, Ehud 
Barak manifestă un profund scepticism şi re- 
zerve față de posibilitatea realizării unei păci 
durabile cu lumea arabă. Cu toate acestea, 
spre deosebire de fostul său contra-candidat la 
preşedinţia guvernului Benjamin (Bibi) 
Netanyahu, manifestă mai multă deschidere şi 
elasticitate în abordarea chestiunilor care ţin 
de soluţionarea problemei palestiniene şi, în 
general, a conflictului dintre Israel şi arabi. 

Ambasador prof. Dumitru CHICAN 


ULTIMELE EVENIMENTE IMPORTANTE 
Teritoriile Palestiniene 


Până la închiderea ediţiei Hamas conti- 
nuă să deţină controlul Gaza, mulţi simpati- 
zanţi Fatah refugiindu-se în Cisiordania, iar 2- 
3.000 în Egipt. Israelul a luat măsura blocării 
punctelor de acces în zonă, iar la 27 iunie a 
lansat primul atac major după retragerea com- 
pletă din această zonă, soldat cu peste 13 
morţi. Blocajul economic la care este supusă 
zona creează mari probleme populației. 


Este de subliniat “războiul mediatic” de- 
clanşat cu această ocazie între Hamas şi 
Fatah, prin postere, emisiuni TV, Internet. Un 
grupaj video Hamas, intitulat “Fatah trădători şi 
agenţi” îl prezintă pe preşedintele Mahmus 
Abbas  îmbrăţişând politicieni şi generali 
israelieni. Liderul Hamas este prezentat îmbră- 
țişând luptători palestinieni şi pelerini la Mecca. 

Având în vedere că cei mai mulţi palesti- 
nieni sunt sunniţi, alte montaje exploatează 
sentimentele anti-şiite. Un montaj Fatah pre- 
zintă pe primul ministru demis Ismail Haniyeh 
îmbrăţişându-se cu preşedintele iranian 
Mahmud Ahmadinejad şi o altă imagine 
salutându-se cu un rabin. 


(Alte detalii în supliment) 


Liban 

Țările occidentale sunt preocupate de 
evoluţia situaţiei din Liban, urmărind în special 
slăbirea poziţiei Siriei în această țară, pentru a- 
i limita acesteia posibilităţile de negociere în 
alte probleme din Orientul Mijlociu (criza Irakia- 
nă, Iranul, negocierile de pace cu Israelul). În 
acest sens se încearcă ruperea alianţei pro- 
siriene (Hezbollah, Amal şi Michel Aoun). Se 
consideră că este i 
relativ mai uşoară ġ 
desprinderea for- f< 
mațiunii conduse %; 
de Michel Aoun -MA 
creştin maronit, 
Mişcarea Patriotică 
Liberă, care deține 
21 de locuri în Par- i 
lament. Pe de altă |X% 
parte, Michel Aoun 
şi-a anunţat, la jumătatea lunii mai 2007, can- 
didatura la alegerile prezidențiale din 
septembrie2007, ca şi candidat al opoziţiei, iar 
ruperea alianţei i-ar reduce dramatic şansele, 
care nici aşa nu sunt apreciate ca fiind foarte 
mari. 


Instalarea noului preşedinte francez, 
Nicolas Sarkozy, a revigorat politica Franţei în 
Liban şi se vehiculează numele unui nou can- 
didat la preşedinţie, în persoana lui Johnny 
Abdo, cel mai apreciat şef al serviciilor de in- 
formaţii libaneze din ultimele decenii, fost am- 
basador în Franţa, unde se află şi în prezent, 
acesta având o 
poziția anti-siriană. 

Evoluţia situ- 
aţiei interne din 
Liban continuă să 
fie influențată de o 
multitudine de ele- 
mente cu pondere 

: aleatorie, fiind, ca 
de altfel aproape întotdeauna, greu de prevă- 
zut. 


Turcia 


Comandantul forțelor armate turce, ge- 
neralul Yasar Buyukanit a declarat, la 28 iunie 
a.c, că insistă pentru obținerea unei aprobări 
din partea parlamentului pentru desfăşurarea 
unor acțiuni militare asupra elementelor înar- 
mate ale Partidului Muncitorilor din Kurdistan 

(PKK) pe teritoriul irakian, după ce premierul 
Problema Palestiniană. Intrebări şi răspunsuri 

Recep Tayyp Erdogan a spus, cu o săptămână 
în urmă, că armata va acţiona, dacă va fi nece- 
sar. 


Declaraţiile au loc după ce, la începutul 
lunii iunie, Turcia a impus legea marţială pen- 
tru trei luni în zona de frontieră cu Irakul, iar 
conform unor surse militare, efective de circa 
80-90.000 militari au fost dislocate în aceeaşi 
zonă. 


Este puţin probabil ca o acţiune militară 
turcă să de desfăşoare curând în Irak, având 
în vedere apropiatele alegeri din 22 iulie, pre- 
cum şi opoziția SUA față de o asemenea mă- 
sură, care ar complica şi mai mult situaţia din 
Irak. 


Irak 
Situaţia se menti- 
ne în continuare în ca- 
la drul coordonatelor ante- 
P rioare, ultimele succese 
ķ ale forțelor Coaliţiei nu 
au dus la schimbări ma- 
jore. O reuniune a liderilor tribali sunniţi din 
provincia Anbar, ţinută la Hotel Mansur din 
Bagdad, la 27 iunie, din iniţiativa Coaliţiei, a 
fost ţinta unui atentat cu bombă, care a provo- 
cat 13 morţi şi mai mulţi răniţi. Printre decedați 
se numără Fasal al-Khoud, lider tribal sunnit, 
unul din fondatorii Consiliului Salvării Anbar, 
cunoscut ca având legături strânse cu forțele 


Coaliţiei. 

Acţiunile militare de până în prezent nu 
au reuşit să securizeze decât circa 35% din 
Bagdad. Insurgenţa reuşeşte să ia măsuri de 
evacuare sau trecere în inactivitate a efective- 
lor pe perioada acţiunilor în forță ale Coaliţiei în 
anumite zone, pentru ca, după terminarea 

acestora să-şi reia activitatea. De asemenea, 
încă nu s-a reuşit o anihilare masivă a princi- 
palilor lideri şi a persoanelor cu atribuţii impor- 
tante în cadrul insurgenței şi a căror înlocuire 
este dificilă, fapt ce ar duce cel puţin la diminu- 
area pentru o perioadă a acţiunilor insurgente. 


Grupaj de Corneliu PIVARIU 


Problema Palestiniană. 

Intrebări şi răspunsuri 


“ Gazastan “, “ Fatahstan “ şi “noul război 
din iunie” : de ce ? 
Ambasador Prof. Dumitru CHICAN 
Date şi fapte 

lată o întrebare la care s-ar putea răs- 
punde prin doar două cuvinte, dacă răspunsul 
nu ar fi prea simplificator: pentru putere. Numai 
că sângeroasele evoluţii care, în luna iunie, au 
însângerat, din nou, Sectorul Gaza, de data 
aceasta cu gloanţe trase de palestinieni împo- 
triva palestinienilor, par a întări afirmaţia unui 
respectabil politician palestinian care compara 
răfuielile dintre Mişcările Hamas şi Fatah cu 
lupta dintre doi deţinuţi luptându-se pentru pre- 
luarea supremaţiei asupra celulei. 

Cinci zile de violențe au fost suficiente 
pentru ca acest obiectiv să fie atins (chiar şi 
vremelnic ): Hamas a preluat controlul asupra 
“celulei” Gaza pe care a rebotezat-o, deja, cu 
numele de “Emiratul (islamic) Gaza“, ameninţat 
să se transforme într-un “Gazastan” după mo- 
delul Afganistanului taliban. 


Este devreme să se discute, acum, des- 
pre longevitatea acestui “emirat în condiţiile în 
care toate şansele îi sunt potrivnice supravieţu- 
irii: 

- Majoritatea covârșitoare a nevoilor de 
subzistență pentru cei 1,5 milioane de locuitori 
ai Fâşiei Gaza provin din Israel. Dar vor conti- 
nua să fie aceşti dolari livraţi unei entităţi care 
nu recunoaşte existenţa însăşi a Israelului? Ce 
va spune Hamas poporului său flămând, sărac 
şi dezamăgit care l-a ales pentru a-l conduce? 


- Este greu de imaginat că Egiptul va ac- 
cepta prezenţa la frontiera sa cu Israelul a unui 
“emirat “ islamic coborâtor, ideologic, din 
“Mişcarea Fraţilor Musulmani“, acuzat de tero- 
rism, obedient regimului de la Teheran şi Da- 
mascului, care îl găzduieşte pe liderul său su- 

prem Khaled Maşhal şi “trădător” al acordului 
de la Mekka pentru care, alături şi împreună cu 
Arabia Saudită, Cairo a depus eforturi demne 
de cauze mai mari . 


- Comunitatea internaţională, inclusiv lu- 
mea arabă , au fost unanime în a blama 
Hamasul pentru a-şi fi impus , “manu militari“ 
controlul asupra sectorului Gaza şi a autorități- 
lor palestiniene legitime. Uniunea Europeană a 
stopat susţinerea financiară (86 milioane dolari 
în 2006) pentru Autoritatea Palestiniană, în 
vreme ce “Cvartetul” internaţional pentru apli- 
carea “Foii de parcurs“ (ONU, UE, SUA, Rusia) 
se transformă, tot mai mult, dintr-un organism 
de negociere într-unul cu caracter punitiv anti- 
palestinian. 


Visul statului palestinian pare a se spul- 
bera, cel puţin pentru încă o generaţie de 
acum înainte. 


De ce ? 


Înfruntările armate inter-palestiniene din 
iunie (pe care Hamas le-a numit “cea de-a do- 
ua eliberare “, probabil după retragerea 
israeliana unilaterală din Gaza) nu sunt nici 
primele şi, cu certitudine, nu vor fi nici cele din 
urmă în zbuciumata istorie a “rezistenței pa- 
lestiniene “. Fatah, Frontul Popular de Elibera- 
re a Palestinei (Georges Habbache), Frontul 
Democrat de Eliberare a Palestinei (Hayef 
Hawatmeh), pro-siriana Al-Saika, Fatah- Con- 
siliul Revoluționar (Abu Nidal), Fatah — Al- 
Intifada (colonelul Abu Mussa), Frontul Popular 
de Eliberare a Palestinei — Comandamentul 
General (Ahmad Jibril) sunt doar câteva dintre 
facțiunile care s-au înfruntat cu arma în mână 
în diferite împrejurări şi în variate locuri de pre- 
zenţă, în Palestina sau în afara acesteia. Dar, 
în majoritatea lor, aceste ciocniri au fost gene- 
rate, mai curând, de orgoliile şi ambițiile de pu- 
tere ale liderilor, o motivaţie ideologică şi politi- 
că apărând abia odată cu semnarea Acorduri- 
lor israeliano-palestiniene la Oslo, în septem- 
brie 1993. Opoziția stârnită, la vremea respec- 
tivă, de “poziţia defetistă” a Autorităţii Palestini- 
ene a fost sporită şi de scrisoarea adresată 
guvernului israelian de către fostul preşedinte 
Yasser Arafat, prin care acesta se angaja să 
pună capăt “terorismului“ şi să-l combată prin 
toate mijloacele de care dispune. Deşi nu no- 
minaliza “terorismul palestinian”, se putea în- 
țelege că fostul lider al OEP nu avea în vedere 
înfrângerea “terorismului“ african sau latino- 


american. Sute de palestinieni au fost arestați 
şi încarceraţi fără judecată, în baza angaja- 
mentelor de la Oslo, ceea ce a contribuit masiv 
la o gravă acutizare a urii şi scindărilor inter- 
palestiniene. 


Pe de altă parte, există o serie de ele- 
mente care ţin de însăşi “fizionomia” şi 
“anatomia” intimă a organizaţiilor palestiniene 
care contribuie “metabolic“, s-ar putea spune, 
la întreţinerea spiritului şi climatului conflictual 
între ele. 


O privire mai îndelungată asupra acesto- 
ra va evidenția că ne aflăm nu atât în faţa unor 
“detaşamente ale rezistenței“ împotriva 
“ocupantului sionist“, cât, cu precădere, a unor 
formațiuni de coloratura tribală, de clan şi cli- 
entelară, orgolioase, ambițioase, închise în 
sine şi în credința superiorității proprii în raport 
cu ceilalți. Or, o asemenea configurație nu 
poate duce la pace socială şi la cooperare în 
lupta împotriva “inamicului comun“ şi nici nu 
face ca idealurile valorice naționale să prevale- 
ze asupra “programelor politice“ şi a 
“identităţilor ideologice” atât de intempestiv 
proclamate în toate  retoricile cotidiene. 
“Interesele naţionale” sunt valabile doar în mă- 
sura în care acestea se mulează pe interesele 
partizane, spre a le da satisfacţie. 

În egală măsură, competiţia pentru 
“revoluţie până la victorie“ (după mai vechiul şi 
celebrul slogan al Fatah şi al OEP) s-a redus, 
în realitate, la relaţii ostile şi concurențţiale ma- 
nifestate printr-un neostenit demers de sabota- 
re a celorlalţi: fiecare formaţiune se auto- 
consideră “îngerul salvator şi păzitor“ al popo- 
rului palestinian, în vreme ce restul detaşa- 
mentelor nu ar fi decât o serie nesfârşită de 
“catastrofe naţionale”. Hamas şi Fatah nu fac 
excepție ci, dimpotrivă, confirmă regula, încă 
de la apariţia lor. În mediile palestiniene mili- 
tante circulă, chiar, un dicton cu valoare de 
postulat : “greşeala celorlalţi este uriaşă, oricât 
de mică ar fi ; greşelile noastre sunt neînsem- 
nate, oricât de mari ar fi“. 


Este un lucru comun să se reamintească 
faptul că, oricând şi oriudne, partidele politice 
sunt luptători în arena puterii şi influenţei, că 
relaţiile dintre ele sunt concurenţiale şi 
conflictuale, dar, în condiţii normale de civilitate 
şi responsabilitate, acestea nu sunt guvernate, 
cu orice preţ, de principiul machiavellic “scopul 
scuză mijloacele“, aşa cum se întâmplă, astăzi, 

în cazul păgubosului conflict între Hamas şi 
Fatah. 


Să mai amintim, în sfârşit, un aspect de- 
loc lipsit de însemnătate care ţine de locul şi 
rolul aproape avangardist (în sensul plasării pe 
poziţii de atac şi nu în acel al modului de gân- 
dire) pe care, de-a lungul confruntărilor 
interpalestiniene le-au avut şi le-au practicat 
din plin serviciile (nu puţine) de securitate, in- 
formaţii şi contrainformaţii ale formațiunilor de 
rezistenţă palestiniene (şi, de altfel, ale tot ce- 
ea ce s-a chemat “partid politic” arab) şi, alături 
de acestea, milițiile înarmate, precum, cu pre- 
cădere, “Martirii Al-Aqsa” ai mişcării Fatah 
(condusă de preşedintele palestinian Mahmud 
Abbas) şi “Brigăzile Ezzedin Al-Qassam”, 
subordonate Hamasului condus de (ex- , deo- 
camdată) premierul Ismail Haniyeh. 


Poate părea paradoxală afirmaţia că, 
după acordurile  palestiniano-israeliene din 
septembrie 1993, serviciile create de Autorita- 
tea Naţională Palestiniană au activat, în baza 
angajamentelor asumate la Oslo, mai curând 
pentru a apăra securitatea statului Israel, decât 
pe cea a poporului palestinian. Şi au obținut — 
nu se poate nega — succese notabile şi merito- 
rii — dacă sunt plasate în contextul acordurilor 
politice: dejucarea a numeroase atentate anti- 
israeliene planificate de formațiunile radicale, 
depistarea infrastructurilor producătoare de 
bombe, rachete şi explozivi, capturarea şi pre- 
darea către partea israeliană a numeroşi acti- 
vişti şi combatanți islamişti, furnizarea către 
serviciile israeliene a unui impresionant volum 
de informaţii privitoare la organizaţiile islamiste 
palestiniene etc. 


Eforturi şi succese meritorii în contextul 
Oslo, dar pe care Hamasul sau Jihadul Islamic, 
de pildă, le-au categorisit fără dificultate, drept 
“acte de trădare” a cauzei palestiniene. lar re- 
zultatele s-au văzut, se văd şi, probabil, vor 
continua să se vadă. 


Încă din 1949, la un an de la crearea sta- 
tului Israel, aceste servicii au fost printre princi- 
palii furnizori, pentru piaţa palestiniană, de ar- 
me şi muniții — utilizate, de regulă, pentru lichi- 
darea de conturi între facțiunile palestiniene 
din Gaza şi Cisioradnia. Yasser Arafat a încer- 
cat, zadarnic, să stopeze acest fenomen, iar 
actualul preşedinte Mahmud Abbas (spre deo- 
sebire de opozantul său hamasist Ismail 
Haniyeh) a pierdut, practic, controlul asupra 

acestor instituţii devenite “ state în stat” şi atât 
de puternice şi influente încât o eventuală ten- 
tativă de reformă şi de reală epurare a lor i-ar 
putea periclita propria existenţă politică. 

Sunt palestinienii singurii culpabili pentru 
ceea ce se întâmplă ? 

Cu certitudine da! 

Fatah a pierdut cârma şi poziţia istorică 
de lider al “rezistenţei” datorită laxismului, co- 
rupției, nesfârşitelor jocuri de culise şi tranzacții 
pentru putere şi bani, sărăciei cronice în care 
guvernarea sa a adus populaţia palestiniană, 
“cârdăşiei” cu “duşmanul sionist” şi America. 

Hamas a pierdut datorită egoismului sec- 
tar — partinic, neîmplinirii promisiunilor de mai 
bine date populaţiei în campania electorală, 
unei alte “cârdăşii”, tot atât de controversate, 
cu “axa răului “ — Iranul şi Siria îndeosebi. ŞI, 
nu sunt lipsite de temei afirmaţiile analiştilor 
(arabi, înaintea altora) care fac trimiteri la o 
mai largă țesătură de interese regionale. Si- 
multaneitatea aproape totală între ceea ce se 
întâmplă în teritoriile palestiniene cu aprinde- 
rea — prin noi asasinate şi prin confruntările 
dintre statul Liban şi rebelii “Fatah Al-Islam” de 
la Nahr El-Bared şi Ain El-Heloueh,- a incendi- 
ului libanez, recrudescenţa brutală a violenţelor 
inter-confesionale din Irak, aserţiunile preşe- 
dintelui iranian Mahmud Ahmadinejad care 
ameninţă cu o “ploaie de rachete” asupra regi- 
unii învecinate în cazul unei acţiuni militare ex- 
terne împotriva ţării sale — toate par a îndrep- 
tăți temerile arabilor care, ei, în primul rând, îşi 
pun o întrebare cu mai multe nuanţe: nu este 
întrebarea dacă un nou război va începe în 
zona Orientului Mijlociu, ci când se va declan- 
şa acesta. Şi între cine ? 


Am mai adăuga o altă întrebare nu mai 
puţin dădătoare de frisoane : Va exista un stat 
palestinian suveran şi independent, aşa cum 
visa preşedintele Clinton şi cum promite preşe- 
dintele George W. Bush?. Va exista un 
“Gazastan” şi un “ Fatahstan”? Sau nu va mai 
exista nimic din toate acestea ?” 


Cum apreciază cercurile politice şi 
mediatice arabe ceea ce s-a petrecut în terito- 
riile palestiniene împărţite, acum, între două 
guverne şi în două “mini-feude” — Gaza, con- 
trolată de o autoritate islamistă, repudiată de 
comunitatea internaţională şi, desigur, de statul 
evreu - este vorba de Hamas -— şi Cisiordania 

(Malul de vest al Iordanului), cu un guvern de 
criză format de Fatah , recunoscut şi susținut 
pe plan internaţional, inclusiv de lumea arabă 
politică? 

“Este vorba de un veritabil cutremur cu 
efecte catastrofale, nu doar pentru palestinieni, 
ci pentru întreaga regiune a Orientului Mijlo- 
ciu”, comentează un prestigios cotidian de lim- 
bă arabă care apare la Londra. 


Ruperea punților dintre “emiratul islamic” 
Gaza şi Cisiordania înseamnă, practic, arunca- 
rea în aer a ideii de creare a unui stat naţional 
palestinian, iar existența însăşi a unui aseme- 
nea “emirat” (transparentă trimitere la Afganis- 
tanul Talibanilor sau la “triunghiul sunnit” iraki- 
an proclamat de “Al-Qaida” fostului lider Abu 
Musab Al-Zargawi) se va transforma, în cazul 
în care va rămâne în viaţă, într-o nouă pepinie- 
ră şi într-un furnizor prolific de terorism şi de 
terorişti. 


“Cauza” şi “Problema“ palestiniană riscă 
să-şi piardă esenţa simbolică, dar şi semnifica- 
ţia politică şi naţională, spre a se transforma 
într-o confruntare sprijinită pe principii şi consi- 
derente de natură religioasă , adică într-o nouă 
verigă, mai primejdioasă, încă - adăugată la 
îndelungatul serial al confruntărilor de această 
sorginte pe care Orientul Mijlociu le cunoaşte. 


Se cuvine a aminti încă un aspect, nu 
mai puţin neliniştitor: imaginile transmise de 
media scrisă şi vizuală au arătat superioritatea 
infrastructurii şi a dotărilor militare şi logistice 
ale luptătorilor din Mişcarea Hamas. Aceasta 
nu înseamnă altceva decât faptul că, în vreme 
ce guvernul Hamas deplângea lipsa fondurilor 
pentru plata salariilor şi menţinerea unei eco- 
nomii de subzistență, banii oferiţi sau obținuți 
au fost dirijaţi, prioritar, către o înarmare masi- 
vă. Afirmaţie valabilă, de altfel, şi pentru Mişca- 
rea Fatah. Să fi fost aceasta o interpretare şi 
aplicare sui-generis a mai vechiului dicton “si 
vis pacem, para bellum”, dacă vrei pace, pre- 
găteşte-te de război? 

Lumea arabă a zâmbit neîncrezătoare 
atunci când, prin vocea preşedintelui lor, 
S.U.A. au lansat ideea existenţei şi conviețuirii 
paşnice a două state vecine — Palestina şi Isra- 
el — o idee care, în ultimă analiză, nu face să 
reia decât premiza în baza căreia s-a cristalizat 
situaţia actuală: partajul Palestinei istorice între 
două popoare. La vremea respectivă, venera- 
bila şefă a guvernului israelian, Golda Meir, 


vedea în Palestina “un pământ fără popor pen- 
tru un popor lipsit de pământ”. Acelaşi pământ 
au revendicat şi generaţiile succesive de lideri, 
ideologi şi combatanți palestinieni. 


La ce asistăm astăzi? La ceea ce un re- 
putat jurnalist arab, Maamun Fandi numea, 
scriind, în dialect , “două state şi juma' “, două 
state şi încă o jumătate de stat: este vorba de 
Israel, de “ statul Fatah”, în Cisiordania şi de “ 
jumătatea“ numită “emiratul Hamas”, în Fâşia 
Gaza. Oricât de bizar ar părea la prima vedere, 
o asemenea construcţie ar putea să ofere 
premiza pentru ajungerea, în final, la constitui- 
rea unui stat palestinian independent în Cisior- 
dania, cu capitala la Ierusalim (care, oricum, 
este mai aproape de Malul Vestic decât de Ga- 
za), în vreme ce “emiratul Hamas” care nu re- 
cunoaşte existența statului evreu, se va situa 
într-o poziţie de “armistițiu pe termen nelimitat“ 
cu Israelul, sau de armistițiu “pentru cel puţin 
cincizeci de ani”, aşa cum propunea, de la Da- 
masc, liderul politic al Mişcării, Khaled Maşhal. 
Dar, dacă Israelul a reuşit să supravieţuiască, 
tot vreme de cincizeci de ani, alături de erupții- 
le vulcanice şi revoluţionare ale rezistenţei pa- 
lestiniene, este de presupus că va fi în măsură 
să supraviețuiască, în continuare, încă cinci- 
zeci de ani, alături de “emiratul“ Hamas, ceea 
ce va crea o nouă “diviziune a muncii”: Încheie- 
rea păcii cu cei care o doresc, pacea şi propă- 
şirea bazată pe normele dreptului internaţional, 
paralel cu promovarea unei politici de 
“învăluire” pentru “emiratul“ Hamas. Din păca- 
te, asemenea “emirate” au mai existat, cel pu- 
țin la nivelul declarativ, şi în Afganistanul con- 
dus de regimul fundamentaliştilor Talibani, sau 
în zonele irakiene controlate de Al-Qaida. Pa- 
lestinienii de astăzi, spre deosebire de 
“palestinienii romantici ai generaţiei revoltate”, 
trebuie să înțeleagă că, au nevoie de ceea ce 
s-ar putea exprima prin sintagma unei “iubiri 
dure”, adică recunoaşterea realităţii că, vreme 
de o jumătate de secol, au trăit o îndelungată 
adolescenţă politică, fără a învăţa semnificaţia 
unui stat al lor şi ştiinţa de a-l gestiona şi a-l 
aduce în rândul statelor lumii. 

Spre deosebire de “generaţia revoltată”, 
palestinienii de astăzi au nevoie de ceea ce, în 
Occident” este numit “dragoste dură”, expresie 
traductibilă prin imperativul de a accepta convi- 
ețuirea şi adevărul că, vreme de 5o de ani, s- 
au comportat ca adolescenţi lipsiți de cea mai 

elementară asimilare a ideii de stat şi de gesti- 
onare a treburilor acestuia. 


Discursul politic arab — cel oficial şi cel al 
străzii, în egală măsură — este clădit pe un 
postulat sacrosanct : palestinienii nu trebuie a 
fi criticaţi! Orice acuză adusă lor este privită 
drept un act de trădare naţională arabă şi un 
păcat capital, după cum, în Occident, orice cri- 
tică adusă statului Israel şi politicii sale este 
etichetată drept manifestare anti-semită. Pen- 
tru lumea arabă, palestinianul este considerat 
un tabu, chiar dacă, pe ecranele televiziunilor 
internaţionale, s-au putut urmări atrocitățile co- 
mise de “tabuurile “ ambelor părți. 


Palestinienii nu vor putea trece de la 
adolescenţa revoluției la maturitatea statului 
unic decât printr-o severă şi sinceră reevaluare 
critică a propriilor comportamente şi idealuri. 
Ceea ce se întâmplă, astăzi, în interiorul edifi- 
ciului palestinian este o repetare ad-hoc a teo- 
riei “colonialismului intern” care a circulat multă 
vreme în ţările latino-americane: o colonizare 
apărută după plecarea colonialismului venit din 
exterior şi pe care, în cazul conflictului dintre 
Hamas şi Fatah, islamiştii lui Ismail Haniyeh au 
numit-o “a doua eliberare” : “eliberarea de 
duşmanul intern”. Intrând în biroul preşedintelui 
Mahmud Abbas, combatanții Hamas declarau, 
în fața camerelor de luat vederi, că acest act 
echivalează nici mai mult nici mai puţin decât 
cu cucerirea Mekkăi de către profetul 
Muhammad! 


Profiluri 


HAMAS 


sub care este cunoscută 
această formatiu- 
ne provine de la 
denumirea arabă 
“Harakat Al- 
Muqawama Al- 
Islamiya“ (Mişcarea 
de Rezistență Isla- 
mică) şi denumeşte 
o organizație pales- 
tiniană sunnită de 
rezistență al cărei 
obiectiv, auto- 
legitimat prin argu- 
mente de sorginte religioasă islamică, îl consti- 


Acronimul 

tuie “eliberarea Palestinei istorice de sub ocu- 
pația Israelului (a cărui existență statală nu es- 
te, însă, recunoscută) şi crearea unui stat pa- 
lestinian islamic suveran şi independent, cu 
capitala la lerusalim”. 


Mişcarea Hamas a fost constituită în 
1987, în Fâşia Gaza, de către şeicul Ahmad 
Yassin ( ucis într-un raid al aviaţiei israeliene, 
la 22 martie 2004, în oraşul Gaza), ca aripă 
palestiniană a Mişcării islamiste a "Fraţilor Mu- 
sulmani“. 

În afara teritoriilor palestiniene, organiza- 
ţia este cunoscută (cel puţin până în ianuarie 
2006, când a câştigat alegerile legislative şi a 
format primul guvern palestinian predominant 
islamist) îndeosebi pentru organizarea şi exe- 
cutarea a numeroase atacuri sinucigaşe împo- 
triva unor obiective israeliene de interes public, 
militar şi civil. 

Elaborată în 1988 şi aflată în vigoare, 
“Carta”, documentul constitutiv al Mişcării pro- 
clamă drept obiectiv fundamental distrugerea 
statului Israel şi înlocuirea acestuia cu un stat 
palestinian islamic pe întregul teritoriu al Pales- 
tinei istorice. “ Singura cale de rezolvare a pro- 
blemei palestiniene o reprezintă jihadul”, pro- 
clamă documentul sus-amintit. 


După încetarea din viață (11 noiembrie 
2004) a liderului Organizaţiei de Eliberare a 
Palestinei, Yasser Arafat, aripa civilă a Hamas 
s-a angajat în lupta politică, reuşind să câştige 
alegerile locale în mai multe circumscripţii elec- 
torale din Gaza, îndeosebi marile aşezări 
Qalgiliya şi Nablus, iar în alegerile parlamenta- 
re din ianuarie 2006 a obţinut o surprinzătoare 
majoritate, adjudecându-şi 76 din cele 132 fo- 
tolii parlamentare, în vreme ce principalul său 
contracandidat, Mişcarea Fatah, condusă de 
preşedintele Mahmud Abbas, nu a obţinut de- 
cât 43 de mandate, electoratul văzând în 
această mişcare istorică o expresie a corupției 
cronice şi a incapacității de rezolvare a grave- 
lor probleme cu care societatea palestiniană se 
confruntă de atâta timp şi percepând Hamas-ul 
drept o organizaţie “curată “ şi singura în mă- 
sură să lupte cu eficacitate împotriva ocupaţiei 
israeliene. 


Mişcarea este clasificată, oficial, drept 
“teroristă” de către S.U.A., Israel, Uniunea Eu- 
ropeană, Canada, lordania, Australia, “ Human 
Right Watch” — aceasta din urmă acuzând-o de 


“crime împotriva umanităţii “ şi “crime de răz- 

boi“. 


Ideologic, Hamas consideră actualul teri- 
toriu al statului Israel, precum şi Gaza şi Cisior- 
dania o “posesiune de drept islamică”, ce nu 
poate fi cedată unui non-musulman. Jihadul 
pentru preluarea controlului asupra Palestinei 
este o îndatorire fundamentală a fiecărui bun 
musulman. Mişcarea nu recunoaşte existența 
statului Israel (pe care Organizaţia de Eliberare 
a Palestinei a proclamat-o în 1988), acesta 
fiind, pentru activiştii şi ideologii Hamas, doar o 
“entitate sionistă “ artifical implantată în Pales- 
tina şi în “inima națiunii arabe şi islamice”. 

La 25 ianuarie 2006, după câştigarea 
alegerilor legislative, responsabilul politic 
Hamas, Mahmud Al-Zahhar, (devenit ministru 
de Externe în guvernul Hamas) declara public 
“visul de a-şi pune pe pereţii locuinţei sale din 
Gaza o hartă imensă a lumii pe care statul Is- 
rael să nu figureze”. “Sper, mai adăuga Al- 
Zahhar, să ne împlinim visul de a avea propriul 
nostru stat independent pe întregul teritoriu al 
Palestinei istorice şi sunt convins că visul nos- 
tru se va împlini, pentru că pe acest pământ nu 
există loc pentru Israel”. 


Sloganul care defineşte şi esenţializeză 
ideologia Hamas ne informează că “Allah este 
idealul perfect, Profetul ne este model de ur- 
mat, Coranul este Constituţia noastră, Jihadul 
ne este cale de urmat, iar martiriul pentru Allah 
este fericirea supremă “. 


Principali lideri ai Mişcării Hamas 


1. Şeicul Ezzedin Al-Qassam 


Militant care a îm- 
prumutat numele său 
actualei aripi militare a 
Mişcării Hamas, “ Brigă- 
zile Ezzeddin Al- 
Qassam “. Cleric şi 
Invățător de reli- 
gie,reformator social 
(mort în 1935), s-a năs- 
cut în oraşul — port sirian 
Lattakia şi şi-a petrecut 
viața la Hifa, în Israel. Organizator şi conducă- 
tor al primelor grupuri palestiniene de gherilă 


împotriva ideologiei sioniste şi a autorităților 


mandatare britanice. A fost ucis într-un raid al 


trupelor engleze. 


2. Şeicul Ahmad Yassin (1937 -2004) 


Născut în Ashkelon 
şi refugiat în Gaza, îm- 
preună cu familia, după 
crearea Israelului, în 
1948. Paralizat, pentru 
toată viață în urma unui 
accident suferit la o între- 
cere sportivă. 


A făcut studii reli- 
gioase la universitatea 
Al-Azhar din Cairo, când 
a devenit şi membru al 
Mişcării “Fraţilor Musul- 
mani”, convins că Islamul 
“trebuie să fie singura religie şi atitudine com- 
portamentală la nivelul întregii lumi”. Reîntors 
în Gaza, a fost arestat, în 1984 şi încarcerat, 
timp de 13 ani, în închisorile israeliene, pentru 
deţinere ilegală de arme, crearea unor formati- 
uni paramilitare şi incitare la distrugerea statu- 
lui Israel. În urma primei Intifade palestiniene 
din 1987, a înfiinţat Mişcarea Hamas (în ara- 
bă : “dăruire, entuziasm”, în ebraică: “infern, 
iad”). A fost un înverşunat adversar al procesu- 
lui de pace cu Israelul şi iniţiator al tehnicii 
atentatelor sinucigaşe împotriva unor obiective 
civile sau militare israeliene. 


La 22 martie 2004, după mai multe încer- 
cări de a-l asasina, un elicopter al armatei 
israeliene l-a ucis cu un tir de rachete tras asu- 
pra automobiliului cu care circula, după înche- 
ierea rugăciunii la o moschee din nordul Fâşiei 
Gaza. 


3. Khaled Maşhal 


Preşedintele Biroului Poli- 
tic al Mişcării Hamas, rezident în 
Siria. S-a născut în 1956, într-o 
mică localitate de lângă 
Ramallah, în Cisiordania şi, a 
emigrat, împreună cu familia, în 
Kuwait unde a rămas până la in- 
vadarea acestei țări de către Irak, 
în 1990. 


Este licenţiat în fizică la Universitatea 
Naţională Kuwaitiană, căsătorit şi are 7 copii. 
În 1990, s-a stabilit în  lordania, 

alăturându-se mişcării Hamas al cărei lider po- 
litic va deveni în 1996. Țintă a mai multor ten- 
tative de asasinat din partea serviciilor 
israeliene. Pe fondul deteriorării relaţiilor dintre 
mişcarea sa şi monarhia de la Amman, a fost 
expulzat, stabilindu-se provizoriu în Qatar şi, 
apoi, în Siria, unde se află şi în prezent. 


4. Ismail Haniyeh (n. 1955 ) 


Prim-ministru al guvernului palestinian 
demis la 14 iunie 
2007. Născut într- 
o tabără de refugi- 
ați din Gaza, dintr- 
o familie originară 
din oraşul 
israelian 
Ashkelon. Absol- 
vent (1987) al Fa- 
cultății de limbă şi 
literatură arabă la universitatea Islamică din 
Gaza. 


În 1989, a fost arestat şi încarcerat de 
autorităţile israeliene, până în 1992, când este 
deportat în Liban. Revine în Gaza, unde este 
numit în funcţia de rector al Universităţii Islami- 
ce. A activat pentru o scurtă perioadă ca şef de 
cabinet al fondatorului şi liderului spiritual al 
Mişcării Hamas, şeicul Ahmad Yassin, fiind 
țintă a mai multor tentative de lichidare din par- 
tea serviciilor israeliene, sub acuzaţia de a fi 
organizat sau participat la executarea unor ac- 
te teroriste împotriva civililor israelieni. 


În luna decembrie 2005, devine membru 
al parlamentului palestinian, pe listele Mişcării 
Hamas care, în ianuarie 2006, obține o majori- 
tate confortabilă în alegerile legislative, iar la 
20 februarie 2006 este însărcinat cu formarea 
noului guvern palestinian. 

Concepţia sa politico-ideologică a fost 
sintetizată de el însuşi în câteva fraze de noto- 
rietate : “ Israelul trebuie să recunoască exis- 
tenţa unui stat palestinian în cadrul frontierelor 
existente în anul 1967 , să elibereze toţi deţi- 
nuții palestinieni şi să accepte dreptul refugiați- 
lor de a se întoarce la căminele lor “. “ Nu vom 
recunoaşte niciodată statul uzurpator sionist şi 
vom continua “jihadul” până la eliberarea leru- 
salimului”. 


FATAH 
Denumirea FATAH este un acronim pro- 

venit din “Harakat Al-Tahrir Al-Wataniy Al- 
Filastiniy “ (Mişcarea de Eliberare Națională 
Palestiniană). Întrucât acronimul rezultat — 
Hataf- are, în arabă, sensul de “ răpire”, 


“moarte“, el a fost inversat, devenind Fatah, 
(cu sensul de “cucerire“). 


Situat în seg- 
mentul de centru- 
stânga al spectru- 
lui politic palestini- 
an, Fatah este cel 
mai mare şi mai 
influent partid din 
cadrul Organizaţiei 
de Eliberare a Palestinei. Este afiliat, cu statut 
de observator, la Internaționala Socialistă. 

Mişcarea, cu o ideologie naționalistă ara- 
bă, a fost constituită în 1958 (1959, după alte 
surse) de un grup de studenți şi intelectuali pa- 
lestinieni din diaspora (statele arabe din Golf şi 
Egipt ), între care s-au remarcat viitorul lider 
Yasser Arafat şi adjunctul acestuia, Abu 
Ayyad, şeful Departamentului Politic al O.E.P,, 
Farouk Qaddoumi, actualul preşedinte 
Mahmud Abbas şi alții. 


“ Generaţia catastrofei” (ar.: nakba , titlu 
cu care este , uzual, denumit episodul creării 
statului Israel, partajul Palestinei istorice şi ma- 
rea înfrângere suferită de partea arabă în răz- 
boiul din iunie 1967 — n.n.) este dispersată... 
Traiul în corturi este mai rău decât moartea... 
A muri pentru iubita noastră patrie -mamă este 
mai onorant decât asemenea viaţă. Noi, gene- 
rația catastrofei, nu mai vrem să trăim această 
viaţă de umilinţă care ne distruge identitatea 
culturală, politică şi morală, precum şi demnita- 
tea de ființe umane” se spunea în primul nu- 
măr din noiembrie 1959 al revistei 
Filastinuna” (Palestina noastră) editată, ilegal, 
de Fatah. 


Prima acţiune armată a avut loc la 3 ia- 
nuarie 1965 şi a constat într-o acţiune, nereuşi- 
tă, de sabotare a centrului naţional israelian 
pentru distribuirea apei. Numeroşi palestinieni 
au fost expulzați în lordania şi Liban. 


Fatah se alătură Organizaţiei pentru 
Eliberarea Palestinei, iar liderul mişcării, 
Yasser Arafat, va fi ales, în 1969, ca preşedin- 
te al acestei organizaţii confederative. 


În deceniul 1960 -1970, mişcarea a asi- 
gurat, în tabere proprii din Liban şi lordania, 

instrucţia şi pregătirea militară pentru numeroşi 
insurgenți proveniţi din Orientul Mijlociu, Euro- 
pa, America latină, Africa şi Asia şi a executat 
repetate acţiuni de gherilă împotriva unor obi- 
ective israeliene din interior şi din Europa occi- 
dentală (se estimează că numărul total al 
acestora depăşeşte nivelul de 2.400 luări de 
ostatici, deturnări de avioane, atacuri armate 
directe, etc.) 


În septembrie 1970 (aşa-numitul 
“septembrie negru”), alături de alte formaţiuni 
palestiniene armate, Fatah a participat la tenta- 
tiva de răsturnare a monarhiei haşhemite ior- 
daniene a regelui Hussein Bin Talal, forțele 
palestiniene fiind, însă, înfrânte şi expulzate. 


Principalele surse de aprovizionare cu 
material militar şi de asigurare a instrucției 
pentru combatanți şi cadrele de comandă au 
fost Uniunea Sovietică, statele europene ex- 
comuniste, China şi unele 
state arabe ( Libia, Siria, Ira- 
kul ). 

Mişcarea Fatah a 
cunoscut şi o serie de tensi- 
uni şi frământări interne da- 
torate conflictelor şi diver- 
genţelor dintre unii respon- 
sabili şi preşedintele Yasser 
Arafat, acuzat de spirit auto- 
cratic şi manieră dictatorială 
de exercitare a prerogative- 
lor, ceea ce a dus la desprin- 
derea din mişcare a unor 
grupări dizidente care şi-au 
format propriile organizații, 
precum “ Fatah — Consiliul 
revoluţionar” condus de ce- 
lebrul Abu Nidal sau “ Fatah 
— Al-iIntifada “ sub comanda 
colonelului Abu Mussa. 


Se cuvine menţionat 
că, încă înainte ca înseși 
țările arabe s-o facă ( în 
1974 ), România a recunos- 
cut Organizaţia pentru Elibe- 
rarea Palestinei (1972) şi a 
stabilit cu aceasta relaţii ofi- 
ciale. 


În iunie 1982, armata 
israeliană, ca ripostă la ata- 
curile transfrontaliene asu- 
pra Galileei de nord, a inva- 


dat Libanul ( operațiune cu numele de cod “ 
Ciorchinii mâniei”), ajungând până în capitala 
Beirut unde au fost comise masacre de propor- 
tii în taberele de refugiaţi palestinieni Sabra şi 
Shatilla). Yasser Arafat, structurile şi comba- 
tanții palestinieni au fost expulzați, 
dispersându-se în Tunisia, Yemen, Algeria şi 
Irak. Între această dată şi anul 1993 ( când a 
avut loc semnarea Acordurilor de pace palesti- 
niano-israeliene de la Oslo, sediul central al 
organizaţiei Fatah a funcţionat la Tunis. 


După încetarea din viață (2004 ) a pre- 
şedintelui Yasser Arafat, conducerea mişcării a 
fost deținută, vremelnic, de şeful Departamen- 
tului Politic al O.E.P., Farouk Al-Qaddoumi, în 
prezent fiind exercitată de preşedintele palesti- 
nian Mahmud Abbas 


“ Fatahstan” şi “ Gazastan” : teritoriile au- 
tonome palestiniene 


„rs 
` e n 


zè ase-Fire 

Cisiordania 
(arabă : “ Al- Diffa Al-Gharbiya”, ebr. : “ 
Hagadah Hamaarivit”) 

Denumită şi “Malul de Vest al lordanu- 
lui”, Cisiordania corespunde spațiului geografic 
al biblicelor provincii ludeea şi Samaria, fiind, 
până în 1948, componentă a Emiratului 
Transiordania (Iordania de astăzi). În cursul 
războiului din iunie 1967, zona este ocupată de 
Israel. În 1988, lordania renunţă la pretențiile 
sale de administrare a teritoriului, cedând 
aceste drepturi Organizaţiei pentru Eliberarea 
Palestinei. 


Acordurile palestiniano-israeliene sem- 
nate la Oslo, în septembrie 1993, stabilesc sta- 
tutul de teritoriu palestinian autonom al Cisior- 
daniei, urmând ca detaliile tehnice privind con- 
trolul , administrarea şi securitatea regiunii să 
facă obiect de negociere între statul Israel şi 
Autoritatea Naţională Palestiniană. În baza 
aceloraşi acorduri, Cisiordania este împărțită în 
trei zone : Zona A, sub control şi administraţie 
palestiniană, zona B, controlată de Israel şi 
administrată de Autoritatea Naţională Palestini- 
ană şi Zona C, controlată şi administrată de 
Israel. 


La sfârşitul anului 2006, în Cisiordania § 


(incluzând şi partea estică a oraşului lerusalim, 
anexată de statul evreu) trăiau 2,5 milioane 
palestinieni, peste 260.000 coloni evrei în aşe- 
zările israeline din Malul Vestic şi cca. 185.000 


evrei în lerusalimul de Est. Aproximativ 30% | 


din totalul locuitorilor palestinieni ai Cisiordani- 
ei sunt refugiaţi ai generaţiei 1948, sau des- 
cendenţi ai acestora. 

Oraşe principale : 
locuitori), sediul preşedinţiei şi al guvernului 
palestinian de criză condus de Salam Fayyad, 
după ciocnirile armate dintre milițiile Hamas şi 
Fatah, Nablus (100.000 locuitori), Qalgiliya 
(40.000 locuitori), Tulkarem (75.000 locuitori), 
Jenin (47.000 locuitori), Hebron (175.000 locui- 
tori), Betleem (30.000 locuitori). 


Sectorul Gaza 
(ar. : “ Qita' Ghazza”, ebr. : “Retzu'at 
Azza” ) 

Teritoriu palestinian autonom situat în 
sud-vestul Palestinei, de-a lungul coastei medi- 
teraneene şi la frontiera nord-vestică a Egiptu- 
lui cu Israelul. 

Ramallah (60.000 


“ Fâşia” Gaza are o lungime de cca. 41 
km. şi o lățime variind între 6 şi 12 km., cuo 
suprafaţă totală de 360 km.p. şi o populaţie de 
aproape 1,5 milioane locuitori. 

După violentele confruntări armate 
din iunie 2007, între milițiile Fatah şi Hamas, a 
trecut , în totalitate, sub controlul Mişcării 
Hamas al cărei guvern, demis de preşedintele 
palestinian Mahmud Abbas şi condus de Ismail 
Haniyeh, se află în centrul administrativ al pro- 
vinciei — oraşul Gaza. 


Primele menţiuni despre Gaza da- 
tează din secolul XV după Christos. Potrivit 
Thorei iudaice şi Vechiului Testament, aici s-ar 
fi consumat celebra legendă despre Samson şi 
Dalila, iar numele regiunii este legat de nume- 
roase fapte istorice legate de legendarul rege 
David şi de cuceririle asiriene, babiloniene şi 
persane. 

Din 1517 şi până la sfârşitul Primu- 
lui Război Mondial a făcut parte din Imperiul 
Otoman, trecând, apoi, sub mandat britanic. 


Potrivit Planului de Partaj al Palestinei, 
adoptat de O.N.U. în 1947, Gaza era inclusă în 


Luptători 


Şi devastarea biroului preşe- 
bas din Gaza 

componenţa viitorului stat arab palestinian, în- 
să comunitatea arabă a respins acest proiect 
şi, după încheierea mandatului britanic în Pa- 
lestina şi proclamarea statului Israel la 14 mai 
1948, armata egipteană, alături de armatele a 
altor 4 state arabe, atacă şi ocupă Sectorul 
Gaza, trecut sub administraţie egipteană între 
1949 şi 1967 (cu excepţia unei perioade de 


patru luni, în timpul crizei şi războiului din 
1956, după naţionalizarea Canalului Suez, 
când este ocupat de Israel). 


Împreună cu Peninsula Sinai, Gaza a 
fost ocupată de Israel în războiul din iunie 
1967, situaţie menţinută până în anul 1993, 
când, în baza Acordurilor de la Oslo, este de- 
clarată teritoriu palestinian autonom. 

În februarie 2005, guvernul israelian 
aprobă iniţiativa fostului premier Ariel Sharon 
de retragere unilaterală a armatei, administrati- 
ei şi coloniilor evreieşti din Sector, proces care 
s-a desfăşurat, de facto, între 15 august — 12 
septembrie 2005. 


În iunie 2007, războiul dintre Hamas şi 
Fatah se încheie prin preluarea controlului 
Hamas asupra întregii provincii şi denumit “ 
Emiratul islamic Gaza”. 


Oraşe principale : Gaza, Khan Yunes, 
Rafah, Deir El-Balakh. 


“Războiul de şase zile” - un conflict fără 
sfârşit 

lonel BUCUROIU 

Rareori s-a întâmplat ca un eveniment 

istoric, care s-a derulat în numai câteva zile, să 

aibă un impact ce persistă de câteva decenii. 

“Războiul de şase zile”, dus de Israel în urmă 

cu 40 ani, este tocmai unul dintre aceste eveni- 
mente. 


Ne reamintim că, în ziua de luni 5 iunie 
1967, orele 7.45, aviația israeliană, zburând la 
joasă altitudine pentru a evita radarele, ataca 
aeroporturile egiptene şi distrugea la sol marea 
majoritate a avioanelor militare ale acestei țări. 


Această victorie zdrobitoare garanta Isra- 
elului o superioritate aeriană absolută pentru 
acoperirea operaţiunilor terestre ce urmau şi 
care au condus la câştigarea războiului în timp 
record, operaţiunile militare terminându-se du- 
minică 11 iunie, adică după numai şase zile de 
lupte. 


Aşa cum a 
recunoscut mai 
târziu Itzhak Rabin, 
pe atunci şeful sta- 
tului major al arma- 
tei israeliene, Isra- 
elul era pregătit de 
război încă din 18 3 
mai, armata aştep- 
tând numai decizia 
politică pentru a 
acţiona, fapt con- 
cretizat după vizita 
la Washington a! 
Ministrului Afaceri- 
lor Externe, Abba 


1 de Vest al Ierusalimului 
Supraviețuitori în 2007 


Eban, unde a primit mai degrabă propuneri 
incitante decât îndemnuri la prudenţă. Pentru 
conducerea israeliană era clar că SUA nu 
aveau de gând să se implice într-o aventură 
militară. 

Aşadar, în trei valuri succesive, aviația 
israeliană distrugea aviația şi aerodromurile 
egiptene, având drept consecinţă privarea for- 
telor terestre egiptene de orice acoperire aeria- 
nă, fapt ce a făcut ca, în Sinai, acestea să bată 
în retragere în mare dezordine, sub presiunea 
armatei israeliene. Israelienii n-au lăsat acasă 
decât 18 dintre avioanele lor, ceea ce arată că 
nu se aşteptau la o reacţie din partea ţărilor 
arabe. 


Dar războiul a implicat şi alte state din 
regiune. La 30 mai, cu numai o săptămână 
înainte de declanşarea războiului, regele 
Hussein al lordaniei încheiase cu Egiptul un 
tratat de apărare mutuală, care se adăuga ast- 
fel tratatului egipteano-sirian. Israelul a fost 
bucuros să profite de circumstanţele create 
pentru a-şi concretiza un vis mai vechi, acela 
de a realiza unitatea oraşului lerusalim prin 
cucerirea părții sale de est. După lupte înver- 
şunate, trupele iordaniene au fost în final obli- 
gate să abandoneze terenul. Cuprins de elan, 
Israelul reuşeşte să ocupe toate înălțimile ce 
înconjurau oraşul şi ocupă Cisiordania, adică 
teritoriile situate la vest de lordan, cedate rega- 
tului Transiordaniei prin armistițiul din februarie 
1949. 


Două zile mai târziu, la 7 iunie, Israelul 
se întoarce către alt vecin, Siria, înălțimile Go- 
lan fiind supuse unui foc continuu timp de 12 
ore. Conflictul a atins dimensiuni neaşteptat de 
mari, astfel încât în 
contextul războiului 
£ rece internaționali- 
„zarea sa era inevi- 

“tabilă, URSS ru- 
pând relaţiile diplo- 
matice cu Israelul şi 
“l-a avertizat să pu- 
4 nă capăt agresiunii 
contra Siriei. 

“Mesajul” so- 
vietic a fost înţeles 
de SUA, care au 
făcut presiuni asu- 

pra israelienilor să 
| înceteze operațiuni- 

le, care au tras însă de timp pentru a mai cu- 
ceri câţiva kilometri, scopul lor nefiind acela de 
a împiedica tirurile artileriei siriene, ci de a des- 
chide noi teritorii pentru colonizare. 


Într-un interviu publicat în 1997 de New 
York Times, Moshe Dayan, ministrul apărării în 
timpul războiului din 1967, explica el însuşi că 
“aviditatea de teritorii” a colonilor israelieni a 
fost cea care a condus la provocarea armatei 
siriene să tragă asupra lor de sus, deschizând 
astfel drumul invaziei israeliene şi cucerirea 
Platoului Golan. 


La fel şi principalul motiv al declanşării 
războilului - închiderea de către Egipt a strâm- 
torii Tiran şi concentrarea militară din Sinai - 
s-a dovedit a fi mai mult un bluf decât o ame- 
ninţare. Într-un discurs pe care-l pronunţa la 
Colegiul israelian al Apărării Naţionale, în 
1982, Menahem Begin, Primul-ministru de 
atunci, declara:"Concentrările militare egiptene 
în Sinai nu dovedeau că preşedintele egiptean 
Nasser este pe punctul de a ne ataca. Trebuie 
să fim oneşti cu noi înşine. Noi am hotărât să-i 
atacăm”. 

Un lucru era clar în acea vre- 
me:ilegalitatea absolută a ocupaţiei de către 
Israel şi anexarea cu forța a Cisiordaniei şi fâ- 
şiei Gaza, unde trăiau peste un milion de pa- 
lestinieni. 

Situaţia la sfârşitul “războiului de şase 
zile” a fost cea prezentată în harta ce urmează: 

Nici o ţară şi nici o instituție internaţiona- 
lă nu a recunoscut suveranitatea Israelului 
asupra teritoriilor ocupate. Însuşi rezoluţia 242 
a Consiliului de Securitate al ONU, adoptată la 
22 noiembrie 1967, la presiunea sovieticilor, 
care prevedea dreptul la existenţă şi la securi- 

tate a Israelului, insista asupra “caracterului 
inadmisibil al ocupării unui teritoriu prin război” 
şi cerea explicit “retragerea forțelor armate 
israeliene din teritoriile ocupate în recentul 
conflict” şi revenirea la frontierele recunoscute 
pe plan internaţional. 


Din punct de vedere militar, pentru Israel, 
bilanţul era pozitiv, teritoriile pe care le controla 
sporind de patru ori, însă această victorie era 
împovărată de viitoare conflicte. 


Astfel, poporul palestinian cunoaşte o 
nouă catastrofă, asemănătoare celei din 1948. 
Din nou, sute de mii de refugiaţi îşi găsesc re- 
fugiul în campuri, în condiţii de viață inumane, 
uneori la nu- 
mai câteva 
sute de metri, 
chiar zeci de 
metri depărta- 
re de fostele 
lor locuințe 
sau fostele lor 
oraşe. De 
atunci, Israelul 
a respins sis- 


tematic orice 
discuţie asu- 
pra “dreptului 


palestinienilor 
de a se reîn- 
toarce la cămi- 
nele lor”, chiar 
şi negocierea 
acestei proble- 
me, situația Palestinei după “războiul de şase 
zile” rămânând cea prezentată în harta alătura- 
tă. 


Rezoluţiile ONU au rămas literă 
moartă, traducerea engleză “from occupied 
territories” lăsând să se înțeleagă că Israe- 
lul ar putea să se retragă la decizia sa şi nu 
a altora, interpretare abuzivă de care au 
abuzat în mod evident americanii. 


Până în 1967, SUA nu erau convinse 
că Israelul ar putea să le servească drept 
pilon principal în regiune, menţinând de-a 
lungul anilor '50 legături cu statele arabe, 
inclusiv cu Egiptul. 

Doctrina strategică a SUA se baza pe 
construirea unei rețele de state pro- 
occidentale pentru a bloca orice regim arab 
care ducea o politică împotriva Vestului, 

realizând de-a lungul anilor diferite combinații 
cu Turcia, Iranul din timpul Şahului, Israelul şi 
monarhiile din Golf. Dar, după victoria rapidă în 
războiul din 1967, pe primul loc dintre aceşti 
aliaţi a devenit Israelul. 


Nimic nu proba mai mult valoarea Israe- 
lului în ochii americanilor decât distrugerea ar- 
matelor statelor arabe, SUA fiind gata să ierte 
Israelul şi să uite atacul împotriva navelor de 
supraveghere americane ancorate în largul 
coastelor din Sinai, în cursul căruia au murit 34 
marinari americani. 


Recompensarea Israelului, de către 
SUA, nu a întârziat, ajutorul american 
ridicându-se de la 6,4 miliarde la 9,2 miliarde 
dolari pe an, iar împrumuturile pentru cumpăra- 
rea de armament american au explodat, de la 
22 milioane dolari în cursul anilor '60, la 445 
milioane dolari în perioada 1970-1974. 


Israelul a câştigat, în sfârşit, statutul 
mult dorit, de partener strategic al SUA în 
Orientul Apropiat. 


În loc să caute o modalitate de retragere 
din teritoriile ocupate, guvernele israeliene ce 
s-au perindat de-a lungul timpului au construit 
colonii şi au încurajat colonii israelieni să cree- 
ze “starea de fapt de pe teren” - în principal în 
Cisiordania - pentru a legitima astfel controlul 
israelian. 


Rezoluţia 338, adoptată la 22 octombrie 
1973, chema din nou părțile în conflict “să în- 
ceapă să aplice rezoluţia 242 în integralitatea 
sa”. Dacă israelienii ar fi înțeles că puteau să 
schimbe teritoriile contra păcii, s-ar fi putut 
ajunge la o soluţionare a conflictului, ceea ce a 
constituit şi baza procesului de la Oslo, lansat 
în 1993. După această dată, OLP şi Autorita- 
tea palestiniană au repetat recunoaşterea Sta- 
tului Israel şi dorinţa lor de a construi un Stat 
palestinian viabil, care să întreţină relaţii de 
bună vecinătate cu Israelul, iar Egiptul şi lorda- 
nia au semnat de mult timp tratate de pace cu 
Israelul, astfel încât acesta nu mai poate spune 


că este “încercuit”. 


însă, având teritorii capturate, Israelul 
are puţin interes să se retragă. Cu toate asigu- 
rările de bunăvoință, conducerea israeliană 
respinge orice recunoaştere, sub orice formă, 
a drepturilor naţionale ale poporului palestini- 
an. Ocupaţia, embargoul economic, prolifera- 
rea în mod cinic şi nelimitat a violenţei rămân 

probleme cotidiene ale poporului palestinian. 


Războiul din 1967 a constituit una din 
sursele tuturor celorlalte conflicte ce au ur- 
mat de-a lungul timpului, a instabilității în 
Orientul Mijlociu şi a neîncrederii instaurate 
între Occident şi lumea islamică, Israelul 
culegând fructele a ceea ce a semănat. 


Crizele din zilele noastre, din Cisior- 
dania, lerusalimul de Est, Fâşia Gaza şi Pla- 
toul Golan rămân fructul amar al “războiului 
de şase zile”, această situație dramatică 
fiind moştenirea directă a acestui război, un 
război ce pare, uneori, fără sfârşit. 

Succesiunea unor principale evenimente în conflictul israeliano-palestinian 
după “Războiul de şase zile” 


Data Evenimentul 


02.20.1969 | Yasser Arafat este ales preşedintele Organizaţiei pentru Eliberarea Palestinei 


05.09.1972 | Masacrul olimpicilor israelieni la Munchen de către Organizaţia Septembrie Negru 
09.04.1973 | Raid comando israelian asupra OEP la Beirut, în Liban. 
Oct. 1973 | Războiul de Yom Kippur 


29.10.1974 | Liga Arabă recunoaşte OEP ca singur reprezentant al palestinienilor 


17.09.1978 | Semnarea acordurilor Camp David între premierul israelian Menachem Begin şi preşedintele egip- 
tean Anwar Sadat 


26.03.1979 | Semnarea Tratatului de Pace israeliano-egiptean. Egipt prima ţară care recunoaşte oficial Israelul 


06.06.1982 | Invazia israeliană în sudul Libanului, denumită Operaţiunea “Pace în Galileea”, cu principala con- 
secință pentru palestinieni, relocarea sediului OPE la Tunis. 


Sept. 1982 | Masacrul palestinienilor în campurile de refugiația Sabra şi Shatila din Liban. 
07.10.1985 | Deturnarea, de către Frontul de Eliberare a Palestinei a navei Achille Lauro. 
08.12.1987 | Începe prima Intifada în Cisiordania şi Gaza 

15.11.1988 | Consiliul Naţional Palestinian proclamă la Alger statul independent Palestina 


30.10.1992 | Conferința de pace de la Madrid 


20.08.1993 | Yasser Arafat şi premierul Yitzhak Rabin semnează, la Oslo, Declaraţia de Principii privind Auto- 
guvernarea palestiniană 


18.05.1994 | Forțe israeliene se retrag din Jericho şi Gaza, conform Acordurilor de la Oslo 


lulie 1994 | Yasser Arafat revine din exil la conducerea Autorităţii Naţionale Palestiniene 


26.10.1994 | Semnarea Tratatului de Pace iordaniano-israelian 


10.12.1994 | Yitzac Rabin, Shimon Peres şi Yasser Arafat primesc Premiul Nobel pentru Pace 


28.12.1995 | Acord interimar privind Cisiordania şi Gaza semnat la Washington (denumit şi Oslo Il) 
04.11.1995 | Asasinarea premierului Yitzhak Rabin de către un extremist israelian 


23.10.1998 | Semnarea Memorandumului Wye River de către Benjamin Natanyahu şi Yasser Arafat, în 
Maryland, SUA, eveniment găzduit de Bill Clinton 


28.09.2000 | Începe a doua Intifada, sau Intifada Al-Aqsa 


27.01.2001 | Reuniunea israeliano-palestiniană de la Taba, soldată cu eşec 


12.04.2002 | Luptele de la Jenin, 23 soldaţi israelieni morţi şi 52 palestinieni (din care 22 civili) 


24.06.2002 | Preşedintele SUA, George W. Bush propune un stat palestinian cu o nouă conducere 

19.03.2003 | Mahmud Abbas numit prim ministru 

30.03.2003 | Publicarea delatiilor “Foii de Parcurs”, plan de pace întocmit de “Cvartet” (ONU, UE, SUA, Rusia) 
11.11.2004 | Moartea lui Yasser Arafat, la vârsta de 75 ani 


09.01.2005 | Mahmud Abbas este ales Preşedintele Autorității Naţionale Palestiniene 


25.11.2006 | Câştigare de către Hamas a majorității parlamentare, în urma alegerilor legislative 


Sept. 2006 | Ciocniri violente între Fatah şi Hamas în Gaza. 


19.01.2007 | Israel transferă 100 milioane dolari lui Mahmud Abbas, pentru a-l sprijini contra Hamas 


30.06.2007 | Israel, SUA, UE, ţările arabe, declară sprijin politic şi financiar pentru Mahmud Abbas 

Incă un sommet pentru nimic 
Ionel Bucuroiu 

Decizia preşedintelui Mahmoud Abbas 
de a forma un nou guvern de urgenţă, în care 
să nu fie incluşi membrii Hamas, dădea spe- 
rante relansării procesului de pace, mai ales că 
însuşi premierul israelian Ehud Olmert afirma 
că Abbas a devenit astfel un “partener”. 

Realitatea s-a dovedit a fi însă alta, 
israelienii refuzând să se retragă din teritoriile 
pe care le ocupă de 40 ani. Astfel, reuniunea 
restrânsă la nivel înalt de la Charm El- 
Cheikh, din 25 iunie a.c., la care au participat 
preşedintele egiptean, Hossni Mubarak, regele 
lordaniei, Abdallah Il, preşedintele palestinian 
Mahmud Abbas şi premierul israelian Ehud 
Olmert s-a încheiat cu un eşec. 

De fapt, reuniunea de la Charm El- 
Cheikh s-a deosebit față de alte reuniuni asu- 
pra Orientului Mijlociu prin sobrietate (mass- 
media vorbind chiar de un aspect “sinistru”), 
ieşind în evidenţă aerul grav pe care-l afişau 
cei patru conducători, care nu s-au aşezat îm- 
preună la masă rotundă, ci, fiecare, la o masă 
individuală, care asigura o netă separare între 
aceştia. 

Unul după altul, toţi patru au ţinut câte un 
monolog, Mubarak şi Abdallah II - un monolog 
mai scurt, Abbas - unul ceva mai lung, iar 
Olmert - cel mai lung monolog, în cursul căruia 
însă nu a amintit de teritoriile ocupate şi de o 
eventuală retragere din acestea. 


Singura decizie, anunţată de Olmert, a 
fost cea referitoare la intenţia de a elibera 250 
prizonieri ai Fatah, un număr extrem de mic 
având în vedere numărul total al prizonierilor 
palestinieni, ce depăşeşte 10.000, la care se 
adaugă deblocarea, în mai multe tranşe, a su- 
mei de 600-700 milioane dolari (fonduri prove- 
nite din taxe şi impozite, cuvenite părţii palesti- 

niene), o deblocare parţială, percepută ca o 
presiune asupra autorităților palestiniene. 

Cât priveşte cele 500-600 bariere şi 
puncte de control care divizează Cisiordania şi 
care fac extraordinar de dificilă viața cotidiană 
a palestinienilor, despre acestea nu s-a discu- 
tat şi nu s-a luat nici o decizie. 

Se pune întrebarea: Care au fost rezul- 
tatele acestui sommet ? Unii spun: zero 
plus, alții, zero minus, fapt ce explică sobrie- 
tatea participanţilor arabi la această reuniune. 
Singurul câştigător a fost premierul Olmert, re- 
uniunea demonstrând că influenţa lui Mubarak 
şi a regelui Abdallah asupra Israelului este nu- 
lă şi că poziţia lui Abbas a rămas tot slabă. 

Organizarea acestui sommet era destina- 
tă să creeze falsa impresie că Olmert şi Abbas 
sunt conducătorii a două state care negociază 
pe bază de egalitate - şi nicidecum un condu- 
cător al unei puteri ocupante şi un reprezentant 
al populaţiei ocupate. Adevăratul mesaj al reu- 
niunii a fost tocmai acesta, dispariţia 
“ocupației” ca subiect de discuţie, şi adevărul 
este că, în această etapă, lumea s-a obişnuit 
în aşa măsură cu ocupatia încât acest termen 
a încetat să mai fie subiect de discuţie atunci 
când se vorbeşte despre conflictul israeliano- 
palestinian. 

În aceste condiții, viitorul guvernului de 
urgenţă instalat de Mahmud Abbas, susținut de 
secretarul general al ONU, dar care nu a obți- 
nut o rezoluţie de susținere din partea Consiliu- 
lui de Securitate, datorită opoziţiei Rusiei, Afri- 
cii de Sud, Indoneziei şi Qatarului, pare destul 
de sumbru. Din această cauză, diverşi actori 
(în afara Statelor Unite şi Uniunii Europene) 
mizează pe o reconciliere Hamas-Fatah. Însuşi 
Liga Arabă s-a pronunţat pentru un dialog între 
Fatah şi Hamas, iar Egiptul şi Arabia Saudită 
s-au declarat pregătite să-şi reia rolul de medi- 
atori. 

Din analiza situaţiei rezultă că Mahmud 
Abbas poate fi salvat într-un singur fel: prin în- 
ceperea imediată de negocieri rapide şi practi- 
ce în vederea unei reglementări paşnice, cu 
scopul declarat de creare a unui Stat palestini- 
an în toate teritoriile ocupate, cu capitala la le- 
rusalimul de Est. 

Guvernul din Israel nu este nici pregătit 
şi nici nu doreşte să facă acest lucru, fapt de- 
monstrat însuşi de premierul Ehud Olmert, ca- 
re, cu numai câteva ore înainte de plecarea sa 
la Charm El-Cheikh declara: “Nu vă aşteptaţi 

cu nerăbdare la un rezultat (al discuţiilor) în 
sensul că în sfârşit ne vom aşeza la masă şi 
vom semna un tratat de pace”. 

Şi astfel, rezolvarea conflictului 
israeliano-palestinian a fost amânată pentru 
... NU Ştiu al câtelea viitor sommet. 


Siria-lsrael: 
un nou “Ramadan” şi un alt “Yom Kippur?” 
Corespondenţii de presă, dar şi — sub 
acoperirea anonimatului -personalități avizate 
fac referiri frecvente la “situația suspectă şi 
nefirească” existentă, de câtva timp, în Platoul 


Golan, de ambele părţi ale liniei de demarcaţie. 


De partea siriană, accesul civililor a fost 
interzis, o mulţime de pancarte avertizând că 
acesta este permis doar pentru poliție şi secu- 
ritate şi anunțând că regiunea este “zonă mili- 
tară închisă”. În cursul ultimei luni, zeci de ve- 
hicule militare, excavatoare, buldozere şi alte 
utilaje genistice împânzesc acest perimetru. 


Nici de cealaltă parte nu este linişte. Ar- 
mata israeliană desfăşoară, aproape non-stop, 
aplicaţii pe toată lungimea Platoului, de la 
Muntele Hermon, în nord, până în sudul ex- 
trem al Golanului. Aici nu există, încă, restricți- 
onări ale accesului, dar înmulţirea numărului 
de blindate şi de efective umane este grăitoare 
asupra climatului existent. Cu toate acestea, 
comandanții militari au dispus interdicții de ac- 
ces al reprezentanţilor media la asemenea 
aplicaţii care au devenit o realitate cotidiană, la 
unele dintre cele mai recente asistând chiar 
ministrul Apărării, Ehud Barak, însoţit de şeful 
Statului Major al Armatei, Gabi Ashkenazi ca- 
re, într-o declarație pentru jurnalişti, afirma că 
aplicaţiile au drept scop “mai buna pregătire 
pentru combaterea terorismului şi contracara- 
rea amenințărilor de care este înconjurat Israe- 
lul”. Despre ce ameninţări ar putea fi vorba şi 
din partea cui ? Askhenazi nu a dat explicații, 
dar declaraţia sa face o trimitere străvezie la 
“pericolul sirian”. De altfel, însuşi premierul 
Ehud Olmert a confirmat, indirect, această pre- 
supoziţie adunci când declara că “pregătirile au 
caracter defensiv şi de prevenire a unui posibil 
atac în Golan”. 


Mai mulţi ofițeri din Țahal — armata 
israeliană — care nu agreează poziţia lui Ehud 
Olmert faţă de procesul de pace cu Siria au 
lăsat să transpire informaţii provenind de la 
serviciile speciale, potrivit cărora statul evreu 
este tot mai îngrijorat de posibilitatea ca Da- 


mascul să decidă un război în Golan, într-o 
perspectivă nu prea îndepărtată. 

Îngrijorarea pare a nu duce lipsă de ar- 
gumente: la finele lunii iunie, serviciile 
israeliene semnalau că partea siriană a trecut 
la înlăturarea frecventelor baraje militare din 
beton amplasate în urmă cu 40 de ani de-a 
lungul celor 60 kilometri ai şoselei ce leagă 
Damascul de oraşul Quneitra, capitala admi- 
nistrativă a districtului Golan şi continuă recru- 
tarea şi instruirea a sute de voluntari înrolați în 
“organizaţia populară” autointitulată “Frontul de 
Eliberare a Golanului”, spre a fi infiltraţi printre 
locuitorii aşezărilor din Golan şi activaţi, la ne- 
voie, pentru atacarea unor obiective israeliene. 
La rândul lor, serviciile siriene au recrutat şi 

instruiesc alte sute de tineri, pregătiți pentru 
acte de sabotaj, precum aruncarea în aer a 
drumurilor şi podurilor, luarea de ostatici mili- 
tari şi civili ş.a. 

Analiştii din mass-media arabă cred, în- 
să, că Israelul nu va permite ca frontierele sale 
cu Siria să devină similare cu cele care despart 
Siria de Irak — transparente şi uşor penetrabile 
- şi că va riposta cu armata la orice tentativă 

de infiltrare în teritoriul său a unor “terorişti siri- 
eni”. Există şi opinii care nu exclud ca statul 
evreu să aibă iniţiativa unei “lovituri preventive” 
în cazul în care va aprecia că situaţia depăşeş- 
te un anume prag al amenințării. De altfel, nu 
este pentru prima dată când, în situații dificile 
pentru regimul de la Damasc, strategii sirieni 
au avansat varianta unei “lovituri limitate” anti- 
israeliene care să devieze atenţia, pe plan in- 
tern şi internaţional, de la problemele regimu- 
lui. 

Într-o zonă atât de imprevizibilă, 
totul este posibil. 

Ambasador prof. Dumitru CHICAN 


Invazia turcă în Irak: o amenintare retorică 


Nicolae PERHAIȚĂ 
Ceea ce lrakul are cel mai puţin nevoie 
în acest moment este o invazie a Turciei în 
nordul administrat de kurzi, o regiune în care 
pacea este mai prezentă decât 
în restul Irakului. Autorităţile de 
la Ankara sunt însă preocupate 
de sprijinul pe care kurzii iraki- 
eni îl acordă gherilelor separa- 
tiste antiturce. Estimările turce 
cifrează efectivele acestor ghe- 
rile la 4.000 militanţi. 


Problema Turciei este 
una reală: gherilele Partidului 
Muncitorilor din Kurdistan 
(PKK) lansează raiduri distrugă- 
toare pe teritoriul Turciei, ple- 
când din bazele pe care le deţin 
în Kurdistanul irakian şi întrebuinţând în atacuri 
explozivi de plastic, mine şi armament care 
este disponibil în mari cantităţi în Irak. Astfel de 
incursiuni generează, în primul rând, pasiuni 
puternice mai ales în rândul conducerii armatei 
turce care urmăreşte orice moment ce i-ar pu- 
tea fi favorabil pentru a-şi reface statura dimi- 
nuată de primul ministru Recep Tayyip 
Erdogan. Până în prezent, forțele armate turce 
au intrat pe teritoriul irakian în urmărirea 
gherilelor PKK, dar de fiecare dată s-au retras. 
Totuşi, ca rezultat al incursiunilor în urmărirea 
rebelilor kurzi, un contingent turc de mărimea 
unei brigăzi operează pe teritoriul irakian. 
Atenţionările pe care le-au transmis Ankarei 
secretarul de stat american , Condoleezza 

Recep Tayyp Edroga 

Rice, şi secretarul apărării, Robert Gates, în 
scopul evitării unei invazii, au avut în vedere 
faptul că un nou conflict în nordul Irakului ar fi 
de natură să aprindă o serie de conflicte laten- 
te din regiune, ale căror consecințe pot fi, cel 
puțin pentru Turcia, mult mai mari decât rezul- 
tatele atacurilor PKK. Dincolo de faptul că in- 
terventia ar fi văzută ca o condamnare de către 
Turcia a politicii pe care aliatul american o pro- 
movează în Irak, o operaţiune militară turcă 
împotriva kurzilor irakieni ar însemna şi impli- 
carea forțelor americane prezente pe teatrul 
din Irak. 


Disputa Turciei cu PKK este inextricabil 
legată de alte conflicte şi rivalități care se ma- 
nifestă în Irak. Cea mai relevantă este disputa 
dintre kurzi, arabi şi turkmeni pentru controlul 
asupra regiunii petroliere Kirkuk. Pe de altă 
parte, cea mai mare preocupare a Turciei este 
că un Kurdistan cvasi-independent la graniţa ei 
ar putea incita minoritatea kurdă, care repre- 
zintă o cincime din populaţia acestei ţări, să 

solicite autonomie sau indepen- 


VW VI L* dență. 
La începutul lunii iunie a.c., ar- 


mata turcă a instituit o „zonă de 
~x securitate” în trei districte unde 
pad atacurile gherilelor separatiste 
asupra militarilor şi grănicerilor 
turci se intensificaseră. De la 
începutul anilor '90 până în 
j 2003, când Irakul a fost invadat 
de SUA, Turcia a intrat în nordul 
Irakului de trei ori cu trupe şi ar 
fi tentată să o facă din nou, da- 
că nu ar pune Statele Unite într- 
o situație delicată față de cei mai fideli aliați pe 
care îi au în Irak. Oficial, prezența masivă a 
trupelor turce la graniţa cu Irakul este explicată 
ca fiind parte a exerciţiilor militare anuale de 
primăvară. În cadrul acestor exerciţii, elicopte- 
rele turce survolează spaţiul aerian irakian în 
urmărirea activităţilor rebelilor separatişti din 
regiunile muntoase, iar proiectilele artileriei tur- 
ce cad frecvent dincolo de graniţă. 


La Washington, administraţia Bush a 
atras atenţia liderilor turci să nu declanşeze 
invazia pe teritoriul irakian, argumentând că o 
astfel de acţiune va fi un afront adus Statelor 
Unite, care îi consideră pe kurzii irakieni ca ali- 
ați pe frontul din Irak, şi va aduce o nouă şi 
mult mai periculoasă dimensiune războiului din 

regiune. Mai mult, o invazie turcă ar înfuria na- 
țiunile arabe care ar vedea în acest demers o 
tendinţă a Turciei de revenire la ceea ce a fost 
odată Imperiul Otoman, într-un moment în care 
doreşte să se integreze în Uniunea Europea- 
nă. 

Conducerea armatei turce face presiuni 
asupra Statelor Unite şi asupra liderului kurd 
irakian Massoud Barzani pentru a stopa acţiu- 
nile militanţilor kurzi şi a lua măsuri împotriva 
lor. 


Perspectiva unei acțiuni militare turce de 
amploare în nordul Irakului a prins contur după 
atacul cu bombă de la Ankara din luna mai 
a.c., în urma căruia au murit 8 persoane, ata- 
cul fiind atribuit de autorităţile turce militanţilor 
kurzi. Tensiunile s-au amplificat însă după ce o 
grupă a forțelor speciale turce a fost identifica- 
tă în localitatea Sulaymaniyah, la 180 km în 
adâncimea teritoriului irakian. 

În lunile aprilie şi mai a.c. milițiile kurde 
au ucis 30 de soldaţi turci, în timp ce în primele 
nouă luni ale anului 2006 fuseseră ucise 600 
de persoane în atacuri lansate de kurzii iraki- 
eni. Reacţia iniţială a premierului turc Erdogan 
la atacul de la Ankara a fost foarte agresivă. 
„Turcia nu are nevoie de permisiunea nimănui 
pentru a intra în Irak, fiind capabilă să-şi deter- 
mine singură viitorul”, arăta Erdogan, care sus- 
ține însă, în continuare, necesitatea unei soluții 
politice pentru conflictul kurd. Pe fondul insis- 
tentei liderilor militari turci pentru o intervenţie 
în Kurdistanul irakian, premierul Erdogan a re- 
venit şi a arătat că Turcia trebuie să se con- 
centreze pe anihilarea PKK pe teritoriul tării, 
ceea ce echivalează cu respingerea solicitării 
liderilor militari de a interveni în Kurdistanul 
irakian. Pentru o intervenţie în afara graniţelor 
este necesară şi aprobarea parlamentului, la 
propunerea primului ministru. 


Declaraţia premierului Erdogan s-a 
constituit într-un mesaj bine primit la Washin- 
gton, unde se încearcă găsirea unei căi de mij- 
loc între doi aliaţi importanţi: Turcia, ca aliat 
NATO, şi kurzii irakieni, cel mai de încredere 
partener în Irak. Pe plan intern însă, declaraţia 
este văzută ca o continuare a disputei politice 
dintre premier şi elita laică de la conducerea 
armatei. Tot aşa cum este văzut şi demersul 
armatei, considerat de unii analişti ca o mişca- 
re de a rămâne pe scena principală într-un mo- 
ment în care democraţia din Turcia a intrat în 


cea mai complicată formă din istoria naţiunii. 

Ca urmare a declarației premierului 
Erdogan, iminenţa unei intervenții militare turce 
de amploare în lrak pare să se reducă, actua- 
lele activități militare fiind apreciate ca anuale 
şi mai ales sezoniere, ele desfăşurându-se du- 
pă topirea zăpezilor. 

La 12 iunie, separatiştii kurzi, prin 
Rahman Chaderchi, reprezentant PKK pentru 
afaceri externe, au declarat o încetare unilate- 
rală a focului şi au exprimat disponibilitatea 
pentru începerea negocierilor de pace, cu 
mențiunea că îşi menţin dreptul la autoapărare. 
Astfel de declaraţii sunt, de regulă, ignorate de 
autoritățile de la Ankara, obiectivul acestora 
fiind lichidarea acestei grupări şi nu incheierea 
unei păci cu kurzii separatişti. Poziţia autorități- 
lor turce este susținută oficial şi la Departa- 
mentul de Stat, unde s-a apreciat că încetarea 
focului nu este un substitut pentru încetarea 
activităţii organizației teroriste PKK. Din per- 
spectiva alegerilor din iulie, declaraţia PKK pa- 
re să aibă şi iz electoral, în sprijinul candidaţilor 
kurzi la un loc în parlamentul Turciei. 

Liderii kurzilor irakieni susţin că Turcia 
nu agrează ideea unui stat independent kurd în 
Irak, ca rezultat al intervenţiei SUA, deoarece 
ar trebui să acorde mai multe drepturi minorită- 
ţii kurde din Turcia. Preşedintele guvernului 
regional al Kurdistanului irakian de la Irbil, 
Massoud Barzani, crede că „Turcia are o pro- 
blemă cu existenţa kurzilor”. Deocamdată, chi- 
ar Barzani are o problemă, el fiind subiectul 
unei investigaţii pe care procuratura din 
Diyarbakir o desfăşoară, el fiind suspectat de 
sprijinirea rebelilor kurzi turci. 

Analiştii apreciază că o incursiune de 
mare amploare a armatei turce în nordul Iraku- 
lui este puţin probabilă datorită riscurilor politi- 
ce şi diplomatice, precum şi de securitate. 
Ameninţările autorităţilor turce sunt mai degra- 
bă legate de apropierea alegerilor. După unele 
opinii, conducerea armatei turce, parte a elitei 
laice, încearcă, prin vehicularea amenințării 
kurde, să atragă atenţia asupra eşecului actua- 
lilor guvernanti, de sorginte islamistă, în dispu- 
ta cu PKK. Un alt obiectiv urmărit de Turcia 
constă în sensibilizarea Statelor Unite pentru 
ca, prin intermediul forțelor americane din Irak, 
să impună guvernului Kusdistanului irakian lua- 
rea de măsuri pentru limitarea activităţilor PKK 
pe teritoriul irakian. De asemenea, Turcia face 
presiuni asupra SUA pentru a nu accepta 

ideea unui Kurdistan independent. 


Rezultatele alegerilor parlamentare din 


Turcia 
-Vox populi, vox Allah- 
lonel BUCUROIU 

Peste 42 de milioane de turci au fost 
chemați la urne cu ocazia alegerilor legislative 
anticipate ce-au avut loc duminică 23 iulie, pro- 
babil principalul eveniment politic din Turcia de 
la crearea Republicii în 1920. Scrutinul a fost 
considerat crucial pentru viitoarea direcţie a 
țării, electoratul trebuind să aleagă între forțele 
politice laice, sprijinite de armată, şi partidele 
islamiste moderate, considerate favorite. 

Alegerile au fost câştigate de Partidul 
Justiţiei şi Dezvoltării (AKP), partidul premie- 
rului Recep Tayyip Erdogan, cu 46,3% din vo- 
turile valabil exprimate, în timp ce, spre 
dezamăgirea lor, laicii din Partidul Republican 
al Poporului (CHP, social-democrat) au obținut 
doar 20,9%, Partidul acţiunii naţionaliste (MHP, 
intransigent asupra problemei kurde) 14,2% şi 
independenții 5,6% din voturi . 

Astfel, AKP va guverna în Turcia încă 
cinci ani, asigurându-şi o victorie zdrobitoare 
împotriva partidelor laice, a armatei, justiţiei şi 
înaltei birocraţii statale, care au forțat declan- 
şarea alegerilor anticipate. 

În luna mai, rivalii premierului Erdogan 
au scos milioane de oameni pe străzile marilor 
oraşe pentru a protesta împotriva desemnării 
ministrului de Externe, Abdullah Gul, drept 
candidat la funcţia de preşedinte, acesta fiind 
nevoit să-şi retragă candidatura. Oponenții 
AKP au mizat că vor reuşi să erodeze susține- 
rea populară a formaţiunii de la putere, dar pa- 
riul lor s-a dovedit unul pierdut, Erdogan câşti- 
gând cu 13% mai multe voturi decât în 2002 şi 
anunțând că “speră să încununeze visul lui 
Ataturk şi să ducă Turcia în lumea civilizată” 
prin aderarea la UE. 

Cel mai mare perdant al alegerilor este 
CHP, principalul partid de opoziţie social- 
democrat - creat în 1923 de Mustafa Kemal 
Ataturk, fondatorul Turciei moderne, condus de 
Deniz Baykal (70 ani) şi căruia comentatorii de 
presă din Turcia îi cer, cu insistență, demisia, 
reproşându-i că nu a găsit nici o soluţie pentru 
problemele țării şi s-a mulțumit numai să se 
manifeste ca port-drapel al principiilor secula- 
re. 

Aşa cum sublinia şi cotidianul “Aksam”, 
rezultatele demonstrează că armata “trebuie 
să înceteze definitiv să mai intervină în politi- 
că”, făcând aluzie la această instituţie apără- 
toare a valorilor laice. 

Premierul a demonstrat încă odată că nu 
are “o agendă secretă de islamizare a ţării” şi 
că a decis să continue reformele economice şi 
democratice. Dincolo de disputele privind păs- 
trarea caracterului laic al statului, ceea ce a 
contat în ochii alegătorilor din centrul şi estul 
țării a fost imaginea premierului ca fiind unul 
“de-al lor”, care s-a îngrijit de reformele cerute 
de UE, dar a acordat şi importante ajutoare 
sociale familiilor sărace. 

Partidul premierului Erdogan (AKP) obti- 
ne astfel 341 din cele 550 de locuri în Parla- 
mentul de la Ankara, adică o majoritate mai 
mult decât confortabilă, CHP va ocupa 110, 
iar MHP 71. Paradoxal, numărul de parlamen- 
tari ai AKP este de această dată mai mic (în 
2002, cu 34% din voturi, a obținut 351 depu- 
taţi). 

Performanța AKP nu este mică, fiind 
pentru a doua oară în ultimii 50 de ani când un 
partid aflat la putere îşi îmbunătăţeşte scorul 
cu ocazia unui nou scrutin, fapt ce îi asigură 
stabilitate la guvernare, dar configuraţia Parla- 
mentului (în care au mai intrat republicanii, na- 
ționaliştii şi 28 de kurzi independenți, din cadrul 
DTP, Partidul pentru o societate democratică - 
toți adversari declaraţi ai AKP) nu permite atin- 
gerea majorităţii de două treimi pentru desem- 
narea unui preşedinte, ambianța în Parlament 
anunţându-se a fi tot mai animată. 

Cel mai probabil, criza politică nu va fi 
deblocată decât după 21 octombrie, când ale- 
gătorii sunt chemaţi să aprobe reforma consti- 
tuțională privind alegerea preşedintelui prin 
sufragiu universal. În mod normal, Erdogan nu 
ar trebui să încerce o nouă probă de forță în 
Parlament impunând un candidat la preşedinţie 
care să nu fie un moderat, chiar dacă cel care 
a provocat alegerile anticipate, ministrul de ex- 
terne Abdullah Gul, a declarat recent că nu re- 
nuntă la dreptul său de a candida din nou. 

Însuşi AKP, partidul premierului Erdogan, 
pare să fie tentat să prezinte din nou candida- 
tura acestuia la preşedinţia Republicii, cu riscul 
unui nou conflict cu armata, apreciind că popo- 
rul turc legitimează această alegere prin rezul- 
tatele alegerilor. 

Datele problemei s-au schimbat odată cu 
anunțul partidului ultranaţionalist MHP, con- 
form căruia deputaţii săi vor participa la alege- 
rea noului preşedinte, ceea ce înseamnă că nu 
se va mai pune problema cvorumului prin parti- 
ciparea celor 70 de deputaţi ai acestui partid. 
Astfel, fără să apară o surpriză, Gul va fi urmă- 
torul preşedinte, succedându-i lui Ahmed 
Necdet Sezer, un laic convins, a cărui mandat 
a expirat anul acesta. 


DISTRIBUȚIA LOCURILOR ÎN PARLAMENT 


MHP, 71 
INDEPENDENTI, 28 


AKP, 341 
ALEGERI IULIE 2007 


Victoria AKP la alegerile anticipate a pro- 
vocat un val de euforie şi în rândul mediilor de 
afaceri, rezultatul electoral fiind de altfel cel 
aşteptat. “Este pozitiv pentru piață faptul că 
vom avea un guvern format dintr-un singur par- 
tid, AKP, care va fi în măsură să continue re- 
formele economice pe care le-a început, a 
declarat Haluk Burmumcekci, analistul şef al 
băncii Fortiş. Pe de altă parte, conform acestu- 
ia, faptul că AKP nu a reuşit să obţină două 
treimi din cele 550 de locuri din Parlament pen- 
tru a revizui Constituţia sau a alege singur pre- 
şedintele Republicii este de asemenea o ga- 
ranţie de stabilitate, numeroşi analişti 
temându-se că un AKP prea puternic ar putea 
să încerce să nu ia în considerare contestatiile 
mediilor laice, printre care influenta armată, 
fapt ce ar provoca o nouă perioadă de instabili- 
tate. 

În contextul recentelor declarații, per- 
spectiva investirii lui Gul şi a declanşării unui 
nou conflict cu elita laică, slăbeşte piaţa turcă, 
pentru care instabilitatea politică înseamnă un 
recul al investiţiilor şi o slăbire a monedei nati- 
onale. Dacă nimeni în Turcia nu se teme de o 
lovitură de forță a armatei, specialiştii aprecia- 
ză însă că elita laică a ţării va fi mai puţin încli- 
nată să coopereze cu Gul pe subiecte spinoa- 


se cum ar fi adeziunea la UE, statutul Ciprului, 
sau problema separatismului kurd. 

Adevărul este că alegerile legislative au 
modificat sensibil datele politice în Turcia, par- 
tidul de la putere, rezultat dintr-o mişcare 
islamistă, ieşind întărit față de opozanții săi 
laici, printre care şi armata. La aceasta se ada- 
ugă şi revenirea în Parlament a naționaliștilor 
şi a kurzilor, care nu vor fi primiţi cu braţele 
deschise, DTP fiind suspectat că ar fi vitrina 
politică a PKK, pe care refuză să-l condamne 
ca organizaţie teroristă. Printre candidații kurzi 
aleşi figurează doi avocaţi ai lui Abdullah 
Ocalan, la toate acestea adăugându-se şi o 
altă situaţie mai neobişnuită, faptul că un acti- 
vist kurd aflat în închisoare la Istanbul, ce ur- 
mează să fie judecat în curând, a câştigat un 
loc de deputat. 

Personalităţi şi diplomaţi europeni, prin- 
tre care şi preşedintele Comisiei Europene, 
Jose Manuel Barroso, l-au felicitat pe premierul 
turc Erdogan pentru victoria repurtată de AKP, 
iar, la rândul lor, mai multe ţări europene au 
cerut ca noul guvern turc să relanseze rapid 
reformele promise, rămânând însă divizate în 
ce priveşte obiectivul esenţial, intrarea sau nu 
a acestei țări în UE, ştiut fiind că tratatul de 
aderare al Turciei la UE se află într-un punct 
mort datorită unui diferend comercial referitor 
la Cipru şi a ostilităților preşedintelui francez 
Nicolas Sarkozy. 


Ca o concluzie a alegerilor legislative 
anticipate, se poate spune, în mod figurat, că 
turcii i-au întors spatele lui Ataturk. Realitatea 
este că în Turcia de azi nu se mai pune accent 
pe islam şi laicitate, ci pe prosperitatea econo- 
mică şi adeziunea la Europa. Primii care au 
înțeles acest lucru au fost liberalii de la AKP, 
care s-au grăbit să întoarcă spatele unei elite 

regrupate în jurul armatei, magistraturii şi înalți- 
lor funcţionari pentru a se alătura extremiştilor 
de ieri, reconvertiți în aprigi apărători ai libertă- 
tii de exprimare, a economiei de piață şi adezi- 
unii la UE. 

Rămâne să se răspundă la două între- 
bări. În primul rând, ce vrea AKP? Este acesta 
un partid conservator, apt să conducă o ţară şi 
care încearcă ca islamul să nu fie scos de pe 
scena publică, aşa cum sugerează conducăto- 
rii săi, sau este lupul islamismului sub aparenţa 
unei oi, aşa cum cred adversarii săi ? Cele do- 
uă opțiuni nu sunt contradictorii, aşa cum pare 
la prima vedere, în cadrul AKP fiind partizani ai 
ambelor opțiuni. Este posibil ca partidul să 
meargă atât de departe cât poate fără să rişte 
declanşarea unei lovituri de stat militare sau ca 
programul său să nu fie dezaprobat de alegă- 
tori. 

Aceasta conduce la a doua întrebare: 
până unde poate merge AKP pentru a schimba 
societatea turcă ? Problema este că, fără o 
opoziţie veritabilă, singurele limite ale AKP vor 
fi propria conştiinţă şi o intervenţie a forțelor 
armate, apărătoarea laicităţii țării. Astfel, alege- 
rea unui preşedinte în concordanţă cu pozițiile 
sale devine o prioritate a AKP, preşedintele 
fiind acela care numeşte şeful forțelor armate, 
o putere care-i permite să pună astfel armata 
în serviciul guvernului. Cum guvernul poate 
schimba legile, să numească judecătorii şi înal- 
tii funcţionari, alunecarea Turciei către un alt 
model politic ar putea să atingă un punct fără 
întoarcere. Dar care este, mai precis, acest 
model ? 

Dacă pentru Turcia va prevala moşteni- 
rea sa culturală şi religioasă, consecinţele vor 
fi relativ puţin grave pentru majoritatea cetăţe- 
nilor, cât şi pentru alianțele strategice ale ţării. 
Dacă, dimpotrivă, Turcia devine din ce în ce 
mai antioccidentală şi se întoarce tot mai mult 
către lran, Siria şi mişcările islamiste radicale, 
acesta va fi un viraj considerabil, însoţit, fără 
îndoială, de o mare instabilitate internă. 

Se poate spune că Turcia se află la o 
încrucişare de drumuri şi că, deocamdată, de- 
blocarea crizei instituționale nu pare vizibilă pe 
termen mediu, iar premierul Erdogan poate 
spune că victoria democraţiei are uneori un 
gust amar. 

Vox populi, vox Allah. 

Retragerea S.U.A. din Irak: necesitatea unei 
Strategia “retragerii onorabile” din Irak nu 
are nevoie de calendare şi eşalonări. 


Actorii autohtoni şi regionali au în comun, 
fiecare din motive diferite, dorința ca forțele 
americane să nu părăsească Irakul — de teama 
anarhiei catastrofale care ar urma acestui epi- 
sod. Politicienii de la Washington, fie ei republi- 
cani, democrați sau independenţi, ar trebui să 
nu se mai cramponeze de recomandări cuprin- 
se în rapoarte precum cel întocmit de comisia 
Backer-Hamilton, căci o retragere “planificată 
şi progresivă” nu va putea fi realizată, în mod 
firesc, prin târguieli şi pertractări cu state şi for- 
te pe care S.U.A. le cataloghează drept teroris- 
te. America ignoră, voit sau nu, că o victorie 
militară de tip tradiţional, presupune cel puţin 
două măsuri cu gust amar şi pe termen nedefi- 
nit: mărirea efortului financiar al contribuabilului 
american pentru acoperirea cheltuielilor de răz- 
boi, ajunse, deja, la 10 miliarde dolari lunar şi 
reintroducerea mobilizării obligatorii pentru asi- 


-= 


Atentat cu bombă lā un post de poliție irakian- 2007 


gurarea fluxului de potenţial uman necesar. 
Ceea ce par a dori, de fapt, americanii este 
obținerea, mai degrabă, a unei “înfrângeri ono- 
rabile”, decât o victorie “rezonabilă”, care să le 
permită o ieşire cu fruntea sus din mocirla ira- 
kiană. Fie că este cerută sau, dimpotrivă, res- 
pinsă, retragerea este posibilă şi poate consti- 
tui un factor de păstrare a statutului de unică 
mare putere planetară a S.U.A. Or, pentru ca 
lucrurile să evolueze în această direcție, retra- 
gerea trebuie să figureze drept componentă 
fundamentală a unei strategii de ansamblu şi 
coerente care, elaborată în parteneriat cu alti 
jucători regionali şi internaţionali, astfel încât 
proiectul retragerii să fie unul colectiv, deosebit 
de cel american, individualist, al intervenţiei în 
Irak. 


Preşedintele George W. Bush trebuie să 

facă din această chestiune temelia unei noi 
strategii care să-i asigure, în continuarea, su- 
premaţia şi prestigiul politic, diplomatic şi mili- 
tar. El are dreptate atunci când spune că 
“America este în război”, dar este discutabilă 
corectitudinea obstinaţiei cu care respinge în- 
săşi ideea unei retrageri. Dincolo de calculele 
electorale, decidenţii americani ar trebui să 
convină asupra unei retrageri imediate — desi- 
gur, în limitele impuse de realitate şi rațiune ale 
acestui termen. În acest caz, chiar şi un dialog 
“civilizat” cu Siria şi Iran ar deveni accesibil şi 
ar facilita accesul mai rapid la soluții. 


Este, în egală măsură, necesar ca 
S.U.A. să-şi manifeste disponibilitatea deschi- 
să de a-şi recunoaşte propriile greşeli, între 
care, nu în ultimul rând, ignorarea rezoluțiilor 
internaţionale, lansarea aşa-numitei teorii a 
“războiului preventiv”, încercările de a “pune la 
adăpost Irakul” de interesele Rusiei şi Chinei, 
ambiția de a se singulariza la gestionarea vieții 
la nivel planetar. 


Unde s-ar putea replia impresionantul 
potenţial desfăşurat în Irak şi, mai ales, cum 
vor evolua lucrurile după plecarea trupelor 
străine? Răspunsurile şi ideile nu lipsesc, mai 
ales în mas-media: americanii ar putea să-şi 
facă baze în Kurdistan (opţiune dorită de 
kurzi), s-ar putea instala in bazele lor, mai mari 
sau mai mici, deja existente în zonă, ar putea 
deveni o “armată plutitoare”, găzduită de im- 
presionanta “Armada” care navighează mai 
aproape sau mai departe de zonă, putând in- 
terveni prompt ori de câte ori nevoia o va impu- 
ne, iar irakienii nu ar mai avea motiv de 
“rezistență”, hotărând, în sfârşit, să trăiască 
acasă la ei in bună pace şi toleranţă. 

Dincolo de prognoze şi scenarii — realis- 
te, sau pur şi simplu, utopice, rămâne adevă- 
rul, din păcate de prea multe ori plătit cu sânge 
şi suferinţe — că, aşa cum precedentele istorice 
au demonstrat prea abundent, democraţia şi 
libertatea nu pot fi înfăptuite cu arma în mână. 


Ambasador prof. Dumitru CHICAN 
Refacerea militară a HEZBOLLAH 


La un an de la conflictul militar cu Israelul 
în Liban, componenta militară a Hezbollah a 
reuşit nu numai să-şi refacă stocul de rachete 
pe care-l avea înainte de declanşarea conflic- 
tului ci să-l mărească, a executat lucrări 
genistice importante în zona de sud a Libanului 


şi a luat măsuri de completare a efectivelor cu 
recruți antrenați în Iran. Antrenamentul acesto- 
ra se desfăşoară în serii cu durata de 3-4 luni, 
efectivele unei serii fiind de maxim 400 recruți. 
Seria a treia de combatanți a plecat în Iran în 
cursul lunii iulie, apreciindu-se astfel că, la 
sfârşitul anului 2007, Hezbollah să dispună în 
sudul Libanului de circa 2.000 luptători bine 
antrenați, cu aproximativ 25% mai mulţi decât 
în 2006. 


În asigurarea antrenă- 
rii, echipării şi dotării acestei 
forțe, alături de Iran participă 
şi Siria, care, printre altele a 
livrat în ultimul an cea mai 
mare parte a producţiei sale 
de ciment către Hezbollah, 
perturbând piața internă. 
Acest ciment a fost folosit nu atât pentru refa- 
cerea locuințelor populației şiite din sud, cât 
mai ales pentru lucrările de fortificaţii şi tunelu- 
rile de comunicaţie în dispozitivul dens al 
Hezbollah din sudul Libanului. Siria a contribuit 
şi la dublarea stocului de rachete antitanc de 
generaţia a treia a organizaţiei, efortul financiar 
pentru această acţiune fiind susţinut de Iran. 


Iranul joacă în continuare rolul major în 
furizarea de rachete, cele cu bătaie lungă, fiind 
dislocate în regiunea Hermel din Nordul Liba- 
nului, însă cea mai mare parte a acestora este 
stocată în depozite situate la frontiera siriano- 
libaneză din nord şi est (numărul acestora este 
apreciat la câteva sute, de tipurile Zilzal-2, 
Zilzal-3 şi Fatah 110). Rachetele cu rază scur- 
tă de acţiune sunt dislocate în zona Tyr, având 
centrul de comandă în satul Maarub, însă nu- 
mai câteva poziţii de lansare, folosite deja în 
timpul conflictului din 2006 sunt activate, cele 
mai multe fiind reamplasate, reaprovizionate 
cu muniţie şi cele necesare luptei de lungă du- 
rată. 


Organizaţia şi-a triplat stocul de rachete 
C-802, dispunând în zona de litoral de circa 25 
rachete, iar un număr aproximativ similar sunt 
în depozite la graniţa siriană, putând fi transfe- 
rate în timp scurt pe litoralul libanez. 

Hezbollah şi-a îmbunătăţit simţitor capa- 
citatea de apărare antiaeriană, primind în dota- 
re, din Siria, rachete Strela-7, iar din Iran siste- 
me mobile Rapier-2, pe care această țară a 
reuşit să le asimileze în totalitate. 

Unitatea specială şi de elită Nr.1800 a 
Hezbollah are elemente care acţionează în 
sprijinul Hamas în Fâşia Gaza, în Irak, alături 
de organizaţii insurgente sunnite şi şiite, desfă- 
şoară operațiuni speciale în Israel şi în Cisior- 
dania. 

În total, Hezbollahul ar dispune actual- 
mente de 15-16.000 luptători. 


Palestina şi... Palestinele: o nouă 
“Rezoluţie de Partaj?” 


Pentru Administraţia de la Washington, per- 
spectiva ca un stat independent numit Palesti- 
na să apară pe harta Orientului Mijlociu pare 
tot mai nesigură şi confuză, iar încrederea în 
capacitatea politică a Autorităţii Naţionale Pa- 
lestiniene şi a preşedintelui acesteia, Mahmud 
Abbas de a atinge acest obiectiv, tot mai şu- 
bredă. 


Marginalizarea Mişcării Hamas — pe ca- 
re, îndeosebi Israelul şi S.U.A. o doresc cu ar- 
doare — se dovedeşte a fi o întreprindere difici- 
lă, popularitatea organizaţiei, deşi afectată, 
menţinându-se, încă, la cote concurenţiale, 
inclusiv în Malul de Vest al Iordanului, unde o 
pătrime a populaţiei nu îşi ascunde simpatia 
pentru guvernul Hamas condus de 
preşedintele demis Ismail Haniyeh. 


După toate aparențele, Casa 
Albă se orientează către ceea ce 
poate fi numit “Strategia politică pen- 
tru Malul de Vest al Iordanului”, de 
sprijinire a lui Mahmud Abbas şi a 
Autorităţii Naţionale — o strategie pe 
care mediile avizate o apreciază a fi 
cel puţin riscantă, iar controlul exerci- 


tat aici de Autoritatea Naţională Palestiniană 
este mai mult decât parțial. 


Evaluările care au putut fi cunoscute du- 
pă preluarea de către Hamas, a controlului 
asupra Fâşiei Gaza -, pun în lumină faptul că 
poziția şi influența preşedintelui Mahmud 
Abbas sunt relativ şubrezite şi nesigure chiar 
în Cisiordania, pe care acesta şi Mişcarea 
Fatah o controlează. 

Sprijinit de unităţile armatei israeliene 
care se mai află, încă, în Gaza, Fatah ar putea 
să elimine sau, cel puţin, să diminueze prezen- 
ta militară a Mişcării Hamas în acest teritoriu 
autonom, dar va fi mult mai dificil ca Malul Ves- 
tic să fie “epurat” şi de prezenţa politică a orga- 
nizaţiei islamiste. 

Pe de altă parte, Mahmud Abbas nu con- 
trolează în totalitate nici “Brigăzile Martirilor Al- 
Aqsa” — aripa militară a Mişcării Fatah -, ceea 
ce înseamnă, implicit, şi carenţele pe care pre- 
şedintele Abbas le-ar manifesta în ceea ce pri- 
veşte stoparea acțiunilor pe care “revoluționarii 
martiri Al-Aqsa” ar putea să continue a le exe- 
cuta împotriva statului evreu, cu consecințe 
uşor de întrevăzut, mai ales în contextul în ca- 
re Hamas şi alte grupuscule extremiste au, la 
rândul lor, tot interesul să lovească Israelul, 
având ca bază de plecare Cisiordania “lui 
Mahmud Abbas”, tocmai pentru a submina 
demersurile de pace şi a pune la îndoială ca- 
pacitatea şi credibilitatea acestuia ca partener 
de dialog cu statul evreu. 


Mahmud Abbas se află în fața unor sfi- 
dări uriaşe, pentru a căror depăşire va fi silit 
să-şi sporească autoritatea asupra Mişcării 
Fatah pe care o conduce şi care, din păcate, 
nu are experiența şi instrumentele necesare 
unei gestionări active a Cisiordaniei şi, fapt nu 
mai puțin important, nu poate stopa prolifera- 
rea influenței şi popularității Hamas şi asigura- 
rea condiţiilor economico-sociale cel puţin de- 
cente, pentru “Palestina sa “, numită, 
acum, Cisiordania. 


În condiţiile în care, de cealaltă 
parte, Hamas se străduieşte, în Gaza, 
să dovedească populaţiei capacitatea 
guvernului său demis, Mahmud 
Abbas este presat de imperativul res- 
pectării promisiunilor din campania 
electorală, dintre care, în cele 18 luni 
de la investire, prea puţine au fost 

îndeplinite, fie şi parțial.. 

Ar fi o eroare să se mizeze pe o dispari- 
ție a Mişcării Hamas pentru motivul că a a 
adus într-o situație dramatică şi a scindat nati- 
unea şi teritoriile palestiniene, sau din cauza 
presiunilor politico-economice internaţionale — 
din partea SUA sau a Uniunii Europene -— la 
care este supus. 


Dacă va putea să beneficieze, şi pe mai 
departe, de susţinere internaţională, inclusiv 
din partea Israelului, preşedintele palestinian 
ar putea reuşi să-şi consolideze imaginea con- 
ducătorului decident, fie aceasta şi pe termen 
scurt. Dar, în acelaşi timp, nu trebuie ignorat 
că şi Hamas are alianţe şi aliați şi vizează reu- 
şita pe termen lung şi, dacă se va putea, 
pentru eternitate. 


În acest sens, într-o analiză în exclusivi- 
tate pentru cotidianul britanic de limbă arabă 
“Al-Sharq Al-Awsat” (Orientul Mijlociu), jurnalis- 
tul Robert Right de la “Washington Post” apre- 
cia că “nici Iranul, nici Siria, nici Hezbollahul 
libanez” nu vor accepta aşa-zisa “strategie 
pentru Cisiordania” pe care Administraţia Bush 
pare să o acrediteze cu tot mai multă convin- 
gere, şi dispun de posibilităţile şi mijloacele 
necesare pentru a face ca evoluţiile să se ori- 
enteze, cu rapiditate, către abis” (Al-Sharq Al- 
Awsat, Londra, nr. 10.458, 17 iulie). 


Pot exista două 
“palestiniene”? 


Este de presupus că Mahmud Abbas nu 
va putea evita, pe termen scurt şi mediu, nici 
disputele extrem-conflictuale, nici acuzele pen- 
tru a nu fi fost un preşedinte al tuturor palestini- 
enilor, ci, mai degrabă, un lider Fatah şi al Au- 
torităţii Naţionale Palestiniene. După cum îi va 
fi dificil şi dureros să întoarcă spatele celor 
1.200.000 palestinieni care trăiesc în Fâşia 
Gaza. 


Ce vor gândi şi, mai ales, ce vor planifica 
preşedintele George W. Bush şi premierul 
Ehud Olmert, preşedintele Nicolas Sarkozy, 
premierul britanic George Brown şi “Cvartetul 
internaţional” format din ONU, SUA, Uniunea 
Europeană şi Federaţia Rusă?. Şi, mai ales, 
vor gândi şi vor planifica? 

Se va scrie istoria încă o dată, pentru ca 
Palestina din planul lordului britanic Balfour să 
mai fie, iar, “partajată”, nu prin calcule colonia- 
le, de data aceasta, ci prin voinţa şi orgoliile 


Palestine 


palestinienilor înşişi şi ale somnolenței naţiunii 
arabe care, l-a vremea respectivă, l-a anatemi- 
zat pe Balfour? 


Orientul Mijlociu : către o altă vară 
fierbinte? 

Tabăra observatorilor şi analiştilor pesi- 
mişti crede că un nou război în zona Orientului 
Mijlociu este iminent — opinie pe care n-o îm- 
părtăşesc optimiştii. Cei care se pretind, sau 
chiar sunt mai realişti în aprecieri, se limitează 
la observarea de aproape a evoluţiilor, 
abținându-se de la hazardul prognozelor şi pa- 
riurilor. lar evoluțiile şi evenimentele nu lipsesc. 


Premierul israelian Ehud Olmert l-a in- 
vestit — cu o grabă apreciată a fi suspectă — pe 
noul lider al Partidului Muncii şi fost şef al gu- 
vernului, Ehud Barak, în demnitatea de Minis- 
tru al Apărării, iar după încetarea luptelor inter- 
palestiniene dintre milițiile Hamas şi Fatah, ar- 
mata a reimpus blocada în jurul Sectorului Ga- 
za, odată cu restricționarea până la eliminare a 
furnizării de servicii şi mijloace minimale de 
subzistență pentru populaţia din acest teritoriu 
“autonom” palestinian. Mişcarea Hamas a că- 
zut, astfel, în propria cursă. 


Formarea guvernului 
palestinian de urgenţă în Cisi- 
ordania înseamnă, de facto, 
scindarea “statului palestini- 
an” în două “mini-state” epui- 
zate, nestructurate şi rupte 
una de cealaltă; ne aflăm în 
fața unui război previzibil sau 
a unei păci posibile ? Ambele 
alternative trebuie luate în 
consideraţie: o pace în Cisiordania controlată 
de moderați şi un război în Gaza deţinută de 
radicali. 


Privind mai departe, spre nord, putem 
constata cu uşurinţă continua deteriorare şi 
agravare a situației din Liban. Luptele dintre 
armată şi islamiştii “Fatah Al-Islam” din tabăra 
de refugiaţi Nahr El-Bared au atras armatei o 
largă susţinere populară şi oficială, făcând ca 
aceasta să se transforme dintr-un paznic al 
instituţiilor oficiale şi ambasadelor străine într- 
un apărător al securităţii şi unităţii naţionale. 
Rămâne de văzut dacă Israelul (şi Siria, ală- 
turi de Iran) vor accepta un Liban stabil, cu o 
armată puternică, bine instruită şi echipată 
(inclusiv cu sprijinul SUA şi al statelor europe- 

ne occidentale) în condiţiile în care pericolul 
unui nou război civil rămâne puternic activ şi 
poate fi lesne declanşat. 


Observatorii şi media arabă încearcă, pe 
de altă parte, să găsească un răspuns la o se- 
rie de întrebări privitoare la evoluţiile recente 
din Israel : de ce a ales premierul Ehud Olmert 
acest moment pentru a-l numi la conducerea 
Ministerului Apărării pe  laburistul Ehud 
Barak ? Şi de ce a acceptat acesta atât de re- 
pede funcţia, fără a negocia nici o reaşezare a 
alianțelor sau un loc mai în față al Partidului 
Muncii pe eşichierul politic? Explicaţia care ni 
se oferă este aceea că Ehud Barak nu a vrut 
să rateze ocazia oferită de situaţia şubredă a 
guvernului Olmert care se clatină pe fondul 
eşecului înregistrat în campania militară împo- 
triva Hezbollahului libanez, din vara anului tre- 
cut. El a venit în guvern călcând peste 
“cadavrele politice” ale predecesorului său 
Amir Peretz şi al fostului şef al Statului Major 
generalul Dan Halutz, cu un scop bine cristali- 
zat: dacă va reuşi — fie în problemele păcii, fie 
în cele ale războiului — atunci nimeni nu va mai 
putea să-i stea în cale la viitoarele alegeri. 
Pentru moment, de el depinde adoptarea tutu- 
ror deciziile militare majore. lar Barak nu este 
tocmai unul din “porumbeii” politicii regionale a 
Israelului. 

+ 


“Orientul — scria, recent jurnalistul ameri- 
can Thomas Friedman într-un comentariu pu- 
blicat în cotidianul “New York Times” — a ajuns 
într-o situaţie politică pe care nici exegeții 
Evangheliilor nu o pot explica şi nici cuvintele 
lui Shakespeare nu ar fi în stare să o exprime”. 


Să privim în jurul nostru: Gaza a devenit 
un soi de Mogadiscio, Hamas îşi lansează ra- 
chetele împotriva Israelului, care ripostează cu 
raiduri ucigătoare. Irakul fierbe în clocot, Siria 
tună şi fulgeră, deja, împotriva unor posibile 
acuze de implicare în asasinarea mai multor 
înalţi politicieni libanezi, Turcia şi-a adus blin- 
datele la frontiera cu Irakul, spunând că este 
decisă să lichideze rezistența separatiştilor 
kurzi, Iranul aleargă în continuare, purtând fla- 
căra aspirațiilor nucleare, libanezii se sfâşie 
între ei, ocupați să acapareze, fiecare pentru 
sine , scena politică, zona continuă să functio- 
neze “la foc continuu” pentru a furniza noi pa- 
chete de violenţă şi terorism, toată lumea acu- 

ză pe toată lumea şi “vara fierbinte” îşi revarsă 
flăcările la care se coc — la foc mic, deocamda- 
tă — viitoarele meniuri care vor oferi cunoscute- 
le şi prea mult consumatele preparate greu di- 
gerabile, dacă nu ucigătoare de-a dreptul. 


Se poate afirma, fără teama de a greşi 
că, astăzi, coordonata care defineşte identita- 
tea Orientului Mijlociu şi guvernează evoluţiile 
din această parte a lumii se numeşte “anarhie 
cronicizată”. Şi nu vorbim de acea faimoasă 
“anarhie constructivă” lansată de Administraţia 
americană prin glasul doamnei Condoleeza 
Rice; vorbim de anarhia primordială, de anar- 
hia comparabilă cu mitologica făptură care îşi 
devora propriile progenituri. 

În Israel, dar, nu mai puţin, şi în capitale- 
le arabe sau ale țărilor care au primit sau şi-au 
asumat un rol de actor în drama Orientului Mij- 
lociu, rol pe care-l joacă, fiecare, după talent 
ori după disponibilitate şi aspirații la 
“nemurirea” lui Topârceanu, se analizează, se 
disecă anatomic, se cuantifică şi se problema- 
tizează felurite alternative posibile şi, mai ales, 
profitabile, pentru calea ferată pe care trenul 
Orientului Mijlociu trebuie să o parcurgă până 
la gara terminus a păcii între israelieni şi arabi 
— de la cooperarea pozitivă cu “iniţiativa arabă 
de pace” lansată de Arabia Saudită la Confe- 
rința Ligii Arabe de la Beirut, la posibilitatea 
găsirii unui modus-vivendi cu “statul palestinian 
Gaza” condus de Khaled Maşhal şi Ibrahim 
Haniyeh, cu Siria care îşi proclamă, cotidian, 
disponibilitatea de a semna pacea cu Israelul, 
până la opţiunea de reocupare militară a Sec- 
torului Gaza şi a Malului Vestic. Din toate 
acestea nu se înțelege, deocamdată, decât un 
singur lucru: acela că nimeni nu ştie cu exacti- 
tate (şi cu convingere) ce trebuie făcut şi care 
este calea de urmat pentru a evita ajungerea 
tuturor în prăpastie, sau, în cel mai fericit caz, 
pe un drum înfundat la capătul căruia se vor 
călca toți în picioare, grăbiţi să găsească ieşi- 
rea din anarhie. Am asistat la rapida prăbuşire 
a celor două alternative fundamentale pe care 
cei implicaţi ni le-au administrat, cotidian, ca pe 
un tranchilizant: principiul “pace contra terito- 
rii”, dat uitării prin neaplicarea Acordurilor sem- 
nate la Oslo, în septembrie 1993 (considerat o 
alternativă “stângistă”) şi principiul reinstaurării 
ocupaţiei israeliene asupra teritoriilor palestini- 
ene stabilite prin “Rezoluţia de Partaj a 
O.N.U“ (soluţie susținută de radicalii israelieni). 

rii formalităţilor pentru redeschiderea Ambasa- 
dei saudite la Bagdad. 


În cea de-a treia etapă a turneului, 
Condoleeza Rice s-a deplasat în Israel pentru 
a pune la punct pregătirea unei conferinţe in- 
ternaţionale asupra conflictului din Orientul 


Israelul a venit cu o a “treia cale”, scurtă, din 
păcate; retragerea unilaterală din Gaza si, 
apoi, din porţiuni ale Cisiordaniei. Fără folos, 
după cum se poate vedea. O a patra cale nu 
se întrevede, cel puţin în momentul de faţă sau 
ar putea să fie numită “ război”. Conflictul ara- 
bo israelian a fost o alternativă de secvențe 
numite “război, armistițiu, război, armistițiu..." 
O alternativă numită “război-pace definitivă” nu 
a existat şi nici nu pare a avea şanse de a se 
naşte curând, chiar înainte de termen. 


În aceste zile, ne aflăm într-un armistițiu, 
fie el şi decorativ. Ce va urma după acesta? 


Ambasador prof. Dumitru Chican 
Incă un turneu american în 


Orientul Apropiat 

Secretarul de Stat american Condoleeza 
Rice şi Secretarul Apărării Robert Gates au 
efectuat, în prima săptămână a lunii august, un 
nou turneu în Orientul Apropiat. 

Cei doi oficiali americani au început tur- 
neul, împreună, la Charm el-Cheikh (Egipt) şi 
Djeddah (Arabia Saudită), după care, în a do- 
ua parte a săptămânii Condoleeza Rice s-a 
deplasat în Israel şi teritoriile palestiniene, iar 
Robert Gates în Kuweit şi Emiratele Arabe Uni- 
te. 


Obiectivul principal a fost acela de a obți- 
ne sprijinul aliaţilor arabi pentru stabilizarea 
situaţiei din Irak. Acesta a fost atins încă de la 
debutul turneului, când cei doi au avut , la 
Charm el-Cheikh, o reuniune cu miniştrii Afa- 
cerilor Externe din ţările membre ale Consiliului 
de cooperare din Golf (Arabia Saudită, Kuweit, 
Qatar, Emiratele Arabe Unite, Bahrein, Oman), 
din lordania şi Egipt, care au promis să ajute 
Washingtonul pentru stabilizarea situației din 
Irak. 


Prin comunicatul comun, publicat la sfâr- 
şitul reuniunii, se solicită “încetarea oricărei 
ingerințe în Irak”, prevenirea “trecerii teroriştilor 
către Irak’ şi încetarea “furnizării de armament 
şi antrenarea milițiilor şi grupurilor 
extraguvernamentale”, cu referire la Arabia 
Saudită, care este acuzată că permite militanti- 
lor suniţi să intre în Irak. 


Condoleeza Rice şi Robert Gates au 
avut o întrevedere şi cu preşedintele egiptean 
Hosni Mubarak, după care au plecat în Arabia 
Saudită, unde au obţinut promisiunea demară- 


Apropiat, în toamna acestui an. Propunerea 
americană, de inspiraţie saudită, prevede o 
normalizare a relaţiilor dintre ţările arabe şi Is- 
rael în schimbul retragerii israeliene din teritori- 
ile arabe ocupate în iunie 1967, crearea unui 
Stat palestinian cu capitala în Ierusalimul de 
Est şi o reglementare echitabilă a problemei 
refugiaților palestinieni. 

Condoleeza Rice s-a deplasat şi la 
Ramallah, unde a avut întrevederi cu preşedin- 
tele Autorităţii palestiniene Mahmoud Abbas, 
pe care l-a asigurat că Israelul este pregătit să 
discute “probleme de fond” pentru crearea unui 
Stat palestinian înaintea reuniunii internaţiona- 
le din toamnă; cu premierul Salam Fayyad, a 
semnat “un acord cadru pentru asistență de 
securitate”, după angajamentul Washington- 
ului de a acorda 86 milioane dolari (63 milioa- 
ne Euro) pentru susţinerea forțelor de securita- 
te palestiniene. 


În timpul turneului său în regiune, 
Condoleeza Rice nu a reuşit să obțină angaja- 
mentul ferm al guvernului israelian pentru a 
începe negocierile asupra problemelor cheie 
privind viitorul Stat palestinian. Însă la numai 
cinci zile după plecarea acesteia, Ehud Olmert 
a făcut prima sa vizită în teritoriile palestiniene, 
întâlnindu-se, la Ierihon, cu Mahmoud Abbas, 
cu care s-a pus de acord să se mai întâlneas- 
că de trei ori înainte de luna noiembrie, când 
este prevăzut să aibă loc conferinţa internaţio- 
nală dorită de preşedintele George W. Bush. 

La rândul său, secretarul american al 
Apărării, Robert Gates şi-a încheiat turneul în 
Orientul Apropiat, mergând singur în Kuweit şi 
Emiratele Arabe Unite, misiunea sa fiind axată 
pe cooperarea în materie de securitate şi a vi- 
zat obţinerea sprijinului ferm al partenerilor din 
regiune faţă de Iran. 


Întâlnindu-se la Abu Dhabi cu prinţul 
moştenitor, şeicul Mohammad ben Zayed al- 
Nahyane, care este şi vice-şef al forțelor ar- 
mate ale Emiratului, Robert Gates a cerut alia- 
ților arabi să facă presiune asupra Iranului pen- 
tru a renunţa la programul său nuclear. 


Pentru a obţine sprijinul aliaţilor lor arabi, 
SUA le-a acordat acestora o importantă asis- 
tentă militară. Este vorba de cele mai impor- 
tante contracte de vânzare de tehnică militară 
negociate de administraţia preşedintelui 
George W. Bush, anunţate încă din debutul 
turneului celor doi oficiali americani. 


Acordurile, ce urmează să fie finalizate 
de Nicholas Burns, numărul trei în departa- 
mentul de stat american, la jumătatea lunii au- 
gust, prevăd contracte cu Arabia Saudită, Emi- 
ratele Arabe Unite, Kuweit, Qatar, Bahrein şi 
Oman, în valoare de cel puţin 20 miliarde do- 
lari, şi cu Egiptul, în valoare de 13 miliarde do- 
lari. 


Desigur, în acest context, SUA sporesc 
ajutorul militar acordat Israelului pentru urmă- 
torii 10 ani cu 25%, valoarea acestuia fiind de 
30 miliarde dolari. 


Siria şi Iranul au denunţat proiectele 
americane prin intermediul miniştrilor afacerilor 
externe, care au declarat: “cei care vor să facă 
pace nu încep printr-o iniţiativă de înarmare 
periculoasă în regiune”, respectiv: “eforturile 
americane de a vinde arme în valoare de mili- 
arde de dolari şi de a propaga diferite scenarii 
în regiune sunt neproductive”. 


Este dificilă o prognoză asupra evoluţiei 
evenimentelor din această zonă, caracterizată, 
în esenţa ei, printr-o mare doză de instabilitate, 
ceea ce putem afirma cu certitudine este ace- 
ea că, edificarea unui Stat Palestinian cu capi- 
tala la lerusalimul de Est nu este decât o foarte 
îndepărtată posibilitate. 


lonel BUCUROIU 

Realitati actuale ale relatiilor dintre lumea 
araba si S.U.A. 


Încă în perioada premergătoare atentatelor 
teroriste de la 11 septembrie 2001, relaţiile 
arabo-americane au cunoscut o serie de per- 
turbații şi răsturnări generate, preponderent, de 
strategia intervenţiei preventive — economice şi 
militare — adoptată de Administraţia S.U.A. în 
raport cu lumea araba, abia restabilită după cel 
de-al doilea război din Golf — cunoscut, înde- 
obşte, sub numele de “războiul pentru elibera- 
rea Kuwaitului “ — şi de eşecul demersurilor 
politico-diplomatice iniţiate la Conferinţa de la 
Madrid pentru găsirea unei soluții definitive si 
durabile conflictului palestiniano-israelian si, in 
general, celui dintre Israel si lumea araba. 


Politica araba a S.U.A: câteva coordona- 
te definitorii 


Intervalul de timp premergător momentului 
istoric de referința a fost dominat, in plan poli- 
tic, de demersurile Administraţiei vizând sepa- 
rarea celor doua segmente ale procesului de 
pace in zona — cel palestinian, pe de o parte, şi 
cel siriano-libanez, pe de alta parte — coordo- 
natele generale ale politicii S.U.A. în zona Ori- 
entului Mijlociu fiind orientate pe trei paliere 
fundamentale : 


- asigurarea accesului neîntrerupt şi cu pre- 
turi modice la resursele de petrol ale zonei; 


- prezervarea securităţii statului Israel; 


- stabilitatea regimurilor arabe aliate sau prie- 
tene şi menţinerea facilitaţilor militare acordate 
de către acestea armatei americane. 


S-a putut constata, în acelaşi timp, o diversi- 
ficare a instrumentelor şi mijloacelor folosite de 
S.U.A. pentru atingerea obiectivelor sale, inclu- 
siv a celor deja menţionate, de notorietate pu- 
tând fi reținute : 


- paralizarea instituţiilor de cooperare comu- 
nă arabă şi, în primul rând, a Ligii Statelor Ara- 
be ca organizaţie colectivă regională; 

- promovarea prioritară a relațiilor americano- 
arabe bilaterale, prin încheierea de acorduri de 
securitate şi cooperare economica separate, în 
detrimentul acordurilor şi tratatelor colective 
inter-arabe, construirea unor zone comerciale 
de liber-schimb, de asemenea cu caracter bila- 
teral, acordarea de asistenţă financiară şi mili- 
tară, încheierea unor noi acorduri în domeniul 
livrărilor de armament si echipamente militare 

sofisticate; 


- continuarea boicotării aproape totale a unor 
state arabe “ indezirabile” — Siria, Irak, Sudan — 
sau a organizaţiilor palestiniene, sub acuzaţia 
de sponsorizare sau de practică directă a tero- 
rismului. 


In pofida executării, de catre reteaua “Al- 
Qaida”, a mai multor atentate împotriva unor 
obiective americane (misiuni diplomatice, nave 
militare), Administraţia nu a făcut o prioritate 
din combaterea şi anihilarea acestei organiza- 
tii, preferând sa convină acorduri de cooperare 
informativa şi de securitate cu toate ţările ara- 
be, inclusiv cu cele incluse în “axa răului “, ca 
state susținătoare ale fenomenului terorist. 


Washingtonul a promovat, totodată, cu asi- 
duitate, formula “parteneriatelor” cu unele ţări 
arabe apropiate politicii sale, îndeosebi Egipt şi 
Arabia Saudita, lordania, Maroc, Kuwait, Qa- 
tar, Bahrein s.a. care, în pofida relaţiilor privile- 
giate existente, s-au văzut acuzate de a gene- 
ra şi exporta terorism, chiar daca, ulterior, Ad- 
ministraţia a adoptat faţă de ele o atitudine mai 
flexibilă din dorinţa de a-şi proteja raporturile şi 
parteneriatele cu acestea. 

Dacă, la şase ani, de la atentatele din 11 
septembrie, am încerca să facem un bilanţ al 
războiului anti-terorist declarat în noiembrie 
2001, am putea constata că acesta a fost, 
comparativ cu planurile şi obiectivele iniţiale, 
puternic influențat de reacțiile diverselor fron- 
turi pe care se desfăşoară, transformându-se, 
practic, într-un veritabil “război de uzură” deru- 
lat în toate segmentele sale geografice — 
Afghanistan, Irak, Somalia, Sudan, Arabia 
Saudita sau, mai recent, Maghrebul arab. 


Strategia ani-teroristă anunţată de preşe- 
dintele George Bush a fost concepută ca parte 
indivizibilă a strategiei militare, politice şi eco- 
nomice planetare a puterii unipolare şi ea se 
confruntă, în prezent, cu numeroase critici, atât 
pe plan intern, cât şi internaţional, nu numai 
din cauza costisitorului război din lrak, cât, în 
egală măsură, a discursului politic şi propagan- 
distic, acuzat de confuzie, lipsa abilității şi 
transparenţei şi, mai ales, de o perspectivă 
clară cât priveşte eşecul sau reuşita. 


Parteneriatele între realitate şi iluzie 


Evoluţiile de după 11 septembrie au generat, 
în interiorul comunităţii arabe, sentimentul tot 
mai pregnant că prietenia şi parteneriatele ara- 


bo-americane nu sunt decât un prilej — impus — 
pentru demonstrarea unilaterală, din partea 
regimurilor şi guvernelor din zonă - a loialității 
fată de SUA sau, în cel mai bun caz, a unei 
reciproce iluzii cât priveşte soliditatea reală a 
acestei amiciţii. Mai mult, pe fondul războiului 
libanezo-israelian din vara anului 2006, sau al 
lansării, de către unii politicieni şi politologi 
americani, a unor formulări riscante precum 
“islamo-fascismul”, sau “islamofobia” , se cris- 
talizează tot mai mult convingerea că SUA — în 
alianță cu Israelul- poartă, în realitate, un răz- 
boi împotriva islamului însuşi şi a lumii arabo- 
islamice. 


Majoritatea regimurilor arabe par a se fi obiş- 
nuit şi a se fi resemnat cu acest stil politic ame- 
rican a cărui trăsătură predominantă este igno- 
rarea programatică a oricărei iniţiative arabe şi 
evitarea oricărei abordări de ansamblu a rapor- 
turilor arabo-americane în cadrul contactelor 
oficiale — bilaterale sau colective — de nivel de- 
cizional. În atari condiţii, analiştii apreciază că 
aceste raporturi nu-şi vor căpăta normalitatea 
şi eficienţa dorite atâta vreme cât comunitatea 
arabă nu se va dovedi capabilă să impună un 
minim nivel de angajament reciproc şi cât timp 
Washingtonul nu va renunţa la abordarea rela- 
țiilor sale cu lumea arabă ca pe o “licitaţie” pu- 
să exclusiv sau aproape în totalitate în serviciul 
priorităţilor strategice sau conjuncturale ameri- 
cane. 


Evenimentele de la 11 septembrie 2001 au 
reprezentat un punct de cotitură nu numai pen- 
tru comunitatea internaţională, ci şi pentru lu- 
mea arabo-islamică, îndeosebi în contextul în 
care aceasta din urmă a fost acuzată, în dis- 
cursul american, de a fi, intr-un fel sau altul, 
răspunzătoare de producerea atentatelor tero- 
riste de sorginte islamică. Această concepție a 
constituit elementul care a determinat SUA să 
lanseze iniţiativa de reformă şi democratizare a 
societăţilor arabe şi islamice devenită, ulterior, 
Inițiativa Marelui şi, apoi, a Noului Orient Mijlo- 
ciu. 

Noi evoluții 

Climatul internaţional de presiuni, mai mult 
sau mai puţin argumentate, împotriva comuni- 
tăţii arabo-islamice a adăugat noi dificultăţi şi 
piedici în fața demersurilor colective arabe, 
reprezentate, la nivel regional, de către Liga 
Araba. 


Evaluările diferite şi contradictorii făcute asu- 

pra evenimentelor de la 11 septembrie de că- 
tre fiecare ţară arabă în parte, măsura implică- 
rii sau a răspunderii politice sau morale, directe 
sau indirecte a unuia sau altuia dintre actorii 
arabi în producerea evenimentelor amintite, 
gradul diferit de apropiere sau de distanţare a 
acestora de Washington etc. au condus nu la o 
poziție arabă comună şi unitară, ci la un moza- 
ic de poziţii având foarte puţine tangente cu 
“acţiunea arabă comună”. 


Doua observaţii pot fi făcute în legătură cu 
acest aspect: 


- “Acţiunea arabă comună”, cunoscută pen- 
tru dependenţa sa de capriciile politice ale regi- 
murilor şi chiar de fluctuația umorilor persona- 
le ale liderilor arabi, precum şi prin absenta 
unor realizări palpabile de-a lungul a peste o 
jumătate de secol de demersuri în direcţia păcii 
cu Israelul, s-a raportat la priorităţile largi ale 
noii ordini internaţionale mai curând în plan 
individual, national-statal şi aproape de loc la 
factorul exponențial comun al unei colectivităţi 
regionale unitare având o cultură şi interese 
comune. Este adevărat că, atât fiecare ţară 
arabă în parte, cât şi Liga Arabă au condamnat 
atentatele din 2001 şi şi-au declarat susţinerea 
şi respectarea angajamentelor asumate, prin 
rezoluţii internaţionale, a campaniei anti- 
teroriste globale. Dar tot atât de adevărat este 
şi faptul că aceste atitudini nu au fost edificate 
pe temelia unei poziţii politice colective de res- 
pingere a fenomenului terorist şi nici pe o defi- 
nire arabă a terorismului, deosebită de alte 
definiri cu care se intersectează sau pe care, 
cu retuşuri, le copiază şi capabilă să convingă 
lumea exterioară. 

- Sfidările perioadei de după 11 septembrie 
au ridicat, în mod obiectiv, noi întrebări şi pro- 
blematizări referitoare la însuşi conceptul de 
securitate naţională arabă şi, îndeosebi, în 
segmentul acesteia referitor la deformarea şi 
falsificarea identităţii culturale şi religioase a 
lumii arabe. Or, în condiţiile în care conceptul 
de securitate naţionala a cunoscut, în ultimele 
două decenii, un neîncetat proces de erodare 
morală, era firesc ca lumea arabă să se preo- 
cupe mai puţin, sau deloc, de această compo- 
nentă, mai greu sesizabilă, dar fundamentală, 
a securităţii: identitatea. Astfel s-a putut ajunge 
la situaţia în care dimensiunile culturale, reli- 
gioase, morale ale “identităţii arabe”, insuficient 
promovate şi cunoscute, să fie percepute, în 

mentalul universal, ca aflându-se în raport di- 
rect şi dominant cu ideea de violenţă, radica- 
lism, închistare în sine, refuzul alterităţii, con- 
servatorism, adică o sursă de violentă, vindictă 
şi terorism. lar aceasta a fost, la rândul său, 
izvorul unor noi teorii ale confruntării, în primul 
rând, cel puţin prin apropierea în timp, a ideii 
de război preventiv elaborată şi pusă în aplica- 
re de ideologii şi strategii Administraţiei de la 
Washington. 

Pe de altă parte, democratizarea lumii arabo- 
islamice, alături de eradicarea fenomenului 
fundamentalist-terorist a constituit, se ştie, unul 
din argumentele forte care au dus la ocuparea 
Irakului în anul 1993. Susținerea procesului 
democratic s-a tradus inclusiv prin exercitarea 
de presiuni politice moderate asupra regimuri- 
lor arabe pro-americane şi printr-o apropiere 
mai accentuată de curentele de opoziție din 
restul statelor regionale, aceasta având drept 
rezultat o relativă liberalizare a politicii arabe în 
ultimii ani (alegeri parţial libere, o mai mare 
implicare a societăţii civile în viața publică etc.) 
Dar, în scurtă vreme, entuziasmul Administraţi- 
ei Bush cât priveşte democratizarea Orientului 
a devenit mai prudent pe fondul victoriilor politi- 
ce obţinute de curentele islamiste în Egipt, Pa- 
lestina, Irak, generând la Washington temerea 
că, o prea accentuată democraţie şi transpa- 
rentă, riscă să faciliteze ascensiunea la putere 
a formațiunilor islamiste, amenințând, astfel, 
interesele vitale ale S.U.A. în regiune. 


Această aprehensiune a fost abil speculată 
de liderii arabi “prieteni” pentru a convinge Ad- 
ministraţia că o prea accelerată deschidere în 
direcția democratizării ar putea avea tocmai 
asemenea consecințe negative asupra intere- 
selor regionale americane. Astfel, “arabizarea” 
democrației a trecut la o treaptă de viteză sen- 
sibil redusă. Se poate afirma că, ceea ce, initi- 
al, a fost perceput drept o generoasă ofertă din 
partea Americii este receptat, astăzi, în lumea 
arabă, cu ezitare şi scepticism, democraţia li- 
berală occidentală fiind privită, mai curând, ca 
sinonim al unui nou model de colonialism soci- 
al şi de hegemonie politică vestică. 

Ambasador prof. Dumitru CHICAN 

Este posibilă revizuirea acordurilor de la 
Camp David ? 
lonel BUCUROIU 


Egiptul are drep- 
„tul să ceară o revizuire 
„a acordurilor de la 
Camp David , care pre- 
văd demilitarizarea pe- 
ninsulei Sinai, pentru a 
întări securitatea în zo- 
nă ca urmare a preluării 
puterii în Gaza de către 
mişcarea Hamas. 


Această afirmaţie 
aparține unui înalt res- 
ponsabil egiptean, res- 
pectiv preşedintele co- 
misiei Externe din Parlament, 
Moustapha al-Fegi, şi a fost făcută cu ocazia 
unei întâlniri avută cu o delegaţie a Congresu- 
lui american, aflată în vizită la Cairo, în data de 
21 august. 


Conform acestuia, “nimic din acordul de 
pace nu ne împiedică să cerem părții israeliene 
revizuirea sa în scopul de a cere întărirea pre- 
zenței militare egiptene în Sinai, în lumina noi- 
lor evenimente”, după ocuparea cu forța , de 
către Hamas, a fâşiei Gaza, la 15 iunie. 


Acordurile de la Camp David, din 1978, 
au deschis calea tratatului de pace dintre Israel 
şi Egipt, semnat în 1979. Acestea prevăd, prin- 
tre altele, demilitarizarea peninsulei Sinai, cu- 
cerită de Israel în 1967 şi recuperată de Egipt 
în 1982. 

Până în 2005, numai poliţişti egipteni, 
dotați cu arme uşoare, aveau dreptul să fie in- 
stalați în peninsulă. După retragerea Israelului 
din fâşia Gaza, Egiptul a desfăşurat 750 de 
grăniceri de-a lungul celor 14 kilometri de fron- 
tieră dintre Egipt şi teritoriile palestiniene. 
Acum, Egiptul doreşte să desfăşoare forțe de-a 
lungul întregii sale frontiere cu Israelul, ce mă- 
soară 250 de kilometri. 


Conform unei surse israeliene, ministrul 
israelian al Apărării, Ehud Barak, ar putea fa- 
ce, în curând, o vizită în Egipt, pentru a purta 
discuţii despre relaţiile israelo-egiptene, prilej 
cu care ar putea fi abordată şi problema ridica- 
tă de parlamentarul egiptean. 


de Afaceri 


ULTIMELE EVENIMENTE IMPORTANTE 
Turcia 


La 28 august a.c., după aproape patru 
luni de dispute politice interne, noul parlament 
turc a ales al 11-lea preşedinte al ţării, în al 
treilea rund de scrutin, cu o majoritate de 336 
voturi (din totalul de 550). Abdullah Gul, fost 
ministru de externe şi membru al Partidului 
Dreptăţii şi Dezvoltării, avea nevoie, la acest 
tur, de majoritatea simplă de 276 voturi. Prima 
sarcină importantă a acestuia a fost aprobarea, 
la 29 august, a noului guvern propus de premi- 
erul Recep Tayyip Erdogan, şi care a fost reîn- 
noit aproape pe jumătate. Acesta are în com- 
punere 3 adjuncti ai primului ministru, 6 miniştri 
de stat şi 15 miniştri. Programul de guvernare 
a fost prezentat în Parlament la 31 august, dis- 
cuţiile asupra acestuia au avut loc la 3 septem- 
brie, iar la 5 septembrie urmează votul de în- 
vestitură pe care, dat fiind majoritatea largă de 
care partidul premierului dispune în 
Parlament, îl va obţine cu uşurinţă. 
Conform observatorilor locali, pre- 
mierul Erdogan a încercat să con- 
stituie un guvern moderat, în care 
“figurile controversate să fie înlocui- 
te cu personalităţi rezonabile”. 
“Prezervarea stabilităţii” este considerată prin- 
cipala sarcină a noului cabinet. 


Subliniem că armata, considerată garan- 
ta laicităţii statului turc, s-a declarat împotriva 
alegerii unui preşedinte cu orientări islamiste, 
iar după alegerea lui Gul, comandanții princi- 
palelor categorii de forțe au avut o atitudine 
rece față de noul şef al statului, care este şi 
comandant şef al armatei, manifestată inclusiv 
prin neinvitarea soției preşedintelui şi a premie- 
rului, la toate activităţile oficiale privind sărbă- 
torirea “Zilei Victoriei” la 30 august. 


După toate aparențele, armata nu a reu- 
şit să se impună şi a pierdut această bătălie. 
Două elemente împiedică o acţiune în forța a 
armatei: majorita- 
tea parlamentară 
deținută de parti- 
dul din care fac 
parte preşedinte- 
le şi premierul; 
faptul că o in- 
tervenţie în forță 
a armatei ar pu- 


General Yasar Buyukanit 

tea avea repercusiuni negative asupra stabili- 
tăţii şi securității ţării, precum şi în economie. 


Este însă pentru prima oară în istoria 
Turciei republicane, când o forță politică cu ră- 
dăcini islamiste, deţine controlul principalelor 
instituții civile ale statului. 


Irak 


Instabilitatea se menţine la cote ridicate, 
cu accente pe palierele guvernamentale, mai 
ales după anunţarea suspendării participării la 
guvernare a celor 6 miniştri aparținând celui 
mai important partid sunnit - Frontul Concordiei 
Naţionale, fără însă ca parlamentarii acestuia 
să se retragă din legislativ. 


Premierul Nuri al-Maliki a întreprins, în 
cursul lunii august, vizite în Turcia, Siria şi Iran 
în încercarea de a demonstra SUA că face 
eforturi în îndeplinirea unor obiective cum ar fi 
securitatea frontierelor, relaţiile bilaterale cu 
fiecare din ţările vizitate, alte probleme regio- 
nale, fără a obţine rezultate semnificative. Pe 
plan intern, în dorinţa de a demonstra că poate 
contribui la o tendinţă de stabilizare a ţării, care 
însă întârzie să se manifeste, precum şi pentru 
a oferi un argument SUA în acest sens, a con- 
stituit, mai mult teoretic, o nouă majoritate de 
guvernare, denumită “moderată”. Deşi vicepre- 
şedintele sunnit Tariq al-Hashemi a semnat 
noua alianță, partidul din care face parte nu a 
andosat-o. 


Situaţia de securitate se menţine la cote 
precare, guvernatorii din  Qadisiya şi 
Muthanna, sprijinitori ai eforturilor americane 
de eliminare a mişcărilor sadriste în sud au fost 
asasinați. 

Situația cotidiană a populației este depar- 
te de a se ameliora, lipsa electricității, a apei, 
şomajul s-au accentuat. La 2 septembrie, în 
nordul Irakului, au fost declarate 2.000 de ca- 
zuri de holeră. Alte epidemii pot izbucni în ori- 
ce parte a tării ca urmare a asistenței sanitare 
precare şi a stării generale proaste a tuturor 
elementelor de infrastructură. 

lran 

Preşedintele Ahmadinejad a demis mi- 
niştrii industriilor şi pe cel al petrolului numind 
în locul acestora personalități de care să fie 
mai sigur că îi consolidează controlul asupra 
acestor sectoare. A urmat demisia guvernato- 

rului Băncii Centrale în opoziție la unele măsuri 
financiare luate de Ahmadinejad. 


La 2 septembrie ayatolahul Ali Khamenei 
l-a numit pe generalul Yahia Rahim Savafi la 
comanda Corpului Gardienilor Revoluției, în 
locul generalului Mohammad Ali Jaafari, care 
deținea funcția de 10 ani. Prezentată oficial ca 
o schimbare de rutină, analizelor unor specia- 
lişti în domeniu relevă că schimbarea a avut ca 
scop întărirea “conservatorilor” conduşi de 
Ahmadinejad. 


Grupaj de Corneliu PIVARIU 


Emiratele Arabe Unite - o mică tară din Ori- 
entul Mijlociu cu profunde transformări de- 
mografice 

Ionel BUCUROIU 


Emiratele Arabe Unite, o mică ţară cos- 
mopolită din Golf, se prezintă astăzi ca o oază 
de prosperitate în cadrul unui Orient Mijlociu cu 
profunde tulburări, iar oraşul Dubai, ca o floare 
a acestei prosperităţi ce o înregistrează ţara. 


Aceasta a făcut ca numărul străinilor ca- 
re afluesc în EAU să fie în continuă creştere, 
proces ce a provocat o profundă transformare 
demografică care, conform analiştilor, conduce 
la o situaţie inedită, indigenii riscând să devină 
străini în propria tară. 

Conform statisticilor oficiale, la sfârşitul 
anului 2005, Federaţia celor Şapte Emirate 
conta pe un număr de 4,1 milioane de locuitori, 
dintre care 825.000 de autohtoni, în mare parte 
musulmani sunniți, adică numai 21,9 %. Cea 
mai mare comunitate străină este formată de 
indieni, ce numără în jur de 1,3 milioane de 
resortisanţi, cărora li se adaugă un mare nu- 
măr de sud-asiatici, iranieni, arabi şi occiden- 
tali, care se simt ca la ei acasă, comportându- 
se în aşa măsură încât rănesc populaţia locală 
musulmană, în mare măsură conservatoare. 


Chiar dacă străinii nu au toţi acelaşi sta- 
tut social, existând diferențe între muncitorii 
necalificaţi şi cadrele foarte bine plătite, totuşi 
mirajul acestei ţări prospere atrage neîntrerupt 
străinii, fapt ce are un impact serios asupra 
echilibrului demografic. Dacă tendința actuală 
continuă, autohtonii celor şapte membri ai bo- 
gatei federaţii a EAU nu vor reprezenta mai 
mult de 2 % din populaţia țării în anul 2025, a 
avertizat Aref al-Muhairi, directorul executiv al 
Centrului de Statistică din Dubai. 

Teama autohtonilor se reflectă periodic 
în presa locală, în general pro- 
guvernamentală, care, recent, a creat o comi- 
sie pentru reglarea problemei “dezechilibrului 
demografic”, chiar dacă politica de 
“emiratizare” a locurilor de muncă ar trebui să 
se supună regulilor de piaţă. 

Apelurile la un echilibru demografic au 
început încă din anii 1980, însă fără rezultat, 
realitatea evoluând în sens opus. “Nu trebuie 
să fim surprinşi dacă, într-un deceniu de acum 


r$ să 


5 


i j < 
Hotel Burj al-Arab Dubâi 


înainte, nu vom ajunge în situația în care va 
trebui să acceptăm că această societate nu 
mai are identitate specifică, ea constituind un 
ansamblu cosmopolit în care majoritatea îşi 
impune legea”, a afirmat analistul Mohammad 
al-Rokan, avocat şi apărător al drepturilor omu- 
lui. Conform acestuia, Emiratele sunt deja “sub 
presiune pentru a renunţa la limba lor şi a fo- 
losi limba engleză”, evocând şi perspectiva 
unor viitoare presiuni internaţionale pentru na- 
turalizarea rezidenţilor ce se află în EAU de o 
perioada mai lungă de timp. În acest sens M. 
Roken a recomandat adoptarea unui meca- 
nism de naturalizare care să apere identitatea 
arabă a Emiratelor: aceste naturalizări s-ar pu- 
tea face într-o proporție de 10 % față de creş- 
terea anuală a populaţiei autohtone. 


În absenţa unui semn privind o apropiată 
revizuire a politicii de deschidere, atât pentru 
capital cât şi pentru muncitori, şi-n situația în 
care zilnic sosesc în Dubai 800 de noi rezi- 
denti, unul din mijloacele de prezervare a iden- 


tităţii naţionale îl constituie cultura populară. 
Astfel, televiziunea din Dubai a început difuza- 
rea unei serii, bine primită de publicul telespec- 
tator, ce întruchipează eroi populari din moşte- 
nirea culturală, la originea acestei iniţiative, 
care cuprinde şi organizarea de seminarii pen- 
tru adulți şi filme de animaţie pentru copii, se 
află Asociaţia Watani, a cărei coordonator ge- 
neral este Ahmad Obaid al-Mansouri. 


Se poate spune astfel că, în Emiratele 
Arabe Unite, reuşita pe plan economic are 
un preț pentru minoritatea autohtonă, care 
se vede amenințată să devină străină în 
propria tară. 


Marea Conductă Arabă de Gaz 
Corneliu PIVARIU 


Marea Conductă Arabă de Gaz este o 
investiția destinată inițial pentru exportul gazu- 
lui natural egiptean în Orientul Mijlociu, cu o 
posibilă extindere spre Europa. Primul tronson 
al acesteia a fost dat în exploatare în iulie 2003 
şi leagă Al Arish - Egipt cu portul Aqaba din 
lordania. Capacitatea de transport a acestei 
porțiuni este de 1,1 mldmc şi a costat 220 mi- 
lioane dolari. A doua secțiune, cu o lungime de 
390 km şi ale cărui costuri sunt estimate la 300 
milioane dolari a început să fie construită în 
2005 şi continuă de la Aqaba la El Rehab (în 
apropierea frontierei iordaniano-siriene). Cel 
de-al treilea tronson are o lungime de 324 km, 
continuând din lordania la stația de pompare 
siriană de la Deir Ali, de unde va fi extinsă pâ- 
nă la Rayan, tot în Siria. În martie 2006, miniş- 
trii energiei din Egipt, Siria, lordania, Turcia, 
Liban şi ministrul adjunct al economiei şi co- 
merțului din România, au semnat un protocol 
pentru continuarea lucrărilor către Turcia, de 
unde conducta să poată fi conectată cu proiec- 
tul Nabucco, pentru livrarea gazului în Europa. 
Se aşteaptă ca Turcia să importe 2-4 mldmc/ 
an prin această conductă. 


În septembrie 2004, Egiptul, Iordania, 
Siria şi Libanul au convenit că şi Irakul se poa- 
te conecta la această conductă, pentru a putea 
exporta gaz în Europa. Există variante pentru 
dezvoltarea conductei din Siria spre Liban - 
Tripoli şi o altă variantă, din portul sirian 
Banias către Cipru. Această porţiune este pre- 
văzută a fi construită până în 2010. În acest 
scop, în ultima parte a lunii august a.c. Minis- 

Vizita ministrului irakian al petrolului la Damasc d om olo g ul 
său sirian 
Sufian al-Alaw, ocazie cu care s-a discutat şi 
posibilitatea reabilitării vechilor conducte de 
titei Kirkuk din Irak - portul Banias. 


Lungimea totală a Conductei Arabe de 
Gaz este de 1231 km. 


Arabia Saudită - zidul la frontiera cu Irakul 
Corneliu PIVARIU 


Regatul saudit a lansat licitația pentru 
construirea unui zid de securitate de-a lungul 
frontierei cu Irakul (aproximativ 950 km) şi al 
cărui cost este estimat la 1,1 miliarde dolari. 
Acesta este prevăzut cu mijloace tehnice sofis- 
ticate de supraveghere, printre care camere 
termice şi echipamente radar. La licitaţia, al 


Shagra» 
= Al Madinah 


SAUDI ARABIA 


cărui termen de depunere a ofertelor este 28 
octombrie a.c. şi-au anunţat participarea firme 
locale; Saudi Oger, El-Seif Engineering 
Contracting, Saudi Binladin Grop, Al-Khodary 
Sons Co. dar şi contractori internaționali speci- 
alizați, printre care European Aeronautic 
Defense and Space Co., Boeing Co, şi BAE 
Systems din Marea Britanie. 

Raidul aviatiei militare israeliene în Siria 
Corneliu PIVARIU 


Conform versiunii oficiale siriene, la 6 
septembrie 2007, 3 avioane israeliene au violat 
spațiul aerian al acestei ţări. Formaţiunea a 
venit dinspre Marea Mediterană, a survolat 
frontiera turco-siriană prin teritoriul turc, pe di- 
recţia Midan-Ekbes-Jarablus, după care s-a 
îndreptat spre sud-est, pe direcţia Deir Ez-Zor. 
În apropierea oraşului Raqqa (la ora 01.30) a 
fost interceptată şi a procedat la lansarea a 4 
rachete nearmate şi a unor rezervoare de com- 
bustibil în perimetrul unei ferme la 15 km Est 
de Raqqa. 


Avioanele s-au întors aproximativ pe 
acelaşi traseu, dovadă că înregistrările siriene 
au indicat lansarea altor două rezervoare la 
Gaziantep şi în provincia Iskenderun, unde au 
şi fost găsite de autorităţile turce. 


Incidentul s-a produs la câteva ore după 
ce Javier Solana i-a transmis, la Cairo, minis- 
trului sirian de externe, un mesaj din partea 
premierului israelian Ehud Olmert, privind 
redesfăşurarea unor unități militare din Platoul 
Golan, unde fuseseră mobilizate pentru mane- 
vre în deşertul Negev. Mesajul se dorea un 


gest de bunăvoință. 


În opinia Siriei, comentariile publice, du- 
pă ce mass-mediei israeliene i se impusese un 
embargou total, urmăresc obiective politice, 
ieşind din tiparele conduitei conducerii 
israeliene în sensul că, dacă ar fi fost reale, ar 
fi fost făcute publice imediat. 


Violarea spaţiului aerian sirian reprezintă 
o încălcare a Acordului de dezangajare 
israeliano-sirian din 1974, fiind prima manifes- 
tare de forță israeliană după conflictul din Li- 
ban din vara anului 2006 şi vine imediat după 
ce, în august a.c., premierul Ehud Olmert a 
dispus suspendarea negocierilor secrete cu 
Siria. 

Zvonurile privind identificarea şi distruge- 
rea unor facilități nucleare transferate în Siria 
din Coreea de Nord par să sugereze scenariul 
privind armele de distrugere în masă, şi care a 
constituit principalul motiv oficial pentru ataca- 
rea Irakului în 2003. Conform opiniilor unor 
specialişti, în condiţiile embargoului impus na- 
velor nord-coreene, dar şi din motive tehnice, o 
astfel de operaţiune nu putea fi realizată. 

Se mai menționează posibilitatea ca ma- 
terialul cu specific nuclear să fi fost în tranzit 
terestru din zona de nord-est a Mării Negre 
către Iran, fiind distrus în Siria, după ce depla- 
sarea acestuia a fost monitorizată prin satelit 
(conform site-ului www.spacewar.com). Este o 
variantă mai puțin plauzibilă, în condițiile când, 
pe acest traseu, materialul ar fi trebuit să tran- 
ziteze Turcia, Siria şi Irakul, când ar fi fost mult 
mai simplu ca din Azerbaidjan să intre direct în 
Iran. 


O altă posibilitate ar fi fost aceea că misi- 
unea aviaţiei israeliene a fost de cercetare 
electronică, pentru a culege informatii despre 
ultimele sisteme de radar şi rachete antiaerie- 
ne livrate recent de Rusia către Siria. 


De asemenea se menționează că ar fi 
fost lovite rachete destinate Hezbollah şi chiar 
posibilitatea unei “repetiții” pentru un posibil 
atac aerian israelian asupra unor facilități nu- 
cleare iraniene. În acest sens, după unele sur- 
se, în Kurdistanul irakian există un număr im- 
portant de instructori israelieni care antrenează 
forte Peshmerga, iar pe aeroportul din Irbil au 
fost instalate echipamente necesare eventua- 
lelor realimentări în aer a avioanelor israeliene. 


Acţiunea ar fi fost posibil să fie declanşa- 
tă şi ca urmare a faptului că în toamna acestui 
an se va publica partea a doua a Raportului 
Vinograd, în care probabil vor fi incriminati mai 


mulți generali israelieni, precum şi ierarhia poli- 
tică. În acest sens s-a dorit transmiterea unui 
mesaj public că ţara este în continuare pe 
“mâini sigure”. 

În Siria există 
presiuni asupra struc- 
turilor politice de vârf M 
pentru a se riposta 
ferm la acțiunea 
israeliană, estimându- 
se că aceasta ar pu- 
tea avea loc în perioa- 
da 25 septembrie-25 
noiembrie a.c., când 
ar urma să fie desem- 
nat şi succesorul pre- 
şedintelui libanez 
Emille Lahoud. 


u= N A 


Reuniunea OPEC 


Reuniunea bianuală a OPEC de la Viena 
a adoptat, la 11 septembrie, la propunerea 
Arabiei Saudite, hotărârea de a majora produc- 
tia statelor membre cu 500.000 barili/zi, înce- 
pând cu 1 noiembrie 2007. În cadrul acestei 
majorări Arabia Saudită îşi va creşte productia 
până la 9,8 mlb/zi, Iranul la 3,8 mlb/zi, iar Ku- 
weitul şi Venezuela la 2,5 mlb/zi fiecare. 


Decizia are în vedere solicitarea ţărilor 
industriale dezvoltate în acest sens, precum și 
faptul că în perioada rece consumul produselor 
petroliere, mai ales a celor pentru încălzire, 
creşte în emisfera nordică. Este prima decizie 
de creştere a producţiei luată de OPEC în ulti- 
mii doi ani şi are în vedere un control al creşte- 
rii, în general continue, a prețului la petrol înce- 
pând din 2004. Numai de la începutul anului 
2007 prețul petrolului a crescut în medie cu 
28%. 


Această decizie este luată pe termen 
scurt, pentru a controla raportul cerere-ofertă 
pentru perioada de iarnă, în reuniune 
mențţionându-se intenţia de a “reacţiona rapid” 
în cazul unei căderi bruşte a economiei in- 
ternaţionale, care ar putea provoca şi o scăde- 
re a cererii de petrol. 

Neoficial, din lucrările reuniunii şi luările 
de poziţie ale participanţilor, rezultă că limita 
de preț agreată s-ar situa între 50-80 dolari/ 
baril, aceasta şi în contextul situaţiei economi- 

ce internaţionale actuale şi fluctuaţiilor de pe 
piețele internaţionale. În acest sens specialiştii 
apreciază că statele OPEC vor face eforturi 
pentru ca prețul petrolului să nu scadă sub 50 
dolari/baril - ceea ce va impune o reducere a 
producției, sau în cazul unei creşteri peste 80 
dolari/baril se va lua măsura creşterii nivelului 
de extracție. 


Această coordonare, în pofida divergen- 
telor politice dintre membrii organizaţiei, a per- 
mis o creştere efectivă a resurselor financiare 
a tuturor statelor OPEC, la nivele record. 


Decizia de majorare a producţiei este şi o 
încercare de a demonstra că preţul la petrol 
poate rămâne stabil, pentru a nu descuraja ce- 
rerea şi a nu determina orientarea consumato- 
rilor către alte tipuri de energie, care ar putea fi 
mai ieftine decât petrolul. 


Corneliu PIVARIU 


Orientul Mijlociu : către al cincilea război 
arabo-israelian? 

Climatul deosebit de tensionat care, în 
ultima vreme, s-a înstăpânit în relaţiile dintre 
Siria şi statul Israel pare a sugera că evoluțiile 
din zonă converg, mai degrabă, către un nou 
război decât către pacea aşteptată de la confe- 
rinta internaţională propusă de preşedintele 
George Bush pentru toamna acestui an. 


Principial, nici Israelul, nici Siria nu do- 
resc să se angajeze într-o nouă confruntare 
militară, dar suspiciunile şi vechea neîncredere 
reciprocă oferă o largă plajă de percepții şi in- 
terpretări eronate sau emoționale a intentiilor 
fiecăreia dintre părţi, ceea ce poate să inflame- 
ze cu uşurinţă spaţiul conflictual, conducându-l 
spre o confruntare, chiar neprogramată iniţial 
de vreunul dintre cei doi actori care, fiecare în 
parte, sunt prea puţin convinşi de bunele inten- 
tii ale celuilalt. Dacă, de pildă, sirienii încearcă 
să-şi modernizeze dotarea armatei, actul este 
automat interpretat la Tel-Aviv drept semnal de 
alarmă faţă de un posibil act agresiv. În egală 
măsură, Damascul vede aceleaşi intenţii ame- 
nințătoare în aplicaţiile şi exerciţiile de pregăti- 
re pe care efectivele militare israeliene din Go- 
lan le desfăşoară cu ritmicitate. 

Acestui cadru de îndoieli şi suspiciuni i 
se circumscrie şi recentul raid (de bombarda- 
ment, s-a spus, fără ca afirmaţia să fie confir- 
mată oficial) executat, nu cu mult timp în urmă, 

de aparate israeliene în zona de nord a Siriei, 
nu departe de granița dintre această ţară şi 
Turcia. 


Potrivit mai multor rapoarte de securitate 
şi mass-media, ţintele vizate ar fi fost bateriile 
siriene de rachete sol-aer, sau un transport de 
armament iranian aflat în tranzit către milițiile 
Hezbollahului libanez. Nu au lipsit jurnaliştii 
care au avansat şi ideea, puţin credibilă, că a 
fost vorba de depozite de material nuclear de 
provenienţă nord-coreană livrat Siriei cu puţin 
timp înaintea atacului. 


Dicolo de natura reală a țintelor sau de 
existenţa ori inexistenţa lor, acestea constituie, 
din puncul de vedere al statului Israel, o sursă 
de ameninţare care trebuie lichidată : un punct 
de vedere născut, şi acesta, din suspiciune şi 
neîncredere, dar discutabil în măsura în care 
nu toate demersurile şi mişcările militare din 
interiorul unui stat constituie, cu necesitate, o 
ameninţare directă la adresa unui stat vecin. 


Până în prezent, atât Damascul, cât şi 
Tel-Aviv păstrează tăcerea în legătură cu sem- 
nificația şi consecintele raidului. Pentru Israel, 
este vorba de menţinerea acelei “obscurităţi 
constructive” menită să menţină în regiune 
sentimentul superiorității înformative si militare 
a statului evreu. Tăcerea Damascului se poate 
explica prin dorința acestuia de a nu-şi demas- 
ca aşii din mânecă. lar toate acestea contribu- 
ie, odată în plus, la adâncirea suspiciunilor şi a 
adversității. 

Tensiunile care s-au acumulat în acest 
climat regional inflamat sugerează, mai cu- 
rând, apropierea de un nou război decât apro- 
pierea de pacea pe care preşedintele Bush o 
aşteaptă de la conferinţa internaţională din 
toamna acestui an. 


Observatorii nu exclud posibilitatea ca 
tocmai această reuniune să fie exploatată, de 
Israel cu deosebire, pentru a declanşa un con- 
flict armat care să-l scutească de angajarea 
unor negocieri de pace impuse, la sfârşit de 
mandat, de către preşedintele Bush care nu 
mai are nevoie de voturile electoratului evre- 
iesc din SUA la prezidenţialele din 2008. Ceea 
ce îl interesează, din această perspectivă, este 
împlinirea visului său de a intra în paginile isto- 
riei prin crearea unui stat palestinian alături de 
Israel. 


Într-o asemenea situaţie în care, la masa 


Pulsul Geostrategic, Anul I 


INGEPO Consulting 


PRINCIPALELE ELEMENTE ALE SITUAȚIEI DIN ORIENTUL MIJLOCIU (continuare) 


tratativelor, i s-ar impune concesii şi renunţări 
“dureroase”, Israelul nu va ezita, susţin analiş- 
tii, să recurgă la arme pentru ca, în perioada 
următoare, atenţia Administraţiei şi a opiniei 
publice internaţionale să fie deviată de la tema 
conferinţei internaţionale de pace. 


Acesta este doar unul dintre mai multele 
scenarii referitoare la evoluţiile situaţiei din zo- 
nă în perioada rămasă până la finele anului. 


Se evocă, astfel — aşa cum face genera- 
lul David Petraeus , comandantul forțelor ame- 
ricane desfăşurate în Irak — un posibil “război 
prin reprezentanţi” pe care lranul şi Siria l-ar 
declanşa, folosindu-se, ca detonator, de miliții- 
le islamiste Hamas din Gaza şi de cele ale 
mişcării Hezbollah din Liban. Scenariul poate 
fi plauzibil în măsura in care nu puţine evaluări 
considerate credibile vorbesc despre intenţia 
preşedintelui George Bush de a ordona lovirea 
instalaţiilor nucleare ale Iranului înainte de fine- 
le anului, cel mai târziu în luna decembrie. 


Nu este ignorată nici posibilitatea ca initi- 
ativa unei confruntări militare să aparţină Da- 
mascului — tot mai presat şi preocupat de con- 
cluziile şi consecintele anchetei internaţionale 
pe marginea implicării regimului sirian în asasi- 
narea fostului premier al Libanului, Rafik Al- 
Hariri. 

Maamun Al-Fandi, editorialist al cotidia- 
nului de limbă arabă “Al-Sharq Al-Awsať” care 
apare la Londra analiza şi eventualele intenții 
războinice ale Damascului, avansând ideea că 
regimul preşedintelui Bashar Al-assad ar putea 
să “cloneze” experiența “victoriei divine” obţi- 
nută de milițiile Hezbollah în războiul lor cu Is- 
raelul în vara anului 2006 şi să o transfere în 
Podişul Golan unde grupuri pregătite şi instrui- 
te să execute acțiuni de provocare şi sabotaj în 
interiorul teritoriului israelian, provocând, astfel, 
o ripostă din partea statului Israel. Un război 
limitat (în concepția strategilor sirieni) ar fi sufi- 
cient pentru a readuce Siria în prim planul 
scenei regionale şi a o scoate din izolarea in- 
ternaţională în care se află. 


Prognozele şi scenariile nu lipsesc. În 
atmosfera de suspiciune şi încordare se caută 
cu înfrigurare o soluţie pentru ieşirea - din nes- 
fârşitele crize interne şi regionale care erodea- 
ză stabilitatea acestei părţi a lumii. 

Şi, întrucât orizontul păcii rămâne, încă, 
foarte îndepărtat (cel puţin aşa susțin declarati- 


ile şi comentariile oficiale sau mass-media din 
această perioadă premergătoare propusei con- 
ferințe de pace), nu este lipsită de temei teme- 
rea că războiul ar putea să ofere soluția căuta- 
tă. 

Ambasador prof. Dumitru CHICAN 


Turcia — reafirmarea statutului de putere 
pivot 

Nicolae PERHAIȚĂ 

Pentru orice guvern turc problema 

kurzilor, a Kurdistanului şi a Partidului Muncito- 

rilor din Kurdistan (PKK) constituie o problemă 

majoră de politică internă şi politică externă, 

atât în plan regional cât şi cel al relaţiilor cu 
Statele Unite. 


De fapt, esenţa acestei probleme este 
dată de obiectivul kurzilor de a obţine indepen- 
denta teritoriului pe care îl ocupă. Ca grup et- 
nic distinct, kurzii ocupă un teritoriu care aparti- 
ne Turciei, Iranului, Irakului şi, într-o măsură 
mai mică, Siriei. Nici unul dintre aceste state 
nu a făcut un secret din faptul că nu este dis- 
pus să se învecineze cu un Kurdistan indepen- 
dent. Şi cu toate că există şi un consens regio- 
nal împotriva unui stat kurd, statele respective 
nu au ezitat să folosească dizidenţii kurzi ca 
mijloc de presiune împotriva vecinilor lor. 


Evoluţia evenimentelor din Irak a dus la 
crearea unei regiuni guvernată practic de kurzii 
irakieni, iar conform majorităţii scenariilor pri- 
vind viitorul Irakului kurzii irakieni vor beneficia 
de un nivel ridicat de autonomie. Unele scena- 
rii, e drept mai puţine, sunt mai generoase 
mergând până la acordarea independenţei kur- 
zilor din Irak şi, în consecinţă, crearea unui stat 
kurd. Un astfel de stat, apărut ca un efect cola- 
teral al războiului din Irak, dincolo de faptul că 
se va confrunta cu opoziția serioasă a facțiuni- 
lor sunite şi şiite irakiene, va reprezenta o 
ameninţare directă pentru Turcia şi Iran, deoa- 
rece va constitui nucleul statalității kurzilor la 
care se vor raporta revendicările comunităţilor 
kurde din cele două ţări. Acesta este unul din- 
tre motivele pentru care Turcia nu a fost încân- 
tată să participe la invazia SUA în Irak. În 
schimb, SUA au cultivat relaţiile cu kurzii iraki- 
eni pe timpul operațiunii Furtună în Deșert, 
sprijinind crearea unei miliții independente 
(Peshmerga), care a permis kurzilor irakieni 
obținerea unui surprinzător nivel de indepen- 

denţă faţă de regimul lui Saddam Hussein. 
Acest demers nu a fost pe placul turcilor, care 
după 1990 au făcut mai multe incursiuni în nor- 
dul Irakului împotriva elementelor PKK. Sur- 
prinzător pentru observatorii externi, înainte de 
începerea războiului în 2003, Turcia a preferat 
să refuze o ofertă a Statelor Unite de a-şi an- 
gaja trupe în nordul Irakului în cadrul coaliţiei 
internaţionale în schimbul permisiunii ca trupe- 
le americane să folosească teritoriul Turciei 
pentru lansarea atacului împotriva Irakului. 
Acest refuz a făcut ca Turcia să-şi reducă sim- 
titor nivelul de mobilitate în regiune. 


Ca urmare, turcii sunt foarte preocupați 
de cursul evenimentelor din Irakul vecin. Pen- 
tru că nu va fi nici o diferență dacă provincia 
kurdă din nordul Irakului devine o regiune auto- 
nomă într-un stat federal irakian sau obţine in- 
dependenţa statală pe fondul dezintegrării sta- 
tului irakian. Kurdistanul irakian va deveni o 
patrie a kurzilor şi asta chiar la granița Turciei. 
O astfel de evoluţie nu poate reprezenta, din 
punctul de vedere al autorităţilor de la Ankara, 
decât o ameninţare strategică la adresa securi- 
tăţii Turciei. 

Refuzul autorităţilor turce de a permite 
folosirea teritoriului propriu ca bază de lansare 
a atacului american împotriva Irakului şi de a 
participa la forța de intervenţie a determinat o 
schimbare de atitudine a Statelor Unite. Pe de 
o parte, a fost vizibilă o tendinţă de distanţare 
a americanilor de un vechi aliat. Pe de altă par- 
te, datorită evenimentelor din Irak şi evoluției 
relațiilor lor cu Siria şi Iran, Statele Unite nu au 
reuşit să îndepărteze un vecin musulman de 
problematica irakiană. O dată cu trecerea tim- 
pului şi pe fondul degradării situaţiei din Irak, 
Statelor Unite le-a fost din ce în ce mai greu să 
izoleze Turcia, şi pentru că neutralitatea ei era 
importantă pentru SUA, dar şi pentru că SUA 
au fost foarte preocupate de posibile reacţii ale 
Turciei faţă de autonomia kurzilor. 


Pentru Turcia, aceasta este o problemă 
fundamentală de securitate naţională. În situa- 
ţia în care turcii vor sesiza că situaţia scapă de 
sub control în regiunile kurde, se va lua decizia 
intervenirii cu forţe militare. Într-un moment în 
care kurzii irakieni constituie singurul grup et- 
nic din Irak care poate fi considerat pro- 
american, Statelor Unite le este greu să permi- 
tă Turciei să intervină cu forțe armate în 
Kurdistanul irakian. 

Este la fel de adevărat că Statele Unite 
nu prea dispun de pârghii pentru a opri o even- 
tuală invazie turcă în Kurdistanul irakian. În 
primul rând, Statele Unite nu doresc să se con- 
frunte cu Turcia în nordul Irakului, atât din mo- 
tive militare cât şi din motive politice. În al doi- 
lea rând, Statele Unite nu vor să ajungă în situ- 
aţia ca celelalte grupuri etnice din Irak să asis- 
te cum armata americană nu intervine în sco- 
pul protejării grupului kurd irakian privind nepu- 
tincioasă cum o forță armată invadează o parte 
a teritoriului irakian. Cu alte cuvinte, Statele 
Unite par să nu aibă o soluţie pentru reglemen- 
tarea conflictului dintre turci şi kurzi. Ceea ce 
au realizat până acum Statele Unite a fost să 
negocieze o serie de soluţii intermediare şi 
temporare care au temperat intenţiile agresive 
ale Turciei, dar au menţinut, dacă nu chiar fa- 
vorizat, statutul kurzilor. Actuala criză priveşte 
statutul PKK în nordul Irakului şi, într-o mare 
măsură, preocupările Turciei pe tema nivelului 
prea mare de autonomie de care ar putea be- 
neficia kurzii irakieni, la care, inevitabil, se ada- 
ugă şi tema viitorului statut al regiunii Kirkuk, 
bogată în petrol. Dacă separatiştii PKK nu sunt 
o preocupare pentru SUA, care ar putea să 
accepte ideea eliminării acestora, partea ame- 
ricană nu îşi poate permite, cel puţin în acest 
moment, să-i forțeze pe kurzii irakieni să se 
delimiteze de separatişti. 


Pentru Turcia, dincolo de problema 
unui Kurdistan independent şi de viitorul Iraku- 
lui, se pune problema propriei poziţii ca putere 
regională după încetarea războiului din Irak. 
Aceasta este o problemă esenţială a securității 
naţionale datorită, în primul rând, Iranului, ca- 
re, pe fondul retragerii trupelor americane din 
Irak, ar rămâne puterea regională dominantă, 
în măsură să dicteze în Peninsula Arabică o 
lungă perioadă de timp şi chiar să influențeze 
balanţa regională de putere şi, probabil, balan- 
ta globală de putere. În această situaţie, Turcia 
va adopta, probabil, un rol de putere insulară, 
defensivă, foarte precaută în construirea de 
alianţe regionale şi, oricum, mai deloc înclinată 
să se implice foarte mult în complicata situație 
din Orientul Mijlociu; iar dacă se va implica o 
va face doar în contextul alianței cu Statele 
Unite. 

Un astfel de rol diferă foarte mult de 
rolul pe care Turcia l-a avut până la începutul 
secolului XX. Până la căderea Imperiului Oto- 

man, Turcia a fost atât puterea dominantă mu- 
sulmană cât şi o mare putere în nordul Africii, 
sud-estul Europei şi Orientul Mijlociu. Turcia a 
fost nucleul unui imperiu multinațional care prin 
secolul XV domina zona Mării Mediterane şi a 
Mării Negre şi era pivotul economic între trei 
continente, care controla şi facilita comerțul în 
emisfera estică. Actuala situaţie a Turciei se 
datorează crizelor interne care au urmat căde- 
rii Imperiului Otoman, precum şi apariţiei pute- 
rilor franceză şi britanică în regiune, urmată de 
apariția puterii americane şi echilibrul de pute- 
re instaurat pe timpul Războiului Rece, perioa- 
dă în care o eventuală expansiune a puterii 
turce era de neconceput. După terminarea 
Războiului Rece, Turcia a dat semne că în- 
cearcă să recupereze ceva din statura avută 
până la începutul secolului XX. Principalul 
semnal a fost semnificativa dezvoltare econo- 
mică. În 2006, Turcia consemna al cincilea an 
consecutiv de dezvoltare economică la o rată 
de 5-8%, ceea ce plasa produsul intern brut pe 
locul 18 în lume. Economia Turciei este cea 
mai dezvoltată din lumea musulmană, inclu- 
zând aici şi Arabia Saudită, dar şi din estul 
Mediteranei, din sud-estul Europei, din Orientul 
Mijlociu şi din Caucaz, ceea ce vine în sprijinul 
intenţiilor de a redeveni o putere regională. 
Deşi creşterea economică este fragilă şi, pe 
fondul unor factori perturbatori semnificativi, 
poate fi uşor întreruptă, este evident că Turcia 
a devenit un lider economic regional şi, mai 
mult, unul dinamic. În plus, poziţia geografică a 
Turciei îi oferă avantajul de a fi un culoar de 
tranzit principal pentru surse de energie, cu 
atât mai mult într-un moment când Europa în- 
cearcă să-şi reducă dependenţa energetică de 
Rusia. Problema Turciei este că în orice direc- 
ție ar încerca să se extindă din punct de vede- 
re economic se vede blocată de fricțiuni politi- 
co-militare. Astfel, în Balcani este 
obstrucţionată de tensiunile cu Grecia. În 
Caucaz, istorica dispută cu Armenia limitează 
posibilităţile Turciei de a influenţa evenimente- 
le şi evoluția acestora, în pofida unor relații 
foarte bune cu Azerbaidjanul. Tensiunile cu 
Siria şi Irak nu îi permit să-şi pună în valoare şi 
să-şi extindă interesele către sud. Înspre est, 
ideologia clericilor de la Teheran se opune ex- 
tinderii influenţei Turciei. 

Este interesant dezechilibrul care se 
manifestă în regiune pe fondul consolidării 
economiei turce. Posibilităţile Greciei, Armeni- 


ei, Siriei, Irakului şi Iranului de a-şi manifesta 
adversitatea faţă de Turcia se reduc pe măsu- 
ră ce economia Turciei se dezvoltă. Ideologia 
şi istoria sunt lucruri care nu pot fi trecute cu 
vederea, dar puterea economică a unei econo- 
mii dinamice, cu reverberații în plan politic, pa- 
re să fie mai importantă. Din această perspec- 
tivă, acceptarea de către Turcia a unui rol limi- 
tat pe termen nedefinit, în timp ce influența 
economică şi, implicit, politică se dezvoltă, pa- 
re să se apropie de limita răbdării. De aceea, 
puterea economică, însoțită de substanţiala 
putere militară regională, tinde să modifice, 
chiar dacă nu într-un ritm rapid, balanţa puterii 
din jurul Turciei, oferind acestei țări un rol de 
putere pivot între regiuni (Balcani, Orientul Mij- 
lociu, Caucaz). 


Nici Statele Unite nu îşi mai pot permite 
să trateze Turcia ca la începutul anilor 2000. În 
plin proces de planificare a perioadei postbeli- 
ce din Irak, chiar şi în situaţia menţinerii de ba- 
ze permanente în lrak, Statele Unite au nevoie 
de o putere regională pentru a contrabalansa 
Iranul. Pe termen scurt, Turcia poate reprezen- 
ta o contrapondere pentru Iran, atât în general 
cât şi cu referire specifică la Irak. Din punct de 
vedere american, o invazie turcă în nordul Ira- 
kului ar fi de natură să introducă o importantă 
forță în ecuaţia conflictului din regiune, care, 
având şi avantajul că provine din regiune, va 
crea serioase probleme Iranului, cel puţin în 
atitudinea sa faţă de Irak şi, implicit, faţă de 
forțele americane din lrak. Deşi, o astfel de 
invazie, în măsura în care are ca motiv lupta 
împotriva PKK, poate fi scuzabilă şi acceptată 
în regiune, inclusiv Iran. În treacăt fie spus, 
autoritățile de la Teheran sunt convinse că, 
mai devreme sau mai târziu, forțele americane 
vor părăsi Irakul. 


Dar invazia turcă în Kurdistanul irakian 
va anihila orice speranţă a kurzilor pentru inde- 
pendenţă, speranţă pe care Statele Unite une- 
ori au alimentat-o, alteori au uitat-o. 


Pe termen lung, problematica regională 
devine interesantă. În situația în care Statele 
Unite nu vor mai fi în măsură să contrabalan- 
seze puterea Iranului în regiune, acest rol ar 
putea deveni un interes al Turciei. Deşi unii 
analişti politico-militari sunt de părere că, fiind 
o putere pivot, Turcia este obligată să-şi pro- 
iecteze puterea pe toate direcţiile, este posibil 
ca interesele de securitate naţională să deter- 

mine Ankara să decidă proiectarea componen- 
tei militare a puterii cu preponderență pe o sin- 
gură direcţie, mai ales în condiţiile în care 
amenințările din celelalte direcţii nu sunt majo- 
re. O astfel de evoluţie va marca intenţiile Tur- 
ciei de a se reafirma ca putere majoră în regiu- 
ne, iar indicii economici şi politico-militari pun 
deja în evidenţă faptul că Turcia reclamă un 
astfel de rol. 


Un vot al Senatului american cu un înalt 


grad de periculozitate 
lonel BUCUROIU 


La 26 septembrie, Senatul american a 
aprobat cu 75 de voturi, contra 23, o rezoluţie 
inițiată la 6 octombrie 2006, de Joseph R. 
Biden, Jr., preşedintele democrat al Comitetu- 
lui senatorial pentru relaţii externe, conform 
căreia Irakul ar trebui federalizat şi împărțit în 
trei regiuni autonome, pe criterii religioase: 
sunită, şiită şi kurdă. 

Susţinătorii acestei rezoluţii o prezintă ca 
fiind unica soluţie pentru a face să înceteze 
violenţa în Irak, fiind de fapt o încercare de ie- 
şire onorabilă din situaţia politico-militară grea 
în care se află Administraţia Bush în gestiona- 
rea crizei irakiene, fără să se ţină seama de 
tragedia umanitară pe care ar provoca-o. 


Prima reacţie a fost cea a premierului 
irakian, care a declarat că o asemenea initiati- 
vă ar duce la un dezastru pentru ţara sa. La fel 
a reacţionat şi armata turcă, care a avertizat 
asupra pericolului unei dezintegrări a Irakului 
“către care se îndreaptă rapid” această ţară, 
ceea ce reprezintă o ameninţare pentru securi- 
tatea Turciei. Siria, la rândul său, a apreciat că 
rezoluția senatului american “este un preludiu 
la desființarea Statului irakian şi dezintegrarea 
poporului irakian”. 

Cert este că dezintegrarea Irakului ar 
avea consecinţe importante, greu de imagi- 
nat, pentru echilibrul din regiune şi nu nu- 
mai, de unde rezultă şi periculozitatea proiec- 
tului. 


Dileme strategice în Orientul Mijlociu 
Nicolae PERHAIȚĂ 
Pe măsură ce Administraţia şi Congre- 
sul Statelor Unite reuşesc să cadă de acord 
asupra cursului războiului din Irak şi asupra 
efectivelor forțelor americane în anul 2008, se 

conturează şi 
opţiunile strate- |» 
gice care vor $ 
defini prezenţa $ 
militară ameri- 
cană în Irak. La 
Washington, s- 
a ajuns la con- 
cluzia că sco- 
pul misiunii trebuie menţinut iar efectivele tre- 
buie reduse gradual. Menţinerea scopului misi- 
unii înseamnă continuarea eforturilor în vede- 
rea creării unui guvern stabil, pro-american la 
Bagdad, care să îşi poată asuma rolul de men- 
tinere a securității interne. Strategia adoptată 
se remarcă prin întrebuinţarea eficientă a ma- 
Ximului de forțe disponibile pentru a asigura 
securitatea în ţară până când irakienii îşi vor 
putea asuma această sarcină. Forţele america- 
ne vor fi reduse cu 30.000 de militari, astfel că 
forțele rămase în teatru vor constitui maximul 
disponibil, reducerea în continuare urmând a 
se efectua în funcţie de circumstanţe. 


Comandantul forței multinaționale din 
Irak, generalul David Petraeus, ajuns în postu- 
ra singurului posibil salvator al unui război tot 
mai nepopular, a contribuit decisiv la adopta- 
rea cursului războiului, venind în fața Congre- 
sului SUA cu două argumente majore. În con- 
diţiile în care strategiile anterioare nu au mar- 
cat progrese aşteptate de Administraţie, Con- 
gres şi opinia publică americană, primul argu- 
ment al comandantului Petraeus este chiar no- 
ua strategie pe care a lansat-o în Irak, care 
combină operațiunile agresive de securitate cu 
atragerea la colaborare a liderilor politici de la 
nivel subnational, în special liderii sunniţi. Du- 
pă nouă luni de exercitare a comenzii în Irak, 
generalul Petraeus poate să afirme că strate- 
gia sa a avut un impact pozitiv şi poate duce la 
îndeplinirea misiunii, cu condiţia să dispună de 
mai mult timp. lar timpul care se va acorda ge- 
neralului american va fi de 1-2 ani. Al doilea 
argument adus de generalul Petraeus se refe- 
ră la consecinţele aproape imposibil de preve- 
nit ale retragerii forțelor armate multinaționale. 
Una dintre acestea a fost menţionată chiar de 
preşedintele iranian Mahmoud Ahmadinejad, 
care a declarat că Iranul este pregătit să umple 
vacuumul în cazul în care Statele Unite se re- 
trag din Irak. Este de aşteptat ca şi grupurile 
etnice din Irak să se războiască între ele, cu 

participarea al-Qaeda, pentru obținerea contro- 
lului asupra unor teritorii irakiene. Nu poate fi 
exclusă nici posibilitatea intervenţiei unor state 
vecine în conflictul din Irak. Retragerea 
graduală a trupelor americane şi ale coaliţiei 
multinaționale echivalează cu încercarea de a 
ține Irakul, sau o cât mai mare parte din el, în 
afara pericolului iranian. Dacă strategia nu va 
avea succes, Statele Unite vor putea apela, ca 
totdeauna, la o altă opțiune. 

Războiul din lrak a afectat reputația 
multor generali americani. Planul generalului 
Petraeus, văzut ca planul de salvare a Statelor 
Unite din acest război, a dus chiar şi la schim- 
barea denumirii războiului. Dacă anterior era 
denumit „războiul lui Rumsfeld”, acum este de- 
numit „războiul lui Petraeus”. Să fie aceasta o 
încercare de derobare din partea preşedintelui 
Bush de responsabilităţile declanşării şi finali- 
zării războiului din Irak? Poate că din această 
cauză generalul nu defineşte conflictul din Irak 
ca parte a războiului global împotriva teroris- 
mului şi nu pleacă de la premiza că al-Qaeda 
va prelua controlul în Irak după retragerea for- 
telor americane. 

Schimbarea preşedintelui SUA la începu- 
tul anului 2009, nu va aduce şi o schimbare a 
strategiei față de Irak. Candidaţii democrați la 
funcţia de preşedinte nu pun deloc la îndoială 
continuarea prezenţei trupelor americane în 
Irak şi aduc în discuţie doar efectivele, misiuni- 
le şi perioada de timp în care armata america- 
nă va rămâne după plecarea preşedintelui 
Bush. Din dezbaterile candidaţilor democrați la 
desemnarea celui care va candida la funcţia de 
preşedinte al SUA rezultă că nu va avea loc o 
schimbare majoră a poziţiei americane faţă de 
Irak, pentru că, aşa cum arăta un consilier al 
generalului Petraeus, setul de opţiuni privind 
Irakul este destul de limitat. Ca urmare, planu- 
rile privind o prezenţă militară americană, cel 
puţin până în 2013, cu efective între 40-60.000 
militari, nu vor fi afectate de schimbarea admi- 
nistraţiei de la Casa Albă. Acestor efective li se 
vor adăuga şi cei aproximativ 160.000 de con- 
tractori civili, din care cam 50.000 sunt angajaţi 
în operaţiuni de securitate. 

Opţiunea făcută de Administraţia Bush 
pare să fie rezonabilă, dar ea trebuie să se 
sprijine pe fundamente politice stabile, de du- 
rată. Aşa cum arată aceste fundamente, în 
acest moment la Washington, cel puţin pentru 
restul mandatului preşedintelui Bush, ar putea 


să confere consistență opțiunii privind Irakul, 
dar marea ei problemă constă în vulnerabilita- 
tea la care sunt expuse forțele armate ameri- 
cane. Strategia şi misiunea propusă de gene- 
ralul Petraeus angajează, în principiu, toate 
forțele terestre americane în Irak, ceea ce mai 
rămâne din ele fiind angajate în Afganistan şi 
Coreea de Sud. La dispoziția comandantului 
suprem mai rămân disponibile doar forțele na- 
vale şi aeriene, ceea ce, practic, nu permite 
Statelor Unite să se angajeze într-un alt con- 
flict major care ar necesita o prezenţă semnifi- 
cativă a trupelor de uscat. Această situaţie nu 
poate rămâne fără consecinţe. 

Pentru Rusia, situația actuală din Irak şi 
Iran este destul de convenabilă. Din punctul de 
vedere al Moscovei , Statele Unite sunt anga- 
jate într-un conflict de durată, care absoarbe 
uriaşe resurse materiale şi umane şi forțe stra- 
tegice, ceea ce oferă Rusiei mai multe oportu- 
nităţi de manifestare a propriilor interese stra- 
tegice. lar principala preocupare strategică a 
Rusiei este recâştigarea sferei de influenţă în 
spaţiul fostei Uniuni Sovietice şi în imediata 
vecinătate a fostelor granițe sovietice. 

Dacă Statele Unite planifică să rămână 
în Irak şi după expirarea mandatului preşedin- 
telui Bush, atunci s-ar putea să aibă nevoie de 
unele gesturi din partea Rusiei, cum ar fi abţi- 
nerea de la furnizarea de armament către Si- 
ria, Iran sau insurgenții din Irak şi mai ales de 
la acordarea de asistenţă tehnică şi tehnologi- 
că nucleară Iranului. În pofida acestor aştep- 
tări, la începutul lunii septembrie 2007, minis- 
trul iranian de externe Manouchehr Mottaki, în 
vizită la Moscova, declara că a obținut din par- 
tea Rusiei promisiunea de sprijin pentru finali- 
zarea centralei nucleare Bushehr, respectiv 
pentru furnizarea de combustibil nuclear şi 
pentru punerea în funcţiune a centralei. Deşi 
anunțul lasă să se înțeleagă că este vorba de 
tehnologie civilă, este ştiut că în domeniul nu- 
clear diferența dintre tehnologia civilă şi cea 
militară este aproape nesesizabilă. Ceea ce 
înseamnă că asigurările date Teheranului sunt 
de fapt semnale transmise Washingtonului de 
către Moscova conform cărora partea rusă nu 
trebuie exclusă din ecuaţia iraniană. 

Cum iranienii sunt atenţionaţi şi de alte 
puteri că atacul american poate fi o reală posi- 
bilitate, asigurările date de Rusia sunt aprecia- 
te ca având o deosebită valoare, de natură să 
transmită mesajul că Rusia nu are interesul să 

vadă lranul devastat de atacurile americane. 
Dimpotrivă, Rusiei i-ar conveni ca lranul să-şi 
continue acțiunile de înfruntare a amenințărilor 
americane, prin aceasta obligând forțele arma- 
te ale SUA să rămână în Irak. Dar la fel de 
adevărat, nici o campanie aeriană împotriva 
Iranului nu ar displace Moscovei, deoarece ar 
fi foarte costisitoare pentru Statele Unite. În 
lipsa forțelor terestre care să exploateze avan- 
tajele create de un atac aerian şi ca urmare a 
sprijinului acordat de Rusia în sisteme de apă- 
rare antiaeriană, Iranul poate crea o situaţie în 
care anihilarea apărării antiaeriene inamice, 
prima fază a unei campanii aeriene, să fie foar- 
te costisitoare pentru SUA, iar cea de a doua 
fază, atacul asupra infrastructurilor, să se 
transforme într-un război de uzură. În astfel de 
condiţii, SUA ar putea clama victoria, datorită 
superiorității aeriene, dar rezultatul nu va în- 
semna schimbarea regimului de la Teheran, în 
pofida resurselor uriaşe angajate. 

Analiştii Institutului american de progno- 
ze strategice sunt de părere că Rusia nu are 
intenţia de a se implica într-un schimb nuclear 
cu Statele Unite, deşi, de multe ori, a cochetat 
cu ideea de a forța Washingtonul să ia în cal- 
cul, şi doar atât, o astfel de posibilitate. Aşa 
cum Rusia nu ar agrea nici înarmarea nucleară 
a lranului, ci doar o extindere pe o durată cât 
mai mare a conflictului din Irak, o creştere a 
tensiunilor dintre SUA şi Iran şi, în ultimă in- 
stanță, ar accepta şi o campanie militară ame- 
ricană împotriva Iranului. Pentru că o astfel de 
eventualitate ar fi o bună ocazie pentru Mosco- 
va să livreze iranienilor diverse sisteme de ar- 
me, luându-şi măsuri de precauţie ca aceste 
arme să nu poată fi folosite, mai târziu, împotri- 
va ruşilor. Cu alte cuvinte, Rusia ar fi dispusă 
să nu se opună unei campanii militare ameri- 
cane împotriva lranului atât timp cât forțele 
americane sunt angajate pe frontul din Irak. 
Astfel de circumstanţe sunt o oportunitate ma- 
joră pentru Rusia de a pune SUA în faţa unor 
provocări majore de securitate. 

Paleta oportunităţilor pentru Rusia este 
completată de alte circumstanţe colaterale. 
Astfel, în Caucaz, se aşteaptă ca, mai devre- 
me sau mai târziu, Statele Unite să renunţe la 
sprijinul acordat Georgiei, ceea ce ar putea 
forța guvernul de la Tbilisi să se orienteze că- 
tre Moscova. Ostilitatea Armeniei față de Tur- 
cia şi poziția geografică a Erevanului ar putea 
duce, într-un final, la refacerea sferei de influ- 

enţă rusă în Caucaz, lăsând Azerbaidjanul ca 
un tampon înspre Iran. lar în privința Ucrainei 
şi Belarusului, Moscova mizează pe faptul că, 
având libertate de acţiune în Orientul Mijlociu, 
Washingtonul va renunţa la sprijinul acordat 
organizațiilor neguvernamentale pro- 
occidentale. La vest, Rusia speră că Statele 
Unite vor atenua sentimentele antiruse şi vor 
limita rolul țărilor baltice în NATO, în paralel cu 
excluderea prezenţei trupelor străine, mai ales 
poloneze, în aceste țări. Completând cu pro- 
blematica provinciei Kosovo şi sistemul 
antirachete balistice avem imaginea a ceea ce 
ar dori Rusia de la Statele Unite sau, spus cu 
alte cuvinte, abandonarea de către SUA a inte- 
reselor în spațiul fostei Uniuni Sovietice. 

Ceea ce doreşte să realizeze preşedinte- 
le Putin la sfârşit de mandat este să schimbe 
practic sau chiar oficial sensul consecinţelor 
dezmembrării Uniunii Sovietice, cel puţin pe 
teritoriul fostului imperiu sovietic. Demersul său 
se fundamentează pe trei realități cât se poate 
de evidente: nivelul de dotare şi pregătire al 
forțelor armate ruse s-a îmbunătăţit mult în ulti- 
mii şapte ani; ţările pe care le are în vedere nu 
dispun de forțe armate comparabile cu cele 
ruseşti, în cazul în care forțele americane nu 
intervin; şi nu în ultimul rând, problema renun- 
țării sau nu la interese în spaţiul revendicat de 
Rusia chiar nu se pune pentru SUA atât timp 
cât sunt implicate şi vor rămâne să-şi impună 
strategia în Irak. Preşedintele Putin are la dis- 
poziție două variante: fie ajunge la înţelegere 
cu preşedintele american şi lasă Iranul la voia 
destinului, fie se aliniază cu Iranul şi pune Sta- 
tele Unite într-o situaţie mult mai complexă de- 
cât întrevăd scenariile Casei Albe şi Pentago- 
nului. 

Acestea sunt oportunităţi pe care preşe- 
dintele Putin ar putea să le exploateze, oportu- 
nităţi cu care nu se întâlneşte la orice pas. 
Pentru că, altfel, Statele Unite sunt indiscutabil 
o putere mai mare decât Rusia, excepţie fă- 
când acest moment, când, datorită direcțiilor 
de politică externă şi militară pe care sunt an- 
gajate, Statele Unite sunt vulnerabile în zone 
care, pentru Rusia, prezintă interes. Într-o ast- 
fel de abordare, SUA ar trebui să renunțe la 
sprijinul acordat partenerilor din spaţiul fostei 
Uniuni Sovietice, lăsând liberă sfera de influen- 
tă pentru Rusia, în timp ce Rusia ar trebui să 
renunțe la orice sprijin acordat Iranului, astfel 
încât Teheranul să se confrunte singur cu for- 

tele armate americane. O astfel de oportunitate 
are însă şi limitele ei, întreaga afacere fiind 
dependentă de măsura în care Iranul îşi pune 
speranţe într-un sprijin dat de Rusia, pentru că 
încă nu poate fi exclusă posibilitatea ca Iranul 
să ajungă la o înțelegere cu Statele Unite cel 
puţin în privinţa viitorului Irakului. 

În aceste condiţii, planul întocmit de ge- 
neralul Petraeus, deşi poate fi viabil în stabili- 
zarea lrakului în următorii câţiva ani, poate 
crea o serie de vulnerabilităţi în alte regiuni 
pentru Statele Unite, cea mai evidentă în acest 
moment fiind posibila recreare a climatului 
geopolitic pentru o nouă Uniune Sovietică. 

Până la jocul oportunităţilor pentru Rusia 
şi vulnerabilităților pentru SUA, opţiunea unui 
atac armat împotriva Iranului nu pare să entu- 
ziasmeze Casa Albă şi Pentagonul, deşi se fac 
afirmaţii că planurile de atac sunt mereu revi- 
zuite. Dincolo de posibilitatea distrugerii insta- 
laţiilor nucleare iraniene, strategii administraţiei 
Bush trebuie să gestioneze şi eventualele răs- 
punsuri ale Iranului, care ar putea include in- 
tensificarea atacurilor asupra forțelor america- 
ne din Irak, posibile represalii împotriva Israe- 
lului sau destabilizarea guvernelor din Liban 
sau Pakistan. Apelul la sancțiuni economice 
mai dure împotriva Iranului ar putea fi o măsu- 
ră fără prea mare eficienţă, atât timp cât Rusia 
şi China ar putea să nu le respecte. 

Dificultatea proiectării unei campanii aeri- 
ene împotriva Iranului rezultă din faptul că nu 
există certitudinea că pot fi distruse toate com- 
ponentele sistemului de facilităţi nucleare dez- 
voltate de Iran, cu excepția complexului subte- 
ran de la Natanz a cărui distrugere nu ar duce 
decât la o întârziere a programelor nucleare 
iraniene şi nu la anihilarea acestora. 

Iniţiativa preşedintelui Nicolas Sarkozy 
privind reducerea drastică a împrumuturilor 
bancare şi livrărilor de tehnologie din Uniunea 
Europeană către Iran a fost de natură să încu- 
rajeze Statele Unite şi să creeze chiar o axă 
Washington-Paris menită să forțeze Teheranul 
să facă o alegere strategică prin renunţarea la 
programele nucleare. 

Interesante sunt opiniile, tot mai mult ve- 
hiculate în ultimele zile, conform cărora Statele 
Unite nu ar trebui să se preocupe foarte mult 
de realizările Iranului în domeniul nuclear. Chi- 
ar şi dacă ar reuşi să producă suficient uraniu 
pentru a produce arme nucleare, există sufici- 
ente reglementări pentru ca Iranul să fie obligat 


să respecte tratatul de neproliferare nucleară. 
Generalul John P. Abizaid, fost comandant al 
Comandamentului Central al SUA 
(CENTCOM) până în martie 2007, comanda- 
ment care include în aria de misiune o mare 
parte din Orientul Mijlociu, este de părere că, 
deşi Statele Unite trebuie să întreprindă toate 
măsurile pentru a preveni nuclearizarea Iranu- 
lui, eventuala producere de arme nucleare de 
către lran nu ar fi un mare pericol deoarece 
există suficiente mijloace pentru a împiedica 
folosirea acestora. În primul rând, Iranul nu va 
putea concura cu Statele Unite în ce priveşte 
autoritatea şi puterea militară, iar producerea 
unui număr mic de arme nucleare nu va folosi 
cu nimic Iranului şi nici nu va încuraja Iranul să 
se angajeze într-un război cu Statele Unite. În 
opinia generalului Abizaid, regulile descurajării 
nucleare care au fost eficiente în perioada răz- 
boiului rece şi care sunt încă în vigoare vis-a- 
vis de Rusia şi China, vor fi eficiente şi faţă de 
Iran. 

O altă opțiune vehiculată la Washington 
constă în organizarea unui forum regional care 
să se opună Iranului, pe modelul folosit pentru 
negocierile cu Coreea de Nord, ca un demers 
menit să pună noi presiuni asupra Iranului, de 
data aceasta din partea vecinilor. Numai că în 
Orientul Mijlociu, nici unul dintre vecinii Iranului 
nu doreşte şi nici nu este în măsură să-şi asu- 
me un rol alături de Statele Unite. 


ULTIMELE EVENIMENTE IMPORTANTE 


Turcia 


Urmare atacului forțelor kurde asupra 
forțelor de securitate turce din 7 octombrie a.c., 
soldat cu moartea a 13 militari turci, cel mai 
important din ultimii zece ani, primul ministru 
turc Recep Tayyp Erdogan a declarat, la 9 oc- 
tombrie, că guvernul a autorizat desfăşurarea 
tuturor acțiunilor militare necesare împotriva 
rebelilor kurzi aparținând Partidului Muncitorilor 
din Kurdistan (PKK), inclusiv o posibilă opera- 
ție militară peste frontieră, în nordul Irakului. 

Decizia este urmare a reuniunii principa- 
lilor lideri politici şi militari turci pe acest 
subiect, ținută cu o zi în urmă, precum şi a 
semnării, cu puţin timp în urmă, la Ankara, a 
unui acord de colaborare antiteroristă între gu- 
vernele turc şi irakian. 


Acţiunile militare turce în Irak nu vor pu- 
tea avea decât obiective strategice limitate şi 

opţiuni tactice, având în vedere nu numai con- 
junctura politico-militară, dar şi situaţia terenu- 
lui şi apropierea iernii. Probabil va fi folosită pe 
scară largă artileria, elicoptere, precum şi o 
parte din forțele celor cinci brigăzi de forțe spe- 
ciale de care dispune Turcia, elemente ale 
acestora acţionând deja în nordul Irakului. 


Apreciem că decizia guvernului turc vine 
şi în întâmpinarea opțiunii conducerii militare, 
în dorința de a realiza o mai bună apropiere de 
liderii militari, încă nemulţumiţi de evoluţia poli- 
tică internă din ţară. 

Arabia Saudită 


La 8 octombrie a.c. regele 
Abdullah a emis un decret regal 
privind detaliile aplicării Legii suc- 
cesiunii (decretată în octombrie 
2006), atât în ceea ce priveşte 
alegerea viitorului rege dar şi a 
prințului moştenitor. 


Legea şi decretul recent semnate urmă- 
resc asigurarea păstrării puterii in cadrul des- 
cendenţilor regelui fondator, Abdel-Aziz bin 
Abdel-Rehman al-Saud, precum şi desemna- 
rea următorului rege şi prinţ moştenitor după o 
procedură mult mai strictă. Ea nu se aplică ac- 
tualului rege şi prinţ moştenitor. Printre altele, 
legea dă posibilitatea Comisiei de Fidelitate să 
excludă, cu o majoritate de două treimi, orice 
prinţ care nu respectă statutul stabilit prin lege. 


Măsura poate fi apreciată şi ca o acţiune 
pentru prezervarea stabilităţii interne, în condi- 
tiile când un prinţ saudit s-a declarat pentru 
înfiinţarea unui partid politic (inexistente şi in- 
terzise în Arabia Saudită), dar şi reducerea vul- 
nerabilităților fată de acţiunile de influenţă şi 
politică externă iraniană. 

În pofida conservatorismului şi poziției 
uneori mai puţin stabile, familia regală saudită, 
şi-a dovedit, în ultimele două secole, capacita- 
tea de a gestiona şi supraviețui unor crize ma- 
jore (asasinarea regelui Faisal în 1975, acțiuni- 
le opoziției după războiul din Golf din 1991, 
acţiunile insurgenţei jihadiste din 2003). 

Grupaj de Corneliu PIVARIU 

DAMASC - ANKARA : O NOUĂ “AXĂ” RE- 
GIONALĂ? 


În a doua parte a lunii octombrie a.c., 
preşedintele sirian Bashar Al-Assad a efectuat 
o vizită oficială în Turcia, eveniment care ar fi 
putut fi înregistrat la rubrica obişnuitelor con- 
tacte politice dintre două ţări vecine, dacă el nu 
s-ar fi desfăşurat pe fondul unor evoluţii care 
polarizează atenţia cercurilor politice şi a opini- 
ei publice regionale şi internaţionale, între care 
este suficient să fie amintite pregătirile febrile 
pentru convocarea unei conferințe internaţio- 
nale de pace în Orientul Mijlociu, prevăzută, în 
principiu, pentru finele lunii noiembrie şi la ca- 
re, cel puţin până în momentul de faţă, Siria nu 
a fost invitată, ea însăşi condiţionând participa- 
rea de discutarea statutului viitor al Golanului 
ocupat, brusca înăsprire a climatului din relații- 
le între Ankara şi Washington, “lumina verde” 
pe care Parlamentul turc a dat-o unei posibile 
intervenții militare în nordul Irakului, pentru ani- 
hilarea rebelilor din Partidul separatist al Mun- 
citorilor din Kurdistan (P.K.K.), sau disponibili- 
tatea, deja oficializată, a guvernului de la An- 
kara de a intermedia o reluare a negocierilor 
de pace dintre Siria şi Israel. 

A reţinut atenţia faptul că şeful statului 
sirian, al cărui regim are el însuşi probleme cu 
etnicii kurzi, s-a pronunţat pentru o soluționare 
politică a contenciosului dintre Ankara şi 
P.K.K., declarându-şi, însă, întreaga susţinere 
pentru “dreptul Turciei la auto-apărare împotri- 
va actelor teroriste” transfrontaliere pe care 
separatiştii kurzi le execută pornind din nordul 
Irakului. 

În consonanță cu atmosfera tensionată 
care s-a înstăpânit în raporturile dintre Turcia 
şi S.U.A., preşedintele Bashar Al-Assad a afir- 
mat că responsabile pentru securizarea frontie- 
relor dintre Irak şi vecinii săi sunt, în primul 
rând “forțele americane de ocupaţie” şi guver- 
nul de la Bagdad, evitând, însă, să răspundă la 
întrebarea dacă tot aceleaşi forțe sunt răspun- 
zătoare de paza frontierei siro-irakiene pe care 
Washingtonul o consideră principalul coridor 
de infiltrare în Irak a combatanțţilor străini care 
se înrolează în formațiunile rebele şi teroriste 
din această țară. 

În context, şeful statului sirian a dat omo- 
logului său turc Abdullah Ghul asigurări că va 
face demersuri pe lângă autorităţile de la 
Baghdad pentru înăsprirea controlului asupra 


Pulsul Geostrategic, Anul I 


INGEPO Consulting 


PRINCIPALELE ELEMENTE ALE SITUAȚIEI DIN ORIENTUL MIJLOCIU (continuare) 


Kurdistanului irakian, pentru evitarea unei acti- 
uni militare a armatei turce în această zonă, cu 
consecințe imprevizibile în plan irakian şi regio- 
nal. 

Totodată, Bashar Al-Assad a susținut 
realizarea concordiei naţionale şi a unităţii poli- 
tice libaneze, asigurând că ţara sa nu are nici 
un interes şi nu intervine în nici un fel în pro- 
blemele interne ale ţării vecine. Este de presu- 
pus că un mesaj în acest sens a fost transmis 
oficialilor de la Beirut de către ministrul turc de 
externe care, imediat după încheierea vizitei 
preşedintelui sirian, s-a deplasat în capitala 
libaneză într-o “vizită de lucru”. 

Şeful statului sirian a avut o întâlnire cu 
locţiitorul şefului Marelui stat Major al armatei 
turce cu care, potrivit unor surse mass-media a 
clarificat “neînţelegerea” creată pe marginea 
suspiciunilor că Turcia ar fi avut cunoştinţă de 
intenţia Israelului de a efectua recentul raid 
aviatic împotriva unor obiective “suspecte” din 
nordul Siriei. 

În replică, interlocutorii turci s-au pronun- 
tat fără echivoc în favoarea unei participări ac- 
tive a reprezentanţilor sirieni la conferinţa in- 
ternaţională de pace care va fi găzduită de 
S.U.A. la finele lunii noiembrie, aceasta repre- 
zentând, în opinia Ankarei, “un mesaj adresat 
tuturor celor interesați care trebuie să 
înteleaga că Siria (şi, desigur, Turcia) susţin 
fără rezerve eforturile pentru implementarea 
păcii şi stabilităţii în regiunea Orientului Mijlo- 
ciu”. Observatorii au remarcat faptul, nu lipsit 
de importanţă, că, în problema negocierilor de 
pace, partea turcă s-a aliniat, practic, poziţiei şi 
opiniilor siriene care proclamă drept principii 
imperative abordarea simultană a tuturor palie- 
relor care comun conflictul arabo-israelian şi 
reluarea negocierilor cu Israelul de la punctul 
la care acestea au fost întrerupte în anul 2000 
— cerințe neacceptate, însă, la tel-Aviv şi la 
Washington, putând, astfel, constitui o piedică 
nu de neglijat în calea eventualelor misiuni de 
bune oficii pe care Turcia le-ar avea în vedere. 
Un membru al delegaţiei siriene, care a prefe- 
rat să-şi păstreze anonimatul, a declarat, pen- 
tru corespondentul cotidianului londonez de 
limbă arabă, că “Damascul este pe deplin în- 
credințat că Turcia poate avea un rol important 
nu numai în ceea ce priveşte procesul general 
de pace în regiune, ci şi pentru consolidarea 
securităţii şi a stabilităţii în această parte a lu- 


mii”. 

Dincolo de “convergenta sau identitatea 
punctelor de vedere”, comentatorii subliniază 
că discuţiile oficiale au evitat abordarea sensi- 
bilităţilor — nu puţine — care există în relaţiile 
bilaterale şi care ţin de mai vechi dispute terito- 
riale, împărţirea cotelor de apă din bazinul hi- 
drografic al Eufratului, colaborarea militară 
“strategică” dintre Turcia şi Israel, susținerea 
pe care Ankara o acordă armatei americane 
angajată în războiul din Irak , sau alianţa, tot 
atât de “strategică” dintre Siria şi Iran. 

Din această perspectivă, nu lipsesc ana- 
lizele şi opiniile potrivit cărora momentul ales 
pentru noul dialog siriano-turc la nivelul cel mai 
înalt nu este străin de brusca deteriorare a re- 
laţiilor dintre Ankara şi Washington după ce 
Congresul american a decis că, în 1915, Tur- 
cia a comis un “genocid” împotriva minorității 
armene din fostul Imperiu Otoman, sau după 
somaţia imperativă pe care Administraţia Bush 
a dat-o Turciei căreia i-a cerut să se abţină de 
la orice intervenţie militară în nordul Irakului. 


Ar fi, desigur, hazardat să se afirme că 
asistăm la naşterea unei noi “axe strategice” 
Ankara-Damasc, primirea de către Turcia a 
şefului unui stat pe care Washingtonul l-a în- 
scris pe lista ţărilor care constituie “axa răului”, 
fiind, mai curând, un mesaj de “independenţă” 
faţă de S.U.A., independenţă pe care însuşi 
preşedintele Abdullah Ghul a exprimat-o răspi- 
cat atunci când a făcut afirmaţia că “Turcia nu 
primeşte sfaturi de la nimeni”. 

Este vorba, în acelaşi timp, de un 
“certificat de bună purtare” pe care Ankara îl 
acordă Damascului, confruntat cu o cvasi- 
totală izolare nu numai pe plan internaţional, 
dar şi în sânul comunităţii arabe şi cu presiuni 
economice şi politice ale căror cauze sunt bine 
ştiute. 

Pe de altă parte, Turcia — membru al 
NATO şi al Organizaţiei Conferinţei Islamice, 
având şi strânse relaţii cu Israelul - poate avea 
un rol demn de luat în seamă cât priveşte ame- 
liorarea actualelor ecuații politico-militare regio- 
nale în care, într-un fel sau altul, este implicată 
şi Siria, dar şi ca eventual factor de influenţă în 
planul relaţiilor dintre Damasc şi capitalele oc- 
cidentale, procesul de pace cu Israelul, stabili- 
zarea situației din Liban sau spinoasa proble- 
mă a crizei irakiene. 


Ambasador prof. Dumitru CHICAN 

CONFERINȚA DE LA ANNAPOLIS: O NOUĂ 
DOVADĂ CĂ PACEA ESTE MAI DIFICILĂ 
DECĂT RAZBOIUL 


Regiunea Orientului Mijlociu este, fără 
îndoială, una dintre cele mai fierbinţi şi mai 
sensibile zone ale planetei: cărțile de pe masa 
de joc sunt confuze, paleta nuanţelor şi culori- 
lor se dovedeşte foarte mozaicată, după cum 
interesele marilor puteri sa întrepătrund şi se 
boicotează reciproc, de cele mai multe ori. Mai 
mult, un alt element se adaugă motivelor de 
îngrijorare şi teamă şi anume extremismul radi- 
cal care se regăseşte în programele şi obiecti- 
vele unor state nu mai puţin radicale. 


Preşedintele George W.Bush a lansat, 
pentru această toamnă, invitaţia la o conferinţă 
internaţională de pace — o pace care, după 
toate aparențele, pare a fi mai dificil de înfăptu- 
it decât declanşarea unui război. 


Charisma dovedită, până acum, de Ame- 
rica a ajuns în bătaia tuturor vânturilor ca ur- 
mare a spiritului belicos şi intransigent pe care 
îl promovează unele curente şi personalități de 
la Washington. Înainte de evenimentele de la 1 
septembrie 2000, era de ajuns o simplă mani- 
festare de forță pentru a descuraja extremis- 
mul, dar astăzi, situaţia la care s-a ajuns în Irak 
şi Afghanistan îndeamnă, mai degrabă, la pesi- 
mism, într-o eră a globalizării şi dominaţiei uni- 
polare asupra lumii, a ingerinţelor şi conexiuni- 
lor tot mai agresive ale extremismului şi teroris- 
mului în dosarele cele mai complexe ale lumii 
contemporane, pentru atingerea unor obiective 
egoiste şi fără nici o legătură cu civilizația , cu 
pacea şi toleranța. Şi toate acestea, sub o aco- 
perire fundamentalistă religioasă fără prece- 
dent în istorie. 


Dacă vom privi la actorii chemaţi să parti- 
cipe la reuniunea de la Annapolis, vom consta- 
ta că fiecare în parte este înglodat în propriile 
probleme şi frământări interne care pot împie- 
dica desfăşurarea normală şi responsabilă a 
lucrărilor. Vorbind despre pace, trebuie să 
reamintim adevărul că acela care nu poate fa- 
ce pace în propria casă, nu va fi în măsură să 
realizeze pacea între ceilalți. 


Preşedintele palestinian Mahmud Abbas 
a anunţat că suprafața de pământ pe care o va 
cere israelienilor reprezintă 98% din Fâşia Ga- 
za şi Cisiordania, la care se adaugă partea es- 
tică a lerusalimului, adică în total aproximativ 

de 6.209 kilometri pătraţi, cu posibilitatea efec- 
tuării şi a unui schimb de teritorii ( 2%) sau pri- 
mirea de despăgubiri în schimbul acestora. 
Mahmud Abbas a lansat cifre, dar nu a preci- 
zat dacă israelienii şi-au dat acordul asupra 
acestora şi nici nu a precizat dacă este în mă- 
sură să impună şi Hamasului aceste procente. 
Spre a nu mai aminti de măsura în care poate 
să le impună, în primul rând, Israelului. 


La rândul său, Siria cere includerea 
chestiunii Golanului pe agenda de lucru a con- 
ferinței drept condiţie pentru a-şi trimite negoci- 
atorii la Annapolis. Este ca şi cum arabii vor să 
iasă pe uşă înainte de a fi intrat. 

La rândul său, Egiptul rămâne în ex- 
pectativă, dovedind un exces de prudenţă şi 
teamă faţă de rezultatele cu care se vor solda 
negocierile din America, iar Israelul acuză par- 
tea arabă de a ridica condiţii prealabile explozi- 
ve care, odată acceptate, ar putea să ruineze 
coaliția de guvernământ de la Tel-Aviv, chiar 
dacă premierul Ehud Olmert nu încetează să 
asigure că va face tot ceea ce este posibil pen- 
tru o reuşită a conferinţei. 


Mahmud Abbas respinge ideea unui stat 
palestinian cu frontiere provizorii şi orice 
schimburi de populaţie cu Israelul , iar proble- 
ma lerusalimului rămâne la fel de spinoasă: 
pentru partea israeliană dosarul lerusalim este 
definitiv închis, în vreme ce palestinienii îl con- 
sideră a fi problema-problemelor şi prioritatea 
priorităţilor. 

Nu mai puţin sensibilă şi complexă este 
şi chestiunea refugiaților palestinieni şi a drep- 
tului acestora de a se întoarce la căminele lor. 
Radicalii ambelor părți au păreri pe cât de mul- 
te, pe atât de contradictorii care, în nici un caz, 
nu vor conduce la o soluţie. Avansăm opinia că 
o “naturalizare” a palestinienilor în ţările în care 
se află, cu plata unor despăgubiri financiare 
atât pentru aceştia, cât şi pentru ţările-gazdă 
poate oferi o soluție rezonabilă acestei proble- 
me. Refugiatul care a plecat din Palestina în 
1948 ca nou-născut are, astăzi, 60 de ani şi 
are copii , nepoți şi, poate, chiar strănepoți. 
Cine se va întoarce în Palestina ? Tatăl bunic, 
copii, nepoții sau strănepoții? Despăgubirile de 
care am amintit pot fi acordate în cadrul unui 
program pentru dezvoltare şi pace în regiune. 
A vorbi de soluţionarea unei probleme înainte 
de a aborda modul de ajungere la această re- 
glementare, înseamnă că niciuna dintre părţi — 

nici cea israeliană, nici cea arabă — nu doresc, 
în realitate, să se ajungă la o pace posibilă, ca 
şi cum ar prefera să trăiască la umbra spectru- 
lui războiului, într-un climat în care extremismul 
religios este în ascensiune iar unele forțe pa- 
lestiniene sunt utilizate drept instrumente pen- 
tru atingerea unor scopuri care nu au nici o 
legătură cu ideea de pace. În atari condiţii nu 
este exagerat să afirmăm că pacea în Orientu- 
lui Mijlociu este, mai curând, o a noua minune 
a lumii greu de conceput şi, mai ales, de înfăp- 
tuit. 


În cursul acestui an, şefa diplomației 
americane, Condoleeza Rice, a efectuat o in- 
tensă navetă între Israel şi Autoritatea Naţiona- 
lă Palestiniană fără a reuşi să clarifice detaliile 
referitoare la viitoarea configuraţie a teritoriilor 
care vor forma statul palestinian şi nici a pro- 
centului de 2% propus ca monedă de schimb 
sau despăgubire. Situaţia este şi mai complica- 
tă dacă se are în vedere intensa şi contradicto- 
ria dispută între forţele politice israeliene şi ra- 
dicalismul extrem al unora dintre acestea, pre- 
cum “Shas” sau “Israel-casa noastră” care re- 
fuză orice concesie care ar putea fi făcută pa- 
lestinienilor. Opinii mai elastice au o serie de 
politicieni proeminenţi precum vice-premierul 
Haim Ramon, ministrul de Externe Tzipi Livni 
sau chiar preşedintele Shimon Perez. Israelul 
care, în 1967, a avut nevoie doar de trei zile să 
ocupe întreaga Fâşie Gaza, se zbate, de 40 de 
ani, în hăţişurile complicatei probleme a coloni- 
ilor pe care singur a creat-o. Pe de altă parte, 
nimeni nu pare a înţelege sau a se pune de 
acord asupra statutului viitor al lerusalimului. În 
opinia noastră, acestuia ar trebui să i se acor- 
de un statut similar celui pe care îl are Vatica- 
nul — un stat în stat, în care conviețuiesc toate 
religiile şi confesiunile. lerusalimul este, în mă- 
sură egală, un loc sacru al iudaismului, creşti- 
nismului şi islamului. De ce nu ar trebui ca, 
deasupra lui, să fluture stindardele păcii, ca 
într-un oraş internațional deschis şi inter- 
religios, de vreme ce toţi suntem legaţi de dra- 
gostea pentru unicitatea lui Dumnezeu? Ce 
împiedică realizarea visului ca pacea să se 
substituie radicalismului, sectarismului şi com- 
portamentului extremist-terorist? 


Dacă, în 1948, arabii ar fi recunoscut 
existenţa statului Israel, Orientul Mijlociu ar fi 
fost, astăzi, mai dezvoltat şi mai prosper chiar 
decât Japonia. Dar în politică nu există voca- 


bula “dacă” şi avem datoria să discutăm împre- 
ună viitorul copiilor noştri şi al copiilor lor, căci 
ceea ce ne uneşte este mult mai amplu şi mai 
profund decât ceea ce ne desparte. 

Din păcate, atât arabii, cât şi israelienii 
preferă să irosească timpul, în loc de a folosi 
fiecare minut, începând chiar de acum şi până 
la conferința din noiembrie, pentru a asigura 
reuşita acesteia şi a pune capăt definitiv urii şi 
vărsării de sânge. 

Dr. Riad AWWAD 


DOCUMENTAR : DOSARUL NUCLEAR IRA- 
NIAN 


Dosarul nuclear al Iranului a devenit, as- 
tăzi, o sintagmă care exprimă nu doar aspirația 
strategică a acestei țări de a deveni o putere 
nucleară regională, dar şi îngrijorarea şi preo- 
cuparea Cancelariilor occidentale şi arabe, din 
perspectiva posibilităţii ca tensiunile existente 
între Iran şi principalele capitale occidentale să 
degenereze într-un deznodământ militar cu 
consecințe dezastruoase pentru pacea regio- 
nală şi pentru stabilitatea internaţională. 

Documentarul de faţă îşi propune să ofe- 
re, sintetic, date şi informaţii despre acest “nod 
gordian” şi eforturile depuse pentru ca acesta 
să nu se transforme în “ceea ce poate fi mai 
rău”, cum spunea preşedintele francez Nicolas 
Sarkozy, adică într-un conflict armat deschis. 


|. O retrospectivă istorică 


Actuala criză generată de programele 
nucleare iraniene s-a conturat relativ recent, 
sub mandatul fostului preşedinte moderat al 
Iranului, Mohammed  Khattami şi a ex- 
responsabilului cu aceste programe, Hassan 
Rohani, pentru a atinge apogeul după alegerea 
actualului şef al statului, Mahmud Ahmadinejad 
şi numirea lui Ali Larijani în calitate de coordo- 
nator şi negociator al chestiunilor ținând de 
problematica nucleară. 

Această a doua etapă nu se deosebeş- 
te de cea dintâi decât prin rapida ascensiune a 
Iranului pe eşichierul regional după ajungerea 
armatei americane la frontiera de est a ţării, 
prin ocuparea Afghanistanului, în 2001, şi la 
frontiera vestică, prin invadarea Irakului în 
2003. O ascensiune însoţită şi de o sensibilă 
rigidizare a discursului politic şi ideologic irani- 

an ca instrument de practică diplomatică. 

Într-o perioadă de timp relativ scurtă, 
Republica Islamică a fost contemporană cu o 
serie de prefaceri geopolitice majore produse 
în imediata sa proximitate şi nu am aminti, în 
acest sens, decât apariţia, la granița nordică, a 
cinci noi state independente desprinse din fos- 
ta Uniune Sovietică, apropierea amenințătoare 
a “Marelui Satan” american şi a Occidentului, 
în general, sau transformările de substanţă pe 
care le-a cunoscut sistemul regional de securi- 
tate, relații şi alianţe. 

În aceste condiţii, profesorul Gawdat 
Bahjat, director al Centrului de Studii pentru 
Orientul Mijlociu de la Indiana University of 
Pennsylvania, identifică trei dimensiuni majore 
ale febrilelor preocupări nucleare iraniene: acu- 
ta percepere a amenințărilor care ar veni din 
partea Pakistanului, Irakului, Israelului şi a 
S.U.A.; starea dinamicii politice şi economico- 
sociale pe plan intern şi profundul sentiment al 
“mândriei şi demnităţii naţionale persane” (în 
Nuclear Proliferation: The Islamic Republic of 
Iran, lranian Studies Journal, vol.33, septem- 
brie 2006). 

Mai mult, autorul citat subliniază şi alţi 
trei factori care îşi pun amprenta asupra relații- 
lor dintre Iran şi comunitatea internaţională şi, 
ipso facto, asupra propriei poziţii şi percepții a 
Iranului față de programul său nuclear: 

1. Oficialii iranieni acordă prea puţină 
încredere comunităţii internaţionale a cărei la- 
bilitate, manifestată îndeosebi în cursul războ- 
iului din 1980 cu lrakul, a făcut ca acesta din 
urmă să preia iniţiativa pe front după utilizarea 
masivă a gazelor toxice interzise de legislaţia 
internaţională în materie — act în fața căruia 
lumea occidentală a preferat să se abţină de la 
orice reacţie — o indiferență care a consolidat 
decizia Teheranului de a se dota cu mijloace 
mai avansate de apărare, inclusiv cu un arse- 
nal nuclear; 

2. Suspiciunile față de comunitatea in- 
ternaţională au sporit atunci când, la presiunile 
Washingtonului,mai multe state au reziliat sau 
au renunţat la încheierea unor importante con- 
tracte şi acorduri de schimburi comerciale şi 
cooperare economică cu lranul; 

3. În pofida faptului că, de multă vre- 
me,Teheranul este acuzat că derulează un 
program militar nuclear, nimeni, nici cel puţin 
Agenţia Internaţională pentru Energie Atomică 
(A.I.E.A.) nu a putut aduce dovezi irefutabile în 

acest sens. 

În prezent, cca. patruzeci de state po- 
sedă tehnologie nucleară cu dublă utilitate civi- 
lă şi militară şi, pentru a dovedi că programul 
său are finalităţi exclusiv civile, Iranul a intro- 
dus sau a acceptat o serie de restricţii şi des- 
chideri: ratificarea Protocolului Adiţional cu 
A..E.A. care permite inspecții inopinate la in- 
stalațiile nucleare iraniene, transformarea reac- 
torului de la Natanz într-un centru internaţional 
de producere, în comun, a combustibilului nu- 
clear, reiterarea apelului, formulat în 1977, de 
transformare a Orientului Mijlociu într-o zonă 
lipsită de arsenale de distrugere în masă ş.a. 

Ar fi hazardat să se decreteze a priori 
că preocupările în domeniu ale Iranului consti- 
tuie un răspuns ofensiv la posibile amenințări 
externe sau la pericolele pe care prezența 


Ao The Shah of Iran is sitting on 
M | topofone of the largest reservoirs 
T T ofoilin the world. 
Yet he’s building two nuclear 
1 plants and planning two more to 
provide electricity for his country. 
He knows the oil is running out — 
and time with it. 
1 But he wouldn't build the plants 
$ now if he doubted their safety. He'd 
wait. As many Americans want to do. 
The Shah knows that nuclear 


= enjoyed a remarkable 30-year safety 
record. A record that was good 
$ enough for the citizens of Plymouth, 
Massachusetts, too. They've approved 
their second nuclear plant by a vote 
of almost 4 to 1. Which shows you 
don't have to go as far as Iran for an 
endorsement nf nnelear noweor 
Articol din presa americană privind 
începerea programului nuclear iranian 


americană în Irak şi Afghanistan le-ar exporta 
către Teheran. Ceea ce se poate spune, în- 
să,fără ezitare, este că un nou arsenal nuclear 
într-o zonă în care, şi aşa, ard prea multe fitile 
detonatoare, nici Iranul, nici zona, nici lumea 
nu ar beneficia de mai multă securitate, ci dim- 
potrivă. 

Programul nuclear iranian a demarat la 
finele anului 1953, imediat după venirea la tron 
a şahinşahului Mohammad Reza Pahlavi 
Aryamehr, cu sprijinul şi implicarea nemijlocită 
a C.I.A., pentru ca, la numai patru ani, în 
1957,Occidentul să considere că Iranul imperi- 
al este suficient de stabil şi puternic pentru a 

trece la o proliferare nucleară activă ( cf. The 
spectre of Ajax Operation, în “The Guardian 
Unlimited”, 2003). În 1967, sunt înființate Cen- 
trul pentru Cercetări Nucleare din Teheran şi 
Agenţia lraniană pentru Energie Atomică, dota- 
te cu reactoare de cercetare de mică putere (5 
Megawati), furnizate de S.U.A., funcţionând pe 
bază de uraniu super-îmbogățit. În 1968, Iranul 
a semnat Tratatul de Neproliferare Nucleară, 
pe care l-a ratificat, oficial, în 1970. Pe această 
bază, la îndemnul şi cu sprijinul S.U.A. şahul 
Reza Pahlavi a aprobat construirea, într-o pri- 
mă etapă, întinsă până în anul 2000, a unor 
centrale atomo-electrice pentru producerea a 
23.000 MW. Bushehr era prima astfel de cen- 
trală, care urma să furnizeze energie pentru 
oraşul Shiraz. În 1975 firma germană 
Kraftwerrk Unoin AG, societate mixtă aparti- 
nând Siemens AG şi AEG Telefunken, au sem- 
nat un contract în valoare de 4-6 miliarde do- 
lari, pentru construirea unui reactor de produ- 
cere a apei grele. Construcţia a încă două uni- 
tăți nucleare cu capacitatea de 1,196MW, a 
fost subcontractată cu ThyssenKrupp, terme- 
nul de finalizare fiind anul 1981. 

Citându-l, din nou, pe profesorul 
Gawdat Bahjat, “în pofida aserţiunilor şahului 
că programul nuclear iranian este destinat ex- 
clusiv unor finalități paşnice, există suficiente 
mărturii că monarhul Reza Pahlavi îşi propu- 
nea edificarea unui potenţial militar nuclear. Un 
raport al Centrului pentru Neproliferare Nuclea- 
ră de la Monterrey avertiza că serviciile occi- 
dentale de informaţii cred cu tărie că savanții 
atomişti iranieni merg către realizarea unor obi- 
ective militare atomice, deşi, în 1974, anul în 
care a luat ființă Agenţia internaţională pentru 
Energie Atomică, Şahul se pronunţa public 
pentru eliberarea, prin tratate şi convenţii in- 
ternaţionale, a Orientului Mijlociu de prezenţa 
arsenalelor nucleare. 

În 1976, preşedintele american Gerald 
Ford semna o Directivă prin care oferea Tehe- 
ranului posibilitatea de a achiziţiona şi a utiliza 
tehnologiile americane de procesare a plutoni- 
ului. La vremea respectivă, actualul vice- 
preşedinte al S.U.A., Dick Chenney era şef al 
Administraţiei prezidenţiale, iar fostul ministru 
al Apărării, Donald Rumsfeld deţinea postul de 
Secretar al Apărării. 

După revoluţia islamică din 1979, Iranul 
a transmis Agenţiei Internaţionale pentru Ener- 
gie Atomică intenţiile sale de a relua programe- 


le nucleare, iar în 1983, A.L.E.A. se oferă să 
acorde asistantă tehnică pentru producerea de 
combustibil nuclear pe bază de uraniu îmbogă- 
tit, renunțând, însă, la această intenţie, ca ur- 
mare a presiunilor exercitate de către S.U.A. 
(cf. Cyrus Safadi, în Le Monde diplomatique, 
noiembrie 2005). 

Decizia de întrerupere a colaborării nu- 
cleare a fost aplicată, succesiv, şi de alte ţări 
( Franța, Belgia, Spania, Suedia etc.), Iranul 
replicând prin acţiuni dure (luări de ostatici, 
asasinate) executate de organizații fidele pre- 
cum Hezbollahul libanez sau chiar formațiunea 
extremistă “Acţiunea Directă”. 

Kraftwerk Union, cea care a semnat 
contractul cu Iranul în 1975, s-a retras total din 
proiectul nuclear Bushehr în iulie 1979, stadiul 
lucrărilor fiind de 85% la un reactor şi 50% la 
cel de-al doilea, lucrări pentru care firma a în- 
casat circa 2,5 miliarde dolari. Motivul oficial a 
fost neplata la scadenţă a unor sume totali- 
zând 450 milioane dolari. 

La începutul anilor '90, Federaţia Rusă 
şi Iranul înființează, împreună, Institutul de 
Cercetări Nucleare “Persepolis” căruia Mosco- 
va îi furnizează tehnologie, experţi şi informații 
obținute din Occident de către serviciile ruse 
de spionaj. În 1995 Iranul a semnat cu Rusia 
un contract pentru încheierea lucrărilor la cen- 
trala din Bushehr, instalând un reactor de 915 
MW. 

Îngrijorată de perspectiva ca Teheranul 
să treacă la implementarea unor programe nu- 
cleare cu finalități nucleare, comunitatea in- 
ternaţională, individual sau în grup, (O.N.U,, 
Uniunea Europeană, Agenţia Internaţională 
pentru energie Atomică, Franţa, S.U.A. etc.) au 
propus şi au purtat negocieri pentru a determi- 
na Iranul să renunțe la producerea de combus- 
tibil nuclear utilizabil în scopuri militare, negoci- 
eri care, însă, cel puţin până în momentul de 
față, au eşuat sub pretextul, invocat de Tehe- 
ran, că acesta nu intenţionează să intre în po- 
sesia unui arsenal atomic şi că, în aceste con- 
diţii, tratativele nu sunt justificate, insistând, în 
acelaşi timp, asupra  ideii-slogan că 
“dezvoltarea ţării prin utilizarea paşnică a ener- 
giei atomice este o chestiune de mândrie şi 


demnitate naţională”. 


_ II. Facilităţi nucleare 
In prezent, Iranul dispune de 16 locații 
unde se desfăşoară cercetări şi activităţi în do- 

meniul nuclear. Le 
vom aminti pe cele 
“l mai importante: 

1. Reactorul de la 
“Arak, cu o putere 
4; instalată de 40 


{ valent apă grea. 

f Inaugurat în anul 

2006, proiectul 

> urmează a fi finali- 

zat până în 2014. 

Principala activitate constă în producția de izo- 
topi radioactivi pentru medicină şi agricultură. 


2.Centrala Bushehr, situată la 17 km. $ 


sud de oraşul cu acelaşi nume, pe ţărmul Gol- 
fului Persic şi construită, în faza iniţială, în coo- 
perare cu mari companii occidentale 
(Siemens AG, AEG Telefunken, Krupp AG, 
Kraft Werk Union) şi, din 1995,cu Federaţia 
Rusă. Produce hexafluorură de uraniu şi, în 
prezent, lucrează la capacitatea de 70% (21 
unităţi dintr-un total final de 24); 

3.Centrul Nuclear Chalus care, potrivit 
unor emigranţi iranieni stabiliți în Occident, are 
ca destinaţie cercetarea şi producţia cu finali- 
tăți militare. Până în prezent, această unitate 
nu este deschisă inspecțiilor efectuate de 
Agenţia Internaţională pentru Energie Atomică. 

4.Centrala Darkowin, profilată pe pro- 
ducerea de energie electrică, cu o capacitate 
de 360 Megawaţi. Lucrările de construcții, afla- 
te în curs, au fost demarate în luna ianuarie 
2007. 

5.Centrul pentru Tehnologie Nuclea- 
ră din Isfahan, destinat cercetărilor şi dispu- 
nând de 4 reactoare de mică putere furnizate 
de China. 

6. Lashkar Abad, dat în exploatare în 
2002, pentru separarea izotopilor radioactivi 
prin tehnici bazate pe utilizarea laserilor. 

T.Natanz, una dintre cele mai mari 
structuri ale programului nuclear iranian (o su- 
prafață de 100.000 m.p.), construită la 8 metri 
sub pământ şi protejată de un zid de beton cu 
o grosime de 2,5 m , apărat, la rândul său, de 
un al doilea zid similar. În anul 2004, partea 
superioară a fost consolidată cu un plafon din 
beton armat şi un strat de pământ de 22 metri 
în înălțime. La 21 februarie 2003, directorul 
general al Agenţiei Internaţionale pentru Ener- 
gie atomică, Mohammed El-Baradei vizita, par- 
tial, pentru prima şi ultima dată, această loca- 

"i Megawaţi — echi- k 


tie. 

8.Complexul Minier Saghand, operați- 
onal din anul 2005, exploatează rezervele de 
oxid de uraniu, evaluate la 3-5 mii tone şi 


având o suprafaţă de 150 km.p. 
9.Centrul pentru Cercetări Nucleare 
din Teheran, aflat în subordinea directă a 


Agenţiei lraniene pentru Energie Atomică, 
echipat cu un reactor de cercetare de 5 Mega- 
wati, de producţie americană şi având capaci- 
tatea de a produce anual 600 grame de pluto- 
niu. Se apreciază că, la nivelul actual de functi- 
onare, Iranul are nevoie de cca. 17 ani pentru 
a produce o bombă atomică. 

10. Centrul Yazed pentru Studierea 
Proceselor Radioactive, dotat cu un accele- 
rator de 100 Kilowaţi, de fabricaţie belgiană şi 
angrenat în cercetări geologice, medicale şi în 
domeniul producerii polimerilor. 


III. Conducerea instituțional- 
decizională a programului nuclear iranian. 
Consiliul Securităţii Naţionale lraniene. 

„ Forul suprem de admi- 
nistrare şi decizie în 
problemele programe- 
lor nucleare, Consiliul 
Ni Securităţii Naționale 
w lraniene, este succe- 
sor al fostului Consiliu 
Suprem de Apărare 
Naţională, creat în 1979, imediat după victoria 
revoluţiei islamice şi având, iniţial, în compo- 
nenţă 7 membri: preşedintele Republicii, pri- 
mul-ministru, ministrul Apărării, şeful Marelui 
Stat Major al armatei, comandantul Gardienilor 
Revoluţiei (Pasdaran) şi doi consilieri ai ghidu- 
lui spiritual suprem al Republicii Islamice. 

După decesul imamului Khomeyni şi 
adoptarea, în 1989, a noii Constituţii iraniene, 
instituţia a preluat denumirea actuală şi şi-a 
mărit la 18 numărul membrilor, primind, în ace- 
laşi timp, atribuţii şi prerogative lărgite. 

În prezent, Consiliul are următoarea 
componenţă: 


Preşedintele Iranului, Mahmud 
Ahmadinejad; 

Preşedintele Parlamentului,  Gholam 
Reza Haddad Adel; 

Şeful Autorităţii Judiciare, Mahmud 


Hashemi Shahrani; 
Şeful Statului Major al Armatei, Atallah 
Salehi 
Vice-preşedintele 
Davoodi; 
Secretarul general al Consiliului şi Con- 
silier al Ghidului Suprem Ali 
Khamenei, Ali Larijani; 
NOTA: La 19 octombrie a.c., acesta a 
demisionat din functia deţinută, pe fon- 
dul unor dispute cu preşedintele 
Mahmud Ahmadinejad, legate de mo- 
dul de abordare a negocierilor în pro- 
blema dosarului nuclear al Iranului. 
Responsabilitătile sale au fost preluate, 
provizoriu, de adjunctul ministrului de 
Externe, Said Jalili, apropiat preşedin- 


Republicii,  Parviz 


telui Ahmadinejad. 

Ministrul de Externe,  Manushehr 
Mottaki; 

Ministrul de Interne, Mustafa 
Mohammedi; 


Şeful Serviciului Iranian de Informaţii, 
Gholam Hossein Mohsen Aidi; 


Comandantul Armatei, Mohammed 
Dadars; 
Comandantul Gărzii  Revoluţionare 


(Pasdaran),Mohammad Ali Jaafari; 
Preşedintele Consiliului Expertilor, fos- 


tul şef al statului Hashemi 
Rafsanjani; 

Ministrul Apărării, Mustafa Mohammed 
Najjar; 

Vice-preşedintele Comisiei pentru 


Energie Nucleară, Gholam Reza 
Aghazadeh; 

Ministrul Ştiințelor şi Tehnologiei, 
Mohammed Mahdi Zahedi; 

Ministrul Energiei, Perwez Fattah; 

Reprezentantul permanent al Iranului la 
O.N.U., Javad Dhari. 


Prin prevederi constituționale, liderul 
(ghidul) spiritual suprem al Republicii Islamice 
deține controlul absolut asupra Consiliului, in- 
clusiv prin emiterea de decizii strategice pe 
care acesta trebuie să le execute necondițio- 
nat, cât şi pri aprobarea sau respingerea hotă- 
rârilor curente rezultate din activitatea acestui 
organism.. 

Structura organizatorică a fost reac- 
tualizată recent, atât pentru o mai bună adap- 
tare la evoluţiile tehnologice în domeniul nu- 
clear, cât şi la reacţiile politico-economice şi 
militare internaţionale faţă de preocupările Te- 
heranului, în sensul asigurării unei mai mari 
flexibilităţi în adoptarea deciziilor şi a politicilor 
de negociere cu statele, organismele şi organi- 
zaţiile interesate şi ea cuprinde următoarele 
departamente: 

1. Divizia pentru Probleme Tehnice 
şi Negocieri, constituită din Ministrul de Exter- 
ne, Manushehar Mottaki, preşedintele Agenţiei 
lraniene pentru Energie Atomică, Gholam 
Reza Aghazadeh, ministrul-adjunct al Justiţiei, 
Abbas Arakji, reprezentantul permanent al Ira- 
nului la O.N.U., Javad Dhari, şeful delegației 
iraniene de negociatori cu Agenţia Internaţio- 
nală pentru Energie Atomică, Ali Ashgar 
Soltaniyeh şi ministrul Energiei, Perwez Fattah. 

2. Comisia pentru Probleme de Se- 
curitate şi Implicații Politice, ai cărei membri 
sunt: secretarul Consiliului Securităţii Naţiona- 
le, Ali Larijani, şeful Marelui Stat Major, Atallah 
Salehi, ministrul de Interne, Mustafa 
Mohammedi, comandantul Armatei, Hassan 
Dadars, ministrul Apărării, Mustafa Najjar şi 
şeful Biroului pentru Securitate personală al 
Ghidului spiritual suprem, Ashgar Hejazi. 

3. Comisia de coordonare şi urmări- 
re, condusă de secretarul Consiliului şi consili- 
er al Ghidului Suprem, Ali Larijani, având atri- 
buţii de coordonare şi control al ministerelor şi 
departamentelor guvernamentale implicate în 
activităţi cu profil nuclear. 

4.Comisia Prezidenţială, formată din 
şeful statului, Mahmud Ahmadinejad, vice- 
preşedintele acestuia, Parwiz Davoodi şi pre- 
şedintele Comisiei pentru  Buget-Finanţe, 
Ferhad Rahbar. Are atribuţii mai puţin decizio- 
nale, ţinând, preponderent, de informarea pre- 
şedintelui Republicii în legătură cu evoluțiile 
politice regionale. 

5.Comisia pentru Probleme Regiona- 
le, care urmăreşte şi evaluează situaţia din 

zonă şi, îndeosebi, din Irak, Siria, Liban şi Teri- 
toriile Palestiniene. Este formată din şeful Ser- 
viciului de Informaţii al Gărzilor Revoluţiei 
( Pasdaran), comandantul Brigăzii “Al-Quds” 
din cadrul Gărzii Revoluţiei, adjunctul ministru- 
lui de Externe pentru lumea arabă şi africană, 
experţi şi ambasadori ai Iranului în capitale 
arabe. 

6. Comisia pentru Adoptarea Finală a 
Deciziilor Nucleare, compusă din Ghidul Spi- 
ritual Suprem al Republicii, Ali Khamenei 
(succesor al Ayatollahului Khomeyni), şeful de 
cabinet al acestuia, Mohammedi Gubaykan, 
şeful Biroului pentru Securitatea personală a 
Ghidului Suprem, Ashgar Hejazi, şeful Servici- 
ului Naţional de Informaţii, Mohsen Eagan, co- 
mandantul Gardienilor Revoluţiei, Ali Jaafari, 
preşedintele Parlamentului,  Gholam Reza 
Adel, secretarul Consiliului Securităţii Naţiona- 
le, Ali Larijani şi şeful Consiliului Experţilor, 
Hashemi Rafsanjani. 


IV. Pozitii şi puncte de vedere 
1. Iranul susține că programele sale 


nucleare sunt destinate exclusiv ridicării nivelu- 
lui de dezvoltare economică şi industrială a 
țării, în condiţiile în care, în ultimii 20 de ani, 
populația Iranului s-a dublat, iar rezervele de 
energie convenţională s-au diminuat, guvernul 
fiind nevoit să treacă la raţionalizarea consu- 
mului de combustibili şi să importe energie 
electrică şi benzină. 

Rezervele actuale de petrol ale acestei 
țări sunt estimate la cca. 133 miliarde barili, 
ceea ce înseamnă că, la o rată anuală a ex- 
tracţiei de 1,5-1,8 miliarde barili, zăcămintele 
de titei vor fi epuizate în următorii 74-89 de ani. 
În consecință, potrivit oficialilor de la Teheran, 
aproximativ 23.000 Megawaţi ar urma să fie 
produşi în centrale atomo-electrice pentru aco- 
perirea nevoilor reale de energie ale ţării. Ca 
semnatar al Tratatului de Neproliferare Nuclea- 
ră, care permite producerea de uraniu îmbogă- 
tit, sub control internaţional (A.I.E.A.), Tehera- 
nul dezminte cu vehemenţă acuzaţiile formula- 
te de S.UA. şi Uniunea Europeană, potrivit 
cărora regimul iranian dezvoltă clandestin pro- 
grame nucleare cu caracter militar şi invocă 
libertatea de care beneficiază Israelul, Pakista- 
nul şi India de a realiza asemenea activități, în 
condiţiile în care aceste țări nu sunt semnatare 
ale Tratatului de Neproliferare. 

Afirmându-şi puternica neîncredere în 

promisiunile occidentale de a-i furniza necesa- 
rul controlat de combustibil nuclear pentru fina- 
lităţi civile, regimul de la Teheran îşi declară, 
fără echivoc, decizia de a continua activităţile 
în domeniul nuclear şi de a rezista “până la 
capăt”, unei eventuale agresiuni militare occi- 
dentale. Potrivit lui Hassan Abbasi, analist la 
Centrul Iranian pentru Studii “Securitatea fără 
Frontiere”, aproximativ 40.000 de sinucigaşi 
(estesh-hadiyun) iranieni sunt gata să se sacri- 
fice în acţiuni împotriva unor ţinte occidentale, 
în cazul în care lranul ar fi atacat (cf. revista 
Sharg, 20 februarie 2006). 

2. Prima şi cea mai directă reacţie a 
lumii arabe la programele iraniene s-a materi- 
alizat în anunţarea, de către unele state din 
zonă, precum Arabia Saudită, Egipt şi Turcia, a 
intenţiei de a-şi dezvolta propriile capacităţi de 
producţie în acest domeniu, apelând, pentru 
sprijin şi asistenţă, la Agenţia Internaţională 
pentru Energie Atomică (cf. W.J.Brood: Eye on 
Iran, New York Times, 15 aprilie 2007). În ge- 
neral, ţările arabe din vecinătatea Iranului ma- 
nifestă o nedisimulată ostilitate față de per- 
spectiva ca acesta să devină, alături de Israel, 
o nouă putere regională şi nucleară în zona 
Orientului Mijlociu. Statele arabe membre ale 
Consiliului de Cooperare al Golfului au 
antamat, deja, contacte şi negocieri cu Agenţia 
Internaţională pentru Energie Atomică pentru 
realizarea unei rețele colective de facilități nu- 
cleare paşnice, în prezent fiind aşteptat studiul 
de fezabilitate pe care Agenţia este în curs de 
a-l elabora. În acelaşi timp, statele arabe din 
Golf nu îşi ascund disponibilitatea de a susţine, 
direct sau indirect, chiar o acţiune militară occi- 
dentală împotriva programelor nucleare ale 
Iranului. 

În acest context, nu este surprinzător că 
mass-media şi cercurile politice din regiune se 
referă tot mai frecvent la pericolul ca o nouă 
cursă regională a înarmărilor nucleare să devi- 
nă o realitate amenințătoare a Orientului Mijlo- 
ciu contemporan. 

3. Statele Unite şi majoritatea ţărilor 
europene cred că nu dorinţa de a obţine ener- 
gie mai ieftină şi mai curată, cât producerea de 
armament reprezintă scopul real al preocupări- 
lor în domeniu pe care le urmează regimul de 
la Teheran, pe care îl acuză de rea-credinţă în 
negocierile cu capitalele vestice, O.N.U., Uniu- 
nea Europeană şi Agenţia Internaţională pen- 
tru Energie Atomică (The Economist, 21 ianua- 

rie 2006, p. 17). 

Comentatorii şi decidenţii mai sceptici din 
Occident cred că argumentele de ordin econo- 
mic şi energetic nu justifică insistența cu care 
Teheranul îşi derulează programele nucleare. “ 
Dacă Iranul ar duce, într-adevăr, lipsă de ener- 
gie, el poate să construiască, la preţuri mult 
mai reduse, centrale alimentate cu gaze natu- 
rale sau bazate pe bogata rețea hidrografică 
de care dispune” scrie R.Kenneth (în The New 
Republic, Washington, 24 aprilie 2005), în vre- 
me ce Academia Americană de Ştiinţe şi Comi- 
sia pentru Politică Externă a Parlamentului bri- 
tanic susţin, în raportări separate, că Iranul dis- 
pune de un solid potenţial economic pentru a- 
şi dezvolta un amplu program energetic con- 
venţional. 

La rândul lor, Statele Unite nu şi-au ne- 
gat niciodată intenţia de a recurge la arme 
pentru descurajarea nucleară a Iranului, însuşi 
preşedintele George Bush avertizând, recent, 
că o acţiune occidentală anti-iraniană ar putea 
fi detonatorul unui al treilea război mondial şi 
chemând comunitatea internaţională să i se 
alăture pentru ca o asemenea alternativă să nu 
se transforme în realitate. 

Ministrul de Externe al Franţei, Bernard 
Kouchner a făcut, pe de altă parte, cunoscută 
o declaraţie potrivit căreia “comunitatea in- 
ternaţională trebuie să se pregătească pentru 
ceea ce poate fi mai rău” în cazul Iranului şi a 
cerut înăsprirea penalităţilor internaţionale anti- 
iraniene. 

În pofida acestei atmosfere extrem de 
tensionate, părțile implicate par a fi, încă, des- 
chise pentru continuarea negocierilor dacă, 
desigur, Administraţia de la Washington nu va 
decide, ca şi în cazul Irakului, să acţioneze in- 
dividual (cf. Associated Press, 19 septembrie 
2007). 

4. În ceea ce priveşte Israelul, Tehera- 
nul a declarat, în repetate rânduri, prin vocea 
preşedintelui Mahmud Ahmadinejad, că acesta 
va fi prima ţintă a măsurilor de retaliere pe care 
le va aplica în cazul unui atac extern. 

Pentru majoritatea israelienilor, Iranul 
este perceput ca o “ameninţare existenţia- 
lă” (Washington Post, 30 noiembrie 2006), în 
condiţiile în care, vorbind despre “scopurile 
paşnice” ale programelor nucleare iraniene, 
preşedintele Ahmadinejad proclama inexisten- 
ta Holocaustului şi necesitatea radierii de pe 
hartă a Israelului. 


Punctul de vedere al oficialilor israelieni 
se axează pe ideea că accesul Teheranului la 
un arsenal nuclear va reprezenta o victorie is- 
torică a lumii islamice care, astfel, va fi încura- 
jată să acţioneze pentru preluarea controlului 
asupra “locurilor sfinte”, fapt pentru care statul 
evreu este decis să facă tot ceea ce este posi- 
bil pentru a împiedica accesul “regimului sinu- 
cigaş de laTeheran la armele nucleare. Un 
ofițer israelian declara, la 19 septembrie 2007, 
că lranul a elaborat, deja, un plan de bombar- 
dament împotriva Israelului în cazul în care 
acesta, singur sau alături de S.U.A., va ataca 
infrastructura nucleară iraniană, declaraţie con- 
firmată, ulterior şi de oficiali politici şi militari 
israelieni (a se vedea, în acest sens, şi revista 
presei arabe din numărul 16 al “Pulsului 
Geostrategic”). 

La rândul său, purtătorul oficial de cuvânt 
al Ministerului israelian de Externe, Mark 
Regev, declara, recent, că “Israelul ia foarte în 
serios ameninţarea pe care o reprezintă Ira- 
nul”, adăugând că “întreaga comunitate in- 
ternaţională trebuie să trateze ca atare discur- 
sul belicos şi extremist al regimului de la Tehe- 
ran” (Associated Press, 19 septembrie 2007). 

5. Rezoluţii O.N.U. în problema Iranu- 
lui. Organizaţia internaţională, prin intermediul 
Consiliului de Securitate, a adoptat o serie de 
rezoluţii având în comun cererea adresată Ira- 
nului de stopare a producerii uraniului îmbogă- 
tit şi de acceptare a unei soluţionări negociate 
politic a crizei dosarului nuclear: 

- Rezoluţia 1696, adoptată la 31 iulie 
2006, la propunerea Franţei, Chinei, Federaţiei 
Ruse, Marii Britanii şi S.U.A., cere explicit înce- 
tarea procesului de îmbogăţire a uraniului şi 
liberul acces al inspectorilor internaţionali la 
instalaţiile nucleare iraniene. Faţă de imobilis- 
mul manifestat de Teheran, Consiliul de Secu- 
ritate a adoptat Rezoluţiile 1737/23 decembrie 
2006 şi 1747/24 martie 2007 prin care se deci- 
de aplicarea de sancţiuni economice şi de altă 
natură împotriva Iranului. 

- Rezoluția 1737/decembrie 2006 , pro- 
pusă de Franţa şi Germania, impune Iranului 
sancțiuni economice şi cere tuturor statelor 
membre ale O.N.U., companiilor şi persoanelor 
fizice străine să se abțină de la livrarea către 
lran a oricărui material sau produs finit care ar 
putea să fie utilizat în domeniul nuclear. 

lranul a criticat rezoluţia, afirmând că 
aceasta nu va afecta în nici un fel “activităţile 

nucleare paşnice”, dar “va discredita definitiv 
prestigiul O.N.U. şi al Consiliului de Securita- 
te”. “Este regretabil că aţi ratat ocazia de a de- 
veni prieteni ai naţiunii iraniene”, afirma preşe- 
dintele Ahmadinejad, adresându-se membrilor 
Consiliului de Securitate. 

- Rezoluţia 1747/martie 2007, extinde 
embargoul impus Iranului şi asupra livrărilor de 
arme şi echipament militar şi afirmă intenţia de 
a bloca depozite bancare iraniene în valoare 
de cca. 10 miliarde dolari , precum şi tranzactii- 
le financiare cu bănci din Iran şi filialele acesto- 
ra. 


V.Perspective şi opțiuni 
Ar fi, desigur, dificil să se avanseze un 


răspuns realist la întrebarea dacă “războiul re- 
ce” dintre lran şi comunitatea occidentală, la 
care asistăm în prezent, se va transforma într- 
un “război fierbinte” , generat de inflexibilitatea 
şi impermeabilitatea la compromis pe care o 
manifestă ambele tabere. 

Majoritatea analiştilor şi observatorilor 
sunt de acord asupra existenţei unui număr 
redus de opțiuni aflate la dispoziţia actorilor 
direct implicaţi în aşa-numita “criză nucleară 
iraniană”, iar cel mai frecvent evocate sunt ur- 
mătoarele: 

1. Continuarea dialogului politico- 
diplomatic, alternativă susținută, în totalitate, 
de statele influente membre permanente ale 
Consiliului de Securitate — şi este vorba, în pri- 
mul rând, de China şi Federația Rusă -, parțial 
sau în grade diferite de angajare, de către Uni- 
unea Europeană şi cu rezerve de către Statele 
Unite şi Israel. 

Perspectivele ca alternativa dialogului să 
aibă şanse de reuşită sunt, cel puţin până în 
momentul de faţă, discutabile din cel puţin do- 
uă cauze principale : pe de o parte, preceden- 
tele par a confirma , mai curând, că Iranul ex- 
ploatează politica dialogului ca instrument de 
câştigare a ceea ce poate fi numit “factorul 
Timp” pentru a-şi finaliza sau a aduce într-o 
fază suficient de înaintată programele nucleare 
la care, oricum, nu este dispus să renunțe, aşa 
cum au declarat, nu o dată, oficialii de la Tehe- 
ran; pe de altă parte, Occidentul susţine răspi- 
cat şi aprioric că orice negociere cu lranul pe 
marginea dosarului nuclear al acestei țări tre- 
buie să aibă o singură finalitate, adică tocmai 
închiderea dosarului însuşi prin renunţarea, de 
către Republica Islamică, la îmbogățirea urani- 

ului şi la orice alte activități nucleare suspecte 
de a sluji unor scopuri eminamente atomice. 
Ori, atâta vreme cât partea iraniană susţine că, 
pentru ea, dezvoltarea unui potenţial nuclear 
este o chestiune de “mândrie şi demnitate nati- 
onală” şi cât dialogul propus de negociatorii 
occidentali este însoţit de presiunea psihologi- 
că a amenințării cu instituirea de sancţiuni eco- 
nomice, este dificil de imaginat marja de reuşi- 
tă pe care negocierile ar putea-o asigura. 

2. Alternativa aplicării unui complex de 
măsuri punitive severe sub forma unui 
embargou în domenii economice, financiar- 
bancare, militare (împiedicarea Iranului de a 
accede la tehnologii şi echipamente militare de 
pe piața externă) şi chiar prin boicotarea ex- 
porturilor iraniene de petrol şi gaze naturale 
care reprezintă cca. 86% din veniturile externe 
la economia ţării. Îndeosebi această din urmă 
măsură este dificil de imaginat în condiţiile în 
care marele consumator de petrol iranian şi 
membru permanent al Consiliului de Securitate 
care este China ar asista cu indiferenţă la o 
blocare a fluxului de resurse energetice iranie- 
ne către propria piaţă. 

3. Unii analişti evocă şi posibilitatea ajun- 
gerii la un “troc” între Iran şi S.U.A. pe margi- 
nea războiului din Irak, constând în stoparea 
ingerințelor anti-americane ale Teheranului în 
această ţară, în schimbul unor recompense 
substanţiale, inclusiv acceptarea desfăşurării, 
în continuare, a programului nuclear iranian, 
sub o atentă supraveghere fie din partea 
O.N.U., prin intermediul Agenţiei Internaţionale 
pentru Energie Atomică, fie sub alte forme de 
control internaţional. 

4. Un alt scenariu nu mai puţin evocat se 
referă la posibilitatea ca S.U.A. şi, eventual, 
alte ţări aliate să exploateze şi să încurajeze 
starea de precaritate economică şi alţi factori 
de destabilizare internă precum nemulțumirile 
sociale generate de regimul radical de la Tehe- 
ran, disensiunile între curentele conservatoare 
şi cele reformiste, fricţiunile care agită instituții- 
le executive şi legislative etc, pentru a determi- 
na o implozie a actualului sistem de putere, 
îndepărtarea preşedintelui Ahmadinejad şi 
readucerea în vârful ierarhiei politice a unor 
forțe şi personalități mai liberale şi mai flexibile 
cu care să se inaugureze o nouă etapă de con- 
vieţuire între Occident şi Iran. 

5. În sfârşit, este avută în vedere şi opțiu- 
nea extremă a unei intervenții militare împotri- 

va lranului, susținută şi promovată îndeosebi 
de către S.U.A.şi Israel şi care ar consta în 
atacuri masive de distrugere a structurii şi in- 
frastructurii nucleare iraniene. 

Presupoziţiile şi scenariile după care o 
asemenea acţiune ar urma să se desfăşoare 
nu sunt nici puţine şi nici lipsite de fantezie, dar 
ele au în comun aprecierea că un act de război 
care ar implica S.U.A., Iranul şi, eventual, Isra- 
elul ar avea consecinţe devastatoare şi pe ter- 
men lung nu doar asupra actorilor, ci şi în pla- 
nul stabilităţii şi păcii regionale şi al echilibrelor 
de putere pe plan internaţional. 

Pe deasupra orgoliilor, misionarismelor 
mai mult sau mai puţin de sorginte divină, a 
intereselor, mândriei şi demnităţii naţionale, 
raţiunea trebuie să învingă şi, pentru a învinge, 
să-şi reamintească mai vechea dar prea puţin 
ascultata povaţă : “să nu sloboziți câinii războ- 
iului!” 

Ambasador prof. Dumitru CHICAN 
S.U.A. — IRAN : COEXISTENȚĂ SAU 
CONFRUNTARE? 

Recent, fostul preşedinte iranian 
Haşemi Rafsanjani avertiza autoritățile de la 
Teheran să manifeste mai multă prudență poli- 
tică şi reținere în abordarea programelor nu- 
cleare, pentru a nu expune lranul la o posibilă 
lovitură militară “fără precedent” din partea 
Americii. 

După toate, aparențele, o asemenea per- 
spectivă este privită cu tot mai multă seriozita- 
te şi preocupare, îndeosebi în mediile politice 
moderate din Iran, sentiment care s-a accentu- 
at după consumarea unui incident larg comen- 
tat la vremea lui şi fără o legătură directă cu 
partea iraniană. Este vorba de raidul de bom- 
bardament efectuat, în luna septembrie, de 
aviația israeliană asupra unei pretinse locații 
nucleare din nordul Siriei, sistemul de suprave- 
ghere şi apărare a spațiului aerian sirian 
nereuşind să riposteze decât după producerea 
acțiunii. Ori un astfel de sistem — identic — a 
fost recent achiziţionat de către Iran din Fede- 
rația Rusă. 

Statele Unite şi, alături de ele, Israelul nu 
încetează să-şi reitereze decizia de a face totul 
pentru a împiedica apariția pe harta geo- 
politică şi militară a unui Iran nuclear şi nimeni 
nu poate să afirme cu certitudine că această 
decizie nu va fi pusă în practică mai devreme 
sau mai târziu. 


Într-o astfel de perspectivă, Iranul dispu- 
ne, potrivit analiştilor din regiune, de prea puti- 
ne opțiuni reactive, în pofida asigurărilor pe 
care oficialii de la Teheran le dau opiniei publi- 
ce proprii şi din exterior. 

Desigur, Iranul este o ţară bogată în pe- 
trol, dar păstrează specificul şi structurile unei 
țări din Lumea a Treia, iar, potrivit unui studiu 
realizat de Centrul Internaţional pentru Studii şi 
Cercetări Strategice de la Londra, bugetul său 
militar se cifrează la 6,3 miliarde dolari, ceea 
ce reprezintă mai puţin de jumătate din bugetul 
de apărare al Israelului şi sub 2% din cheltuieli- 
le anuale de apărare ale armatei americane. 
Pot exista, desigur, şi bugete destinate finanţă- 
rii unor proiecte şi programe “la negru”, dar, din 
acest punct de vedere, Iranul nu este un caz 
singular. 


Dacă un atac american va fi declanşat — 
şi nu este vorba de o invazie terestră masivă, 
ci de utilizarea rachetelor de croazieră şi a avi- 
aţiei- Iranul va riposta. Cât de eficientă va fi 
această reacție este un subiect discutabil. 


Ca şi în cazul lrakului condus de 
Saddam Hussein, ţinta, sau una din primele 
ținte predilecte o va constitui Israelul — fapt de- 
clarat, de altfel, nu o dată, de însuşi preşedin- 
tele Mahmud Ahmadinejad. Dar realizarea 
acestei alternative este, la rândul său, discuta- 
bilă în condiţiile în care arsenalul de rachete 
Shehab 3 capabile să lovească ţinte din Israel 
este destul de limitat şi insuficient de precis. 


În cazul aviaţiei de război, situaţia nu es- 
te sensibil mai bună. La sfârşitul războiului său 
cu Irakul (1988), Iranul dispunea de o flotă în- 
vechită de aparate americane şi, după toate 
probabilitățile, a achiziționat şi avioane ruseşti 
— pe care nimeni nu le-a văzut, dar care, ori- 
cum, nu pot ajunge în spaţiul aerian israelian 
fără a fi realimentate în zbor. 


Recent, în cadrul unei ceremonii militare, a 
fost prezentat aparatul de luptă “Trăznetul”, de 
producţie autohtonă, o copie îmbunătăţită a 
avionului american F-5 Tiger, proiectat în anii 
'50 şi vândut unor ţări între care şi Iranul. El nu 
dispune, însă, de performanţele tehnice care 
să-l facă apt pentru o confruntare cu aparatele 
supersofisticate aflate în dotarea armatelor 
americană şi israeliană şi, cu atât mai putin, 
pentru a ajunge în spaţiul aerian al Israelului. 


O altă opţiune la care Iranul poate recur- 

ge ar fi aceea de a crea probleme în statele din 
vecinătate şi probabil că la aceasta se referea 
generalul Chaherabaghi, din armata Gardieni- 
lor Revoluţiei atunci când afirma că este în mă- 
sură să lanseze 15.000 de rachete şi proiectile 
în primul minut al ostilităţilor, dar probabil că 
prin “rachete”, înaltul ofițer iranian înţelegea şi 
proiectilele reactive de tip Katiuşa. Este o afir- 
maţie cel puţin exagerată dacă nu pur şi simplu 
propagandistică, aşa cum au comentat obser- 
vatorii la vremea respectivă. 


Lovirea unor obiective din Golf, fie ele 
arabe sau americane, nu va pune, oricum, lra- 
nul la adăpost de riposte şi bombardamente 
masive pe care uriaşa maşină de război ameri- 
cană desfăşurată în zonă şi potenţialul oferit 
de aliații regionali ai Washingtonului le pot exe- 
cuta fără dificultate. 


În sfârşit, Iranul poate riposta prin execu- 
tarea de acţiuni teroriste împotriva unor obiecti- 
ve şi prezențe occidentale — deja Teheranul 
pretinde a dispune de o armată de sinucigaşi 
gata să se sacrifice pentru patrie — dar aceasta 
va influenţa prea puţin situaţia reală din câmpul 
de operații. 

Chestiunea unei intervenții împotriva Ira- 
nului generează, firesc, discuţii, dispute şi con- 
troverse aprinse, inclusiv în rândul cercurilor 
politice şi ale opiniei publice americane şi nu 
sunt puţine glasurile avizate care cheamă la 
rațiune şi dialog. 

Astfel, generalul american de origine li- 
baneză John Abizaid, acum în retragere, afir- 
ma că “lumea poate conviețui cu un Iran nu- 
clear, cu condiţia ca toţi să renunţe la aventuri 
inutile şi ascultând, fără impulsuri emoţionale, 
opiniile celuilalt”. 

Inclusiv ale preşedintelui Ahmadinejad, 
am adăuga. 


Ambasador prof. Dumitru CHICAN 


PETROLUL ŞI ECUATIA POLITICII SUA ÎN 

IRAK ŞI REGIUNEA ORIENTULUI MIJLOCIU 

În numărul său din 5 noiembrie a.c., pu- 
blicația americană “Nation” (citată în cotidianul 
Al-Hayat, Londra, 10 noiembrie) inserează un 
amplu studiu în care abordează tema, de o 
presantă actualitate, a “sfârşitului erei petrolu- 
lui” şi a intrării în “epoca insuficienţei” — per- 
spectivă care determină ţările dezvoltate, în 

frunte cu S.U.A., să aloce substanţiale eforturi 
şi fonduri pentru cercetare în domeniul surselor 
alternative de energie. 


Pe fondul creşterii la 4,5% a ritmului de 
dezvoltare a economiei mondiale în care China 
şi India se impun tot mai mult ca actori princi- 
pali, producţia globală de țiței va avea nevoie 
de o sporire anuală a producţiei cu 2,5% pen- 
tru a putea răspunde solicitărilor pieţei care, în 
prezent, consumă 86 milioane de barili pe zi, 
estimându-se că acest nivel va atinge cifra de 
96 milioane barili/zi până în anul 2012. 


În prezent, cererea şi oferta se întâlnesc 
într-un flux continuu, fără a lăsa timp pentru 
constituirea de rezerve, tot ceea ce se pom- 
pează fiind cumpărat pentru nevoile de con- 
sum, acesta fiind şi unul dintre principalii factori 
determinanţi ai galopantei creşteri a preţurilor 
pe piaţă, dar nu singurul. Cauzele scumpirii se 
regăsesc şi în țările furnizoare situate, cele mai 
multe în zone geografice instabile precum Ori- 
entul Mijlociu, nordul Africii şi regiuni ale Conti- 
nentului Negru. 


Realizarea creşterii amintite, în condiţiile 
în care câmpuri întregi de extracţie din unele 
state membre ale OPEC au secat în totalitate, 
presupune investiţii fabuloase pentru găsirea şi 
darea în exploatare de noi zăcăminte, adică 
sute de milioane de dolari de care multe state 
petroliere nu dispun. 


În atari condiţii, nu este surprinzătoare 
afirmaţia unor factori de decizie americani po- 
trivit cărora S.U.A. sunt singurele care pot să 
asigure menţinerea influxului de petrol către 
lumea industrializată, inclusiv prin recursul la 
măsuri de intimidare şi la intervenţia militară 
directă, pe baza principiului lansat de preşedin- 
tele Jimmy Carter în 1980, după victoria revo- 
luției islamice iraniene, când acesta proclama 
angajamentul strategic al S.U.A. de a garanta 
continuitatea scurgerii petrolului din Orientul 
Mijlociu către Vest chiar prin utilizarea mijloa- 
celor militare. Este acelaşi principiu care a ser- 
vit preşedintelui Bush — senior drept justificare 
a intervenţiei în războiul din Kuwait şi care a 
oferit argumentul decisiv pentru crearea Forţei 
de Intervenţie Rapidă şi a Comandamentului 
Regiunii Militare de Centru care include zona 
Orientului Mijlociu. 


Tot atât de puţin surprinde că nici unul 
dintre candidaţii democrați la viitoarele alegeri 

prezidenţiale nu a vorbit de o retragere a arma- 
tei americane din Irak, cel puţin până în anul 
2012. Justificarea prelungirii, vreme de 50 de 
ani, a prezenţei militare americane în peninsu- 
la Coreeană a fost oferită de ameninţarea nu- 
mită Coreea de Nord. O rămânere sine-die în 
lrak ar putea fi argumentată prin existența 
“amenințării iraniene”. Cert este că urcarea 
vertiginoasă a prețurilor petrolului a făcut ca 
toți decidenții şi politicienii americani, indiferent 
de coloratura politică, să vorbească, astăzi, la 
unison, despre “apărarea, cu orice preţ şi prin 
orice mijloace, a surselor de petrol”. 


În prezent, antreprenorii construiesc cinci 
baze americane permanente în Irak, în afara 
oraşelor principale, fiecare putând găzdui, în 
“condiţii americane”, 20.000 soldați, acestora 
adăugându-li-se noua construcție a ambasadei 
S.U.A. în capitala Irakului, despre care mass- 
media afirmă că rivalizează cu Pentagonul, 
identificând în aceasta dovezi despre intenţiile 
reale ale Administraţiei de “plecare” de pe fron- 
tul irakian. O lungă “coabitare”, aşadar, între 
prezența americană şi “oportunităţile” pe care 
aceasta le oferă intereselor şi politicilor ener- 
getice ale S.U.A.în regiune (Michael Clair, în 
Nation, 5 septembrie 2007). 


În memoriile sale, Allan Greenspan, fos- 
tul guvernator al Băncii Centrale americane, 
îşi mărturiseşte “tristeţea de a constata că nu 
este reconfortant să recunoşti că războiul din 
Irak a fost, în cea mai mare măsură, unul pen- 
tru petrol”, chiar dacă, dintr-o altă perspectivă, 
la Washington se afirmă că “prin controlul şi 
dominaţia directă a S.U.A. asupra petrolului 
irakian şi din Orientul Mijlociu, America va ţine 
în frâu evoluţia preţurilor şi va descuraja ambi- 
tile de hegemonie regională ale Iranului, 
asigurându-şi, astfel, avantaje care vor depăşi 
cu mult preţul sacrificiilor făcute pentru aceas- 
ta” (Abdel Moneim Said, în A/-Sharqg Al-Awsat, 
Londra, 30 octombrie). 


Rezervele de petrol ale Irakului sunt eva- 
luate la 115 miliarde barili, cu rezerva că 
această estimare este relativă, în condiţiile în 
care Irakul este țara producătoare în care au 
fost efectuate cele mai puţine lucrări de pros- 
pecţiuni şi unde există mai puţin de 1.000 pu- 
turi de extracţie, comparativ cu cele peste 1 
milion puțuri care funcţionează în S.U.A. Astfel, 
rezervele reale de petrol irakian ar putea oscila 
în jurul cifrei de 200-300 miliarde barili, ceea 


ce înseamnă că forțele americane desfăşurate 
în această țară mărşăluiesc peste un sfert din 
rezervele de ţiţei ale lumii. 


În Irak, guvernul provinciei Kurdistan a 
încheiat, deja, un acord de exploatare a rezer- 
velor de ţiţei din zona Kirkuk-Mossul cu com- 
pania americană “Hunt” din Texas, condusă de 
un prieten apropiat al preşedintelui George 
Bush, iar pentru ceea ce priveşte restul Iraku- 
lui, Administraţia a propus autorităţilor de la 
Bagdad un proiect de lege prin care guvernul 
urmează să administreze 17 din cele 80 de 
câmpuri petroliere, restul urmând a fi concesio- 
nat, pe o perioadă de 30 ani, unor societăţi 
străine, în majoritate americane, care nu vor 
avea obligaţia de a reinvesti vreun procent din 
venituri în economia irakiană. 


Veriga se continuă cu cele şase state 
arabe membre ale Consiliului de Cooperare al 
Golfului — la rândul lor importante producătoare 
de petrol la nivel global şi care, prin statutul de 
aliați strategici ai Statelor Unite, nu reprezintă 
o ameninţare în ceea ce priveşte ritmicitatea 
livrărilor de ţiţei către piaţa occidentală şi ame- 
ricană. Dar această verigă nu poate fi conside- 
rată închisă şi sigură atâta vreme cât ea este 
“subminată” de “dosarul Iran” şi de ambitiile 
regionale ale acestei țări. Se cunoaşte că Te- 
heranul s-a oferit, nu o dată, să “umple vidul de 
securitate” pe care l-ar lăsa în urmă plecarea 
trupelor americane din Irak, ceea ce, în in- 
terpretarea americană, înseamnă nu doar insti- 
tuirea unui control şiit asupra Irakului ci, mai 
mult, o “legare” a zăcămintelor irakiene de cele 
iraniene şi constituirea, în acest fel, a unei 
superputeri petroliere mondiale -lranul- ostilă 
Occidentului şi Americii în mod deosebit şi 
controlând strâmtoarea Hormuz prin închide- 
rea căreia ar putea să-şi dicteze condiţiile în 
orice negocieri sau  pertractări politico- 
economice. 


Ar fi prematur, dacă nu chiar utopic să se 
crediteze afirmaţiile potrivit cărora Statele Uni- 
te au în vedere să renunțe la dependenţa față 
de petrolul din regiunea Orientului Mijlociu — 
prea tulbure şi riscantă — în favoarea producă- 
torilor asiatici din fosta Uniune Sovietică. Chiar 
dacă sunt într-o fază incipientă, proiectele 
caspice au importanţa lor aparte în strategia 
politică şi energetică pe termen mediu şi lung a 
S.U.A., dar aceasta nu presupune renunţarea 
la “dependenţa” de o sursă şi trecerea în raport 

de dependenţă unică față de o altă sursă. Într- 
o lume unipolară, politica este, la rândul său şi 
în mod inevitabil, unipolară, iar acest truism 
este cu atât mai aplicabil atunci când este vor- 
ba de asigurarea fără perturbații a procesului 
de dezvoltare economică şi de menţinere a 
supremației la nivel planetar. 


Din acest punct de vedere ar merita să 
se mediteze mai atent asupra afirmației unui 
cunoscut analist potrivit căruia adevăratele răz- 
boaie ale viitorului nu vor avea drept motivaţie 
şi finalitate teritoriile altora şi eradicarea tero- 
rismului, ci câştigarea pariului în cursa pentru 
resurse de energie. 


Ambasador prof. Dumitru CHICAN 


ALTE EVENIMENTE IMPORTANTE 
Arabia Saudită 

Reprezentând a doua ieşire din regat 
după accesiunea sa la tron, în august 2005, 
regele Arabiei Saudite, Abdallah ben Abdel 
Aziz a efectuat, la începutul lunii noiembrie, un 
turneu european cuprinzând Marea Britanie, 
ltalia, Germania şi Turcia. 

Vizita în Marea Britanie, 
prima vizită oficială a unui rege 
saudit de la 1987, a inclus întâl- 
niri şi activităţi diplomatice la ni- 
vel înalt , respectiv cu regina 
Elizabeta Il şi primul ministru 
Gordon Brown, demonstrând ast- Ls 
fel relațiile strânse dintre Londra Mii | 
şi regatul wahhabit, unul dintre Ssss Ei 
aliaţii cheie ai Regatului Unit în — 
politica sa din Orientul Mijlociu. Arabia Saudită 
este şi unul dintre principalii clienţi ai industriei 
militare britanice, ultimul contract privind cum- 
părarea a 72 avioane Eurofighter Typhoon, în 
valoare de 9 miliarde dolari, fiind încheiat în 
luna septembrie anul curent. De reţinut este şi 
„faptul că exporturile brita- 
“nice către Arabia Saudită 
“au atins în cursul anului 
trecut suma de 6,3 miliar- 
de euro. 

În cadrul turneului 
european, regele Abdallah 
a fost primit şi la Vatican de către papa 
Benedict XVI, ceea ce reprezintă prima întâlni- 
re din istorie dintre un şef al Bisericii catolice şi 
un suveran wahhabit, apărător al locurilor sfin- 
te ale islamului, în condiţiile în care Arabia 

Saudită şi Sfântul-Scaun nu întreţin relaţii di- 
plomatice. În timpul unei întrevederi de 30 de 
minute, cei doi au făcut un schimb de vederi 
asupra situaţiei din Orientul Mijlociu şi s-au 
pronunţat pentru “o soluţionare justă a conflic- 
telor ce frământă regiunea, în special conflictul 
israeliano-palestinian“. Papa şi regele s-au an- 
gajat totodată în favoarea unui “dialog 
intercultural şi interreligios”, pentru promovarea 
coabitării dintre oameni şi popoare, dintre creş- 
tini, musulmani şi evrei. 

La cei 84 de ani ai săi, regele Abdallah 
este perceput ca fiind cel mai deschis către 
modernismul occidental dintre cei 43 descen- 
denti direcţi ai marelui Abdel-Aziz, cu excepţia 
fostului rege Faysal. Misiunea sa nu este deloc 
uşoară, acestuia revenindu-i sarcina de a asi- 
gura un echilibru dificil între nevoia de moder- 
nism occidental şi un conservatorism propriu 
clasei religioase saudite. 

Emiratele Arabe Unite 

Compania din Dubai, DP World, unul din 
principalii operatori portuari din lume, a scos la 
vânzare, la începutul lunii noiembrie, o parte 
din capitalul său, respectiv 2,822 
miliarde de acţiuni, adică 17% din 
cele 16,6 miliarde de acţiuni de 
care dispune. 

Ținând cont că oferta publi- 
că s-ar putea mări la 20% din ca- 
„| pitalul societății, emiratul s-ar pu- 
ultea să încaseze între 3,3 şi 4,3 
“ miliarde de dolari, în funcție de 
„> cotaţia la bursă a acţiunilor, pre- 

văzută iniţial între 1 şi 1,3 dolari, 
fapt ce va face ca oferta companiei DP World 
să reprezinte cea mai importantă intrare la Bur- 
să înregistrată vreodată în Golf. 

DP World, ce aparține emiratului Dubai, 
unul din cele şapte componente ale Emiratelor 
Arabe Unite, deţine 42 terminale de containere 
în 22 ţări, fiind clasată, în 2006, pe locul patru 
dintre operatorii portuari de containere din lu- 
me, iar deschiderea de capital a acesteia ar 
putea conduce la iniţiative similare din partea 
altor firme mari din Dubai, printre care compa- 
nia aeriană a EAU, controlată de asemenea de 
acest emirat. 

Dubaiul, cu o populaţie de 1,4 milioane 
de locuitori, dintre care peste 80% străini, cu- 
noaşte o ascensiune economică fenomenală, 
mai ales în sectorul imobiliar şi cel al turismu- 
lui, dar emiratul caută să devină şi un actor de 

prim plan pe pieţele financiare internaţionale. 
În acest sens, el a încheiat, în septembrie, un 
parteneriat strategic cu Nasdaq, Bursa electro- 
nică de la New York. În plus, emiratul şi-a 
multiplicat participaţiile în foarte mari societăţi, 
printre care EADS, grupul european de aero- 
nautică şi apărare, de la care Dubaiul a achizi- 
ționat 3,12% din acţiuni, fiind de altfel şi princi- 
palul client al avionului gigant A380, construit 
de Airbus, filială a EADS. O dovadă în acest 
sens o constituie megacontractul încheiat în 
urmă cu câteva zile, cu ocazia celui de-al 10- 
lea salon aeronautic din Dubai, prin care com- 
pania aeriană a EAU a comandat 70 A350 (50 
A350-900 şi 20 A350-1000) şi 11 A380, în va- 
loare totală de 20,2 miliarde dolari. 

Dovadă a avântului economic ce-l cu- 
noaşte acest emirat este şi faptul că din cei 1,5 
milioane de emigranţi indieni ce lucrează în 
EAU, peste jumătate lucrează numai în Dubai. 
Acest emirat petrolier din Golf, este cuprins şi 
de o frenezie faraonică, demonstrată de con- 
struirea celui mai înalt turn din lume, Burj 
Dubai, ce va domina astfel “noul Babilon al 
secolului XXI” , aşa cum este denumit 
Dubaiul. 

Grupaj de lonel BUCUROIU 


TURCIA - O NOUĂ MEKKA A PĂCII ÎN 

ZONA ORIENTULUI MIJLOCIU? 

La jumătatea lunii noiembrie, preşedinţii 
Israelului, Shimon Perez şi Autorităţii Naţionale 
Palestiniene, Mahmud Abbas s-au întâlnit, la 
Ankara, atât în şedinţe bilaterale, cât şi, împre- 
ună cu gazda, preşedintele Turciei, Abdullah 
Ghul. 


Observatorii şi comentatorii de presă au 
apreciat că summit-ul 
tripartit nu a fost o sim- 
plă acţiune diplomatică 
de rutină în relaţiile in- | 
ternaționale, sau chiar |” 
în cadrul contactelor 
periodice israeliano- 
palestiniene, îndeosebi 
în perioada premergă- 
toare conferinței in- 
ternaționale de pace de 
la Annapolis -S.U.A., 
ea putând fi considera- 
tă chiar un “eveniment 
istoric” al cărui element 


de noutate nu izvorăşte atât din semnarea vre- 
unui acord de poziții — Israelul şi Autoritatea 
palestiniană aflându-se, funciarmente, într-un 
permanent dezacord — cât din mesajele şi 
semnalele politice pe care Turcia le lansează 
în concertul demersurilor de realizare a păcii în 
regiunea orientului Mijlociu şi care demon- 
strează orientarea Ankarei către o dinamizare 
participativă a statutului său ca actor influent în 
demersurile de soluţionare a conflictului arabo- 
israelian. Poate că mesajul cel mai important 
este acela că Turcia îşi manifestă şi îşi demon- 
strează capacitatea şi disponibilitatea de a de- 
veni punctul de întâlnire al tuturor părților impli- 
cate în acest conflict regional, dorind, în ace- 
laşi timp, să se afirme ea însăşi ca parte care 
nu poate fi ignorată sau ocolită în ceea ce pri- 
veşte evenimentele din regiunea Orientului Mij- 
lociu în ansamblul său. 


În declaraţii pentru presă, însuşi Shimon 
Perez a caracterizat întâlnirea de la Ankara 
drept una “istorică”, apreciind că “Turcia a ofe- 
rit, prin găzduirea acestui summit, un prece- 
dent singular, căci, până acum, nici un alt stat 
nu a mai organizat pe teritoriul său o întâlnire 
între conducerile israeliană şi palestiniană şi 
nu a oferit acestora prilejul de a-şi exprima opi- 
niile şi poziţiile în plenul Parlamentului său”. 

Apreciem că, atât Shimon Perez, cât şi 
omologul său palestinian Mahmud Abbas au 
convenit asupra faptului că Ankara poate avea 
o contribuţie fundamentală la reuşita mult- 
aşteptatei conferinţe internaţionale de pace. 


Mass-media turcă subliniază că, benefi- 
ciind de bune relaţii cu vecinii săi regionali, 
Turcia condusă de partidul islamist al Justiţiei 
şi dezvoltării, îşi propune să devină un punct 
de referință şi o 
“Mekka” a pelerinajelor 
politico-diplomatice 
destinate găsirii unei 
soluții viabile pentru 
problemele Orientului 
Mijlociu, fapt subliniat, 
de altfel, de însuşi pre- 
şedintele Abdullah 
Ghul care sublinia dis- 
ponibilitatea ţării sale 
de a întreprinde misiuni 


de  bune-oficii pentru 
eliberarea soldaţilor 
israelieni luaţi captivi 

de mişcările Hezbollah şi Hamas în iulie 2006. 


Pentru a accede la un asemenea statut 
care, respectând proporţiile politice şi contextul 
istoric, aminteşte de rolul pe care, multă vreme 
înainte de 1989, România l-a jucat în cadrul 
demersurilor de reglementare a conflictului 
arabo-israelian. Turcia are suficiente atuuri în 
acest sens: relaţii strategice de excepţie cu 
statul evreu, un climat normal în dezvoltare în 
raporturile cu Siria, Liban, Autoritatea naţională 
Palestiniană, putere de influenţă şi acţiune în 
evoluţia situaţiei din Irak, promovarea unor re- 
laţii neconflictuale cu Iranul, calitatea de aliat al 
S.U.A. şi candidat credibil la integrarea euro- 
peană şi altele. 


Va deveni Turcia lui Kemal Ataturk un 
nou factor motrice al eforturilor de pace în zo- 
na Orientului Mijlociu ? 


Răspunsul are toate şansele să fie unul 
pozitiv. 
Ambasador prof. Dumitru CHICAN 
DRAMA REFUGIAȚILOR IRAKIENI. 


= 


DATE ŞI CIFRE 


Războiul din Irak a devenit o realitate 
atât de mult 
integrată 
vieţii cotidie- 
ne a consu- 
matorului de 
informaţie 
încât trage- 
diile care se 
AS petrec în 
Į această ţară 
“aproape că 
nu mai trezesc reacţii, nemaifiind percepute în 
dramatica lor dimensiune, aşa cum, prin repeti- 
ție şi continuitate, nu mai este perceput nici tic- 
tacul ceasornicului din perete sau de pe masa 
de lucru. A devenit 
un fapt de rutină, pe 
care doar agenţiile , 
corespondenții de. 
presă şi comunica- 
tele militare îl mai 
înregistrează, acela 
al notării numărului 
de morţi şi răniţi, de 
explozii sinucigaşe 
şi maşini-capcană, 
de asasinate în ma- 

să care însânge- 
rează, zi după zi, 
pământul şi soci- 
etatea unei ţări 
deja distruse şi 
aduse la starea 
vecină primitivis- 
mului în plin în- 


ceput al veacului XXI. 

Neutralitatea suverană a cifrelor ignoră, 
cu rare excepţii, o altă dramă, nu mai puţin cu- 
tremurătoare, pe care, din vreme în vreme, o 
mai reamintesc statisticile Agenţiei O.N.U. pen- 
tru Asistarea Refugiaţilor (UNRWA) — aceea a 
milioanelor de oameni pe care operaţiunile mi- 
litare sau teroriste din această ţară i-au silit să 
ia calea pribegiei pentru a se pune la un precar 
adăpost de vendeta epurărilor etnice, confesio- 
nale sau, de-a dreptul emoţional - criminale. 

Cifrele de mai jos aduc doar o palidă 
imagine a acestei tragedii umane. 


l. Câteva dare generale 
- Suprafaţa: 437.072 km? 
- Populaţia (2006): 26.783.383 locuitori 
- Speranţa medie de viaţă: 69,01 ani 
- Structura etnică: arabi - 75-85%, 
kurzi:15-20%, turcomani, asirieni, alţii: 5% 
- Religia: musulmani: 97%, creştini: 3% 


ll. Refugiații în cifre 

Potrivit datelor furnizate de UNRWA pen- 
tru anul 2007, în momentul de față numărul 
refugiaților şi deplasațţilor irakieni se ridică la 4 
milioane persoane, dintre care 2.200.000 sunt 
stabiliţi în afara Irakului, iar cca. 1.908.400 per- 
soane s-au deplasat către alte zone ale ţării, 
considerate mai sigure. 

Se apreciază că aproximativ 50.000 de 
persoane îşi părăsesc domiciliul în fiecare lu- 
nă. 

III. Locuri de destinaţie 

Statistic, locurile de 
destinație pentru cei care 
aleg să plece spre alte ţări 
sau alte districte irakiene 
sunt următoarele: 

-Siria şi lordania: 44% 

- Alte zone din Irak: 
43% 

- Alte destinaţii în Ori- 
entul Mijlociu: 9% 

- Europa: 4% 

Numeric, 
[principalele va- 
luri de emigranţi 
irakieni au avut 
drept ţintă: 


-Siria: 
1.200.000 per- 
soane 
- State ara- 
be din Golf: 
200.000 
- lordania: 750.000 
- Egipt: 100.000 


- lran: 45.000 
- Liban: 40.000 Primul ministru din Qatar, Hamad ben 
- Turcia:10.000 Jassem ben Jabr al-Thani, care este şi minis- 
IV. Alte tări de destinatie tru al Afacerilor Externe, a efectuat, la începu- 
S.U.A: 60.000 tul lunii noiembrie, o vizită oficială în Iordania, 
- Marea Britanie: 220.200 fiind primit de regele Abdallah Il. Această vizită 
_ Germania: 520.900 marchează încheierea crizei diplomatice dintre 
- Olanda: 210.800 cele două țări, survenită în urmă cu un an de 
- Suedia: 210.100 zile. Era în luna octombrie 2006, când Iordania 
- Australia: 110.100 şi-a rechemat ambasadorul din Qatar ca urma- 
- Danemarca: 100.700 re a deciziei emiratului de a-şi da acordul pen- 
- Norvegia: 80 500 tru alegerea lui Ban Ki-moon ca secretar gene- 
- Elvetia: 50 000 ral al ONU, în locul candidatului Ligii Arabe, 
_ Canada: 40.000 prințul iordanian Zeid Raad Zeid ben al- 
- Finlanda: 10.600 Puga, 
- Italia: 10.300 Egipt 
- Franța: 10.300 Egipt 


- Austria: 10.200 
V. În interiorul Irakului 


- În regiunea de Nord (Kurdistan): 
741.000 
- În zona de centru a tării: 450.000 
- În sudul Irakului: 716.500 
Ambasador prof. Dumitru CHICAN 


ALTE EVENIMENTE 


Qatar 

Preşedintele Hosni Moubarak a anunţat, 
la sfârşitul lunii octombrie, decizia ţării sale de 
a construi mai multe centrale nucleare care să 
răspundă nevoilor energetice în continuă creş- 
tere ale Egiptului. Rezervele de petrol şi gaze 
ale Egiptului sunt estimate la 15,5 miliarde ba- 
rili, ceea ce-i permite să menţină ritmul de pro- 
ductie actual timp de numai 34 de ani. 

Idea unui proiect egiptean de a dezvolta 
un program nuclear în scopuri civile a fost lan- 
sată în urmă cu un an de fiul său, Gamal 
Moubarak, pentru a fi anunţat acum, în mod 
oficial, de către preşedinte, având sprijinul 
Washingtonului şi propuneri de colaborare din 
partea Chinei, Rusiei şi Kazahstanului. 

Decizia, pe care preşedintele Moubarak 
a calificat-o “strategică”, este justificată ca ti- 
nând de securitatea energetică a unei țări cu 
un mare număr de locuitori, dar nu atât de bo- 
gată în rezerve de petrol ca alte ţări din Golf, 
această opţiune fiind pusă discret în mişcare 
încă din anii '50, sub conducerea lui Nasser, 
dar abandonată de autorităţile egiptene după 
catastrofa de la Cernobîl. Chiar dacă nu s-a 
precizat când va începe acest program, locul 
de instalare şi nici care vor fi costurile, semna- 
lăm totuşi declaraţiile ministrului egiptean al 
Electricităţii, Hassan Younes, care anunţa anul 
trecut că Egiptul doreşte să construiască o 
centrală nucleară de 1000 mgW la El-Daba, la 
vest de Alexandria, pe malul Mediteranei, a 
cărei cost ar atinge 1,5 miliarde dolari. La rân- 
dul său, presa semnala că guvernul egiptean 
intenționează să mai construiască, până în 
2020, cel puţin încă trei centrale, cu o capaci- 
tate totală de 1800 MGW. 

Dimensiunea politică a deciziei Egiptului 
este evidentă, în momentul în care mai multe 

țări arabe, ca Iordania, Libia, Arabia Saudită, 
EAU, sau Turcia, şi-au anunţat intenţia de a 
lansa programe similare de energie nucleară în 
scopuri paşnice. 
lran 

Prin cuvântul ministrului apărării, 
Mostapha Mohammad Najar, Iranul a făcut cu- 
noscut, la sfârşitul lunii noiembrie, că a con- 
struit o nouă rachetă balistică, cu o bătaie de 
2000 km., denumită Ashura. Această nouă 
rachetă, se alătură rachetei Ghadr-1 cu rază 
lungă de acţiune, respectiv 1800 km., prezen- 
tată cu ocazia defilării militare din luna septem- 
brie, precum şi arsenalului de rachete Shahab- 
3, de care dispune lranul şi pe care le-am pre- 
zentat în Suplimentul la Pulsul Geostrategic 
Nr. 15 din 20 Octombrie a.c. 


Tot cu acest prilej a fost anunţată con- 


Submarin de litoral clasa Ghadir 


struirea unui submarin, denumit Ghadir, care a 
şi fost lansat la apă a doua zi, un submarin 
modern, nedetectabil, ce poate trage simultan 

rachete şi torpile, precum şi un distrugător, de- 
numit Moj (Val). Menţionăm că forțele navale 
iraniene mai dispun de 3 submarine mai mari, 
din clasa Kilo, cumpărate din Rusia, precum şi 
câteva mini-submarine. 


De reţinut că armata iraniană anunţă în 
mod regulat succese obţinute în fabricarea de 
arme şi echipamente ultramoderne, în special 
avioane de luptă, rachete cu bătaie sporită şi 
submarine. 


Chiar dacă o mare parte din aceste 
anunţuri sunt privite cu scepticism de către ex- 
perţii militari occidentali, totuşi aceste ultime 
anunţuri au stârnit preocupare în rândul ţărilor 
occidentale, preocupare exprimată de Franţa 
prin purtătorul de cuvânt al ministerului Afaceri- 
lor Externe, Pascale Andreani: "Noi primim 
acest anunț cu preocupare, şi aceasta dove- 
deşte necesitatea de a fi extrem de vigilenți 
față de intențiile şi acțiunile Iranului”. 

Ionel BUCUROIU 


lran: războiul secret cu SUA şi Israel 


În contex- 
tul preocupări- 
lor Administraţi- 
ei americane 
pentru instaura- 
rea securităţii în 
Irak, unul dintre 


factorii la care 
se face apel 
este şi Iranul. 


Deşi a fost de acord cu negocieri cu SUA pe 
tema Irakului, cea mai înaltă autoritate din Iran, 
Ayatolahul Ali Khamenei declara la mijlocul 
lunii mai a.c. că Republica Islamică nu va dis- 
cuta altceva în afara acestui subiect decât da- 
că SUA îşi vor schimba atitudinea. „Politica 


Iranului de a nu negocia şi de a nu avea relații 
cu SUA rămâne neschimbată până când SUA 
arăta 


nu renunță la atitudinea arogantă”, 
Khamenei, adăugând că astfel de 
negocieri sunt parte a obligaţiilor 
ocupantului asupra securităţii din 
lrak. La începutul anului, liderul 
religios iranian arăta că orice agre- 
siune împotriva Iranului va atrage | 
acțiuni de răspuns din partea forțe- 
lor iraniene atât din Iran cât şi din 


afara acestuia. 


În acelaşi ton, pre- 
şedintele Ahmadinejad = 
declara recent că ame- |: 
ninţările cu impunerea 
de sancţiuni şi războiul 
psihologic pe care SUA 
şi Israel îl duc împotriva 
Iranului nu vor opri pro- 
gramul nuclear iranian. 
El completa că “Iranul 
se află foarte aproape 
de a deveni * 
"nuclearizat iar nuclearizarea 
țara sa merită să devină un model liber, inde- 
pendent şi onorabil pentru alte naţiuni.” 


Retorica iraniană este răspunsul la for- 
mele de presiune la vedere folosite de SUA şi 
Israel cu scopul de a determina autorităţile ira- 
niene să renunţe la programul nuclear şi să 
sprijine procesul de instaurare a ordinii în Irak. 
Pentru Khamenei, demersurile SUA şi Israelu- 
lui sunt operațiuni psihologice inamice şi „o 
expresie a slăbiciunii şi a unei stări de parali- 
zie”, iar „teama şi capitularea în fața inamicului 
sunt căi folosite de acele națiuni şi conducători 
care nu au înţeles puterea voinţei unei naţiuni, 
aşa cum este națiunea iraniană care se va 
opune oricărui inamic şi oricărei ameninţări”. 

Astfel de ameninţări retorice, dincolo de 
faptul că intenţiile SUA de a ataca lranul nu 
sunt clare iar disponibilitatea Israelului de a se 
angaja singur într-o astfel de acţiune este re- 
dusă, vin să completeze achiziţiile de arme şi 
mult mediatizatele teste cu rachete efectuate 
de lran, chiar dacă Teheranul nu are cum să 
țină pasul cu puterea militară americană. 


Unele evenimente recente din Orientul 
Mijlociu, cum ar fi dispariţia generalului iranian 
Ali Reza-Asgari, presupusa răpire a unui fost 
agent FBI de către Iran, reținerea a cinci ofițeri 
iranieni (membri ai forțelor speciale iraniene 
Qod) de către forțele americane la Arbil (Irak), 
misterioasa moarte a lui Ardeshir Hassanpour, 
un important specialist iranian în 
cercetări nucleare în ianuarie a.c., 
urmată de asasinarea şefului Misi- 
unii militare israeliene din Europa 
la Paris şi prăbuşirea unui avion 
care transporta membri ai gărzii 
revoluţionare, precum şi defecta- 
rea a trei oficiali iranieni pun în 


înseamnă că 

evidență faptul că regiunea a devenit su- 
praaglomerată cu agenţi secreți angajaţi în 
operațiuni sub acoperire într-un război secret 
din care doar vârful este expus vederii. Este un 
război al rafinamentului şi vicleniei, în care vic- 
toria este de partea celui care culege mai mul- 
te informaţii despre celălalt, un război tăcut ca- 
re poate escalada şi chiar muta pe alte fronturi. 


În cadrul aceluiaşi război secret, 
fostul negociator iranian în dosarul nuclear, 
Hossein Mousavian, a fost arestat recent la 
Teheran în baza acuzaţiei de „comunicare şi 
schimb de informaţii cu agenţi străini”. Aresta- 
rea sa a avut loc înaintea negocierilor de la 
Sharm El-Sheikh privind Irakul şi s-a dorit a 
crea un avantaj pentru partea iraniană. Anteri- 
or, Mousavian fusese ambasador în Germania, 
secretar al Consiliului Suprem pentru Securita- 
te Naţională, iar la momentul arestării era di- 
rector adjunct al Centrului pentru Cercetări 
Strategice din Teheran. Se pare că Mousavian 
era cea mai înaltă personalitate iraniană din 
structurile de informaţii şi securitate naţională 
care a fost recrutată de serviciile americane de 
la revoluţia iraniană până în 
prezent. 


Recent, Centrul pen- 
tru Cercetări asupra 
Globalizării, reluând o ştire 
difuzată de ABC News, făcea | 
cunoscut că preşedintele 
Bush a autorizat noi acţiuni | 
sub acoperire pentru destabi- ; 
lizarea guvernului de la Tehe- i 
ran. O „hotărâre prezidenţia- 
lă” a încredințat CIA misiunea f 
de a întrepinde acţiuni de pro- 
pagandă, presiuni economi- 
ce, dezinformare şi manipula- 
re a populaţiei, manipulare a 
monedei şi a tranzacţiilor fi- 
nanciare internaţionale iranie- 
ne, descoperirea conturilor 
folosite pentru finanţarea pro- 
gramului nuclear. Războiul 
secret împotriva Iranului are ca obiective reali- 
zarea de presiuni pentru stoparea programului 
de îmbogăţire nucleară şi încetarea sprijinului 
acordat de Teheran insurgenților din Irak. 


Războiul informaţiilor, sub acoperire, 
dintre SUA şi Iran evidenţiază o serie de carac- 
teristici specifice războiului rece  sovieto- 

american. Astfel, conflictul din Orientul Mijlociu 
a fost stimulat de interese geopolitice ireconci- 


FAE 
xy ~ 
— a 45 Ayatolahul Hasemi Rafsandjani 


liabile şi de ideologii conflictuale. Statele Unite 
par să aplice, între altele, doctrina verificată în 
războiul rece de izolare prin încercuire, de res- 
tricționare (containment). De cealaltă parte, 
lranul pare a utiliza metode care datează din 
aceeaşi perioadă, cum ar fi echiparea şi pregă- 
tirea militară a vecinilor cu scopul de a produce 
dificultăţi unui adversar care este angajat într- 
un război, după modelul folo- 
sit de Uniunea Sovietică în 
Vietnam şi de Statele Unite în 
Afganistan. Alte caracteristici 
se referă la folosirea pe scară 
largă a dezinformării, propa- 
gandei, agenţilor de influenţă 
şi a operaţiunilor sub acoperi- 
“re de către ambele părți. 


> voltă capacităţile nucleare şi 
| noi sisteme de rachete, Iranul 
E A „a iniţiat o cursă a înarmărilor 

E în regiune, care însoţită de 
7 sprijinul acordat Hezbollah- 
ului şi de declaraţiile provoca- 
“toare ale ayatolahului şi ale 
preşedintelui, a pus Israelul în 
alertă. Pentru autorităţile de la 
Æ| Teheran Israelul este un mij- 
loc de presiune folosit împotri- 
va americanilor. Retorica 
agresivă folosită de Iran împotriva Israelului, 
complementată de atacurile efectuate de 
Hezbollah, este destinată atât statului israelian 
cât şi maselor de musulmani care se doresc a 
fi atrase în sfera de influență iraniană. 


Israelul nu este însă o victimă pasivă şi 

inocentă a operaţiunilor iraniene de informații, 
fiind un practicant al acestui gen de operaţiuni 
încă de la crearea sa ca stat, ca să nu mai 
menţionăm acțiunile teroriste şi insurgente or- 
ganizate de evrei în anii '30. În plus, Iranul nu 
este prima ţară din regiune care ameninţă Isra- 
elul cu practici ale războiului informaţiilor. În 
urmă cu 20 de ani, Israelul punea în practică 
un plan de asasinare sau ameninţare a cerce- 
tătorilor implicaţi în programul nuclear irakian. 
Una dintre victime pare să fi fost omul de ştiin- 
tă canadian Gerald Bull , creatorul 
supertunului. 

l “General maior Mohammad Ali Jaafari, — =x 


O mmitg î brie 2007 


Despre capabilitățile serviciilor de infor- 
matii iraniene se face aprecierea că sunt mai 
perfecționate decât serviciile irakiene de la în- 
ceputul anilor `90, care făceau greşeala de a 
elibera pentru ofițerii de informatii trimişi în mi- 
siuni externe paşapoarte cu numere consecuti- 
ve. lranienii dispun de o infrastructură secretă 
bine dezvoltată: Ministerul Informaţiilor şi Se- 
curităţii iranian, elementele de operaţiuni speci- 
ale ale  Gărzilor  Revoluţionare Islamice 
(denumite  „Pasdaran” în limba farsi) şi 
Hezbollah. Cu o experienţă care a început în 
timpul revoluţiei şi a continuat cu eliminarea 
multor monarhişti din exil care 
amenințau să pună la cale o 
contrarevoluţie, până când 
această amenințare a putut fi 
ținută sub control, şi apoi cu 
eliminarea dizidenţilor din exil 
(din Orientul Mijlociu, din Euro- 
pa şi chiar din SUA). Agenţii 
iranieni folosesc şi tehnici fără 
acoperire pentru acţiuni ca ră- 
piri, deturnări de avioane, ata- 
curi cu arme automate şi grena- 
de în locuri publice sau plasa- 


Sigla Hezbollah 


rea de dispozitive explozive. În condiţiile în ca- 
re forțele armate iraniene, deşi printre cele mai 
bine pregătite din regiune, nu pot fi comparate 
cu cele ale SUA, serviciile de informaţii, foarte 
disciplinate şi cu posibilitatea de a desfăşura 
acțiuni sub acoperire, sunt componenta cheie 
a securităţii naţionale, prin intermediul căreia 
se încearcă menţinerea staturii geopolitice fără 
implicarea unor riscuri neacceptabile. 


Din această perspectivă, este limpede 
că retorica agresivă a liderilor iranieni, conform 
căreia orice atac asupra Iranului va fi urmat de 
atacuri organizate de iranieni împotriva intere- 
selor şi obiectivelor atacatorilor, are în vedere 
nu atât forțele convenţionale iraniene cât mij- 
loacele serviciilor secrete. 


Una dintre caracteristicile operaţiunilor 
secrete este reciprocitatea şi, implicit, escala- 
darea lor. Astfel, arestarea unui agent sau de- 
clararea unui ofiţer de informaţii sub acoperirea 
de diplomat ca persona non grata este urmată 
imediat de măsuri proporționale din partea sta- 
tului afectat asupra agenților statului care a 
făcut primul pas. În alte cazuri, când un ofițer 
de informaţii procedează la „rupere” (break) 
atunci când este supravegheat operativ, servi- 
ciul de contrainformaţii care a executat su- 
pravegherea va proceda la măsuri de descura- 
jare (spargere de anvelope, spargere de sto- 
puri sau faruri, zgârierea autoturismului etc.). 
Principiul se extinde şi în cazul asasinatelor. 
Dar în Orientul Mijlociu, principiul reciprocitățţii 
şi al răzbunării are rădăcini adânci în culturile 
şi religiile regiunii. În istoria recentă a conflictu- 
lui israeliano-iranian acest principiu a fost evi- 
dent în cazuri ca: asasinarea liderului 
Hezbollah Abbas Musawi urmată de atacul cu 
bombă asupra ambasadei israeliene din 
Buenos Aires (februarie 1992); atacul israelian 
asupra taberei de antrenament Ein Dardara a 
Hezbollah-ului, răspunsul fiind 
explozia unui vehicul capcană 
în centrul comunităţii evreilor 
din Buenos Aires şi atacul îm- 
potriva ambasadei Israelului din 
Londra (iulie 1994); atacul între- 
prins de serviciul de securitate 
iranian împotriva Consulatului 
SUA din Karachi, Pakistan după 
ce apreciase că un serviciu se- 
cret american ucisese un ofițer 
de informaţii iranian (martie 


395 


Pulsul Geostrategic, Anul I 


INGEPO Consulting 


PRINCIPALELE ELEMENTE ALE SITUAȚIEI DIN ORIENTUL MIJLOCIU (continuare) 


1995). 


Serviciile speciale iraniene întrebu- 
ințează o gamă largă de tehnici de acoperire şi 
diversiune pentru a ajunge în apropiere de obi- 
ectiv, suficient de aproape încât atacul să fie 
executat cu arme mici şi cu precizie, spre deo- 
sebire de Hezbollah care utilizează în principal 
dispozitive explozive. 

În pregătirea operaţiunilor acoperite, 
serviciile secrete iraniene şi Hezbollah-ul exe- 
cută supravegheri prealabile cu scopul de a 
culege date despre mai multe obiective, astfel 
încât, atunci când este cazul executării unui 
atac, obiectivul să fie deja identificat şi studiat. 
Se realizează o bază de date, de planuri de 
acţiune la care se apelează când este cazul şi 
în funcţie de natura şi dimensiunea atacului. 
Înainte de punerea în aplicare a unui plan de 
acţiune are loc deplasarea executanţilor misiu- 
nii în zona obiectivului, se procură armamentul 
necesar şi se definitivează ultimele detalii ale 
acţiunii. În cadrul acestei ultime faze se intensi- 
fică supravegherile operative asupra obiectivu- 
lui, cu luarea unor măsuri speciale de 
contrasupraveghere. Din aceste motive, activi- 
tățile diplomaților iranieni în ţările occidentale, 
precum şi contactele lor, între care pot fi presu- 
puşi agenţi, sunt atent monitorizate pentru a 
sesiza preocupările operativ-informative ale 
acestora. 


În primăvara acestui an, Shin Bet a de- 
jucat o acţiune sub acoperire a serviciului de 
informaţii iranian. Astfel, doi agenţi iranieni, 
nume de cod Zin ali şi Tikawi, încercau să re- 
cruteze doi evrei cu descendență persană. 
Dezvăluirea acestor acţiuni a fost făcută de 
serviciul israelian cu scopul de descuraja şi a 
atrage atenţia evreilor care îşi vizitează familii- 
le în Iran să evite încercările de recrutare ale 
serviciilor iraniene. 


Pentru SUA şi Israel, monitorizarea de 
acest gen se extinde şi în terțe state, uneori în 
cooperare cu serviciile de contrainformaţii loca- 
le iar alteori unilateral, acolo unde serviciile 
locale sunt mai puţin cooperante sau mai puţin 
pregătite, corupte sau ineficace. Această moni- 
torizare face parte din efortul de a preveni pu- 
nerea în aplicare a oricărui plan de atac din 
partea Iranului. Capabilităţile serviciilor secrete 
iraniene nu trebuie subestimate şi, mai mult, 
nu trebuie să se facă greşeala de a crede că 
au fost prevenite toate posibilităţile lor de acțiu- 

ne. Pentru că acțiunile sunt planificate mai ales 
în tări în care, din punct de vedere iranian, 
există un risc mai mic ca pregătirile acţiunii să 
fie descoperite şi ca autorii atacului să fie 
prinşi. Ca regulă, atacurile executate de servi- 
ciile secrete iraniene nu sunt urmate de mesa- 
je de revendicare, atacul în sine fiind un mesaj 
către statul al cărui obiectiv a fost ţinta acţiunii. 


De cealaltă parte, pregătirile pentru o 
eventuală intervenţie în Iran şi demersurile 
pentru impunerea de sancțiuni acestui stat 
sunt însoţite de acţiuni specifice războiului sub 
acoperire. Astfel, sunt sprijinite forțele iraniene 
antiguvernamentale, un demers facil pe fondul 
intensificării manifestărilor opoziţiei față de răz- 
boiul din Irak. În termeni financiari, operaţiunile 
sub acoperire sunt mijloace mult mai eficiente 
pentru destabilizarea unei țări în comparaţie cu 
angajarea într-un război convenţional. Conform 
unui fost agent american de contrainformaţii, 
Fred Burton, Statele Unite asigură echipament 
şi pregăteşte forțe pentru destabilizarea regi- 
mului din Iran. Cea mai mare şi mai cunoscută 
este gruparea Mujahedin-e Khalq (MEK) care 
operează în afara graniţelor Iranului şi care 
întreprinde incursiuni pe teritoriul iranian încă 
din perioada regimului lui Saddam Hussein. 
Până în 2004, gruparea era considerată de 
Departamentul de Stat al SUA ca fiind teroris- 
tă, pentru ca în prezent să fie principala sursă 
de informaţii despre Iran. Principala tabără a 
grupării este Camp Ashraf, din apropiere de 
Bagdad, o bază militară aflată sub protecţia 
trupelor americane. 


Partidul pentru o Viaţă Liberă în 
Kurdistan (PJAK) (The Party for a Free Life in 
Kurdistan) este o altă grupare care efectuează 
atacuri pe teritoriul iranian. Gruparea este echi- 
pată şi pregătită de Israel, iar obiectivele pen- 
tru atacurile din teritoriul iranian sunt stabilite 
de SUA. 


Jundallah (God's Brigade) este o orga- 
nizație extremistă sunnită care operează din- 
colo de graniţa iraniană cu Pakistan şi Afganis- 
tan şi este cunoscută prin atacurile armate, 
plantarea de dispozitive explozive, atacuri cu 
automobile capcană şi răpiri de persoane. Gru- 
parea este finanțată şi dotată cu arme de forțe- 
le militare pakistaneze şi afgane şi serviciul 
pakistanez de informaţii. La 20 mai a.c., televi- 
ziunea iraniană a difuzat un reportaj despre 
capturarea a 10 membri ai grupării Jundullah 

Atentat asupra Pasdaran executat de Jundallah în 2007 


care aveau asupra lor 500.000 USD, hărţi cu 
zone de interes în Iran şi echipament modern 
de culegere de informații. 


Forțele speciale americane cooperează 
cu aceste grupări în timpul incursiunilor în Iran 
pentru a culege date, a monta senzori nucleari 
şi a marca electronic unele ţinte. 


Alte mijloace folosite în acest război 
sunt avioanele de recunoaştere fără pilot, am- 
barcațiuni rapide care pătrund în apele teritori- 
ale iraniene, elicoptere care zboară la joasă 
altitudine (150 m). 


În alt plan, pentru sensibilizarea grupă- 
rilor etnice din Iran, US Marine Corps a coman- 
dat un studiu privind grupurile etnice din Iran şi 
Irak şi revendicările acestora. 


La rândul lui, Iranul pregăteşte şi finan- 
țează milițiile sunnite din Irak, iar elemente ale 
forței de operaţiuni speciale Qod sunt active pe 
teritoriul irakian. La Washington, aceste acțiuni 
sunt apreciate ca pregătiri pentru o ofensivă 
împotriva forțelor coaliţiei internaţionale din 
Irak care ar avea ca obiectiv forțarea Congre- 
sului şi a preşedintelui SUA de a retrage trupe- 
le din Irak. 


Cum nici una dintre părţi nu este gata 
să declanşeze un conflict în sens militar con- 
venţional, ele sunt în căutare de mijloace alter- 
native care să le asigure realizarea obiective- 
lor. Între aceste mijloace, serviciile de informa- 
tii sunt cea mai la îndemână opțiune. Analiştii 
Institutului american de prognoze strategice 
Stratfor estimau încă din martie 2006 că între 
SUA şi Iran se desfăşoară un război sub aco- 
perire, între serviciile de informaţii, un război al 
informaţiilor, care este departe de a se confun- 
da cu un război informaţional. 


Faptul că Administraţia americană 
continuă să pună accent pe acțiuni 
ale războiului sub acoperire înseam- 
nă că, cel puţin pentru moment, nu 


: meon are în vedere o opțiune militară împo- 


- 


593 triva Iranului, în pofida recentelor de- 
E clarații amenințătoare ale vicepreşe- 
= dintelui Dick Cheney. 


Nicolae PERHAIȚĂ 


CONSILIUL DE COOPERARE AL 
GOLFULUI ŞI IRAN: 
ÎNTRE UTOPIE ŞI ASPIRAȚII 


În capitala Qatarului, Doha, a avut loc, în 
zilele de 3-4 decembrie a.c., cea de-a 28-a 
conferință anuală la nivel înalt a Consiliului de 
Cooperare al Golfului, eveniment care, proba- 
bil, nu ar fi reţinut în mod deosebit atenţia opi- 
niei publice şi a mijloacelor de informare în ma- 
să dacă nu ar fi adus un element de noutate 
neaşteptat: pentru prima oară în istoria organi- 
zaţiei, un şef de stat al Iranului — Mahmud 
Ahmadinejad -— a fost invitat să participe la şe- 
dinţele în plen şi să aibă întâlniri şi discuții cu 
toți liderii celor şase state arabe membre ale 
Consiliului. 


Două au fost categoriile mari de proble- 
me înscrise pe agenda de lucru: cele privind 
integrarea economică şi cele referitoare la se- 
curitate şi dezvoltare. 


În climatul tensionat care caracterizează 
regiunea, participanţii au subliniat legătura indi- 
solubilă care trebuie să fie statornicită între 
dezvoltarea economică generală şi apărarea 
securității regionale ale căror interferenţe şi 
inter- condiţionări sunt de natură să asigure 
prosperitatea şi climatul de normalitate nece- 
sar pentru realizarea acesteia. 


După un travaliu de 27 de ani, adică de 
la constituirea organizaţiei, summitul a anunţat 
crearea Pieței Comune a Golfului care va de- 
veni efectivă la 1 ianuarie 2008, ca etapă către 
integrarea economică globală între statele 
membre, acest pas urmând a fi continuat prin 
introducerea unei monede unice, unificarea 
tarifelor vamale şi crearea unei zone de liber 
schimb a organizaţiei. Au reţinut atenţia, în 
acest cadru, propunerile preşedintelui iranian 
de instituire a unor parteneriate economice în- 

tre țara sa şi C.C.G. 
care să se constituie 
într-un bloc econo- 
mic al “celor şapte”, 
propunerile iraniene 
referindu-se, între 
altele, la crearea 
unei zone comune 
de liber schimb, li- 
vrarea de gaze na- 
turale şi apă potabi- 
lă către ţările arabe 
partenere, elimina- “ 
rea vizelor ş.a. dar şi crearea unui sistem regi- 
onal de securitate colectivă şi apărare regiona- 
lă care să se substituie tratatelor bilaterale în 
domeniu pe care ţările arabe le-au încheiat cu 
S.U.A. şi cu alte state occidentale. Sunt propu- 
neri care, pe fondul suspiciunilor şi al barierelor 
politice regionale şi internaţionale, au puţine 
şanse de a se materializa în perspectiva unui 
viitor previzibil: contenciosul dintre Emiratele 
Arabe şi Teheran pe margine celor trei insule 
emirateze aflate sub ocupaţie iraniană, sensibi- 
lităţile stârnite la Manama de declaraţiile oficia- 
lilor de la Teheran potrivit cărora Bahreinul es- 
te parte a teritoriului iranian, sau opoziția fermă 
a S.U.A. față de o apropiere prea strânsă între 
C.C.G. şi “inamicul” iranian etc., fac ca aceste 
idei să ţină mai curând de domeniul utopiei sau 
să fie doar un exerciţiu de bună-voinţă propa- 
gandistică din partea Iranului. 


În planul securităţii regionale, Declaraţia 
finală a conferinţei subliniază adeziunea state- 
lor arabe la imperativul unei soluţii diplomatice 
pentru dosarul nuclear iranian şi cere Tehera- 
nului să continue dialogul şi comunicarea cu 
comunitatea internaţională pe marginea aces- 
tui subiect. 


Observatorii au remarcat că, deşi şeful 
statului iranian a insistat asupra “mesajului po- 
zitiv” pe care țara sa îl transmite vecinilor care 
“nu au nici un motiv de teamă” față de preocu- 
pările nucleare iraniene, Mahmud 
Ahmadinejad s-a eschivat cu abilitate de a da 
un răspuns ne-echivoc şi convingător la între- 
barea dacă, în cazul unei acțiuni militare exter- 
ne împotriva sa, Iranul nu va face din statele 
membre ale C.C.G. eventuale ţinte ale unei 
riposte armate. Liderul iranian nu a reuşit, însă, 
să-şi argumenteze suficient motivele pentru 
care cei şase vecini nu ar avea nici un motiv 

de îngrijorare. La 
Jrevenirea în ţară, 
“preşedintele Iranului 


zenţa sa la Doha a 
fost “o reuşită depli- 
f nă”. Din punctul său 
de vedere, afirmaţia 
este, desigur, în- 
dreptățită! 


Ambasador prof. Dumitru CHICAN 


Pakistan: riscurile şi optiunile americane 
pentru securitatea arsenalului nuclear 
Situația volatilă din Pakistanul ultimelor 


luni a făcut ca unii experți ai administrației 
americane să readucă în discuție cel mai 
groaznic scenariu cu care preşedintele George 
W. Bush se poate confrunta în ultimul an al 
prezenței sale la Casa Albă: disoluția politicului 
într-una din ţările în care Al Qaeda, talibanii şi 
armele nucleare sunt împreună prezente. 


Speranţele oficialilor de la Casa Albă 
sunt legate de perspectiva ca vechiul aliat, pre- 
şedintele Pervez Musharraf, să aibă suficientă 
influenţă pentru a menţine stabilitatea ţării chi- 
ar şi după ce a renunţat la funcţia de coman- 
dant al forțelor armate pakistaneze. Generalul 
Musharraf este însă destul de slăbit după mai 
bine de şase ani de luptă împotriva terorismu- 
lui. Eforturile sale de conciliere în zonele tribale 
ale Pakistanului, unde Al Qaeda şi talibanii se 
pregătesc şi pun la cale planuri teroriste, au 

fost un eşec aproape total. Pentru că aproape 
fiecare atac terorist mai important organizat 
după 11 septembrie 2001 îşi are originile pe 
teritoriul pakistanez, ceea ce a consolidat opi- 
nia că Pakistanul, şi nu Irakul, este locul pe 
care preşedintele Bush ar trebui să-l considere 
„frontul central!” în lupta împotriva terorismului. 

La Washington, există temerea că, pe 
fondul continuării revoltelor populare, al violen- 
telor şi intrigilor politice în Pakistan, preşedinte- 
le Bush va pierde şi ultima şansă de eradicare 
a terorismului din teritoriile necontrolabile în 
care s-a regrupat Al Qaeda. Mai mult decât 
atât, Pakistanul este sursa celor mai mari scur- 
geri de tehnologie de arme nucleare în ultima 
perioadă. lar arsenalul nuclear pare să se fi 
dublat, estimările serviciilor speciale americane 
menţionând existența a 80-120 de focoase nu- 
cleare reale, adică dublu faţă de cifrele oficiale. 

Situaţia din armata pakistaneză este 
atent urmărită deoarece divizarea acesteia 
poate ameninţa securitatea arsenalului nuclear 
pakistanez, lucru de care administraţia Bush 
se teme mai mult decât lasă să se întrevadă în 
declaraţii publice. Şi asta, în pofida numeroa- 
selor asigurări date de oficiali pakistanezi, con- 
form cărora înlăturarea generalului Musharraf 
de la putere sau asasinarea acestuia nu ar 
afecta cu nimic siguranța mecanismelor de 
control al armelor şi tehnologiilor nucleare. 
Teama este însă atenuată de faptul că succe- 
sorul desemnat al liderului pakistanez, genera- 
lul Ashfaq Parvez Kayani, 55 ani, recent numit 
şef al statului major general al armatei pakista- 
neze, este perceput ca un pro-american mode- 
rat. 

Totuşi, fostul ambasador american în 
India, Robert D. Blackwill, aduce în atenţie fap- 
tul că SUA nu au suficiente posibilităţi de a in- 
fluenţa evoluţiile interne din Pakistan, mai ales 
în Provincia de Nord-Vest, neguvernabilă şi 
sanctuarul teroriştilor. Un exemplu des citat 
este întârzierea cu care administraţia america- 
nă a reacţionat la crearea încă din 2004, de 
către Al Qaeda şi talibani, a unui nou sanctuar 
în zonele tribale de la granița cu Afganistan, 
într-un moment în care atât SUA cât şi Pakista- 
nul susțineau că nivelul de ameninţare al Al 
Qaeda s-a diminuat şi forțele talibane sunt 
epuizate. Dimpotrivă, conform estimărilor Co- 
munităţii Naţionale de Informaţii a SUA, teroriş- 
tii şi-au creat în aceste regiuni o nouă structură 
de comandă şi planifică noi atacuri în diverse 


locuri de pe glob. Toate încercările forțelor 
speciale americane de a desfăşura operaţiuni 
sub acoperire în zonele controlate de terorişti 
se lovesc de opoziția preşedintelui Musharraf. 
Unul dintre motivele inconsistenţei poli- 
ticii Statelor Unite în Pakistan, identificat de 
experţii organizației americane nonpartizane 
Consiliul Relaţiilor Externe, constă în faptul că 
nu există o coordonare a organismelor admi- 
nistraţiei care se ocupă de problematica pakis- 
taneză: agenţiile militare şi de informaţii se 
concentrează pe prinderea lui bin Laden şi a 
asociaţilor lui; CIA se ocupă de dezmembrarea 
rețelei internaţionale de proliferare a armelor şi 
tehnologiilor nucleare din care a făcut parte şi 
fondatorul programului nuclear pakistanez, 
Abdul Qadeer Khan; Departamentul de Stat 
este responsabil pentru democratizarea ţării şi 
dezvoltarea economică şi educaţională a regiu- 
nilor controlate de teroriştii din Pakistan. 
Problema securităţii arsenalului nuclear 
pakistanez a căpătat caracter de unrgenţă în 
condiţiile în care preşedintele Musharraf vor- 
bea de opțiunea declarării stării de urgenţă şi 
suspendarea constituţiei, ceea ce ar fi aruncat 


țara într-un haos politic şi dezordine. Explora- 
rea variantelor de strategie prin care să se asi- 
gure securitatea arsenalului nuclear pakistanez 
în cazul destabilizării instituţiilor guvernamen- 
tale şi a armatei, a fost tema mai multor exerci- 
tii desfăşurate de experţi militari şi din serviciile 
de informaţii americane în ultima perioadă. În 
cadrul acestora s-au examinat diverse opţiuni 
şi scenarii privind arsenalul nuclear pakistanez, 
căutându-se cele mai bune răspunsuri pentru: 
necesarul de trupe pentru o eventuală in- 
tervenţie în Pakistan; posibilitatea de izolare a 
buncărelor nucleare pakistaneze prin minarea 

împrejurimilor şi modul de executare a minării; 
evitarea situaţiei ca o intervenţie americană să 
înrăutățească securitatea arsenalului nuclear 
pakistanez. Concluziile nu au fost de natură să 
ofere soluţii acceptabile pentru asigurarea se- 
curității armelor nucleare pakistaneze prin în- 
trebuințarea forței militare; dimpotrivă, s-a 
ajuns la concluzia că o eventuală folosire a for- 
tei armate ar putea agrava riscurile, în primul 
rând, prin subminarea cooperării americano- 
pakistaneze. În ultimă instanță, scenariul unui 
atac organizat de extremişti islamici asupra 
instalaţiilor nucleare pakistaneze, amplasate 
atât în centre aglomerate cât şi munţi, este 
uşor de asociat cu un coşmar iar opțiunile mili- 
tare sunt foarte limitate. Atât de limitate încât 
au impus încadrarea lor în categoria 
„programelor cu acces special — SAP” ale De- 
partamentului Apărării. Principalul impediment 
constă în faptul că orice soluţie pe termen 
scurt poate evolua într-un dezastru pe termen 
lung, iar intervenţia trupelor americane pentru 
preluarea controlului asupra arsenalului şi in- 
stalaţiilor nucleare din Pakistan ar echivala cu 
invadarea acestei țări. 

Pe de altă parte chiar şi simpla organi- 
zare de astfel de exerciţii poate duce la înrău- 
tăţirea situației prin antagonizarea pakistanezi- 
lor şi încurajarea autorităţilor de la Islamabad 
în adoptarea de contramăsuri sau, cel puţin, 
planuri de contramăsuri. De altfel, generalul (r) 
Feroz Khan, fost adjunct al departamentului de 
planificare al armatei pakistaneze, responsabil 
pentru controlul armelor nucleare, declara re- 


Afghanistan 

cent că, atunci când face planuri de intervenţie 
în Pakistan, SUA „ar trebui să-şi reamintească 
de operaţiunea Desert One” de salvare a osta- 
ticilor americani din Iran în 1980. 

Ca urmare a preocupărilor şi studiilor 
pe tema arsenalului nuclear pakistanez, la Isla- 
mabad a început să se contureze ideea că in- 
tervenţia Statelor Unite este o ameninţare rea- 
lă, mai ales că recentele mutări făcute de pre- 
şedintele Musharraf, renunţarea la conducerea 
armatei şi anunţarea unui program pentru res- 
taurarea ordinii constituţionale, nu sunt de na- 
tură să pună capăt riscurilor de adâncire a des- 
tabilizării. Analiştii americani sunt aproape con- 
vinşi că autorităţile militare pakistaneze au luat 
deja unele măsuri pentru a dejuca o eventuală 
intervenţie americană, cum ar fi crearea de 
buncăre false care conţin machete de arme 
nucleare. Nu trebuie neglijat nici posibila ampli- 
ficare a anti-americanismului în Asia de Sud 
printr-o eventuală intervenţie a armatei ameri- 
cane. 

Experții în proliferarea armelor nucleare 
sunt de părere că disoluția autorităţii preşedin- 
telui Musharraf ar putea facilita preluarea de 
către unele fracțiuni a unor arme nucleare nu- 
mai şi pentru simplul fapt că acestea pot fi sim- 
bolul autorităţii, pe baza căruia îşi pot promova 
ulterior intenţiile. 

Conform  analiştilor cotidianului The 
Washington Post, la nivelul serviciilor de infor- 
maţii americane predomină percepţia că ame- 
nințarea privind destabilizarea regimului din 
Pakistan nu este încă prea teribilă, atât timp 
cât preşedintele Musharraf îşi impune autorita- 
tea. Problema se va pune cu acuitate atunci 
când guvernul de la Islamabad va scăpa situa- 
ţia de sub control, când riscurile trebuie evalu- 
ate într-o manieră mult mai energică. 

Ca urmare, menţinerea cooperării cu 
guvernul de la Islamabad, mai ales la nivelul 
structurilor militare, este singura cale, cel puţin 
pentru moment, pentru asigurarea securității 
forțelor nucleare pakistaneze. Un expert în 
contraproliferarea armelor nucleare, Scott 
Sagan de la Universitatea Stanford, fost consi- 
lier pe probleme nuclear strategice la Penta- 
gon, este de părere că numai simpla vehicula- 
re în media a preocupărilor privind o intervenție 
americană poate duce la creşterea şanselor ca 
teroriştii să dobândească focoase nucleare. În 
caz de criză, guvernul pakistanez ar putea să 
procedeze la mutarea armelor nucleare din 

locuri sigure dar cunoscute în locuri secrete 
dar mai puţin sigure unde probabilitatea de 
capturare de către terorişti este mai mare. Aşa 
cum sublinia fostul ambasador american în 
Pakistan, Robert B. Oakley, singura cale pen- 
tru securizarea arsenalului nuclear pakistanez 
constă în cooperarea foarte strânsă cu armata 
pakistaneză, chiar şi în cazul unei crize in- 
terne; intervenţia militară americană unilaterală 
va avea drept consecință erodarea singurei 
instituţii pakistaneze care are sub control arse- 
nalul nuclear şi, implicit, pierderea oricărei şan- 
se privind menţinerii integrităţii acestui arsenal. 
Cooperarea cu noul comandant al ar- 
matei pakistaneze devine esenţială în condiţiile 
în care generalul Ashfaq Parvez Kayani este 
apreciat ca un militar care pune mai mult ac- 
cent pe interesele armatei decât predecesorul 
şi mentorul său. Cum Kayani nu este implicat 
în politică, analiştii americani consideră cu un 
optimism precaut că generalul, fost şef al 
agenției de informaţii interarme, se va concen- 
tra mai mult pe lupta împotriva extremiştilor, pe 
menţinerea disciplinei şi, implicit, pe asigurarea 
securităţii arsenalului nuclear. 
Nicolae PERHAIȚĂ 


Iran - China 
La 9 decembrie a.c. firma Sinopec 
Corp., una din cele mai mari din domeniul 
energetic chinez, a semnat cu Ministerul Petro- 
lului din Iran, un contract în valoare de circa 2 


miliarde de dolari, pentru exploatarea zăcă- 
mântului Yadavar din sud-vestul Iranului. 
Negocierile au fost începute încă din 
2004, firma chineză urma, în condiţiile iniţiale, 
să preia 10 milioane tone de gaz natural liche- 
fiat pe an, pe o perioadă de 25 ani, în schimbul 
punerii în exploatare a zăcământului Yavaran, 


estimat ca având 18,3 milioane barili de ţiţei şi 
176 miliarde mc de gaz. 

Conform declaraţiilor ministrului iranian 
al petrolului, contractul se va derula în două 
faze, prima, cu o durată de 4 ani, va asigura 
producerea a 85.000 barili ţiței/zi, în cea de-a 
doua fază, pentru încă trei ani, să se asigure o 
producţie totală de 185.000 barili/zi, prin ex- 
ploatarea a 137 de sonde. 

Conform procedurilor contractuale irani- 
ene contractul este de tipul buyback, rata de 
recuperare fiind stabilită la 14,98%. În general 
companiile străine apreciază ca dure condiţiile 
contractuale iraniene în domeniu, care prevăd 
în general că, după punerea în funcţiune a ex- 
ploatării, aceasta este predată Companiei Ira- 
niene Naţionale de Petrol, care apoi începe 
livrarea de produse pentru acoperirea valorii 
contractului. 

Corneliu PIVARIU 


O posibilă soluţie pentru războiul din Irak 


„Cea mai rapidă cale de a pune 
capăt unui război este pierderea lui” 
George Orwell 


În căutarea unei soluţii care să gră- 
bească un deznodământ favorabil pentru răz- 
boiul din lrak, politicienii, militarii şi analiştii 
americani caută în istorie lecţiile războaielor 
din Coreea şi Vietnam, care ar putea, cu unele 
corectii, să fie aplicate în Orientul Mijlociu. 


Simpla readucere în discuţie nu este 
însă de natură să producă clarificări în privinţa 
acestor lecţii. Chiar dacă pentru „unii istoria se 
repetă”, în mod sigur ea nu se repetă cu exac- 
titate. Fostul secretar de stat al SUA, Henry A. 
Kissinger, arăta într-un articol publicat recent 
în The Los Angeles Times că Vietnamul şi Ira- 
kul sunt două conflicte diferite care au avut loc 
în două perioade de timp diferite şi care au to- 
tuşi ceva important în comun. În timpul războ- 
iului din Vietnam s-a ajuns la un punct în care 
dezbaterile interne au devenit aşa de aprige 
încât au făcut imposibilă o discuţie rațională 
asupra soluţiei războiului. Un astfel de impas 
ar trebui să nu se repete în cazul Irakului. 

Kissinger reaminteşte că tragedia 
indochineză a început atunci când preşedintele 
Nixon semna în 1973 un acord prin care se 
angaja să asigure independenţa Vietnamului 


401 


Pulsul Geostrategic, Anul I 


INGEPO Consulting 


PRINCIPALELE ELEMENTE ALE SITUAȚIEI DIN ORIENTUL MIJLOCIU (continuare) 


de Sud, un acord care nu a 
fost ratificat de Congres. Mai |` 
mult, Congresul a interzis în-| 
trebuințarea forțelor armate |. 
americane pentru implemen- 
tarea acordului, ceea ce al. 
condus la invazia nord-|. 
vietnameză şi dispariția Viet- 
namului de Sud. Făcând o 
comparaţie cu situația din“ 
Irak, Kissinger reaminteşte că atunci când pre- 
şedintele Nixon prelua funcţia de la Casa Albă 
existau două propuneri de retragere: prima, 
cea a administraţiei Johnson care presupunea 
retragerea trupelor americane la şase luni du- 
pă retragerea nord-vietnamezilor, şi a doua, a 
senatorului democrat Robert F. Kennedy, care 
sugera retragerea simultană a forțelor america- 
ne şi nord-vietnameze. Ideea unei retrageri 
unilaterale nu a fost susţinută nici la Casa Albă 
şi nici la Capitoliu. În fapt, retragerea unilatera- 
lă nici nu era fezabilă, pentru că exista posibili- 
tatea ca forțele americane să fie atacate atât 
de nord-vietnamezi cât şi de sud-vietnamezi, 
care s-ar fi văzut trădaţi de americani. O alter- 
nativă diplomatică nu exista în acele momente. 
Hanoiul insista că pentru încetarea focului SUA 
trebuia să accepte două precondiţii: înlăturarea 
guvernului sud-vietnamez şi înlocuirea cu un 
guvern comunist; prezentarea unui program de 
retragere necondiționată a forțelor americane. 
În aceste circumstanţe, gândirea preşedintelui 
Nixon a fost corectă: trupele americane nu pu- 
teau fi retrase pentru că sudul Vietnamului ar fi 
fost lăsat cu bună ştiinţă pe mâna comuniştilor; 
o retragere putea avea loc în paralel cu acor- 
darea unei şanse sud-vietnamezilor de a rămâ- 
ne liberi. Este exact problema care se ridică 
astăzi în faţa presiunilor pentru retragerea uni- 
laterală a forțelor americane din Irak. 


Discurs împotriva retragerii din Irak 

Ca şi în Vietnam, retra- 
gerea ar trebui să fie treptată 
pentru a preveni crearea unui 
vid de putere şi preluarea ime- 
diată a controlului de către 
islamiştii radicali. Evoluţiile in- 
ternaţionale la începutul anilor 
"70 au găsit Hanoiul izolat, fă- 
ră sprijinul Chinei şi Uniunii 

: Sovietice, nevoit să accepte 
Acordul de pace de la Paris care a permis re- 
tragerea onorabilă a forțelor americane. 
Watergate-ul a fost urmat de venirea la putere 
a oponenților lui Nixon care au pus înaintea 
necesităților geopolitice interesele politice in- 
terne, astfel că retragerea forțelor americane a 
trebuit să fie grăbită şi entitatea sud- 
vietnameză a fost preluată de comunişti, cu 
încălcarea înțelegerii convenite la Paris. 


Din experienţa Vietnamului rezultă două 
concluzii majore, este de părere Kissinger. În 
primul rând, un proiect strategic nu poate fi 
construit pe un termen final fix, arbitrar. El tre- 
buie să respecte realităţile din teren. În acelaşi 
timp, un astfel de proiect nu trebuie să împingă 
răbdarea publicului american până la limita la 
care nu mai poate fi susținută de procesul poli- 
tic intern. În Irak, retragerea rapidă şi unilatera- 
lă poate avea consecințe dezastruoase. Ori- 
cum, o soluţie politică rămâne un imperativ. În 
al doilea rând, o reglementare politică trebuie 
să îmbine pozițiile parțial conflictuale, parţial 
identice ale grupărilor insurgente irakiene, ale 
vecinilor Irakului şi ale altor state ale căror inte- 
rese sunt în joc. Ea trebuie să aibă la bază 
convingerea că, în lipsa acestei reglementări, 
focarul irakian se va extinde necontrolabil. O 
precondiție esenţială pe care o vede Kissinger, 
pe termen scurt, este răbdarea politicienilor 
americani. lar preşedintele Bush are obligaţia 
de a realiza pentru succesorul său un progres 
cât mai mare posibil; nu doar să predea aces- 
tuia problema, ci să o reducă la proporții cât 
mai bine gestionabile. Cu alte cuvinte, Irakul 
are nevoie de o soluţie politică în perioada 
imediat următoare astfel încât acest război să 
poată fi gestionat de următorul preşedinte. Ce- 
ea ce au nevoie Statele Unite este reconstrui- 
rea bipartizanatului atât în actuala preşedinţie 
cât şi în următoarea, consideră Kissinger. 


La Washington însă, preşedintele Bush 
analizează posibilitatea de a permanentiza 

prezența trupelor în 
Irak, situație în care va 
trebui să definească şi 
misiunea acestora pe 
termen lung. Dintre 
variantele propuse de 
un grup de planificare 
din cadrul Statului Ma- 
jor de Arme Întrunite în 
toamna anului trecut 
( go big”, “go home” şi 
“go long”) varianta “go 
long” pare să fie cea 
aleasă pentru reglementarea crizei din Irak. 


Preluând şi din lecţiile Vietnamului, pre- 
şedintele american are însă în vedere reedita- 
rea „modelului Coreea” pentru evoluţia misiunii 
forțelor americane în Irak. În acest caz, misiu- 
nea s-ar transforma într-un „rol de sprijin pe 
termen neprevăzut”, aşa cum în Coreea de 
Sud forțele americane au rămas după semna- 
rea armistițiului acum 54 de ani. Ideea a fost 
expusă public de secretarul apărării Robert M. 
Gates, care arăta la 30 mai a.c. că amplasarea 
unor baze americane permanente în Irak ar fi 
„un exemplu de aranjament reciproc accepta- 
bil” prin care SUA să rămână „o prezenţă con- 
sistentă şi de lungă durată, dar cu consensul 
ambelor părți şi în anumite condiţii”. Modelul 
Coreea este un exemplu avantajos pentru Ad- 
ministraţia americană în demersul ei privind 
construcţia unui aranjament politic pentru răz- 
boiul din Irak, deoarece Coreea de Sud este o 
democraţie stabilă, cu una dintre cele mai dez- 
voltate economii din lume. În plus, oferă şansa 
unei prezențe militare americane de mici di- 
mensiuni comparativ cu cei aproape 150.000 
militari aflaţi acum în Irak. Evident, se pune 
întrebarea dacă SUA va mai avea nevoie şi de 
prezenţa efectivelor din alte state care formea- 
ză acum coaliția din Irak. Conform actualelor 
elemente ale proiectului de reglementare pre- 
zența americană pare să fie considerată ca 
suficientă. 


Prezența militară americană pe termen 
lung în lrak va constitui şi o asigurare pentru 
celelalte ţări din Orientul Mijlociu care văd în 
aceasta o contrapondere strategică fată de 
puterea iraniană în continuă creştere. 

Soluția modelului Coreea are însă şi cri- 
tici dincolo de Atlantic. Continuând ideea că 
războiul din lrak a avut ca motiv real petrolul 


irakian, intenţia preşe- 
„| dintelui Bush ar fi evi- 
 lIdenţa clară a faptului 
că agenda reală a Ad- 
į ministrației este de a-şi 


chiar la gura sondelor 
! irakiene. Din perspecti- 
„va dosarului iranian, 
permanente 
"americane în Irak vor fi 
considerate ca baze 
de lansare a unui atac, 
în cazul în care se va lua o astfel de decizie, 
împotriva Iranului. Alte critici fac mai degrabă 
analogie cu Beirutul anilor '80, astfel că bazele 
americane pot deveni ţinta principală a extre- 
miştilor într-un război de gherilă fără sfârşit. 
Observaţia pare a fi logică dacă se iau în cal- 
cul realităţile din teren. În 1953, când s-a trasat 
linia de demarcaţie în lungul paralelei 38, cei 
doi beligeranţi coreeni au fost definitiv separati, 
inclusiv prin instituirea Zonei Demilitarizate. In 
Irak, linia de demarcaţie şi zona demilitarizată 
vor lipsi cu desăvârşire. 


Din lecţiile Vietnamului, preşedintele 
Bush a reținut greşeala că retragerea forțelor 
americane s-a făcut prematur şi este convins 
că în Irak „vom avea succes dacă nu vom re- 
nunţa prea uşor”. 


Deşi nu este oficială, soluţia menţinerii 
de trupe pe baze permanente în Irak este deja 
bine conturată. Astfel, se are în vedere menti- 
nerea a 3-4 baze importante, în afara zonelor 
urbane aglomerate. Acestea ar putea fi baza Al 
Asad din provincia Anbar, baza aeriană Balad 
situată la cca. 80 km nord de Bagdad şi baza 
aeriană Tallil din sudul ţării. Între misiuni, s-ar 
număra împiedicarea grupărilor al-Qaida de a 
transforma Irakul în propria bază aşa cum au 
transformat Afganistanul şi lichidarea marelui 
poligon de antrenament jihaidst care este Ira- 
kul. Însă preşedintele Bush trebuie să aibă în 
vedere şi necesitatea de a şterge din mintea 
irakienilor imaginea de simbol al ocupaţiei pe 
care o au forțele americane şi de ţinte ale tero- 
riştilor. 

Generalul locotenent Raymond T. 
Odierno, arăta recent că prezența pe termen 
lung a forțelor americane ar putea avea patru 
componente majore. Componenta de bază ar fi 
o divizie de infanterie mecanizată, ajungând la 

un efectiv de circa 20.000 militari, care să ga- 
ranteze securitatea guvernului şi să sprijine 
forțele irakiene. O a doua componentă, forma- 
tă din forța de pregătire şi consiliere, cu un 
efectiv de circa 10.000 militari, va lucra direct 
cu forțele militare şi de poliţie irakiene. A treia 
componentă va fi o unitate de luptă 


antiteroristă, de forțe speciale, însărcinată cu 
lichidarea grupărilor al-Qaida din Irak. Ultima 
componentă, elementele de comandament şi 
logistică, va avea un efectiv de circa 10.000 
oameni. 


Pentru forțele irakie- 
ne, experţii americani 
preconizează că vor 
trebui suplimentate 
până la 348.000 forțe 
armate şi 195.000 
forțe de poliție, astfel 
încât să compenseze 
reducerea efectivelor 
americane şi ale coa- 
liţiei internaţionale. 
Prezenţa militară 
americană „post- 
ocupaţie” va însemna că trupele americane se 
vor reduce, dar nu va însemna şi o retragere 
completă. În timp, reducerea efectivelor ameri- 
cane este posibil să înceapă la mijlocul anului 
2008 şi să dureze circa 6-8 luni, când vor fi re- 
trase cam 2/3 din actualele forțe. S-ar putea 
însă ca reducerea să dureze mai mult, poate 
chiar până la 20 ianuarie 2009 când preşedin- 
tele Bush va părăsi Casa Albă. 


Un principiu care este vehiculat în legă- 
tură cu această reducere de personal constă în 
realizarea unei percepții că SUA se retrag mai 
inteligent decât au intrat în Irak. 


În declaraţiile recente ale liderilor mili- 
tari americani şi în unele analize militare nu se 
mai face referire la conceptul „progreselor con- 
stante”, recunoscându-se în schimb că o re- 
conciliere politică într-un termen scurt în Irak 
este foarte puţin probabilă. De aceea, reduce- 
rea de trupe ar demonstra fracţiunilor 
antiamericane că ocupaţia nu se va permanen- 
tiza şi ar fi o asigurare pentru fracţiunile proa- 
mericane că SUA nu intenţionează să abando- 
neze Irakul. În argumentarea acestei strategii, 
la Washington se ia în calcul că, dincolo de 
retorica antiamericană, chiar şi şiiţi radicali, de 
genul lui Moqtada al-Sadr, nu ar fi încântați de 

retragerea totală a SUA, pentru că se simt 
ameninţaţi de insurgenții suniţi. De asemenea, 
se ia în calcul şi faptul că guvernul irakian ar 
prefera existența unor baze americane care să 
descurajeze orice intervenţie externă. 


Planurile de reducere a efectivelor din Irak sunt 
însă în mare măsură dependente de reconcili- 
erea politică dintre şiiţi şi suniţi şi, implicit, îm- 
bunătățirea securităţii interne în Irak. În încer- 
carea de a grăbi reconcilierea, forțele america- 
ne abordează liderii grupărilor insurgente sun- 
nite şi pe cei ai grupărilor şiite în vederea reali- 
zării unor cooperări menite să sprijine prelua- 
rea controlului în cât mai multe zone de către 
trupele americane şi diminuarea confruntărilor 
armate. Continuă şi presiunile la nivelul guver- 
nului irakian, dar nu se aşteaptă ca reconcilie- 
rea să se realizeze foarte curând, oricum nu 
până în septembrie când preşedintele Bush a 
promis Congresului un raport asupra progrese- 
lor consemnate în Irak. 


Din perspectiva alegerilor prezidenţiale 
din 2008 şi pe fondul presiunilor din Congres 
pentru urgentarea unei soluții în Irak, preşedin- 
tele Bush trebuie să definitiveze proiectul de 
reglementare a războiului, pentru că o înfrân- 
gere în lrak ar avea consecinţe geopolitice ne- 
gative, serioase şi de lungă durată, incompara- 
bil mai mari decât înfrângerea din Vietnam, în 
urma căreia Leonid Brejnev trâmbiţța că 
“balanţa globală a forțelor” s-a schimbat în fa- 
voarea socialismului care declanşa o ofensivă 
geopolitică în ţările lumii a treia. 

Pierderea războiului din Irak ar însem- 
na o explozie a euforiei forțelor extremiste 
islamiste care ar putea arunca întregul Orient 
Mijlociu într-un haos general, ale cărui costuri 
umane şi strategice nu sunt greu de imaginat. 
După momentul 9/11, Osama bin Laden afirma 
că „atunci când oamenii văd un cal puternic şi 
unul slab în mod natural îl vor alege pe cel pu- 
ternic”, referindu-se, evident, la SUA ca fiind 
calul slab. O retragere fără victorie din Irak ar 
permite extremiştilor musulmani să destabilize- 
ze lumea arabă şi să accelereze radicalizarea 
oricărui focar de conflict din Orientul Mijlociu. 


Noua strategie americană pare să ofere 
cele mai bune perspective pentru schimbarea 
cursului evenimentelor, dar aplicarea ei cere 
multă răbdare. În condiţiile în care SUA sunt 
singura mare putere globală, modul de soluțio- 
nare a războiului din Irak este un test crucial 

de credibilitate, mai 
ales vis-a-vis de ame- 
ninţarea iraniană. Pier- 
derea de sub control a 
situaţiei din Irak ar de- 
teriora considerabil ori- 
ce construcţie politico- 
militară americană în- 
dreptată împotriva Ira- 
nului. 


Nicolae PERHAIȚĂ 

Va fi sau nu va fi ... război cu lranul ? 
Semnale 

În Suplimentul la Pulsul Geostrategic 
Nr.15 din 20 octombrie, semnalam o focalizare 
a diplomaţiei occidentale asupra Orientului Mij- 
lociu, prevăzând o escaladă politică, diplomati- 
că, mediatică şi militară fără precedent contra 
Iranului şi a programului său nuclear. Faptele 
au confirmat acest lucru, mai puţin escalada 
militară, dar nici perioada de şase luni, de care 
aminteam că ar putea fi un termen până la de- 
clanşarea războiului, nu s-a încheiat. Deci timp 
ar mai fi până la un astfel de deznodământ ne- 
fericit, cu urmări greu de prognozat, motiv pen- 
tru care ne propunem să analizăm, succint, 
semnalele (nu puţine) în acest sens. 

Aşa cum spunea şi amiralul William 
Fallon, şeful operaţiunilor militare americane în 
Orientul Mijlociu, a trata dosarul iranian repre- 
zintă “o provocare”, provocare căreia voi încer- 
ca să-i răspund într-o manieră cât mai imparti- 
ală, pe baza datelor avute la dispoziţie din sur- 
se deschise. 

Aşadar, SUA vor ataca sau nu Iranul ? 
O întrebare ce frământă lumea întreagă, la ca- 
re voi căuta să răspund cu argumente pro şi 
contra. 

Pentru preşedintele George W. Bush, al 
cărui mandat se va încheia peste 14 luni, ten- 
tația este aproape irezistibilă. După opt ani, în 
care a înregistrat mai multe eşecuri decât suc- 
cese notabile, ultimul fiind cel de la Annapolis, 
acesta are nevoie de ceva deosebit, ceva care 
să-i aşeze numele în istorie. 

În acest sens se pune întrebarea retori- 
că: “Ce poate fi mai bun decât ocazia de a sal- 
va omenirea de bomba nucleară iraniană ?”. 


Există bănuieli precum că decizia a fost deja 
luată şi că pregătirile sunt în curs. Nu este nici 
o probă în acest sens, dar preşedintele Bush 
se comportă ca şi cum ar fi hotărât războiul, 
propaganda Washington-ului lucrând din plin 
pentru pregătirea terenului: 

- cei care se opun sunt îndepărtați (a se vedea 
ultimele demisii ale unor consilieri şi apropiați 
din administraţie); 

- conform sondajelor, sprijinul americanilor es- 
te în creştere, majoritatea fiind pentru război; 

- a apărut şi un aliat extern, respectiv noul pre- 
şedinte francez, Nicolas Sarkozy, care a decla- 
rat că lranul se va expune în mod fatal bom- 
bardamentelor dacă nu va renunţa la ambițiile 
sale; 

- Israelul a început o campanie împotriva lui 
Mohamed El-Baradei, şeful AIEA, susținând că 
lranul va fi gata să fabrice arma nucleară în 
2010, ceea ce va însemna sfârşitul Israelului şi 
al lumii, motiv pentru care trebuie bombardat 
înainte. 


Dar să reflectăm puţin. 


lranul nu are arme nucleare şi spune că 
programul său nuclear are obiective civile şi că 
nu doreşte să dispună de arme nucleare, ne- 
existând nici o probă că acesta încearcă să le 
procure. În plus, armata iraniană are o structu- 
ră defensivă, ne-având capacităţi ofensive, nici 
aeriană, nici navală. 

Pe de altă parte, Israelul este clasat pe 
locul 5 în rândul armatelor cele mai puternice 
din lume, are o aviaţie foarte puternică şi pro- 
babil peste 200 lovituri nucleare. 

Să ne reamintim că Irakul lui Saddam 
Hussein era acuzat că încerca să-şi procure, 
de asemenea, arme nucleare, şi că ar dispune 
de importante rezerve de arme chimice şi bac- 
teriologice. Cu patru săptămâni înainte de in- 
vazia din Irak, în noaptea de 19 spre 20 martie 
2003, George W. Bush îl plasa, în mod public, 
pe Saddam Hussein în fața unei situaţii fără 
ieşire: dezarmare sau război, recunoscând to- 
todată, în spatele uşilor închise, că războiul era 
inevitabil. Era pe data de 22 februarie 2003, 
când îi spunea clar fostului premier spaniol Jo- 
se Maria Aznar: “Mai sunt două săptămâni. În 
două săptămâni vom fi gata din punct de vede- 
re militar. Vom fi la Bagdad la sfârşitul lui mar- 
tie”. Ceea ce s-a şi întâmplat, chiar şi fără aco- 
perirea legală a unei rezoluţii a Consiliului de 

Securitate, în urma reuniunii din Azore, dintre 
Bush, Blair şi Aznar. 

Până la urmă, Irakul nu avea nici arme 
nucleare, nici chimice şi nici bacteriologice, ci 
numai petrol, care, până la urmă, a fost una 
din cauzele esenţiale ale invaziei, după cum 
declara ministrul apărării al Australiei. Şi totuşi, 
a avut loc un război, motiv pentru care se pune 
întrebarea: “nu cumva pentru acelaşi motiv 
poate avea loc şi un război contra Iranului? 

lată un motiv pentru care analizăm 

“semnalele” de care vorbeam la început: 
+ Canalul de televiziune “Fox News” transmi- 
tea, în 12 septembrie, refuzul Germaniei de a 
se pronunţa în favoarea unor sancţiuni supli- 
mentare contra Iranului, fapt ce ar fi provocat o 
reacție a guvernului american în sensul de a 
estima că politica sancţiunilor ar fi depăşită, 
motiv pentru care a trecut la pregătirea unor 
scenarii de război împotriva Iranului. Conform 
“Fox News”, Condoleezza Rice ar fi fost infor- 
mată că tentativa diplomatică ar fi eşuat şi că 
“guvernul trebuie să pregătească activ o in- 
tervențţie militară”, fiind în curs un studiu al ra- 
portului costuri - beneficii ale unui atac militar 
contra Iranului. Una din etapele de pregătire a 
războiului va fi punerea gărzilor 
revoluţionare iraniene pe lista 
organizațiilor teroriste, fapt ce ar 
justifica războiul contra Iranului. 
Este ştiut faptul că această eta- 
pă a fost depăşită, preşedintele 
Bush acuzând CGRI (Corpul 
Gardienilor Revoluţiei Islamice) 
că ar fi agent de proliferare a 
armelor şi forțele speciale al- Quds ca “sprijin 
al terorismului”. Se pune totuşi întrebarea, cât 
de adevărate sunt aceste informaţii, sau în ce 
scop au fost ele difuzate, ştiut fiind că “Fox 
News” are contacte strânse cu guvernul ameri- 
can şi este bănuit a fi un instrument de propa- 
gandă al acestuia. Totuşi, cunoscute fiind pre- 
gătirile militare, nu este exclus ca guvernul 
american să caute un pretext pentru declanşa- 
rea războiului şi să profite de acest refuz al 
sancţiunilor, care ar însemna eşecul mijloace- 
lor diplomatice şi ar deschide calea militară. 
Precizăm şi faptul că guvernul german a dez- 
minţit categoric aceste informații, prin purtăto- 
rul de cuvânt, Jager, în cadrul unei conferinţe 
de presă din data de 14 septembrie. 

+ Era în ziua de duminică 16 septembrie, când 
ministrul francez al Afacerilor Externe, Bernard 
Kouchner a fost invitat de RTL să prezinte po- 
ziția diplomaţiei franceze faţă de dosarul irani- 
an, declarând cu acest prilej că “Franţa trebuie 
să se pregătească de ceea ce-i mai rău, adică 
de război”. Chiar dacă, a doua zi, aflându-se în 
vizită la Moscova, acesta a încercat să repare 
cele declarate anterior, totuşi cuvântul “război” 
pronunţat de şeful diplomaţiei franceze nu pare 
gratuit, fiind o continuare a celor declarate an- 
terior de preşedintele Nicolas Sarkozy, care 
vorbea de “o alternativă catastrofică, o bombă 
iraniană sau bombardarea Iranului”. 


În aceşti ani de ameninţări şi contra- 
amenințări, de scuze şi pretexte pentru a de- 
clanşa războiul, fraza laconică a lui Kouchner 
“trebuie să ne pregătim de ceea ce e mai rău” 
este revelatoare în sensul că, departe de a fi 
vorba de o gafă, poate fi considerată mai de- 
grabă ca o incitare sau chiar o resemnare în 
fața unui eveniment inevitabil. Astfel, nu trebu- 
ie exclus faptul că ar viza pregătirea opiniei 
publice în sensul că politica sancţiunilor contra 
Iranului este legitimă, pentru ca apoi să justifi- 
ce escalada către acte de război directe. 

Similitudinile cu situaţia ce 
a precedat bombardamentele şi 
“invazia Irakului sunt evidente, 
T luările de poziţie ale lui Sarkozy 
N şi ale miniştrilor săi, mai ales cele 

ce amintesc de război, constitu- 
ind un sprijin direct al administra- 
tiei Bush, dar şi o aliniere a Fran- 
tei la politica atlantistă cu ocazia 
problemei iraniene. 


* În primul său discurs pronunţat de cancelarul 
german Angela Merkel la ONU, din 25 octom- 
brie, aceasta s-a alăturat poziţiei exprimate de 
Franța, sprijinind revendicările administraţiei 
Bush pentru sancţiuni sporite contra Iranului, 
spunând: “Dacă Iranul vrea să deţină arme 
atomice, aceasta va avea consecințe dezas- 
truoase”. Merkel a inversat însă obligaţia de a 
aduce probe, declarând: “Lumea nu trebuie să 
probeze Iranului că el construieşte bomba ato- 
mică. Iranul este cel care trebuie să convingă 
lumea că nu vrea bomba”, ceea ce poate fi in- 
terpretat ca un cec în alb dat de Merkel admi- 
nistrației Bush. Semnificativ este faptul că pozi- 
ţia pro-americană vis-a-vis de Iran, adoptată 
de Angela Merkel, este legată de solicitarea 

Germaniei de a obţine un loc permanent în 
Consiliul de Securitate. 


* “Şetilor de stat-major general şi tuturor perso- 
nalităţilor militare ale Statelor - Unite: 


Nu atacați Iranul. 

Orice atac declanşat de Statele Unite contra 
Iranului va fi ilegal. 

Orice atac declanşat de Statele Unite contra 
Iranului va fi criminal. 


Noi, cetățeni ai Statelor Unite , vă solicităm 
respectuos, vouă bărbaţi şi femei curajoase ai 
armatei noastre, să refuzati orice ordin de a 
ataca “preventiv” Iranul, o naţiune care nu re- 
prezintă nici o ameninţare serioasă sau imedli- 
ată pentru Statele Unite. A ataca Iranul, o nati- 
une de 70 milioane de locuitori, va fi o crimă de 
mare amploare”. 


Era la începutul lunii octombrie, când 
zeci de personalități americane, deputaţi, se- 
natori, rabini, scriitori, muzicieni sau cântăreți 
de legendă ca Willie Nelson, mame de soldați 
morţi ca Cindy Sheehan, ofiţeri în rezervă cum 
e Col. Ann Wright, au lansat acest apel către 
şefii de stat major şi toți militarii americani să 
refuze executarea oricărui ordin de a ataca 
Iranul. Acest apel fără precedent, probabil unic 
în analele istoriei americane, atestă extrema 
gravitate a situaţiei şi iminenţa unui atac contra 
Iranului, care este considerat ca fiind punctul 
de plecare posibil către un al 3-lea Război 
Mondial. 


+ În februarie 2005, preşedintele George W. 
Bush afirma: “Această idee precum că Statele 
Unite se pregătesc să atace Iranul este pur şi 

simplu ridicolă... toate opțiunile sunt pe masă”. 


Peste doi ani, la 17 octombrie 2007, tot acesta 
declara: “Este un lider în Iran care declară că 
doreşte să distrugă Israelul. Atunci le-am spus 
celor interesaţi să evite al 3-lea Război Mondi- 
al, că trebuie să se străduiască să împiedice 
obținerea cunoştinţelor necesare fabricării ar- 
melor nucleare. Consider că Iranul dotat cu 
arma nucleară va fi o ameninţare foarte serioa- 
să...” Cu alte cuvinte, preşedintele SUA insinu- 
ează că în calitate de comandant al armatei ar 
putea decide declanşarea unui război contra 
Iranului, ceea ce ar putea conduce la al treilea 
război mondial, vinovat pentru declanşarea 
războiului fiind considerat Iranul, care a refuzat 
să se conformeze “solicitărilor rezonabile” ale 
“comunității internaţionale”. 


+ Perspectiva unei extinderi a războaielor actu- 
ale, cu trimiteri directe la Iran, provoacă neli- 
nişte şi în rândul conducerii armatei america- 
ne. Revelatoare în acest sens sunt remarcile 
noului şef al statului-major al armatei america- 
ne, amiralul Mike Mullen, din interviul publicat 
de New York Times, la sfârşitul lunii octombrie, 
când susținea necesitatea sporirii bugetului 
alocat armatei: “În momentul în care vă vor- 
besc, ne găsim într-un conflict în aceste două 
țări. Trebuie să atrag atenţia în ce priveşte po- 
sibilitatea ce există de a ne găsi antrenați într- 
un conflict cu o a treia tară din această parte a 
globului”. Aceasta nu poate fi decât Iranul. 


+ Tot la sfârşitul lunii octombrie au apărut indi- 
cii precum că ar fi început chiar şi operaţiuni 
armate. Citând surse provenind din cadrul mi- 
nisterului apărării, publicaţia “Times” din Lon- 
dra anunţa că “forțele speciale britanice au tre- 
cut frontiera iraniană de mai multe ori în cursul 
ultimelor luni, ceea ce face parte dintr-un răz- 
boi secret de frontieră contra forțelor speciale 
Al-Quds ale gărzii revoluţionare iraniene”. 
“Times citează “informații referitoare la misiuni 
de operații speciale americane în interiorul Ira- 
nului, în pregătirea unui posibil atac”. Este uşor 
de imaginat ce se va întâmpla dacă una din 
aceste unități speciale este decimată pe terito- 
riul iranian, putându-se afirma foarte uşor că 
aceasta a fost atacată în partea irakiană a 
frontierei, ceea ce va justifica un atac ameri- 
can. 


« În ediția sa electronică de la începutul lunii 
octombrie, “Sunday Telegraph” relata despre 
desfăşurarea unor exerciţii comune între Forte- 
le Aeriene americane şi cele ale ţărilor arabe, 
membre ale Consiliului de Cooperare în Golf 
(CCG). “Avem nevoie de prieteni şi parteneri 
cu capacitatea de a-şi asigura propria securita- 
te şi stabilitate în regiunile lor şi cu dorința de a 
ni se alătura în coaliţii la momentul oportun”, 
declara Bruce Lemkin, subsecretar pentru afa- 
ceri internaţionale al Forţelor aeriene america- 
ne. Cu o săptămână de zile înainte, Secretarul 
de Stat american, Condoleezza Rice, se întâl- 
nise, la New York, cu omologii săi din ţările 
arabe aliate cu SUA, “CCG +2” (Arabia 
Saudită, Emiratele Arabe Unite, Kuweitul, Qa- 
tarul, Bahreinul şi Omanul + Egiptul şi lorda- 
nia), unde au evocat tentația “hegemonică” a 
Iranului în regiune, conversaţia fiind dominată 
de “temerile cu privire la Iran”. 

«La rândul său, jurnalul scoţian “Herald” relata 
la sfârşitul lunii octombrie despre pregătirile de 
la baza aeriană din insula Diego Garcia, desfă- 
şurate de armata americană în vederea războ- 
iului contra Iranului. Jurnalul a citat responsa- 
bili militari anonimi, conform cărora Pentagonul 
“pregăteşte în secret hangare speciale pentru 
bombardiere invizibile în insula Diego Garcia, 
protectorat britanic din Oceanul Indian, în ve- 
derea unor lovituri asupra instalațiilor nucleare 
iraniene”. 

Reportajul sublinia că pregătirea hanga- 
relor este legată de planurile de folosire a bom- 
bardierelor “B2 Stealth”, desfăşurate în insulă, 
pentru bombardamente cu bombe antibuncăr, 
cunoscute sub numele de MOP (Massive 
Ordinance Penetrators), o bombă de 15.000 
kg, cu 3.000 kg de exploziv, apreciată a fi bom- 
ba ne-nucleară cea mai distructivă din arsena- 
lul forțelor aeriene americane. Analiştii militari 
apreciază că această bombă, testată în luna 
martie 2006 în poligonul White Sands, a fost 
special creată pentru a fi folosită contra centra- 
lei nucleare de la Natanz, aflată într-o enormă 
grotă subterană, la aproximativ 320 km sud de 
Teheran. 

Pentagonul a descris MOP ca o “forță de 
lovire mondială crucială, de care este nevoie 
urgent pentru ducerea războiului contra teroris- 
mului”, iar administraţia Bush a afirmat că ce- 
rerea de finanțare pentru bombă şi 
reconfigurarea bombardierelor ce le transportă, 
în valoare de 88 milioane dolari, ar fi fost făcu- 
tă “pentru a răspunde unei urgente nevoi ope- 
raționale a comandanților pe teren”. Cu toate 
că purtătorul de cuvânt al Casei Albe, Dana 
Perino, a susţinut că “nu este nici un motiv să 
se creadă că preşedintele este pe punctul de a 
invada Iranul” şi că nu s-a specificat natura 
acestei “urgente nevoi operaționale”, mai multi 
membri ai Congresului au lăsat să se înțeleagă 
că răspunsul ar fi evident. Astfel, reprezentan- 
tul statului Virginia, Jim Moran, membru demo- 
crat al comisiei senatoriale a serviciilor armate, 
a declarat agenţiei Reuters: “Cred că este vor- 
ba de Iran, pentru că ea nu serveşte la nimic în 
Irak şi nu ştiu la ce ar servi în Afganistan, unde 
nu este nici o instalație militară subterană de 
existenţa căreia să ştim”. 

Un lucru este cert însă, aşa cum declara 
şi John Pike, analist şef pentru probleme de 
apărare de la GlobalSecurity.org: “Există o mi- 


408 


siune pentru care a fost creată această bom- 
bă”, la care mai adaug că baza aeriană de la 
Diego Garcia a fost folosită de armata ameri- 
cană pentru efectuarea bombardamentelor în 
Irak, în cadrul primului război din Golf, în ca- 
drul operaţiunii “şoc şi stupoare” din 2003, pre- 
cum şi în campania de bombardamente inten- 
se în Afganistan din 2001. 

eLa începutul lunii noiembrie, doi foşti angajaţi 
ai administraţiei Bush, Flynt Leverett şi Hillary 
Mann, specialişti în Orientul Mijlociu din cadrul 
Consiliului naţional de securitate, au acordat 
un lung interviu magazinului “Esquire”, în ca- 
drul căruia, nu numai că au subliniat pericolul 
unui atac asupra Iranului, dar au şi susținut că 
administraţia Bush n-ar fi vrut niciodată să ne- 
gocieze în mod serios cu Teheranul. 

“Esquire” susține că ce doi “au părăsit 
Casa-Albă pentru că au devenit din ce în ce 
mai neliniştiți, administrația Bush nu numai că 
se îndrepta către un război contra Iranului, ci 
urma acest curs de mai mulţi ani. Este ceea ce 
oamenii nu realizează. În prezent situaţia este 
gravă. Se îndreaptă din ce în ce mai mult către 
război”. 

Conform celor doi, un eşec în obținerea 
de noi sancţiuni ale ONU, continuarea activită- 
tii de îmbogăţire a uraniului şi o “ingerinţă” ira- 
niană în Irak, va declanşa o reacţie militară din 
partea Casei Albe. “Dacă toate aceste elemen- 
te sunt reunite, ce va face preşedintele în pri- 
ma jumătate a lui 2008?. Cred că riscul de a 
decide să ordone un atac asupra echipamente- 
lor nucleare iraniene şi probabil un atac de o 
mai mare anvergură este foarte real”, a spus 
Leverett. 


Şi semnale sunt mult mai multe. Spaţiul 
nu-mi permite însă să le semnalez pe toate. Vă 
propun însă să vedem ce spun ultimele sem- 
nale în sensul celor spuse de cei doi specia- 
lişti: 

* “Iranul este periculos şi va fi şi mai periculos 
dacă va învăța cum se îmbogățeşte uraniul”, a 
declarat George W.Bush cu ocazia vizitei la 
Casa Albă a preşedintelui italian Giorgio Napo- 
litano, în data de 11 decembrie. “Noi gândim 
că lranul a avut un program secret de arme” 
nucleare, şi “Iranul trebuie să explice lumii de 
ce au avut acest program” a adăugat acesta, 
susținând astfel persistenţa pericolului nuclear 
iranian, cu toată recenta publicare a raportului 

serviciilor de informaţii americane, conform 
cărora această ameninţare ar fi scăzut. 

eLa rândul său, premierul israelian Ehud 
Olmert a declarat că Iranul ar putea dispune de 
arma atomică până în 2010 şi a chemat comu- 
nitatea internaţională să nu slăbească presiu- 
nea pentru a împiedica Iranul să continue pro- 
gramul său de îmbogăţire a uraniului. 


+ “Niciodată nu am fost pentru război. Proble- 
ma pentru noi nu este atât riscul că americanii 
se lansează într-o intervenţie militară, cât fap- 
tul că israelienii consideră că securitatea lor 
este amenințată cu adevărat”, a afirmat şi pre- 
şedintele francez Nicolas Sarkozy într-un in- 
terviu acordat, la 13 decembrie, publicaţiei 
“Nouvel Observateur”. “Pericolul unui război 


există”, a subliniat acesta. 


e Secretarul de Stat american, Condoleezza 
Rice, a recunoscut existența unor divergențe 
“tactice” cu Rusia şi China asupra adoptării de 
noi sancţiuni contra Iranului. Astfel, se pare că 
se prevede şi acel eşec al Consiliului de Secu- 
ritate de a adopta cea de-a treia serie de san- 
cţiuni împotriva Iranului. 


«Patru formaţiuni politice irakiene au anunţat 
agenţia France Presse, pe 11 decembrie, că 
au primit sprijinul mai multor sute de personali- 
tăţi, sunite şi şiite, pentru a cere Washington- 
ului să oprească “ingerințele iraniene” în ţara 
lor. În acest sens, conform comitetului de coor- 
donare, două scrisori, semnate de 600 deputați 
şi oameni politici, au fost adresate preşedinte- 
lui George W.Bush şi secretarului de Stat 
Condoleezza Rice. 

Şi astfel, cele trei condiţii de care vor- 
beau Leverett şi Mann pentru declanşarea unei 
reacţii militare din partea Casei Albe sunt pe 
punctul de a fi îndeplinite. Ce va urma? 

Un lucru este cert. O operaţiune militară - 
americană sau israeliană, sau americano- 
israeliană - contra Iranului va avea repercusi- 
uni imprevizibile asupra ţărilor din Golf, asupra 
lumii arabe şi chiar a restului lumii, cu conse- 
cinte devastatoare. 

Thierry de Montbrial, directorul Institutului 
Francez de Relaţii Internaţionale, nu crede că 
războiul este inevitabil: “Sigur, un război nu 
este imposibil, fiindcă oamenii sunt capabili de 
cele mai mari tâmpenii. Totuşi eu cred că, mai 
devreme sau mai târziu, va exista o negociere 
globală între lumea occidentală şi Iran, negoci- 
ere care va dezbate nu doar chestiunea nu- 


cleară, ci şi securitatea regională şi problema 
irakiană. Fără Iran, nici un fel de stabilizare nu 
este posibilă în Irak. Există o interdependență 
evidentă. Şi cum americanii se găsesc într-o 
situație extrem de dificilă în Irak, cred că, la un 
moment dat, vor fi nevoiți să negocieze”. 

Ce bine ar fi ! 


Ce bine ar fi ca Thierry de Montbrial 
să aibă dreptate ! 

Dar ce ne facem cu toate aceste sem- 
nale care par să-l contrazică ? 


lonel BUCUROIU 


RUSIA REVINE ÎN “APELE CALDE” 


Relativ recenta decizie a preşedintelui 
Vladimir Putin de redesfăşurare a flotei ruseşti 
în Marea Mediterană şi Oceanul Atlantic ar pu- 
tea fi privită, la prima vedere, drept un semnal 
de alarmă că lumea se întoarce, progresiv, la 
climatul războiului rece, pe fondul străduințelor 
Rusiei de a pune capăt unipolarismului în care 
se află lumea contemporană. Fără a respinge 
de plano această realitate, analiştii o nuanţea- 
ză. 

După reluarea zborurilor cu bombardie- 
rele strategice purtătoare de armament nu- 
clear, decizia privind marina militară se circum- 
scrie, şi ea, eforturilor vizând reclădirea gloriei 
pe care aceasta — şi armata, în general — a 
avut-o în timpul fostei Uniuni Sovietice; într-un 
fel, Vladimir Putin face, astăzi, un “remake” al 
celebrului film despre submarinul “Steaua lui 
Octombrie Roşu”, dar după un alt scenariu, de 
data aceasta. 

Se pune întrebarea dacă decizia în ches- 
tiune reprezintă un factor strategic menit să 
refacă puternica prezenţă rusească în “apele 
calde” — visul dintotdeauna al țarilor — sau este 
doar o manevră politică vizând “corectarea” 
balanței de forțe aplecată, încă, în avantajul 
Americii, chiar dacă aceasta primeşte dureroa- 
se-dar nu  ucigătoare-lovituri în Irak şi 
Afghanistan. Nu sunt puţini observatorii, inclu- 
siv cei din ţările arabe riverane Mediteranei, 
care cred că redesfăşurarea marinei ruse, sen- 
sibil redusă comparativ cu nivelul avut în epo- 
ca sovietică, nu este mai mult decât o “mutare 
simbolică”. 

Generalul şi analistul egiptean în proble- 
me strategice militare Safwat Zayyat, dezvălu- 
ia, într-un interviu pentru postul de televiziune 

prin satelit “Al-Jazira”, că, potrivit datelor exis- 
tente, marina rusă deţine, în prezent, doar opt 
submarine operaţionale din totalul de 42 
submarine - convenţionale şi nucleare - aflate 
în serviciu în timpul fostei Uniuni Sovietice, ast- 
fel încât decizia lui Vladimir Putin exprimă mai 
degrabă intenţia de a folosi statutul de partener 
în lupta împotriva fenomenului terorist global, 
pentru ca Rusia să-şi re-edifice prezenţa în 
Mediterana şi să-şi asigure în zonă capete de 
pod. Este, de pildă, cazul portului sirian Tartus, 
utilizabil pentru activități operative şi logistice şi 
pentru a cărui protecţie Rusia a desfăşurat ba- 
terii de rachete SS-300 pe coasta meditera- 
neană a Siriei. 

Nu este vorba, susţine generalul Zayyat, 
de intenţia Kremlinului de a reînvia discursul 
politico-militar din vremea războiului rece, ci de 
apărarea intereselor 
Rusiei în această regi- 
une mărginită, între 
altele, de zona fierbinte 
a Orientului Mijlociu. 
Opinia este împărtăşită 
şi de analistul politico- 
militar rus Ivan 
Sevrenciuc care, tot 
pentru canalul de televiziune menţionat, subli- 
nia că, astăzi, interesele politice şi economice 
constituie unul din fundamentele gândirii stra- 
tegice a Moscovei în problemele acestei regi- 
uni a lumii. Expertul rus se referea şi la faptul 
că proiectele viitoare de transport a gazelor 
naturale din sudul Rusiei spre Europa răsări- 
teană şi spre vestul continentului conferă aces- 
tei decizii un caracter exlusiv tactic, circumscris 
rațiunilor amintite şi nu o reacţie la expansiu- 
nea SUA şi a NATO spre Europa, până la fron- 
tierele ruseşti sau la scutul antirachetă pe care 
America intenţionează să-l amplaseze în estul 
continentului european. 

Oricare ar fi raţiunile care l-au determinat 
pe preşedintele Vladimir Putin să ia această 
decizie, doar la câteva zile după zdrobitoarea 
victorie obţinută de partidul său la alegerile 
parlamentare, hotărârea este apreciată drept o 
nouă expresie a faptului că, după seria de se- 
isme care au zguduit Rusia odată cu prăbuşi- 
rea sistemului comunist, Moscova a reuşit să- 
şi regăsească traiectoria ascensională. 

Până unde va urca aceasta, nimeni nu 
este, însă, în măsură, cel puţin deocamdată, 
să profețească. 

Portavionul Amiral Kuzneţov 


Planurile Rusiei de a reveni la o prezenţă 
permanentă în Marea Mediterană au fost făcu- 
te publice de comandantul marinei militare ru- 
se, amiralul Vladimir Masorin, încă de la înce- 
putul lunii august 2007. Escadra militară rusă 
şi-a încheiat prezenţa în Mediterana în 1991, 
beneficiind până atunci de baze în Egipt 
(Alexandria şi Mersa-Matruh) - închise în 1977 
şi din 1971 în Siria, la Tartus, bază transforma- 
tă în 1984 în bază de sprijin logistic. În prezent 
baza de suport logistic 720 de la Tartus este 
singura bază militară rusă în afara CSI şi con- 
stă în trei docuri plutitoare (din care numai unul 
este operaţional), un doc de reparații plutitor, 
diferite depozite, barăci şi alte facilităţi. În iunie 
2006 s-au executat acțiuni de dragare pentru 
adâncirea portului în zona respectivă şi au în- 
ceput lucrări de construire a unui nou doc in 
portul Latakia. 


Aşa cum mentio- 
nam în prima parte a 
materialului, la începu- 
= tul lunii decembrie 
îi 2007, preşedintele 
aa Vladimir Putin a decis 
să reia prezenţa milita- 
ră navală pe perioade 
mai lungi în estul Mediteranei, printr-o escadră 
de unsprezece nave, conduse de portavionul 
Amiral Kuzneţov şi crucişătorul Moskva. Ambe- 
le nave fac parte din Flota rusă din Marea Nea- 
gră. Portavionul Amiral Kuzneţov este clasificat 
de constructor ca şi “crucişător greu- 
portavion”, pentru a eluda decizia Turciei de a 
nu permite nici unui portavion să treacă strâm- 
torile Bosfor şi Dardanele între Mediterana şi 
Marea Neagră. Cu un deplasament de 67.000 
tone, o lungime de 302 m, nava are o autono- 
mie de acţiune pe 8.500 mile. Are circa 41 de 
avioane (tipurile Su-33 şi Su-25) şi 10 elicopte- 
re (Ka-27 şi Ka-29) destinate mai ales pentru 
lupta anti-submarină. De asemenea dispune 
de sisteme de rachete si arme anti-navă şi an- 
tiaeriană. 

Crucişătorul purtător de rachete Moskva 
este nava fanion a Flotei ruse din Marea Nea- 
gră, intrată în serviciu în 1983 şi modernizată 
în anul 2000. Este în principal destinată luptei 
navă-navă, fiind dotată, printre altele, cu 16 
instalaţii de rachete navă-navă SS-N-12, dar şi 
lansatoare de torpile 533mm. Poate primi un 
elicopter Ka-27. 

Crucişătorul Moskva 


Navele militare ruse vor efectua ample 
manevre navale (care vor dura circa 70 de zile) 
într-o zonă apropiată de insula Malta şi vor fa- 
ce escale în 11 porturi din şase ţări arabe, in- 
clusiv Libia, unde nici o navă militară rusă nu a 
mai fost de cinci ani. 


În misiunile sale cu durata totală de până 
la şase luni în Mediterana, escadra Rusiei va 
folosi cu siguranţă porturile siriene, Israelul fi- 
ind preocupat de pericolul reprezentat nu atât 
de prezenţa lor, care le complică eventualele 
operațiuni în zona de litoral a Libanului şi Siriei, 
cât mai ales de faptul că Tartus şi Latakia pot fi 
transformate în centre de supraveghere elec- 
tronică de către Rusia, iar aceasta ar putea 
transmite din informaţiile astfel obținute parte- 
nerilor săi musulmani (mai ales Siria şi Iran). 
De asemenea, prin asigurarea apărării antiae- 
riene a acestor baze, Rusia asigură implicit şi 
apărarea antiaeriană a unei părți importante 
din teritoriul sirian. 

Faptul că escadra rusă va face escale 
numai în porturi arabe este interpretată ca o 
dorinţă de întărire a legăturilor pro-arabe ale 
Moscovei. 


Dumitru CHICAN, Corneliu PIVARIU 


Turneul preşedintelui George W. Bush în 
Orientul Mijlociu 
Faţă în faţă cu destinul său, George W. 
Bush a revenit, la 9 ianuarie, în Orientul Mijlo- 
ciu pentru a negocia rolul său în istorie, încer- 
când să imprime o nouă dinamică procesului 
de pace israelo-palestinian. 


Preşedintele american a venit în Orientul 
Mijlociu cu multe speranţe, fiind convins, cel 
puţin declarativ, că un acord de pace israeliano 
- palestinian va fi încheiat înainte de finalul 
mandatului său la Casa Albă. După declaraţiile 
optimiste făcute la  lerusalim, preşedintele 
Bush a continuat, în aceeaşi notă, şi în Cisior- 
dania, unde a fost primit de liderul palestinian 


Mahmoud Abbas, prilej cu care a dat asigurări 
că cele două părţi vor ajunge la o înțelegere, 
iar statul palestinian va fi înființat până la în- 
cheierea mandatului său, în ianuarie 2009. 


“Pentru a exista o pace durabilă, preşe- 
dintele Abbas şi premierul israelian Olmert tre- 
buie să ajungă la un acord şi să facă alegeri 
dificile” a declarat liderul american, afirmând 
că acordul nu va fi uşor, dar că, “beneficiind de 
ajutorul potrivit, statul palestinian va fi format”. 


Chiar dacă Abbas a declarat că prezenţa lui 
Bush la cartierul general al Autorităţii Palestini- 
ene transmite “o mare speranță” poporului său, 
majoritatea palestinienilor sunt sceptici în legă- 
tură cu vizita acestuia în Cisiordania deoarece 
SUA sunt percepute aici ca principalul aliat al 
Israelului în regiune. Dorinţa lui Bush de a re- 
zolva problemele din Orientul Mijlociu nu este 
privită cu încredere nici în Israel, majoritatea 
israelienilor fiind pesimişti în legătură cu posibi- 
litatea ca vizita acestuia în statul evreu să în- 
semne un avans în negocierile de pace. 


Decizia de demarare a negocierilor pe 
problemele cheie - problema granițelor, dreptul 
de reîntoarcere a refugiaților palestinieni şi sta- 


tutul oraşului lerusalim - şi perspectiva destră- 

mării coaliției israeliene ilustrează limitările pre- 
şedintelui Bush în acest mandat. Chiar dacă 
nu şi-a pierdut toate speranţele după vizita 
de trei zile în Țara Sfântă, acesta a desco- 


perit însă marile dificultăți ale politicianului 


când dă piept cu conflicte complexe, con- 
statând că forţa şi banii nu ajung pentru re- 
zolvarea situaţiei din Orientul Mijlociu. 

Preşedin- 
tele Bush şi-a 
continuat apoi 
turneul vizitând 
pe rând Kuwait, 
“| Bahrein, Emira- 
tele Arabe Unite, 
Arabia Saudită 
şi Egiptul, încer- 
când să obțină sprijinul acestor ţări aliate ale 
SUA pentru iniţiativa sa de pace, dar şi pentru 
a se opune influenţei regionale în creştere a 
Iranului, pe care-l consideră “o amenințare 
pentru pacea mondială”. “Iranul a fost o ame- 
nințare. Iranul este o ameninţare şi Iranul va 
continua să fie o ameninţare, dacă i se va per- 
mite să învețe să îmbogăţească uraniul” a de- 
clarat Bush la începerea turneului său în regiu- 
ne. Chiar dacă opţiunea militară rămâne vala- 
bilă, el a încercat să-şi asigure aliaţii arabi că 
va epuiza toate mijloacele diplomatice înaintea 
unui eventual recurs la forță, ştiut fiind ferma 
opoziție a conducătorilor din aceste ţări arabe 
faţă de o acţiune militară contra Iranului. 


Cu toate că sunt foarte preocupate de 
creşterea influenţei iraniene în regiune, monar- 
hiile arabe din Golf se opun totuşi unui conflict 
armat între SUA şi Iran, care ar putea avea 
consecințe foarte grave pentru ele. Chiar şi 
Kuweitul, care este încă recunoscător Statelor 
Unite pentru că l-a eliberat în 1991 de ocupaţia 
irakiană, l-a primit pe Bush cu prietenie, dar cu 
nelinişte privind intenţiile sale, prevenind SUA 
că nu va autoriza folosirea teritoriului său pen- 
tru atacarea Iranului. Adăugăm că în Kuweit se 
află una din cele mai mari baze americane din 
regiune, Camp Arifjan, unde sunt staționați 
permanent în jur de 15000 soldaţi şi unde pre- 
şedintele Bush s-a întâlnit cu comandantul for- 
telor americane din Irak, generalul David 
Patreus şi ambasadorul american la Bagdad, 
Ryan Crocker. 


Dintre cele patru monarhii arabe, toate 
guvernate de dinastii sunnite, Bahrein este sin- 

gura cu populaţie 
majoritară  şiită, 
pentru care pre- 
şedintele ameri- 
can nu a fost bi- 
nev e nit, 


chiar »ioleate 
împotriva acestei 
vizite, în capitala Manama şi oraşul Diraz. 
Subliniem că acest mic regat din Golf, căruia 
SUA i-a acordat statutul de “aliat non - NATO 
major”, adăposteşte Flota a V-a a marinei 
americane, din cadrul căreia trei nave au fost 
recent implicate în incidentul cu vedetele irani- 
ene din strâmtoarea Ormuz. 


La Abu Dhabi, capitala EAU, aflată la 
mai puţin de 200 km de țărmul iranian, George 
Bush a ţinut cel mai mare discurs din cadrul 
turneului său, salutând progresele obţinute de 


aza-Flotei-a Vă Dra 


Vizita în Emiratele Arabe Yaim 
a A j 


anumiți conducători arabi pe calea democrati- 
ei, dar şi-a reînnoit acuzaţiile la adresa Iranu- 
lui, afirmând poziţia sa de a acţiona “înainte să 
fie prea târziu” şi chiar s-a adresat iranienilor, 
cerându-le să-şi revendice dreptul la democra- 
ție. Înainte de a se deplasa în Arabia Saudită, 
Bush a făcut o scurtă vizită în câteva locuri tu- 
ristice din Dubai, oraş cunoscut prin eferves- 
cența sa cotidiană, dar care părea cu acest 
prilej un oraş fantomă, cu străzi goale, birouri 
şi magazine închise, urmare a măsurilor luate 
de autorităţi de a decreta o zi liberă şi a solicita 
locuitorilor să nu iasă din casă. 

În intenţia de a-l atrage pe regele 
Abdallah de partea sa în eforturile de promova- 


re a procesului de pace israelo-palestinian şi 
de izolare a Iranului, George W. Bush a sosit 
în Arabia Saudită cu promisiunea unei impor- 
tante vânzări de armament. Este vorba de noti- 
ficarea către Congresul american a intenţiei 
guvernului său de a vinde Arabiei Saudite ar- 
mament în valoare de 120 milioane dolari, res- 
pectiv 900 de bombe JDAM (Joint Direct 
Attack Munition), de înaltă tehnologie, cu ghi- 
dare prin satelit, care face parte dintr-un con- 
tract de 20 miliarde dolari pentru vânzarea de 
echipamente militare către diferite state din 
Golf, făcut cunoscut în vara anului trecut. Dacă 
Arabia Saudită, sunnită, la fel ca şi celelalte sta- 
te arabe din Golf, pe care tocmai le-a vizitat 
Bush, privesc cu îngrijorare creşterea puterii 
Iranului, şiit, totuşi ele se tem mai mult de un 
nou război american, după cel din Irak. Țările 
arabe par să admită existenţa unui pericol irani- 
an, dar nu le place să se situeze făţiş împotriva 
Teheranului şi să dea astfel impresia că sunt de 
partea Israelului, motiv pentru care este puțin 
probabil ca acestea să-i poată oferi prea multe 
preşedintelui Bush. Declaraţiile ministrului 
saudit al Afacerilor externe Saud el-Faycal, 
conform căruia regatul nu poate să facă nimic 
în plus vis-a vis de Israel pentru a facilita reali- 
zarea păcii israelo-palestiniană şi că “nu are 
nimic contra Iranului”, care este “o țară vecină, 
o țară foarte importantă în regiune”, sunt câte- 
va indicii relevante despre rezultatele vizitei în 
Arabia Saudită. 


Nici în Egipt, ultima etapă a turneului în 
regiune a lui George W. Bush, rezultatele nu 
au fost mai bune. Declaraţiile anterioare vizitei 
ale Fraţilor musulmani, principala forță de opo- 
zitie, conform cărora Bush “nu este binevenit”, 
calificându-l ca “asasin”, declaraţiile preşedin- 
telui Hosni Mubarak, din preziua sosirii omolo- 


gului său american, conform căruia “folosirea 
forței va conduce la consecințe foarte grave 
pentru regiune şi lume” şi, nu în ultimul rând, 
durata relativ scurtă a vizitei, semnifică o anu- 
mită răcire a relaţiilor dintre Washington şi Ca- 
iro, cel puţin în această perioadă. 


În cele mai puţin de trei ore petrecute la 
Charm el-Cheikh, preşedintele Bush nu a pier- 
dut ocazia să-i ceară preşedintelui Hosni 
Mubarak, cu care nu se mai întâlnise de peste 
patru ani, să accelereze procesul de democra- 
tizare a regimului său. De asemenea, a sublini- 
at importanţa unor “alegeri prezidenţiale imedi- 
ate şi necondiționate în Liban” a cerut Siriei şi 
Iranului să înceteze “intervenţiile şi acţiunile 


pentru subminarea procesului de normalizare a 
situației din Liban” 

La încheierea lungului său turneu în Ori- 
entul Mijlociu, George W. Bush, s-a arătat 
“optimist” în ce priveşte şansele unui acord de 
pace israelo-palestinian şi în schimbarea regiu- 
nii, speranţă împărtăşită şi de Hosni Moubarak, 
care a declarat:"Egiptul este hotărât să conti- 
nue să conlucreze strâns cu Statele Unite pen- 
tru o pace justă şi globală care să pună capăt 
conflictului arabo-israelian”. 

lonel BUCUROIU 


DOCUMENTAR: FATAH ŞI HAMAS- UN SIN- 
GUR SCOP, 


DOUĂ MODURI DE ABORDARE 


Fatah şi Hamas sunt două organizații 
palestiniene care militează pentru realizarea 
aceluiaşi obiectiv programatic — crearea unui 
stat palestinian viabil, suveran şi independent 
— dar care se situează pe poziții diferite, dacă 
nu chiar diametral opuse şi conflictuale în ceea 
ce priveşte mijloacele şi căile de ajungere la 

această finalitate. 


La o primă privire, conflictul actual dintre 
aceste două mişcări este generat de competi- 
ţia pentru liderism, pentru preluarea controlului 
asupra “revoluţiei” şi a cauzei naţionale palesti- 
niene şi orientarea acestora potrivit propriilor 
coordonate ideologice şi programe politice. Ca- 
uzele divergenţelor sunt, însă, mai profunde şi 
mai complexe şi ele se circumscriu scindării 
care a caracterizat rezistența palestiniană încă 
de la naşterea sa şi care s-au materializat, nu 
o dată, în confruntări sângeroase şi, în final, în 
dispariția de facto a ceea ce a fost recunoscut 
pe plan internaţional drept unicul reprezentant 
al poporului palestinian — Organizaţia de Elibe- 
rare a Palestinei. 

Documentarul de faţă îşi propune să ofe- 
re cititorului un summum de date şi informații 
asupra acestor două mişcări de care depinde, 
astăzi, însăşi soarta dosarului şi a poporului 
palestinian. 


I. FATAH 
1. Repere istorice 


FATAH (sau FATH , “cucerire”, în 
limba arabă) este acronimul inversat al denu- 
mirii de “ Haraka Al-Tahrir Al-Filastiniya” — 
Mişcarea Palestiniană de Eliberare-HATAF- 
care a luat ființă la sfârşitul anilor '50 — începu- 
tul anilor '60 sub forma unor celule conspirative 
în Siria, Liban, lordania, Kuwait, Egipt, în urma 
agresiunii tripartite  Israel-Marea Britanie- 
Franța împotriva Egiptului ca reacţie la naţio- 
nalizarea Canalului Suez în anul 1956. 


În anul 1959, primul număr al revistei 
“Filastinuna”-Palestina noastră”-, editată de 
FATAH chema la lupta pentru constituirea unei 
entități palestiniene independente şi libere de 
orice influenţă şi control străin, inclusiv din par- 
tea lumii arabe. Circa 40 de organizaţii de re- 
zistență constituite spontan în diverse state 
arabe erau chemate să se unească în ceea ce, 

mai târziu, avea să fie Organizaţia de Eliberare 
a Palestinei. 


Celule armate ale aripii militare a 
FATAH- Forţele “Al-Assifa” (Furtuna) sunt con- 
stituite, între 1962-1964, în Algeria, Liban, Si- 
ria, Gaza, Cisiordania, iar primul atac împotriva 
unor obiective israeliene este executat în anul 
1965. 


Condusă de principalul ei fondator, 
Yasser Arafat, mişcarea a beneficiat de o im- 
portantă susţinere financiară, logistică şi milita- 
ră din partea statelor arabe, dar şi a fostelor 
țări comuniste europene. Odată cu impunerea 
sa ca principal detaşament al mişcării de rezis- 
tență, mişcarea şi-a lărgit rândurile prin afilie- 
rea la ea a altor facţiuni de mai mică anvergu- 
ră, precum “Avangărzile Sacrificiului pentru 
Eliberarea Palestinei” (7 septembrie 1968), 
“Frontul Palestinian de Eliberare Naţiona- 
lă” ( 25 noiembrie 1968), “Forţele Jihadului 
Sfânt” ( 12 iunie 1969) etc. 


2. Principii fundamentale 


2.1. Palestina este parte integrantă a pa- 
triei arabe, poporul palestinian este parte indi- 
vizibilă a naţiunii arabe, iar lupta sa este com- 
ponentă integrantă a acesteia. 


2.2. Poporul palestinian este entitate 
independentă, cu drept inalienabil la a-şi hotărî 
singur soarta şi de suveranitate absolută asu- 
pra pământului său. 

2.3. Revoluţia palestiniană este avangar- 
da naţiunii arabe în lupta de eliberare a Pales- 
tinei. 

2.4. Lupta poporului palestinian este par- 
te a luptei popoarelor lumii împotriva sionismu- 
lui şi a colonialismului mondial. 


2.5. Orice rezoluţii sau acorduri ale 
O.N.U. sau bilaterale ori colective interstatale 
care aduc atingere drepturilor legitime ale po- 
porului palestinian vor fi considerate nule de 
drept şi neavenite. 

2.6. Prezenţa israeliană în Palestina este 
o invazie sionistă agresivă şi un aliat natural al 
colonialismului şi imperialismului mondial. 

2.7. Organizaţia FATAH este o mişcare 
națională revoluţionară, independentă şi con- 
stituie avangarda luptătoare a poporului pales- 
tinian. 

3.După Oslo (1983) 
Odată cu derularea negocierilor directe 

de pace cu Israelul şi semnarea Acordurilor de 
la Oslo, în septembrie 1993, FATAH a introdus 
o serie de modificări în Carta constitutivă, între 
care eliminarea prevederilor referitoare la 
“aruncarea evreilor în mare” şi distrugerea sta- 
tului Israel, renunţarea la acţiunile cu caracter 
terorist şi promovarea demersurilor politico- 
diplomatice pentru soluționarea conflictului pa- 
lestiniano-israelian şi recunoaşterea Rezolutii- 
lor 242 şi 338 ca bază de derulare a acestui 
proces’. 


În anul 1994, ca un corolar al negocieri- 
lor palestiniano-israeliene, a fost constituită 
Autoritatea Naţională Palestiniană în Gaza şi 
Cisiordania, condusă de Yasser Arafat şi, după 
moartea acestuia, de actualul preşedinte 
Mahmud Abbas (Abu Mazen)?. 


În 2006, în urma unor alegeri libere şi 
democratice (confirmate, ca atare, de echipele 
observatorilor internaţionali), este constituit un 
guvern majoritar format de mişcarea islamistă 
Hamas şi condus de Ismail Haniyeh, fapt care 
a generat numeroase dispute şi conflicte politi- 
co-ideologice între această organizaţie şi 
Fatah, dar şi reacţii punitive din partea Israelu- 
lui, a SUA şi a Uniunii Europene, în urma că- 
rora a fost constituit un efemer nou guvern de 
uniune naţională, repede dizolvat după prelua- 
rea, de către Hamas, prin forță, a controlului 
asupra Sectorului Gaza, transferul Autorităţii 
Naţionale la Ramallah, în Cisiordania şi consti- 
tuirea unui al doilea guvern palestinian condus 
de Salam Fayyad. 


În prezent, se poate vorbi de existența 
unei profunde scindări a poporului palestinian 
între două teritorii, două administrații şi două 
conduceri politice care nu reuşesc să identifice 
o cale spre dialog şi spre refacerea unității na- 
tionale cel puţin în limitele sale minimale care 
să permită conturarea unei perspective de di- 
namizare a procesului de pace , aşa cum fie- 
care mişcare proclamă, la nivelul bunei-intenții, 
şi cum a fost convenit la reuniunea de la 
Annapolis, din 27 noiembrie 2007. 

II.HAMAS 

1. Retrospectivă istorică 

“Harakat Al-Mugawama Al-Islamiya” — 
Mişcarea de Rezistență Islamică (Hamas) a 
fost înfiinţată oficial în anul 1987, de către şei- 
cul Ahmad Yassin, dar existența acesteia, sub 
diferite alte denumiri succesive, datează încă 


dinainte de anul 1948, când a fost creat statul 
Israel, 

10 contribuţie deosebită şi decisivă în acest sens a avut- 
o România. Autorul acestor rânduri a fost co-elaborator, 
la Bucureşti, al proiectului declaraţiei pe care Yasser 
Arafat a făcut-o, la Conferinţa Mişcării de Nealiniere de la 
Harrare, prin care acesta consfințea oficial aceste princi- 
pii. Motivul pentru care OEP şi statele arabe au refuzat, 
vreme îndelungată , rezoluţiile în cauză a fost acela că 
documentele vorbeau despre drepturile unei “populații” 
palestiniene şi nu ale unui “popor palestinian”. 

Autorul a avut privilegiul de a-l cunoaşte personal pe 
preşedintele palestinian şi de a traduce în limba română 
cartea sa de memorii “ Drumul spre Oslo” ( Al-Tariq lla 
Oslo) în care Mahmud Abbas, principalul negociator 
palestinian, dezvăluie culisele îndelungatului proces de 
tratative cu Israelul. Din motive independente de voința 
traducătorului, cartea nu a putut să vadă lumina tiparului. 


ca o prelungire în Palestina a mişcării islamiste 
a Fraţilor Musulmani, constituită în Egipt, în 
anul 1928. 

Clasificată drept organizaţie teroristă de 
către majoritatea statelor occidentale, chiar 
dacă ţinta acţiunilor sale de “rezistenţă” este 
exclusiv Israelul, şi interzisă în unele state ara- 
be, mişcarea a cunoscut, îndeosebi după 
moartea liderului palestinian Yasser Arafat, o 
constantă creştere a popularității, îndeosebi în 
Fâşia Gaza, unde a implementat mai multe 
programe de asistenţă socială, umanitară, edu- 
caţională, etc., fiind percepută, prin rădăcinile 
şi principiile islamice promovate, drept o forma- 
țiune integră şi ne-erodată de corupţia cronică 
de care a fost acuzată mişcarea Fatah. Aceas- 
ta a făcut ca, în iunie 2006, Hamas să obţină o 
răsunătoare victorie în alegerile parlamentare, 
fiind desemnată să constituie noul guvern pa- 
lestinian în fruntea căruia se află premierul 
Ismail Haniyeh. 


După asumarea puterii, Hamas a făcut 
cunoscută oferta sa de încetare a acţiunilor 
anti-israeliene în cadrul unui armistițiu 
“experimental” cu o durată de 10 ani, în schim- 
bul retragerii complete a Israelului din Gaza şi 
Cisiordania. 


Ca urmare a refuzului mişcării Fatah de a 
coopera cu noul Cabinet islamist, din cauze 
tinând de repartizarea “inechitabilă” a portofolii- 
lor şi a altor demnități oficiale, sau a unor mă- 
suri coercitive anti-Hamas, precum excluderea 
din instituțiile Autorității Naționale a reprezen- 
tanților acestei organizații şi înlocuirea lor cu 
reprezentanţi Fatah, sau scoaterea în afara 
legii, prin decret prezidenţial, a milițiilor şi for- 
maţiunilor paramilitare islamiste, în iunie 2007 


415 


Pulsul Geostrategic, Anul I 


INGEPO Consulting 


PRINCIPALELE ELEMENTE ALE SITUAȚIEI DIN ORIENTUL MIJLOCIU (continuare) 


Hamas îşi impune, prin forța armelor, controlul 
asupra întregului sector Gaza şi a sediilor şi 
bunurilor Autorităţii Naţionale Palestiniene care 
este obligată să se transfere la Ramallah, în 
Cisiordania. 


Mişcarea este condusă, cu statutul de 
secretar general al Biroului Politic, de către 
Khaled Maşhal, emul al fondatorului Ahmad 
Yassin (ucis de un raid al aviaţiei israeliene), 
în prezent cu reşedinţa în Siria. 

2. Principii 

Potrivit Cartei constitutive, Hamas pro- 
clamă că actualul teritoriu al statului Israel, pre- 
cum şi Gaza şi Cisiordania ( ludeea şi 
Samaria, pentru evrei) sunt o posesiune şi un 
subiect moral şi de drept islamic, neputând, în 
consecinţă, să fie cedate sau trecute sub con- 
trolul unei entități non-islamice, în vreme ce 
lupta (Jihadul) pentru redobândirea teritoriului 
deja ocupat reprezintă îndatorirea religioasă 
fundamentală pentru toţi musulmanii. 


Hamas nu recunoaşte existenţa statală a 
Israelului, acesta fiind etichetat, în discursul 
ideologic al mişcării, drept o simplă “entitate 
sionistă”. Deşi, în documentele şi în luările de 
poziţii oficiale, nu este menţionată explicit sin- 
tagma “ ştergerea de pe hartă a statului evreu”, 
aceasta este frecvent utilizată în abordările po- 
litice neoficiale sau oficioase. “Visez să am în 
casă o mare hartă a lumii pe care Israelul să 
nu figureze...În teritoriul istoric al Palestinei 
noastre nu este loc pentru Israel” declara, pen- 
tru un canal islamist de televiziune, Mahmoud 
Al-Zahhar, membru în conducerea Hamas şi 
ministru de Externe în guvernul Haniyeh. 


În 1992, fostul lider al organizației, 
Ahmad Yassin se refera la anul 2027 ca posi- 
bilă dată a “dispariţiei Israelului”, locul acestuia 
urmând a fi luat de crearea — evocată în Carta 
Hamas — a unei republici islamice palestiniene. 
Potrivit Institutului pentru Politici în Orientul 
Apropiat din Washington, însuşi ansamblul 
conflictului arabo-israelian este văzut, de ideo- 
logii Hamas, ca o “bătălie religioasă între iuda- 
ism şi islam care nu poate fi câştigată decât 
prin dispariția statului evreu de pe hartă”. 

O asemenea ideologie este elocvent sin- 
tetizată în sloganul-deviză a mişcării, potrivit 
căruia “Allah este scopul, Profetul este mode- 
lul, Coranul este Constituţia”. 

III. INSTITUȚII DE SECURITATE ŞI IN- 
FORMAȚII 

Articolul VIII din Acordul de la Oslo 
(septembrie 1993) ca şi Acordul “Gaza- 


lerihon”, semnat la Cairo în 1994? stipulea- 
ză, între altele, crearea unei instituţii poliție- 
neşti palestiniene 

unificate şi unice, cu atribuţii specifice în Gaza 
şi Cisiordania, obiectiv care, însă, a fost reali- 
zat doar parţial şi fără eficiența cuvenită, în 
condiţiile în care eşichierul palestinian în do- 
meniu este sufocat de o multitudine de servicii 
partizane, aflate în concurenţă , corupte, de 
cele mai multe ori, şi servind în mod făţiş co- 
menzii politice şi decizionale. 

III-A. SECURITATEA FATAH este îm- 
părțită în două instituţii principale, având, fieca- 
re, subdiviziunile proprii: 

1.SECURITATEA INTERNÂ, cu urmă- 
toarele departamente: 


1-a : Securitatea preventivă care are 
în responsabilitate asigurarea securităţii şi aco- 
peririi informative în interiorul teritoriilor palesti- 
niene autonome. Are un efectiv de cca. 5.000 
oameni repartizați în Gaza şi Cisiordania, ma- 
joritatea fiind membri sau simpatizanți Fatah 
din interior, spre deosebire de alte departa- 
mente constituite, preponderant, din refugiați 
reveniţi după constituirea, în 1994, a Autorităţii 
Naţionale 


1-b: Forţa 17 (Securitatea Prezidenţi- 
ală), creată la începutul anilor '70 cu misiunea 
de asigurare a protecţiei şi pazei pentru preşe- 
dintele Yasser Arafat şi a altor demnitari din 
conducerea O.E.P. Desfăşoară atât operaţiuni 
cu caracter de protecţie şi militar, cât şi în do- 
meniul culegerii de informaţii. Este subordona- 
tă direct preşedintelui Autoriăţii Naţionale Pa- 
lestiniene. 

1-c: Servicul de Informații Generale, 
cu un efectiv de cca. 2.500 oameni, înființat la 
începutul anilor60 de mai mulţi responsabili 
Fatah, în frunte cu Salah Khalaf (Abu Ayyad) 
şi Hael Abdul Hamid ( Abul Hol). Se subordo- 
nează direct preşedintelui Mahmud Abbas şi 
are ca atribuţie principală culegerea de infor- 
maţii cu caracter general, pe plan intern şi ex- 

tern. 

1-d: Poliţia civilă, însărcinată cu menti- 
nerea ordinii şi liniştii publice. Este constituită 
din Direcţiile Circulaţie, Cercetări Penale, Com- 
baterea Drogurilor şi a Crimei organizate, In- 
tervenţii anti-demonstranţi şi este condusă de 
generalul Kamal El-Shaikh. 


2.SECURITATEA NAȚIONALÂ, forma- 
tă din patru departamente: 


2-a: Securitatea publică, însărcinată, 
cel puţin teoretic, cu contracararea activităților 
desfăşurate de serviciul israelian de informații 
“Shin Beth”. 

2-b: Poliția maritimă, însărcinată cu 
paza coastelor mediteraneene (în Fâşia Gaza), 
combaterea traficului maritim de arme, droguri, 
etc. Majoritatea celor cca. 2.500 de cadre au 
fost instruite şi pregătite în Yemen. 


2-c: Securitatea aeriană, un departa- 
ment de dimensiuni mai reduse, având atribuţii 
preoponderent tehnice care constau în asigu- 
rarea deplasărilor responsabililor palestinieni 
între Gaza şi Cisiordania, cu cele cinci elicop- 
tere cu care este dotată. 


2-d: Serviciul de Informații Militare 
cu atribuţii de culegere de informaţii din afara 
teritoriilor palestiniene şi de contrainformaţii pe 
plan intern. Are în subordine şi poliția militară 
care funcţionează ca unitate auxiliară de pro- 
tecţie şi pază a demnitarilor. 


III-B. SECURITATEA HAMAS, cunos- 
cută şi sub denumirea de “Forţa Executivă”, a 
fost constituită după venirea la putere a mişcă- 
rii Hamas, ca aparat polițienesc, de securitate 
şi informaţii, având un efectiv de peste 5.000 
de oameni proveniţi fie din “Batalioanele 
Ezzeddin Al-Kassam”- aripa militară a organi- 
zaţiei — fie din “Forţele Populare de Rezisten- 
tă”? cunoscute şi 
“Pentru sensul istoriei, se cuvine menționat că ideea 
acestui acord a fost discutată, pentru prima oară, la 
Snagov, în 1987, la propunerea lui Nicolae Ceauşescu, 
în cadrul unei întâlniri între acesta şi fostul preşedinte 
palestinian Yasser Arafat. 
sub numele de “Brigăzile Salaheddin”, unități 
civile înarmate ale populaţiei. Prin lege, aceste 
servicii sunt subordonate Ministerului de In- 
terne, dar, în realitate, sunt controlate de con- 
ducerea politică a mişcării, având drept misiu- 


ne principală asigurarea ordinii şi securității 
publice, dar şi culegerea de informaţii şi execu- 
tarea de acţiuni cu caracter operativ militar. Au 
participat nemijlocit la ocuparea sediilor din 
Gaza ale Autorităţii Naţionale Palestiniene şi 
ale serviciilor de securitate Fatah, în cursul 
confruntărilor sângeroase din iunie 2007. 
Potrivit unor evaluări palestiniene şi străi- 
ne, toate instituţiile menţionate, indiferent de 
obedienţa şi subordonarea pe linie instituţiona- 
lă şi administrativă, au în comun o excesivă 
politizare şi, implicit, o independență 
decizională redusă, concurenţa acerbă fie între 
departamentele aparținând aceleiaşi mişcări, 
fie între acestea şi cele ale mişcării rivale, im- 
plicarea activă a responsabililor şi comandanti- 
lor în activitatea politică, de partid, corupția ad- 
ministrativă şi financiară profundă. 
IV.COMPONENTA PUTERII LEGISLA- 


TIVE. 


Parlamentul Palestinian, denumit, ofici- 
al, “Consiliul Legislativ” este parte componentă 
a Autorităţii Naţionale Palestiniene, fiind consti- 
tuit din 132 deputaţi aleşi pentru un mandat de 
5 ani. 


Actualul parlament a fost constituit în ur- 
ma alegerilor din 25 ianuarie 2006 în care miş- 
carea Hamas a candidat pe o listă electorală 
intitulată “Schimbare şi Reformă”, 
adjudecându-şi 76 de locuri, în vreme ce, cu 
numai 45 de fotolii, Fatah a pierdut, pentru pri- 
ma oară, controlul asupra instituției legislative 
şi, implicit, asupra celei executive 

Şapte segmente de reprezentativitate 
politică formează actualul Consiliu Legislativ, 
respectiv: 

1.Lista “Schimbare şi 
mă” (Hamas) : 57% 

2. Mişcarea Fatah : 32% 

3. Independenti aliați cu Hamas : 3% 

4. Lista “Alternativa” (stânga palestinia- 
nă) : 2% 

5.Partidul “Palestina Independentă”, con- 


dus de Mustafa Barghouthi, aflat în detenţie în 
Israel : 2% 

6.Mişcarea “A treia cale? (Hannan 
Ashrawi şi actualul premier interimar din Gaza, 
Salam Fayyad) : 2% 

7. Frontul Popular de Eliberare a Palesti- 
nei (Abu Ali Mustafa) : 2% 


Refor- 

V.CAUZE ALE CONFRUNTĂRILOR 
DINTRE FATAH ŞI HAMAS 


Confruntările armate dintre cele două 
organizații nu au fost decât un episod din lunga 
serie de conflicte care au opus, de-a lungul 
timpului, cele mai diverse componente ale Or- 
ganizației de Eliberare a Palestinei sau între 
acestea şi celelalte detaşamente din afara 
acestei organizații, conflicte începute încă în 
perioada în care O.E.P. a fost stabilită în lorda- 
nia şi continuate, ulterior, după transferul în 
Liban al prezenţei palestiniene şi, apoi, vremel- 
nic, după 1982, când, în urma invaziei 
israeliene în Liban (operaţiunea “Ciorchinii 
mâniei”), efectivele, comanda şi logistica pa- 
lestiniană au fost mutate în Tunis, Yemen şi 
unele state arabe din Golf. 


Asemenea incidente au fost înregistrate 
între Fatah şi Frontul Popular pentru Eliberarea 
Palestinei (Georges Habbache) şi Frontul De- 
mocrat pentru Eliberarea Palestinei (Nayef 
Hawatmeh), Fatah şi Fatah-Consiliul Revoluti- 
onar ( Abu Nidal), Fatah şi Fatah-intifada şi 
lista ar putea continua. La aceasta se pot adă- 
uga şi ciocnirile frecvente între diversele servi- 
cii de securitate, informaţii şi contrainformaţii, 
poliție şi servicii de informaţii etc. aparţinând 
aceleiaşi organizații. 

Dacă, de cele mai multe ori, aceste con- 
flicte au avut la origine orgolii, calcule, ambiţii 
şi interese personale ale liderilor organizațiilor 
implicate, ele au căpătat o motivaţie politică 
odată cu negocierea şi, apoi, semnarea, în 
septembrie 1993, a Acordului de la Oslo, prin 
care fostul lider palestinian Yasser Arafat şi 
conducător al mişcării Fatah se angaja să pu- 
nă capăt fenomenului terorist. “Organizaţia ( de 
Eliberare a Palestinei-n.n.) condamnă recursul 
la terorism şi la alte acte de violenţă şi îşi asu- 
mă răspunderea de a impune membrilor săi 
respectarea acestui angajament’, spunea 
Yasser Arafat într-o scrisoare adresată fostului 
premier israelian lytzak Rabin cu puţin înainte 
de semnarea oficială a documentelor de la Os- 
lo. Scrisoarea nu specifică explicit identitatea 
“fenomenului terorist” şi a teroriştilor, dar se 
înțelege că nu terorismul latino-american sau 
asiatic era cel avut în vedere. 


Ulterior, într-un alt agrement cu Israelul, 
încheiat la Taba, în Egipt, fostul lider palestini- 

an reitera şi mai explicit angajamentul de a 
combate terorismul şi elementele teroriste şi 
de a nu-i urmări, reţine sau supune anchetelor 
pe palestiniene dovediţi a fi colaboratori ai ser- 
viciilor israeliene de informatii.. Sute de palesti- 
nieni membri ai altor formaţiuni ale rezistenţei, 
inclusiv membri Hamas au fost arestați şi în- 
carcerați sau predati părții israeliene, fără nici 
o procedură juridică, ci doar pentru suspiciu- 
nea neprobată de a fi aparținut unor structuri 
teroriste sau de a fi intenţionat executarea unor 
acțiuni cu asemenea caracter, fapt care a pro- 
dus puternice rupturi şi resentimente între cele 
două mişcări, dar şi între Fatah şi alte organi- 
Zaţii palestiniene precum Jihadul Islamic. 


Pe de altă parte şi pornind de la discursul 
său doctrinar, Hamas acuză mişcarea Fatah şi 
Autoritatea Naţională Palestiniană de trădare a 
cauzei palestiniene, de colaboraţionism cu 
“duşmanul sionist” şi cu imperialismul occiden- 
tal, susținându-şi aserțiunea ideologică potrivit 
căreia Israel nu există decât ca un corp străin 
inserat în organismul naţiunii arabe şi al popo- 
rului palestinian şi că, în consecinţă, unicul 
drum către recucerirea Palestinei este cel al 
luptei armate. 


Frontierele între adevăr, mistificare şi 
impulsivitate emotivă sunt labile şi dificil de tra- 
sat. Hamas este acuzat , la rândul său, de co- 
laboraţionism cu Iranul şi Siria — fapt real din 
punct de vedere ideologic şi financiar-militar, 
dar discutabil din punct de vedere politic. 
Hamas este, în primul rând, o organizaţie poli- 
tico-militară de sorginte ideologică religioasă al 
cărei obiectiv nu excede granițele Israelului şi 
ale teritoriilor palestiniene, pentru a se su- 
prapune aventurismului unei Al-Qaida, dar ca- 
re nu a dovedit , cel puţin până în momentul de 
față, capacitatea de a asimila evoluţiile pe plan 
internaţional şi regional, de a se adapta la 
acestea, rămânând cramponat în propriile sale 
iluzii ideologice caduce la acest început de mi- 
leniu. 


VI. REALITĂȚI ŞI PERSPECTIVE 


În mod paradoxal, conflictul acut dintre 
Fatah şi Hamas îşi are originea în însăşi cauza 
care le-a determinat apariția — ocupaţia 
israeliană în teritoriile palestiniene şi provoca- 
rea pe care aceasta o reprezintă în încercarea 
de a da un răspuns întrebării: cum pot fi recu- 

perate teritoriile şi redobândite drepturile popo- 
rului palestinian? 


Este obiectivul pentru care ambele orga- 
nizaţii şi-au elaborat propriile programe, diferite 
unul de altul din perspectiva manierei de abor- 
dare. 


Dacă Fatah acreditează principiul nego- 
cierii cu ocupantul, Hamas crede exclusiv în 
rezistența armată, iar crizele apărute între cele 
două mişcări nu izvorăsc, aşa cum arătam, 
doar din această deosebire fundamentală, ci 
şi, poate în mai mare măsură, din factori care 
caracterizează ambele tabere: dificultatea tre- 
cerii din statutul de mişcare de rezistență ar- 
mată în cel de mişcare politică, lipsa de experi- 
enţă în administrarea propriilor programe politi- 
ce, diferențele conflictuale între islamismul 
mişcării Hamas şi laicismul promovat de Fatah, 
problemele cu care se confruntă fiecare în par- 
te în gestionarea dificultăţilor sociale şi lista ar 
putea continua atâta timp cât tensiunile exis- 
tente nu ţin doar de partajarea puterii şi a fo- 
toliilor parlamentare şi guvernamentale. 


Hamas, bunăoară, este pus în fața a cel 
puţin trei probleme majore: administrarea efici- 
entă a guvernului pe care îl conduce, chiar de- 
mis fiind, şi a problemelor economico-sociale 
ale populaţiei, armonizarea dintre politică şi 
lupta armată, miza eronată pe posibilitatea de- 
clanşării unei a treia Intifade care să-i potente- 
ze argumentaţiile ideologice, fapt care pune cu 
acuitate o reorientare majoră înspre factorul 
politic pentru care Hamas nu pare, încă, a fi 
pregătită. 

După conferința de la Annapolis, care a 
condus la un acord de principii asupra unor 
negocieri susținute care să ducă, până la finele 
anului 2008, la cristalizarea cadrului general al 
viitorului stat palestinian, par tot mai puţin 
sustenabile alegaţiile palestiniene şi arabe tra- 
diționale potrivit cărora Israelul este singurul 
vinovat de lipsa unei voințe politice reale pen- 
tru soluţionarea pe cale diplomatică a proble- 
mei palestiniene. 

Sunt, însă, şi palestinienii pregătiți pentru 
o pace reală şi nu declamatorie? 

Responsabilitatea se îndreaptă, tot mai 
mult, către ei înşişi. Fatah este insuficient de 
puternic pentru a oferi pacea pentru toţi pales- 
tinienii, în vreme ce Hamas continuă să refuze 
chiar ideea dialogului nu numai cu Israelul, fără 


de care nu poate exista pace şi normalitate, 
dar chiar şi cu Fatah şi Autoritatea Naţională 
Palestiniană. 


ANEXĂ - DIN CARTA FUNDAMENTALĂ A 
MIŞCĂRII HAMAS 


(Traducere selectivă din limba arabă) 


-“Pentru Miş- 
carea de Rezistență 
Islamică, Islamul 
este regulă de viață 
din care decurg idei- 
le, conceptele şi 
modul de înţelegere 
a universului, vieții 
şi omului” (Art.]) 

- “Mişcarea de 
Rezistență Islamică 
este aripa palestini- 
ană a Fraţilor Mu- 
sulmani - cea mai importantă organizaţie isla- 
mică mondială a lumii contemporane” (Art.[l). 


- “Hamas este deschisă fiecărui musul- 
man care îmbrăţişează această credinţă, îi ac- 
ceptă ideile şi regulile de viaţă, îi păstrează 
tainele şi îşi manifestă explicit dorinţa de a se 
alătura mişcării şi de a-şi îndeplini toate îndato- 
ririle care decurg din aceasta” ( Art. IV) 

- “Mişcar ea de Rezistență Islamică 
este o structură palestiniană specifică, pentru 
care Islamul este mod de viaţă şi care acţio- 
nează pentru a ridica stindardul lui Allah pe 
întregul pământ al Palestinei” (Art. VI). 


- “Dumnezeu este țelul, Profetul este mo- 
del de urmat, Coranul este Constituţia Hamas, 
iar Jihadul şi sacrificiul pe calea lui Dumnezeu 
sunt speranţă şi ideal” (Art.VIII). 


- “Mişcarea de Rezistență crede că pă- 
mântul Palestinei este un teritoriu islamic pen- 
tru toate generaţiile de musulmani de astăzi şi 
până în ziua Judecăţii de Apoi...” (Art.XI). 

- “Patriotismul este o profesiune de cre- 
dință religioasă. Jihadul este cea mai profun- 
dă şi mai puternică manifestare de patriotism 
care impune această manifestare fiecărui băr- 
bat şi fiecărei femei musulmane..."(Art.XII). 

-“Numai Jihadul va aduce o soluție pen- 
tru problema palestiniană...Orice iniţiativă sau 
conferință internaţională consacrată acestui 
scop sunt o simplă risipire de vreme” (Art.XII). 

- “Eliberarea Palestinei este o îndatorire 
religioasă individuală a tuturor musulmanilor. 
Față de uzurparea Palestinei de către evrei, 
trebuie ridicat steagul Jihadului” (Art.XV) 


Ambasador prof. Dumitru CHICAN 


2008:Siria, Israel şi perspectivele păcii 


Negocierile de pace siriano-israeliene 
au fost întrerupte în anul 2000, motivul deter- 
minant fiind insistența cu care Damascul a re- 
fuzat şi cu care Israelul a cerut să păstreze 
porțiuni din partea estică a Platoului Golan 
ocupat, iar tentativele ulterioare de revenire la 
masa tratativelor au eşuat datorită unor evoluții 
dramatice între care nu cele mai puţin impor- 
tante au fost atacurile teroriste de la 11 Sep- 
tembrie 2001, invadarea Irakului în anul 2003 
sau războiul cu rezultate discutabile dintre ar- 
mata israeliană şi milițiile Hezbollahului libanez 
din 2006, miliții susținute de Siria şi Iran pe ca- 
re Washingtonul le-a înscris pe deja celebra 
listă a “Axei răului”. 

Sub presiunea evoluţiilor politice, la ju- 
mătatea anului 2003 Siria şi-a anunţat oficial 
dorinţa şi disponibilitatea de reluare a negocie- 
rilor de pace cu Israelul, poziţie care, reiterată 
în mai multe rânduri, a fost interpretată, de par- 
tea americană şi israeliană, fie un semn de ca- 
pitulare a regimului de la Damasc în faţa presi- 
unilor internaţionale la care a fost şi este su- 
pus, fie o simplă manevră politică şi propagan- 
distică. 

La începutul anului 2004, pentru a nu 
apărea în fața comunităţii internaţionale drept 
un adversar obstinat al păcii, fostul premier 
israelian Ariel Sharon a anunţat, la rândul său, 
disponibilitatea de reluare a procesului de pace 
cu vecinul său sirian, condiționată, însă, de 
încetarea susţinerii pe care regimul preşedinte- 
lui Bashar Al-Assad o acordă grupărilor 
“teroriste” din Palestina şi Liban, sau pe care le 
găzduieşte pe propriul teritoriu. Anunţul a fost 
reluat de ex-preşedintele Moshe Katzav care l- 
a invitat, public, pe omologul său sirian să vizi- 
teze lerusalimul şi să accepte negocieri de pa- 
ce fără condiţionări prealabile — invitaţie care 
nu a fost urmată de fapte. 

Începutul anului 2008, care survine la 
puţină vreme după conferinţa internaţională de 
pace de la Annapolis, la care Siria a fost invita- 
tă, cu agrementul şi la îndemnul Israelului şi la 

care a fost reprezentată, pare a fi adus, încă o 
dată, în prim plan deschiderea celor două state 
către procesul de pace şi către normalizarea 
relaţiilor bilaterale. Cauzele şi raţiunile acestui 
reviriment al interesului pentru pace sunt 
multiple. 


Pentru Israel, realizarea unui acord de 
pace cu Siria ar permite atingerea unui “coş” 
de obiective pe termene diferite : calmarea de- 
finitivă a tensiunii de la frontiera sa cu sudul 
Libanului şi dezmembrarea milițiilor Hezbollah; 
paralizarea mişcărilor palestiniene radicale pe 
care Siria le susţine; scoaterea Damascului din 
sfera influenţei “nefaste” a regimului Islamic 
iranian; deschiderea unei perspective de nor- 
malizare a raporturilor dintre Israel şi restul co- 
munităţii arabe 

Siria, de cealaltă parte, are propriile raţi- 
uni care să justifice realizarea unui agrement 
de pace cu statul evreu: retrocedarea, în pri- 
mul rând, a Golanului ocupat; o pace între cele 
două state ar contribui decisiv la ieşirea ţării 
din izolarea în care se află pe plan internaţio- 
nal şi la ameliorarea relațiilor cu lumea occi- 
dentală”, cu Statele Unite, îndeosebi; o conse- 
cinţă directă a acestei schimbări se va regăsi 
în reluarea infuziei de capital şi asistenţă vesti- 
că spre o economie confruntată cu serioase 
probleme de supraviețuire şi funcţionare; în 
sfârşit, dar nu în ultimul rând, o pace cu Israe- 
lul va readuce Siriei prestigiul şi ponderea regi- 
onală pierdute în ultimii ani. 


Desigur, asemenea calcule au o însem- 
nătate aparte pentru fiecare din cele două ţări, 
dar finalizarea lor nu este uşor de realizat în 
condiţiile în care contextul şi climatul regional 
politic şi militar sunt deosebit de complexe şi 
cu interacțiuni care nu pot fi neglijate. Altfel 
spus, procesul de pace între Siria şi Israel tre- 
buie circumscris cadrului şi pus în dependenţă 
de ceea ce se întâmplă în întreaga regiune a 
Orientului Mijlociu. 


Dacă, până nu demult, conflictul arabo- 
israelian pe frontal sirian se limita doar la ches- 
tiunea teritorială a retrocedării Golanului, astăzi 
condiţiile puse în fața Siriei au, deja, o rezo- 
nanţă care depăşeşte granița acestui teritoriu 
revendicat: încetarea sprijinului pentru tot ceea 
ce Israelul (şi S.U.A.) consideră a fi ostil în Pa- 
lestina şi Liban, revizuirea radicală a relaţiilor 
cu Teheranul, încetarea ingerințelor — reale 
sau presupuse — în Liban şi Irak, colaborarea 

totală şi necondiționată cu instanţa internaţio- 
nală care anchetează asasinarea fostului pre- 
mier libanez Rafik Hariri etc., spre a nu mai 
aminti, pe plan intern, de dosare precum drep- 
turile şi libertăţile omului, reforma economico- 
socială, democraţia ş.a. 


Absența din ultimii ani a unor iniţiative 
paşnice şi a unor gesturi de bunăvoință din 
partea S.U.A. în direcţia Siriei, avertismentele, 
amenințările şi măsurile de coerciţie pe care 
Administraţia le-a practicat împotriva acestei 
țări sunt percepute, la Damasc, nu ca expresie 
a unei opțiuni diplomatice paşnice ci, mai de- 
grabă, a unei ecuații care alătură un maximum 
de forță cu un minim de politică şi economie. 


Aceeaşi reticențţă față de negocieri conti- 
nuă să se manifeste şi în Israel, chiar dacă 
există şi voci avizate, precum cea a fostului 
premier şi actual ministru al Apărării Ehud 
Barak, care susțin deschiderea unor punți că- 
tre dialog cu Damascul. Justificările pentru o 
asemenea circumspecţie sunt şi ele multiple şi 
variate: instituţiile politice şi militare siriene nu 
sunt suficient de maturizate pentru a accepta şi 
a realiza pacea; Israelul însuşi nu poate să se 
implice, simultan, într-un dublu proces de pace 
cu palestinienii şi sirienii; un acord de pace şu- 
bred cu Siria ar putea să afecteze alianţa stra- 
tegică dintre statul evreu şi S.U.A. etc. 


La rândul său, Siria nu se consideră obli- 
gată să-şi revizuiască alianțele şi calculele in- 
terne, regionale şi internaţionale atâta vreme 
cât este supusă aprioric la embargouri şi presi- 
uni şi cât nu are vreo garantie — fie ea şi numai 
de ordin moral- că îşi va redobândi drepturile 
pe care le revendică. 


În fond, pentru conducerea politică de la 
Damasc tocmai aceste alianțe şi pârghii de 
presiune regională (ca în cazul Libanului şi Ira- 
kului) constituie singurele atuuri de care dispu- 
ne în jocul politic, iar a renunţa la acestea fără 
garanţia că va primi compensațiile cerute ar 
însemna acceptarea unei posibile “morţi anun- 
tate”. 

Siria crede că orice revizuire şi 
reorientare a poziţiilor şi relațiilor cu aliații săi 
trebuie să fie nu preambul şi precondiţie pentru 
un acord de pace, ci un rezultat al acestuia, cu 
atât mai mult cu cât regimul de la Damasc este 
departe de a acorda credibilitate promisiunilor 
“protocolare” lansate la Washington şi la Tel- 
Aviv. 


În aceste condiţii, se poate spune că nici 
Israelul, nici Siria nu sunt, în realitate, pregătite 
pentru o reală deblocare a procesului de pace, 
sau, cel puţin, nu în actualul context regional şi 
internaţional, pentru Israel şi nu în actualul 
mandat al preşedintelui George Bush, pentru 
Siria. 


Liban — nici pace, nici război 

Alegerea noului preşedinte al Republicii 
Libaneze a fost amânată pentru a treispreze- 
cea oară, până la 11 februarie, iar perspectiva 
unei tranşări apropiate a acestui nod gordian 
rămâne, în continuare, sub semnul incertitudi- 
nii. La 19 ianuarie, preşedintele egiptean 
Hossni Mubarak adresa politicienilor libanezi 
un avertisment - mai degrabă un semnal de 
alarmă - privind consecințele dezastruoase pe 
care le poate avea prelungirea actualei crize 
prezidenţiale de la Beirut, avertisment survenit 
după ce, în urma mai multor navete politice în 
capitala Libanului, secretarul general al Ligii 
Arabe, Amro Mussa, în calitate de mediator, s- 
a reîntors la Cairo cu încă un eşec al misiunii 
sale de bune-oficii. 


Rămâne, în continuare, de actualitate 
întrebarea dacă oamenii politici ai Libanului şi, 
în egală măsură, vecinii mai apropiaţi sau mai 
îndepărtați ai acestei țări vor lua în seamă nu 
numai avertismentele lui Hossni Mubarak, ci şi 

pe cele similare transmise, individual sau co- 
lectiv, de comunitatea arabă şi internaţională. 


Este o certitudine că, dincolo de apa- 
rente, destinul Libanului nu mai este decis, as- 
tăzi, doar de voințe exterioare, aşa cum s-a 
întâmplat de-a lungul întregii sale istorii moder- 
ne, chiar dacă acest “exterior” regional şi in- 
ternaţional are, încă, o puternică putere de in- 
fluenţă. Libanezii au, în sfârşit, libertatea de a- 
şi decide soarta, dar, după toate aparențele, 
nu au şi voinţa politică necesară în acest sens. 
Este, în acelaşi timp, tot de domeniul evidenţei 
că factorul politic libanez, în toate palierele şi 
coloraturile sale, este incapabil sau dezintere- 
sat de ajungerea la un consens stabil asupra 
viitorului libanez în dimensiunile sale institutio- 
nal-statale şi naţionale. 


La Beirut se apreciază că, potrivit unei 
logici cu antecedente în viaţa politică libaneză, 
în situaţia la care s-a ajuns nu ar mai exista 
decât două căi de a se ieşi din actualul blocaj: 
fie impunerea din afară a unei soluţii, chiar sub 
forma unui nou “Acord de la Tayef' (prin care 
armata siriană a intrat în Liban, pentru o şede- 
re de aproape 30 de ani), fie recursul la violen- 
tă — război civil, revoluție sau instaurarea unui 
regim dictatorial. Libanezii au cunoscut, însă, 
experiența acestor soluții care, toate, s-au în- 
cheiat după principiul “nici învins, nici învingă- 
tor” care a lăsat loc pentru reluarea şi repeta- 
rea ciclului. 

Din fericire, nici majoritatea, nici minori- 
tatea politică — fie ea pro-siriană sau pro- 
iraniană — nu mai par dispuse să tranşeze im- 
pasul prin recursul la revoluţii, războaie interne 
şi ocupații străine. 

Din nefericire, preopinenţii par a opta, 
pe cale paşnică, pentru readucerea în actuali- 
tate a unei idei asiduu vehiculată în cursul răz- 
boiului civil de după 1975 şi anume 
“cantonizarea” Libanului ! 


Deocamdată, nu se întrevede nici fizio- 
nomia unei soluţii, nici ajungerea la o regle- 
mentare consensuală. Fostul preşedinte liba- 
nez Amin Gemayel şi ex-ministrul şi deputatul 
Omar Karame au sugerat o posibilitate rezona- 
bilă pentru depăşirea imobilismului actual: ale- 
gerea preşedintelui, urmată de constituirea 
unui guvern “nealiniat” care să elaboreze noua 
Lege Electorală în baza căreia să se desfăşoa- 
re scrutinele, cu obligaţia pentru toate părțile 


422 


de a se supune rezultatelor acestora, indiferent 
care vor fi ele. Cabinetul libanez ar urma, ast- 
fel, să fie constituit în raport cu configurația 
Parlamentului, potrivit aceloraşi sugestii avan- 
sate de tandemul Gemayel-Karame. 


Esenţa schematizată a crizei este sim- 
plă: în strânsă legătură cu interesele politice şi, 
desigur, “naţionale” ale fiecăruia dintre actorii 
direct sau indirect implicaţi, asistăm la o con- 
fruntare acerbă între două mari tabere, fiecare 
cu fanii, susținătorii şi partizanii din afara tere- 
nului. Pe de o parte, opoziţia, născută în des- 
cendenţa ideologică şi politică a fostului pre- 
mier Rafik Al-Hariri , condusă de fiul acestuia, 
deputatul Saad Al-Hariri şi adunând sub ace- 
laşi drapel formaţiuni creştin maronite, musul- 
mane sunnite şi druze, puternic anti-siriană şi 
anti-iraniană şi beneficiind de susţinerea şi 
simpatia S.U.A., Frantei şi a altor state occi- 
dentale. Siria, Iranul, Hezbollahul şiit şi genera- 
lul creştin pro-Damasc sunt — din punctual de 
vedere al acestei alianțe- principalii, dacă nu 
singurii responsabili pentru perpetuarea crizei 
prezidenţiale şi a instabilității uşor exploatabile 
instaurată în Liban încă din luna septembrie 
2007, după încheierea mandatului fostului pre- 
şedinte Emile Lahoud. 


Este vorba, pe de altă parte, de minori- 
tatea politică pro-siriană ( Al-Muallat, Clientela, 
cum mai este cunoscută sub o denumire deja 
comună) în care se regăseşte un mozaic de 
formațiuni, curente şi personalități apropiate 
Siriei ( şi Iranului), între care se distinge majori- 
tatea confesiunii şiite şi Mişcarea politico- 
militară Hezbollah, formaţiuni de stânga şi nati- 
onaliste, având ca lider de necontestat pe ge- 
neralul maronit Michel Aoun, fost opozant 
acerb al Siriei în cursul războiului civil libanez, 
transformat, acum, în aliat fidel al Damascului 
şi aspirant energic la ocuparea demnităţii su- 
preme în stat, la concurenţă cu candidatul deja 
desemnat, şeful Statului Major al Armatei, ge- 
neralul Michel Sleimane. 


Culisele şi sforile jocurilor politice din 
această ţară sunt deosebit de încâlcite şi ni- 
meni nu pare dispus să le ordoneze, deşi, po- 
trivit unor sondaje de opinie mai recente, 
aceasta este dorinţa a 95% dintre libanezi , dar 
şi a comunității internaţionale. 

Vizitele-maraton pe care secretarul ge- 
neral al Ligii Arabe, Amro Mussa şi, mai înain- 
tea lui, ministrul francez al Afacerilor Externe, 

Bernard Kouchner, le-au efectuat la Beirut, în 
sprijinul ajungerii la o soluţie consensuală, s-au 
lovit de un puternic zid al tăcerii din partea 
politcienilor libanezi — clientelari sau nu - şi 
aceasta din motive ţinând de calcule interne 
sau de conexiuni regionale. Fiecare echipă îşi 
proclamă propriul adevăr, fiind prea puţin per- 
meabilă la compromisuri şi la realizarea exce- 
siv de mult vehiculatului slogan al “concordiei 
libaneze pentru toți libanezii”. 


În luna martie a.c., la Damasc urmează 
să se desfăşoare un summit al Ligii Arabe de- 
dicat dosarului libanez. 


Debusolaţi, libanezii aşteaptă un mira- 
col din partea acestuia. 


Mai aşteaptă ca o evoluţie a negocieri- 
lor palestiniano-israeliene să se reverbereze 
pozitiv şi asupra viitorului lor. 


Mai aşteaptă plecarea de la Casa Albă 
a Administraţiei Bush, în speranţa unei schim- 
bări în bine a politicilor americane. 


De la politicienii libanezi au mai rămas 
prea puţine lucruri de aşteptat, iar sub cedri nu 
este nici pace şi nici război. 

Ambasador prof. Dumitru CHICAN 


Turneul preşedintelui Nicolas Sarkozy în 


_ Orientul Mijlociu 
In paralel cu turneul preşedintelui Statelor 


Unite, George W. Bush, despre care am vorbit 
în numărul precedent al buletinului nostru, pre- 
şedintele Franţei, Nicolas Sarkozy a făcut şi el 
un scurt turneu în trei monar- 
hii din Golf, prima sa vizită 
oficială în această regiune cu | 
o importanţă crescândă dato- 
rată resurselor sale petroliere, 
dar şi ca urmare a crizelor pe- 
riculoase ce riscă să cuprindă 
toată regiunea. 

Sarkozy şi-a început 
turneul printr-o vizită în Arabia 
Saudită, vizită caracterizată 
de acesta ca având “un interes politic, econo- 
mic, cultural şi militar”. Am venit “să vorbesc 
despre refondarea” relaţiei bilaterale franco- 
saudită şi a da “un nou elan” parteneriatului din- 
tre cele două ţări, a subliniat acesta în întâlnirea 
cu regele Abdallah. De reţinut că Franţa figu- 
rează pe lista partenerilor strategici ai Arabiei 


Saudite încă din 1996, dar până acum acest 
parteneriat nu a demarat cu adevărat, în pre- 
zent nefiind decât al şaptelea furnizor al regatu- 
lui saudit, cu 3,9% din piață, după SUA, China, 
Germania, Japonia, Marea Britanie şi Italia. 

Chiar dacă vizita nu s-a concretizat prin 
semnarea unui contract comercial, totuşi cele 
două guverne au semnat patru acorduri de coo- 
perare, în special în domeniul energetic şi al 
concertării politice, evocându-se proiecte de 
viitoare contracte pentru firmele franceze în do- 
meniul transporturilor terestre şi aeriene, apă şi 
electricitate, securitatea internă şi armament, 
contracte ce s-ar putea ridica la aproximativ 40 
miliarde Euro. 

În cea de-a doua etapă, preşedintele fran- 
cez a efectuat o vizită de stat în Qatar, ţară bo- 
gată în gaze naturale (locul trei pe plan mondi- 
al) , unde s-a semnat un contract în domeniul 
electricităţii şi un memorandum de înţelegere în 
sectorul nuclear civil. Contractul, în valoare de 
470 milioane Euro, a fost semnat de compania 
Areva Transmission &  Distribu-tion (Areva 
T&D), filială a grupului nuclear francez Areva, 
cu societatea de distribuţie a apei şi electricităţii 
din Qatar, Kahrama, iar memorandumul de înțe- 
legere a fost semnat de grupul energetic de 
electricitate al Franţei (EDF) pentru “discuții 
asupra cooperării în domeniul producerii energi- 
ei electrice nucleare”, discuţii ce privesc un 
acord de asistenţă pentru un studiu de fezabili- 
tate şi nu unul de investiţii. Chiar dacă nu a mai 
fost încheiat alt contract, cele două guverne au 
semnat mai multe protocoale în diverse dome- 
nii, evocându-se o potenţială sumă de 6,3 mili- 
arde Euro. 

; — Chiar dacă a fost cea 
TE Ep mai scurtă, de numai şase 
£ i ore, vizita în Emiratele Arabe 
| Unite a fost în schimb cea mai 
= ) prolifică, încheindu-se cu sem- 
narea mai multor acorduri de 
cooperare, dintre care ies în 
evidență acordul din domeniul 
nuclear civil şi acordul de coo- 
perare militară. 

Acordul de cooperare în 
domeniul nuclear civil semnat cu EAU este al 
treilea acord de acest gen semnat de Franța cu 
o ţară arabă, după Algeria şi Libia. La acest 
proiect participă grupul “Total”, în asociere cu 
grupurile “Areva” şi “Suez” şi presupune con- 
struirea a două reactoare de nouă generaţie 
(EPR) de 1600 MW şi furnizarea combustibilului 

nuclear necesar funcţionării acestora, cu o va- 
loare de peste 4 miliarde Euro. Încheierea aces- 
tor acorduri are loc în situaţia în care EAU con- 
stituie deja primul partener economic al Franţei 
în rândul ţărilor din Golf, cu schimburi comercia- 
le în valoare de 4,2 miliarde Euro anual. Vor- 
bind de rezultatele vizitei lui Nicolas Sarkozy în 
EAU, trebuie amintit şi proiectul de lansare a 
unui satelit de către Arianespace, în valoare de 
95 milioane Euro, diferite proiecte în domeniul 
transporturilor, mai multe posibile contracte în 
domeniul armamentelor, dar, cel mai important 
este acordul privind crearea primei baze militare 
franceze permanente din Golf, în fața Iranului. 

Este vorba de o bază interarme, cu o ca- 
pacitate de 400-500 militari din trupele de uscat, 
forțele aeriene şi forțele navale, pentru a sprijini 
cooperarea militară cu EAU şi forțele franceze 
aflate în trecere prin zonă, va fi instalată la 
Abou Dhabi în cursul acestui an şi va deveni 
operaţională în 2009. 

Acest acord formalizează un proces de 
apropiere angajat de mai mulţi ani de Franţa cu 
statele din Golf, în special cu EAU, cu care are 
încheiat un acord de apărare reciprocă din 
1995, iar instalarea acestei baze “arată lumii că 
Franța este alături de SUA”, care are deja mai 
multe baze foarte important în Golf, în special în 
Bahrein, Qatar şi Kuweit. 


lran: preliminarii la un război ? 


Stârnind starea conflictuală cu Statele 
Unite ale Americii, pe marginea preocupărilor 
nucleare ale ţării sale, preşedintele iranian 
Mahmud Ahmadinejad a conştientizat şi a ac- 
ceptat posibilitatea ca aceasta să ducă la o 
confruntare extremă dar de scurtă durată care, 
în final, să consolideze, pe termen lung, poziţia 
regională a Republicii Islamice. 


Intransigentul preşedinte Iranian pare a- 
şi fi edificat abordările politice în acest dome- 
niu pe sensul faimoaselor cuvinte ale filosofului 
Nietzsche “ceea ce nu mă ucide, mă întăreş- 
te”. 

Ideea centrală a acestei gândiri este ace- 
ea că iranienii, născuți şi crescuţi în ceea ce 
ar putea fi numit “civilizaţia răbdării şi aşteptă- 
rii”, ca valoare umană fundamentală, sunt în 
măsură să învingă inamicul occidental pentru 
care timpul înseamnă bani, doar prin potenţia- 
lul lor de a temporiza, a răbda şi a aştepta epu- 

izarea atacatorului. 


După trei ani 
de guvernare a lui 
Ahmadinejad, obser- 
vatorii constată că 
acesta a atras Iranul 
într-o rețea de situa- 
tii pe cât de comple- 
xă, pe atât de lipsită 
de logică şi 
conflictuală, dar po- 
sibil de gestionat 
prin recursul pru- 


$T dent , fluctuant şi 
N alternativ, la amenin- 
; “ţări, oferte şi mane- 


vre politice. 


La 22 ianuarie, Consiliul de Securitate a 
decis aplicarea de noi sancțiuni, mai aspre, 
împotriva Iranului care, cu certitudine, nu vor fi 
şi cele din urmă. Consecințele, estimate pe 
termen scurt şi mediu, ale acestora se vor re- 
găsi, între altele, în creşterea inflaţiei de la 
11% la 20%, în adâncirea penuriei de materii 
prime, produse agroalimentare şi piese de 
schimb pentru funcționarea ramurilor industria- 
le producătoare, în falimentul micilor industriaşi 
şi importatori şi ridicarea ratei şomajului. Un 
raport al sindicatelor independente iraniene 
apreciază că, în fiecare săptămână, cca. 1.000 
de oameni îşi pierd locurile de muncă, iar noile 
penalităţi, odată intrate în vigoare, vor 
“produce”, în perioada următoare, peste 2,5 
milioane de şomeri. 


Economia iraniană este, astăzi, sensibil 
mai dependentă de comerțul exterior decât 
înainte. Dacă, până la revoluţia islamică, Iranul 
importa 11% din necesităţile sale de produse 
agroalimentare, nivelul acestora este, în pre- 
zent, de 36%. În 1977, Teheranul importa can- 
tități nesemnificative de produse petroliere, în- 
deosebi benzenuri speciale pentru avioane de 
luptă, astăzi importurile de benzină reprezintă 
50% din necesarul intern. Autorul acestor rân- 
duri a putut achiziționa, în urmă cu zece ani, 
cele douăzeci şi două de volume masive ale “ 
Enciclopediei Islamice” la un tarif ce nu depă- 
şea nivelul de 50 dolari. Astăzi, a te gândi la 
această tranzacţie, înseamnă a te face tovarăş 
al celebrului scriitor libanez Amin Maaluf în pe- 
regrinările sale prin Persia medievalului şi ge- 
nialului Omar Khayyam al rubayatelor, în ro- 

manul său Samarkand care vorbea de un lran 
etern în propria involutie. 


Deşi deţine a doua rezervă mondială de 
gaze naturale, lranul a devenit importator al 
acestei resurse de energie primară şi furnizoa- 
re pentru funcţionarea petrochimiei, sursa de 
căpetenie a acestor livrări fiind, pentru mo- 
ment, Turkmenistanul. Recentul salt înregistrat 
de prețul petrolului accentuează, la rândul său, 
impactul noilor penalităţi internaţionale asupra 
economiei iraniene. Acestea au fost adoptate 
şi grație demersurilor intense şi presiunilor 
exercitate de S.U.A. asupra celorlalți membri 
permanenţi ai Consiliului de Securitate, dar ele 
nu sunt suficiente pentru atingerea scopului 
care le-a determinat — obligarea Teheranului 
să renunțe la programul său nuclear cu posibi- 
le finalităţi militare. 

Alte două rezoluţii anterioare ale Consili- 
ului de Securitate insistă pe două cereri punc- 
tuale: stoparea procesului de producere a ura- 
niului îmbogăţit şi punerea instalaţiilor de cen- 
trifugare sub controlul Agenţiei Internaţionale 
pentru Energie Atomică. Ori Mahmud 
Ahmadinejad nu poate să dea satisfacție aces- 
tor condiții căci, pentru el, o repliere în fața 
condițiilor Consiliului de Securitate ar însemna 
o veritabilă sinucidere politică în momentul de 
față care premerge alegerilor parlamentare din 
luna martie şi celor prezidențiale din anul 2009. 


Teoretic, conducerea religioasă de inspi- 
ratie khomeinistă de la Teheran poate să împi- 
edice obținerea de către Mahmud 
Ahmadinejad a unui al doilea mandat de şef al 
statului, chiar dacă îndepărtarea sa din vârful 
ierarhiei politice nu este o întreprindere prea 
uşoară, căci ea ar lăsa cale liberă reformiştilor 
moderați precum ex-preşedintele Mohamed 
Khattami sau lui Hashemi Rafsanjani, omul de 
afaceri reprofilat în mollah şi prea puţin dispus 
să-şi rişte prosperitatea de dragul unei con- 
fruntări inutile cu Occidentul, dar pregătit să 
suspende activităţile nucleare iraniene fie şi 
pentru o perioadă limitată de timp. 


Place sau nu, realitatea arată că 
Mahmud Ahmadinejad continuă să aibă o cotă 
ridicată de popularitate, îndeosebi în cercurile , 
suficient de influente, ale khomeinismului şi 
revoluţionarismului Islamic pe care acesta l-a 
generat. 


Cu toate acestea, inexistenţa cvasi-totală 
a libertăţilor şi drepturilor cetăţeneşti impusă 


de regimul clerical de la Teheran poate ridica 
serioase semne de întrebare cât priveşte mă- 
sura în care electoratul îşi va oferi sufragiile 
radicalismului lui Ahmadinejad. 


Comentatori de cele mai diverse orientări 
politice şi ideologice din interiorul Iranului, ca şi 
din afara acestuia îl compară pe actualul pre- 
şedinte cu Adolf Hitler. O afirmaţie, desigur, 
impulsivă şi emoţională din simplul motiv că 
acesta nu este Hitler, după cum nici lranul nu 
este Germania. 

Desigur, profilul politic şi morfologia con- 
ceptuală a preşedintelui Iranian pot fi încadrate 
în destule ecuaţii comparative şi nu vom 
aminti, aici, decât pe cele câteva care par mai 
semnificative: visele lui Juan Peron de a face 
din Argentina a doua mare superputere a lumii, 
zdrobite de armata chiliană într-un banal şi sin- 
gur conflict de frontieră; aceleaşi vise ale lui 
Gamal Abdel Nasser de a transforma într-un 
imperiu naţionalist arab toate teritoriile care au 
constituit frontul războiului din iunie 1967; 
“Revoluţia eternă” a lui Mao Tzedong, sau tre- 
cerea în pubela istoriei a regimului Khmerilor 
roşii, în 1979 ; regimul fundamentalist al 
Talibanilor afgani, înlăturat pentru motivul 
esenţial că a sfidat morala şi contemporaneita- 
tea internaţională, eliminarea regimului 
Saddam Hussein, incapabil, funciarmente, să- 
şi adapteze structurile la aceeaşi contempora- 
neitate debarasată de tabuurile propriei ideolo- 
gii şi de măsurile Evului Mediu. 


Regimurile care nu dispun de voinţă si 
de instrumentele interne pentru a opera schim- 
bări şi reforme în politicile locale au fost, nu o 
dată, eliminate prin acţiunea unor forțe exter- 
ne. Tocmai de aceea, problema privind noul 
set de penalităţi impuse Iranului nu constă atât 
în măsura eficienţei lor, pentru că, într-un grad 
sau altul, acestea vor fi , fără doar şi poate, 
eficiente, ci în măsura în care acestea vor re- 
uşi să convingă conducerea de la Teheran să 
dialogheze deschis cu lumea. 

Ce se va întâmpla, totuşi, dacă ceste pe- 
nalităţi nu vor avea efectele aşteptate? 


Istoria a demonstrat că, de cele mai 
multe ori, sancțiunile adoptate sub titlul de 
substituent al războiului se pot transforma cu 
uşurinţă într-un preambul al acestuia. 


Ambasador Prof. Dumitru CHICAN 

ALTE EVENIMENTE IMPORTANTE 
Egipt 

În ultima parte a lunii ianuarie, preşedin- 
tele egiptean Hosni Mubarak a avut o convor- 
bire telefonică cu omologul său iranian 
Mahmoud Ahmadinejad, prima convorbire pe 
care Mubarak, aflat la putere de 27 ani, a 
avut-o cu acesta. Această convorbire semnifi- 
că o ameliorare a relaţiilor dintre cele două sta- 
te, ştiut fiind faptul că Teheranul a rupt relaţiile 
cu Cairo în 1980, pentru a protesta contra re- 
cunoaşterii Israelului de către Egipt şi contra 
azilului oferit de fostul preşedinte, Anuar 
Sadat, şahului Reza Pahlavi, după fuga aces- 
tuia din Iran în timpul revoluţiei islamice din 
1979. În plus Teheranul nu a putut să ierte fap- 
tul că Egiptul a ajutat Irakul în timpul războiului 
din 1980-1988. 

O tentativă de restabilire a relaţiilor diplo- 
matice a eşuat în 2003, când Iranul a refuzat 
să înlăture fresca murală din Teheran, în gloria 
lui Khaled al Islambouli, asasinul lui Sadat, şi 
de a redenumi strada ce poartă numele aces- 
tuia. 


Semnalul de reluare a relaţiilor a fost dat 
de lran prin cuvântul ministrului Afacerilor Ex- 
terne, Manuchehr Mottaki, care a declarat: 
“suntem pe punctul de a relua relațiile diploma- 


m, 


tice” “aşteptăm ca frații noştri egipteni să se 
declare pregătiţi” pentru reluarea legăturilor. 
Prima întâlnire la nivel înalt a avut deja 
loc pe 30 ianuarie, când preşedintele Parla- 
mentului iranian, Gholam-Ali Haddad-Adel, a 
fost primit de preşedintele Hosni Mubarak cu 
prilejul participării sale la reuniunea Uniunii 
Parlamentelor din ţările islamice, ce a avut loc 
la Cairo. “Faptul că sunt aici este o dovadă a 
ameliorării relaţiilor dintre Republica islamică şi 
Egipt”, a declarat acesta, adăugând că, după 
părerea sa, Hosni Mubarak nu se va lăsa influ- 


426 


enţat de eventuale presiuni americane contra 
reluării relaţiilor irano-egiptene. 

La interval de numai o zi, preşedintele 
Mubarak a primit un al doilea înalt responsabil 
iranian, respectiv pe Ali Akbar Nateg Nouri, 
consilierul ghidului suprem al revoluţiei islami- 
ce iraniene Ali Khamenei, care a afirmat că s-a 
înțeles cu acesta pentru “intensificarea vizitelor 
între cele două țări în toate domeniile pentru 
lărgirea cooperării, în special în domeniile poli- 
tic şi economic”. 


Irak 

La 22 ianuarie, Parlamentul irakian a vo- 
tat o lege pentru adoptarea unui nou drapel 
naţional, lege care a şi fost ratificată, după nu- 
mai o săptămână, de către Consiliul prezidenti- 
al, ce regrupează preşedintele Jalal Talabani şi 
cei doi vicepreşedinţi, Tarek al-Hachemi şi 
Adel Abdel Mehdi. 


tal dll 


Această lege, adoptată cu 110 voturi 
pentru şi 50 contra, înlocuieşte inscripția 
“Allah Akbar” (Dumnezeu este cele mai ma- 
re), scrisă cu verde de Saddam Hussein, pe 
partea centrală, albă, a drapelului, cu acelaşi 
text, dar înscris într-o formă veche de scriere 
arabă. De asemenea, au fost eliminate cele 
trei stele ce simbolizau partidul Baas al fostului 
regim aflat la putere. Noua lege va fi aplicată 
timp de un an de zile, după care poate fi revi- 
zuită. 

Adoptarea legii pentru un nou drapel na- 
tional provizoriu nu întruneşte însă unanimitate 
în rândul populaţiei. Astfel, Consiliul provinciei 
Anbar, o zonă cu majoritate sunnită din vestul 
țării, şi şefii triburilor locale au refuzat acest 
nou drapel, iar numeroşi automobilişti au flutu- 
rat pe străzile Bagdadului vechiul drapel cu 
cele trei stele verzi. 

Noul drapel irakian, ce suscită numeroa- 
se opoziții, a fost arborat pentru prima dată pe 
clădirea preşedinţiei Consiliului, în zona verde 
a Bagdadului, la data de 5 februarie, în cadrul 
unei ceremonii militare, la care au participat 
Primul ministru Nouri al-Maliki, membri ai gu- 
vernului şi înalți responsabili irakieni. Însă, chi- 
ar înainte de a fi înălțat pe catargele cazărmilor 
sau de a flutura pe clădirile oficiale, noul drapel 
irakian alimentează controversa. Pentru unii, 
noul drapel, care a păstrat culorile sale roşu, 
alb şi negru, trebuie să permită o ruptură cu 
trecutul. Pentru alţii, drapelul este un simbol 
naţional intangibil, motiv pentru care nu trebuie 
schimbat. “Drapelul este Irakul. Când privim 
harta Irakului, noi vedem drapelul cu cele trei 
culori şi stelele sale. Nu este nevoie de schim- 
bare”, a declarat un fost militar, în prezent co- 
merciant. 

Modificarea drapelului naţional a fost 
realizată ca urmare a protestelor minorităţii 
kurde. De fapt guvernul autonom kurd a refu- 
zat totdeauna să arboreze drapelul irakian pe 
clădirile oficiale, preferând culorile kurde. Pen- 
tru Mahmoud Orhman, deputat al alianţei kur- 
de, schimbările aduse drapelului au fost inspi- 
rate de “suferințele” pe care dictatura lui 
Sadam Hussein le-a provocat poporului iraki- 


an, în special kurzilor. Alţi deputaţi, însă, nu 
văd cu ochi buni această schimbare. “Chemăm 
poporul irakian să respingă aceste schimbări. 
Drapelul nu a fost niciodată simbolul unui om 
sau a unui partid, ci a unei țări”, a declarat 
Aasim al-Janabi, un şiit laic. La rândul său, 
Asociaţia ulemamilor sunniţi a condamnat fără 
ambiguitate iniţiativa: “Este o decizie care a 
fost luată sub influența ocupantului şi a instigă- 
rii forțelor care monopolizează decizia politică”. 

Pentru mulți irakieni guvernul ar fi trebuit 
să se ocupe de lucruri mai importante, cum ar 
fi lipsa unor servicii esenţiale pentru populaţie, 
decât de schimbarea drapelului naţional. La 
aceasta adăugându-se numeroasele opoziții 
provocate de iniţiativa guvernamentală, s-ar 
putea să aibă un efect contrar, respectiv să 
sporească diviziunile cu care se confruntă ţara 
după schimbarea regimului în 2003, în ciuda 
eforturilor de reconciliere dintre comunităţile 
kurdă, şiită şi sunită. 


Kuweit 

Anul acesta a debutat printr-o dezbatere 
parlamentară furtunoasă de nouă ore, la jumă- 
tatea lunii ianuarie, contra ministrului Educaţiei, 
Nouriya al-Sebih, singura femeie din guvernul 
kuweitian. Doamna Sebih, a doua femeie mi- 
nistru din Kuweit, a supraviețuit moţiunii de 
cenzură iniţiată de deputaţii conservatori, care 
o acuzau de slabă gestionare a ministerului 
său, după ce, în luna aprilie a anului trecut, 
atrăsese criticile virulente ale deputatilor 
islamişti pentru că depusese jurământ în faţa 
Parlamentului fără să poarte voal. Cealaltă fe- 
meie, Massouma al-Moubarak, care a fost pri- 
mul ministru kuweitian al Sănătăţii, nu a avut 
aceeaşi şansă, fiind obligată să demisioneze 
anul trecut. 

Aceste exemple vin să completeze lunga 
listă a miniştrilor demisionari, printre care mi- 
nistrul petrolului, Bader Michari al-Houmaidhi |, 
care a trebuit să-şi părăsească postul la numai 
o săptămână de la numire, unde fusese 
transferat de la Finanţe, în cadrul unei remani- 
eri guvernamentale. Tot în 2007, un mandat de 
arestare a fost lansat împotriva fostului minis- 
tru al Petrolului şi membru al familiei regale, 
şeicul Ali al-Khalifa al-Sabah, obligându-l să 
demisioneze în luna iunie, la presiunea depu- 
taţilor din opoziţie. 

Adăugând că în cursul anului 2006, emi- 
rul Kuweitului, şeicul Sabah al-Ahmad al- 

Sabah a trebuit să demită guvernul şi să deci- 


dă alegeri anticipate pentru a pune capăt crizei 
politice ce o traversa ţara, se poate spune că 
situaţia politică kuweitiană se caracterizează 
printr-o foarte proastă relaţie între Executiv şi 
Legislativ, ce conduce la numeroase crize poli- 
tice care se succed periodic. Nu trece un an de 
zile fără ca guvernul să fie confruntat cu mai 
multe atacuri din partea deputaţilor, solicitând 
demisia unui ministru, acuzat de corupţie, sla- 
bă gestionare sau încălcări ale perceptelor reli- 
gioase. 

Kuweitul este deci într-o stare de criză 
permanentă din cauza confruntării permanente 
dintre puterea executivă şi cea legislativă, con- 
flict datorat în mod esenţial din cauza lipsei de 
cultură democratică, caracterizată prin absența 
partidelor politice, care împiedică buna funcţio- 
nare a instituţiilor statului, fapt ce nemulțumeş- 
te şi decepţionează pe kuweitieni. Situaţia din 
Kuweitul de astăzi face ca această ţară să fie 
cel mai puţin avansată pe planul privatizărilor 
şi naţionalizării forței de muncă. Problema cen- 
trală a Kuweitului este că instanţele democrati- 
ce imperfecte şi mai puţin reuşite ca în monar- 
hiile vecine, n-au putut favoriza o dezvoltare şi 
o evoluţie socio-economică pe măsura vecini- 
lor săi, Emiratele Arabe Unite şi Qatar, cu toate 
că nivelul de bogăţie al Kuweitului este com- 
parabil cu al acestora, chiar superior. 

lonel BUCUROIU 


428 


DOSAR : PETROLUL IRAKIAN 
„Irakul este o nebunie a lui Churchill 
care a vrut să unească două puțuri de 
petrol care erau complet separate: 
Kirkuk şi Mossul, alăturând trei popoare 
diferite: kurzii, şiiții şi suniții' ”. 


De mai multă vreme, dispute aprinse se 
desfăşoară la nivelul politic, confesional şi et- 
nic din lrak pe marginea proiectului noii Legi a 
Petrolului care îşi propune să legifereze viito- 
rul acestei uriaşe bogății naturale a ţării, ale 
cărei exploatare şi beneficii stârnesc acute 
controverse între cei care văd în proiectul le- 
gislativ garanţia unei repartizări echitabile între 
regiuni a cotelor de extracție şi a veniturilor din 
exploatarea lor şi cei care pretind că noua lege 
va conduce la spolierea acestei resurse de 
energie şi la scindarea lrakului între Nord, 
Centru şi Sud, în funcţie de distribuția câmpuri- 
lor petrolifere. 

Țiţeiul irakian are o importanţă strategică 
în contextul stabilităţii regionale şi pentru secu- 
ritatea pieţei internaţionale a energiei, după 
cum ocupă un loc central în cadrul strategiilor 
energetice ale marilor consumatori, fiind invo- 
cat, între altele, şi ca factor care a determinat, 
fără ca aceasta să fie recunoscută oficial, in- 
tervenţia în Irak a Coaliţiei internaţionale arma- 
te iniţiată şi condusă de S.U.A. 


Acestui subiect îi este consacrat materia- 
lul de faţă. 


I. PETROLUL IRAKIAN. REZERVE ŞI 
PRODUCŢIE 


Descoperirea petrolului în Orientul Mijlo- 
ciu şi-a pus amprenta pe evoluţia situaţiei poli- 
tice din această zonă, poate mai mult decât în 
orice altă parte a lumii. În ceea ce priveşte Ira- 
kul, exploatarea a început în 1909, de către 
Anglo-Persian Oil (care apoi a devenit Brithish 
Petroleum). Ulterior a fost creat Irak Petroleum 
Company (IPC) ai căror acţionari au fost 
Anglo-Persian Oil, Royal Dutch Shell, 
Compagnie Francaise des Petroles, Near East 
Development Corporation (consorțiu SUA) şi 
Sarkis Gulbenkian?, societate care a funcţionat 
până la răsturnarea monarhiei, în anul 1958. 
Industria petrolieră şi a gazului natural a reve- 
nit apoi în sarcina Ministerului Petrolului şi a 
Iraq National Oil Company (INOC), care în 
1967 preia toate drepturile IPC. Au fost de ase- 
menea naţionalizate şi celelalte companii 

subsidiare IPC, ultima din acestea fiind Basra 
Petroleum Company, naţionalizată în două eta- 
pe, în anii 1973 şi 1975. Negocierile pentru 
plata compensațiilor cuvenite au fost finalizate 
în martie 1979, când guvernul a semnat înțele- 
geri cu toate companiile implicate (BP, Shell, 
Exon, Mobil, Partex şi Companie Francaise 
des Petroles). 


Conform unor surse americane”, la înce- 
putul administraţiei Reagan, oficiali ai acesteia, 
împreună cu firma Bechtel Corporation au în- 
cercat timp de câţiva ani să-l convingă pe 
Saddam Hussein să accepte construirea unei 
conducte petroliere din zona de vest a zăcă- 
mintelor petroliere din zona Eufratului spre lor- 
dania, cu un terminal în portul Aqaba. În acest 
sens, Donald Rumsfeld, actualul secretar de 
stat pentru apărare, la acea vreme preşedinte 
al consiliului de administraţie a unei companii 
farmaceutice, a fost numit trimis special al pre- 
şedintelui Reagan şi s-a deplasat prima oară în 
acest scop în Irak la 20 decembrie 1983, unde 
s-a întâlnit cu Saddam Hussein şi vice- 
premierul Tareq Aziz. La 20 martie 1984 oficiali 
ai firmei Bechtel s-au întâlnit în lordania cu 
omologi iordanieni şi irakieni în acelaşi scop, 
iar la 26 martie acelaşi an Rumsfeld s-a depla- 
sat din nou în Irak, unde s-a întâlnit cu Tarek 
Aziz, subiectul discuţiei, conform unor docu- 
mente ale Departamentului de Stat fiind tot 
acela al conductei de petrol. Conducerea iraki- 
ană ezită să accepte propunerea americană ca 
urmare a apropierii terminalului de Israel, care 
avea astfel posibilitatea de a-l lovi uşor cu avi- 
aţia. Negocierile s-au încheiat fără nici un re- 
zultat, în 1986. Conform unor surse americane, 
acest eşec a avut o importanţă deosebită. 


II. ZĂCĂMINTELE PETROLIFERE 


Potrivit studiilor geo-seismice elaborate 
până acum, în subsolul Irakului există 530 
structuri geologice care acumulează rezerve 
de petrol uriaşe, încă insuficient evaluate, din- 
tre care 71 sunt exploatabile şi doar 27 ex- 
ploatate efectiv. 


Majoritatea acestora sunt concentrate în 
districtele Bassra, în sud ( 15 câmpuri) şi 
Kirkuk, în Kurdistanul irakian. 


Locatiile extractive din sud, cele mai im- 
portante din punct de vedere cantitativ, conțin 
cca. 65 miliarde barili, adică 59% din totalul 
rezervelor irakiene, iar împreună cu alte câm- 
puri sudice mai mici ( Meisan, Dhikar), acumu- 


lează 71% din rezervele naţionale. 


Câmpurile din centru şi nord deţin 13 mi- 
liarde barili, respectiv 12% din rezervele totale 
ale Irakului. Locaţia de la Kirkuk este a cincea 
ca mărime în lume, cu foraje la adâncimi vari- 
ind între 450 m. şi 900 m. şi cu o producţie zil- 
nică de 35.000 barili la o singură sondă. 


Principalele zăcăminte de ţiţei ale Iraku- 
lui sunt Rumaila”, descoperit în 1953, cu rezer- 
ve estimate de 20 miliarde barili şi Kirkuk?, pri- 
mul zăcământ descoperit în 1927, care consti- 
tuie baza producției din zona de nord, cu rezer- 
ve de 16 miliarde barili. În afara acestora mai 
există încă cinci zăcăminte principale: Majnoun 
(rezerve între 12-30 miliarde barili), Bagdad est 
(11 mld.b), Qurna (11 mld.b), Halfaya (2,5-4,6 
mld.b) şi Nahr-Umr. 


Rezervele de petrol descoperite în Irak 
situează această ţară pe locul doi în lume, cu 
13.643 milioane tone, după Arabia Saudită” şi 
reprezintă circa 10% din totalul rezervelor 
mondiale. Ele sunt concentrate în proporţie de 
cel puţin 65% în sudul ţării. Se apreciază că în 
zona deşertică din vestul țării s-ar găsi alte ză- 
căminte importante de ţiţei, estimările privind 
mărimea acestora fiind diferite“. 

Calitatea țițeiului este diferită, de la ţiţe- 
iul greu (22° API) la mediu-uşor (35° API) care 
provin din principalele zone active, Rumaila şi 
Kirkuk. Alte calităţi, bine cunoscute de specia- 
lişti sunt Basra Light (34* API, 2,6% sulf), 
Basra Heavy (22-24* API, 3,4% sulf). 


Cea mai mare producţie a fost realizată 
în decembrie 1979, aceasta fiind de 3,7 milioa- 
ne b/zi, iar apoi de 3,5 milioane b/zi în iulie 
1990. Înaintea ultimului război din martie 2003, 
producţia de ţiţei a fost de aproximativ 2,58 
milioane b/zi în ianuarie acelaşi an. Intervenţia 
americană în Irak, în aprilie 2003, a determinat 
o nouă scădere severă de scurtă durată, pen- 
tru a reveni, progresiv, la 2,3 milioane barili/zi 
în anul 2004. 


În decembrie 2005 s-a realizat una din 
cele mai scăzute producţii, de 1,9 milioane b/ 
zi, ca urmare a acţiunilor insurgenţei asupra 
facilităţilor din industria petrolieră. 


Statistici din anul 2007 se referă la o 
producţie de 1,57 milioane barili, iar prognoze- 
le pentru viitor prevăd ca, în anul 2009, nivelul 
de extracţie să revină la cota atinsă în perioa- 
da regimului Saddam Hussein, respectiv la 3,5 

milioane barili. 


Potrivit experţilor, Irakul are capacitatea 
de a creşte producţia de petrol până la 12 mi- 
lioane barili/zi, în condiţii de securitate şi stabi- 
litate durabilă pe plan intern. 

Specialiştii apreciază că, în condiţiile 
unei normalizări a situaţiei se poate ajunge la o 
producţie de export netă de aproximativ 2,3- 
2,5 milioane b/zi (inclusiv contrabanda cu 
acest produs), dintre care 1,3-1,5 milioane b/zi 
din zăcămintele sudice, iar diferenţa de un mili- 
on b/zi din zona de nord a ţării. Repartizată pe 
posibilităţile estimate ale zăcămintelor şi insta- 
laţiilor existente în acestea, producţia arată 
astfel: 


Un alt avantaj al exploatării petrolului în 
Irak este acela al costului de producţie redus, 
printre cele mai scăzute din lume, de la 750 
mil. dolari la 1milion b/zi la Kirkuk, la 1,6 miliar- 
de dolari la 1 milion b/zi în Rumaila şi maxi- 
mum 3 miliarde dolari pe 1 milion b/zi în zona 
de nord-vest a ţării. Din cele aproximativ 2.300 
de foraje existente, sunt în funcţiune şi scot 
titei circa 1.600. 

11.1. Producţia 
În perioada fostului regim irakian con- 

dus de Saddam Hussein, volumul extracţiei 
zilnice, până în 1990, a atins nivelul de 3,5 mi- 
lioane barili/zi, scăzând după invazia irakiană 
în Kuwait şi evoluând pe o traiectorie descen- 
dentă până în anul 1995, când O.N.U. a adop- 
tat Rezoluţia Nr. 986, cunoscută şi sub numele 
de “Programul Petrol contra Hrană” care a per- 
mis o creştere la 740.000 barili pe zi, pentru 
ca, în anul 2.000, aceasta să se cifreze la 3 
milioane barili. 


II.2. Comercializare. Export 

Între anul 1995 (data adoptării programu- 
lui “Petrol contra Hrană”) şi anul 2003 (când a 
avut loc invadarea Irakului) petrolul irakian a 
fost vândut în cote stabilite prin Rezoluţia 986, 
pentru procurarea de medicamente şi produse 
agroalimentare, 2,5% din veniturile realizate 
fiind prelevate pentru plata despăgubirilor ex- 
terne pentru cei care au fost afectaţi, direct sau 
indirect, de invazia irakiană în Kuwait. 


Exporturile de ţiţei irakian au fost în anul 
2004 de 1,45 milioane b/zi, iar în 2005 de 1,25 
milioane b/zi. 

Porturile prin care se exportă ţiţei sunt 
Mina al-Bakr, Khor al-Amaya şi Khor az- 

Zubair. 


Veniturile obținute de Irak în urma expor- 
turilor de ţiţei au fost cele mai ridicate în anii 
1979 şi 1980, de 21,2 şi respectiv 26,1 miliarde 
dolari. Acestea au scăzut dramatic la jumătate 
şi în unii ani chiar mai puţin de jumătate în tim- 
pul războiului cu Iranul’. În 1992 Irakul reuşeş- 
te din nou să obțină venituri de 21,2 miliarde 
dolari din exportul de țiței, pentru ca anul 2001 
valoarea țițeiului exportat să scadă la circa 
11,3 miliarde dolari. 


Conform unor date din ultima parte a 
anului 2005, circa 30 de firme străine au sem- 
nat „memorandum-uri de înțelegere” cu autori- 
tăţile irakiene din domeniu pentru lucrări de 
proiectare, aprovizionare şi construcţie în do- 
meniul petrolier, considerate ca o modalitate 
de a-şi manifesta interesul de a executa lucrări 
în Irak şi a-şi demonstra capacităţile tehnice şi 
de execuţie. Acestea includ, printre altele, pre- 
gătirea unor tehnicieni irakieni, precum şi pros- 
pecţiuni petroliere (cel mai adesea executate 
gratuit). 

In prezent, Statele Unite sunt principalul 
importator al petrolului irakian, cu un volum de 
1,2 milioane barili/zi (care substituie petrolul 
venezuelean a cărui pompare spre S.U.A. a 
fost oprită în 2.000), urmate de Europa, cu 0,5 
milioane barili şi unele state asiatice, cu 
150.000 barili/zi. Cantități mai reduse sunt im- 
portate de Turcia, Siria şi lordania. 


III. INDUSTRIA PETROLIERĂ. se resim- 
te şi astăzi de pe urma distrugerilor provocate 
în cursul celui de-al doilea război din Golf, din 
anul 1991, de embargoul la care Irakul a fost 
supus în perioada 1990-2003, precum şi de 
bombardamentele din cursul operaţiunilor mili- 
tare şi de acțiunile teroriste şi de sabotaj. 


Capacitatea de rafinare înainte de răz- 
boi era de circa 557.000 barili/zi, într-un total 
de opt rafinării. Principalele rafinării sunt Baiji | 
şi II (capacitate 170.000 barili/zi fiecare), Basra 
(150.000 barili/zi), Dawra (110.000 barili/zi) şi 
Salah el- Din (70.000 barili/zi). În mai 2005, 
două companii străine — Hydrocarbon Supply 
Ltd. din Texas şi Prokop din Cehia, au început 
reabilitarea rafinăriei Dawra, în scopul creşterii 
producţiei la 170.000 barili/zi, contractul având 
o valoare de 110 milioane dolari. De aseme- 
nea, există intenţia construirii unei noi rafinării 

în Basra, cu o capacitate de 250-300.000 
barili/zi. Conform declaraţiilor ministrului irakian 
al petrolului, la jumătatea anului 2005, rafinării- 
le irakiene operau la doar 50-70% din capaci- 
tate, obligând astfel ministerul să importe o 
cantitate de circa 200.000 b/zi de produse rafi- 
nate, care costă circa 200-250 mil. dolari/lună, 
la care se adaugă subsidiile acordate de gu- 
vern, direct sau indirect, pentru menţinerea 
unui preţ scăzut al benzinei pentru populaţie, 
ceea ce ridică efortul financiar în acest dome- 
niu la circa 8 miliarde dolari/an. 


Principalele conducte de transport al 
țițeiului existente sunt: ITP 1 şi 2 irako-turce cu 
o capacitate de transport 1,5 milioane barili/zi; 
Ipsa |, II dintre Rumeila şi Petroline (Arabia 
Saudită) capacitate de 500.000 barili/zi (în pre- 
zent recent deschise numai pentru transportul 
de gaz natural); conducta strategică 
Roumellah - Haditha-Kirkuk capacitate 1 milion 
barili/zi; Fao - Mina al-Bakr (50 km). De ase- 
menea conducta Kirkuk-Banias (în Siria) care 
a funcţionat cu intermitenţă funcţie de relaţiile 
politice dintre cele două ţări, cea mai mare par- 
te de timp fiind închisă, precum şi cea mai ve- 
che conductă Kirkuk - Haifa (în Israel) care a 
fost închisă imediat după crearea statului Isra- 
el. 


Rapoarte de specialitate estimează că 
refacerea infrastructurii petroliere irakiene pre- 
supune investiţii variind între 30 şi 40 miliarde 
dolari (alte estimări din februarie 2007 avan- 
sează cifra de 75 miliarde dolari). 


Stagnarea lucrărilor de reparaţii, recon- 
strucție şi retehnologizare în acest sector în 
care activează cca. 70.000 oameni se datorea- 
ză unei multitudini de cauze între care actele 
de sabotare a instalaţiilor şi magistralelor de 
transport, împiedicarea, până în 2004, de către 
Administraţia civilă americană, de trecere a 
acestei ramuri industriale în responsabilitatea 
nemijlocită a Ministerului Petrolului, lipsa croni- 
că a fondurilor financiare ş.a. 


Numai în perioada aprilie 2003-ianuarie 
2007, infrastructura petrolieră irakiană a fost 
țintă a peste 390 acte de sabotaj majore provo- 
catoare de distrugeri şi pierderi devastatoare 
care au dus la stoparea pompărilor din zona 
nordică pe o perioadă totală de 651 zile în in- 
tervalul 2004-2006. 


IV.COMPANII PETROLIERE 


Până în anul 1972, când petrolul irakian 
a fost trecut în proprietatea statului, companiile 
străine deţineau 75% din acţionariatul compa- 
niilor de petrol autohtone şi controlul total asu- 
pra întregii rezerve naţionale de țiței. 

În anii '80-90, cea mai acerbă competiţie 
s-a desfăşurat între societăţile franceze, ru- 
seşti şi japoneze interesate să-şi adjudece 
contracte în industria petrolieră irakiană, con- 
tracte care, însă, nu au mai putut să fie puse în 
practică în urma embargoului internaţional im- 
pus Irakului în perioada 1990-2003. 


Odată cu anul 1997, când penalităţile au 
început să nu mai fie susținute pe plan interna- 
tional, Lukoil (Rusia), Total (Franţa), Compania 
Naţională a Petrolului (China) şi altele au iniţiat 
negocierea şi semnarea de acorduri cu noul 
guvern irakian, obținând contracte de prospec- 
tări geologice, foraj şi extracţie în diferite zone 
de producţie ale ţării. 

În prezent, Autoritatea statală în domeniu 
este Consiliul Superior pentru Petrol şi Gaze, 
împreună cu Ministerul Petrolului. Compania 
Petrolieră Nord (NOC) şi Compania Petrolieră 
Sud (SOC) sunt principalele societăţi în dome- 
niul țițeiului, în timp ce Compania de gaz Nord 
(NGS) şi Compania de gaz Sud (SGC) sunt 
responsabile pentru gazul natural, Compania 
lrakiană de Transporturi Petroliere, Fundaţia 
Naţională pentru Comercializarea Petrolului, 
Compania pentru Foraje Petroliere etc. 


După înlăturarea regimului Saddam 
Hussein, Fundaţia Naţională pentru Comercia- 
lizarea Petrolului a derulat negocieri pentru 
vânzarea acestui produs cu companiile ameri- 
cane Coastal, Phoenix, Chevron şi Mobil, ne- 
gocieri care, însă, trenează, în aşteptarea 
adoptării de către Parlamentul irakian a noii 
Legi a Petrolului 


Asemenea contacte nu s-au limitat doar 
la companiile americane, europene sau asiati- 
ce. Potrivit unei informaţii publicate de cotidia- 
nul israelian Yedioth Aharonot la 28 mai 2003, 
societatea israeliană Bazan care activează în 
domeniul exploatării rafinăriilor este în curs de 
negociere, prin intermediul Turciei, a unui con- 
tract pentru achiziționarea de ţiţei brut irakian 
într-un cuantum reprezentând 10% din totalul 
actual al importurilor petroliere ale Israelului. 


O pondere importantă din activităţile şi 

contractele în domeniu ale Irakului este şi va fi 
deținută de compania americană Halliburton 
care a fost condusă de actualul vice-preşedinte 
Dick Chenney şi care a încheiat, deja, impor- 
tante contracte pentru reabilitarea rafinăriilor, 
pe lângă cele vizând aprovizionarea cu com- 
bustibil a armatei americane din Irak. Numai în 
primul an al intervenţiei militare în această ţară 
(2003), valoarea contractelor adjudecate de 
Halliburton s-a cifrat la 5 miliarde dolari. 


Economiştii apreciază, pe de altă parte, 
că un rol în expansiune va reveni, în perioada 
următoare, companiilor asiatice, experţii tra- 
sând o foarte probabilă hartă a concesiunilor 
pe care acestea sunt interesaţi să le obţină : 
chinezii — sudul şi centrul Irakului, vietnamezii 
— zone din sud, indienii- de-a lungul frontierei 
cu Kuwaitul, indonezienii — zonele deşertice 
din vestul ţării. 

Irakul dispune de rezerve de gaz natural 
descoperite de 3,149 trilioane metri cubi, din 
care aproximativ 70% din acestea sunt rezerve 
de gaze asociate (gaz natural produs împreu- 
nă cu ţiţeiul). De asemenea, rezervele posibile 
sunt apreciate la încă 4,248 trilioane metri 
cubi. Producţia de gaz natural a Irakului, în 
2002, a fost de 235 milioane metri cubi. Cel 
mai important zăcământ de gaz natural 
neasociat din Irak este la al-Anfal, preluat prin 
conductă la stația de gaz Jambur, în apropiere 
de Kirkuk. 


Irakul intenţionează să-şi sporească pro- 
ducţia de gaz natural pentru a-şi reduce de- 
pendenţa de consumul produselor petroliere, şi 
chiar să găsească unele posibilități de export. 


V. POZIȚIILE FORTELOR POLITICE 
IRAKIENE FAȚĂ DE PROIECTUL NOII LEGI 
A PETROLULUI se disting prin diversitatea 
centrifugă a abordărilor şi poziţiilor pe care 
acestea se situează. 

Frontul sadrist, şiit, condus de Mussa 
Sadr, liderul milițiilor auto-intitulate “Armata lui 
Mahdi” are o atitudine deosebit de critică față 
de proiectul legii căreia îi reproşează facilităţile 
“iresponsabile” pe care le acordă companiilor 
străine, ceea ce, pe termen scurt, ar însemna 
pierderea suveranităţii Irakului asupra principa- 
lei sale bogății naturale. 


Frontul Concordiei, sunnit (Jabhat Al- 
Tawafuq ) este un alt oponent al proiectului de 

lege, considerând că aceasta este prea pripită 
şi superficială în actualele condiții de insecuri- 
tate şi instabilitate din ţară. 


Frontul lrakian pentru Dialog Naţional 
apreciază că, în forma în care a fost elaborată, 
legea este inaplicabilă la realităţile irakiene. O 
asemenea variantă “ar instaura anarhia în ţară 
şi ar lăsa petrolul la dispoziţia tuturor celor care 
vor să îl fure”, după cum declara liderul acestei 
formațiuni, Saleh Al Mutlaq. 


Alianța Kurdă susţine o variantă modifi- 
cată a legii, în sensul unei mai clare formulări a 
articolelor şi paragrafelor referitoare la distribu- 
ţia veniturilor petroliere şi a atribuţiilor adminis- 
trative şi decizionale între guvernul de la Bag- 
dad şi autorităţile provinciale ale Kurdistanului 
irakian. 


Guvernul irakian consideră, prin vocea 
premierului Nuri Al-Malki, că ea “slujeşte toate 
categoriile şi clasele sociale ale poporului iraki- 
an şi este de natură să încurajeze investiţiile 
autohtone şi străine în dezvoltarea şi funcţio- 
narea acestui sector vital”. 


Consiliul Ulemalelor Musulmane, şiit, a 
emis, în 2007, o fatwa (decret religios) prin ca- 
re interzice parlamentarilor săi orice atitudine 
pozitivă în favoarea legii care este expresie a 
“pactizării şi cârdăşiei cu inamicul şi cu ocu- 
pantul, în defavoarea intereselor naţionale ira- 
kiene”. 


VI. PETROLUL IRAKIAN ÎN CADRUL 
STRATEGIEI AMERICANE 


În cadrul unei conferințe de presă, după 
acordarea premiului Nobel pentru Pace, în 
anul 2002, fostul preşedinte American Jimmy 
Carter îşi manifesta surprinderea faţă de cei 
care comit “eroarea” de a crede că politica 
S.U.A. în problema Irakului este edificată pe 
interese petroliere în această țară. “America, 
spunea el, poate achiziționa petrol la prețuri 
rezonabile care să nu depăşească 27 de dolari 
pe baril, ceea ce înseamnă cheltuieli cu mult 
inferioare celor pe care le-ar presupune o inva- 
zie în Irak”. 


Este, la prima vedere, o afirmație corec- 
tă, cu atât mai mult cu cât există suficiente alte 
state producătoare de la care S.U.A. pot să-şi 
asigure necesitățile de petrol la prețuri accep- 
tabile — Rusia, Nigeria, Alaska — fără a mai fi 
nevoie de uriaşul efort cerut de o campanie 

militară de amploare la mii de kilometri depăr- 
tare de teritoriul naţional. 


Nici un stat nu se aventurează într-un 
război împotriva altui stat doar dintr-un singur 
motiv sau cu un singur scop, iar pentru analiştii 
arabi ( Ali Hussein Al-Bakir: “De ce petrolul ira- 
kian?”, Al-Jazira, 12 ianuarie 2008), campania 
americană în lrak constituie cauza şi scopul 
secund, plasat după cel al asigurării intereselor 
de securitate ale statului Israel. 


Ne putem întreba ce legătură există între 
acesta şi petrolul irakian. 


În anul 1975, S.U.A. şi Israel au semnat 
un Memorandum de Înţelegere care, între alte- 
le, stipulează că Statele Unite garantează aco- 
perirea tuturor nevoilor de petrol ale statului 
evreu în cazul unor situaţii de criză. Documen- 
tul se reînnoieşte automat la fiecare cinci ani şi 
obligă partea americană să constituie şi să ţină 
la dispoziţia Israelului o rezervă strategică de 
titei în valoare echivalentă de 3 miliarde dolari 
( date valabile pentru anul 2002). 


Strădaniile Washingtonului pentru 
transferul către Israel al petrolului irakian nu 
sunt surprinzătoare. La 20 iunie 2003, ministrul 
israelian al Finanţelor, Benjamin Netanyahu 
declara, în faţa unui grup de investitori, că “nu 
va trece mult timp până să vedem petrolul ira- 
kian în rezervoarele de la Haifa. Este doar o 
chestiune de timp până ce acest petrol va 


ajunge la Marea Mediterană”. 


În contextul în care Statele Unite au lan- 
sat şi acționează pentru punerea în practică a 
proiectului “Marelui Orient Mijlociu”, se înțelege 
că realizarea sa presupune integrarea Israelu- 
lui în cadrul acestui nou Orient, inclusiv în do- 
meniul energetic. Magistrala petrolieră Kirkuk- 
Haifa există şi nu are nevoie decât de reparații 
simple pentru a fi repusă în funcţiune. Se poa- 
te înțelege că petrolul irakian face parte indiso- 
lubilă din proiectul american de creare a 
“Marelui” sau “Noului” Orient Mijlociu. 


De ce petrolul irakian? 


Poate că, din punct de vedere al necesi- 
tăţilor de consum, acesta nu este indispensabil 
pentru piața americană, după cum, de altfel, nu 
este absolut indispensabil nici petrolul livrat de 
țările arabe din Golf . Potrivit publicaţiei “Oil 
and Gas Journal”, ţiţeiul provenit din această 
zonă, îndeosebi din Kuwait şi Arabia Saudită 
va reprezenta , în primul trimestru al acestui 


an, 20% din totalul importurilor americane, ni- 
vel pe care publicaţia amintită îl apreciază 
drept “modest” şi “uşor substituibil” în caz de 
nevoie. 


Importanţa petrolului irakian, ca şi a celui 
din Golf, poate fi, însă, mai bine înţeleasă dacă 
se are în vedere existenţa mai multor factori de 
provocare: 


1. Statele Unite ale Americii conştienti- 
zează că nu sunt singure pe eşichierul interna- 
tional, îndeosebi pe cel economic, şi că au su- 
ficienţi competitori care aspiră să le ajungă din 
urmă şi chiar să le depăşească într-un viitor 
mai apropiat sau mai îndepărtat. Ori pentru 
descurajarea şi  bararea acestor ambiţii 
concurențiale, petrolul în discuţie reprezintă 
unul din mijloacele ideale. Majoritatea statelor 
europene, apoi Japonia, China, India îşi impor- 
tă necesarul de petrol din Golf, inclusiv din 
Irak, ceea ce înseamnă că ritmul dezvoltării lor 
economice şi al confortului social este în bună 
măsură dependent de resursele energetice 
provenite din regiunea menţionată. lar controlul 
asupra acestui petrol oferă Americii o pârghie 
prin care poate dicta cotele, preţurile, condiţiile 
şi, implicit, de a controla, indirect, economiile 
statelor concurente. 


2. Stabilizarea situaţiei din Irak va asigu- 
ra Statelor Unite accesul la 112 miliarde barili 
de petrol, adică la rezerva declarată a acestei 
țări, a doua ca importanță mondială după cea a 
Arabiei Saudite. În consecință, controlul asu- 
pra Irakului înseamnă controlul asupra unei 
pătrimi din rezervele de energie primară ale 
planetei. 


3. Costurile de producţie în cazul petrolu- 
lui irakian sunt cele mai scăzute din lume ( în- 
tre 95 de cenți şi 1,5 dolari/baril), ceea ce asi- 
gură venituri considerabile, la aceasta 
adăugându-se raportul dintre necesitățile de 
consum şi rezervele existente, adică o durată 
de exploatare mai lungă a puţurilor irakiene, 
raportată la nivelul actual de extracție. 


Se prognozează că în următorii 5-10ani, 
producţia de petrol se va stabiliza, trecând chi- 
ar la o reducere progresivă cu până la 5 milioa- 
ne barili pe zi. Or, aşa cum am menţionat deja, 
Irakul va fi în măsură să-şi menţină un ritm ridi- 
cat al extracţiei, estimându-se că, în condiţii 
normale de stabilitate, va putea să atingă nive- 
lul actual de exploatare al Arabiei Saudite, res- 
pectiv 10 milioane barili pe zi. 

4. Prezenţa şi controlul exercitat de forțe- 
le americane asupra petrolului din Golf şi Irak 
elimină orice posibilitate de utilizare a acestuia 
ca armă politică în situaţii de criză, fie împotri- 
va Americii, fie a Israelului. 

Din perspectiva considerentelor de mai 
sus, poate fi sesizată importanţa pe care petro- 
lul irakian şi din ţările Golfului o are în cadrul 
strategiei americane, inclusiv în condiţiile în 
care se previzionează că, în următoarele două 
decenii, consumul de petrol al S.U.A. va creşte 
cu cca. 8 milioane barili pe zi, în paralel cu o 
scădere de 1,5 milioane barili a producţiei pro- 
prii. 

Ambasador Prof. Dumitru CHICAN, 
Corneliu PIVARIU 


UNIUNEA MAGHREBULUI ARAB: 


INTRE EŞECUL PERSPECTIVEI ŞI PER- 
SPECTIVA ESECULUI 


La sfârşitul anului 2007, la Doha, în Qa- 
tar, reuniunea la nivel înalt a celor şase state 
care constituie Consiliul de Cooperare al Gol- 
fului (Arabia Saudită, Emiratele Arabe Unite, 
Kuweit, Bahrein, Oman, Qatar) adopta docu- 
mentul de constituire a Pieței Comune a aces- 
tei organizaţii regionale, care a devenit funcţio- 
nală în luna ianuarie a acestui an şi decidea 
realizarea, până în 2010, a unificării monetare 
şi tarifar-vamale a statelor membre. 


Simultan, la Rabat, o conferinţă a miniş- 
trilor de Externe din Uniunea Magrebului Arab 
(U.M.A.) eşua în tentativa de organizare a unui 
summit al organizației nord-africane paraliza- 
tă, funcţional şi politic, aproape de la înfiinţare. 

Constituită la 17 februarie 1989, ca o 
asociere regională de state arabe, U.M.A. este 
formată din Algeria, Maroc, Mauritania, Tunisia 
şi Libia, având o suprafaţă totală de 5.782.140 
km.p. (aproximativ jumătate din suprafața con- 
tinentului european) şi un potenţial demografic 
de 83.504.718 locuitori (date din anul 1995) şi 
are drept obiectiv programatic cooperarea poli- 
tică, economică, culturală şi în alte domenii de 
interes intern şi internaţional. Trebuie precizat 
că, geografic, din Magrebul african fac parte şi 
Senegalul şi Sahara Occidentală care,însă, nu 
sunt incluse în structurile U.M.A. dar care, îm- 
preună cu aceasta, constituie zona numită a 

“Marelui Magreb Arab”. 


Care sunt elementele care au favorizat 
succesele înregistrate de comunitatea arabă 
din zona Golfului şi ce factori împiedică dinami- 
zarea şi reuşita uniunii magrebiene, determi- 
nând eşecul, cel puţin până acum, al perspecti- 
vei succesului său? 

Două sunt, în opinia analiştilor, domeniile 
în care diferențele se manifestă: 


* Similitudinea şi armonizarea dintre edi- 
ficiile politice şi economice ale ţărilor arabe din 
Golf, pe de o parte, şi discrepanţele sau chiar 
conflictele existente între structurile similare 
ale statelor arabe magrebiene, pe de altă par- 
te. 


* Specificul conflictului în jurul Saharei 
Occidentale care, în inima Magrebului, consti- 
tuie un permanent focar de tensiuni şi dispute 
neîntâlnit în cazul Golfului arab. 


Linia principală de demarcaţie între cele 
două blocuri regionale se regăseşte în aceea 
că, în primul caz, conceptual de integrare regi- 
onală a fost edificat plecându-se de la intere- 
sele interne şi comunitare ale structurii colecti- 


AAR a V 


ve, fără extensii regionale, ceea ce explică şi 
de ce alte state riverane Golfului — Irakul, Ira- 


nul şi Yemenul - nu au fost acceptate ca 
membri, ceea ce a putut să protejeze unitatea 
şi stabilitatea internă de efectul crizelor şi răz- 
boaielor pe care zona Golfului le-a cunoscut în 
ultimii 30 de ani. 


Nu configuraţia şi natura sistemelor de 
guvernământ sau diversitatea opţiunilor ideolo- 
gice şi a mecanismelor de funcţionare a eco- 
nomiei au constituit impedimentul fundamental 
care a stat în calea integrării şi unității, cât dife- 

rendul existent între principalii actori - Algeria 
şi Maroc -, încordarea permanentă în relaţiile 
bilaterale dintre aceştia şi conexiunile lor regio- 
nale, toate acestea fiind uneori chiar mai influ- 
ente, în sens negativ, decât dosarul Saharei 
Occidentale care, totuşi, 
continuă şi astăzi să aibă 
un important rol submi- 
nator în ecuația 
magrebiană. 


Nu trebuie ignorate 
nici disputele de frontieră fmm 
între Alger şi Rabat, dis- Ps 
pute moştenite din pe- 
rioada colonială şi care, | 
la începutul anilor '60, au f 
degenerat chiar în vio-h 
lente confruntări armate. 


Asemenea stare de 
tensiune a produs, şi la 
nivel regional, fricţiuni 
generate de situarea sta- 
telor arabe de partea 
unuia sau a altuia dintre 
beligeranţi, cu impact 
nemijlocit asupra a ceea 
ce în discursul politic 
contemporan , este cu- 


Magazin de dulciuri Marrakesh 

noscut drept “acţiunea arabă comună”. 


Relaţiile bilaterale dintre cele două state 
vecine nu au cunoscut, în istoria lor post- 
colonială recentă, decât două momente de re- 
laxare care au dat un impuls vremelnic proce- 
sului de integrare regională. Este vorba de 
sfârşitul anilor '60 când liderii marocan, regele 
Hassan Il şi algerian, Houari Boumedienne au 
acceptat să se întâlnească, decizând o soluţio- 
nare a disputelor frontaliere dintre cele două 
țări. Un al doilea moment de detensionare a 
acestor raporturi a fost înregistrat la finele ani- 
lor '80, pe fondul stabilirii unor solide relaţii per- 
sonale între suveranul Marocului şi fostul şef al 
statului algerian Chadli Ben Jedid, cadru în 
care cei doi conducători au convenit să pună 
capăt şi diferendului în problema Saharei Occi- 
dentale, prin mecanismul unor negocieri deru- 
late sub auspiciile Organizaţiei Naţiunilor Unite. 


În pofida acestor etape încurajatoare, 
proiectul unității magrebiene a cunoscut o no- 
uă stagnare, intrând, chiar, într-un proces re- 
gresiv, în anii '90, în contextul tensiunilor politi- 
ce şi confesionale din Algeria şi al reformelor 
de tranziţie în Maroc, care au îndepărtat intere- 
sul şi preocupările naţionale şi regionale de la 
tema unităţii Magrebului. 

Cu toată căldura relaţiilor stabilite între 
diplomatul grizonat năs- 
cut şi crescut în Maroc şi 
devenit actualul preşe- 
dinte algerian Abdelaziz 
Bouteflika şi tânărul mo- 
narh marocan Mohamed 
“VI, eliberat de complexul 
eternului conflict cu ţara 
vecină, relațiile dintre 
Alger şi Rabat nu au cu- 
noscut şi nu cunosc, în 
prezent, o stare de real 
dinamism şi normalitate, 
iar consecințele se re- 
flectă în situația de cvasi- 
f inexistentă în care se 
află organizația Unității 
Magrebului Arab. 

Contextul pare pa- 
radoxal, într-o oarecare 
măsură căci, dacă până 
acum, integrarea şi uni- 
tatea magrebiană au fost 
(şi continuă) să exprime 

o doleanţă şi o revendicare de masă în ţările 
implicate, ele au devenit, astăzi, şi o cerere 
strategică a comunităţii internaţionale şi, în pri- 
mul rând, a Uniunii Europene pentru care nor- 
dul arab al Africii reprezintă o prelungire natu- 
rală şi vitală, precum şi o importantă verigă de 
legătură cu Africa şi cu zona Orientului Mijlo- 
ciu. 

Acestui cadru i se circumscriu proiectele 
de parteneriate multilaterale euro- 
mediteraneene demarate, în 1995, prin aşa- 
numitul “Proces de la Barcelona”, sau recente- 
le idei lansate de preşedintele francez Nicolas 
Sarkozy, privind crearea unei uniuni euro- 
magrebiene structurată pe modelul european. 


Se poate spune că, dacă, pentru Consili- 
ul de Cooperare al Golfului, Arabia Saudită re- 
prezintă locomotiva care dă mişcare şi dina- 
mism, Uniunea Magrebului Arab ar putea să 
facă din Uniunea Europeană, în general, şi din 
Franța, îndeosebi, această locomotivă care să 
o scoată din anchiloza pe care singură şi-a 
provocat-o şi o menţine. 


Pentru vechiul continent, această zonă 
nordică a Continentului Negru reprezintă, prin 
rezervele naturale, potenţialul demografic, 
apropierea geografică şi situarea 
geostrategică, dar şi prin statutul său de izvor 
al unei masive emigrații mai mult sau mai puţin 
legale şi exportator de elemente 
fundamentalist-radicale, o arie care trebuie da- 
că nu controlată, cel puţin, sau în primul rând, 
integrată într-un proces constructiv de coope- 
rare şi dezvoltare care, în noile condiţii, intere- 
sează în modul cel mai direct şi noul membru 
al Uniunii Europene numit România. 


Ambasador Prof. Dumitru CHICAN 


Situaţia din Irak la cinci ani după 
intervenţia americană din martie 2003 

După invazia trupelor americane din 2003, 
numărul irakienilor ucişi în violențele cu care 
se confruntă Irakul a depăşit un milion. Con- 
form “Opinion Research Business” (ORB), so- 
cietate de sondaj cu sediul la Londra, numărul 
morţilor între martie 2003 - august 2007 a fost 
de ordinul a 1.033.000, procentajul mai mare 
fiind înregistrat la Bagdad (peste 40%). 


La rândul lor, numărul militarilor ameri- 
cani ucişi, după intervenţia din 2003, a atins 
cifra de 3.960, în aceeaşi zi (12 februarie a.c.) 

în care secretarul american al Apărării, Robert 
Gates, aflat într-o vizită surpriză la Bagdad, 
făcea un bilanţ pozitiv al situaţiei din Irak. Con- 
form acestuia, numărul atacurilor s-ar fi diminu- 
at cu 75% după ce Washingtonul a trimis, în 
iulie 2007, cei 30.000 soldaţi, ca întăriri pentru 
stabilizarea situaţiei, cu toate că vizita interve- 
nea după ce ritmul atacurilor contra trupelor 
americane din Bagdad crescuse în ultimele 
săptămâni (între timp, bilanţul pierderilor ame- 
ricane în Irak s-a ridicat la 3.966, dintre care 22 
în cursul lunii februarie). Acest lucru nu l-a îm- 
piedicat însă să susţină necesitatea unei pau- 
ze în procesul de reducere a contingentului 
american din Irak după luna iulie. “Cred că 
ideea unei scurte perioade de consolidare şi 
evaluare este probabil logică” după o fază de 
reducere a numărului soldaţilor de la 157.000, 
cât sunt în prezent, la 130.000 în luna iulie 
2008, a declarat Gates. 

Aceste de- 
claraţii au fost fă- 
„cute la scurt timp 

“după ce preşedin- 
tele Bush susținea 
acelaşi lucru în 
discursul său anu- 
al asupra stării 
națiunii. Făcând 
bilanțul progrese- 
lor înregistrate pe 
teren, acesta atră- 
gea atenţia asupra 
pericolului unei 
retrageri prematu- 
re , deoarece SUA 
‘trebuie să se aş- 

tepte încă la 
“bătălii dure”, precizând: “Obiectivul principal al 

Statelor Unite pentru 2008, în Irak, este de a 
consolida şi capitaliza progresele înregistrate 
anii trecuți, trecând la noua etapă a strategiei 
noastre”. 

Prin aceste declaraţii, Washingtonul pre- 
găteşte astfel terenul pentru o înghețare a re- 
tragerii trupelor americane după vara acestui 
an, idee susținută şi de comandamentul militar 
american din Irak, care prin cuvântul generalu- 
lui David Petraeus reclamă un termen de refle- 
xie înainte de a se decide noi reduceri, pentru 
a nu ameninţa astfel succesele obținute în do- 
meniul securității. 

Despre adevărata intenţie a Washingto- 
nului privind politica sa în Irak vorbeşte de la 
sine bugetul apărării, care, pentru Casa Albă, 
are o prioritate şi pentru 2009. În cadrul unei 
sume record de 3.100 miliarde dolari solicitați 
pentru următorul an bugetar (octombrie 2008/ 
septembrie 2009), Pentagonul are partea leului 
cu cele 515 miliarde pentru cheltuieli curente, 
ceea ce înseamnă o creştere de 7,5% în raport 
cu bugetul pe 2008 şi de 74% după 2001. În 
plus, preşedintele Bush a solicitat Congresului 
70 miliarde dolari pentru finanţarea războaie- 
lor din Irak şi Afganistan în primele luni ale no- 
ului an fiscal, până la terminarea mandatului 
său în ianuarie 2009. 

Această propunere de buget al apărării, 
cea mai ridicată de la sfârşitul celui de-al doi- 
lea război mondial (3,4% din produsul intern 
brut american), este justificată şi de necesita- 
tea sporirii efectivelor trupelor de uscat, care 
vor trebui să ajungă la 547.000 militari în 
2010, motiv 


plus, Pentagonul are nevoie de mai mulți bani 
pentru a plăti salariile militarilor, care au fost 
mărite cu 3,4%, ţinând cont că recrutarea de 
voluntari pentru Irak se dovedeşte a fi tot mai 
dificilă. 

În această situaţie, se pune întrebarea: 
“Cât timp vor rămâne americanii în lrak?”. 
Acest an este cel al “unei tranziţii critice” în 
Irak, susțin cele două ministere prin cuvântul 
lui Robert Gates şi al Condoleezei Rice, care 
au adăugat: “Pentru a continua progresele în- 
registrate în ultimele luni, este nevoie de ajuto- 
rul nostru. lrakienii au cerut o normalizare a 


Suspect'reţinut la Bagdad 


relațiilor lor cu noi şi o astfel de relaţie va con- 
stitui fundamentul pe baza căreia viitoarea Ad- 
ministrație americană va putea să acţioneze”. 
Conform lui Robert Gates, nici un angajament 
american pentru apărarea Irakului nu va figura 
în noul acord 


pentru care bilateral des- 
este nevoie tinat să asi- 
de 20,5 mili- gure baze 
arde dolari. |. legale pre- 
Principalul zenței trupe- 
motiv îl re- %, lor america- 
prezintă Ira- 4 ane pe terito- 
kul, care af riul irakian. 
epuizat ar- & Acordul, pe 
mata ameri- ii care cele 
cană, ce a i două ţări vor 
fost nevoită începe să-l 
să accelere- negocieze în 
ze rotația „câteva săp- 
unităţilor din tămâni, pen- 
cauza efecti Mă :¥ ; Ñ tru a stabili 
velor insufi- pi - DES a. = i viitorul relaţi- 
ciente. În Buldozere curăţă o piață din Bagdad după un atentat - mai 2007 Photo“ AP | jlor dintre 

cele două ţări, nu va lega mâinile următorului 
preşedinte american, a declarat acesta în fața 
unei comisii a Congresului, subliniind că 
“declaraţia de principii” semnată în noiembrie 
anul trecut de preşedintele George W. Bush şi 
premierul irakian Nouri al-Maliki nu ar conţine 
nici un angajament de apărare american. Este 
vorba de viitorul acord, denumit “Status of 
Forces Agreement (SOFA)”, ce va permite 
crearea unui cadru legal, care să lase deschise 
opțiunile americane şi irakiene, după termina- 
rea mandatului ONU al Forţei multinaționale 
sub comandament american în Irak, mandat ce 
expiră la sfârşitul acestui an. 

Preşedintele Bush a recunoscut însă că 
Statele Unite doresc o prezenţă militară ameri- 
cană în Irak timp de mai mulţi ani, chiar dacă 
“nu vor stabili baze permanente”. Dar, “eu sunt 
convins că este în interesul nostru şi al poporu- 
lui irakian să ajungem la un acord asupra ma- 
nierii care să ne conducă în anii care vin”, a 
adăugat acesta într-un interviu la canalul de 
televiziune Fox. 

Dacă faptul că trupele americane vor ră- 
mâne în lrak este un lucru cert, forma sub care 
se va legaliza această prezenţă trece pe plan 
secund. Rămâne însă de văzut eficacitatea 
acestor măsuri pentru stoparea violenţelor şi 
reglementarea situației interne. Semnificativ în 
acest sens este recenta declaraţie a preşedin- 
telui egiptean, Hosni Moubarak, ca o reacţie a 
celei lui Robert Gates: “Prezența trupelor ame- 
ricane şi străine în Irak va conduce la atrage- 
rea teroriştilor din lumea întreagă, amenințând 
securitatea şi stabilitatea regiunii”, chiar dacă a 
adăugat că o plecare precipitată a forțelor 
americane din Irak ar agrava situația în aceas- 
tă țară. Reamintim că, deşi aliat al Statelor Uni- 
te în Orientul Mijlociu, Egiptul s-a distanțat de 
acestea cu ocazia intervenției din Irak, din 
martie 2003. 

lonel BUCUROIU 


Orientul Mijlociu: amenințări şi per- 
spective. Puncte de vedere 


Orientul Mijlociu este, în mod tradiţio- 
nal, văzut ca un uriaş depozit de energie, chiar 
dacă semnificaţia regiunii pentru stabilitatea 
politică globală depăşeşte cu mult interesele 
energetice ale statelor industrializate. Orientul 

Mijlociu deţine un loc important pe scena politi- 
că internaţională şi pentru faptul că este o sur- 
să de multiple ameninţări, între care cele mai 
semnificative sunt exportul de fundamentalism 
islamic şi terorism, traficul de droguri şi posibila 
proliferare a armelor de distrugere în masă. Pe 
alt plan, integritatea teritorială a unor state din 
regiune este în pericol (de exemplu Irak şi Af- 
ganistan), în timp ce războiul civil este foarte 
aproape în alte state (cum ar fi Pakistan şi Li- 
ban). Chiar şi în statele cu o situație politică 
relativ stabilă sunt posibile conflicte etnice şi 
sectare. Orientul Mijlociu este o regiune în care 
se intersectează interesele şi sferele de influ- 
enţă ale marilor puteri, dintre care se detaşea- 
ză Statele Unite şi Rusia. Pentru a înţelege 
mai bine posibila evoluţie a situaţiei din aceas- 
tă zonă, vom prezenta succint câteva elemente 
definitorii, după care vom prezenta opinii ale 
analiştilor ruşi şi americani referitoare la per- 
spectiva evoluţiilor în această zonă, la care 
vom adăuga câteva concluzii personale. 


I.Definiţii ale Orientului Mijlociu: 
1.Definiția tradițională 


Geografic: ansamblu geopolitic vast cu 
deschidere de aproape 4000 Km? între 
strâmtorile turceşti şi cel mai sud-estic 
punct al Peninsulei Arabiei, între valea 
Nilului şi munții Afganistanului. Punte 
de legătură între M. Mediterană şi 
Oceanul Indian. Datorită rutelor terestre 
şi maritime este un patrulater care face 
legătura între Asia, Africa şi Europa. 
Aceasta este definiţia tradițională 


Politic: este compus din trei mari ţări peri- 
ferice: Egipt, Iran şi Turcia, fiecare cu o 
populaţie de aprox. 60 mil. loc.; ţările 
centrale ale Semilunei Fertile (Irak, Is- 
rael, lordania, Liban, Siria) şi de ţările 
Peninsulei Arabia (A.Saudită, Bahrein, 
EAU, Kuweit, Oman, Qatar şi Yemen) 


Economic: deţin 75% din rezervele mondi- 
ale de hidrocarburi, mari producătoare 
de bumbac, fosfati, gaze naturale. 


Demografic: pop. totală a O.M. este de 
circa 245 mil. loc., 12 din cele 15 state 
fiind locuite în principal de arabi (113 
mil, din care 68 mil. la E de Suez). Pop. 
turcă pe locul doi cu 61 mil., persani şi 
asimilaţi-28 mil., kurzi-21 mil, copţi-10 
mil., evrei-4mil., alţii-1 mil. 

Tradăaral diirai 
ofthe Midde Easă 


Religios: dominantă religia musulmană — 
92% din total, iar în cadrul acestora do- 
uă treimi sunt suniţi iar o treime şiiţi. 
Şiiţii reprezintă majoritatea populaţiei în 
Iran, Irak, Bahrein şi 40% din pop. Liba- 
nului. Creştinii sunt circa 14 mil (2/3 în 
Egipt) şi 4 mil. de evrei. 
2.Marele Orient Mijlociu (sau Orien- 
tul Mijlociu Extins) 


Înaintea Summitului G8 din 2004 SUA 
au prezentat o definiţie în care, Marele Orient 
Mijlociu cuprinde o zonă mult mai vastă, inclu- 
zând ţările din nordul Africii, Sudanul, şi Cornul 
Africii precum şi Afganistanul şi Pakistanul. 
Definiţia corespundea mai bine planurilor glo- 
bale ale SUA, însă nu a găsit un prea mare 
ecou şi susţinere, ea fiind apoi readaptată sub 
denumirea Noul Orient Mijlociu 


3.Noul Orient Mijlociu 


Folosit pentru prima oară oficial de că- 
tre secretarul de stat american Condoleezza 
Rice în iunie 2006, termenul de „Noul Orient 
Mijlociu” a fost planificat ca o etapă în cadrul 
căreia SUA, Marea Britanie şi Israelul să con- 
tribuie hotărâtor la redesenarea frontierelor în 
Orientul Mijlociu, în scopul atingerii obiectivelor 


Ge dèeinion d fi 
izaatar Midea Eazi 


Arbiră iesim jaata 
wih hë Grpater Hilda E azi 


geo-strategice, în principal americane, în zonă. 
Această nouă împărţire este prezentată public 
ca o creaţie a locotenentului-colonel american 
în rezervă Ralph Peters!, în cartea acestuia 
intitulată „Never Quit the Fight” (Nu renunţa la 
luptă niciodată) din 20062. În capitolul referitor 
la punctele de vedere americane vom prezenta 
succint şi această poziţie. Această nouă abor- 
dare a trezit numeroase comentarii şi luări de 
poziții împotriva ei, încât nu a mai fost susținu- 
tă deschis. Mai mult, la începutul anului 2008, 
unul dintre cei mai renumiţi analişti ai Centrului 
pentru Studii Strategice şi Internaţionale (The 
Center for Strategic and International Studies — 
CSIS), pentru Orientul Mijlociu, l-am denumit 
aici pe Anthony H. Cordesman, şi-a intitulat 
prima analiză a anului 2008, „Securitatea şi 
stabilitatea în Marele Orient Mijlociu” („Security 
and Stability in the Greater Middle East”). 
Aceasta nu înseamnă că SUA a renunţat la o 
nouă redesenare a Orientului Mijlociu. 
II. Periodizarea istoriei moderne a 
Orientului Mijlociu 

Studiind evoluţiile istorice şi evenimen- 
tele majore din epoca modernă a Orientului 
Mijlociu, apreciem că aceasta poate fi împărțită 

în următoarele cinci perioade caracteristice”: 


Perioada redescoperirii Orientului Mlijlo- 
ciu de către Europa (1774-sfârşitul răz- 
boiului ruso-turc, până la sfârşitul pri- 
mului război mondial -1918). Este o eta- 
pă în care declinul Imperiului Otoman per- 
mite Europei să redescopere Orientul Mij- 
lociu şi să realizeze că acesta poate fi cu- 
cerit. Pătrunderea europeană a dus şi la 
apariția aşa-numitei „Probleme Orientale” — 
privind modul de abordare a efectelor de- 
clinului imperiului otoman. În aceeaşi pe- 
rioadă intelectualii arabi şi musulmani au 
început să se întrebe (unii o fac şi astăzi) 
de ce civilizaţia lor a rămas atât de mult în 
urma celei europene. 


Perioada colonială (de la sfârşitul primu- 
lui război mondial-1918, până la criza 
Suez -1956). Este caracterizată de dispari- 
ţia imperiului otoman şi apariţia Republicii 
Turcia, precum şi de disensiunile dintre 
puterile europene victorioase în război. 
Prima perioadă a epocii coloniale în 
Orientul Mijlociu este dominată de 
Marea Britanie şi Franţa, apoi, ca 
urmare a slăbirii influenţei acestora 
la sfârşitul celui de-al doilea război 
mondial, cele două superputeri câş- L 
tigătoare, URSS şi SUA, încep să. 
se manifeste tot mai pregnant pe 
arena internaţională, inclusiv în Ori- 
entul Mijlociu. Este o etapă caracte- 
rizată şi de dezvoltarea naţionalis- 
mului arab. 


Perioada Războiului Rece (1956-1990). 
Perioadă marcată de confruntările dintre 
cele două superputeri, dar mai ales de 
creşterea influenţei forțelor externe în Ori- 
entul Mijlociu, acestea începând să joace 
un rol tot mai important. Competiţia dintre 
aceste forțe se manifestă prin convulsii 
sângeroase, cum sunt războiul din iunie 
1967, octombrie 1973, revoluţia islamică 
din 1979 în Iran, sau invazia israeliană din 
Liban în 1982. Aceste evenimente demon- 
strează că totuşi marile puteri nu pot con- 
trola evoluţiile situaţiei din zonă (revoluția 
islamică iraniană din 1979 duce la prăbuşi- 
rea unuia din regimurile considerate pilon 
al SUA în regiune), iar războiul din 1982 
duce la apariția Hezbollahului în Liban, 
multe ţări arabe rezistând la presiunile 

SUA de a le include în sprijinirea unor pro- 
iecte anti-sovietice. Războiul dintre Iran şi 
Irak slăbeşte cele două ţări mai mult de un 
deceniu. 


Perioada de influență aproape neîngră- 
dită a SUA (1990-2003). Începe o dată cu 
dispariția URSS şi se încheie după invazia 
SUA în lrak din 2003. este o perioadă în 
care SUA a dispus de o influenţă fără pre- 
cedent în zonă şi o libertate de acţiune 
aproape neîngrădită. 

Perioada actuală (2003-?) - perioada 
globalizării, apariţia şi dezvoltarea în zonă 
a mijloacelor media, o mai mare politizare 
a zonei, în paralel cu creşterea influenţei 
Islamului, inclusiv prin folosirea mijloacelor 
moderne de propagandă. Influența SUA în 
regiune scade, rămânând însă cea mai 
importantă. 


III.Puncte de vedere ruse 


Un studiu intitulat „Lumea din jurul 
Rusiei: 2017. Prognoză pe termen mediu”, rea- 
lizat de un grup de experţi condus de politolo- 
gul Serghei Karaganov, preşedintele Consiliu- 
lui pentru Politică Externă si Apărare, o structu- 
ră consultativă de pe lângă preşedinţia rusă, 
face o prognoză amplă a amenințărilor şi posi- 
bilelor evoluţii din regiune, evident din punctul 
de vedere al intereselor Rusiei. 


După reculul consemnat în urma dez- 
membrării Uniunii Sovietice, Moscova a reluat 
la începutul anilor 2000 ofensiva politică în Ori- 
entul Mijlociu, încercând să-şi restabilească 
rolul în reglementarea conflictului arabo- 
israelian şi conservarea intereselor naționale în 
Irak şi Iran. Pentru analiştii ruşi, situația actuală 
din Orientul Mijlociu rămâne foarte tensionată. 
Regiunea este divizată de conflicte, respectiv 

confruntarea arabo-israeliană, războaiele din 
Irak şi Afganistan şi problema kurdă. În acelaşi 
timp, există câteva zone de conflicte potenţiale 
unde, în orice moment, pot izbucni crize acute. 
Este vorba, înainte de toate, de Pakistan unde 
echilibrul etnic şi religios este atât de fragil în- 
cât situația nu a degenerat doar datorită abilită- 
tii preşedintelui Perverz Musharraf de a mane- 
vra între principalele forțe politice. Alte conflicte 
politice sunt prezente în Iran (protestele arabe 
din Khuzestan din 2005, protestele azerilor din 
2006, instabilitatea din partea iraniană a 
Kurdistanului, Sistanului şi Baluchistanului), 
Arabia Saudită, Liban şi Turcia. Pe termen 
lung, situația din aceste țări se poate deteriora 
serios chiar până la declanşarea unor războaie 
civile. Factorii care vor avea un rol major, con- 
form opiniilor ruse, în evoluțiile din Orientul Mij- 
lociu sunt: 


Crizele sociale 
şi economice. Majori- 
tatea ţărilor se con- 
fruntă cu dificultăți se- 
rioase, în timp ce une- 
le au încetat de fapt să 
mai existe ca entitate 
unitară (Irak şi Afga- 
nistan). Iran este sin- 
gura tară care înregis- 
trează o dezvoltare 
economică reală, dar 
Teheranul se confrun- 
tă cu numeroase pro- 
bleme politice interne 
pe care o guvernare incompetentă sau influen- 
te externe le pot transforma în revolte sociale. 
Crizele au rădăcini sociale, economice şi reli- 
gioase adânci care nu pot fi surmontate în vii- 
torul apropiat. Subdezvoltarea mult răspândită 
în Orientul Mijlociu îşi are originile în trecutul 
colonialist; dependenţa elitelor politice de re- 
sursele de petrol, care generează profituri uria- 
şe; precum şi în unele particularităţi culturale. 
O altă cauză a crizelor se găseşte în disensiu- 
nile acute din cadrul lumii islamice, care este 
divizată după linii religioase (suniţi şi shiiţi), linii 
etnice (persani şi arabi) şi linii politice (unele 
țări arabe au încheiat un acord de pace cu lIs- 
rael în timp ce altele refuză să recunoască de 
principiu statul israelian). 


Politica externă a SUA. După venirea 
preşedintelui George W. Bush la Casa Albă 


situația în regiune s-a deteriorat dramatic. 
Washingtonul a optat pentru folosirea forței cu 
scopul de a instaura democraţia în regimuri 
locale în vederea realizării intereselor america- 
ne strategice. Aceste interese, în opinia speci- 
aliştilor ruşi, includ preluarea controlului asupra 
potenţialului energetic al regiunii şi stabilizarea 
situaţiei precum şi împiedicarea accesului Chi- 
nei la resursele din Orientul Mijlociu. La 11 
septembrie 2001, Statele Unite au primit un 
„mandat moral” pentru declanşarea de acţiuni 
militare pe subcontinent. Ulterior, preşedintele 
Bush a lansat planuri pentru modernizarea re- 
giunii extinse a Orientului Mijlociu prin răspân- 
direa democrației şi a valorilor liberale. A deve- 
nit însă tot mai evident că politica americană în 
regiune este pe cale să sufere o înfrângere 
strategică. 


Radicalismul islamic. 
Creşterea popularității 
ideilor islamice este 
rezultatul unei crize 
sistemice sociale, eco- 
nomice şi politice. Mai 
mult, religia oferă po- 
pulaţiei locale un teren 
de opoziţie spirituală 
față de autorităţi sau 
„colonizatori” (reali sau 
imaginari). Politica 
„americană de demo- 
cratizare a fost de na- 
tură să creeze alianțe 
între autorităţi locale şi 
organizaţii extremiste, astfel că aceste organi- 
zaţii s-au legitimizat şi au devenit parte a rezis- 
tenței oficiale la „ofensiva creştin-iudaică”. 
Unele regimuri opozante Statelor Unite, cum 
sunt Iranul şi Siria, folosesc activităţile radicali- 
lor islamişti în propriile interese, iar Arabia 
Saudită sprijină activ organizaţiile radicale 
islamiste, fiind chiar sponsorul principal al 
islamiştilor. 


Regiunea este bântuită de un gen de 
„sindrom Weimar” — sentimentul că a suferit o 
înfrângere în dauna civilizaţiilor care se adap- 
tează mai bine concurenţei din actuala lume în 
proces de globalizare şi că politica marilor pu- 
teri nu este corectă. Autorităţile locale nu au 
intenţia de a lansa reforme sistemice care să 
atenueze acest sentiment. Sindromul este unul 
dintre factorii care stau la baza propagandei 

anti-iudaice şi anti-creştine în lumea islamică. 


Comportamentul agresiv al SUA combi- 
nat cu politica de pacificare promovată de Oc- 
cident ar putea aduce „războiul civilizaţiilor” 
mai aproape. În opinia analiştilor ruşi, acesta 
ar putea fi declan- sx 
şat în următoarea $% 
decadă. 


Influența 
Chinei. Creşterea | 
economică a Chinei 
a fost însoțită de o 
majorare semnifica- | 
tivă a cererii de 
energie, motiv pen- %7 
tru care Beijingul şi- & aa 
a accentuat prezen- iiz 
ta în sectoarele 
energetice ale economiilor din Orientul Mijlociu 
şi Asia Centrală. China acordă o atenție speci- 
ală Iranului, în timp ce Teheranul vede în dez- 
voltarea relațiilor cu China o cale de a contra- 
balansa presiunile Statelor Unite. 


Prestigiul liderilor militari cu înclinații 
nationaliste, care pot face față concurenţei isla- 
mice în lupta pentru putere. Astfel de situații se 
întâlnesc în Turcia, Iran, Siria şi Pakistan unde 
lideri militari ocupă poziții puternice în instituții- 
le supreme ale puterii. Rivalitatea dintre 
islamişti şi militari este cea mai acută în Turcia, 
unde conducerea armatei este susţinută de 
islamiştii moderați. Tocmai aceşti lideri militari 
pot deveni aliaţi ai SUA în lupta pentru demo- 
cratie, dar Washingtonul nu este prea încântat 
să consolideze relaţii cu astfel de lideri, cel mai 
elocvent exemplu fiind Pakistanul, unde 
Benazir Bhutto trebuia să fie cea care să im- 
plementeze reformele democratice. 


Actuala situaţie din Orientul Mijlociu 
este caracterizată de dominaţia factorilor des- 
tabilizatori faţă de cei stabilizatori. În următorul 
deceniu, apreciază analiştii ruşi, situaţia va ră- 
mâne cel puţin identică, deoarece regiunea va 
continua să fie scena luptei dintre ţările dezvol- 
tate pentru controlul asupra rezervelor de hi- 
drocarburi şi dintre ţările din regiune pentru 
dobândirea rolului de lider pe subcontinent. De 
asemenea, va persista degradarea în plan so- 
cial şi economic în majoritatea ţărilor din regiu- 
ne. Peisajul politic al regiunii va fi, în mare mă- 
sură, determinat de conflictul arabo-israelian. 
Cel mai probabil, crizele nu vor fi reglementate 

în următorul deceniu, decât dacă marile puteri 
formează un cartel pentru impunerea păcii, dar 
şansele pentru un astfel de demers sunt mici. 
Israelul începe să piardă din sprijinul europeni- 
lor şi din legitimitatea bazată pe Holocaust, 
deoarece este tot 
mai mult perceput 
4 ca un stat agresiv şi 
îi o amenințare majo- 
Ú {ră pentru stabilita- 
pi i tea din Orientul Mij- 
lociu. Schimbarea 
de atitudine față de 
Israel pare să fie 
cauzată şi de creş- 
g terea numărului de 
m imigranți arabi şi 
“ musulmani în ţările 


occidentale. 


O altă caracteristică a situaţiei din Ori- 
entul Mijlociu este, conform aprecierilor analiş- 
tilor ruşi, potenţialul redus în plan politic şi mili- 
tar a ţărilor din regiune. Singura ţară care deti- 
ne o armată puternică şi eficientă este Israelul, 
posibilii rivali ai acestuia fiind Iranul şi Turcia. 
În regiune nu există nici o uniune militar- 
politică, exceptând axa Washington-Tel Aviv- 
Ankara. 


Pe termen scurt, nu există nici un stat 
care să aibă capacitatea de a ajunge lider regi- 
onal, deşi trei state (Arabia Saudită, Egiptul şi 
Siria) îşi arogă poziţia de lider; nici unul dintre 
acestea nu a reuşit să obţină o influenţă decisi- 
vă în Liga Statelor Arabe. Din punct de vedere 
militar şi politic, Iranul este cel mai puternic stat 
din regiune, dar, datorită particularităţilor reli- 
gioase şi etnice, nu poate fi considerat un real 
lider. Majoritatea liderilor politici locali, mai ales 
în tările arabe, percep realizările Iranului per- 
san şi ale aliaţilor regionali cu neîncredere şi 
chiar cu ostilitate. În acest sens, a fost eloc- 
ventă situaţia din lumea arabă în timpul războ- 
iului din iulie-august 2006, când nici o naţiune 
arabă, exceptând Siria, nu a sprijinit şiiţii liba- 
nezi. Această rivalitate toţi-împotriva tuturor 
este o piedică în activitatea majorităţii organi- 
zaţiilor regionale (Liga Arabă, Consiliul de Coo- 
perare al Statelor Arabe din Golful Persic). 


Potenţialul economic al Orientului Mijlo- 
ciu este dependent de petrol, iar această de- 
pendenţă se va menţine atât timp cât Occiden- 
tul rămâne interesat în aprovizionarea cu petrol 

din regiune. În pofida imenselor resurse de pe- 
trol, înapoierea economică a majorităţii statelor 
arabe continuă să se accentueze. Doar Israelul 
şi lranul fac eforturi pentru dezvoltarea industri- 
ilor de înaltă tehnologie, în timp ce celelalte 
state se concentrează pe sectorul combustibil/ 
energie. 


Posibile evoluții în următorul dece- 
niu 

În condiţiile în care efectele strategiei 
americane în Orientul Mijlociu întârzie să îşi 
facă apariţia, este de aşteptat ca următoarea 
administraţie să reia întrebuinţarea forței diplo- 
maţiei şi să renunţe la întrebuințarea forței mili- 
tare în Orientul Mijlo- 
ciu. Totuşi, nu pot fi == 
total excluse încercări i 
izolate de folosire al. 
forței (cum este un. 
atac aerian asupra | 
Iranului), dar probabi- % 
litatea unor astfel de 4 
încercări se va redu- 
ce în timp. Statele 
Unite vor intra într-o 
perioadă care poate fi 


denumită „sindromul 
post-lrak”, în care 
administrația ameri- | 


cană poate fi tentată s 
să-şi încordeze încă 
odată muşchii, astfel 
încât să risipească percepţia că eşecul din Irak 
ar fi transformat SUA într-un „tigru de hârtie”. 


În următorul deceniu, regiunea va fi 
marcată de procesele de destabilizare, deoare- 
ce partidele şi mişcările islamiste radicale vor 
deveni tot mai populare. Armata va dobândi o 
semnificativă greutate politică şi, în viitor, poa- 
te deveni o contrapondere la radicalii religioşi 
din unele ţări. În acelaşi timp, evoluţiile din re- 
giune vor depinde de factori externi, respectiv 
de politicile pe care SUA, China, Uniunea Eu- 
ropeană şi Rusia le vor promova pe 
subcontinent. Mai explicit, majoritatea conflic- 
telor regionale vor avea legătură, într-un fel 
sau altul, cu interesele marilor puteri care ur- 
măresc să-şi asigure controlul asupra resurse- 
lor energetice din Orientul Mijlociu. 

Totodată, la sfârşitul deceniului urmă- 
tor, foarte probabil, unele ţări din regiune vor 
înceta să mai existe ca entităţi politice inde- 


pendente. Afirmația analiştilor ruşi se referă la 
Irak şi Afganistan, unde, pe termen mediu, 
SUA, ONU şi NATO nu vor reuşi să găsească 
soluţii pentru îmbunătățirea situaţiei. În pre- 
zent, singurul factor de stabilizare în aceste ţări 
este prezenţa unor numeroase efective militare 
străine pe teritoriile lor. Înainte sau după retra- 
gerea trupelor americane din Afganistan, pare 
inevitabilă izbucnirea unor războaie civile de 
mare amploare. Cel mai probabil rezultat al 
războiului din Irak se consideră că va fi împărţi- 
rea în Nordul Kurd, Sudul Şiit şi Centrul Sunit. 
Afganistanul se va dezmembra în câteva 
cvasi-state — un stat al pashtunilor cu un regim 
sunit conservator, un stat tadjik-uzbek patronat 
de SUA şi, probabil, 
un stat hazar-şiit în 
sfera de influență a 
Iranului. 


Posibila dezmembra- 


exclus ca noul stat să 
preia controlul asupra 
câmpurilor petroliere 
de la Kirkuk. Cel mai 
4 probabil, imediat du- 

pă formare, statul 
kurd se va găsi sub controlul parțial al SUA. 


Crearea statului kurd pe teritoriul actua- 
lului stat irakian nu va rezolva definitiv proble- 
ma kurdă în Orientul Mijlociu. Ca urmare, kurzii 
din Turcia, Siria şi Iran, stimulați de exemplul 
kurzilor irakieni, vor intensifica activitățile sepa- 
ratiste. 


Conflictul arabo-israelian. Acest con- 
flict va evolua în conformitate cu direcţiile im- 
puse de administrația americană. În următoa- 
rea decadă, SUA ar putea înregistra un oare- 
care succes în politica arabo-israeliană, dar pe 
termen lung, în procesul de stabilizare a situa- 
tiei, vor trebui să lase loc Uniunii Europene, 
ONU şi, probabil, Rusiei. Dacă Statele Unite 
reduc presiunile asupra Siriei şi palestinienilor 
şi vor implica în procesul de pace partea mo- 
derată a liderilor Hamas, dialogul arabo- 
israelian se poate relua. Procesul de negociere 
va permite Washingtonului să transforme 

Hamasul într-un fel de Fatah al anilor 1980, 
când această organizaţie condusă de Yasser 
Arafat a renunţat la activitatea teroristă. Totuşi, 
astfel de evoluţii nu vor elimina complet ame- 
nințarea teroristă, dar ea va fi redusă semnifi- 
cativ. În aceste condiţii, Palestina nu va obţine 
suveranitatea de stat în următorii zece ani, ce- 
ea ce va face ca membrii mai radicali ai 
Hamas să părăsească organizația. În Israel, 
reluarea negocierilor de pace va consolida po- 
zițiile partidelor moderate (Avoda, Meretz) şi va 
accentua sentimentele conciliatorii între tineri. 
În acelaşi timp, vor ieşi la suprafață unele ten- 
dințe distructive în această țară. De exemplu, 
poate începe o confruntare între forțele publice 
moderate şi conservatori. Moderaţii vor recla- 
ma faptul că religia este privită cu mai puţină 
atenţie în viața publică, ceea ce va declanşa 
un alt conflict social. Ca urmare, reducerea 
amenințării arabe va avea un impact negativ 
asupra situaţiei politice, dar acesta va fi depă- 
şit de statul israelian. 


Dacă presiunile asupra Siriei se reduc, 
preşedintele Bashar al-Assad va avea ocazia 
să promoveze reforme de piaţă şi să consoli- 
deze poziţiile tehnocraţilor în detrimentul naţio- 
naliştilor şi militarilor. Prin aceasta, se va des- 
chide calea pentru reluarea negocierilor dintre 
Siria şi Israel în vederea soluționării problemei 
Înălțimilor Golan. Dar dacă evenimentele politi- 
ce din Siria evoluează în această manieră, nu 
trebuie exclusă posibilitatea unei lovituri de stat 
sau a asasinării liderilor moderați de către 
islamişti. 

În următorul deceniu, conflictul dintre 
Iran şi SUA va continua, probabil mocnit. Este 
puţin probabil ca Statele Unite să lanseze o 
operaţiune militară de mare amploare pentru 
înlocuirea regimului de la Teheran, mai ales în 
contextul unor războaie civile din Irak şi Afga- 
nistan. Washingtonul nu va tolera însă consoli- 
darea poziţiilor Iranului la scară globală. Princi- 
pala tactică a SUA va fi de a penetra Iranul în 
plan economic şi cultural, ceea ce ar putea du- 
ce la răsturnarea regimului clerical din interior. 
Pentru a rezista atacului „culturii occidentale”, 
clericii şiiţi vor trebui fie să rămână credincioşi 
valorilor islamice tradiţionale fie să reformeze 
țara „de la centru”. Ultima opțiune pare să fie 
cea mai productivă, iar noua generaţie de poli- 
ticieni iranieni va urma cel mai probabil aceas- 
tă cale. Dar către sfârşitul perioadei analizate, 


444 


majoritatea ayatollahilor autoritari va părăsi 
scena politică, ceea ce va determina o slăbire 
a regimului clerical şi o nouă rivalitate între 
principalele grupări ale actualei puteri 
(conservatori, reformatori şi pragmatici). 


Scenariile menţionate mai sus sugerea- 
ză că, până în 2017, regimul clericilor din lran 
va pierde multe din poziţiile pe care le deţine 
şi, în consecință, monopolul asupra puterii. Ro- 
lul politicienilor seculari — care se bucură de 
sprijinul oamenilor de afaceri, Corpul Gărzilor 
Revoluţionare şi forța paramilitară Basij — va 
creşte. Preşedintele Iranului, Mahmoud 
Ahmadinejad este cel mai vizibil reprezentant 
al acestui profil politic. În următorii câţiva ani, 
acesta se poate îndepărta de ayatollahi şi poa- 
te deveni o figură politică independentă şi po- 
pulară. Pe de o parte, Iranul a consemnat o 
constantă creştere economică şi a reuşit să 
soluţioneze crizele demografice; pe de altă 
parte, nu a reuşit să rezolve probleme etnice şi 
sociale serioase. În aceste condiții, unele mă- 
suri luate în grabă de autorităţi pot provoca o 
criză politică majoră, în urma căreia poziţia Te- 
heranului în regiune să fie serios afectată. 

Problema etnică este deosebit de acută 
în Iran. Apariţia de perturbări în Khuzestan, 
provincia populată de arabi, poate genera pa- 
gube serioase economiei iraniene, deoarece 
această provincie deţine majoritatea resurselor 
de hidrocarburi ale Iranului. O criză politică în 
Iran ar putea transforma ţara într-o arenă de 
luptă între SUA şi China şi, probabil, într-o veri- 
tabilă colonie. 


În acelaşi timp, o autoritate capabilă 
poate propulsa Iranul în poziţia de lider regio- 
nal, influenţa iraniană fiind puternică mai ales 
în Asia Centrală şi regiunea Caspică. De ase- 
menea, Teheranul poate câştiga controlul 
aproape total asupra zonelor şiite din Irak şi, 
posibil, asupra zonelor hazare din Afganistan. 
Poziţia Iranului în procesul de pace arabo- 
israelian va depinde în mod direct de politica 
americană în Orientul Mijlociu. Dacă SUA slă- 
besc presiunile asupra Iranului, acesta ar pu- 
tea reduce sprijinul pe care îl acordă radicalilor 
libanezi şi palestinieni, cu consecinţe favorabi- 
le asupra tensiunilor dintre Israel şi vecinii 
apropiați. 

În următorii zece ani, vor avea loc 
schimbări politice radicale în Liban, care va 
rămâne o zonă fierbinte în competiţia dintre 

SUA şi lran pentru influenţa regională. Tehera- 
nul va sprijini organizaţiile şiite radicale, în timp 
ce Washingtonul va sprijini pe liberalii adepţi ai 
fostului premier Rafiq Hariri. În următorul dece- 
niu, şiiţi ar putea să se izoleze şi să creeze un 
fel de stat propriu în sudul ţării, deoarece alian- 
ta şiito-maronită este destul de fragilă. Libanul 
se va confrunta cu o problemă foarte acută din 
cauza refugiaților palestinieni care sunt explo- 
zivi din punct de vedere social şi practic 
necontrolabili. În cazul în care conflictele politi- 
ce din Liban se amplifică, acţiunile palestinieni- 
lor pot duce ţara într-un nou război civil. 


În deceniul următor statutul politic al 
Arabiei Saudite se va schimba. Pe de o parte, 
Riyadul va continua să fie o putere majoră în 
extracția de petrol. Pe de altă parte, situaţia 
politică din ţară se poate deteriora semnificativ 
prin agravarea luptei pentru tron. Regele 
Abdullah a trecut de 80 de ani şi se apropie 
timpul schimbării. Mai mult, fiind frate vitreg cu 
fostul rege Fahd, a trebuit să câştige disputa 
cu fracțiunile clanului Suidaiti care include fraţii 
fostului rege. În prezent, Abdullah deţine foarte 
bine controlul puterii, dar inevitabila plecare de 
pe scena politică va duce la deteriorarea se- 
rioasă a situaţiei, cu atât mai mult cu cât nu are 
niciun succesor, deoarece nu a avut fraţi buni. 
Eforturile Statelor Unite de a moderniza siste- 
mul politic saudit nu vor aduce rezultatele 
scontate. Societatea saudită va continua să 
rămână conservatoare iar factorul religios va 
continua să joace un un rol important în viața 
ei. Ca urmare, unele cercuri de influenţă locale 
vor continua să sprijine organizațiile islamiste 
care operează pe subcontinent şi în alte regi- 
uni ale lumii. 


Statutul regional al Egiptului nu va su- 
feri modificări. Va continua căutarea unui rol de 
lider în lumea arabă, dar nu va fi în măsură să 
concureze cu Arabia Saudită şi Iran. Cel mai 
probabil, situaţia din Egipt va evolua către des- 
tabilizare şi consolidare a elementelor islamiste 
radicale. 


Consolidarea poziţiei Teheranului în 
regiune va exacerba contradicţiile dintre Iran şi 
principalele ţări arabe. Confruntarea iraniano- 
arabă se va manifesta pe următoarele zone: 


— lupta pentru influenţă în Irak şi Af- 
ganistan. Iranul va căuta să instituie controlul 
asupra zonelor separatiste şiite din aceste ţări, 
în timp ce arabii vor depune toate eforturile 


pentru menţinerea instabilității în regiune cu 
scopul de a preveni consolidarea poziţiilor poli- 
tice ale comunității şiite; 

— în domeniul energiei, ţările arabe 
vor căuta să elimine Iranul de pe piața globală 
a energiei astfel încât acesta să nu mai dispu- 
nă de petrofonduri pe care să le utilizeze în 
scopul influenţării situaţiei din regiune. 

În următoarea decadă, Pakistanul va 
constui principala ameninţare pentru stabilita- 
tea regională şi internaţională. Ca şi în Afga- 
nistan, poziţiile islamiştilor din Pakistan sunt 
foarte puternice, deşi influenţa lor este, într-o 
oarecare măsură, contrabalansată de militari 
care sunt acum la putere. În prezent, islamiştii 
(talibanii şi al-Qaeda) sunt prezenţi în zonele 
Waziristan de Nord şi de Sud, în care autorită- 
tile de la Islamabad nu îşi pot exercita contro- 
lul. Echilibrul etnic şi religios fragil din Pakistan 
este menţinut actualmente de politica flexibilă 
a preşedintelui Musharraf. Dacă acesta ar pă- 
răsi în mod neaşteptat scena politică, ţara va fi 
lăsată pradă conflictelor interne. Cel mai 
realistic scenariu al evoluţiilor din Pakistan pu- 
ne în prim plan o lovitură de stat, dacă nu mai 
multe, pierderea totală de către Islamabad a 
controlului asupra Waziristanului şi o nouă run- 
dă de tensiuni cu India (foarte probabil ca India 
să sporească sprijinul acordat separatiştilor din 
Baluchistan). Tensiunile politice din Pakistan 
pot fi alimentate şi de Statele Unite care, 
nesatisfăcute de ritmul în care preşedintele 
Musharraf întăreşte autoritatea instituţiilor de- 
mocratice, vor sprijini opoziţia (după Bhutto 
urmează Sharif). 

Procesele politice menționate mai sus 
vor conduce la apariţia unui cvasi-stat controlat 
100% de islamişti pe teritoriul Waziristanului de 
Nord şi de Sud şi în Afganistan. Acesta va pro- 
mova o politică externă agresivă, de natură să 
agraveze relaţiile la graniţa iraniană şi în Asia 
Centrală. Regiunea va deveni principala ţintă a 
exportului de revoluţie islamică. În aceste con- 
diţii, este de aşteptat creşterea în continuare a 
influenţei unor organizaţii ca Mişcarea Islamică 
din Turkestan (cunoscută anterior ca Mişcarea 
Islamică din Uzbekistan), Hizb ut-Tahrir, 
Akromiya, care deja escaladează lupta împotri- 
va regimurilor seculare din Asia Centrală. Nu 
este exclus ca activitatea de opoziție a 
islamiştilor să primească un viguros sprijin pu- 
blic în Asia Centrală, unde populația vede în 

islamişti o alternativă reală la administraţiile 
locale corupte şi ineficiente. 


O posibilă criză politică în Pakistan poate 
favoriza preluarea de către islamişti a tehnolo- 
giilor nucleare. În aceste condiţii, pericolul tero- 
rist global va creşte semnificativ. Radicalii 
islamişti nu vor fi în măsură să dezvolte o armă 
nucleară complet operativă, deşi vor avea sufi- 
ciente cunoştinţe pentru a fabrica o „bombă 
murdară” şi pentru a executa un act terorist de 
amploare în unele ţări occidentale. Până la fo- 
losirea armelor nucleare de către terorişti, sunt 
posibile tentative de atacuri preventive pentru 
distrugerea acestor arsenale pakistaneze de 
către SUA, India şi poate şi de alte forțe. Deşi 
pozițiile islamismului radical pe subcontinent 
se vor întări considerabil în următorii zece ani, 
în Orientul Mijlociu nu se va crea nici un 
„califat”. Mai degrabă, unitatea lumii musulma- 
ne se va degrada; vor creşte contradicţiile din- 
tre suniţi, şiiţi şi reprezentanţi ai altor credințe 
(druzi, alawiți, wahhabiţi, sufiţi etc.); violenţa şi 
actele de terorism se vor înmulţi în regiune şi 
în zonele adiacente, inclusiv în Rusia. Amenin- 
tarea teroristă cu origini în regiune va creşte 
chiar şi după retragerea forțelor americane din 
Irak. 


Rolul Uniunii Europene în Orientul Mij- 
lociu va creşte foarte puțin în următorul dece- 
niu. Cel mai probabil, UE va continua să joace 
rolul de donator financiar, fără a fi în măsură 
să pună în discuție monopolul SUA în domeni- 
ul politic. Dintre toate tările europene, Franţa 
va duce cea mai activă politică, deoarece are 
interese financiare şi economice majore în re- 
giune. Ca şi până 
acum, Franţa îşi va 
concentra politica pe 
Liban, Siria şi Iran. În 
ce priveşte Rusia, 
împiedicarea partici- 
pării ei la împărțirea 
„moştenirii irakiene” şi 
a accesului firmelor 
ruse la sectorul resur- 
selor energetice din 
regiune va avea ca 
efect pierderea din 
statura de putere 
energetică majoră, 
statură pe care se 
bazează în mare mă- 


sură influența ei geopolitică. Oricum, Rusia ar 
putea să se confrunte cu un nou val de tero- 
rism islamic, dar este preferabil să o facă pe 
poziții avansate şi nu pe teritoriul ei. 

În perioada următoare, India va juca un 
rol mai vizibil în Orientul Mijlociu. Ca şi China, 
India va arăta un interes mai mare față de re- 
sursele energetice din regiune. Cel mai proba- 
bil, India va continua să facă lobby pentru fur- 
nizorii iranieni de gaz; totuşi, toate proiectele 
pentru realizarea oleoductului din Orient către 
India ar putea eşua din cauza unei posibile 
agravări a situaţiei din Pakistan. 


Din punct de vedere economic, situația 
țărilor din regiune nu va suferi schimbări majo- 
re. Ele vor rămâne depozitul de materii prime 
pentru marile puteri, care vor avea grijă să 
conserve sistemul  semifeudal de pe 
subcontinent. Iranul pare singura ţară în măsu- 
ră să rupă dependenţa economică de livrările 
de energie către Occident şi Orientul Îndepăr- 
tat şi să îşi dezvolte industrii de înaltă tehnolo- 
gie. Totuşi, viitorul Iranului depinde de cursul 
politic ce va fi urmat de conducerea ţării. Do- 
bândirea tehnologiei nucleare în următorul de- 
ceniu este o mare probabilitate, evenimentul 
putând fi amânat cu câţiva ani doar de o in- 
tervenţie militară a SUA sau Israel. Dar o astfel 
de intervenţie va genera un curent pro-iranian 
pe plan internaţional şi va coagula societatea 
iraniană în jurul elementelor radicale. Dacă Te- 
heranul obține arma nucleară sau este doar 
aproape de această ambiţie, declanşarea unei 
curse a armelor nucleare în regiune, la care să 
ia parte Arabia Saudită, Egiptul şi Turcia, devi- 
ne foarte probabilă. În 
acest caz, se va crea 
o situație strategică 
globală fundamental 
nouă, iar Rusia va 
trebui să-şi reconside- 
re doctrina militară în 
zona care priveşte 
angajarea armelor 
nucleare şi nu ar fi 
exclus să amplaseze 
un sistem regional de 
apărare antirachetă. 


Pe măsură ce China 
& îşi va spori influența 
în Orientul Mijlociu, 
interesul ţărilor din 

regiune pentru Rusia se va reduce drastic. De 
asemenea, dacă SUA reduc presiunile asupra 
Iranului şi îşi reconsideră strategia regională, 
concernele energetice americane şi europene 
îşi vor intensifica activitatea în Orientul Mijlo- 
ciu, ceea ce va însemna eliminarea treptată a 
companiilor ruse din programele de dezvoltare 
energetică (petrol şi gaze) din Iran. 


Pe de altă parte, odată cu extinderea 
influenţei islamismului radical în regiune, Rusia 
va deveni interesantă pentru guvernele majori- 
tăţii statelor din zonă ca partener în lupta împo- 
triva terorismului. O posibilă înțelegere ruso- 
israeliană în contracararea amenințării teroriste 
ar veni să sporească rolul Rusiei în regiune. 


Interesul în Rusia ca furnizor de arma- 
mente pentru Orientul Mijlociu va rămâne des- 
tul de mare, chiar dacă, în perioada analizată, 
Rusia nu va ameninţa poziția de lider a State- 
lor Unite ca exportator de arme în această zo- 
nă. 

Analiştii ruşi ajung la concluzia că ur- 
mătorul deceniu va consemna o intensificare a 
competiţiei dintre Rusia, care tinde să devină o 
putere energetică globală, şi ţările din Golf 
membre OPEC. Având în vedere interesul de a 
sparge monopolul Rusiei asupra furnizărilor de 
petrol şi gaze către Occident, Uniunea Euro- 
peană va accelera contactele cu ţările din Ori- 
entul Mijlociu. Deja pa 
producătorii de petrol | 
din regiune şi Uniu- f 
nea Europeană au 
început să proiecte- 
ze rute pentru 
transportul hidrocar- | 
burilor către Europa, f 
care să ocolească 
Rusia. lar dacă pre- i 
siunile asupra Iranu- $ 
lui vor fi relaxate, 
este posibil ca şi Ira- 
nul să se alăture 
acestor proiecte. 


Orientul Mijlo- 
ciu poate constitui o 
ameninţare serioasă pentru Rusia prin prolife- 
rarea islamismului radical în regiunile ruse cu 
populaţie majoritar musulmană (Caucazul de 
nord). 


Problema traficului de droguri în Orien- 
tul Mijlociu va continua să fie una acută. Intere- 


sant este faptul că dacă Afganistanul ajunge 
sub controlul radicalilor islamici, ameninţarea 
drogurilor se va reduce; comparativ cu situaţia 
actuală, producţia de opium era mult mai mică 
în Afganistanul condus de talibani. 


O strategie pe termen lung a Rusiei, 
care să reducă la minim efectele unor provo- 
cări originare în Orientul Mijlociu ar trebui, în 
opinia analiştilor ruşi, să prevadă: dezvoltarea 
cooperării cu China în problematica Orientului 
Mijlociu; refacerea legăturilor avute în regiune 
pe timpul Uniunii Sovietice; susţinerea iniţiati- 
velor americane în Orientul Mijlociu care nu vin 
în conflict cu interesele naţionale ruse; amplifi- 
carea eforturilor de a accede pe piaţa energeti- 
că din regiune, pentru că, fără acest acces, 
rolul Rusiei de putere energetică globală se va 
diminua dramatic. 


IV. Puncte de vedere americane 


În iunie 2006, secretarul de Stat 
Condoleezza Rice făcea următoarea declaraţie 
în Israel: "Suntem aici pentru a observa atacu- 
rile israeliene din Liban, şi pentru a ne asigura 
că se merge spre un Nou Orient Mijlociu, şi nu 
spre cel vechi." Aşa a fost pus în circulaţie un 
nou concept geopolitic, "Noul Orient Mijlociu" 
care înlocuia formula uzitată anterior: "Orientul 
Mijlociu Extins". 

În fapt, este vorba despre acelaşi spa- 

jțiu uriaş, aflat de 
multă vreme printre 
priorităţile strategilor 
de la Washington, 
datorită fabuloaselor 


resurse energetice. 
Un spaţiu care trebu- 
ie "remodelat". 


Schimbarea concep- 
telor geopolitice coin- 
cidea oarecum cu 
inaugurarea giganti- 
cului oleoduct ameri- 
can Baku-Tbilisi- 
Ceyhan (şi care se 
va prelungi, în Israel, 
până la Ashkelon şi 


portul Eilat). 


"Noul Orient Mijlociu" este un proiect 
comun promovat de Washington, Londra şi 
lerusalim, un fel de "foaie militară de parcurs", 
americano-britanico-israeliană, care vizează 
întregul Orient Mijlociu. Analiştii avertizează 

că proiectul, pregătit timp de mai mulţi ani, vi- 
zează, de fapt, crearea unui "arc de criză" - 
prin instabilitate, haos şi violenţă - din Liban 
până în Siria, Irak, Golful Persic şi Afganistan. 
Strategie descrisă de un alt concept geopolitic 
- "haos constructiv” ("constructive chaos") -, 
prin care se pot crea condiţii de violenţă şi răz- 
boi, cu scopul final de a retrasa graniţele, în 
funcţie de obiectivele geopolitice urmărite. 

În cartea şi articolele publicate de 
Ralph Peters sunt prezentate hărţi ale regiunii, 
în care puţine dintre granițele statale actuale 
se mai regăsesc şi se încearcă să se demon- 


EGYPT 


streze că retrasarea frontierelor din Orientul 
Mijlociu extins este singura cale de pacificare a 
regiunii. Alţi analişti văd în acest proiect întoar- 
cerea la străvechea tactică "divide et impera", 
cosmetizată şi prezentată sub masca concep- 
tului de "haos constructiv”. 


In scrierile sale, Ralph Peters explică 
necesitatea reparării unor vechi nedreptăți: 
"Cele mai arbitrare şi distorsionate granițe din 
lume se află în Africa şi Orientul Mijlociu. De- 
senate de interesele puterilor europene... con- 
tinuă să provoace milioane de morți”. Autorul 

recunoaşte că nici o retrasare a graniţelor nu 
poate mulțumi pe toată lumea, deoarece mino- 
rităţile etnice sau religioase se întrepătrund în 
teritoriu, ele trăiesc împreună, nu separat 


Granițele proiectate în hărţile care înso- 
tesc aceste materiale încearcă - în opinia lui 
Ralph Peters - să "îndrepte" în primul rând ne- 
dreptăţile comise împotriva celor mai înşelate 
minorităţi din Orientul Mijlociu: kurzii, belucii şi 
comunitatea arabă şiită. 

Harta de mai jos prezintă situaţia fronti- 
erelor din Orientul Mijlociu propusă de Ralph 
Peters: 


Countnes gaining territory labeled in black 
Countnes losing territory labeled in red 
ounti hanged lat gray 


Se susține că cele mai mari amputări 
teritoriale ar trebui să le sufere Arabia Saudită, 
lranul şi Pakistanul. Dacă scenariul rezervat 
Iranului nu surprinde, altfel stau lucrurile cu 
celelalte două state care sunt aliaţi tradiționali 
ai Washingtonului. Se pare că strategii de la 
Pentagon au încetat de mult să mai creadă în 
binefacerile colaborării cu dinastia Al Saud, a 
cărei politică duplicitară aduce mai multe neca- 
zuri decât avantaje Statelor Unite. Ralph 
Peters afirmă că ascensiunea familiei regale 
saudite şi accesul acesteia la bogaţii uriaşe 
(din petrol) a fost, pentru lumea musulmană, 

"cel mai rău lucru de la Profet încoace". Aceas- 
ta pentru că dinastia Al Saud a promovat isla- 
mismul radical al sectei Wahab, cu ai cărei li- 
deri s-a şi înrudit. Resursele colosale, dar şi 
controlul strict instaurat asupra oraşelor sfinte 
Mecca şi Medina, au permis conducătorilor de 
la Riad să-şi proiecteze viziunea religioasă şi 
influenţa politică mult dincolo de graniţele tării. 
Stoparea wahabismului, marginalizarea aces- 
tui curent în cadrul lumii musulmane, constituie 
acum o prioritate pentru Washington. 


Soluţia propusă de Ralph Peters propu- 
ne pur şi simplu desființarea statului saudit. În 
loc, ar urma să apară alte trei entităţi, restul 
fiind împărţit între Yemen şi Iordania. Aşa cum 
rezultă din noua hartă, în vestul ţării ar urma să 
fie creat un aşa-numit "Stat Sacru Islamic", ca- 
re ar cuprinde oraşele Mecca şi Medina, păs- 
trând şi o largă deschidere la Marea Roşie. 
Statul Sacru Islamic ar trebui să fie un fel de 
"super-Vatican", condus de un consiliu religios, 
în care să fie reprezentat fiecare mare curent 
doctrinar islamic. 


În est, o bucată a teritoriului saudit ar 
urma să fie alipită noului stat şiit rezultat din 
federalizarea Irakului. Această entitate ar con- 
trola vaste rezerve petroliere aflate de o parte 
şi de alta a graniţelor actuale. 


În sud, o parte importantă a teritoriului 
saudit ar urma să fie cedată unui Yemen mult 
extins spre nord. lar în nord-vest, alte teritorii 
ar reveni "lordaniei Mari". Dinastia al Saud ar 
rămâne să conducă o țară dramatic ciopârţită, 
rebotezată "Teritoriile Naţionale Independente 
Saudite”. 


Cât priveşte Iranul, acesta ar trebui să 
fie al doilea stat sacrificat în Orientul Mijlociu. 
O mare parte din teritoriul său ar urma să fie 
alipită  aşa-numitului "Azerbaidjan Unificat". 
Deoarece Statele Unite au enorme interese în 
exploatarea petrolului caspic, Washingtonul 
are motive să fie receptiv la dorinţele politicie- 
nilor de la Baku. 


Altă parte a teritoriului iranian ar trebui 
să intre în componenţa noului "Kurdistan Liber, 
stat rezultat din federalizarea Irakului. Şi aici îşi 
spune cuvântul "vocea petrolului”, deoarece 
kurzii din nord stăpânesc Kirkuk-ul şi alte zone 
petrolifere, de mare interes pentru SUA şi Isra- 
el (țări deja prezente în regiune cu instructori 
militari şi consilieri pentru kurzi). Şi entitatea 
şiită desprinsă din Irakul actual ar putea reven- 


dica teritorii iraniene. 


lranul ar trebui să redevină un stat 
"persan" omogen, renunțând la toate regiunile 
populate preponderent de minorităţi. În schimb, 
ar putea primi provinciile afgane din jurul ora- 
şului Herat, datorita afinităţilor istorice şi lin- 
gvistice. 

Pakistanul s-ar putea vedea, la rândul 
său, văduvit de un spaţiu imens din sudul ţării, 
care va fi alipit "Beluchistanului liber". În vest, 
ar trebui să cedeze teritorii Afganistanului. Dar, 
scenariul cel mai exploziv se referă la nordul 
Pakistanului, care ar trebui să revină aproape 
în totalitate Indiei, noua vedetă regională, favo- 
rizată de SUA ca o contrapondere la China. 
Washingtonul s-a oferit să acorde sprijin Indiei, 
inclusiv în programul de cercetări nucleare. 


Din lrak urmează să se desprindă trei 
state: unul şiit, unul sunnit şi altul kurd. Bagda- 
dul va avea un statut special, din cauza imen- 
selor probleme puse de securitatea din zonă şi 
din cauza amestecului etnic şi confesional. 


"Statul Arab Şiit" va anexa o zonă întin- 
să din nord-vestul Arabiei Saudite, în apropiere 
de Kuweit. În mod ciudat, însă, Kuweitul îşi 
păstrează graniţele actuale, deşi este cu certi- 
tudine una dintre cele mai absurde "inventii" 
ale Imperiului Britanic. O creaţie pur artificială, 
desprinsă din fosta provincie otomană Basra. 


"Irakul sunnit" - format din provinciile cu 
insurgenţa cea mai violentă - va fi izolat şi lipsit 
de resurse. În această regiune nu există rezer- 
vele petrolifere. 

Marii câştigători ai divizării Irakului vor fi 
kurzii. Ei se bucură deja de o autonomie lărgi- 
tă. Până la independenţă nu mai este decât un 
pas. Sunt invocate motive de ordin moral: kur- 
zii sunt marii nedreptăţiţi ai Orientului mijlociu, 
"cel mai numeros popor fără ţară din lume". 
Deşi nu există date oficiale exacte, se estimea- 
ză că între 27 de milioane şi 36 de milioane de 
kurzi trăiesc astăzi răspândiţi în Turcia, Irak, 
Iran şi Siria. Brusc, Washingtonul nu-i mai pri- 
veşte pe kurzi drept "terorişti" (aşa cum a fă- 
cut-o atâta vreme, alături de Ankara), ci drept 
aliaţi. Şeful Marelui Stat Major turc, generalul 
Buyukamit, l-a contactat pe omologul său ame- 
rican, generalul Peter Pace, şi a protestat vio- 
lent împotriva proiectului Noului Orient Mijlociu 
şi a unei hărţi care amputează teritoriul Turciei. 
La 15 septembrie 2006, agenţiile de presă in- 

formau că tensiuni pe această temă s-au înre- 
gistrat şi în cadrul lui "Military College" al 
NATO, ţinut la Roma. Ofițerii trimişi de Ankara 
s-au arătat revoltați de faptul că Pentagonul ia 
în considerare - fie şi ipotetic - idea unui stat 
naţional kurd, care să încorporeze teritorii tur- 
cești 

În partea de vest a Noului Orient Mijlo- 
ciu, aşa cum se specifică pe hartă, Israelul tre- 
buie să revină la granițele de dinainte de răz- 
boiul din 1967. Dar cu "ajustări locale semnifi- 
cative" pentru securitatea statului evreu, răma- 
se însă nespecificate. Cisiordania nu are încă 
un statut determinat. 


Se mai preconizează şi crearea în zonă 
a unui "Liban Mare", care va lipsi Siria de ac- 
cesul la Mediterana. 


Majoritatea  analiştilor independenți 
consideră că proiectul mediatizat de Peters 
este mai degrabă un plan prin care Statele 
Unite ar exploata în interes propriu tensiunile 
etnice şi religioase, violenţa internă şi diviziuni- 
le sectare. Un plan nu intru totul original, deoa- 
rece scenarii similare s-au folosit în Irak, dar şi 
în Ruanda, lugoslavia, Caucaz sau Afganistan. 


Strategia transformării unor minorități 
etnice sau religioase în state naţionale, cu am- 
putarea statelor existente, este o veche tehni- 
că a marilor puteri, când în joc se află interese- 
le lor. Semnificative în acest sens sunt cazurile 
Kuweit, lugoslavia sau Cehoslovacia. 


La Washington, într-o analiză mai 
recentă şi cu evocarea unor perspective mai 
puţin îndepărtate, se apreciază că, trecându-se 
peste faptul că războiul din lrak pare să fie 
pierdut în ter- 
meni militari, 
deoarece nu 
s-a reuşit im- 
punerea unei 
certitudini mili- 
tare în regiu- 
ne, adminis- 
trațtia pregă- 
teşte ceremo- 
nia  câştigării 
războiului 
jihadist înce- 
put la 11 sep- 
tembrie 2001. 
Analiştii Cen- 

trului de studii strategice Stratfor apreciază că 
victoria a fost marcată, în termeni geopolitici, 
de succesul Statelor Unite în evitarea haosului 
din Irak prin impunerea ca actor dominant şi cu 
cea mai mare influenţă în întreaga lume sunită. 
Ceea ce trebuie să facă acum SUA este să-şi 
consolideze capul de pod în lumea sunită pen- 
tru a croi aranjamente regionale solide, prin 
care să-şi atingă obiectivele strategice. 


Orientul Mijlociu a fost anul trecut 
scena disputelor americano-iraniene, fiecare 
dintre cele două părți căutându-şi reciproc 
punctele slabe şi oportunităţile care i-ar putea 
fi oferite. Fiecare a încercat să convingă cea- 
laltă parte că este gata să aplice scenariul cel 
mai drastic. Iranul a ameninţat cu folosirea mili- 
țiilor şiite pentru escaladarea violenţelor în Irak 
şi cu o ofensivă a forțelor iraniene menită să 
cucerească întreaga Peninsulă Arabia. Statele 
Unite au ameninţat că vor susţine pe sunniţii 
irakieni până când aceştia vor conduce din nou 
Mesopotamia şi vor funcţiona ca punct de con- 
trol pentru ambițiile persane; de asemenea, 
SUA au ameninţat cu intervenţia aeriană împo- 
triva Iranului. În cele din urmă, aceste amenin- 
țări s-au dovedit a fi doar retorice, pentru că la 
sfârşit de an era evident că cele două părți au 
făcut apel la instrumente mai mult chirurgicale 
şi mai puţin predispuse la tăieri primitive. Situa- 
ţia din Irak a fost cea mai puţin violentă din pe- 
rioada post-Saddam. În locul unui Iran amenin- 
țător, Statele Unite au proclamat că nu mai 
sunt convinse că lranul a avut un program de 
tehnologie nucleară, cu atât mai puţin arme 
nucleare, punând capăt oricărei discuţii privind 
posibilitatea unui război americano-iranian. 


Prin alianța cu sunniţii, strategia ameri- 
cană în Irak a dus la modificarea percepţiilor 
acestora asupra intentiilor pe care SUA le au 
în Irak. Urmare acestei alianțe realizate în 
2007, configuraţia lumii islamice s-a modificat. 
Dacă în 2001 obiectivul al-Qaeda era să pro- 
voace Statele Unite să condamne Orientul Mij- 
lociu şi, astfel, să declanşeze furia necesară ca 
masele de musulmani să răstoarne regimurile 
locale aliate cu Washingtonul, ducând la apari- 
ţia unui califat modern, în 2007 a devenit evi- 
dent ca visurile organizaţiei teroriste au fost 
spulberate. Statele Unite sunt acum mai strâns 
aliate cu toate regimurile arabe sunnite din Ori- 
entul Mijlociu — regimuri care, bazându-se pe 
venituri record din vânzările de petrol şi făcând 

acum parte din planurile de securitate ale SUA, 
se simt mai în siguranţă decât anterior. Deo- 
camdată, terorismul jihadist va continua, dar 
ideologia jihadismului a înregistrat un eşec de- 
finitiv în demersul strategic de recreare a unui 
califat. 


Operațiunile forțelor americane în Irak 
din anul 2007 nu au avut succesul scontat în 
remodelarea percepțţiilor iraniene; în schimb, 
au avut succes în remodelarea percepţiilor 
sunniţilor asupra intenţiilor americane în Irak. 
Realizarea este apreciată la Washington ca 
fiind deosebit de importantă când este vorba 
de Arabia Saudită, un stat care s-a situat la 
originile ideologice şi a asigurat sprijin financiar 
pentru mişcarea jihadistă. Din cauza războiului 
din Irak şi a temerilor pentru un conflict ameri- 
cano-iranian, care au dominat anul 2007, 
Ryadul s-a mentinut la distanţă de Statele Uni- 
te şi de eforturile acestora în Irak. Pe plan in- 
tern, într-o mişcare foarte riscantă, saudiții în- 
cearcă să-şi remodeleze stabilimentul religios 
pentru a se distanţa de extremism şi terorism. 


Reaşezarea relațiilor americane cu 
sunniţii va produce mutații semnificative nu 
numai în Irak ci şi în întreaga lume musulma- 
nă, în timp ce Statele Unite vor accentua presi- 
unile asupra acelor entităţi care încă se mai 
opun influenţei americane. Prima dintre aceste 
entităţi este Iranul. Deşi Iranul deţine multe 
pârghii în regiunea Golfului Persic, în general, 
şi în Irak, în special, nu are totuşi capacitatea 
de a se confrunta cu Statele Unite, mai ales 
atunci când Statele Unite sunt susţinute de o 
constelație de state sunnite. Cu toate acestea, 
este greu de crezut că lranul îşi va modifica 
atitudinea. Milițiile şiite, relaţiile Teheranului cu 
Moscova şi Da- 
mascul, progra- 
mul nuclear şi o 
armată care con- 
tinuă să se dez- 
volte, sunt de 
natură să ofere 
Iranului posibili- 
tatea de a pretin- 
de americanilor 
un preţ pentru 
cooperarea irani- 
ană în Irak. În 
2008, Iranul va 
folosi aceste pâr- 


ghii pentru a stabili nivelul prețului. Ca rezultat 
al acestui proces se va oficializa nu numai re- 
ducerea forțelor americane din Irak, dar şi ni- 
velul la care forțele americane vor rămâne în 
această țară. Anul acesta va fi anul în care Ira- 
nul va proiecta natura compromisului pe care îl 
poate suporta, pentru ca apoi să îşi pregăteas- 
că populația pentru o apropiere de „Marele 
Satan”. 


A doua putere în regiune este Siria, 
care participă la conflictul din Orientul Mijlociu 
atât ca obiect cât şi ca actor. Iranul foloseşte 
Siria ca monedă de schimb în contextul relațio- 
nal mai larg cu Statele Unite. Dar Siria are sufi- 
cientă abilitate pentru a avea influenţă în Li- 
ban, în Palestina şi în Irak, ceea ce îi conferă 
şi autoritatea de a negocia în nume propriu. În 
acest an, Siria va încerca să ajungă la o înţele- 
gere cu SUA, care să-i ofere precădere în Li- 
ban şi o poziţie avantajoasă în negocierile cu 
Israelul, în schimbul renunțării la implicarea în 
Irak. Presupunând că negocierile dintre SUA şi 
lran nu vor eşua, demersul Siriei va fi încunu- 
nat de succes. 


În strânsă conexiune cu acest demers, 
Damascul va încerca să evite orice provocare 
a Israelului, pe de o parte, şi să reducă posibili- 
tăţile de manevră ale Hamasului, pe de altă 
parte. Deşi Siria îşi va coordona acţiunile foar- 
te strâns cu Iranul, Damascul ar putea începe 
să se comporte ca un aliat al SUA. 


Dacă cineva ar putea pierde din apropie- 
rea americano-iraniană, dominaţia siriană în 
Liban şi unificarea forțelor sunnite din Orientul 
Mijlociu într-un singur bloc, acel cineva este 
Israelul. Obiectivul pe termen mediu al Israelu- 
lui este de a menţine pe palestinieni divizați din 
punct de vedere 
ideologic, militar, 


geografic şi 
organizaţional 
între Fatah în 
Cisiordania 


(West Bank) şi 
Hamas în Fâşia 
Gaza, astfel în- 
cât să facă abso- 
lut imposibilă 
crearea de facto 
a unui stat pales- 
tinian. În acest 
punct, interesele 

americane şi cele 
israeliene sunt opo- 
zante. O aliniere 
bizară a intereselor 
americane şi 
israeliene ar însem- 
na ca Israelul să 
susțină menţinerea 
frontului din Irak, 
menținerea tensiuni- 
lor dintre SUA şi 
Iran şi slăbirea insis- 
tențelor SUA pentru 
reglementarea pro- 
blemei palestiniene. 
Ca urmare, adminis- 


traţia americană va trebui să aibă suficientă 
abilitate pentru ca o înțelegere cu Iranul să nu 
genereze complicații neprevăzute care să-i pu- 
nă în pericol eforturile de stabilizare a regiunii. 


În cazul în care Iranul şi Statele Unite vor 
începe cooperarea în Irak, teritoriul irakian nu 
va mai fi un teatru de operaţii pentru jihadişti. 
După ce o lungă perioadă de timp autorităţile 
sunnite şi-au exportat militanţii, pentru a pre- 
veni apariția problemelor pe propriul teritoriu, 
eliminarea jihadiştilor din Irak va duce la reîn- 
toarcere lor în ţările de origine şi crearea unor 
probleme de securitate în acestea. 


Fără prea mare legătură cu conflictul din 
Irak, afirmarea unei noi puteri sau reafirmarea 
unei vechi puteri va începe să fie vizibilă în 
anul 2008. În ultimii 90 de ani, puterea turcă în 
Orientul Mijlociu şi estul Mediteranei a fost la- 
tentă, parametrii de securitate ai Turciei fiind 
dictaţi de Războiul Rece. După sfârşitul Răz- 

boiului Rece însă în 
Balcani a izbucnit 
violența, Rusia s-a 
retras şi acum revine 
în Caucaz şi Asia 
Centrală, lumea ara- 
bă a fost martora 
unui flux imens de 
influență americană, 
lranul caută să-şi 
extindă sfera de in- 
fluenţă, iar Irakul a 
intrat în colaps. În 
centrul acestei fur- 
tuni de evenimente, 
Turcia şi-a consoli- 
dat capacitatea militară şi economică şi a reali- 
zat un nivel de coerenţă politică pe nu l-a mai 
cunoscut de multă vreme. Pentru prima dată 
după Primul Război Mondial, Turcia simte ne- 
voia să fie implicată în imediata vecină- 
tate şi are mijloacele pentru a se implica 
cu autoritate. Ceea ce lipseşte însă Tur- 
ciei este o direcţie pe care să-şi con- 
centreze eforturile, mai precis o direcţie 
în care obiectivele ei să fie urmate şi de 
alianța nord-atlantică sau cel puţin de 
partenerul american. 


Rezumându-se la previziuni pe 
“termen scurt, analiştii americani apreci- 
ază că anul 2008 va fi oarecum asemă- 
nător anului 2007. Va fi anul oportunită- 
tii pentru acele state care vor reuşi să 
profite de confuzia continuă în care se 
desfăşoară politica americană în regiu- 
ne. Totuşi, aceste state se vor confrunta 
cu un element de natură să le complice demer- 
surile, care nu s-a manifestat în 2007, şi anu- 
me un termen limită. Blocajul irakian a fost de- 
păşit, Statele Unite îşi vor reduce prezenţa în 
Irak, vor menţine şi îşi vor restructura trupe în 
această țară, dar nu mai sunt angajate într-un 
conflict care părea fără sfârşit. Rusia este sta- 
tul care ar putea să profite cel mai mult de pre- 
zenţa SUA în Irak. Moscova ştie foarte bine că 
atunci când vor soluţiona toate problemele în 
Orientul Mijlociu, Statele Unite îşi vor îndrepta 
atenţia către spaţiul ex-sovietic. Ca urmare, 
Rusia va trebui să-şi redefinească vecinătatea 
imediată, pentru că altfel va risca o evoluție 
geopolitică în care conceptul dominant va fi 
„încercuirea”. Alte state care ar putea profita în 

2008 sunt Siria şi Arabia 
Saudită, Coreea de Sud, 
Taiwanul, Australia şi Japonia, $ 
puteri secundare, care sunt 
deja în căutarea unor noi mo- 
dele de cooperare cu SUA. 
Europa se întoarce la o struc- 
tură de putere care a lipsit 
timp de două generații: con- 
cert de puteri, cu toată instabi- 
litatea şi neîncrederea implica- 
tă de această structură. 


Concluzii: 


Atât SUA cât şi Rusia 
privesc evoluția evenimentelor | 
viitoare din Orientul Mijlociu 5 
prin prisma propriilor experien- 
te şi mai ales interese în 
această zonă. De multe ori 
ambele analize nu reuşesc să 
facă o apreciere foarte corectă 
a interdependențelor care se 
vor crea între diferite element strict interne 
dintr-o țară, influenţa factorilor externi arabi şi 
musulmani, a altor ţări din zona asupra acestei 
evoluții, precum şi interesele, reacţiile altor for- 
te externe la această posibilă evoluţie. 


Cea mai deficitară în acest sens este 
previziunea lui Ralph Peters, care în afara unei 
comenzi politice considerăm că reprezintă şi o 
încercare de a testa poziţiile ţărilor afectate de 
modul în care el vede “Noul Orient Mijlociu”. 
lată câteva observaţii în acest sens: 


° Kurdistanul Liber, este o 
creație prin care amputează largi teritorii din 
Irak, Iran, Turcia şi o mai mică porțiuni din Si- 
ria, rezolvându-i (din creion) şi o porțiune de 
litoral la Marea Neagră în dauna aceleiaşi Tur- 
cii care, cu siguranță, nu va accepta, cel puțin 
in viitorul previzibil, această situație, fără să 
mai vorbim de Iran sau Siria; 


° Siria îşi vede amputată ieşi- 
rea la Marea Mediterană în favoarea Libanului, 
care devine Marele Liban, dar recâştigă Înălţi- 
mile Golan. Măsura amputării litoralului nu are 
nici o justificare din punct de vedere istoric sau 
etnic, fiind numai o manifestare a situaţiei actu- 
ale a relaţiilor dintre SUA şi Siria şi o eventuală 
punere în gardă a Siriei pentru a-şi modifica 
poziţia; 


PA ° Israelul se vede restrâns 
LĂ j flia frontierele dinainte de 1967, 
pi dar această simplă măsură nu 
“A menţionează cum sunt rezol- 
atu] vate celelalte probleme, nu 
îi este menţionată apariţia unui 
H stat palestinian, iar despre 
Cisiordania se menţionează 
că va avea un statut 
nedeterminat (o dovadă eloc- 
ventă a dificultăţilor pe care 
autorul le-a avut chiar şi în 
“jocul” cu creionul pe hârtie; 


° lordania devine Marea 
lordanie, recompensă pentru 
atitudinea de aliat din ultimii 
ani, câştigând teritorii din Irak 
şi Arabia Saudită; 


° Irakul mai este împărțit 
în încă trei state: Irakul sunnit 
“- care însă înglobează şi o 
mică parte din actualul Kurdistan irakian 
(pentru a dispune de unele resurse petroliere, 
zona fiind în general deşertică şi săracă în alte 
resurse naturale); Irakul şiit, care în afara zonei 
majoritar şiite din centrul şi sudul ţării include 
porțiuni din Vestul Iranului (inclusiv circa jumă- 
tate din litoralul iranian), precum şi toată zona 
din litoralul estic saudit, până la Qatar, astfel 
încât controlează jumătate din Golful Persic; 
Bagdad- denumit oraş-stat, al cărui statut ia- 
răşi este insuficient precizat; 


° Arabia Saudită se vede dras- 
tic ciopârțită, în afara teritoriilor cedate Irakului 
şiit, o porțiune importantă, inclusiv de litoral la 
Marea Roşie, fiind oferită Yemenului. Restul 
teritoriului este împărţit, aşa cum am prezentat 
anterior, în două state: Statul Islamic Sacru - 
cu o largă ieşire la Marea Roşie, incluzând ora- 
şele sfinte Mecca şi Medina cu statut insufici- 
ent precizat, probabil neutru dar profund religi- 
os şi la al cărui control este puţin probabil să 
renunţe cu uşurinţă dinastia Saud, căreia îi ră- 
mân doar “Teritoriile Naţionale Independente 
Saudite”, cu o îngustă ieşire doar la Marea Ro- 
şie. 


° Iranul este un alt stat cu mari 
ajustări teritoriale, în afara celor menţionate, va 
ceda o porțiune din nou “Azerbaidjanului Unifi- 
cat, în intenția lui Peters fiind micşorarea 

acestuia sub motivaţia de a deveni un stat 
“persan omogen”, dar va câştiga zone din ves- 
tul Afganistanului, mai ales oraşul Herat; 


° Pakistanul, care cunoaşte 
puternice convulsii politice şi sociale şi care se 
consideră că poate fi stabilizat prin cedarea 
unor teritorii Afganistanului, crearea unui 
“Belucistan Liber” (care să includă teritorii din 
sudul Iranului şi Pakistanului, reducându-le co- 
respunzător litoralul) şi mai ales cedarea unei 
porțiuni din nord către India, văzută de SUA ca 
o contrapondere la China. 


vRevenind la liniile mari ale evoluţiei Ori- 
entului Mijlociu în următorii câţiva ani, apreci- 
em că SUA va rămâne statul cu cea mai mare 
influenţă în zonă, comparativ cu orice alt stat, 
influenţa sa însă va fi mai scăzută decât cea 
de până în 2003-2004; 


vCele mai puternice state din regiune vor 
fi Israelul, Iranul şi Egiptul, însă fiecare cu 
punctele sale vulnerabile: Israelul are o poziţie 
mai slabă după conflictul din Liban din 2006 şi 
pericolul ca lranul să se doteze cu arma nu- 
cleară îi creează alte complicaţii, ca de altfel şi 
pentru SUA; Iranul pare a fi puterea imperială 
a Orientului Mijlociu, cu Siria ca aliat, cu o pu- 
ternică influenţă în Irak, dispunând de Hamas 
în teritoriile palestiniene, Hezbollah în Liban şi 
cu o situaţie economică bună, dar cu probleme 
interne care se pot acutiza; Egiptul, cu o lungă 
perioadă de stabilitate sub conducerea preşe- 
dintelui Hosni Mubarak, se vede totuşi confrun- 
tat cu o recrudescenţă a islamismului (Fraţii 
Musulmani care devin tot mai puternici pe plan 
intern), pe care nu va reuşi să o gestioneze 
corespunzător în perioada la care ne referim; 


vProblema palestiniană va rămâne în 
continuare nerezolvată, în jurul ei gravitând 
interese locale şi regionale. Putem adăuga că 
aceasta va fi una din problemele constant 
nerezolvate ale viitorului. Nu există nici o dorin- 
ta reală, clară şi practică a Israelului pentru 
soluţionarea acestei probleme, intenţiile mate- 
rializate periodic spre o rezolvare a acestei 
probleme fiind impuse mai mult de către SUA, 
care, conjunctural, are interese să-şi îmbună- 
tățească relaţiile cu o ţară arabă sau alta; 


vSe vor menţine şi vor apare noi forțe pa- 
ramilitare, aşa numitele “miliții”, în Irak, Liban şi 
teritoriile palestiniene; 

vTerorismul va continua să fie una din 
caracteristicile zonei. El se va manifesta pre- 
ponderent în societăţile puternic divizate, cum 
este Irakul, în alte țări cu grupuri radicale pu- 
ternice, cum sunt Arabia Saudită şi Egiptul şi 
va fi folosit ca armă împotriva Israelului, împo- 
triva prezenţei SUA şi a altor puteri externe în 
zonă; 

vislamul va mai fi prezent în viaţa socială, 
completând mai mult vacuumul politic, deve- 
nind şi mai pregnant un element de bază al 
politicii majorităţii populaţiei din zonă. Socialis- 
mul şi naționalismul arab vor rămâne elemente 
ale trecutului, puţin atractive, iar democraţia un 
obiectiv prea îndepărtat faţă de situaţia actua- 
lă. 

vUnitatea arabă va fi mai mult un slogan 
decât o realitate, cum de altfel a fost şi până 
acum. Această situaţie este demonstrată şi de 
slăbiciunea organismelor regionale. Liga Ara- 
bă, cea mai cunoscută organizaţie a Orientului 
Mijlociu, nu va reuşi mai mult comparativ cu 
prezentul. Din ea nu fac parte însă cele mai 
importante state ale regiunii, Israelul şi Iranul. 


vPreţul petrolului va rămâne ridicat şi ca 
urmare a creşterii cererii din partea Chinei şi 
Indiei. Credem că mai curând acesta va depăşi 
100 de dolari/baril, decât să scadă sub 40. 
Schimburile comerciale între ţările din Orientul 
Mijlociu vor continua să rămână la nivele mo- 
deste, deoarece puţine dintre ele sunt în măsu- 
ră să asigure bunuri şi servicii pe scară largă, 
care vor fi importate din afara zonei. 
Globalizarea şi integrarea economică vor adu- 
ce puţine avantaje zonei, în pofida necesității 
presante pentru acest fel de avantaje. 


Nicolae PERHAIŢĂ, Corneliu PIVARIU 


PROBLEMA PALESTINIANĂ ŞI NEGOCIERI- 
LE FINALE DE PACE 


La 27 septembrie 2007, în oraşul 
Annapolis din statul american Maryland, preşe- 
dintele palestinian Mahmud Abbas şi primul 
ministru al Israelului, Ehud Olmert, conveneau, 
în prezenţa, sub auspiciile şi cu susţinerea pre- 
şedintelui George W. Bush, demararea de ne- 
gocieri “serioase şi intense” care să se finalize- 
ze, până la sfârşitul anului 2008, cu crearea 
oficială a unui stat palestinian independent şi 

viabil, coexistând în condiţii de normalitate cu 
şi alături de Israel. 


În cursul lunii ianuarie a acestui an, ca 
ripostă la tirurile de rachete lansate, din Fâşia 
Gaza, de către milițiile Hamas, armata 
israeliană a trecut la represalii dure, soldate cu 
numeroase victime omeneşti, 


Ceea ce a stârnit reacţii dezaprobatoare 
din partea comunităţii internaţionale, a Consili- 
ului de Securitate şi a Comisiei ONU pentru 
Drepturile Omului, care au cerut statului evreu 
să dea dovadă de reţinere şi să relaxeze em- 
bargoul alimentar, energetic şi uman impus 
populaţiei din acest teritoriu autonom palestini- 
an. Preşedintele Mahmud Abbas, în numele 
Autorităţii Naţionale, a ameninţat cu suspenda- 
rea unilaterală a negocierilor convenite la con- 
ferința internaţională de la Annapolis. Încă o 
dată s-a dovedit fragilitatea unui proces de pa- 
ce care trenează de prea multă vreme, submi- 
nat de suspiciuni, ostilitate atavică şi lipsa unei 
reale voințe politice pentru convieţuire şi pace. 


În luna mai, Israelul îşi va sărbători cea 
de-a 60-a aniversare a apariției oficiale şi juri- 
dice pe harta Orientului Mijlociu. Recent, Orga- 
nizația pentru Eliberarea Palestinei a împlinit 
44 de ani, iar celălalt actor pe scena conflictu- 
lui, Mişcarea de Rezistență Islamică Hamas a 
înregistrat 21 de ani de existenţă. Dincolo de 
încărcătura simbolică a momentelor comemo- 
rative şi de puseurile emoționale, nici unul din- 
tre preopinenţi (sau, mai degrabă, beligeranți) 
nu are motive reale de satisfacție atâta timp 
cât, de peste o jumătate de secol, sângele şi 
lacrimile continuă să curgă de ambele părți, 
principiile de drept internaţional nu îşi află fina- 
litatea pentru care au fost construite, iar pacea, 
coexistența, toleranța şi egalitatea de şanse 
rămân, încă, simple Fata Morgana. 


Dificultatea ajungerii la o “soluţie definiti- 
vă şi durabilă” a conflictului palestiniano- 
israelian este, o dată mai mult, accentuată de 
aceea că el nu se reduce doar la o revendicare 
teritorială, rezolvabilă, în definitiv, prin negoci- 
eri şi compromisuri reciproce, chiar 
“dureroase” fiind, cât de configuraţia acestuia 
ca o confruntare fundamentală între două 
naţionalisme şi spiritualităţi şi două forme de 
civilizație, şi de percepere şi asumare a aces- 
teia, ireconciliabile în esenţa lor cea mai inti- 
mă. 

De-a lungul unei lungi perioade a istoriei 


recente, România a susținut consecvent ideea 
că “sub soare există suficient loc pentru exis- 
tenţa Israelului şi a unui stat palestinian” şi că 
înfăptuirea acestui deziderat nu va veni vreo- 
dată şi în primul rând din partea comunității 
internaţionale sau din partea uneia sau a mai 
multora dintre marile puteri ale lumii, ci din par- 
tea celor direct implicaţi şi interesaţi — israelieni 
şi arabi- singurii care îşi cunosc cel mai bine 
aspiraţiile şi interesele de coexistență, securi- 
tate şi libertate. 


Prezentul material îşi propune să ofere 
cititorului o sinteză a modului în care israelienii 
şi palestinienii abordează căile de soluţionare 
a contenciosului, îndeosebi după întâlnirea 
“istorică” de la Annapolis, cât şi un racursiu al 
marilor etape şi evenimente istorice care, în 
contextual mai general al conflictului arabo- 
israelian, au marcat evoluţia contenciosului 
dintre palestinieni şi statul evreu. 


Este, desigur, dificil să se spună cât de 
“istorică” a fost reuniunea din Maryland, iniţiată 
de preşedintele George Bush cu puţin timp 
înainte de încheierea prezenţei sale oficiale în 
Biroul Oval de la Casa Albă, atâta vreme cât 
jumătatea de veac de înfruntări între David şi 
Goliat este , prin însuşi contorsiunile sale 
conflictuale, o istorie a urii şi confruntării care 
au brăzdat adânc mentalul colectiv şi conştiin- 
tele individuale aflate de o parte şi alta a aces- 
tei baricade care nu ar fi trebuit să existe. 


* 


Sintagma “negocieri finale” în cadrul 
procesului de pace palestiniano-israelian defi- 
neşte, de fapt, etapa finală a tratativelor dintre 
cele două părți, începute la Madrid (1991) şi 
Oslo (1993) şi în care se caută o finalizare 
pentru patru mari categorii de probleme lăsate, 
de comun acord, pentru etapa imediat premer- 
gătoare ar ceea ce ar trebui să fie constituirea 
unui stat palestinian, în conformitate cu preve- 
derile “Foii de Parcurs” a “Cvartetului” internati- 
onal (ONU, Uniunea Europeană, SUA şi Fede- 
rația Rusă), şi cu cele convenite la conferința 
internaţională de la Annapolis. 


Aceste probleme se referă la statutul re- 
fugiaţilor palestinieni, viitorul suveranităţii asu- 
pra lerusalimului, soarta coloniilor evreieşti din 
Gaza şi Malul de Vest al lordanului 
(Cisiordania) şi configuraţia teritorială şi politi- 
co-administrativă a viitorului stat Palestinian. 

Asupra acestor dosare, pozițiile şi reven- 
dicările negociatorilor palestinieni şi israelieni 
sunt puternic deosebite, 
dacă nu chiar diametral 
opuse şi, în aparenţă, 
greu reconciliabile. 

Nu este lipsit de 
interes un crochiu foarte 
parcimonios a ceea ce 
este cunoscut, astăzi, 
drept “teritorii autonome 
palestiniene”, sau 
“teritorii”, în discursul 
israelian. 


Fâşia Gaza sau 
Sectorul Gaza (Qitaa 
Ghaza, în limba arabă), 
denumeşte un teritoriu cu Fg 
o suprafață de numai 302 
km.p. (45 km în lungime 
şi între 5 şi 8 km. în lăţi- 
me), situate în extremita- 
tea sud-vestică a statului 
Israel, fiind, din punct de =< < 
vedere geografic, o prelungire în direcția nord- 
vest a Peninsulei Sinai. Marile sale aglomerări 
urbane sunt oraşele Gaza-capitala districtului — 
Rafah, Khan Yunes şi Deir El-Balakh. Prin Re- 
zoluția ONU din 1947 (“Rezoluţia de Partaj”) 
prin care Palestina istorică era împărţită în do- 
uă entităţi politico-administrative — evreiască şi 
palestiniană arabă- sectorul Gaza revine aces- 
teia din urmă, iar în urma intrării trupelor arabe 
(Egipt, Siria, lordania, Liban) în Palestina (15 
mai 1948), după ce politicianul şi viitorul preşe- 
dinte evreu Ben Gurion anunţa oficial constitui- 
rea statului Israel şi după încheierea armistițiu- 
lui israeliano-arab la 24 februarie 1949, Gaza 
intră sub administraţie egipteană. Circa 
200.000 arabi palestinieni se refugiază. După 
agresiunea _tripartită (Israel, Franța, Marea 
Britanie) din 1956, împotriva Egiptului, ca ri- 
postă a naţionalizării Canalului Suez, sectorul 
Gaza este ocupat de trupele israeliene, fiind 
pus, un an mai târziu, sub controlul forțelor de 
urgenţă ale ONU, până în luna mai 1967 când, 
la cererea Egiptului, acestea sunt evacuate. În 
războiul din 1967, teritoriul este ocupat de Isra- 
el. În baza acordului israeliano-palestinian de 
la Oslo (septembrie 1993), Gaza capătă statut 
de teritoriul autonom palestinian, iar în 2007, în 
urma unor violente confruntări militare cu orga- 

nizaţia Fatah, trece sub controlul exclusiv al 
Mişcării islamiste Hamas. 


În anul 1987, în dis- 
„i cuţii cu conducerea Orga- 
` nizaţie de Eliberare a Pa- 
tl lestinei, reprezentată de 
/ fostul preşedinte al aces- 
c,- teia, Yasser Arafat, Ro- 

Kea | mânia propune, pentru 
aad | prima oară, întreprinderea 
| de demersuri pentru crea- 
rea unui stat palestinian 
| în Sectorul Gaza şi “într-o 
zonă mai puţin populată 
de coloni evrei în Cisior- 
“dania”, respectiv, pentru 
început, districtul oraşului 
lerihon, ca germen al vii- 
toarei entități statale pa- 
lestiniene independente. 
Ideea , concretizată, ulte- 
rior drept “Acordul Gaza- 
lerihon” avea să fie adop- 
pu tată de părţile implicate şi 

transformată, în 1993, în 
” în baza căruia a fost con- 
stituită Autonomia Naţională Palestiniană şi se 
desfăşoară, astăzi, convorbirile de pace dintre 
palestinieni şi israelieni 


În ceea ce priveşte Cisiordania sau Ma- 
lul de Vest al Iordanului ( ar.A/-Diffa Al- 
Gharbiya, ebr. Ha-Gada Ha-Ma'aravit), aceas- 
ta a fost până în 1967, parte a Regatului 
Transiordania ( actualul Regat Haşemit al lor- 
daniei) , fiind ocupată de Israel în urma războ- 
iului din iunie 1967. Corespunde provinciilor 
menţionate în Biblie sub numele de ludeea 
( Yehuda ) şi Samaria (ar. Al-Samira, ebr. 
Shomron). Este locuită de cca. 2,5 milioane 
palestinieni şi de pest 275.000 coloni evrei că- 
rora li se adaugă alţi 200.000 israelieni în sec- 
torul răsăritean al lerusalimului. Oraşe princi- 
pale : Betleem ( 30.000 locuitori), lerihon 
(25.000),Naplus (135.000), Ramallah 
(23.000), Al-Bireh (40.000). 


“Acordul de la Oslo 


1. Chestiunea refugiaților se referă la 
dreptul de reîntoarcere la căminele şi proprie- 


tăţile lor al palestinienilor care au fost nevoiţi 
să emigreze în ţările arabe vecine sau în alte 
părți ale lumii, în urma conflictelor militare ara- 
bo-israeliene, începând din 1948 şi trecând 

prin toate celelalte războaie din 1956, 1967 şi 
1973. Numărul acestora nu este cunoscut cu 
exactitate, dar este esti- 
mat la între 2 şi 3 milioane 


de oameni, stabiliți, cu 
precădere, în  lordania, 
Liban, Siria, Irak, state 


arabe din Golf şi pe alte 
continente. 


Punctul de vedere 
palestinian în această 
problemă propune realiza- 
rea unei “soluţii echitabile 
şi unanim acceptate”, pe 
baza  Rezoluţiei ONU 
Nr.194/1948, a  Iniţiativei 
Arabe de Pace lansată la 
Conferinţa Ligii Arabe la 
nivel înalt (Beirut, 2002) şi i= 
a Foii de Parcurs a Cvar-|. - 
tetului internaţional. 


Partea palestiniană nu a| 
precizat cu exactitate sen- 
sul pe care îl acordă unei! 
“soluţii echitabile”, nici! 
identitatea celor care au| 
dreptul la 
“reîntoarcere” (refugiații | 
din primele valuri sau şi 
descendenții acestora) şi| 
nici locul în care ar trebui == 

să revină, în condiţiile în care eri USII geo- 
grafică şi demografică a Palestinei istorice este 
cu totul diferită față de cea existentă în 1948, 
la crearea statului Israel. Galileea şi regiunea 
Jaffa, de pildă, care, prin Rezoluţia de Partaj 
din 1947, fuseseră incluse în teritoriile palesti- 
niene sunt astăzi parte a statului Israel şi ace- 
eaşi situaţie este valabilă şi pentru partea de 
Est a lerusalimului aflată, din 1967, sub admi- 
nistraţie israeliană. 


Poziţia Israelului este una de respinge- 
re categorică a însăşi ideii de reîntoarcere a 
palestinienilor din diaspora, considerată ca 
nerealistă şi neconformă cu noile realități, dar 
şi cu conceptul de stat palestinian: nu este lo- 
gic, susțin negociatorii israelieni ca, în condiții- 
le în care va fi creat un stat palestinian, să 
existe refugiaţi care să vină pentru a se stabili 
şi a trăi în statul evreu. 


De altfel tocmai evitării unei astfel de 
perspective îi sunt consacrate şi demersurile 


lansate de guvernul Ehud Olmert pentru con- 
sfinţirea juridică internaţională a “naturii şi ca- 
7 racterului iudaic” al statu- 

„lui Israel, ceea ce ar fixa 
| incompatibilitatea dintre 
un stat eminamente ebraic 
şi existența, în structura 
acestuia, a unor cetăţeni 
arabi palestinieni ne-evrei. 


În aceeaşi ordine de 
idei este evocată şi posibi- 
{litatea naturalizării refugia- 
tilor în tările-gazdă prin 
acordarea cetățeniei sta- 
tului primitor, plata unor 
-| despăgubiri financiare ce- 
{lor care renunță să se în- 
| toarcă şi oferirea, cu con- 
~ tribuția comunităţii interna- 
tionale, a unor substanţia- 
le ajutoare de dezvoltare 
tărilor (arabe) care ar ac- 
cepta această alternativă. 


R 2.Coloniile evre- 
| ieşti, îndeosebi cele ilegal 
„construite în teritoriile au- 
tonome, constituie ce-a de 
“a doua problemă de fond 
„aflată în divergență. 

Partea palestiniană 
consideră existența şi, mai ales, extinderea 
acestora şi implantarea altora noi ca fiind ilega- 
le şi în flagrantă contradicţie cu angajamentele 
asumate, prin “Foaia de Parcurs”, de către sta- 
tul evreu. 


Şi în această chestiune, partea palestini- 
ană menţine o serie de neclarități în legătură 
cu amploarea solicitărilor sale, în sensul că nu 
a precizat, încă, dacă doreşte dezafectarea 
tuturor aşezărilor înființate după 1967 în Cisior- 
dania, Gaza şi zone din partea estică a lerusa- 
limului, limitându-se, oficial, să ceară stoparea 
lucrărilor de extindere a coloniilor existente. 

În ceea ce priveşte partea israeliană, 
aceasta distinge două categorii de aşezări — 
cele construite legal şi cele neautorizate ( de 
obicei izolate şi cu populaţie redusă numeric). 
Israelul acceptă desființarea acestora din ur- 
mă, în număr de cca. 250, dar consideră că 
marile colonii, precum Maaleh Adumim sau 

Rishon Lezion, sunt parte indivizibilă a statului 
evreu, nepunându-se, în consecință, problema 
renunţării la ele. 


3. lerusalimul (ar. Al-Quds, Beit Al- 
Maqdis, ebr. Yeruşalaym), oraşul sacru al celor 
trei mari religii monoteiste, revendicat şi de 
evrei şi de musulmani drept capitală eternă şi 
indivizibilă, a fost, în a doua jumătate a ultimu- 
lui secol de existenţă a Imperiului Otoman, ca- 
pitală a unui district (sandjak) aflat în afara ju- 
risdicției aplicate celorlalte provincii ale imperi- 
ului, pentru ca în perioada mandatului britanic 
să devină capitală a Palestinei şi reşedinţă a 
instituţiilor religioase evreieşti, creştine şi isla- 
mice. 

În conformitate cu Planul de Partaj din 
1937, oraşul urma să fie menţinut sub regim de 
mandat, dar Rezoluţia ONU din 1947 privind 
partajarea Palestinei îi conferă un statut in- 
ternaţional sub supraveghere ONU. La 
înceheiera primului război arabo-israelian din 
1948, partea estică a lerusalimului este pusă 
sub administrație militară, împărțirea de facto a 
oraşului fiind consfințită prin acordul de armisti- 
tiu iordaniano-israelian din aprilie 1949. În luna 
decembrie a aceluiaşi an, Adunarea Generală 
a ONU adoptă o nouă rezoluţie prin care leru- 
salimul este pus sub administrație 
inernaţională, cerându-se, totodată şi demilita- 
rizarea sa. Rezoluţia rămâne fără efect, atât 
Israelul, cât şi partea arabă respingând in- 
ternaţionalizarea acestui dosar. 


În luna ianuarie 1950, Knessetul 
(parlamentul israelian) proclamă lerusalimul 
drept capitală a statului, decizie nerecunoscută 
de mai multe ţări care procedează la transfera- 
rea la Tel-Aviv a misiunilor lor diplomatice. 


La 7 iunie 1967, armata israeliană ocupă 
partea de est a oraşului, iar cu începere de la 
29 iunie este aplicată jurisdicţia israeliană asu- 
pra acestei jumătăţi a lerusalimului — decizie 
considerată drept un act de anexiune care, de 
altfel, va fi consacrată ca atare printr-o lege din 
30 iunie 1980. 

Potrivit agendei de negocieri a părţii pa- 
lestiniene, lerusalimul de Est trebuie să devi- 
nă capitală a viitorului stat palestinian, cu ga- 
ranții colective privind liberul acces la locurile şi 
lăcaşurile de cult ale celor trei religii care să 
dețină, fiecare, suveranitatea şi independenţa 

asupra administrării acestora. 


Un alt punct de disensiune îl constituie 
cererea părții palestiniene ca Israelul să desfi- 
ințeze marea colonie evreiască Abu Ghoneim 
(Harhoma) care izolează estul Ierusalimului de 
teritoriul Cisiordaniei. 


În ceea ce priveşte poziţia Israelului, 
aceasta se rezumă la respingerea de plano a 
revendicărilor palestiniene (“un stat palestinian 
cu capitala la lerusalim”), dar abordează favo- 
rabil o cedare către Autoritatea Naţională a su- 
veranităţii administrative asupra Ierusalimului 
răsăritean, cu menținerea unui control 
israelian limitat de securitate asupra acestei 
zone. Îndeosebi radicalismul religios şi politic 
israelian consideră că, din punct de vedere ju- 
ridic şi religios, chestiunea lerusalimului este 
încheiată, acesta fiind consfințit drept capitală 
eternă şi indivizibilă a statului evreu. 


4.Statul Palestinian, din punctul de ve- 
dere al Autorității Naționale Palestiniene, 
trebuie să se constituie într-o entitate viabilă şi 
funcţională în interiorul frontierelor existente la 
data de 4 iunie 1967, adică pe aproximativ 
22% din suprafaţa Palestinei istorice, omogen 
şi nedivizat prin amplasarea de noi colonii , 
bariere şi ziduri de separație, avându-şi capita- 
la în lerusalimul de Est şi beneficiind de liber 
acces terestru, maritim şi aerian la lumea exte- 
rioară. 

În cadrul “negocierilor finale”, Israelul 
agrează scopul însuşi al acestora — crearea 
unui stat palestinian- dar cu respectarea unor 
condiţii care se referă, îndeosebi, la configura- 
ţia şi traseul frontierelor, eventual prin efectua- 
rea unor schimburi de teritorii — cerere pe care 
negociatorii palestinieni nu o agrează, inexis- 
tența unei armate a viitorului Palestinian sau 
menţinerea unui control israelian de securitate 
asupra spaţiului aerian şi maritim şi al puncte- 
lor de ieşire din teritoriul viitorului stat. 

Desigur, problematica abordată în etapa 
finală a negocierilor nu se reduce doar la cele 
patru mari tematici generale, ea incluzând şi o 
serie de chestiuni divergente cu caracter pre- 
ponderent tehnic, iar una dintre acestea-poate 
cea mai spinoasă- o reprezintă accesul la re- 
sursele de apă potabilă, subiect care a fost şi 
continuă să fie motiv de dispute nu numai între 
Israel şi palestinieni, ci şi între acesta şi țările 

arabe vecine- Siria, lordania şi Liban. 


Dacă, în sectorul Gaza, apa necesară 
consumului şi agriculturii provine, în cea mai 
mare parte, din pânza freatică, Cisiordania dis- 
pune, în plus, de râul lordan şi de câteva lacuri 
de acumulare, precum şi de rezerve subtera- 
ne, pe coasta Mării Moarte, utilizabile pentru 
irigații. 

În conformitate cu Acordurile de la Oslo, 
palestinienilor le revine anual 57 metri cubi pe 
cap de locuitor, în timp ce Israelul beneficiază 
de 246 metri cubi, reducerea acestei mari dis- 
crepanțe constituind una dintre revendicările 
importante ale părţii palestiniene în cadrul ne- 
gocierilor. 

Pe Malul de Vest, patru cincimi din rezer- 
vele hidrografice sunt alocate statului evreu, 
deşi lacurile de acumulare sunt alimentate de 
râuri ce curg pe teritoriul palestinian. 

Pentru a diminua presiunile cu care se 
confruntă în acest domeniu vital, Israelul are în 
vedere construirea unei mari centrale de desa- 
linizare a apei de mare, ceea ce ar putea oferi 
şi viitorului stat palestinian un acces mai 
substanţial la resursele de apă potabilă. 

În cadrul negocierilor finale este de aş- 
teptat ca partea israeliană să facă minimum de 
concesii în această problemă, în condiţiile în 
care Israelul este dependent, în bună măsură, 
de râurile lordan şi Yarmuk care curg dinspre 
Platoul Golan şi în care, în perspectiva ajunge- 
rii la un acord de pace cu Siria, va trebui să 
retrocedeze acesteia teritoriul ocupat, bogat în 
rezerve de apă pe care statul evreu le exploa- 
tează în prezent. În acelaşi timp, Gaza şi Cisi- 
ordania dispun de importante rezerve freatice 
neexploatate, astfel încât repartiția geografică 
a acestora poate influenţa direct concesiile teri- 
toriale pe care statul evreu va fi dispus să le 
facă. 

O soluţionare echitabilă a acestei pro- 
bleme nu este uşor de realizat prin aceea că, 
având un caracter transfrontalier, problema 
accesului la apă va trebui reglementată în ca- 
dru internaţional, de către toate părţile implica- 
te — Israel, palestinienii şi ţările arabe vecine, 
ceea ce, în actualul context politico-militar din 
zonă nu pare de perspectivă apropiată 

Dată fiind complexitatea problemelor 
supuse negocierii şi divergenţele serioase ca- 
re separă poziţiile părţilor, observatorii pun la 
îndoială perspectiva ca un stat palestinian să 
vadă lumina zilei până la finele anului 2008, 


aşa cum şi-au promis, la Annapolis, Mahmud 
Abbas, Ehud Olmert şi George W.Bush. 


CRONOLOGIA PRINCIPALELOR EVOLUȚII 
ISTORICE 


ALE PROBLEMEI PALESTINIENE 


- martie 1916: semnarea “Acordului 
Sykes-Picot” prin care Marea Britanie şi Franţa 
îşi împărțeau zonele de influență asupra foste- 
lor vilayete din Orientul Mijlociu după învinge- 
rea şi destrămarea Imperiului Otoman. Docu- 
mentul a fost semnat de Sir Mark Sykes, am- 
basadorul Angliei la Istanbul şi de Georges 
Picot pentru guvernul francez şi a avut drept 
consecinţă instituirea mandatului britanic în 
Palestina. 


- 2 noiembrie 1917: printr-o scrisoare 
adresată lordului Rotschild, secretarul britanic 
al Foreign Office comunică acordul şi sprijinul 
Angliei pentru “stabilirea în Palestina a unui 
cămin naţional pentru poporul evreu, urmând a 
face toate eforturile pentru a facilita realizarea 
acestui obiectiv”. Ulterior, documentul va inspi- 
ra “Rezoluţia de Partaj’ prin care Palestina 
avea să fie împărţită în două entităţi statale — 
israeliană şi arabă palestiniană. 

- 1936-1939: mai multe revolte şi ciocniri 
sângeroase între locuitorii arabi şi imigranții 
evrei veniți din Europa aflată în pragul celui de- 
al doilea Război Mondial. Anglia dispune mă- 
suri de limitare a imigrației şi promite crearea 
unui stat pentru palestinieni. 


- 29 noiembrie 1947: “Rezoluţia de par- 
taj a O.N.U. privind împărțirea Palestinei în 
două entităţi, evreiască şi arabă palestiniană. 
Statele arabe resping această decizie. 

- 14 mai 1948: David Ben Gurion pro- 
clamă oficial crearea Statului Israel. Armatele 
arabe intră în Palestina. Este primul război ara- 
bo-israelian. Peste 400 de sate arabe sunt dis- 
truse, iar 700.000 palestinieni se refugiază în- 
deosebi în ţările vecine. 


- aprilie 1950: lordania anexează Malul 
de Vest, iar Sectorul Gaza trece sub adminis- 
trație militară egipteană. 

- 28 mai 1964: este creată Organizaţia 
pentru Eliberarea Palestinei. Reunit în lerusali- 

mul de Est, Consiliul Naţional Palestinian 
adoptă Carta Naţională Palestiniană care pro- 
clamă rezistența armată împotriva statului 
evreu. 


- 4 iunie 1967: războiul de 6 zile. Israelul 
ocupă Estul lerusalimului, Cisiordania, Platoul 
sirian Golan şi Peninsula Sinai. 


- 22 noiembrie 1967: O.N.U. adoptă Re- 
zoluţia Nr. 242 prin care condamnă acapararea 
de teritorii străine prin forţă şi cere Israelului 
să-şi retragă trupele din teritoriile arabe. Rezo- 
luţia nu este acceptată de comunitatea arabă, 
datorită referirii la drepturile “populaţiei” palesti- 
niene şi nu ale unui “popor” palestinian. 


- 4 februarie 1969: Yasser Arafat este 
ales preşedinte al Organizaţiei pentru Elibera- 
rea Palestinei. La 10 decembrie, în fața Adună- 
rii Generale a O.N.U., rosteşte faimoasa frază “ 
vin cu ramura de măslin într-o mână şi cu arma 
în cealaltă” pentru a cere dreptate din partea 
comunităţii internaţionale. O.N.U. recunoaşte 
oficial existența unui “popor palestinian” ceea 
ce pune capăt ideii lansate de fostul premier 
Golda Meir, potrivit căreia “Palestina este un 
pământ fără oameni, pentru oameni fără pă- 
mânt”. 

- 16-22 septembrie 1970: înfruntări sân- 
geroase între O.E.P. şi armata iordaniană. 
Acest “Septembrie negru” se soldează cu 
3.000 de morţi, înfrângerea detaşamentelor 
palestiniene şi replierea acestora în Liban. 


- 1972: România recunoaşte O.EP. 
drept unic reprezentant legitim al poporului pa- 
lestinian şi stabileşte relaţii politice cu aceasta. 


- octombrie 1973 “Războiul din 
Ramadan” sau, “Războiul de Yom Kippur”. Si- 
ria şi Egiptul atacă Israelul. Podişul Golan este 
ocupat parţial. Ostilitățile se încheie cu un Ar- 
mistiţiu în baza căruia trupe internaţionale de 
menţinere a păcii sunt desfăşurate în Sinai şi 
Golan. 


- 1974: ţările arabe recunosc Organizația 
pentru Eliberarea Palestinei care, la 13 noiem- 
brie, devine membră a O.N.U., cu statut de 
observator. 


- iunie 1982: operațiunea “Pace în 
Galileea”. Armata israeliană invadează Liba- 
nul, intrând în Beirut unde, sub comanda fostu- 
lui premier, generalul Ariel Sharon asistă impa- 
sibilă la masacrarea, de către milițiile creştine 
libaneze, a câtorva mii de civil din taberele de 

refugiaţi palestinieni Sabra şi Shatilla. Comba- 
tanţii, comanda şi infrastructura palestiniană 
sunt evacuate în Tunisia şi în alte state arabe. 


- 9 decembrie 1987: declanşarea pri- 
mei “Intifada” palestiniană împotriva ocupaţiei, 
care va dura 6 ani 


- 13 septembrie 1993: după mai multe 
runde de negocieri secrete la Oslo şi Madrid, 
Israelul şi O.E.P. se recunosc reciproc şi sem- 
nează o “Declaraţie de principii” prin care se 
acordă regim de autonomie teritoriilor palestini- 
ene Gaza şi Cisiordania. Preşedintele Yasser 
Arafat şi premierul Yitzhak Rabin vor primi Pre- 
miul Nobel pentru Pace. 


- 1 iunie 1994: Yasser Arafat revine în 
Gaza unde creează Autoritatea Naţională Pa- 
lestiniană al cărei preşedinte devine. 


- 4 noiembrie 1995: primul ministru al 
Israelului, Yitzak Rabin este asasinat de un 
evreu extremist ultrareligios. Procesul de nego- 
cieri intră într-un proces de declin. 


- 11 -25 iunie 2005: negocieri eşuate la 
Camp David, S.U.A., între Yasser Arafat şi pre- 
mierul israelian Ehud Barak. La 28 septembrie 
începe cea de-a doua “Intifada” declanşată de 
vizita premierului Ariel Sharon pe Esplanada 
Moscheilor musulmane din lerusalim, conside- 
rată un gest provocator. 


- 29 martie 2002: Israelul începe lucrările 
de construcţie a unui zid despărțitor de-a lun- 
gul liniei de demarcaţie cu Cisiordania. Actul 
este dezaprobat de comunitatea arabă şi in- 
ternaţională. 


- 30 aprilie 2003: este lansată “Foaia de 
parcurs” a cvartetului internaţional  (O.N.U,, 
U.E., S.U.A., Federaţia Rusă). La 22 martie, 
liderul spiritual şi fondator al Mişcării Hamas 
este ucis de un raid al aviaţiei israeliene. 


- 15-23 august 2005: Israelul evacuează 
unilateral 25 de colonii din Gaza şi 4 din Cisior- 
dania. 


- 25 ianuarie 2006: au loc alegeri legisla- 
tive, câştigate de mişcarea Hamas care for- 
mează un nou guvern palestinian. Ulterior, 
acesta va fi demis de preşedintele Mahmud 
Abbas şi îşi va impune, prin forță, controlul 
asupra Fâşiei Gaza. A.N.P. se transferă la 
Ramallah, în Cisiordania. 


- 27 septembrie 2007: în oraşul 
Annapolis din statul american Maryland are loc 

o conferinţă internaţională de pace, organizată 
la iniţiativa şi sub auspiciile preşedintelui ame- 
rican George W.Bush. Este convenită demara- 
rea etapei finale a negocierilor palestiniano- 
israeliene care să conducă la constituirea unui 


stat palestinian in- 
dependent până la ISRAEL WITH THE 

finele anului 2008. 

re, cu condiţia ca statutul sectorului Gaza, con- 
trolat de Hamas, să fie readus la starea inițială, 
de dinaintea puciului efecutat de această miş- 
care. 

- 1-2 februarie 2008: La Cairo are loc o 
primă întâlnire între reprezentanţii Fatah şi 
Hamas care, iniţiată de preşedintele Hossni 


Mubarak, a fost dedicată reconcilierii 
interpalestiniene . Reuniunea nu s-a încheiat 
cu rezultate concludente, convenindu-se, însă, 
menţinerea dialogului. 


Ambasador Prof. Dumitru CHICAN 

SCURTĂ INCURSIUNE ÎN SITUAȚIA CON- 
FESIONALĂ ACTUALĂ DIN 


ORIENTUL MIJLOCIU 


Principala religie practicată în Orientul Mijlociu 
este islamul, fiind considerată, în toate lucrările 
de referință apărute în ultimele decenii, ca fiind 
a doua religie ca răspândire în lume. Conform 
unor ultime estimări, islamul câştigă tot mai 
mulți aderenţi, în comparaţie cu alte religii im- 
portante, apreciindu-se că această creştere 
este de 2,9% pe an, comparativ cu procentul 
de creştere a populaţiei globului, care este de 
2,3%. Această creştere este explicată prin rata 
mai mare de creştere a natalității în multe ţări 
islamice şi/sau rate mai mari de convertire la 
islam. Există opinii, care diferă însă foarte 
mult, şi care prevăd că religia islamică va de- 
păşi, ca număr de adepţi, pe cea creştină, 
avansând ca moment al acestei situaţii, cel mai 
apropiat termen anul 2025, cel mai îndepărtat 
fiind 2200. Contrat unei păreri larg răspândite, 
însă numai în rândul celor mai puţin informaţi, 
majoritatea musulmanilor nu trăiesc în lumea 
arabă (care are o pondere de numai 18%). 
Cea mai mare comunitate musulmană trăieşte 
în Indonezia, 20% din musulmani sunt în Africa 
subsahariană, 30% în Asia de Sud (Pakistan, 
India, Bangladej). De asemenea, comunităţi 
musulmane numeroase se regăsesc în China, 
Europa, Asia Centrală şi Rusia. 


Problematica islamului este deosebit de 
vastă şi cu o multitudine de nuanțe dificil de 
decelat una de cealaltă, cu o filozofie aparte a 
lumii musulmane, mai greu de înţeles în mod 
real şi corect de cei care nu-i aparţin, parţial 
înțeleasă chiar de foarte mulţi aparținători ai 
acestei credinţe. Însăşi folosirea termenilor de 
islam, islamism, fundamentalism, integrism, 
creează controverse, fiind câteodată încărcată 
de conotaţii negative. În cazul mişcărilor 
fundamentaliste din zona religiei musulmane 
confuzia este şi mai mare. 


Religia musulmană este dominantă în 
Orientul Mijlociu, înglobând 92% din total (227 
milioane de locuitori), 13,5 milioane de creştini 
(două treimi din aceştia fiind în Egipt) şi patru 
milioane de evrei. 

În cadrul musulmanilor, împărțiți în prin- 
cipal în două mari comunităţi, sunniți şi şiiţi, 


sunniţii reprezintă două treimi, iar şiiţii o treime. 
Şiiţii sunt majoritari în Iran, Irak, Bahrein şi 
peste 40% din populaţia Libanului. 

Creștinii, chiar dacă sunt mai puţin nu- 

meroşi, sunt şi mai divizați. Ei pot fi grupaţi în 
trei categorii principale: 
—creştini ortodocşi, aparţinând patriarhiilor de 
Constantinopole (Istanbul), Antiohia — cu sediul 
la Alep — Siria, de lerusalim şi Alexandria, ei 
însumând un total de 700.000 credincioşi; 


—creştini catolici, cea mai numeroasă dar şi 
cea mai divizată categorie, înglobând bisericile 
separate de ortodoxism în timpul schismelor 
din secolele IV şi V. Cea mai numeroasă este 
cea a copţilor egipteni — 10 milioane. Mai pot fi 
enumerate biserica siriană-iacobită cu 150- 
200.000 credincioşi, precum şi biserica 
armeniană-gregoriană. De asemenea, există 
biserica maronită, fondată îb secolul VII şi care 
se integrează Vaticanului în secolul XII, cu cir- 
ca 650.000 de credincioşi în Liban; 


—uniaţii, a treia categorie, este constituită din 
membrii bisericilor de mai sus care s-au afiliat 
Vaticanului ulterior, astfel: greco-catolicii (sau 
Melkiţii), fondată în 1724 în Siria, Liban şi lor- 
dania (circa 300.000 adepţi), biserica 
caldeeană, cu circa 250.000 de adepţi în Irak; 
biserica siriacă catolică, cu aproximativ 
100.000 de credincioşi pe întregul Orient Mijlo- 
ciu. Dezvoltarea acestor biserici catolice a fost 
favorizată în timpul Mandatului, în detrimentul 
ortodoxismului, de misionarii catolici prezenți în 
zonă. Cel mai concludent exemplu este cel al 
maroniţilor din Liban. 


Această diversitate religioasă a zonei 
este departe de a fi epuizată de enumerarea 
de mai sus. Mai pot fi adăugate ramura şiiților 
alauiți în Siria, care deţin puterea politică în 
această țară (apreciaţi cu ceilalţi şiiţi siriene la 
circa 1 milion), precum şi druzii, care formează 
comunităţi distincte în Liban (200 de mii), Siria 
(300 de mii) şi Israel (75 de mii) 


Occident, Islam şi globalizarea securităţii 


La finele anului 2006, autorităţile de la Cai- 
ro anunțau reținerea unui grup de 11 cetățeni 
occidentali — francezi, belgieni şi un american 
— sub acuzaţia de a desfăşura activităţi de pro- 
zelitism şi recrutare a unor tineri egipteni pen- 

tru a fi înrolați în rândurile filialei irakiene a re- 
țelei “Al-Qaida”. 

Incidentul a readus în prim plan o sintagmă 
mai puţin cercetată , sau, cel puţin, vehiculată 
cu un plus de discreţie şi prudenţă şi anume 
aceea referitoare la “globalizarea securităţii “. 
Dar, în egală măsură, el a oferit, indirect, indi- 
ciul lipsit de echivoc că securitatea lumii, în 
general, şi a Europei şi SUA, cu precădere, nu 
mai poate fi apărată şi garantată doar pe teme- 
lia principiilor proclamate de teoria “războiului 
preventiv” lansată de preşedintele George 
Bush după tragedia de la 11 Septembrie, potri- 
vit căreia terorismul — cel de sorginte islamică, 
în speţă — trebuie eradicat “la sursă”, adică în 
lumea arabo-islamică, înainte ca acesta să 
ajungă în “casa Occidentului” pentru a-i distru- 
ge valorile care dau identitatea însăşi a demo- 
crației conceptuale. 


Să înregistrăm, în acest sens, două obser- 
vații nu lipsite de importanţă. 

Este vorba, în primul rând, de realitatea că, 
astăzi, celebra reţea a lui Ossama Bin Laden 
este mai puţin o organizaţie structurată, cât o 
ideologie, după cum liderul fundamentalist a 
devenit nu atât un comandant, un mentor şi un 
strateg, cât un purtător de puternică încărcătu- 
ră simbolică pentru fanaticii de pretutindeni.. 
Ideologia şi simbolistica produse de 
“fenomenul” Al-Qaida se manifestă, acum, in- 
dependent de structurile instituționale, ierarhi- 
ce şi decizionale patronate, prin tradiție, de Bin 
Laden sau de locotenentul său Ayman Al- 
Zawahiri, proliferând, independent, oriunde în 
lume, fără a mai aştepta ordine, indicații, pla- 
nuri şi teme de la “ comandantul suprem”. 

În al doilea rând şi în relație directă cu cele 

de mai sus, se poate lesne constata că apeluri- 
le la “rezistență împotriva cruciaților şi necre- 
dincioşilor” provin într-o măsură tot mai accen- 
tuată, din chiar ţările acestor “cruciați şi necre- 
dincioşi” occidentali care se văd tot mai mult 
amenințate să se transforme din ţinte şi victime 
ale terorismului fundamentalist în furnizoare 
involuntare de asemenea extremism religios 
radical. 


Globalizarea, transparentizarea frontierelor 
geografice, culturale, informaţionale între co- 
munităţile umane şi state, tendinţa de transfor- 
mare a lumii în “satul global” face ca destinul 
civilizaţiei şi creativităţii umane să nu mai fie un 
summum de destine juxtapuse şi centrifuge, ci 
un destin unic în diversitatea identităţilor lui. Or 
aceasta lume globală — consumistă, producti- 
vă, constructivă , aspirând la confort şi stabili- 
tate — nu poate fi durabilă fără a beneficia de o 
securitate globală, capabilă să evite şi să sto- 
peze competitivitatea globalizării terorismului şi 
să evite, prin suficiența , ipostaza de a-şi fi pro- 
priul său gropar. 

Un recent studiu al Agenţiei Naţionale Ame- 
ricane de Securitate (NIE) sublinia faptul că 
războiul împotriva Irakului a condus la apariţia 
unei noi generaţii de islamişti radicali terorişti 
răspândiți pe toate coordonatele mapamondu- 
lui pe care vor să-l transforme în noul Califat 
mondial guvernat după regulile dreptului cano- 
nic islamic, ceea ce ar însemna o rapidă dise- 
minare a ideologiilor jihadiste de tip “Al- 
Qaida” , dar 
independente 
de aceasta şi 
arogându-şi 
inițiativa, plani- 
ficarea şi exe- 
cutarea, fără a 
ăstepta indica- 
tiile lui Ossama 
Bin Laden. 

Mişcările islamiste după 11 Septembrie — 

Încă în primele momente care au urmat ata- 
curilor de la 11 septembrie, majoritatea mişcă- 
rilor, comunităţilor şi instituțiilor islamice din 
lume au emis declaraţii de condamnare a actu- 
lui terorist. Motivele se regăsesc în două cate- 
gorii de reacţii atitudinale : un considerent cu 
conotaţii etice, ţinând de filosofia ideii de 
“Jihad” în Islam care respinge atacarea celor 
care nu poartă arme şi interzice uciderea fe- 
meilor, copiilor şi bătrânilor; al doilea conside- 
rent, de natură politică, potrivit căruia maniera 
în care a fost executat atacul nu are nici o justi- 
ficare politică, indiferent de considerentele de 
ordin moral. 

Aproape că nici nu se împrăştiase praful 
ridicat de prăbuşirea celor două turnuri geme- 
ne, că au început să apară nuanțţări şi chiar 
contradicții între atitudinile declarate ale cercu- 
rilor, mediilor şi aşezămintelor islamice cele 
mai diverse. Unanimitatea de apreciere s-a 
destrămat progresiv, lăsând loc diferenţelor de 
judecată , fiecare oglindind fidel deosebirile de 
ordin ideologic, programatic şi organizatoric 
care le separă. 


Se cunoaşte că, „= 


astăzi, mişcările 
islamiste pot fi înca- i 
drate, categorial, în ai 


trei orientări principa- 
le : 

1. Mişcările 
islamiste politice prin 
care sunt definite ace- 
le grupări care îşi au 
sorgintea în ideologia 
“Fraților Musulmani” şi 
care, sunt, în general, 
formațiuni cu progra- 
me pacifiste, acţionând în cadrul regimului poli- 
tico-social existent pe care încearcă să-l deter- 
mine la implementarea de schimbări şi refor- 
me. 


În anii '70, acestea au adoptat ca program 
politic cvasi-unanim evitarea confruntării direc- 
te cu regimurile aflate la guvernare, preferând 
lupta civilă alături sau în rândul forțelor naţio- 
nale de opoziţie. Ele sunt, de alt fel, cele care 
au condamnat în modul cel mai virulent atenta- 


tele de la 11 Septembrie. 


2. Mişcările islamiste salafiste care, prin 
tradiţie, au, mai curând, preocupări doctrinare 
şi spirituale, nefiind preocupate prioritar de pro- 
blemele politico-sociale decât cu începere din 
ultimul deceniu, pe fondul evoluţiilor care au 
avut loc în lumea arabă şi în Peninsula Arabi- 
că, in mod deosebit. 


3. Mişcările “ jinadiste” , revoluţionare, cu o 
ideologie în general de extracţie salafistă, dar 
deosebite de salafismul tradiționalist prin atitu- 
dinea față de autoritatea statală şi de regimuri- 
le de guvernare, precum şi străinătate, pe care 
preferă să le abordeze de pe poziţii de forţă. 
Sunt mişcări de mică dimensiune şi cele mai 
multe nu se bucură de o susţinere de masă 
semnificativă, dat fiind că “răzvrătirea” lor îm- 
potriva statului antrenează, nediscriminatoriu, 
şi o “revoltă” împotriva societății civile, iar acţi- 
unile lor războinice nu sunt fundamentate pe 
un program politic pe care să-l aplice cu rezul- 
tate sociale benefice. 

Este vorba aici, despre poziţiile oficializate 
ale acestor categorii de mişcări şi nu despre 
cele vehiculate în culise. Un analist francez 


scria, în “Le Monde” că “ victimele atacurilor de 


la 11 Septembrie sunt 


inocente, dar nu şi 


ÎI perspectivă morală, 
dlaceste atentate, dar 


£ punct de vedere politic 
A şi aceasta din convin- 
gerea în presiunile ca- 
“re trebuie exercitate 
“asupra S.U.A. pentru a 
determina o schimbare 
a atitudinii acestora față de problemele lumii 
islamice şi arabe, în general. 


Din această perspectivă, nu surprinde faptul 
că orientările şi curentele islamiste sunt în una- 
nimitate de acord că America este singura vi- 
novată şi răspunzătoare de producerea actiuni- 
lor de la 11 Septembrie, considerând, în ace- 
laşi timp, că politicile islamice şi arabe promo- 
vate de Washington constituie cauza funda- 
mentală a ostilităţii anti-americane şi, în egală 

măsură, a adâncirii clivajelor existente între 
lumea arabo-islamică şi Occident. 


Este mai presus de orice îndoială că efecte- 
le actului de la 11 Septembrie constituie un 
important punct de cotitură care îşi va pune, şi 
în viitor, amprenta asupra mişcărilor islamiste, 
fie sub raportul relaţiilor dintre acestea, fie din- 
tre ele, pe de o parte şi regimurile arabe şi Oc- 
cident, pe de altă parte. 


În ceea ce priveşte relaţiile dintre formaţiu- 
nile şi curentele islamiste, acestea se pot ori- 
enta fie către apropiere, fie către ruptură şi 
competiţie, în funcţiile de evoluţiile pe care le 
va cunoaşte lumea 
arabo-islamică pe 


fondul aşa- 
numitului “ război 
global” împotriva 
fenomenului tero- 


rist. Se poate apre- 
cia că tripla catego- 
risire  sus-amintită 
nu va mai avea, în 
perspectivă, o rele- 
vanță demnă de 
reținut, fiind de aş- 
teptat că mişcările 
islamiste să intre 
într-un proces de radicalizare şi mai accentua- 
tă, de conştientizare a necesităţii existenţei 
unui program politic coerent şi de unire sau 
coordonare a eforturilor “jihadiste”, pe deasu- 
pra clasificărilor teoretice în care acestea sunt 
încadrate. 


Dacă, însă, regimurile — inclusiv cele occi- 
dentale — vor înțelege varietatea şi caracterul 
mozaicat al mediului islamist şi vor sesiza nu- 
anţele existente între lupta politică paşnică şi 
formele violente de opoziție, s-ar putea ca isla- 
mismul — atât cel politic, cât şi cel militant —să- 
şi întoarcă fața către conlucrare şi edificare 
internă, renunțând la iluzoriile sale aspirații 
mondialiste. 


In ceea ce priveşte raporturile dintre curen- 
tele islamiste şi Occident, este credibil că evo- 
lutia sau involuţia acestora va depinde într-o 
măsură hotărâtoare de noua viziune strategică 
a decidenţilor americani în contextul generat 
de 11 Septembrie. 


Unul dintre marile paradoxuri pe care acest 

eveniment le-a adus în prim plan este acela că 
securitatea nu mai este doar o chestiune de 
ordin logistic şi tehnic, devenind, înainte de 
toate, o problemă politică. Pentru moment, 
există prea puţine motive de optimism cât pri- 
veşte reconsiderarea — de către ambele tabere 
— a raporturilor dintre ele. “ Există două modali- 
tăţi de situare față de terorism — scria un 
editorialist israelian, adresându-se cercurilor 
americane - : să-l înțelegeţi, sau să-l comba- 
teți. Nu există o a treia cale”. Deocamdată, cea 
de-a doua opțiune este predominantă, cu con- 
secinţele cunoscute astăzi şi, probabil, în viito- 
rul previzibil. 
Transformarea se- 
curității dintr-o 
chestiune tehnică 
într-o problemă po- 
litică va influenta, 
neîndoielnic, gândi- 
rea liderilor arabi şi 
islamici, cel puţin în 
aceeaşi măsură în 
care şi-a pus am- 
prenta şi asupra 
modului de gândire 
al liderilor occiden- 
tali. Imaginea Pen- 
tagonului în flăcări 
şi a ruinelor celor două turnuri “ gemene” ar 
trebui să-i determine pe conducătorii arabo- 
islamici la o mai accentuată preocupare pentru 
perpetuarea, în ultimă instanţă, a propriilor re- 
gimuri, mai ales în condiţiile în care “ asistenţa 
tehnică de securitate” pe care o aşteaptă din 
partea S.U.A. şi a Occidentului, în general, pa- 
re a nu mai beneficia de aceeaşi atenţie şi 
credibilitatea din partea celor cărora aceasta le 
este destinată. 


O asemenea atitudine din partea prietenilor 
musulmani şi arabi ai Americii s-a manifestat 
printr-un “curaj politic” fără precedent, întruchi- 
pat în virulenţa cu care aceştia au criticat 
S.U.A. şi politica sa după 11 Septembrie. Poa- 
te că a fost o atitudine impusă de conjunctură 
şi de practica relaţiilor în condiţii de criză, aşa 
cum o dovedeşte şi dublul etalon utilizat în dis- 
cursul politic arab. Astfel, ministrul de Externe 
al uni stat arab declara — în arabă — că țara sa 
nu va permite Americii să folosească bazele 
sale aeriene pentru atacuri împotriva 

Afghanistanului, pentru ca, în aceeaşi zi, am- 
basadorul respectivei țări în S.U.A. să declare 
— în engleză — că bazele în discuţie stau la 
dispoziția armatei americane. 


Cu toate acestea, chiar şi un asemenea dis- 
curs duplicitar este, prin el însuşi, un semn în 
plus că lumea de după 11 Septembrie s-a 
schimbat. 


Democratizarea Islamului, sau islamizarea 
democraţiei ? 

Liderii societăţilor civile islamice, dar şi cu- 
rentele islamiste din lumea arabo- islamică în- 
cearcă să opereze o separare conceptuală în- 
tre noțiunea de democraţie, în general, şi mo- 
dul în care acesta este abordată în gândirea 
politică occidentală, în speranţa că o democra- 
ție “ dezoccidentalizată” va putea fi mai lesne 
receptată şi acceptată de către conştiinţa co- 
lectivă arabo-islamică. 


În ultimele două decenii o necontenită dis- 
pută s-a desfăşurat, în acest sens, între adepții 
şi teoreticienii democraţiei, pe de o parte, şi 
regimurile de guvernământ, îndeosebi cele mai 
radicale dintre acestea, pe de altă parte. Pro- 
democrații tind la o re-definire a conceptului de 
democrație liberală şi la stabilirea unui con- 
sens între acest termen şi gândirea conceptua- 
lă şi doctrinară islamică, fiind vorba, cu alte 
cuvinte, de o tentativă de “ islamizare” a demo- 
crației moderne şi “dezbrăcarea” de vestmântul 
occidental. Si nu poate fi negat faptul că aces- 
te demersuri obţin rezultate, chiar dacă încă 
timide : respingând “ importul en-gros” al libe- 
ralismului democratic occidental, atât elitele 
politice şi culturale arabe, cât şi mediile clerica- 
le şi societatea civilă arabă acceptă că demo- 
crația nu înseamnă cu necesitate o “ democra- 
ție americană sau occidentală”, ci poate avea 
şi o definire conformă cu modelul islamic de 
înțelegere şi practică a unor valori antropologi- 
ce definitorii precum libertatea, egalitatea de 
şanse, identitatea sau drepturile fundamentale 
ale ființei umane. 


Desigur, este riscant să se vorbească des- 
pre o reală democratizare a “spiritului” lumii 
islamice, dificultăţile în fața acestui proces fi- 
ind, încă, numeroase şi rezistente. Este vorba, 
în primul rând, de faptul că re-definirea şi re- 
problematizarea noțiunii de democraţie este 


puternic asociată, în mentalul colectiv arabo- 
islamic, cu ostilitatea — reală sau numai imagi- 
nată — a Occidentului faţă de Islam şi de lumea 
islamică. “ islamizarea “ democraţiei liberale 
este la început, fiind, încă, lipsită de repere 
filosofice şi ideologice pe care să le ofere în- 
săşi gândirea islamică. Se poate vorbi, în ega- 
lă măsură, de absenţa totală a discursului 
despre raportul dintre religie şi laicitate, dintre 
religie şi politică şi, implicit, dintre instituţia cle- 
ricală şi stat, dintre identitate şi alteritate. 

Se cuvine subliniat, în acelaşi timp, că soci- 
etățile din Orientul Mijlociu aspiră cu ardoare la 
independenţă față de tot ceea ce înseamnă 
dependență faţa de puterea şi influenţa străină. 
Copleşitoarea majoritatea a musulmanilor (şi 
arabilor) păstrează şi transmit experienţa istori- 
că a colonialismului acaparator şi 
depersonalizant, percepând experimentul pro- 
pus de SUA drept o strategie camuflată de re- 
constituire a unui nou model de imperiu occi- 
dental. 


Din această perspectivă , este dificil, dacă 
nu imposibil, de presupus că “democraţia” şi “ 
anarhia constructivă” promovate de Adminis- 
traţia SUA vor deveni prea curând realităţi ale 
Orientului Mijlociu.. Aşa cum afirmă de. Fawaz 
Girgis, profesor de relaţii internaţionale şi pro- 
bleme ale lumii arabe la Universitatea Sarah 
Lawrence din New-York, “ Administraţia Bush 
trebuie să înțeleagă că faptele sunt mai puter- 
nice decât vorbele, că edificarea instituţională 
reclamă soluţionarea prealabilă a conflictului şi 
lichidarea inechităţilor sociale şi economice” 


SUA şi islamul politic-pot exista puncte de 
convergență ? 

Unul dintre punctele de reper ale politicii 
externe americane pentru lumea islamică şi 
Orientul Mijlociu porneşte de la aprecierea că 
mişcările islamiste radicale folosesc recursul la 
violenţă extremă pentru atingerea unor obiecti- 
ve politice. Ca atare, nu acestea, ci curentele 
şi orientările islamiste moderate pot fi avute în 
vedere în abordarea proceselor de reformă şi 
democratizare a acestei lumi. 

În intervalul delimitat de încheierea Răz- 
boiului Rece şi atacurile de la 11 Septembrie, 
S.U.A. au promovat ideea încheierii şi consoli- 
dării de alianţe cu statele arabo-islamice prie- 

tene , chiar trecând cu vederea unele aspecte 


legate de respectarea drepturilor şi libertăţilor 
umane în aceste state, tocmai din dorinţa de a 
împiedica accesul la putere al unor formațiuni 
islamice radicale, fapt care ar putea afecta in- 
teresele regionale ale S.U.A., după model ira- 
nian , sudanez sau somalez. Dar, întrucât în 
lumea politică, nici interesele şi nici relaţiile nu 
sunt eterne, S.U.A. au înţeles că apariţia unui “ 
fenomen “ precum Al-Qaida se datorează, în 
primul rând, crizelor interne din lumea arabă şi 
că acesta se poate transforma cu rapiditate 
într-un “bulgăre de zăpadă” care poate afecta 
interesele americane nu numai în regiune, ci şi 
la nivel global. 


Soluţia întrevăzută a constat în a face 
astfel încât “ mingea” să fie plasată în terenul 
arabo-islamic, prin presiuni şi demersuri persu- 
asive pentru o schimbare reformatoare a area- 
lului arabo-islamic. 


“Marea greşeală pe care, anterior, politi- 
ca S.U.A. a săvârşit-o a constat în sprijinirea 
unor regimuri care nu au oferit nimic pozitiv 
popoarelor lor, regimuri care, pentru a-şi camu- 
fla propriile eşecuri, nu au făcut altceva decât 
să canalizeze împotriva noastră defulările opo- 
ziţiei din ţările lor “ scrie ambasadorul american 
Martin Yindik, adăugând că “ Orientul Mijlociu 
care va ignora starea de înapoiere politică, 
economică şi educaţional-culturală va fi un 
castel construit din nisip”. 


În aceste împrejurări, islamul politic arab 
este primul care beneficiază de începutul, fie şi 
firav, al procesului de reformă şi edificator, în 
acest sens, este cazul islamismului politic din 
Irakul de după Saddam Hussein , unde mişcă- 

rile şiite şi sunnite deţin “ capul de afiş” al eşi- 
chierului politic, sau cazul Egiptului, unde miş- 
carea Fraţilor Musulmani a reuşit ca, în ciuda 
constrângerilor la care este supusă, să obțină 
rezultate mai mult decât confortabile la ultimele 
alegeri parlamentare. Este, în egală măsură, şi 
victoria obţinută, în teritoriile palestiniene, de 
mişcarea islamistă Hamas. 


Toate acestea pot fi semnalmente că, 
graţie procesului de democraţie — inclusiv la 
urne-, islamul politic ar putea fi succesor al re- 
gimurilor pe care Washingtonul vrea să le 
schimbe. Or această perspectivă deschide do- 
uă alternative : fie ca islamismul ajuns la pute- 
re să dea dovadă de rațiune, moderație , rea- 
lism şi adaptabilitate la realitățile mediului con- 
temporan — ceea ce, în definitiv, nu ar fi decât 
benefic pentru interesele S.U.A. - , fie să eşue- 
ze, ceea ce va însemna însăşi dispariţia isla- 
mului politic ca alternativă de guvernare viabi- 
lă. 

O serie de evoluţii survenite în ultimul 
timp — deteriorarea continuă a situaţiei din Irak, 
revirimentul ofensivei islamice în Afganistan, 
preluarea conducerii iraniene de orientarea 
conservatoare etc., fac dificil răspunsul la în- 
trebarea dacă ne aflăm la începutul unei “ pri- 
măveri islamiste” sau la sfârşitul acesteia în 
lumea arabă. lar dificultatea găsirii răspunsului 
a reaprins, la Washington, dispute şi polemici 
aprinse pe marginea celei mai potrivite manie- 
re de abordare a acestui islam politic. 


Pe de o parte, se cere o “ domolire” a 
presiunilor americane în direcția democratizării 
cu orice preț a Orientului Mijlociu şi revenirea 
la “ contractul social “ tradițional cu regimurile 
arabe actuale, ceea ce ar stopa ameninţătoa- 
rea ascensiune către putere a curentelor 
islamiste. Pe de altă parte, există o orientare “ 
de centru” între taberele care cer reformă şi 
democraţie şi cele favorabile revenirii la politica 
tradiţională care acordă prioritate intereselor 
economice si pune pe un plan secund chesti- 
uni precum democraţia, drepturile omului, liber- 
tatea femeii ş.a. Această orientare de mijloc 
susține importanța democraţiei în lumea arabo- 
islamică dar, apreciind că un asemenea obiec- 
tiv nu este lipsit de primejdii, se pronunţă pen- 
tru o “ reformă lentă, pe termen lung şi ne- 
forțată în mod artificial” 

Toate aceste dispute se află la originea 
relativului regres pe care îl cunoaşte discursul 
politic american despre relațiile cu islamul mo- 
derat, pe de o parte şi despre democratizarea 
şi reforma lumii islamice, pe de altă parte. 


Ceea ce interesează din punct de vedere 
al viitorului este apariția unei noi maniere de 
gândire în politica arabo-islamică a S.U.A., po- 
trivit căreia chestiunea raportării la islam, în 
general, şi la islamul politic, cu precădere, tre- 
buie circumscrisă elementelor şi evoluţiilor ca- 
re conduc “ dosarul Orientului Mijlociu”, între 
care procesul de pace dintre Israel şi arabi, 
combaterea terorismului şi costurile acesteia, 
adevărata măsură a aderenței societăţilor isla- 
mice la militantismul religios musulman etc. 


Realitatea demonstrează că politica 
americană este, încă, oscilantă cât priveşte 
modul de abordare a lumii islamice , aşa cum 
este cazul poziţiei față de Turcia, Irakul, Afga- 
nistanul sau Arabia Saudită. Pe de altă parte, 
S.U.A. se află într-un conflict deschis cu toate 
statele, partidele, forțele şi grupările islamice 
care nu-i împărtăşesc convingerile şi nu- susţin 
îndeajuns interesele. 

Or o asemenea abordare ezitantă şi, mai 
ales, selectivă, poate pune sub semnul îndoielii 
chiar realizarea unui proiect drag al Adminis- 
traţiei de la Washington — realizarea “ noului 
Orient Mijlociu”. 


Marele Ayatolah Ali al-Sistani 
Născut în jurul datei de 4 august 1930 în 
Maşhad, lran, Sayyd Ali Husaini al-Sistani, 
provine dintr-o familie cu tradiţii religioase. Ti- 
tlul de „al-Sistani” l-a luat după provincia 
Sistan, unde străbunicul său a fost numit ca 
importantă autoritate islamică. Şi-a început 
educația religioasă încă din copilărie la 
Maşhad, apoi în perioada 1949-1951 la cunos- 
cutul centru religios din Qom. În acelaşi an şi-a 
continuat studiile religioase în alt centru religi- 
os important şiit, la Najaf în Irak, fiind adept al 
Marelui Ayatolah Abul-Qassim Khoei. La moar- 
tea acestuia din urmă, în anul 1992, a devenit 
Mare Ayatolah — prin metoda tradiţională, ca 
succesor al lui Khoei. După moartea altor 
ayatolahi în Irak a devenit cea mai proeminen- 
tă personalitate clericală şiită din Irak, supor- 
tând persecuțiile la care alți clerici şiiţi au fost 
supuşi de regimul Saddam Hussein, în 1994 


fiindu-i închisă moscheea, iar el stabilindu-şi 
un regim de autoizolare în propria reşedinţă. 
Situaţia a durat până în 2003, când a fost răs- 
turnat regimul baasist din Irak. În pofida izolării 
sale a avut o influenţă extinsă în rândul popu- 
laţiei şiite din Irak, folosind în acest scop clerici 
tineri devotați. 


După 2003 a jucat un rol politic deosebit 
de important în Irak, fiind considerat, cel puţin 
în media occidenta- 
lă ca „cea mai influ- 
entă” personalitate 
post-invazie. A mili- 
tat pentru participa- 
rea populaţiei la ale- 
gerile din ianuarie 
2005, semnând în 
acest sens şi un 
decret religios 
(fatwa) inclusiv pen- 
tru femei. A acordat 
periodic sprijin lui 
Moqtada al Sadr în 
2004, cunoscut şi 
ca fiind conducăto- 
rul Armatei lui Mahdi, şi apoi în iarna lui 2007, 
când la Bagdad s-a încercat eliminarea forțelor 
acestuia din zona pe care o controla. De ase- 
menea a militat pentru ca şiiţii să nu răspundă 
violent la atentatele sectare executate de sun- 
niti. 

În septembrie 2006 a declarat că „nu voi 
mai fi un lider politic” şi că „voi fi mulțumit să 
mă ocup doar de problemele religioase”. În 
ianuarie 2007 a fost dejucat un atentat în pre- 
gătire asupra sa, ca parte componentă a unui 
atac pe scară mai largă în Najaf, de către o 
grupare denumită Jund al-Samaa (Soldaţii Pro- 
videnţei). se pare că atitudinea sa de retragere 
este mai mult o mişcare strategică, prin care-şi 
exprimă şi nemulțumirea faţă de atitudinea 
SUA în Irak. 


În afara imensului prestigiu de care se bucură 
în rândul comunităţii şiite, dispune de fonduri 
importante, pe care le foloseşte pentru diferite 
activităţi de binefacere socială şi educaţie reli- 
gioasă. 

Un nou reviriment islamic în Maghrebul 
arab? 


Ambasador prof. Dumitru CHICAN 


După ce, la începutul lunii februarie a.c., 
mişcările şi celulele salafist- 
jihadiste din nordul arab al con- 
tinentului african îşi anunțau 
constituirea, prin unificare, a 
organizaţiei auto-intitulată “ Al- 
Qaida din Maghrebul Islamic” — 
intenţia, a fost întâmpinată cu o 
doză relativă de scepticism: în 
definitiv, Egiptul a reuşit să dea 
puternice lovituri fluxului de 
violenţă fundamentalist- 
extremistă, Algeria a cunoscut 
o perioadă de acalmie datorată 
pactului de reconciliere naţio- 
nală lansat de preşedintele Abdelaziz 
Bouteflika, Marocul şi Tunisia au beneficiat şi 
ele de un consens național mai mult sau mai 
puțin consolidat, în Mauritania au putut avea 
loc primele alegeri prezidenţiale “ curate”... 


Scepticismul avea, însă, să fie contrazis 
de realitate şi aceasta fără prea mare întârzie- 
re: “Al-Qaida din Maghrebul Islamic”, auto- 
plasată sub oblăduirea ierarhică şi spirituală a 
lui Ossama Bin Laden, şi-a făcut simțită pre- 
zenţa prin seria recentelor atentate — unele 
reuşite, altele dejucate — care au lovit Tunisul, 
Algerul şi Casablanca, după ce tentative simi- 
lare, mai reduse ca anvergură, avuseseră loc 
în Libia şi Mauritania. 

Ne aflăm, oare, doar în faţa unei 
“expansiuni” teroriste în plan geografic, sau 
este vorba de un mesaj pe care extremismul 
islamic vrea să-l transmită atât ţărilor arabe în 
care se manifestă, cât şi Europei de la Nord de 
Mediterana şi Occidentului, în general?. 


Analiştii fenomenului înclină să creadă 
că ambele alternative sunt în măsură egală 
credibile. 


Sabotarea, prin acte de violenţă, a pro- 
iectelor oficiale de apărare a stabilităţii şi de 
asigurare a dezvoltării interne în această parte 
a continentului african urmăreşte să dovedeas- 
că “incapacitatea” regimurilor şi a guvernelor 
arabe laice de a crea un climat socio-politic 
stabil şi instituţii statale puternice şi funcționa- 
le . Consecința logică ar fi, în concepţia ideolo- 

gilor  islamişti radicali , una singură 
islamizarea laicităţii şi înlocuirea statului legii 
cu statul condus după legea religioasă islamică 
-shari'a. 


Pe de altă parte, noua generaţie de radi- 
cali islamişti se orientează tot 
mai mult spre uriaşa pepinieră 
de potenţiali “mujahedini” pe 
care o oferă diaspora arabă din 
Europa, formată, în bună parte, 
de emigranți proveniţi din ţările 
maghrebiene. Or apropierea 
geografică facilitează apropie- 
rea umană pentru prozelitism, 
racolare sau chiar organizarea 
unor acte de violenţă în tările- 
gazdă.. 


Aceste structuri ale tine- 
rei generaţii islamice “răzvrătite au devenit, 
deja, obiect de studiu pentru ceea ce poate fi 
numit “ sociologia fenomenului terorist” care 
este abordat din cele mai variate perspective : 
mediile şi păturile sociale de proveniență, cate- 
goria de vârste, nivelul educațional, orientarea 
ideologică —teoretică etc. 


S-a constatat, astfel, că, pe deasupra 
diferentțierilor fireşti la nivel individual, noua 
generație de militanți fundamentalişti radicali 
are în comun câteva specificităţi care o particu- 
larizează : vârsta tot mai redusă ( 15- 25 de 
ani ), promovarea unei conspirativități absolu- 
te,  similitudinea segmentelor socio- 
profesionale de provenienţă, puternica per- 
meabilitate şi vulnerabilitate la influențele dis- 
cursului salafist-jihadist abundent popularizat 
prin intermediul mijloacelor moderne de comu- 
nicare precum Internetul sau canalele de te- 
leviziune prin satelit. Marea majoritate a mili- 
tanţilor din “ noul val” nu provin din mediul rural 
(prin tradiţie, furnizor de revoluționari încă din 
perioada luptei pentru decolonizare), ci din ma- 
rile aglomeraţii urbane, având un nivel mediu 
de pregătire (până la nivel de liceu) şi puternic 
fanatizați de propaganda religioasă. 

Ideologia salafistă a fost sintetizată, încă 
în 1992, de către liderul algerian extremist Ali 
Belhajj care afirma că : “ poziția noastră este 
cea a mujahedinului care luptă pe calea lui 
Dumnezeu, convins că Islamul este o religie a 
onoarei, a forței şi a Jihadului împotriva necre- 

dincioşilor; este religia care aduce alături Car- 
tea (Coranul, n.n.) şi spada biruitoare”. 


Fără doar şi poate, după evenimentele 
de la 11 septembrie, mişcările şi organizațiile 
radicale islamice se află într-un accentuat em- 
bargo impus atât de regimurile arabe, cât şi de 
guvernele ţărilor străine, dar aceasta nu oferă 
certitudinea că pariul cu viitorul va fi câştigat în 
mod categoric de guverne şi state. “ Recursul 
la actele teroriste are loc atunci când factorul 
politic al statului eşuează în polarizarea şi mo- 
bilizarea generală a maselor la lupta împotriva 
acestui flagel “ (Olivier Carré : “ Eşecul Islamu- 
lui politic”, Paris, 2000). 

S-ar putea spune, fără teama de a greşi, 
că actualele evoluţii amintesc, într-o oarecare 
măsură, de experiența stângii europene, deo- 
sebit de populară până la tulburările din 1968 
care au afectat puternic această popularitate, 
făcând ca, pentru a se menţine la suprafaţă, 
stânga occidentală să treacă la crearea unor 
organizații extremist-teroriste precum 
“Brigăzile Roşii”, “ Baader Meinhof”, “ Acţiunea 
Directă”, “Armata Roşie” şi altele. 


Asistăm, oare, astăzi, la repetarea, într- 
un alt spațiu, a acestui experiment? 


DICTIONAR - Islamism 
de Corneliu PIVARIU 


Folosirea unor termeni ca 
fundamentalism, integrism, islamism, provoacă 
de multe ori controverse. Uneori aceşti termeni 
sunt încărcaţi de conotaţii negative, şi nu este 
posibil, din această cauză, să satisfacă rigoa- 
rea ce o presupune practica ştiinţelor sociale. 


În cazul mişcărilor fundamentaliste din 
sfera musulmană confuzia este şi mai mare. 
Cuvântul islamism, de exemplu, pentru dicțio- 
narul Robers semnifică “religie musulma- 
nă” (pag.1035, Ed. 1985), devine în lexicul po- 
litic sinonim cu fundamentalismul, integrismul, 
chiar cu terorismul. În acelaşi timp, alternative 
ca militantismul religios sau tradiționalism sunt 
şi ele insuficiente. Nu toate mişcările 
fundamentaliste sunt militante, unele dintre ele 
putând fi deosebite de cele tradiţionaliste ca 
urmare a radicalismului sau ca urmare a faptu- 
lui că utilizează tehnologie modernă. 


În general, islamismul, sau mai bine zis 
fundamentalismul musulman, este o ideologie 


politico-religioasă care vizează instaurarea 
unui Stat Islamic, condus pe baza sharia şi 
reunificarea naţiunii islamice. Această definiţie, 
relativ simplă cuprinde însă o situaţie comple- 
Xă, realităţi care diferă de la o ţară la alta, sau 
de la o mişcare religioasă la alta (de exemplu 
Fraţii Musulmani sunniţi şi islamiştii radicali 
şiiţi). 

Mai mult, curentele islamiste oscilează 
între o fidelitate literară la tradiţie şi aspiraţia la 
modernizare cu ajutorul reformelor sau prin 
situaţii revoluţionare. Actuala creştere şi revi- 
gorare a mişcărilor religioase a dus şi duce la 
amplificarea activităţii sectelor, multiplicarea 
acestora şi constituirea unor grupări militare 
specifice fiecărei mişcări. Putem spune că, 
ceea ce părea specific islamului apare tot mai 
mult ca o formă componentă a unui fenomen 
mai general de contestare religioasă, de identi- 
tate sau socială, în raport cu procesul de 
globalizare pe care îl trăim. 


olitic islamic şi statul modern 
Ambasador prof. Dumitru CHICAN 


Discursul islamist contemporan pare a con- 
tinua să fie dominat de tradiționala obsesie a 
creării statului islamic, obsesie apărută de im- 
pactul brutal al instalării colonialismului în 
această parte a lumii şi de consecinţele acestui 
fapt manifestate în erodarea bazelor societății 
şi ale edificiului juridic, cultural şi cutumiar 
moştenit prin tradiţie. 

Dizolvarea, în 1924, a instituţiei Califatului 
în Turcia, după prăbuşirea Imperiului Otoman 
a fost urmată de o rapidă laicizare a statului, 

care a dus la destrămarea visului de edificare 
a statului organizat şi administrat după principi- 
ile dreptului canonic islamic. 

Astăzi, acest vis revine în 
fruntea discursurilor islamiste $ 
contemporane. 


Nu este surprinzător că ^ 
reformele lui Mustafa Kemal | 
Ataturk au avut o importantă fT 
contribuție indirectă la apari- £ 
ţia mişcărilor islamiste mo- 
derne prin crearea, în 1929, ù 
a Mişcării Fraţilor Musulmani, 
ca ripostă atât la procesul de 
laicizare statală, cât şi la decretarea, în fosta 
capitală a Turciei otomane, a separării religiei 
de politică. 

Ca reacţie de rezistenţă la izolarea şi îngră- 
direa factorului religios în interiorul statului, is- 
lamismul politic a ridicat sloganul “statului mu- 
sulman” drept  întruchipare perfectă a 
“adevăratelor” valori morale şi politice tradițio- 
nale. 


Cu toate că relaţiile dintre islamismul arab 
şi laicismul politic nu au fost niciodată prea cor- 
diale, ele au permis, totuşi, o coabitare într-un 
cadru politic, instituţional şi cultural comun. O 
asemenea conviețuire este astăzi mai compli- 
cată de faptul că discursul contemporan revine 
intempestiv pentru a impune, încă o dată, 
ideea “ statului islamist”, pe deasupra varietăți, 
diversităţilor, clivajelor şi adversităţilor pe care 
statul arab le-a moştenit din perioada colonia- 
lă : vorbind despre statul islamic, partizanii 
acestui concept au în vedere, în primul rând, 
islamizarea conştiințelor politice naţionale prin 
distanțarea de radicalismul metodelor la care 
recurge cu asiduitate radicalismul 
fundamentalist extrem care, proclamând lupta 
pentru refacerea Califatului islamic universal, 
ignoră, dintr-un soi de romantism renascentist, 
realitatea contemporană vizibilă şi palpabilă. 
Să nu uităm că, la vremea respectivă, tocmai 
ideile promovate, în Algeria, de pildă, de către 
Frontul Islamic au fost acelea care au înflăcă- 
rat sentimentul de libertate naţională grevat, 
însă, pe edificarea unei Algerii islamice pe rui- 
nele colonialismului. În egală măsură, islamiştii 
sudanezi care vorbesc de statul islamic nu au 
în vedere altceva decât menţinerea Sudanului 

moştenit de la mandatul britanic, spre a nu mai 
vorbi despre islamiştii iranieni care, moştenind 
un patrimoniu de puternice 
3 tradiţii naționaliste, vor să-l 
atoarne în tiparele unui in- 
ternaţionalism şiit global. 


Este de domeniul eviden- 
tei că islamismul contempo- 
“ran nu conştientizează în su- 
| ficientă măsură falia profundă 
$ existentă astăzi între modelul 
storic al statului-sultanat şi 
cel al statului-naţiune apărut 
în etapa post-colonială, între 
statul reprezentat de sultan, de emir sau imam 
şi statul modern, al separării puterilor, ceea ce 
face ca discursul islamist să apară mai degra- 
bă ca un amestec amorf de sedimente ale sta- 
tului sultanului şi de încercări timide de adapta- 
re la modernitatea politică. 


Statul modern, spunea sociologul Max We- 
ber, seamănă mai curând cu o maşină inteli- 
gentă care nu are prea multe raporturi cu ideo- 
logia şi cu raţiunile morale şi religioase; ceea 
ce îl interesează pe acest stat este asigurarea 
propriei funcţionalităţi, a disciplinei şi ordinii, a 
dominaţiei asupra trupurilor şi sufletelor supu- 
şilor săi, fie prin persuasiune, fie prin forța legii. 
Din acest punct de vedere, ar fi o eroare să ne 
închipuim statul islamic ca pe un Messia venit 
să salveze lumea de toate relele şi păcatele şi 
să deschidă calea către mutarea raiului pe pă- 
mânt. 


Discursul islamist este impregnat de o ge- 
neroasă doză de idealism în abordarea politi- 
cului, în general, şi a instituției statului, îndeo- 
sebi, convins fiind că, prin singurul fapt de a 
exista, statul islamic îşi este suficient sie-şi 
pentru a soluţiona toate problemele şi a vinde- 
ca toate maladiile de care suferă edificiul isla- 
mic contemporan. In cazul islamismului politic, 
există o adâncă prăpastie între ideal şi embar- 
goul la care această idee este supusă de către 
o ordine internaţională globalizatoare şi impla- 
cabilă. Chiar ideea statului islamist, conceput 
ca o baghetă magică pentru depăşirea anchilo- 
zei de care comunitatea islamică suferă de 
peste trei secole, este prin ea însăşi, o barieră 
greu de trecut către îndeplinirea acestui tran- 
dafiriu ideal. 

Statul naţional modern nu este locul pentru 
întruchiparea virtuţilor politice şi morale, ci lo- 
cul de manifestare a forței şi intereselor, fiind, 
din această perspectivă, un rău necesar ale 
cărei înclinații naturale către autoritarism şi to- 
talitarism trebuie frânate şi echilibrate prin 
transferul către societatea civilă a unora dintre 
prerogativele sale , cu menirea de administrare 
a concordiei publice şi politice. 


Întrebarea la care islamiştii, în primul rând, 
nu au reuşit să răspundă este: cum pot fi împă- 
cate funcţiile statului -națiune modern cu ab- 
stracţiunile şi nostalgiile etice şi religioase pe 
care aceste curente le promovează?. Probabil 
că prin utopia întoarcerii la un stat religios 
structurat după tipare medievale, dar adminis- 
trat cu mijloacele globalizării şi post- 
modernismului! 

ABDUL AZIZ AL-HAKIM 

(scurtă biografie) 

Corneliu PIVARIU 
Proeminent politician şi teolog irakian şiit, 
născut în anul 1950, Abdul Aziz al-Hakim este 
liderul Consiliului Suprem Islamic din Irak 
(SCII), precum şi al Alianței Irakiene Unite, 
coaliția a 18 partide care au obținut cel mai 
mare număr de locuri în Parlamentul irakian 
ales în 2005, alianță în care SCII este principa- 
lul partid. În fapt, până la începutul lunii mai 
2007, denumirea partidului a fost Consiliul Su- 
prem al Revoluţiei Islamice din Irak (SCIRI), 
schimbarea de denumire fiind motivată ca ur- 
mare a faptului că, dat fiind căderea regimului 
Saddam Hussein şi evoluția actuală a societății 
irakiene, nu mai 
Teste necesară 
menținerea, în 
~ titulatura partidu- 
lui a cuvântului 


“revoluție”. În 
fapt, această 
{schimbare do- 


reşte să fie o 
demonstrație a 
îndepărtării de 
influența Iranu- 
lui, unde partidul 
a luat ființă, în 
1982. Fiu al ma- 
relui  ayatolah 


Abdul Aziz al Hakim 


Mushin al-Hakim, lider spiritual al lumii şiite în 
perioada 1955-1970, Abdul Aziz al-Hakim s-a 
născut la Najaf, unde a primit o puternică edu- 
caţie religioasă. Pentru activitatea desfăşurată 
împotriva regimului irakian din acea vreme a 
fost închis în 1972, 1977 şi 1979, iar în 1980 s- 
a exilat în Iran. Şase din fraţii săi au fost ucişi 
din ordinul regimului Saddam. Membru fonda- 
tor al SCIRI în 1982, a condus structura milita- 
ră a partidului (Organizaţia Badr) şi a revenit în 
lrak după căderea regimului Saddam Hussein. 
Este căsătorit, are patru copii (doi băieţi şi do- 
uă fete). Fiul său Muhsin Abdul Aziz al-Hakim 
îi este consilier politic personal şi, după unele 
date, conduce serviciul de informaţii al partidu- 
lui. 

La 4 decembrie 2006 Abdul Aziz al- 
Hakim a efectuat o vizită în SUA, ocazie cu 
care s-a angajat să contribuie la încetarea vio- 
lenţelor în Irak. 


Menţine legături deosebit de strânse cu 
Iranul, jucând poate cel mai important rol, dar 
cu siguranță unul din cele mai importante, în 
cea ce priveşte influenţa iraniană în Irak. 


Întâilnire cu preşediitele George W. Bush 04.12.2006 


Din nou despre “revirimentul” islamic“: re- 


formă religioasa 
sau razboiul sfânt mondial ? 


Ambasador Prof. Dumitru Chican 


A devenit o realitate a zilelor noastre 
faptul că ideologia islamizantă a fost scoasă 
din depozitele de armament pentru a fi utilizată 
ca vârf de lance în confruntarea cu 
“necerdincioşii”, “ cruciații” şi “ sioniştii” de 
pretutindeni, dar şi ca ripostă la noile încadrări 
ale Islamului în economia cercetărilor şi 

dezbaterilor promovate de ştiinţele sociale 
moderne. 

Este o realita- 
te care poate expli- 
ca, în bună măsură, 
puternica inflaţie de 
discursuri asupra 
islamului în contem- 
poraneitate, dar şi 


generoasa  abun- | 
denţă de n fagail i 
“specialişti” în disci- M BR 3. 
plina DA j 
fundamentalismul is 
islamic” care, prin 

insistență, 


ofensivitate şi retori- 
că, lasă în urmăj 
discursurile acade- Za 

mice calme ale istoricilor, sociologilor şi antro- 
pologilor, fie ei din lumea islamică sau din afa- 
ra acesteia. 

Se poartă o luptă surdă (şi, nu de puţine 
ori, absurdă) pentru redefinirea sensurilor şi 
manifestărilor Islamului, într-un climat în care 
simpla menționare a termenului trimite, aproa- 
pe ca lucru comun, la raporturile dintre acesta 
şi mişcările islamiste care, în mod eronat, sunt 
puse în relație organică cu dogma şi religia 
islamică de la Hegira până la 11 Septembrie. 

Fundamentalismul islamic, care, chiar în 
formele sale de manifestare extremă, încearcă 
să se impună astăzi ca exponent unic şi 
absolut al Islamului, nu este doar un fenomen 
religios exclusiv, ci şi, în egală măsură, un 
produs al realităţilor politice şi sociale pe care 
expansiunea şi influența modernităţii şi a 
post-modernităţii occidentale le generează. 

Liderii curentelor şi formațiunilor politice 
islamice — radicale sau moderate - îşi 
revendică, în cea mai mare parte, legitimitatea 
în însuşi termenul de “ reformă islamică’ pe 
care l-au promovat curente considerate sumar 
drept generatoare de radicalism — şi avem în 
vedere, în primul rând, wahhabismul din 
Peninsula Arabică şi şcoala mahdistă din Su- 
dan. 

Wahhabismul, grație căruia avea să ia 
fiinţă pe harta Orientului Mijlociu, monar- 
hia saudită, a reprezentat prima mişcare mo- 
dernă care şi-a propus implementarea unui 

Moschęea Masjid Nabawi - Medina Arabia Saudită 


program de reformă a societății şi mentalități 
islamice, pornind de la principiul reîntoar- 
cerii la originalitatea 
nealterată a mesaju- 
lui coranic şi la tradi- 
tie. Întemeietorul 
acestei ideologii, 
Mohamed ben 
Abdel Wahhab a 
realizat o alianță 
politică cu tribul Al- 
Saud prin care preo- 
= pinenții îşi garantau 
J reciproc respectarea 
şi expansiunea 
acestei ideologii ca 
instrument ideal 
pentru constituirea 
statului islamic mo- 


În Sudan, mişcarea mahdistă mergea 
în aceeaşi direcţie de respingere a inovației de 
orice fel , dar, mai ales, a inovatiilor de colora- 
tură occidentală, drept corp intrus în țesătura 
islamului şi a învățăturilor sale. 

interesează aici nu atât tribulaţiile de 
ordin politic-statal ale acestor doua mişcări, cât 
natura relaţiilor lor cauzale cu manifestările pe 
care lumea islamică avea să le cunoască 
ulterior, dat fiind că atât wahhabismul, cât şi 
mahdismul sunt considerate a fi germenele din 
care avea să izbucnească revirimentul islamic 
modern care va fi teoretizat de ideologi recu- 
noscuți ca atare precum Al-Afghani, Mohamad 
Abdo, sau Hassan Al-Banna, părintele mişcării 
“ Fratilor Musulmani”. 

Wahhabismul şi mahdismul sunt cele mai 
apropiate de conceptul reformei religioase tra- 
diționaliste în sensul de revenire la puritatea 
islamică genuină a Evului Mediu , fiind, în 
acelaşi timp, şi ultimele tentative reformatoare 
islamice. Altfel spus, aceste două doctrine sunt 
supuse unei logici interne refractare la mediul 
exterior şi rebarbative de ideea de alteritate, de 
relaţie cu un “celălalt” perceput ca invadator, 
cuceritor, adică un pericol potenţial pentru în- 
săşi identitatea islamică. 

Se poate spune că mişcările care îşi 
revendică paternitatea spirituală şi ideologică 
wahhabistă pentru a-şi asigura un “fundal” 
istoric, încearcă, de fapt, rescrierea istoriei pe 

o baza mai mult emoţională decât obiectivă, 
împingând Islamul — ca religie monoteistă re- 
velată — într-un conflict care nu are nici o legă- 
tură cu doctrinele lui  Al-Afghani sau 
Muhammad Abdo: în vreme ce aceştia ori- 
entau reforma spre interesul individului şi soci- 
etăţii, islamul politic pune societatea şi indivi- 
dul în slujba propriilor fantasme de a respinge 
tot ceea ce nu este islamic şi care se numeşte 
alteritate. 

La începutul secolului trecut, Islamul era 
o realitate consolidată de veacuri, impregnată 
de caracteristicile identitare ale ideii de naţiune 
islamică, dar racordată la “răul secolului” la a 
cărui eradicare se ralia : conviețuirea şi pacea 
spirituală şi dialogul între civilizații. Nu trebuie 
să se uite că Islamul a constituit piatra 
unghiulară a tuturor demersurilor de edificare a 
statelor naţionale şi de integrare a lumii 
islamice în contemporaneitatea căreia aceasta 
aparține. El, Islamul, devenea, încă o dată, 
componenta fundamentală a identității 
naționale în accepţia modernă a termenului, 
îndepărtându-se de statutul său exclusiv de 
religie, pentru a coborâ în arena luptei pentru 
emancipare. El a lansat, în anii '30 conceptul 
de “ jihad pus în relație de sinonimie cu 
noțiunea de “patriotism” şi “naționalism islamic” 
ca instrument de edificare identitară şi 
naţional-statală. Este, în consecinţă, greşit să 
vorbim de un Islam jihadist atunci când ne 
referim la partidele şi curentele de sorginte sau 
inspiraţie religioasă care militează pentru 
independenţă şi identitate naţională. 

Numai ca această orientare naționalistă 
nu a reuşit să gestioneze procesul de edificare 
naţională şi statală, fie şi pentru faptul că acest 
proces a fost monopolizat de partide 
monocolore cum au fost Partidul Istiqlal în 
Maroc, Destour în Egipt, Partidul constituțional 
în Tunisia sau Frontul de Eliberare algerian. 
Este adevărat că, datorită unor asemenea 
forțe, “ patria” a devenit o realitate palpabilă, la 
fel şi ideea de identitate naţională, dar fără a 
reuşi să realizeze angajarea conştientă a 
acestor concepte în realizarea progresului şi 
prosperității. Este momentul în care se poate 
vorbi de apariţia revirimentului islamic — dar un 
Islam conceptualizat, cristalizat mai curând ca 
reacție la eşecul proiectului naţional islamic şi 
la unipolarismul politic al lumii. Mai mult decât 


a dori edificarea patriilor, islamismul unui Ben 
Laden  ţinteşte distrugerea acestora şi 
înlocuirea lor cu anamorfoza egalizatoare a 
unui stat mondial islamic, realizat prin “războiul 
sfânt” structurat după tiparele Evului Mediu şi 
administrat cu instrumentele contemporaneită- 
tii. 

O utopie costisitoare şi, mai ales, produ- 
cătoare masivă de ură, distrugeri şi victime. 


y -7 i d 
L l all dr edil ie 


Revirimentul salafist-jihadist din Maghrebul 


arab 
Ambasador. prof. Dumitru CHICAN 


Reactivarea din ultima vreme a extre- 
mismului islamic salafist — jihadist (“Al-Qaida 
din Maghrebul Islamic“) pune autorităţile din 
respectivele ţări (Maroc, Tunisia, Alger, Mauri- 
tania) dar şi media din lumea arabă în faţa unei 
întrebări la care, până în momentul de față, nu 
s-a dat un răspuns suficient de convingător: ne 
aflăm, oare, în fața unui fenomen unitar şi coe- 
rent din punct de vedere ideologic, organizato- 
ric şi chiar instituţional, sau a unui mozaic de 
grupuscule care nu au în comun decât fanatis- 
mul de sorginte religioasă? Şi, mai ales, care 

Țările Magrebului arab 


este ponderea acestei manifestări şi raportul 
dintre grupările respective şi ecuaţiile politice 
regionale şi internaţionale ? 

Se acceptă, în general, că salafismul 
maghrebian prezintă trei principale orientări: 
cea “laică”, preponderent teoretizantă, concen- 
trată asupra reproblematizării conceptuale a 
purității Islamului conform surselor sale funda- 
mentale — Coranul, Sunna (tradiţia despre fap- 
tele profetului) şi cutuma; salafismul “gabrit“- 
apelativ avându-şi etimologia în substantivul 
arab “qabr”, mormânt, putând fi tradus, aproxi- 
mativ, prin “funerar”, “sepulcral”, ţinând de 
cultul morților, vestimentația anahoretică, asce- 
tism, ritualuri religioase şi, în sfârşit, salafismul 
“ politic —jihadist “, combativ şi militant cu arma 


în mână “ pe calea lui Dumnezeu “. 


Acesta din urmă interesează în mod 
deosebit prin puţinătatea apetenţei sale pentru 
dezbaterile teoretice şi opoziţia ofensivă față 
de ceea ce înseamnă instituţii statale, Consti- 
tuție laică, etc. şi propensiunea pentru lupta 
armată drept mijloc pentru reinstaurarea supre- 
maţiei islamice mondiale. 


Tocmai această esenţă ultraortodoxă a 
conceptelor şi programelor salafismului jihadist 
face ca între diversele facţiuni ale acestei ideo- 
logii să se manifeste acute fricțiuni şi dispute 
care ar putea ajunge — şi chiar au ajuns -— la 
acuzații reciproce de erezie, schismă şi 
deviaţionism de la calea “adevăratei credinţe 
islamice “. 

Dincolo de diferențele de abordare 
conceptuală, se cuvine subliniat că salafismul 
are în comun rădăcinile ideologice wahhabiste 
din care s-a dezvoltat, încă din anii '30, Mişca- 
rea Fraţilor Musulmani şi, ulterior, celelalte gru- 

puri şi rețele fundamentaliste islamice 


ultraortodoxe. 

Adepții orientărilor salafiste sunt vechi 
combatanți îndoctrinaţi până la limitele extreme 
şi instruiți, din punct de vedere militar, în locații 
fierbinţi precum Afghanistan, Bosnia sau Irak. 


Studiile de sociologie a terorismului 
subliniază că acesta devine un mijloc pentru 
atingerea unui scop în momentul în care ideo- 
logia se dovedeşte incapabilă de a asigura 
realizarea scopurilor propuse prin susţinere din 
partea societăţii civile şi când conceptul de “ 
martiriu pe calea lui Dumnezeu “ se transformă 
în punct fundamental de reper pentru o gene- 
raţie tânără, marginalizată, debusolată şi lipsită 
de orizonturi. 

Din această perspectivă, se poate apre- 
cia că aşa-zisul salafism jihadist maghrebian 
nu este singular şi nici nu particularizează 
această zonă geografică a lumii arabe. 


Cotidianul algerian de limbă franceză “ 
Al-Watan” atrăgea, recent, atenţia tocmai asu- 
pra unei eronate suprapuneri de planuri şi a 
unei confuzii săvârşite din ignoranță între 
“jinadiştii salafişti” şi “ noul tip de terorism” aflat 
în expansiune în Maghrebul arab în ultimii doi- 
trei ani, racordat, mai degrabă la ceea ce ar 
putea fi numit drept “ acte de înalt banditism”, 
constând din răpiri de copii minori, oameni de 
afaceri, antreprenori, bancheri, pentru obține- 
rea de beneficii materiale şi financiare în 

schimbul eliberării. 


Or periculozitatea a ceea ce este cu- 
noscut drept “ salafism combatant” nu rezidă în 
executarea unor acte ce intră sub incidenţa 
dreptului penal, ci în forţa şi viteza de expansi- 
une a unei ideologii ofensive şi puternic moti- 
vate de considerente religioase. 


Semne ale unei asemenea extinderi se 
văd, astăzi, în Siria, în Liban, în teritoriile pa- 
lestiniene... 

lar aceste țări sunt, precum bine se 
ştie, foarte aproape de Europa. 


Ca şi Maghrebul arab, de altfel. 


Dictionar- Salafism 


Sc 


Salafism (din arabă “predecesorii” sau 
“primele generații”), este un termen generic, 
desemnând o şcoală filozofică de sorginte isla- 
mic sunnită, care are ca model perioada de 
început a Islamului, strămoşii (salaf) credinci- 
oşi. Salafiştii consideră primele trei generaţii de 
musulmani, care sunt contemporanii lui 
Muhammad, şi cele două generaţii următoare, 
ca exemplu despre modul cum trebuie practi- 
cat Islamul. 


Salafismul nu este nici o mişcare reli- 
gioasă, nici o organizaţie, în înţelesul strict al 
cuvintelor ci mai degrabă un curent filozofic 
apropiat de wahabism şi alte tendințe bazate 
pe lectura exactă a Coranului. Salafiştii militea- 
ză pentru purificarea islamului de orice influen- 
tă culturală sau socială străină, prin prisma 
şari'a şi refuză compromisurile. Acest curent a 
câştigat mulţi adepţi în tânăra generaţie musul- 
mană, inclusiv cea din Europa, ca un neo- 
fundamentalism şi câteodată ca o legătură in- 
telectuală către extremism şi jihadul planetar. 


Corneliu PIVARIU 


Hassan al-Turabi 


Născut în anul 1932, 
la Kassala, Sudan, a absol- 
vit facultatea de drept a 
Universităţii din Khartum, 
specializare în drept la Uni- 
îi versitatea din Londra şi doc- 
q torat în drept la Sorbona, 
„Paris (1959-1964) după 


care revine în Sudan şi devine liderul Fraţilor 
Musulmani din Sudan. Este unul din cei mai 
importanți reprezentanți ai salafismului din lu- 
mea arabă. Venirea la putere a generalului 
Jafa'ar Nimeiri în Sudan duce la arestarea sa, 
petrecând 5 ani în închisoare şi apoi trei ani de 
exil în Libia. Proclamarea de către Nimeiri a 
şaria ca lege supremă în Sudan duce la re- 
concilierea cu Turabi, care ocupă diferite poziţii 
în guvern. Măsurile de aplicare a şaria 
(spânzurătoarea, amputări publice, etc) fac 
nepopular guvernul, care este răsturnat în 
1985. La alegerile din 1986 Turabi conduce o 
nouă fracțiune al Fraţilor Musulmani, intitulată 
Frontul Islamic Naţional (FIS), cu care obţine a 
treia poziţie în parlamentul ţării. 

Frontul Islamic Naţional militează, din 
1989, la crearea unui stat islamic în Sudan, 
când participă, din umbră, la o lovitură de stat 
ce duce la răsturnarea guvernului ales. Până 
în 2001 Turabi a fost de fapt în spatele puterii 
din Sudan, fie ca lider al FIS, sau ca purtător 
de cuvânt al parlamentului, a două demnitate 
în stat după preşedinte. În martie 2004 este 
condamnat la închisoare, fiind eliberat în iunie 
2005. 


În perioada 1990-1996 are legături strân- 
se cu Osama bin Laden, pe care îl invită în Su- 
dan. în discuţiile cu acesta pledează pentru 
colaborare paşnică între sunniţi şi şiiţi, precum 
şi pentru integrarea artelor în religie, aplicarea 
şari'a în mod gradual, numai musulmanilor. 


Corneliu PIVARIU 


Confesionalism, etnocentrism, egocentrism 
în lumea arabă: între Istorie şi “istorii” 


În lumea arabă de astăzi, comunităţile 
confesionale, sectare sau tribale par a trăi în 
afara istoriei. Chiar pe acest fundament, state- 
le şi regimurile şi-au elaborat sistemele legisla- 
tive , instituțiile şi au definit conceptul valoric şi 
politic de “ cetăţean “. 

În Liban, bunăoară, prin chiar legile şi 
instituțiile de stat, confesiunea şiită este perce- 
pută ca o entitate fără vreo legătură cu ideea 
de progres şi schimbare, o comunitate vieţuind 
pe o planetă izolată şi în dimensiunile unui 
timp paralel. Teritoriul statului — nu numai în 
Liban, ci şi în oricare altă ţară arabă — nu este 

o unitate naţională, ci o diversitate neoficială 
de enclave constituite după amploarea densi- 
tății demografice tribale, de clan sau confesio- 
nale, avându-şi, fiecare, propriile legi, cutume, 
prietenii şi adversităţi şi fiind ajutate de stat nu 
atât în calitatea acestuia de “pater politicus”, 
cât, mai degrabă, în aceea a unei instituții de 
caritate. 

Sudul Libanului oferă un grăitor exemplu 
în acest sens. După ce, o vreme îndelungată, 
regiunea s-a aflat în afara oricărei jurisdicții şi 
autorităţi statale, fiind cunoscută drept un 
“Fatah Land“ sui-generis, după plecarea 
O.E.P. din Liban, s-a transformat în “cordon de 
securitate“ guvernat de o “Armată a Libanului 
de Sud“ organizată, echipată şi hrănită de Isra- 
el. Astăzi, această regiune este “Hezbollah 
Lang”. 

Un alt exemplu: palestinienii rezidenţi în 
Liban sunt priviţi, şi astăzi, ca “refugiaţi străini”. 
Percepția despre ei nu s-a schimbat cu nimic, 
legile care le reglementează şederea sunt, de 
multă vreme, aceleaşi, susținerea socială, edu- 
caţională, de sănătate le vine din partea ONU 
şi a unor instituţii internaţionale umanitare. Şi 
ei trăiesc în afara istoriei. 

Or, pentru că istoria nu aşteaptă ca solu- 
tiile să cadă din cer, pentru că aceste categorii 
sociale, etnice, religioase 
sunt marginalizate, igno- 
rate, ținute în izolare, ele 
se întorc, pentru a se 
simţi protejate, către pro- 
priile şi vechile legende, 
credinţe şi ritualuri , dat 
fiind că, în ceea ce le 
priveşte, prezentul nu 
există decât, poate, ca 
factor de coerciție şi generator de inechitate. 

În Irak, S.U.A. au oferit poporului o con- 
stituție “modernă şi contemporană”, elaborată 
pe principiul multiconfesionalismului şi aceasta 
după ce liderii irakieni, inclusiv actualul prim- 
ministru Al-Maliki, s-au întors din exilul iranian 
ca şiiţi, nu ca irakieni. Preşedintele Talabani şi 
preşedintele Kurdistanului, Mustafa Barzani au 
venit la Baghdad nu ca irakieni, ci în calitate de 
kurzi. Sunniţii s-au transformat într-un bloc 
constituit pe principii tribale. Însăşi multitudinea 
“blocurilor” cu fundamente confesionale şi tri- 
bale reflectă cu fidelitate profunzimea stării 

conflictuale şi a tranşeelor psihologice şi emoti- 
onale care brăzdează această țară. 

În atari condiţii, nu este surprinzător că, 
atunci când două asemenea entităţi, care-şi 
trăiesc propria lor istorie, se coalizează, sau 
atunci când caută sprijin în afara frontierelor 
țării, chiar acceptând compromisuri umilitoare, 
alianța lor este îndreptată împotriva unei alte 
entități adverse, iar cooperarea cu exteriorul 
ținteşte doar ambiția de putere, interese de 
clan sau individuale şi nicidecum sau rareori 
edificarea statului, consolidarea acestuia, con- 
cordia şi bunăstarea naţională. 

Să nu ne sfiim a recunoaşte că maladia 
acestei “evadări din istorie“ — şi avem în vede- 
re, desigur, istoria aflată în curs de edificare — 
nu ocoleşte, şi nu în puţine cazuri, nici regimu- 
rile conducătoare arabe unde sintagme pre- 
cum program politic, platformă ideologică, viață 
parlamentară, egalitate de şanse nu sunt decât 
o retorică menită să ascundă sau să 
cosmetizeze realitatea apartenenţelor confesi- 
onale, a intereselor de familie sau de clan, 
fractura existentă între guvernanti şi cei guver- 
nati. 

Din asemenea perspectivă nu este exa- 
gerat a spune că tocmai aceste “ieşiri din isto- 
rie” pentru închiderea între zidurile propriilor 
istorii separate una de 
alta şi urându-se una pe 
cealaltă, tocmai neconte- 
nitele şi obstinatele ten- 
tative de a opri timpul în 
loc sunt factorii care au 
adus la lumina zilei pro- 


Caligrafie arabă 


genituri agresive încă 
înainte de a se naşte 
numite “Al-Qaida”, 


“Ansar Al-Islam”, “Jund Al-Şam” sau “Fatah Al- 
Islam” care, retrase în străfundurile istoriei lor 
private, vor să conducă lumea prin sabie. 

Nu cumva viitorul amenință să fie zidit 
din aceste “istorii” îmbrăcate în haine moder- 
ne ? 

O idee pe care criticii arabi şi islamiştii 
ancorati în realitatea secolului XXI o susţin es- 
te aceea că — aşa cum ar spune Caragiale al 
nostru - , dacă trebuie să fie schimbare, atunci, 
să se reformeze, dar numai pe ici-colo, adică 
în părţile esenţiale: “să se reformeze, dar să 
nu se schimbe nimic!”. 

Exemplul şocant şi — la dimensiunile con- 
flictului interpalestinian din iunie — cel mai lipsit 
de precedente (şi spunem aceasta cu riscul de 
a ne asuma greşeala unei exprimări pleonasti- 
ce) este oferit de lovitura de stat pe care o ju- 
mătate dintre palestinieni au pus-o în practică 
împotriva celelilalte jumătăţi de palestinieni — îl 
oferă puciul Hamasului împotriva nu atât a 
Fatahului, cât a legitimităţii conducerii palestini- 
ene. Este ceea ce a vrut să demonstreze şi 
summitul din 26 ianuarie, de la Sharm El- 
Sheikh, în Egipt, care i-a adus faţă în față pe 
liderul palestinian Mahmud Abbas, premierul 
israelian Ehud Olmert, suveranul iordanian 
Abdallah Il şi şeful statului egiptean Hossni 
Mubarak. 

Premierul demis Ismail Haniyeh — spun 
ziarele şi televiziunile arabe — nu s-a trezit, în- 
că, din beţia pe care a trăit-o în fața urnelor. 
Cu o seninătate demnă de o cauză mai realis- 
tă, el avertizează liderii arabi să nu acrediteze 
o politică pan-arabă împotriva Hamas şi conti- 
nuă să declare că singura cale pentru obține- 
rea victoriei este “rezistenţa şi jihadul împotriva 
“ocupantului sionist”. Cine va lupta, alături de 
lozincile hamasiste, impregnate de sloganuri 
khomeiniste şi baasiste, împotriva acestui ocu- 
pant? Oameni debusolaţi? Oameni care au 
ales calea bejeniei? Oameni care nu mai cred 
nici in promisiunea “ Edenului” de pe lumea 
cealalată, atâta vreme cât copiii lor suferă de 
malnutriție pe lumea aceasta, cât femeile sunt 
violate, cât în camerele lor de dormit sunt in- 
stalate, cu forța, cuiburi de mitraliere? 

Astăzi este în vogă — s-ar putea spune, 
chiar, că este de bon-ton — să se discute des- 
pre dialogul între culturi, religii şi civilizaţii, să 
se organizeze forumuri, mese rotunde, confe- 
rinte intens mediatizate pe această temă, 
propunându-şi să demonstreze că toate con- 
flictele etnice şi confesionale, nu sunt decât 
divergențe colaterale care pot fi rezolvate prin 
simple acte de benevolenţia. Tema nu este 
nouă şi, probabil nu va fi epuizată într-un viitor 
previzibil. Nu surprinde atât faptul că islamul şi 
creştinismul, de pildă, nu au convenit un 
“modus-vivendi” real şi productiv, cât, cu deo- 
sebire, realitatea că nici una dintre “tabere” nu 
a ajuns încă la maturitatea necesară pentru 
edificarea propriei sale unități. Ismail Haniyeh, 
îndrăznim a crede, nu a luptat pentru a prelua 


controlul asupra Sectorului Gaza atât ca un 
“patriot naţionalist palestinian”, cât , înainte de 
toate, ca un “musulman şiit” care vrea să fie 
puternic. Hezbollahul libanez nu luptă, sfâşiat 
fiind de preocuparea pentru unitatea Libanului 
şi a lumii islamo-arabice, ci ca lider religios şiit. 
Etnicii kurzi din Irak vor să aibă patria proprie 
în Kurdistanul irakian, înainte de a dori un Irak 
unitar, democrat şi puternic. Sunniţii irakieni 
sau de aiurea nu fac notă aparte. 

Legendarul Narcis s-a îndrăgostit de 
propria frumusețe, reală sau numai imaginată. 
Pe locul unde a murit, a crescut o floare care îi 
poartă numele. Pentru Narcişii zilelor noastre 
oglinda în care se admiră este sinonimă cu 
aria istoriei proprii. O istorie care, cu siguranţă, 
nu va lăsa în urmă narcise. 

Ambasador prof. Dumitru CHICAN 


Este dialogul dintre Occident şi Islam 
unul religios, sau politic ? 

În organizarea şi sub auspiciile gu- 
vernului britanic şi ale Universităţii Cambridge, 
recent s-a desfăşurat, la Londra, un forum in- 
ternaţional cu tema “Islamul şi musulmanii de 
astăzi“ care, între altele, şi-a propus să răspun- 
dă la întrebări precum: este diferendul (dacă 
nu, chiar, conflictul) dintre Orientul islamic şi 
Occidentul creştin unul de natură religioasă 
sau politică ? Şi în ce măsură poate dialogul 
inter-religios să ofere cheia care să deschidă 
soluțiile pentru toate tensiunile existente între 
cele două spaţii politico-spirituale ? 

Mediile academice înclină spre cauzalita- 
tea religioasă, chiar dacă formele de manifes- 
tare a acestei adversităţi pot îmbrăca şi nuanţe 
politice diferite în funcţie de extensiile lor tem- 
porale şi geografice. 

De cealaltă parte, este promovată ideea 
rolului central al politicului drept cauză a unei 
asemenea situaţii conflictuale. Politica, susține 
această opinie, este cea care ne formează şi 
ne controlează destinele şi interesele în lumea 
în care trăim; altfel, s-ar putea afirma că toate 
războaiele contemporane nu sunt altceva de- 
cât fie noi cruciade motivate religios, fie pune- 
rea în practică a ideologiei unui Ossama Bin 
Laden sau Ayman Al-Zawahiri. 


Nu ne aflăm doar în fața unor dezbateri 
şi teoretizări în notă conflictuală, ci asistăm, din 

fericire, şi la demersuri pragmatice şi active 
pentru găsirea unui modus vivendi. Partizanii 
cei mai înflăcăraţi ai dialogului înter-religios 
cred în necesitatea ca valorile religioase să fie 
acceptate în domeniul politicului cel puţin din 
două motive : dorința mentalului colectiv de a 
vedea faptul religios mai prezent şi mai dina- 
mic în universul cotidian, pe de o parte şi 
“exploatarea” capacităţii spirituale religioase de 
a mai tempera “ sălbăticia “ şi lipsa de scrupule 
a politicului, pe de altă parte. 
Aceeaşi orientare mai crede că 
găsirea unor puncte de conver- 
genţă între religii — şi, în cazul 
de faţă, între creştinism şi is- 
lam — ar reprezenta primul pas 
către o “ reconciliere istorică “ 
între cele două universuri spiri- 
tuale şi, pe această bază, către 
stingerea progresivă a conflic- 
telor şi neînțelegerilor politice. 


O asemenea abordare a 
noţiunii de “înțelegere” versus 
“confruntare“ între Occident şi 
Islam este, credem, mai cu- 
rând păguboasă decât folositoare. 


Pe de o parte şi în pofida bunelor intenții 
de la care porneşte sau a finalităţilor morale pe 
care le doreşte atinse, ea se pliază, mai cu- 
rând, pe coordonatele faimoasei “ciocniri a 
civilizaţiilor “, încercând să le modeleze, cu for- 
ta în tiparul realităţilor contemporane ale relatii- 
lor dintre Orientul islamic şi Apusul creştin. A 
pune deteriorarea relaţiilor complexe dintre 
aceste două arii doar pe seama disensiunilor 
de natură religioasă, ar însemna să ignorăm cu 
bună ştiinţă rolul hegemonist şi sufocant pe 
care politica îl are în apariţia şi evoluţia acestei 
rupturi. Cum ar putea, singur, “ dialogul între 
religii” să demonteze şi să elimine multitudinea 
de factori şi cauzalități economice, politice şi 
geostrategice care guvernează relaţiile dintre 
state şi, mai ales, între regimuri şi guverne ca- 
re nu sunt, întotdeauna şi cu necesitate, reli- 
gioase ? 

Este vorba, aici, mai degrabă, de tentati- 
va de a crea o “ umbrelă valorică religioasă 
supra-politică”, pornindu-se de la presupoziția 
simplificatoare că disputele şi conflictele politi- 
ce îşi pot afla rezolvarea prin recursul la dialo- 

gul religiilor. Acreditarea unei asemenea teorii 
exclusiviste nu ar face decât să planteze noi 
mine pe un teren politic şi aşa îndeajuns de 
minat. 

Asistăm, totodată la o altă tentativă — de 
a îmbrăca politica în haină religioasă prin mijlo- 
cirea “ dialogului islamo-creştin “, în sensul că 
atât comunităţile islamice, cât şi cele occiden- 
tale creştine se pot exprima politic prin mijloa- 
ce şi instrumente religioase. Dar cine poate 
demonstra, bunăoară, că mili- 
ardul şi jumătate de musulmani 
care trăiesc astăzi în lume şi 
aparţin unei mari diversităţi so- 
ciale, etnice, culturale, istorice, 
identitare, răspândite din Africa 
până în Asia , Europa, America 
pot fi înghesuiți sub umbrela 
unei definiţii religioase unitare 
şi valabile pretutindeni? Cine 
poate spune că toţi aceşti mu- 
sulmani se recunosc, identitar, 
ca fiind musulmani ? Societăţile 
islamice sunt împărţite între 
religioase şi laice, cu specifici- 
tăţi care fac iluzorie adunarea, la un loc, sub 
lozinca “ islam “ a musulmanilor din Cecenia, 
Palestina, Azerbaidjan, Bosnia, Iran, Nigeria, 
India... 


Apoi, care este locul celor câteva milioa- 
ne de creştini care trăiesc în sânul societăților 
islamice şi al celor câteva milioane de musul- 
mani trăitori în societăţile occidentale creşti- 
ne ? Se situează aceştia de partea societăţilor 
de adopţie sau a societăţilor şi culturilor de 
provenienţă ? 

Desigur, însemnătatea comunicării, a 
dialogului islamo-creştin” nu poate fi negată 
sau ignorată, chiar dacă acesta influențează 
prea puţin factorul politic decizional. Dar rolul 
de căpetenie al unui asemenea dialog trebuie 
să se regăsească în diseminarea valorilor tole- 
ranței, a respectului reciproc, şi în descoperi- 
rea şi împărtăşirea valorilor care apropie şi 
unesc. 

Nu cu prea mult timp în urmă, partici- 
pând, cu o comunicare ştiinţifică, la un seminar 
internaţional organizat la Sharjah, în Emiratele 
Arabe Unite, sub patronajul emirului acestui 
emirat, rafinatul intelectual Sheikh Sultan Al- 

Qassimi, am 
avut privilegiul 
de a dialoga pe 
tema abordată 
în aceste rân- 
duri, cu două 
eminente perso- 
nalităţi ale vieții 
academice cleri- 
cale şi laice ale 
lumii arabe, res- 


pectiv rectorul 
celebrei Univer- 
sități Al-Azhar 


din Cairo, teolo- 
gul şi clericul Ali 
Tantawi şi recto- |. 


rul - musulman 
laic — al Univer- 
sităţii Naţionale 


Kuweitiene. Din discuţiile avute cu aceştia, am 
reținut două idei a căror aplicabilitate este, cre- 
dem, valabilă nu doar în ceea ce priveşte dia- 
logul inter-religios şi inter-cultural, ci şi în con- 
textul edificării păcii sociale naţionale nu numai 
în aria arabo-islamică, ci şi, în egală măsură, 
înlăuntrul oricărei entităţi statale naţionale. 

Statul şi religia ar trebui, în opinia preopi- 
nenţilor amintiţi, să se sustragă  tradiţionalei 
scheme concurențţiale dintre ele, sau, altfel 
spus, dintre religie şi politică, spre a construi 
împreună un parteneriat în cadrul căruia, fieca- 
re să contribuie la procesul de edificare şi re- 
formă morală şi spirituală — apanaj al Bisericii 
sau Moscheei — dublat, cu aceeaşi energie, de 
edificarea materială, socială, educaţională, 
pragmatică - apanaj al instituţiilor politice şi 
statale. A fost surprinzător să aud, din partea 
unei eminențe religioase islamice, afirmaţia că 
nu mai trăim vremea în care Papa Grigorie 
mergea la Canossa spre a face pocăință în 
fața regelui, dar nici vremea în care regii erau 
încoronați de Papi. 

Pe un alt plan, al dialogului dintre Occi- 
dent şi Islam ( sintagmă nu întocmai exactă, 
devreme ce vorbim, în realitate, de un dialog 
între Creştinism şi Islam, în plan spiritual- 
religios sau de unul între Occident şi Orient, în 
plan politic ), dialogul nu ar trebui să fie, cu ne- 
cesitate, unul bicefal. Am vorbi mai curând de 
un dublu dialog : religios, între valori morale şi 


J reformist-etice şi unul politic, între instituții 
decizionale, politici şi strategii economice, 
politice, sociale sau militare. Numai în mă- 
sura în care aceste două paliere ale comu- 
nicării pornesc de la una şi aceeaşi 
premiză şi se regăsesc adunate în jurul 
aceleiaşi finalităţi se va putea vorbi despre 
conlucrare, toleranță şi prosperitate comu- 
i nă, pe deasupra convingerilor şi interese- 
lor. 

Ambasador prof. Dumitru CHICAN 


Terorism şi relații conflictuale: virus şi 
business al lumii contemporane şi al Orien- 
tului Mijlociu 

Ambasador prof. Dumitru CHICAN 


“Nahr El-Bared” şi “Ain El-Heloueh” din nor- 
dul şi sudul Libanului, Maarib, în Yemen, 
“Moscheea Roşie” (Lal Mesgid) din Pakistan, 
inima Londrei, Glasgow, Baghdad... atâtea 
locuri în care terorismul lasă în urmă tot mai 
mulți morți, panică si distrugeri, dovedind, din 
păcate, că nu mai este doar un fenomen ca 
altele ale lumii contemporane, ci că s-a 
transformat într-un veritabil microb ucigaş şi 
într-o afacere a distrugerii. Mai dramatic, într-o 
asemenea situaţie, este faptul că guvernele şi 
popoarele lumii nu au altă opţiune pentru a ri- 
posta extremismului decât tot măsurile extre- 
me, dacă nu chiar încă mai radicale. Şi spirala 
ascensională continuă. 


Între episoadele acestui serial al ororilor 
există, fără doar şi poate, o legătură, chiar da- 
că mijloacele şi stilurile de execuţie la care se 
recurge sunt diferite. Înaltul reprezentant euro- 
pean pentru securitate şi relații externe, Javier 
Solana, afirma, de pildă, în acest sens, că “nu 
se poate face o separare între ceea ce se în- 
tâmplă în Gaza şi atacurile împotriva forțelor 
ONU (UNIFIL) din sudul Libanului”. 


De la declanşarea luptelor dintre armata 

libaneză şi islamiştii “Fatah Al-Islam” concen- 
traţi în tabăra de refugiaţi “Nahr El-Bared” din 
nordul Libanului au trecut, deja, peste 50 de 
zile şi situaţia nu dă semne că s-ar calma. 
Militanţii Fatah şi Hamas 
din Cisiordania şi Gaza au des- 
chis o nouă rană sângerândă, 
ucigându-se unii pe alții, în nu- ($j 
mele “unităţii poporului palestini- e 
an”. Mai grav este că preşedinte- XA 
le palestinian Mahmud Abbas, în SEa 


z w e al e | 
disperare de cauză, a cerut des- Camp fahr El-Bared Libâttuiit 2007 


făşurarea de forțe internaţionale 
între “cantonul” Cisiordania şi 
“cantonul” Gaza. Despre ce unitate a poporului 
şi a statului palestinian poate să fie vorba? 


Pe fondul evoluţiilor contorsionate din 
triunghiul Palestina-Liban-lrak, asistăm şi la o 
nouă etapă de degradare a relaţiilor dintre Iran 
şi Siria, pe de o parte, şi Statele Unite ale 
Americii, pe de altă parte. Washingtonul şi Te- 
heranul, îndeosebi, par a fi angajate într-o cur- 
să de “ lichidare a conturilor” şi de “încheiere a 
socotelilor”, iar pista pe care competiţia se con- 
sumă este Irakul, concurenții fiind încurajați 
sau blamaţi de “spectatorii” confesionali, etnici 
şi politici irakieni care, la rândul lor, se luptă 
paşnic, sau prin recursul la arme. 


Adăugând la aceasta mai vechiul şi în- 
dârjitul conflict asupra programelor nucleare 
iraniene, vom putea afirma imposibilitatea 
ajungerii la o reglementare sau la ceea ce ar 
putea fi numit “stare de pace”, atâta vreme cât 
nu se va accelera procesul de conciliere şi 
consens, fie că este vorba de diferendul nu- 
clear americano-iranian, fie de diferitele seg- 
mente etnice şi religioase ale societăţii irakie- 
ne. 


Recent, preşedintele George W.Bush a 
avut cu premierul irakian Nuri Al-Maliki o con- 
vorbire telefonică în cursul căreia şi-a manifes- 
tat iritarea pentru ingerinţele “statelor prietene 
vecine” în treburile interne ale Irakului. “Nu pu- 
tem pune în acelaşi coş prietenia cu Statele 
Unite şi subminarea situației din Irak”, a mai 
precizat liderul de la Casa Albă. Ceea ce în- 
seamnă “prieten” pentru S.U.A., nu are ace- 
eaşi semnificaţie şi pentru Iran. Mesajul formu- 
lat de preşedintele Bush a avut o destinaţie 
precisă : Turcia, care întreţine foarte bune ra- 

porturi cu Washingtonul, dar care ameninţă cu 
o intervenţie militară în teritoriul nordic al Iraku- 
lui, pentru eliminarea separatiştilor din Partidul 
Muncitoresc al Kurdistanului refugiaţi în aceas- 
„tă zonă. O asemenea intervenţie 
F ar putea degenera în declanşa- 
rea unui nou război în regiune. 


Aproape simultan, primul 
ministru Nuri Al-Maliki a semnat 
noua variantă a “Legii Petrolului” 
care priveşte repartizarea echita- 
bilă a rezervelor de ţiţei şi a veni- 
turilor obținute din comercializa- 
rea acestora. Preşedintele Bush 
l-a felicitat şi a mulțumit pentru această decizie 
care ar putea da satisfacție confesiunii sunnite, 
determinând-o să renunţe la arme şi să se in- 
tegreze procesului de edificare politică. Pe de 
altă parte, proiectul de lege a fost întâmpinat, 
din tabăra şiită, cu o fatwa (edict religios) care 
îl consideră nul şi neavenit pentru motivul de a 
fi fost încheiat “în cadrul afacerilor cu o putere 
de ocupație”. Este adevărat că noua lege oferă 
unor mari companii americane posibilitatea de 
a-şi impune hegemonia asupra resurselor iraki- 
ene de ţiţei brut, îndeosebi în sectorul extrac- 
tiv, ceea ce, însă, este de natură să-l mai 
“îmblânzească” pe vice-preşedintele american 
Dick Chenney, unul dintre “ulii” care, incitând la 
declanşarea campaniei împotriva Irakului, este 
şi “părintele spiritual!” al actualei crize irakiene. 


Într-un alt context legat de războiul împo- 
triva terorismului şi al teroriştilor şi cel al tero- 
riştilor împotriva anti-teroriştilor, adjunctul mi- 
nistrului saudit al Apărării şi Aviației şi Inspec- 
tor general al Forțelor Armate, emirul Khaled 
Bin Sultan, a lansat un serios avertisment asu- 
pra riscului de apariţie a unui nou tip de tero- 
rism pe care el l-a numit “terorismul hidrolo- 
gic”, rezultat din lupta pentru accesul la rezer- 
vele de apă, nu mai puţin periculos decât tero- 
rismul fundamentalist, sau decât terorismul 
politic. O perspectivă care, în zona Orientului 
Mijlociu, nu trebuie ignorată. 


Încercând schițarea unui crochiu al ulti- 
melor ( dar şi ale posibilelor) evoluţii din regiu- 
nea Orientului Mijlociu, ne vom opri la câteva 
“halte” mai importante pe harta regională de 
relaţii şi conexiuni: 

- Eliberarea, după 114 zile de detenţie, 

a ostaticului britanic Allan Johnston, la ordinul 
liderului politic al Hamas, Khaled Maşhal, rezi- 
dent la Damasc, şi prin decret religios emis de 
un lider spiritual salafist, decizie care s-a vrut a 
fi un mesaj adresat comunităţii europene. Re- 
zultatul nu s-a lăsat aşteptat: mai mulţi deputați 
din parlamentul britanic au cerut iniţierea unui 
dialog direct cu Mişcarea Hamas, iar 
Hezbollahul libanez (copie ideologică fidelă a 
Hamas ) a fost scos de pe lista europeană a 
organizaţiilor clasificate drept teroriste; 

Competiţia acerbă între “legitimările” con- 
ferite prin rezoluții internaționale şi 
“legitimitatea” statu-quo-ului, consacrată şi im- 
pusă de unele organizații şi formaţiuni (chiar 
sprijinite de alte state) care încearcă să gă- 
sească un modus-vivendi cu legitimitatea exis- 
tentă în virtutea dreptului internaţional. Evita- 
rea unei asemenea relaţii concurenţiale prin 
renunțarea, în primul rând de către marile pu- 
teri active, la masca sintagmelor oficiale şi ac- 
ceptarea unui dialog deschis cu “legitimităţile” 
locale ar fi de natură să aducă un plus de clari- 
ficări şi un minus de tensiuni; 


Existența unor paradoxuri care, aseme- 
nea oricărui paradox, se lasă cu greu înţelese, 
precum criza de combustibili “decretată” în 
lran, sau comunicatul autorităţilor de la Bag- 
dad, potrivit cărora lrakul se confruntă cu o 
gravă penurie de benzină şi alţi derivați petroli- 
eri; 

Diversificarea paletei de arii şi relații 
conflictuale inter- şi întra-statale, paralel cu 
evoluția fenomenului extremist-terorist : conflic- 
te politice, etnice şi religioase, activizarea 
extremismelor locale (Afghanistan, Pakistan, 
Somalia) proliferarea “clonelor” Al-Qaida şi ex- 
pansiunea acestora în plan geografic ( “Armata 
Islamului” în Palestina, “ Jund Al-Islam” şi 
“Jund Al-Sham” în Siria şi Liban, “Fatah Al- 
Islam” în Liban ş.a ) sunt tot atâtea simptome 
care confirmă existența şi, deocamdată, imuni- 
tatea acestui virus al radicalismului, devenit, la 
rândul său, “afacerea secolului”. 

Există — şi l-am mai amintit în alte artico- 
le — dictonul “si vis pace, para bellulm” — dacă 
vrei pace, pregăteşte-te de război”. 

Ca în limba arabă, am îndrăzni să citim 
această sintagmă, de la dreapta la stânga 
“Dacă eşti în război, cum te pregăteşti pentru 


pace?” 


Atentat cu maşină captană la Bagdad 


De la Londra la Glasgow... şi mai departe 


Atentatele care au avut loc , la finele lunii 
iunie, în Marea Britanie au readus în discuţie o 
întrebare care, multă vreme aflată în prim- 
planul dezbaterilor academice, politice sau de 
securitate, a trecut, progresiv, pe un plan se- 
cund: unde trebuie, totuşi, căutate cauzele te- 
rorismului fundamentalist? În declanşarea răz- 
boiului din Irak, în orgoliul vanitos cu care Apu- 
sul abordează şi tratează celelalte culturi căro- 
ra le cere să considere interesele Occidentului 
ca pe propriile lor priorităţi, sau tuturor acestor 
-şi altor- factori determinanțţi ? 


Am remarca situaţia, care poate părea 
paradoxală, că nu sunt puţini occidentalii care, 
conştient sau nu, se află de aceeaşi parte cu 
extremiştii radicali atunci când coboară în stra- 
dă pentru a protesta împotriva poziţiei şi politi- 
cilor pe care guvernele din ţările lor le adoptă 
şi le promovează faţă de lumea islamică şi de 
minoritățile confesionale musulmane, ştiut fiind 
că aceşti protestatari sunt, în acelaşi timp, 
componenți şi constructori ai societăţilor plura- 
liste, multiculturale şi multi-etnice în care tră- 
iesc. 


Evoluţiile au dovedit, însă, că extremis- 
mul fundamentalist s-a dovedit prea puţin sen- 
sibil şi  influențabil față de asemenea 
“solidaritate” motivată prin rațiuni din registrul 
etic, în asemenea măsură încât “revoltaţii” în- 
şişi cad victime inocente ale celor pe care, vo- 
luntar sau nu, îi sprijină. 

lată un adevăr care nu mai are nevoie de 
argumente: fundamentalismul desfide şi urăş- 
te, ca principiu şi practică, actul politic, valoa- 

rea vieţii şi ființa umană În perioada cuprinsă 
între sfârşitul secolului al XIX-lea şi Primului 
Război Mondial, terorismul a avut ca ţinte gu- 
vernați, politicieni, simboluri ale puterii, în vre- 
me ce violența fundamentalistă a zilelor noas- 
tre porneşte de la ideea , transformată în pos- 
tulat, că toţi trăitorii pe fața pământului care 
gândesc altfel decât impun canoanele curente- 
lor fanatizate sunt inamici care, dacă nu pot fi 
convertiți, trebuie eliminaţi. lar o asemenea 
“purificare” se face, declarativ, în numele unei 
logici extrem-ipocrită : apărarea celor nedrep- 
tăţiți : ce importanţă mai are dacă această ne- 
dreptate vine din partea societăţilor şi instituții- 
lor occidentale sau din partea “salvatorilor”, 
aşa cum a fost cazul 
Afghanistanului 

Taliban sau al Irakului 
sfâşiat de eroismele “ 
mujahedinilor pe calea 
lui Dumnezeu?” 


Că întrebarea 
unde se află, totuşi, 
cauzele terorismului 
orb ?” a fost readusă în 
actualitate este, în si- A 
ne, un fapt pozitiv şi k À a r 
util în măsura în care 
răspunsul ar depăşi 
limitele clişeelor din faza inițială a fenomenului 
şi ar trece dincolo de dezbaterile academice 
care stabilesc origini precise — Orientul Mijlociu 
şi lumea islamică — sau identifică motive reale 
dar limitative precum sărăcia, subdezvoltarea, 
alienarea, neo-imperialismul occidental şi alte- 
le asemenea. 


Se poate afirma că lumea asistă, astăzi, 
la naşterea unui neo-fundamentalism islamic, 
eliberat de scheme imuabile şi de paternalisme 
de tip Ben Laden sau Al-Zargawi şi care, chiar 
în stare embrionară fiind, deocamdată, nu este 
mai puţin primejdios din perspectiva consolidă- 
rii sale, un neo-fundamentalism care, cu sigu- 
ranță, nu va putea să fie contracarat numai 
prin măsuri polițienești şi de securitate. 

Astfel, are loc un proces de translare a 
radicalismului extremist islamic, un “import de 
lrakuri şi Afghanistanuri” în lumea extra- 
islamică unde se dezvoltă şi se maturizează la 
adăpostul drepturilor şi libertăţilor cetăţeneşti 

pe care constituţiile, legislațiile, instituțiile şi 
cutumele ţărilor vestice le garantează cetățeni- 
lor lor, fără discriminare. 


În acelaşi timp, devine tot mai neproduc- 
tivă cramponarea în ideea dominantă potrivit 
căreia principalul, dacă nu unicul vinovat pen- 
tru această proliferare rămâne Al-Qaida şi 
“idolii” acesteia Ossama Ben Laden, Ayman 
Al-Zawahiri şi alţii. Privirile ar trebui întoarse şi 
către propria “ogradă” şi la această idee ne 
vom referi în rândurile următoare.Un Ossama 
Ben Laden sau Al-Zawahiri nu mai stau pe 
piedestaluri, asemenea unor Cezari care dau 
ordine din înălțimea statuilor lor. Ei s-au 
transformat, mai de demult, în simboluri, mo- 
dele şi surse de inspi- 
raţie generatoare de 
fanatism şi moblizare 
emoţională, aşa cum 
sunt simbolistica unui 
Khomeyni sau moaşte- 
le oricărui sfânt oferite 
mulțimii. 

Se mai poate 
sublinia realitatea că o 
L asemenea germinaţie a 
§ fenomenului neo- 
4 fundamentalist nu este 
rezultat al unei simple migrații dintr-un teritoriu 
geo-cultural în altul, ci se dezvoltă, asemenea 
unei “generaţii spontanee” în şi din corpul în- 
suşi al societăţilor ne-musulmane Sunt 
fundamentalisme “neaoşiste”, autohtone — bri- 
tanice, americane, franceze — astfel încât răul 
şi originea nu mai trebuie căutate doar în uni- 
versul arabo-islamic, ci, cu aceaşi atenţie, da- 
că nu chiar cu o atenţie extremă, în structura 
şi în morfologia societăţilor ne-islamice însele 
în care noul “romantism” nihilist al urii amenin- 
tă să prolifereze cu frenezie. 


Cei implicati în abordarea 
fundamentalismului islamic extrem şi în efortu- 
rile de înțelegere a resorturilor şi determinărilor 
intime ale acestuia, insistă asupra factorului 
ideologic suprapus, de regulă Islamului ca reli- 
gie. Or ideologia, considerată ca factor gene- 
rator de act violent a funcţionat, coerent, în ca- 
zul, de pildă, al războaielor din Coreea şi Viet- 
nam, când a avut un nume, o adresă, o arie 
de manifestare cunoscută şi a generat un pro- 

gram de moblizare naţională. Or Ossama Bin 
Laden nu este interesat de programe politice, 
de fluctuațiile economiei şi ale burselor, de 
efectul de seră... Doctrina sau, mai degrabă, 
lozinca noului fundamentalism terorist poate fi 
sintetizată într-o sintagmă pe cât de simplă, pe 
atât de dramatică : “ucide, sau vei fi ucis”. 


Dacă, iniţial, terorismul fundamentalist de 
tip Al-Qaida s-a cristalizat într-o arie geografică 
bine conturată — Afghanistan şi Irak — şi a fost 
polarizat în jurul pretextului luptei împtriva 
“ocupaţiei străine”, în speță americane, noul 
terorism se globalizează, devine independent 
de un centru conducător şi coordonator, nu 
mai recunoaşte frontierele naţionale, dreptul 
internaţional, acordurile de la Geneva... 


În atari condiţii, întrebarea care se pune 
nu se mai referă atât la cât de mult va dura 
războiul împotriva fenomenului terorist, cât, 
mai degrabă, unde vor fi fronturile pe care 
această confruntare se va derula pe termen 
mediu şi lung. Perspectivele , din acest punct 
de vedere, par a nu fi prea încurajatoare, în 
măsura în care Orientul Mijlociu şi lumea isla- 
mică nu mai reprezintă singura pepinieră de 
cultivare a fundamentalismului radical, lăsând 
loc societăţilor ne-islamice şi celor occidentale 
îndeosebi. Nu mai vorbim, astăzi, într-o manie- 
ră exclusivistă, despre “ teroriștii lor”, ci suntem 
obligaţi a ne introduce în vocabularul cotidian 
şi sintagma “ teroriştii noştri”. 

“Terorismul romantic-revoluţionar” al ani- 
lor '70, a fost înlocuit printr-un terorism greu de 
înțeles, cu rădăcini adânci în religie, morală, 


revendicări sociale ... şi avem datoria de a “ 
reînvăţa” terorismele şi mecanismele specifice 
fiecăruia” scrie Jacques Baud (Encyclopédie 
des Terroristes, Lavauzelle, Paris, 1999, 
p.IlI ) , adăugând că “terorismul contemporan 
este prea mult descris şi prea puţin înțe- 
les” ( ibidem ). 


Poate că tocmai din această pricină, te- 
rorismul  proliferează şi se adaptează, 
adăugându-şi prefixul “ neo -“. 

Ambasador prof. Dumitru Chican 


Islamul politic şi puterea: un discurs al eşe- 
cului ? 

Argumentele care susțin împiedicarea 
islamismului de la accesul la puterea politică 
pornesc de la ideea care susține incapacitatea 
acestuia de a oferi acel model de guvernare 
care să se constituie într-un substitut salvator 
pentru ieşirea din situaţia existentă la un mo- 
ment dat. 


O asemenea logică a putut să se impună 
graţie rateurilor înregistrate de islamiştii care 
au reuşit să-şi asume puterea într-o serie de 
țări precum Afghanistan, Sudan, Algeria (la 
finele anilor '80) şi, mai recent, în teritoriul pa- 
lestinian Gaza trecut sub controlul mişcării 
islamiste palestiniene Hamas. 


Pe lângă faptul că o asemenea argu- 
mentaţie readuce în prim-plan discursul 
populist pe care elitele politice arabe l-au pro- 
movat în ultimele două decenii, ea păcătuieşte 
prin aceea că nu oferă şi soluţii viabile pentru 
ieşirea din neclaritatea ideatică şi politică în 
care societăţile arabe ş islamice par a se com- 
plăcea încă de la apariţia, în anii '20, a islamis- 
mului politic. 

Fără a glosa polemic pe marginea aces- 
tei chestiuni sensibile, a măsurii în care o gu- 
vernare islamistă ar fi mai rea sau mai bună, 
credem că utila evaluare a experiențelor 
islamiste nu trebuie să se transforme nici într-o 
lamentaţie mai mult sau mai puţin sezonieră, 
nici într-un câmp înțesat cu stâlpi ai infamiei 
sau chiar cu spânzurători destinate unora sau 
altora dintre ideologiile momentului, ci trebuie 
să ofere un prilej de căutare a cauzelor istorice 
care au făcut ca majoritatea elitelor conducă- 
toare din lumea arabo-islamică să eşueze în 
demersurile lor de a oferi un model viabil al 
ceea ce trebuie să fie “statul naţional” în toate 
componentele şi dimensiunile sale contempo- 
rane. Critica nu trebuie să se transforme în 
acuzație doar din dorința de a menţine clişeul 
stereotip al dezastrului pe care l-ar produce 
deținerea puterii de către ideologia Islamului 

politic. 

O analiză mai aprofundată a actualului 
discurs critic arab la adresa mişcării islamiste 
Hamas dezvăluie măsura reală a indeciziei şi 
nesiguranţei în evaluarea experienţelor politice 
din lumea arabă. Ne aflăm în fața unui discurs 
care se desfăşoară pe două paliere deosebite, 
dacă nu chiar contrarii : primul, închis în sine, 
pornind de la o viziune apriorică şi generaliza- 
toare asupra islamismului şi declarând, autori- 
tar, că acesta este, prin însăşi natura sa, sortit 
eşecului ; un al doilea palier este cel reprezen- 
tat de orientarea “defetistă” (un termen cu lar- 
gă circulaţie în media arabă ), bazat pe posibi- 
litatea coabitării între regulă — reprezentată de 
statutul mişcării Hamas ca “organizaţie revolu- 
ționară de rezistenţă” — şi excepţie — exprimată 
de ascensiunea acesteia în poziția de unde 
poate să decidă asupra viitorului poporului şi 
statului palestinian. 


Un asemenea discurs săvârşeşte, însă, 
cel puţin trei erori. 


Este vorba, în primul rând, de “clonarea” 
mai vechilor lozinci care pun la îndoială seriozi- 
tatea şi utilitatea impli- 
cării islamismului ideo- 
logic-dogmatic în con- 
fruntarea politică. 

Este vorba, în al 
doilea rând, de consi- 
derarea experienţei de 
guvernare a mişcării 
Hamas drept dovada 
cea mai convingătoare 
nu numai asupra fap- 
tului că islamismul 
poate fi orice — ideolo- 
gie, teorie, dogmă -— 
dar nu şi instituție de 
putere, ci şi a postulatului că şcoala ideatică şi 
ideologică de la care se revendică mişcările şi 
curentele islamiste este, funciarmente, anti- 
politică şi incompatibilă cu ideea de stat şi au- 
toritate statală. 

Se evocă, în acest sens, aceeaşi mişca- 
re Hamas, drept model de eşec nu doar al 
practicii puterii de către islamism, ci şi al şcolii 
ideologice căreia acesta îi aparţine şi anume 
aceea creată de gândirea şi filosofia “Fraţilor 
Musulmani”. 

Moscheea Faysal din Pakistan 


Se cuvine remarcat, în sfârşit, că eşecul 
programelor islamiste de guvernare nu a împi- 
edicat expansiunea şi proliferarea mareei 
islamiste şi creşterea susţinerii populare de 
care aceasta beneficiază în lupta politică şi 
electorală, aşa cum s-a întâmplat, bunăoară, în 
lordania, Egipt, Yemen, Maroc, Kuwait sau 
Irak. 


Discursul despre eşecul islamismului nu 
este nou şi, în cunoscuta sa carte “Eşecul isla- 
mului politic” (1993), Olivier Carré aducea sufi- 
ciente şi convingătoare argumente în acest 
sens. Noutatea, de data aceasta,se regăseşte 
în cauza însăşi a nereuşitei. Dacă Olivier Carré 
vorbea de eşecul misiunii funcţionale a mişcă- 
rilor islamiste, reprezentată de crearea statului 
mondial islamic, astăzi se poate afirma că de- 
rapajele pe care formațiunile islamiste le-au 
înregistrat au drept cauză fundamentală inca- 
pacitatea acestora de a se transforma din miş- 
cări de rezistenţă în entităţi politice, virtuale 
deținătoare şi practicante ale puterii şi de a 
gestiona eficient, echitabil şi rațional probleme- 
le societății şi instituţiile puterii. 

Evaluarea expe- 
rienţei politice islamiste 
este, fără, îndoială, 
importantă, dar mai 
utilă ar fi identificarea 
rădăcinilor şi nu doar 
descrierea şi critica 
-444d manifestărilor vizibile 

“ale acestora şi înțele- 
# gerea resorturilor care 
= susțin consolidarea 
= capitalului social al is- 
lamului politic în majo- 
ritatea ţărilor arabe, în 
asemenea măsură în- 
cât însuşi procesul de democratizare a societă- 
ților din aces-te state este pus într-o relație 
spontană cu islamismul, sau, mai exact spus, 
cu Islamul ale cărui reprezentante se auto- 
proclamă aces-te mişcări şi curente. Se ignoră, 
însă, adevărul elementar, care în rândul elitelor 
academice şi politice din lumea arabo-islamică 
face subiect al unor aprinse dezbateri, că este 
neproductiv şi chiar primejdios ca mişcările 
islamiste să dorească cu tot dinadinsul a fi 
asemenea unui Janus sui-generis cu trei feţe : 
structură de rezistenţă armată, misionar al reli- 

giei şi guvernant laic. 


Fenomenul proliferării active a spiritului 
islamist în mentalul colectiv şi în structurile ac- 
tive ale societății islamice poate fi explicat, în 
bună parte, şi prin aceea că împiedicarea, prin 
mijloace forte, a entităţilor politice islamiste de 
a participa la jocul liber al democrației electora- 
le, de teama instaurării la guvernare a unor 
clerici sau religioşi civili radicali, conduce toc- 
mai la rezultate diametral opuse, adică la creş- 
terea popularității, susţinerii şi simpatiei publice 
de care islamismul se bucură în societate. Nu 
este mai puţin adevărat că, voit sau nu, din 
considerente şi calcule mai mult sau mai puţin 
transparente, puterile laice aflate la guvernare 
în aceste țări, săvârşesc o subtilă şi mai greu 
sesizabilă suprapunere a planurilor : islamul 
politic este prezentat drept Islam radical şi me- 
dieval, în vreme ce acest islamism este, în pri- 
mul rând, un militantism politic inspirat de co- 
mandamente religioase şi nu poate fi confun- 
dat cu religia însăşi, aşa cum au încercat să 
impună şi să se auto-impună fundamentaliştii 
radicali Talibani din Afghanistan. Nici Iranul, 
oficial “ republică islamică”, nu poate ignora şi 
nu ignoră imperativul coabitării cu laturile laice 
ale progresului de guvernare şi gestionare a 
statului. 


Incapacitatea marii majorităţi a enti- 
tăţilor islamiste de a ințelege că nu pot fi, în 
acelaşi timp, şi mişcări de gherilă şi formatoare 
de guverne şi parlamen-te rămâne punctul slab 
şi “ călcâiul lui Ahile” al islamismului politic con- 
temporan. Situaţia este şi mai dramatică în ca- 
zul acelor formaţiuni care doresc puterea nu în 
primul rând pentru reformarea şi edificarea sta- 
tului şi a societăţii, cât, mai ales, pentru a o 
utiliza drept trambulină spre realizarea acelei 
utopii obsedante care se cheamă “ statul sau 
califatul islamic universal”. 


Atâta vreme cât nu se va produce o poli- 
tizare sau o laicizare politică a curentelor 
islamiste, este de presupus ca Islamul politic 
va rămâne un fenomen, important, desigur, dar 
incapabil să armonizeze credinţele şi interese- 
le oamenilor cu exigenţele şi imperativele pe 
care le incumbă deținerea şi exercitarea pute- 
rii. 


Ambasador prof. Dumitru CHICAN 


Islamul politic — între imaginar si realitate 


Se afirmă, cu o admirabilă seninătate, 
că războiul împotriva fenomenului terorist 
(fundamentalist-islamic, adică a “războiului 
sfânt” — Jihadul) înseamnă, deja o înfrângere 
pentru “Islamul politic”, ignorându-se, voit, sau 
nu, că “Islamul” în sine este o religie care nu-şi 
propune să facă politică — laică, aceasta din 
urmă, prin însăşi esenţa sa — după cum creşti- 
nismul nu este , în aceeaşi esenţă a sa, un 
program politic ci, in extremis, un inspirator 
discutabil şi îndoielnic al aspirațiilor şi orgoliilor 
de putere lumească. In acest caz, nu de un 
“Islam politic” ar trebui să vorbim, ci de un 
“islamism”, angajat în treburile laice ale socie- 
tăţii, dar pornind de la considerente ținând de 
teologie şi dogmă 

Mai are Islamul politic un viitor? Şi, dacă, 
da, care va fi acesta, îndeosebi după ce 
“războiul anti-terorist” se va fi încheiat (fără a 
prognoza, totuşi, cum şi cine va fi învingăto- 
rul ) ? 


Este, oare, războiul împotriva militantis- 
mului fundamentalist — primul război al acestui 
mileniu — o dovadă că Islamul politic şi-a în- 
cheiat sau este pe cale de a-şi încheia existen- 
ta? Un răspuns tranşant nu poate fi formulat 
cel puţin atâta vreme cât nu se face o distin- 
cţie clară între “islamism” ca ideologie şi curent 

de acţiune cu finalităţi laice şi islamismul 
salafist-jihadist care  ţinteşte  islamizarea 
laicismului şi punerea acestuia în slujba unor 
finalităţi spirituale şi morale religioase şi avem 
in vedere acele curente extremiste răspândite 
din Algeria până în Afghanistan şi Waziristanul 
pakistanez. Pe de altă parte, însuşi islamismul 
politic nu este suficient de bine conceptualizat, 
lăsând el însuşi loc pentru confuzii şi receptări 
eronate şi nu este lipsit de importanţă să fie 
amintite câteva din acestea. 


Astfel, îndeosebi unele percepții ale 
orientalisticii occidentale contribuie la întreține- 
rea confuziei prin aceea că fac din Coran în 
acelaşi timp Carte şi sabie, mască şi chip mas- 
cat, lăsând a se înţelege că religia islamică 
este sinonimă cu radicalismul şi cu manifestări- 
le extremiste ale acestuia, ceea ce ar face ca 
societăţile musulmane să nu poată fi compati- 
bile nu noţiunea de laicism şi democrație. 


O a doua categorie de interpretări abor- 
dează islamul RI g 
politic ( şi eşecul 
acestuia) por- 
nind de la mor- 
fologia sociologi- 
că a mişcărilor: 
islamiste radica- | 
le considerate 

un soi de entități 


primitive, rudi 

mentare care 
vor să 
“ruralizeze” civi- 
lizația şi 


citadinismul con- 
temporan. Este, 
şi aceasta, o 
abordare su- 
perficială, dacă 
nu şi tendenţioasă, în acelaşi timp, prin aceea 
că stabileşte o relaţie sinonimică între ceea ce 
este “beduin”, “nomad” de factură medievală şi 
Islam, cortul şi “spiritul beduin”, fie el chiar şi 
petrolier fiind considerate a da esența însăşi a 
“cetăţii” contemporane. 


Vorbim, în al treilea rând, despre un aşa- 
zis “curent evoluționist” care, incapabil de a 
înțelege esenţa revirimentului islamic refor- 
mist , îl utilizează, totuşi, pentru crearea unei 

utopice “stângi islamice” destinată să aducă 
pe pământ raiul colectivismului socialist şi oaza 
umbroasă a democraţiei păstorită de Dumne- 
zeu şi de Marx, în acelaşi timp. Este un curent 
care, în mod paradoxal, beneficiază de simpa- 
tia unor gânditori şi politologi occidentali, inclu- 
siv din mediile politice americane care văd într- 
o asemenea abordare pârghia pasageră pen- 
tru stoparea accesului la guvernare al curente- 
lor radicale islamice în statele Orientului Mijlo- 
ciu, dar care, odată această misiune îndeplini- 
tă, vor putea să fie cu uşurinţă îndepărtate, 
datorită fragilităţii lor şi înlocuite cu instrumente 
politice, ideologice şi laice in măsură a contri- 
bui activ şi eficient la edificarea unor veritabile 
societăţi civile şi democratice. O asemenea 
perspectivă a determinat o parte a elitelor inte- 
lectuale arabe de stânga să creadă, cu îngrijo- 
rare, că viitorul va aduce schimbări radicale 
regizate şi administrate de la Washington pen- 
tru implementarea în regiune, a unei democra- 
tii de import care 
ar deforma tradi- 
tiile şi valorile 
istorice autohto- 
ne identitare, în 
_vreme ce alți 
“ analişti arabi, 
| mai sceptici, afir- 
4 mănulitatea unui 
“lasemenea pesi- 
mism: pentru ei, 
istoria acțiunilor 
şi politicilor ame- 
ricane în regiu- 
Si nea orientului 
_ Mijlociu nu este 
o epopee a de- 
mocratizării, ci o 
s cronică a 
maşinatiunilor şi conspiraţiilor americane dina- 
mizate nu de speculații filosofice şi dogmatice, 
ci de interesele proprii — conjuncturale sau pe 
termen lung- precum şi de grija pentru protec- 
tia intereselor regionale ale statului Israel ( sau 
ale “entității sioniste” — sintagmă comună pen- 
tru media arabă, dar preluată, surprinzător de 
eminentul profesor american palestinian 
Eduard Said care regretă raritatea folosirii 
acesteia în mediile academice şi politico- 
diplomatice arabo-islamice). 

Circulă şi alegaţii — pe care nu le împăr- 
tăşim,- potrivit cărora “islamismul politic” este o 
confecţie teoretică americană produsă după 
atentatele de la 11 septembrie 2001, circum- 
scrisă restrictiv, simbolisticii încarnate de 
Ossama Bin Laden şi de rețeaua teroristă Al- 
Qaida. Departe de a fi un “politician islamist”, 
Ossama Bin Laden este doar un practicant şi 
exponent fanatic şi ireductibil al celui mai radi- 
cal salafism-jihadist născut vreodată în Golful 
şi în Maşrequl arab nu ca alternativă la anumi- 
te evoluții politice, idealisme şi ideologii eşuate 
( naționalismul arab, unionismul socialist, 
baasismul şi altele), ci ca reacţie emoţională la 
ceea ce această “ideologie” crede a fi conspi- 
rația mondială, americană, cu precădere, îm- 
potriva “islamocentrismului” hărăzit să domine 
lumea , idee bazată pe ecuaţia primitivă şi im- 
posibil de soluționat prin dezbateri şi dialog a 
lui “ori ei, ori noi” sau, într-o variantă mai cu- 
noscută, aceea care ne spune: “cine nu e cu 
noi, este împotriva noastră !. Lenin dixit, 
George Bush dixit, Ossama Bin Laden dixit. 


Am spune, mai degrabă, că evenimente- 
le dramatice de la 11 septembrie, provocate de 
“islamişti”, au subminat în mare măsura esenţa 
pozitivă a acelui “islam politic” pe care l-am 
numi, chiar, un "islam de factură iluministă”, în 
favoarea viziunii nihiliste şi anarhiste a lui Bin 
Laden care, aşa cum scria filosoful francez 
Jean Baudrillard, crede că “imoralitatea lumii 
contemporane trebuie combătută prin mijloace 
imorale”. 


Se mai poate spune, în egală măsură — 
menţinând limitele bunului-simţ academic — că, 
aşa cum termenul “fundamentalism” sau 
“integrism” islamic este o invenţie lingvistică a 
cercurilor protestante americane de la începu- 
tul secolului al XVIII-lea, tot aşa şi sintagma 
“islam politic” este un produs metisat, islamo- 
occidental care operează prea puţine clarificări 
teoretice între teologie, dogmă, politică şi vio- 
lenţa practicată în numele acestor concepte. 

lar o asemenea suprapunere de planuri 
duce, precum se poate constata lesne, la con- 
flicte şi dispute dăunătoare precum cele dintre 
“Occident şi Islam” sau dintre “creştinism şi 
lumea islamică”. 


Ambasador prof. Dumitru CHICAN 


Neo- fundamentalism şi post-islamism 


În contextul dezbaterilor generate de ma- 
nifestările a ceea ce, îndeobşte, este cunoscut 
drept “reviriment islamic contemporan”, 
islamologii şi analiştii fenomenului cred a dis- 
tinge, în ultimul timp, o nuanţă particulară a 
acestuia pe care o definesc drept “neo- 
fundamentalism”, identificat de Olivier Roy 
drept o abordare mai criptică şi conservatoare 
a dogmei islamice, respingând, în plan politic şi 
ideologic, dimensiunea naţională şi statală a 
societăţii, în favoarea noţiunii de ummah, co- 
munitatea universală a tuturor musulmanilor şi 
edificată, organizată şi guvernată potrivit pre- 
ceptelor şi normelor dreptului canonic islamic, 
sharia. ( Oliver Roy : Globalised Islam, The 
Search for a new Ummah, C.Hurst& Company, 
London, 2006) 


Din acest punct de vedere, 
neofundamentalismul islamic se dovedeşte a fi 
mai puţin interesat de factorul politic decât sunt 
mişcările aşa-numitului islamism politic tradiţio- 
nal, concentrându-şi discursul nu atât pe dez- 
baterile teoretice asupra a ceea ce este şi ce 
ar trebui să fie Islamul, cât pe demersul de im- 
plementare a sharia în toate palierele vieţii so- 
ciale, individuale şi comportamentale. 


O asemenea abordare pare a fi confir- 
mată de evoluţiile desfăşurate în ultimul dece- 
niu. 


După victoria în alegeri ( anulată de au- 
torităţi) a Frontului Islamic de Salvare (FIS) din 
Algeria (2001), sute de mii de tineri demon- 
stranţi algerieni şi berberi au coborât în stradă 
pentru a cere transformarea Algeriei într-un 
stat musulman. Mai mult, după declanşarea, în 
2001, a celei de-a doua Intifada palestiniană, a 
devenit tot mai problematic să se facă distin- 
cţie între Hamasul islamic militantist şi 
secularismul Mişcării Fatah şi să se distingă o 
linie de demarcație, fie şi sinuoasă, între noul 
val islamist şi laicitate. 


Cu toate acestea, în dinamica sa internă, 
neo-islamismul, ca promotor al ideii de stat is- 
lamic universal, nu a găsit un suficient ecou şi 
apetit în interiorul comunității islamice temătoa- 
re de perspectiva  dezrădăcinării şi de- 
teritorializării pe care o presupune programul 
curentelor neofundamentaliste şi din sentimen- 

tul că universalizarea Islamului ar fluidiza valo- 
rile comune ale comunităţii ( ummah ) care şi- 
ar pierde din atractivitate prin paralelismul 
spontan care apare între această 
“universalizare” islamică şi globalizarea secula- 
ră care, în mentalul colectiv musulman, este 
sinonimă cu “americanizarea” şi 
occidentalizarea” destructivă a comunității isla- 
mice. 


Neofundamentalismul a putut să prindă 
solide rădăcini în rândul tinerei generaţii de 
emigranţi aflaţi în ţările vestice, unde, chiar da- 
că mici comunități musulmane sunt implicate, 
ele constituie embrioni ai unui radicalsim infle- 
xibil, manifestat, de pildă, atât prin ataşamentul 
“revoluţionar” faţă de ideologiile de tip Al- 
Qaida, cât şi, pornind de la sloganele 
multiculturalismului, prin vehementa opoziţie 
față de “occidentalizarea” şi asimilarea lor în 
oceanul societăților-gazdă. 


Revirimentul islamic contemporan are 
drept ţintă de interes prioritar nu statul, ci, în 
primul rând, societatea şi structurile intime ale 
acesteia. Este şi ele- 
mentul care explică 
multitudinea formelor 
de expresie a practi- 
cilor şi discursurilor 
religioase în Islamul 
de astăzi. 

Dacă mitologia 
islamistă vorbea des- 
pre realizarea unifică- 
rii între religie şi poli- 
tică, 
neofundamentalismul 
— pe care îl numim, M 
aici, şi postislamism, 
prin apoziţie cu islamul teologizant clasic — pro- 
clamă ruptura dintre aceste două sfere con- 
ceptuale şi aplicative, religia şi politica, şi depli- 
na independenţă a fiecăreia în raport cu cealal- 
tă. Paradoxul este că, neputând să accepte şi 
să meargă mână în mână cu o religie aflată în 
declin prin veşnica sa raportare la trecutul şi la 
gloria pe care i-a dat-o istoria, 
neofundamentalismul nu acceptă, în acelaşi 
timp, nici emergenta, în cadrul naţiunii islami- 
ce, a unei societăţi seculare. Dorind să rămână 
în cadrul unui Islam imuabil care aspiră, în 

Manifestaţie religioasăşiită la Bagilad 


acelaşi timp, să se racordeze la contempora- 
neitate, postislamismul (numit ca atare tocmai 
datorită acestei duble situări temporare şi onto- 
logice) se doreşte a fi “altceva”, deosebit, 
nereuşind, însă, să ofere decât o neproductivă 
oscilare între două valori puternic contradicto- 
rii — tradiționalismul rigid şi modernismul insufi- 
cient digerat-, iar mijlocul prin care încearcă să 
se situeze şi să supraviețuiască în această 
ecuație îl reprezintă incoerenţa doctrinară, ac- 
tul emoţional şi, în ultimă instanţă, violenţa 
nediscriminatorie care nu este un apanaj defi- 
nitoriu nici al clasicismului islamic, nici al mo- 
dernităţii islamice care ţine, aceasta din urmă, 
mai curând de o realitate imaginară şi prea pu- 
țin sigură de propriile virtuţi şi valenţe. 

Cu toate acestea, se cuvine subliniată 
realitatea că, în cadrul dichotomiei politică- 
religie, primul termen îşi păstrează caracterul 
predominant în stat chiar şi într-o ţară islamistă 
precum lranul, unde ayatollahul Khomeyni — 
liderul şi ghidul spiritual religios suprem- s-a 
născut, ca atare, din corpusul de interese poli- 
tice şi nu din imperati- 
ve religioase în primul 


rând. Din această 
perspectivă se poate 
afirma că 


neofundamentalismul 
contemporan este, în 
bună măsură, con- 
struit pe două funda- 
mente utopice decisi- 
ve :utopia că religia, 
& în coordonatele ei 
> tradiţionale şi intangi- 
bile, poate, prin regu- 
lile de jurisdicție şi 
jurisprudenţă pe care Islamul le-a generat şi 
care sunt lipsite de energia necesară de a se 
face ecou la imperativele contemporaneității, 
să se impună drept unic panaceu şi comanda- 
ment universal, pe deasupra diversităţilor reli- 
gioase, culturale, antropologice. Un asemenea 
experiment a fost aplicat — cu forţa şi la dimen- 
siuni de machetă — în Sudanul fostului preşe- 
dinte Jaafar Al-Nimeiri a cărui obstinaţie de a 
impune sharia asupra sudului creştin al ţării a 
generat întreaga serie de drame şi sfâşieri 
interconfesionale şi tribale cu care această ţară 
continuă să fie confruntată şi astăzi. În al doilea 

rând, este vorba de utopia aspiraţiei către 
disoluția statului-naţiune căruia ar trebui să i se 
substituie o nouă instituție a Califatului musul- 
man uniformizator. 


Islamul — fie el cel revelat în secolul VII, 
fie cel precedat de particula “neo-“, mai radica- 
lă chiar decât fundamentele originare la care 
postislamismul aspiră — rămâne un sistem de 
valori şi etici care nu pot fi condensate în ca- 
drul posesiv al laicismului şi etatismului nici 
prin teoretizări şi sloganuri, nici prin radicalis- 
mul extrem practicat de neofundamentaliştii lui 
Ossama Bin Laden. 


Discutând despre neofundamentalism şi 
despre sinonimul său numit post-islamism, nu 
ne propunem să vorbim în termeni de antropo- 
logie religioasă în lumea islamică, ci doar să 
arătăm că tot ceea ce înțelegem prin “noile for- 
me de religiozitate” nu implică ( dar nici nu ex- 
clud în totalitate) o reformă a Islamului în ac- 
cepția Reformei protestante creştine din seco- 
lul al XVl-lea şi aceasta pentru că o 
“reislamizare” nu presupune, cu necesitate, o 
reproblemati-zare de fond a dogmei religioase 
islamice. Abordările teologice care au dus la 
apariția sintagmelor în discuţie ține, mai cu- 
rând, de metodologie; despre ce Islam şi des- 
pre care musulmani discutăm, atâta vreme cât 
vorbim despre Islamul clasic, despre 
secularism şi spiritualism, salafism, umanism 
şi, desigur, mai recent, despre neo- 
fundamentalism şi post-islamism — curente ca- 
re se manifestă şi afectează, într-un fel sau 
altul, peste un miliard de fideli ai acestei religii? 

În atari condiţii, suntem siliți să acceptăm 
că neofundamentalismul sau post-islamismul, 
rămânând etape ale căror definiri s-au petrecut 
mai degrabă în atelierele de lucru ale teoretici- 
enilor, nu pot fi nocive decât privite din exterior 
şi în măsura în care ele aduc prejudicii extre- 
me acestui exterior. lar extincţia lor, asemenea 
dispariţiei altor curente şi şcoli a căror denumi- 
re include particula “neo-“ sau “post-“, va veni 
de la sine mai degrabă decât de la cel de-al 
treilea “război mondial!” — cel împotriva fenome- 
nului terorist. 


Ambasador prof. Dumitru CHICAN 


REGRESUL LAICISMULUI VERSUS 
“ISLAMUL DE MASĂ” 


ÎN LUMEA ARABO-ISLAMICĂ 


În nici o altă parte a lumii, profetiile şi cu- 
rentele globalizatoare şi laicizante nu au fost 
supuse contestărilor şi dezbaterilor emoționale 
aşa cum s-a întâmplat şi se întâmplă astăzi în 
lumea arabo-islamică, fapt care i-a determinat 
pe numeroşi cercetători islamologi şi orienta- 
lişti să pună în circulaţie sintagme inedite pre- 
cum “excepția islamică”, "eşecul islamismului” 
sau  “anti-modernismul islamic”, toate dove- 
dind o realitate latentă până nu demult, dar 
aflată azi, în ascensiune : perspectivele şi 
prognozele laicismului sunt greu digerabile în 
această arie socio-culturală unde un proces de 
“islamizare” naturală se află în plină manifesta- 
re, fiind perceput, cel puţin în mediile academi- 
ce şi de către elitele culturale, drept o severă 
ameninţare la adresa valorilor modernismului 
şi laicizării. 

Cel care vizitează marile aşezări urbane 
din lumea islamică — Istanbul, Cairo, Damasc, 
Casablanca - va percepe cu uşurinţă climatul 
unui “islamism” difuz, manifestat, cu mai multă 
sau mai puţină discreţie, în toate palierele vieții 
sociale şi comportamentale: în bazar, în forfota 
străzii, în vestimentația masculină şi feminină, 
deopotrivă, în cotidianul şi intensul pelerinaj la 
aşezămintele de cult musulmane. 


“Moscheea Imam ALI 


Nu este un secret pentru nimeni că, în 
ultimele decenii, spaţiul arabo-islamic a fost 
supus unei puternice ofensive de modernizare 
şi secularizare, manifestat în grade diferite de 
intensitate şi impact de la o ţară la alta şi de la 
un segment al societății la altul. Ar fi, însă, sim- 
plificator şi deformator să se analizeze acest 

fenomen doar din perspectiva şi prin filtrul ofe- 
rit de stat şi de instituţiile acestuia, incapabile, 
prin însăşi natura şi functiile lor, să aibe un dis- 
curs obiectiv şi global despre dimensiunea so- 
cială a religiei şi laicităţii. 

Într-o ţară ca Turcia, unde Puterea este 
programatic şi constituțional ancorată în 
laicism, se poate lesne constata puternica ori- 
entare spiritual-islamistă a societății, în vreme 
ce într-un stat precum Iranul, edificat pe baza 
unui islamism şiit inflexibil, largi sectoare ale 
societății şi intelectualității se simt tot mai mult 
atrase de gândirea şi manifestările laiciste, ca 
formă mută de protest împotriva opțiunilor Pu- 
terii. Ar fi, însă, exagerat să se susțină existen- 
ta unei “mişcări” seculariste structurată în ac- 
cepția cea mai largă a termenului în lumea ara- 
bo-islamică. 

Cu excepţia Turciei 
care promovează un 
laicism deschis amintind 
de modelul promovat de 
Revoluţia Franceză şi, într- 
o oarecare măsură, a Tu- 
nisiei, în majoritatea covâr- (f 
şitoare a lumii arabo- § 
islamice “mişcarea === 
islamistă” la nivel social, — 
de masă se află în ebuliţie, 
fiind, însă, silită, prin reacţiile de retorsiune din 
partea instituţiilor Puterii, să se manifeste cu 
prudență , în subteran, aşa cum se întâmplă în 
Egipt care, fiind principalul centru al politicilor 
arabe, oferă şi un barometru şi un posibil eta- 
lon de măsură al configurației pe care o va 
avea viitorul lumii islamice şi arabe. 


Țări arabe şi islamice care au optat pen- 
tru laicitatea sistemului şi a statului — Turcia, 
Siria, Egiptul — se văd confruntate, astăzi, cu 
un curent islamizant ascensional care izvorăş- 
te nu din programe propagandistice 
“subversive” sau din fundamentalisme mai mult 
sau mai puţin închegate, ci din infrastructura 
cea mai intimă a edificiului societar, un curent 
mocnit, tot mai generalizat şi greu de reprimat 
prin exerciţii de forță, tinzând a se transforma 
dacă nu într-o “revoluţie tăcută”, atunci într-o 
veritabilă opoziţie politică, la fel de tăcută, dar 
care poate să vorbească într-un context propi- 
ce. 

Islamul nu mai este doar cel despre care 
se discută în cabinete şi cancelarii, ci îşi gă- 
seşte tot mai mult pământul fertil în structurile 
profunde ale societății, iar experiențele Turciei 
şi Iranului — altfel diametral opuse — oferă învă- 
țământul că intervenţia în forță a statului fie 
pentru  laicizarea islamului, fie pentru 
islamizarea laicităţii poate avea consecințe 
dramatice atât pentru secularişti cât şi pentru 
islamismul cu orice pret. 


Un asemenea proiect eşuează, inevitabil, 
în violenţă atunci când se încearcă impunerea 
lui prin brutalitate şi marginalizare, de sus în 
jos şi cu ignorarea realităţilor vii de la baza pi- 
ramidelor sociale. 


Pe de altă parte, lumea arabă şi islamică 
nu sunt şi nu pot fi impermeabile la influenţele 
dominatoare şi ofensive, 
dacă nu agresive de-a 
dreptul, ale lumii exterioare 
!-— fie că este vorba de pu- 
terea armată, sau de su- 


perioritatea financiară, 
economică, culturală sau 
=. mediatică. Impactul 


“4 debusolant şi chiar trauma- 


5 tizant al globalizării occi- 
m dentale se constituie, ast- 
“fel, într-un alt factor încura- 
jator al rezistenţei şi al refugiului în adăpostul 
islamului — fragil, desigur, dar puternic, în ace- 
laşi timp, prin statutul său de componentă a 
morfologiei identitare. Căci o privire mai atentă 
asupra spiritualităţii arabo-islamice pune în lu- 
mină faptul că aceasta şi-a menţinut şi îşi păs- 
trează o relativă dar semnificativă independen- 
tă a sistemelor sale de valori şi simboluri. 


În aceste condiții, deşi este dificil să se 
susțină că spiritualitatea arabo-islamică a fost 
ferită de impactul diverselor interferenţe şi in- 
gerinţe din ultimele două secole, ca laicizarea 
şi modernismul, nu este mai puţin dificil, în 
acelaşi timp, să se afirme că această arie mer- 
ge într-o direcţie cumulativă şi ascendentă că- 
tre laicizare în accepţia clasică a termenului. 


Putem constata, mai degrabă, că în 
această regiune a lumii există o permanentă şi 
atavică inadaptabilitate şi incongruenţă între 
modernism şi laicism, pe de o parte, şi între 
tradiționalismul identitar şi secularismul mo- 

dern pe de altă parte : modernizarea prin edu- 
caţie, prin învățământ sau prin accesul la infor- 
matie şi tehnologie este departe de a se afla 
într-un echilibru armonios cu procesul de laici- 
zare a conştiințelor şi comportamentelor. 


Este, în acest context, paradoxal că ţările 
arabe şi islamice cel mai mult conectate la mo- 
dernitate — Egiptul, Algeria, Siria, Irakul, Tuni- 
sia — se dovedesc a fi, în acelaşi timp, şi cele 
mai rebarbative la orientările şi tendințele 
laiciste şi laicizante, în vreme ce largi segmen- 
te sociale şi intelectuale “moderne” din aceste 
societăți manifestă în aceeaşi masură o ape- 
tență surprinzătoare pentru ceea ce este înde- 
obşte cunoscut drept “revirimentul islamic con- 
temporan”. 


Sunt, toate acestea, elemente pe cât de 
importante şi decisive, pe atât de puţin avute în 
vedere în contextul demersurilor, elaborărilor 
conceptuale şi dezbaterilor politice pe margi- 
nea implementării unor sintagme — generoase 
în esenta lor — precum “Marele sau Noul Orient 
Mijlociu”, “reformă”, “democratizare” şi “dialog” 


cu lumea arabo-islamică. 


Din păcate, toate aceste bune-intențţii se 
consumă în perimetrul îngust şi prea puţin pe- 
netrabil al cercurilor de decizie şi au ca desti- 
natari sau emitenţi exclusivi statele, guvernele, 
regimurile şi elitele, fapt care, nu de puţine ori, 
face ca din străfundurile intime şi prea puțin 
cunoscute ale societății să se nască reacţii ad- 
verse nu doar împotriva exportatorilor de con- 
cepte insuficient digerate, ci, în egală măsura, 
împotriva propriilor sisteme de Putere şi guver- 
nare ale societăţilor respective. Aici, în acestă 
structură intimă, se poate afla, bunăoară, răs- 
punsul la obsedanta intrebare pe care, în Occi- 
dent, şi-o pun, deopotrivă, politicianul şi cetă- 
țeanul de rând : “ de ce ne urăsc musulmanii 
atât de mult ?” 


Atâta vreme cât sintagmele menţionate 
vor oferi materie doar pentru discursul concep- 
tual şi politic,ignorând resorturile intime şi idea- 
lurile individuale şi colective, dialogul, toleran- 
ta, sau eradicarea fenomenului terorist riscă să 
rămână simple... sintagme. 


Ambasador prof. Dumitru CHICAN 


ISLAMUL ÎNTRE DIMENSIUNEA DOG- 
MATICĂ 


ŞI IDENTITATEA NAȚIONAL-STATALĂ 


Către sfârşitul recent-încheiatei luni sa- 
cre a Ramadanului musulman (a noua lună a 
calendarului de la  Hegira,când profetul 
Muhammad îşi începea, din poruncă divină, 
misionarismul islamic), la Washington s-au pe- 
trecut două evenimente notabile, chiar dacă 
insuficient remarcate de către media şi de că- 
tre cetățeanul consumator de informaţie cotidi- 
ană : pe de o parte, preşedintele George Bush 
a invitat, în saloanele Casei Albe, cca. 300 de 
înalte feţe clericale şi personalităţi musulmane 
naturalizate la un /ftar oficial — masa cu care, 
prin tradiţie, fidelii musulmani încheie, după 
apusul soarelui, rigorile fiecărei zile de post 
total pe care canoanele ramadanice îl impun. 
Aproape simultan, în Congresul american s-au 
rostit cuvinte nemaiîntâlnite (cel puţin de-a lun- 
gul dublului mandat al preşedintelui Bush- 
junior) : “ Islamul este una dintre cele mai mari 
şi (mai) perfecte religii monoteiste ale umanită- 
tii”. 

Față de o asemenea premieră, reactiile 
dinspre lumea arabo-islamică şi minoritățile 
musulmane rezidente în Occident nu s-au lăsat 
aşteptate şi au avut în comun elogiul, însoțit de 
exprimarea speranței că nu ne-am aflat doar 
într-o împrejurare tinând de eticheta şi ceremo- 
nialul diplomatic protocolar, ci la capătul de 
început al unei punti trainice către reconciliere, 
comunicare şi toleranță reală între Occident şi 
Islam şi către un dialog netrucat între religii şi 
civilizaţii, adică între identități şi libertăți 
neîncorsetate de prejudecăţi orgolioase, pentru 
edificarea, împreună şi ca egali, a acelui “sat 
global” în care se va transforma lumea de mâi- 
ne. 


Aderând, fără ezitare, la această schim- 
bare de giruetă către reproblematizarea şi re- 
conceptualizarea unei vechi stări conflictuale 
între două mari arii spirituale, simţim nevoia de 
a face câteva sublinieri şi nuanţări nu lipsite de 
importanță : ne reconciliem cu o religie ca 
“stare” şi componentă a unei morfologii umane 
şi sociale, spirituale şi comportamentale, tre- 
când prea uşor peste o altă dimensiune funda- 

mentală a acestei “stări” aflată într-o rapidă 
ascensiune şi anume aceea pe care am putea- 
o defini drept “naționalismul islamic” în care 
minaretul, moscheea, Coranul — păstrându-şi 
perenitatea dogmatică şi morală — tind să se 
impună tot mai mult drept “embleme naţionale” 
care scapă calculelor teoretizant- 
generalizatoare pentru a deveni “stindarde na- 
tionale şi naţionaliste”. 

O asemenea “naţionalizare” a Islamului 
(şi, odată cu el, a curen- 
telor şi 
islamiste) este, aşa cum 
spunea Olivier Roy 
( Globalized Islam, Hurst | 
& Company, London, 
2006, p. 69) este datora- 
tă, înainte de toate, 
“anumitor constrângeri 
care impun islamismului 
actual adoptarea unei 
poziţii naţionaliste care 
să-l ofere, în acelaşi 
timp, o identitate deose- 
bită de altele şi plasarea în dinamica raporturi- 
lor cu alte identități naţional-statale — islamice, 
sau nu —de la care să primească sprijin, res- 
pect şi cooperare”. 


Lupta bosniacilor pentru independență 
nu s-a datorat în primul rând dorinţei lor de a 
se alătura unei “axe” islamice (dovadă, în 
acest sens, fiind şi faptul că, în pofida masive- 
lor ajutoare primite din partea Iranului, Bosnia- 
Herzegovina a rămas alături şi aspiră către 
revenirea în Europa laică), ci, în măsură hotă- 
râtoare, asipraţiei la deschiderea porţilor către 
spaţiul occidental, ceea ce a permis noii entităţi 
statale să depăşească sechelele războiului şi 
să se stabilizeze pe harta lumii ca “stat nor- 
mal”, a cărui existență este garantată mai cu- 
rând de mediul strategic în care există decât 
de propriile capacităţi şi energii religioase in- 
terne. 

În Balcani, în general, şi în Bosnia şi 
Kossovo, în particular, termenul “musulman” a 
fost şi este utilizat, mai degrabă, ca un concept 
etnic, iar alianțele realizate în cursul războiului 
nu au fost edificate pe temelii de sorginte reli- 
gioasă. În egală măsură, bosniacii musulmani 
din exterior (în provinciile sârbeşti Sanjak şi 

în 
mişcărilor Moscheea Sultan Ahmet din Istanbul în Ramadan 


Banat), ca şi rromii musulmani din Bulgaria nu 
au fost implicaţi în războiul purtat de “fraţii” lor 
şi nici în acte incluse în categoria penală a ge- 
nocidului. 


În Turcia, partidul islamist Refah nu a 
putut impune o alternativă ne-europeană la 
modelul de evoluţie a ţării , pentru că o aseme- 
nea alternativă, pur şi simplu nu există, atâta 
vremea cât ea se fundamentează pe o identita- 
te în care Islamul dogmatic, de tip medieval, se 


doreşte a fi principala 
coordonată a identității 
naţionale. 

Acordurile de la 
Taif (Arabia Saudită, 


1989) şi Oslo (1993) au 
consolidat nu atât dimen- 
siunea islamică a forma- 
j tiunilor Hezbollah și 
Hamas, cât pe cea natio- 
nalistă, libaneză, în pri- 
mul caz, palestiniană, în 
cel de-al doilea, ceea ce 
a contribuit în bună mă- 
sură la dezvoltarea unei conştiinţe a aparte- 
nenţei naționale şi a unui complex de legături 
şi solidarități trans-naționale. 

“Naţionalizarea” islamului se află, inci- 
dental sau nu, în relaţie de congruenţă cu un 
alt important fenomen şi anume acela că Isla- 
mul, considerat în sine şi pentru sine, nu a fost 
şi nu poate fi un factor strategic determinant. 


Se poate constata că identitățile etno- 
naţionale din fostele țări comuniste au subzis- 
tat şi ca o consecinţă a politicilor de 
“etnicizare” promovate de regimurile totalitare 
europene şi din fosta Uniune Sovietică, dar 
acest proces de etnicizare a funcţionat şi în 
alte spaţii: în Afghanistan, bunăoară, cei peste 
20 de ani de război (1971-2001) au condus la 
o puternică polarizare etnică între populaţia 
paştună şi ne-paştuni, în vreme ce Mişcarea 
Talibani s-a condus după un islam abstract, a- 
naţional, fără o dimensiune etnică, fapt care a 
contribuit substanţial la eşecul programelor 
radicalismului islamist promovat de această 
formațiune. 

O asemenea situaţie — valabilă, de alt 
fel, şi în cazurile unor curente şi orientări la fel 
de radicale precum Al-Qaida sau mişcările 

salafist-jihadiste — permite sublinierea unei du- 
ble orientări a islamismului contemporan de 
care trebuie să se ţină seama atunci când se 
discută de campania globală împotriva feno- 
menului terorist care nu are nici o conexiune 
reală cu ideea de implicare în edificarea statu- 
lui etno-naţional, vizând doar realizarea ideii 
utopice a statului islamic mondial guvernat du- 
pă principiile dreptului canonic coranic (aşa 
cum arătam şi în studiul nostru “Neo- 
fundamentalism şi post-islamism”, în “Buletinul 
geostrategic, Ed. INGEPO, Braşov, Nr. 14/5 
octombrie 2007, pp.15-16) şi, în direcţia opusă, 
atunci când discursul se referă la Islam ca fac- 
tor component al identităţii statale şi naţionale, 
caz în care capătă şi o relativă dimensiune 
strategică (musulmanii ceceni versus ortodo- 
xismul rusesc, sau identitatea islamic- 
naționalistă a a minorității uigure în raport cu 
neo-confucianismul chinez etc.) 

În atari împrejurări, gesturile de curtoazie 
ale preşedintelui George Bush şi ale Congre- 
sului S.U.A., amintite la începutul acestor rân- 
duri sunt, fără doar şi poate, acte reparatorii şi 
încurajatoare atât pentru perspectivele pe care 
le pot deschide către un veritabil şi constructiv 
dialog inter-religios, cât şi spre demontarea 
teoriilor culturaliste ale lui Samuel Huntington 
care explică aşa-zisa “ciocnire a civilizațiilor” în 
termenii unei Cruciade împotriva Jihadului mu- 
sulman (ceea ce nu lămureşte, însă, motivul 
pentru care, de pildă, S.U.A. şi Occidentul, în 
general, i-au susținut pe musulmanii bosniaci 
şi kosovari împotriva ortodocşilor sârbi). 


Din acest punct de vedere, recunoaşte- 
rea faptului că Islamul în sine, ca religie mo- 
noteistă revelată, este una din marile religii şi 
dogme ale istoriei universale, riscă să rămână 
un simplu gest de benevolentia atâta vreme 
cât gestul îşi limitează aria de referinţă doar la 
un islam axiomatic, codificat în tipare eterne, 
evitând abordarea lui şi în contextul interacțiu- 
nilor dintre state , identități şi politici naţionale. 
Între, am putea spune, statele creştine ale 
Europei unite şi statele islamice ale Orientului 
musulman. 


Ambasador prof. Dumitru CHICAN 


AL-QAIDA : ÎNTRE SIMBOLISTICĂ ŞI 
RĂZBOIUL GLOBAL 


Nu cu multă vreme în urmă, liderul reţelei 
terorist-islamiste Al-Qaida, Ossama Bin Laden 
adresa, pe calea deja bătută a înregistrărilor 
video difuzate prin mijlocirea canalelor de te- 
leviziune prin satelit, un mesaj destinat, de da- 
ta aceasta, "poporului irakian” pe care îl che- 
ma la unitate şi la continuarea Jihadului. Pen- 
tru mulți observatori şi comentatori, acesta nu 
a constituit o surpriză, fiind receptat, mai cu- 
rând, ca o simplă reafirmare a faptului că lide- 
rul terorist şi organizaţia sa continuă să fie pre- 
zenti şi să acţioneze şi că sunt lipsite de funda- 
ment aserțiunile — îndeosebi occidentale — po- 
trivit cărora el însuşi ar fi bolnav, dacă nu chiar 
decedat, iar rețeaua pe care o conduce şi-ar fi 
pierdut în mod substanţial din eficienţă şi dina- 
mism. 


De ce un mesaj adresat, în mod deose- 
bit, poporului din Irak şi nu şi combatanţilor din 
Afghanistan, bunăoară? 


Este adevărat că această din urmă ţară 
constituie un front vital pentru organizaţia Al- 
Qaida, dar, în acelaşi timp, nu este mai puţin 
adevărat că Irakul a oferit terenul fertil pentru 
adevărata consolidare şi manifestare a ideilor 
şi practicilor jihadist-salafiste ale lui Ossama 
Bin Laden. În acelaşi timp, este vorba de două 
aspecte nu lipsite de importanţă cât priveşte 
starea actuală a rezistenţei irakiene şi, în ge- 
neral, a spiritului combativ al structurilor de in- 
spiraţie şi obedienţă Al-Qaida. 

De câteva luni bune, aceasta traversea- 
ză o criză acută, manifestată prin regresul sen- 
sibil al ofensivităţii sale şi prin conflicte interne 
cu impact negativ asupra coeziunii dintre rebe- 
lii irakieni care au făcut jurământ de credinţă 
față de “Şeikhul” Ossama şi reţeaua Al-Qaida, 
dar şi prin schimbarea de direcţie a unor for- 
mațiuni tribale sunnite care s-au distanțat de 
ideologia şi doctrina lui Ossama Bin Laden. 
Este vorba, în al doilea rând, de o masivă scă- 
dere a popularității şi susţinerii de care organi- 
zaţia a beneficiat în etapele de început ale 
“războiului” său cu “necredincioşii”, îndeosebi 
în Irak. 


Se poate spune, din această perspecti- 

vă, că organizaţia Al-Qaida, 
abordată ca “ fenomen” doctri- 
nar”, şi-a erodat mult din pres- 
tigiu şi iniţiativă, inclusiv în ceea 
ce priveşte capacitatea umană, 
fie ca urmare a disensiunilor 
între ea şi formațiunile rebele 
care şi-au declarat loialitatea § 
faţă de “Seikhul” Bin Laden, fie 
ca urmare a măsurilor de ripos- 
tă adoptate şi executate de 
Coaliția Internaţională sau de 
guvernul de la Bagdad. 


În plus, conducătorii rete- 
lei nu au adus nici o modificare sau adaptare a 
strategiilor combative şi politice la evoluţiile 
survenite în ultimii ani, menţinându-se într-un 
tradiționalism rigid, soldat cu apariția a nume- 
roase divergențe cu majoritatea celorlalte facti- 
uni şi grupări obediente, dar şi cu mediul social 
sunnit din lumea arabă. Semnificativ, în acest 
sens este, bunăoară, faptul că unul dintre lide- 
rii sunniţi irakieni proeminenţi, Hareth Al-Dari, 
în calitatea sa de lider al Consiliului Ulemalelor 
Sunnite lrakiene ( n.b.- cunoscut şi pentru im- 
plicarea sa în demersurile vizând eliberarea 
celor trei jurnalişti români răpiți în Irak), decla- 
ra, recent, că peste 90 la sută din combatanții 
Al-Qaida din această țară sunt irakieni, dez- 
minţind, astfel, aserţiunile lui Bin Laden privind 
caracterul pan-arab sau internaţionalist al rețe- 
lei pe care o conduce. 


Nu este mai puţin adevărat că spiritul şi 
doctrina jihadistă inaugurată de Al-Qaida conti- 
nuă şi, probabil, va continua să inspire şi să 
atragă noi simpatizanți, îndeosebi din rândul 
societăţilor occidentale şi al minorităţilor islami- 
ce naturalizate în statele vestice, dar trebuie 
remarcat că noii prozeliți sunt, în bună măsură, 
născuţi, crescuți şi educați într-un mediu cultu- 
ral fundamental diferit de cel al societăţilor is- 
lamice de provenienţă, iar motivațiile lor de ală- 
turare la violenţa extremă nu mai ţin, cu nece- 
sitate, de simbolistica lui Ossama Bin Laden şi 
Ayman al Zawahiri, sau de sloganuri precum 
“crearea califatului musulman mondial”, “lupta 
împotriva necredincioşilor”, “eliberarea lerusali- 
mului” şi altele similare, ci se regăsesc, tot mai 
mult, în defulări şi fronde romantice care nu au 
nici o legătură directă cu executarea unor ordi- 
ne sau indicaţii venite “de sus”. 

Sigla Centrului pentru Studii Islamice -Al Qaida 


Toate acestea pot explica 
şi faptul că, în mesajul deja 
amintit — unul dintre cele mai 
elaborate şi mai puţin belicoase 
pe care, de-a lungul anilor, lide- 
rul terorist le-a lansat,- acesta 
I cheamă, patetic, la unitatea şi 
coeziunea  mujahedinilor, pe 
care îi îndeamnă să renunţe la 
“spiritul îngust” al apartenenţei 
la facţiuni şi grupări separate, 
“egoiste” şi, nu de puţine ori, 
ostile unele împotriva altora. 

Nu mai puţin important 
este şi faptul că, pentru prima oară, Ossama 
Bin Laden recunoaşte, fără a intra în amănun- 
te, că rețeaua Al-Qaida a comis şi “erori” de 
abordare şi acţiune cu impact negativ asupra 
coeziunii şi “solidarităţii luptătorilor pe calea lui 
Dumnezeu”. “Musulmanii aşteaptă de la voi să 
vă uniţi rândurile sub un singur stindard al 
dreptăţii şi al naţiunii islamice”, spunea Bin 
Laden, adresându-se “emirilor” conducători de 
grupări jinadist-salafiste armate. 


Caracterul periferic al activismului salafist 
poate fi constatat pe mai multe planuri. În mod 
paradoxal, marea parte a rețelei Al-Qaida este 
constituită din etnici arabi, inclusiv palestinieni, 
în vreme ce, în realitate, cu rarele excepţii ale 
Arabiei Saudite, nu Orientul Mijlociu a repre- 
zentat principalul câmp de luptă al organizaţiei 
condusă de Ossama Bin Laden. World Trade 
Center, Gemenii din septembrie 2001, Londra, 
Madrid, Bosnia, Kossovo, Cecenia, 
Afghanistan, Asia Centrală, Kashmir, Estul 
Africii sunt doar câteva puncte de referință 
pentru perimetrul geografic şi strategic în care 
Al-Qaeda lui Ossama Bin Laden acţionează, 
adică periferia acelei Ummah (națiunea) imagi- 
nată de doctrina salafist-jihadistă. Majoritatea 
site-urilor islamiste de unde Bin Laden îşi difu- 
zează apelurile îşi au locaţia în Occident sau în 
Malayezia şi aceasta nu neapărat din motive 
de protecţie şi securitate, ci pentru că adminis- 
tratorii lor se află acolo. 


Nu poate fi ignorat că genul de terorism 
practicat de Al-Qaida este total diferit de tero- 
rismul “clasic” practicat în Orientul Mijlociu şi, 
desigur, în alte părţi ale lumii. “Rezistenţa” 
sponsorizată de Iran, în anii '80, după victoria 

revoluţiei islamice, ca şi atacurile executate de 
Armata Republicană Irlandeză sau de Tigrii 
Tamili s-au circumscris, toate, unei strategii 
politice. Teheranul a urmărit, la vremea res- 
pectivă, sabotarea sprijinului oferit Irakului de 
Administraţia S.U.A., în vreme ce I.R.A. sau 
rebelii Tamili luptau pentru obţinerea indepen- 
denţei (aşa cum luptase, în anii '40, şi formati- 
unea evreiască Irgun Zvai Leumi, împotriva 
palestinienilor şi a mandatului britanic). 

LR.A., O.E.P., E.T.A., Tigrii Tamili sunt 
percepute ca actori politici care, în anumite 
condiţii juridice sau politice, pot pune capăt 
opţiunilor teroriste de luptă, dar, în cazul lui 
Ossama Bin Laden, nu există noţiunea de 
“masă a tratativelor”. Din acest punct de vede- 
re, Jihadul lui Ben Laden poate aminti de 
“jihadul” lui Jaques de Mollay şi al Cavalerilor 
Templieri — lupta pentru auto-împlinire prin 
martiraj. 

Premergător vizitei pe care, în cadrul 
unui turneu european, suveranul saudit, regele 
Abdullah, a efectuat-o, luna trecută, la Londra, 
poliția britanică a efectuat şi măsuri de securi- 
tate la o serie de aşazări islamice — moschei, 
centre culturale, instituţii de caritate — prilej cu 
care au fost descoperite şi confiscate sute de 
imprimate — cărți, broşuri, suporturi magnetice 
— incitând la Jihad şi la lupta împotriva 
“necredincioşilor”. 

De unde concluzia că “războiul global” 
împotriva “fenomenului terorist” ar trebui să 
aibă în vedere nu doar persoanele şi depozite- 
le de arme, ci, înainte de toate, ideile, simbolu- 
rile şi ideologiile. Prin dialog, oricât ar fi acesta 
de incomod. 


Ambasador prof. Dumitru CHICAN 


AN Ju 
el 


ba 


Steagul Al Qaida 


MONOTEISM ŞI FUNDAMENTALISM ISLAMIC 


CATEVA REPERE DOGMATICE 


Se acceptă îndeobşte că puseul de dina- 
mism pe care îl cunoaşte fundamentalismul 
islamic contemporan are, între multiplele sale 
cauze, şi un determinant de natură dogmatică, 
firesc atunci când este vorba de diferențele 
teoretice şi canonice care particularizează fie- 
care dintre cele trei mari religii monoteiste ale 
lumii — iudaismul, creştinismul şi islamul- dar 
nociv atunci când acesta este transformat în 
axiomă şi adevăr absolut. 


Este bine ştiut că şcolile islamice de teo- 
logie şi jurisprudenţă proclamă Islamul drept 
“cea mai bună dintre religii, iar pe 
Muhammad, "ultimul dintre profeţi”, afirmaţie 
construită pe următorul raționament : dată fiind 
neputinta omului de a înțelege şi a se pătrunde 
de mesajul divin dintr-o dată şi în integralitatea 
sa, acesta a fost relevat în etape succesive, pe 
“capitole” parţiale şi prin căi diferite — vechii 
patriarhi, Teofanie, Tablele Legii ş.a., în cazul 
iudaismului, întruparea spiritului sacru în om, 
prin Hristos, în creştinism şi prin profetul 
Muhammad, în cazul Islamului. Cu această 
etapă, mesajul a fost completat şi misionaris- 
mul a luat sfârşit. Rezultă, de aici, că atât iuda- 
ismul, cât şi creştinismul sunt religii parţiale, 
fragmentare şi, ipso-facto, subminate de inferi- 
oritate, perfecțiunea şi apogeul aparţinând ex- 
clusiv religiei transmisă de Muhammad care 
încheie ciclul mesajului, fiind, ca atare, cel din 
urmă mesager al lui Dumnezeu pe pământ. 


În atari împrejurări, nu este surprinzător 
ca teologia islamică să sublinieze asiduu inad- 
vertența dintre perfecțiunea acestei religii şi 
imperfecţiunile pe care le reproşează celorlalte 
religii, acuze care, exacerbate până la limitele 
extreme de către radicalismul islamic, să-i facă 
pe adepții şi practicanţii acestuia partizani chiar 
ai lichidării fizice a “necredincioşilor” evrei şi 
creştini. 

Vom menţiona, în acest sens, numai câ- 
teva repere mai importante (prin insistența cu 
care sunt vehiculate). 


Un prim aspect care interesează din 
acest punct de vedere se referă la modul în 
care omul se situează şi se percepe pe sine în 
raport cu propria umanitate, cu natura cosmo- 
gonică şi, în ultimă analiză, cu Transcendenţa; 

care este şi cum este înțeles Mesajul Creatoru- 
lui absolut şi etern în dialogul său cu omul 
creat şi supus istoriei obiective şi limitat în ea 
prin perspectiva extincției? 

Pentru Islam, această intersectare între 
transcendent şi omul 
lumesc se înfăptuieş- 
te nu prin persoana 
Profetului ca individ al 
materialității, ci prin 
Coran. Muhammad 
este receptat ca indi- 
vid al materialităţii şi 
nu întrupare a lui 
Dumnezeu, aseme- 
nea lui Hristos, el este 
doar purtătorul unui 
mesaj, în vreme ce 
mesajul însuşi, Logo- 
sul se întrupează în 
Coran. În pofida unor 
rare tentative de sa- 
cralizare şi deificare a sa el rămâne un individ 
istoric, ales pentru o misiune punctuală şi su- 
pus naturii umane vremelnice, fără a aspira la 
ridicarea la ceruri. 


Pe de altă parte, filosofia şi dogmatica 
islamică proclamă că omul creat are, prin ca- 
pacitatea sa antropologică şi ontologică, liber- 
tatea şi harul de a-şi depăşi superficialitatea 
materială bazându-se pe valori care scapă le- 
gităţilor materialiste, ceea ce îi conferă şansa 
de a fi singurul în măsură să se ridice prin el 
însuşi la cunoaşterea sinelui, sau să se deba- 
raseze, volitiv, de el însuşi, pentru a cobori în 
păcat. În logica islamică, o asemenea libertate 
îl separă pe individul uman de îngeri sau de 
animale care nu au decât libertatea de a rămâ- 
ne ceea ce sunt: îngeri sau animale. 


Dogmatica şi interpretarea creştină au 
găsit un alt răspuns la întrebările privind legă- 
tura dintre Creator şi omul creat: persoana şi 
simbolistica lui Hristos — fiul lui Dumnezeu tri- 
mis pe pământ pentru ca, prin sacrificiul sân- 
gelui, să aducă salvare ființei umane. Această 
încarnare a Divinităţii în “fiul omului” a ridicat, 
însă, în planul abordărilor teoretice, o proble- 
mă care continuă să genereze dispute şi con- 
troverse: teologicul s-a contopit, susține exege- 
za islamică, cu natura, “umanizându-se”, adică 

desacralizându-se, iar sacralitatea a devenit 
sinonimă umanităţii, intrând în dimensiunile 
timpului material şi istoric. Istoria sacră s-a 
contopit, astfel, cu istoria temporală. Bisericii 
catolice i se reproşează că a încercat să rezol- 
ve această problemă 
punând  “umanizarea 
sacralităţii” în seama 
unui individ (născut 
din femeie, dar nu din 
Fecioară şi nu la 
“porunca” lui Gabriel — 
este vorba despre 
Isus) - şi nu a unei 
întregi comunităţi 
omeneşti. O 
“umanizare” încheiată 
prin moarte umană şi 
prin înălțarea la ceruri. 


Islamul reproşează 
creştinismului, în ge- 
neral, şi catolicismului 
cu precădere, orgoliul de a fi folosit răstignirea 
lui Hristos pentru a face din Biserică trupul în- 
suşi al lui Isus şi din Papă infailabilitatea însăşi 
care este atribut exclusiv al lui Dumnezeu, toc- 
mai pentru a restabili frontiera între istoria sa- 
cră şi istoria obiectivă. Aceasta explică, în dez- 
baterile teologice islamice, şi faptul că lumea 
creştină a fost segmentată în două tabere prea 
puțin comunicative între ele — cea a cardinalilor 
şi clerului, pe de o parte şi cea laică şi 
laicizantă căreia i se circumscriu restul mani- 
festărilor vieţii omeneşti. 

Cât priveşte abordările iudaice ale ra- 
portului dintre om şi Divinitate, analizele islami- 
ce pun în seama acestora faptul că sunt funda- 
mentate pe o “istorie providenţială”, sacră care 
dă “poporului ales” statutul de sacralitate şi îl 
transformă în însuşi Logosul şi parte organică 
a făpturii lui Dumnezeu, situat, însă, în lumea 
palpabilă şi, prin aceasta, investit cu funcţia de 
a fi unica punte de legătură şi comunicare spi- 
rituală între Transcendent şi restul semințiilor 
lumii. Or spre deosebire de această abordare, 
istoriografia, exegeza şi chiar hagiografia isla- 
mică pretind că istoria Islamului nu este una 
transcendentală ( adică istoria relaţiilor dintre 
Dumnezeu şi om), ci una temporală, 
evenimenţială, în care națiunea islamică nu se 
topeşte în făptura lui Dumnezeu, ci îşi păstrea- 

ză identitatea umană creată şi supusă judecății 
divine. 

Musulmanii se mai despart, dogmatic, 
de evrei şi creştini şi prin aceea ca nu se con- 
sideră dependenţi de “păcatul originar” prin 
care Adam şi Eva (recunoscuţi, de alfel, în teo- 
logia musulmană) au dobândit virtutea cunoaş- 
terii. Or, potrivit Coranului, cunoaşterea este 
apanaj exclusiv al lui Dumnezeu şi este dată 
omului prin lucrările creatoare săvârşite de 
Dumnezeu. În Islam nu există nici conceptul 
greşelii adamice, nici ideea că, din această 
pricină, lumea a fost condamnată să fie o “vale 
a plângerii”. Muhammad nu s-a întrupat şi nu 
s-a jertfit, asemenea lui Hristos, pentru a salva 
omul, ci doar pentru ca acesta să îl descopere 
pe Dumnezeu şi pentru a-i arăta calea către 
această descoperire. Tocmai de aceea, în 
mentalitatea musulmană, unul dintre concepte- 
le fundamentale este acela de dhikr, de neîn- 
cetată evocare şi readucere în memorie a nu- 
melui lui Allah, act prin care omul se eliberează 
de sindromul materialităţii şi al istoriei obiecti- 
ve, pentru a intra în cel al istoriei subiective 
care îi oferă posibilitatea de opţiune. Este ca- 
drul în care individul poate greşi, dar care, prin 
actul pocăinţei (tawba),poate reveni la calea 
cea dreaptă şi obţine iertare din partea Creato- 
rului său. Aceasta înseamnă că istoria (Timpul 
şi Locul) este spaţiu al libertăţii de a greşi şi de 
a se îndrepta , căci “păcatul” nu este, prin sine 
însuşi, o fatalitate intrinsecă naturii umane. 
Tocmai de aceea, omul islamic nu are nevoie 
de un “fiu al lui Dumnezeu” care să se întrupe- 
ze şi să vină pe pământ spre a se crucifica şi 
a-şi da sângele întru iertarea păcatelor ome- 
neşti. Dimpotrivă, el are nevoie de un 
“trimis”(rasul), un Profet aducător al Mesajului, 
al Logosului pe care Divinitatea îl dăruieşte 
fiinţei umane căreia, prin însuşi acest act, îi 
redă libertatea în cadrul istoriei. 

Desigur, dezbaterile pe această temă 
s-au adunat în biblioteci întregi (şi nu doar, ci şi 
în înfruntări sângeroase de-a lungul vremii). 
Mentinerea lor în actualitate, dar în afara radi- 
calismului dat de principiul “primus inter pares”, 
respectat unanim, poate fi un adevărat dialog 
al religiilor şi un factor descurajant al “ciocnirii 
civilizațiilor” 

Ambasador prof. Dumitru CHICAN 


REVIRIMENTUL, ALTFEL: “IUBIȚI-VĂ UNII 
PE ALŢII!” 


Peste puţine zile, lumea creştină îşi săr- 
bătoreşte momentul de căpătâi al naşterii şi 
istoriei sale spirituale şi sacre — întruparea Di- 
vinităţii în chip omenesc prin Naşterea din Fe- 
cioară a lui lisus Hristos. 


Două milenii de dăinuire presărată cu 
jerfe, dar şi cu purificare şi înălţare, cu necon- 
tenita chemare la toleranţă, sintetizată de 
Hristos însuşi în sintagma “iubiţi-vă unii pe alţii 
ca şi cum v-aţi iubi pe voi înşivă!”, dar şi cu 
reversul acestei iubiri — prigoană, schisme, 
suspiciune inter-religioasă şi confruntări nu nu- 
mai dogmatice şi teologale, ci şi cu sabia în 
mână, pe câmpurile de luptă. 

Constatăm, astăzi, că religia este tot mai 
asiduu readusă în laboratoarele investigaţiilor, 
încercându-se noi abordări şi reproblematizări 
conceptuale — fapt benefic şi salutar, îndeosebi 
atunci când el se referă la găsirea unei alterna- 
tive pentru “ciocnirea civilizațiilor” pe care 
Samuel Huntington o concepea ca pe o 
“ciocnire” între religii sau, mai punctual, între 
lumea creştină şi cea islamică, angrenate, am- 
bele — alt fapt meritoriu pentru acest început de 
mileniu — într-o febrilă căutare de punți către 
întâlnire şi dialog, către concordie, conviețuire 
şi conlucrare, un dialog cu atât mai necesar şi 
profund în dimensiunile sale semantice, cu cât 
lumea contemporană se vede ameninţată de 
extremisme şi integrisme dintre cele mai noci- 
ve care afectează deopotrivă şi Islamul şi 
Creştinismul, ridicând bariere greu de trecut în 
faţa întelegerii şi cunoaşterii reciproce şi ac- 
ceptării sau, cel puţin, a respectării opiniei 
“celuilalt”. 

Unei asemenea înţelegeri, în mod inevi- 
tabil rezumativă, îi sunt destinate şi rândurile 
de faţă care încearcă să răspundă la o întreba- 
re de cele mai multe ori defectuos înțeleasă şi, 
mai ales, însoţită de răspunsuri fragmentare 
sau pătimaşe şi aflate, în consecinţă, foarte 
departe de adevăr. 


Persistă clişeul potrivit căruia Islamul ma- 
nifestă o atitudine negativistă şi rebarbativă la 
valorile şi la simbolistica religioasă creştină, în 
general, şi la simbolistica hristică, în cazul de 
față, care ar fi respinse de plano sau minimi- 

zate în însemnătatea esenței lor. 


Realitatea infirmă asemenea abordare 
lipsită de nuanţări şi afectată de necunoaştere 
sau de premize funciarmente conflictuale. 


Se cuvine înregistrat, mai întâi, că dog- 
matica şi tradiția islamică rețin şi transmit una 
din afirmaţiile lui Muhammad potrivit căruia nu- 
mărul profeților recunoscuţi şi veneraţi de Is- 
lam este de 24.000, din care textul coranic reți- 
ne pe cei mai importanţi douăzeci şi cinci şi pe 
care îi regăsim cu prisosință menţionaţi în pa- 
tristica iudaică şi creştină : Adam, Enoh, Noe, 
Hud, Salih, Abraham, Ismael, Isaac, Lot, lacov, 
lov, Moise, Aaron, Ezechiel, David, Solomon, 
Ehud,Elia, Elisha, lona, Zaharia, loan, loan 
Botezătorul,lisus Muhammad. 


Venerarea acestora (“pacea şi rugăciu- 
nea lui Dumnezeu să fie asupra lor”)! este co- 
dificată în Coran ca îndatorire a credinciosului 
musulman : “El crede în Dumnezeu, în îngerii 
Săi şi în Profetii săi. Noi nu facem deosebire 
între trimişii luf?’ ( Coran, 2:285). 

Departe, deci, de a fi negate, existenţa şi 
misionarismul christic ocupă un loc proeminent 
în textul Coranului, ample porţiuni din corpusul 
acestuia fiind preluări-duse aproape până la 
similitudine- din epicul şi istoria narativă a vieții 
şi operei lui Hristos. “Ea (Maria, n,n,) spuse : 
cum aş putea avea un fiu, când nici un bărbat 
nu m-a atins şi nici târfă nu sunt? El 
(arhanghelul Gabriel/Gavril, n.n.) spuse : Dom- 
nul tău zice că vom face din el semn pentru 
oameni, semn de milostenie’ (Coran, 19: 17- 
33). 

În “Istoria credințelor şi ideilor religioase”, 
(Editura Universitas, Chişinău,1992) Mircea 
Eliade afirmă, pe bună dreptate, că Profetul 
Muhammad “va fi cunoscut, direct sau indirect, 
concepţiile şi practicile religioase proprii 
evreillor şi creştinilor. El vorbeşte despre lisus 
şi Fecioara Maria, dar nu le recunoaşte natura 
divină”(p.84) : “Cei care spun că Dumnezeu 
este Hristos, fiul Mariei, sunt îndoielnici... Cine 
se poate pune împotriva lui Dumnezeu, dacă 
El vrea să-l nimicească pe Hristos, precum şi 
pe Mama sa şi pe toți care sunt pe pă- 
mânt?...” (Coran, 5:17). 


Cu aceasta, intrăm pe tărâmul elemente- 

lor care particularizează, în sens divergent, 
personalitatea terestră şi mesianică a lui 
Hristos în mentalul religios musulman şi care 
au generat şi continuă să stârnească dispute şi 
controverse. 


Islamul recunoaşte că naşterea lui lisus 
“a fost un miracol” (Ghulam Sarwar: Islam- 
credință şi învătățături, Bucureşti, Editura 
“Islam”, 2003, p. 173), după cum recunoaşte 
că el a fost zămislit de Fecioara Maria, fără un 
tată, ci din voinţa şi porunca lui Dumnezeu : 
“Eu sunt doar trimisul Domnului tău ca să-ți 
dăruiesc un fecior curat' (Coran, 19:19) spune 
arhanghelul vestitor al Naşterii. Cu toate aces- 
tea, dogmatica islamică pune la îndoială natura 
divină a lui Hristos, din cel puţin două motive : 
o dată, pentru că acesta a fost “creat” ( “lisus 
stă înaintea Făcătorului Său precum Adam pe 
care Domnul l-a făcut din țărână, spunând “Fii!” 
şi aceasta a fost” (Coran, 3:59) şi, apoi, pentru 
că a accepta sacralitatea lui Hristos înseamnă 
a încălca însuşi principiul sacrosanct al unicită- 
tii divine : Dumnezeu este Unul, ne-născut şi 
fără sfârşit, iar unicitatea lui nu poate fi împărți- 
tă cu alte divinităţi sau entităţi sacralizate 
conjunctural. Dumnezeul islamic nu poate 
avea un fiu sau o fiică, “el este deasupra a ori- 
ce, el este unic şi indivizibil” ( Ghulam Sarwar, 
op.cit. p. 174.) Este şi motivul pentru care în 
Islam nu există şi nu este acceptată noţiunea 
de unitate în Trinitate: “O, oameni ai Cărţii 
(creştinii şi evreii, n.n.), nu întreceți măsura în 
credința voastră. Nu spuneți despre Dumnezeu 
decât Adevărul! Da, Hristos, fiul Mariei este 
trimisul lui Dumnezeu, Cuvântului Lui, un Duh 
de la El...Nu mai spuneţi “Trei”, sfârşiţi cu 
aceasta, căci va fi bine pentru voi... Unul este 
Dumnezeu. Cum ar avea un fiu, când Dumne- 
zeu îşi este sieşi apărător?” ( Coran, 4:171). 

În sfârşit, “ împotriva părerii evreilor şi de 
acord cu gnosticii... Muhammad neagă răstig- 
nirea şi moartea lui lisus ( “Nu l-au ucis, nu l-au 
răstignit, li s-au părut, numai, toate acestea... 
Dar Dumnezeu l-a ridicat la EI”, Coran, 4:157- 
158). Cu alte cuvinte, Coranul acceptă ridica- 
rea biologică a lui Hristos la ceruri, dar fără a 
accepta moartea fizică a Trimisului care, în 
egală măsură, nu este un Mântuitor, aşa cum 
ni se spune în Noul Testament, în mistica şi 
tainele creştine, pentru că păcatul originar nu 
este acceptat, el nefiind intrinsec naturii umane 

care nu are nevoie de mijlocitori pe lângă 
Sacralitate şi care se poate corecta prin efort 
volitiv, neavând, deci, nevoie de sacrificiul sân- 
gelui şi al trupului care s-a vărsat şi s-a frânt 
întru iertarea păcatelor. 


Sunt, desigur, toate acestea, deosebiri 
fireşti între discursul dogmatic creştin şi isla- 
mic, dar, în acelaşi timp, acestea nu împiedică 
dialogul dintre libertăţi, conştiinţe, identități. 

Drept pentru care, în sensul mesajului pe 
care această rubrică a “Pulsului Geostrategic” 
îşi propune să îl transmită, cu fiecare apariție, 
cititorilor săi, ne îngăduim a transmite acestora 
urarea de Sărbători fericite şi de a reaminti 
mesajul-testament pe care Hristos l-a lăsat is- 
toriei : “Să ne iubim unii pe alţii” în pacea Naş- 
terii şi a lumii întregi. 


Ambasador prof. Dumitru CHICAN 


“ISLAMOFOBIE” ŞI “OCCIDENTOFOBIE” 


Claustrofobie, Agorafobie, Fotofobie... 


Tot atâţia termeni formaţi cu o particulă 
de compunere din limba greacă pentru a de- 
semna frica maladivă de o stare, un fenomen, 
o situație amenințătoare şi obsesivă. 


Lista unor asemenea lexeme s-a îmbo- 
gătit, mai recent, cu un nou cuvânt — 
Islamofobie- pus în circulație de media şi de 
unele cercuri politice şi chiar academice occi- 
dentale ca denominative pentru teama de Is- 
lam şi de lumea islamică. În sensul dicționaru- 
lui, se vorbeşte, chiar, de sensuri derivate ale 
morfemului, adică despre o “şiitofobie”- teama 
de musulmanii şiiţi- şi de o “sunnitofobie”- tea- 
ma de musulmanii sunniti. 

Cauzele generatoare ale acestei “fobii” 
nu sunt greu de identificat şi ele se circumscriu 
unui context tensio- 
nat şi conflictual A 
datorat nu numai 
psihozei declanşată 
de atentatele de la 
11 Septembrie şi 
de “campania glo- 
bală împotriva fe- 
nomenului extre- 
mist fundamentalist 
Islamic”, ci şi, în 
egală măsură, de 
eşecul-cel puţin până acum- al unui real dialog 
între Occidentul creştin şi Orientul Islamic, în- 
tre creştinism şi islam. 


Asistăm, în realitate, la o relaţie 
conflictuală şi necomunicativă care a putut pro- 
duce sintagme extreme precum “Islamul fas- 
cist’ sau “nazist” şi ceea ce, cu un termen ad- 
hoc, poate fi numit “Occidentofobia”, teama 
lumii islamice faţă de o civilizaţie şi o cultură 
occidentală receptată ca agresivă, invadatoa- 
re, laică şi amenințătoare pentru valorile Isla- 
mului, ale individului şi ale societăţii pe care 
acesta le-a creat, instituționalizându-le. 


Pentru gânditorul şi jurnalistul tunisian 
Munsef Al-Marzouk, ambele stări reprezintă, 
mai degrabă, reflexe ale unor abordări emoţio- 
nale, impulsive, prea puţin fundamentate pe o 

cunoaştere obiectivă a “celuilalt”, iar apelative 
precum “inamicii islamului” şi “duşmanii lumii 
creştine” tin, preponderent, de exercițiul 
defulării care nu este o invenţie a lumii contem- 
porane, dimpotrivă, el a însoțit aproape fără 
întrerupere, istoria celor două arii spirituale. 


Motive pentru trezirea sensibilităţilor isla- 
mice există şi nu sunt puţine: de la catedralele 
medievale din Franţa, împodobite cu statui ale 
acelor gargouilles —reprezentări zoomorfice 
satanice reprezentându-l pe “prinţul Bahomet”- 
trimitere străvezie la Mahomed profetul- până 
la caricaturile persiflante ale aceluiaşi profet, 
publicate de o foaie extremistă din Danemarca, 
sau la interdicţia purtării, 
în şcolile franceze, a vă- 
lului musulman au fost 
primite, în comunităţile 
islamice, drept simptome 
ale „fobiei” occidentale şi 
o terapeutică împotriva 
acesteia, dar şi un atac 
la adresa lumii islamice 
înseşi. 

O altă cauză a 
„maladiei” în discuţie se 
regăseşte, inclusiv în lu- 
mea  arabo-islamică- în 
incapacitatea individului 
obişnuit, datorată, între altele, şi carențelor sis- 
temului educaţional-formativ, de a face distin- 
cţie între sistemele politice, valorile perene 
identitare, societatea civilă, pe de o parte, şi 
manifestările reprobabile ale unor minorităţi de 
cele mai diferite coloraturi, care nu se exprimă 
decât pe ele însele. 


Ignoranța se manifestă, astfel, şi în cazul 
„Islamofobiei”, cât şi în cel al „Occidentofobiei”: 
de ambele părți se uită de existenţa unor tabu- 
uri specifice şi a unor linii roşii care nu pot fi 
trecute şi se acționează, conştient sau nu, pen- 
tru trezirea unor animozităţi şi suspiciuni moş- 
tenite care nu aşteaptă decât condiţiile propice 
pentru a ieşi, încă o dată, la suprafaţă. 


Nu s-au uitat, încă, violentele reacţii stâr- 
nite, în lumea islamică, de caricaturile ofensa- 
toare la adresa profetului, publicate în Dane- 
marca. Acestea au fost, însă, nu atât expresie 
a puternicului ataşament la credinţa islamică, 
ci, mai curând, a profundei sensibilităţi față de 


502 


simbolistica identitară a acestei credințe. „Dacă 
o muscă s-a aşezat pe zidul casei, nu dărâmi 
casa trăgând cu tunul în ea pentru a alunga 
vietatea”, comentează, sugestiv, acelaşi 
Munsef Al-Marzouk. 


Rămâne, totuşi, o întrebare care, încă, 
nu şi-a aflat răspunsul în legătură cu un aspect 
pe care aria semantică a termenilor 
„ISlamofobie” şi „Occidentofobie” nu îl acoperă: 
cine promovează, hrăneşte şi diseminează 
aceste manifestări „maladive”? 


Departe de a fi afectat sănătatea instituti- 
ilor oficiale sau de a fi devenit o atitudine com- 
portamentală programati- 
că a guvernelor , acestea 
au drept vectori purtători 
şi factori patogeni grupări 
şi curente care, de cele 
mai multe ori, ţin de ideo- 
logia şi convingerile ex- 
tremei drepte din țări ves- 
tice precum Franţa, Ger- 
mania, Austria, Olanda, 
Belgia, Elveţia, Danemar- 
ca, toate având în co- 
mun, ca factori motrici, 
fie considerente politice 
ce ţin de situaţia internă 
— presiunile existente pe 
piața muncii ca urmare a „invaziei flămânzilor” 
din lumea islamică, de pildă, sau teama de o 
anume deznaționalizare, de un metisaj cultural 
şi de deformare a propriilor structuri şi coordo- 
nate identitare naţionale — fie de convingeri 
ideologice extreme — xenofobia, neo-nazismul, 
puritatea rasială şi etnică etc. 


De cealaltă parte, regăsim aceeaşi extre- 
mă — apolitică, de data aceasta, şi motivată fie 
de elementul religios, precum este cazul 
salafismului 
jihadist, fie de nos- 
talgia după 
„pământul pierdut 
al Islamului, din 
i Asia Centrală până 
în Spania” cum 
5* spunea, recent, 
| numărul doi al reţe- 
lei Al-Qaida, 

Ayman Al-Zawahiri, 

fie, în sfârşit, utopia convertirii la Islam a celor 
şase miliarde de pământeni. 


O precizare se impune cât priveşte acu- 
ratețea utilizării celor doi termeni: în vreme ce 
„ISlamofobia” occidentală este înţeleasă şi se 
manifestă ca teamă față de Islam, 
„Occidentofobia” exprimă teama faţă de spaţiul 
vestic abordat din perspectiva laicităţii şi a va- 
lorilor sale, nefiind, deci, vorba de o 
„creştinofobie” , inexistentă, practic, în lumea 
islamică. 

Pentru Islam şi lumea islamică, soluția nu 
constă într-o situare fatalistă în postura veşni- 

cului victimizat, ci în efortul de a se auto- 
reforma fără a se automutila în esenţele sale 
istorice, identitare şi comunicaţionale, în des- 
chiderea către alteritate şi către o lume globală 
care nu înseamnă cu necesitate „america- 
nizare” şi „occidentalizare” globală. 


Occidentul, la rândul său, are datoria să- 
şi reanalizeze angoasele în efortul de a înţele- 
ge că acestea sunt, în bună măsură, şi rod al 
propriilor sale politici şi moduri de abordare — 
elitiste, culturaliste, marcate de nostalgia 
postcolonială şi de  mareea unui post- 
modernism rău înţeles şi greu digerabil într-o 
lume puternic ataşată valorilor sale identitare, 
dar deschisă către acea alteritate care să nu-i 
altereze percepțiile, ci să le potenţeze prin tole- 
ranţă şi dialog. 

Abia atunci „fobiile” de orice fel se vor 
vindeca, iar barierele sanitare ale psihiatriei 
politice şi spirituale nu se vor mai regăsi pe 
calea construcției colective, iar Samuel 
Huntington şi a sa „ciocnire a civilizaţiilor” îşi 
vor găsi locul cuvenit pe rafturile bibliotecilor. 

Ambasador prof. Dumitru CHICAN 


“O LUME FĂRĂ ISLAM” 


Dialogul inter-religios şi 
intercultural este, deja, o temă majoră nu nu- 
mai pentru dezbaterile din mediile academice 
şi ale elitelor culturale din Occident ca şi din 
lumea arabo-islamică, dar şi un subiect de me- 
ditație pentru cercurile politice şi decizionale, 
preocupate de identificarea impactului negativ 
al spiritului de confruntare religioasă asupra 
evoluţiilor politico-militare şi a relaţiilor intersta- 
tale contemporane. 

Trăsătura dominantă a acestor discursuri 
este susținerea comună a ideilor care promo- 
vează o evitare a faimoasei “ciocniri a civilizați- 
ilor” prin respectul pluralităţii, libertăţii şi diver- 
sităţii culturale, spirituale şi sociale în cadrul 
procesului de comunicare între arii de civiliza- 
ție diferite prin specificul propriu. 

Chiar mijloacele de informare în masă 
din afara spaţiului arabo-islamic au oferit, în 
cursul anului 2007, nu puţine luări de poziţie şi 
abordări obiective puternic argumentate în 
sensul încurajării dialogului dintre Occidentul 
creştin şi Orientul islamic, chiar dacă nu au 
lipsit şi obişnuitele clişee care atacă sau defor- 
mează, voit sau nu, dogma şi credinţa islami- 
că, argumentându-şi aserțiunile prin deja tradi- 
ționalele sintagme despre terorismul islamic, 
drepturile omului, libertatea femeii în societățile 
musulmane etc. 


Cu toate acestea, nu se poate constata 
adevărul, încurajator în bună măsură, că, în 
discursul vestic de după valul de “islamofobie” 
declanşat de evenimentele de la 11 septem- 
brie, impulsurile emoţionale marcate, inevitabil, 
de subiectivism, au început să lase progresiv 
locul unor abordări raționale, mai nuanţate cât 
priveşte operarea necesarelor diferențieri între 
ceea ce este dogmă şi utilizarea dată acesteia 
din considerente politice, doctrinare sau ideolo- 
gice, lucru remarcat, de altfel, şi în arealul ara- 
bo-islamic, toate chemând la dialog real, tole- 
ranță şi comunicare spirituală şi cultural socia- 
lă. 

Vom menţiona, aici, doar două aseme- 
nea forme de manifestare care marchează în- 
ceputul anului 2008 şi care, chiar dacă nu au 
rezonanţa unui “cap de afiş”, susțin realitatea 
orientărilor către îndepărtarea de intransigenţa 

discursivă şi aplecarea către supremaţia tole- 
ranţei şi dialogului. 


Imagine din Beirut în timpul rabad ȘI Astfel, la 
EOS începutul lunii 
«5 ianuarie, reuniți 
g la Bruxelles, re- 
prezentanţii a 
peste 400 de 
organizaţii, fun- 
>“ dații şi ligi islami- 
= ce din ţările Uni- 
unii Europene au 
adoptat o “Cartă 
a musulmanilor 
a Europa” a 
~ cărei coordonată 
“definitorie este 
z s sintetizat în 
“susținerea şi încurajarea înțelegerii reciproce, 
a bunei conviețuiri, a moderației sociale şi a 
comunicării dintre culturi şi religii”. 

“Carta” se doreşte a fi un purtător de cu- 
vânt al celor peste 15 milioane de musulmani 
rezidenţi în statele Uniunii Europene, pe care îi 
cheamă să se integreze în mod constructiv şi 
eficient în morfologia şi structurile societăților- 
gazdă şi să ofere argumentele comportamen- 
tale şi de gândire care să le asigure egalitatea 
în drepturile fundamentale şi în obligaţiile cetă- 
țeneşti. “Musulmanii din Europa sunt chemaţi 
să se integreze în mod pozitiv şi activ în socie- 
tățile în care trăiesc, pe baza echilibrului între 
identitatea lor islamică şi îndatoririle care le 
revin în calitate de cetățeni ai țărilor primitoa- 
re”, se arată în documentul care este rod al 
unei iniţiative lansată în anul 2000, cu sprijinul 
Federației Organizaţiilor Islamice din Europa, 
al cărei preşedinte, suedezul de origine arabă 
Shakib Bin Makhluf de- 
clara, la Bruxelles, că, 
prin adoptarea acestei 
Carte, musulmanii eu- 
ropeni îşi exprimă în 
mod direct, dorința an- 
gajării unui dialog veri- 
tabil între civilizații, 
pentru edificarea unei 
Europe unite în diversi- 
tatea sa creatoare şi în 
care să existe un loc şi 
şanse egale pentru toţi 


Pa | 

cetățenii, indiferent de identitatea lor spirituală, 
religioasă şi culturală. 


Cel de-al doilea fapt la care ne referim 
priveşte elaboratul material pe care, sub sem- 
nătura lui Graham Voller, revista americană 
“Foreign Policy” îl publică, în ediţia sa pentru 
lunile ianuarie-februarie, a.c., sub titlul “O lume 
fără Islam”, în care autorul aduce în discuţie 
presupoziția speculativă că Islamul, ca religie 
nu ar fi apărut şi nu ar exista în lumea contem- 
porană, de unde şi întrebarea firească : ce ar 
fi schimbat aceasta în evoluţia istorică a civili- 
zaţiei universale şi care ar fi fost, astăzi, natura 
relațiilor dintre lumea occidentală şi cea orien- 
tală. 


Analiza apărută în prestigioasa publicaţie 
americană se înscrie printre puţinele de acest 
gen elaborate într-o ţară occidentală în ultima 
vreme, recunoscând, cu nepărtinire, aportul 
generos al Islamului la apariţia şi închegarea 
unei naţiuni unite şi unitare din punct de vede- 
re social, spiritual, al identităţii specifice civili- 
zaţiei proprii, pe de o parte, şi contribuţia fun- 
damentală a acestei culturi la evoluţia civilizați- 
ei omeneşti în anumite etape ale evoluţiei sale. 


Religia, declară Graham Voller, şi, deci, 
Islamul, în cazul de față, nu este, prin ea în- 
săşi, generatoare de violenţă şi terorism, iar 
teroristul nu este cu necesitate şi în mod exclu- 
siv musulman. Respectând condiţionările istori- 
ce şi determinările politico-sociale şi abordând 
violenţa ca pe un mijloc de luptă într-un anume 
context dat, ar trebui să fie amintiţi, în acest 
sens, zeloţii evrei din antichitate, acţiunile for- 
mațţiunilor evreieşti de rezistență Irgun, 
Hagana , Stern ş.a. împotriva prezenței man- 
datare britanice în Palestina, practicile instituite 
de către revoluționarii 
francezi, sau cele ale 
tigrilor Tamil , 
“inventatori” ai actului 
sinucigaş spontan. 


“Dacă Islamul nu 
ar fi existat, oare cei 
năpăstuiți ar fi fost lipsiţi 
| de motivații pentru lupta 
pan lor împotriva nedreptăți- 
ig lor, a dictaturii, a ocupa- 
3 ţiilor străine?” se întrea- 

bă, retoric, autorul, du- 

pă ce analizează, cu acribie, diferentierile între 
violenţă ca instrument de luptă pentru eliberare 
sau emancipare naţională şi extremismul iraţio- 
nal şi utopic, funcţionând în sine şi pentru sine. 

Desigur, abordările autorului sunt discu- 
tabile în măsura în care o definire obiectivă şi 
unanim acceptabilă a fenomenului terorist nu 
a fost, încă, elaborată, dar analiza propusă 
aduce un plus de moderație în discursul des- 
pre dialogul Occident-Orient , dintre Vestul 
creştin şi Orientul islamic. 


Glosând pe marginea articolului în discu- 
ție, jurnalistul saudit Abdel Malik Al-Sheikh 
scria, în numărul din 6 ianuarie 2008 al cotidia- 
nului londonez de limbă arabă “Al-Sharq Al- 
Awsat”: “parcurgând, la început de an nou, 
acest material găzduit de una dintre cele mai 
prestigioase şi obiective publicații din SUA, am 
rămas cu sentimental că obiectivitatea autoru- 
lui este, pentru noi, musulmanii, o mare provo- 
care care ne cere să dovedim mai mult realism 
şi înțelepciune atunci când privim Occidentul şi 
abordăm maniera în care acesta percepe 
identitatea şi religia noastră. Avem datoria să 
înțelegem cu toţii că înfruntarea şi conflictele 
nu pot naşte civilizaţie... Unica soluţie pentru 
lumea arabo-islamică nu este aceea a întoar- 
cerii către un trecut aureolat de utopii şi legen- 
de, nu este cea a închiderii în noi înşine, ci im- 
pune a ne deschide larg porțile în fața comuni- 
cării cu lumea şi a dialogului cu Occidentul. 
Aşa cum noi pretindem Vestului să fie echita- 
bil, noi avem, la rândul nostru, datoria de a fa- 
ce acelaşi lucru”. 


Punem acest citat drept încheiere a rân- 
durilor de faţă. 


Ambasador prof. Dumitru CHICAN 


ISLAMUL ÎNTRE CONTEMPORANEITATE ŞI 
NOSTALGII 


Considerat ca religie, cultură, patrimoniu 
spiritual şi identitate, Islamul continuă să fie 
obiect al unor dezbateri şi abordări nu de puţi- 
ne ori agresive — şi nu avem în vedere dogma 
ca atare, aşa cum este ea fixată în textul 
coranic şi în practicile cutumiare, ci acel Islam 
pragmatic, chemat a răspunde întrebărilor şi 
provocărilor contemporaneităţii în care există şi 
în care se manifestă. 


Care este, aşadar, atitudinea Islamului în 
fața lumii de astăzi, ce responsabilităţi îi revin 
față de civilizația actuală şi viitoare cu care tre- 
buie să convieţuiască şi în care trebuie să se 
integreze ca parte indisolubilă? 


Orgoliul generat de supremaţia pe care 
civilizaţia islamică a deținut-o vreme de câteva 
secole împiedică, din păcate, în mentalul co- 
lectiv musulman, acceptarea realității că aces- 
ta se află înaintea unor sfidări de o cu totul altă 
natură, care nu pot fi evitate prin eternul refu- 
giu în semnificaţiile istoriei, că nu dezbaterile 
discursive despre mărirea şi decăderea imperi- 
ilor şi a civilizaţiilor sunt cele aducătoare de 
soluţii viabile şi raţionale, ci lecţiile desprinse 
din experienţa pragmatică pe care au parcurs- 
o şi au acumulat-o comunităţile umane aparti- 
nătoare acestei credințe. 


Cultul şi cultura trecutului în lumea isla- 
mică rămân dinamice şi profunde, în pofida 
faptului că suportul material, premizele şi medi- 
ul de civilizaţie al acestui trecut şi-au pierdut 
demult actualitatea : Islamul parcurge astăzi o 
succesiune de crize născute, pe de o parte, din 
procesul trepidant al progresului şi dezvoltării 
contemporane şi din cramponarea în etaloane- 
le şi nostalgia după vremea unei civilizaţii apu- 
se, pe de altă parte. 

Fenomenul nu se circumscrie exclusiv 
lumii arabo-islamice, el este valabil şi pentru 
alte culturi şi civilizaţii dar, în cazul de faţă, 
acesta capătă dimensiunea dezechilibrului, a 
debusolării şi crizei, devenind o problemă exis- 
tenţială majoră. 

Este indiscutabil că, în această lume, ca 
de altfel, în orice altă arie de civilizaţie, un pro- 
gres cultural şi spiritual veritabil nu poate fi ob- 
ținut prin ignorarea . 
fizionomiei şi mor- | 
fologiei culturale, 
naţionale sau reli- 
gioase, dar, în 
acelaşi timp, expe- 
riența dovedeşte 
că o societate civi- 
lizată - în termenii 
lexicoanelor con- 
temporaneităţii - 
se raportează într- 
o manieră mult 

mai umanizată la relaţiile sale cu religia şi cu 
viața, în general, cu viața prezentă şi nu doar 
cu o anumită parte a istoriei vieții. 


Esenţa provocării care, astăzi, stă în fața 
Islamului, ca dogmă şi practică, se regăseşte 
puternic în inadvertenţa dintre ideea de adevăr 
absolut al cărui depozitar unic Islamul se auto- 
proclamă şi valorile pe care el le produce, pre- 
cum şi între statutul adepților musulmani ca 
fiinţe raţionale şi materiale care, prin însuşi ca- 
racterul lor tranzient, relativizează, şi submi- 
nează acest absolutism al adevărului şi al idei- 
lor în care cred şi pe care le practică. 


Nu sunt puţini musulmanii care îşi sacra- 
lizează propriile interpretări şi percepții, 
transformându-le, astfel, într-un Islam paralel, 
oniric şi distructiv-nihilist, iar jihadismul şi 
salafismul contemporan oferă o dramatică şi 
distructivă confirmare a acestei realități. 
Neconcordanţa dintre imanența credinţei şi 
limitarea temporală şi spaţială a fiinţei umane 
şi a propriilor percepții individuale sau colective 
ale sacralităţii religioase este cât se poate de 
evidentă. 


Sloganurile şi practicile  “reformiştilor 
islamişti” din descendența ideologică a lui 
Ossama Bin Laden nu 
sunt, în ultimă analiză, 
decât întruparea unei 
fronde primitive împo- 
triva Islamului şi a 
omului însuşi, făcută în 
numele Islamului şi al 
omului, dar împotriva 


curs pe cât de nepro- 
ductiv, pe atât 
nerealist şi prezumțţios. 


Majoritatea insti- 
tuţiilor civile şi canonice din lumea arabo- 
islamică, departe de a proceda la o reevaluare 
şi reproblematizare a valorilor ideologice şi spi- 
rituale fundamentale, în concordanţă cu evolu- 
tiile care, totuşi, au survenit în ultimii aproape 
1.500 de ani, se străduiesc din răsputeri să-şi 
impună propriile concepții şi judecăţi elaborate 
în moschei sau în biblioteci şi aflate într-o fla- 
grantă discordanţă cu realitatea vie din jur. 
Există un truism pe care mediile islamice puri- 

tane îl ignoră cu bună ştiinţă şi anume acela 
potrivit căruia modul în care omul de astăzi se 
percepe pe sine şi receptează adevărurile din 
jur este fundamental diferit de percepţia omului 
de ieri. Reformismul islamic actual proclamă 
“salvarea” acestui om prin întoarcerea la valori- 
le stabilite şi  cuantificate de profetul 
Muhammad, ignorând, cu seninătate şi în nu- 
mele Divinităţii, realităţi care, cel puţin în ulti- 
mele două secole ale istoriei moderne au de- 
venit o a doua religie a omenirii- aceea care 
pleacă de la dogmă şi se regăseşte în ea şi 
care are în punctul central valoarea omului viu, 
actual, ancorat la valorile timpului său şi iscodi- 
tor al orizonturilor viitorului. 


Serviciul cel mai de preț pe care credinci- 
oşii şi luminătorii musulmani îl pot aduce pro- 
priei credinţe şi dialogului cu alte credinţe, cul- 
turi şi civilizații constă în operarea unei delimi- 
tări tranşante şi curajoase între credinţă ca act 
ținând de relaţia dintre individ şi Sacralitate şi 
propriile reprezentări relativizante şi limitative 
ale acestei credinţe, în încercarea de a produ- 
ce schimbare şi a elimina reziduurile şi sedi- 
mentele de gândire transmise, inerţial şi 
neselectiv, din generaţie în generaţie. Este de- 
mersul care poate deschide porţile către des- 
cătuşarea raţiunii indivi- 
duale şi orientarea 
acesteia spre creativi- 
tate şi alteritate bazată 
pe acceptarea celorlalti 
creatori de valori uma- 
ne şi a dialogului cu 
aceştia. 

Abia atunci se va 


sia comune şi a răspunsu- 
“rilor la marile provocări 
care stau în fața Islamului, a lumii islamice şi a 
nevoii de comunicare şi toleranţă pe care toate 
cele trei mari religii monoteiste ale lumii o do- 
resc, neîndrăznind să o caute prin demers co- 
lectiv. 


Desigur, asemenea derapaje în tabuuri şi 
mit nu sunt imputabile doar Islamului, ele ţin de 
o anume abordare inerţială tabuizată a dog- 
mei, iar faptul că, recent, Papa Benedictus al 
XVI-lea şi-a anulat vizita programată la Univer- 

sitatea romană La Sapienza în urma declarați- 
ei sale potrivit căreia procesul intentat de Bise- 
rică lui Galileo Galilei ( şi, mutatis-mutandis, lui 
Giordano Bruno) a fost just şi justificat poate 
oferi o susţinere acestei aserţiuni, după cum 
islamofobia contemporană care pleacă de la o 
realitate şi de la un termen născut în Occiden- 
tul creştin a putut inventa sintagma de “Islam 
fascist”, conduce către aceeaşi susţinere. 


Cu toate acestea, civilizația vestică, 
acest uriaş eveniment în istoria evoluţiei ome- 
neşti continuă să fie considerată o “persona 
non grata” în lumea arabo-islamică, de aceeaşi 
disgrație mai mult sau mai puţin declarată 
“beneficiind” şi Islamul în lumea occidentală. 
Se exceptează, cu ipocrizie, şi de o parte şi de 
cealaltă, de la această interdicţie, valorile prag- 
matice,  consumiste, tehnologiile super- 
performante, valutele forte, petrolul, care sunt 
bine venite într-o lume dornică să trăiască în 
miturile trecutului, administrându-se cu instru- 
mentele viitorului sau, de cealaltă parte, într-o 
lume dornică să-şi exporte şi să-şi impună pro- 
priile modele de reformă şi democraţie, dar 
fără a da celorlalţi perspectiva egalităţii de 
şanse. 

O asemenea “integrare” egoistă şi 
concurenţială nu va fi decât un demers parţial, 
artificial şi, în ultimă analiză, lipsit de vitalitate. 


Ambasador Prof. Dumitru CHICAN 


Islamismul politic şi politicianismul islamist 


În cursul ultimei jumătăţi a secolului tre- 
cut, mişcările islamiste promotoare ale unor 
programe şi obiective politice au fost angrena- 
te într-o lungă succesiune de confruntări vio- 
lente cu regimurile şi cu autorităţile puterii sta- 
tale, toate finalizate, în mod dramatic, cu un 
eşec şi este suficient, în acest sens, să fie 
amintite doar “războaiele” dintre Fraţii Musul- 
mani sirieni şi regimul baasist de la Damasc, 
din anii '70, cele dintre statul egiptean şi ace- 
iaşi Fraţi Musulmani, ori militanţii islamişi din 
Jihad, Al-Gamaa  Al-lslamiya, Takfir Wa 
Hegra, sau între regimurile algerian, saudit, 
yemenit, marocan, libian, tunisian şi grupările 
jihadist-salafiste de tip Al-Qaida. 


Majoritatea mişcărilor islamiste îşi reven- 


dică descendența ideologică din discursurile 
acestei organizaţii pentru care, chiar în interio- 
rul țărilor arabo-islamice, obiectivul “luptei” nu îl 
reprezintă schimbarea ordinii politice şi sociale 
existente sau a regimurilor de guvernare, ci 
eliminarea “cruciaților şi evreilor”, astfel încât 
acestea nu pot fi plasate, superficial, alături de 
acele structuri organizatorice islamiste care, la 
un moment dat, au beneficiat sau mai benefici- 
ază de susţinere populară şi potenţial militar şi 
logistic semnificativ pentru a se angaja cu şan- 
se de reuşită în jocurile politice pentru dobân- 
direa puterii şi a-şi pune amprenta asupra în- 
tregii societăți şi nu doar asupra unui segment 
redus al acesteia. 


Nu discutăm aici despre legitimitatea sau 
lipsa de legalitate a recursului la violență îm- 
potriva autorităţii statale, ci despre cauzele di- 
recte şi indirecte ale eşecului cu care toate 
aceste acte de frondă extremă s-au încheiat. 


Este vorba, în primul rând, de măsura în 
care răsturnarea unui regim este o idee împăr- 
tăşită, cu necesitate, la nivelul mentalului co- 
lectiv şi al interesului social general. Simpla 
afirmre programatică şi declarativă a unui ase- 
menea obiectiv “revoluţionar” nu este, prin ea 
însăşi, suficientă pentru ca, în mod spontan, să 
îşi atragă simpatia şi susținerea unora, dacă 
nu a tuturor categoriilor sociale, putând, dimpo- 
trivă, să rămână un simplu fenomen izolat şi 
chiar perceput ca dăunător consensului şi ordi- 
nii sociale într-un context dat. 


Este vorba, în al doilea rând, despre ma- 
rele dezechilibru de forță, organizatoric, uman, 
logistic etc. care, în mod evident, există între 
instituțiile statului naţional şi mişcările militante 
islamiste, oricât de bine dotate şi instruite ar fi 
acestea, spre a nu mai aminti de conexiunile 
defensive şi ofensive existente între statul-țintă 
şi alte state în cadrul cooperărilor de securitate 
tot mai complexe şi globalizate, pe care grupă- 
rile constituite pe criterii religioase, emoțional- 
impulsive, sunt departe de a le derula între ele 
în mod coerent şi pragmatic. Acestei observații 
i s-ar putea replica prin referirea la experienţa 
Afghanistanului unde mujahedinii musulmani 
au reuşit să-şi instaureze autoritatea vremelni- 
că. În acest caz, însă, nu se ia în consideraţie 
că rezistența afghană a apărut ca formă de 
luptă împotriva ocupației sovietice care s-a în- 

cheiat în modul ştiut, lăsând în urmă un regim 
debusolat şi şubrezit, cel al fostului lider comu- 
nist Babrak Karmal şi un vid politic care s-a 
dovedit uşor de umplut. 


Fiind, astfel, o ţintă vulnerabilă într-un 
conflict cu şanse inegale, mişcările 
fundamentaliste militantiste — cu excepţia unor 
structuri salafiste ultraconservatoare - par a 
accepta că recursul la violenţă nu poate aduce 
beneficii de durată nici pentru programele lor 
“politice”, nici pentru imaginea Islamului de la 
care se revendică şi nici pentru comunitatea 
islamică în ansamblul său. 


Aceasta poate explica şi actuala diversi- 
tate a hărţii fundamentalismului combativ, seg- 
mentat între curente şi grupări care au renunţat 
atât la violenţă, cât şi la arena deschisă a lup- 
tei politice, aşa cum este cazul grupării egipte- 
ne “Gamaa Islamiya”, cei care au optat pentru 
căile constitutionale ca instrumente ale practi- 
cilor politice, sau cei care au ales să-şi promo- 
veze abordările şi convingerile în mod paşnic 
şi din afara cadrului politic activ. 


Experiențele trecute ale eşecului înregis- 
trat de violenţa politico-religioasă determină, 
pe de altă parte, o abordare mai prudentă a 
raporturilor cu statul naţional, făcând ca liderii 
şi ideologii mişcărilor fundamentalist-islamiste 
să aleagă o cale de mijloc care oscilează între 
tentația armei şi cea a coabitării cu statul, sau 
altfel spus, între un “mariaj catolic” sui-generis 
cu puterea şi dorința de a fi percepuți, în ace- 
laşi timp, şi ca exponențţi ai conştiinţei publice 
şi ai intereselor sociale. Ori tocmai aceasta 
diminuează atractivitatea mişcărilor islamiste 
contemporane atât pentru factorul politic, căru- 
ia islamismul nu-i poate oferi soluţii viabile de 
reformă, limitându-se la a-l copia, cât şi pentru 
factorul social pe care nu este capabil să-l re- 
prezinte şi să-l apere prin simple argumente de 
etică şi religie, prea puţin convingătoare şi pro- 
ductive. 

Conceptul de “reformă”, atât de mult utili- 
zat în discursul fundamentalist al ultimelor de- 
cenii s-a erodat nu atât prin apetitul cu care a 
fost vehiculat cât, cu deosebire, prin aceea că 
nici una dintre mişcările islamiste nu a reuşit să 
producă o reformă în accepţia modernă a ter- 
menului. În unele state arabe şi islamice există 
mişcări şi structuri islamiste care au devenit 

simple detaşamente anexe ale regimurilor de 
guvernare cărora le împărtăşesc jocurile politi- 
ce, corupția pe plan intern şi labilitatea în relaţi- 
ile internaţionale. 


Reţine atenţia, în acest cadru, şi realita- 
tea că, în paralel, mişcările în discuţie au înce- 
put, în ultimii ani, să se distanțeze de sloganu- 
rile radicale lansate de teoreticienii Al-Qaida, în 
frunte cu Ayman Al-Zawahiri şi prin care se 
proclamă supremaţia dreptului canonic islamic 
(şari'a) în conducerea şi administrarea statului 
sau idealul utopic al restaurării “califatului mu- 
sulman mondial”. Este, se poate spune, o 
abordare mai obiectivă a datelor contempora- 
neității dar şi o orientare care anulează, în bu- 
nă măsură, însăşi esenţa ideologică a acestor 
mişcări căci nemaifiind “islamice” în deplinăta- 
tea naturii lor, ele nu sunt, în acelaşi timp, nici 
entități ale unei opoziții politice semnificative şi 
nu au nici programe de reformă socială pe ter- 
men mediu şi lung. De altfel, termenul de 
“reformă” înţeles ca sinonim pentru revirimen- 
tul islamic politic, doctrinar şi social s-a dovedit 
a nu avea, practic, altă valoare funcţională de- 
cât pe aceea de a demonstra existenţa fizică a 
unor organizații şi a unor lideri veleitari, în con- 
diţiile în care chiar revirimentul ca noţiune şi 
practică nu mai este monopol al formațiunilor 
islamiste, ci se manifestă, extensiv, la nivelul 
societăţii islamice. 

Pe de altă parte, în vreme ce islamiştii 
“politizanţi” nu au capacitatea de a face distin- 
cţie între politic şi militantismul armat, salafiştii 
conservatori sunt, la rândul lor, incapabili să 
separe revolta împotriva autorităţii şi utilizarea 
religiei drept cale de manifestare a acestei re- 
volte. 


Nu se poate nega, însă, că în lumea ara- 
bo-musulmană există şi mişcări care reuşesc 
să exprime şi să apere speranţele popoarelor 
cărora le aparţin, chiar dacă orientările 
“laiciste” ale acestora rămân, încă, timide. Este 
ceea ce se înscrie în sintagma de “islamism 
moderat” folosită în discursul politic occidental. 
Cu observaţia că a miza pe această moderație 
pentru implementarea unor reforme planificate 
în cancelarii străine este una infructuoasă atâ- 
ta timp cât moderații islamici — fie ei reprezen- 
tanţi ai instituţiilor puterii, fie organizații militan- 
te islamice — nu trebuie rupti din contextual so- 

cial , spiritual şi naţional în care şi pentru care 
au apărut, pentru a fi transplantaţi într-un me- 
diu considerat aplicabil oricând şi oriunde, aşa 
cum cred planificatorii şi teoreticienii din Vest. 


Exportul de democraţie preconfecţionată 
este tot atât de nociv ca şi “exportul de revolu- 
tie”. 

Ambasador Prof. Dumitru CHICAN 


ISLAMISM VERSUS CULTURĂ EUROPEANĂ 


Ține de domeniul locului comun că, 
de mai multă vreme, asistăm la o virulentă 
ofensivă critică la care cultura şi civilizaţia occi- 
dentală, în general, şi europeană, cu precăde- 
re, este supusă din partea islamismului politic 
radicalizat pentru care istoria s-a oprit odată cu 
destrămarea califatului musulman, la sfârşitul 
primului Război Mondial şi la sfârşitul existen- 
tei Imperiului Otoman . După acest moment, 
ideologiile islamiste şi islamizante, aflate ele 
însele într-un proces de reproblematizare a 
identităţii lor în contemporaneitate, nu obosesc 
să-şi proclame drept obiectiv existenţial restau- 
rarea acelui paradis pierdut care a fost califatul 
şi de a cărui dispariţie nu este vinovat nimeni 
altcineva decât cultura şi civilizaţia vestică 


“inventatoare” a colonialismului înstăpânit, vre- 
melnic, în lumea arabo-islamică. 


Aversiunea faţă de realităţile şi consecin- 
tele colonizării occidentale poate fi înțeleasă 
până la o anumită limită rezonabilă, dar este 
mai greu acceptabilă abordarea valorilor cultu- 
rale ne-musulmane ca pe un tot monolitic şi 
unitar, lipsit de specificităţi şi diversitate. Este 
adevărat că spiritualitatea şi civilizația vestică 
au evoluat, vreme îndelungată, sub semnul 
europocentrismului pentru care vechiul conti- 
nent este singurul care decide etaloanele şi 
criteriile progresului sau înapoierii şi unic izvor 
al valorilor antropologice universale, dar tot 
atât de adevărat este şi faptul că această cul- 
tură nu se prezintă ca un simplu sinonim al co- 
lonialismului şi un prizonier limitat la graniţele 
acestuia. Se ignoră că teoria 
europocentrismului şi-a încheiat istoria, virulent 
criticată fiind chiar de către europenismul în- 
suşi, astfel încât acuzele la adresa civilizației în 
discuţie ( absolutistă, autoritaristă, neo- 
colonialistă ş.a.) nu pot fi aplicate în mod gene- 
ralizator şi nediscriminatoriu la întreaga spiritu- 
alitate europeană doar de dragul impulsului 
emoțional al reveriilor şi nostalgiei istorice. 

Desigur, nu poate fi negată şi ignorată 
existența manifestărilor şi teoriilor rasiste şi 
xenofobe în cultura şi mentalitatea occidentală, 
explicabile, între altele, şi prin prezenţa a mi- 
lioane de emigranţi proveniţi din lumea islami- 
că , cu toate dificultăţile şi situaţiile conflictuale 
pe care le generează integrarea lor în țesătura 
culturală, economică, de comunicare a societă- 
ților europene şi, din acest punct de vedere, 
este elocvent cazul Franţei unde, prin cei patru 
milioane de emigranţi musulmani, Islamul a 
devenit a doua religie ca pondere. Nu aceste 
curente sunt, însă, definitorii şi predominante 
în cultura europeană şi occidentală care susțin 
şi cred în dreptul Lumii a Treia la prosperitate 
şi dezvoltare, precum şi în necesitatea de limi- 
tare şi chiar de ştergere a discrepanţelor exis- 
tente între cele două arii de civilizaţie spirituală 
şi materială. 

Dacă ar fi avute în vedere fie şi doar sus- 
ținerea politică, financiară şi logistică pe care 
Europa a acordă constituirii unui stat palestini- 
an independent, amplele manifestări care au 
avut loc în mod spontan în capitalele şi în alte 

oraşe europene în semn de protest faţă de in- 
vadarea Irakului sau parteneriatele politice, 
economice, culturale euro-arabe, îndeosebi în 
zona bazinului mediteraneean, s-ar putea cu 
uşurinţă remarca faptul că abordarea, de către 
curentele şi orientările islamismului radical, a 
civilizaţiei şi culturii occidentale este departe 
de a fi obiectivă. 


Mai dăunătoare decât portretul rutinier 
făcut societăţilor şi culturii europene sunt aser- 
țiunile islamismului potrivit căruia rămânerea în 
urmă a lumii islamice şi arabe are drept cauză 
fundamentală infiltrarea în structura acesteia a 
criteriilor şi principiilor modernităţii occidentale 
precum aplicarea sistemelor juridice laice în 
detrimentul dreptului canonic islamic (sharia) 
în administrarea statelor şi a naţiunii arabo- 
islamice. 


Este un punct de vedere neproductiv 
pentru această lume, în primul rând, căci res- 
pingerea de plano a modernităţii occidentale 
înseamnă recuzarea, in corpore, a unui corpus 
de valori complexe şi întrețesute pe care toc- 
mai această modernitate le-a produs şi conti- 
nuă să le genereze. O asemenea stare de lu- 
cruri poate fi explicată şi prin lipsa unei înţele- 
geri reale şi corecte a conceptului de moderni- 
tate, cât şi prin confuzia generată de suprapu- 


nerea operată între conceptele de 
“modernitate” şi “modernizare”. 
Conceptual, “modernitatea” defineşte 


civilizația pe care capitalismul european a clă- 
dit-o pe ruinele societăților şi sistemelor feuda- 
le şi care se spri- ~ | 
jină pe o serie 
de valori cu ma- 
ximă semnifica- 
ție şi însemnăta- 
te: respectul in- 
dividului consi- 
derat drept celu- 
lă de bază a so- 
cietăţii şi entitate 
independentă, 

cu drepturi natu- 
rale şi obiective 
— spirituale, poli- 
tice, economice, f 
morale, sociale- ÎN 
pe care statul 


democratic le susține, le apără şi le garantea- 
ză; gândirea raționalistă, îndeosebi în procesul 
de planificare şi de decizie, element care, în 
multe state arabo-islamice, este absent sau cu 
o aplicaţie deformată; ştiinţele şi tehnologia ca 
factor motrice al progresului social şi uman. 
Societăţile industriale sunt o expresie şi un re- 
zultat tocmai al acestei modernităţi repudiate 
de radicalismul islamic de ieri şi de azi. 


In conexiune şi simultan cu 
“modernitatea”, se află şi conceptul de 
“modernizare” care poate fi definită, foarte suc- 
cint, ca evoluţie a societăţii — cea agrară, de 
pildă şi transformarea ei în societate industria- 
lă. Ori în lumea arabă şi islamică, condusă de 
un mozaic de regimuri dictatoriale, autocratice, 
cvasi-liberale, religioase, acest proces se des- 
făşoară haotic, în afara unor viziuni coerente, 
globale şi unitare, iar aceasta permite afirmaţia 
că atât “modernitatea”, cât şi modernizarea” în 
perimetrul arabo-islamic sunt, cel puţin în lumi- 
na realităţilor existente, un proiect ameninţat 
de eşec. În cartea sa “Pariul cu modernita- 
tea” (Ed. “Al-Hadi”, Cairo, 2007), autorul, 
Muhammad El-Sheikh subliniază acest aspect 
atunci când scrie că “noi (lumea arabo- 
islamică, n.n.) am început să ne modernizăm 
cu un secol în urmă şi nici astăzi nu am făcut 
procese în această direcție” 

Afirmația poate părea prea tranşantă şi 
ea se referă, mai degrabă, la o reformare mo- 
rală, lentă, în măsura în care dogma islamică 
şi, mai ales, interpretările ultraradicale ale 
acesteia nu sunt 
foarte permeabi- 
le la restructurări 
şi reaşezări de 
esență, decât la 
“modernizare” în 
accepţia 
consumistă a 
cărei desfăşurare 
în lumea arabo- 
islamică nu poa- 
te fi negată decât 
împotriva tuturor 
evidențelor. 

Din aceas- 
tă perspectivă, 
se cuvine remar- 


Ceai de mentă 

cat că însuşi islamismul cel mai impermeabil la 
ideea de modernitate aspiră la re-crearea unui 
califat construit pe principiile, normele şi cutu- 
mele Evului Mediu islamic, dar guvernat cu 
ajutorul instrumentelor oferite de modernitatea 
occidentală contemporană.  Vectorii care 
transmit opiniei publice apelurile la Jihad şi la 
luptă împotriva “Occidentului cruciat” lansate 
de Ossama Bin Laden şi de locotenentul său 
Ayman Al-Zawahiri sunt camerele de luat ve- 
deri cele mai performante, procesoarele de 
sunet şi sateliții super-sofisticaţi de comunicații 
produşi de aceeaşi modernitate “coruptă” a 
Occidentului. 


Intransigențţii islamişti radicali nu sunt, 
oricum, sinonimi cu religia islamică însăşi şi, 
de aceea, generalizările spontane şi superficia- 
le sunt nu doar inutile ci şi dăunătoare, cu atât 
mai mult cu cât, în această arie de spiritualitate 
islamică nu sunt puţine vocile raţionale, mode- 
rate şi obiective care cheamă la dialog inter- 
cultural şi inter-religios şi la racordare la cultu- 
ra şi civilizația universală, departe de defulările 
produse de sechelele unei istorii îndelungate şi 
spasmodice şi pentru care tranşanta sentință 
“Islamul este soluţia” este tot mai puţin lipsită 
de atractivitate. 


Ambasador Prof. Dumitru CHICAN 

i activisti ai organizaţiilor 
fundamentalist — teroriste (| 


Principali lideri 


1. Ossama Bin Laden 

Liderul rețelei teroriste Al- 
Qaida. De origine saudită. 
Cunoscut, îndeosebi, pentru 
organizarea atentatelor de la 
11 Septembrie 2001. Nu i se 
cunosşte exact locul unde se 
află. 

La jumătatea lunii septembrie 
2006, au circulat zvonuri neconfirmate sau 
dezminţite despre faptul că ar fi încetat din via- 
tă. Se presupune că s-ar afla în zona tribală de 
la frontiera dintre Afghanistan şi Pakistan. 


2. Ayman Al-Zawahiri 

Numărul 2 în reţeaua Al-Qaida, 
egiptean, medic, fost lider al 
organizaţiei egiptene “Jihadul 
Islamic” şi ideolog al reţelei 
conduse de  Ossama ben 
Laden. Se presupune că s-ar 
afla într-o zonă de la frontiera 
pakiestanezo-afghană. 


3. Seyf Al-Adl 
Egiptean de origine şi fost ofițer 
în armata egipteană. 

A fost implicat în organizarea 
atentatelor împotriva ambasa- 
delor americane din Kenya şi 
Tanzania, în 1998.Se presupu- 
ne că este responsabil al Ser- 
viciului de securitate al reţelei conduse de 
Ossama Bin Laden. 

Nu i se cunoaşte locul de prezenţă. 


4. Abu Hafs Al-Muritani 

Pe adevăratul nume Mahfuz 
Ould Al-Walid, de origine 
mauritaneză. 

Apropiat al lui Ossama Bin 
Laden şi factor de influență în 
adoptarea deciziilor la vârf. Pen- 
tru capturarea lui s-a stabilit o 

recompensă de 25 milioane dolari. 


5. Adnan Al-Shukri Gomaa 
Cu numele conspirativ Abu 
Ammar şi Jaafar Al-Tayyar, 
este deorigine saudită, născut 
la 4 august 1975. 

Pentru capturarea lui SUA oferă o recompensă 
de 50 milioane dolari. 


6. Mohsen Mussa Metwali 
Atwa 

Cu numele conspirativ Abu 
Abdel Rahman Al-Muhajer. 

De origine saudită, născut la 19 
iunie 1964. Acuzat de implicare 
în atentatele anti-americane din 
Kenya şi Tanzania. Se oferă o recompensă de 
50 milioane dolari pentru capturarea sau 
ucidera sa. 


7. Jaber Al-Banah 

Yemenit, născut la 9 septem- 
brie 1966. Fost rezident în 
SUA. 

Este acuzat de sprijin material 
acordat organizaţiilor teroriste 
şi, îndeosebi, Al-Qaida. 


8. Fadhul 
Muhammad 
Originar din Insulele Comore, 
născut la 25 august 1972. 
Acuzat de participare la atenta- 
tele anti-americane din Kenya şi Tanzania. 
Recompensă de 5 milioane dolari pentru cap- 
turarea sa. 

13Anis Al-Libiy 


9. Abdel Rahman Yassin 
Saudit, născut la 10 aprilie 1960. 
Implicat în atentatul de la World 
Trade Center din New York, la 
26 februarie 1992. 

Recompensă de 5 milioane do- 
lari pentru prindere sau lichidare 


10. Abdallah 
Abdallah 
Egiptean, născut în 1963. A 
participat la atentatele din Ke- 
nya. Refugiat vremelnic în Pa- 
{kistan şi stabilit, în prezent, în 
Afghanistan. 

Recompensă de 5 milioane dolari pentru cap- 
turarea sa. 


Anmad 


11. Faker 
Soura 
Tunisian, născut la 22 martie 
1964. 

Acuzat de atentate posibile îm- 
potriva SUA. 

Washingtonul a pus pe capul 
său o recompensă de 5 milioa- 
ne dolari. 


Bin Abdelaziz 


i activişti ai organizatiilor 
teroriste (II 


Principali lideri 


12.Fahid 
Moslem 
Kenyan, născut la 19 februarie 
1976. Implicat în atentatele din 
Kenya şi Tanzania. 

Recompensă de 5 milioane do- 
lari pentru capturare. 


Muhammad Ali 


15. Abdel Rauf Giddi 


Libian, născut în 1964. A obținut 


azil politic în Anglia. 
Se presupune că, în prezent, 
trăieşte în Afghanistan. 

| Acuzat de parti- cipare la aten- 
tatele din kenya şi Tanzania. 


Recompensă 5 milioane dolari 


pentru capturare. 


14. __Sheikh__Ahmad__ Salem 
Suwaidan 
Kenyan, născut la 9 aprilie 
1969. 
Participant la executarea 
t [atentatelor din Kenya şi Tanza- 
Pinia. Recompensă 5 milioane 
dolari pentru capturare. 


1965. 


Acuzat de a fi planificator al has. 
mai multor atentate teroriste. 

Recompensă de 5 milioane dolari pentru 
capturare. 


16. Azzam “americanul” 

Născut în SUA, la 1 ianuarie 
1978. 

Trecut la Islam şi apropiat al 
lui Ayman Al-Zawqhiri. 

Acuzat de intenţia de executare a unor 
atentate antiamericane. 


17. Mustafa Muhammad Fadel 

Egiptean, născut la 23 iunie 
1976. 

Acuzat de implicare în aten- 
tatele din Kenya şi Tanzania. 

Cinci milioane dolari recom- 
pensă pentru capturarea sa. 

18. Mustafa Stamarim Nasser 
Supranumit Abu Musab Al- 
Suriy, sirian, născut la 26 octom- 
| brie 1958. In 1980 a fugit din Si- 
Jra, urmând cursuri de instruire 
me “în taberele Al-Qaida din 
Afghanistan. 
A aderat la “Al-Jamaa Al-Islamiya” din Algeria 
apoi a emigrat în Spania, unde a obţinut cetă- 
tenia spaniolă. Recompenă 5 milioane dolari 
entru capturare. 


18. Afya Sadiqi 
Acuzată de implicare în 
diverse actiuni teroriste 


19. Dr. Muhammad Khan 


Pakistanez, născut la 4 martie 
1970 
~ 20.Dolmatan 
3 | Specializat în electronică, a 


urmat cursuri de instruire în 


d Afghanistan. 
Presupus creier organizator 
al atentatului din Insula Bali, din 2002. 


21. Omar Batik 
Născut în 1979. 
Participant la organizarea 
atenta-tului din Insula Bali 
(2002). 


P" 22. Ahmad Muhammad Hamed 
Ali 
Egiptean, născut în 1965. 

Implicat în atentatele din Kenya şi Tan- 
zania. 

Cinci milioane dolari recompensă pentru 
capturarea sa. 


23. Amer Al-Mati 

Kuweitian, născut la 25 mai 1962. 
Acuzat pentru diverse acţiuni tero- 
riste 


24. Habes Abdallah Al-Saub 
Fost luptător afghan împotriva ocupației sovie- 
tice. 

In 1993, a emigrat în SUA, iar 
după 11 septembrie 

2001, a plecat în Afghanistan, 
luptând alături de 

talibani împotriva coaliţiei in- 
ternaţionale 


Orientul Mijlociu şi “ diplomaţia luării de 
ostatici” 

Reţinerea, de către Gardienii Revoluţiei din 
lran, a celor 15 marinari militari britanici, sub 
acuzația de violare a apelor teritoriale ale 
acestei țări — acţiune încheiată, la 6 aprilie, prin 
eliberarea prizonierilor, într-un gest de 
“clemență”, de către însuşi preşedintele 
Mahmud Ahmadinejad, după două săptămâni 
de detenţie, târguieli şi oficii de bună — intentie, 
dovedeşte, încă o dată, o realitate deja împă- 
mântenită şi cunoscută şi anume aceea că în 
zona Orientului Mijlociu există state şi forțe po- 
litice oficiale care practică “diplomaţia luării de 
ostatici “ drept instrument pentru obținerea de 
avantaje şi beneficii politice sau de securitate 
de la alte state, sau pentru distragerea atenţiei 
de la conflicte fundamentale cu acestea. 


Un prim precedent de acest fel a fost oferit 
tot de Iran când, în anul 1979, “studenţi” irani- 
eni au luat cu asalt ambasada SUA la Tehe- 
ran, făcându-i prizonieri pe toți membrii perso- 
nalului din această misiune diplomatică pe ca- 

re i-au eliberat după 444 de zile. 


Metoda a fost, apoi, implementată, cu suc- 
ces, în Liban unde, în anii '80, s-a derulat un 
lung serial de răpiri, nu puţine dintre acestea 
sfârşind tragic, cu lichidarea fizică a prizonieri- 
lor. 

Scenariul se repetă, cu frenezie, în Irak, 
unde răpirile şi execuțiile sumare au devenit un 
întristător spectacol cotidian şi nu este vorba 
doar de cele organizate de grupări ale crimei 
organizate şi teroriste, ci şi, în egală măsură, 
de aşa-zisele mişcări de rezistență împotriva 
ocupației străine — formaţiuni paramilitare gira- 
te şi finanţate de partide aflate în structura in- 
stituțională a puterii de stat, sau de alte guver- 
ne străine. 


Nici Israelul nu ezită să practice o aseme- 
nea “diplomaţie” atunci când reține, de pildă, 
membri oficiali ai Executivului şi Legislativului 
palestinian în războiul său cu Mişcarea Hamas 
— formaţiune care compune, totuşi, şi conduce 
guvernul de uniune naţională de la Ramallah şi 
cu “Hezbollahu!” libanez, partid politic cu repre- 
zentare în guvernul şi parlamentul de la Beirut, 
ambele, autoare, şi ele, a unor acțiuni similare 
împotriva unor cetățeni israelieni, fie ei militari 
sau civili. 

Orice asemenea act, indiferent de 
cauzalităţile lui, este condamnabil, dar el devi- 
ne inadmisibil atunci când în executarea sa 
este implicat un stat sau o structură aflată în 
componenţa autorității statale. 


Celebrul scriitori israelian Amos Oz, carac- 
terizând asemenea acte drept expresie a unui 
gen atipic de fanatism politic, avertiza asupra 
pericolului ca pretextul luptei împotriva fanatici- 
lor să ne transforme pe toți în nişte “fanatici 
anti- fanatici “într-o spirală suitoare a violenţei 
care, ajunsă la punctul critic, ar putea fi un act 


cu conotații suicidare”. 


Politologul libanez Adonis Al-Akreh nu ezita 
să includă “diplomaţia răpirilor” în categoria 
actelor de terorism politic sau terorism de stat, 
cu trimitere la celebra definiție pe care 
Klausewitz o dădea războiului : “o diplomaţie 
practicată cu alte mijloace”. (Adonis Al-Akreh : 
Terorismul politic , în limba arabă, Beirut, 
Editura Al-Tali'a, 1993) 


Probabil că, într-o formă sau alta, mai de- 


vreme sau mai târziu, iranienii vor primi roade- 
le “digerabile” oferite de occidentali pentru ges- 
tul lor de “iertare” în cazul celor 15 militari brita- 
nici (l-au şi primit, se pare, parţial, prin elibera- 
rea , în lrak, a 5 “diplomaţi” iranieni luați 
“ostatici” de către armata SUA), dar aceasta nu 
va dovedi, din păcate, decât “eficienţa” acestui 
gen de “diplomaţie”, încurajându-i şi pe alţii să- 
| promoveze. 

Cu atât mai mult, “chestiunea, în ansamblul 
său, impune adoptarea de către instituţiile 
ONU a unei atitudini tranşante, chiar punitive, 
atunci când ea implică state care, periclitând 
viața şi libertatea individuală, nu fac decât să 
sfideze dreptul şi comunitatea internaţională şi 
să practice provocări de cea mai joasă speţă la 
adresa celor care nu le împărtăşesc, obligato- 
riu, convingerile şi interesele” (Hassan Haydar, 
în cotidianul londonez de limbă arabă “Al- 
Hayat “, Londra, 7 aprilie 2007). 


TACTICI TERORISTE -RĂPIREA 
(scurtă prezentare) 

Conform legislației în domeniu, în ge- 
neral acceptată, răpirea este definită ca fiind 
„— preluarea unei persoane 
împotriva propriei voințe şi 
reținerea ei, fără a avea 
nici o autoritate legală, în 
scopul obţinerii unei răs- 
cumpărări sau pentru a 
proteja un alt act criminal. 


Având în vedere că ne referim la acţiuni 
teroriste, nu vom aborda răpirea executată cu 
scopuri care ţin de criminalitate în general, 
cum ar fi cea a copiilor pentru diferite motive, a 
femeilor cu scopul de căsătorie, (practică tradi- 
țională la unele popoare nomade din Asia cen- 
trală şi care pare să revină în forță în Kiîrgistan 
după desfiinţarea URSS şi ca urmare a erodă- 
rii drepturilor femeilor în această țară) sau alte 
cazuri de răpire cu motivații pur criminale. 


Deşi sunt acţiuni spectaculoase şi care 
atrag atenţia opiniei publice asupra acestui 
subiect, răpirile nu ocupă o pondere deosebită 
în totalul acțiunilor teroriste. Astfel, răpirile re- 
prezintă aproape 10% din totalul acțiunilor te- 
roriste cu bombe şi cu puţin mai mult de 50% 
din totalul cazurilor de asasinate. Această situ- 
aţie se datorează complexităţii impuse de acţi- 

une, riscurilor mari pe care le presupune pen- 
tru executanțţi, precum şi a faptului că o răpire 
care se finalizează cu succes pentru terorişti 
presupune ca gruparea respectivă să fie foarte 
bine organizată, dotată şi să dispună de o lo- 
gistică importantă. 

Având în vedere scopurile acţiunii de 
răpire subliniem faptul că de cele mai multe ori 
acestea nu s-au soldat cu victime decât în ca- 
zuri extreme, de regulă la începutul sau sfârşi- 
tul acţiunii. Aceasta deoarece la începutul acti- 
unii răpitorii sunt mai nervoși, nefiind siguri că 
planul întocmit acoperă toate elementele ne- 
prevăzute şi nu cunosc modul de reacţie a vii- 
torilor ostateci. La finalul acţiunii tensiunea es- 
te crescută ca urmare a faptului că răpitorii 
realizează că există un pericol mai mare de a fi 
descoperiţi, precum şi posibilitatea unei acţiuni 
în forță pentru recuperarea ostatecilor şi ares- 
tarea lor. Astfel, datele statistice arată că în 
timpul a 1.773 acţiuni de răpire s-au înregistrat 
834 de morţi şi 120 de răniţi. 

De regulă, acțiunile de răpire implică un 
număr relativ mare de persoane care acţionea- 
ză compartimentat: pentru studiul obiectivului, 
pentru executarea acţiunii de răpire, paza şi 
controlul ostaticilor, eventual un alt grup care 
execută punerea în libertate conform celor 
convenite cu forțele de eliberare. De aseme- 
nea poate exista o altă grupare de conducere 
şi supervizare a întregii acţiuni, cu o importantă 
componentă de comunicații (legătură cu forțele 
oficiale care solicită eliberarea, mass-media, 
între elementele teroriste implicate în acţiune), 
precum şi logistică. 

În general grupările teroriste urmăresc 
să-şi atingă scopul propus prin acţiunea de 
răpire în cel mai scurt timp posibil, având în 
vedere că deținerea ostaticilor o perioadă mai 
lungă de timp amplifică riscurile de a fi desco- 
periți, presupune o asigurare logistică mai 
complexă (locaţii mai multe pentru mutarea 
ostaticilor, asigurarea hranei sau chiar cea me- 
dicală a acestora), canale alternative mai nu- 
meroase pentru comunicaţii sigure şi altele. În 
acelaşi timp forțele antiteroriste, deşi urmăresc 
eliberarea cât mai rapid posibil a ostaticilor, 
acționează cu deosebită atenţie şi grijă pentru 
a determina, o dată cu scurgerea timpului, ele- 
mente noi despre terorişti, care să îi poată aju- 

ta în eliberarea ostaticilor, chiar împotriva voin- 
tei teroriștilor. 


Dintre categoriile socio-profesionale 
care sunt cel mai mult supuse riscului unei ac- 
tiuni de răpire, fără ca această enumerare să 
fie şi o ordine de prioritate pentru teroriști 
menţionăm: lideri politici, diplomaţi de diferite 
ranguri, înalţi funcţionari de stat, oameni de 
afaceri, personalități militare, jurnalişti sau re- 
porteri de televiziune, personalităţi religioase, 
poliţişti, turişti, reprezentanţi ai unor organisme 
internaţionale sau organizații 
neguvernamentale. 


Alegerea obiectivului răpirii de către 
terorişti depinde de mai multe criterii cum ar fi: 
revendicările sau obiectivele urmărite, 
„vizibilitatea” şi „accesibilitatea obiectivului, 
posibilitățile grupării teroriste şi altele. 


TACTICI TERORISTE 
de Corneliu PIVARIU 


Folosirea bombelor improvizate sau a 
altor explozivi pentru executarea unor asasi- 
nate este un procedeu ales atunci când se 
apreciază că alte mijloace nu ar fi eficiente din 
diferite motive, chiar de natură tehnică (de 
exemplu dezvoltarea unor tipuri de blindaje 
pentru autoturisme care nu pot fi pătrunse nici 
prin executarea loviturilor cu aruncătoare de 
grenade reactive). 


Cea mai mare parte a bombelor folosite 
de terorişti sunt bombe artizanale. Pentru fabri- 

carea acestora se folosesc explozivi sustraşi 
de la producători militari sau civili, din îngrăşă- 
minte chimice sau prin folosirea unor alte 
substanțe chimice de uz casnic, în diferite 
combinații. 


Aceste bombe artizanale au o încărcă- 
tură principală, căreia i se ataşează un detona- 
tor şi un dispozitiv de armare. De cele mai mul- 
te ori cele trei componente sunt asamblate într- 
un singur întreg. Dispozitivul de armare este 
cel care activează detonatorul, iar acesta iniția- 
ză încărcătura principală. Funcție de efectul 
dorit, uneori acesta este amplificat de adăuga- 


Data Locul 


14.09.1982 | Beirut, Liban 


28.06.1988 | Atena, Grecia 


16.05.1989 | Beirut, Liban 


22.11.1989 | Beirut, Liban 


Londra, Marea 
Britanie 


Ankara, Turcia 


30.07.1990 
21.10.1999 


22.02.2000 | Vitoria, Spania 


24.01.2002 | Beirut, Liban 


20.05.2002 | Beirut, Liban 


19.08.2003 | Bagdad, Irak 


29.08.2003 | Najaf, Irak 


20.11.2003 | Istambul, Turcia 


13.02.2004 | Doha, Qatar 


17.05.2004 | Bagdad, Irak 


14.02.2005 | Beirut, Liban 


02.06.2005 | Beirut, Liban 
21.06.2005 | Beirut, Liban 


28.06.2005 


Bagdad, Irak 


12.122005 | Beirut, Liban 


rea la încărcătură a unor cuie, bile de rulmenti, 
sau alte combinaţii (O bombă amplasată în 
toamna anului 1982 la Comandamentul Aviati- 
ei Militare din Damasc — Siria, a conţinut şi câ- 
teva butelii de gaz lichefiat domestic, efectele 
exploziei fiind amplificate de incendiul provocat 
de gazul lichid, precum şi de bucăţile de metal 
provenite din buteliile respective). Uneori dis- 
pozitivul de armare este dublat de un alt dispo- 
zitiv care duce la activarea detonatorului, de 
regulă anti-mişcare. 


Dintre explozivii cei mai utilizaţi de că- 
tre  terorişti menționăm: Semtex; RDX 


Ayatolah Mohammed Baqr-al Hakim (+84), cleric ae de loli 


Roges Short, consul general Marea Britanie 
Zelimkhan Yandarbiyev, fost preşedinte cecen ia deal 


i sii ggas Autoturi TEER 
Ezzedine Salim, membru al Consiliului de Guvernare 
Rafiq Hariri (+20), fost prim-ministru libanez 


A T Comandat de la dis- 
Samir Kassir, ziarist 5 
tanță 
George Hawi, fost preşedinte al P. Comunist libanez o ap laa 
Dhari Ali al-Fayadh, cdt. Poliția militară 
Gebran Ghassan Tueni - politician şi jurnalist Po. de il 

(Cyclonite sau Hexogen, funcţie de formă); 
PETN (materie primă pentru RDX); C4 
(explosiv plastic); TNT sau Trotil (Tri Nitro 
Toluene); îngrăşăminte chimice obişnuite în 
combinaţie cu alte substanțe; dinamita. 


Dintre metodele folosite ca dispozitiv de 
armare sau pentru detonarea unei bombe arti- 
zanale menţionăm: activarea la apăsare fizică; 
activarea la presiune (atmosferică sau acvati- 
că), prin semnal electronic (remote control sau 
radio frecvenţă); detector de mişcare; celulă 
fotoelectrică (la răsăritul soarelui sau aprinde- 
rea luminii); detector de căldură; detector de 
radiații; dispozitiv anti-mişcare; circuit de tem- 
porizare (activat electronic sau cu acid); co- 
mandă prin fir electric. 


lată în continuare un tabel cu principa- 
lele asasinate realizate folosind maşini capca- 
nă: 


TACTICA BOMBELOR SINUCIGASE 


Corneliu PIVARIU 


Un atentat cu bombă sinucigaşă este 
acea acţiune violentă, motivată politic, desfă- 
şurată de o persoană deplin conştientă de fap- 
ta sa, în care aceasta, transportând material 
exploziv asupra sa, sau într-un vehicul pe ca- 
re-l conduce, detonează această încărcătura 
asupra unei ţinte dinainte aleasă, şi este pre- 
gătit să moară după detonarea bombei. 


Această tactică este planificată, organi- 
zată şi executată de către organizaţii militare 
sau paramilitare, deosebit de hotărâte şi deci- 
se să-şi îndeplinească misiunea cu orice preț. 
Ea a devenit larg cunoscută în timpul celui de- 
al Doilea Război Mondial, prin atacul piloților 

Atac kamikaze asupra USS Bunker Hill 1945 


japonezi 
kamikaze 
asupra na- 
= velor flotei 
militare 
americane 
din Pacific. 
Începând 
cu anii 
| 1980, dato- 
Irită costului 

s : redus şi 
numărului mare de victime, pe care această 
tactică îl provoacă, a devenit preferata organi- 
zaţiilor teroriste din Orientul Mijlociu şi Sri 
Lanka. Organizaţia Tigrii Tamil a fost, până la 
încheierea unui acord de încetare a focului cu 
autoritățile, în 2001, cea mai eficientă şi brutală 
organizaţie teroristă care a folosit terorismul 
sinucigaş. Tactica bombelor sinucigaşe este 
foarte utilizată în prezent de către insurgenții 
din Irak, cât şi în teritoriile palestiniene ocupa- 
te, după declanşarea Intifadei Al-Asqa (a doua 
Intifadă, începută în septembrie 2000, conflict 
violent între palestinieni şi israelieni, conside- 
rat de Israel ca fiind o campanie teroristă, iar 
de către forțele palestiniene ca o un război de 
eliberare împotriva unei ocupaţii străine). For- 
mațiunile teroriste care aplică această tactică, 
apreciază că printre avantajele acesteia se nu- 
mără: este o operaţiune simplă, cu cost scăzut, 
nu presupune un traseu de fugă sau operații 
de recuperare; nu există pericolul capturării 
celui care execută operaţiunea şi a obţinerii 
unor informaţii de la acesta privind organizaţia 
din care face parte; are un impact foarte mare 
la public şi în media. 


Istoricii militari consideră tactica bombe- 
lor sinucigaşe ca fiind o formă a violenţei arma- 
te din domeniul războiului asimetric, fiind folo- 
sită de partea angajată într-un conflict violent, 
care nu dispune de suficiente forțe pentru a 
executa un atac convenţional de intensitatea 
pe care ar dori-o. Raționamentul strategic de 
utilizare a acestei tactici poate fi militar, politic, 
sau politico-militar. Atentatorii sinucigaşi consi- 
deră că acţiunile lor sunt în concordanţă cu 
standardele morale şi sociale, ca urmare a fap- 
tului că sunt îndreptate împotriva forțelor arma- 
te ale inamicului şi împotriva unor condiţii im- 
puse de acesta, pe care le percepe ca injuste. 

Principalele ţine ale acţiunilor cu bombe sinuci- 
gaşe sunt însă civile, acestea fiind mai uşor de 
atacat decât alte obiective care pot fi păzite, 
instalaţii militare sau 
diferite vehicule cu 
destinație militară, mul- 
te din acestea fiind 
protejate de blindaj. 


Mesajul politic al 
atentatorilor sinucigaşi | 
este acela al opoziției 
vehemente faţă de for- á 
tele inamice, precum şi 2 E 
un mesaj de curaj dis- HS 
perat pentru terțe părți 
(că atentatorul este atât de sigur de justețea 
cauzei pentru care luptă, încât preferă să moa- 
ră decât să renunte la ea şi ca urmare nu con- 
tează pericolul prin care trece), întărit de lipsa 
fricii şi determinarea acestuia de a-şi executa 
misiunea, fiind foarte dificil să descurajezi un 
atacator hotărât să moară. 


Folosită împotriva obiectivelor civile, tac- 
tica bombelor sinucigaşe provoacă mai multă 
teamă în populaţia civilă decât alte forme de 
acţiuni teroriste, având în vedere că determina- 
rea atacatorului să moară face ca măsurile de 
descurajare adoptate pentru prevenirea unor 
atentate să fie ineficiente. Atacurile repetate 
asupra unor ţinte civile ridică însă multe pro- 
bleme şi, de cele mai multe ori duce la eroda- 
rea sprijinului de care se bucură gruparea res- 
pectivă. Există şi opinii conform cărora în pre- 
zent această tactică depăşeşte simbolistica 
obişnuită a gestului şi răspunde unor necesități 
mai pragmatice, aparent unii atentatori sinuci- 
gaşi considerând prestigiul familial şi recom- 
pensele financiare primite de familia lor ca o 
compensație pentru sacrificiul făcut. 


Începând cu ultimele două decenii ale 
secolului trecut şi până în prezent, am asistat 
la o creştere a numărului de atentate sinuciga- 
şe, mai ales în Orientul Mijlociu, mai întâi în 
timpul războiului civil din Liban, apoi în Israel, 
iar în ultimii ani, după eliminarea de la putere a 
lui Saddam Hussein, în Irak. Bombele sinuci- 
gaşe împotriva ambasadei SUA din Liban, în 
aprilie 1983, şi atacurile asupra contingentelor 
militare americane şi franceze la Beirut, în oc- 


tombrie 1983, au readus tactica bombelor sinu- 
cigaşe în atenţia opiniei publice internaţionale. 
Începând cu 1993, tactica bombelor sinu- 
cigaşe a devenit mult 
mai răspândită în Isra- 
sel, organizaţii palestini- 


„Islamic și 


T Brigăzile 
a Martirilor 


Al-Asqa 
i adoptând-o pe scară 
DAS largă. Eliminarea de la 

Š putere a lui Saddam 

: Hussein în 2003 a dus 
la o creştere accentua- 
tă a numărului atenta- 
telor cu bombe sinucigaşe în Irak, în ultima 
perioadă acestea fiind o prezenţă aproape coti- 
diană în viaţa irakienilor. 


Atentate cu bombe sinucigaşe au avut 
loc în mai mult de 25 state, dintre care mentio- 
năm: Afganistan, Algeria, Arabia Saudită, Ar- 
gentina, Cecenia, China, Columbia, Croaţia, 
Egipt, Filipine, India, Indonezia, Irak, Israel, 
Kenia, Kuweit, Liban, Maroc, Marea Britanie, 
Pakistan, Panama, Qatar, Rusia, Sri Lanka, 
SUA, Tanzania, Tunisia, Turcia, Uzbekistan, 
Yemen. 


O reacţie aproape comună la discutarea 
unei acțiuni a unui atentator sinucigaş este că 
acesta a fost motivat de disperare şi probabil 
aparţine unui segment al populaţiei sărace sau 
neglijate din societatea respectivă. Un studiu 
relativ recent al Universităţii Harvard (Poverty, 
Political freedom and the Roots of Terrorism 
de Alberto Abadie, octombrie 2004), exprimă 
clar dubiul față de opinia că terorismul este 
generat de sărăcie, evidențiind că “violența de 
tip terorist este determinată de nivelul de liber- 
tate politică a naţiunii”. Mai specific, aceasta 
apare ca urmare a tranziției țărilor către liber- 
tăți democratice. “Nivele diferite de libertate 
politică sunt adesea experimentate în regimuri- 
le politice în tranziţie, când guvernele sunt mai 
slabe, instabilitatea politică este mai mare, deci 
se creează condiții favorabile apariției teroris- 
mului”. 


În fapt, mulți atentatori sinucigaşi au stu- 
dii liceale sau universitare, aparținând clasei 
de mijloc. Ei îşi găsesc locul în unele comuni- 
tăţi închise care practică diferite ritualuri, ade- 


~E 

sea conduse de lideri cu o puternică personali- 
tate, mereu în căutare de noi adepţi. De ase- 
menea, s-a mai remarcat faptul că există şi 
cazuri de atentatori sinucigaşi care au fost obli- 
gaţi să execute astfel de acţiuni, sau probabil 
nu au fost informaţi corect asupra naturii ope- 
rațiunii la care participau sau o executau 
(detonarea prin comandă de la distanţă a unor 
vehicule având şoferul la bord). Unii specialişti 
în contrainformaţii apreciază că şi în cazul 
atentatelor de la 11 septembrie 2001 din SUA 
este posibil ca unii atentatori să nu fi cunoscut 
că s-au angajat într-o misiune sinucigaşă. 

Teroriştii sinucigaşi sunt în cea mai mare 
parte bărbaţi, existând însă organizaţii care 
folosesc un număr mare de femei (Tigrii Tamil 
din Sri Lanka şi Partidul Muncitorilor din 
Kurdistan - PKK). Vârsta acestora este cuprin- 
să între 17 şi 27 de ani. Cea mai mare parte a 
acestora sunt necăsătoriți şi cu o puternică 
educație religioasă (palestinienii sunt în marea 
majoritate fundamentalişti, în timp ce la PKK şi 
Tigrii Tamil predomină motivaţia naționalistă. 

> continuare în numărul viitor - 


TACTICA BOMBELOR SINUCIGASE (II 
Corneliu PIVARIU 


Analiza atentatelor sinucigaşe executate 
în Israel şi teritoriile palestiniene (Conf. 
“Suicide Terrorism in Israel. Developments and 
Trends” - Centrul pentru studii de Securitate 
Naţională Haifa) scoate în evidenţă unele as- 
pecte demne de subliniat, astfel: 


e23% din atentate au fost executate folosind 
autovehicule, iar 77% cu explozibilul purtat pe 
corp, în centuri speciale şi sub o îmbrăcăminte 
confecționată mai larg pentru a permite disimu- 
larea explozivului; 


«Țintele atentatelor au fost: diferite magazine- 
38%, mijloace de transport public-30%, staţii 
de autobuz sau tren-23%, ţinte în afara zonelor 
urbane-9%.. Se înregistrează unele schimbări 
în atenţia acordată diferitelor categorii de ţinte, 
înainte de anul 2000 şi după, astfel: procentul 
atentatelor executate în mijloacele de transport 
în comun a scăzut de la 28,9% la 12,9%, în 
magazine de la 10,5% la 3,8%, a crescut pro- 
centul atentatelor executate în restaurante, de 
la 2,6% la 12,9%, iar atentatele asupra perso- 

nalului forțelor de securitate de la 10,5% la 
26,5%. Această modificare a avut loc şi ca ur- 
mare a măsurilor luate de forțele de securitate 
israeliene (de exemplu a fost creată o unitate 
specială de protecţie pe liniile de transport în 
comun); 


Aşa cum menţionam anterior, 99% din atenta- 
tori au fost bărbaţi şi numai 1% femei, tendinţa 
din ultimii ani fiind de creştere uşoară a ponde- 
rii acestora din urmă; 


eDupă vârstă: 47% între 22-27 ani, 36% între 
16-21 ani, 17% peste 30 ani; tendinţa de scă- 
dere a vârstei este confirmată de faptul că în 
perioada 1993-1999 vârsta medie era de 23,27 
ani, iar între 2000-2005 a scăzut la 21,8 ani; 
eDupă starea civilă: 84% necăsătoriți, 16% că- 
sătoriţi; 

eDupă educaţie: 83% educaţie religioasă, 17% 
educaţie civilă. În ceea ce priveşte studiile, ten- 
dința este de scădere a procentajului celor cu 
studii universitare, de la 48,5% până în 1999, 
la 30,2% în perioada 2000-2005. Se menţine 
un procentaj însemnat al atentatorilor cu studii 
liceale (42,3% între 1993-1999 şi 53,4% între 
2000-2005), în timp ce atentatorii cu studii ele- 

mentare au o pondere 
mult mai mică, 9,1% 


între 1993-1999 şi. 
12,5% între  2000-j 
2005. 


În Irak situația 
este oarecum diferită, 
ineficiența măsurilor pā 
de securitate, compa- | 
rativ cu cele din Israel, SE 
face ca marea majori- Sa 
tate a atentatelor sinu- S% i 
cigaşe să fie executate 
folosind autovehicule. 


În ceea ce priveşte proveniența atentato- 
rilor sinucigaşi din Irak, marea majoritate a ex- 
perților apreciază că aceştia provin din rândul 
voluntarilor străini: 61%-saudiţi; 10,4%-sirieni; 
7,15-kuweitieni; iordanieni, libanezi, libieni, al- 
gerieni, marocani, yemeniţi, tunisieni, palestini- 
eni (în procente mai mici de aproximativ 1%); 
ponderea cetățenilor irakieni fiind de numai 
circa 8,5%. 


Având în vedere faptul că marea majori- 
tate a atentatelor cu bombe sinucigaşe au fost 
executate, la nivel mondial, cel puţin în ultimele 
decenii de către persoane de confesiune mu- 
sulmană, vom prezenta succint câteva opinii 


"i Atentat;cu bombă Beirut- mai 2007 


A. 


din cadrul acestei comunităţi religioase. 


Marea majoritate a musulmanilor cred că 
în textele Coranului sinuciderea este interzisă. 
În acest sens se exprimă părerea conform că- 
reia există un verset (4;29) în care se face re- 
ferire la interzicerea sinuciderii. Traducerile în 
limba engleză, în diferite versiuni nu sunt ace- 


= = > 
Atentat sinucigaş la Bag 


oprit Allah decât pe drept!... 


leaşi, menţionându-se 
când “să nu te sinu- 
cizi, când “să nu vă 
omorâţi unul pe celă- 
lalt” . Traducerea în 
i limba română (Coranul 
cel sfânt, realizat de 
Liga Islamică şi Cultu- 
„rală din România, 
| Ed.ll-a, 1999), prezintă 
“versetul 29 din Surata 
4 (a femeilor) astfel: “ 
“IO, voi cei care credeți! 
Nu vă mâncati averile 
voastre unii altora pe nedrept, doar dacă este 
un negot (legal), cu bună învoiala voastră! Şi 
nu vă ucideţi voi înşivă! Allah este îndurător 
(Rahim) cu voi!”. Referitor la propoziția “Şi nu 
vă ucideţi voi înşivă!”, în notele explicative la 
Coran, pag.621, se menționează “prin săvârşi- 
rea de păcate care antrenează pieirea voastră 
în această lume sau ucigându-vă unul pe al- 
tul”. 


e morţi -m 


~ are mini ie 


Alte şcoli islamice, ca argument la interzi- 
cerea sinuciderii în Coran, fac referite la o 
mențiune din versetul 151 din Surata 6 (a vite- 
lor) “.. şi nu lua nici o viață, pe care Allah a 
făcut-o sacră, decât pe calea legii şi a justiţiei”. 
În versiunea publică a Coranului în limba ro- 
mână (menţionată anterior), acelaşi verset este 
tradus astfel: “... nu ucideţi sufletul pe care l-a 


» 


După atentatele de la Londra din 7 iulie 
2005, unii clerici musulmani au arătat că, în 
anumite circumstanţe, Islamul permite folosirea 
tacticii bombelor  sinucigaşe. Astfel, 
Mohammed Musawi, liderul Ligii Islamice din 
Londra, insista asupra faptului că “trebuie făcu- 
tă o distincţie clară între folosirea bombelor 
sinucigaşe de către cei care încearcă astfel să 
se apere de ocupanțţi, comparativ cu cei care 
ucid civili, ceea ce este altceva şi constituie o 
mare crimă”. Se consideră că cei care adoptă 
tactica bombelor  sinucigaşe (sau a 
“operațiunilor martir”) sunt cei care înţeleg 
această acţiune ca fiind datoria lor față de Is- 
lam, privind existenţa lor pe pământ ca mai 
puţin importantă, comparativ cu următoarea 
viaţă eternă. Şcolile islamice radicale propovă- 
duiesc ideea “operațiunilor martir”, care aduc 
executanţilor un loc în Paradis şi alte recom- 

pense, cum ar fi 72 de fecioare în viața cealal- 
tă, precum şi titlul de martir (Şaheed) 


În ceea ce priveşte efectul practic al 
bombelor sinucigaşe, opiniile sunt diferite. Şefii 
de state, mai ales cei ale căror ţări au fost 
afectate de acest fel de atentate, în mod uzual 
îşi exprimă determinarea de a continua politici- 
le adoptate şi a nu ceda presiunilor teroriste. 


Imagine cotidiană-din Bagdad - 


Terorismul ca “marcă înregistrată ?” 
Amb. Prof. Dumitru Chican 


Nimeni nu se poate pretinde deţinător 
al baghetei magice care să ofere perfecta cu- 
noaştere şi înțelegere cauzală a curentului de 
violență care suflă, astăzi, de la un capăt la 
altul al lumii arabo-islamice, din Mashrek-ul 
până în Maghrebul acestei tulburate şi turbu- 
lente zone a lumii. 


Ceea ce atrage cu precădere atenţia şi, 
în mod firesc, produce îngrijorare, este evoluția 
ascensionala a anarhiei şi deflagraţiilor de vio- 
lenta dintre cele mai variate şi inedite care 
ameninţă să arunce întreaga regiune într-un 
haos fără precedent în istoria sa moderna. 


Ce anume a făcut ca violenta să devină 
un titlu aproape definitoriu pentru aceste socie- 
tăţi şi cum poate fi explicată expansiunea, pâ- 
nă la cote greu imaginabile, a fenomenului în 
discuţie ? 

Este interesant sa constatăm că încer- 
cările de a da răspunsuri la întrebări de felul 
acesta au renunţat la explicaţiile iniţiale ce ţin 
de cauze economice, sociale şi politice, pentru 
a accentua, chiar în tuşe  îngroşate, 
cauzalităţile culturale, religioase şi educaționa- 
le. 


Ne referim, aici, doar la fenomenul vio- 

lenței prin acte sinucigaşe ale cărui explicații 
sunt pe cât de lipsite de coeziune, pe atât de 
puţin convingătoare în abordarea lor tradiționa- 
lă. 

Cel puţin teoretic, actul ca atare nu 
poate fi clasificat drept unul suicidar, pentru 
simplul motiv ca acesta din urmă este un in- 
strument la care individul recurge pentru a pu- 
ne capăt propriei vieţi, fără a primejdui viata 
altuia; nu poate fi definit nici ca act “terorist” 
pentru că teroristul urmăreşte să-i ucidă pe 
alţii, fără a-şi primejdui viaţa proprie şi nu este 
nici unul ce ţine de sacrificiu şi martiriu, aces- 
tea presupunând decizia de autosacrificare 
spre binele unui alt individ sau în avantajul vie- 
tii şi siguranţei unei comunități. 

Elementele conexe ale actului sinuci- 
gaş (locul executării, publicul-ţinta, timpul ales) 
ridică, la rândul lor, o serie de întrebări care fac 
dificil un verdict categoric asupra cauzelor şi 
resorturilor determinatoare. 


Violenţa “explozivă” este, în realitate, 
un punct de întâlnire şi intersectare a mai mul- 
tor voințe şi forțe, astfel că, determinată fiind 
politic, spiritual, religios sau ideologic, ea se 
înscrie într-un cadru strategic cu dimensiuni 
şi amploare încă prea puţin cunoscute. 


Violenţa, în accepțiunea cea mai gene- 
ralizatoare a termenului, a constituit din tot- 
deauna o formă de exprimare specifica a co- 
munităţilor omeneşti. Violenţa care domină, 
astăzi, societăţile islamice şi arabe depăşeşte, 
însă, cu mult formele şi tiparele tradiționale ale 
acestei manifestări, circumscrisă fiind fenome- 
nului “terorist” pus, iniţial, în slujba unor idealuri 
preponderent simbolice şi emoţionale, pentru a 
servi, astăzi, unor programe şi platforme politi- 
ce şi ideologice ce se pretind a avea vocaţie 
universală. 


Cele de mai sus — şi alte observaţii ca- 
re pot fi făcute — subliniază un aspect deloc 
neglijabil şi anume locul tot mai bine trasat pe 
care violenţa îl ocupă în procesul de naştere a 
noii ordini internaţionale contemporane, în sen- 
sul că apariţia şi proliferarea violenţei nu se 
dezvoltă izolat şi spontan, ci îşi are rădăcinile 
şi îşi defineşte scopurile în cadrul şi în strânsă 
conexiune cu această “ordine nouă”. 


Prăbuşirea sistemului comunist şi indi- 
vidualizarea Americii la conducerea lumii uni- 

polare au constituit linia de separație şi rupere 


Explozia unei bombe'la Beirut - mai 2007 


"A 
C "i M 


între două ere istorice , cea actuală, într-un fel 
continuatoare, “cu alte mijloace” a celei care 
s-a încheiat, fiind, nu de puține ori, numită “era 


noului imperiu” sau a “noii Rome “(apelativ 
aplicat de Constantin Cel Mare Bizanțului său). 
Or din această perspectivă — a terorismului ca 
acțiune, sau ca reacție la o acţiune deja produ- 
să sau aflată în curs de desfăşurare — violenţa 
fundamentalistă poate fi circumscrisă cu uşu- 
rință în ecuaţia “noul califat versus noua Ro- 


ma . 


În atari condiţii, daca războiul este 
“politica promovată cu alte  mijloa- 
ce”  (Klaussewitz), atunci terorismul este 


“perpetuarea hegemoniei cu mijloace diferi- 
te” (proces pe care Richard Pearl îl numea 
“războiul global”) 


Lumea contemporană pare a funcţiona 
după o dinamică dacă nu bizară, în mod cert 
păguboasă: este ca şi cum, aflându-ne într-un 
tren care se deplasează într-o anumită direcție 
şi, mergând de-a lungul coridorului, în direcţia 
opusa, vrem sa credem ca trenul însuşi şi-a 
schimbat direcţia de înaintare. 


Or această schimbare nu poate fi reali- 
zată decât într-un singur mod: schimbarea tre- 
nului cu un altul care merge în sensul dorit. 


Altcumva, confruntarea dintre 
dinamicile contemporaneităţii — fie ele numite 
“Roma noua” sau “noul califat mondial”, violen- 
tă şi democraţie, conservatorism şi liberalism 
se vor impune asupra mentalului colectiv ca 
principii, convingeri şi atitudini care dau depen- 
denţă asemenea drogului. Sau ca produse “de 
calitate”, certificate drept “marcă înregistrată”. 


Organizaţia Jund al-Sham 

Fondată în 1999 în Afganistan, de către 
Abu Mussab al-Zarkawi, organizaţia mai este 
cunoscută şi sub denumirile “Armata Levantu- 
lui” şi “Soldații Marii Sirii”. După intervenţia 
americană în Afganistan organizaţia s-a dezin- 
tegrat, membrii ei s-au întors probabil în ţările 
de origine, de unde aceasta a reapărut în anii 
2004 şi 2005. Astfel, aceasta a reapărut în Li- 
ban, în 2004, în campul palestinian Ain al- 
Hilwah, din apropierea oraşului Saida, cu un 
număr redus de membri (30-50). 


A treia formaţiune cu acelaşi nume a 
apărut la Damasc în 2005, devenind o ţintă 
predilectă a autorităţilor de securitate siriene, 
ceea ce ridică suspiciunea că, guvernul sirian 
a inventat sau exagerat prezenţa unui aseme- 
nea grup, pentru a-şi dovedi preocuparea de 
combatere a terorismului. 


Toate organizaţiile au ca obiectiv insti- 
tuirea unui Califat Islamic în zona cunoscută 
drept Siria Mare, şi în care să înlocuiască 
“formele actuale greşite de aplicare a Islamu- 
lui” cu “adevăratul Islam”, motivaţie sau obiec- 
tiv întâlnit la toate mişcările salafiste. 


Țintele atentatelor executate de organi- 
zaţie au fost cele din mediul de afaceri sau din 
mas media, în Qatar şi Liban. În cazul altor 
atentate (la o rafinărie din Texas, consulatul 
britanic din New York), revendicate de organi- 
zaţie, s-a dovedit ulterior că nu au fost execu- 
tate de aceasta. 


Nu este foarte sigur că între organizații- 
le cu acelaşi nume existente în diferite tări 
există legături de colaborare, probabil cea mai 
activă este cea din Liban, care a şi provocat la 


| Atentat la Doha Offar -Jund alb <> s5 

începutul lunii iunie a.c. confruntări în jurul 
campului Ain al_Hilwah, o zonă pe care de re- 
gulă o controla şi în care a mai avut ciocniri cu 
elementele forțelor de securitate libaneze, pre- 
cum şi cu ale unor grupări ca Fatah şi 
Hezbollah. Ca şi alte organizații islamice extre- 
miste, se consideră că Jund al-Sham este po- 
sibil să fie incorporată sub umbrela Al-Qaida şi 
ca urmare se apreciază că aceasta va mai 
ramâne activă în diferite forme sau denumiri în 
Orientul Mijlociu. 


Corneliu PIVARIU 


Lunga şi fierbintea vară afghană 

La 24 mai a.c., rețeaua “Al-Qaida“ anun- 
ta “reluarea acţiunilor sale pe întregul teritoriu 
al Afganistanului“, după numirea unui repre- 
zentant al său pentru “Emiratul Islamic 
Afghanistan”, în persoana lui Mustafa Abu Al- 
Yazid, şi după eliminarea fizică, de către coali- 
ţia internaţională, a responsabilului militar al 
Miscării Talibanilor, Mollahul Dadullah. 


Într-o înregistrare video preluată şi 
transmisă de postul de televiziune prin satelit 
“Al-Jazira“ care emite din Qatar, noul 
“ambasador“ al lui Ossama Bin Laden în 
Afghanistan declara că luptătorii “Al-Qaida“ 
care, pe timpul iernii trecute, au urmat “cursuri 
intensive“ de instrucție şi antrenament, sunt 
gata “să declanşeze acţiuni şi atacuri de anver- 
gură“ în perioada imediat următoare a sezonu- 
lui estival “umăr la umăr cu noii combatanți 
arabi care s-au alăturat rețelei afghane “Al- 
Qaida“, beneficiind, în acest sens, de un larg 
sprijin din partea populaţiei afghane. 

Prezenţa “oficială “ a rețelei lui Ossama 
Bin Laden în Afghanistan a încetat încă în oc- 
tombrie 2001, odată cu înlăturarea de la putere 
a regimului fundamentalist Taliban, dar, după 
cum s-a văzut ulterior, “dispariţia“ sa avea să 
fie una vremelnică, urmată de o reactivare a 
operațiunilor ofensive soldate, între altele, cu 
luarea sub control, de către mujahedinii 
Talibani, a unor importante regiuni din teritoriul 
sudic al țării, îndeosebi în districtele Kandahar, 
Helmand şi Bakhtika, devenite fiefuri ale rebeli- 
lor fundamentalişti. 


“Ossama Bin Laden şi adjunctul său, 


Ayman Al-Zawahiri sunt bine şi continuă “să 

radă bărbile” americanilor“, a mai spus, pe un 
ton ironic, noul responsabil “Al-Qaida“ pentru 
Afghanistan. 


Să mai menţionăm că, doar cu o zi înain- 
te şi tot prin mijlocirea canalului “Al-Jazira“, 
mâna dreaptă şi sfetnicul de taină al lui 
Ossama Bin Laden, doctorul Ayman Al- 
Zawahiri afirma, “pentru națiunea islamică“, 
ideea că “uciderea comandantului militar al 
Mişcării Talibani, martirul Dadullah, (la 11 mai 
a.c.) înseamnă începutul sfârşitului pentru for- 
tele armate pe care S.U.A. le comandă în Af- 
ganistan, înțelegând, prin aceasta, “alungarea 
din Emiratul Islamic Afgan a americanilor şi a 
lacheilor lor”. 


O comparaţie făcută de Al-Zawahiri atra- 
ge atenţia, nu atât prin solemnitatea de circum- 
stanţă a discursului său, cât prin semnificaţiile 
a ceea ce se află dincolo de cuvinte. Spune 
doctorul Ayman că “dacă martiriul lui Abu 


Musab Al-Zargawi (fostul lider Al-Qaida din 
Irak, n.n) a marcat începutul marii prăbuşiri a 
prezenței americane în Irak, moartea 
Mollahului Dadullah va duce la îngenuncherea 
americanilor şi a  locotenenţilor lor în 
Afghanistan”. 


Neîndoielnic, campania publicitară ofen- 
sivă inițiată atât de Talibani, cât şi de “Al- 
Qaida” în ultima perioadă de timp ar putea fi 
tălmăcită, simplist, prin neaoşa expresie româ- 
nească în care se spune : “curaj, găină, că 
mâine te tail”: Înfrânţi, ascunşi prin grote, hăitu- 
iți, izolaţi, teroriştii patronului Bin Laden şi-ar 
face un “marketing” festivist menit să ascundă 
realitatea, să ridice moralul combatanţilor şi să 
ascundă eşecurile pe care Talibanii şi “Al- 
Qaida“ le înscriu pe răbojul războiului propriu. 

E RR 
În căitarea Talib anil 


Acreditarea fără rezerve a acestei pre- 
zumții ar putea fi înşelătoare, în măsura în care 
ea este perfect aplicabilă şi cu referire la tabă- 
ra adversă care marchează, pe propriul său 
răboj, serii nesfârşite de victorii sortite să se 
adune, în curând, asemenea viiturilor de pri- 
măvară, într-un mare fluviu al pacificării, stabili- 
tăţii, democratizării si viitorului de aur al Afga- 
nistanului. 


Nu este, oare, tot o variantă, prea puţin 


diferită în esenţă, de “încurajare a găinii” înain- 
te de sacrificiu? 


Incisivitatea atacurilor executate de 
Talibani (şi Al-Qa'ida) în ultima vreme împotri- 
va efectivelor americane, germane, române, 
creşterea numărului elicopterelor doborâte şi a 
sicrielor care se întorc în ţările de origine a sol- 
daţilor luptători, învăluite în drapalele naţiona- 
le, după ce eroii şi-au “făcut datoria faţă de pa- 
trie“, faptul că, practic, Afghanistanul este de- 
parte de a fi disciplinizat, democratizat şi, mai 
ales, “re-edificat“ pare a pune cu acuitate în- 
trebarea cine este adevărata Virginia Woolf şi 
cui îi este frică de ea — simbol feminin transfor- 
mat nu în traume metafizice, ci în sabie a lui 
Damocles? 


În lumina ultimelor evoluţii survenite pe 
eşichierul politico-militar afghan, se poate afir- 
ma , cu puţine sanse de a greşi, că întrebarea 
pe care cercurile decizionale şi de planificare 
implicate în campania de eradicare a fenome- 
nului fundamentalist-terorist ar trebui să o pu- 
nă, cu întreaga responsabilitate, se referă la 
măsura în care Afghanistanul şi campania în- 
săşi de stabilizare a acestei țări se confruntă 
cu perspectiva reală de revenire în forță a 


fundamentalismului islamist în fruntea iniţiati- 
vei ? 

Într-un fel, “mocirla irakiană” în care for- 
tele coaliţiei par — aşa cum susţin nu puțini 
analişti — tot mai mult cufundate a lăsat, o vre- 
me destul de lungă, în umbră periculozitatea 
“dosarului afghan”, făcând să se ignore cel pu- 
țin o deosebire esenţială între caracterul, natu- 
ra şi motivațiile confruntărilor în desfăşurare pe 
cele două “fronturi” împotriva flagelului terorist. 
În Afghanistan, se luptă împotriva unei ideolo- 
gii şi a unor structuri care au deţinut puterea în 
stat, au dispus de instrumentele instituţionale 
legislative, executive, juridice şi de securitate, 
având experiența supravieţuirii politice şi de 
forță într-un mediu naţional şi internaţional ostil 
şi, în multe cazuri,, folosind experienţa lungii şi 
sângeroasei confruntări pe viață şi pe moarte 
cu foştii ocupanţi sovietici, împotriva cărora au 
beneficiat de sprijinul generos al S.U.A. Este 
vorba, altfel spus, de o ideologie şi de structuri 
care au condus un stat, au avut puterea, au 
pierdut-o prin forță şi vor să o recupereze prin 
forță. 

În Irak, ne aflăm în fața unor ideologii şi 
structuri care, înainte de a fi politice, sunt ani- 
mate de considerente romantic-religioase — şi 
cu atât mai fanatizate — care nu au avut nicio- 
dată puterea în mâinile proprii (exceptând pu- 
terea “ indirectă” de care au beneficiat, ca 
subsidii, din partea fostului regim sadamist) dar 
pe care aspiră să o obţină din varii consideren- 
te, prin toată gama de mijloace necenzurate. 


Subliniind virulenţa crescândă a violen- 
tei aşteptată a se declanşa în Afghanistan şi în 
Irak, în egală măsură, în perioada următoare, 
editorialistul cotidianului londonez de limă ara- 


Fost Taliban 

bă “Al- Hayat’ (Viaţa) îşi intitula, de curând, 
unul din comentariile sale cotidiene : “Se caută 
pompieri pentru o vară excesiv de fierbinte '. 


Cine caută? Şi cine vor fi — dacă, desi- 
gur, vor fi — şi de unde vor veni aceşti 
“pompieri” chemaţi să stingă incendiile? 

lată o întrebare al cărei răspuns este un 
fel de “secret al lui Polichinelle” pe care nimeni 
nu pare a nu-l cunoaşte. 


Ambasador prof. Dumitru CHICAN 


Ciclul unui atac terorist (| 
Nicolae PERHAIȚĂ 

Atacurile teroriste, ca şi operaţiunile 
criminale, necesită, de regulă, o planificare şi o 
pregătire meticuloase. Conform unor experţi ai 
Centrului de prognoze strategice din SUA, des- 
făşurarea unui astfel de atac se face într-un 
ciclu care conţine şase etape: Alegerea obiec- 
tivului; planificarea; desfăşurarea forțelor; ata- 
cul; evacuarea; exploatarea mas media. 

1. Alegerea obiectivului 

Ciclul unui atac terorist începe cu ale- 
gerea obiectivului, funcţie de mai mulţi factori. 
Țintele teroriştilor sunt foarte rar alese funcție 
de utilitatea lor militară, cum ar fi întreruperea 
liniilor de comunicaţii sau de aprovizionare 
sau, în general, limitarea posibilităţilor de ope- 
rare a unor capacităţi militare adverse. Dimpo- 
trivă, teroriştii aleg, de regulă, obiective care 
au o valoare simbolică sau care vor provoca o 
reacție majoră a mijloacelor media. Una dintre 
căile care pot asigura o astfel de reacţie este 
uciderea şi mutilarea unui mare număr de per- 
soane, generând prin aceasta imagini provoca- 
toare care să fie difuzate de toate televiziunile 
şi să ocupe prima pagină a tuturor cotidianelor. 
Nevoia de a genera atenţia mass media face 
ca teroriştii, spre deosebire de grupările insur- 
gente, să nu fie interesaţi de obiective militare. 

Publicul căruia i se adresează teroriştii 
este acela care urmăreşte evoluţia evenimen- 
telor internaţionale prin intermediul media. Ata- 
curile al-Qaeda din 11 septembrie 2001, de 
exemplu, au avut menirea de a trimite lumii 
occidentale şi comunităţilor musulmane un me- 
saj care depăşea cu mult distrugerea efectivă 
a obiectivelor atacate. 

Pentru că, de regulă, sunt echipați su- 
mar şi dețin doar armament uşor în comparaţie 

cu forțele armate moderne, teroriştii preferă să 
evite atacuri asupra obiectivelor bine apărate 
sau bine consolidate, cum ar fi unităţi sau in- 
stalaţii militare. În plus, obiectivele mai puţin 
protejate, cum sunt civilii şi infrastructurile civi- 
le, sunt de natură să ofere un număr mai mare 
de victime şi să genereze o mai mare atenţie 
din partea mass media. Ca urmare, ţintele civi- 
le neprotejate sau mai slab protejate şi cu va- 
loare de simbol sunt mai adesea alese de tero- 
rişti în această fază a ciclului atacului terorist. 
În alegerea obiectivelor se ţine seama 
şi de analiza raportului dintre costuri şi benefi- 


Bagdad - Piaţa Shorja 18 iunie 2007 


cii, o analiză care se face cu destul raţiona- 
ment. Obiectivele alese de al-Qaeda pentru 
atacurile din 11 septembrie au avut valoare 
simbolică foarte mare, inclusiv Pentagonul. 
Dacă al-Qaeda ar fi urmărit cu adevărat să 
afecteze în vreun fel capacitatea operaţională 
militară a Statelor Unite ar fi atacat centre de 
comunicaţii, comandă şi control. Atacul asupra 
Pentagonului nu a afectat serios capabilitățile 
militare nici din ziua atacului şi nici din zilele 
următoare. Secretarul apărării, Donald 
Rumsfeld, a apărut într-o conferinţă de presă 
chiar dintr-o sală a Pentagonului. 

În timpul fazei de alegere a obiectivelor, 
teroriştii execută şi o cercetare a potenţialelor 
ținte. Profunzimea şi detaliile acestei cercetări 
diferă în funcţie de gruparea teroristă şi de obi- 
ectivul selectat. În ultimii ani, Internetul a uşu- 
rat mult procesul de alegere a obiectivelor de 
către terorişti. Folosind orice motor de căutare, 
teroriştii pot obține fotografii, hărți, adrese, des- 
crieri şi chiar imagini din satelit ale obiectivului 
pe care l-au ales pentru un atac. Aşa cum acti- 
viştii grupărilor antiglobalizare sau de protecţie 

a mediului au devenit specialişti în „cercetarea 
electronică” pe Internet, şi teroriştii au specia- 
liştii lor pregătiţi în acest scop. 

După ce datele relevante sunt culese 
electronic, gruparea teroristă execută suprave- 
gherea pre-operaţională a obiectivelor selecta- 
te, cu scopul de a determina care este cel mai 
vulnerabil şi mai oportun. Ca o reacţie la acţiu- 
nile teroriştilor, ambasadele şi consulatele pu- 
terilor occidentale au devenit în ultimii ani ade- 
vărate fortărețe, dotate cu geamuri antiglonţ şi 
bariere de beton pentru menţinerea la distanţă 
a posibilelor vehicule purtătoare de dispozitive 
explozive improvizate. În plus, se construiesc 
noi ambasade în zone mai puţin circulate, un- 
de vecinătăţile pot fi mult mai uşor suprave- 
gheate de forțele de securitate. Ca urmare a 
faptului că prin aceste măsuri reprezentanţele 
diplomatice au devenit obiective bine apărate, 
terorişiii şi-au orientat selecţia către alte obiec- 
tive care pot reprezenta simboluri ale influenţei 
occidentale. Între acestea sunt şi hoteluri, care 
fac parte din mari lanţuri hoteliere, în care, de 
multe ori, îşi au sediile firme occidentale. 

Pentru că sunt îndreptate împotriva 
unor ţinte mai puţin protejate, atacurile de 
acest gen vor produce şi un număr mare de 
victime, de regulă predominant occidentale. În 
noiembrie 2002, atentatele teroriste de la Hote- 
lul Paradise din Kilifi, Kenya au avut ca rezultat 
moartea 12 persoane. În august 2003, atacul 
grupării Jemaah Islamiyah asupra Hotelului 
Marriot din Jakarta a consemnat 12 morţi şi 
peste 100 răniți. În iulie 2005, patru atentate cu 
vehicule, pe care erau amplasate dispozitive 
explozive, executate la Sharm el-Sheikh au 
ucis peste 80 de persoane şi au rănit alte apro- 
ximativ 200. 


Criteriile folosite de terorişti în alegerea 
țintelor trebuie luate în calcul atunci când se 
proiectează şi implementează măsuri 
antiteroriste. Între aceste măsuri sunt foarte 
importante acelea care pot face obiectivul mai 
puţin atractiv pentru terorişti, în sensul că este 
făcut mai greu de abordat. Astfel, prin limitarea 
accesului liber la obiectiv, creşterea măsurilor 
de securitate şi de apărare, luarea de măsuri 
care să limiteze numărul potenţialelor victime 
sau prin luarea unor măsuri de 
contrasupraveghere care să ducă la întrerupe- 
rea ciclului atacului teroriștii pot fi forțați să se 
orienteze către altă țintă, care le oferă mai puti- 
ne provocări. 

(urmare în numărul viitor) 


Dictionar - Terorism 
Corneliu Pivariu 

Terorismul semnifică folosirea violenţei 
în scopul atingerii unor obiective politice, reli- 
gioase sau ideologice. Până în prezent sunt 
cunoscute peste 240 de definiţii internaţionale 
ale terorismului, nici una dintre ele neîntrunind 
o aprobare unanimă a comunităţii internaţiona- 
le, deci, nici la data publicării acestor rânduri, 
nu există o definiţie unanim acceptată a tero- 
rismul pe plan internaţional. 

Lipsa unei definiţii unanim acceptate pe 
plan internaţional impietează asupra adoptării 
unei atitudini internaţionale coerente de com- 
batere a terorismului. 

În România, conform Legii 535 din 25 
noiembrie 2004, terorismul este definit ca fiind 
“ansamblul de acțiuni şi/sau ameninţări care 
prezintă pericol public şi afectează securitatea 
naţională, având următoarele caracteristici: 
sunt săvârşite premeditat de entităţi teroriste, 
motivate de concepții şi atitudini extremiste, 
ostile fată de alte entităţi, împotriva cărora acţi- 
onează prin modalități violente şi/sau distructi- 
ve; au ca scop realizarea unor obiective speci- 
fice de natură politică; vizează factori umani şi/ 
sau materiali din cadrul autorităţilor şi instituții- 
lor publice, populației civile sau al oricărui alt 
segment aparținând acestora, produc stări cu 
un puternic impact psihologic asupra populați- 
ei, menit să atragă atenţia supra scopurilor ur- 


i mărite”. 


Credem că nici această definiție nu răspunde 


_ la toate elementele necesare unei definiţii una- 

nim acceptate pe plan internaţional, ea putând 
fi îmbunătăţită chiar pe plan naţional, având 
mai multe lacune, spaţiul de care dispune nu 
ne permite să le analizăm. 
Nicolae PERHAIȚĂ 


Ciclul unui atac terorist (II 
Supravegherea obiectivului. 
Vulnerabilitățile teroriştilor 

Atacurile menite să genereze teroare, 
nu numai printre supraviețuitori şi printre cei 
aflaţi la faţa locului sau în apropierea atentatu- 
lui, ci şi în societate, au întotdeauna aparenţa 
unui eveniment neaşteptat. În realitate, eveni- 
mentul reprezintă punctul culminant al ciclului 
de şase faze ale atacului terorist. 

În timpul fazelor de alegere a tintei şi 
de planificare a atacului, teroriştii execută o 
supraveghere pre-operaţională. Complexitatea 
şi durata supravegherii sunt funcţie de natura 
obiectivului, amploarea operaţiunii şi de scopul 
final. Scopul supravegherii este de a determina 
modul de comportare a țintei, dacă aceasta 
este o persoană, sau posibile puncte slabe şi 
metode de atac aplicabile în cazul în care ţinta 
este o clădire sau o instalație complexă. Când 
ținta este o persoană, care trebuie asasinată 
sau răpită, teroriştii vor urmări să stabilească 
în detaliu programul zilnic al acesteia, rutele pe 
care le parcurge de acasă la locul de muncă şi 
înapoi, dacă acestea diferă de la o zi la alta. 
De asemenea, vor stabili ce măsuri de securi- 
tate sunt luate pentru protecţia obiectivului la 
domiciliu, pe traseu, la locul de muncă. Pentru 
obiectivele fixe se urmăreşte determinarea mo- 
dului de asigurare a pazei, ce forțe sunt anga- 
jate, modul cum acestea sunt amplasate şi 
cum reacţionează, nivelul de pregătire, dacă 
pot fi mituite şi cum obişnuiesc să-şi îndepli- 
nească misiunea; stabilirea modului de ampla- 
sare şi funcţionare a sistemelor electronice de 
supraveghere a obiectivului, a nivelului de aler- 
tă, a modului cum reacţionează agenţii de se- 
curitate în caz de alarmare. De exemplu, tero- 
riştii vor urmări să stabilească momentul când 
numărul gardienilor este mai mic, când aceştia 
vin şi pleacă de la obiectiv şi când are loc 
schimbarea gărzii. Culegerea acestor informații 
se realizează pentru a determina cel mai bun 
moment şi cel mai bun loc pentru executarea 
atacului, precum şi a resurselor necesare exe- 

cutării atacului. Deoarece prin supravegherea 
pre-operaţională trebuie să se stabilească for- 
ma atacului, teroriştii vor executa mai multe 
sesiuni de supraveghere. Şi cu cât execută 
mai multe sesiuni cu atât şansele de a fi obser- 
vaţi cresc. De fapt, prima regulă a 
contrasupravegherii este că cei care execută 
supravegherea pentru culegerea de informații 
sunt vulnerabili şi pot fi descoperiţi, mai ales în 
cazul teroriştilor care nu au suficientă pregătire 
în culegerea de informaţii şi descoperirea fap- 
tului că au fost observați de serviciile de secu- 
ritate. 

După descoperirea prezenţei teroriştilor 
în preajma obiectivului, personalul de securita- 
te al obiectivului intră în alertă iar planul de 
atac poate fi compromis. lar dacă personalul 
de securitate este bine pregătit şi cooperează 
cu servicii secrete specializate, teroriştii pot fi 
puşi, la rândul lor, sub supraveghere, ceea ce 
poate conduce la descoperirea altor membri ai 
celulei respective. În pofida dimensiunilor şi 
consecințelor unora dintre atacurile teroriste, 
procesul de supraveghere pe care îl execută 
teroriştii este marcat de amatorism şi neglijen- 
te. Astfel, manualele de pregătire ale terorişti- 
lor, inclusiv manualul „Studii militare în Jihadul 
împotriva tiranilor”, şi revistele de pregătire on- 
line pregătesc teroriştii cum să execute su- 
pravegherea şi ce tip de informaţii trebuie să 
culeagă cu această ocazie. 

Calitățile necesare personalului care 
execută activităţi de supraveghere se obțin şi 
se dezvoltă după o pregătire meticuloasă, de 
specialitate şi de durată. De exemplu, este 
foarte dificil să actionezi în mod cât mai natural 
atunci când desfăşori o activitate ilegală. Ade- 
sea, persoanele care execută supravegherea 
sunt atinse de „sindromul încingerii”, al presim- 
țirii că au fost depistate, chiar dacă nu au intrat 
încă în atenţia serviciilor de securitate. Această 
presimţire le poate perturba comportamentul 
astfel încât să-şi deconspire prezenţa şi preo- 
cupările. Ca urmare, pentru amatori, este uşor 
să facă greşeli pe timpul supravegherii, cum ar 
fi demascarea preocupărilor de a culege infor- 
maţii prin observare, ascultare, fotografiere, 
filmare a unui obiectiv fără să aibă acoperirea 
necesară şi o legendă care să-i justifice pre- 
zenţa în sau în preajma obiectivului. 

În unele cazuri, durata supravegherii 

este mai mare şi, implicit, cantitatea de infor- 
matii culese este mai mare. Un pakistanez 
arestat în 2004 avea asupra sa un laptop care 
conţinea informaţii detaliate despre potenţiale 
obiective, de natură economică, din SUA, cum 
ar fi sediile Bursei şi al Citigroup din New York, 
al Fondului Monetar Internaţional, al Băncii 
Mondiale din Washington şi al Prudential 
Financial din Newark, NJ. 

Pentru un terorist slab pregătit care 
execută supravegherea unui obiectiv, serviciile 
americane de securitate folosesc acronimul 
TEDD, care ilustrează principiile identificării 
acestuia. Aceasta înseamnă o persoană care 
este observată de mai multe ori în Timp, în di- 
ferite Locuri (Environments) , la diferite Distan- 
te sau care are un Comportament (Demeanor) 
ciudat. Un astfel de comportament înseamnă 
un mod de a acţiona nenatural, generator de 
suspiciune, specific persoanelor care nu au 
nici un motiv să se afle în zona obiectivului şi 
să facă ceea ce fac acolo. Culegerea de date 
în era informațiilor 

Cu actualele posibilităţi tehnice, per- 
soanele care execută supraveghe- 
rea în scopul culegerii de informații 
folosesc aparatură foto şi video, mij- 
loace de vedere pe timp de noapte, | 
echipamente electronice de asculta- 
re, computere personale Şi ÎN 
Internetul. Chiar dacă astfel de teh- BUAS 
nologii au venit mult în sprijinul cule- |EBA 
gerii de date, acestea nu au eliminat 
faza de supraveghere pre-operaţională. Sunt 
multe lucruri care nu pot fi sesizate decât de o 
persoană prezentă în apropiere de obiectiv, 
ceea ce face ca observarea directă să fie vitală 
pentru planificarea operaţională. În consecință 
şi măsurile de contrasupraveghere rămân la fel 
de importante. 

Prin intermediul Internetului, o impor- 
tantă sursă deschisă pentru pregătirea operati- 
unilor de supraveghere, se pot obţine: date 
biografice despre ţintă, adresă, ocupaţie, apar- 
tenenţa la unele organizații, locuri unde urmea- 
ză să ţină conferințe, discursuri, participări la 
manifestări de caritate, date despre familie, 
fotografii ale membrilor familiei, prietenilor, ru- 
delor şi partenerilor de afaceri, proprietăţi deţi- 
nute, fotografii şi planuri ale locuinţei, automo- 
bile şi ambarcaţiuni pe care le deţine ţinta, situ- 

ație financiară etc. Unele site-uri, cum ar fi 
Google Earth, oferă hărți şi fotografii aeriene 
ale unor locaţii. Alte site-uri, cum ar fi cele ale 
unor organizații antiglobalizare, antiabortion 
sau pentru protecţia animalelor, ale agenţiilor 
imobiliare sunt şi ele pline de informaţii căutate 
de terorişti. 

Internetul poate fi folosit şi de serviciile 
de securitate în scopul îmbunătățirii protecţiei. 
Operațiunile „cyberstalker” pot determina canti- 
tatea de informații disponibilă pe Internet referi- 
toare la o ţintă şi, prin demersuri dificile, se 
poate obţine stergerea unor informaţii. Mai 
uşor, se pot identifica locurile unde există vul- 
nerabilităţi informaţionale. 

Totuşi, folosirea exclusivă a informatii- 
lor furnizate de Internet poate genera erori. 
Unele informaţii sunt eronate, altele provin din 
surse a căror credibilitate nu este cunoscută, 
iar altele nu sunt actualizate. În cazul în care o 
informaţie preluată de pe Internet nu se confir- 
mă, ea poate conduce la eşecul întregii opera- 
țiuni şi, în consecinţă, la pierderea prestigiului, 
dar şi la pierderi materiale, umane şi financiare 
proprii. Ca urmare, culegerea 
de date prin supraveghere la 
fața locului nu va fi exclusă. Da- 
tele obținute prin intermediul 
A Internetului, sunt, de regulă, 

folosite pentru planificarea su- 
pravegherii şi planificarea ope- 
raţională. De fapt, datele de pe 
Internet furnizează planificatori- 
lor terorişti o imagine statică a obiectivului, de 
obicei limitată, care se completează cu date, 
atât despre obiectiv cât şi despre împrejurimi, 
obținute prin observare directă. La fața locului 
se poate mai bine stabili data, locul şi forma 
atacului, modalitatea de realizare a surprinde- 
rii, modul de evacuare. Doar prin supraveghere 
directă poate fi înțeles comportamentul şi obi- 
ceiurile țintei sau al personalului de securitate 
care asigură un obiectiv. Modalitatea de reac- 
ție a personalului de securitate poate fi verifica- 
tă la faţa locului prin diverse metode: parcare 
pe locuri interzise, încercare de pătrundere în 
obiectiv fără documente de acces. 

Ciclul unui atac terorist (III 
Nicolae PERHAIȚĂ 
Planificarea operațională 


Planificarea atacului începe după ce 
ținta a fost selecționată şi supravegheată în 
scopul culegerii de informaţii necesare întocmi- 
rii planului de atac. Este faza în care se deter- 
mină cine, cum, unde şi când, elemente esenti- 
ale pentru planificarea atacului. Pentru a răs- 
punde acestor întrebări, gruparea teroristă 
poate să aibă nevoie de o supraveghere supli- 
mentară, trebuie să iniţieze baza şi sprijinul 
logistic şi să organizeze echipa care va execu- 
ta atacul. În pregătirea atacului, se stabilesc 
tipurile de arme necesare şi cantitatea de ex- 
ploziv pentru realizarea bombei, se efectuează 
transferuri bancare, se execută antrenamente 
ale echipei de atac. Pe parcursul acestei faze, 
celula care pregăteşte atacul este expusă unor 
vulnerabilităţi care îi pot compromite misiunea. 


În această etapă, se intensifică legături- 
le telefonice şi traficul pe Internet, precum şi 
deplasările membrilor grupării respective. 
Această intensificare a activității lasă, în mod 
natural, urme, care pot atrage atenția persona- 
lului serviciilor de informații sau de securitate. 
Astfel, transferurile bancare, traficul în sisteme- 
le de comunicatii şi mişcările de personal pot fi 
urmărite, iar dacă sunt culese suficiente infor- 
maţii, se poate creiona imaginea unuia atac 
terorist în pregătire. 

Supravegherea țintei executată pe tim- 
pul fazei de planificare operaţională este mai 
dificil de depistat decât cea executată în faza 
de selecţionare a țintei. Dacă supravegherea 
efectuată în faza de alegere a țintei are ca 
scop determinarea acelor elemente specifice 
ale țintei care o pot ca- p 
lifica pentru un atac 
terorist, supravegherea 
în faza planificării este 
executată, în general, 
de personal mai bine 
pregătit. De această 
dată nu se mai culeg 
informaţii cu caracter 
general, ci sunt căutate 
elemente specifice şi 
de detaliu. În lumea 
teroriştilor, în multe ca- 

zuri, supravegherea în faza planificării este 
executată chiar de cei care vor executa atacul, 
ceea ce implică alte elemente de vulnerabilita- 
te în faza de execuţie a atacului. Pentru că 
persoanele care vor executa atacul sunt, de 
regulă, mai bine plasate în ierarhia grupării te- 
roriste decât cei care sunt trimişi iniţial să cu- 
leagă date generale despre obiectiv există 
şanse mai mari ca acestea să fie deja în aten- 
ţia serviciilor de informaţii sau de securitate. 
Cum teroriştii cunosc acest lucru, ei sunt mai 
atenţi sau mai nervoși, funcţie de temperamen- 
tul individului. Dacă sunt prea atenţi sau doar 
nervoşi, gândindu-se că pot fi observați, pot 
face greşeli care să le demaşte preocupările. 


Pe timpul fazei de planificare, teroriştii 
încep să desfăşoare activităţi operaţionale care 
îi fac mai vizibili. Unele tipuri de pregătire şi 
antrenament, cum au fost pregătirile pentru 
pilotajul avioanelor în vederea atacurilor din 11 
septembrie 2001, pot dura luni sau chiar ani. 
Dacă serviciile de informaţii sau de securitate 
sunt bine pregătite, pot culege date, care coro- 
borate, le pot furniza indicii despre pregătirile 
pentru un atac şi chiar despre faza în care se 
găsesc pregătirile. Din punct de vedere 
contraterorist, se pune problema momentului 
arestării membrilor celulei teroriste, decizia fi- 
ind luată în funcţie de numărul membrilor celu- 
lei, de numărul celor deja cunoscuţi şi al celor 
care s-au deconspirat, de iminenţa atacului. 
Intervenţia prematură a serviciului antiterorist 
poate duce la scăparea întregii echipe de tero- 
rişti, iar intervenţia tardivă poate găsi atacul 
deja în desfăşurare. Succesul serviciilor de 
securitate şi de informaţii depinde foarte mult 
de resursele alocate culegerii de informaţii, în 
special informaţiilor umane (HUMINT), şi de 
capacităţile analitice, 
astfel încât indicii unui 
atac terorist să fie des- 
coperiţi la timp în sco- 
pul prevenirii atacului. 
Totuşi, din experiența 
unor servicii 
antiteroriste, pe timpul 
fazei de planificare, 
teroriştii, determinaţi 
să-şi îndeplinească 
misiunea, atrag atenţia 
asupra activităţilor pe 

care le desfăşoară atât de vizibil încât chiar şi 
lipsa unor resurse ale serviciilor de luptă 
antiteroristă nu poate împiedica depistarea in- 
tenţiilor de atac. 


Desfăşurarea de forțe şi atacul 


După finalizarea etapei de planificare, 
celula teroristă se desfăşoară pentru atacul în 
sine, moment de la care nu mai există cale de 
întoarcere. În etapa de desfăşurare a forţelor, 
teroriştii vor părăsi casele conspirative, vor 
prelua armele şi dispozitivele explozive impro- 
vizate, vor forma echipa şi se vor deplasa la 
locul de dispunere a țintei. În cazul în care nu 
au fost descoperiţi, sau arestaţi până la acest 
moment, teroriştii vor merge până la capăt. 
Odată ce teroriştii s-au desfăşurat pentru atac, 
ciclul nu mai poate fi stopat. Cu alte cuvinte, 
pentru a preveni un atac terorist, personalul 
serviciilor antiteroriste trebuie să oprească acti- 
unea înainte de a ajunge la faza de desfăşura- 
re a forțelor. Chiar dacă o parte a celulei tero- 
riste a fost arestată/imobilizată, membrii care 
au rămas vor continua punerea în practică a 
planului de atac. În fapt, cei rămaşi 
neimobilizați fie nu ştiu de arestarea celorlalți, 
fie au în consemn ducerea misiunii la îndeplini- 
re indiferent de ce se întâmplă cu ceilalţi. Este 
cazul atacului din 2004 de la Consulatul SUA 
din Jeddah, Arabia Saudită, când atacul urma 
să fie executat de două echipe. Cea mai nu- 
meroasă a fost descoperită şi arestată de ser- 
viciile secrete saudite, dar echipa mai mică a 
continuat executarea misiunii. 


În alte cazuri, ţinta aleasă este atacată 
în pofida eşuării primei încercări. Atacul din 
octombrie 2000 asupra portavionului american 
Cole în portul Aden, Yemen, a avut loc după 
ce o încercare anterioară de atac eşuase îm- 
potriva portavionului The Sullivans, în acelaşi 
port. 


Serviciile de informații nu trebuie să 
facă greşeala de a considera că teroriștii vor 
renunta la o ţintă după ce o tentativă de atac a 
eşuat. O astfel de abordare înseamnă slăbirea 
vigilenței, reducerea nivelului de alertă, redu- 
cerea efortului de contrasupraveghere, odată 
cu reducerea nivelului de alertă la obiectivul 
respectiv. Consecințele au fost tragice în astfel 
de situații, mai reprezentative fiind cazurile 
World Trade Center, New York, şi staţiunile 


turistice de pe insula Bali, Indonezia. 


Identificarea incorectă a echipei de atac 
din cadrul celulei teroriste este o altă greşeală 
pe care o pot comite serviciile de informaţii. S- 
a întâmplat în cazul asasinării cineastului olan- 
dez Theo van Gogh în 2004 de către 
Mohammed Bouyeri, un olandez de descen- 
denţă marocană. Autorul asasinatului era su- 
pravegheat de serviciile speciale olandeze da- 
torită legăturilor sale cu rețeaua Hofstad, un 
grup de simpatizanți jihadişti din Olanda. Dar 
pe parcursul supravegherii s-a apreciat că nu 
Bouyeri este ameninţarea, atribuindu-i-se doar 
un rol logistic în organizaţie şi nu unul operaţio- 
nal, ceea ce a condus la eşecul operaţiunii 
antiteroriste. 


Odată ce faza atacului a început, singu- 
ra cale de a diminua nivelul distrugerilor sau 
pierderilor de vieţi omeneşti este punerea în 
aplicare, de către sistemul de securitate al obi- 
ectivului atacat, a planului de măsuri 
antiteroriste. Cu condiţia să mai existe timp la 
dispoziţie, pentru că în faza de planificare a 
atacului teroriştii urmăresc şi realizarea sur- 
prinderii, lucru destul de posibil, deoarece ei au 
sub control momentul, locul şi metoda de atac. 
Dacă serviciul de securitate al obiectivului este 
surprins şi paralizat de faptul că a fost luat prin 
surprindere, consecințele vor fi dezastruoase. 
Este foarte important pentru forțele de securi- 
tate ale obiectivului să realizeze că acesta este 
atacat (să recunoască apariţia unui atac) şi să 
intre imediat în acţiune. De regulă, din momen- 
tul în care atacul a fost declanşat, cea mai ma- 
re parte a misiunii va fi îndeplinită şi numai mă- 
suri de protecţie foarte bine puse la punct mai 
pot diminua efectele exploziilor sau reduce nu- 
mărul de victime. Astfel de măsuri includ exer- 
ciţii de apărare a obiectivului, crearea de zone 
de siguranţă, exerciţii cu personalul obiectivului 
în baza planului de acţiune în caz de atac tero- 
rist. 

Ciclul unui atac terorist (IV) 
Nicolae PERHAIȚĂ 


Desfăşurarea de forțe şi atacul 


După finalizarea etapei de planificare, 
celula teroristă se desfăşoară pentru atacul în 
sine, moment de la care nu mai există cale de 
întoarcere. În etapa de desfăşurare a forțelor, 
teroriştii vor părăsi casele conspirative, vor 
prelua armele şi dispozitivele explozive impro- 
vizate, vor forma echipa şi se vor deplasa la 
locul de dispunere a țintei. În cazul în care nu 
au fost descoperiţi sau arestaţi până la acest 
moment, teroriştii vor merge până la capăt. 
Odată ce teroriştii s-au desfăşurat pentru atac, 
ciclul nu mai poate fi stopat. Cu alte cuvinte, 
pentru a preveni un atac terorist, personalul 
serviciilor antiteroriste trebuie să oprească acti- 
unea înainte de a ajunge la faza de desfăşura- 
re a forțelor. Chiar dacă o parte a celulei tero- 
riste a fost arestată/imobilizată, membrii care 
au rămas vor continua punerea în practică a 
planului de atac. În fapt, cei rămaşi 
neimobilizați fie nu ştiu de arestarea celorlalți, 
fie au în consemn ducerea misiunii la îndeplini- 
re indiferent de ce se întâmplă cu ceilalţi. Este 
cazul atacului din 2004 de la Consulatul SUA 
din Jeddah, Arabia Saudită, când atacul urma 
să fie executat de două echipe. Cea mai nu- 
meroasă a fost descoperită şi arestată de ser- 
viciile secrete saudite, dar echipa mai mică a 
continuat executarea misiunii. 


În alte cazuri, ţinta selectată este ataca- 
tă în pofida eşuării primei încercări. Atacul din 
octombrie 2000 asupra portavionului american 
Cole în portul Aden, Yemen, a avut loc după 
ce o încercare anterioară de atac eşuase îm- 


potriva portavionului The Sullivans, în acelaşi 

port. 


Serviciile de informaţii nu trebuie să 
facă greşeala de a considera că teroriştii vor 
renunţa la o ţintă după ce o tentativă de atac a 
eşuat. O astfel de abordare înseamnă slăbirea 
vigilenței, reducerea nivelului de alertă, redu- 
cerea efortului de contrasupraveghere, odată 
cu reducerea nivelului de alertă la obiectivul 
respectiv. Consecințele au fost tragice în astfel 
de situaţii, mai reprezentative fiind cazurile 
World Trade Center, New York, şi staţiunile 
turistice de pe insula Bali, Indonezia. 


Identificarea incorectă a echipei de atac 
din cadrul celulei teroriste este o altă greşeală 
pe care o pot comite serviciile de informații. S- 
a întâmplat în cazul asasinării cineastului olan- 


dez Theo van Gogh în 2004 de către 
Mohammed Bouyeri, un olandez de descen- 
dență marocană. Autorul asasinatului era su- 
pravegheat de serviciile speciale olandeze da- 
torită legăturilor sale cu rețeaua Hofstad, un 
grup de simpatizanți jihadişti din Olanda. Dar 
pe parcursul supravegherii s-a apreciat că nu 
Bouyeri este ameninţarea, atribuindu-i-se doar 
un rol logistic în organizaţie şi nu unul operatio- 
nal, ceea ce a însemnat eşecul operaţiunii 
antiteroriste. 


Odată ce faza atacului a început, singu- 
ra cale de a diminua nivelul distrugerilor sau 
pierderilor de vieţi omeneşti este punerea în 
aplicare, de către sistemul de securitate al obi- 
ectivului atacat, a planului de măsuri 
antiteroriste. Cu condiţia să mai existe timp la 
dispoziţie, pentru că în faza de planificare a 
atacului teroriştii urmăresc şi realizarea sur- 
prinderii, lucru destul de posibil, deoarece ei au 
sub control momentul, locul şi metoda de atac. 
Dacă serviciul de securitate al obiectivului este 

surprins şi paralizat de faptul că a fost luat prin 
surprindere, consecinţele vor fi dezastruoase. 
Este foarte important pentru forțele de securi- 
tate ale obiectivului să realizeze că acesta este 
atacat (să recunoască apariţia unui atac) şi să 
intre imediat în acţiune. De regulă, din momen- 
tul în care atacul a fost declanşat, cea mai ma- 
re parte a misiunii va fi îndeplinită şi numai mă- 
suri foarte bine puse la punct de protecţie mai 
pot diminua efectele exploziilor sau reduce nu- 
mărul de victime. Astfel de măsuri includ exer- 
ciţii de apărare a obiectivului, crearea de zone 
de siguranţă, exerciții cu personalul obiectivului 
în baza planului de acţiune în caz de atac tero- 
rist. 


Evacuarea 


Încă din primele etape ale ciclului ata- 
cului terorist, planificatorii au în vedere stabili- 
rea măsurilor de evacuare a locului de acţiune 
după executarea atacului, măsuri care includ 
determinarea modului de părăsire a zonei. În 
lipsa unui plan de evacuare, executanții atacu- 
lui devin vulnerabili la descoperire şi capturare, 
eventualitate care riscă să pună în pericol vii- 
toare operaţiuni, datorită pierderilor de perso- 
nal şi informaţiilor pe care serviciile 
antiteroriste le pot obţine de la cei capturați. În 
plus, pentru faza de exploatare a operaţiunii 
capturarea unor terorişti este un dezastru de 
imagine pentru organizația teroristă şi un avan- 
taj, e drept mai mic, pentru serviciile antitero 
care nu au reuşit să prevină atacul în fazele 
anterioare. 


De regulă, teroriştii includ unele forme de 
evacuare în planurile lor şi îşi ajustează fiecare 
fază a atacului în funcţie de formele de evacu- 
are pe care le-au prevăzut. Prin locul ideal 
pentru executarea unui atac se înțelege că 
acesta trebuie să asigure nu doar o modalitate 
de a identifica şi verifica obiectivul şi de a aco- 
peri pe atacatori, ci şi mijloace care să permită 
atacatorilor să se evacueze fără a fi observați. 
Într-o astfel de abordare, unele obiective vor fi 
excluse de pe lista celor care ar putea fi ataca- 
te, deoarece evacuarea în siguranţă este prin- 
tre criteriile de selectare a țintelor. 


Deşi dinamica acestei faze s-a schim- 
bat odată cu apariţia tacticilor teroriste sinuci- 
gaşe, ea nu a dispărut din ciclul atacului tero- 
rist, ci a căpătat şi o dimensiune strategică, 


mai ales în atacurile executate de al-Qaida şi 
aliaţii ei jihadişti. Astfel, planificarea acestei 
faze nu mai este considerată doar de nivel tac- 
tic, problema salvării punându-se şi pentru te- 
roriştii de la nivelul strategic al organizaţiei. 
Planificatorii operativi ai al-Qaida şi realizatorii 
dispozitivelor explozive trebuie să-şi planifice şi 
să-şi realizeze propria salvare, de regulă înain- 
te de explozia efectivă. O astfel de salvare/ 
evacuare permite ca experiența şi expertiza 
operaţională a organizației să rămână intacte 
şi ferite de pericolul de a fi anihilate de servicii- 
le de securitate. Faptul că al-Qaida şi ceilalți 
terorişti care folosesc atacuri kamikaze nu pre- 
gătesc un plan pentru evacuarea tactică le dă 
posibilitatea de a ataca o gamă mai largă de 
ținte, inclusiv ţinte foarte bine apărate cum ar fi 
ambasade, oficii guvernamentale. De aseme- 
nea, le permite să acţioneze în spaţii închise, 
fără căi de scăpare, cum ar fi metrouri, sau să 
acționeze complet la vedere, cum a fost cazul 
atacului cu ambarcaţiune în portul Aden. 
Carnagiul unor atacuri, cum a fost cel din 2002 
din Bali, nu ar fi fost posibil dacă s-ar fi contat 
pe un plan de supravieţuire a atacatorilor în 
urma exploziilor provocate. În schimb, cei care 
au planificat atacurile au scăpat, părăsind zona 
atacului înainte de declanşarea acestuia. 


Aparitie TV Arabia Saudită 
aSpuaugii Igapăl 
yall ja vo 


(ea ) GANI tii Ga jaaa 
01359 A pilula! 

Ciclul unui atac terorist (V) 


Exploatarea mass media 
Nicolae PERHAIȚĂ 


După executarea cu succes a unui 
atac, teroriştii vor încerca să obţină avantaje 
suplimentare din publicitatea în mass media. 
Obiectivul, în afară de etalarea succesului şi 
propagarea terorii, este de a obţine sprijin mai 
larg şi simpatie din partea celor 
care ar fi dispuşi să accepte obi- 
ectivele şi tacticile teroriştilor. 
Atacurile brutale şi bine 
mediatizate oferă teroriştilor sau 
grupurilor insurgente posibilita- 
tea de a colecta „taxe revoluțio- 
nare” de la oamenii de afaceri şi 
fermierii din zonele în care ope- [ERs 
rează. 

Cea mai bună cale de a 
obține audienţă mare este planificarea şi exe- 
cutarea unor acte spectaculoase, violente şi cu 
explozii vizibile sau atacuri împotriva unor per- 
sonalități proeminente, care pot atrage o reac- 
ție imediată şi „live. Aceste aspecte sunt avute 
în vedere încă din prima fază a ciclului, respec- 
tiv selectarea obiectivului. Un atac împotriva 
unei ţinte proeminente sau unul executat într-o 
zonă dens populată, cu o probabilitate ridicată 
de producere a unui număr mare de victime, 
va avea un impact media mai mare decât un 
atac asupra unei ţinte mai puţin cunoscute sau 
cu potenţial redus de producere de victime, de 
imagini şocante cu morţi şi răniți. În goana du- 
pă senzaţional, mijloacele media sprijină tacit 
acțiunile teroriştilor de realizare a acestui obi- 
ectiv prin transmisii în direct, uneori de lungă 
durată, de la scena atacului. În unele cazuri, 
media contribuie în fapt la diseminarea ame- 
nințărilor teroriste. 


Internetul are un impact nou şi dramatic 
asupra modului în care grupările teroriste îşi 
valorifică atacurile. Prin postarea declarațiilor 
pe anumite site-uri de web, aceste grupări rea- 
lizează un acces aproape instantaneu către 
media. Internetul este folosit şi în combinaţie 
cu spectacolul brutal al decapitărilor. Prin pos- 
tarea de astfel de imagini pe Internet, alături de 
declaraţii, Abu Musab al-Zarqawi a produs un 
adevărat şoc prin intermediul căruia a fost ca- 
tapultat în rândurile conducerii superioare a 


534 


mişcării jihadiste internaţionale. 

O bună publicitate a atacurilor teroriste 
poate fi exploatată şi pentru eliberarea unor 
tovarăşi de luptă. 


Este însă la fel de adevărat că o bună 
publicitate poate să aibă şi consecințe adver- 
se. Statele Unite fac eforturi pentru a depista 
orice fricţiune, fisură sau deficiență în interiorul 
grupărilor teroriste, iar dacă nu le găsesc le 
inventează. Publicarea în media 
a unor articole pe aceste teme, 
chiar dacă fac parte dintr-o cam- 
panie bine pusă la punct de 
_|dezinformare, va genera unele 
reacții din partea liderilor grupă- 
rilor teroriste de natură să res- 
pingă alegaţiile sau să repare 
ceea ce au produs articolele 
respective în rândul liderilor şi 
militanţilor grupării. Această abordare are un 
rol semnificativ în strategia americană de luptă 
împotriva al-Qaida în Irak şi Afganistan, obiec- 
tivul urmărit fiind complicarea abilității de ope- 
rare, comunicare şi conducere a organizației 
teroriste. 


“Al-Qaida din ţările Maghrebului islamic” 

La 24 ianuarie 2007, “Gruparea 
Salafistă pentru Propovăduire şi Luptă” ( Al- 
Gamaa Al-Salafiya min agli Al-Dawa wa-l 
Qital) îşi anunţa schimbarea numelui în forma 
care dă titlul rândurilor de faţă. Simpatia sa 
pentru rețeaua Al-Qaida condusă de 
“venerabilul” Ossama Bin Laden şi, mai înain- 
te, pentru filiala organizației irakiene condusă 
de Abu Mussab Al-Zarqawi, a fost declarată 
public în repetate rânduri, astfel încât 
“rebotezarea” în chestiune nu a surprins prea 
mult. Cu toate acestea, ea are semnificații şi 
consecințe care merită o analiză mai aprofun- 
dată şi mai atentă, nefiind vorba doar de o 
cosmetizare a numelui. 


Atacurile executate de noua Al-Qaida 
asupra unor obiective din Tunis, Maroc, Alge- 
ria, Mauritania au venit să confirme, cu rapidi- 
tate şi in mod dramatic, faptul că Al-Qaida şi-a 
consolidat prezența în Maghrebul arab, reu- 
şind, astfel, să se transforme într-o rețea bine 
organizată şi distribuită în plan geografic, con- 
trolând, practic, principalele porţi de intrare în 

lumea arabă şi cele mai importante locaţii stra- 
tegice ale acesteia. 


În Peninsula Arabică, Al-Qaida continuă 
să deţină un îngrijorător ( şi distrugător) poten- 
tial combativ, în pofida loviturilor dramatice pri- 
mite din partea serviciilor de securitate saudite 
şi ale altor ţări arabe din Golf. 


În Irak, “Al-Qaida din ţara celor două flu- 
vii”, înființată şi condusă de trist-celebrul Abu 
Musab Al-Zargawi, nu şi-a pierdut ci, dimpotri- 
vă, şi-a consolidat dinamicitatea şi influenţa 
într-o asemenea măsură încât serviciile de in- 
formaţii americane nu ezită, astăzi, să afirme 
capacitatea acesteia de a executa atacuri de 
anvergură pe teritoriul însuşi al S.U.A. Irakul 
nu mai este, pentru această organizaţie, doar 
un câmp de luptă, ci şi o şcoală de pregătire 
pentru exportul de terorism în alte colţuri ale 
“lumii necredincioşilor”. 


În Nordul Africii, celulele salafiste , dispa- 
rate şi acţionând individual şi din proprie iniția- 
tivă , şi-au unificat rândurile sub umbrela numi- 
tă “Al Qaida din Maghrebul islamic”, făcând 
jurământ de loialitate față de rețeaua-matrice a 
lui Ossama Bin Laden. Se poate afirma că, în 
plan geografic, spiritul Al-Qaida acoperă, as- 
tăzi, întreaga lume arabă şi manifestă tendințe 
de extindere în spaţiul exterior, european, cu 
deosebire, datorită proximităţii geografice între 
Maghreb şi nordul Mediteranei. 


Ce viitor va avea salafismul maghrebian 
şi, în general, “fenomenul” Al-Qaida ? 


O observaţie care se cuvine făcută se 
referă la elementul de noutate pe care unirea 
celulelor teroriste din nordul Africii îl aduce prin 
unificarea sub acelaşi nume şi sub stindardul 
aceleaşi ideologii şi anume transferul infras- 
tructurilor organizatorice şi operaţionale a unor 
grupări deja instruite şi pregătite dar retrase, 
ca arie de acţiune, în munţii Algeriei, în câmpul 
larg al Maghrebului unde acţionează după ca- 
noanele ideologice şi după metodologia unitară 
a rețelei Al-Qaida, care nu mai sunt doar o teo- 
rie accesibilă prin intermediul tehnologiei infor- 
matice , ci se constituie într-o şcoală de tero- 
rism ai cărei “cursanţi” provin din întregul Ori- 
ent Mijlociu, spre a fi, apoi, “repartizaţi în câm- 
pul muncii” atât în acelaşi întreg Orient mijlo- 
ciu, cât şi în toate cele patru puncte cardinale 
ale planetei. 


Nu trebuie uitat, în acelaşi timp, că Al- 
Qaida este prezentă şi în sudul Maghrebului, 
mai exact spus în regiunea Adrar din Nordul 
Mauritaniei — ultima verigă în cercul de influen- 
tă al acestei reţele în nordul şi nord-estul conti- 
nentului african. 


În cursul unei recente vizite în capitala 
marocană Rabat, şeful FBI, Robert Mueller 
dezvăluia că serviciile speciale americane au 
depistat, în zona menţionată, chiar o grupare 
teroristă “Ansar Al-Islam” — copie după denu- 
mirea iniţială a filialei irakiene Al-Qaida consti- 
tuită de Abu Musab Al-Zargawi. 


Analiştii din media arabă sunt unanimi în 
a aprecia că, departe de a oferi o perspectivă 
liniştitoare (prin speranţa că această proliferare 
a fenomenului salafist va rămâne circumscrisă 
doar Orientului Mijlociu cu Maghrebul şi 
Mashrequl său), expansiunea terorismului 
salafist-jihadist radical va deveni, într-un viitor 
previzibil, o periculoasă sfidare pentru a cărei 
eradicare europenii, în primul rând, au datoria 
de a coopera mai activ şi mai sincer cu statele 
în care se află izvoarele acestui flagel. 

Hamas — Al-Qaida: 
convergente şi diferenţe 


Organizaţia islamistă palestiniană 
Hamas, care, în urma ultimelor alegeri legislati- 
ve, a constituit guvernul condus de Ismail 
Haniyeh, demis de preşedintele Mahmud 
Abbas , în urma “loviturii militare” prin care a 
preluat sub control întregul teritoriu al Fâşiei 
Gaza, este trecută, în primul rând, de către 
SUA şi Israel, şi, cu nuanţe mai moderate, de 
către Uniunea Europeană, pe lista organizații- 
lor, grupărilor şi mişcărilor teroriste, alături de 
rețeaua Al-Qaida a lui Ossama Bin Laden şi 
alte formaţiuni care practică violenţa extremă. 

În replică, decidenţii şi ideologii Hamas 
resping acuzațiile aduse mişcării şi se distan- 
țează, public, de fundamentalismul radical al 
lui Ossama Bin Laden, auto-proclamându-se , 
inclusiv prin Carta constitutivă, “organizaţie de 
rezistență împotriva ocupaţiei israeliene”. 

Abordarea comparativă a similitudinilor 
dintre cele două facţiuni porneşte, de cele mai 
multe ori şi, am zice, într-o manieră superficia- 
lă, de la rădăcinile al il sd ale celor 
două organizații, 
ignorându-se, 
voit sau nu, că 
între acestea 
există, desigur, 
atât puncte de! 
convergenţă, cât 
şi, cu deosebire, 
nuanțe care le! 
separă şi le în- 
depărtează una 
de cealaltă. La 
acestea ne vom 
referi în rândurile 
de faţă. 

Punctele 
de_convergenţă 
ar putea fi sinte- 
tizate prin câteva 
observaţii defini- 
torii: 

1. Ambele formaţiuni îşi revendică origi- 
nea de extracţie religioasă, pusă în slujba apă- 
rării Islamului, a pământului şi a naţiunii islami- 
ce; 

2. Atât Hamas, cât şi Al-Qaida aparțin 

confesiunii musulmane sunnite, având în co- 
mun susținerea ideii de Jihad drept cale şi in- 
strument de luptă pentru eliberarea pământului 
ocupat sau împotriva celor care atentează la 
valorile şi simbolurile perene ale islamului; 
3.Inamicii ambelor formaţiuni — în avan- 
garda cărora se plasează Israelul şi S.U.A. — le 
clasifică,  nediscriminatoriu, drept facțiuni 
fundamentaliste extremiste, fiind, în consecin- 
tă, dar în grade diferite de virulență, considerați 
responsabili pentru întreaga istorie conflictuala 
contemporană a lumii arabo-islamice; 

4. Pe termen lung, programele Hamas şi 
Al-Qaida se juxtapun şi se completează reci- 
proc în jurul ideii de necesitate a islamizării 
societăţilor laice şi de reaşezare a statului pe 
temelia dreptului canonic islamic; 

5 Atât Hamas, cât şi Al-Qaida resping 
înregimentarea “revoluţionară” alături de parti- 
de politice sau autorităţi instituţionale de guver- 
nământ, fie ele islamice, arabe sau globale, 
construin-du-şi politicile şi tacticile în conformi- 
tate cu ideologia şi interesele proprii sau, altfel 
spus, respingând orice ingerință externă, stata- 
lă sau “cama-raderească” de natură să le afec- 
teze indepen- 
i denta 
decizională; 

6. În ambe- 
le situaţii, poten- 
țialul uman este 
constituit, într-o 
zdrobitoare ma- 
joritate, de tineri, 
neafectaţi de ide- 
ologiile  tradițio- 
nale care s-au 
perindat în spati- 
ul arab şi islamic, 
începând de la 
naționalism, tre- 
când prin 
nasserism, 
baasism, unio- 
nismul arab şi 
până la comunism şi maoism, putând oferi, în 
consecință o masă de manevră în care ideolo- 
gia islamistă găseşte un teren deosebit de fertil 
pentru germinare şi dezvoltare. 

Nu mai puţin importante — dimpotrivă — 
sunt aspectele şi manifestările care diferentia- 

ză cele două mişcări. 

1. Chiar în preambulul “Cartei” sale con- 
stitutive, organizația Hamas se auto-defineşte 
ca “filială” palestiniană a Mişcării Fraţilor Mu- 
sulmani, având drept model de gândire şi obi- 
ective izvorând nemijlocit din ideologia şi prac- 
tica Jihadistă a acestei vechi mişcări cu expan- 
siune mondială. 

În schimb, Al-Qaida nu este dependentă 
de niciunul dintre curentele ideologice existen- 
te în lumea contemporană. Ea este o mişcare 
relativ tânără, apărută după plecarea fostei 
Uniuni Sovietice din Afghanistan şi care şi-a 
construit propria şcoală de gândire care poate 
să fie numită cea a “salafismului jihadist”; 

2. Mişcarea Hamas crede în caracterul 
global al aplicabilităţii Islamului în toate dome- 
niile spirituale, materiale, politice, economice, 
educaţionale, juridice, mediatice ale vieţii soci- 
etare, fiind, în plus,diseminată în țesătura inti- 
mă a societăţii civile cu care comunică şi de a 
cărei susținere beneficiază. De cealaltă parte, 
pentru Al-Qaida unicul domeniu de manifestare 
îl reprezintă lupta armată clandestină. Ea nu 
dispune de instituţii legate de societatea civilă 
şi nici nu desfăşoară activități sociale construc- 
tive — directe sau instituționalizate; 

3. Pentru mişcarea islamistă palestinia- 
nă, lupta de rezistenţă are un caracter provizo- 
riu, ea urmând să ia sfârşit odată cu atingerea 
obiectivului pentru care a fost declanşată : eli- 
berarea teritoriului ocupat şi crearea unui stat 
palestinian. Aceasta explică şi faptul că, pro- 
gramatic, Hamas nu a executat niciodată acţi- 
uni militare în afara Palestinei istorice. Al- 
Qaida, în schimb, respinge orice idee de ar- 
mistițiu pentru că nu are ce teritoriu să revendi- 
ce. Obiectivul său este, s-ar putea spune, re- 
cuperarea întregii planete care să devină noul 
califat musulman mondial; 

4. Hamas acceptă parteneriatul politic şi 
schimbarea prin jocul democraţiei şi prin impli- 
carea nemijlocită la crearea şi funcționarea 
instituțiilor societăţii civile. 

În ceea ce o priveşte, Al-Qaida promo- 
vează principiul de jurisprudenţă religioasă ca- 
re interzice intrarea în guverne şi parlamente, 
considerate “instituții eretice” şi impune Cora- 
nul drept unic punct de referinţă şi de reper. 

5.Doctrinar, Hamas nu acreditează ideea 
potrivit căreia tot ceea ce nu este islamic trebu- 


ie considerat  “necredință şi “erezie”, 
străduindu-se, dimpotrivă, ca, în cadrul unui 
modus vivendi între islamism şi laicism, să sta- 
bilească punți de legătură cu lumea exterioară 
sie-şi, fie ea islamo-arabică sau extra-islamică, 
în vreme ce Al-Qaida este departe de a urmări 
un asemenea obiectiv, preferând să-şi ducă 
propriile războaie pe aceleaşi fronturi arabe, 
islamice şi occidentale; 

6. Al-Qaida nu operează nici o diferenţă 
între instituţiile puterii din statele ţintă şi socie- 
tăţile civile ale acestora, aşezând, de pildă, pe 
acelaşi plan Administraţia de la Washington şi 
întregul popor al Americii, de unde şi credinţa 
că a lovi un civil american este unul şi acelaşi 
lucru cu a lovi în simbolurile şi politicile 
Americii. 

7. Hamas consideră “Jihadul” un mijloc, 
aşa cum, de alt fel, stipulează şi documentele 
sale constitutive şi tradiţia ideologică a “Fraţilor 
Musulmani”, în vreme ce, pentru Al-Qaida, 
acesta reprezintă un scop — fie martirajul pe 
calea lui Dumnezeu şi ocuparea unui loc con- 
fortabil în Paradisul ceresc, fie realizarea unor 
obiective utopice şi neproductive, precum ru- 
perea tuturor legăturilor dintre lumea arabo- 
islamică şi cea occidentală, aşa cum cerea 
Ayman Al-Zawahiri în 2004, fie reînvierea cali- 
fatului islamic la nivel planetar. 

Consideraţiile de mai sus nu epuizează 
inventarul punctelor de divergență şi conver- 
genţă între cele două organizaţii plasate, 
nediscriminatoriu, împreună, în aceeaşi boxă a 
acuzaților de violenţă şi terorism. 

Rândurile de față nu sunt părtinitoare în 
favoarea Hamas, aşa cum s-ar putea crede la 
o lectură fugară. Hamasului i se pot imputa 
destule acte şi fapte discutabile şi chiar repro- 
babile. 

Credem că etichetările grăbite se dato- 
rează, însă, nu doar unor interese şi poziţii 
conjuncturale, ci şi confuziilor care mai persistă 
cât priveşte definirea terorismului — individual, 
de grup sau de stat — în raport cu “lupta de re- 
zistenţă”. 

O clarificare onestă a acestei probleme 
nu ar fi decât benefică şi ar contribui la o mai 
bună separare între dialogul constructiv şi con- 
fruntarea adevăratelor flageluri ale lumii con- 
temporane. 

Ambasador prof. Dumitru CHICAN 

Dispozitivele explozive improvizate: măsuri, 
contramăsuri, contra-contramăsuri 


(partea |) 

Nicolae PERHANIȚĂ 
Una dintre principalele preocupări ale 
comandanților americani în Irak este găsirea 
de soluţii care să prevină efectele devastatoare 
ale dispozitivelor explozive improvizate (IED), 
considerate ca cea mai mare ameninţare asu- 
pra forțelor coaliţiei internaţionale şi ca o pro- 

blemă strategică. 


De la începutul invaziei americane în 
lrak şi până în prezent, au fost consemnate 
peste 81.000 de atacuri cu dispozitive explozi- 
ve improvizate, din care mai mult de 25.000 în 
acest an. Peste 21.200 de militari americani au 
murit sau au fost răniţi în Irak în urma atacuri- 
lor cu IED. Aproape două treimi din cei 3.100 
militari americani morţi în Irak au fost victimele 
acestor dispozitive, ceea ce pune încă odată în 
evidenţă erorile şi improvizaţiile caracteristice 
acestui război. În primele 7 luni ale anului 
2007, au fost consemnate 20.781 atacuri cu 
dispozitive artizanale, adică un atac la fiecare 
15 minute. În aceeaşi perioadă, 70% din pier- 
derile umane cauzate de atacurile cu dispoziti- 
ve explozive artizanale s-au datorat dispoziti- 
velor perforante. 


De altfel, aşa cum Primul Război Mon- 
dial a fost războiul mitralierei, cum Războiul din 
Golful Persic din 1991 a fost războiul bombelor 
inteligente, acest război este deja caracterizat 
ca fiind războiul dispozitivelor explozive impro- 
vizate. 


Lupta împotriva acestui tip de armă a 
fost o permanentă preocupare pentru prelua- 
rea inițiativei, un ciclu neîncetat de măsuri, 
contramăsuri şi contra-contramăsuri. În pofida 
celor 10 miliarde de dolari cheltuiţi deja în pro- 
grame anti-dispozitive explozive şi a celor 4,5 
miliarde dolari alocaţi în bugetul anului 2008, 
dispozitivele IED „rămân cea mai eficace armă 
împotriva forțelor americane dislocate în Irak”, 
menţiona recent reputatul jurnalist Rick 
Atkinson în cotidianul The Washington Post. 
„Soluţia pentru combaterea dispozitivelor ex- 
plozive improvizate este întreagul arsenal al 
puterii naționale: afacerile politico-militare, stra- 
tegia, operațiile, informaţiile”, arăta contraami- 
ralul Arch Macy, comandantul Centrului de 

Luptă Navală de Suprafaţă de la Washington. 


Conform terminologiei NATO şi a De- 
partamentului Apărării al SUA, dispozitivul ex- 
ploziv improvizat (IED) este un mecanism am- 
plasat sau realizat într-o manieră improvizată, 
care incorporează produse chimice distructive, 
letale, nocive, pirotehnice sau incendiare şi 
este destinat distrugerii, incapacitării, hărţuirii 
sau abaterii atenţiei. IED poate incorpora com- 
ponente militare, dar în mod normal este reali- 
zat din componente nonmilitare. Dispozitivele 
explozive pot fi realizate în diverse dimensiuni, 
pot fi disimulate în diverse forme, pot fi acţio- 
nate prin diferite metode, pot conţine substanțe 
toxice, toxine biologice sau materiale radioacti- 
ve. Natura lor artizanală este dată de faptul că 
realizatorul dispozitivelor trebuie să improvize- 
ze cu materialele pe care le are la dispoziţie. 


Dispozitivele explozive improvizate pot 
fi împărţite în trei categorii: 
«autovehicule bombă (VBIED -— vehicle borne 
IED). Încărcătura explozivă este detonată fie 
prin telecomandă fie de către şofer. Caracteris- 
ticile distinctive sunt viteza redusă a vehiculu- 
lui, încărcătura sa foarte mare (uneori peste 
1.000 kg de exploziv, plus fragmente metalice 
care să crească efectul nimicitor al exploziei) şi 
existența doar a unui pasager. 


ebombe sinucigaşe, de regulă, indivizi care 
poartă explozivul şi îl detonează cu scopul de 
a ucide persoanele din jurul lor. Explozivul este 
ascuns sub îmbrăcăminte, în veste special pre- 
gătite, iar detonarea se face prin intermediul 
unui dispozitiv cu ceas sau al unui detonator. 
În Irak, astfel de bombe se folosesc în pieţe 
aglomerate sau locuri frecventate de recruți 
armatei şi poliţiei irakiene. Recrutaţi de regulă 
în şcolile religioase pakistaneze, conducând o 
Toyota Corolla vopsită ca un taxi, sinucigaşii 

au între 15 şi 35 de ani, sunt proaspăt bărbie- 
riti, nervoşi, neliniştiţi, au privirea fixă, sticloasă 
şi evită privirea directă. De multe ori sunt dro- 
gaţi. Uneori, insurgenții au folosit manechine 
sau morţi, pentru ascunderea explozivilor, ast- 
fel de bombe fiind cunoscute sub numele de 
„ispite”. 

ediscuri de presiune, un sistem format din 
două plăcuțe metalice cântărind câteva kilogra- 
me, având explozivi lipiţi pe una din suprafeţe. 
La apariţia unei presiuni pe una din plăci se 
realizează un contact electric în urma căruia 
are loc detonaţia încărcăturii explozive. Placa 
metalică este aruncată spre obiectiv cu o vite- 
ză de până la 1.800 m/s, distanţa eficace a 
bombei fiind de 50 m. 


edispozitive perforante, 
care constau în tuburi 
metalice, având un capac 
de formă concavă din cu- 
pru, care, în urma explo- 
ziei, ia forma unui proiec- 
til perforant. 
Producătorii de dis- 
pozitive explozive au dez- 
voltat în perioada războiu- 


lui din lrak şase tipuri de detonatoare: plăci de 
presiune, telefoane celulare, cabluri, semnale 
radio de joasă putere, semnale radio de mare 
putere şi senzori pasivi în infraroşu. 


Detonatori 


Nu este în intenţia noastră să ajutăm, sub nici o formă, 
pe aceia care se angajează în comiterea unor acte vio- 
lente. Imaginile prezentate au scopul de a ajuta pe cei 
care descoperă obiecte potenţial periculoase, care pot 
avea diferite forme şi aparenţe sofisticate, să reacţione- 
ze corect. 

Orice astfel de dispozitive trebuie manipulate numai de 
personal calificat. În condiţiile descoperirii unor astfel 
de obiecte: 

eNu atingeţi şi nu mişcaţi obiectul 

eEyvacuaţi zona 

eContactați imediat cel mai apropiat organ de poliţie şi 
anunțați că, în opinia Dvs., aţi găsit un dispozitiv ex- 
ploziv improvizat 

“Predarea” fugarului Jamal al-Badawi 
Al-Qaida Yemen 


Conform unor surse ofi- 
ciale din Aden, Jamal al- 
Badawi, participant la atacul 
terorist asupra USS Cole în 
Yemen, soldat în 12 octombrie 
2000 cu moartea a 17 marinari 
americani, s-a predat autorități- 
lor la 16 octombrie a.c. Acesta 
a fost arestat după atentat, a 
evadat din închisoare în aprilie 2003, a fost 
recapturat în martie 2004, evadând din nou în 
februarie 2006. 


Tr 
g 


Judecat după prima evadare, Al-Badawi 
a fost condamnat la moarte în septembrie 
2004, în urma apelului, sentinta fiind comutată 
la 15 ani de închisoare. SUA a oferit o recom- 
pensă de 5 milioane dolari pentru informații 
care pot conduce la arestarea acestuia. 


Ultima evadare a fost în grup, 23 de sus- 
pecți Al-Qaida reuşind să scape dintr-o închi- 
soare din capitala yemenită. Dintre aceştia nu- 
mai doi mai sunt în libertate, ceilalți predându- 
se , fiind capturați, sau ucişi de forțele de secu- 
ritate. Kassem al-Raimi şi Nasser al-Wehaishi, 
rămaşi în libertate, sunt consideraţi principali 
lideri Al-Qaida din Yemen, fiind bănuiţi de pla- 
nificarea atacului sinucigaş din 2 iulie la Marib, 
care a dus la moartea a 8 turişti spanioli şi doi 
şoferi locali. 


Badawi, împreună cu ceilalți evadați sunt 
suspectaţi pentru mai multe atentate executate 
de Al-Qaida din Yemen, iar predarea lui, la do- 
uă zile după ce a revenit în Yemen, conform 
unor surse apropiate de serviciile de securitate 
şi citate de The Australian News din 17 octom- 

brie a.c, a avut loc în urma unei negocieri pur- 
tate de autorităţile yemenite cu Al-Qaida din 
Peninsula Arabică. 


O nouă judecată a teroristului Badawi 
este planificată în prima decadă a lunii noiem- 
brie a.c. 


Terorismul în Orientul Mijlociu 
în cifre 2007 

Conform datelor statistice furnizate de 
Terrorism Knowledge Base, din totalul de 
1.883 atentate teroriste executate pe plan 
mondial în perioada 1 ianuarie -25 octombrie 
2007, 1.274 (reprezentând 67,75%), au avut 
loc în Orientul Mijlociu şi Golful Persic. Excep- 
tând Asia de Sud, unde numărul acestora este 


* de 350, în celelalte zone ale lumii atentatele 
© sunt sub 100. Numărul total al morţilor este de 
4.549, iar al răniților de 9.840. După cum era 


de aşteptat, 83,49% din victime (3.789) sunt 
din Orientul Mijlociu, iar răniții din aceeaşi zonă 
reprezintă 84,48% din total. 

Din cele 1.274 atentate executate în 


4 perioada analizată în Orientul Mijlociu, 1.198 


(93,34%) au avut loc în Irak, urmat de Israel cu 


| 49 atentate, Cisiordania şi Fâşia Gaza - 16, 


lran-3, Turcia-5, Arabia Saudită- 2 şi Liban -1. 
Din totalul victimelor înregistrate în Orientul 
Mijlociu, 99,71% provin din Irak (8.289), răniții 
reprezentând un procentaj similar, de 99,49%. 
Cea mai ucigătoare tactică a fost cea a 
bombelor (capcană, sinucigaşe, etc), care au 
produs aproape 90% din victime, urmată de 
atacurile armate, reprezentând circa 5% din 
total. Numai în Irak au avut loc 642 atentate cu 
bombe, adică aproape trei atentate de acest fel 
zilnic. Urmează Israelul cu 48 de atentate cu 
bombă, în alte ţări acestea fiind sub zece. 


Atac cu Spa la o moschee din Bagdád - 19 iunie 2007 

Al-Qaida : schimbari ale giruetei ideologice 


La 22 octombrie a.c., numărul doi în ie- 
rarhia Al-Qaida, Ayman Al-Zawahiri anunţa 
afilierea la reţeaua teroristă condusă de 
Ossama Bin Laden a “Grupării Islamice Luptă- 
toare” din Libia şi asigura că, împreună cu ce- 
lelalte grupări similare din Maroc şi Algeria, 
deja asociate organizaţiei Al-Qaida, va trece la 
o nouă etapă a “luptei pentru Islam” împotriva 
a ceea ce el numea “regimurile eretice, mario- 
nete şi slugi ale Occidentului” din Libia, Tuni- 
sia, Algeria şi Maroc. Anterior, acelaşi Ayman 
Al-Zawahiri înscrisese pe lista “slugilor şi a ma- 
rionetelor” Egiptul, Irakul şi Arabia Saudită. 

Specialiştii în problemele grupărilor 
jihadist-salafiste au pus în relaţie comparativă 
acest discurs şi un alt mesaj, al lui Ossama Bin 
Laden de data aceasta, difuzat cu o lună mai 
devreme şi în care acesta recunoşitea că rețea- 
ua sa a comis o serie 
de “erori”, cu precă- 
dere în Irak unde acti- 
unile combatantilor 
jihadişti s-au soldat 
cu numeroase victime 
în rândurile civililor 
inocenti. 

Concluzia pe 
care analiştii au des- | 
prins-o din această 
abordare prin compa- 
raţie este aceea că, 
la vârful decizional al 
rețelei Al-Qaida şi, 
punctual, între 
Ossama Bin Laden şi 
Ayman Al-Zawahiri au apărut o serie de disen- 
siuni şi abordări programatice diferite ale căror 
consecințe îşi vor pune amprenta asupra evo- 
luţiilor de viitor. În acest context, Ossama Bin 
Laden pare a se întoarce progresiv la atitudi- 
nea sa de “om moderat şi partizan al soluțiilor 
de compromis” pe care a manifestat-o înainte 
de unirea, în 1996, cu “Gamaa islamiya” egip- 
teană a doctorului Al-Zawahiri, paralel cu o re- 
vizuire şi o regândire de fond a coordonatelor 
ideologice şi organizatorice pe care îşi înteme- 
iază programul de acțiune 

O privire mai atentă asupra “erorilor” la 


care se refera liderul terorist evidenţiază reali- 
tatea că autorii acestora au fost, pe de o parte 
şi în covârşitoare majoritate, membri ai fostei 
“Gamaa Islamiya” şi, pe de altă parte, 
mujahedinii arabi aventurieri care şi-au decla- 
rat obediența fața de Al-Qaida-mamă, fără, 
însă a fi, propriu-zis, înregimentaţi în aceasta, 
în vreme ce “garda veche”, adevărații “al- 
qaedişti” au acționat, în Afghanistan şi Pakis- 
tan cu deosebire, în cadrul strict al obiectivul 
strategic stabilit de lider: lupta împotriva 
“necredincioşilor cruciați” (occidentali) şi a ocu- 
paţiei străine (mai puţin sau deloc împotriva 
“sioniştilor” — din motive obiective de securitate 
lesne de înțeles). 


Ori descoperirea acestui adevăr care su- 
gerează încălcarea “regulilor jocului” şi o ieşire 
de sub stindardul unic ridicat de Bin Laden pa- 
re a întări convingerea acestuia că o revizuire 
a alianțelor sale şi a principiilor şi structurilor 
organizatorice a deve- 
nit o necesitate. 


Potrivit unui fost 
responsabil în Consili- 
ului Consultativ 
(Shura) al “Gamaa Al- 
Islamiya” din Libia, 
Noman Bin Osman, 
citat de cotidianul lon- 
donez de limbă arabă 
Al-Hayat, 26 octom- 
brie, construcția ideo- 


logică salafist- 
T moderată a lui Bin 
Laden, consolidată 


prin contactele sale 
cu mediile religioase 
din Arabia Saudită încă înainte de a-şi părăsi 
tara, poate avea un rol determinant în decizia 
liderului Al-Qaida de a-şi regândi fundamental 
concepţiile teologice, dogmatice, ideologice şi 
organizatorice, îndeosebi cele referitoare la 
nerespectarea normelor de drept canonic isla- 
mic (shara) prin “excomunicare” abuzivă 
(takfir), adică declararea ca eretici a oponenti- 
lor şi comiterea, pe baza acestei argumentații, 
de masive epurări sectare, confesionale şi etni- 
ce. 


Mesajul prin care Ossama Bin Laden îşi 
cerea iertare pentru “vărsarea nejustificată de 

sânge” în rândul civililor din lrak este interpre- 
tat, în acelaşi timp, şi ca un semnal că liderul 
salafist este dispus şi decis pentru o regândire 
şi maleabilitate ideologică şi politică mai mult 
decât Ayman Al-Zawahiri şi militanţii jihadişti 
egipteni cu care colaborează şi care luptă pre- 
ocupați nu atât de canoanele shari'a şi de res- 
pectarea principiilor stabilite de lider, cât, cu 
deosebire, de imposibilitatea de a-şi găsi un 
mijloc de subzistență sau de a acţiona în ţara 
de baştină, datorită măsurilor severe de urmă- 
rire luate împotriva lor de către autoritățile 
egiptene în ultimii ani. 

Este adevărat, după cum este şi firesc, 
ca între Bin Laden şi locotenentul său Al- 
Zawahiri să existe diferenţe de abordare şi in- 
terpretare canonică, juridică, ideologică şi poli- 
tică, dar, în acelaşi timp, este tot atât de ade- 
vărat că disensiunile dintre ei reflectă un as- 
pect de o importanţă aparte şi anume discre- 
panţele dintre două generaţii adunate sub fla- 
mura Al-Qaida — cea a lui Ossama Bin Laden 
şi Ayman Al-Zawahiri, generaţia “clasicilor”, 
erodată şi obosită de propriile experiențe şi 
hrănindu-se din aura “faptelor de vitejie” care 
au adus rețelei sonoritatea internaţională aure- 
olată de episodul 11 Septembrie şi generaţia 
“lupilor tineri”, inspirați, mai mult decât conduşi 
imperativ , de ideologia simbolisticii Al-Qaida, 
independenţi operaţional de “ghidul suprem” şi 
prea puţin impregnati ideologic de consideren- 
te teologice şi dogmatice. O generaţie mult mai 
radicală, mai non-conformistă şi, nu de puţine 
ori, mai apropiată conceptual de modelele nihi- 
liste şi anarhiste occidentale decât de traditio- 
nalul Jihad mohammedian pe care se edifică 
filosofia “patriarhului” Ossama Bin Laden. 


Tocmai această fractură între cele două 
generații de jihadişti a făcut ca tânăra genera- 
ție să refuze, în varii împrejurări, executarea 
“însărcinărilor”  (taklifat) primite de la ultra- 
radicalul Ayman Al-Jawahiri care stabileşte, 
ex-catedra , că, pentru Al-Qaida, există două 
categorii de inamici : cei “de proximitate” — gu- 
vernele şi regimurile politice arabe — şi cei 
“din vecinătatea îndepărtată” — Statele Unite 
ale Americii şi aliaţii acestora - : priorităţile de 
atac nu mai sunt stabilite cu necesitate de Al- 
Zawahiri, ci de executanții direcți. 


Ar fi, cu toate acestea, nerealist să se 

considere că frământările, de orice natură ar fi 
acestea, între Bin Laden şi Al-Zawahiri pot fi 
exploatate, într-un fel sau altul, pentru a adânci 
până la un punct critic disensiunile decizionale 
la vârful ierarhiei Al-Qaida şi a determina, ast- 
fel, colapsul operaţional al acesteia. Pe deasu- 
pra deosebirilor de interpretare, Bin Laden şi 
adjunctul său sunt “condamnaţi” a rămâne ală- 
turi fie şi din considerentul că amândoi sunt un 
produs reprezentativ al ideologiei salafiste în 
afara căreia ei nu ar mai putea exista ca sim- 
boluri. 


Chiar în condiţiile în care Ossama Bin 
Laden va decid să re-devină un reformator în 
accepţia ideologică salafistă, el nu va putea 
depăşi o “linie roşie” stabilită prin însăşi morfo- 
logia eticii sale izvorâtă din salafismul 
wahhabist în care a apărut, s-a format şi s-a 
dezvoltat, astfel încât “reformele” pe care le-ar 
putea introduce nu vor avea drept efect o 
“umanizare” a Jihadului său, cât, mai curând, o 
schimbare de giruetă, benefică, într-o oarecare 
măsură, dar limitată: mai puţini morţi în rândul 
musulmanilor şi mai multe pierderi şi victime în 
tabăra “duşmanilor Islamului”. 


Este neîndoielnic faptul că Al-Qaida se 
află la un ceas de “bilanţ”, după o traiectorie 
presărată cu victorii împotriva țintelor pe care 
şi le-a ales, dar şi cu dramatice eşecuri şi 
repoziționări generate de campania 
( “cruciada”, ar zice Bin Laden) împotriva feno- 
menului terorist. Un bilanţ care presupune des- 
prinderea unor concluzii de natură să revigore- 
ze şi să facă mai performantă lupta “pe calea 
lui Dumnezeu”. 


Motivul care ar trebui, din această per- 
spectivă, să stârnească preocupare nu constă 
în “zbaterile metafizice” ale liderului terorist 
privitoare la reproblematizarea ideologică şi 
doctrinară a “misiunii” sale, ci din întrebarea 
legată tocmai de existenţa disputelor ideologi- 
ce interne între “moderaţia” lui Bin Laden şi 
ultrarigorismul “lupilor tineri” : pe ce traiectorie 
vor evolua aceste dezbateri după ce Bin Laden 
nu va mai fi? 


Ambasador prof. Dumitru CHICAN 

ARE TERORISMUL ISLAMIC O 
DIMENSIUNE GEOSTRATEGICĂ? 


Discursul contemporan despre 
globalizarea revirimentului islamic reflectă, în 
esența sa, un proces de de-teritorializare în 
care Islamul, ca factor component al aparte- 
nenţei la o identitate specifică are tot mai puțin 
a face cu ideea de poziţionare într-o arie geo- 
grafică dată, respectiv cea istorică a Orientului 
Mijlociu, reconfigurat în naţionalisme separate 
care, îndeosebi în regimurile autoritare, par a 
oferi, în relaţiile conflictuale cu Occidentul,o 
apărare şi o susţinere pentru extremism, mult 
mai eficace decât democraţiile tradiționale per- 
cepute ca un produs de import a cărui imagine 
pare a nu fi fost în nici un fel corectată prin 
campania “antiteroristă” din Irak. 


Discrepanţa dintre ceea ce ar trebui să 
fie națiunea islamică, pe de o parte, şi lumea 
din jur, dominată de un puternic şi expansiv 
migraţionism musulman către ţările şi comuni- 
tățile nemusulmane, pe de altă parte, alături de 
ruperea punților dintre un teritoriu şi o cultură 
pre-existente, se manifestă printr-o de- 


teritorializare şi re-teritorializare generală a Is- 
lamului tradițional. 


După evenimentele de la 11 Septembrie, 


Washingtonul a decis declanşarea războiului 
împotriva fenomenului terorist, atacând state, 
căci statele sunt “entități palpabile”, cu locații 
cunoscute, putând, astfel, să fie mai uşor pe- 
depsite direct şi concret, prin operaţiuni milita- 
re. Problema care se pune este aceea că disi- 
parea, de-teritorializarea Islamului şi, mutatis- 
mutandi, a terorismului de sorginte religioasă 


generează şi este însoțită de un regres către 
neputinţă al influenţei statului în contextul miş- 
cării teroriste contemporane. Încercarea de a 
face o legătură între Irakul lui Saddam Hussein 
şi 11 Septembrie s-a întors împotriva argumen- 
telor preşedintelui Goerge Bush, iar faptul că 
Siria, bunăoară, oferă susținere Hezbollahului 
libanez este adevărată, dar această mişcare 
nu constituie un detaşament al terorismului 


islamist internaţional. 


Scurgerea către vest a Islamului şi 
globalizarea acestuia fac ca marea parte a re- 
prezentărilor pe care sunt clădite politicile pen- 
tru regiunea Orientului Mijlociu, terorism şi Is- 
lam să îşi piardă din relevanţă, iar strategia 
războiului anti-terorist să nu ia în consideraţie 
tocmai de-teritorializarea şi occidentalizarea 
acestui fenomen. 


Desigur, conceptul despre crearea unei 
naţiuni musulmane universale (ummah) ca ac- 
tor geostrategic, rămâne o utopie şi un non- 
sens în măsura în care ea nu mai este decât 
un rudiment anacronic al unui timp medieval 
revolut şi fără atractivitate în lumea contempo- 
rană. Se poate formula următoarea întrebare: 
dacă vecinii arabo-islamici ai Israelului nu au 
constituit vreodată o reală ameninţare existen- 
țială la adresa statului evreu, de unde ar putea 
izvori ameninţarea în cazul unei virtuale exis- 
tente a acestei ummah? 


Terorismul este, fără doar şi poate, o se- 
rioasă sfidare de securitate, dar combaterea lui 
poate fi realizată cu mai multă eficienţă dacă s- 
ar recurge nu atât la mecanismele militare, cât, 
cu precădere, la inteligenţă şi la mijloace politi- 

eneşti concertate. 


Terorismul nu dispune de o strategie pe 
termen lung şi nu este în măsură, bunăoară, 
să răstoarne regimuri din ţările vestice. Schim- 
barea guvernului spaniol, după atentatele din 
aprilie 2003 nu a însemnat şi schimbarea regi- 
mului monarhic statal al acestei țări. 


Cvasi-strategia nemărturisită a unui ase- 
menea gen de terorism urmăreşte, în cel mai 
bun caz, incitarea ţărilor vestice şi a Statelor 
Unite, cu precădere, să invadeze şi să ocupe 
statele din zona islamică, în speranţa că acolo 
se vor împotmoli şi vor fi învinse. 


O asemenea abordare porneşte de la 
convingerea teroriştilor că sentimentele anti- 
occidentale ale maselor musulmane nu pot fi 
trezite în absenţa unei ocupații străine directe. 


Terorismul islamic poate deveni un factor 
strategic doar în măsura în care reuşeşte să 
determine schimbări semnificative în politica şi 
percepția statelor-ţintă. Dar Islamul în sine nu 
are o dimensiune geostrategică pentru simplul 
motiv că el nu este implicat în problematici ca- 
re țin de factorul teritorial. 


Dincolo de frontierele geografice şi emo- 
tionale ale “Casei Islamului” (Dar Al-Islam) şi 
ale comunităţii islamice (Ah! Al-Islam), el ră- 
mâne exclusiv o religie care încearcă, cu greu, 
să se desprindă, fie şi parţial, de povara propri- 
ului trecut. Există doar musulmani care îşi ne- 
gociază noua identitate prin mijloace 
conflictuale — paşnice, de cele mai multe ori, 
violente, în alte împrejurări. 


Globalizarea Islamului şi a extremismului 
de extracţie islamistă nu trebuie să ne facă să 
uităm că, în definitiv, terorismul religios este un 
simptom marginal, care, asemenea oricărui 
altuia, prezintă variate forme de manifestare 
care trebuie înţelese în cauzalitatea lor intimă, 
pentru a se putea stabili terapiile combative 
cele mai adecvate. 


Nu trebuie, în acelaşi timp, să se ignore 
că terorismul islamic este şi o consecinţă pato- 
logică a globalizării şi politizării Islamului, a 
deculturalizării, dar şi o formă de protest social. 
Or, această deculturalizare şi chiar o anumită 
aculturaţie pe care lumea islamică este silită să 
o accepte în numele unor valori democratice, 
străine şi prea puţin înţelese şi digerate, însoți- 

tă de ceea ce înțelegem prin de-teritorializare, 
diseminare în mediul unor culturi noi şi înstrăi- 
narea de propriul univers cultural genuin, pro- 
duc reacţia de auto-protecţie manifestată, chiar 
dacă marginal, prin radicalism şi violenţă extre- 
mă. 

Or pentru găsirea unei căi de mijloc şi a 
unui modus-vivendi, nici islamiştii contempo- 
rani, sau neofundamentaliştii cum mai sunt nu- 
miţi, nici ideologiile şi politicile vestice nu au 
nevoie de elaborări geostrategice sofisticate 
care, aşa cum lesne se poate constata, con- 
duc, de cele mai multe ori, la conflict şi intole- 
ranţă. 

Ambasador prof. Dumitru CHICAN 


O “FOAIE DE PARCURS” PENTRU COM- 
BATEREA TERORISMULUI 


În cursul lunii noiembrie a.c., la Tunis s- 
au desfăşurat lucrările unei conferinţe internati- 
onale având ca temă lupta împotriva fenome- 
nului terorist, încheiată cu o serie de concluzii 
şi recomandări care pot fi considerate o posibi- 


lă “foaie de parcurs” în acţiunile şi demersurile 
pentru eradicarea acestui flagel. 


Organizarea reuniunii a fost rod al coo- 
perării dintre guvernul tunisian, Organizaţia 
Naţiunilor Unite, Organizaţia Conferinţei Islami- 
ce şi Organizaţia Ligii Arabe pentru Educaţie, 
Ştiinţă şi Cultură (ALESCO), evenimentul re- 
prezentând prima acţiune de aceste fel care 
aduce la aceeaşi masă de dezbateri O.N.U. şi 
două organizații islamice de incontestabilă 
pondere şi prestigiu. 

Una din ideile care au fost cu insistenţă 
subliniate este aceea că o corectă şi obiectivă 
înțelegere a terorismului presupune plasarea 
acestuia în contextul politic, religios, istoric şi 
cultural care-l particularizează, pentru depista- 
rea cauzelor generatoare şi stabilirea strategii- 
lor combative corespunzătoare condiţiilor spe- 
cifice din fiecare ţară şi din fiecare zonă geo- 
grafică în parte. 


În acest sens, au fost propuse trei meca- 
nisme de acţiune : stabilirea factorilor de vulne- 
rabilitate pe care terorismul le exploatează în 
domeniile social, economic, cultural şi educați- 
onal; elaborarea soluţiilor adecvate pentru înlă- 
turarea acestor vulnerabilităţi şi carenţe, inclu- 
siv cu asistenţă internaţională; corectarea per- 
cepțiilor şi interpretărilor eronate sau tenden- 
țioase ale Islamului, pornindu-se de la 
inacceptabilitatea punerii extremismului politic 
şi confesional în relaţie de egalitate şi chiar de 
sinonimie cu nici o religie. 


Asumându-şi o argumentare şi legitimare 
de natură religioasă şi morală, fenomenul tinde 
spre realizarea unor scopuri care nu au în nici 
un fel a face cu morala şi cu religia — fie că es- 
te vorba de Islam, sau de oricare altă credinţă. 


Este pentru întâia oară când, într-un ase- 
menea cadru transfrontalier şi trans-dogmatic, 
reprezentanții oficiali ai lumii musulmane de- 
clară fără echivoc că terorismul fundamentalist 
aduce grave prejudicii prestigiului Islamului 
însuşi, victimizează state şi comunităţi musul- 
mane şi conduce la o înţelegere deformată şi 
speculativă a acestei religii. 


Conferinţa a adresat comunităţii internati- 
onale apelul la încetarea campaniilor de deni- 
grare a Islamului, semnificativ fiind nu atât ape- 


lul în sine, cât faptul că el a fost susținut de 
reprezentanţii O.N.U. — o altă premieră prin 
care organizaţia internaţională se alătură fără 
rezerve unui punct de vedere al comunității 
arabo-islamice : deformarea voită a imaginii 
Islamului şi acuzarea acestuia pentru crimele 
comise în numele său de un număr de elemen- 
te alienate şi marginalizate duce la acutizarea 
fanatismului extremist, a  ostilităţii anti- 
occidentale şi la îngustarea căii către comuni- 
care, toleranţă şi dialog inter-religios. 


Directorul general al ALESCO, Abdelaziz 
Osman Al-Tuayjari, aprecia că rezultatele im- 
portante ale conferinței de la Tunis au nevoie 
de o urmărire permanentă a modului de 
transpunere în practică, la toate nivelele 
organizaționale şi instituționale şi propunea 
organizarea, într-un viitor cât mai apropiat, a 
unei conferințe internaţionale similare, sub 
auspiciile ONU, care să dezbată, să elaboreze 
şi să adopte o strategie universală pentru com- 
baterea fenomenului terorist şi susținerea unor 
programe colective de asistență pentru depis- 
tarea şi tratarea cauzalităţilor sociale, economi- 
ce, educaţionale care contribuie la proliferarea 
fenomenului terorist. 

O iniţiativă benefică, fără îndoială, dar 
care ar putea fi completată sau însoţită, cel 
puţin tot atât de activ, de implicarea şi a altor 
organizații şi structuri ale lumii arabo-islamice, 
precum Organizaţia Conferinţei Islamice, cu 
cele 140 de state membre, organizaţiile şi 
structurile colective ale lumii arabo-islamice cu 
activităţi în domeniul educației, ştiinţelor şi cul- 
turii — ALESCO, în primul rând- care să se im- 
plice în susţinerea şi implementarea rezoluțiilor 
adoptate, în acest domeniu, de summiturile 
organizațiilor politice internaţionale şi regionale 
— ONU, Organizaţia Conferinţei Islamice, Liga 
Statelor Arabe, Consiliul de Cooperare al Gol- 
fului, Uniunea Maghrebului Arab şi altele. 


S-ar scrie, în felul acesta, o “foaie de 
parcurs” anti-extremistă cu mult mai completă 
şi cu un caracter cvasi-universal. 


Dincolo de aspectele pragmatice ale co- 
municărilor şi dezbaterilor, conferința a pus în 
lumină o realitate îmbucurătoare, anume ace- 
ea că elitelor politice li se alătură, tot mai mult, 
cercurile religioase şi culturale în efortul de în- 
țelegere şi descurajare a mentalităților şi prac- 

ticilor violente extreme, pe de o parte, şi că în 
acest demers lumea arabo-islamică conştienti- 
zează necesitatea de a părăsi atitudinea de 
expectativă şi abordările teoretizante şi izolați- 
oniste, pentru a se alătura, la rândul său, co- 
munităţii internaţionale în campania globală 
împotriva ideologiilor şi practicilor extremist- 
fundamentaliste, pe de altă parte. 


Înțelegerea fenomenului presupune şi 
abordarea sa dintr-o perspectivă sociologică şi 
politică, după cum impune recunoaşterea rela- 
tiei organice între factorul economico-social şi 
apariția fenomenului terorist, în sensul că, nu 
de puţine ori, indicatorii de dezvoltare econo- 
mică a unei țări pot fi adevăraţi senzori de 
avertizare asupra pericolului ca, într-un anumit 
context, sămânţa violenţei să-şi înceapă proce- 
sul de germinaţie şi de creştere. 


Nu este suficientă condamnarea teroris- 
mului şi nici deculpabilizarea Islamului ca ge- 
nerator de violenţă religioasă, deculpabilizare, 
altfel, inutilă şi nejustificată în măsura în care 
se acceptă că nici o religie nu este, în sine, 
producătoare de violenţă şi terorism. “Foaia de 
parcurs” trebuie să pornească de la cauze şi 
să conducă la prevenirea sau anihilarea efec- 
tului. Cine analizează mediul economic şi soci- 
al arab va putea să constate cu uşurinţă că 
acesta oferă un teren fertil pentru apariţia şi 
proliferarea fenomenului fundamentalist. O lu- 
me în care peste 70 milioane de persoane sunt 
analfabete şi în care, potrivit estimărilor, numă- 
rul celor care nu au un loc de muncă va oscila, 
în anul 2009, în jurul cifrei de 25 milioane de 
oameni. 


Şomajul, lipsa mijloacelor de subzistență 

decentă, educaţia precară a individului fac din 
acesta o pradă uşoară pentru militantismul 
fundamentalist. lar această perspectivă este cu 
atât mai neliniştitoare, cu cât 60% din totalul 
populaţiei ţărilor arabe este constituită din tineri 
sub 25 de ani, iar 83% trăiesc la limita sau sub 
pragul de pauperitate. 


O “foaie de parcurs” care dovedeşte ma- 
turitate şi înțelegerea faptului că terorismul ira- 
tional nu poate fi eradicat doar prin mijloace 
militare, polițienești şi informaţionale. Rămâne 
de văzut, însă, cât de lung va fi parcursul care 
trebuie străbătut. 


Ambasador prof. Dumitru CHICAN 


LUMEA ARABO- 
Ă __ ISLAMICĂ ÎN 2007: 
ÎNTRETĂIEREA GRANIȚELOR ÎNTRE TE- 


= 


RORISM ȘI POLITICA 


La despărţirea de anul 2007, cu toate 
părţile lui bune şi rele, se cuvine să constatăm, 
împreună cu cititorul, că lumea arabo-islamică 
de astăzi este aceeaşi lume arabo-islamică de 
ieri şi că va fi şi mâine aceeaşi lume arabo- 
islamică. 

Situaţia internaţională este marcată de 
dezbaterile conflictuale asupra Islamului, 
conflictuale datorită, în primul rând, interferen- 
telor dintre granițele politicului şi cele ale feno- 
menului terorist în această lume arabo- 
islamică afectată de crize politice şi economi- 
ce şi de dispute teritoriale şi confesionale. 

Economiile arabe trec printr-un proces 
regresiv, în vreme ce uriaşele resurse materi- 
ale şi energetice din această zonă sunt contro- 
late de regimuri dictatoriale care, nu de puţine 
ori, le utilizează pentru pauperizarea propriilor 
popoare şi finanțarea grupărilor şi reţelelor te- 
roriste, pentru exportul de viitori “martiri” sinu- 
cigaşi puşi să ucidă oameni nevinovaţi în nu- 
mele religiei şi al lui Allah. 

În vreme ce preţul barilului de petrol osci- 
lează în jurul a 100 dolari, starea economică a 
majorităţii statelor islamice este departe de a fi 
stabilă şi progresivă. 

O succintă retrospectivă a celor mai im- 
portante evoluţii care au avut loc în anul 2007, 
va evidentia, între altele : 

1. Căderea guvernului Palestinian la mai 

puţin de un an de la constituire şi aceasta ca 
urmare a lipsei sale de reprezentativitate pen- 
tru aşteptările poporului şi aservirii sale faţă de 
lran şi de Siria care, temătoare de concluziile 
anchetei internaţionale privind asasinarea fos- 
tului premier libanez Rafik Al-Hariri, încearcă 
prin toate mijloacele să Împiedice alegerea no- 
ului preşedinte al Libanului; 

2. În Irak şi Afghanistan, actele teroriste 
şi distructive continuă nestingherite, ca şi cum 
musulmanii ar ține cu tot dinadinsul să demon- 
streze Occidentului că ei sunt proprii lor duş- 
mani; 

3. Perpetuarea tensiunilor şi a frământă- 
rilor interne din Pakistan după revenirea în țară 
a lui Nawaz Sharif şi a lui Benazir Butho, asa- 
sinată după încheierea unui miting electoral la 
27 decembrie situație care a aruncat Pakista- 
nul într-o criză deosebit de gravă; 

4.Încordarea survenită între Turcia şi 
Partidul Muncitoresc al Kurdistanului (PKK) pe 
fondul revendicărilor tot mai insistente ale etni- 
cilor kurzi din Turcia, Iran, Siria de a-şi avea 
propriul stat în această arie geografică, reven- 
dicare considerată ca fiind un drept natural; 

5. Continua deteriorare a situației din 
provincial sudaneză Darfur, unde guvernul de 
la Khartoum, controlat de sudanezii arabi, nea- 
gă dreptul la existență al triburilor de origine 
africană şi impune cu forța dreptul canonic isla- 
mic (sahria) asupra provinciilor şi aşezărilor 
locuite de ne-musulmani. 

6. La nivelul Golfului, preşedintele iranian 
Mahmud Ahmadinejad a fost invitat, pentru 
prima oară, la reuniunea la nivel înalt a Consili- 
ului de Cooperare al Golfului, participare care, 
departe de a oferi prilejul pentru o conciliere 
între Iran şi mediul arab înconjurător, a adâncit 
şi mai mult ostilitatea deja existentă, în princi- 
pal din cauza contenciosului teritorial legat de 
Sante 
IRAN 
Rp 

cele trei insule emirateze din Golf, aflate sub 
ocupaţia Teheranului — Abu Mussa, Marele şi 
Micul Tomb. 

Opțiunile americane de intervenţie milita- 
ră împotriva Iranului merg de la ineficienţă la 
periculozitate şi îşi pierd treptat din atractivitate 
după raportul prin care serviciile americane de 
informaţii confirmă încetarea, încă de acum 
patru ani, a programelor nucleare iraniene. 

În cartea sa “Starea democraţiei”, gândi- 
torul israelian Nathan Sharansky subliniază, 
fără echivoc, paradoxurile lansate de Samuel 
Huntington în legătură cu “ciocnirea civilizații- 
lor”, bazată pe ideea că subdezvoltarea din 
lumea islamică face imposibilă o convieţuire cu 
aceasta. Într-o eră a inter-relaționării rapide, 
politice şi economico-sociale universale, într-o 
epocă a globalizării, lumea arabo-islamică tră- 
ieşte, în continuare, izolată în sine şi aflată în 
conflict cu propria sa identitate, într-un climat 
de conflicte şi războaie civile, de dezorienta- 
re „anarhie şi aşteptare. lar aceasta se petrece 
în paralel cu sporirea însemnătăţii geografice 
şi energetice a lumii arabo-islamice şi a concu- 
renței acerbe pentru controlul asupra rezerve- 
lor sale petroliere şi într-un context în care 
creierele arabe îşi părăsesc ţările de origine: în 
Statele Unite şi Europa trăiesc, astăzi, peste o 
jumătate milion de persoane posesoare ale 
licenţei de doctorat obţinută în Occident, spre a 
nu mai vorbi de oamenii de afaceri, artiştii, ex- 
perții şi muncitorii în diferite domenii care pro- 
vin din acest areal. Capitalurile islamice şi ara- 
be plasate în străinătate depăşesc un trilion de 
dolari, în vreme ce peste un milion de arabi şi 
musulmani sunt în căutare de lucru în Europa 
datorită situaţiei precare din ţările lor. 

Şi în anul 2007, ca şi în anii care l-au 
precedat, lumea arabo-islamică a fost condusă 
de regimuri totalitare acaparatoare şi prea pu- 
țin interesate de ceea ce se întâmplă în restul 
lumii. Israel, singurul stat democratic din regiu- 
ne continuă să fie criticat de dictaturile arabe, 
iar lerusalimul, oraş al păcii, continuă să fie 
principala piedică în calea acestei păci. 

Conferinţa de la Annapolis, convocată în 
luna noiembrie, a pus în evidenţă existența mai 
multor puncte de divergență: configuraţia fron- 
tierelor viitorului stat palestinian care să existe 
alături de statul evreu, partajarea Ierusalimului, 
dezafectarea coloniilor evreieşti, revenirea re- 

fugiaţilor palesti- 
nieni la cămine- 
le lor etc. 

De unde 
se poate înce- 
pe? Credem că 
se impune, mai 
întâi, tratarea 
maladiilor de 
care suferă nati- 
unea islamică şi 
arabă care, pe zi ce trece, se apropie de necu- 
noscut şi în care extremiştii islamici, care nu 
acceptă nici dialogul şi nici critica, sunt con- 
vinşi că singura rațiune a existenţei umane es- 
te adorarea lui Dumnezeu, că lumea terestră 
nu este decât un coridor de trecere către para- 
dis şi către supunerea absolută în faţa regimu- 
rilor totalitare terestre, către convertirea unor 
oameni transformați în turme la credinţa islami- 
că .Există musulmani care se cred deţinătorii 
adevărului absolut în numele căruia au comis 
măcelurile din septembrie 2001, apoi crimele 
de la Madrid, din Londra, crimele care se comit 
zilnic în Irak, Afghanistan, Palestina, Liban, 
Sudan, Algeria, Kosovo. Eliberarea de totalita- 
rismul politic şi de tradițiile moştenite este sin- 
gura cale pentru ca fidelul musulman să se 
debaraseze de teamă, pentru că supunerea 
fatalistă la voinţele dictaturii şi terorismului, în- 
deosebi a celui jihadist-extremist , îl dezumani- 
zează şi îl depersonalizează, mai ales în lu- 
mea contemporană în care guvernele arabe 
duc o campanie acerbă de denigrare a Occi- 
dentului pentru a-şi menţine propriile poziţii şi 
privilegii, pentru alungarea “fantomei” demo- 
craţiei, a păcii, a reformei şi libertăţii. Regimuri- 
le arabo-islamice nu pot ierta Statelor Unite 
“îndrăzneala” de a fi alungat de la putere o dic- 
tatură-cea din Irak- şi nici apelul la reformă şi 
democratizare regională, după cum nu îi pot 
ierta înlăturarea regimului terorist Talibani din 
Afghanistan. Tocmai de aceea credem că 
aceste politici vor continua fără vreo perspecti- 
vă de schimbare. 

În timpul crizei rachetelor sovietice din 
Cuba, preşedintele Charles De Gaulle a refu- 
zat să cerceteze fotografiile, realizate prin sa- 
telit, ale rampelor instalate în această ţară, afir- 
mând că nu este nevoie de aşa ceva pentru a 
se convinge. “Îmi este de ajuns cuvântul preşe- 

Statele musulmane, în verde cu majoritate musulmană, cu galben state în care 
musulmanii reprezintă aproximativ 50%. 


dintelui 
Kennedy” a afir- 
mat el. Da, 
atunci cuvântul 
preşedintelui 
S.U.A. era o ga- 
ranţie suficientă 
prin ea însăşi. 
Astăzi, sub man- 
datul preşedinte- 
lui Bush, lucruri- 
le diferă fundamental şi poate tocmai de aceea 
forțele extremismului îşi găsesc loc sub soare 
şi există pericolul de izbucnire a unei a treia 
conflagrații mondiale în numele omului şi al 
civilizaţiei. 


"d 


N a 


Dr. Riad AWWAD 

AL-QAIDA 2008: 
PREA PUȚIN NOU SUB SOARE 


În raportul 
de sfârşit de an 
intitulat “Al- 
Qaeda în 2007: 
The Struggle for 
Relevance” şi 
publicat în buleti- 
nul “Terrorism 
Intelligence Re- 
port” (Strategic Forecast Inqg.-Stratfor, 19 de- 
cembrie 2007), Fred Burton şi Scott Stewart 
propun cititorilor un sumar al celor mai impor- 
tante acțiuni şi evoluţii care, considerate din 
punctual de vedere al autorilor, au implicat re- 
țeaua fundamentalistă Al-Qaida şi “filialele” 
sale naţionale în cursul anului 2007, încercând 
să distingă, atât cât o permit datele şi informa- 
tiile existente, direcţiile de evoluţie şi schimbă- 
rile predictibile pentru anul 2008, în plan strate- 
gic, operativ şi ideologic ale salafismului 
jihadist. Un demers care, în mod inevitabil, se 
bazează în bună măsură pe explorarea specu- 
lativ-interpretativă a datelor publice accesibile 
— declaraţii şi comunicate ale responsabililor 
politici şi militari sau mesaje lansate de lideri ai 
organizaţiilor teroriste prin mijlocirea canalelor 
de televiziune prin satelit sau a siturilor 
islamiste proprii -, în condiţiile în care informati- 
ile provenind din cercurile apropiate ierarhiilor 
fundamentaliste decizionale nu sunt — din moti- 
ve lesne de înțeles- puse la dispoziţia cercetă- 
torilor şi, cu atât mai puţin, a opini- 
ei publice, sau, în caz contrar, sunt 
prezentate trunchiat, fragmentar, 
sau “prelucrate” în funcţie de inte- 
resele, tacticile şi strategiile impu- 
se de războiul psihologic-mediatic $ 
care îl însoţeşte pe cel combativ 5 
împotriva fenomenului terorist. 


Cu toate acestea, cercetăto- 
rii şi analiştii beneficiază, în de- 
mersurile lor introspective, de o 
bază informaţională de cea mai înaltă credibili- 
tate : faptul terorist însuşi, cu consecinţele sale 
şi cu reacţiile pe care le generează. 


Din această perspectivă, se porneşte, 
astăzi, de la o întrebare căreia, la această răs- 


Sigla Al-Qaida 

cruce de ani, i se caută, cu aceeaşi insistenţă, 
un răspuns cât mai util şi credibil: la aproape 
un deceniu de la apariţia sa, este Al-Qaida un 
factor cu influenţă notabilă în balanţa securității 
naţionale şi internaţionale? Este o fatalitate cu 
care lumea trebuie să se obişnuiască , sau şi-a 
epuizat încărcătura simbolistică, îndreptându- 
se către extinctie? 


Se cuvin înregistrate, aici, câteva re- 
marci nu lipsite de însemnătate: 


1. Cel puţin în intervalul anului care a 
trecut, ritmul acţiunilor teroriste de inspiraţie Al- 
Qaida a cunoscut o încetinire care nu poate fi 
ignorată pentru semnificația sa şi aceasta chiar 
în spaţiile considerate, prin tradiţie ţinte predi- 
lecte pentru jihadismul salafist şi avem în ve- 
dere arealul occidental (unde nu au lipsit, to- 
tuşi, tentative anihilate), Arabia Saudită şi Ye- 
men (ale căror instituţii de profil au dat serioa- 
se lovituri structurilor combatante şi de decizie 
salafiste) sau chiar Irakul , la care ne vom mai 
referi. 


Au existat şi excepţii, particularizate nu 

atât prin densitate, cât prin gradul ridicat de 
agresivitate, fie în Maghreb, prin apariţia şi ma- 
nifestarea “Organizaţiei Al-Qaida din 
Maghrebul Islamic”, constituită la începutul 
anului 2007, fie în Liban, prin celulele salafiste 
“Fatah Al-Islam”, lichidate de armata libaneză 
după îndelungate lupte (martie-septembrie 
2007) împotriva militanţilor islamişti din tabăra 
de refugiaţi palestinieni Nahr El-Bared, din nor- 
dul libanez şi, mai recent şi în mod dramatic, în 
Pakistan care pare destinat să devină noul 
“cartier general al structurilor 
jinadiste. 
Ritmul şi intensitatea atentatelor şi 
f acţiunilor violente a avut, în gene- 
3 ral, aspectul unei maree în ciclul 
căreia a predominat mişcarea re- 
fluxului. 


2. În ultima jumătate a anului 2007, 
observatorii şi consumatorul obiş- 
nuit de informaţie cotidiană au pu- 
tut constata valul de declarații şi 
comunicate lansate prin mijloacele mediatice şi 
electronice de comunicare de către liderul reţe- 
lei Al-Qaida, Ossama Bin Laden şi de locote- 
nentul acestuia, doctorul Ayman Al-Zawahiri, al 
căror discurs a surprins, pentru prima oară, 

prin supralicitarea politizării, în defavoarea dis- 
cursului dogmatic-ideologic (îndemnurile repe- 
tate la eliberarea Palestinei, de pildă, deşi me- 
sajele transmise prin intermediul 
Al-Jazira sunt singurul lucru pe 
care Al-Qaida l-a oferit palestinie- 
nilor până acum), recunoaşterea 
unor “erori” în derularea “jihadului 
sfânt’, chemarea la unitatea de 
acţiune şi la strângerea rândurilor 
etc. Toate acestea au generat 
concluzia, îndreptăţită după toate 
aparențele, că Al-Qaida parcurge 
o stare de derută față de 
repoziţionările adepților săi cât 
priveşte relaţiile cu organizaţia-mamă, încer- 
când să menţină în atenţie legenda puterii şi 
influenţei sale politice şi geostrategice. 


3. Ţine de domeniul evidenţei că Al- 
Qaida şi ideologia salafist-jinadistă, în general, 
au intrat într-un proces de “de-globalizare” şi 
de “autohtonizare” naţională, tinzând să evolu- 
eze de la statutul iniţial de “mişcare ideologică” 
la cel de “grupare” sau, mai degrabă de 
“grupări” operative care îşi structurează proprii- 
le percepții ideologice şi planurile independen- 
te de acţiune. Un asemenea independentism a 
putut să producă o disipare a cadrului unic de 
coordonare, permiţând instituţiilor de profil ale 
statelor să aplice puternice lovituri cadrelor şi 
structurilor combatante, 
aşa cum s-a întâmplat în 
Arabia Saudită, Irak sau È% 
Liban 


În cursul anului 
2007, cea mai “prolifică” 
structură  salafist-jihadistă 
s-a dovedit a fi Al-Qaeda 
algeriană din  Maghrebul $% 
Islamic, situându-se, din 
acest punct de vedere pe un loc secund după 
filiala irakiană şi activiştii afghani. Potrivit unor 
rapoarte care au putut fi cunoscute, statele 
arabe maghrebiene urmează ca, în 2008, să 
beneficieze de o asistenţă sporită din partea 
NATO, a SUA şi a aliaţilor lor pentru 
eficientizarea campaniei de combatere şi era- 
dicare a fenomenului jihadist în această parte 
a Orientului Mijlociu. 


Conform evaluărilor “Stratfor” (op.cit., 


Ee. E 
Sigla Al-Qaida Arabia Saudită. neonorate. 


loc.cit), în Irak este de prevăzut un exod al 


jihadiştilor către ţările de origine sau în alte zo- 


ne considerate mai sigure şi aceasta nu numai 
datorită reuşitelor înregistrate de 
“autorităţile irakiene şi de forțele 
Alianţei împotriva structurilor şi 
combatanțţilor salafişti, ci şi, într-o 
măsură nu mai puţin importantă, 
de reconsiderările survenite în po- 
zițiile şi simpatiile foştilor susțină- 
{tori tribali şi confesionali sunniti 
față de “libertatea” şi “drepturile” 


| promise de Al-Qaida, dar 


Fără o reproblematizare de esență a 
tacticilor şi potențialelor angajate de Occident 
în Afghanistan, anul în curs riscă să fie martor 
al intensificării procesului de “talibanizare” a 
acestei țări unde jihadisamul pare a cunoaşte 
un nou reviriment, susținut fiind şi de situaţia 
confuză şi fără perspective pentru o limpezire 
apropiată, care există în Pakistanul vecin. 

În ceea ce priveşte premoniţiile cetăţe- 
nilor şi decidenţilor occidentali din SUA şi Uniu- 
nea Europeană, aprecierile converg către 
ideea că aceste state rămân vulnerabile la acti- 
uni tactice jihadiste, chiar dacă nu este de pre- 
văzut că se va putea vorbi de acte cu dimensi- 
uni strategice semnificative, fiind discutabilă 
recurgerea, de către militanţii islamişti, la arme 
neconvenţionale — chimice, 
biologice sau atomice, cos- 
tisitoare din punct de vede- 
“re al producției, dificil de 
| utilizat sub raport etnic şi 
, insuficient de distrugătoare 

; ME în practică, dacă ne rapor- 

AAS TSSM tăm la aspirațiile ambițioa- 

a 2 aa se ale planificatorilor de a 

produce efecte spectacu- 

loase de anvergură din punct de vedere al 
pierderilor. 


Astfel, orizontul 2008 al campaniei glo- 
bale împotriva Al-Qaida şi a fenomenului tero- 
rist rămâne, la acest început de an, acoperit, 
încă, de ceața incertitudinii şi, fată de anul tre- 
cut, nu este de aşteptat să se petreacă prea 
multe lucruri noi sub soare. 


Ambasador prof. Dumitru CHICAN 

FUNDAMENTALISM INDIVIDUAL 
FUNDAMENTALISM COLECTIV 


De la începutul manifestărilor sale, poli- 
tica s-a definit drept artă a conducerii oameni- 
lor. În politică se interferează morala cu intere- 
sele şi ideologiile, binele cu răul instinctual, iar 
aceste laturi contradictorii ale comportamentu- 
lui şi psihicului uman s-au schimbat prea puțin 
în esenţa lor definitorie, făcând, implicit, ca şi 
principiile practicilor politice să se fi modificat 
prea puţin. 

De aceea este dificil 
să se susţină, din punct de | 2 sai 
vedere etic, că generaţia an- arici 

ia : x e Pa 2 
terioară a fost mai bună de- kaii 
cât cea actuală în ceea ce 
priveşte practica exerciţiului 
politic. Desigur, conştiinţa 
socio-culturală a evoluat, cel 
puţin în ceea ce priveşte con- 
sfinţirea respectului pentru 
libertăţile şi drepturile cetăţe- 
neşti şi umane. Dacă secolul 
XX a fost unul al marilor re- 
voluții ideologice şi spirituale, 
al decolonizării şi consolidării 
statelor naţionale emergente, 
secolul XXI pare a fi cel al 
războiului între culturi şi religii 
şi chiar al războaielor intra- 
religioase, sau al celor duse 
între sisteme de putere exis- 
tente şi grupuri greu de iden- 
tificat şi de eliminat, într-o 
confruntare în care securitatea cetățeanului şi 
a societății se dovedeşte imposibil de asigurat 
în totalitate prin forţă polițienească şi militară. 

Autorul nu este, cu orice preț, un parti- 
zan exclusivist al generaţiei căreia aparţine şi 
recunoaşte clivajele existente între generații 
succesive , fără de care societatea nu ar fi pro- 
gresivă şi s-ar complăcea într-un confort factic. 


Timp de o mie de ani, lumea arabo- 
islamică a vieţuit într-o efervescenţă religioasă 
sterilă care i-a afectat vitalitatea creativă, iar 
contradicţiile care o erodează astăzi sunt, într- 
o măsură semnificativă, şi rezultat al nostalgii- 
lor după valorile aureolate ale Evului Mediu 
care i-au dat, prin religie, unitatea şi statutul de 

națiune, nostalgie care, însă, se află la originea 
multora dintre contradicţiile care o macină în 
vremea contemporană. lar într-o ierarhizare 
virtuală a acestora, terorismul şi integrismul se 
plasează, de departe, spre vârf. Şi vorbim de 
un terorism fundamentalist cu dublă formă de 
manifestare: cel individual militant pe care l-a 
născut sfârşitul secolului al nouăsprezecelea şi 
începutul veacului XX şi, alături de el, teroris- 
mul colectiv de sorginte religioasă apărut la 
finele secolului trecut şi începutul mileniului al 
treilea. 


Se poate spune că terorismul 
individual s-a dovedit a fi mai 
“omenos” decât cel colectiv . 
Desigur, în ultimă analiză, 
terorismul rămâne ceea ce 
este, indiferent de denumiri şi 
etichetări, dar el era mai 
“suportabil” în măsura în ca- 
re, până la sfârşitul secolului 
trecut, nici un regim islamic şi 
naţionalist arab, oricât de re- 
presiv şi brutal, nu a practicat 
terorismul de masă. Teroris- 
mul secolului al nouăspreze- 
celea nu a fost unul religios şi 
nu a avut drept ţintă societa- 
tea în ansamblul său ci, mai 
degrabă, simbolurile puterii 
politice, în vreme ce teroris- 
mul religios colectiv de astăzi 
loveşte identitatea societară 
şi individuală în egală măsu- 
ră. 

Radicalismul religios violent se circum- 
scrie iraționalului şi malformaţiei psihice. Tero- 
ristul sinucigaş trăieşte într-un univers meta- 
uman, cel al instinctului primordial care îi in- 
cumbă obsesia că, pentru a se elibera de pro- 
priile complexe interioare, singura cale de ur- 
mat este aceea a auto-anihilării şi a luării în 
mormânt, împreună cu sine, a cât mai multor 
victime —vinovate sau nu. Semnificaţia primiti- 
vă a asasinatului este eliminată şi înlocuită cu 
dictatul apoteotic al credinţei. 


Nu credem că terorismul de sorginte 
religioasă islamică ar fi putut apărea dacă fide- 
litatea față de această credinţă ar fi fost reală 
şi clară în toate palierele sale sociale, spirituale 

TERORISMUL ÎN ORIENTUL MIJLOCIU (continuare) 


Imagine aproape cotidiană Bagdad 
\ 


şi culturale pe care Islamul le generează sau le 
influențează. Situația este, însă, deosebită. 
Studii apărute în Occident — şi nu sunt puţine — 
argumentează că liderii, emirii, locotenenții şi 
combatanții Al-Qaida, bunăoară, au o pregătire 
religioasă, cunoştinţe dogmatice şi teologice 
extrem de parcimonioase şi confuze, departe 
de rigoarea exegezei şi comentariului, aşa cum 
ei înşişi pretind. Nici Ossama Bin Laden, nici 
Ayman Al-Zawahiri nu sunt teologi sau fagih-l, 
interpreţi ai învățăturii. Sinucigaşii care au exe- 
cutat atacurile de la 11 Septembrie nu au res- 
pectat vreodată postul din luna sacră a 
Ramadanului şi nici ritualul cotidian al celor 
cinci rugăciuni. Mai toţi jihadiştii care au însân- 
gerat Europa şi lumea arabă sunt foşti delic- 
venţi, criminali, infractori de drept comun, iar 
cei care proclamă sintagma “Islamul este solu- 
ţia” extrag din textul coranic doar acele precep- 
te şi principii care se potrivesc într-un fel utopii- 
lor proprii, ignorând că religia — oricare — este 
un sistem unitar şi interdependent de valori şi 
canoane pe care fie le respecţi în integralitatea 
şi unitatea lor, fie le recuzi, de plano, în ace- 
eaşi integralitate şi unitate. 

Doar în zilele care au precedat recentul 
mare pelerinaj musulman de la Mekka şi săr- 
bătoarea Crăciunului în lumea creştină, 
“eroismele” săvârşite de mujahedinii Al-Qaida 
oferă o statistică sumbră a rezultatelor: 265 de 
morţi în Algeria, Mauritania, Irak, Palestina şi 
454 de răniţi, victime ale violenţei religioase. 
Numai în Irak şi în aceeaşi scurtă perioadă de 
timp, au căzut victime 162 de oameni nevino- 
vati, cărora li se adaugă alte 40 de victime în 
Algeria. 


Combaterea acestui flagel nu este o 
responsabilitate exclusivă doar a statului şi a 
instituţiilor sale abilitate. Lor ar trebui să li se 
adauge, cu mijloacele de care dispun, forțele şi 
partidele politice, aşezămintele culturale, uni- 
versitare şi academice, mijloacele de informare 
în masă şi, nu în ultimul rând, instituţiile reli- 
gioase şi clericale. Constatăm, însă, că ulema- 
lele musulmane condamnă, în mod patetic şi 
declarativ, uciderea “fiilor naţiunii islamice”, dar 
nici o fatwa, edict religios, nu a fost emisă pen- 
tru a-i anatemiza pe mujahedinii care ucid sute 
şi sute de musulmani şi nemusulmani. Este o 
politică a struțului care aduce Islamului însuşi, 
fidelilor săi şi dialogului între religii, culturi şi 
civilizaţii răul cel mai pernicios, un dialog care, 
din păcate, nu a depăşit, încă, faza declaraţiilor 
de bună intenţie şi stadiul retoricii sforăitoare 

Dacă asasinarea lui Anwar El-Sadat şi, 
mai recent, a musulmanei Benazir Bhutto nu 
au fost condamnate oficial de nici o înaltă față 
clericală islamică, ar trebui ca Islamul — cel re- 
velat, nu cel interpretat selectiv , după principii 
volitive labile- să-şi dovedească apetenţa isto- 
rică pentru îndemnul pe care chiar întemeieto- 
rul său, profetul Muhammad l-a cuantificat în 
formula care se regăseşte şi în esența celor 
două religii monoteiste care l-au precedat : “să 
nu ucizi!” 

Ar fi, aceasta, o dovadă că musulmanii 
responsabili față de propriul lor destin şi de 
propria lor situare în contemporaneitate, do- 
resc şi ştiu să îşi apere identitatea religioasă 
originală pe care o proclamă cu o pasiune ca- 
re, în sine, nu poate decât să fie meritorie şi 
apreciabilă. 

Ambasador Prof. Dumitru CHICAN 


Atentat cu bombă la Bali # zi r 

TERORISMUL ÎN ORIENTUL MIJLOCIU (continuare) 


AL-QAIDA ŞI “SURORILE” SALE 


Anul 1997 este considerat a fi cel care a 
marcat eşecul violenţei jihadist- 
fundamentaliste “tradiționale”, angajată în con- 
fruntarea cu regimurile de guvernare în lumea 
arabo-islamică, îndeosebi în Algeria, Egipt, 
Libia : mişcările extremiste islamice nu au reu- 
şit, aşa cum îşi propuseseră programatic, să-l 
înlăture nici pe “dictatorul” preşedinte de la Al- 
ger, nici pe colonelul-lider al Jamahiriei libiene, 
nici pe “faraonul” Hossni Mubarak de la Cairo. 


Cauzele sunt multiple şi ne referim la ele 
în altă parte a prezentului buletin, iar acestea 
au determinat, din partea grupărilor 
fundamentaliste armate, o regândire şi o re- 
evaluare de fond a strategiilor proprii, fiecare 
făcând-o din considerente aparte care le-au 
şubrezit coeziunea ideologică, individuali- 
zându-le şi producând diversificarea acestora 
într-un spectru larg de formațiuni mai mult sau 
mai puțin deosebite una de alta. Jihadiştii egip- 
teni şi-au diminuat în mod dramatic acţiunile 
ofensive, cei algerieni şi-au repliat rândurile 
într-o nouă structură, “Gruparea salafistă pen- 
tru Propovăduire şi Luptă”, iar cei libieni au 
ales să plece în Afghanistan. 

Tot către acest adăpost s-a îndreptat şi 
Ossama Bin Laden, împreună cu prietenul şi 
viitorul său locotenent, egipteanul Ayman Al- 
Zawahiri, atunci când, în 1996, nu s-a mai vă- 
zut dorit pe teritoriul sudanez. A fost momentul 
după care o importantă prefacere avea să se 
producă în gândirea conceptuală şi tactică a 

jihadismului salafist: înțelegând că regimurile 
arabe sunt îndeajuns de puternice pentru a nu 
putea fi înfrânte şi înlăturate, beneficiind, în 
acest sens, şi de susţinere din partea Statelor 
Unite ale Americii, militantismul fundamentalist 
a decis să atragă însăşi America în confrunta- 
rea directă cu islamismul activ, considerând 
că, în felul acesta, guvernele arabe vor trebui , 
vrând-nevrând, să se situeze alături de aliatul 
lor de peste Ocean şi să apară, astfel, pentru 
mentalul colectiv arab şi Islamic, drept 
“trădătoare”, schismatice”, “necredincioase”, 
“aliate ale imperialismului mondial’, deci ilegiti- 
me şi indezirabile pentru societăţile din statele 
lor. 


Din această perspectivă, Ossama Bin 
Laden a conceput ideea de transformare a lup- 
tei împotriva “duşmanului de proximitate” într- 
una vizând “inamicul îndepărtat” — idee care 
avea să se concretizeze, la 23 februarie 1998, 
în “Frontul Islamic Mondial pentru Luptă împo- 
triva Evreilor şi a Cruciaţilor”, cunoscut în dis- 
cursul comun drept “Al-Qaida pentru Jihad” 
sau, mai sintetic, “Reţeaua Al-Qaida” (Baza) 
Actele de “luptă împotriva inamicului îndepăr- 
tat” sunt îndeajuns cunoscute, începând de la 
aruncarea în aer a ambasadelor americane de 
la Nairobi şi Darussalam (12 octombrie 2000), 
trecând prin atacul împotriva distrugătorului 
American “U.S.Coole”, în portul yemenit Aden 
şi până la atentatele de la 11 septembrie 2001. 


Liderul reţelei Al-Qaida a decis de unul 
singur să atace America la ea acasă, ignorând 
rezervele şi chiar opoziţia unora dintre consilie- 
rii şi colaboratorii apropiaţi, precum mollahul 
Mohammad Omar, liderul Mişcării Talibane, 

mai conştient, probabil, de consecințele unui 
atac de anvergura celui din septembrie 2001 şi 
partizan al concentrării acțiunilor de Jihad îm- 
potriva evreilor şi a statului Israel. 


În doar aceşti trei ani, Bin Laden a reuşit 
să-şi creeze şi să consolideze alianţe în 
Afghanistan şi să  înregimenteze fanatici 
“celebri”, precum yemenitul Abdel Rahim Al- 
Nasheri, organizatorul atacului împotriva am- 
barcaţiunii militare americane menţionate, sau 
Khaled Sheikh Mohamed autor al ideii de exe- 
cutare a unor atentate teroriste prin folosirea 
de avioane civile deturnate. În plus, lui i s-a 
alăturat şi gruparea jihadistă egipteană Jihad , 
înființată şi condusă de doctorul Ayman Al- 
Zawathiri. 


Este clar că, din 2001 şi până în momen- 
tul de faţă, campania globală împotriva feno- 
menului terorist , iniţiată şi condusă de S.U.A., 
a câştigat mai multe lupte, dar nu şi războiul — 
nici împotriva rebelilor g 
Talibani care, astăzi, şi-au | 
restabilit controlul asupra re- 
giunilor sudice şi sud-estice 
ale Afganistanului, nici împo- 
triva principalului obiectiv te- 
rorist întruchipat de Al- 
Qaida, mai activă ca oricând 
la frontiera dintre Pakistan şi 
Afghanistan , o rețea care, 
operaţional şi organizatoric, 
nu mai este Al-Qaida dinain- 
tea anului 2001. 


Periculozitatea acesteia 
nu mai izvorăşte din ea în- 5 
săşi, ci din aceea că ideolo- 
gia şi sloganele sale au creat | 


tot atâtea alte Al-Qaida inspirate de organiza- 
ția-mamă, sau “surori” mai mult sau mai puţin 
vitrege sau independente ale rețelei lui 
Ossama Bin Laden şi care, asemenea schijelor 
unei grenade, s-au împrăştiat şi ameninţă, în 
continuare, să se împrăştie în toate colţurile 
planetei. 


Vorbim, astăzi, de “Al-Qaida din ţara ce- 
lor două râuri” (Irak), “Al-Qaida din Insula ara- 
bilor” (Arabia Saudită, Yemen), după cum vor- 
bim de rețele sau extensii qaidiste din Europa, 
de “Al-Qaida din Magrebul Islamic”, dramatic 
implicată în violențele din Algeria, Tunisia şi 
Maroc şi vom putea vorbi, într-un viitor previzi- 
bil, de alte “Qaide” în Levant (Siria, Liban, Pa- 
lestina, lordania) şi în valea Nilului egiptean. 


Se poate afirma că nu atât structurile in- 
stituţionale şi organizatorice ale reţelei, cât spi- 
ritual, simbolistica şi ideologia acesteia conti- 
nuă, în pofida diverselor speculații, să repre- 
zinte un centru de atracţie pentru jihadiştii şi 
mujahedinii din toate regiunile lumii, iar, din 
acest punct de vedere, “meritul” revine în bună 
măsură, Statelor Unite ale Americii care au 
oferit lui Ossama Bin Laden un dar pe care 
acesta nu l-ar fi obținut decât într-o perioadă 
lungă de timp şi cu eforturi suplimentare şi 
anume unificarea jihadismului sub propriul său 
standard. lar consecințele acestei realităţi sunt 
dificil de prognozat şi, mai ales, de contracarat. 


DS na Y 
Atentat la "Alger = decembrie 2007 + 
7 = ~ 


_ 

TERORISMUL ÎN ORIENTUL MIJLOCIU (continuare) 


UMBRA TERORISTULUI SINGURATIC 


Cinematografia şi literatura de ficțiune 
au produs câteva magistrale opere în care este 
portretizat legendarul, misteriosul şi însingura- 
tul justițiar — omul care, în umbră şi pe cont 
propriu, îşi asumă misiunea de a face, manu 
militari, dreptate acolo unde legea instituțională 
se dovedeşte neputincioasă sau nepăsătoare. 

În ultimii ani, imaginea îndrăgitului perso- 
naj împărțitor de dreptate, pare a fi subminată 
şi înlocuită progresiv, cu o nouă realitate, opu- 
să şi preocupantă pentru opinia publică şi insti- 
tuţiile de securitate — aceea a “teroristului sin- 
guratic”. 


Îndeosebi după 11 septembrie şi după 
declanşarea războaielor din Afghanistan şi 
Irak, în cadrul campaniei globale de lupă împo- 
triva fenomenului terorist, ideologia şi infras- 
tructurile operative de tip Al-Qaida au cunoscut 
o evoluţie centrifugă manifestată prin apariţia 
unui mozaic de grupări combatante indepen- 
dente, cu dimensiuni reduse din punct de ve- 
dere numeric-uman şi inspirate, în grade diferi- 
te, de gândirea jihadist-salafistă. Acestea nu 
se mai supun, cu necesitate, unei ierarhii per- 
sonalizate de la care să primească indicaţii şi 
ordine,  stabilindu-şi fiecare deciziile şi 
alegându-şi de sine-stătător ţintele, tacticile şi 
mijloacele de acţiune. 

Acest proces de dispersie şi 
“miniaturizare” nu a încetat, el tinzând să pro- 
ducă o “pulverizare” a monolitului până la nive- 
lul indivizilor care îl alcătuiesc şi care sunt de- 
terminaţi de raţiuni personale pentru a acţiona 
pe cont propriu, transformându-se în “lupi sin- 
guratici”, cum sunt numiţi în lexicul celor care 
urmăresc şi analizează acest fenomen. 


Care este portretul, încă nu îndeajuns de 
bine schițat, al unui asemenea personaj? 


Analiştii Fred Burton şi Scott Stewart 
avansează o definiţie care reţine atenţia prin 
efortul de a elimina sau diminua, cel puţin, im- 
precizia cu care acest termen este, de cele mai 
multe ori, abordat (în “The Lone Wolf 
Disconnect', Terrorism Intelligence Report, 
STRATFOR, 30 ianuarie 2008). 


Trebuie reţinut că noţiunea de “terorist 
sau lup singuratic” excede teritoriul islamismu- 
lui fundamentalist pentru a include pe oricare 

persoană, indiferent de identitatea sa naţiona- 
lă, etnică, religioasă şi culturală, care practică 
actul terorist din motive ce pot diferi pentru fie- 
care caz în parte. 


“Lupul singuratic” este acea persoană 
care acţionează pe cont propriu, fără a primi 
ordine şi chiar fără a avea legături cu o entitate 
organizată”, spun autorii citați care mai sublini- 
ază diferența esenţială dintre un asemenea 
individ şi aşa-numitul “element aflat în conser- 
vare”: în vreme ce acesta din urmă, integrat în 
societatea-țintă, poate rămâne în aşteptare 
perioade îndelungate de timp, putând fi activat 
la ordin, cel dintâi, la fel de integrat în mecanis- 
mele sociale, îşi alege singur momentul în care 
devine activ, natura şi proporţiile actului pe ca- 
re urmează să-l execute. 


Motivaţiile acestor “teroriști free-lancers” 
sunt, în mod firesc, variate şi ele oscilează în- 
tre raţiuni ideologice, politice, convingeri reli- 
gioase, tulburări psihice, sau combină puţin 
din toate acestea. Tocmai de aceea, este ne- 
cesar să se opereze o distincţie bine precizată 

TERORISMUL ÎN ORIENTUL MIJLOCIU (continuare) 


între “teroriştii singuratici” care, în mod conşti- 
ent şi activ, decid ca, dintr-o determinantă poli- 
tică, religioasă sau de altă natură, să lovească 
în mod cât mai dramatic structurile şi valorile 
societăţii în care trăiesc sau în care sunt inte- 
grati, pe de o parte, şi cei pentru care resortul 
actului extrem se regăseşte în labilitatea men- 
tală şi comportamentală. 


Deşi este şi trebuie să fie o preocupare 
pentru instituțiile implicate în protecţia statului 
şi a societăţii, chiar dacă nu a ajuns la un grad 
notabil de aplicabilitate, teoria “lupului singura- 
tic” rămâne grevată de impedimente care, cel 
puţin pentru un viitor previzibil, fac ca persona- 
jul prototip în cauză să nu se transforme într-o 
prezenţă frecventă şi multiplicată substanţial, 
iar Fred Burton şi Scott Stewart (op.cit.) cred 
că principala problemă în acest sens se regă- 
seşte în insuficiența pregătirii şi a calităţilor ne- 
cesare pentru planificarea, organizarea şi exe- 
cutarea unor atacuri de amploare cu şanse 
garantate de reuşită. Ori înlăturarea acestei 
carențe în cadrul societăţii reale este proble- 
matică şi suficient de riscantă. 


ua 


Unii celebri “însingurati”, precum Timothy 
McVeight, “bomberul” de la Oklahoma City, au 
beneficiat de o relativă experienţă militară fie în 
cadrul armatei, fie ca membri sau simpatizanți 
ai unor formaţiuni extremiste, xenofobe, neo- 
naziste etc. 


Există, desigur, destule surse de infor- 
mare care pot fi accesate — documentarele 
postate pe Internet, sau puzderia de “manuale” 
şi “ghiduri” de terorism, dar acestea pot suplini, 
dar nu substitui instrucţia practică. “A practica, 
ore în şir, jocul video de inspiraţie neo-nazistă 
“Purificarea rasială”, de pildă, nu în- 
seamnă în mod automat că jucătorul va 
deveni un expert ucigaş” remarcă Ra- 
portul STRATFOR. 


Nici superioritatea nivelului de!) 
acumulare intelectuală nu este suficien- 
tă pentru a ţine loc de instrucţie şi expe- 
riență. Este edificator, în acest sens, | 
exemplul  “genialului” “unabomber” ÑẸ 
Theodore Kaczynski care şi-a consa- 
crat vreme îndelungată, cu o inteligenţă $ 
ieşită din comun, pentru a concepe şi a 
construi bombe; din cele 16 asemenea 
încărcături pe care le-a realizat, doar îi 


câteva au fost funcţionale, producând, în cei 
18 ani de “activitate” a celui în cauză doar trei 
victime omeneşti. 


Pe de altă parte, devenirea mentalității 
teroriste şi a propensiunii pentru fapte de vio- 
lentă presupune un proces de radicalizare şi 
fanatizare a conştiinţei ca element motrice al 
comportamentului extrem, “achiziţie” dificilă 
dacă nu imposibil de realizat în izolare, în afara 
relațiilor, conexiunilor şi a dinamicii sociale. 


Fără doar şi poate, abordarea ficțională 
şi teoretică a personalității şi profilului 
“teroristului singuratic” poate să pară terifiantă 
din perspectiva consecințelor pe care un indi- 
vid solitar şi anonim, dar puternic motivat şi 
auto-îndoctrinat le poate produce pentru secu- 
ritatea şi liniştea socială atunci când actele sa- 
le coincid, accidental, cu cele plănuite de orga- 
nizaţii ale terorismului structurat sau când un 
asemenea singuratic poate fi manipulat, deve- 
nind, inconştient, un instrument orb pentru pu- 
nerea în practică a proiectelor urmărite de tero- 
rismul naţional şi internaţional organizat în 
structuri combative. 


S-ar putea susține că ne aflăm în fața 
unor teoretizări conceptuale, ceea ce nu este 
departe de adevăr. Dar cine şi-ar fi putut imagi- 
na, tot la nivelul speculativ, că alienați mintali, 
inclusiv femei, vor fi folosiți pe post de bombe 
umane, aşa cum s-a întâmplat la începutul 
lunii februarie, în capitala irakiană? 

Ceea ce este acum doar o umbră — cea 
a teroristului singuratic — ar putea deveni o no- 
uă şi neliniştitoare prezenţă. 


Ambasador Prof. Dumitru CHICAN 

În tradiţia fiecărui început de an, econo- 
miştii şi analiştii încearcă să sintetizeze ceea 
ce a fost definitoriu pentru economia lumii în 
anul precedent şi 
să prognozeze 
evoluţiile posibile 
ale acesteia în ur- 
mătoarele  douăs- 
prezece luni. Pen- 
tru perspectiva 
anului 2008, eco- 
nomia globală pare 
a fi pusă în faţa 
perspectivei de a 
trebui să plătească 
factura stagnării pe care a cunoscut-o pe par- 
cursul anului încheiat, stagnare datorată serii- 
lor de crize dintre cele mai diverse - materiale, 
financiare sau politico-militare - pe care lumea 
le-a traversat. 


Cel puţin până în momentul de față, pro- 
nosticurile privind traiectoria evoluţiilor econo- 
mice în noul an subliniază, aproape la unison, 
acumularea unor riscuri şi incertitudini îngrijo- 
rătoare, 2008 fiind catalogat, mai degrabă, 
drept unul de risc. 


Criza creditelor imobiliare care a afectat 
piaţa americană în ultima parte a anului înche- 
iat va continua, spun analiştii, să-şi pună am- 
prenta negativă asupra ritmului de dezvoltare a 
economiilor naţionale, îndeosebi a celor de pe 
continentul european, iar barilul de petrol care, 
pentru prima oară în istoria acestui sector, s-a 
vândut cu un preţ superior pragului psihologic 
de 100 dolari, ar putea avea perspectiva deloc 
îmbucurătoare a atingerii unei cote mult mai 
mari până la finele anului în curs, fiind greu de 
cuantificat, dar uşor de imaginat impactul aces- 
tei evoluţii asupra pieţei şi a economiilor con- 
sumatoare. 

Aşa-numita criză americană pe piața de 
creditare imobiliară nu pare a se încheia prea 
curând, ea depăşind, deja, efectele măsurilor 
de contracarare adoptate de autorităţile finan- 
ciar-bancare şi amenințând ca, în perspectivă, 
dinamica pieţei acestui sector să rămână pu- 
ternic prudenţială şi încetinită. 

Există, pe de altă parte, suficiente sem- 
nale potrivit cărora criza petrolului va activa şi 
mai mult cursa pentru descoperirea unor surse 
alternative de energie prin atragerea agricultu- 
rii în industria producătoare de combustibili. 
“Cursa pentru etanol” —produs ecologic din 
plante agro-alimentare — porumb, soia, sfeclă, 
trestie de zahăr — va duce, pe termen mediu, la 
scoaterea din circuitul tradițional a unor su- 
prafeţe agricole tot mai mari din cele destinate 
producţiei de materii prime agro-alimentare, 
îndeosebi în ţările cu economie predominant 
agrară, ceea ce va avea ca efect nu numai o 
deteriorare a securităţii alimentare, dar şi o 
tendință de masive deplasări demografice ale 
populației înfometate din ţările sărace către 
cele în care speră să găsească această securi- 
tate. 


Runda negocierilor de la Bali, destinate 
adoptării unui protocol adițional al Acordului de 
la Kyoto pentru protecția mediului şi reducerea 
emisiilor de noxe, ameninţă să genereze dis- 
pute şi concurențe ascensionale între marii 
poluatori şi consumatori — China şi India, pe de 
o parte, şi America şi statele europene, pe de 
altă parte- în asemenea măsură încât — fapt 
simptomatic- chestiunile poluării şi ale accesu- 
lui la surse de energie nepoluantă riscă să pu- 
nă sub semnul incertitudinii chiar organizarea 
la Beijing a viitoarelor jocuri olimpice. 

Se poate constata că temerile analiştilor, 
dar şi ale planifica- 
torilor şi 
decidenţilor politici 
şi economico- 
financiari sunt le- 
gate de trei mari 
pachete de proble- 
me ai căror nori 
pot să întunece, o 
dată mai mult, ce- 
rul economiei în 
anul 2008: criza 
financiară, evoluţia valorică a dolarului şi infla- 
marea prețurilor la materii prime şi resurse 
convenţionale de energie. “Obstinaţia” cu care 
moneda americană continuă să rămână slabă 
sugerează că aceasta este menţinută cu bună 
ştiinţă în asemenea situaţie exterioară contro- 
lului şi regulilor, conducând la o consolidare 
forțată a monedei europene până la niveluri 

care încep să îi îngrijoreze chiar şi pe partizanii 
unui Euro cât mai forte. 

Creşterea costurilor şi a prețurilor la ma- 
teriile prime este, la rândul său, o poartă către 
intrarea într-o nouă criză majoră. Fantoma in- 
flaţionistă pare a-i vizita tot mai frecvent pe gu- 
vernatorii băncilor centrale din țările dezvoltate 
care se văd puşi în faţa unei ecuaţii foarte pre- 
cise : fie să susţină o evoluţie care duce în vâl- 
toarea inflaţiei, fie să opteze pentru o stabilitate 
şi stagnare a preţurilor chiar cu riscul de a în- 
cetini ritmul de dezvoltare. 


Desigur, nu toate | 
zonele economice ale {i 
lumii sunt afectate în 
mod identic şi cu ace- 
eaşi intensitate. Statele 
emergente, în frunte cu 
China, India, Federaţia 
Rusă vor putea să re- 
ziste şi să aplice măsuri 
de auto-protecţie, înde- 
osebi în condițiile în ca- 
re ele reprezintă, împre- 
ună, jumătate din dina- 
mica dezvoltării econo- 
mice mondiale, având 
şansa, întrevăzută într-un raport al Fondului 
Monetar Internaţional, să rămână, şi în 2008, 
motorul acesteia, în contextul în care, potrivit 
aceluiaşi raport care, evaluând indicii de dez- 
voltare economică a ţărilor industrializate, con- 
stata faptul că acesta a cunoscut, în 2007, un 
vizibil regres pe ambele maluri ale Atlanticului, 
îndeosebi în tările occidentale anglo-saxone. 


Alte documente ale Fondului Monetar 
Internaţional şi ale Organizaţiei Mondiale a Co- 
merțului care pornesc de la o analiză compara- 
tivă între realităţile economico-financiare ale 
anului care tocmai s-a încheiat şi evoluţiile 
predictibile în cursul anului 2008, prognozează 
o reducere a indicatorilor medii de dezvoltare 
economică a acestor țări în proporţii descen- 
dente de la 1,9 la 1,8% pentru Franţa, 2,6- 
1,8% pentru Germania, 2,2-2,00% în Statele 
Unite ( pentru care analiştii afirmă, chiar, că 
recesiunea economică a început odată cu 1 
ianuarie 2008), 1,9-1,6% în Brazilia, 4,8-4,6% 
în China, 8,8-8,6% în India, 7,3-6,5% în Fede- 
rația Rusă, etc. 


Evaluările, voit sau nu alarmiste, despre 
un început de recesiune a economiei america- 
ne pot constitui un motiv de preocupare pentru 
economiile emergente care văd în aceasta ris- 
cul unei re-desenări a hărţii schimburilor co- 
merciale la nivel planetar. Pentru China, de 
pildă, 20% din totalul exporturilor sunt 
direcționate spre S.U.A., constituind un aport 
semnificativ la dezvoltarea economiei chineze. 
Or, o involuţie în acest sector poate avea un 
efect inhibator asupra unor echilibre internațio- 
nale deja aşezate şi devenite tradiţionale şi 

: indispensabile. 


Nu de neglijat es- 
te şi un alt element evo- 
cat în rapoartele econo- 


tă, insuficient aprofun- 
dat, chiar dacă anul 
2008 poate constitui 
punctul de start. Este 
vorba de ceea, ce am 
menționat deja, şi anu- 
me de relația dintre 
convulsiile de pe piata 
globală a resurselor 
energetice , de materii 
prime şi agro-alimentare şi reacția pe care 
această situație o produce în planul declanşării 
unor ample deplasări emigraționiste către alte 
zone geografice, economice, culturale, reli- 
gioase şi sociale. 


Concluziile ultimei runde a Forumului 
Economic Mondial desfăşurat la Sharm EIl- 
Sheikh, în Egipt, puneau în evidenţă aceleaşi 
trei mari categorii de sfidări cu care edificiul 
economic al lumii se va confrunta în anul 2008 
şi anume cele generate de perpetuarea fluctu- 
aţiilor şi a instabilității pe pieţele financiare in- 
ternaţionale, insecuritatea alimentară şi instabi- 
litatea energetică internaţională. 


În absenţa unor soluții realiste şi rapide 
pentru perturbațiile economice care au carac- 
terizat anul 2007, programele economice pen- 
tru noul an riscă să fie caracterizate de un pe- 
simism şi mai accentuat, în raport cu progno- 
zele elaborate la începutul anului trecut. 


Ambasador prof. Dumitru CHICAN 


$ 

Tranzacţii în PetroEuro sau PetroDolari? 
Atât înainte cât şi după apariţia monedei 
Euro în mediile de specialitate s-a analizat şi 
au fost emise diferite teorii şi presupuneri pri- 
vind viitorul acesteia şi influența Euro pe piața 
financiară internaţională, în economia mondia- 
lă în general. 


Unul din subiec- 
tele care reapar cu o 


anumită periodicitate 
este acela al efectuă- 

rii tranzacţiilor cu pe- 
trol în această mone- 
dă, în locul dolarilor. 

După mai multe sur- 
se, în noiembrie 
2000, Saddam Hussein a început să exporte 
petrolul irakian cu plata în Euro, iar această 
intenţie s-a adăugat pe lista motivelor impor- 
tante pentru care SUA a considerat că trebuia 
înlăturat de la putere. Programul “petrol contra 
hrană” a fost încheiat în mai 2003 şi soldul 
acestui cont a fost transformat în dolari. În iu- 
nie 2003, la aproape patru luni de la invazia 
SUA, Irakul a revenit la exportul petrolului nu- 
mai în dolari. Supremaţia globală a dolarului a 
fost recâştigată. 


Ceea ce este sigur este faptul că deja 
unele din principalele țări exportatoare de pe- 
trol (Iran, Venezuela) au unele contracte de 
petrol cu plata în Euro, tendinţa putând fi apre- 
ciată ca fiind în creştere, tot mai multe state 
exportatoare de titei adoptând politica exportu- 
rilor atât în Euro cât şi în dolari. Aceasta atât 
ca urmare a declinului dolarului, dar şi a unor 
diferite interese 
politico- 


Export petrol în dolari şi euro 


Creşterea 
prețului petrolului 
| în dolari, care la 
sfârşitul anului 


2007 a ajuns la 
Kazahstan zgo |100 dolari/baril, 


în timp ce prețu- 

Oil PRICES IN EUROS & DOLLARS, 2007 


MAY 
e Pricein$ e Pricein 


Sources: Exchange rate data în 
Oi! price data from the Ene: 


rile în Euro, yeni sau lire sterline nu au crescut 
în acelaşi ritm. 


La ultima reuniune a Organizaţiei Ţărilor 
Exportatoare de Petrol (OPEC) miniştrii petro- 
lului din țările membre au abordat şi problema 
eventualei treceri de la dolari la Euro, având în 
vedere declinul monedei americane din perioa- 
da respectivă. Reprezentanţii Venezuelei, Ira- 
nului şi Algeriei au fost pentru trecerea la Euro, 
în timp ce Arabia Saudită şi Kuweitul - ambele 
țări deţinătoare a unor mari depozite de mone- 
dă americană - au insistat ca această proble- 
mă să fie mai atent studiată, astfel încât reuni- 
unea s-a încheiat cu hotărârea de a se face un 
studiu mai detaliat asupra impactului deprecie- 
rii dolarului asupra ţărilor membre şi posibile 
consecințe ale desfăşurării tranzacţiilor OPEC 
în Euro. 


Conform opiniilor unor experţi, la prima 


impresie, exportul petro- 

lului în Euro nu are un 
impact deosebit, deoare- 
Rusia | ce principalele monede 


Mil.b./zi 
6,67 
2,29 
2,55 
3,36 
1,68 
15,55 


sunt uşor convertibile, 
ca urmare exportatorul 
nu suportă imediat o 
eventuală pierdere de 
curs, ca urmare efectuă- 
rii tranzacţiilor într-o mo- 
nedă sau alta. Însă, o 
schimbare atât de mare 
induce unele consecințe mai puţin previzibile şi 
mai ales un impact psihologic. Hotărârea 
OPEC de a trece la Euro poate însemna un 
semnal clar că producătorii de petrol “nu mai 

viitorul SUA”, a apreciat 
vicepreşedintele 
Chevron Corporation 
Peter J. Robertson, ce- 
ea ce va influența în 
mod hotărâtor investiții- 
le. Manifestarea practi- 
că a acestei neîncre- 
deri poate împiedica o 
revenire a monedei 
americane, iar după 
cum declara ministrul 
saudit de externe 
“numai faptul că tările 
OPEC studiază posibili- 
tatea renunțării la dolar va avea un impact”, 
adăugând că o cădere a dolarului va avea mari 
efecte negative asupra tărilor OPEC. Aşa cum 
menţionam anterior, Arabia Saudită şi Kuweitul 
au mari depozite de dolari, iar împreună cu 
Emiratele Arabe Unite (EAU) deţin aproximativ 
aceeaşi rezervă de dolari ca şi China -cel mai 
mare deţinător străin de monedă americană. 
Interesul lor 


Cereri import în dolari şi euro 


este de a-şi PEPE pi 
menţine Ţara i a % Euro 
aceste re- iu 


valoare cât s T Pr 
mai ridicată, [Japonia | 219 | 0 
alte ţări, ca- 


re deja şi-au | Total/Media 


adk 
diversificat 

încasările 

din exporturi petroliere, cum este Iranul, la care 


se adaugă şi motive de ordin politic, doresc să 
se renunţe la dolar. 

O eventuală schimbare de atitudine a 
OPEC în ceea ce priveşte trecerea la Euro, va 
avea influențe pozitive asupra Uniunii Europe- 
ne, cu beneficii pentru tările şi societățile co- 
merciale din acestea, riscul valutar al acestor 
tări în tranzacțiile cu 
OPEC urmând să sca- 
dă. Pe de altă parte, 
desfăşurarea tranzacti- 
ilor OPEC în Euro va 
duce la reducerea glo- 
bală a cererii de valută 


americană, ceea ce va 
influența negativ finan- L 
tarea deficitului buge- 


tar şi de plăți al SUA. 


Răspunsul la în- 
trebarea dacă OPEC |^ Saudită 
va decide să treacă de 
log A did 
Euro este deocamdată 
dificil de anticipat, pă-|Altele | 11.9 


rerile experţilor fiind [Tota | 
împărțite. Arabia L 
Saudită îşi menţine opinia şi insistă ca o even- 
tuală trecere la Euro să nu aibă loc deocamda- 
tă, această poziţie fiind favorabilă monedei 
americane. 


Nu putem însă să nu observăm că o 
eventuală decizie de a trece la plata petrolului 
în Euro va fi în principal o decizie politică, mai 
dificil de luat la nivel global, dat fiind opoziția 
americană la o asemenea măsură, care-i afec- 
tează grav interesele economice. Nu este ex- 
clus însă ca, treptat, unele state să treacă la 
această opţiune. Astfel, Siria a trecut, din fe- 
bruarie 2003, la toate tranzacţiile cu valute 
străine din dolari în Euro, ca urmare a confrun- 
tărilor politice cu SUA. Mai mult, Iranul, a de- 
clarat încă din 2005 că doreşte să deschidă o 
Bursă de Petrol cu tranzacţii în Euro. Astfel, în 
martie 2007, cel mai mare importator chinez de 
petrol iranian, Zhuhai Zhenrong Corp, anunţă 
că a început să plătească petrolul iranian în 
Euro de la sfârşitul anului 2006. În iulie 2007 
lranul a cerut Japoniei să achite importurile 
petroliere în Yeni, cerere acceptată de Nippon 
Oil în septembrie 2007, iar în decembrie 2007 
Iranul anunţă că a încetat să accepte plata pe- 
trolului în dolari. În ianuarie 2008 ministrul ira- 
nian de finanțe Davud Danesh-Jafari declară 

public că Bursa lraniană de Petrol va fi inaugu- 
rată la începutul lunii februarie, cu ocazia ani- 
versării Revoluţiei Islamice. 


Corneliu PIVARIU 


Piaţa mondială a petrolului 
în contextul tensiunilor dintre Iran şi SUA 


Când, la începutul anului 1998, preţul 
petrolului a scăzut la mai puţin de 10 dolari/ 
baril, analiştii şi experţii optimişti apreciau că 
acesta se va menţine la un nivel apropiat de 
această cifră, putând atinge, cel mult, nivelul de 
12 dolari până în anul 2005. 


Prognozele nu s-au confirmat. Seria de 
măsuri adoptate de OPEC şi de către marii pro- 
ducători, de reducere a cotelor de extracţie au 
determinat o revigorare a valorii de piaţă care a 
crescut, progresiv, la 25-30 dolari/baril şi la o 
sporire a producţiei OPEC cu cca. 500-600.000 
barili pe zi. 

La sfârşitul anului 1999, ca urmare a scă- 
derii de către OPEC a cotei de extracţie a state- 
lor membre, barilul de petrol s-a vândut cu 23 
de dolari şi cu 29 dolari în ianuarie 2000, sărind, 
în luna martie a aceluiaşi an, la 30 dolari pentru 
un baril. 


Față de tensiunile şi conflictele locale şi 
regionale care au izbucnit în diverse părţi ale 
lumii, acest mecanism s-a dovedit, în cele din 
urmă, nefuncţional, creşterea preţurilor intrând 
într-o rapidă tornadă ascensională care, la fine- 
le anului 2007, a ridicat valoarea barilului până 
la plafonul de 100 dolari, nivel chiar depăşit, 
vremelnic, la începutul acestui an. 


Preţurile petrolului manifestă o puternică 


sensibilitate şi forță reactivă la evenimente şi un 
exemplu edificator în acest sens îl oferă saltul 
înregistrat după recenta asasinare a fostului 
premier pakistanez, Benazir Bhutto, deşi Pakis- 
tanul nu este o ţară producătoare de petrol. In- 
tervențiile militare în Afghanistan şi Irak şi-au 
pus, la rândul lor, amprenta profundă asupra 
evoluţiilor de pe piaţa internaţională a acestei 
surse de energie, la fluctuațiile pe care aceasta 
le-a înregistrat şi le înregistrează contribuind şi 
prognozele referitoare la posibilele diminuări ale 
stocurilor federale americane, violențele din Ni- 
geria şi Algeria, politica de independentism 
“rebel” a preşedintelui  venezuelan Hugo 
Chavez sau actiunile armate ale Turciei împotri- 
va rebelilor separatişti kurzi din nordul Irakului. 


Toate acestea şi, în general, conflictele 
pe care le cunoaşte lumea contemporană, înde- 
osebi în Orientul Mijlociu şi în regiunea Golfului 
Persic, unde mocneşte un conflict ameninţător 
între Statele Unite ale Americii şi Iran, devalori- 
zarea monedei americane şi disproporţia între 
cererea în creştere şi oferta cvasi-staționară 
permit evaluarea că ascensiunea prețului petro- 
lului nu are perspective de a înceta într-un viitor 
previzibil. 

Aflat la începutul lunii ianuarie în Israel şi, 
apoi, în capitala emirateză Abu Dhabi, preşe- 
dintele american George Bush şi-a reiterat viru- 
lentele atenţionări şi avertismente la adresa Ira- 
nului care “a fost, este şi va continua să repre- 
zinte o serioasă ameninţare la adresa păcii în 
lume, atâta vreme cât comunitatea internaţiona- 
lă nu se va uni pentru a-l împiedica să intre în 

posesia bombei atomice”. 


Într-o regiune a lumii care înmagazinează 
cca. 730 miliarde barili de petrol şi în care se 
află strâmtoarea Hormuz -— vital coridor de scur- 
gere a aurului negru către piaţa internaţională -, 
orice conflict activ între SUA şi Iran, fie el redus 
la simple hărțuieli, sau extins la o confruntare 
de scurtă sau lungă durată — va declanşa o re- 
voluţie fără precedent pe piața petrolului care, 
potrivit experţilor, ar putea urca, din punctul de 
vedere al preţurilor, către 150 şi chiar 200 
dolari/baril, prin simpla paralizare a livrărilor 
provenite din câmpurile terestre şi maritime ale 
Golfului Persic, dovedind, astfel, încă o dată, 
dacă mai este nevoie, că tensiunile politice, stă- 
rile conflictuale şi confruntările armate rămân 
cei mai activi şi cei mai perturbatori factori pen- 
tru securitatea energetică a lumii contempora- 
ne. 


În cazul unei conflagrații în zona Golfului 
Persic, este foarte probabil ca, în ripostă, Iranul 
să execute atacuri asupra câmpurilor petroliere 
ale țărilor arabe din zonă care ar susţine, într-un 
fel sau altul, campania americană, ceea ce, 
comparativ cu actul similar pe care lrakul l-a 
făcut în timpul invaziei în Kuwait, prin incendie- 
rea platformelor de extracţie din această țară, ar 
duce nu numai la o prăbuşire de amploare a 
pieţei mondiale a petrolului, ci şi la o catastrofă 
ecologică fără precedent în istoria modernă a 
lumii. 

Într-o astfel de perspectivă, ar putea res- 
tul țărilor producătoare importante să susțină 
dezechilibrele care ar apărea? Este mai mult 
decât îndoielnic, iar dacă da, cu ce prețuri? 


În condiţiile în care abordările conflictuale 
actuale şi menţinerea ocupaţiei israeliene în 
teritoriile arabe şi palestiniene vor continua pen- 
tru o perioadă dificil de previzionat, este de aş- 
teptat ca piaţa internaţională a petrolului să se 
menţină la nivele ridicate de tulburare şi incan- 
descenţă, concretizate prin noi praguri 
“istorice” ale prețului plătit pentru un baril de 
petrol. 


Nu trebuie ignorate, în acelaşi timp, sem- 
nalele care demonstrează, cu neutralitatea sta- 
tisticilor, că economia americană se află la înce- 
putul unui proces de recesiune mai mult sau 
mai puțin camuflat pe care Administrația Bush 
se străduieşte, deja, să îl domolească prin mă- 
suri administrative. Ori, adăugată la ceilalți indi- 

catori care ţin de dinamica economiei globale, 
această probabilă involuţie şi un nou război în 
zona Golfului nu poate deschide decât perspec- 
tive prea puţin încurajatoare cât priveşte satis- 
facerea apetitului de energie al lumii. 

Cât de periculoase sunt, totuşi, aceste 
ameninţări în condiţiile actuale de la începutul 
anului 2008? 


La 22 ianuarie a.c., Consiliul de Securita- 
te a adoptat o rezoluţie prin care înăspreşte 
sancţiunile împotriva Iranului prin noi limitări ale 
deplasărilor de persoane şi înghețări ale depo- 
zitelor bancare iraniene în exterior. Cu toate 
acestea, observatorii au remarcat tonul relativ 
moderat al hotărârii şi al declaraţiilor făcute de 
miniştrii de Externe ai celor cinci membri per- 
manenti ai Consiliului, apreciind, aproape la uni- 
son, că fantoma unui conflict militar începe să 
se îndepărteze de malul răsăritean al Golfului 
Persic. O dovadă de moderație în acest sens şi 
pe alt plan este aceea că atât Washingtonul, cât 
şi Teheranul s-au abținut de la o exagerată ex- 
ploatare propagandistică mediatică a recentului 
incident petrecut în strâmtoarea Hormuz, când 
ambarcaţiuni rapide ale Gardienilor Revoluţiei 
din Iran s-au apropiat “provocator” de bastimen- 
tele militare americane aflate în apele Golfului. 

Rămâne speranța- labilă ca orice speran- 
tă — că decidenţii politici, fie ei şi la sfârşit de 
mandat, vor înțelege că pacea fără petrol este 
şubredă şi că petrolul fără de pace nu serveşte 
progresului. 


Ambasador Prof. Dumitru CHICAN 


Kuweit City şi exploatarea. 
doua ca mărime din lume -66-72 miliarde barili 

CRIZA ECONOMIEI AMERICANE ÎN 
CONTEXTUL ECONOMIEI GLOBALE 


Statele Unite ale Americii parcurg, de 
câtăva vreme, o perioadă de tulburări financia- 
re ce au depăşit limitele perturbaţiilor pe piața 
creditelor imobiliare, pentru a afecta în mod 
direct indicatorii de nivel ai consumului, care 
reprezintă trei pătrimi din dinamica economică 
federală, constituind şi principala bază de cal- 
cul a ritmului anual de dezvoltare a economiei. 


În luna ianuarie a.c., indicii bursieri Do 
Johnes şi Nasdaq au regresat cu 4,6%, res- 
pectiv 9,9%, dar aceasta nu constituie un crite- 
riu riguros de apreciere a dimensiunilor reale 
ale problemelor cu care este confruntat edifici- 
ul economic american. 


Administraţia a elaborat un plan de ur- 
genţă prevăzând asigurarea unor fonduri de 
150 miliarde dolari obținute prin măsuri de rela- 
xare fiscală (100 miliarde pentru persoane fizi- 
ce şi 50 miliarde pentru persoane juridice), 
scopul urmărit fiind, în primul rând, încurajarea 
consumatorului ca vector al dinamicii economi- 
ce, chiar dacă aceasta nu reprezintă decât 
1,5% din valoarea totală a creditărilor imobilia- 
re şi doar 0,3% din debitele persoanelor juridi- 
ce, dovedindu-se, deci, insuficientă pentru o 
abordare activă a crizei, fapt demonstrat, de 
altfel, şi prin continua scădere a indicatorilor la 
bursele internaţionale chiar şi după anunţarea 
acestor măsuri. 


Consiliul Rezervelor Federale (Banca 
Centrală a SUA) a operat şi o modificare cu 
0,3 puncte procentuale a valorii dobânzilor 
pentru creditele imobiliare, care a coborât la 
3% tocmai pentru a încuraja creditarea banca- 
ră de investiţii şi, implicit, creşterea cheltuielilor 
de consum. 

Valoarea creditelor individuale în sectorul 
imobiliar se cifrează la 6,6 mii de miliarde do- 
lari, ceea ce echivalează cu veniturile pe care 
Arabia Saudită le-ar obține din exploatarea pe- 
trolului într-un interval de 55 de ani, astfel încât 
chiar supoziţia că avioane asiatice şi din Golf 
ar survola Wall Street pentru a arunca pe piaţa 
financiară tone de dolari face ca posibilitatea 
statelor cu surplus de devize rezultat din creş- 
terea prețului la petrol să fie relativ limitată. 


Din această perspectivă, o serie de ana- 
lişti economici nu avansează prognoze nu lipsi- 


te de pesimism, potrivit cărora soluția militară, 
respectiv intervenţia armată împotriva altor ţări 
ar putea să constituie o opţiune posibilă pentru 
stoparea crizei, ea fiind de natură să dea un 
puternic impuls producţiei în industria de război 
şi să permită exploatarea în avantaj propriu a 
potenţialelor deținute de țara ocupată ( în pre- 
zent, SUA importă din Irak 1,2 milioane barili 
de petrol pe zi, comparativ cu 500.000 barili 
cât importă întreaga Uniune Europeană). 


În lumina acestor câteva observaţii, se 
poate vorbi despre o dimensiune internaţională 
a efectelor generate de actualele tensiuni fi- 
nanciar-economice de pe piața americană, 
pornind de la câteva elemente care pot fi şi 
indicii unui început de erodare a încrederii în 
economia SUA. 


Astfel, germenii unui proces de recesiu- 
ne economică afectează nemijlocit exporturile 
şi piețele financiare ale altor țări partenere de 
schimburi, în condiţiile în care, cu un import de 
mărfuri cifrat la 1.919 miliarde dolari, adică 
15,5% din totalul importurilor mondiale, Statele 
Unite sunt, de departe, cel mai mare importator 
la nivel planetar. 

În ceea ce priveşte protecția investiţiilor 
şi evitarea pierderilor, există practica, adoptată 

de marii investitori, americani în primul rând, 
de a-şi plasa capitalurile pe mai multe pieţe 
simultan, astfel încât, în cazul producerii de 
perturbații într-un anume stat, investiţiile sunt 
retrase şi redirecţionate către alt stat, transfer 
cu repercusiuni negative asupra proiectelor de 
dezvoltare ale celui dintâi. În ţări precum Egipt 
şi Arabia Saudită, asemenea gen de operaţii, 
determinate de fluctuațiile bursiere de pe Wall 
Street, au condus la deprecieri ale indicilor de 
dezvoltare economică gene- 
rală. În sfârşit, precaritatea 
situaţiei financiare întreține 
sentimentul de teamă față de S 
noi devalorizări ale monedei 
americane, în condiţiile în ca- 
re, numai în intervalul de timp 
1987-2008, dolarul a cunos- 
cut şapte cicluri de depreciere 
sensibilă, impietând asupra 
investiţiilor şi tranzacţiilor 
efectuate în această valută şi 
determinând o serie de țări să 
ia în consideraţie trecerea la 
un punct de referință monetar 
altul decât dolarul american. 


Că Statele Unite cunosc 
o stare de criză conturată în 
urmă cu câţiva ani o dove- 
desc şi rapoartele statistice 
elaborate de Trezoreria SUA : 
deficitul comercial nu a cu- 
noscut, din 1971 până în prezent, nici o corec- 
ție pozitivă, ajungând, în anul 2007, la nivelul 
de 758 miliarde dolari, în vreme ce deficitul 
bugetar continuă să fie ridicat şi estimat, pen- 
tru anul în curs, la 410 miliarde dolari, adică 
echivalentul a 2,9% din Produsul Intern Brut. 
Caracterul şi finalitățile cu caracter predomi- 
nant militar grevează cheltuielile publice, în 
vreme ce factorul politic influențează fiscalita- 
tea: cheltuielile publice sunt orientate, în bună 
măsură, către finanțarea operaţiunilor militare 
externe, iar sectorul taxelor şi impozitelor este 
utilizat nu atât pentru reducerea deficitelor, cât 
pentru scopuri ţinând de politicile electorale. 
Pe de altă parte, economia SUA nu este ocoli- 
tă nici de fenomenul inflaţiei care are o rată de 
peste 4% şi nici de şomaj, care atinge procen- 
tul de 5%, în vreme ce datoria publică a cunos- 
cut o creştere de la 4,3 mii de miliarde dolari în 

anul 1994, la 8,4 miliarde dolari în 2007, ceea 
ce reprezintă cca. 64% din P.I.B. 


* 


Este adevărat că, după prăbuşirea siste- 
mului comunist, majoritatea statelor au trecut 
la liberalismul economic şi la economia 
concurenţială de piață, dar tot atât de adevărat 
este că, în ultimele aproximativ două decenii, 
acest nou sistem economic nu a reuşit să-şi 
atingă în mod credibil obiectivele declarate, 
îndeosebi cele pe termen 
scurt, adâncind şi mai mult 
®¥ prăpastia existentă între săra- 

i cii şi bogaţii lumii. 

Ca în fiecare an, “greii” 
economiei globale s-au reîn- 
AY tâlnit la Davos pentru a contu- 
ra priorităţile şi orientările vii- 
toare în domeniul economic, 
dar efectele furtunilor care au 
bântuit lumea financiară de pe 
ambele maluri ale Atlanticului 
au prevalat asupra discursuri- 
lor şi declaraţiilor de bune- 
intenții. 

Nu sunt puţini cei care, 
astăzi, pun în discuţie per- 
spectiva rolului SUA în con- 
textul economiei globale, con- 
vinşi fiind că aceasta din urmă 

= se află într-o strânsă interde- 
pendenţă cu economia americană a cărei pră- 
buşire ar putea avea efectul dominoului la nivel 
planetar. Economişti de prestigiu exclud, însă, 
o asemenea involuţie şi chiar posibilitatea de 
repetare a marii recesiuni din anii '30 şi aceas- 
ta datorită noilor capacităţi guvernamentale 
naţionale şi internaţionale de a stopa aseme- 
nea seisme şi a contracara amenințările care 
planează asupra economiei globale şi a fiecă- 
rei economii naţionale în parte. 


Globalizarea nu este nici o opțiune politi- 
că, nici slogan lansat de SUA pentru a-şi apăra 
propriile interese naţionale, ci un destin inevita- 
bil al întregii comunități omeneşti. 

lar acesta este un element care trebuie 
recunoscut, acceptat şi abordat în comun şi nu 
neapărat prin reacții concurențţiale şi impulsive. 

Ambasador Prof. Dumitru CHICAN 

PERFECȚIONAREA SERVICIILOR DE IN- 
FORMAȚII CA RĂSPUNS LA NOILE 
PROBLEME DE __ SECURITATE 


În panul securităţii internaţionale pot 
fi identificate câteva trăsături generale: 
disoluția lumii bipolare şi intrarea într-o nouă 
fază, în care doar SUA este considerată ca 
unica superputere; dezvoltarea economică şi 
militară rapidă a Chinei; afirmarea tot mai preg- 
nantă în ultimele luni a Rusiei; cristalizarea po- 
liticii de apărare şi securitate comună a Uniunii 
Europene; apariţia unor noi state suverane şi 
independente, rezultate în urma divizării unor 
federații; apariția unor noi actori internaţionali 
nonstatali, care au ca principale trăsături lipsa 
apartenenţei la un areal teritorial şi raportarea 
la alte surse de putere decât cele statale; apa- 
riția tendinţelor de regionalizare în constituirea 
unor coaliții sau organizaţii pentru îndeplinirea 
unor misiuni internaţionale; menţinerea şi am- 
plificarea unor conflicte latente între diferiți ac- 
tori statali mai vechi sau mai noi, motivate de 
rațiuni religioase, etnice, teritoriale şi economi- 
ce; apariţia şi accentuarea preocupărilor de a 
deţine capacităţi nucleare de către unele state 
(Iran, Coreea de Nord, etc); continuarea com- 
petiţiei interstatale pentru resursele energetice 
ale planetei. 


Lumea contemporană se află într-un am- 
plu proces de transformare şi remodelare, ca- 
racterizat, pe de o parte, de extinderea valori- 
lor occidentale, reprezentate de afirmarea de- 
mocraţiei, a drepturilor omului şi a principiilor 
economiei de piaţă, iar pe de altă parte, de 
cristalizarea unor ideologii fundamentaliste şi 
extremiste, de promovare a terorii şi a amenin- 
țării cu forța. Totodată, se constată menţinerea 
şi diversificarea riscurilor de natură militară şi 


nonmilitară, în primul rând a terorismului, pre- 
cum şi creşterea vulnerabilităţii instituţiilor in- 
ternaţionale şi naționale în faţa acestora. 

Un exemplu în acest sens îl constitue 
evenimentele din 11 septembrie 2001, care 
demonstrează că, deşi amenințările tradiționa- 
le s-au redus, totuşi lumea este mai instabilă 
decât s-a putut imagina. Acest lucru a devenit 
tot mai evident în epoca globalizării, când per- 
meabilitatea tot mai mare a frontierelor creea- 
ză posibilități de utilizare a noilor tehnologii în 
scopuri negative. 


În plus, mai ales după anul 2000, decla- 
rațiile oficiale nu corespund mereu cu adevăra- 
tele intenţii ale acestor politici. În multe țări, 
chiar printre cele dezvoltate economic şi cu 
democraţii consolidate, puterea oficială nu se 
suprapune întocmai cu puterea reală., mari şi 
puternice grupuri de interese sau organizații 
transnaţionale exercitând “de facto” conduce- 
rea care, “de jure” aparține organelor alese 
prin vot democratic. 


După atentatele teroriste din septembrie 
2001, climatul internaţional s-a schimbat total 
prin apariţia unor noi provocări şi ameninţări cu 
rază de manifestare globală, greu de 
prognozat şi mai greu de preîntâmpinat fără o 
conlucrare activă între serviciile de informații. 

Astfel, au fost identificate următoarele 
categorii de riscuri majore: 

«escaladarea terorismului cu impact 
internaţional (îndreptat împotriva unor simbo- 
luri ale lumii democratice, împotriva unor lideri 
politico-militari sau, pur şi simplu, împotriva 
populaţiei nevinovate), practicat de grupuri de 
opozanți fanatici ai democraţiilor autentice; 


«dezvoltarea unor organizaţii criminale 
ale traficanţilor de droguri, de persoane etc.; 


ecyberterorismul, care are ca scop prin- 
cipal exploatarea ilegală a rețelelor de calcula- 
toare din sistemele bancare, militare şi financi- 
are internaţionale; 


«intensificarea fenomenelor de emigra- 
ție a populaţiei, inclusiv a mişcărilor refugiaților 
de război; 

eacutizarea conflictelor interetnice şi 
religioase; 

*exacerbarea luptei pentru accesul la 
resursele primare ale Planetei; 

«proliferarea armelor de distrugere în 
masă (nucleare, biologice sau chimice) şi a 
tehnologiilor de producere a acestora, conco- 
mitent cu creşterea riscului ca acestea să intre 
în posesia unor rețele teroriste sau state care 
sprijină astfel de activităţi. 

Amplificarea unor ameninţări, în special a 
celor asimetrice, de natură teroristă şi cele de 
proliferare nucleară, impune luarea unor mă- 
suri preventive. În acest scop o entitate statală 
are nevoie de informaţii care să-i permită lua- 
rea unor decizii bine documentate. Astfel, acti- 
vitatea de informaţii este vitală pentru securita- 
tea ţării, iar cursul evenimentelor internaţionale 
dovedeşte acest lucru, cu atât mai mult în con- 
diţiile actuale în care forțele armate, în accepti- 
une clasică, se reduc. 


Activitatea de informaţii militare joacă un 
rol fundamental în asigurarea securităţii unei 
țări, contribuind la reducerea riscurilor şi ame- 
nințărilor internaţionale la adresa ţării, prin par- 
ticiparea la efortul de realizare a superiorității 
informaţionale în anumite zone de interes. 


Astfel, activitatea de informaţii militare 
este necesară atât în detectarea şi definirea 
intentiilor agresive ale unui adversar, cât şi în 
prevenirea amenințărilor asimetrice, îndrep- 
tate împotriva statului şi a forțelor sale armate. 


Totodată, monitorizarea zonelor de cri- 
ză reprezintă un alt obiectiv de bază al activită- 
tii de informaţii militare. Deşi astfel de situații 
tensionate pot apărea la mari distanţe de ţară, 
consecinţele lor se fac simţite la nivel planetar, 
asemeni undelor seismice, producând efecte 
dintre cele mai diverse: politice, sociale, econo- 
mice, militare etc. la nivelul întregii comunităţi 
internaţionale. 


Obţinerea de informaţii militare este ne- 
cesară pentru a preveni amenințările înainte 
ca ele să escaladeze. “Teoria prevenirii” cere 
factorilor de decizie să evalueze riscurile, riscu- 
rile potenţiale şi amenințările, să decidă şi chiar 
să ia decizii de contracarare a influenţei aces- 
tora. 

Factorii de decizie trebuie să judece nive- 
lul riscului pentru care comunitatea este pregă- 
tită şi să hotărască momentul acţiunii, luând în 
calcul toate costurile şi consecinţele. 

Schimbările profunde din mediul internați- 
onal de securitate au avut impact asupra tutu- 

ror domeniilor vieţii, inclusiv asupra activităţii 
de informaţii. În acest sens, se simte nevoia 
adaptării arhitecturii structurilor de informa- 
ţii militare la cerințele mediului actual de secu- 
ritate. 


Modelul utilizat în activitatea de informații 
pe timpul războiului rece nu mai corespunde 
realităţilor actuale. Vechiul model al amenin- 
ţării, la nivel global şi în special între marile 
puteri, sublinia importanţa forțelor nucleare şi 
convenţionale strategice asociate cu un gu- 
vern, cu o structură operativă ierarhic organiza- 
tă. El a fost utilizat în conformitate cu regulile 
doctrinare bine cunoscute ale angajării forțelor, 
fiind aplicat relativ uşor în cazul armatelor clasi- 
ce. La rândul său, vechiul model al activității 
serviciilor de informații se baza foarte mult 
pe secret şi tehnică de colectare foarte scum- 
pă, având drept ţinte strategice statele conside- 
rate inamice. 


În contrast, noul model al amenințării, 
definit generic cu un singur cuvânt — asimetric 
- este, în general, neguvernamental, 
neconvențional, dinamic, aleatoriu şi neliniar în 
incidenţă, fără constrângeri sau reguli de anga- 
jare. El nu dispune de o doctrină proprie, este 
aproape imposibil de cuantificat şi prognozat şi 
este susținut de criminali, traficanţi şi consuma- 
tori de droguri, terorişti, persoane corupte, ex- 
tremişti şi fanatici religioşi, xenofobi, mercenari 
etc. Noul model al activității serviciilor de 
informaţii trebuie să includă o arhitectură aptă 
să cuprindă şi să gestioneze explozia de infor- 
matii şi, mai ales, explozia în informaţia digitală 
multilingvă, concomitent cu managementul cu- 
noaşterii realităţii concrete prin observaţii direc- 
te. 


Noua abordare a arhitecturii structurilor 
de informaţii trebuie să reprezinte o schimbare 
gândită şi echilibrată a trecerii ponderii de la 
secret la deschidere; de la preocuparea milita- 
ră tradițională la preocuparea pentru factorii 
netradiţionali ai securităţii, incluzând apa, ener- 
gia, hrana, epidemiile şi dezvoltarea durabilă; 
de la monitorizarea curentă la analiză istorică 
şi culturală contextuală; de la comunitatea frag- 
mentată a agenţiilor guvernamentale secrete la 
o rețea care este capabilă să exploateze infor- 
matie distribuită, cu prezervarea tuturor reguli- 
lor specifice funcţionării unui serviciu de infor- 
matii. Deasupra tuturor, noua abordare a activi- 

tăţii de informaţii trebuie să fie cuprinzătoare, 
fiabilă, flexibilă şi relevantă la provocările tutu- 
ror formelor de ameninţare şi, în special, la for- 
mele netradiționale, putând furniza un avantaj 
asimetric decisiv la nivel naţional sau la nivel 
de alianţă împotriva amenințărilor 
netradiționale. 

Noua arhitectură a structurilor de in- 
formaţii va trebui să răspundă la următoarele 
cerințe: 

e Să fie adaptată structural şi funcţional la 
misiunile actuale ale structurilor de informații 
militare. 

Viitoarele acţiuni militare vor fi, în princi- 
pal, de tip „effect-based operations"(operații 
eficiente prin a căror planificare se asigură 
atingerea efectelor/obiectivelor propuse), ceea 
ce reclamă asigurarea „superiorității de deci- 
zie” şi care implică „superioritatea de informa- 
tii”. 

Să permită realizarea unei informări per- 
manente, oportune şi eficiente a consumatori- 
lor de informaţii militare. 

Contracararea riscurilor, amenințărilor di- 
recte şi a potenţialelor vulnerabilităţi, inclusiv a 
celor transnaţionale, de genul terorismului, im- 
pune o angajare totală şi susținută a structurilor 
de informații militare, ştiut fiind că „cine deţine 
informaţia, deţine puterea”. 

Arhitectura noilor servicii de informaţii mili- 
tare şi nu numai, va trebui să permită realiza- 
rea unui management superior al cererii de in- 
formaţii, fapt care se va reflecta, pe de o parte, 
în economia de resurse şi, pe de altă parte, în 
creşterea utilității rapoartelor de informații. 

Să asigure realizarea cooperării cu servi- 
ciile de informaţii partenere. 

Pentru a răspunde acestui deziderat, arhi- 
tectura structurilor de informații ar trebui confi- 
gurată pentru a fi în măsură să asigure: o co- 
nectivitate superioară la sistemele informatice 
ale structurilor de informaţii aliate şi/sau parte- 
nere; o acoperire informaţională cât mai amplă 
pentru zonele din responsabilitatea proprie, 
astfel încât să determine crearea unui raport 
între intrările şi ieşirile de informaţii din sistem. 

e Să permită dezvoltarea unui sistem 
flexibil şi modern destinat culegerii, prelucrării 
şi diseminării în timp real a informațiilor. 

Această direcţie de acţiune se poate ma- 
terializa într-o arhitectură de informaţii care să 


dispună de o infrastructură modernă şi fiabilă, 
aptă de a culege, analiza şi disemina produse 
de informaţii beneficiarilor legali, în orice situa- 
ție. 

Să asigure pregătirea profesională a per- 
sonalului din domeniul informaţiilor militare. 

Unul din aspectele definitorii ale arhitectu- 
rii de informaţii este factorul uman, de organi- 
zarea, pregătirea şi conducerea acestuia de- 
pinzând, într-o mare măsură, succesul oricărui 
serviciu de informaţii, nu numai militar. 


În concluzie, se poate aprecia că mediul 
actual de securitate ridică în fața actorilor sta- 
tali şi, implicit, în fața tuturor structurilor de in- 
formaţii noi provocări, total diferite de cele cu- 
noscute până nu demult. 


Pentru a fi în măsură să răspundă adec- 
vat, toate structurile de informaţii vor trebui să- 
şi adapteze propria arhitectură la noile provo- 
cări ale mediului internaţional de securitate. 


CONTROLUL CIVIL ASUPRA SERVICII- 
LOR DE INFORMATII (I 

Democrația presupune încrederea popu- 
lației în cei aleşi şi transparență din partea 
acestora. În acelaşi timp serviciile de informații 
trebuie să opereze în secret pentru a-şi înde- 
plini misiunile, ceea ce poate afecta, într-o anu- 
mită măsură, încrederea şi transparenţa. Dacă 
democrațiile solide au dezvoltat mecanisme 
pentru a face faţă acestei dileme, noile demo- 
craţii se află în plin proces de creare sau con- 
solidare a acestora. 

Orice discuţie despre control şi informaţii 
este dificilă din mai multe motive. În primul 
rând, termenii şi conceptele asociate informatii- 
lor sunt uneori controversate. În al doilea rând, 
multe aspecte legate de elemente ale procesu- 
lui de informaţii-culegerea, analiza, disemina- 
rea-sunt secrete, motiv pentru care categoria 
specială pe care o formează oamenii ce lucrea- 
ză în domeniul informaţiilor minimizează în 
mod deliberat ceea ce trebuie să ştie ceilalţi 
despre ei şi activităţile lor. În al treilea rând, 
există relativ puţină literatură de specialitate 
care să se refere la informaţii în cadrul proce- 
sului de democratizare a societăţii în general. 

În general, organizarea şi controlul servi- 
ciilor de informaţii sunt în strânsă legătură cu 
sistemul politic al statelor cărora le aparţin, 
acestea suprapunându-se până la identificare 

cu interesul naţional al statelor respective. 

Din cauza unor dificultăți pe care condu- 
cerea statelor le întâmpină în acțiunea de a 
controla serviciile de informaţii şi a unor obiş- 
nuinţe ale trecutului, cele mai multe dintre noile 
democraţii trebuie să se preocupe mai mult 
pentru a crea un cadru legal clar, explicit şi cu- 
prinzător pentru activităţile de informaţii, în caz 
contrar serviciile speciale nu vor fi niciodată 
sub un real control. 

O problemă importantă ce trebuie rezol- 
vată se referă la stabilirea misiunilor serviciilor 
de informaţii şi valoarea resurselor ţării ce vor fi 
alocate pentru îndeplinirea lor. Misiunile se sta- 
bilesc în funcţie de evaluarea securităţii, riscuri- 
lor, amenințărilor, situaţiei geopolitice şi capaci- 
tăţilor avute la dispoziţie. În acest sens este 
importantă şi evaluarea participării la diferite 
alianțe sau înțelegeri bilaterale la nivel guver- 
namental în domeniul schimbului de informații. 
Resursele ce trebuie alocate implică o decizie 
politică ce este strâns legată de valoarea infor- 
maţiilor pentru apărarea independenţei şi suve- 
ranităţii în fața unui stat ostil, puterea executivă 
la nivel înalt (preşedinte, premier şi miniştri res- 
ponsabili cu securitatea naţională) trebuind să- 
şi asume responsabilitatea pentru luarea aces- 
tor decizii. 

O altă problemă cu care se poate con- 
frunta un nou guvern democratic se referă la 
echilibrul dintre elementul civil şi cel militar în 
serviciile de informaţii. În cele mai multe țări cu 
regim autoritar, monopolul asupra informaţiilor 
îl are armata, care este şi producător şi utiliza- 
tor final. Prin consolidarea democraţiei, condu- 
cerea politică trebuie să hotărască dacă servi- 
ciile de informaţii militare trebuie să fie înlocuite 
parţial cu agenții civile. O alternativă ar fi ca 
responsabilităţile militare să fie date doar servi- 
ciilor de informaţii militare, iar civilii să îşi asu- 
me responsabilitatea pentru celelalte activităţi 
de informații şi contrainformaţii. 

O altă problemă care apare frecvent este 
acea: “Cui să fie distribuit produsul final de in- 
formaţii, preşedintelui, premierului, membrilor 
guvernului, Parlamentului sau numai conducă- 
torilor militari, şi cât din acesta fiecăruia ?.” 

Accesul la informaţii şi forma în care 
acestea sunt disponibile, deschis sau secret, 
sub ce formă, au implicaţii mari, motiv pentru 
care trebuie clar stabilite. 

Noile democraţii se confruntă şi cu pro- 

blema relaţiilor dintre serviciile de informaţii şi 
politică, care implică, în mod logic, coordona- 
rea acestor servicii, cu repercusiuni asupra în- 
tregului proces de informaţii. Există mari dife- 
rențe în felul în care diferite ţări se ocupă de 
această problemă, depinzând, în mare parte, 
de tradiţiile politice şi de structurile țării respec- 
tive. 
Toate aceste decizii au implicaţii serioase pen- 
tru controlul democratic asupra serviciilor de 
informații. În primul rând, cadrul legislativ în 
care serviciile de informaţii îşi desfăşoară acti- 
vităţile şi îşi îndeplinesc misiunile, va avea un 
impact evident mai ales asupra sferei de cu- 
prindere a operaţiunilor de contrainformaţii. In 
al doilea rând, decizia de a găsi locul de înca- 
drare a serviciilor de informaţii în structurile ci- 
vile şi militare va afecta direct atât controlul civil 
asupra forțelor armate, cât şi controlul asupra 
serviciilor de informaţii. Şi, în fine, legătura 
strânsă cu deciziile politice poate face din ser- 
viciile de informaţii o unealtă folosită de liderii 
politici pentru a deţine sau a păstra puterea şi 
mai puţin un sistem profesionist de culegere şi 
de analiză a informaţiilor. 

Perceptia publică asupra serviciilor de 

informații 

În cadrul noilor democraţii, un mare nu- 
măr de politicieni şi cetăţeni îşi imaginează că 
serviciile de informaţii ar trebui să fie: omnipre- 
zente, oportune, corecte, obiective, dar să adu- 
că date şi dovezi care să susţină informaţiile 
prezentate şi presupunerile formulate. Totoda- 
tă, în opinia acestora, serviciile de informații 
nu trebuie să fie costisitoare şi să respecte în 
totalitate drepturile omului. Acestea nu sunt 
aşteptări realiste, ci, mai degrabă, un fel de 
proiecție colectivă, opusă a ceea ce a existat. 
Astfel de neînţelegeri pot apărea şi în cadrul 
democraţiilor cu tradiţie, din cauza dezinteresu- 
lui politicienilor şi al populaţiei, a lipsei de infor- 
mare sau a deficienţelor din strategia de imagi- 
ne a serviciilor de informații. 

Standardele de succes şi eşec pentru 
ofițerii de informaţii trebuie bine înţelese, pen- 
tru ca acțiunile lor să nu fie etichetate greşit ori 
abuziv. Nu puţine dintre deziluziile decidenţilor, 
ca beneficiari ai informării, se pot datora aştep- 
tărilor exagerate cu privire la ceea ce pot face 
serviciile de informaţii. Pe de altă parte, există 

o serioasă disproporţie între numărul mare de 
succese necunoscute publicului şi cel relativ 
mic de eşecuri, dar, cel mai adesea, 
mediatizate excesiv. 

Succesele serviciilor de informaţii sunt rar 
scoase în evidenţă, însă majoritatea eşecurilor 
sunt aduse la cunoştinţa opiniei publice, uneori 
cu consecinţe negative pentru securitatea nati- 
onală. Expunerea mediatică presupune, de 
multe ori, ca surse şi informaţii sensibile să alu- 
nece în derizoriu. Natura activităţilor desfăşura- 
te pentru prezervarea siguranței naţionale im- 
pune ca nici măcar “reuşitele”, ca finalizări 
oportune ale unor cazuri, să nu fie făcute publi- 
ce, decât după scurgerea unei lungi perioade 
de timp. 

Referitor la mijloacele media, apare dile- 
ma dintre a respecta rolul mass-media, care 
are misiunea de a căuta ştiri şi de a le difuza 
publicului şi faptul că politica de securitate nati- 
onală trebuie formulată şi implementată în se- 
cret. Soluția nu este opţiunea pentru 
secretizare exacerbată, însă nici dezvăluirea 
de către mass-media a unor operațiuni, reuşite 
sau nu, doar pentru a cere acordul ori obține 
dezaprobarea publicului, sau în scopul creşterii 
tirajelor, situaţii în care pot fi afectate eforturile 
de securizare a intereselor naţiunii. 

Spre deosebire de serviciile naţionale de 
informații (serviciul de informaţii interne, servi- 
ciul de informaţii externe, etc.), în cele mai mul- 
te cazuri, serviciile de informaţii militare se află 
în structura ministerelor apărării. Acest lucru 
constituie un avantaj în ceea ce priveşte relaţia 
cu mass-media, deoarece sunt mai puţin expu- 
se intereselor mass-media şi se poate realiza o 
mai bună păstrare a confidenţialității activităților 
sale. În plus, având ca misiune principală pre- 
venirea surprinderii privind o agresiune externă 
la adresa securității naţionale, serviciul de in- 
formaţii militare are ca domeniu de preocupare 
exclusiv fenomenul militar şi politico-militar in- 
ternational, fapt ce-i conferă un statut privilegiat 
din punct de vedere al mass-media, deoarece 
activitatea sa nu este îndreptată în nici un fel 
spre domenii care ar putea fi interpretate ca 
ingerințe în viața politică sau chiar în cea per- 
sonală a cetățenilor ţării. 

Informațiile militare şi relația politic-militar 

Referitor la serviciile de informații milita- 
re, relația politic-militar are dublă dimensiune, 


şi anume: influenţa politicii externe a statului şi 
influenţa politicii interne. 


În ceea ce priveşte influenţa politicii ex- 
terne a unui stat democratic asupra serviciului 
de informaţii militare, se poate spune că politi- 
ca externă dictează în mare măsură misiunile 
acestuia. Politica externă a unui stat îşi stabi- 
leşte obiectivele, respectiv: către ce alianţe tre- 
buie să se îndrepte statul, ce poziţii să adopte 
fată de anumite evenimente politice şi politico- 
militare mondiale, ce forțe şi mijloace să 
disponibilizeze în vederea soluționării unui con- 
flict internaţional, ce formă trebuie să aibă 
anumite acorduri bi-sau multilaterale, ce impli- 
caţii au acestea asupra relaţiilor cu alte state 
etc. 


Sub aspectul orientărilor politicii externe 
a statului, activitatea de informaţii militare se 
desfăşoară pentru atingerea acestor obiective 
politice. Ca în majoritatea statelor lumii, diplo- 
mațţia militară românească este subordonată 
Direcţiei de Informații Militare, iar ataşaţii 
apărării, militari, aero şi navali ai României, în 
calitatea lor de diplomaţi militari, acţionează 
pentru îndeplinirea obiectivelor majore ale poli- 
ticii externe a statului român şi furnizează infor- 
maţii care să conducă la găsirea celor mai bu- 
ne soluţii pentru îndeplinirea obiectivelor propu- 
se. 


Un exemplu clar al relaţiei dintre politica 
externă a statului şi serviciile de informații îl 
reprezintă relația dintre ataşaţii apărării şi am- 
basadori. Deşi se subordonează serviciului mi- 
litar de informaţii, ataşatul apărării este princi- 
palul consilier al ambasadorului pe probleme 
militare şi politico-militare şi îl sprijină perma- 
nent în înțelegerea fenomenului militar şi politi- 
co-militar din ţara de acreditare. 


Se poate afirma că nu este vorba de o 
politizare a serviciilor militare de informaţii, ci 
de o relaţie strânsă între obiectivele compo- 
nentei militare şi cea de relaţii externe, ca şi 
utilizarea informaţiilor în atingerea obiectivelor 
politicii externe. 


Sub aspectul influenţei politicii interne 
asupra serviciilor de informaţii militare, esenţia- 
lă este evitarea politizării activităţii de informații 
şi utilizarea în scopuri politice a informațiilor 
furnizate de acestea. Un asemenea amestec 
afectează  probitatea profesională și 

distorsionează evaluările, analizele şi disemi- 
narea produselor informative în vederea obţi- 
nerii unor avantaje de către o grupare politică 
față de alta, fapt ce ar putea conduce la situaţia 
în care serviciile de informaţii militare să deser- 
vească o anume grupare politică, în dauna in- 
tereselor naţionale. 


Maximizarea puterii civile în relaţia cu 
militarii reduce autonomia profesională a milita- 
rilor, duce la interferența politicienilor în activi- 
tatea acestora şi politizează forțele armate prin 
angajarea militarilor în interese partizane în- 
guste. În relaţia dintre serviciul de informații 
militare şi conducerea politică civilă este nece- 
sară stabilirea unui echilibru între independenţa 
profesională a primului şi autoritatea celui de al 
doilea. 


Pentru a evita aspectele negative ce pot 
apărea din utilizarea şi influențarea serviciilor 
de informaţii militare de către factorul politic, 
este necesară aplicarea următoarelor concepte 
de bază: 


«dubla subordonare a serviciilor de informații 
militare, atât liderului politic civil, cât şi liderului 
militar; 

«numirea, la conducerea acestor servicii, a 
unor ofițeri a căror probitate profesională şi 
echidistanță politică au fost demonstrate pe 
parcursul activităţii lor în cadrul serviciilor de 
informaţii militare; 

«acordarea , atât din partea liderului politic civil, 
cât şi a celui militar, a unei depline încrederi în 
poziţia şi opiniile celui desemnat să conducă 
serviciul de informații militare, plecând de la 
ideea că lipsa de încredere este pentru ofițerul 
de informaţii cel mai grav blam care i se poate 
aduce. 

Atât pentru liderul politic civil, cât şi pen- 
tru cel militar, este esenţială păstrarea servici- 
ului de informaţii militare în limita strictă a pro- 
fesionalului, întrucât, pentru a lua cele mai co- 
recte decizii, trebuie ca aceştia să primească 
informaţiile şi analizele în forma lor reală şi nu 
într-o formă modificată, care să le facă plăcere. 


O premisă obligatorie pentru succesul 
unui serviciu de informaţii o constituie capacita- 
tea de înțelegere a liderilor politici şi militari faţă 
de desfăşurarea activității de informaţii. Coope- 
rarea şi schimbul de informaţii între conducăto- 
rii serviciilor de informații şi liderii politici sau 

militari poate contribui la creşterea gradului de 
înțelegere a informaţiei şi a valorii acesteia. 
Liderii sunt deseori nemulţumiţi de informaţii 
atunci când acestea nu vin în sprijinul politicii 
pe care o promovează, a ideilor preconcepute, 
a soluţiilor pe care aceştia le  întrevăd sau 
când, într-adevăr, informaţiile nu sunt de calita- 
te sau oportune. Această tendință poate fi ac- 
centuată în situaţiile în care informaţia nu înlă- 
tură incertitudinea, este percepută ca o submi- 
nare a politicii duse de aceşti lideri, contrazice 
opinia publică şi nu este convingătoare. 
-Continuare în numărul următor- 


CONTROLUL CIVIL ASUPRA SERVICII- 
LOR DE INFORMAȚII 
Mecanismele de control asupra serviciilor 
de informații 

Un mod eficient de control al serviciilor 
de informaţii constă în existența mai multor 
agenții diferite, pentru a evita ca o singură enti- 
tate să deţină monopolul asupra produselor de 
informaţii. O posibilă soluţie poate fi crearea de 
servicii de informaţii separate pentru armată şi 
poliție. Pe de altă parte, este nevoie de agenții 
diferite pentru culegerea informaţiilor interne şi 
externe. 

Această multitudine de servicii ar putea 
să nu constituie cel mai eficient sistem, exis- 
tând tendinţa de a se confrunta între ele pentru 
aria de acţiune sau pentru acces la cei care iau 
decizii, dar elimină posibilitatea deţinerii mo- 
nopolului de către un singur serviciu sau individ 
şi creează oportunități pentru un control demo- 
cratic. 

Un alt mecanism utilizat pentru controlul 
democratic este supravegherea externă, din 
afara serviciului respectiv. Dacă serviciile de 
informaţii sunt sau urmează să fie puse sub 
controlul civil democratic, atunci este clar că 
guvernele trebuie să instituie supravegherea. 

Supravegherea executivă se referă, în 
general, la probleme de eficienţă, respectiv da- 
că serviciile de informaţii funcţionează şi îşi în- 
deplinesc misiunile eficient. Supravegherea din 
punct de vedere juridic implică, de regulă, pro- 
bleme de legalitate şi respectarea drepturilor 
omului. Atât eficienţa, cât şi legalitatea activită- 
ților desfăşurate de serviciile de informaţii sunt 
monitorizate de legislativ, a cărui rezultat de- 

pinde de alcătuirea comisiei de supraveghere, 
de numărul şi de calitatea membrilor acesteia. 
Supravegherea publică, funcţie îndeplinită în 
principal de mass-media, se concentrează, de 
obicei, asupra aspectelor referitoare la legalita- 
tea activităţilor desfăşurate de ofiţerii de infor- 
matii. 

Există o dilemă intrinsecă activității de 
control, şi anume alegerea între controlul de- 
mocratic asupra serviciilor de informații şi efica- 
citatea acestora în a-şi face datoria de a apăra 
națiunea. Această dilemă poate fi redusă con- 
ceptual la paradoxul dintre posibilitatea de a fi 
trase la răspundere, ceea ce implică transpa- 
renţă, şi executarea misiunilor în secret. 

În acest caz se pune întrebarea dacă nu 
cumva controlul democratic poate avea ca re- 
zultat scurgerea de informaţii sau 
deconspirarea agenţilor. Democraţiile se luptă 
constant cu acest paradox, la care nu există 
soluție simplă sau sigură. Atunci când se ia în 
discuţie controlul legislativ în unele ţări, proble- 
ma încrederii sau responsabilitatea legislatori- 
lor apare mereu în discuţie. Mai mult decât 
controlul legislativ, noile democrații trebuie sa- 
şi dea seama de nevoia de a se lupta cu între- 
bări despre cum şi de către cine ar trebui im- 
plementat controlul. 

Se întâmplă că reformele în domeniul 
informaţiilor au loc, de obicei, doar când apare 
un scandal, care să-i forțeze pe politicieni să 
răspundă presiunii publice ca ei “să facă ceva”. 
Reţinerea acestora se bazează pe cel puţin trei 
considerente. Întâi, politicienilor le poate fi tea- 
mă să controleze aparatul de informaţii pentru 
că acesta poate deține sau obține informaţii 
secrete, uneori stânjenitoare despre ei. Apoi, le 
poate fi teamă pentru că agenţia s-a angajat în 
trecut la acţiuni compromiţătoare, iar politicienii 
nu sunt siguri că s-a depăşit situaţia de criză. 
Şi, în fine, politicienii ştiu că nu sunt prea multe 
voturi de câştigat prin acţiunea de control a 
agenţiei de informaţii, despre care mulţi oameni 
nu ştiu prea multe sau vor să o ignore. În afară 
de situaţiile de criză, cei mai mulți politicieni din 
statele democratice consideră că au puţin de 
câştigat servind comitetele de control a servicii- 
lor de informaţii sau implicându-se în activități 
de rutină în acest domeniu, care, prin natura 
lor, vor avea puţină recunoaştere publică, care 
să le aducă capital politic. 


Se poate discuta de rezultate bune în 
controlul serviciilor de informaţii doar în acele 
țări care au soluţionat deja problemele genera- 
le legate de controlul civil al armatei şi care au 
început să instituţionalizeze structurile şi proce- 
sele pentru acest control. În ţările în care nu s- 
au făcut încă aceşti paşi, mediul rămâne prea 
opac sau tensionat pentru discuţii deschise 
despre serviciile de informaţii şi controlul lor. În 
nici un caz, serviciile de informaţii nu reprezintă 
o prioritate de care noua conducere civilă vrea 
să se ocupe. 


Controlul civil democratic asupra serviciilor 
de informații militare 

Controlul civil asupra serviciilor de infor- 
mațţii a devenit un indicator al gradului de de- 
mocratizare a societății. Ținta este ca, prin mo- 
nitorizarea prevederilor legale şi a practicilor 
curente, creditul de care beneficiază serviciile 
de informaţii să nu poată fi folosit în dauna 
drepturilor şi a libertăţilor fundamentale ale 
omului. 

Modalitatea practică de control a servicii- 
lor de informaţii se realizează în mod variat de 
la un stat la altul, mai ales că serviciile de infor- 
maţii militare sunt integrate diferit, unele în 
structura ministerelor apărării, altele în structu- 
ra statelor majore generale. În general, sarcina 
de a exercita controlul serviciilor de informații şi 
a activităţii acestora revine unei structuri subor- 
donate direct şefului statului sau şefului execu- 
tivului, fie unei comisii parlamentare numite 
special în acest scop. 

În majoritatea statelor, organizarea de 
principiu, atribuţiunile, funcţionarea, responsa- 
bilităţile şi procedurile pentru asigurarea fondu- 
rilor bugetare necesare serviciilor de informații, 
competențele şi modul de exercitare a contro- 
lului acestor servicii sunt stabilite prin lege. 

Activitatea serviciilor de informaţii este 
reglementată prin doctrine, directive, instructi- 
uni, ordine şi alte acte normative de uz intern. 
În funcţie de subordonarea serviciului de infor- 
matii militar în cadrul ministerului apărării 
(direct ministrului sau în structura Satului Major 
General), bugetul acordat acestuia este stabilit 
ca o cotă parte din bugetul general al structurii 
coordonatoare. Prin buget şi verificarea cheltu- 
ielilor efectuate se execută un alt tip de control 
asupra serviciilor de informații. 

De regulă, efectivele serviciilor de infor- 

matii nu sunt făcute publice şi nici nu sunt sta- 
bilite limite prin lege, acestea fiind adaptate la 
cerințele impuse de necesităţile de informare şi 
la limitele financiare stabilite prin buget pentru 
salarizare. Totodată, în majoritatea cazurilor, 
efectivele serviciilor de informaţii militare nu 
sunt luate în calcul la efectivele totale ale ar- 
matei. 

Transparenţa serviciului de informaţii mili- 
tare este unul dintre aspectele cele mai delica- 
te din activitatea acestuia. Ce anume şi cât de 
mare poate fi transparenţa este o întrebare la 
care nu se poate da răspuns precis! În schimb 
nu pot fi omise principiile de bază ale muncii de 
informaţii, care trebuie respectate în orice situ- 
aţie, şi anume: 

«protejarea surselor de informare, care implică 
o prezentare a activităţii serviciului de informații 
într-o asemenea formă încât să nu permită for- 
mularea de concluzii cu privire la identitatea 
surselor; 

«protejarea identităţii statelor cu ale căror servi- 
cii de informaţii militare există relaţii de coope- 
rare; 

«protejarea numărului şi a naturii forțelor şi mij- 
loacelor implicate în activitatea de culegere. În 
contextul  politico-militar actual, generat de 
amenințările asimetrice, este necesară proteja- 
rea identităţii persoanelor care lucrează în ser- 
viciile de informații militare, chiar dacă lucrează 
în domenii care aparent nu trebuie protejate 
(analiză, planificare etc.) 

O transparenţă exagerată este dăunătoa- 
re, după cum şi lipsa de transparenţă nu cores- 
punde conceptelor unei societăți democratice. 
Aşadar, este necesară găsirea unui echilibru 
între nevoia de informare a factorului politic şi 
imperativul protecţiei activităţii de informații. 


* 


Controlul informaţiilor a fost întotdeauna 
o problemă. Abilitatea de a controla informaţia 
este un important atribut de putere în orice stat, 
cu regim democratic sau dictatorial. Controlând 
o mare cantitate de informaţii, dispunând de 
abilitatea de a efectua supravegheri, ascultări 
şi alte genuri de operaţii, acționând sub acope- 
rirea păstrării secretului, serviciile de informații 
pot fi adesea percepute şi ca posibile amenin- 
țări la adresa guvernelor sau conducerii state- 
lor cărora le aparţin. Ca urmare, abilitatea con- 

ducerii statale de a executa un control efectiv 
asupra serviciilor de informaţii este considerată 
un element deosebit de important. 

În societățile democratice, supraveghe- 
rea activităţii serviciilor de informaţii este îm- 
părțită între puterea executivă, cea legislativă 
şi într-o oarecare măsură de cea judecătoreas- 
că. 

Controlul de către executiv priveşte în 
principal următoarele categorii de probleme: 
dacă serviciile de informaţii îşi îndeplinesc 
atribuţiunile funcţionale în mod corespunzător, 
înțelegând prin aceasta dacă culegerea de in- 
formații este orientată spre problematica nece- 
sară; dacă modul în care se execută analiza 
este unul profesionist, riguros; dacă dispune de 
capacităţile operaţionale cerute. Conducerea 
politică nu poate conta numai pe răspunsul ser- 
viciilor de informaţii la aceste probleme, chiar şi 
pentru simplul motiv că o autoapreciere implică 
întotdeauna o anumită doză de subiectivism. 

Controlul parlamentar al serviciilor de 
informaţii a căpătat, în ultimele decenii, un rol 
din ce în ce mai important. 

Dintre posibilităţile de care dispune parla- 
mentul pentru exercitarea controlului asupra 
serviciilor de informaţii menţionăm: aprobarea 
bugetului acestora, audierile, aprobarea numiri- 
lor şefilor unor servicii de informații, avizarea şi 
ratificarea tratatelor, ascultarea şi aprobarea 
unor rapoarte privind aspecte sau activitatea 
integrală desfăşurată de serviciile de informații 
pe perioade determinate de timp, de regulă 
anual. În vederea executării acestui control, 
parlamentele îşi formează comisii de specialita- 
te, dintre care fac parte atât parlamentari ai 
partidului (partidelor) de la putere, cât şi ai 
opoziţiei. 

Controlul civil, executiv sau legislativ, 
asupra activităţii serviciilor de informaţii ar tre- 
bui să se deruleze în termenii unui mecanism 
care să nu permită abuzuri din nici o direcţie: 
cei care compun mecanismul de control să fie 
de o integritate indiscutabilă, iar în privinţa acti- 
vităţii informative, să fie exclusă “fabricarea” 
informaţiilor care să favorizeze o ipostază poli- 
tică oarecare. 

Într-o democrație autentică, relația dintre 
factorii de decizie politică, care beneficiază de 
produsele de informare şi agenţiile care le fur- 
nizează, nu poate fi cantonată sub semnul “o 

mână spală pe alta”. Credibilitatea structurilor 
informative este esenţială pentru eficienta lor 
funcţionare în limitele deplinei legalităţi, iar asu- 
marea responsabilităţi propriului statut este o 
condiţie sine qua non. În orice caz, dilema cum 
să ai o instituţie de informații eficientă într- 
un sistem deschis persistă şi pare a continua 
nedefinit. Cei care susțin abordările în alb şi 
negru sau conceptele de sumă nulă manifestă 
o necunoaştere din interior a caracterului co- 
munității informative şi a naturii informațiilor. 

La fel de aberantă ar fi presupunerea că 
în democraţie ar trebui să nu se acţioneze de- 
cât atunci când există un pericol clar. A aştepta 
până când un pericol este evident poate fi prea 
târziu, şi chiar dacă nu este prea târziu, a aş- 
tepta izbucnirea conflictului poate plasa servici- 
ul de informaţii într-o poziție extrem de 
dezavantajoasă, cu o creştere considerabilă a 
costurilor unei reacţii eficiente. 

Aceste structuri au în egală măsură po- 
tenţialul de a distruge, dar şi pe cel de a apăra 
democraţia. Ignoranţa parţială a publicului şi 
lipsa de înţelegere a principiilor de funcţionare 
a serviciilor de informaţii nu-i avantajează deloc 
pe responsabilii acestora. Dimpotrivă, o cultură 
mai dezvoltată în domeniu, un public mai fami- 
liarizat cu problematica unui serviciu de infor- 
matii va înțelege mai corect şi nu va reacţiona 
pur afectiv la erori sau eşecuri. 

Din totdeauna, factorii de decizie au avut 
de optat între controlul excesiv pentru a do- 
bândi certitudinea conformării serviciilor de in- 
formaţii la normele convenite (responsabilitate 
publică) şi o eficienţă sporită, limitând controlul 
acestora, care le-ar diminua eficiența. Calea de 
mijloc este, şi de această dată, soluţia optimă. 
Este oarecum un paradox că majoritatea actiu- 
nilor de informaţii sunt secrete, iar spre a le 
avea sub control, trebuie să fie legiferate în 
detaliu. 

Controlul civil asupra serviciilor de infor- 
matii este şi va rămâne un lucru necesar şi in- 
trinsec unei bune funcţionări a mecanismului 
democratic, în ansamblul său. Nu există o reţe- 
tă a modului în care trebuie să arate structurile 
menite să controleze activităţile serviciilor de 
informaţii. Foarte important este ca ele să exis- 
te, să-şi îndeplinească atribuţiunile, dar, mai 
ales, să fie foarte clar şi explicit cadrul legal de 
funcţionare a lor. 


Relaţiile dintre conducerea politică şi 
serviciile de_informaţii (|). 
de Corneliu Pivariu, Ionel Bucuroiu 

“Un guvern care este suficient de puter- 
nic ca să-ţi dea tot ceea ce îți doreşti, este sufi- 
cient de puternic ca să-ţi ia tot ce ai”, spunea 
Barry Goldwater (1909 - 1998), senator republi- 
can conservator de Arizona în două legislaturi 
şi fost candidat la preşedenţia SUA în 1964, 
unde a pierdut în faţa lui Lyndon Baines 
Johnson. 

Analizând relaţiile care există între servi- 
ciile de informații şi autorităţile statale cărora le 
aparțin ca parte componentă a administraţiei 
de stat, acestea pot fi grupate în două mari ca- 
tegorii de probleme: prima derivă din modul 
secret în care activitatea de informaţii se desfă- 
şoară şi care prin acest specific creează dificul- 
tăţi factorului politic în supravegherea şi contro- 
lul activităţilor de informaţii; a doua este gene- 
rată de relaţiile specifice între expertiza de in- 
formații şi decidentul politic şi se referă la de- 
terminarea ponderii pe care opiniile expertului 
(serviciul de informaţii care pretinde o cunoaş- 
tere aprofundată a problemelor) trebuie să le 
aibă în determinarea acțiunilor factorului politic 
(care are autoritatea de a lua deciziile), precum 
şi în „obţinerea” unor „garanţii că opiniile servi- 
ciilor de informaţii sunt „tratate cu atenţia cuve- 
nită”. 

Înainte de a prezenta schematic o moda- 
litate de manifestare a unor multiple influenţe 
asupra decidentului politic, subliniem că acesta 
din urmă are un rol central în întregul proces 
de informaţii. Politicienii nu numai că primesc 
informaţii, ei influențează întregul proces al ci- 
clului informaţional, în cadrul căruia au rol de- 
terminant. Fără a se raporta constant la politi- 
că, activitatea de informaţii ar deveni o muncă 
fără sens. 

Decidentul politic trebuie să înţeleagă că 
are răspunderi importante în ceea ce priveşte 
conducerea activităţilor de informaţii ale orga- 
nismelor destinate acestui scop şi care i se 
subordonează. Serviciile de informaţii nu pot 
funcţiona cu bune rezultate pentru siguranţa 
naţională a unui stat fără a fi conduse de facto- 
rul politic. Acesta trebuie să fie prezent în fieca- 
re fază a ciclului informaţional, deoarece evolu- 
tiile situaţiei pot determina permanent noi 

Politicieni 
Guvernul 
Parlamentul 
Funcţionarii publici 


Oficiali guvernamentali 
Miniştri 


Secretari de stat 
Directori 
Schimburi de mesaje 


0000 


Sectorul particular 
Lobişti 

Directori 

Grupuri de cetățeni 
Electoratul 
Cetăţeni 


DUUUUD 


Media 
Televiziunea 

Servicii prin cablu 
Posturi de radio 

Presa scrisă 
Asociaţiile profesionale 


DECIDENȚI POLITICI 


DUDLUD 


Personal 
Familii 
Relaţii apropiate 
Biserica 
Altele 


Oficiali străini 

0 Diplomati 

U Omologi din alte ţări 

U Corespondenta diplomatică 


Organizaţii neguvernamentale 
U Formatori de opinii 

U  Academicieni 

U Scriitori 

U Fundaţii 


Servicii de informaţii 
Jü Naţionale 

10 Departamentale 
U  Contrainformații 


Concurența influențelor asupra decidenţilor politici 


schimbări în ceea ce priveşte orientarea cule- 
gerii de informații, pot genera noi priorităţi ale 
factorului politic, despre care serviciul de infor- 
matii trebuie informat în cel mai scurt timp posi- 
bil. Din păcate sunt destul de frecvente situații- 
le în care decidenții politici neglijează informa- 
rea corespunzătoare a serviciilor de informații 
subordonate, sau o fac chiar intenţionat 
lipsindu-se astfel de o mai bună informare. De- 
sigur aceasta nu presupune renunţarea la păs- 
trarea secretului în ceea ce priveşte desfăşura- 
rea unor contacte deosebit de sensibile, iar în 
asemenea cazuri serviciile de informaţii trebuie 
dirijate cu multă prudenţă. 

În acelaşi timp decidentul politic nu trebu- 
ie să confunde atribuţiunile sale de conducere 
a serviciilor de informaţii cu o imixtiune în deta- 
lii ale acestei activităţi (modul de organizare a 
unor acțiuni, executanţi, cunoaşterea identităţii 
reale a unor surse, etc.), care pe de o parte nu 
au nici o utilitate pentru decizia politică, iar pe 
de alta ar însemna forțarea serviciilor de infor- 
matii pentru a abdica de la respectarea unor 
principii de bază care guvernează această acti- 
vitate. 

Din schema prezentată alăturat ar putea 
fi trasă concluzia că decidentul politic dispune 
de o mare gamă de mijloace de informare, ce- 
ea ce la o primă vedere este real, cu mențiu- 
nea că singura componentă specializată şi ca- 
re are drept unul din scopurile existenţei sale 
informarea profesionistă a politicianului o con- 
stituie serviciile de informații. 

Expertiza şi politica. 

Aşa cum menţionam anterior, factorul 
politic este chemat să intervină în fiecare fază 
a ciclului informaţional, însă cu unele diferențe 
faţă de abordarea profesioniştilor de informații, 
ceea ce constituie şi un potenţial de tensiune în 
relaţiile dintre cei doi protagonişti. 

Cererile de informaţii sunt de fapt parte 
componentă a preocupărilor zilnice ale politici- 
enilor. Fiecare politician are domenii de interes 
pe care trebuie să se concentreze precum şi 
altele pe care ar dori să se concentreze. De 
asemenea există zone în care ei nu sunt inte- 
resați sub nici o formă, dar în care, în anumite 
conjuncturi, trebuie să le acorde atentie. 
Această multitudine de preferințe sunt impor- 
tante pentru a stabili programul de lucru al poli- 

ticianului şi deci formularea cererilor de infor- 
matii. 

Comunitatea de informații la rândul său 
simte nevoia de a fi orientată privind prioritățile 
agendei de lucru a politicului, astfel încât cule- 
gerea şi diseminarea să poată fi cât mai utile şi 
oportune. În acelaşi timp experienţa a „învățat 
serviciile de informaţii că foarte rar poate fi total 
neglijată o zonă sau o problemă, chiar fără pri- 
oritate pentru spectrul politic. Mai devreme sau 
mai târziu aceasta poate deveni importantă. Ca 
urmare, serviciile de informaţii trebuie să aloce 
o parte din resurse şi pentru obţinerea de infor- 
matii din aceste zone considerate de mai mică 
importanță. 

Diferenţa de abordare a cererilor de infor- 
matii între politician şi serviciul de informații 
constă nu în formularea cererii ci în modul cum 
se asigură integrarea acesteia în întregul pro- 
ces al ciclului informaţional. 

Culegerea de informaţii. În general poli- 
ticienii nu au tendinţa de se implica în detalii 
privind această activitate, decât dacă aceasta 
ar putea constitui un element sensibil din punct 
de vedere politic. În asemenea cazuri implica- 
rea politică poate avea implicaţii directe, uneori 
dramatice. Principala preocupare a factorului 
politic în domeniul culegerii de informaţii constă 
în stabilirea bugetului, mai ales în ceea ce pri- 
veşte culegerea prin mijloace tehnice care re- 
prezintă partea cea mai mare a cheltuielilor. De 
asemenea politicienii cred, de cele mai multe 
ori, că serviciile de informaţii acoperă „totul”, 
cel puţin la un nivel minim acceptabil, iar atunci 
când o problemă considerată până la un anu- 
mit moment neimportantă apare ca stringentă, 
se aşteaptă ca anumite informaţii să existe de- 
ja, iar culegerea altora în acea problemă să 
poată fi urgent organizată. Amândouă aşteptă- 
rile se pot dovedi izbitor de false. 

Comunitatea de informaţii este preocupa- 
tă să culeagă o cât mai largă gamă de informa- 
tii, chiar dacă în mod oficial se recunoaşte că 
nu se poate acoperi toată problematica, spe- 
rând ca politicul să contribuie într-o oarecare 
măsură la completarea acestor goluri. Referitor 
la limitările impuse de bugete, constatăm prac- 
tica politicului de a aproba bugete întotdeauna 
mai mici decât ar aştepta serviciile de informa- 
tii, care nu au altceva de făcut decât să se con- 
formeze acestor restricții. 


Nu în ultimă instanţă menţionăm faptul că 
serviciile de informaţii cunosc mai bine decât s- 
ar putea crede limitele culegerii la un anumit 
moment. Ele decid în mod regulat excluderea 
unor zone sau probleme din planurile de cule- 
gere. Conducerea serviciilor de informaţii nu 
consideră oportună comunicarea acestor opti- 
uni decidentului politic deoarece pe de o parte 
nu se justifică apariţia unor preocupări de cule- 
gere pentru probleme care nu au nici o priorita- 
te la un anumit moment, pe de altă parte 
aceasta ar putea duce la o deteriorare a relații- 
lor lor cu factorul politic. Desigur, în condiţiile 
când această limitare a culegerii duce la apari- 
ţia unor zone sau probleme de interes pentru 
care serviciul de informaţii nu este suficient 
pregătit să dea un răspuns prompt şi satisfăcă- 
tor factorului politic, relaţiile dintre informații şi 
factorul politic se înrăutățesc, uneori grav. 

Analiza informațiilor. Politicienii doresc 
să li se prezinte informaţii care să le permită 
luarea unei decizii în cunoştinţă de cauză. În 
această ecuaţie ei se prezintă însă cu opţiuni 
politice şi opinii ante-facto şi ar dori să vadă că 
informaţiile prezentate vin în sprijinul opiniilor 
lor, ceea ce, de fapt, este o preferință normală. 
Această atitudine devine problematică şi poate 
chiar nocivă atunci când politicienii ignoră infor- 
mațiile care sunt contrare preferințelor lor. 

Unii politicieni preferă să-şi păstreze des- 
chise opţiunile cât mai mult timp cu putinţă, fă- 
ră a lua decizii importante. Informaţiile pot de- 
termina ca aceste opțiuni să fie limitate, de- 
monstrând că anumite opțiuni nu pot fi sprijinite 
sau că pot avea consecințe periculoase. 
Această situaţie poate crea o altă zonă de fric- 
țiuni între informații şi politică. 

Serviciile de informaţii se confruntă cel 
mai des cu situaţii neclare şi ambiguităţi, care 
trebuie clar menţionate în informările prezenta- 
te factorului politic, chiar dacă îi induc acestuia 
un sentiment de disconfort sau nesiguranţă. 
Aceasta se întâmplă deoarece decidentul poli- 
tic aşteaptă informaţii care să-l ajute în luarea 
unei decizii, iar informaţiile incerte îi sunt mai 
puţin utile, sau chiar inutile. În al doilea rând 
unii politicieni nu pot concepe ca un serviciu de 
informaţii pentru care se cheltuiesc fonduri im- 
portante nu este în măsură să prezinte elemen- 
te clare de informaţii privind o anumită proble- 
mă. 

Decidenţii politici mai pot avea suspiciuni 
că serviciile de informaţii acordă sprijin opoziți- 
ei, că aceasta ar acţiona împreună cu serviciile 
de informaţii pentru a produce informaţii care 
să le submineze poziţiile. 

În final este foarte clar că decidenţii poli- 
tici au propria opțiune de a ignora, a nu fi de 
acord sau a considera greşită o informaţie şi a- 
şi formula propria analiză. 

Unele din conflictele sau diferenţele de 
abordare menţionate mai sus pot fi evitate sau 
impactul lor poate fi diminuat de către comuni- 
tatea de informaţii dacă, încă de la începutul 
relaţiei cu decidentul politic îi prezintă acestuia 
sincer limitele proprii şi se stabilesc în mod rea- 
list aşteptările şi reguli de relaţii de ambele 
părți. 

- Continuare în numărul următor - 


Relaţiile dintre conducerea politică şi 
serviciile de informații (II) 


Acţiunile sub acoperire. Sunt genul de 
acţiuni atractive pentru politicieni deoarece duc 
la creşterea opţiunilor şi teoretic scad costurile 
politice. De regulă politicienii cred că serviciul 
de informaţii este în măsură să pregătească şi 
să execute operaţiuni sub acoperire într-un ter- 
men de timp rezonabil de scurt. De aseme-nea 
politicienii doresc ca acţiunile sub acoperi-re să 
fie întotdeauna încununate de succes. Reugşita 
unor astfel de operaţiuni este relativ uşor de 
apreciat pentru operaţiuni pe termen scurt, în 
timp ce pentru operaţiuni desfăşurate pe pe- 
rioade mai lungi de timp succesul nu poate fi 
întotdeauna sigur. Aceasta poate con-stitui o 
sursă de tensiune între serviciile de in-formații 
şi factorul politic, cei mai mulţi din decidenții 
politici fiind tentaţi să nu gândească decât în 
perspectiva unor perioade fixe de timp (patru 
ani ai unui mandat). Comunitatea de informații 
îşi poate permite să gândească pen-tru perioa- 
de mai lungi de timp, însă nu poate depăşi con- 
strângerile ce-i pot fi impuse de ale-geri la fie- 
care ciclu electoral. 

Comunitatea de informaţii are o anumită 
ambivalenţă în ceea ce priveşte operaţiunile 
sub acoperire. Acestea permit serviciilor de in- 
formații să îşi proiecteze capacităţile într-o zo- 
nă importantă pentru decidentul politic, fiind un 
domeniu în care expertiza lor este unică şi un- 
de alternativele nu există. În acelaşi timp, posi- 

bilitatea ca acţiunea să nu fie asumată de fac- 
torul politic în caz de insucces sau rezultate 
mai puţin aşteptate, asociate cu complicaţii pri- 
vind relaţiile diplomatice, politice sau de altă 
natură, face ca serviciile de informaţii să fie 
precaute în promovarea acestui gen de acţiuni. 
O dată angajată într-o acţiune paramilitară aco- 
perită comunitatea de informaţii simte în alt 
mod obligaţiile ce şi le asumă faţă de forțele 
recrutate, pregătite şi conduse în acest scop 
comparativ cu ceea ce consideră util conduce- 
rea politică în caz de eşec. Decizia de încheie- 
re a unei operaţii sub acoperire nu va fi apreci- 
ată decât rareori în acelaşi mod de politician şi 
ofițerul de informații. 


Comportamente ale politicienilor. 
Acestea sunt importante de cunoscut de către 
ofiţerii de informaţii. Nu toți politicienii preferă 
să acceseze informațiile în acelaşi fel: unii pre- 
feră să citească, alţii preferă să fie informați 
verbal pe scurt. Politicienii vor fi mai bine infor- 
mati dacă vor spune imediat şi direct serviciilor 
de informaţii care le sunt preferinţele. 


Nu întotdeauna politicienii vor fi de acord 
cu posibilităţile de culegere şi deci cu limitele 
acesteia, mai ales cu ceea ce poate fi cunos- 
cut în mod cert, cu motivele care stau în spate- 
le unor ambiguităţi şi câteodată cu păstrarea 
secretului sursei informaţiilor. Ei vor confunda 
lipsa unei estimări ferme, chiar când nu va fi 
cazul, cu teama de a acţiona a serviciului de 
informații. 

Cea mai puternică reacţie la primirea 
unor informaţii neaşteptat de „rele? este cea 
denumită „uciderea mesagerului”, cu referire la 
o practică antică. În prezent, „mesagerul”, in- 
clusiv ofițerul de informaţii, nu mai este ucis 
pentru prezentarea unor informaţii „neplăcute”. 
Dar, evoluția societății a descoperit ceea ce ar 
putea fi denumită ca „moartea birocratică”. 
Unui element de conducere al unui serviciu de 
informaţii îi poate fi interzis accesul la un anu- 
mit decident politic, sau nu mai poate accesa 
anumite reuniuni importante. Ca urmare, este 
firească şi concluzia, aplicată în toate domenii- 
le vieţii sociale că, rezultatele pozitive sunt con- 
siderate ca o îndeplinire firească a atribuţiunilor 
funcţionale, pe când eşecurile tre-buie asumate 
şi suportate fără nici o excepţie. Din acest 
punct de vedere profesioniştii infor-maţiilor îşi 
asumă acest risc aproape fără ex-cepţie. 

Prezentăm în continuare de o manieră 
mai sintetică diferenţe de abordare şi analizare 
a evenimentelor între politicieni şi serviciile de 
informații: 


Servicii de informații Decidenții politici 


Faptele/Deconectat Convingeri/Palpabilitate 


Obiectiv Intuitiv 


Analiză nepărtinitoare 
Privire în perspectivă 


Obligat de agenda de lucru 
Vedere pe termen scurt 


Analiză descriptivă Orientat spre acţiune 


Impresionarea beneficiarului 
Protecţia informaţiei 


Obligat de alegători 
Foloseşte informația 
Analiza în context internaţional 
Perfecțiune/Acurateţe 


Preocupat de politica internă 
Suficient de bun/Utilitate 


Rezumat scris 
Fapte/Lucruri 


Stenografie orală 
Oameni/Personalităţi 


Stăpânirea situaţiei/Continuitate | Cunoştinţe generale 


Audienta, în general Audienţă specifică 


O singură prezentare Surse multiple 


«Serviciile de informaţii se concentrează asu- 
pra tuturor surselor şi datelor cu relevanţă pe 
plan internaţional, în timp ce decidenții politici 
se concentrează în principal pe problemele 
interne atunci când trebuie să ia o decizie. 


«Serviciile de informaţii se concentrează (şi 
sunt conduse de către toți conducătorii lor) 
pentru a produce « documente perfecte », 
într-o perioadă de timp mai mare, iar politicienii 
solicită documente « acceptabile » în cel mai 
scurt timp. 


«Serviciile de informaţii sunt obişnuite să inte- 
greze informaţiile de la toate sursele la cel mai 
înalt grad de secretizare, în timp ce cea mai 
mare parte a personalului care deserveşte 
decidenţii politici are cel mult acces la nivelul 
“Secret”. 


«Serviciile de informaţii şi conducerea acestora 
se concentrează asupra substanței şi acura- 
tefei materialelor înaintate, în timp ce deci- 
denții politici se orientează mai mult pe politici 
şi evoluție, într-un domeniu în care dife- 
rendele pot fi apreciate ca insubordonare. Chi- 
ar dacă se prezintă noi informaţii considerații- 
le politice au câştig de cauză în deciziile politi- 
ce. 


În mod ideal relațiile dintre decidentul po- 
litic şi serviciile de informaţii ar trebui să se gă- 
sească în simbioză: politicul ar trebui să se ba- 
zeze pe serviciile de informaţii în obţinerea in- 
formațiilor, care este principalul motiv al exis- 
tentei lor. În acelaşi timp, pentru ca serviciile de 
informaţii să producă informaţii utile, politicienii 


trebuie să-i ţină la curent privind direcţiile majo- 
re de acţiune politică, zonele specifice de inte- 
res şi prioritățile. În orice caz, relaţia dintre in- 
formații şi politică nu este una între egali. 
Decidentul politic poate exista şi funcţiona fără 
serviciile de informații, reciproca nu este valabi- 
lă. Serviciile de informaţii depind de factorul 
politic pentru a exista. 


Linia invizibilă care există între informaţii 
şi politică poate fi trecută doar dinspre factorul 
politic în domeniul informaţiilor. Decidenţii poli- 
tici sunt atenţi ca această delimitare să fie res- 
pectată de ofițerii de informații, însă ea nu ex- 
clude ca factorul politic să recurgă la a cere 
uneori părerea ofițerilor de informaţii privind 
opțiunile politice, sau modalităţile de acţiune 
care să fie adoptate. Dacă ofițerii de informaţii 
ar refuza să-şi exprime părerile solicitate, acest 
refuz ar putea trezi resentimente din partea 
factorului politic. La nivelele cele mai înalte ale 
serviciilor de informaţii această linie de demar- 
caţie este însă mult estompată, şefii serviciilor 
de informaţii putând fi solicitați să-şi exprime 
opinii, care în realitate sunt politică. 

Din cele exprimate până acum nu am 
dorit sub nici un motiv să sugerăm că decidenții 
politici şi serviciile de informaţii se găsesc pe 
poziţii conflictuale. Între informații şi politică 
există relaţii de colaborare strânse şi de încre- 
dere reciprocă, la toate nivelele. Relaţiile bune 
de lucru între cele două segmente de putere au 
la bază, în afara altor elemente menţionate an- 
terior, şi înțelegerea corectă a unor posibile 
surse de fricţiune, ca urmare a poziţiilor şi 
abordărilor diferite ce caracterizează pe de o 
parte segmentul politic şi de cealaltă serviciile 
de informații. 

Soluţia optimă a tuturor problemelor de 
mai sus şi a multor altora care pot apare în re- 
laţia decident politic — serviciile de informații 
este dată de calitatea conducerii exercitată de 
factorul politic. Succesul fiecărui conducător, 
politic sau militar, depinde în mare parte de 
personalitatea acestuia, de experienţa şi abili- 
tatea în a găsi şi a aplica în mod constant rela- 
ţia corectă între elementele de care dispune 
pentru a lua şi pune în practică hotărârile sale. 


Atitudinea liderilor politico-militari fată de 
serviciile de informații 


O condiţie care asigură eficienţa activității 

de informaţii militare, la nivel strategic, este 
măsura în care liderii politico-militari înţeleg 
ceea ce ar trebui făcut şi ceea ce poate fi făcut 
de către serviciile de informații, în ceea ce pri- 
veşte prevenirea surprinderii. Subiectul legătu- 
rii biunivoce dintre factorii politici şi comunita- 
tea serviciilor de informaţii este extrem de inte- 
resant, după cum şi impactul politicii asupra 
activităţii de informaţii sau influenţa activităţii de 
informaţii asupra domeniului politic, ca formator 
şi modelator de opinii. 


Destul de frecvent se consideră că desfă- 
şurarea activităţii de informaţii este puternic 
politizată şi că cea mai bună modalitate de a 
prezice conţinutul produselor informative elabo- 
rate de serviciile de informaţii este cunoaşterea 
preferințelor factorilor politici. Totuşi, există 
prea puţine informaţii care pot să confirme 
acest punct de vedere, mai ales în ceea ce pri- 
veşte avertizarea la nivel strategic, unde 
transparenţa intereselor naționale este extrem 
de acută. În mod similar, nu se poate evalua cu 
precizie impactul activităţii de informaţii asupra 
factorilor politici, deşi este unanim acceptat ca- 
racterul de “formator de opinii” al serviciilor de 
informaţii la nivel strategic. Ceea ce este evi- 
dent din relaţia biunivocă menţionată este fap- 
tul că activitatea de informaţii este importantă, 
iar creşterea calităţii produselor informative va 
constitui un beneficiu real pentru desfăşurarea 
activităţii politice. 

Beneficiarii activităţii de informații trebuie 
să-şi dea seama că, oricât de eficient ar fi, un 
serviciu de informaţii nu poate previziona toate 
evenimentele importante, iar eşecurile nu indi- 
că în mod automat existența unor probleme 
majore în cadrul său. Şi mai important este ca 
factorii de decizie să conştientizeze faptul că 
este periculos să-şi bazeze acţiunile politice 
numai pe capacitatea, de care ei cred că dis- 
pun, de a prezice toate evoluţiile viitoare ale 
fenomenului politico-militar. Acest lucru este cu 
atât mai puţin permis în cazul avertizării strate- 
gice ale cărei consecințe pot fi dezastruoase 
pentru interesele fundamentale ale statului. 
Atât producătorii cât şi consumatorii produselor 
informative trebuie să acorde o atenţie mai ma- 
re problemei avertizării, ca modalitate de pre- 
venire a surprinderii strategice. 


Relaţia dintre serviciile de informații şi 
autoritatea civilă necesită o cercetare continuă 

pentru găsirea unui echilibru corespunzător 
între independenţa profesională a celor dintâi şi 
autoritatea celor din urmă. 


Violarea autonomiei profesionale a servi- 
ciilor de informaţii militare are loc nu numai de 
dragul obţinerii accesului la informaţii critice, 
dar şi pentru că este o modalitate importantă 
de exercitare a controlului subiectiv asupra ar- 
matei în general. În plus, serviciile de informații 
sunt chiar mai sensibile la interferența din ca- 
drul structurii militare, dictată de dorinţa profe- 
sioniştilor militari de a le influența şi controla 
pentru a-şi promova interesele specifice fată de 
cele ale autorităţilor civile. Autonomia profesio- 
nală a serviciilor de informaţii este expusă per- 
manent provocării din cele două direcţii menţio- 
nate şi poate fi astfel compromisă. 


Analiza corectă şi oportună a informaţiilor 
militare este o condiţie necesară, dar nu sufici- 
entă, pentru garantarea succesului serviciului 
de informaţii. Una din cele mai importante eta- 
pe din cadrul procesului informativ al activității 
de informaţii constă în convingerea conducerii 
politice să utilizeze, cel mai bine posibil, infor- 
matia furnizată de serviciile de informații. 


Este foarte important dacă liderii încura- 
jează critica şi vor informaţii corecte, chiar dacă 
nu se potrivesc opiniilor şi intereselor lor. Într-o 
societate democratică, liderii sunt mai dispuşi 
să ia în consideraţie o mai mare varietate de 
opinii, decât într-o societate cu un sistem politic 
totalitar sau autoritar. 


Desigur, ambele categorii de lideri pot fi 
întâlnite în orice tip de stat. În cele din urmă, 
personalitatea şi ideologia fiecărui lider sunt 
determinante. Din punctul de vedere al servicii- 
lor de informaţii se poate considera că liderii 
ideali sunt cei care pun mai presus de orice 
interesul național. 


În afara profilului psihologic al liderilor, 
există modele mai generale de comportament 
politic care pot influența atitudinea acestora 
față de serviciile de informaţii. De exemplu, 
odată ce au investit energie substanţială în 
promovarea unei anumite orientări politice - în 
mod special atunci când prestigiul lor este în 
joc sau când au acţionat contrar sfaturilor con- 
silierilor lor - liderii vor fi mai înverşunaţi împo- 
triva acceptării înfrângerii, chiar dacă li se pre- 
zintă probe contrarii. În astfel de condiţii, cel 

mai bun mod de acţiune poate fi ignorarea da- 
telor contradictorii şi insistența ca subordonații 
să le furnizeze informaţii “corecte”. Cel mai ma- 
re pericol este atunci când liderul înlocuieşte 
analiza competentă a serviciilor de informaţii cu 
gândirea sa subiectivă. 


Nu există o reţetă perfectă pentru soluțio- 
narea relaţiilor dintre liderii politico-militari şi 
serviciile de informaţii. Totuşi, pot fi făcute do- 
uă sugestii: mai întâi, trebuie dedicat mai mult 
timp “educării” liderilor politici asupra acestui 
subiect, înainte ca ei să ajungă la putere; în al 
doilea rând, serviciile de informaţii trebuie să 
devină mai eficiente prin ajustarea produselor 
informative la caracterul specific fiecărui lider, 
păstrând mesajul nealterat. 


Corneliu PIVARIU, lonel BUCUROIU 


Arhitectura de informaţii la nivelul Uniunii 
Europene (| 


lonel BUCUROIU 


Aderarea României la Uniunea Europea- 
nă ridică problema adaptării structurilor naţio- 
nale de informaţii la modalităţile de lucru şi for- 
mele de cooperare existente la nivel comunitar. 
Acest proces de adaptare şi racordare la struc- 
turile de informaţii din cadrul UE este necesar, 
deoarece există numeroase diferenţe structura- 
le şi de abordare între UE şi NATO. 


Particularităţile cooperării între serviciile 
de informaţii din statele membre ale UE sunt 
marcate de ponderea substanţială a elemente- 
lor politice şi economice, de limitarea posibilită- 
ților de executare a unor operaţiuni militare de 
tip “Petersberg” şi de faptul că structurile milita- 
re ale UE (Comitetul Militar - EUMC şi Statul 
Major Militar - EUMS) au fost relativ recent 
înființate. În plus, serviciul de informaţii strate- 
gic, alături de transportul strategic, constituie 
zone nevralgice ale UE, care nu pot fi acoperite 
fără utilizarea mijloacelor puse la dispoziţie de 
către NATO. 


Este de aşteptat ca problemele de securi- 
tate şi cele militare, să capete noi valenţe prin: 
creşterea implicării militare a UE, în special în 
zona balcanică şi în Africa; previzibila adoptare 
a Tratatului Constituţional, care va contribui la 
promovarea unei politici externe şi de securita- 


te mai coerente; înființarea grupurilor tactice 
europene, care vor fi dislocate în zonele de cri- 
ză sau postconflict. 


Scurt istoric 


«Până în anul 2000, a existat o colaborare de 
principiu între serviciile de informaţii ale țărilor 
membre ale UE, bazată pe programe de coo- 
perare atât în format bilateral, cât şi în format 
multilateral. Serviciile de informaţii au dezvoltat 
sisteme de cooperare în “perechi de state”, iar 
domeniile abordate au depins, întotdeauna, de 
interesele statelor implicate pe diverse subiec- 
te comune. 


«Cooperarea efectivă în domeniul informaţiilor 
militare în spațiul comunitar a demarat în anul 
2000, ca parte a programului de dezvoltare a 
inițiativei pentru Politica Europeană de Secu- 
ritate şi Apărare (ESDP), adoptată în anul 
1999, la Helsinki, de către Consiliul Europei. 
Programul iniţial a continuat până în anul 2003, 
când a fost creat un nou sistem multinațional 
de cooperare de tip “joint”, privind procesarea 
şi diseminarea unor produse de informații către 
beneficiarii comuni ai UE, cooperarea dintre 
serviciile de informaţii militare şi de securitate 
urmând cursul problematicii politicilor de apăra- 
re ale statelor membre ale Uniunii. 


«Proiectul constituirii unei arhitecturi de infor- 
matii la nivelul UE a fost lansat în anul 1999, la 
Bruxelles, în cadrul Consiliului Europei, atunci 
când a fost înființată o structură, denumită Uni- 
tatea pentru Politici de Planificare şi Averti- 
zare Timpurie, care, ulterior, şi-a schimbat de- 
numirea în Unitatea pentru Politici. 


eLa începutul anului 2000, Comitetele Interima- 
re, Politic şi de Securitate, precum şi cel Militar 
au avut primele întâlniri de lucru, în urma căro- 
ra s-au pus bazele Direcţiei Generale Militare 
a Uniunii, iar la sfârşitul aceluiaşi an, structura 
a intrat oficial în funcţiune. 


eÎn primăvara anului 2001 a fost creat Statul 
Major Militar al UE - EUMS, având o compo- 
nență mixtă, formată din personalităţi marcan- 
te, militare şi civile din cadrul Direcţiei Generale 
pentru Afaceri Externe, a Unităţii pentru Politici 
de Planificare şi Avertizare Timpurie şi a Cen- 
trului Întrunit pentru Situaţii (SITCEN - Joint 
Situation Centre). 


580 


Pulsul Geostrategic, Anul I 


INGEPO Consult- 


SERVICIILE DE INFORMAȚII ÎN SECOLUL XXI ŞI PROBLEMELE DE SECURITATE 


(continuare) 


eLa sfârşitul anului 2001, Comitetul Politic In- 
terimar şi de Securitate şi Comitetul Interimar 
Militar au devenit, oficial, organisme ale Consi- 
liului Unităţii pentru Politici de Planificare şi 
Avertizare Timpurie, iar Statul Major Militar 
(EUMS) a devenit complet operaţional. 


Începând cu anul 2002, toate elementele poli- 
tico-militare ale noii structuri au început efectiv 
noile proiecte ale acesteia: stabilirea noilor 
concepte; elaborarea politicilor şi a procedurilor 
(a fost întocmit primul document care regle- 
menta procedurile pentru managementul crize- 
lor); desfăşurarea primului exerciţiu al UE pen- 
tru managementul crizelor - CME-2; deschide- 
rea primei misiuni internaţionale de poliție a UE 
în Bosnia şi Herţegovina; încheierea Acordului 
“Berlin Plus”, între NATO şi UE etc. 


«În anul 2003, au debutat primele misiuni mili- 
tare ale UE, Operaţiunea Concordia, în Fosta 
Republică lugoslavă a Macedoniei (cu folosirea 
resurselor NATO), si Operaţiunea Artemis, în 
Congo, Provincia Ituri (cu apel la resursele 
NATO). 


«În anul 2004, la Sarajevo, a avut loc transferul 
de autoritate al misiunii NATO din Bosnia şi 
Herţegovina (SFOR) către misiunea militară a 
UE - EUFOR, în cadrul Operațiunii Altheia. 


Dinamica dezvoltării _capacităților_de 
informatii la nivelul UE 


Obiectivul prioritar al oricărui serviciu de 
informaţii este de a oferi beneficiarilor săi pro- 
duse de calitate, care să răspundă oportun ne- 
voilor de informaţii ale acestora. 


Actorii politico-militari implicaţi în procesul 
de luare a deciziei şi principalii beneficiari ai 


produselor de informaţii din_spaţiul comunitar 
sunt: Inaltul Reprezentant al UE pentru Politica 


Externă şi de Securitate; Comitetul Militar; Co- 
mitetul Politic şi de Securitate; Direcţia Genera- 
lă pentru Afaceri Externe; Unitatea pentru Poli- 
tici de Planificare şi Avertizare Timpurie; struc- 
turile de comandă ale misiunilor/operațiunilor 
UE. Nici unul dintre aceşti actori nu este consi- 
derat mai mult sau mai puţin important decât 
ceilalți, priorităţile nevoilor de informații fiind 
stabilită în funcţie de parcurgerea etapelor din 
cadrul proceselor decizionale şi de nivelul luării 
deciziei. 


Înaltul Reprezentant al UE pentru Politica 
Externă şi de Securitate este în egală măsură 
beneficiar al produselor de informaţii, dar şi cel 
care poate recomanda schimbarea direcțiilor 
politice strategice în domeniile de interes. 


Şi în cadrul UE un produs de informații 
urmează paşii tradiționali ai ciclului informativ. 
În mod obişnuit, în cadrul arhitecturii de infor- 
maţii a UE, aceşti paşi sunt realizaţi cu ajutorul 
serviciilor naţionale de informaţii militare ale 
statelor membre. Excepţia de la acest principiu 
o reprezintă domeniul IMINT- unde colaționa- 
rea şi interceptarea sunt realizate centralizat 
(Centrul Satelitar al UE din Spania), prin pune- 
rea la dispoziţia decidenţilor UE a întregului 
spectru de activităţi specifice. 


Nevoia unui proces de analiză specializat 
reprezintă un factor important, în acest scop 
fiind dezvoltat Centrul Întrunit pentru Situaţii, 
care, în anul 2003, a ajuns la capacitatea ope- 
raţională de a monitoriza operaţiunile desfăşu- 
rate de către UE 24 de ore din 24 şi de a furni- 
za informaţii despre situaţiile curente, în timp 
real, tuturor beneficiarilor. 


Pentru a integra funcţiile de culegere şi 
analiză de informaţii într-o arhitectură generală 
de management al informaţiilor, Statul Major 
Militar-EUMS a elaborat un nou concept al acti- 
vităţilor de informaţii şi a încurajat Secretariatul 
Consiliului General al UE să materializeze un 
Concept de management al informațiilor. Prin- 
cipalele provocări care au determinat punerea 
în aplicare a acestui proiect au fost reprezenta- 
te de abordarea aspectelor privind asigurarea 
securităţii sistemelor informaţionale şi de co- 
municaţii, asigurarea confidenţialităţii produse- 
lor informative venite de la partenerii externi, 
precum şi stocarea acestora în siguranţă. 


În anul 2000, a fost semnat primul acord 
interimar privind securitatea informaţiilor între 
UE şi NATO, iar în anul 2001, a fost elaborat 
primul concept privind sistemele informatice şi 
de comunicaţii, sisteme care au intrat în res- 
ponsabilitatea Comitetului Politic şi de Securi- 
tate al UE. Pe termen scurt, conceptul face re- 
ferire la adaptarea şi modernizarea infrastruc- 
turii existente, iar pe termen mediu şi lung, con- 
ceptul prevede interschimbul de date şi infor- 
matii între rețelele informatice securizate ale 

NATO şi ale UE. La jumătatea anului 2001, cu 
ocazia reuniunii şefilor serviciilor de informații 
militare din statele membre, în domeniul 
OSINT, s-a dat undă verde pentru punerea în 
aplicare a proiectului privind deschiderea pri- 
melor linii informatice şi de comunicaţii securi- 
zate. Astfel, 14 dintre cele 15 servicii de infor- 
matii militare ale statelor membre ale UE au 
deschis linii de comunicaţii securizate, prin ca- 
re s-au vehiculat informații presintetizate. 


Dinamica dezvoltării capacităţilor militare 
ale Uniunii a impus ca, începând cu anul 2002, 
atenţia conducerii politico-militare a UE să se 
focalizeze pe dezvoltarea capacităţilor IMINT şi 
SIGINT la nivel strategic, avertizarea timpurie, 
evaluarea tactică a pierderilor, precum şi pe 
executarea supravegherii şi a cercetării la nivel 
tactic. În paralel, la sfârşitul anului 2001, a fost 
redactat conceptul  ISTAR-I/ntelligence, 
Surveillance, Target Aquisition and 
Reconnaissance pentru operațiunile militare 
conduse de UE. 


În toamna anului 2000, în cadrul EUMS, 
s-a decis înființarea Diviziei de Informații mili- 
tare - DIVINT, ale cărei priorități informative 
constau în: avertizarea timpurie, monitorizarea 
şi evaluarea situațiilor de criză şi planificarea 
strategică. 


Organizarea de principiu a DIVINT inclu- 
de trei structuri principale: Departamentul pen- 
tru politici şi planificare, Departamentul pentru 


UNITATEA 
PENTRU POLITICI 
DE PLANIFICARE 
ŞI AVERTIZARE TIMPURIE 


INSTITUTUL 
PENTRU 
STUDII STRATEGICE 


rezolvarea cererilor de informaţii şi Departa- 
mentul pentru producţie şi diseminare. Produ- 
sele de informaţii urmau să fie întocmite pe ce- 
le patru zone geografice folosite de structurile 
politico-militare ale UE: Balcani, Orientul Mijlo- 
ciu şi Africa, Europa de Est, alte zone de inte- 
res. 


DIVINT poate fi împuternicită, la cererea 
Directorului General al EUMS, să preia iniţiati- 
va în studierea şi raportarea unei situaţii parti- 
culare. În vederea monitorizării situațiilor ope- 
rative nou apărute, în cadrul Centrului de Situa- 
ţii Întrunit va fi înființată, din cadrul DIVINT, o 
celulă de criză. 


Serviciile de informaţii ale statelor mem- 
bre ale UE vor fi solicitate să furnizeze informa- 
ţii către DIVINT, conform unui plan general 
pentru culegerea de informaţii şi, totodată, să 
întocmească analize periodice care să poată fi 
puse la dispoziţia tuturor statelor membre. În 
acelaşi context, serviciile de informaţii, inclusiv 
cele militare, vor fi solicitate să răspundă şi la 
cereri de informaţii specifice formulate de către 
DIVINT, în special în perioadele gestionării cri- 
zelor sau a misiunilor/operaţiunilor militare con- 
duse de către UE. 


La începutul anului 2002, DIVINT a ela- 
borat primul raport de avertizare şi, împreună 
cu Unitatea pentru Politici şi Avertizare Timpu- 
rie, a redactat primul plan global de căutare de 
informaţii, care, în vara aceluiaşi an, a devenit 


CENTRUL SATELITAR 
AL UE 


Divizia de Informaţii Militare 


DIRECȚIA GENERALĂ 
PENTRU 
AFACERI EXTERNE 


COMISIIILE UE 

baza programului de analiză integrată a Cen- 
trului Intrunit de Situaţii. 


La începutul anului 2003, ca etapă finală 
a articulării sistemului de cooperare în domeni- 
ul informaţiilor militare, conceptul serviciilor de 
informații a fost dezbătut şi aprobat de EUMC. 


> Continuare în numărul următor - 


Arhitectura de informatii la nivelul Uniunii 
Europene (II 


lonel BUCUROIU 


Perspectivele dezvoltării 
europene de informații 


structurii 


O nouă provocare pentru viitor o repre- 
zintă viziunea extinsă a UE asupra Politicii Ex- 
terne şi de Securitate Comune, aşa cum apare 
ea în Strategia de Securitate a Uniunii, intitula- 
tă “O Europă sigură într-o lume mai bună”. 


Conform aprecierilor unor analişti din 
spațiul comunitar, evaluarea comună a ame- 
nințărilor asupra Europei reprezintă o 
precondiție pentru implementarea strategiei de 
securitate a UE. Un element cheie al strategiei 
de securitate va continua să rămână, într-o ac- 
ceptie largă, problematica cooperării dintre UE 
şi SUA. În ceea ce priveşte desfăşurarea ope- 
raţiilor militare sub comandă UE, SUA conside- 
ră că nu au fost identificate elemente de 
substanţă care să re- 
prezinte ameninţări 
majore la adresa per- 
sonalului şi a structuri- 
lor militare şi civile im- | 
plicate sau că prezenţa | 
“aripii militare” a UE în 
astfel de misiuni ar pu- 
tea afecta stabilitatea 
în zona (zonele) de 
desfăşurare, ba chiar 
caracterul unor aseme- 
nea operaţii poate con- 
tribui şi la susţinerea 
intereselor acestei ţări 
în zonă, SUA fiind în 
acelaşi timp şi principalul pilon al NATO. În 
acest context, se aşteaptă o dezvoltare viabilă 
a cooperării între agenţiile de informaţii şi de 

securitate ale UE şi SUA. 


O altă provocare la adresa cooperării în 
domeniul informaţiilor militare în cadrul UE o 
reprezintă viitorul CFSP/ESDP (Politica Exter- 
nă şi de Securitate Comună/Politica Europeană 
de Securitate şi Apărare), în contextul existen- 
tei proiectului Tratatului Constituţional. 


Legat de misiunile tip “Petersberg”, pro- 
iectul Tratatului propune o nouă abordare, res- 
pectiv misiunile de menţinere a păcii, de preve- 
nire a conflictelor şi de consolidare a securităţii 
internaţionale din afara spaţiului comunitar, în 
concordanţă cu principiile Cartei ONU (Articolul 
40), vor include operaţii comune de dezarmare, 
acțiuni umanitare şi de căutare - salvare, acti- 
uni de asistenţă şi consiliere militară, acţiuni de 
prevenire a conflictelor şi de menţinere a păcii, 
acțiuni ale forțelor combatante pentru gestiona- 
rea crizelor, inclusiv în purtarea de negocieri şi 
stabilizarea postconflict. Toate aceste acţiuni 
pot contribui la lupta împotriva terorismului, in- 
clusiv prin sprijinul unor terţe ţări în combaterea 
terorismului în interiorul granițelor acestora 
(Articolul 11l-210). Astfel, se propune o “clauză 
solidară” (Articolele 42 şi 1ll-231), care face 
referire la gestionarea consecinţelor unui atac 
terorist sau ale unui dezastru natural sau gene- 
rat din cauze umane, în cadrul Uniunii, precum 
şi crearea Agenţiei Europene de Armament, 
Cercetare şi Capacităţi Militare (Articolele 40 
şi 1ll-212). 


O provocare cu 
care UE se confruntă, 
încă din anul 2004, es- 
te modul în care pro- 
blematica CFSP poate 
fi abordată în mod efi- 
cient cu toate statele 

membre. Astfel, în ce- 
vea ce priveşte coope- 
rarea în domeniul infor- 
maţiilor militare, va fi 
necesară integrarea 
structurilor de informații 
militare ale noilor state 
care au aderat (printre 
care se numără şi țara noastră) şi care vor 
adera, în viitorul apropiat, la Uniune, din acest 
considerent existând posibilitatea ca UE să fie 
privită de către noii membri din perspectiva 

NATO. Toţi noii membri vor trebui să demon- 
streze că au capacitatea de a contribui cu pro- 
duse informative de calitate şi că vor adopta 
procedurile UE privind aplicarea măsurilor spe- 
cifice pentru protejarea informaţiilor clasificate. 


UE are capacitatea unică, pentru o insti- 
tuţie internaţională, de a 
putea garanta valoare adă- 
ugată privind managemen- 
tul situațiilor de criză, ori- 
unde în lume, prin folosirea 
unei game largi şi diversifi- 
cate de pârghii, plecând de 
la elementele politico- 
diplomatice, economice şi 
juridice, până la cele de 
securitate şi apărare, toate 
sustinute de elementele de 
informații. 


Centrele de putere 
rezidă din diversele unităţi 
structurale ale Uniunii, în 
principal Consiliul Euro- 
pean, Comisiile UE şi, din 
ce în ce mai mult, Parla- 
mentul European. Principa- 
la provocare pentru garan- 
tarea valorii adăugate în 
munca de informații o re- 
prezintă cooperarea dintre 
Consiliul UE şi grupurile de lucru din Comisii, 
dar şi coordonarea cu Parlamentul european. 


Nu în ultimul rând, este necesar ca nevoi- 
le de informaţii ale beneficiarilor să rămână pri- 
oritate. Scopul principal al oricărui ofițer de in- 
formaţii este ca, acţionând în limitele legii şi 
beneficiind de sprijin relevant, să furnizeze pro- 
duse informative de calitate celor interesați, 
într-un cadru temporal care să asigure sprijin 
de o valoare reală pentru activităţile cheie ale 
beneficiarului. 


În acelaşi cadru, se impune necesitatea 
implementării unui sistem viabil privind mana- 
gementul informaţiilor militare, prin utilizarea în 
modul cel mai eficient a resurselor de informaţii 
puse la dispoziţie de către statele implicate şi 
care să contribuie în mod real la sprijinul fiecă- 
rui comandant în procesul de luare a deciziilor 
în etapele de desfăşurare a misiunilor 
(operaţiilor) militare ale UE. 


Conceptul de sprijin informativ al coman- 
dantului va trebui să rămână obiectivul central 
şi să devină o mentalitate pozitivă pentru toate 
serviciile de informaţii militare comunitare, 
atunci când personalul militar şi civil al UE este 
dislocat într-un teatru de operații. 


În cadrul viitoarei arhi- 
tecturi de informații militare a 
Uniunii este necesară identi- 
ficarea celor mai realiste 
abordări de implicare a ser- 
viciului de informaţii militare 
în efortul comun al UE în 
producţia de materiale infor- 
mative. 


Trebuie găsită o balan- 
tă reală între necesarul de 
asistentă pe verticala organi- 
zatorică a sistemului comu- 
nitar de informații şi nivelul 
(intensitatea) cooperării pe 
orizontală cu alte servicii de 
informații din statele mem- 
bre ale Uniunii Europene. 
Răspunsul la această dilemă 
trebuie să ia în calcul coefi- 
cientul de valoare adăugată 
pentru securitatea naţională 
adus de sistemul european 
de informaţii, în care servici- 
ul militar de informaţii al României este parte. 


Efortul național de participare la sistemul 
comunitar în domeniul in formațiilor trebuie să- 
şi găsească reflectarea şi în procesul de 
schimb de informaţii, care trebuie să se bazeze 
pe o serie de documente juridice specifice do- 
meniului. Este posibil ca sistemul de documen- 
te juridice care reglementează activitatea 
Europolului să reprezinte un element de influ- 
ență pentru evoluţiile sistemului de informații 
integrat al UE. 


Un alt element care trebuie să-şi găseas- 
că materializare urgentă este reprezentat de 
constituirea unui sistem propriu de comunicații 
securizate, după modelul altor organisme 
transnaţionale de securitate. 

Geoinformaţia - suport al construcțiilor 
geopolitice şi geostrategice 
lonel BUCUROIU 


Conceptele de geopolitică, 
geostrategie şi geoinformatie pot fi apreciate 
ca elemente de substanță în înțelegerea şi 
previzionarea evoluției societăţii umane la înce- 
put de mileniu, informaţia fiind punctul de porni- 
re şi, în acelaşi timp, nucleul pulsatoriu pentru 
ființa umană şi pentru Univers, în ansamblul 
său. 

Geopolitica - o noţiune polisemantică cu 
determinări şi fiabilități dintre cele mai diferite - 
este disciplina care studiază raportul dintre fac- 
torul geografic şi cel politic în scopul prefigurării 
evoluţiei locale, zonale, regionale sau globale a 
diferitelor structuri sociale (state, naţiuni, po- 
poare) şi explicării acestor fenomene în raport 
de interesele şi cunoştinţele celui ce execută 
studiul sau cercetarea ştiinţifică. 


În dicţionarul “Petit Larousse”, geopolitica 
este definită ca “ştiinţa ce studiază raporturile 
între geografia statelor şi politica lor”, iar în 
“Dicţionarul Explicativ al Limbii Române” se 
spune că aceasta este “o doctrină social- 
politică, care, în explicarea fenomenelor socia- 
le şi politice, atribuie, în general, un rol impor- 
tant factorilor geografici”. 

Aşa cum apreciază majoritatea analiştilor 
în domeniu, geopolitica nu nu se poate rezuma 
doar la o doctrină sau o teorie ce se manifestă 
în domeniul politicii, aceasta fiind o disciplină 
de studiu cu un pronunţat caracter practic- 
aplicativ ce are ca suport spaţiul geografic, iar 
ca vector modelator politica. Din cercetarea 
ştiinţifică a acestui domeniu apar teorii 
(doctrine) ce se doresc aplicate în practică, 
toate acestea reflectând faptul că geopolitica 
este determinată de informaţiile şi cunoştinţele 
existente la un moment dat în societate şi, în 
acelaşi timp, conţinutul primordial al acesteia 
este informaţia. 


Geostrategia este o strategie sau un cu- 
mul de strategii - politice, militare, economice, 
diplomatice, financiare, mediatice - ce vizează 
un control durabil asupra configurației geografi- 
ce, teritoriilor considerate mize majore în con- 
fruntarea dintre marile puteri sau, mai simplu, 
se poate spune că geostrategia este o discipli- 
nă a ştiinţelor sociale care studiază fenomene- 


le geografice din perspectiva scopurilor şi prin- 
cipiilor strategiei. De altfel, dicţionarul “Petit 
Larousse” arată că geostrategia reprezintă 
“studiul relaţiilor de forță între puteri, pornind de 
la ansamblul datelor geografice”, iar Sergiu 
Tămaş, în “Dicţionar Politic”, arată că 
“geostrategia este un concept corelat celui de 
geopolitică şi adesea utilizat unul în locul altu- 
ia”. 

În prezent, geopolitica şi geostrategia 
sunt, în bună măsură, o expresie, în plan teore- 
tic şi practic-aplicativ, a internaţionalizării şi 
globalizării fenomenelor şi proceselor politice, 
economice, culturale, ştiinţifice, militare etc. 


Geoinformaţia este un concept nou, ca- 
re trebuie să ofere instrumentele adecvate de 
înțelegere şi fundamentare ştiinţifică a proiecții- 
lor geopolitice şi geostrategice. De fapt, prin 
geoinformaţie trebuiesc identificate elemente- 
le care definesc evoluţiile în domeniul informa- 
țiilor strategice, informaţii care definesc toate 
construcţiile geopolitice şi geostrategice ale 
contemporaneităţii. Elemente ale conţinutului 
geoinformațţiei se regăsesc şi se vor regăsi 
mereu în amplul proces de fundamentare a de- 
ciziilor la nivel strategic. 


Datorită conţinutului lor informaţional, de- 
mersurile ştiinţifice ale geopoliticii şi 
geostrategiei s-au impus ca discipline indispen- 
sabile pentru actul de guvernare a unui stat, fie 
el mare sau mic, pentru analiza de ansamblu a 
relațiilor internaţionale. Geoinformaţia asigură 
cunoaşterea şi înțelegerea, în ansamblu, a 
evoluţiei geopolitice şi geostrategice a tuturor 
factorilor de situaţie, factori care definesc medi- 
ul de securitate în complexitatea sa, lucru deo- 
sebit de important în prezervarea intereselor 
fundamentale ale statelor. 


În epoca actuală, ca de altfel şi în trecut, 
configurația politică a planetei este mult mai 
complexă decât cea înscrisă pe hartă, diviziu- 
nea în state naţionale, cu graniţe şi suveranita- 
te recunoscute pe plan internaţional, interfe- 
rând cu diviziunea în sfere de interes la nivel 
planetar sau regional, care urmează trasee di- 
ferite de cele ale graniţelor de stat. 

O percepţie corectă a dinamicii lumii con- 
temporane nu este posibilă fără a ţine seama 
de diferenţele dintre “frontierele etno-politice şi 
frontierele geopolitice”, deci dintre frontierele 


586 


Pulsul Geostrategic, Anul I 


INGEPO Consult- 


SERVICIILE DE INFORMAȚII ÎN SECOLUL XXI ŞI PROBLEMELE DE SECURITATE 


(continuare) 


ce separă statele, cele ce definesc alianţe între 
puteri, între puteri şi state mici şi mijlocii sau 
care delimitează sferele de interes ale marilor 
puteri. Un exemplu clasic al “frontierelor 
geopolitice” este cel ce a fost cunoscut, până 
în 1989, sub denumirea de “cortina de fier”. 


Încercând să definească ceea ce pune în 
mişcare statele, precum şi de ce se modifică 
harta politică a lumii, Henri Kissinger arăta că 
există trei preocupări majore pentru fiecare 
stat: interesul naţional, realismul în politică şi 
securitatea colectivă. Alături de aceste preocu- 
pări, trebuie avute în vedere şi 
cele ce se subscriu acestora şi 
vizează domeniile: economic, 
militar, diplomatic, alimentar, 
tehnico-ştiinţific etc., şi care 
toate împreună nasc zonele de 
interes şi de influenţă. În fapt, 
toate acestea sunt definite de 
un summum de informații stra- 
tegice, care le oferă conţinut şi 
formă, asigurând perspectiva 
geoinformaţională asupra posi- 
bilelor evoluții ale lumii în care 
trăim. 

În esenţă, orice teorie ge- 
opolitică este, până la urmă, o 
doctrină cu puternică încărcătu- 
ră informaţională, pentru că teoriile geopolitice 
nu sunt simple teorii abstracte şi, deşi invocă 
reale sau presupuse determinări obiective, au 
determinări şi finalităţi politice. 

De la proiectare şi până la punerea în 
operă, o doctrină geopolitică are, în egală mă- 
sură: un suport informaţional, un mesaj infor- 
maţional, precum şi o aplicare, în conţinutul 
căreia componenta informaţională are o poziție 
dominantă. Fără această componentă care de- 
limitează momentul, oportunitatea, cadrul de 
desfăşurare, modul de aplicare a instrumente- 
lor acţiunii geopolitice, orice teorie geopolitică 
nu poate rămâne mai mult decât o ipoteză. Din 
acest motiv devine atât de importantă cunoaş- 
terea doctrinelor geopolitice, a căilor şi mijloa- 
celor prin care se pot realiza, ceea ce defineşte 
de fapt geostrategia corespunzătoare acestora. 


Cunoaşterea în sine a doctrinelor 
geopolitice şi tendinţelor de manifestare a 
acestora nu înseamnă mare lucru atâta timp 

cât eşafodajul informaţional nu este astfel edifi- 
cat încât să poată operaţionaliza instrumentele 
caracteristice securităţii naţionale, atâtea câte 
sunt şi cum sunt create, întreţinute, fie pentru a 
contracara alternativa geopolitică 
defavorizantă, fie pentru a exploata o evoluție 
geopolitică al cărui curs corespunde intereselor 
naționale. 


Datorită deplasării de la dimensiunea 
energetică (forța) la cea informațională 
(puterea absolută), în planul geopoliticii şi 
geostrategiei, configurația relațiilor dintre state 

se realizează în prezent, în 
principal, prin utilizarea informa- 
tiei strategice. 

Beneficiarul real al aces- 
tui proces este cel ce a ştiut să 
exploateze şi să manipuleze, 
pentru atingerea obiectivelor 
geopolitice şi geostrategice, 
informațiile strategice, respectiv 
cel ce gestionează cel mai bine 
geoinformația. 


| Este de necontestat faptul 
„că atât geopolitica, cât şi 
geostrategia, vor avea o dina- 
mică fără precedent, acum, la 
începutul mileniului III, lucru 
datorat variabilităţii relaţiilor factor geografic - 
factor politic şi determinărilor date de informaţia 
strategică. Pe de altă parte, perspectiva infor- 
mației strategice trebuie văzută alături de pro- 
gresul tehnico-ştiinţific, pentru că numai în ple- 
nitudinea lor sunt determinante în vederea noi- 
lor abordări a acestor discipline. 


În epoca actuală şi cea viitoare, conţinu- 
tul de informație şi cunoaştere a geopoliticii şi 
geostrategiei este mult mai amplu, iar în plan 
conceptual şi practic capătă noi valenţe. În lu- 
crarea sa “Geopolitica”, Sergiu Tămaş conside- 
ra că “Poziţia geografică rămâne mereu ace- 
eaşi, poziția geopolitică (şi geostrategică n.n.) 
e tot mereu alta. Faţa politică a pământului es- 
te o uriaşă tablă de şah, pe care jucătorii mută 
mereu piesele dând acestora mereu, tot alte 
poziții şi funcții”. Realităţile actuale obligă să se 
ia în calcul, mai mult ca oricând, faptul că de- 
terminările în acest “joc de şah” sunt date în 
primul rând de cunoaştere, deci de informaţie, 
la cel mai înalt nivel al ei de manifestare, cel 

strategic. Acesta este momentul în care se 
poate vorbi de geoinformație în complexitatea 
ei. 

Fluxul de informaţii strategice, care este 
vehiculat astăzi la nivel mondial, conduce la 
concluzia că în viitor nici un stat nu va mai pu- 
tea să deseneze harta geopolitică a lumii de 
unul singur, nici măcar o superputere cum sunt 
SUA. Accesul neîngrădit la cunoaştere, ca for- 
mă elaborată a informaţiei, conduce la situaţia 
de a apărea şi dezvolta noi centre de putere, 
care, în mod sigur, vor diminua superioritatea 
deţinută în prezent de un număr restrâns de 
state, cum ar fi SUA, Marea Britanie, Franţa, 
Rusia, Germania sau China. 


În condiţiile în care informaţia strategică 
tinde să fie dimensiunea primordială a noilor 
concepţii şi teorii geopolitice şi geostrategice, 
iar aceste țări au tehnologia şi posibilitatea de 
a stăpâni, sub toate aspectele, informaţia, de la 
culegere, la procesarea, stocarea şi utilizarea 
acesteia, se creează premisele avansului în 
luarea deciziei strategice şi în acţiunile circum- 
scrise acesteia. 


Statele care stăpânesc informaţia sub 
toate aspectele sale, generale şi specifice, diri- 
jează cele mai avansate cercetări tehnico- 
ştiinţifice şi dezvoltarea tehnologică, controlea- 
ză domeniile de vârf ale învăţământului tehnic, 
domină accesul în spaţiul cosmic, comunicațiile 
internaţionale şi, nu în ultimul rând, domină in- 
dustria armamentelor de înaltă tehnologie. 
Acestea au posibilitatea de “a desena” hărţi 
geopolitice, în plan zonal, regional sau global, 
în conformitate cu propriile interese. 


Înțelegerea acestor influenţe înseamnă, 
în primul rând, informaţie, cunoaştere şi, mai 
ales, interpretarea corectă a tuturor datelor şi 
informaţiilor ce proiectează o anumită evoluţie 
şi, pe această bază, strategie informaţională. 
Manipularea informaţională şi dezinformarea 
care se exercită, cu precădere, asupra statelor 
mici şi mijlocii, cu un potenţial tehnico-ştiinţific 
scăzut, conduc la percepția greşită a realităților 
geopolitice şi geostrategice, la elaborarea de 
către acestea a unor teorii false, nerealiste şi 
orientarea lor pe o direcţie convenabilă marilor 
puteri. 


În viitorul nu prea îndepărtat, informatica, 
revoluția super-computerelor, mărirea perma- 


nentă a numărului de sateliți, a sateliților de 
transmisie directă, răspândirea reţelelor elec- 
tronice, dezvoltarea bazelor de date, a televizi- 
unii prin cablu, a telefoniei mobile şi a multor 


alte tehnologii pentru gestionarea şi manevra- 
rea informaţiilor, vor da o cu totul altă faţă lumii 
cunoscute în prezent. 


Dacă, până în prezent, dezvoltările teh- 
nologice au avut un impact puternic asupra ra- 
porturilor de putere dintre state, în viitorul apro- 
piat competiţia tehnologică şi, mai ales, cea 
informaţională vor fi hotărâtoare în impunerea 
uneia sau alteia dintre viziunile geostrategice, 
specifice intereselor diferitelor state. 


Acum, la început de mileniu, conflictele şi 
celelalte ameninţări la siguranţa şi securitatea 
internaţională, precum terorismul, crima organi- 
zată transfrontalieră, traficul de droguri, prolife- 
rarea armelor de nimicire în masă, presupun 
implicarea comunităţii internaţionale. De fapt, 
toate acestea reprezintă elemente ale procesu- 
lui de globalizare, proces în care 
geoinformaţia are un rol din ce în ce mai im- 
portant. 


SUA: reconsiderarea rolului 
informatiilor militare 

Nicolae PERHAIȚĂ 

Un memorandum semnat la 24 mai a.c. 

de secretarul apărării Robert Gates şi şeful Co- 
munităţii de Informaţii, directorul Informaţiilor 
Naţionale John M. “Mike” McConnell pune într- 
o nouă postură rolul informaţiilor militare în ca- 
drul Comunităţii de Informaţii ale Statelor Unite. 
Memorandumul stabileşte că subsecretarul de 
stat al apărării pentru informaţii va avea şi fun- 
cția de director pentru informaţii militare în ca- 

drul Oficiului Directorului Informaţiilor Naţionale 
(DNI). În calitatea sa de subsecretar al apărării 
pentru informaţii, actualul ocu- pi 
pant al funcţiei, James R.§ 
Clapper Jr., va continua să se 
subordoneze secretarului şi 
secretarului adjunct ai apărării 
iar responsabilitățile şi compe- 
tențele acestei funcții, aşa 
cum sunt ele formulate de se- 
cretarul apărării, nu se vor 
modifica. Ca director al infor- 
mațiilor militare, Clapper se |. 
subordonează direct Directo- 
rului Informaţiilor Naţionale, 
fiind principalul consilier pe 
probleme de informații militare 
al acestuia. Responsabilităţile 
şi competențele acestei funcții 
vor fi stabilite de Directorul 
Informaţiilor Naţionale, după consultări cu se- 
cretarul apărării. 

Dubla subordonare a subsecretarului 
apărării pentru informaţii este o recunoaştere a 
importanţei cruciale a coordonării eforturilor 
informative pentru securitatea naţională a Sta- 
telor Unite, precum şi a faptului că informaţiile 
militare asigură o gamă întreagă de produse de 
informaţii şi analize pentru un spectru larg de 
beneficiari: de la forțele armate din teatru la 
oficialii guvernului american. Cum eforturile 
structurilor militare de informaţii sunt îngemă- 
nate cu eforturile informaţiilor naţionale coordo- 
nate de DNI, prin această dublă subordonare 
se consolidează relaţiile dintre DNI şi Departa- 
mentul Apărării, este promovată sincronizarea 
şi integrarea informaţiilor, fără a se interveni în 
managementul serviciilor de informaţii militare. 

„Ideea este de a asigura cele mai bune 
informaţii luptătorilor’, menționa Amanda 
Cashwell, director adjunct pentru politică, stra- 
tegie şi doctrină în cadrul Oficiului Subsecreta- 
rului pentru Informatii, având în vedere că 
această mutare oferă subsecretarului apărării 
şi poziția de director al comitetului executiv al 
informatiilor naționale, poziție din care va coor- 
dona eforturile de culegere a informațiilor nece- 
sare beneficiarilor din sistemul militar al State- 
lor Unite, realizând astfel o mai bună cooperare 
între serviciile de informații americane. „Dacă 
această cooperare este coordonată la cel mai 

John M. McConnell 
ŞefulComunităţii de Informații 


înalt nivel, va fi mult mai uşor pentru toate ser- 
viciile să coopereze între ele”, sugera Amanda 
Cashwell. 

După semnarea memorandu- 
mului, generalul locotenent în 
rezervă James R. Clapper Jr., 
declara că imperativul primor- 
Hg dial al serviciilor de informații 
4] militare este furnizarea de in- 
formații utile, cât mai rapid po- 
sibil, luptătorilor. Pe de altă 
parte, este obligatoriu pentru 
comunitatea de informaţii să 
pună la dispoziția beneficiari- 
lor şi a publicului “o cantitate 
maximă de informaţii”, cu pre- 
ocuparea necesară pentru 
protejarea sursei şi metodelor 
prin care au fost obținute infor- 
mațiile, astfel încât publicul să 
cunoască realitățile cu care ne confruntăm, 
afirma Clapper, sintetizând obiectivul său în 
noua poziție în cadrul DNI. 

Referindu-se la necesitatea îmbunătăți- 
rii metodelor de culegere a informațiilor în ca- 
drul comunităţii militare de informaţii, Clapper 
pune accent, în continuare, pe HUMINT 
(human intelligence), o disciplină care include 
toate formele de culegere a informaţiilor prin 
intermediul contactelor interpersonale. De 
altfel, în lumea informaţiilor americane, Clapper 
este poreclit “Naşul HUMINT-ului”. 

În cadrul DNI, Clapper îşi propune să 
sincronizeze diversele metode de culegere a 
informaţiilor (umane, electronice, geospaţiale, 
comunicaţii, imagistice, financiare, etc.) care 
contribuie la războiul împotriva terorismului. În 
privința sistemului de recrutare a personalului 
serviciilor de informaţii, Clapper susţine necesi- 
tatea lărgirii bazei de recrutare, prin atragerea 
unor candidaţi cu profil cultural şi lingvistic mai 
bine conturat, care să ofere posibilitatea unei 
mai bune cunoaşteri a diverselor culturi din țări- 
le în care interesele americane sunt implicate, 
un element a cărui importanţă a fost neglijată 
multă vreme. 

James R. Clapper Jr. a fost, înainte de 
a fi numit subsecretar de stat pentru informații 
(11 aprilie 2007), directorul Agenţiei de Infor- 
maţii a Apărării (DIA), după ce fusese directorul 
Agenţiei Naţionale de Informaţii Geospaţiale 

. Clapper Jr. ®© 


din septembrie 2001 până în iunie 2006. Con- 
form spuselor sale, îl leagă o veche prietenie 
(de 10-20 de ani), cu directorul informațiilor na- 
tionale, vice amiralul în rezervă John M. “Mike” 
McConnell şi cu directorul CIA generalul loco- 
tenent Michael Hayden, fost director al Agenţiei 
pentru Securitate Națională în perioada 1999- 
2005. 


SUA: noul concept AF/A2 _ 
Nicolae PERHAIȚĂ 


În luna iunie a.c., Agenţia de Informaţii 
Aeriene (The Air Intelligence Agency-AlA) de la 
baza aeriană Lackland, Texas a fost 
redenumită devenind Agenţia de Informaţii, Su- 
praveghere şi Recunoaştere a Forţelor Aeriene 
(The Air Force Intelligence, Surveillance and 
Reconnaissance Agency- ISR). Redenumirea 
structurii de informaţii a fost însoţită şi de 
schimbarea subordonării. Dacă AIA era subor- 
donată Comandamentului Aviației de Atac (Air 
Combat Command), 
noua structură va fi 
subordonată adjunc- 
tului şefului de stat 
major al US Air 
Force pentru Infor- 
maţii, Supraveghere 
şi Recunoaştere 
(A2). 


Noua subordonare 


la Air Force A2 pune în evidenţă natura Agenti- 
ei ISR ca o agenţie dedicată forțelor aeriene, a 
afirmat adjunctul şefului de stat major al US Air 
Force pentru A2, general locotenent David A. 
Deptula, cu prilejul ceremoniei de oficializare a 
noii structuri organizată la 15 iunie la Lackland. 


Şeful Statului Major al US Air Force, 
generalul T. Michael Moseley, vede în această 


O 
] Gen. Lt. David A: Deptula 


resubordonare un element cheie în transforma- 
rea abordării pe care forțele aeriene o au faţă 
de organizarea informaţiilor, supravegherii şi 
recunoaşterii. În opinia sa, „deoarece 
capabilitățile ISR oferă principalele mijloace 
care pot asigura obținerea efectelor dorite de 
forțele luptătoare, informaţiile, supravegherea 
şi recunoaşterea capătă o importanţă deosebi- 
tă, aşa cum nu au avut niciodată în cei 60 de 
ani de existenţă ca serviciu independent. Servi- 
ciul IRS devine fundamentul vigilenței globale, 
posibilităţii de acces şi puterii globale. Iniţiative- 
le de transformare a informaţiilor, supravegherii 
şi recunoaşterii lansate cu această 
resubordonare vor dezvolta în continuare 
capabilitățile de zbor şi luptă ale forțelor aerie- 
ne americane”. 


În scopul punerii în practică a proiecte- 
lor generalului Moseley, încă de anul trecut au 
fost constituite trei grupuri de lucru care s-au 
ocupat de transformarea IRS, cu accent pe 
capabilități, personal şi organizare. Cele trei 

grupuri de lucru au luat în calcul 
atât necesarul de informaţii al A 
forțelor luptătoare cât şi necesi- 
tățile comunităţii de informații, 
pentru a defini conceptul Air 
Force/A2 (AF/A2). 


Noua Agenţie a forțelor 
aeriene pentru informaţii, su- 
praveghere şi recunoaştere va fi 
responsabilă pentru extinderea 
misiunilor informaţiilor aerului 
dincolo de interceptarea de co- 
municaţii prin includerea ele- 
mentelor ISR, în scopul furnizării 
organelor de decizie ale guver- 
nului american şi comandanților 
militari informaţii de cât mai mare valoare. No- 
ua agenţie va avea capabilități noi de culegere 
de informații: geospaţiale, imagistică, HUMINT, 
măsurători. 

Comandantul Air Force ISR Agency, 
generalul maior John C. Koziol, consideră că 
noul concept AF/A2 va transforma informaţiile 
aerului într-o agenţie de informaţii proeminentă, 
cu personal bine specializat şi mijloace de ulti- 
mă generaţie, coordonate şi integrate. Adjunc- 
tul comandantului agenţiei este generalul de 
brigadă Jan-Marc Jouas. 


Din structura noii agenții fac parte Aripa 
70 Informaţii şi Oficiul de Criptare al forțelor 
aeriene de la baza Fort George G. Meade, 
Maryland; Centrul Naţional de Informaţii Spaţi- 
ale şi Aeriene de la baza aeriană Wright- 
Patterson, Ohio şi Centrul de Aplicaţii Tehnice 
(care are misiunea de a detecta detonaţiile nu- 

cleare) de la 
Ț 5] baza aeriană 
Patrick, Florida. 
Efectivele agen- 
tiei sunt cifrate 
la 12.000 oa- 
meni. Agentia 
coordonează 
misiunile de in- 
terceptare a co- 
municatiilor 
executate de 
Aripa 67 Război 
de Rețea, Aripa 
55, Aripa 480 
Informatii şi 


591 

General TaMichael Mâseley 


Centrul Operaţiilor Informaţiona- 
le de la baza aeriană Lackland, 
care sunt subordonate Coman- 
damentului Aviației de Atac şi 
Forţei 8 Aeriene. 


| Rezumând, generalul Koziol 
apreciază că noua structură este 
un pas important către îndeplini- 
rea unor misiuni ISR la nivel glo- 
bal şi către o integrare lină a 
operațiunilor ISR atât la nivel 
tactic cât şi național. Ca structu- 
ră integrată a forțelor combatan- 
te americane, noua agenţie se 
va concentra pe integrarea infor- 
matiilor procurate prin mijloacele 
şi metodele de care dispune şi transmiterea 
informatiilor critice către comandanții forțelor 
luptătoare şi organelor de decizie ale guvernu- 


4 


lui SUA, a arătat comandantul Agenţiei AF ISR. 


Revoluția informaţiilor în secolul XXI (| 
lonel BUCUROIU 

Nevoia unei revolutii în activitatea de 
informatii 

Contextul pentru o transformare a activi- 
tății de informaţii este dat, printre altele, de 
schimbarea fundamentală a mediului de securi- 
tate şi, în special, de schimbarea naturii ame- 
nințărilor, a păcii şi războiului, a intereselor na- 
tionale şi a strategiei de securitate națională, 
de schimbarea a înseşi naturii informaţiei şi a 
aşteptărilor pe care le au decidenţii politico- 
militari de la serviciile de informaţii. Şi toate 
acestea, ca urmare a fenomenului globalizării 
pe care-l trăim, funcţie a integrării economice şi 
sociale la scară aproape planetară. 

Ca fenomen, globalizarea este definită 
drept “extinderea reţelelor şi fluxurilor de orice 
fel la nivel mondial”, fiind un proces pe termen 
lung, care conduce către un sistem mondial 
global interconectat şi interdependent. Fluxurile 
fără frontiere de bunuri şi bani, dar şi cele de 
informaţii, posibile astăzi datorită tehnologiilor 
avansate, nu mai ţin cont de graniţele fizice ale 
statelor, iar localizarea lor geografică a devenit 
irelevantă. 

Teoriile despre globalizare demonstrează 
că aceasta nu este un “joc cu suma zero”. Con- 
sumatorii de globalizare câştigători sunt acele 


Pulsul Geostrategic, Anul I 


INGEPO Consult- 


SERVICIILE DE INFORMAȚII ÎN SECOLUL XXI ŞI PROBLEMELE DE SECURITATE 


(continuare) 


națiuni care dispun de guverne participative, de 
tehnologii avansate, de un cât mai ridicat nivel 
de libertate economică şi, nu în ultimul rând, de 
capacitatea de a fi permanent, oportun şi co- 
rect informate. 


Globalizarea sistemică este elementul 
dominant al mediului de securitate internaţio- 
nal. În mod logic, orice discuţie referitoare la 
strategia de securitate şi la rolul activităţii de 
informaţii în această ecuație trebuie să ţină 
seama de efectele globalizării. 

Efectele acestui fenomen asupra noului 
mediu internaţional de securitate formează 
contextul care determină nevoia de 
eficientizare a activităţii de informaţii. Într-o lu- 
me  globalizată, nevoia de informaţie utilă, 
exactă şi focalizată pe interese a devenit strin- 
gentă. 

În societățile avansate, nimeni nu mai 
contestă rolul şi modul de funcţionare a 
“comunităţii de informaţii” şi nici nevoia de re- 
formare sau, cel puţin, de adaptare a structuri- 
lor serviciilor de informaţii la noile realități. 

Schimbarea naturii amenințărilor 


Mediul strategic este fluid, complex şi 
volatil, iar amenințările şi provocările de azi la 
adresa securităţii sunt mai puţin bine definite, 
mai difuze şi, în mod potenţial, mai periculoase 
decât în urmă cu 10 ani. Amenințarea este o 
constantă a existenței. Unele ameninţări 
(războiul, dezastrele naturale, bolile) sunt per- 
sistente şi par endemice pentru condiţia uma- 
nă, altele se estompează, reapar altele vechi şi 
devin proeminente, iar altele, cu totul noi, apar 
şi iau locul unora vechi sau trec în faţa acesto- 
ra. 

În timpul războiului rece, obiectivele de 
securitate naţională erau definite în termeni de 
apărare împotriva unor posibile atacuri din par- 
tea unui alt stat-naţiune sau a mai multora alia- 
te. Se presupunea că dacă un stat este pregătit 
să se apere în fața unui astfel de pericol, alte 
ameninţări mai mici puteau fi uşor contracara- 
te. 

După încheierea războiului rece, datorită 
accelerării fără precedent a fenomenului de 
globalizare, s-au produs câteva modificări ma- 
jore în mediul de securitate. Prima vizează sur- 
sa violenței de masă, care a migrat dinspre 
“organizaţii statale” către “individual”. Din păca- 


te, viața a demonstrat că state bine pregătite 
pentru o confruntare cu un alt stat sau grup de 
state nu sunt capabile să se protejeze de ata- 
curile actorilor nonstatali, aşa cum s-a întâm- 
plat cu SUA la 11 septembrie 2001. Deşi foştii 
adversari din timpul războiului rece sunt, în 
prezent, aliaţi sau parteneri în probleme de se- 
curitate, tensiuni etnice, economice, sociale şi 
de mediu continuă să cauzeze instabilitate. 

O a doua modificare majoră a mediului 
de securitate este dată de faptul că, în ansam- 
blu, ne confruntăm cu o serie de ameninţări 
nontradiţionale, transnaţionale şi imprevizibile 
la adresa securității, denumite ameninţări asi- 
metrice. Terorismul, atacurile informaţionale, 
sabotaje ale infrastructurilor energetice, corup- 
ţia instituționalizată, guvernarea ineficientă, 
clientelismul politic, birocraţia excesivă, tendin- 
tele totalitare sunt câteva dintre cele mai evi- 
dente şi greu de gestionat ameninţări cu care 
ne confruntăm astăzi. 

La începutul acestui secol se observă că 
amenințările depăşesc graniţele naţionale şi 
pun în pericol interesele statelor, constituindu- 
se astfel amenințările transnationale. Extremis- 
mul religios, disputele etnice, litigiile teritoriale 
nesoluţionate, crima organizată internaţională, 
fluxurile masive de refugiaţi şi catastrofele de 
mediu reprezintă, fiecare, o posibilă amenința- 
re la adresa securității naţionale. 

Ameninţările identificate sunt favorizate 
de câţiva factori, cum ar fi: lipsa guvernelor ca- 
pabile sau responsabile; progresul rapid al teh- 
nologiilor militare; difuzarea puterii şi a 
capabilităților militare la actori nonstatali; proli- 
ferarea armelor de distrugere în masă ş.a.m.d. 

Schimbarea cea mai substanţială constă 
în faptul că statele-naţiune şi alţi competitori 
asemănători nu mai constituie principala preo- 
cupare în prezent, ci armele nucleare şi poten- 
tiala ajungere a acestora în posesia unor state, 
grupuri sau chiar indivizi, fapt ce schimbă fun- 
damental calculele pe linia securității naţiunilor. 

Dacă grupuri sau organizații teroriste şi 
de crimă organizată, mişcări religioase şi alte 
forțe transnaţionale vor accede la tehnologii de 
distrugere în masă, strategia descurajării nu- 
cleare va deveni caducă, deoarece aceste forțe 
minuscule şi difuze nu pot fi amenințate cu mă- 
suri de retaliere pentru că, de regulă, nu le pa- 
să de ele. 

Dacă această situaţie devine realitate şi 
se va dori asigurarea unei protecţii eficace a 
societăţii umane, aceasta va trebui să facă față 
unor “constrângeri” şi lipsiri de libertăți nema- 
iîntâlnite. Fără îndoială, regulile impuse într-o 
astfel de situaţie vor reclama un regim strict şi 
extensiv de monitorizare, cu implicaţii enorme 
pentru domeniul activităţii de informaţii. 

Printre alte ameninţări care trebuie luate 
în calcul, în viitoarele decenii, se numără: 
— Amenințarea de natură demografică, 
migrația de masă a populației rurale către aglo- 
merările urbane, concentrarea de emigranţi, de 
regulă tineri, în zone extrem de sărace ale ora- 
şelor (sporirea ghetoizării) etc.; 
— Amenințarea de natură economică - cea 
mai înşelătoare şi mai dificil de contracarat în 
condiţiile economiei de piață, ameninţare ce 
poate proveni atât din partea unor state sau 
forțe externe, cât şi din prostul management al 
activităţilor din economia naţională. Ameninţa- 
rea economică cea mai intensă o reprezintă 
dependenţa energetică de resursele altor state; 


— Amenințarea de natură politică - îndrepta- 
tă împotriva stabilității organizaționale a statu- 
lui, şi care provine din marea diversitate de idei 
şi tradiţii, doctrine şi ideologii, culturi şi religii 
etc., pe de o parte, şi din dorinţa unor state sau 
grupuri de state de a-şi impune voinţa lor celor- 
lalte state, pe de altă parte; 

— Amenințarea de natură socială - care pri- 
veşte stabilitatea internă a statelor, capacitatea 
acestora de a susține structurile tradiționale de 
limbă, cultură, identitate şi obiceiuri (etnice şi 
religioase); 

— Amenințarea de natură informațională - 
care poate lua forma unor acţiuni ce folosesc 
ca armă informaţia şi au ca ţintă procesorii so- 
ciali de informaţii, care pot fi oameni, organiza- 
tii sau comunităţi umane. Scopul principal este 
de a controla, de a dezorganiza sau de a asi- 
mila procesorii sociali de informaţie pentru a 
determina  perturbarea funcționării socio- 
organizatorice, pierderea specificității acestora 
şi dependenţa lor de centrele de putere agre- 
soare. În acest sens, cei interesaţi folosesc 
mass-media internă şi internaţională, pe care o 
alimentează cu informaţii necesare şi suficiente 
obiectivelor propuse. 


Schimbarea naturii păcii 

Adresându-se funcţionarilor CIA, preşe- 
dintele Eisenhower spunea, în noiembrie 1959: 
“Aspiraţia fundamentală a Americii este să 
menţină pacea. În acest scop, noi căutăm să 
dezvoltăm politici şi aranjamente care sa facă 
pacea atât permanentă, cât şi justă. Acest lu- 
cru nu poate fi făcut decât pe baza unor infor- 
matii corespunzătoare, corecte şi complete”. 

După cum s-a putut constata, după în- 
cheierea războiului rece, lumea nu a devenit 
mai sigură, menţinerea păcii dovedindu-se mai 
problematică decât se anticipase în 1989. 
Globalizarea, economiile interconectate, 
Internetul, considerate, pe de o parte, forțe ale 
integrării, păcii şi stabilităţii, au dus, pe de altă 
parte, la o lume a extremelor. 

“Global Trends 2015” sugerează că, în 
anii care vin, eforturile SUA în domeniul 
peacekeeping şi al diplomaţiei preventive va 
deveni mult mai complicat, arătând că SUA vor 
avea dificultăţi tot mai mari în a construi coaliţii 
care să-i sprijine obiectivele politice, în vreme 
ce comunitatea internaţională va aştepta tot 
mai mult de la Washington să conducă eforturi- 
le multinaționale în rezolvarea conflictelor po- 
tenţiale. 

Rolul viitor al activităţii de informații la 
nivel guvernamental va fi de a sprijini tot mai 
multe organizaţii nonguvernamentale şi misiuni 
civilo-militare multinaționale de menţinere a 
păcii şi de reconstrucţie, fapt ce va ridica o 
mulțime de provocări pentru serviciile de infor- 
matii, obişnuite până în prezent să lucreze nu- 
mai pentru guvernele naţionale. 

Activitatea de informaţii poate anticipa 
crize şi poate ajuta diplomaţia, poate sprijini 
activitățile post-conflict şi poate monitoriza res- 
pectarea acordurilor de pace. 

Schimbarea naturii războiului 

Conştientizarea schimbării naturii mediu- 
lui de securitate, a naturii amenințărilor, noile 
oportunităţi tehnologice şi noile obiective ale 
NATO au dus la schimbări importante ale stra- 
tegiilor, tacticilor, doctrinelor şi modului de in- 
struire. Într-un articol publicat în Foreign Affairs 
din 2002, secretarul american al apărării, 
Donald Rumsfeld, scria: “este necesar să apă- 
răm națiunea împotriva necunoscutului, a in- 
certitudinilor, a ceea ce este nevăzut şi neaş- 
teptat. Acest lucru pare o sarcină imposibilă. 

Dar nu este aşa. Pentru a o îndeplini trebuie să 
ne debarasăm de modul convenţional de a 
gândi şi să găsim căi noi de abordare a apără- 
rii. În mod clar, din această perspectivă, pentru 
Intelligence sunt implicaţii majore”. 

Amiralul Lowell E. Jacoby, fost director al 
DIA, consideră că o mai strânsă legătură între 
operaţiile militare şi activitatea de informaţii va 
spori exponențial eficiența acţiunilor militare. 
Jacoby sprijină, de asemenea, “integrarea pe 
orizontală” a informaţiilor în efortul de a ajunge 
la “cunoştinţe”, ceea ce înseamnă nivelul su- 
perior al informaţiilor prelucrate. 

Limitele activităţii de informaţii au fost 
demonstrate atât în Afganistan, cât şi în Irak, 
atât înainte de declanşarea operaţiilor, cât şi 
după. În prezent, este clar că activitatea de in- 
formații este factor critic, de succes sau insuc- 
ces, pe perioada de reconstrucție şi stabilizare 
a celor două tări, perioadă care poate dura de- 
cenii, motiv pentru care transformarea activității 
de informații la nivel militar, operativ şi tactic 
reprezintă o necesitate absolută. 

Schimbarea naturii informației 


Activitatea de informaţii are un număr 
mare de competitori, domeniul businessului 
fiind din ce în ce mai legat de informaţii, aces- 
tuia adăugându-se şi jurnalismul, care a deve- 
nit unul dintre competitorii cei mai aprigi, iar 
competiția va creşte pe măsură ce valoarea 
economică a “cunoaşterii” va spori. 

Decidenţii politici îşi pun problema valorii 
activităţii de informații şi a capabilităţilor servici- 
ilor de informații în condiţiile în care se consta- 
tă că informaţia este tot mai disponibilă în mod 
alternativ. Această competiţie va forța pe toată 
lumea din domeniul afacerilor cu informații - 
inclusiv serviciile de informaţii - să producă 
schimbări rapide ale proceselor şi procedurilor 
pentru a rămâne relevanti. 

Într-o lume interdependentă, în condițiile 
unei avalanşe de fluxuri informative vehiculate 
în mass-media şi accesului extrem de facil la 
acestea, consumatorul de informaţie doreşte 
de la serviciile de informații, dacă se poate, nu- 
mai acele informații de care are nevoie pentru 
a-şi îndeplini sarcinile, acele informaţii care să-l 
ajute în luarea deciziilor corecte. 

Problema care se pune este aceea că nu 
întotdeauna serviciul de informaţii ştie exact de 


ce şi când are nevoie un anumit consumator, 
lucru ce nu se poate rezolva decât prin gândi- 
rea şi introducerea unor sisteme de feedback şi 
de dialog online, în timp real, între consumator 
şi structurile de informații. 


- continuare în numărul viitor - 


Revoluția informaţiilor în secolul XXI (II 
lonel BUCUROIU 
Limite ale serviciilor de informaţii actuale 

Schimbările enumerate în numărul anteri- 
or au condus la “diluarea” responsabilităţilor 
specifice serviciilor de informaţii şi de securita- 
te, militare sau civile, şi la apariţia unor zone de 
întrepătrundere a misiunilor acestora, sau au 
generat noi misiuni. De asemenea, cerințele 
esenţiale pentru activitatea de informaţii, deter- 
minate de mediul de securitate şi natura ame- 
nințărilor, au subliniat limitările şi neajunsurile 
acțiunii necoordonate a serviciilor de informații. 

Limitările şi dificultăţile care au generat 
agregarea şi eterogenizarea activităţii de infor- 
matii trebuie analizate prin prisma mecanisme- 
lor şi proceselor specifice etapelor ciclului infor- 
maţional. 

Pentru a înțelege mai uşor principalele 
limite ale serviciilor de informaţii actuale, este 
necesar să fie cunoscute fazele clasice ale ci- 
clului informaţional, legea naturală care guver- 
nează funcţionarea oricărui serviciu de infor- 
matii. 

Ciclul informațional este procesul ciclic 
complex prin care se ajunge să fie îndeplinit 
necesarul de informare al decidentilor politico- 
militari, respectiv succesiunea logică de lucru 
în care se desfăşoară activitatea de informatii. 

Fazele ciclului informațional sunt: planifi- 
carea, culegerea, procesarea şi diseminarea. 
Controlul şi coordonarea reprezintă un factor 
esențial, prezent în toate fazele ciclului infor- 
mațional, având rolul de a asigura funcționarea 
corectă şi eliminarea sau minimizarea oricărei 
disfuncţii. 

1.Planificarea - porneşte de la nevoile şi 
cererile de informaţii ale beneficiarilor şi se fi- 
nalizează cu sarcini, dimensionate în timp şi 
spaţiu, pentru structurile de culegere şi analiză. 

Inexistenţa, până în prezent, a unei struc- 
turi de planificare a informaţiilor la nivel strate- 
gic care să formuleze o directivă cu caracter de 

NEVOI ȘI CERERI 
DE INFORMAŢII 


DISTRIBUIREA 


maximă generalitate privind priorităţile strategi- 
ce de cunoaştere , a făcut ca etapa de planifi- 
care să prezinte următoarele deficienţe: 
+ necesarul şi prioritățile de informaţii au 
fost permanent neunificate şi nearmonizate; 
$ au existat suprapuneri sau “goluri” în ce- 
ea ce priveşte acoperirea spaţiilor ţintă şi a do- 
meniilor de interes; 
+ necesitățile reale ale beneficiarilor nu au 
fost satisfăcute corespunzător, pe fondul ine- 
Xxistenţei dialogului cu aceştia; 
+ disiparea eforturilor şi mijloacelor ca ur- 
mare a acoperirii nerealiste, de către unele ser- 
vicii de informaţii, a unor spaţii sau domenii de 
interes pentru întărirea imaginii, sau sublinierea 
exacerbată a importanţei activității acestora; 
+ validarea cererilor de informaţii interne 
sau externe, fără să se apeleze la bazele de 
date ale tuturor serviciilor de informații, fapt ce 
a determinat planificarea unor activităţi de cule- 
gere pe probleme punctuale, cu cheltuirea re- 
surselor respective; 
+ neasigurarea integrării dimensiunii in- 
terne şi a celei externe a activității de informații, 
fapt ce a contribuit la scăderea cantitativă şi 
calitativă a activității generale de informații. 
Fără consens în ceea ce priveşte natura 
intereselor sau a priorităţii acestora, nici un ser- 
viciu sau comunitate de informaţii nu-şi poate 
planifica şi conduce, în mod eficient, activita- 

tea. Din perspectiva servi- 
ciilor de informaţii, cu cât 
mai coerentă şi precisă 
este cererea de informa- 
ție, cu atât mai concretă şi 
clară va fi proiectarea şi 
derularea activităţii de in- 
formaţii pentru obţinerea 
produsului final dorit. 


2._ Culegerea - este 
faza în care datele şi infor- 


mațiile sunt culese prin 
mijloace specifice, umane 
şi tehnice, şi sunt transmi- 
se compartimentelor de 
prelucrare pentru a fi 
transformate în produse 
informative, conform nevo- 
ilor de informații cerute de 
consumator. 

De regulă, lipsa unei coordonări şi ierar- 
hizări a nevoilor de cunoaştere, precum şi exis- 
tența bazelor de date paralele şi uneori insufici- 
ent de bine organizate conduc la următoarele 
limite şi dificultăți în etapa de culegere a infor- 
matiilor: 

e realizarea cu dificultate a cooperării din- 
tre serviciile de informații, generată de existen- 
ta doar a contactelor formalizate la nivelul con- 
ducerii acestora şi de lipsa procedurilor sau a 
sistemelor de comunicații secretizate de 
transmitere operativă a mesajelor; 

e imposibilitatea reorientării în timp real sau 
aproape în timp real a culegerii informaţiilor; 

e executarea cu dificultate a procesului de 
culegere a informaţiilor în mod complementar; 

e imposibilitatea verificării şi completării 
informaţiilor culese de diferite servicii, în lipsa 
unei structuri integratoare. 

3. Procesarea - este o fază complexă ce 
presupune, în primul rând, o activitate laborioa- 
să de centralizare, organizare, ierarhizare, co- 
laţionare şi verificare a datelor şi informațiilor. 
În al doilea rând, datele şi informaţiile primare 
sunt supuse unui proces de prelucrare 
(coroborare, evaluare, relaționare, analiză, sin- 
teză). În fine, urmează fuziunea şi integrarea 
informaţiilor în scopul realizării unei imagini uni- 
ce a spațiului de interes/de responsabilitate. 
Această fază se încheie cu stocarea, protecţia 

şi accesul selectiv la baza de date. 


Dacă unii pot argumenta că suprapune- 
rea eforturilor de culegere, dincolo de risipa de 
forțe şi mijloace, poate avea şi efecte benefice, 
în sensul că “mai mulţi ochi pot vedea mai bi- 
ne”, respectiv că aceeaşi informaţie, culeasă 
de mai mulţi indivizi, nu poate decât să fie mai 
completă şi mai sigură, în domeniul procesării, 
lipsa unei structuri de analiză integrată este, 
fără îndoială, o limită majoră a etapei de proce- 
sare. Sintetizând, se poate spune că această 
lipsă duce la următoarele deficienţe: 


+ produsele de informaţii nu sunt un rezul- 
tat de fuziune (rezultat al analizei din mai multe 
surse, dar care nu permite recunoaşterea 
acestora), fapt ce generează reticențe în 
transmiterea produselor de informatii către alte 
servicii sau încercări de păstrarea a “dreptului 
de proprietate” asupra informatiilor; 

+ în elaborarea analizelor şi estimărilor se 
ajunge uneori la concluzii şi aprecieri diferite, 
datorită lipsei de colaborare sau cel puţin de 
consultare iniţială în procesul de analiză, fapt 
ce poate determina o anumită “dezorientare” şi 
confuzie a beneficiarilor comuni ai informațiilor; 


+ cooperarea inter-servicii în etapa de ana- 
liză a informaţiilor este aproape inexistentă din 
cauza inexistenţei sistemelor şi procedurilor 
adecvate care să permită realizarea schimbului 
de informaţii şi comunicarea între structurile de 
analiză; 

+ nu există o planificare unitară a elaborării 
produselor finite de informații. 


4. Diseminarea - încheie ciclul informaţio- 
nal, constând în transmiterea informatiilor pre- 
lucrate consumatorilor de informaţii, avertiza- 
rea asupra pericolelor ce vizează securitatea 
naţională. În această fază se realizează selecți- 
onarea informațiilor după criteriul “nevoii de 
cunoaştere” astfel încât fiecare consumator de 
informaţie să primească exact ce are nevoie şi 
să se evite supraîncărcarea inutilă cu informații 
nerelevante. Tot în această fază se realizează 
şi feedback-ul, respectiv analizarea reacției 
consumatorului, a gradului de satisfacere a ne- 
voii sale de informare, astfel încât, la nevoie, 
să se reia ciclul informaţional, în scopul com- 
pletării cu informaţiile necesare beneficiarului. 


Un ciclu informaţional, oricât de bine ar fi 
planificat, coordonat şi sincronizat, nu poate fi 


complet fără realizarea optimă a ultimei verigi 
a acestuia, diseminarea şi feedback-ul. Prin 
diseminare nu trebuie înțeles numai 
“distribuire” de produse informative, ci, în pri- 
mul rând, a da fiecărui beneficiar exact ce îi 
trebuie, când îi trebuie şi în forma în care îi tre- 
buie, pentru a-l ajuta în fundamentarea decizii- 
lor sale. Lipsa politicilor de diseminare poate 
avea efecte contrare intenţiei de a informa. 

“Supra-aglomerarea” unor beneficiari cu 
un volum mare de informaţii, prezentate în for- 
me dificil de consultat, fără evidenţierea ideilor 
principale, a concluziilor şi propunerilor, face ca 
utilitatea informaţiei să tindă către zero, chiar 
dacă aceasta există, este corectă, valoroasă şi 
a costat extrem de mult. 


“Dirijarea” informaţiei valoroase către 
unul sau altul dintre beneficiari, după criterii 
generate de tendinţe concurențiale prost înţele- 
se, poate, de asemenea, să aibă efecte negati- 
ve în ceea ce priveşte scopul final, acela de a 
furniza ce trebuie, cui trebuie şi când trebuie. 

Disiparea nejustificată a resurselor între 
diversele servicii de informaţii, pe diferitele ve- 
rigi ale ciclului informaţional, a făcut ca acestea 
să nu mai ajungă în volum suficient pentru dez- 
voltarea infrastructurilor de diseminare rapidă 
şi sigură, ceea ce a dus la menţinerea sisteme- 
lor de diseminare “în plic”, greoaie, cu grad ridi- 
cat de întârziere, ele însele mari consumatoare 
de resurse. Mişcarea electronilor în locul hârtii- 
lor a revoluţionat diseminarea, lucru constatat 
la multe servicii şi comunităţi de informaţii, în 
special din SUA şi alte state dezvoltate. 

În fine, feedback-ul, deşi inclus pe fluxul 
informaţional în etapa diseminării, reprezintă, 
în fapt, un proces care reverberează în toate 
celelalte faze ale ciclului. Reacţia consumato- 
rului, întoarsă prin structurile de diseminare, 
ajunge înapoi la cei care au contribuit la produ- 
cerea informației, fapt ce permite planificatoru- 
lui să ajusteze, dacă este cazul, procesul infor- 
maţional în sensul satisfacerii optime a aştep- 
tărilor beneficiarului şi permite analistului şi cu- 
legătorului să înțeleagă mai bine nevoile aces- 
tuia. 

Alte neajunsuri şi dificultăţi ale activită- 
tii de informaţii într-un sistem bazat pe servicii 
de informaţii naţionale şi departamentale 
necoordonate în mod unitar, deci în absenţa 
unei comunităţi instituționalizate de informații: 

. diminuarea continuă a rolului informaţiilor 
în planificarea strategică; 


° concentrarea efortului şi atribuirea res- 
ponsabilităților este îngreuiată de inexistența 
cadrului general şi a mecanismelor de coope- 
rare necesare activității de informaţii (doctrine, 
proceduri şi structuri heterogene); 

° eficiența sprijinului cu informaţii este dimi- 
nuată de formularea diferită a necesităților şi 
cerințelor de informatii la fiecare nivel al lanțului 
de comandă sau decizie; 


° schimbul de informații este afectat în spe- 
cial de mentalitățile existente (reticența în a 
pune la dispoziție informaţii), dar şi de lipsa 
unui cadru adecvat, una din cauzele reticenţei 
în a pune informații la dispoziţia altor servicii de 
informaţii fiind dată de neîncrederea în modul 
în care acestea vor fi utilizate sau manipulate; 


° lipsa unei acțiuni coerente de creare a 
unei culturi organizaționale specifice activității 
de informaţii prin evitarea supra-clasificărilor şi 
aprobarea oportună a transmiterii informaţiilor 
prin descentralizarea luării deciziilor în acest 
domeniu; 


° imposibilitatea elaborării unor analize şi 
estimări globale pe subiecte şi spaţii de interes, 
care să cuprindă în mod predictiv-estimativ ac- 
cepţiunea unanimă a serviciilor de informații, 
mai ales din cauza inexistenţei unei strategii 
naţionale a activităţii de informaţii; 
° cu toate că, în general, serviciile de infor- 
matii şi-au dezvoltat sistemele de comunicații şi 
IT, nu a existat un organism integrator, care să 
asigure interoperabilitatea şi conectarea aces- 
tora. 

-continuare în numărul viitor- 


Revoluția informaţiilor în secolul XXI (III 
Ionel BUCUROIU 
Obiectivul revoluției informațiilor este de 
este de a stabili un proces dinamic de reorgani- 
zare conceptuală şi funcţională pe toate trepte- 
le ierarhice şi zonele activităţii de informații. 
Scopul este de a crea o comunitate de informa- 
tii, care să fie capabilă să se adapteze perma- 
nent, să se autoregleze şi să se autoperfecţio- 
neze. 
Revoluţia informaţiilor înseamnă mai mult 
decât o reformă graduală sau achiziţionarea de 

noi sisteme. Ea cuprinde, în primul rând, o re- 
formă doctrinară, o modernizare tehnologică 
accentuată,  reorientarea şi reorganizarea 
structurilor serviciilor de informaţii, o cultură 
nouă, deschisă schimbării şi acceptarea riscu- 
lui. 

Revoluția informațiilor presupune două 
elemente distincte, dar interdependente: 


=>0 schimbare culturală, care să ducă la înţele- 
gerea nevoii de “Comunitate”; 

>0 schimbare procedurală, care să abiliteze 
“Comunitatea” să evalueze , în mod obiectiv, 
informaţii alternative şi să le integreze într-un 
produs unic. 


Elementul cultural implică înțelegerea, de 
către toate elementele “Comunităţii”, a faptului 
că numai prin fuziunea şi integrarea informatii- 
lor multisursă se poate crea imaginea unică a 
problemei, care să sugereze soluția optimă. 
Până în prezent, a prevalat ideea că decidentul 
trebuie să primească aceeaşi informaţie, inclu- 
siv cu evaluări şi perspective de evoluţie, din 
mai multe surse (de la mai multe servicii), pen- 
tru a dispune de puncte de vedere diferite, iar 
el să decidă soluţia cea mai potrivită de adop- 
tat. Aparent, judecata este valabilă, dar experi- 
ența arată că, de cele mai multe ori, fie 
decidentul nu reuşeşte să parcurgă toate infor- 
maţiile primite de la servicii, factorul timp fiind 
marele duşman al beneficiarului de informaţie, 
fie unele servicii trimit informaţia cu oarecare 
întârziere, după ce decizia a fost deja luată. 


Noua cultură presupune o formulă care 
lasă în seama unui organism comun, integra- 
tor, sarcina de a colecta de la toate serviciile 
informaţiile deja prelucrate, de a le evalua, co- 
laţiona, verifica, completa şi integra într-o 
“imagine unică”, dar şi de a formula şi a pre- 
zenta concluziile cele mai pertinente şi, eventu- 
al, propuneri şi scenarii de evoluţie. 

Pentru a fi efectivă, cuprinzătoare şi pro- 
fundă, revoluţia informaţiilor presupune o for- 
mulă bazată pe: 
ecrearea unui “Proces de dezvoltare a 
capabilităților de informaţii”. În general, prin 
capabilitate se înțelege abilitatea unui sistem 
de a produce efectele dorite. Având în vedere 
că, în prezent, gama amenințărilor la adresa 
securităţii naţionale este considerabil mai diver- 
sificată decât în trecut, “Comunitatea de infor- 

matii” trebuie să-şi dezvolte o gamă largă de 
capabilități, care să dea posibilitatea avertizării 
timpurii şi prevenirii asupra oricărui tip de ame- 
nințare şi risc; 
«introducerea unui “Sistem de planificare a 
informațiilor strategice”, bazat pe capabilități. 
Acest tip de planificare trebuie să lucreze cu 
termeni precum “informaţie în timp real, 
“interoperabilitate” şi să încorporeze elemente 
de doctrină, organizare, pregătire, dotare, ma- 
nagement personal, logistică etc.; 
realizarea unui “Sistem integrat de comandă- 
control”, care să dispună de instrumentele şi 
mecanismele necesare dirijării şi orientării acti- 
vităţii de informaţii pentru nevoi strategice; 
econceperea şi implementarea unor “Sisteme 
de analiză integrată multisursă” a datelor şi a 
unui sistem de fuzionare a informaţiilor, care să 
conducă la crearea “imaginii unice” de informa- 
tii, necesare factorului politic şi/sau militar pen- 
tru fundamentarea deciziilor; 
ecrearea unui “Sistem pentru implementarea 
noilor capabilități şi procese”, coerent şi practic, 
bazat pe experimente de tip “joint”, exerciții şi 
evaluări, precum şi a unui sistem de educaţie şi 
instruire adecvat; 
«implementarea unei politici şi a unui “Sistem 
integrat de resurse şi logistică”, care să susțină 
eforturile de culegere, prelucrare şi diseminare 
a produselor informative, conform nevoilor de 
informare şi competențelor specifice. 

Pe lângă aceste cerinţe de bază, revolu- 
tia informațiilor mai presupune: 
edorința şi “bunăvoința” serviciilor de informații 
de a prezenta comunităţii cele mai relevante 
informații; 
eun stil de lucru care să încurajeze critica con- 
structivă şi să promoveze investigarea soluții- 
lor alternative; 


ecrearea unui flux informaţional optim, care să 
țină seama de nevoi, capabilități şi proceduri 
standardizate, un flux flexibil şi adaptabil, care 
să fluidizeze circulaţia informaţiei, să elimine 
suprapunerile inutile şi consumatoare de re- 
surse şi timp, care să asigure accesul pe nive- 
le şi o protecţie hard şi soft eficientă; 

«definirea unor competențe specifice pentru 
“jucătorii” cheie, atât în domeniul culegerii de 
informaţii strategice, cât şi al procesării infor- 
maţiei. 


Activitatea de informaţii strategice trebuie 
să includă: 

-avertizarea timpurie privind proliferarea tehno- 
logiilor militare de ultimă generaţie şi a dezvol- 
tării mijloacelor de distrugere în masă; 
-focalizarea pe factorii de risc de natură 
transnaţională, politică, economică, sociologică 
şi militară; 

-concentrarea pe spaţiile de interes strategic 
de dincolo de frontierele naţionale, pentru mo- 
nitorizarea şi analiza amenințărilor asimetrice şi 
militare, care ar putea constitui o potenţială 
ameninţare regională pentru România; 
-revitalizarea procesului de elaborare a anali- 
zelor şi estimărilor strategice pe termen lung, 
pentru a se asigura armonizarea acestora cu 
prevederile strategiei naţionale de securitate. 

Capacitatea unei naţiuni de a-şi apăra 
interesele strategice ţine în mod tradiţional de 
puterea sa economică, militară, diplomatică şi 
demografică, însă, în contextul actual al 
globalizării mijloacelor de comunicaţii şi în spe- 
cial a Internetului, a apărut o nouă dimensiune 
care defineşte puterea unei naţiuni, puterea 
informațională. 

Aceasta constă nu numai în numărul şi 
valoarea serviciilor de informaţii ale unui stat, ci 
mai ales în capabilitățile naţionale de a utiliza, 
în mod eficient şi coordonat, informațiile puse 
la dispoziţie de acestea. 

Printre factorii de succes, care stau la 
baza obținerii puterii informaţionale, se numă- 
ră: 

Obținerea superiorității decizionale. Fenome- 
nul globalizării şi informatizarea societăţii a re- 
dus mult durata ciclului decizional. În actualele 
condiţii, pentru a lua decizii bune, liderul nu mai 
are nevoie de “cât mai multe şi mai variate in- 
formaţii” şi eventual de “fler politic sau militar”, 
ci are nevoie de variante de acţiune ierarhizate 
după criterii practice şi de un sistem strategic 
de comandă şi control. 

Comunitatea de informaţii, care să asigure 
cadrul organizatoric de funcţionare integrată a 
serviciilor de informaţii la nivel naţional. 

În literatura de specialitate, comunitatea 
de informații este definită ca ansamblul agen- 
țiilor, serviciilor, instituţiilor sau departamentelor 
care, într-un stat, desfăşoară activități specifice 
de informaţii destinate a furniza suport decizio- 

nal factorilor politici abilitati. 

Pornindu-se de la ideea că domeniul in- 
formațiilor strategice trebuie să devină relevant 
şi eficace, competitiv şi acţionabil, s-a ajuns la 
necesitatea înființării unei “Comunități Națio- 
nale de Informaţii” (CNI), bazate pe principii 
moderne şi înglobând experienţa celor mai re- 
putate organisme de acest tip din lume. 

Conform deciziei CSAT din 18 noiembrie 
2005, CNI reprezintă “rețeaua funcţională a 
autorităților publice din sistemul securității nati- 
onale bazată pe unitatea de scop, obiective şi 
strategie, asigurată prin informațiile furnizate 
de următoarele structuri, denumite şi compo- 
nente ale CNI: Serviciul Român de Informații, 
Serviciul de Informaţii Externe, Direcţia Gene- 
rală de Informaţii a Apărării şi Direcţia Genera- 
lă de Informații şi Protecţie Internă din Ministe- 
rul Internelor şi Reformei Administrative”. 

CNI îşi desfăşoară activitatea prin in- 
termediul unor structuri specifice, după cum 
urmează: 

° Comitetul Coordonator pentru Comunita- 
tea Naţională de Informatii (CC CNI); 

° Consiliul Consultativ al Comunităţii Naţio- 
nale de Informaţii (CCs CNI); 

° Consiliul Operativ al Comunităţii Naționa- 
le de Informaţii (Cop CNI); 

. Oficiul pentru Informaţii Integrate (Oll). 

Organizarea şi funcţionarea Comunităţii 
Naţionale de Informaţii se bazează pe integra- 
rea informațiilor furnizate de componentele CNI 

şi pe responsabilitatea fiecăreia pentru produ- 
sele informative furnizate. 

Organizarea şi coordonarea unitară a 
activităţilor de informaţii care privesc securita- 
tea naţională se realizează de către Consiliul 
Suprem de Apărare a Ţării, prin Comitetul co- 
ordonator pentru comunitatea națională de in- 
formaţii, care avizează şi propune proiectul 
Planului Naţional de Priorităţi Informative, ela- 
borat de Consiliul operativ, pe care îl supune 
adoptării CSAT şi aprobării Preşedintelui Ro- 
mâniei. 

CC CNI este cel care stabileşte măsurile 
necesare implementării direcțiilor de acţiune 
ale comunităţii naţionale de informații şi asigură 
armonizarea şi complementaritatea acţiunilor 
sau operațiunilor de informaţii în țară sau în 
străinătate, precum şi dezvoltarea cooperării cu 
serviciile de informaţii ale statelor membre 
NATO şi UE, sau alţi parteneri externi. 

COp CNI asigură îndeplinirea prevederi- 
lor din documentele de planificare informativă, 
coordonare operativă şi cooperare asumate 
prin Planul Priorităţilor Naţionale de Informații 
şi convine asupra operațiunilor şi proiectelor 
informative, contrainformative şi de securitate, 
destinate susţinerii unor strategii naţionale, po- 
trivit solicitărilor CC CNI. 

Planificarea şi evaluarea unitară a infor- 
maţiilor necesare susţinerii strategiilor şi politi- 
cilor naţionale de securitate se realizează de 
către Oll, structura care planifică nevoile de 
informaţii pentru securitatea naţională şi elabo- 
rează Buletinul Informaţiilor Naţionale de Secu- 
ritate şi alte produse analitice integrate, desti- 
nate membrilor CSAT şi altor utilizatori ai infor- 
maţiilor de securitate, stabiliți potrivit legii. Oll 
elaborează proiectul Planului Naţional de Prio- 
rități Informative şi repartizează instituţiilor 
componente ale CNI sarcinile ce decurg din 
acest plan, urmărind realizarea acestora. 

Pe lângă CC CNI funcţionează CCs CNI, 
care formulează nevoile de informare ale insti- 
tuţiilor pe care le reprezintă, necesare aplicării 
strategiilor, politicilor şi programelor de securi- 
tate şi comunică Oll aprecieri în legătură cu 
utilitatea informațiilor primite. 

şi necesitate naţională, este o concluzie la care 
au ajuns majoritatea specialiştilor din informaţii, 
dar şi clasa politică şi nivelele superioare de 
decizie militară din foarte multe state, din 
NATO ca organizaţie şi, mai recent, şi de la 
nivelul UE, unde se proiectează o construcţie 
de informaţii similară cu cea din NATO. 


Revoluţia informațiilor nu poate avea ca 
element de fundamentare exclusiv analiza situ- 
aţiei de securitate, ci şi studierea prospectivă a 
viitorului. “Comunitatea de informaţii” trebuie 
să-şi dezvolte capacităţi de estimare prin extra- 
gerea elementelor relevante în dinamica unor 
procese incipiente (ex. implicaţiile în domeniul 
securității a problemelor de mediu, ale 
globalizării, ale dezvoltării tehnologice, a 
schimbărilor culturale) şi să-şi asume un rol 
pro-activ pentru implementarea măsurilor de 
promovare a unui mediu de securitate stabil. 

Revoluţia informațiilor presupune 
transformarea activităţii de informaţii prin asu- 
marea unui rol creator, care să se adapteze la 
o lume în continuă mişcare, asemănător unui 
sistem nervos central, în care partea de cu- 
noaştere a situației prezente să fie numai un 
element al activităţii de informații. 


Surse şi medii de culegere a informațiilor 
lonel BUCUROIU 

Culegerea informațiilor - fază a ciclului 

informaţional 

Culegerea reprezintă una dintre fazele 
esenţiale ale ciclului informaţional (vezi numă- 
rul anterior), în care datele şi informaţiile des- 
pre fenomene, evoluții, activităţi, acţiuni, struc- 
turi, persoane, mecanisme etc. sunt culese de 
la surse umane şi tehnice prin mijloace specifi- 
ce şi sunt transmise compartimentelor de pre- 
lucrare, pentru a fi transformate în informaţii 
finite, conform nevoilor de informaţii cerute de 
consumator. Această fază se desfăşoară în 
două etape: 

- identificarea şi exploatarea surselor la 
dispoziţie, în scopul obţinerii datelor şi informa- 
țiilor necesare; 

- prelucrarea primară şi transmiterea în 
timp util a informaţiilor colectate către structuri- 
le specializate de analiză, în scopul transfor- 
mării lor în produse finite. 

Dacă identificarea şi exploatarea surselor 


este esenţială, de o mare importanţă este şi 
prelucrarea primară pe care o face culegătorul. 
Aceasta constă în selectarea acelor date şi in- 
formaţii care au cea mai mare relevanţă pentru 
tema de culegere primită, aranjarea lor într-o 
succesiune logică şi-n forma cea mai accesibi- 
lă pentru analist. 


Organizarea şi desfăşurarea oricărui pro- 
ces de culegere a informațiilor se realizează pe 
baza nevoilor de informaţii definite de 
decidentul respectiv. Un serviciu de informații 
poate anticipa, estima, aproxima sau ghici ne- 
voile de cunoaştere ale unui consumator de 
informaţie, dar niciodată nu poate şti cu preci- 
zie nevoia reală şi completă a acestuia. De 
aceea, cu cât cerința este formulată mai precis 
şi detaliat, cu atât produsul de informaţii rezul- 
tat va fi mai eficient. 


Nevoia de informaţie pentru decidenții 
zilelor noastre este atât de mare, încât culege- 
rea informațiilor se face într-o proporţie covârşi- 
toare numai la cerere, pe probleme punctuale. 
Culegerea de date şi informaţii pentru actuali- 
zarea şi completarea bazelor de date, mai ales 
pe spaţiile şi problemele de interes, s-a redus 
foarte mult, din lipsa timpului şi a resurselor 
necesare, atât financiare cât mai ales umane. 
Acest fapt duce la nesiguranța analistului în 
validitatea informaţiilor existente în bazele de 
date la dispoziţie şi are ca efect mărirea timpu- 
lui de reacţie a serviciului de informații la apari- 
ţia unei cerinţe noi de cunoaştere. 

Scopul culegerii de informaţii şi al proce- 
sării acestora este de a furniza factorilor de de- 
cizie soluţii pentru a desfăşura politici mai efi- 
cace şi eficiente, iar ciclul informaţional se rea- 
lizează pentru o problemă sau politică dinainte 
stabilită, motiv pentru care serviciul de informa- 
tii trebuie să o cunoască cu suficient timp înain- 
te, pentru a-l pune în acţiune. 

Procesul modern de culegere a informati- 
ilor este o activitate extinsă şi elaborată, având 
două componente - una electronică şi una 
umană, şi constă în a obține date mai mult sau 
mai puţin secrete, mai bine sau mai puţin bine 
păzite, ce aparţin cuiva. Pentru a se ajunge la 
acestea, se acţionează: strategic, cu mijloace 
corespunzătoare scopului propus, planului sau 
misiunii; competitiv, ceea ce înseamnă că ad- 
versarii sau aliaţii tăi fac la fel; fără transparen- 
tă, adică în secret. 

Surse şi medii de culegere a informațiilor de 
interes militar 

Din punct de vedere al modului în care 
sunt culese informaţiile, există: 


- culegere legală (deschisă), care se refe- 
ră la acele date şi informaţii existente, în diver- 
se forme, într-o mare varietate de surse des- 
chise, şi care pot duce, după integrare, la o in- 
formaţie utilă; 

- culegere ilegală (acoperită), care vizea- 
ză obţinerea de informaţii sensibile, de cele 
mai multe ori, secrete sau protejate. 

Culegătorul este o persoană sau un sis- 
tem care obține date şi informaţii de la surse. 
Atât sursa, cât şi culegătorul nu produc modifi- 
cări de esenţă informaţiei primare. Datele obti- 
nute trebuie furnizate structurilor de analiză cât 
mai fidel, singurele modificări fiind în domeniul 
formatului (traducere dintr-o limbă străină, con- 
versia unei imagini vizuale în semnal radio 
pentru transmitere prin satelit etc.). Separat de 
informaţia respectivă, atât sursa, cât şi culegă- 
torul pot să formuleze puncte de vedere, opinii, 
interpretări, comentarii, care îl pot ajuta pe ana- 
list în stabilirea acurateței şi a veridicităţii infor- 
maţiei respective. 

Sursele sunt de două mari categorii: 
umane şi tehnice. De regulă, sursele umane 
deţin informaţii obținute, fie din întâmplare (fiind 
martor la o discuţie sau ascultând o conversa- 
ție purtată de terțe persoane), fie datorită pozi- 
tiei lor profesionale în cadrul unei instituţii de 
interes (accesul la date de interes fiind direct în 
acest caz), fie obţinute din alte surse proprii (se 
mai numesc şi subsurse), care, la rândul lor, au 
acces direct la informaţiile de interes. 


Din punct de vedere al accesibilităţii la 
sursele de informaţii, acestea se pot grupa în: 


° Surse controlate - cele cărora, un serviciu 
de informaţii, le poate da misiunea să dea 
răspunsuri la întrebările sale. În această cate- 
gorie intră: acele surse umane care colaborea- 
ză conştient cu serviciul de informatii, furni- 
zând informații de valoare contra unor recom- 
pense materiale sau din alte considerente 
(agenţi sau spioni); sursele tehnice, precum şi 
sistemele militare de cercetare terestră, aeria- 
nă şi navală sau sistemul ISTAR - informații, 
supraveghere, identificare şi selectare a tinte- 
lor şi cercetare etc.; 

° Surse necontrolate - acele surse care 
oferă informaţii, dar nu sunt sub controlul ser- 
viciului de informații şi nu li se pot da misiuni. 
Mass-media scrisă şi audiovizuală, jurnalele 
tehnice, hărțile şi graficele emise de guvernele 
ostile şi neutre sunt doar câteva exemple de 
astfel de surse. În cadrul acestei categorii mai 
sunt incluse sistemele strategice de suprave- 
ghere operate de națiunile aliate. În timp ce 
produsele acestora pot fi disponibile, progra- 
marea lor se află sub controlul deţinătorilor 
acestor sisteme şi alte națiuni nu vor avea ni- 
mic de spus privind utilizarea lor; 


. Surse ocazionale - acele surse tempora- 
re, cu care se intră în contact sporadic sau chi- 
ar din întâmplare şi care oferă informaţii, une- 
ori chiar pentru o singură dată. În această ca- 
tegorie pot intra, spre exemplu, un rebel sau 
un refugiat. Informaţiile din astfel de surse tre- 
buie privite cu multă precauţie, putând fi false, 
deformate sau chiar transmise intenţionat, cu 
scop de dezinformare sau inducere în eroare. 


În alegerea unei surse pentru o anumită 

misiune se ține seama de un set de reguli şi 
principii specifice culegerii de informaţii, prin- 
tre care: 
è Securitatea. Conform unui principiu de 
bază al activității de informații, sursele trebuie 
să fie protejate în mod corespunzător, pentru a 
se evita desconspirarea acestora. 
Desconspirarea unei surse poate avea ca re- 
zultat pierderea sau compromiterea acesteia, 
compromiterea însuşi a serviciului de informa- 
tii, fapt ce conduce la dificultăți ulterioare în 
recrutarea de noi surse sau chiar la posibila 
utilizare a sursei respective în procesul de 
dezinformare. 


+ Capacitatea. Sursa selectată pentru cule- 
gerea unui anumit gen de informatii trebuie să 
fie capabilă să-şi îndeplinească misiunea. În 
cazul surselor umane, acestea trebuie să aibă 
acces direct sau indirect la tipul de informație 
cerută şi să aibă competență pe domeniul res- 
pectiv, pentru a furniza informații de valoare. 
Dacă informaţiile pot fi culese prin mijloace 
tehnice (audio, foto, video, radiotehnice), aces- 
tea trebuie să aibă sistemul de senzori adec- 
vat pentru obținerea de date şi informații şi 
capabilitatea de a produce informaţii prelucra- 
te, într-un format corespunzător. 

+ Corectitudinea. Sursele, ca şi culegătorii, 
trebuie să furnizeze informaţii brute, în mod 
cât mai fidel, fără a încerca să le prelucreze, 
adăugând sau eliminând anumite amănunte 
prin care se încearcă să se dea “greutate” şi 
“credibilitate” informaţiei. 

+ Oportunitatea. O cerință esențială pentru 
o sursă de informații este să poată transmite 
informația brută cât mai repede posibil, 
încadrându-se în perioada specificată de 
structura care trasează misiunea, ştiut fiind 
faptul că informatiile îşi pierd elementul de no- 
utate foarte repede şi valoarea lor descrește, 
odată cu trecerea timpului. 

Mediile de culegere a informatiilor sunt 

determinate de caracteristica predominantă a 
surselor de informatii folosite pentru obținerea 
de date şi informații. În literatura de specialitate 
există următoarele categorii de medii pentru 
culegerea de informații: 
+ HUMINT - HUMan INTelligence sunt 
informatii obținute de personalul special pregă- 
tit şi antrenat prin exploatarea unor surse uma- 
ne, în mod oficial, semioficial sau neoficial 
(clandestin), prin intermediul informatorilor, co- 
laboratorilor sau agenților (spionii). 

Ofițerul de informaţii sau agentul utilizat 
pentru culegerea de informaţii de la surse uma- 
ne foloseşte o multitudine de metode şi proce- 
dee, pasive sau active, legale şi ilegale, în sco- 
pul obținerii de date şi informaţii care să satis- 
facă nevoia de informaţii a beneficiarului. 

+ SIGINT - SIGnal INTelligence sunt infor- 
matții obținute din surse care acționează în 
spectrul electromagnetic şi constau din patru 
subdomenii: 

=>COMINT - COMmunication INTelligence sunt 
informaţii obţinute prin interceptarea comunica- 
țiilor şi transmisiilor de date efectuate prin radio 
sau alte mijloace electromagnetice şi procesa- 
rea comunicaţiilor externe criptate, indiferent 
de modul de transmitere. Sunt excluse din 
această definiţie interceptarea şi procesarea 
comunicaţiilor scrise necriptate, emisiunile de 
propagandă şi presa. 

>ELINT - ELectronic INTelligence sunt infor- 
matii obţinute prin intermediul transmisiilor 
electromagnetice ce nu aparţin comunicațiilor . 

>RADINT - sunt informaţii obţinute cu ajutorul 
radarelor. 


= TELINT - TELemetric INTelligence sunt infor- 

matii obținute prin telemetrie. 

>nformaţii obținute prin interceptarea semna- 

lelor luminoase noncoerente sau coerente, prin 

infraroşu, ascunse de anumite tehnici, cum ar fi 
răspândirea spectrului, numită, adesea, analiza 
conversiei semnalelor. 

+ IMINT - IMagery INTelligence sunt infor- 
mații provenite din surse specializate în prelu- 
crarea imaginilor dobândite prin intermediul 
senzorilor video-fotografici, care pot avea ba- 
za la sol, pe mare sau pe platforme aeriene/ 
spațiale. O parte din IMINT provin din surse 
cum ar fi sateliți, avioane cu pilot şi UAV. 

+ MASINT - Measurement and 
Signatures INTelligence sunt informatii pro- 
venite din analiza calitativă şi cantitativă a da- 
telor obținute cu ajutorul senzorilor specifici. 
Această categorie conține, de obicei, informa- 
tii acustice, informaţii obținute prin radar, de- 
tectare a radiației nucleare, informații obținute 
prin infraroşu, informații electro-optice, frec- 
venţă radio, radiații întâmplătoare, luarea de 
probe din diverse materiale, ape reziduale şi 
surse spectral-radiometrice. 

+ OSINT - Open Source INTelligence re- 
prezintă orice informație care poate fi obținută 
prin metode legale (neacoperit) şi sunt dispo- 
nibile în mod liber, dar nu gratuit, oricui doreş- 
te să le acceseze. Informaţiile obţinute din 
surse deschise implică, pe lângă presa scri- 
să, audio-video şi Internet, o gamă largă de 
cunoştinţe accesibile şi nesecrete din surse 
private. 

Particularități ale mediilor de culegere 

Fiecare mediu de culegere a informațiilor 
are avantajele şi dezavantajele sale. 

HUMINT este mediul care oferă cele mai 
importante date necesare cunoaşterii şi înțele- 
gerii populațiilor locale, a culturii lor, a obiceiuri- 
lor şi nevoilor lor, a resorturilor interioare care 
determină un anumit tip de comportament. 

Principalul dezavantaj este timpul nece- 
sar obţinerii informaţiei, care poate fi uneori 
depăşit astfel încât s-o facă inutilă, la care se 
adaugă faptul că informaţia astfel obținută este 
susceptibilă de a fi în fapt dezinformare, ca ur- 
mare a acţiunilor PSYOPS ale adversarului. 

SIGINT este la un nivel destul de avansat 
în zilele noastre, dar, datorită faptului că nece- 

sită tehnici şi tehnologii avansate, reprezintă un 
domeniu foarte costisitor, relația dintre puterea 
economică şi tehnologică a unui stat şi capaci- 
tăţile sale în domeniul S/GINT fiind una directă. 
IMINT, care în mod esenţial înseamnă 
imagine, este relativ uşor de realizat şi de dis- 
tribuit, dar, la exigenţele de calitate actuale, ele 
sunt accesibile numai pentru cei ce posedă su- 
ficientă forță economică să-şi permită achiziţio- 
narea de echipamente specifice. Pe de altă 
parte, metodele de culegere utilizând tehnologii 
înalte, precum IMINT sau SIGINT, furnizează 
date care sunt, în cea mai mare parte, oportu- 
ne şi reale, dar acestea nu pot furniza o cu- 
noaştere completă a mediului: atitudini locale, 
opinii, emoții, identități şi caracteristici ale jucă- 
torilor cheie şi nici aspecte de relaţionare a lor. 


Eficienţa informaţiilor: între secrete şi surse 


deschise(l 
Corneliu PIVARIU, Nicolae PERHAIȚĂ 


Pentru completarea informațiilor obținu- 
te prin metode operative, clandestine, serviciile 
de informaţii au procedat şi vor continua să 
procedeze la culegerea de date din surse des- 
chise, nesecrete. Revoluţia informaţională de la 
sfârşitul secolului trecut şi explozia de date, 
ştiri, imagini, reportaje datorate dispariţiei servi- 
ciilor de cenzură odată cu dispariţia statelor 
totalitare au oferit serviciilor de informații noi 
posibilități de obţinere de date necesare anali- 
zei şi producerii de informaţii. lar serviciile de 
informaţii nu puteau rămâne pasive în fața unor 
astfel de surse de informare, unele dintre ele 
creându-şi structuri specializate de culegere şi 
analiză a datelor din surse deschise. lar din 
activitatea acestor structuri au apărut metodo- 
logii, concepte şi principii de lucru cu informații 
din surse deschise. 

„Manualul Informaţiilor din Surse Des- 
chise al NATO”, ediţia noiembrie 2001, defineş- 
te informaţiile din surse deschise ca fiind date 
nesecrete care sunt în mod planificat descope- 
rite, selectate, analizate şi distribuite unor be- 
neficiari selectați cu scopul de a răspunde unor 
preocupări informative specifice. Astfel de in- 
formaţii conferă o bază robustă pentru alte mij- 
loace de culegere de informaţii. Abordarea într- 
o manieră sistematică a culegerii de informații 
din surse deschise, urmată de analiză de spe- 


603 


cialitate, poate oferi avantajul reducerii cerințe- 
lor pentru culegerea de informaţii secrete prin 
limitarea necesarului de informaţii numai la 
acele aspecte care nu pot fi satisfăcute prin 
exploatarea surselor deschise. 


Exploatarea surselor deschise de infor- 
maţii implică, uneori, şi un contact direct cu 
persoane cum ar fi oficialități guvernamentale, 
bibliotecari, arhivari, jurnalişti de investigaţie, 
reporteri acreditaţi pe lângă instituţii guverna- 
mentale, angajați ai unor organizații 
neguvernamentale. Conform unor estimări, jur- 
naliştii din media scrisă şi audio-vizual publică 
aproximativ 10% din ceea ce cunosc despre 
domeniile pe care le acoperă. 


Angrenaţi în iureşul activităţilor de zi cu 
zi şi copleşiți de importanţa activităţii pe care 
trebuie să o desfăşoare, ca şi de responsabili- 
tatea pe care o au faţă de naţiune, politicienii 
şi, alături de aceştia sau independent, ofiţerii 
de informații au mereu tendința de a 
supracilasifica informaţiile şi, frecvent, de a con- 
sidera că informaţiile procurate prin metode, 
mijloace şi surse secrete sunt mult superioare 
celor obținute pe căi legale. 


De la bun început, trebuie subliniat fap- 
tul că deosebirea dintre sursele secrete şi cele 
legale este mai puţin clară decât lasă să se în- 
țeleagă definițiile lor. De multe ori, datele obţi- 
nute din surse deschise au aceiaşi valoare sau 
chiar mai mare decât datele clasificate, situaţie 
întâlnită mai ales în cazul monitorizării sau 
analizei unor probleme stresante cum ar fi tero- 
rismul, proliferarea armelor de distrugere în 
masă, accidente ecologice şi contrainformaţii. 


Informaţiile din surse deschise (OSINT) 
reprezintă produsul obţinut prin prelucrarea de 
date, imagini, ştiri, comentarii, editoriale, artico- 
le printr-un proces complex de 
“intelligence” (specific serviciilor de informații) 
ce implică identificarea surselor, selectarea şi 
procesarea datelor, o analiză de specialitate. 
Acest proces trebuie să se desfăşoară în com- 
partimente speciale ale serviciilor de informații, 
unde se combină expertiza specialiştilor cu 
vastă experienţă şi specializare pe un anume 
domeniu cu munca de analiză. 

Desconsiderarea informaţiilor obținute 
din surse deschise (OSINT) în favoarea infor- 
maţiilor din surse secrete, obținute cu costuri şi 

eforturi foarte mari şi numai atunci când sunt 
disponibile, s-ar putea să nu fie cea mai bună 
soluție pentru managementul informaţiilor. 


Secretomania în informații 


Tendinţa serviciilor de informaţii, şi mai 
ales a ofițerilor de informații, de a secretiza toa- 
te produsele de informaţii pe care le furnizează 
organismelor de conducere politică ale unui 
stat derivă din necunoaşterea de către majori- 
tatea politicienilor şi de către organismele 
neguvernamentale a specificului şi a metodelor 
de lucru folosite pentru culegerea datelor nece- 
sare producerii de informaţii. Pentru unii politi- 
cieni, informaţiile sunt exclusiv rezultatul par- 
curgerii presei internaţionale şi al întâlnirilor 
între diplomaţi de diverse ranguri. A rămas em- 
blematică în literatura de specialitate aprecie- 
rea făcută de fostul preşedintele Richard Nixon 
la adresa activităţii CIA: „Cu ce sunt ei de fo- 
los? Au peste 40.000 de oameni care citesc 
presa”. Din păcate, o astfel de interpretare de- 
formată persistă şi astăzi, fiind susţinută şi de 
unele formulări nefericite în anunţurile menite 
să atragă tinerii către serviciile de informații. 
Uneori, prin astfel de anunțuri se sugerează 
candidaţilor „că vor avea ocazia să citească în 
presă despre evenimente globale, dar vor avea 
şi ocazia de a fi în mijlocul acestor evenimen- 
te...” 


Fostul director al CIA, George Tenet, îşi 
prezenta serviciul în discuţii în cadrul sau în 
afara comunităţii de informaţii ca fiind „cei care 
fură secrete”. 


Dincolo de cele două extreme ale mo- 
dului de prezentare a unui serviciu de informa- 
tii, este recunoscut faptul că informaţiile produ- 
se pe baza datelor obţinute din surse deschise 
reprezintă grosul produselor de informaţii ale 
oricărui serviciu secret. CIA are în structură 
chiar şi un serviciu OSINT. După unii autori de 
literatură de specialitate, foşti ofițeri de informa- 
tii, astfel de informaţii reprezintă între 35-95% 
din materialele care stau la baza produselor de 
informaţii furnizate de serviciile secrete, cea 
mai vehiculată cifră fiind însă 80%. 


Tehnologiile adoptate de serviciile de 
informaţii în domeniul culegerii de informaţii 
sunt şi ele de natură să pună la îndoială afir- 
maţiile că informaţiile secrete sunt în totalitatea 
lor importante şi, oricum, mai importante decât 


informaţiile provenite din surse deschise. Co- 
munităţile de informaţii includ, într-o măsură 
mai mare sau mai mică, funcţie de disponibili- 
tăţile tehnice şi financiare, servicii specializate 
de culegere de informații IMINT, SIGINT şi 
HUMINT. În acest context, comunităţile de in- 
formaţii direcționează resurse importante către 
activităţile de culegere IMINT şi SIGINT, pentru 
dezvoltarea de sateliți de recunoaştere, de sis- 
teme de interceptare a comunicațiilor, precum 
şi dezvoltarea de sisteme de interpretare şi 
analiză a datelor şi imaginilor obţinute. De cea- 
laltă parte, OSINT-ul nu este tratat cu aceeaşi 
unitate de măsură de comunităţile de informaţii, 
nici una dintre acestea neavând un serviciu 
special dedicat culegerii de informaţii din surse 
deschise. În Statele Unite, FBIS (Foreign 
Broadcast Information Service), înființat în 
1941 în cadrul Comisiei Federale de Comuni- 
cații, de fapt cel mai mare serviciu dedicat cule- 
gerii de informaţii din surse deschise, se gă- 
seşte în organica CIA. Alte unități OSINT, de 
dimensiuni mai reduse, se mai găsesc în orga- 
nica Departamentului Apărării şi a Departa- 
mentului de Stat. În Germania, Serviciul Fede- 
ral de Informaţii (BND) şi-a creat încă din 1990 
o structură aparte de exploatare a surselor 
deschise, care monitorizează media din ţările 
de interes informativ. 


Indiferent de dimensiunea şi locul de 
dispunere a serviciilor OSINT, bugetele afecta- 
te acestora sunt greu de comparat cu cele 
afectate altor metode de culegere. Dacă 
OSINT contribuie cu 80% la datele procesate 
pentru realizarea produselor de informații, bu- 
getul acordat acestui sector este de regulă în 
jurul lui 1%. 


Categorii nedefinite de informaţii 


Pentru cine este foarte convins că se- 
cretele sunt singurele informaţii adevărate, în 
contrast cu informaţiile produse din date obți- 
nute din surse deschise, este mai mult decât 
suficient să aducem în discuţie caracterul ne- 
definit, vag al categoriilor de descoperit şi aco- 
perit în ce priveşte informaţiile. Datele ascunse 
în spatele zidurilor ridicate de sistemele de cla- 
sificare şi de programele de acces special, de 
certificare pentru acces la informaţii se pot do- 
vedi a fi de aceeaşi valoare ca materialele care 
sunt disponibile pentru public. Fluxurile deschi- 
se şi cele acoperite de informaţii nu sunt, sub 

nici o formă, complet paralele sau distincte; 
adesea, ele se combină şi se suprapun unul 
peste zona celuilalt. Uneori, rapoartele secrete 
sunt un amalgam de ştiri de presă, aşa cum şi 
editorii de ziare publică de multe ori articole 
bazate pe scurgeri, de multe ori, exacte de ma- 
teriale secrete. Exemple în acest sens sunt 
multiple şi cu cât sunt luate în discuţie mai mul- 
te exemple cu atât diferenţa dintre secrete şi 
datele oferite de surse deschise apare mai pu- 
țin evidentă. În lumea informaţiilor este uzual, 
ca exemplu, cazul avionului de bombardament 
strategic B-29, a cărui întrebuințare în luptă în 
al doilea război mondial era ţinută la secret. Un 
ofițer al OSS, Samuel Halpern, trebuind să 
briefeze un amiral american, s-a referit la 
superfortăreața zburătoare B-29. Surprins, ami- 
ralul a dorit să ştie de unde a aflat Halpert de 
avionul strict secret. Ofiţerul OSS a răspuns că 
aflase despre avion din operaţiunile de monito- 
rizare a emisiunilor radio japoneze (Samuel 
Halpern, “Remembering 109,' OSS Society- 
2001). Acest exemplu duce la observaţia că 
ceea ce pentru unii este secret pentru alţii este 
o informaţie care vine din surse deschise. Din 
acest punct de vedere ne putem confrunta cu o 
situație absurdă în care un ofițer de informații 
dintr-o ţară X poate afla multe detalii despre 
serviciile de informaţii din ţara Y prin intermedi- 
ul unui studiu bine planificat al mediei care este 
disponibilă în ţara X, fără ca vreun serviciu de 
informaţii sau comunitatea de informaţii din ţara 
Y să realizeze acest paradox. O astfel de situa- 
ție ar putea fi definită prin termenul „secretul 
unilateral”. 


Avantaje şi dezavantaje 


Cu toate avantajele pe care le prezintă 
culegerea informaţiilor din surse deschise, nu 
trebuie exagerată utilitatea acestora în dauna 


Avantaje: 
*Eliberarea capacităţilor secrete de cu- 
legere 
eSatisfacerea nevoilor de utilizare în 
comun a informațiilor 


«Acoperirea cu informaţii a unor necesi- 
tăţi neprevăzute 

*Semnalarea unor potenţiale crize şi 
pericole 

eConştientizarea contextuală 

Riscuri induse: 
elnexactitate 
ePărtinire 
elrelevanţă 
eDezinformare 
elntoxicare 
«Influență 
eSupraîncărcare 
informaţională 


culegerii de informaţii secrete prin mijloace 
specializate, în pofida argumentelor prezentate 
de susţinătorii acestor metode de culegere. În 
acelaşi timp, trebuie acordată toată atenţia cu- 
legerii de informaţii din surse deschise, ţinând 
cont de avantajele şi dezavantajele acesteia, 
prezentate schematic mai jos: 


Avantajele oferite de informaţiile obținu- 
te din surse deschise, dincolo de faptul că sunt 
complementare informaţiilor secrete, sunt evi- 
dente, dacă ţinem seama şi de faptul că aces- 
tea sunt disponibile imediat şi pot crea un ca- 
dru în interiorul căruia să fie folosite mai efici- 
ent celelalte mijloace de culegere, degrevându- 
le de culegerea unor date deja disponibile. De 
asemenea, informaţiile din surse deschise pot 
constitui baza începutului şi dezvoltării colabo- 
rării între diferite servicii de informaţii, aceasta 
având în prezent o importanţă particulară în 
cadrul NATO. În plus pot furniza suficiente ele- 
mente pentru planificarea activităţilor de cule- 
gere de informaţii secrete, sau pot oferi răspun- 
suri la situaţii neprevăzute, mai ales în regiuni 
care nu sunt tratate ca zone de interes informa- 
tiv major unde sursele deschise sunt singura 
opțiune pentru a răspunde unor cereri de infor- 
matii urgente. 

În acelaşi timp, nu pot fi neglijate şi ris- 
curile pe care folosirea informaţiilor din surse 
deschise le pot genera, acestea trebuind să fie 
abordate cu circumspecţie şi verificate prin mij- 
loace specifice, cu deosebire asupra exactității, 
obiectivităţii şi relevanţei. Astfel, datele furniza- 
te de sursele deschise pot conţine intenţii de 
dezinformare ale unor servicii speciale sau pot 
face parte dintr-o strategie de război informați- 
onal. Pe de altă parte, o mare cantitate de date 
din surse deschise este lipsită de valoare, dar 
contribuie la supraîncărcarea informaţională a 
personalului care culege, proce- 
sează şi analizează astfel de date. 
Acest dezavantaj este diminuat 
doar de o bună pregătire, experi- 
enţă şi, mai ales, o foarte bună 
capacitate a ofițerilor de informaţii 
de orientare şi de sesizare a date- 
lor care au credibilitate şi valoare 
informativă. Când se ajunge la 
analişti, aceştia trebuie să fie ade- 
vărați experţi în probleme tehnice, 
în probleme regionale sau globale. 

În legătură cu războiul informaţional, trebuie 
menţionat că, în faza lui ofensivă, iniţiatorii lui 
vor proceda la: campanii imagologice, operații 
informaţionale ofensive, presiune informaţiona- 
lă, intoxicare informaţională, deformări sau vici- 
eri de date, vehicularea de informaţii eronate 
sau false, dezinformarea prin  omitere, 
distorsionarea elementelor care fac parte din 
sistemul de stocare şi distribuire a datelor etc. 
Toate aceste demersuri sunt abil diseminate în 
explozia informaţională internă şi internaţiona- 
lă. 

Numai serviciile de informaţii au capacita- 
tea de analiză specifică a surselor deschise 
pentru a putea identifica informaţia credibilă, 
autentică, reală, care de cele mai multe ori re- 
prezintă suportul informaţiilor ce se doreşte a fi 
diseminate în contextul războiului informaţio- 
nal. 


Eficienta informatiilor: între secrete 


şi surse deschise (ll) 
Corneliu PIVARIU, Nicolae PERHAIȚĂ 


Valoarea surselor deschise 


Uneori, sursele deschise nu numai că 
nu se pot separa de cele secrete ci chiar pot fi 
mai valoroase decât informaţiile clasificate, cel 
puţin din punct de vedere al aspectelor care 
depind de analiza informaţiilor. În acest con- 
text, prin valoare trebuie avute în vedere vite- 
za, cantitatea, calitatea, claritatea, uşurinţa în 
exploatare şi costurile informaţiei. Viteza cu 
care se obțin datele din surse deschise nu poa- 
te fi contestată: în momentul manifestării unei 
crize într-o zonă îndepărtată a globului, într-o 
zonă de interes informativ mai redus, în care 
mijloacele operative disponibile sunt sumare 
sau inexistente, analiştii serviciilor de informaţii, 
ca să nu mai vorbim despre guvernanti, vor 
apela mai întâi la mass media şi la Internet. 
Cantitatea informaţiilor din surse deschise este 
evidentă: în orice situaţie care prezintă interes 
informativ numărul de bloggeri, ziarişti, experți, 
reporteri TV şi analişti este mult mai mare de- 
cât ofițerii operativi ai unui serviciu de informații 
implicaţi în acea situaţie. Fără a subaprecia 
importanța ofițerilor operativi care, dispunând 
de agenţi de valoare, cu acces la informaţii se- 
crete, pot valora cât redacţii întregi de reporteri, 


sunt şanse mari ca asamblarea diverselor date, 
imagini, ştiri, reportaje să producă informații 
care să se apropie, să echivaleze sau chiar să 
fie mai valoroase decât informațiile secrete ob- 
ținute pe căi operative. Calitatea informaţiei 
depinde în mare măsură de valoarea agentului; 
iar atunci când ofițerul de informaţii, de multe 
ori presat de timp, procedează la întocmirea de 
rapoarte informative bazate pe date culese din 
presă sau nu verifică suficient credibilitatea in- 
formațiilor furnizate de un agent, informările 
sale pot fi inferioare calitativ datelor obţinute 
din surse deschise pe care ofițerul nu le-a avut 
la îndemână, ca să nu mai menţionăm factorul 
deformant pe care îl poate introduce un agent. 
Claritatea informaţiei poate fi tributară chiar şi 
în cazul rapoartelor ofițerilor operativi. Un ana- 
list poate găsi şi într-un raport foarte bun o pro- 
blemă. Astfel, când un asemenea raport este 
bazat pe informaţii obținute de la o sursă sau 
un agent a cărei credibilitate nu a fost dovedită, 
analistul se confruntă cu o dilemă de proporții. 
Dilema va persista, chiar dacă va fi de proporții 
mai mici, şi atunci când raportul informativ este 
bazat pe informaţii obținute de la un agent con- 
siderat ca fiind credibil. Pentru analist, care nu 
cunoaşte metodele de lucru ale ofițerului ope- 
rativ şi particularităţile fiecărui agent, ca să nu 
mai vorbim de identitatea acestuia, se pot me- 
reu ridica semne de întrebare privind acurate- 
tea informaţiei. Pe de altă parte, descrierea 
unei surse de către ofițerul operativ sau su- 
periorii acestuia în mai multe feluri poate con- 
duce la percepţia analiştilor că se află în faţa 
unei informaţii care se confirmă din mai multe 
surse. În cazul surselor deschise problema cla- 
rităţii sursei şi informaţiei este luată de la bun 
început cu circumspecţie. Uşurinţa în exploata- 
re rezultă din faptul că secretele, fiind bine as- 
cunse în spatele clasificărilor, compartimentări- 
lor şi programelor de acces speciale, ajung 
greu la guvernanti şi politicieni şi, în foarte mul- 
te cazuri, chiar la ofițerii de informaţii. În aceste 
condiţii, toţi cei menţionaţi vor apela la informa- 
tiile care provin din surse deschise şi la surse 
deschise pentru a se informa. Costul informatii- 
lor din surse deschise este aproape nesemnifi- 
cativ față de costurile unui satelit de recunoaş- 
tere, a cărui proiectare, realizare şi menţinere 
în exploatare pot ajunge să consume miliarde 
de dolari, comparativ cu costul unui abonament 

anual la unele publicaţii cu renume care poate 
ajunge la câteva sute de dolari. În plus, satelitul 
va furniza imagini din aer ale unui obiectiv de 
interes informativ (acoperişul unei clădiri sau 
corpul unui submarin), în timp ce publicaţiile 
pot oferi imagini de la sol ale aceleiaşi clădiri 
sau din interiorul aceluiaşi submarin. 


Dincolo de acest argument cu caracter 
general în favoarea surselor deschise şi al in- 
formatiilor procurate din aceste surse, trebuie 
evidenţiat faptul că informaţiile din surse des- 
chise sunt adesea de aceeaşi valoare sau chi- 
ar mai mare decât informaţiile procurate din 
surse secrete mai ales atunci când este vorba 
despre informaţii preocupante într-o perioadă 
anume, din domenii ca proliferarea armelor de 
distrugere în masă, organizaţiile teroriste şi ac- 
tivităţile acestora şi activităţile serviciilor de in- 
formaţii adverse. De exemplu, programele de 
dezvoltare a unor arme de distrugere în masă 
angajează un număr foarte mare de proiec- 
tanţi, oameni de ştiinţă, ingineri, tehnicieni şi 
chiar politicieni. Acestora li se alătură comerci- 
anţii care vor încerca să vândă astfel de arme 
unor altor naţiuni sau organizații teroriste inte- 
resate. Proiectanţii şi oamenii de ştiinţă vor 
participa la conferinţe internaţionale, profesorii 
universitari vor publica articole cu scop didac- 
tic, inginerii şi tehnicienii vor realiza liniile de 
producţie, iar oamenii de afaceri vor pregăti 
broşuri pentru posibilii clienţi. Sursele deschise 
de informaţii vor avea o bază largă de informa- 
re, multe obiective care să fie abordate, astfel 
încât va apare şi o concurenţă între publicaţii, 
rețele de televiziune pentru procurarea şi publi- 
carea de informaţii de valoare pe tema dată. 


În domeniul terorismului, liderii acestora 
lansează atenţionări înainte de organizarea 
unui atac terorist, iar liderii religioşi ţin predici 
care sunt livrate prin intermediul mediei. Deşi 
nu sunt în măsură să ofere data exactă şi locul 
unde va alea loc atentatul, sursele deschise, 
urmărite atent şi sistematic, permit înțelegerea 
agendei teroriştilor şi luarea unor măsuri pre- 
ventive cu caracter general. 


Experienţa în activitatea de exploatare 
a surselor deschise relevă şi următoarele as- 
pecte de care trebuie să se ţină seama în orga- 
nizarea procesului de culegere a informaţiilor: 


-80% din necesarul de informaţii nu es- 

te disponibil “on line”; 
-50% din ceea ce nu se găseşte “on 
line” nu a fost publicat niciodată; 


-60% din necesarul de informaţii nu es- 
te accesibil într-o limbă cunoscută; 


-90% din hărţile de care este nevoie nu 
există; 

-90% din datele geospaţiale necesare 
sunt în sectorul particular; 


-80% din totalul informaţiilor necesare 
se găsesc în sectorul particular. 


De asemenea, nu trebuie căzut în cap- 
cana absolutizării utilității Internetului, experien- 
ta de până acum demonstrând că pe Internet 
se găsesc doar 5-10% din datele publice nece- 
sare şi doar aproximativ 1% din conţinutul 
Internetului îl constituie date reale. 


În acelaşi timp, trebuie recunoscut fap- 
tul că Internetul constituie un mediu deosebit 
de util pentru lucrul în echipă şi colaborare în 
domeniul schimbului de informaţii, desigur cu 
unele limite, ţinând atât de dezvoltarea rețelei 
în diferite zone ale lumii, cât şi de caracterul 
informaţiilor care pot fi schimbate prin acest 
mijloc. 


Expertiză şi responsabilitate 


Argumentarea opiniei că informaţiile 
obținute din surse deschise nu trebuie neglijate 
în favoarea informaţiilor obţinute prin metode 
specifice serviciilor secrete poate fi susținută şi 
cu faptul că mulți ofițeri de informaţii cu misiuni 
de culegere prin metode clandestine folosesc 
în rapoartele lor, chiar dacă numai pentru între- 
girea sau susţinerea unei informaţii secrete, 
date obținute printr-un studiu atent şi calificat al 
surselor deschise din regiunea în care îşi des- 
făşoară activitatea. De multe ori serviciile de 
informaţii pot avea surpriza ca ceea ce este 
raportat de un ofițer de informaţii ca fiind date 
cu circuit închis, date secrete, să fie deja cu- 
noscute din surse deschise pe care ofițerul nu 
le-a avut la îndemână în momentul raportării. 
Fără a minimaliza cu nimic meritul ofițerului de 
informaţii care obţine date prin metode clan- 
destine de lucru cu agenții, cu atât mai mult cu 
cât s-ar putea ca într-o altă ocazie ofițerul să 
aibă exclusivitate în obținerea unor date cu cir- 
cuit restrâns de o valoare foarte mare pentru 

serviciul său, merită subliniată constatarea că 
informaţiile din surse deschise nu trebuie negli- 
jate. lar costurile pe care le implică un demers 
pentru obținerea de date din surse şi prin meto- 
de deschise sunt considerabil reduse compara- 
tiv cu cazul angajării în operaţiuni clandestine. 


În acest context, serviciile de informații 
trebuie să reziste presiunilor unor politicieni, 
guvernanţi sau reprezentanţi ai organizațiilor 
neguvernamentale care insistă pe ideea trecerii 
în sectorul privat al „informațiilor din surse des- 
chise”. O companie privată poate fi o excelentă 
sursă de dicţionare, analize, soft-uri şi liste de 
surse deschise, dar nu poate înlocui niciodată 
profesionalismul şi responsabilitatea unui servi- 
ciu de informaţii, chiar dacă acele companii pri- 
vate sunt încadrate cu foşti ofițeri de informații. 
Ideal ar fi ca serviciile de informații să foloseas- 
că expertiza acestor companii private care, pe 
baza unor contracte comerciale, pot oferi de- 
partamentelor de analiză ale serviciilor de infor- 
matii traduceri, sinteze, rapoarte de țară, date 
istorice, geografice, economice care să vină în 
sprijinul analiştilor serviciului şi al producţiei de 
informaţii. O astfel de abordare ar permite ser- 
viciului de informaţii deblocarea unor resurse 
umane şi alocarea lor în domenii care necesită 
o mai înaltă specializare, iar „informaţiile din 
surse deschise” ar deveni un element de logis- 
tică, similar echipamentelor, tehnicii şi mijloa- 
celor de luptă procurate din sectorul public. 


Din cele prezentate până aici, rezultă 
că activitatea de culegere a informaţiilor din 
surse deschise este o activitate complexă, care 
presupune o bună pregătire şi organizare pen- 
tru a se desfăşura cu succes. Ea poate consti- 
tui un element al continuității tuturor surselor, 
un posibil factor integrator şi o bună premisă 
pentru începerea unei colaborări eficiente între 
unele servicii de informaţii. De asemenea, pre- 
zintă unele caracteristici lărgite, comparativ cu 
informaţiile obţinute din surse secrete, după 
cum rezultă din tabelul comparativ de mai jos: 


Subliniem încă o dată că absolutizarea 
sau neglijarea unor forme şi mijloace de cule- 
gere a informaţiilor în detrimentul altora 
(culegerea informaţiilor din surse deschise în 
detrimentul celor secrete, din surse umane în 
în favoarea celor tehnice sau invers) nu este 
benefică pentru rezultatele concrete pe care le 


va obține un serviciu de informaţii şi în final va 
avea repercusiuni asupra valorii informaţiilor 
transmise beneficiarului şi, implicit, asupra de- 
ciziilor pe care acesta le va lua. 


În loc de concluzii 


Înainte de a încheia, se cuvine să subliniem 
că: 


-informațiile secrete nu sunt identice cu pro- 
dusele serviciilor de informații; 


-diferențele între sursele deschise şi surse- 
le închise sunt mult mai vagi decât s-ar părea 
la prima vedere; 


-datele provenite din surse deschise au, de 
multe ori, valoare informativă egală sau mai 
mare decât unele materiale secrete; 


-OSINT poate oferi răspunsuri la situații 
neprevăzute, mai ales în regiuni care nu sunt 
tratate ca zone de interes informativ major; 


-informațiile din surse deschise pot furniza 
suficiente elemente pentru planificarea activită- 
ților de culegere de informaţii secrete; 


-ignorarea informaţiilor din surse deschise 
ar însemna nu numai consumuri în planul re- 
surselor financiare şi umane ci şi acceptarea 
unor riscuri majore la adresa securităţii naţio- 
nale. 

-în fine, analiza datelor obţinute din surse 
deschise trebuie să fie realizată exclusiv de 
serviciile secrete. 

Costurile mult mai mici pentru procurarea 
datelor de interes din surse deschise, împreu- 
nă cu contractarea unor companii private pen- 

tru culegerea, procesarea, traducerea şi sinteti- 
zarea datelor din surse deschise, pot avea ca 
rezultat atât creşterea volumului de informații 
produse de serviciile de informaţii cât şi dispo- 
nibilizarea mai multor resurse umane speciali- 
zate către culegerea de informaţii sub acoperi- 
re, precum şi focalizarea activităţii acestora că- 
tre zonele care nu sunt, nicicum şi niciunde, 
accesibile surselor deschise. 


Binomul analiză-analist în activitatea 
de informatii 


Complexitatea mediului internaţional ac- 
tual şi mutatiile profunde înregistrate în ultimii 
ani aduc noi provocări serviciilor de informații, 
organizații chemate, printre primele, să identifi- 
ce riscurile şi amenințările la adresa statului, 
tendințele regionale şi internaţionale care se 
conturează, precum şi să găsească soluţii pen- 
tru contracararea vulnerabilităţilor identificate şi 
a celor potenţiale. Din această perspectivă, mi- 
siunea esenţială a acestor instituții constă în 
furnizarea oportună de informaţii exacte către 
factorii de decizie. 

Pentru a fi competitive, serviciile de infor- 
matii trebuie să-şi evalueze constant capacități- 
le şi performanţele şi să anticipeze comporta- 
mentul potenţialilor adversari în scopul asigură- 
rii şi menţinerii unui avantaj comparativ. În 
acest scop, acestea trebuie să dispună de date 
şi informaţii exacte, dar şi de un plan de utiliza- 
re a acestora în avantajul propriu. 

Din momentul identificării nevoilor infor- 
mative, până la transpunerea datelor obţinute 
în produse analitice şi diseminarea lor către 
beneficiari trebuie parcurse mai multe faze, 
subiect pe care l-am abordat într-unul din nu- 
merele noastre anterioare. 

În acest număr, ne propunem să abor- 
dăm câteva aspecte referitoare la etapa de 
analiză a datelor, din cadrul fazei mai comple- 
xe de procesare, în vederea creării de produse 
informative, precum şi la profilul analistului în 
activitatea de informații. 

Analiza în activitatea de informații 

Analiza în domeniul informaţiilor compor- 
tă aspecte aparte, a căror înțelegere necesită 
cunoaşterea unor principii şi reguli specifice 
acestui domeniu. Un prim aspect derivă din 

distincţia ce trebuie făcută între maniera de re- 
zolvare a problemelor în domeniul public şi 
abordarea acestora în domeniul secret. Astfel, 
în activitatea de informaţii, analiza este mai 
sensibilă la variabila timp, în comparaţie cu alte 
domenii şi, în plus, ea operează cu date şi in- 
formaţii care pot fi în mod intenţionat înşelătoa- 
re (false, incorecte). 

Nu există un punct de vedere unitar cu 
privire la definirea analizei în domeniul informa- 
țiilor. O serie de autori au definit analiza fie ca 
un proces (cognitiv), fie ca un set de metode, 
tehnici şi proceduri specifice. Alţii consideră că 
există o legătură directă între analiză şi proce- 
sul cognitiv, mergând până la ideea că analiza 
reprezintă nu doar un produs al gândirii, ci este 
ea însăşi un proces cognitiv. 

Multitudinea definiţiilor reflectă spectrul 
larg de abordări ale analizei, dar şi de preocu- 
pări pentru îmbunătăţirea sa - de la activităţile 
mentale, bazate pe concepte, la cele orientate 
spre elaborarea de algoritmi, bazate pe instru- 
mente, tehnici şi proceduri. Deşi diferite între 
ele, toate definițiile sugerează totuşi că proce- 
sul analitic reprezintă o construcție a minții 
umane şi diferă, în mod semnificativ, de la un 
individ la altul şi de la o instituţie la alta. 

Se poate spune că analiza reprezintă atât 
un proces mental, cât şi un set de tehnici şi 
proceduri specifice de lucru, încorporând o va- 
rietate de instrumente pe care le utilizează în 
abordarea diferitelor aspecte tratate. Deşi ana- 
liza îşi construieşte argumentele prin utilizarea 
diferitelor metode şi tehnici, ea nu se limitează 
la acestea. Recunoaşterea faptului că domeni- 
ul de operare al analizei în cadrul informațiilor 
include atât utilizarea unor metode şi concepte, 
cât şi desfăşurarea unor procese mentale are o 
valoare deosebită, întrucât îi permite acesteia 
să opereze cu un spectru larg de variabile. 

Tehnici şi procedee de analiză 

Una dintre cele mai utilizate tehnici de 
analiză în domeniul informaţiilor constă în stu- 
diul unei regiuni sau al unui fenomen şi genera- 
rea de ipoteze de lucru pe baza elementelor 
concrete care definesc situaţia actuală a 
subiectului analizat. Generalizările sunt evitate, 
fiecare situaţie fiind abordată ca un caz aparte 
(un nou caz). După studierea şi înțelegerea 
caracteristicilor regiunii sau fenomenului res- 

pectiv, analistul explică originea situaţiei actua- 
le, construieşte un scenariu probabil şi formu- 
lează estimări referitoare la evoluţiile viitoare. 
Scenariul se fundamentează pe relaţia cauză- 
efect, pe presupuneri raționale şi pe premisa 
unui comportament raţional al actorilor interna- 
ționali (comportament dictat de atingerea anu- 
mitor scopuri şi, într-o anumită măsură, previzi- 
bil). Analistul identifică scopurile acestui com- 
portament şi explică de ce diferiţi actori interna- 
ționali consideră că utilizarea anumitor mijloace 
de acţiune va conduce la atingerea anumitor 
scopuri. Această abordare prezintă riscul ca 
analistul să proiecteze cultura, valorile şi modul 
de gândire proprii (specifice mediului în care s- 
a format şi a evoluat) asupra actorilor internati- 
onali. 


O altă metodă de analiză constă în gene- 
ralizarea pe baza unor studii. Prin această me- 
todă, concluziile se obțin în urma unor generali- 
zări bazate pe studierea unui mare număr de 
cazuri referitoare la fenomenul sau evenimen- 
tul studiat. Teoria permite analistului “să vadă” 
dincolo de evenimentele de scurtă durată şi să 
discearnă tendințele pe termen scurt de cele 
de durată. 


Diagnoza probelor este un procedeu re- 
feritor la măsura în care o anumită informaţie 
ajută la determinarea probabilității uneia sau 
alteia dintre ipotezele posibile. O informaţie are 
valoare diagnostică dacă face ca cel puţin o 
parte din ipotezele alternative să se dovedeas- 
că nefuncţionale. 


Utilizarea comparaţiei este operaţiunea 
prin care analistul caută să înțeleagă eveni- 
mente actuale prin compararea lor cu diferite 
cazuri petrecute în acelaşi spaţiu sau cu eveni- 
mente similare petrecute pe alte spaţii. Prin 
această metodă, concluziile sunt obţinute pe 
baza studierii unui număr redus de cazuri şi 
este utilă atunci când analistul se află în situa- 
tia de a trata situaţii noi sau ambigue, deoarece 
ilustrează modul în care o ţară a reacţionat în 
trecut la astfel de situaţii sau cum a fost abor- 
dat fenomenul de alte state. Cea mai producti- 
vă utilizare a comparaţiei implică formularea de 
ipoteze care sugerează şi subliniază diferențe- 
le, fără a trage concluzii ferme. 

Utilizarea corelației reprezintă o altă me- 
todă, care nu este acelaşi lucru cu identificarea 
cauzelor, dar constituie un instrument mai bun 


decât speculaţiile. Spre exemplu, presupunerile 
referitoare la înrăutățirea condiţiilor economice 
sunt corelate cu sprijinul politic crescut pentru 
partidele de opoziţie. 


Un alt procedeu de analiză este şi utiliza- 
rea precedentelor istorice. Analistul tinde să fie 
un bun istoric, având cunoştinţe extinse referi- 
toare la diferite cazuri sau fenomene petrecute 
în trecut, dar trebuie să fie atent în utilizarea 
analogiilor cu situaţii din trecut, chiar dacă pre- 
cedentele istorice au o mare putere de influen- 
tă asupra sa. Analistul nu se opreşte asupra 
primei analogii pe care o sesizează, ci încearcă 
să identifice similitudinile şi diferenţele faţă de 
cazurile petrecute şi se întreabă întotdeauna în 
ce fel acestea pot fi înşelătoare. 

Caracteristicile modelului actual de analiză 

În trecut, analiza se baza pe judecarea 
faptelor, pe expertiză, pe capacitatea de a 
avertiza şi pe adoptarea unei poziţii neutre, în- 
să, în ultimii ani, caracteristicile de bază ale 
analizei în domeniul informaţiilor au evoluat. 

Modelul actual de analiză se caracteri- 
zează prin: 

+ Curaj. Pentru a aduce în atenția benefici- 
arilor un fenomen nou, necunoscut sau un as- 
pect nou al unei problematici cunoscute, este 
nevoie de curaj şi, uneori, de asumarea riscuri- 
lor. Deşi prudenta îl învaţă să aştepte evoluţia 
evenimentelor pentru a avea confirmarea opi- 
niilor sale, analistul trebuie să anticipeze pro- 
ducerea evenimentelor pentru a se constitui 
într-un instrument cu adevărat util beneficiari- 
lor produselor sale informative. 

+ Intuitie. Ideile noi se bazează, adesea, pe 
intuiție şi pe un crâmpei de informație care 
evoluează, în timp, spre o nouă înțelegere. 
Analistul nu numai că trebuie să-şi dezvolte 
intuiţia, ci trebuie să şi aibă încredere în ea. 

+ Complexitate. Modelul actual de analiză 
pretinde analistului nu numai radiografierea 
fenomenului sau a evenimentului respectiv, ci 
şi surprinderea legăturilor existente între diferi- 
tele elemente care-l definesc, a 
intercondiţionărilor dintre aceste elemente, 
precum şi utilizarea analizei multicriteriale în 
formularea presupunerilor şi evaluărilor. 

+ Utilizarea imaginilor. Utilizarea imaginilor, 
sub diferite forme (hărți, grafice, tabele), oferă 
avantajul că datele astfel prezentate pot fi mai 

uşor reținute şi înţelese de cititor. În plus, 
aceste imagini reprezintă o formă condensată 
de prezentare a unor date, care relevă dinami- 
ca fenomenului analizat şi necesită mai puţin 
timp pentru a fi citite şi înțelese. 
+ Orientare către beneficiar. De regulă, 
analistul este în măsură să identifice ceea ce 
nu funcționează într-o situație dată, însă facto- 
rii de decizie sunt interesați să afle ceea ce 
funcționează, sau ceea ce poate face în acea 
situaţie. De aici rezultă, uneori, o contradicție 
între cererea şi oferta de informaţii, între nevo- 
ia de informaţii a beneficiarului şi orientarea 
analistului spre identificarea 
disfuncţionalităţilor sau vulnerabilitatea unui 
sistem. 
+ Relevanţă pentru factorii de decizie. Ana- 
listul trebuie să plece de la ideea că factorii de 
decizie sunt la curent cu desfăşurarea eveni- 
mentelor şi sunt conştienţi de consecințele şi 
semnificaţia lor imediată. De aceea, rolul său 
este acela de a aduce în atenţia beneficiarilor 
o nouă valoare informaţiei prezentate, care, de 
cele mai multe ori, constă în interpretarea da- 
telor într-un context anume, în surprinderea 
interrelaţionării unor fenomene diferite, precum 
şi în elaborarea unor opinii referitoare la evolu- 
tiile fenomenului prezentat. 
Analistul din domeniul informațiilor 

Principala misiune a analistului din dome- 
niul informaţiilor constă în crearea de produse 
care să ofere factorilor de decizie o înțelegere 
corectă şi exactă a diferitelor procese, eveni- 
mente şi fenomene. Această misiune este cu 
atât mai importantă cu cât nevoile şi preferințe- 
le beneficiarilor de produse informative se 
schimbă aşa cum se schimbă şi mediul interna- 
tional actual. 

Analistul din domeniul informaţiilor se află 
astăzi în fața unor provocări specifice timpului, 
după cum urmează: 


° Trebuie să adauge valoare abundenței 
de informatii existente pe diferite canale me- 
dia, ştiut fiind că factorii de decizie au posibili- 
tatea de a se informa în acelaşi timp, dacă nu 
chiar înaintea analistului, cu privire la evoluţia 
unui fenomen sau la producerea unui eveni- 
ment. 

° Trebuie să înveţe să depăşească abilități- 
le analitice ale beneficiarilor produselor sale, 

care au posibilitatea să înțeleagă singuri con- 
secințele evenimentelor internaţionale şi sem- 
nificaţia lor imediată, intenţiile actorilor interna- 
ționali ostili şi să descifreze mesajele şi acțiu- 
nile acestora. 

° Trebuie să se concentreze pe idei şi pe 
includerea acestora în sisteme şi categorii logi- 
ce, fără să se rezume numai la prezentarea 
unor informații. 


° Trebuie să-şi proiecteze gândirea dincolo 
de produsul finit (lucrarea care a fost elabora- 
tă, revizuită şi acceptată de şefii ierarhici). 

. Trebuie să înregistreze faptele neaştep- 
tate care s-au produs şi să încerce să găseas- 
că explicația producerii lor, pentru că acestea 
ar putea reprezenta semnalul unui eveniment 
iminent. 


° Trebuie să găsească echilibrul între culti- 
varea imaginatiei şi păstrarea realismului. 

Analistul din domeniul informatiilor trebu- 
ie să facă o distincţie clară între evidențele di- 
recte (imagini obţinute prin sateliți, interceptări 
electronice) şi dovezile obţinute prin mărturii 
ale unor persoane. În problemele complexe 
analistul trebuie să precizeze nivelul său de 
încredere față de evaluările făcute, iar când 
tratează aspecte incerte sau lucrează cu date 
incomplete, acesta trebuie să expună clar pre- 
supunerile care i-au permis să meargă dincolo 
de aspectele evidente, spre chestiuni care ne- 
cesită estimări sau interpretări. 

Mediul în care îşi desfăşoară activitatea 
analistul din domeniul informaţiilor este unul 
aparte. Datele vin dintr-o varietate de surse, de 
la mass-media şi Internet, la ambasade sau 
imagini obținute prin satelit, iar analistul are un 
control limitat sau inexistent asupra acestui 
mediu. Sunt situații când analistul nu dispune 
de informaţii suficiente referitoare la un anumit 
aspect sau în care operează cu informații “la 
mâna a doua”. În aceste cazuri, analistul trebu- 
ie să îşi ajusteze nivelul de încredere în jude- 
căţile pe care le emite. 

La modul ideal, analistul trebuie să pre- 
vadă evenimentele probabile. Este ceea ce se 
aşteaptă de la el, dar, realist vorbind, în dome- 
niul informaţiilor acest lucru este dificil de reali- 
zat. 


lonel BUCUROIU 

Rolul şi misiunile serviciului de informatii 
militare pentru executarea activităţii de 
informaţii militare strategice (1) 


Dinamica evoluţiei fenomenului militar şi 
politico-militar internaţional a adus în prim plan 
rolul informaţiei, ca element care leagă şi con- 
diționează fazele procesului de conducere şi 
organizare a activităţilor militare şi politico- 
militare la nivel strategic. Ca o consecinţă, lup- 
ta armată contemporană este profund marcată 
de creşterea rolului informaţiei, în general, şi a 
informaţiei militare, în special, con- 
flictele militare de după 1990 şi evo- 
luția mediului strategic internaţional 
evidențiind faptul că informaţia mili- 
tară este o resursă strategică. Con- 
fruntarea pe plan informaţional nu 
mai reprezintă doar o problemă de 
asigurare a informaţiilor pe câmpul 
de luptă, ci şi un important mijloc de 
cunoaştere a adversarului şi a in- 
tenţiilor acestuia, de influențare şi 
modificare a deciziilor sale. Astfel, 
informaţia corectă şi oportună a de- 
venit o resursă esenţială a conducerii militare şi 
politico-militare la nivel strategic, asigurând 
fundamentarea optimă a strategiei de realizare 
a obiectivelor militare şi politico-militare la pa- 
ce, în situaţii de criză şi pe timp de război. 

Până în prezent, metodele şi procedeele 
de organizare şi desfăşurare a activităţii de in- 
formaţii militare strategice nu au ţinut pasul cu 
evoluţiile sistemelor de culegere şi transmitere 
a informaţiilor şi se impune implementarea 
unor proceduri şi sisteme avansate de prelu- 
crare a informaţiilor care să îmbunătățească 
capacitatea Serviciului de Informaţii Militare de 
a gestiona şi prelucra un volum de informații tot 
mai mare, la pace, dar mai ales la război, când 
se estimează că are loc triplarea volumului de 
informaţii necesare. 

Pe lângă nevoile obiective generate de 
creşterea rolului informaţiei militare şi de evolu- 
tiile înregistrate în domeniul tehnologiei infor- 
maţionale, integrarea ţării noastre în structurile 
euroatlantice constituie un alt factor care impu- 
ne necesitatea organizării şi desfăşurării unei 
activităţi de informaţii militare strategice moder- 
ne în Armata României, similar armatelor din 
statele Alianţei Atlanticului de Nord, utilizând 


militar 


Fenomenul 


cele mai noi cuceriri ştiinţifice aplicabile în do- 
meniu. 
Rolul unui Serviciu de Informații Militare la 
nivel strategic 

Serviciul de Informații Militare (SIM) con- 
stituie elementul-cheie al procesului de asigu- 
rare informaţională (figura 1) a organelor de 
decizie strategică (conducerea militară şi politi- 
co-militară a statului) şi de execuţie (organe 
centrale ale Ministerului Apărării, Statului Major 
General, statelor majore ale categoriilor de for- 
te ale armatei, marilor unităţi de arme întrunite 


şi politico-militar 
internaţional 


produse „ Conducerea militară 
Yu informative | şi militaro-politică 


í . 
cereri SIM P cereri l a _ astatului 


Statele majore ale categoriilor 
|de forțe ale armatei, organe centrale 
ale Statului Major General, 


decizii 


| ale Ministerului Apărării etc. 


Figura 1: Rolul SIM la nivel strategic 


şi de arme). 

Dispunând de mecanismele şi resursele 
necesare, SIM desfăşoară o activitate continuă 
de culegere de informaţii şi de informare a be- 
neficiarilor asupra evoluţiilor fenomenului mili- 
tar şi politico-militar care ar putea afecta intere- 
sele externe, suveranitatea şi integritatea statu- 
lui. Pentru realizarea acestui deziderat, SIM se 
află permanent în stare “gata de luptă”, 
îndeplinindu-şi rolul şi misiunile primite prin 
desfăşurarea unui important număr de activi- 
tăţi, dintre care, cele mai relevante sunt: 

+ Conducerea şi coordonarea activității de in- 
formaţii militare strategice, responsabilitate în- 
deplinită prin: 

- stabilirea nevoilor de informații strategi- 
ce şi centralizarea acestora de la toţi beneficia- 
rii activităţii de informaţii militare strategice; 

- precizarea misiunilor de culegere şi re- 
partizarea acestora pe organe de culegere, for- 
te şi mijloace de cercetare; 

- conducerea efectivă a activităţii de infor- 
matii militare desfăşurată de structurile subor- 
donate nemijlocit: ataşatura apărării, centrul de 

cercetare electronică, centrul de informaţii geo- 
grafice şi fotografice, unităţile de cercetare din 
teatrele de operaţii şi alte organe de culegere 
de informații la dispoziția SIM. 

+ Centralizarea, prelucrarea şi exploatarea într- 
un sistem informatio- 
nal unic a tuturor infor- 
mațiilor furnizate de 
organele de culegere. 

* Asigurarea informati- 
ei oportune, în mod 
continuu, înainte, în 
timpul şi după execu- 
tarea unei operatiuni. 
Indiferent de distanță 
şi de timp, SIM trebuie 
să-şi organizeze mij- 
loacele şi resursele în 
aşa fel încât să fie 
permanent disponibile 
pentru elaborarea pro- 
duselor informative, 
luarea deciziilor şi pla- 
nificarea acțiunilor de 
urmat în timp util. 


«Prevenirea surprin- 
derii unei agresiuni armate care ar pune în pe- 
ricol integritatea şi suveranitatea statului. 
Această activitate se realizează prin furnizarea 
unor produse care conţin informații de avertiza- 
re referitoare la evoluția fenomenului militar şi 
politico-militar internațional ce ar putea afecta 
negativ interesele fundamentale ale statului 
sau ar putea fi utilizate în luarea deciziilor cu- 
rente ale politicii militare externe. Aceste pro- 
duse dau semnalul de alarmă sau atrag atenţia 
factorilor de decizie asupra evoluţiilor pericu- 
loase ale fenomenului militar şi politico-militar 
internaţional, au grad ridicat de urgenţă şi su- 
gerează nevoia de acţiune politico-militară şi 
chiar militară. Avertizarea presupune identifica- 
rea sau prevederea evenimentelor care ar pu- 
tea cauza angajarea forțelor armate sau ar 
avea efect instantaneu şi dăunător asupra obi- 
ectivelor politicii militare externe a statului, cum 
ar fi loviturile de stat, declanşarea unor conflic- 
te armate, acte teroriste, asasinarea unor lideri 
politici şi militari etc. 

* Asigurarea informațională la război a organe- 
lor militare de conducere de la nivel strategic şi 
operativ. Aceasta se realizează prin îndeplini- 

Estimarea capacității 
de luptă a inamicului 


Identificarea 
principalelor ținte 
de distrus 


Protecţia forțelor proprii 


Evaluarea distrugerilor 
provocate inamicului 


Executarea şi gestionarea 
unui plan de acțiune 


Distrugerea 
sau neutralizarea țintelor 


Asigurarea securității 
forțelor proprii 


Analiza eficacităţii 
acțiunilor de luptă 


rea a şase misiuni de bază (tabelul alăturat) 
care generează distribuirea produselor infor- 
mative necesare satisfacerii cererilor de infor- 
mații şi sprijinirii misiunilor comandanților. 
Conţinutul, pe scurt, al acestor misiuni 


Misiunile de bază Preocupările Deciziile 
ale SIM comandanților comandanților 
i vän e 
neprevăzute 
Pregătirea infi sefu ea Planificarea unei misiuni 
a câmpului de luptă 


* intensificarea cercetării desfășurate 

de forțele proprii; 

ə implementarea 

* stabilirea cursului de acțiune de adoptat; 
è determinarea zonelor/domeniilor 

de concentrare a efortului principal; 

* identificarea acţiunilor probabile 

ale inamicului; 

e determinarea măsurii in care se impune 
luarea unei acțiuni imediate; 

e estimarea efectului distrugerii țintelor 
asupra îndeplinirii obiectivelor adversarului; 
* stabilirea momentului propice de executare 
a misiunii de foc; 

e determinarea măsurii în care inamicul 

ar putea cunoaşte intenţiile comandantului; 
* stabilirea măsurii in care se impune 
executarea unui atac de preintâmpinare; 

e determinarea eficienţei focului 

şi a manevrei executate de forțele proprii; 
e determinarea necesităţii de reluare 

a atacurilor asupra țintelor lovite anterior. 


desfășurate 


este următorul: 
«Emiterea avertizării, care asigură comandan- 
tilor posibilitatea de a preveni surprinderea prin 
anticiparea şi reducerea riscului generat de 
acţiunile inamicului. Acest lucru permite co- 
mandanţilor să-şi reorienteze forțele pentru a 
contracara situaţiile neprevăzute şi să configu- 
reze câmpul de luptă pentru împiedicarea acti- 
unilor inamicului. Dispunând de informaţii de 
avertizare, comandanții pot decide asupra 
menținerii sau ridicării stării pregătirii de luptă 
şi, în cazul operaţiunilor de proiecţie a forţei, 
dispun de timpul necesar planificării acţiunilor 
forţelor şi mijloacelor de cercetare la dispoziţie. 

La război sau în cadrul altor operațiuni 
militare, SIM trebuie să identifice în mod opor- 
tun acele amenințări, reale sau posibile, care ar 
putea schimba natura operaţiilor, cum ar fi: 

- posibilitatea utilizării armelor de nimicire 
în masă; 

- violarea tratatelor şi acordurilor interna- 
tionale; 

- dislocarea neaşteptată a forțelor în zona 

probabilă de desfăşurare a acţiunilor de luptă; 

- schimbări neaşteptate ale intentiilor ad- 
versarului; 

- modificarea sprijinului populaţiei față de 

anumite operaţiuni. 
«Pregătirea informativă a câmpului de luptă. 
SIM trebuie să asigure comandanților la nivel 
strategic toate informaţiile necesare înțelegerii 
câmpului de luptă şi a opţiunilor pe care acesta 
le oferă forțelor proprii, aliate şi adverse. Aces- 
ta este un proces de analiză a amenințării şi a 
mediului dintr-o anumită zonă geografică, des- 
făşurat în mod continuu şi sistematizat prin par- 
curgerea următoarelor etape: 

- definirea mediului câmpului de luptă; 

- descrierea efectelor câmpului de luptă; 

- evaluarea amenințării; 

- determinarea modalităţilor probabile de 
materializare a amenințării. 

Parcurgerea sistematică a acestor etape 
permite SIM să furnizeze comandanților infor- 
maţiile necesare aplicării selective şi maximiză- 
rii puterii de luptă la momentele şi în punctele 
critice ale câmpului de luptă. 

«Estimarea capacităţii de luptă a inamicului, 
care permite comandanților să înțeleagă câm- 
pul de luptă, contribuind astfel la reducerea 
riscului şi incertitudinii pe timpul executării pla- 
nului de acţiune. 

«Identificarea principalelor ținte de distrus. Prin 
această misiune se asigură informaţiile nece- 
sare unităţilor luptătoare pentru angajarea şi 
distrugerea obiectivelor strategice ale inamicu- 
lui prin atacuri executate cu arme de foc şi mij- 
loace electromagnetice. In general, această 
activitate se desfăşoară pe baza informaţiilor 
deținute de SIM încă din timp de pace şi pre- 
supune angajarea unor importante forțe şi mij- 
loace de culegere de informații. 

«Protecţia forțelor proprii, care constă în identi- 
ficarea, localizarea şi urmărirea capacităţilor 
inamicului de a lovi şi afecta forțele, facilităţile 
şi operaţiunile proprii sau ale aliaţilor, fapt pen- 
tru care SIM trebuie să îndeplinească urmă- 
toarele sarcini: 

- identificarea şi contracararea capacități- 
lor adversarului de culegere de informații; 

- evaluarea vulnerabilităţilor forțelor pro- 
prii şi aliate şi a capacităţii adversarului de a le 


cunoaşte şi exploata; 

- identificarea percepţiilor inamicului asu- 
pra principalelor capacităţi aliate şi a modului în 
care acesta le va ataca sau influenţa; 

- identificarea contramăsurilor esenţiale 
care să interzică accesul inamicului la capaci- 
tăţile critice ale forțelor proprii şi aliate; 

- desfăşurarea activităţilor de evaluare a 
riscurilor şi amenințărilor. 

Informaţiile furnizate de SIM permit co- 
mandanţilor să decidă asupra contramăsurilor 
necesare pentru mascarea intentiilor lor, crea- 
rea unei imagini false care să fie însuşită de 
inamic şi protecţia forțelor proprii, prin: 
planificarea executării unor operaţiuni de pro- 
tecţie active şi pasive, executarea recunoaşte- 
rii, dezinformării, mascării şi a altor măsuri de 
protecţie; 
planificarea operaţiunilor de asigurare medica- 
lă şi logistică şi a măsurilor de protecţie a tru- 
pelor; 

«reducerea probabilității de atacare a grupărilor 
de forțe aliate prin localizarea exactă a forțelor 
inamice; 
contribuţia la evitarea materializării amenințării 
imediat după identificarea riscului. 
«Evaluarea distrugerilor provocate inamicului. 
Acest lucru permite comandanților să determi- 
ne modul în care acţiunile forțelor proprii s-au 
desfăşurat conform planurilor în vederea adop- 
tării următorului curs de acţiune sau declanşării 
următoarei faze a unei operaţii. Pentru a asigu- 
ra informaţii corecte, SIM angajează toate mij- 
loacele şi organele de culegere la dispoziţie, 
coordonat cu elementele de cercetare la dispo- 
ziția comandantului. 

lonel BUCUROIU 


Rolul şi misiunile serviciului de informaţii 
militare pentru executarea activităţii de 
informații militare strategice (Il) 

Conţinutul activităților pentru asigura- 
rea cu informații militare a conducerii stra- 
tegice la pace şi pe timp de război 

Pentru realizarea operativităţii şi eficienţei 
activităţilor desfăşurate în vederea asigurării cu 
informaţii a conducerii militare şi militaro- 
politice a statului, la pace şi pe timp de război, 
SIM moderne îşi definesc totalitatea activităţilor 

de culegere de informaţii, evaluare, colaţiona- 
re, interpretare şi distribuire a produselor infor- 
mative şi modul lor de desfăşurare, activităţi 
care se execută într-o succesiune şi cu algo- 
ritmi bine definiţi (figura 2). 


Originea 
problemei informative 


Solicitare 
de informaţii 


Produse 
informative 


Cereri 
de informaţii 


Problemă informativă 
formulată în termeni 
specifici SIM 


Informaţii 
prelucrate 


Cereri de informaţii 
suplimentare 


pm Evaluare as | 


Colaționare 
Interpretare 


După cum rezultă din această figură, pro- 
cesul de asigurare cu informatii militare la nivel 
strategic are un caracter ciclic, fiind cunoscut 
sub denumirea de ciclu informativ, ciclu care 
constă din mai multe etape, de la identificarea 
unei nevoi de informații, până la furnizarea pro- 
dusului informativ. 

+ Identificarea problemei informative 

Identificarea problemei informative este 
unul dintre cele mai importante elemente de 
planificare a activității desfăşurate la nivel stra- 
tegic, deoarece parcurgerea cu succes a aces- 
tei etape duce la definirea clară a sarcinilor in- 
formative de îndeplinit, elimină redundanta acti- 
vităţii operativ-informative şi asigură elabora- 
rea produselor informative în mod oportun şi în 
conformitate cu cerinţele beneficiarilor. 

După identificarea problemei informative, 
se întocmeşte un Proiect informativ, pe baza 
căruia se vor desfăşura toate etapele succesi- 
ve ale ciclului informativ. Proiectul informativ îşi 
are originea atât în analiza problemei informati- 

Figura 2. Principalele 
activități pentru asigura- 
rea cu informaţii militare 
a conducerii strategice la 
pace şi în timp de război 


Problemă informativă 
formulată în termeni 
specifici SIM 


Cereri 
de informaţii 


Informaţii primare 


ve cât şi în aria de responsabilitate informativă 
a SIM şi constă din Elemente Esenţiale de In- 
formaţii (EEI), care sunt specifice fiecărei pro- 
bleme informative şi reprezintă factorii critici de 
tratat în această etapă pentru a se asigura so- 
luționarea completă a problemei 
informative. 


La nivel strategic, identifica- 
rea problemei informative şi întoc- 
mirea proiectului informativ sunt 
elemente cruciale ale ciclului infor- 
mativ deoarece orice eroare produ- 
să în această etapă se va propaga, 
iar efectul se va multiplica, pe mă- 
sura parcurgerii celorlalte etape. 
Având în vedere această implicaţie 
majoră, proiectul informativ trebuie 
analizat din perspectiva culegerii de 
informaţii şi a procesului informativ, 
etape mari consumatoare de resur- 
se şi de timp, deci cu impact direct 
asupra eficienţei şi oportunității ac- 
tivităţii de informaţii militare strate- 
gice. 

Proiectul informativ reprezintă 
un proiect de ansamblu, care con- 
stituie nu numai catalizatorul, dar şi 
mecanismul de control al activității 
de culegere a informaţiilor, deoare- 
ce îi furnizează liniile directoare şi permite eva- 
luarea eficienței acesteia. Acesta cuprinde suc- 
cesiunea de desfăşurare a activităţilor procesu- 
lui informativ şi chiar din momentul întocmirii 
sale este obligatoriu să se determine tipul pro- 
duselor informative ce se vor elabora, respon- 
sabilul pentru materializarea proiectului şi be- 
neficiarii produselor informative. Proiectul infor- 
mativ este caracteristic desfăşurării activității 
de informaţii pe termen lung, caz în care există 
posibilitatea planificării. 

+ Aprecierea informativă 

Aprecierea informativă constituie un pro- 
ces de judecată, logic şi structurat, menit să 
asigure cea mai bună soluționare a problemei 
informative prin identificarea modalităților posi- 
bile de evoluție a evenimentului care a generat 
problema informativă, scopul său fiind dublu: 
ede a da un răspuns problemei informative, 
luând în calcul toți factorii care ar putea influ- 
enta evoluția unei situaţii, deci de a elabora 

ipoteze privind evoluţia evenimentului studiat; 
ede a formula toate cererile de informaţii cu 
privire la: 
- elementele esenţiale de informaţii (EEI); 
- elementele suplimentare de informaţii (ESI); 
- informaţiile absolut necesare confirmării / infir- 
mării ipotezelor formulate în timpul aprecierii 
informative; 
- solicitările de informaţii formulate în mod ex- 
pres de beneficiar. 

Aprecierea informativă dă caracterul ci- 


semnat asupra eficienței tuturor activităţilor 
SIM, mai ales asupra culegerii de informații. 
+ Culegerea de informații 

Prin identificarea cererilor de informații, 
problema informativă declanşează procesul de 
culegere de noi informații, activitate complexă 
şi de mare responsabilitate. 

Ansamblul activităţii de culegere cuprinde 
planificarea, organizarea, coordonarea şi con- 
trolul procurării de informaţii noi, executate în 
mod unitar. Din cauza diversităţii extreme a 
surselor de informare, a organelor de culegere 
şi a cererilor de informaţii, activitatea de cule- 
gere trebuie să se desfăşoare pe baza unei 
planificări riguroase, în mod organizat, prin in- 
termediul unui Plan de culegere a informațiilor: 
° Planificarea culegerii de informatii 

Pentru asigurarea unei activități de cule- 
gere sistematice şi oportune, planificarea aces- 
teia se face parcurgând etapele: de formulare a 
cererilor de informatii şi de alocare a timpului 
necesar soluționării acestora. 

În timpul etapei de formulare a cererilor 
de informații, ofițerul responsabil de gestiunea 
activităţii de culegere va completa în Planul de 
culegere a informațiilor. enunţul problemei in- 
formative, cererile de informații rezultate, între- 
bările relevante şi, dacă este cazul, indicații 
posibile. 

Alocarea timpului în Planul de culegere a 
informațiilor trebuie să facă distincţie între ter- 
menul-limită necesar obţinerii informaţiilor pri- 
mare şi termenul-limită necesar obţinerii infor- 
maţiilor prelucrate, care să permită declanşa- 
rea etapei de elaborare a produselor informati- 
ve. În plan se specifică şi termenul-limită până 
la care să se transmită informaţiile generate de 


o cerere de informaţii, numit perioadă de vala- 
bilitate, termen după care se apreciază că in- 
formaţia este depreciată şi nu mai este rele- 
vantă. Acest lucru constituie un indicator impor- 
tant pentru organele de culegere deoarece pre- 
vine disiparea efortului prin procurarea de infor- 
matii care nu mai prezintă interes informativ. 
° Organizarea activităţii de culegere 

Pe baza Planului de culegere a informati- 
ilor se asigură îndrumarea eficientă a tuturor 
organelor de culegere cărora, pe lângă cererile 
de informatii, trebuie să li se transmită toate 
indicaţiile privind deficiențele informaţionale şi 
priorităţile alocate fiecărei informaţii ce trebuie 
obținută. Prin urmare, la nivelul “mecanismului 
de coordonare a activităţii operativ- 
informative”, aflat sub comanda nemijlocită a 
şefului SIM, se realizează: 


Identificarea organelor de culegere, care pre- 
supune alegerea celor mai potrivite organe de 
culegere pentru rezolvarea unor sarcini infor- 
mative, astfel încât să se asigure soluționarea 
oportună a cererilor de informații şi exploatarea 
eficientă a tuturor organelor de culegere şi a 
surselor de informare la dispoziţia SIM; 
Alocarea priorităților pentru fiecare cerere de 
informații, fapt ce asigură eficientizarea activi- 
tăţii de culegere, făcându-se distincţia între 
EEI, ESI şi Elementele constante de informaţii 
(ECI). Dacă EEI şi ESI sunt variabile în cadrul 
proiectelor informative şi dependente de pro- 
blema informativă, ECI se aplică, cel puţin par- 
tial, oricărei probleme informative. ECI au un 
conţinut bogat, sunt obiective permanente ale 
activităţii informative şi formează nucleul activi- 
tăţii informative strategice, rămânând valabile o 
perioadă de cel puţin 1-2 ani. Bazele de date 
informative trebuie să răspundă în primul rând 
ECI, aceasta fiind garanţia că surprinderea 
poate fi evitată şi că se poate răspunde opor- 
tun oricărei cereri de informaţii. Alocarea priori- 
tăţilor se face numai după consultarea bazelor 
de date informative, deseori acestea furnizând 
răspunsuri parţiale sau chiar totale multor ce- 
reri de informații. 

În scopul întăririi controlului şi coordonării 
eficiente a activităţii de culegere, se alocă trei 
nivele de priorităţi pentru informaţiile ce trebuie 
culese, astfel: 


P1 - informaţia este urgentă pentru fun- 

damentarea unor decizii cu impact direct asu- 
pra siguranţei naţionale şi se cere acţiune ime- 
diată; 

P2 - informaţia este solicitată imediat 
pentru fundamentarea deciziilor cotidiene ale 
conducerii statului în probleme ce privesc sigu- 
ranţa naţională (cazul ESI); 

P3 - informaţia este cerută în mod con- 
stant pentru fundamentarea deciziilor cotidiene. 

În conformitate cu prioritățile alocate, ce- 
rerile de informaţii se împart în două categorii: 

- Cereri prioritare de informaţii - cererile cărora 
li s-au alocat prioritatea P1 sau P2 şi pentru 
care SIM a anticipat, inițiind deja procesul de 
elaborare a produselor informative; 

- Cereri normale de informații - cererile cărora 
le-a fost alocată prioritate P3 şi care 
completează cererile prioritare de 


dacă termenele-limită sunt respectate. Prin 
acest control sunt identificate neajunsurile, se 
aplică măsurile de corecție care se impun şi, la 
nevoie, se modifică Planul de culegere a infor- 
mațiilor. 

Având în vedere caracterul dinamic al 
fenomenului militar şi militaro-politic internaţio- 
nal şi consumul mare de resurse şi timp gene- 
rat de activitatea de culegere, este necesar ca 
SIM să implementeze un mecanism de culege- 
re (figura nr. 3) care să permită receptionarea 
în timp util a volumului de informaţii corecte şi 
relevante problemei informative care a determi- 
nat culegerea lor. 


lonel BUCUROIU 


Informatiile militare în contextul de securitate actual 


informații. 
= Determinarea deficienţelor in- 
formaţionale 


Deficiențele informaţionale se 
alocă numai după consultarea baze- 
lor de date ale SIM şi se trec într-un 
câmp separat al Planului de culegere 
a informațiilor pentru identificarea 
automată şi imediată a cererilor de 
informaţii care nu au fost soluționate. 


° Coordonarea activității de cule- 
gere, activitate ce presupune armo- 
nizarea tuturor elementelor de con- 
ducere implicate în procesul de cule- 
gere pentru a se determina corectitu- 
dinea alocării priorităților şi măsura 
în care organele de culegere sunt 
capabile să soluţioneze sarcinile in- 
formative alocate. La nivelul condu- 
cerii SIM, în cadrul Mecanismului de coordo- 
nare a activităţii operativ-informative, trebuie 
să existe un Comitet de coordonare a activității 
de culegere, care validează Planul de culegere 
a informațiilor pe baza cunoaşterii exacte a 
posibilităţilor şi limitelor organelor de culegere, 
sens în care se întruneşte săptămânal, sau ori 
de câte ori este nevoie. 


e Controlul activității de culegere, se face 
pentru a se verifica dacă toate activităţile de 
culegere se desfăşoară în conformitate cu Pla- 
nul de culegere a informațiilor, dacă toate or- 
ganele de culegere sunt exploatate eficient şi 

Figura nr. 3: Mecanismul culegerii de informații 

Rolul şi misiunile serviciului de informații 
militare pentru executarea activităţii de in- 
formații militare strategice (III 

lonel Bucuroiu 

Procesul informativ 

Procesul informativ este acea activitate în 
cadrul căreia informaţia transmisă de organele 
de culegere (informaţia primară) este transfor- 
mată, prin metode şi procedee proprii activităţii 
informative, în informaţie prelucrată. Informaţia 
primară nu poate fi distribuită direct beneficiari- 
lor pentru că nu a fost prelucrată din punct de 
vedere al activităţii de informaţii şi nu asigură 
protecția sursei şi organului de culegere care a 
furnizat-o. 

Procesul informativ (figura nr.4) are un 
caracter continuu şi constă din trei activităţi 
principale: evaluarea, colaţionarea şi interpre- 
tarea (analiza) informațiilor. 


Procesul informativ 


complet credibile, pot fi distribuite factorilor de 
decizie fără a se mai parcurge toate etapele 
procesului informativ. Dacă informaţia nu este 
însă relevantă problemei informative care a 
determinat culegerea sa, aceasta poate fi rele- 
vantă altei probleme informative sau misiunilor 
SIM, poate fi nefolositoare şi se introduce în 
baza de date, sau este considerată lipsită de 
relevanţă, fiind confirmată de alte surse. 


«Determinarea credibilității sursei se efectuea- 
ză prin analiza următoarelor aspecte: 
olegalitate - sursa are acces direct la informa- 
tie? 
ocredibilitate - care este motivația sursei, cum a 
obtinut informaţia, cât de obiectivă şi loială s-a 
dovedit până în prezent? 
ọcompetentă - care este pregătirea şi experien- 
ta sursei în domeniu şi capacitatea acesteia de 
a observa şi descrie evenimentul la care se 
referă informaţia? 
oconexiune inversă - cum a 
procedat sursa când i s-au so- 
licitat informaţii similare? 
oconfirmare - informaţiile furni- 
zate de sursă sunt confirmate 
de alte surse sau de evoluția 
ulterioară a evenimentelor? 
Analizând informaţia pri- 


Yy 


Y 


mară după aceste criterii şi 
= | 


[ 


Identificare | | 


Activitate | | Semnificație 


cunoştinţele sale despre sursă, 
ofițerul-analist alocă informaţiei 


Figura nr. 4: Structura procesului informativ 


Evaluarea 


Presupune determinarea valorii globale a 
informaţiei primare pe baza informatiilor exis- 
tente în bazele de date, a cunoştinţelor şi expe- 
rienţei ofițerului-analist în domeniu şi a ipote- 
zelor privind evoluţia probabilă a evenimentului 
formulate în etapa aprecierii informative şi pre- 
supune executarea mai multor activităţi, după 
cum urmează: 


«Determinarea relevanței informaţiei se efectu- 
ează imediat după primirea informaţiei primare 
şi are scopul de a determina urgenţa şi valoa- 
rea informaţiei relativ la problema informativă 
care trebuie soluționată şi la misiunile SIM. 
Uneori, din cauza gradului de urgenţă 
ridicat, informaţiile primare, primite de la surse 


= 


un grad de credibilitate: A- 
complet credibilă; B-de regulă 
credibilă; C-suficient de credi- 
bilă; D-lipsită de credibilitate; E-credibilitatea nu 
poate fi determinată. 

eDeterminarea acurateţii informaţiei se reali- 
zează prin evaluarea faţă de mai multe criterii, 
respectiv: coeziune, credibilitate şi confirmare 
de către alte surse sau de informaţiile existen- 
te în bazele de date. Acurateţea poate fi evalu- 
ată cu ajutorul a cinci grade de acuratețe: 

1 - informaţia este adevărată deoarece 
este confirmată de una sau mai multe surse 
independente şi complet credibile; 

2 - informaţia este probabil adevărată 
deoarece SIM dispune de informaţii furnizate 
de alte surse care confirmă total sau parţial in- 
formaţia în cauză; 

3 - informaţia este posibil adevărată 

deoarece se înscrie în imaginea generală sau 
în cunoştinţele ofițerului-analist despre subiec- 
tul descris; 

4 - informaţia este incertă deoarece nu 
poate fi probată ca fiind falsă; 

5 - acuratețea nu poate fi determinată 
deoarece informaţiei nu i se poate aloca unul 
dintre gradele 1-4. 

Rezultatul etapei de evaluare este aloca- 
rea unui grad de credibilitate a sursei (A-E) şi a 
unui grad de acuratețe a informaţiilor (1-5) pen- 
tru toate informaţiile expediate de organele de 
culegere. În urma evaluării, informaţia devine 
informaţie evaluată care, prin intermediul siste- 
mului de colaţionare, este introdusă în bazele 
de date informative şi utilizată pentru elabora- 
rea produselor informative. 
>  Colaţionarea 

Pentru evaluarea şi interpretarea infor- 
mațiilor, dar mai ales pentru elaborarea produ- 
selor informative, SIM trebuie sa dispună de un 
sistem de stocare şi regăsire a tuturor informa- 
țiilor disponibile, numit sistem de colaționare şi 
înregistrare, care asigură recepţia, sortarea, 
gruparea şi înregistrarea informaţiilor în bazele 
de date astfel încât părți de informaţie care se 
referă la acelaşi subiect să poată fi regăsite, 
comparate, evaluate, analizate şi extrase în 
forma dorită pentru a fi introduse în produsele 
informative. Colaţionarea informaţiilor are loc 
după parcurgerea totală sau parțială a fazei de 
evaluare şi se desfăşoară în mod automat, pe 
baza datelor din partea tipizată a purtătorilor de 
informaţii expediaţi de organele de culegere. 
=> Interpretarea 

În etapa de interpretare are loc transfor- 
marea informațiilor primare în informaţii prelu- 
crate, se dă sens informaţiilor primare şi se ela- 
borează concluziile cu ajutorul conexiunilor cu 
informaţiile existente în bazele de date şi cu 
ipotezele formulate în timpul aprecierii informa- 
tive. Interpretarea constituie o activitate conti- 
nuă a procesului informativ, nucleul acestuia, şi 
constă din trei procese: estimare, integrare şi 
deducție. 


+ Re-aprecierea informativă 

Această etapă constituie un proces de 
determinare a tendințelor de evoluție a fenome- 
nului studiat prin luarea în calcul a tuturor infor- 

matțiilor primite după formularea aprecierii infor- 
mative. Informația prelucrată este comparată 
cu ipotezele formulate în etapa de apreciere şi, 
dacă sunt confirmate, înseamnă că aprecierea 
informativă a fost corect executată şi nu se mai 
impune executarea re-aprecierii. În caz contrar, 
are loc o nouă apreciere şi se elaborează noi 
cereri de informaţii, care implică culegerea de 
informaţii suplimentare, astfel încât problema 
informativă să fie soluţionată. 

+ Elaborarea şi distribuirea produselor 

informative 

Elaborarea produselor informative este 
procesul în care informațiile prelucrate sunt 
strânse într-un document complet, care consti- 
tuie răspunsul la problema informativă care a 
generat întregul ciclu informativ. Acest lucru se 
realizează cu ajutorul echipamentelor de cal- 
cul, cu editoarele de texte acceptate în cadrul 
SIM, în formatul specific produsului respectiv. 

Distribuirea produselor informative este 
procesul prin care produsele informative, une- 
ori chiar şi informaţiile urgente, primare sau 
prelucrate sumar, sunt puse la dispoziţia bene- 
ficiarilor, de regulă pe suporţi magnetici sau 
prin poştă electronică şi chiar oral, prin infor- 
mări sau video-conferințe. Mijloacele şi meto- 
dele de distribuire depind de cantitatea de in- 
formaţii, de urgenţa şi utilitatea acestora, de 
nevoile beneficiarului, de capacitatea acestuia 
de analiză şi de mijloacele de comunicaţie la 
dispoziție. 

Produsele informative care se distribuie 
în mod normal sunt prevăzute în Planul anual 
de activități operativ-informative întocmit pe 
baza Proiectului informativ şi a misiunilor cu- 
rente ale SIM. La cestea se adaugă produsele 
informative distribuite de SIM, din proprie iniția- 
tivă sau la cererea beneficiarilor, determinate 
de evoluţia imprevizibilă a fenomenului militar 
şi militaro-politic internaţional. 

SUA: un nou program pentru cariera profe- 
sională în comunitatea de informaţii 


La 25 iunie a.c., cele 16 agenţii de infor- 
matii americane au semnat „Ghidul politicii Co- 
munităţii de Informaţii ICPG 601.01”. Progra- 
mul de activităţi civile comune”, care reglemen- 


tează metodologia de pregătire prin misiuni co- 


mune, de tip joint, a personalului i 
civil în vederea promovării în Į 
funcţii de conducere. Programul, 
care are meritul de a înlătura o 
parte dintre barierele existente $ 
între diversele servicii de infor- 
maţii, are rolul de a institui un 
proces de lărgire a cunoştinţelor 
şi experienţei ofiţerilor de infor- 
matii, asemănător sistemului de 
pregătire existent în forțele ar- 
mate americane. Obiectivul 
acestui program este ca la con- 
ducerea serviciilor de informatii 
să ajungă persoane ale căror 
cunoştinţe să acopere 
globalitatea fenomenelor, dar şi problemele cu 
care se confruntă serviciile care formează co- 
munitatea de informaţii americană. 


Programul în sine fusese lansat de anul 
trecut de fostul şef al comunităţii de informații 
John D. Negroponte, dar instituţionalizarea lui 
începe prin introducerea unor schimbări majore 
în metodele de angajare, numire în funcţie, 
evaluare şi salarizare a personalului de infor- 
matii. 

Nevoia de a iniția şi implementa misiuni 
comune, de tip joint, în cadrul comunității de 
informații a rezultat în urma analizelor făcute 
după atacurile din 11 septembrie 2001. 


Ca urmare, începând cu 1 octombrie 
2007, majoritatea angajaţilor serviciilor de infor- 
matții vor trebui să aibă experiența misiunilor 
comune înainte de a fi promovați în funcţii de 
conducere. Cei care ocupă funcţii de conduce- 
re în acest moment nu vor fi afectaţi, dar cei 
care le vor lua locul vor trebui să aibă experien- 
ta misiunilor joint în posturile anterioare sau să 
obțină o amânare. Dar amânările vor fi excepții, 
pentru că ele vor afecta credibilitatea progra- 
mului. Serviciile vor întocmi o listă a funcţiilor 
de conducere pentru care se cere experiența 
misiunilor joint, astfel încât, până în 2010, 95% 


Directorul DNI - Mike McConnell 


din funcţiile importante să fie ocupate numai de 
persoane cu o astfel de experienţă. Participa- 
rea la misiuni joint este voluntară, dar condiţia 
îndeplinirii ei pentru a accede la o funcţie de 
conducere este obligatorie. 


Astfel de misiuni pot fi îndeplinite prin 
detaşarea în cadrul oficiului directorului Infor- 
maţiilor Naţionale, la un centru 
național de informaţii sau la ori- 
care altă agenţie de informații. 
Experienţa poate fi dobândită şi 
în afara comunităţii de informaţii, 
în zone cum ar fi forțele armate, 
altă agenţie federală, sectorul 
privat sau o instituţie academică. 
În raport cu nivelul funcției de 
conducere pentru care este vi- 
zat, candidatul va urma o astfel 
de misiune cu durată de 1-3 ani. 
Pentru experiența acumulată în 
zone de război, unde cooperarea 
inter-servicii este o normă, pe- 
rioadele mai mici de un an vor fi 
creditate cu un an întreg. 


În afara acestui stagiu de joint, candida- 
tii la promovare în funcţii civile trebuie să fi par- 
curs şi Programul Joint de Dezvoltare a 
Capabilităţilor de Conducere din cadrul comu- 
nităţii de informaţii sau un curs echivalent apro- 
bat de directorul pentru resurse umane din ca- 
drul Oficiului Directorului Informaţiilor Naţiona- 
le. 


Se exceptează de la obligaţia de a dis- 
pune de un certificat al misiunilor joint doar 
acele funcţii de conducere care au caracter de 
unicitate, necesită o pregătire tehnică sau 
neuzuală de înalt nivel sau o expertiză care nu 
poate fi găsită în alte servicii ale comunităţii de 
informații. 

Conform estimărilor, în orice moment, 
aproape 1.000 de angajaţi ai serviciilor de in- 
formații se vor afla în misiuni de joint. 

Nicolae PERHAITA 

Rolul activității de informatii în 


desfăşurarea operaţiunilor militare la nivel 
strategic 
Informația, incertitudinea şi arta 
purtării războiului 

A deţine informaţii bune pe timpul desfă- 
şurării războiului poate fi comparat cu un joc de 
cărţi, în care un jucător poate să vadă o parte 
sau toate cărţile adversarului, ceea ce face ca 
jucătorul respectiv să posede aproape toate 
informațiile, mai puţin intențiile adversarului. 
Chiar şi în aceste condiţii nu există garanţia 
victoriei, din moment ce, pentru a câştiga jocul, 
foarte important este calitatea cărţilor pe care 
le va primi, ceea ce este similar cu posibilităţile 
sale. 


Desigur, incertitudinea în caz de război 
este mult mai complicată, situație în care există 
puţine reguli acceptate de purtare a războiului, 
reguli care, la rândul lor, sunt supuse perma- 
nent unor schimbări neaşteptate. Acţiunile ad- 
versarului rămân deseori necunoscute până 
după concretizarea lor şi chiar detaliile despre 
mişcările trupelor proprii nu sunt totdeauna ac- 
cesibile ofițerului de informaţii. În plus apare 
dorința adversarilor de a face totul pentru a 
creşte impertfecțiunea informaţiilor care pot fi 
deţinute de adversar, care nu este altceva de- 
cât o formă de manifestare a dezinformării. 

Carl von Clausewitz este cel care a avut 
cea mai importantă şi mai originală contribuţie 
la studierea războiului, recunoscând rolul ex- 
trem de important al incertitudinii. Acesta a fost 
extrem de interesat de efectul incertitudinii asu- 
pra atitudinii şi rolului liderilor militari în situaţie 
de conflict armat. În multe cazuri, el a observat 
că lipsa informaţiilor corecte face ca liderii mili- 
tari să devină extrem de precauți şi predispuşi 
analizei celui mai prost caz în ceea ce priveşte 
hazardul riscurilor calculate. 

Necunoaşterea situaţiei adversarului i-a 
oferit lui Clausewitz o explicaţie suplimentară 
pentru discrepanţa dintre războiul privit din 
punct de vedere teoretic şi războiul real. El a 
motivat, teoretic vorbind, că activitatea militară 
nu ar trebui întreruptă sau suspendată până 
când una din părţi nu şi-a apropiat victoria în 
mod decisiv: “Asemănător a două elemente 
incompatibile, armatele trebuie să se distrugă 
una pe alta în mod continuu. Ca şi focul şi apa, 

adversarii nu se găsesc niciodată într-o stare 
de echilibru, dar trebuie să-şi continue interacţi- 
unea până când unul dintre ei dispare com- 
pleť”. 

Se pune întrebarea dacă şi care sunt mo- 
dalităţile prin care liderii militari pot compensa 
lipsa informaţiilor credibile. Arta războiului este 
destinată, într-o mare măsură, depăşirii proble- 
melor generate de incertitudine, indiferent care 
ar fi sursa. 

În general, la nivel strategic, există două 
modalități de a aborda problema incertitudinii. 
Prima dintre ele, care din punct de vedere isto- 
ric o precede pe cea de-a doua, include o vari- 
etate de măsuri bazate pe dimensiunile diferite 
ale artei războiului sau puterii de luptă. Cea de- 
a doua modalitate constă în îmbunătăţirea acti- 
vităţii de informaţii, care a început să asigure 
mijloace eficiente de reducere a incertitudinii 
începând cu a doua parte a secolului XIX. 

Rolul liderilor militari în reducerea 

incertitudinii la nivel strategic 

Combinația ideală dintre activitatea de 
informaţii desfăşurată la nivel strategic şi con- 
ducerea militară superioară a unui stat ar face 
ca viața fiecărui lider militar să fie mult mai 
uşoară, reducând necesitatea ca acesta să po- 
sede calităţi deosebite de intuiţie şi creativitate. 
Este evident că aplicarea judicioasă a principii- 
lor războiului este o modalitate de a rezolva 
problema incertitudinii şi uneori chiar în avanta- 
jul propriu, dar pentru aceasta, liderii la nivel 
strategic trebuie să dispună de experienţă, in- 
tuiție şi geniu creativ. 

La nivel strategic, aplicarea 
“nondogmatică” a principiilor războiului impune 
necesitatea unui talent care să permită sesiza- 
rea esenței unei probleme fără a te lăsa prins 
în mulțimea detaliilor. Atunci când totul s-a 
spus şi s-a făcut, rămâne doar intuiţia coman- 
dantului, capacitatea sa de a vedea lucrurile 
într-un mod simplu, de a identifica întreaga ac- 
tivitate cu sine însuşi, ceea ce constituie esen- 
ta unui bun lider militar la nivel strategic. 

Natura contradictorie a rapoartelor infor- 
mative primite în caz de război exercită o presi- 
une extrem de puternică asupra comandantu- 
lui, presiune care îl poate determina să elabo- 
reze ordine şi contraordine, să ezite şi să cree- 
ze astfel o stare de confuzie atât pentru sine, 

cât şi pentru subordonați. Liderul militar trebuie 
însă să reziste tentaţiei de a-şi modifica ordine- 
le, care ar contribui astfel la creşterea confuzi- 
ei, având permanent în minte maxima conform 
căreia “ordin, contra-ordin aduce dezordine”. 

O problemă majoră cu care se confruntă 
liderii militari la nivel strategic este aceea că, în 
mod normal, experienţa este singura modalita- 
te pentru câştigarea cunoştinţelor şi deprinderi- 
lor necesare utilizării produselor informative 
furnizate de serviciile de informații. 

O bună cunoaştere a rolului activităţii de 
informații va ajuta liderii politico-militari să evite 
cele două extreme, care constau, fie în a se 
cere imposibilul, fie la a ignora utilitatea activi- 
tăţii de informaţii. O astfel de pregătire trebuie 
să familiarizeze liderul cu diferite surse şi meto- 
de ale activităţii de informaţii, să analizeze ce- 
ea ce se poate cere şi ceea ce nu se poate ce- 
re, să identifice modalităţi de colaborare cu 
specialiştii activităţii de informa- 
tii şi chiar să faciliteze analiza 
studiilor de caz istorice care 
demonstrează utilitatea şi va- 
loarea activităţii de informații. 

Activitatea de informații şi 
operațiunile 
militare 

Dacă, înainte de dezvol- 
tarea sistemelor moderne de 
comunicaţii, a fost aproape im- 
posibil să se obţină şi să se 
transmită informaţii credibile, 
de la sfârşitul Primului Război 
Mondial şi până la sfârşitul ce- 
lui de al doilea Război Mondial 
informaţia a devenit o compo- 
nentă esenţială a capacităţii de 
luptă la toate eşaloanele. În 
timp ce informaţia clară, oportu- 
nă şi bine prezentată poate fi 
văzută ca un multiplicator al 
forţei, lipsa informaţiei poate fi 
considerată ca un divizor al forței. Până la un 
punct, informaţia de valoare compensează in- 
ferioritatea numerică sau de înzestrare prin 
faptul că permite părții slabe: 

- să-şi angajeze forțele într-o manieră mai eco- 
nomică; 
- să economisească timp şi resurse pentru 


Foarte bună 


Calitățile activității de informaţii 


Britanicii în bătălia de la 
Sidi Barrani (Compass) 
Britanicii în Grecia (1940) 
şi Creta (1941) 
Submarinele germane “U” 
în Oceanul Atlantic 
(1939-1941) 

Marina SUA în bătălia de 
la Midway (1942) 


Marea Britanie în 
Norvegia (1940) 


identificarea dislocării trupelor inamice; 

- să lovească inamicul în cele mai vulnerabile 
puncte ale sale; 

- să intercepteze şi să influenţeze acțiunile ina- 
micului; 

- să concentreze forțe relativ superioare în 
punctele decisive ale confruntării. 


Invers, incapacitatea de a identifica slăbi- 
ciunile cheie ale inamicului din cauza lipsei in- 
formatiilor poate duce la dispersarea inutilă a 
forțelor şi la irosirea resurselor importante. Prin 
urmare, atât la nivel strategic, cât şi la nivel 
operativ sau tactic, informaţia trebuie văzută ca 
un factor important în evaluarea capacității de 
luptă şi în calculul raportului de forțe, ca un 
multiplicator de forțe. Calitatea şi eficienţa pro- 
duselor informative elaborate de serviciile de 
informaţii este unul din cele mai bine păstrate 
secrete ale unei națiuni. Chiar şi cele mai rigu- 


Bătălia pentru Iutlanda 
Britanicii la El Alamein (1942) 
Aliaţii în Sicilia 

Rușii în bătălia de la Kursk 


Germania în bătălia pentru Anglia 
Invazia Germaniei în Uniunea 


Sovietică (Planula Barbarosa 
1941) 

Japonia în bătălia de la Midway 
Submarinele germane “U” din 
Oceanul Atlantic (de la mijlocul 
anului 1943) 

Germania în Normandia (1944) 


Puterea militară 


Slabă Puternică 


roase studii despre puterea armată a unor ţări 
nu menţionează nimic despre activitatea de 
informaţii, din acelaşi motiv al păstrării secretu- 
lui. 

În războiul modern victoriile sunt realizate 
în aceeaşi măsură, pe câmpul de luptă şi în 
cadrul serviciilor de informaţii. Rezultatele con- 

flictelor militare sunt determinate de cea mai 
slabă legătură din lanţ, iar menţinerea echili- 
brului între elementele contributive este esenti- 
ală. Prin urmare, chiar şi cea mai bună activita- 
tea de informaţii nu constituie un panaceu, o 
putere militară putând să învingă un adversar 
mai slab chiar şi în lipsa informaţiilor de valoa- 
re, în timp ce o naţiune mai slabă din punct de 
vedere militar şi cu o activitate de informaţii ne- 
eficientă nu poate obţine victoria. 


Nu întotdeauna o bună activitate de infor- 
matii poate apropia victoria, uneori putând doar 
să minimizeze costurile înfrângerii. În figura 
alăturată se prezintă un cadru posibil pentru 
ilustrarea relaţiei dintre puterea militară, calita- 
tea activităţii de informaţii şi rezultatele câtorva 
dintre cele mai importante confruntări militare, 
luându-se în calcul doar parametrii cantitativi. 

Concluzii 

În caz de război, informaţiile au o valoare 
extremă, dar posesia lor nu constituie o premi- 
să obligatorie pentru victorie. Cea mai bună 
activitate de informaţii este lipsită de valoare 
dacă nu este acompaniată de putere militară., 
iar puterea militară fără informaţii poate obține 
victoria, dar cu costuri mai mari. Desfăşurarea 
unei eficiente activităţi de informaţii poate să nu 
fie absolut esenţială pentru purtarea unui răz- 
boi, dar în mod sigur permite utilizarea mai efi- 
cientă şi economică a forțelor luptătoare. 


Deşi este extrem de importantă la toate 
nivelele în caz de război, informaţia are cea 
mai mare valoare şi este cel mai uşor de identi- 
ficat la nivel strategic şi la cele mai înalte nivele 
operative. Informaţia are cea mai mare contri- 
buţie înainte de începerea luptei prin faptul că 
oferă comandantului cele mai noi date despre 
organizarea, înzestrarea, intenţiile, moralul etc. 
inamicului. După declanşarea luptei, totul se 
desfăşoară într-un flux dinamic, evenimentele 
derulându-se extrem de rapid şi, în momentul 
în care sunt percepute de adversar, deja situa- 
ţia este schimbată, fapt ce face ca rapoartele 
informative să poată fi înțelese incorect, chiar 
dacă sunt corecte în momentul transmisiei. 

Fără îndoială că tehnologia modernă a 
făcut un progres enorm în rezolvarea proble- 
melor care ţin de transmiterea informațiilor şi a 
deciziilor. Cu toate acestea, intuiţia rămâne in- 
dispensabilă pe câmpul de luptă, deşi contribu- 

ţia sa probabil că a mai scăzut față de cea a 
informaţiei şi se face apel la ea mai puţin frec- 
vent. Informaţia va constitui întotdeauna un 
factor important în îmbunătăţirea intuiţiei lideri- 
lor militari, dar no va putea substitui vreodată. 
Prin urmare, aprecierea rolului informaţiei este 
doar una dintre multele calităţi necesare unui 
comandant modern. 

În viitor, principiile care să guverneze uti- 
lizarea corespunzătoare a informaţiilor de către 
militari nu se vor schimba, se vor schimba însă 
circumstanțele în care vor funcţiona aceste 
principii. Creşterea enormă a cantităţii de infor- 
maţii, combinată cu dezvoltarea tehnologiei 
comunicaţiilor, poate crea o presiune puternică 
asupra comandanților, obligându-i să stea 
aproape de ofițerii de informaţii, ceea ce va du- 
ce la pierderea percepţiei reale a ceea ce se 
întâmplă pe câmpul de luptă. Prin urmare, 
acesta este un tribut plătit faptului că se dispu- 
ne de comunicaţii mai bune şi de mai multă 
informaţie. 

Succesul într-un conflict armat presupune 
menținerea unui echilibru corespunzător între 
toţi factorii tangibili sau intangibili, materiali sau 
nemateriali. Accentul excesiv pe una dintre di- 
mensiuni în detrimentul celorlalte poate crea 
vulnerabilități grave care pot fi exploatate de 
oponent. Una dintre aceste dimensiuni este 
informaţia. 

De regulă, naţiunile puternice sunt mai 
puţin motivate pentru a-şi eficientiza activitatea 
de informaţii deoarece cred că vor câştiga ori- 
cum bătălia. În schimb, naţiunile mai vulnerabi- 
le au o motivaţie mai puternică pentru a-şi dez- 
volta serviciile de informaţii, fiind clar că o bună 
activitate de informaţii militare va acţiona ca un 
multiplicator de forță, iar partea care dispune 
de servicii de informații mai bune, nu numai că- 
şi va utiliza puterea mai profitabil, dar o va şi 
conserva în mod eficient. 


lonel BUCUROIU 

DOCTRINA DE INFORMATII SI COMUNITA- 
TEA DE INFORMAȚII NECESITĂȚI ALE UNUI 
NOU STADIU DE REFORMĂ ÎN ROMÂNIA. 
Punct de vedere (| 


România are nevoie de o Doctrină de 
informaţii nouă, raportată la realitatea politică 
internă, la statutele politice şi economice do- 
bândite în cadrul comunităţii internaţionale, 
precum şi la configuraţia actuală şi tendinţele 
de evoluţie ale situației geopolitice pe plan 
mondial. Ea trebuie să aibă un caracter teoretic 
şi juridic dar şi pragmatic şi programatic de lun- 
gă durată. Să fie accesibilă şi percepută corect 
de către societatea civilă, formulând, explicit, 
principii de bază privind modalităţi de bugetare, 
rolul, locul, misiunile, organizarea, metodele 
specifice de acţiune, cooperarea între ele, con- 
ducerea şi controlul societăţii civile asupra ser- 
viciilor de informaţii. Trebuie să se aibă în ve- 
dere că societatea civilă, în drumul ei spre de- 
mocrațţie, şi-a conşitientizat bine rolul care se 
impune să şi-l asume în diriguirea treburilor 
obştei. În context, şi această doctrină face par- 
te din treburile obştei. Ca urmare, mai ales 
acum, în procesul de consolidare a drumului 
spre democraţie, ea trebuie să vizeze, în primul 
rând, reforma mentală a cetățeanului român 
pentru a fi scos din starea de suspiciune ce-l 
domină încă. El trebuie adus la nivelul de înţe- 
legere a nevoii unei activități de informații într-o 
societate democrată spre care tindem, să per- 
ceapă corect scopurile şi domeniile pentru care 
aceasta se organizează şi, respectiv, să se asi- 
gure informativ pentru securitatea persoanei 
sale şi să fie de acord cu principiile în baza 
cărora se selectează, formează şi se speciali- 
zează resursa umană folosită în acest scop, 
pentru a avea încredere în ea. În final, el trebu- 
ie să se şi ridice la capacitatea de a veghea 
respectarea legii de către aceste servicii dar şi 
de a interveni în procesul de reconstrucție şi a 
le sprijini în îndeplinirea misiunilor lor. Apoi, 
doctrina trebuie să finalizeze şi reforma structu- 
rală a serviciilor de informaţii. Numai în baza 
unei asemenea doctrine, clară, transparentă, 
înțeleasă şi acceptată de întreaga societate, 
pot fi eliminate suspiciunile şi motivaţia acelor 
aproape permanente denigrări mediatice la 
adresa serviciilor de informații. 


Doctrina, însă, trebuie să rezulte şi 
dintr-o Strategie de securitate naţională, la fel 


de pragmatică şi programatică, elaborată şi ea 
pentru o perioadă de timp determinată de dina- 
mica prognozată a mediului geopolitic şi 
geostrategic în care România îşi identifică se- 
curitatea naţională, deplina stabilitate şi integri- 
tate statală. Într-un asemenea document, Doc- 
trina îşi poate găsi, la fel de explicit formulate, 
interesele fundamentale naţionale, factorii de 
provocare, risc şi ameninţare interni şi externi 
la adresa acestora, din care să rezulte domeni- 
ile necesare de acoperit informativ. 


Referindu-ne doar la colaborarea internă 
a serviciilor de informaţii, Doctrina trebuie să 
elucideze şi conceptul de Comunitate de infor- 
matii. El reprezintă o noutate în cultura de se- 
curitate a societăţii noastre, insuficient cunos- 
cută chiar şi de unii responsabili politici în do- 
meniu. De aceea, îmi exprim ferm opinia că 
aceasta — Comunitatea de informaţii — este, în 
primul rând, o problemă a serviciilor de infor- 
mații şi constituirea ei trebuie să vizeze, în 
esenţă, eficientizarea activităţii lor, printr-o mai 
bună colaborare în interesul general al întregii 
societăţi, evitându-se orice suspiciune că ar 
servi unui anume scop politic personal sau de 
grup.. Din acest prim considerent, apreciez că 
ar fi mai indicat a o numi Comunitatea Servi- 
ciilor de Informații. 


Aşadar, în opinia mea, Comunitatea Ser- 
viciilor de Informaţii reprezintă totalitatea struc- 
turilor de informaţii cu rang departamental şi 
intradepartamental - constituite potrivit legii - 
care, în baza identității unor principii specifice 
ce le aseamănă, convin asupra coordonării 
unor activităţi de culegere de informaţii, dispo- 
nibilizării oportune, între ele, a acelor informații 
obținute ce nu intră în sfera proprie de interes, 
precum şi asupra evaluării în comun a acelora 
care pot face obiect de informare reciprocă şi 
de analiză integrată, necesare factorului de de- 
cizie politică şi politico-militară în domeniul 
apărării, siguranţei naţionale şi ordinei publice. 

Principiile specifice ce le aseamănă pri- 
vesc identitatea de interese, scopuri şi de 
specific ale activităților desfăşurate, com- 
plementaritatea misiunilor serviciilor care o 
compun, păstrarea subordonării în concep- 
ţia şi în structurile cărora acestea au fost 
create, confidențialitatea şi compartimenta- 
rea muncii operative. 


Identitatea de interese este evidențiată 

de interesele fundamentale naţionale cuprinse 
în misiunea pentru care au fost create, pe care 
trebuie să le apere necondiţionat şi în exclusivi- 
tate. Comunitatea, în ansamblul ei, nu numai 
că trebuie să se afle în afara oricăror interese 
personale şi de grup politice, ideologice, eco- 
nomice, financiare, sociale, militare, etnice, reli- 
gioase şi de altă natură, interne si externe, dar 
chiar trebuie să le identifice, dacă ele se mani- 
festă în raport cu ea, se opun ori lezează di- 
rect, indirect sau obscur interesele fundamen- 
tale naţionale. 


Identitatea de scopuri este dată de mi- 
siunea principală a serviciilor de a identifica 


provocările, factorii de risc şi ameninţare la 
adresa intereselor fundamentale naţionale, a 
evalua gradul de periculozitate al acestora şi a 
informa, oportun, factorii de decizie politică, 
politico-militară si organele abilitate prin lege să 
acţioneze pentru contracararea lor şi pentru 
prevenirea surprinderii politice, diplomatice, 
militare, economice, ecologice, demografice şi 
de altă natură. 


Identitatea _de_specific a activităților 
desfăşurate este dată de conţinutul şi caracte- 


rul acțiunilor de culegere de informații prin mij- 
loace umane şi tehnice, folosind surse deschi- 
se, închise, forme si metode ale muncii acope- 
rite şi de agentură, aprobate prin lege, practica- 
te de serviciile de informaţii care compun Co- 
munitatea. Totodată, această identitate este 
dată şi de caracterul “analizei de informații” 
specifică tuturor serviciilor în domeniu. 


Complementaritatea__misiunilor indivi- 
dualizează fiecare serviciu în cadrul Comunită- 


tii şi se realizează prin însumarea domeniilor 
de responsabilitate ale celor care o compun, în 
scopul acoperirii complete a necesarului de 
informaţii de interes pentru apărare, siguranţă 
naţională şi ordine publică. Pe de altă parte, 
acest principiu evidenţiază nevoia de regle- 
mentare a disponibilizării operative de către un 
serviciu a unor informaţii obținute care nu intră 
în sfera proprie de responsabilitate şi dirijării lor 
către alt serviciu interesat . 
Păstrarea_subordonării în concepţia şi 
în structurile cărora au fost create este asigura- 
tă de evidenţierea identităţii de interese, sco- 
puri şi specific prin menţinerea exclusivă a do- 
meniilor de responsabilitate acordate prin lege, 

precum şi de complementaritatea misiunilor, 
excluzându-se orice tentativă de imixtiune şi 
dublă subordonare sau de centralizare a subor- 
donării lor. 


În cadrul Comunităţii se realizează con- 
sensul si coordonarea acțiunilor de către un 
organ consultativ al directorilor tuturor servicii- 
lor, ajutaţi fiecare de câte o grupă de specialişti 
proprii. Aceştia din urmă sunt constituiți într-o 
structură executivă permanentă de analiză şi 
colaborare între servicii şi de legătură cu bene- 
ficiarii finali de informaţii si cu alte organe. 
Structura centralizează, totodată, şi unele ne- 
voi de informaţii ale beneficiarilor şi chiar ale 
serviciilor. Consiliul consultativ al Directorilor 
stabileşte repartiţia lor în funcţie de resursele 
umane, materiale şi financiare ce se estimează 
a fi angrenate în procesul de obținere a lor, în 
raport de posibilităţile fiecăruia. 


Păstrarea confidenţialității şi comparti- 
mentării muncii operative este un principiu 
de bază al activităţii de informaţii. Activitatea 


operativă este un atribut ce aparţine, în exclusi- 
vitate, fiecărui serviciu de informaţii şi nu face 
obiectul discuţiilor concrete în plenul structurilor 
nominalizate mai sus. 


În cadrul organului consultativ al directo- 
rilor, aceştia se informează reciproc în proble- 
mele de interes comun, nominalizează informa- 
tiile pe care se angajează să le obţină, alese 
din suma necesarului de informaţii, centralizată 
de structura executivă permanentă de analiză 
şi colaborare. Astfel, se elimină acţiunile opera- 
tive paralele pe aceeaşi ţintă (obiectiv), cu 
efecte benefice directe asupra costurilor, 
eliminându-se şi interferenţele şi imixtiunile în- 
tâmplătoare, accidentale ale unui serviciu în 
activitatea operativă a altui serviciu , care ar 
putea genera prejudicii ireparabile. 

Colaborarea în activitatea operativă nu 
este exclusă. Ea face însă obiectul protocoale- 
lor şi planurilor de colaborare bilaterale, puncti- 
form pe o anume problemă şi nu se discută în 
plenul organului consultativ al directorilor. 


Comunitatea nu emite hotărâri, decizii şi 
nici recomandări. Ea elaborează planuri de lu- 
cru în comun, în baza nevoilor de informaţii so- 
licitate de Consiliul Suprem de Apărare a Țării, 
Parlament, Guvern şi alţi beneficiari stabiliți 
prin lege. 

Produsele de informaţii ale Comunităţii 
sunt analizele integrate de informații şi sin- 
tezele integrate informative în domeniile apă- 
rare, siguranţa naţională şi ordine publică. Ele 
se întocmesc în baza unor informaţii şi evaluări 
din domeniile politic, militar, economic, social, 
financiar, ecologic, demografic şi de altă natură 
externe, precum şi ale celor interne ce privesc 
apărarea, siguranța naţională şi ordinea publi- 
că, trimise în mod operativ de către toate servi- 
ciile, fiecare în concordanţă cu misiunea princi- 
pală pentru care a fost constituit. Produsele de 
informaţii ale Comunităţii nu se substituie pro- 
duselor de informaţii ale fiecărui serviciu în par- 
te. Procesele de evaluare primară, analiză de 
informaţii, sinteză, stocare a informaţiilor, de 
elaborare a produselor proprii şi de informare 
directă a beneficiarilor se efectuează, indepen- 
dent, oportun, cu periodicitate prestabilită şi 
continuu. Acestea sunt un atribut exclusiv al 
fiecărui serviciu şi nu trebuie să fie dependente 
de concluziile şi punctele de vedere ale Comu- 
nității. 

Analiza _integrată de informatii, este 
rezultatul unui proces complex şi unitar de ana- 
liză, adaptată la specificul serviciilor de infor- 
matii, în baza tuturor informațiilor deținute la un 
moment dat din toate domeniile (politic, militar, 
economic, financiar, social, etnic, cultural, de- 
mografic, ecologic şi de altă natură, dintr-o zo- 
nă geografică de interes sau pe o problemă 
dată), în cadrul căruia se realizează corelări şi 
determinări între ele în raport cu starea de apă- 
rare, siguranță naţională şi ordine publică la 
acel moment. Această analiză este impusă de 
multitudinea de determinări ale conceptului de 
apărare şi siguranță naţională şi de marea di- 
versitate a factorilor de provocări, riscuri si 
ameninţări la adresa acestora. Un asemenea 
proces de analiză facilitează identificarea aces- 
tor factori şi aprecierea gradului de periculozi- 
tate al lor. Nu toate serviciile au posibilitatea să 
efectueze o analiză integrată, care solicită 
această diversitate de informaţii, neavându-le 
la dispoziţie în totalitatea lor, îndeosebi pe ace- 
lea care nu constituie, în principal, obiectul pre- 
ocupărilor lor. La nivelul Comunităţii, structura 
executivă permanentă, primind analizele infor- 
mative de la toate serviciile, este în măsură să 
efectueze o analiză integrată completă care s- 
ar putea să se finalizeze cu aprecieri nu tocmai 


identice cu cele ale serviciilor. De exemplu: 
serviciul de informaţii militare identifică un fac- 
tor de ameninţare extern la adresa apărării 
naţionale pe care îi apreciază cu un anume 
grad de periculozitate, în baza informaţiilor cu 
caracter militar într-un context cunoscut politic 
construit cu propriile informaţii care pot fi in- 
complete. Organul consultativ şi de coordonare 
al Comunităţii poate să formuleze şi alte apre- 
cieri asupra gradului de periculozitate în baza 
analizelor celorlalte servicii, efectuate cu mai 
multe informaţii din domeniul politic corelate cu 
cele din domeniul economic, financiar, 
ş.a.m.d. 


Este foarte important a se înțelege şi a 
se respecta principiul potrivit căruia organul 
consultativ de coordonare al Comunităţii nu 
reprezintă un intermediar între factorul de 
decizie politică şi politico — militară la nivel 
național şi fiecare serviciu în parte. CSAT şi 
Preşedinţia au relaţie directă cu fiecare serviciu 
în parte, iar acestea continuă să-şi trimită pro- 
dusul de informații propriu direct tuturor 
decidențţilor şi, în acelaşi timp, organului con- 
sultativ şi de coordonare al Comunităţii. 

Reţine atenţia şi faptul că, în cadrul orga- 
nului consultativ şi de coordonare al Comunită- 
ţii se vehiculează, de regulă, evaluări şi mai 
puţin informaţii concrete, punctiforme. Depozi- 
tare de informaţii sunt numai serviciile care le 
obțin. 

Legiferarea constituirii Comunităţii Servi- 
ciilor de Informaţii, în baza principiilor prezenta- 
te succint mai sus, precum şi procedeele de 
analiză, s-a realizat de mai mult timp în unele 
state cu experienţă în domeniu, dezvoltate din 
punct de vedere economic şi financiar, cu o 
poziție consolidată şi importantă în ce priveşte 
democraţia, statul de drept, precum şi în viața 
politică internaţională. 

SUA au constituit pentru prima dată Co- 
munitatea de Informaţii în anul 1981, sub pre- 
şedinţia lui Ronald Reagan şi s-a dovedit a fi 
eficientă pe timpul războiului rece. Principiile 
de constituire şi modalităţile de lucru ale Comu- 
nității au permis o evaluare corectă a 
premizelor de dezvoltare politică, economică, 
financiară, militară ale sistemului comunist în 
anii optzeci ai secolului trecut. Au apreciat că- 
derea sistemului comunist, identificând şi ur- 
mărind contradicţiile interne ce se manifestau 

în decursul anilor şi în toate domeniile de exis- 
tență ale acestuia, concluzionând că se agra- 
vau continuu şi inevitabil. O astfel de apreciere 
putea să rezulte numai printr-o abordare inte- 
grată, atotcuprinzătoare a situaţiei de ansam- 
blu din țările comuniste respective. Această 
concluzie a servit politica externă şi de securi- 
tate a ţărilor NATO, îndeosebi a SUA, în raport 
cu statele blocului comunist, care au ştiut cum 
să răspundă provocărilor, evitând un conflict 
armat ce ar fi fost posibil să fie generat de ex- 
tinderea agoniei sistemului comunist. 


După 1990, şi alte state au simţit nevoia 
realizării unei mai bune coordonări între servici- 
ile de informaţii în scopul îmbunătățirii activității 
informative şi orientării ei în folosul exclusiv al 
apărării şi siguranţei naţionale. Chiar şi SUA au 
trecut la un nou concept de Comunitate de In- 
formaţii, îndeosebi, ca urmare a atacurilor tero- 
riste din 11 septembrie 2001. Conceptul a fost 
definitivat şi adoptat abia în 2004, iar eficienţa 
lui încă nu beneficiază de o apreciere finală. 


(continuare în numărul viitor) 


Gl.mr. (r) Mihaiu MĂRGĂRIT 

- analist politico militar - 

Director de proiect în Fundaţia EURISC - 
Institutul European pentru Managementul 
Riscului, Securității şi Comunicării 


DOCTRINA DE INFORMAȚII SI COMUNITA- 
TEA DE INFORMAȚII - NECESITĂȚI ALE 
UNUI NOU STADIU DE REFORMA IN ROMA- 
NIA. 


Punct de vedere (II) 


Principiile menţionate în numărul anterior, 
cu privire la Doctrina de informații şi la Comuni- 
tatea Serviciilor de Informaţii, reprezintă un 
punct de vedere. Ele însumează concluzii şi 
elemente rezultate din practica şi experiența 
unor state în care Comunitatea funcţionează şi 
nu face trimiteri de apartenenţă la un anumit 
stat. În concret, aceste principii sunt unanim 
recunoscute, dar prezintă nuanţări mai mult 
sau mai puţin pronunţate, diferite de la un stat 
la altul. Ele sunt determinate de specificul si 
tradiţia fiecărui stat, de stadiile de dezvoltare şi 
consolidare ale democraţiilor lor, de modul în 
care sunt înțelese şi formulate interesele fun- 
damentale naţionale în conceptul de politică 
externă şi de securitate naţională, precum şi de 

cultura de securitate în societate, de capacita- 
tea societății civile şi a fiecărui cetățean de a 
percepe la un moment dat conţinutul şi rolul 
Comunităţii în raport cu situaţia politică interna- 
țională, cu stabilitatea politică internă, necesita- 
tea şi eventual chiar riscurile legiferării ei în 
sensul practicat pe plan internaţional. 


În opinia mea, necesitatea coordonării 
activităţii între serviciile de informaţii, în cadrul 
unei Comunităţi instituționalizate este determi- 
nată, după 1990, de următorii factori: 


eexistenţa şi revigorarea unor surse virtuale 
de insecuritate regionale sau globale cu carac- 
ter istoric, teritorial, etnic, fundamentalist religi- 
os, social, ecologic sau politic şi ideologic, ca- 
re generează o mare diversitate de factori de 
provocare, risc si ameninţare la adresa securi- 
tăţii naţionale a statelor mici si mijlocii şi chiar 
la adresa securităţii mondiale; 

ecreşterea gradului de periculozitate al fac- 
torilor de provocare, risc şi ameninţare cu ca- 
racter non-militar, prin amploarea şi intensita- 
tea acțiunilor de corupţie internă în unele sta- 
te, cu o posibilă participare a unor factori ex- 
terni de presiune şi influenţă, a crimei organi- 
zate transfrontaliere şi radicalizarea teroris- 
mului internaţional. Se evidenţiază tot mai mult 
traficul ilegal de armamente şi muniții conven- 
tionale, dar şi cu materiale radioactive. (se 
apreciază că o bombă nucleară de calibrul 
celor de la Hiroshima şi Nagasaki, confecţio- 
nată în condiţiile actuale, ar costa aproximativ 
25 milioane de dolari, sumă uşor de realizat 
de grupuri teroriste interesate); 


«apariția şi dezvoltarea în forme obscure a 
războiului mediatic, perfecţionarea, diversifica- 
rea, amploarea şi intensificarea formelor de 
desfăşurare ale războiului informaţional care, 
prin aria de cuprindere, pot genera „un război 
total în timp de pace” (a se înțelege că pierde- 
rile umane şi materiale ar putea fi asemănă- 
toare celor ce rezultă dintr-un conflict armat) . 
Acestea au fost determinate, dar îndeosebi 
favorizate, de explozia şi “foamea” de informa- 
ţii care au avut loc în Europa Centrală şi de 
Est, după 1990 , de amploarea şi diversifica- 
rea mijloacelor de informare în masă şi de 
cuprinderea de către acestea a tuturor seg- 
mentelor de populaţie ale societăţii, pe o piaţă 
liberă şi concurenţială. Totodată, a mai contri- 

buit şi migraţia forței de muncă din Est spre 
Vestul Europei, legală, dar de cele mai multe 
ori ilegală, traficul de carne vie şi prostituţia, 
cu toate consecințele ce decurg din aceste 
fenomene, manifestate şi la o scară îngrijoră- 
tor de mare; 


În ce priveşte, în concret, România, am 
mai putea adăuga: 


«participarea tuturor serviciilor de informații 
cu rang departamental şi intradepartamental la 
un efort unic informativ în folosul politicii exter- 
ne şi de securitate naţională la care România 
trebuie să contribuie în calitate de consumator 
şi generator de securitate, prin poziţia sa de 
membră a NATO şia UE, precum şi prin obli- 
gațiile asumate prin parteneriatul strategic cu 
SUA şi cu alte state occidentale puternic dez- 
voltate; 


«evidenţierea şi delimitarea clară a nevoilor 
de informaţii de interes direct pentru politica 
externă şi de securitate naţională în raport cu 
cele cu specific operativ şi de interes intern ale 
serviciilor de informații cu rang 
intradepartemental destinate să asigure înde- 
plinirea sarcinilor în domeniul apărării, sigu- 
ranței naţionale şi ordinii publice de către mi- 
nisterele în compunerea cărora intră; 


eînlăturarea obstacolelor care 
obstructionează circulaţia operativă a infor- 
mațiilor, generate de birocraţia obiectivă şi 
subiectivă inevitabilă a actualelor forme de 
colaborare între servicii stabilite de protocoa- 
lele formale existente; 


folosirea raţională şi eficientă a banului 
public. Aceasta s-ar putea realiza şi prin alo- 
carea unui buget distinct pentru Comunitate, 
calculat în funcţie de nevoia globală de infor- 
matii de interes pentru apărare, securitatea 
națională şi ordine publică, precum şi prin evi- 
tarea paralelismelor în procesul de culegere 
de informații şi disponibilizarea celor obţinu- 
te, în ansamblul acestui proces, care nu intră 
în sfera proprie de responsabilitate; 


«transparenţa activităţii serviciilor de infor- 
mații şi controlul parlamentar unitar profesio- 
nal şi profesionist, precum şi prin buget al 
acestora de către societatea civilă; 


Comunitatea Serviciilor de Informaţii nu 
trebuie să primească atribuţii de reprezentare 


a nici unui serviciu şi în nici o situaţie în care 
ele nu convin. 

Constituirea Comunităţii Serviciilor de 
Informaţii poate genera şi unele probleme 
nedorite care nu diminuează cu nimic pledoa- 
ria necesităţii ei, existând posibilitatea evitării 
lor printr-o construcție corectă. Aceste proble- 
me, în principal, ar putea fi: 


etentaţia atragerii Comunităţii către polul 
politic de putere şi “exploatarea în orb” sau „în 
forță” a acesteia în folosul unor interese de 
grup, colaterale sau chiar contrare intereselor 
fundamentale naţionale; 


emanipularea factorilor de decizie politică şi 
politico-militară de către organul consultativ şi 
de coordonare al Comunităţii prin omisiunea, 
inducerea, amplificarea sau diminuarea unor 
provocări, riscuri sau ameninţări în situaţia 
obstrucţionării “accidentale” sau temporare a 
informării directe, realizată de către serviciile 
de informații, independent; 


ediminuarea interesului pentru informațiile 
specifice scopului pentru care au fost create 
serviciile de informaţii cu rang intradepar- 
tamental în favoarea celor solicitate de organul 
consultativ şi de coordonare al Comunităţii, în 
condiţiile apariţiei unei posibile şi aproape ine- 
vitabile competiții neconstructive în cadrul 
acesteia. 


În concluzie, în condiţiile actuale 
ale țării noastre, legiferarea Comunităţii servici- 
ilor de Informaţii este necesară şi ea poate fi 
detaliată în Doctrina de informaţii şi menţionată 
în Strategia de securitate naţională. Fiind însă 
o problemă nouă şi foarte delicată pentru sta- 
rea de suspiciune în care se află încă societa- 
tea, ea trebuie pe larg dezbătută public, 
manifestându-se mai multă transparenţă, cu 
participarea specialiştilor în domeniu care să 
convingă, acordându-le şi credibilitatea nece- 
sară. 


Gl.mr. (r) Mihaiu MĂRGĂRIT 

- analist politico militar - 

Director de proiect în Fundaţia EURISC - 
Institutul European pentru Managementul 
Riscului, Securităţii şi Comunicării 

Departamentul General pentru Informații 


(Dairat al-Mukhabarat al-Ammah) 
IORDANIA 


Departamentul General 
pentru Informaţii din lordania 
(Jordan General Intelligence 
Department - GID), a luat 
fiinţă în anul 1964, prin Le- 
gea Nr.24. Directorul Gene- 
ral al acestuia este numit prin 
Decret Regal, având la bază 
hotărârea Consiliului de Mi- 
niştri. Conform site-ului ofici- 
al, misiunea GID este de a “contribui la apăra- 
rea Regatului şi Națiunii sub conducerea 
Majestății sale Regele Abdullah II Bin Al 
Hussein, cât şi apărarea libertăţii şi prezerva- 
rea democrației. Obiectivul nostru este de a 
împărți cu alte structuri responsabilitatea reali- 
zării unei baze corespunzătoare, care să ducă 
la crearea unui mediu de securitate şi stabilita- 
te, care să se reflecte în prosperitatea naţiunii 
în toate domeniile, dând încredere tuturor in- 
vestitorilor locali şi străini, care să poată opera 
într-o atmosferă de încredere sigură”. 


Strategia GID se desfăşoară în conformi- 
tate cu Legea de funcţionare şi legislația în vi- 
goare în Regat, pentru a proteja Securitatea 
Naţională de orice ameninţare, prin executarea 
următoarelor misiuni: 


e Colectarea şi analizarea informaţiilor, prezen- 
tarea acestora decidenţilor politici; 

e Contracararea propagandei ideologice care, 
la rândul ei generează sabotaje materiale şi 
contracararea oricăror încercări de infiltrare în 
societatea iordaniană; 

e Contracararea sabotajului fizic şi terorismului 
de orice fel, al țintelor şi surselor; 

e Contraspionaj; 

e Urmărirea actelor de corupţie şi a oricărui co- 
mert ilegal, prin Directoratul Special 
Anticoruptie, creat în 1996. 

După 1990 organizația a trebuit să facă 
față unor noi provocări, în legătură cu dezvolta- 
rea unor activități paramilitare, pluralismul poli- 
tic din ţară şi pericolele apărute după semna- 
rea tratatului de pace cu Israelul. 

Conform site-ului oficial al GID, combate- 
rea terorismului este o preocupare importantă 

a organizației, având “anumite înțelegeri pentru 
schimbul de informaţii cu ţările prietene, pe ba- 
za interesului mutual de a combate amenințări- 
le teroriste. GID are un număr mare de realizări 
în acest domeniu, de care poate fi mândru”. 


La sfârşitul anului 2007 regele Abdallah II 
a aprobat constituirea unei forțe speciale pen- 
tru lupta antiteroristă. Aceasta s-a constituit pe 
baza unei formaţiuni de comando a forțelor 
speciale iordaniene, denumită “Cavalerii justiţi- 
ei” şi are ca misuine urmărirea teroriştilor atât 
în lordania cât şi în străinătate. Noua formatiu- 
ne va avea ca misiune şi contracararea acțiuni- 
lor de infiltrare iraniene în lordania. 


GID este cunoscută pentru o activitate 
intensă în lordania şi în întregul Orient Mijlociu, 
precum şi în relaţiile strânse de colaborare cu 
servicii de informaţii din SUA (dezvoltată mai 
ales după 2003 în Irak), Marea Britanie şi Isra- 
el. 


În anii 1990 GID a fost confruntat cu nu- 
meroase reproşuri din partea unor organizații 
internaţionale privind respectarea drepturilor 
omului, mai ales în ceea ce priveşte tratamen- 
tul aplicat deţinuţilor din propriile centre de de- 
tenţie. Ca urmare, în prezent se specifică faptul 
că “centrele de detenţie GID sunt la nivelul 
standardelor internaţionale acceptate”, iar în 
conformitate cu Legea Închisorilor din Iordania, 
Ministerul de Interne “a recunoscut Centrul de 
detenţie GID ca o închisoare oficială de stat, 
unde sunt permise inspecţiile şi controalele”. 
Deţinuţii sunt trataţi corespunzător şi au dreptul 
să fie vizitaţi de apărători. Crucea Roşie In- 
ternaţională are acces la Centrul de deținuți 
după aprobarea unei cereri în acest sens. 


Ultimii Directori Generali ai GID: 


eNov.2000- Mai.2005 -Generalul Saad Kheir - 
şi-a desfăşurat întreaga carieră profesională în 
GID, din 1996 fiind prim-adjunctul directorului 
General. De un profesionalism recunoscut, a 
dejucat în timpul mandatului său peste 200 de 
atentate . Principala sa politică de personal a 
constat în folosirea tinerilor beduini şi exclude- 
rea iordanienilor de origine palestiniană din 
rândul membrilor GID. A dezvoltat relaţii de co- 
laborarea foarte bune cu serviciile de informaţii 
americane şi în mod discret cu serviciul de in- 
formaţii din Pakistan (ISI). La schimbarea din 
funcţie a fost avansat la gradul de mareşal. 

eMai 2005- Dec.2005- General-maior Samih 
Asfoura. După terminarea studiilor universitare 
în lordania îşi începe cariera profesională în 
GID, unde, în 1984, este promovat în funcţia 
de director resurse umane şi coordonează re- 
crutarea şi pregătirea agenţilor acestui serviciu. 
În 1996 este numit director adjunct, iar în anul 
2000 este promovat de generalul Saad Kheir în 
funcţia de prim-adjunt, ca urmare a avansării 
acestuia în funcţia de director GID. Este schim- 
bat din funcţie ca urmare a triplului atentat de 
la Aman din 9 noiembrie 2005. 


eDec.2005- General Mohammed al-Tahabi - , 
după primii zece ani în informaţiile militare este 
mutat în GID unde devine specialist în 
contraterorism, promovat în funcţia de Director 
GID la 50 de ani. 


eDec.2005- prezent - General Mohammad 
Dahabi, numit în funcţie la vârsta de 52 ani, 
după cariera scurtă a celor doi predecesori îşi 
vede reînnoit mandatul în noiembrie 2007. În- 
treaga sa carieră profesională este în GID, fra- 
tele său, Nader Dahabi fiind numit prim- 
ministru şi ministru al apărării la 28 noiembrie 
2007. 

Corneliu PIVARIU 


Serviciile de informații şi securitate - SIRIA 
Scurt istoric 


Istoria serviciilor de informaţii siriene 
este marcată de perioada mandatului francez 
în această țară. A fost practic "copiată" organi- 
grama franceză, inclusiv numele, aşa încât pri- 
ma sa denumire a fost Deuxième Bureau 
(Biroul 2). În această perioadă serviciul de in- 
formaţii era concentrat exclusiv pe problemele 
de securitate internă şi într-o mai mică măsură 
pe contraspionaj (acestea erau de fapt intere- 
sele ocupantului francez). 


După cucerirea independenţei, serviciul 
de informaţii începe să-şi concentreze atenţia 
spre exterior, în special spre Liban şi apoi spre 
Israel. 

Rolul dominant al armatei în societatea 
siriană s-a reflectat şi în creşterea continuă a 
competenţelor Biroului 2 în detrimentul Depar- 
tamentului General al Securităţii (serviciul civil 
de informaţii), mergând până acolo încât aces- 


ta din urmă a ajuns o filială subsidiară a servici- 
ului militar de informaţii (semnificativă este pe- 
rioada 1955-1958, când şef al Biroului 2 era 
Abd al-Hamid Sarraj). 


În perioada în care Siria a făcut parte 
din Republica Arabă Unită (1958 - 1961), servi- 
ciile de informaţii au fost subordonate total la 
Directoratul General al Informaţiilor Militare din 
Egipt. După secesiunea din această alianță 
dezastruoasă a început o activitate de refacere 
din temelii a Biroului 2 şi de construire a unui 
serviciu civil denumit Comandamentul Forţelor 
de Securitate Internă, ale căror prime misiuni 
au fost orientate tocmai împotriva Egiptului, iar 
în subsidiar, împotriva Libanului. Țintele princi- 
pale au fost agenţii egipteni infiltrați la toate 
nivelele societăţii siriene, membrii guvernului 
libanez şi opoziţia siriană din exil. 

Preluarea puterii de către Partidul Baas 
a dus la o amplă reorganizare, marcată de in- 
stalarea unor lideri loiali partidului cât şi de 
creşterea rolului serviciului militar de informații. 
Instaurarea stării de asediu în 1963 a dat puteri 
uriaşe serviciilor de informații care s-au 
transformat în braţul înarmat al Partidului Baas 
şi al preşedintelui statului în confruntarea cu 
orice formă de opoziție. Pe 24 martie 1965, 
printr-un decret prezidenţial, Comandamentul 
Forțelor de Securitate Internă a fost militarizat, 
ceea ce a dus la dispariţia oricărei forme de 
control civil asupra serviciilor de informații. 


În plan extern, serviciile de informații şi- 
au orientat eforturile împotriva Israelului, dar 
marea majoritate a acţiunilor acoperite au avut 
loc în Liban şi în combaterea simpatizanţilor lui 
Nasser (pro-egipteni). Există bănuieli, neconfir- 
mate oficial vreodată, că gruparea teroristă pa- 
lestiniană Al Fatah a luat fiinţă în laboratoarele 
Biroului 2. 


În perioada anilor 1966 — 1969, sub 
conducerea colonelului Abd al-Karim al-Jundi, 
serviciile de informaţii au cunoscut o dezvoltare 
semnificativă şi ele au început să se afirme prin 
acţiuni brutale de represiune care au creat o 
stare de teamă generalizată la nivelul întregii 
societăţi, inclusiv în rândul membrilor partidului 
conducător. 


Instaurarea regimului Assad a început 
cu îndepărtarea lui al-Jundi şi a acoliţilor săi şi 
cu preluarea conducerii serviciilor de informații 

de către membri ai comunităţii minoritare 
alawite (la fel s-a procedat şi în cazul armatei şi 
al forțelor paramilitare). Începea perioada cu- 
noscută şi în prezent drept "statul 
Mukhabarat" (termen arab care desemnează 
generic noţiunea occidentală de "intelligence", 
respectiv de informaţii, în sensul de servicii 
speciale). Serviciile de informaţii au ajuns să 
controleze autoritar toate instituţiile politice sau 
militare, ele ajungând până acolo că au devenit 
artizanii politicii interne şi externe a Siriei. 

Citând surse destul de credibile, Jane's 
Intelligence Review, susţinea recent că în Siria 
funcţionează cel puţin 15 servicii independente 
de informaţii şi securitate. 


Fiecare serviciu de informaţii dispune 
de adevărate centre de detenţie şi interogato- 
riu, ceea ce le permite să facă arestări fără 
mandat şi să reţină orice persoană atâta timp 
cât consideră necesar. 


Serviciile de informații şi securitate 

Adevăraţii piloni ai puterii pe care se 
sprijină actualul regim de la Damasc sunt acele 
persoane care controlează forțele armate şi 
serviciile de informaţii. Ele formează un scut 
impenetrabil în jurul preşedintelui Bashar Al- 
Assad şi controlează cu mână de fier întreaga 
societate siriană. 


Majoritatea sunt membri ai sectei 
alawite şi dispun de averi considerabile; circulă 
zvonuri că loialitatea lor ar fi substanţial răsplă- 
tită cu acţiuni la principalele companii petrolie- 
re. 


Biroul pentru Securitate Naţională 
Este un organism al Partidului Baas 
Arab Socialist care supervizează politic activi- 
tatea serviciilor de informaţii şi securitate. Din 
2005, Biroul este condus de generalul maior 
Hisham Ikhtiar(cunoscut şi sub numele de 
Bakhtiar), fostul şef al Direcţiei Generale de 
Informaţii. Ikhtiar este în acelaşi timp consilier 
prezidenţial pentru probleme de securitate. 
Consiliul Prezidenţial de Securitate 
Acest Consiliu, aflat în totalitate la dispo- 
ziția preşedintelui, conduce şi controlează strict 
întreaga comunitate a serviciilor siriene de in- 
formaţii şi securitate. Preşedintele Consiliului 
este numit prin tradiţie din rândul unor ofiţeri de 
aviaţie, alawiţi şi renumiţi pentru loialitatea lor 

excesivă. Consiliul dispune de un birou care 
controlează activitatea tuturor diplomaților stră- 
ini din Damasc. 


Direcţia Generală de Informaţii 
[Idarat al-Amn al-Amm] 

Sub această denumire activează serviciul 
civil de informaţii. A fost înființată sub forma 
actuală în anul 1971. Direcţia are ca principală 
responsabilitate supravegherea membrilor Par- 
tidului Baas, a întregului aparat administrativ şi 
birocratic precum şi a fiecărui cetăţean. Direc- 
ţia controlează de asemenea forțele de poliţie 
ale ministerului de interne şi trupele de grăni- 
ceri. 


Şeful direcţiei este generalul maior Ali 
Mamlouk (fost adjunct al şefului agenţiei de 
informaţii a Forţelor Aeriene) iar adjunctul său 
este generalul maior Hassan Khalouf. Genera- 
lul maior Dr. Bahjat Suleiman este şeful unei 
secții. 

Chiar dacă oficial este subordonată Mi- 
nisterului de Interne, Direcţia funcţionează in- 
dependent şi nu răspunde decât în fața preşe- 
dintelui statului. Majoritatea specialiştilor în do- 
meniu apreciază că în cadrul Direcţiei îşi desfă- 
şoară activitatea cel puţin 25.000 de persoane. 


Direcţia Securităţii Politice 
[ldarat al-Amn al-Siyasi] 

Deşi acţionează ca o agenţie indepen- 
dentă, Direcţia Securităţii Politice este de fapt o 
componentă a Direcţiei generale de Informaţii 
care gestionează sfera informaţiilor din dome- 
niile politic şi de securitate naţională. 

Direcţia are două departamente: 


«Departamentul Securităţii Interne 
(organizat după modelul FBI); şeful departa- 
mentului este generalul maior Dr. Fuad Nassif 
Kheir Bek, licenţiat şi doctor în filosofie, fost şef 
al departamentului tehnic. 


«Departamentul Securităţii Externe, organi- 
zat pe trei unităţi specializate în problemele 
arabilor, ale refugiaților şi ale evreilor 
(organizat după modelul CIA); şeful departa- 
mentului este Ayad Mahmoud. 


Principalul său obiectiv este acela de a 
depista orice tentative de constituire a unor 

grupări sau formaţiuni politice care ar putea 
afecta actualul regim de la Damasc. Direcţia 
supraveghează strict toţi dizidenţii politici, atât 
pe teritoriul Siriei cât şi în afara graniţelor. Sunt 
monitorizaţi toţi rezidenții străini bănuiţi că ar 
putea fi implicaţi în organizarea unor acțiuni 
sau mişcări şi le sunt supravegheate toate con- 
tactele cu populaţia autohtonă. Direcţia este 
condusă din anul 2005 de generalul maior 
Mohammad Mansoura(57 de ani), considerat a 
fi cel mai bun specialist pe probleme legate de 
comunitatea kurzilor (a condus o vreme unita- 
tea specializată pe problemele kurzilor din ca- 
drul Departamentului Securităţii Externe şi a 
fost pentru o perioadă comandantul securității 
militare din provincia Hasake, populată majori- 
tar de kurzi). 


Direcţia de Informaţii a Armatei 
[Shu'bat al-Mukhabarat al-Askariyya] 


Informaţiile Militare, instituția care moş- 
teneşte fostul Birou 2, funcţionează sub forma 


Blocul structurilor de fortă 


Consilier pentru proble- 


de securitate 
HISHAM IKHTIAR 


Ministrul 
Apărării 
Naţionale 
HASSAN TURKMANI 


Ministrul 
de Interne 
BASAM ABD AL-MAJID 


Direcția 
me Securității Politice 
MOHAMMAD MANSOURA 


BASHAR AL-ASSAD 


actuală din 1969. Este cu siguranță cea mai 
puternică agenţie şi controlează autoritar toate 
celelalte componente ale comunităţii siriene de 
informaţii. Agenţia subordonează Poliţia milita- 
ră, care asigură protecţia şi paza întregii elite 
politice şi militare, precum şi Biroul Şefului Cer- 
cetării, organism responsabil de culegerea, 
prelucrarea şi analizarea informaţiilor la nivel 
tactic şi strategic. 

În fapt, rolul principal al Agenţiei este 
acela de a asigura loialitatea tuturor militarilor. 
De asemenea, această instituţie este singura 
responsabilă de pregătirea şi executarea tutu- 
ror operaţiunilor de război neconvențional. 


Din anul 1995 Direcţia este condusă de 
generalul maior Assef Shawkat, cumnatul pre- 
şedintelui Siriei. Are ca locţiitor pe generalul 
maior Said Sammour. 


Agenţia de Informaţii a Fortelor aeriene 
[Idarat al-Mukhabarat al-Jawiyya] 


Este agenţia cea mai apropiată, favorită 


i securitate din Siria 


Direcția 
Generală de Informații 
ALI MAMLOUK 
HASAN KHALUF 


Departamentul Securităţii Interne 
FUAD NASSIF KHEIR BEK 


Departamentul Securității Exter- 
ne 


AYAD MAHMOUD 


Garda Republicană 
ALI HASAN 


MAHER AL-ASSAD 
ABD AL FATAH AL-QUDSI 


Şeful 
Statului Major General 
ALI HABIB MAHMOOD 


Direcția de Informații a Armatei 
ASSEF SHAWKAT 
SAID SAMMOUR 


Agenţia de Informații 
a Forțelor Aeriene 
IZZEDINE ISMAIL 

a preşedintelui Siriei. De fapt existenţa şi influ- 
ența agenţiei este legată de perioada în care 
fostul preşedinte, Hafez Al-Assad a fost co- 
mandantul forțelor aeriene. Ajuns preşedinte, 
acesta şi-a promovat pe cei mai apropiaţi şi 
devotați camarazi şi le-a asigurat puteri sporite. 
Direcţia s-a afirmat în mod deosebit pentru ac- 
țiunile de reprimare în forță a Frăției Musulma- 
ne. Printre domeniile sale de activitate se nu- 
mără asigurarea loialității personalului forțelor 
aeriene precum şi organizarea şi executarea 
unor operaţiuni speciale, în afara teritoriului 
naţional. Personalul agenţiei care este ataşat la 
ambasadele Siriei din diferite state ale lumii 
este direct implicat în sponsorizarea şi coordo- 
narea unor acțiuni teroriste. 


Din ianuarie 2002, şeful Direcţiei este 
generalul maior(rezervă) Izzedine Ismail, năs- 
cut la 18.04.1947 în Bastaouir-Jabla, Siria 


Alte elemente de informații şi securitate 
În condiţiile concrete actuale din Siria, 
aproape fiecare personalitate proeminentă a 
regimului dispune de forțe şi mijloace de infor- 
matii şi securitate, de la un anumit număr de 
gărzi de corp până la adevărate unităţi de sine 
stătătoare. 


Corneliu PIVARIU 
INFORMAȚIA GEOSPATȚIALĂ 


Informaţie geospațială din surse deschise 

În perioada 22-23 ianuarie a.c. a avut loc, 
la Londra, cea de-a patra ediție a Conferinţei 
Defence Geospatial Intelligence (DGI Euro- 
pe), devenită de câţiva ani locul de întâlnire al 
agenţiilor europene de informaţie geospaţială. 
Tema conferinței din acest an a fost: 
“Integrarea instrumentelor de geografie partici- 
pativă (Google Earth, Wikimapia, 
OpenStreetMap, Tracks4Africa şi PictEarth, 
printre altele) în informaţia geospaţială”. 

Una din agenţiile de informaţii foarte 
avansate în acest domeniu este agenţia ameri- 
cană National  Geospatial-Intelligence 
Agency (NGA), care a trimis la conferinţă unul 
din consilierii săi ştiinţifici, Richard Salman, 
pentru a explica cum integrează această agen- 
tie, în propriile instrumente, informaţiile disponi- 
bile în surse deschise. Joel Schlagel, Senior 

Research Scientist la US Army Research 
Engineering Centre, a explicat, la rândul său, 
de ce organizaţiile, care nu folosesc decât teh- 
nologii de vizualizare particulare, se privează 
de formidabilele realizări ale logisticii libere în 
materie de prezentare a informaţiei geografice. 
Acestora li s-a adăugat Ed Parsons, unul din 
responsabilii tehnologiilor spațiale de la 
Google, care a listat numeroasele avantaje ale 
utilizării globului virtual Google Earth într-un 
mediu clasificat. 

De partea europeană, numeroase pre- 
zentări au fost consacrate folosirii informatiei 
geospaţiale, care nu este colectată decât la 
nivel național, în operațiuni internaționale. Ast- 
fel, Eva Macauley, consilier geospatial al Curtii 
criminale internationale, a prezentat modul de 
urmărire a foştilor responsabili sârbi din Bos- 
nia, iar Jurg Krauer a arătat cum a fost folosită 
informația geospaţială de diferite organizații 
internaționale pentru a determina amploarea 
crizei de la Darfour. 

Prin organizarea acestei conferințe de la 
Londra, la care au participat în jur de 600 de 
invitați, reprezentând 80 de agenţii guverna- 
mentale şi de apărare, din 32 ţări, printre care 
şi România, agenţiile de informaţii europene 
încearcă să recupereze întârzierea lor în folosi- 
rea mijloacelor specifice de geografie participa- 
tivă în informaţia geospaţială. 

Importanţa informaţiei geospaţiale la ni- 
velul Uniunii Europene a fost scoasă în eviden- 
tă încă din 2005, de către Franck Asbeck, di- 
rectorul Centrului satelitar al UE de la Torrejon, 
care posedă capacităţi “de o mare importanţă 
strategică pentru dezvoltarea capacităţilor poli- 
ticii europene de securitate şi apărare (PESD)'. 
Conform acestuia, Uniunea Europeană nu poa- 
te să-şi permită să ignore importanţa crescân- 
dă a rolului jucat de informaţia geospaţială. 
“Trebuie să admitem că aceasta este puţin 
dezvoltată, dar nu este mai puţin indispensabi- 
lă dacă UE vrea să realizeze obiectivele sale 
strategice în vederea unei Europe sigure într-o 


lume mai bună”, a afirmat acesta. 


Agenția Naţională de Informaţii Geospaţiale 

National  Geospatial-Intelligence 
Agency (NGA) este o agenţie a guvernului 
Statelor Unite ale Americii, ce are misiunea de 

a colecta, analiza şi difuza 
geospaţiale (GEOINT) în 
sprijinul securităţii naţio- 
nale. NGA a provenit din 


informaţii 


National Imagery and 
Mapping Agency 
(NIMA), (fosta Defense 


Mapping Agency, fosta 
Army Mapping Service, 
etc.) şi face parte din De- 
partamentul Apărării. În 
plus, NGA este o agenție 
membră a Comunităţii de 
Informaţii a Statelor Unite. 

NIMA a fost înființa- 
tă la 1 octombrie 1996, 
incluzând în structura sa 
Central Imagery Office 
(CIO) şi Defense 
Dissemination program 
Office (DDPO) şi preluând misiunile şi funcţiile 
Centrului naţional de Interpretare Fotografică 
(NPIC). În atribuţiile NIMA a fost inclusă ex- 
ploatarea imaginilor, diseminarea şi procesarea 
elementelor de la Agenţia de Informaţii a Apă- 
rării, Oficiul Naţional de Cercetare şi Oficiul de 
Cercetare Aeriană a Apărării. La 24 noiembrie 
2003, NIMA şi-a schimbat numele în NGA, 
pentru a reflecta întreaga gamă de misiuni din 
aria de cuprindere a informaţiilor geospaţiale 
(GEOINT). Fostul director al NGA în perioada 
2001-2006, GI.lt.(r.) James R. Clapper, a 
schimbat misiunile agenţiei, orientându-le către 
supraveghere în loc de recunoaştere şi a lărgit 
sfera de producere a imaginilor de la guvern 
(produse de “National Reconnaissance Office”) 
către sectorul comercial, apelând la imagini 
comerciale produse de DigitalGlobe şi GeoEye. 
Acestor societăţi li se adaugă Microsoft Corp., 
cu care NGA a semnat o scrisoare de intenţie 
pentru realizarea şi furnizarea unui program de 
obţinere a informaţiilor geospaţiale. 

NGA îşi are sediul central la Bethesda, 
Maryland, şi îşi desfăşoară activitatea în alte 
locaţii principale din Northern Virginia, Washin- 
gton D.C. şi St. Louis, Missouri, cu sprijin şi 
legături oficiale în toată lumea. În 2011, NGA 
îşi va concentra activitatea în Washington DC, 
Maryland şi Northern Virginia, pe coasta de 
est, lângă Ft. Belvoir. 

Numărul de angajaţi şi bugetul NGA este 


secret, dar ultimele date, cele din 1998, con- 
form cărora numărul an- 
gajaţilor era de 9000, iar 
bugetul se cifra la 1,5 mili- 
arde dolari, sunt revela- 
toare. 


În cadrul NGA lu- 
crează profesionişti în 
analize geospațiale, a 
spațiului aeronautic, a 
spațiului marin, specialişti 
în analiza imaginilor, în 
ştiinţe fizice, geodezie, 
ingineria calculatoarelor şi 
telecomunicaţiilor, carto- 
grafie şi fotogrametrie. 

Directorul NGA este 
Vice Amiralul Robert B. 
Murrett, director adjunct 
este Lloyd Rowland, iar ministru responsabil cu 
activitatea acestei agenţii este Subsecretarul 
Apărării pentru Informaţii James R. Clapper. 

În timp ce principalele agenţii guverna- 
mentale implicate în observarea geospaţială 
(U.S. Geological Survey şi National Science 
Foundation) şi-au redus considerabil finanta- 
rea pentru “cercetare-dezvoltare”, NGA se im- 
pune ca actor central în acest sens, coman- 
dând către “National research Council (NRC)”, 
în 2004, un studiu intitulat “Priorities for 
GEOINT Research at the NGA”. Raportul re- 
zultat în urma studiului, cuprinzând 112 pagini, 
propune crearea unui comitet de coordonare în 
cadrul Direcţiei Inovaţii, care să cuprindă cer- 
cetători de la NGA, cercetători străini, societăți 
private şi actori guvernamentali, care să defi- 
nească un plan de cercetare, să evite elemen- 
tele neesenţiale şi să propună teme de cerce- 
tare în concordanţă cu nevoile agenţiei. Crea- 
rea unei astfel de structuri pare cu atât mai ne- 
cesară cu cât NGA finanţează numeroase pro- 
grame de cercetare-dezvoltare, atât pe plan 
intern, prin intermediul programelor sale de 
cercetare academică, cât şi pe plan extern, prin 
intermediul IN-Q-Tel, Darpa, Open Geospatial 
Consortium,  Rosettex, National Technology 
Alliance, etc. Comitetul care a realizat studiul, 
condus de Keith C. Clarke, şeful departamen- 
tului geografie, din cadrul Universităţii “Santa 
Barbara” din California, propune soluţii tehnolo- 
gice pentru fiecare din cele zece direcţii de cer- 

cetare definite de NGA, insistând, în special pe 
dezvoltarea standardelor care să permită îm- 
părțirea datelor în cadrul comunității 
geospaţiale americane (civilă şi militară), cât şi 
cu serviciile aliate străine. Aceste standarde ar 
putea fi definite în cadrul “Open Geospatial 
Consortium”, instanță de normalizare co- 
fondată de Pentagon şi care include peste 300 
societăți şi instituții internaționale. 

Studiul comandat de NGA propune soluții 
tehnologice pentru a răspunde următoarelor 
exigențe: 

. Culegerea, prelucrarea, exploatarea şi 
difuzarea continuă a datelor; 
. Exploatarea tuturor tipurilor de date cule- 


se; 
° Detectarea armelor de nimicire în masă; 
. Urmărirea țintelor în 

mişcare; 
° Detectarea țintelor 

false; 
. Lovirea foarte pre- 

cisă; 


. Reducerea timpului 
de prelucrare şi di- 
fuzare a datelor; 

e Împărţirea informa- 
țiilor cu forțele de 
coaliție, partenerii 
externi, etc.; 

. Sprijinirea securită- 
tii interne; 

. Promovarea 
“integrării pe ori- 
zontală”. 

Bugetul final al serviciilor de informații 
americane, aprobat deja de Camera reprezen- 
tanţilor, conţine un articol (secţiunea 445), care 
ar putea modifica în profunzime mandatul 
NGA, în sensul că această agenţie ar putea să 
se intereseze curând de fotografii şi imagini 
video realizate la sol. 

NGA lucrează, în principal, aşa cum indi- 
că şi numele său, cu imagini luate prin satelit, 
această agenţie rezultând din fuziunea depar- 
tamentelor de geografie ale CIA şi Pentagonu- 
lui. Pentru parlamentarii americani, agenţia ar 
trebui să înceapă să analizeze şi să stocheze 
fotografiile şi imaginile video ale construcțiilor, 

căilor de comunicaţii şi infrastructurii care ar 
putea fi utilă armatei, forțelor speciale şi comu- 
nităţii de informaţii. De exemplu, un film ce ara- 
tă starea unei piste ar putea să se dovedească 
prețios pentru planificatorii de la Pentagon şi 
să-i ajute să decidă dacă aceasta poate fi folo- 
sită de camioane sau tancuri. Nenumărate ima- 
gini sunt deja disponibile din surse deschise, în 
special pe Internet, dar, în acelaşi timp, şi nu- 
meroşi soldați şi agenţi clandestini realizează 
numeroase filme şi fotografii. 

Dacă legea bugetului pentru serviciile de 
informaţii este adoptat, NGA va colecta siste- 
matic toate aceste fişiere, le va îmbogăţi , dacă 
este nevoie, şi le va încorpora în baza sa de 
date, folosită de Pentagon şi celelalte servicii. 
Agenţia va trebui să găsească un mijloc de cu- 
plare a acestor informații 
cu datele cartografice şi 
geospaţiale. 

NGA nu va avea 
posibilitatea să mandate- 
ze ea însăşi misiuni clan- 
destine pentru realizarea 
de fotografii sau imagini 
video, dar va avea acces 
la imaginile colectate de 
alte servicii, cât şi de că- 
tre ataşaţii apărării aflaţi 
la post în cadrul ambasa- 
delor americane. 


Înlocuirea sistemului de 
sateliți de către Oficiul 
Naţional de Cercetare 
(NRO) 

După abandonarea în 2005 a programu- 
lui Future Imagery Architecture, după o investi- 
ție de 4 miliarde dolari, la 30 noiembrie 2007, 
Pentagonul a făcut puţină publicitate noului 
program de sateliţi-spion pe care se pregăteşte 
să-l lanseze, comunicând agenţiei Associated 
Press numele acestuia (Basic) şi bugetul res- 
pectiv (între 2 - 4 miliarde dolari). Acest anunţ 
intervine la câteva luni după comunicarea unui 
Request for Information principalilor parteneri 
ai National Reconnaissance Office (NRO). 

Oferta urmează a fi lansată în primăvara 
viitoare, după terminarea unui studiu al Penta- 
gonului asupra caracteristicilor tehnice pe care 

va trebui să le prezinte viitoarea constelație, ce fi desfăşurată începând din 2011. 

Acest termen scurt se explică prin necesitatea de a înlocui cât mai repede posibil flota îmbă- 
trânită de sateliți a NRO, ce datează în mare parte din anii '70 şi care au fost parţial înlocuiţi în 
anii '90. Este puţin probabil ca un partener al Pentagonului să reuşească să desfăşoare o rețea 
de sateliți de cercetare în patru ani, motiv pentru care programul Basic va trebui să se adreseze 
în mare parte operatorilor de sateliți comerciali existenţi. Doi dintre aceştia, GeoEye şi 
DigitalGlobe, dispun deja de contracte de lungă durată cu Pentagonul. În acest sens, reţine aten- 
ţia faptul că armata americană a finanţat, la nivelul sumei de 500 milioane dolari, lansarea unui 
satelit de către fiecare din cele două grupuri, şi a cumpărat în avans imagini pentru 200 milioane 
dolari. 


lonel BUCUROIU 

Firma israeliană Elbit Systems, speciali- 
zată în producţia de apărare, a prezentat re- 
cent un robot 
de mici dimen- 
siuni, dirijat prin 
radio, conceput 
pentru a pă- 
trunde în zone 
ostile şi a exe- 
cuta foc asupra 
inamicului. Ro- | 
botul are şi po- 
sibilitatea de a 5 
lăsa o grenadă 
în zona respectivă. Dispunând de o cameră 
video, robotul mai poate fi echipat cu un sistem 
de detecție şi dezamorsare a unor explozivi 
diferiţi. Sistemul de deplasare îi permite să 
treacă de diferite obstacole de teren, să urce 
scări precum şi să se deplaseze în zone cu 
dărâmături şi în grote. Denumit “VIPeR” robo- 
tul este încă în teste, estimându-se utilitatea lui 
în operaţiunile armatei israeliene, precum şi 
pentru operaţiunile armatei americane în Afga- 
nistan şi Irak, pentru dotarea unor forțe de po- 
liție din alte state. Menţionăm că şi SUA au în 
atenţie şi au testat deja în Irak folosirea unor 
roboți asemănători. 

Sistemul AT-15 KRIZANTEMA 

AT-15 este denumirea de cod data de 
NATO unui sistem dirijat de luptă antitanc de 
origine rusă, numit iniţial 9M127 Khrizantema. 

AT-15 este cel mai nou model de ra- 
chetă antitanc, folosit încă din 2004 în Rusia. 
Angajarea țintei şi controlul proiectilului se rea- 
lizează alternativ, fie prin laser, fie prin radar 
cu microunde. Două rachete pot fi lansate si- 
multan către aceeaşi ţintă. Două dispozitive 
laterale accelerează racheta la viteza superso- 
nica, cu mult mai rapidă decât la modelele 
vechi. Pe lângă încărcătura de luptă destinată 
nimicirii tancurilor, există şi o încărcătură folo- 
sită împotriva țintelor uşoare, cu acelaşi princi- 
piu de funcţionare ca al unei bombe cu aero- 
sol. Racheta este foarte suplă pentru modelele 
sovietice/ ruseşti şi are 4 stabilizatoare. 

Actualmente, singura platforma de ar- 
mament pentru AT-15 este şasiul BMP-3. 

Sistemul de armament a fost dezvoltat 
cu scopul de angajare a tancurilor mari ca Leo- 


pard 2 sau M1A2 şi poate fi folosit şi împotriva 
elicopterelor. 

Date tehnice: 

Lungime: 2057mm 

Diametru: 152 mm 

Anvergura: 310mm 

Greutate: 54 kg; încărcătura cumulati- 
vă: 8kg 

Viteza: 400m/s 

Raza de acţiune: 400- 6000m (cablu: 
3500m) 

Combustibil: solid 

Încărcătura de lupta: HEAT, aerosol 

Putere de străpungere a blindajului: 
1200mm RHA 

Autonomie de deplasare: 600 km 

Dispozitiv de manevra: SACLOS, laser 
sau radar 

Şasiu şi echipaj 

Sistemul de rachete Khrizantema este 
montat pe un şasiu de vehicol de lupta al infan- 
teriei, un BMP-3 modificat. Este dotat cu două 
motoare şi poate atinge viteza de 70 km/oră. 
Dotările standard includ un sistem de protecţie 
nuclear-chimică. Echipajul este alcătuit din doi 
oameni: comandantul- ochitor şi şoferul, prote- 
jati de blindaj. 

Armament 

Turela standard a BMP-3 a fost demon- 
tată, iar actualul lansator de rachete se compu- 
ne dintr-un dispozitiv de lansare dublu, cu do- 
uă rachete în poziţia de lansare şi un sistem de 
lansare automat, aflat în partea din spate a 
vehicolului. Atunci când rachetele au fost lan- 
sate, braţul de lansare este retras în cabină şi 
se armează din nou, sistemul automat de lan- 
sare având un total de 15 rachete aflate în tu- 
buri de lansare. 

Au fost proiectate două modele de ra- 
chete 9M123, una cu încărcătură de luptă anti- 
tanc HEAT, care poate străpunge peste 1000 
mm de blindaj. Al doilea model, 9-M-123-F-2, 
are o rază maximă de acţiune de 6000 m, cu 
viteza maxima de 400 m/s; aşadar, este su- 
personic. 

Sisteme de dirijare 

In premieră mondială, pentru 
Khrizantema a fost introdus un radar cu desco- 
perire a țintei şi sistem de urmărire automată, 
cu control simultan al rachetei pe timpul dirijării 
către ţintă. Caracteristica unică a rachetei este 

ca poate fi dirijată dublu: automat, de un radar 
sau de un laser semiautomat. Nu există un sis- 
tem de dirijare similar în Occident, nici cel puţin 
în faza de proiect. 

Primul tip de dirijare, în care racheta 
este dirijată de un radar ridicat pe partea stân- 
gă a blindajului, este automat şi pe timp de zi 
şi pe timp de noapte şi nu solicită menţinerea 
contactului vizual cu ţinta. Al doilea mod de 
dirijare, când racheta este dirijată de o rază 
laser lansată din partea dreaptă, este semi- 
automată şi necesită menţinerea contactului 
vizual până când ţinta este lovită. Sistemul per- 
mite angajarea simultană a două ţinte. 

Producătorul, KBM, asigură că sisteme- 
le de dirijare conferă rachetei destulă flexibilita- 
te încât să permită lansarea acesteia pe timp 
de zi sau de noapte şi în condiţii meteo grele. 
Praful, fumul dens sau focurile de pe câmpul 
de luptă nu au nici un efect asupra sistemului 
electronic de dirijare. Atunci când nu este folo- 
sit, radarul poate fi retractat în cabină, sub pro- 
tecţie blindată. 

Indiferent de locul pe care îl are în ca- 
drul forțelor terestre ruseşti, multe state pot 
considera utilă achiziţionarea acestui sistem . 
După unele surse, Rusia a livrat acest sistem 
Siriei, care la rândul ei a dotat Hezbollahul liba- 
nez cu câteva astfel de instalaţii, folosite cu 
succes în luptele cu armata israeliană din vara 
anului 2006. 

Introducerea în dotare armatei ruse a 
acestui mijloc de luptă nou, ar putea avea ca 
efect trecerea la caracteristica trupelor aero- 
mobile de asalt. Parte a reformei de amploare 
a trupelor de desant aerian ale Federaţiei Ru- 
se, introducerea în dotare a acestei maşini de 
luptă desantabilă va aduce modificări în struc- 
tura actuală începând de la eşalon pluton şi 
până la batalion, modificare ce se va face pro- 
babil în următorii 5-6 ani. Pe lângă tunul de 30 
mm, pe transportor a fost montat şi un tun de 
100 mm, care poate executa foc cu muniții diri- 
jate, iar sistemul automat de conducere a focu- 
lui asigură o viteză mare de tragere, în toate 
condiţiile, inclusiv noaptea ori în condiţii de vi- 
zibilitate redusă, pe timpul deplasării şi al pluti- 
rii pe apă, precum şi din poziţii de foc acoperi- 
te. 

Deocamdată, maşina este mai grea cu 
300-400 kg, ceea ce face ca un avion de 
transport Il-76 să nu poată lua la bord decât 
două astfel de maşini în loc de trei, dar prin 
colaborarea dintre uzinele producătoare (se 
pare că principalul producător al variantelor 
anterioare a fost o uzină din Volgograd) şi uni- 
tăţile beneficiare se speră că se va rezolva şi 
această problemă. Pe baza acestor noi dotări, 
Trupele de desant aerian ale Federaţiei Ruse 
şi-au dublat capacitatea combativă, iar aştep- 
tările factorilor de conducere vorbesc de creş- 
terea acesteia de patru ori, până în 2010. 


Sistemul TOR-M1 
Sistemul mobil de rachete sol- aer TOR- 
M1 este un sistem de apărare aeriana integra- 
ta, care operează la înălțimi medii, mici si foar- 
te mici, împotriva avioanelor si a elicopterelor, 
a vehicolelor aeriene fără pilot (Unmanned Air 
Vehicles), cu rachete dirijate de mare precizie. 

Sistemul are capacitatea de a opera in condiţii 
de bruiaj radio-electronic si are in componenta 
lansatoare mobile (Transport Launcher 
Vehicles). Un batalion rusesc de apărare aeria- 
na TOR se compune din 3-5 companii, fiecare 
echipata cu un număr de 4 asemenea 
vehicole. Fiecare TLV e echipat cu 8 rachete 
pregătite pentru lansare, radarele aferente, 
sistemele de control al focului si un punct de 
comanda de baterie. Sistemul poate opera au- 
tonom si trage din poziții staționare sau in miş- 
care. Timpul de pregătire este de 3 minute, iar 
timpul tipic de reacție, de la descoperirea tintei 
la lansarea rachetei, este de 5-8 secunde. Tim- 
pul de reacție variază de la 3,4 secunde din 
pozițiile staționare până la 10 secunde când 
sistemul este în mişcare. Fiecare unitate de foc 
poate să angajeze simultan doua ţinte separa- 
te. 


În decembrie 2005, Iranul a semnat un 
acord în valoare de un miliard de dolari SUA 
privind achiziționarea unui număr de până la 
29 de sisteme de rachete TOR-M1, pentru mo- 
dernizarea sistemelor aeriene şi pentru înzes- 
trarea cu nave de patrulare. Numai achiziţia 
sistemului TOR a costat 700 de milioane de 
dolari. Livrările au demarat în noiembrie 2006, 
iar până la sfârşitul anului au fost livrate peste 
jumătate din sistemele comandate. In ianuarie 
2007 Rusia a anunţat finalizarea livrărilor. 


Ministrul rus de Externe Sergei Ivanov a 
confirmat livrarea şi a adăugat că Moscova va 
continua cooperarea tehnico-militară cu Tehe- 
ranul. Aceasta ar putea fi o referire la vânzarea 
de rachete S-300, solicitare făcuta de către 
iranieni cu câţiva ani in urma, dar refuzată de 
Rusia până în prezent. Această livrare a fost 
finalizată cu cca 12 luni înainte de termen. 
Conform programului iniţial, completarea livră- 
rilor trebuia să continue până în 2008. Conform 
agenţiei Russian Press, la data de 30 ianuarie 
2007, Venezuela era interesată de achiziționa- 
rea sistemelor TOR-M1, la un cost estimativ de 
290 milioane de dolari. Venezuela urmează să 
dețină sisteme interoperabile cu radare noi şi 
cu avioane de luptă aduse recent din China şi 
Rusia. 


TOR-M1 poate descoperi şi urmări un 
număr de până la 48 de ţinte (suprafaţa efecti- 
vă de reflexie fiind de minimum 0,1 m°), la o 
distanță maximă de 25 km şi poate angaja si- 


multan două dintre ele, la o viteză de până la 
700m/sec., pe o distanţă de la 1-12 km. 
Letalitatea mare a sistemului (probabilitate de 
nimicire de 0,92- 0,95) se realizează la înălţi- 
mea de 10 până la 6000m. Racheta se lansea- 
ză vertical cu ajutorul unui booster şi are posi- 
bilitatea de a învinge suprasarcini de până la 
30 G. Racheta este echipată cu 15 kg de în- 
cărcătură de lupta prefragmentată şi este acti- 
vată de un focos de proximitate. Sistemul este 
fie integrat complet pe un vehicol, fie este mo- 
dulat pe componente (TOR-M1T), altă configu- 
rație incluzând sisteme tractate, de adăpostire 
şi protecție. 

Racheta mai este eficientă împotriva 
armelor de mare precizie şi a rachetelor de 
croaziera. La 
teste, racheta 
a demonstrat 
o probabilitate 
de nimicire a 
unor aseme- 
nea tinte între 
0,6 şi 0,9. 

Primul 
operator al 3 
sistemului = 
TOR au fost a 
trupele teres- 
tre ale armatei 
ruseşti, care 
deţin 100 de 
unități ale variantei SA-15 Gauntlet. Marina 
rusă foloseşte versiunea navală a sistemului, 
denumita SA-N9. China a cumpărat 50 de sis- 
teme şi probabil încă 25, intre 1997 şi 2002, iar 
armata greacă le-a introdus deja în înzestrare. 


MUNIȚIE PENETRANTĂ PUTERNIC EX- 
PLOZIVĂ (MOP) 


Concepţia unei astfel de bombe a înce- 
put în cel de-al doilea război mondial., când în 
1943 a fost realizată bomba 
“Tallboy” (aprox.5,5 tone), iar în 1945 varianta 
Grand Slam (aprox.10 tone), folosite în acţiuni 
asupra digurilor şi tunelurilor. Cel mai mare 
succes, în al doilea război mondial, cu acest fel 
de muniţie a, fost scufundarea cuirasatului ger- 
man Tirpitz la 12 noiembrie 1944. 


MOP şi bombele de lovire directă a țintelor 

fortificate au fost dezvoltate sub diferite varian- Procesul de neutralizare include găsirea 
te în ultimii 15-20 de ani (BLU-113, Big BLU, şi identificarea instalaţiei, descrierea funcțiilor 
GBU-28, GBU-31) de către firmele Boeing şi a planului fizic, determinarea vulnerabilități- 
(uzinele Phantom) şi Northrop Grumman din lor la armele aflate în dotare, planificarea unui 
SUA. atac, aplicarea forței, evaluarea pagubelor şi în 
caz de necesitate reprimarea eforturilor de re- 
punere în funcțiune şi repetarea atacului. MOP 
reprezintă o creştere de 10 ori a capacităţii de 
nimicire şi o putere de penetrare îmbunătăţită 
față de armele aflate în dotare. 

Pentru creşterea preciziei la ţintă se folo- 
seşte sistemul de navigaţie inerțială GPS - 
pentru dirijare în condiţii de vizibilitate redusă, 
dublat de sistemul GPS diferenţial. Focosul 
este penetrant, cu detonator electronic şi acce- 
lerometru ce permite controlul detonării prin 
calcularea straturilor, a distantei sau a timpului. 
Accelerometrul înregistrează suprasarcina la 
care este supusă bomba ca urmare a 
decelerării pe măsură ce penetrează ţinta. De- 
tonatorul poate face diferența între pământ, 


Big BLU BLU-113 / GBU-28 Grand Slam 


Tallboy 


În urma acţiunilor din Afganistan, ca ur- 
mare a apariției necesităţii anihilării forțelor 
talibane care foloseau frecvent peşteri şi tune- 
luri a apărut şi mai pregnantă necesitatea ori- 
entării cercetării şi producţiei militare pentru 
perfecţionarea acestui tip de muniţie. 

În februarie 2004 acest proiect a intrat în 
atenţia grupului de experți SUA care studiau 
“Viitoarele Forțe Ofensive Strategice” SUA, 
pentru următorii 30 de ani, care a recomandat 
dezvoltarea unui concept avansat de muniţie 
puternic penetrantă lansată de un bombardier, 
pentru distrugerea unor lucrări complexe puter- 
nic fortificate şi aflate la mare adâncime. 


beton, stânca şi aer. 
Câteva caracteristici tehnice: 


Greutate totală: 13.600 Kg 
Greutatea încărcăturii explozive: 2.700 kg 
Lungime: 6 m 
Control: ampenaj de mică anvergură şi coadă 
tip grilaj 
Penetrare: 40 m rocă de duritate medie, 20 m 
beton armat de 450 kg/cm2 şi 8 m beton ar- 
mat de aprox. 1.000 kg/cm2. 
MOP poate fi folosită cu bombardierele de tipul 
B-52 şi B-2 

Este foarte posibil ca în anul 2006 să se 

fi încheiat testarea graduală a capacităţii de 
penetrare şi distrugere, iar pentru 2007 este 
preconizată demonstrarea completă a 
perforanţelor împotriva unor ţinte reale. 


GBU-28 


RECHINUL NEGRU 
Elicopterul de luptă Ka-50 supranumit 


“Rechinul Negru” este produs de Kamov 
Helicopters JSC, nume de cod NATO Hokum 
A şi Hokum B. 

Elicopterul a intrat în serviciul Forţelor 
armate ruse în anul 1995, iar în anul 1998 pro- 
ducția a fost întreruptă când, ministrul apărării, 
din cauza unor probleme de ordin financiar a 
suspendat comenzile. 

Recent, cu ocazia unei vizite oficiale în 
regiunea Primorje (Extremul Orient rus) 
viceprim-ministrul Serghei Ivanov, a declarat 
că „elicopterele Rechinii Negri vor intra, în pri- 
mul rând, în serviciul Forțelor armate ruse, cu 
scopul de a spori siguranța noastră națională”. 

Potrivit noilor declarații ale lui Ivanov, 
pentru 2007-2008 este prevăzută reluarea pro- 
cesului de fabricație la Arseniovo, una dintre 
cele mai importante uzine de armament din 
Primorje. 

Pentru început se vor fabrica patru 
exemplare, care vor intra imediat în dotare. 


a ya 


Până în anul 2015 se estimează că armata va 
fi dotată cu câteva zeci de elicoptere de tipul 
Ka-50 şi Ka-52. 

Este un elicopter de luptă de înaltă per- 
formanţă, putând opera pe timp de zi şi noap- 
te. Dispune de un blindaj puternic şi are o ma- 
re putere de foc, putând ataca ţinte aeriene şi 
tancuri . 

Versiunea pentru lupta de noapte, Ka- 
50N, a fost proiectată de Kamov, dispunând de 
echipament de vedere cu imagine termică, 
termoviziune de zi, telemetru cu laser, iar în 
colaborare cu Israeli Aircraft Industries (IAI) 
produce versiunea Ka-50-2 Erdogan compati- 
bilă cu echipamentele/armamentul NATO şi cu 
o cabină de zbor cu echipament israelian. 

Armament: 

O combinaţie de armament cu o greu- 
tate maximă de doua tone poate fi selectată in 
funcţie de misiune, putând fi incluse rachete 
antitanc, proiectile reactive aeriene nedirijate 
de calibru diferit, rachete aer-aer, tunuri, bom- 
be şi alte arme. 

Elicopterul are ampenaj de dimensiune 
mică fixat la nivel mediu, cu patru puncte de 
acroşare şi baterii de contramăsuri la vârful 
aripilor. Până la douăsprezece rachete antitanc 
supersonice Vikhr pot fi montate în calele 
(bateriile) externe ale elicopterului situate sub 
aripi. Pentru rachetele dirijate prin laser Vikhr 
este specificată o rată de lovire a țintei apropi- 
ată de 100% în cazul unui tanc aflat la o dis- 
tanţă de până la 8 km şi o capacitate de pene- 
trare a tuturor tipurilor de blindaj, inclusiv a 
blindajului activ cu o grosime de până la 900 
mm. 

Ka-50 este dotat cu un tun 2A42 de 30 
mm cu foc rapid, cu o plajă nelimitată a azimu- 
tului şi elevaţiei, putând fi folosit împotriva tin- 
telor aeriene şi de la sol. Tunul are unitate de 
foc cu 460 proiectile de două tipuri: proiectile 
incendiare cu fragmentaţie şi explozive şi pro- 
iectile penetrante. Pilotul selectează tipul de 
muniţie în zbor. Proiectilele au o greutate de 
0,39 kg fiecare, viteza de ieşire de 980 m/s şi o 
rază de până la 4 km. Tunul are o acuratețe 
unghiulară de foc de doi până la patru mrad 
(milliradian). 

lată câteva date tehnice: 


Dimensiuni 

diametrul rotorului principal 
lungime cu rotoarele în rotire 
înalțime totală 

greutate (gol) 

greutate normală la decolare 
greutate maximă la decolare 
greutatea muniției 

greutatea maximă a încărcă- 
turii de luptă 

Motoare-2 -TV3-117vma 
tren de aterizare 


Performanţe 
viteza maximă în zbor ori- 
zontal 


viteza de coborâre 
viteza de croazieră 
Plafon de zbor planat 


plafon de serviciu 

viteza ascensională la 2.500 
m 

raza de acţiune (zbor) cu 
greutate normală la decolare 
distanţa de zbor 


Rubrică de: Cornel VAIDA 


14,5 metri 
15,9 metri 
4,9 metri 
7.692 kg 
9.800 kg 
10.800 kg 
610 kg 


1.811 kg 


2 x 2.200 CP 
tren de aterizare escamotabil 
de tip triciclu cu roată de bot 


310 km/h 


390 km/h 
270 km/h 
4.000 metri 
5.500 metri 


10 m/s; 


460 km 


1.160 km 

Program de dezvoltare a forțelor navale bri- 
tanice 
Nicolae PERHAIȚĂ 


Într-un moment în care alte categorii de 
forțe armate britanice se confruntă cu dificultăţi 
financiare, forțele navale ale Regatului Unit 
planifică realizarea a două portavioane al căror 
cost total se ridică la 100 miliarde lire sterline. 
Acest plan a generat deja o controversă între 
tabăra care susține proiectul celor două porta- 
vioane şi cea care susţine inutilitatea lui, în po- 
fida măsurilor luate de Guvernul britanic de a 
preveni scurgerile de informaţii pe această te- 
mă către public. 

Anunţată încă din 1998, intenţia Guver- 
nului britanic era de a dota forțele navale cu 2 
portavioane cu un deplasament de 60.000 to- 
ne, denumite HMS Queen Elizabeth II şi HMS 
Prince of Wales, termenul de dare în exploata- 
re fiind estimat pentru 2020. Construcţia celor 
două portavioane urma să fie realizată de un 
consorțiu condus de firmele BAE şi Thales UK. 

Costurile realizării celor două portavioa- 
ne includ: 7,6 miliarde lire sterline — corpurile 
navelor; 24 milioane lire sterline — un avion 
american F-35 Joint Strike; celelalte sisteme 
de luptă, echipamentele radar si de comunicații 
încă nu au fost proiectate. 

În argumentarea necesităţii acestor 
portavioane, Marina britanică susține că are 
nevoie de noi mijloace care să menţină credibi- 
litatea puterii militare britanice într-o eră a răz- 
boiului “expediționar”. Din partea contractorilor, 
BAE declară fără reţinere că are nevoie de 
această comandă pentru a mai rămâne în afa- 
ceri cu construcțiile de nave, deşi la momentul 
realizării corpului navelor va trebui să angajeze 
sudori din Polonia sau alte ţări est-europene. 

Costurile acestui proiect, care depă- 
şesc cu mult costurile estimate pentru înlocui- 
rea arsenalului de rachete balistice Trident cu 
noi submarine, rachete şi sisteme de lansare 
(circa 25 miliarde lire sterline), au găsit critici 
chiar şi în Marina Regală, unde s-au pus între- 
bări referitoare la posibilitatea reală de a co- 
manda şi de a întreţine un portavion de ase- 
menea dimensiuni, care va avea un echipaj de 
mai mult de 3.000 marinari şi aviatori. 

Dacă obiecțiile de mai sus pot fi argu- 
mentate într-un fel sau altul de politicieni şi de 

complexul industrial britanic, întrebarea dacă 
astfel de portavioane sunt eficiente în lupta 
împotriva terorismului îşi caută încă un răs- 
puns. 

Sursa: The First Post, 3 mai 2007 


= 


A computer generáted image of the new CVF 
aircraft eărrier with American F-35 Joint Strike Fighters 

Preocupările Rusiei pentru modernizarea 
rachetelor balistice. Racheta TOPOL-M. 


Dr. Octavian Dumitrescu 


“Rusia are motive să readucă rachetele 
cu bătaie medie şi mică în propriul arsenal” a 
spus Şeful Statului major General, conform 
articolului “Prin ce răspunde Rusia la scutul 
antirachetă american” semnat de N. Horunjii în 
Izvestia, varianta digitală din 17 aprilie 2007. 


De fapt problema este alta. Federaţia 
Rusă are acest tip de rachete în depozite, cu 
perfecţionări aduse în timp, chiar atunci când 
aşa zisul pericol al scutului antirachetă ameri- 
can nu era prezent - şi este pregătită să le in- 
troducă în înzestrare, dar nu 
avea un motiv. Nu demult, co- 
mandantul trupelor ruse de ra- 
chete strategice, Nicolai 
Solovțov, a afirmat că în anul 
2007 armata rusă va primi şapte 
instalaţii ale unui complex de 
rachete din noua generaţie - 
TOPOL-M (SS-X-27). Rusia tes- 
tează o nouă încărcătură de 
combustibil, capabilă să dezvol- 
te o viteză supersonică şi să 
evite sistemele antirachetă ame- 
ricane. Prevăzută în două vari- 
ante, amplasare în silozuri, sau 
în complex mobil (primul com- 
plex de acest fel a fost finalizat 
în 2004), racheta are următoa- 
rele caracteristici principale: 


e Numărdetrepte: 3 
e Combustibil: solid 


e Focoase: 1 (nuclear 550 KT, 
sau 1.250 kg clasic) 


e Greutate totală: 46,5 tone 

e Lungime: 22,55 m 

e Diametru maxim: 1,81 m 

e Bătaie: 14.500 km 

e Viteză: aprox. 24.000 km/oră 


[l 


e Mijloc de transport: transportor pe 16 roți 
MZKT-79221, cu motor diesel de 710 CP, 
complet computerizat. 

Ambele versiuni de rachetă folosesc sis- 

temul de “lansare la rece” (holodnîi start), o 

încărcătură specială fiind folosită pentru scoa- 

Rachetă TOPOL -M în deplasare 


terea rachetei din container şi iniţierea primei 
trepte în atmosferă. 


Bazele staționare sunt prevăzute cu 10 
silozuri, fiecare bază dispunând de sisteme de 
comandă şi control subterane fortificate, de 
securitate, aprovizionare cu energie şi sisteme 
de detecție a radiaţiilor nucleare. De aseme- 
nea, dispun de sisteme speciale de protecţie în 
caz de atac nuclear şi sisteme antirachetă. 
Sunt construite pentru a rezista unor lovituri 
directe executate cu mijloace convenţionale de 
mare precizie. Pentru amplasare sunt folosite 
facilităţile existente pentru vechile rachete R- 
36M şi UR-100N, astfel încât cele mai costisi- 
toare elemente ale silozurilor (sistemele de 
control şi capacele de protecţie) să poată fi 
refolosite, cu modificări minore. 


Racheta este comparabilă, ca şi parametri, cu 
Minuteman -3. 

Avionul militar “Typhoon” 
Cornel VAIDA 


Marea Britanie, Germania, Italia, Spania 
şi Franta au început studiile pentru un nou avi- 
on de luptă european în anul 1983. 


Societatea Eurofighter GmbH, cu sediul 
la Munchen s-a constituit în iunie 1986 în urma 
formării programului EFA, cu participarea a 
patru ţări europene (Germania, Marea Britanie, 
Italia şi Spania), iar în septembrie 1987 forțele 
aeriene ale celor 4 state au emis caietul de 
sarcini european pentru 
viitorul avion. 


Programul are 48 de 
subcontratori din Marea 
Britanie, 32 din Germania, 
22 din Italia si 12 din Spa- 
nia, precum si 4 din afara > 
tărilor participante (Suedia, 
SUA şi Franţa). 

Pe 3 septembrie 
1998 a fost anunţată oficial 
alocarea denumirii 
“Typhoon” pentru varianta 
de export a Eurofighter. 

In data de 30 iunie 2003 are loc la 
Manching (Germania) ceremonia de acceptare 
a avionului în serviciul forțelor aeriene ale târi- 
lor participante la program, ceea ce a însemnat 
începutul carierei operaţionale a avionului. 

Caracteristici principale: 

a. Dimensiuni: 

- Anvergura totală: 10,95 m; 

- Alungire aripă: 2,4 m; 

- Lungime totală: 15,96 m; 

- Înălţime totală: 5,28 m; 

b. Suprafeţe: 

- Suprafaţa portantă aripi: 50,0 mp; 

- Suprafaţa ampenajelor: 2,40 mp; 

c.Greutate: 

- gol (echipat) = 11.150 Kg; 

- combustibil intern = 4.500 Kg; 

- acroşaje = 6.500-7.500 Kg; 

- Masa maximă de decolare = 23.500 Kg; 

d. Performanţe: 

- Viteza în zbor orizontal = 2 M; 


- Timp de urcare la 10.670 m la M1,5 =2,5 min; 
- Lungime pistă pentru decolare = 700 m; 
- Rulaj de decolare pentru misiuni aer-aer = 
300 m; 

e. Rază de acţiune: 
emisiune de atac la sol, profil hi-lo-hi, echipat 
cu 3 bombe ghidate laser, container iluminare 
laser si sapte rachete aer-aer = 1389 km; 
emisiune de apărare cu 3 ore patrulare = 185 
km; 

f. Armament: 
-Tun de bord tip Mauser 
BK-27 - Calibru 27 mm cu 
= 150 proiectile; 
„-Dispune de 13 puncte de 

= acroşaj: 

-Rachete aer-aer cu acțiu- 
ne în afara razei vizuale 
(AIM-120B sau C-5; AMRA- 
AM) MBDA Meteor; 
-Rachete aer-aer cu rază 
scurtă de acţiune AIM-9L, 
Sidewinder, IRIS-T şi 


ASRAAM; 
-Rachete aer-sol AGM-65 Maverick; 


-Rachete aer-sol de croazieră MBDA Storm 
Shadow; 


-Rachete antitanc MBDA Boeing Brimstone; 
-Rachete aer-navă AGM-84 Harpoon; 
-Bombe ghidate laser GBU-10;16;24A/B (908 
Kg); 

-Bombe neghidate MK 83 (454 Kg); 

-Bombe cu fragmentare B-755; 

-Container Taurus KEPD-350 cu dispersare de 
submunitii; 

-Rachete antiradiolocație ALARM; 
-Rezervoare suplimentare de 1000-2000 |; 
-Container pentru iluminare laser Rafael 
Litening II; 

-Container de recunoaştere. 


Sunt contractate, până in prezent, 710 aparate, 
printre principalii cumpărători fiind Marea 
Britanie (232), Germania (180), Italia (121), 
Spania (87), Arabia Saudită (72). 

Tancul T-80U-M1 Bars 


Cornel VAIDA 


Tancul T-80, intrat în înzestrarea trupe- 
lor terestre ruseşti în 1976, a fost fabricat de 
către Uzina de Construcţii Maşini Transport 
Omsk. Potrivit lui Igor Sergeyev, Ministrul Apă- 
rării în Federaţia Rusă, tancurile T-80U sunt 
folosite în prezent de cele mai capabile unităţi 
de elită ale Forţelor Terestre Ruseşti. 


Acest tanc are un potenţial considerabil 
pentru îmbunătățiri ulterioare, prevăzute încă 
din stadiul de proiectare; cerința conceptuală 
de mărire a capacităţii de luptă şi de 


mentenanţă au condus aşadar la moderniza- 
rea întregii familii de tancuri de acest tip. 


În prezent, tancul T-80U-M1 Bars îşi 
menţine caracteristicile de bază: armamentul 
principal este aranjat într-o turelă rotativă, in- 
stalaţia de propulsie şi transmisie este dispusă 
în spatele cutiei blindate, iar membrii echipaju- 
lui sunt plasați separat- comandantul şi ochito- 
rul stau în camera de luptă, iar mecanicul con- 
ductor se află într-o cameră proprie. Ca şi 
celelalte tancuri din familia sa, tancul T-80U- 
M1 Bars este rapid şi uşor manevrabil în orice 
tip de teren. Se pretează la marşuri pe distanţe 
lungi şi poate fi îmbarcat pe orice tip de mijloc 
de transport. 


Armament 


Numeroasele cerințe impuse tancului 
de gama largă de ţinte cu diferite niveluri de 
protecție şi prezentând diferite grade de 
pericol, au necesitat echiparea acestuia cu 
echipament modern, permițându-i să angajeze 
ținte terestre şi aeriene la o distanţă de până la 
5 km. 


Armamentul tancului T-80U-M1 Bars 
este reprezentat de un tun cu țeavă lisă cu 

i! fixare a tintei 
| stabilească ţinta prioritară, să o ochească 
=> independent de trăgător şi, după apăsarea 


calibru de 125 mm (tip 2A46M-4), stabilizat în 
ambele planuri. 


Sistemul modern de conducere a 
focului, denumit 1445, este compus dintr-un 
telemetru laser, senzor de vânt, indicatoare de 
viteză a tancului şi a țintei, un senzor de ruliu, 
muniție şi indicatori pentru măsurarea 
temperaturii mediului înconjurător, precum şi 
un computer balistic pentru calcularea 
traiectoriei. Împreună cu mecanismul unic de 
schimbare a vitezelor, care asigură mişcarea 
lină a vehicolului, acest sistem de control al 
focului permite echipajului să execute focul din 
mişcare, la viteze de până la 35 km/oră, 
îndreptând turela tancului în orice direcție. Cu 
privire la acest aspect, tancurile T-80 nu au 
rival. 

În luptă, focul este controlat de 
către un ochitor, dar mecanismul de ochire şi 
permite comandantului să 


butonului /ndicarea Țintei de pe consola de 
control, să îndrepte turela în direcţia stabilită, 


(i suprapunând linia de ochire cu ţinta, sau chiar 
i să preia comanda tunului (Override) şi să 


“angajeze ţinta. 

Probabilitatea de lovire a unei ţinte 
blindate sau care zboară la o înălțime mică cu 
o rachetă ghidată prin laser la o distanță de 
până la 5 km este de aproape 100%. Sistemul 
de dirijare a armelor AK119 este prevăzut cu 


imunitate mărită la zgomot şi este 
binecunoscut pentru uşurinţa  operării şi 
mentenanţei. 
Protecţie 

Tancul este protejat împotriva 


armamentului antitanc (ATGW) prin: 
- blindaj multistratificat; 


- protecţie a blindajului cu reactivi explozivi 
încorporaţi, a cutiei blindate, turelei şi a 
şorțurilor laterale, umplute cu elemente 
explozive; 

- sistem de protecţie Arena; 

- sistem de contramăsuri optoelectronice. 

SISTEMUL DE RACHETE DE MARE 
MOBILITATE (HIMARS) 


Sistemul de rachete de artilerie de mare 
mobilitate (HIMARS) este cel mai nou membru 
al sistemului de rachete cu lansare multiplă 
(MLRS). HIMARS este un sistem de rachete 
de artilerie cu mobilitate ridicată, care măreşte 
puterea de foc a sistemului de rachete cu lan- 
sare multiplă MLRS, dispus pe un şasiu pe roți. 
HIMARS a fost dezvoltat de către compania de 
rachete şi control al focului Lockheed Martin, în 
cadrul programului demonstrativ pentru con- 
ceptul de tehnologie avansată (ACTD), în 
1996. 


In ianuarie 2007, 
Lockheed Marin a primit un alt 
contract pentru 44 de sisteme 
HIMARS, destinate forțelor te- 
restre americane şi 16 sisteme 
pentru puşcaşii marini, cu ter- 
men de livrare pană in 2009. 

In septembrie 2006, Emi- 
ratele Arabe Unite au solicitat. 
serviciului de vânzări militare 
externe (FMS) un număr de 20 de lansatoare 
HIMARS, plus muniţie incluzând tipurile 101 
ATACMS Block 1A, 101 ATACMS Block 1A 
Unitary, 104 MLRS, 130 GMLRS şi 130 
GMLRS unitar. 


Controlul focului 


HIMARS este deservit de un echipaj for- 
mat din trei persoane- mecanicul conductor, 
ochitorul şi şeful de grupă, dar sistemul com- 
puterizat de cotrol al focului îi permite unei 
echipe de doi militari sau chiar unui singur sol- 
dat să poată încărca şi descărca sistemul. 

Sistemele de muniții 

In plus față de sistemul standard MLRS, 
HIMARS este capabil să lanseze întreaga fa- 
milie de muniţie MLRS, incluzând racheta cu 
rază mare de acțiune, racheta de exercițiu cu 
rază mică de acţiune şi toate variantele ulte- 
rioare. HIMARS are un container cu şase ra- 
chete MLRS, sau o rachetă din sistemul de 
rachete tactice pentru forțele terestre 
(ATACMS). 


In aprilie 2004, sistemul HIMARS a testat 
cu succes noua rachetă ghidată GMLRS cu 
rază mare de acțiune, mai mult decât 70 km. 


Primele livrări ale unei variante unitare a 
GMLRS, cu un focos de 81,6 kg, cu o rază de 
pană la 70 km, au fost făcute in mai 2005. In 
octombrie 2003, Lockheed Martin a încheiat un 
contract pentru 86 rachete unitare, cu termen 
de livrare în 2007. 


Sistemul pentru forțele terestre 
HIMARS este capabil sa folosească ra- 
cheta ghidată cu rază lungă de acțiune 
ATACMS (sistemul de rachete tactice pentru 
fortele terestre). Familia de rachete ATACMS 
include rachetele de tip Block 1, Block 1A si 
Block 1A unitar. Racheta de tip Block1 trage cu 
950 de submuniții M74, anti- 
ai” „i personal si anti-echipament (AP/ 
AM), cu o bătaie care depăşeşte 
i 165 km. 


Raza de acțiune a unei 
rachete de tip Block1A depăşeş- 
te 300 km, prin reducerea greu- 
"tăţii submuniţiilor şi îi adaugă un 
2 "sistem GPS pentru ghidare. Ra- 

> chetele Block 1A unitar, cu un 
l focos cu ardere unică, au fost 
prima dată folosite în sprijinul Operațiunii Iraqi 
Freedom în martie- aprilie 2003. 

“HIMARS poate lansa o întreagă familie 
de muniții MLRS, incluzând racheta cu rază 
mare de acțiune.” 


Programul de dezvoltare a rachetei Block 
II, cu GPS şi sistem 13 subrachete BAT 
(briliant anti-tanc), precum şi al rachetei Block 
IIA, cu şase subrachete BAT îmbunăţătite, a 
fost anulat în februarie 2003. 


HIMARS are un container cu şase rache- 

te, modulate pe noile vehicole tactice ale forțe- 
lor terestre (FMTV), camioane 6x6, cu o greu- 
tate de 5 tone, asigurate de Stewart and 
Stevenson, Texas. Vehiculul HIMARS cântă- 
reşte aproximativ 109 tone, comparativ cu cele 
mai mult de 200 tone ale lansatorului M270 
pentru rachete de tip MLRS. 
HIMARS este transportabil într-un avion de tip 
C-130, permițând sistemului să fie mutat în 
zone inaccesibile pană acum pentru avioanele 
de tip C-141 şi C-5, necesare pentru a 
transporta lansatorul M270. 


Cornel VAIDA 

Bombardierul strategic Tu-95- denumirea 
NATO: “Bear” (Ursul 


Echipaj: 10 militari 

Intrat în serviciu în 1956 

Dimensiuni şi greutate 

Lungime: 50.1 m 

Circumferinţa aripilor: 49.1 m 

Inălţime: 13.3 m 

Greutate (gol): 91.8 t 

Încărcătura maximă la decolare 185 t 
Motoare 

Motoare: 4 motoare cu elice turbo NK-12MP 
Tracţiune:4 x 15 000 kg 

Viteza maximă: 910 - 925 km/h 

Viteza de croazieră:710 km/h 

Plafon de zbor: 12 000 - 17 000 m 
Autonomie: 12 500 km 

Raza de acţiune: 6 400 km 

Armament 

Tunuri de aviaţie: 2 tunuri de tip GSh-23 cu 
încărcare automată 

Rachete: 6 rachete de croazieră de tip Kh-15 
sau Kh-55 

Bombe: pană la 25 t (în locul rachetelor) 


În anii 1950, biroul de proiectare al uzi- 
nelor A.N. Tupolev a început să lucreze la 
bombardierul strategic din cadrul programului 
de zbor intercontinental. În 1952, acest avion, 
denumit Tu-95, a zburat pentru prima dată. In 
1985, avionul a intrat în dotarea regimentelor 
de aviaţie cu rază lungă de acţiune, ale forțelor 
aeriene sovietice. Aeronava Tu-95 a fost denu- 
mită “Bear” (Ursul) în tările NATO şi rămâne o 
componentă importantă a for- 
telor aeriene ruse. 


Principalele caracteris- 
tici ale noii aeronave sunt mo- 
toarele cu elice turbo, folosite 
pentru avioane din această 
clasă. Motoarele de tip NK- 
12M, proiectate de către N.D. 
Kuznetsov, au fost completate 
cu un reductor diferenţial, care 
poate roti două perechi de eli- 
ce în sens opus. Un astfel de 
motor necesită un consum 
destul de scăzut de combusti- 
bil. Acest motor părea sa fie de 
10 ori mai economic decât orice alt motor de 
bombardier din lume. În partea din față a 

fuselajului, avionul este dotat cu un dispozitiv 
fix de alimentare in aer. 


În replică la programul Statelor Unite 
pentru echiparea bombardierelor strategice cu 
rachete de croazieră lansate în aer B-52 
“Stratofortress” (Fortăreața Aerului), în Uniu- 
nea Sovietică, între anii 1981 si 1984, a intrat 
în serviciu varianta îmbunătăţită a Tu-95MS, 
cunoscută drept “Bear-H”, care este dotat cu 
de rachete de croazieră. Acest model avea o 
formă mai bună a aripilor, un ampenaj nou, 
echipament electronic absolut nou şi sisteme 
de contramăsuri electronice mai performante. 
Totuşi, cea mai importantă îmbunătăţire a ae- 
ronavei Tu-95SM “Bear-H” este armamentul 
său. S-au mai construit două subvariante ale 
lui “Bear-H”, Tu-95MS16 "Bear-H16", care 
transporta 16 rachete cu rază lungă de acțiu- 
ne, lansate în aer, de tip Kh-55 (şase interne şi 
10 externe), precum şi numeroase aeronave 
de tip Tu-95MS6 "Bear-H6". 


Aeronava Tu-95 a devenit o bază pen- 
tru sistemul de avertizare şi control aeropurtat, 
completat cu complexul electronic “Liana”. 
Acest avion a fost destinat pentru detectarea 
țintelor aeriene la altitudine medie şi mare. O 
altă aeronavă proiectată pornind de la Tu-95 
este Tu-142 “Bear-F”, destinată iniţial în lupta 
anti-submarină şi având variate roluri în spriji- 
nul forțelor navale. Tu-142 MR “Bear J” este o 
platformă de comandă pentru releele folosite în 
comunicarea cu submarinele blindate, cu ra- 
chete nucleare. 

Bombardierul TU-160 BlackJack 


Greutate (tone): 275 


Greutatea  incărcăturii de 
9,000/40,000 


Viteza (km/h): 1,100/2,230 

Dimensiuni (m): 35,6/55,7 x 54,1 x 13,1 

Plafonul de zbor (m): 18,000 

Raza de acțiune (km): 10,500/14,600 

Motoare: 4 de tip DRTD-NK32, 4 x 25,500 kg 

Greutatea combustibilului (kg): 148,000 

Echipaj: 4 militari 

Lungimea pistei de asfalt (m): 3,050 
Armament: 


Rachete: 24 de tip AA Kh-15;12 de tip AS Kh- 
55 (croaziera strategică) 


Altele: bombe aeriene (40 tone) 


La începutul anilor 1970, în replică la 
programul Statelor Unite pentru crearea bom- 
bardierului supersonic strategic A-1A, în Uniu- 
nea Sovietică s-a desfăşurat o competiție de 
proiecte pentru un bombardier strategic 
multifuncțional cu aripi cu geometrie variabilă; 
aceasta a fost câştigată de Uzinele Myasishev, 
însă comanda a fost transmisă mai puternice- 
lor uzine Tupolev. 

Tu-160 este cel mai mare bombardier 


fabricat vreodată în Uniunea Sovietică sau pe 
plan mondial. 


luptă (tone): 


DY a 


Aeronava este executată sub schemă 
integrată, cu interfață netedă a aripilor şi 
fuselajului. Aripile cu geometrie variabilă asigu- 
ră zborul în poziţii diferite, păstrând performan- 
tele foarte bune la viteză supersonică şi subso- 
nică. 


Tu-160 poate fi folosit nu numai ca ex- 
celent bombardier, dar poate transporta şi ra- 
chete de tip “Burlak” în spaţiu. Multifuncţionalul 
bombardier strategic Tu-160 este unanim eva- 
luat de către experţi ca şi avionul cel mai com- 
plex din lume. 


Sistemul de rachete S-400 Triumph 


creator al 


Principalul 

Triumph este Biroul Central de Proiectări 
Almaz, iar potrivit lui Alexander Lemansky, 
designerul principal, testele făcute de producă- 
torul acestui sistem de rachete de apărare ae- 
riană de nouă generaţie, 
au demonstrat că acesta 
posedă calităti şi perfor- 
manţe considerabile în ce- 
ea ce priveste angajarea 
eficientă a mai multor ţinte 
decât în cazul sistemelor 
de generaţie precedentă. 


Sistemul S-400 va 
angaja ţinte aeriene pre- 
zente şi viitoare, avioane 
tactice şi strategice, rache- 
te de croazieră 
Tomahawk, precum şi alte 
tipuri de rachete, 
incluzându-le pe cele cu 
precizie dirijată şi avioane- 
le AWACS, pe raze de pâ- 
nă la 400 km. De aseme- 
nea, poate detecta avioa- 
ne invizibile şi alte ţinte la 
toate altitudinile în care 
sunt angajate în luptă şi în 
raza lor maximă de acţiune. 

Comandantul Forţelor Aeriene, genera- 
lul Anatoli Kornukov, caracterizează sistemul 
de apărare aeriană Triumph ca fiind un sistem 
de a patra generaţie, cu un viitor strălucit, 
deoarece componentele sale sunt bazate pe 
cea mai avansată tehnologie în domeniul radi- 
olocaţiei, a fabricării de rachete, a 
microcircuitelor şi computerelor. 


Lucrările pentru dezvoltarea sistemului 
de rachete de apărare aeriană S-400 reprezin- 
tă o cooperare exemplară între producătorii de 
armament. Pe lângă Biroul Central de Proiec- 
tări Almaz, au mai lucrat şi alte întreprinderi 
importante din industria rusă de apărare, cum 
ar fi Biroul de Proiectări pentru Construcţia de 
Maşini Fakel, Institutul de Cercetări pentru In- 
strumente de Măsură din Novosibirsk, Biroul 
de Proiectare pentru Construcţia de Maşini 
Speciale din Sankt Petersburg şi multe altele. 


Vladimir Svetlov, Seful Biroului Fakel, 
cel mai important proiectant al sistemelor de 
rachete S-400, subliniază că Triumful este pri- 

mul sistem din ţară şi, probabil, din lume, care 
poate folosi selectiv din mai multe tipuri de ra- 
chete sol-aer mai vechi şi mai noi. 


“Rachetele cu rază lungă”, spune 
Vladimir Svetlov, “nu au adver- 
sar analog”. Celelalte rachete, 
de tip 9M96, au competitori 
străini, cum ar fi rachetele 
americane avansate pentru 
sistemul PAC-3 Patriot, însă le 
depăşesc pe acestea din urmă 
de aproximativ două ori, în ce 
priveşte eficienţa generală, ca 
şi pe Aster-urile franțuzeşti. 


Cele două versiuni ale rache- 
telor cu rază medie 9M96 
(9M96E si 9M96E2), au fost 
discutate în detaliu in numărul 
din martie/aprilie 1999 al revis- 
tei Military Parade. Cât priveş- 
te rachetele cu rază lungă, ca- 
pabile să angajeze ţinte varia- 
te, la distanțe de până la 400 
km, putem spune ca ele sunt 
disponibile şi gata pentru 
trialuri. 

Sistemul de apărare aeriană Triumph 
mai poate folosi rachetele de tip 48N6E, ale 
sistemului S-300PMU-1, precum şi rachetele 
de tip 48N6E2, ale sistemului S-300-PMU-1 
Favorit, ambele tipuri fiind testate cu succes la 
trageri. 


Tancul Merkava Mk.4 

A intrat în serviciu: 2004; 


Echipaj: 4; 
Personal ce poate fi ambarcat: 8 
Dimensiuni şi greutate: Greutate totală cu 
echipament de luptă: 65 t; Lungime totală: 
9.040 mm; Lăţime: 3.720 mm; Înălţime: 2.660 
mm 
Armament: Tun principal: 120-mm tun cu tea- 
vă lisă; Mitraliere:2 x 7,62-mm; Altele: aruncă- 
tor de 60-mm 
încărcătură de luptă: Tun principal: 48 proiec- 
tile 
Mobilitate: Motor: V-12 diesel; Puterea moto- 
rului: 1.500 CP; Viteza maximă pe carosabil: 
60 km/h; Autonomie pe carosabil: 500 km 

Noul tanc Merkava 4 este puţin mai 
mare decât anteriorul Merkava 3. Acest nou 
tanc de luptă se află printre cele mai avansate 
şi bine protejate vehicole de luptă din lume. În 
comparaţie cu predecesorii săi, Mark 4 este 
superior din punct de vedere al protecţiei, pute- 
rii de foc şi sistemelor electronice. 


Tancul Merkava Mk.4 a intrat în pro- 
ductie în serie în 2001, primele vehicole au fost 
livrate în 2003, iar acestea au devenit operaţio- 
nale până în 2004. Capacitatea de producţia 
programată este de 50-70 tancuri pe an. Se 
vor putea produce un total de 400 vehicole, 
însă aceasta cifră poate fi redusă de constrân- 
gerile bugetare. Tancul nu este exportat, însă 
unele componente şi sisteme sunt ofertate şi 
altor tări. 

Tancul Mark 4 a fost proiectat cu inten- 
ţia principală de a oferi cât mai multă protecţie 
posibilă echipajului. Are un design neobişnuit, 
cu un motor blindat, poziţionat în partea din 
față a cabinei. Astfel, membrii echipajului pot 
părăsi vehicolul prin spate, în cazul avarierii în 


luptă. Mai mult, spaţiul intern poate fi folosit 
pentru a transporta până la 8 militari, în afara 
echipajului, cu o încărcătură de luptă redusă. 
În acest fel, tancul poate funcţiona ca şi vehicol 
combatant de infanterie, foarte bine blindat. 


Altă caracteristică unică este sistemul 
de blidare cu plăci care pot fi înlocuite cu uşu- 
rință, în cazul unei avarii. 


Tancul Merkava Mk.4 are un tun îmbu- 
nătăţit, cu ţeavă lisă de 120 milimetri, proiectat 
de Industria Militară Israeliană. Acest tun poate 
folosi muniţie de mare putere, incluzând pro- 
iectilele de penetrare avansată şi teleghidate. 
Mai poate folosi şi un încărcător rotativ semi- 
automat, unde muniţia este depozitată în con- 
tainere de protecţie. Există o gamă largă de 
muniţie pentru acest tanc; mai mult, tunul cu 
țeavă lisă al tancului Merkava este compatibil 
cu orice muniţie produsă în Franţa, Germania 
sau SUA, de 120 milimetri. 


Armamentul secundar constă în 2 mi- 
traliere de 7,62 milimetri şi un aruncător de 60 
milimetri, operat din interior. Acest aruncător 
poate trage proiectile explozive şi luminoase şi 
are o bătaia maximă de 2,7 kilometri. 


Noul tanc Merkava 4 deţine un sistem 
avansat de identificare a amenințărilor şi aver- 
tizare, pentru a se auto-proteja de atacurile 
inamice. 


Tancul are un motor diesel V-12, de 
1500 CP. Deşi greutatea este mai mare, pute- 
rea motorului s-a mărit semnificativ, de la cei 
1200 CP ai lui Merkava Mk.3. Un rezervor de 
combustibil este poziționat lângă motor, în par- 
tea din faţă a cabinei, iar celelalte două sunt în 
spate. 


Cornel VAIDA 
PACEA RECE ESTE MAI PERICULOASĂ 

Avionul de luptă SU-30 K 


Greutate (tone): 24,8 - 30,4 
Viteză (km/h): 2.450 
Dimensiuni (m): 14,7 x 21,9x 5,9 
Altitudine (m): 17.500 
Rază de acţiune (km): 3.000 
Motoare: 2 DTRD- AL31-F2, 2 x 12.500 kg 
Echipaj: 1 
Armament: 

Rachete: AA R-27R1/27T1; AA R-73E- 10 
Artilerie: 30 mm DP GSh-301 
Altele: bombe 

Conform specialiştilor, Su-30K, avion 
de luptă de a patra generaţie, este unul dintre 
cele mai bune avioane de acest fel din lume. 
Proiectat la Uzinele Suhoi, avionul este desti- 
nat împotriva avioanelor transportoare de ra- 
chete de croazieră şi altor ţinte aeriene, ca şi 
pentru a bombarda ţinte terestre pe timp de zi 
şi pe timp de noapte, în condiţii climatice VFR 
şi IFR, în condiţii de bruiaj activ şi pasiv, ope- 
rând singur sau în grup şi putând fi folosit şi ca 
avion de instrucţie. Datorita formei aerodinami- 
ce integrate, motoarelor puternice, avionul Su- 
30K deţine un grad ridicat de manevrabilitate, 
spațiu şi timp de viraj foarte scurt, viteză mare 
de rulaj pe pistă, toate acestea asigurându-i 
eficienţă în luptă şi rapiditate în lansarea ata- 
curilor împotriva țintelor de mare altitudine şi 
mare viteză. 

Posibilitatea de alimentare în zbor îm- 


bunătățeşte considerabil timpul de patrulare 

aeriană şi raza de acţiune operativă a avionu- 
lui. 

Separarea funcţiilor de control al armelor şi 
cea de pilotaj, uşurează munca echipajului şi, 
în consecinţă, asigură performanţe de necon- 
testat în misiunea de luptă. 

Echipamentul din avion include un sistem 
radar de control al focului şi supraveghere, ală- 
turi de un complex optronic de control al focu- 
lui, integrat în sistemul de control al armamen- 
tului; acesta detectează şi dirijează rachetele 
aer-aer şi descoperă simultan zece ţinte aerie- 
ne, pe o distanța de până la 100 de kilometri şi 
angajează două ţinte, pe o distanţă de până la 
65 de kilometri; 

Avionul Su-30K dispune de o gamă largă 
de armament aerian: 


- de la 50, până la 500 de kilograme de bombe 
aeriene; 


- rachete aer-aer, de tip R-27R1, R-27T1, R- 
73E. 


De asemenea, avionul este înarmat cu o 
mitralieră automată rapidă, încorporată, de tip 
GSh-301, cu o încărcătură de 150 de cartuşe. 


Foarte bunele performanţele de zbor şi cele 
tehnice ale avionului, capacitatea sa de a se 
angaja în lupte aeriene, de a distruge ţinte te- 
restre şi marine, precum şi manevrabilitatea şi 
capacitatea de transport, echipamentul şi ar- 
mamentul, toate determină eficienţa foarte ma- 
re a avionului de luptă Su-30K, conferindu-i 
oportunităţi de vânzare excelente pe piaţa in- 
ternaţională de aeronave. 

Cornel VAIDA 

Avionul de luptă F-22 “Raptor” 


eEchipaj 1 
e|ntrat în serviciu în 2000 


Dimensiuni si greutate: 

Lungime 18,9 m; Circumferinţa aripilor 13,5 m; 
Inălţime 5,9 m; Greutate 28 t 

Motoare: 2 x Pratt-Whitney turbine F119-PW- 
100; Tracţiune 15855 kgs; 

Altitudine 19,8 km; 


Viteza maximă 2655/h; 
«Autonomie 3704 km 


Armament: 
Mitralieră rotativă, cu şase încărcătoare de 20 
mm, tip M61A2; 


Rachete 4 x AlM-9 "Sidewinder", AIM-7 
"Sparrow", 4 x AIM-120 
Avionul F-22 "Raptor", supranumit 


“Fulgerul”, este un avion de luptă de nouă ge- 
nerație, ale cărui principale capacităţi sunt ace- 
lea de a vedea inamicul primul, de a deschide 
focul primul şi de a nimici ţinta primul. A fost 
proiectat să străpungă apărarea aeriană inami- 
că şi să preia controlul. F-22 "Raptor" a intrat 
în serviciu în Forţele Aeriene americane în 
2000 şi va fi principalul avion de luptă al aces- 
tora pentru cel puţin un deceniu. 


Perspectiva rapidă a creşterii numărului 
de rachete sol-aer şi aer-aer, precum şi capa- 
citățile tehnice sporite ale forțelor aeriene din 
diferite state ale lumii, au determinat necesita- 
tea pentru un avion de luptă ca F-22. 


Crearea acestui avion a demarat in 
1986, când armata americană a încheiat un 

contract cu grupul "Lockheed-Boeing-General 
Dynamics". In 1990 a fost testată prima varian- 
tă, denumită YF-22. In aprilie 1992, F-22 era 
câştigătorul competiţiei între avioanele tactice 
de luptă. Primul zbor a avut loc în mai 1997. 


Pentru a-i conferi lui F-22 o vizibilitate 
scăzută pe radar, s-au folosit aeronave- tester 
fabricate după tehnologii avansate, niciodată 
utilizate până atunci în cazul testerelor. 

Principalele diferențe dintre YF-22 şi 
adevăratul F-22 “Raptor” au fost dimensiunile 
puţin mai mici şi partea în care se retractează 
roata din față. Mai sunt mici diferenţe în contro- 
lul eleroanelor şi la frâna de zbor. 


F-22 are următoarele caracteristici: vizi- 
bilitatea scăzută pe radar, viteza de croazieră 
rapidă, echipament electronic integrat, mane- 
vrabilitate, eficiența în nimicirea tintei şi 
mentenanta uşoară, iar acestea sunt folosite 
pentru a ieşi victorios din viitoarele lupte aerie- 
ne. 


Vitalitatea în luptă a aeronavelor 
“Raptor” este mult mai mare decât a celor de 
tip F-15. Comparaţia dintre cele două tipuri de 
aeronave, incluzând cele mai moderne rachete 
şi potenţiale aeronave de luptă inamice care 
pot apărea până în 2008, arată că pierderile la 
F-15 sunt în proporție de 20 la 1, în favoarea 
lui F-22. 

In comparaţie cu alte aeronave de luptă 
americane, F-22 “Raptor” are multe avantaje şi 
este mult mai eficient. 


In concluzie, F-22 “Raptor” este unul 
dintre cele mai bune avioane de luptă din lu- 
me, cel puţin pentru următorii 10 ani, graţie 
celui mai modern sistem radio electronic şi a 

Sistemul “Centurion Land-based Phalanx 


Weapon Sistem” (LPWS) 


Sistemul vizează protecţia şi siguranța 
bazelor militate SUA şi NATO din Irak şi Afga- 
nistan împotriva mijloacelor de atac cu rază 
scurtă de acţiune, fiind produs de firma 
Raytheon. 


Este con- 
ceput în vederea 
apărării antiaeri- 
ene împotriva 
rachetelor şi mu- 
nițiilor de artile- $ 
rie. Rachetele şi 
grenadele reacti- 
ve antitanc lan- 
sate de la dis- 
tanțe mici nu pot 
fi angajate de 
sistem, cu toate 
acestea gradul 
de reuşită a pro- 
tectiei atinge nivelul de 95%. 

Acest sistem “Centurion LPWS” are la 
bază tunul automat cu şase ţevi, calibru 
20mm., tip M61A1 Gatling, cu unghi de tragere 
vertical între — 25%Şi +85, o viteză de 2 radi- 
ani / secundă, cadenţa de tragere de 3000- 
4500 lovituri/minut, selectabilă. Tunul poate 
folosi muniţie explozivă şi incendiară, proiecti- 
lul având o viteză de peste 1.100m;s la gura 
țevii. Muniția este astfel concepută încât să se 
autodistrugă dacă nu a lovit ţinta, ceea ce asi- 
gură evitarea pierderilor colaterale în zonele 
urbane, unde este utilizat sistemul. Experimen- 
tările efectuate au scos în evidenţă faptul că 
reziduurile loviturilor autodistruse nu sunt peri- 
culoase. Capacitatea benzii este de 1.500 lovi- 
turi. 


Căutarea țintelor este efectuată de două 
radare care după găsirea țintei asigură urmări- 
rea şi angajarea acesteia în regim automat sau 
la comandă, ţintele fiind proiectile de artilerie, 
bombe de aruncător, rachete, dar şi avioane 
sau elicoptere, evaluându-le în funcţie de gra- 
dul de periculozitate. Căutarea se realizează 
cu senzori în infraroşu , atât ziua cât şi în con- 
diţii de vizibilitate redusă. Radarul de căutare 
este în banda Ku de tip digital, iar cel de locali- 


zare în banda Ku, Doppler monopuls. 


Cel mai recent produs este mai compact, 
mai sigur şi mai ieftin decât precedentele reali- 
zări şi este instalat pe autovehicule de mare 
putere şi capacitate de trecere tip HEMMT. 


Sistemul “ Centurion LPWS” este versiu- 
nea pentru uscat a sistemului naval “Phalanx 1 
B CIWS”. 


Pentru Ori- 
entul Mijlociu, 
platformele 
LPWS (în greuta- 
te de 24 de tone) 
sunt instalate pe 
camioane, produ- 
se de Fontaine 
Military Product 
& şi mai cuprind un 
generator, insta- 
laţia de răcire şi 
stația de suprave- 
ghere a tragerii, 
acestea fiind 
transportate sau tractate. 


Cornel VAIDA 


Stabilizator FLIR 


— Cameră IV 

Transportorul blindat Bison 


Intrat în serviciu: 1990; Echipaj: 2; Capacita- 
te transport personal: 8; 

Dimensiuni şi greutate: 

Greutate totală cu echipament de luptă: 12 to- 
ne; Lungime totală: 6500 mm; Lungimea şasiu- 
lui: 6500 mm; Înălţime: 2200 mm 

Armament 

Mitraliere: 1 x 7.62-mm 


Unitatea de foc pentru mitralieră este de 
2.000 cartuşe 


Mobilitate 


Motor turbo Detroit Diesel 6V53T; Puterea mo- 
torului: 275 cp; Viteza maximă pe carosabil: 
100 km/h; Viteza amfibie maximă pe apă: 10 
km/h; Autonomie de deplasare - 650 km 


Transportorul blindat Bison 
(Bizon) este un adevărat cal de 
povară performant şi mândria Ca- 
nadei. O variantă a familiei de 
aparate Mowag Piranha, Bizonul 
este un vehicol blindat cu 8 roți. 
Armata canadiană a achiziţionat 
199 Bison din 1990. Iniţial, aceste 
transportoare blindate erau desti- 
nate unităţilor în rezervă, însă im- 
presionantele lor performanțe şi 
multitudinea de aplicaţii au con- $ 
vins autorităţile să aprovizioneze 
şi unităţile militare obişnuite cu 
aceste vehicole. Transportoarele 
canadiene Bison au fost folosite în 
timpul a numeroase operațiuni de 

menţinere a păcii, pretutindeni în lume. 


Este un vehicol blindat 8x8, care 
„oferă mobilitate impresionantă în 
orice teren. Mai mult, transportorul 
„ blindat Bison oferă mai mult spațiu 
-$ pentru soldaţii echipați complet, în 
comparaţie cu vechile transportoare 
blindate 6x6. Echipajul său constă 
{din comandant şi mecanic, iar locul 
comandantului este înapoia mecani- 
__ cului-conductor, având trapă proprie 
pentru mânuirea mitralierei. Bison-ul 
`| poate să transporte până la 8 militari 
cu echipament complet, care intră şi 
ies din vehicol prin rampa hidraulică 
-4 aflată în spate. 


Acest transportor blindat este amfi- 
biu şi trece de obstacolele din apă cu o viteză 
maximă de 10km/oră, învârtindu-şi roțile. 


Transportorul Bison e dotat cu o mitrali- 
eră de 7,62 mm, situată deasupra comandan- 
tului şi aruncătoare de grenade fumigene pen- 
tru camuflaj. 

Transportorul blindat Bison are mai 
multe variante, care au fost utilizate în servicii 
ca ambulanţă, războiul electronic, echipa mobi- 
lă de reparaţii, întreţinere şi recuperare, pre- 
cum şi de recunoaştere. 

Cele mai noi transportoare Bison au 
fost îmbunătăţite cu motoare mai bune, bare 
mai rezistente, aer condiţionat şi protecție NBC 
mai performantă şi sunt programate să fie li- 
vrate până în 2008. 

Avionul de luptă Su-35 


Greutate (tone): 25- 34 

Viteză (km/h): 1400 la altitudine mică, 
2500 la altitudine maximă 

Dimensiuni (m): 14,7 x 21,9 x 5,9 
Altitudine (m): 17800 

Autonomie (km): 3300/ cu o realimenta- 
re. 6500 

Motor: 2 DTRD- AL35F, 2 x 14800 kg 
Echipaj: 1 

Armament: 

Rachete: AA R-27R1; RVV-AE; R27T1; 
R73; AS Kh-31A/P; Kh-29L/T; Kh-59M 
total: 12 

Artilerie: 30 mm DP GSh-301 (150 lovi- 
turi) 

Altele: bombe KAB-500KR/1500KR 

Su-35 este un avion de luptă multifun- 
cţional, care combină agilitatea şi capacita- 
tea ridicată de interceptare a țintelor aerie- 
ne care erau în mod normal atacate de avi- 
onul Su-27, cu capacitatea de a ataca ţinte 
terestre sau pe apă, folosind arme 
nedirijate, dirijate şi de mare precizie. Su- 
35 este construit pentru a distruge avioane- 
le telecomandate, rachetele de croazieră şi 
alte ţinte de pe sol, pe timp de zi şi pe timp 
de noapte, în orice condiţii meteorologice. 
De asemenea, avionul de luptă Su-35 va 
lovi orice ţinta aeriană, inclusiv obiectele a 
căror vizibilitate este redusă, va angaja ori- 
ce ţinte terestre sau pe apă, prin atacuri cu 
arme diferite, inclusiv cele de mare preci- 
zie. 

Pentru a acoperi o arie mai mare de 
angajare în luptă, avionul este dotat cu un 
sistem de alimentare în timpul zborului. 
Timpul de zbor al avionului poate fi extins 
cu 6 până la 9 ore, şi este limitat doar de 


condiţia fizică a pilotului. Astfel, cabina este 
prevăzută cu containere în care se depozi- 
tează rezerve de hrană şi apă şi un sistem 
de depozitare a deşeurilor. De asemenea, 
cantitatea de oxigen este mai mare. Scau- 
nul ejectabil KD-36DM este amplasat cu 
spatele înclinat într-un unghi de 30 grade, 
ceea ce îl ajută pe pilot să reziste accelera- 
tiei aeronavei în timpul luptei. Echipamentul 
de avionică al Su-35 include: 

- un radar frontal Doppler de nouă genera- 
tie; 

- radar retrovizor; 

- locator optic cu funcții combinate, infraro- 
şu şi laser; 

- sistem de control al armelor; 

- detector de ţinte amplasat în exterior; 

- sistem radio de recunoaştere; 

- complex de securitate; 

- un sistem de display integrat; 

- echipament de comunicații şi navigare. 

Pentru a penetra apărarea aeriană 
inamică, avionul de luptă Su-35 poate zbu- 
ra la altitudini joase, folosindu-şi capacita- 
tea de urmărire a terenului şi de evitare a 
obstacolelor. 

Armamentul avionului constă într-un 
tun, bombe aeriene, rachete dirijate şi 
nedirijate. În total, poate folosi peste 70 de 
versiuni de arme dirijate şi nedirijate, ceea 
ce permite avionului să fie angajat în cele 
mai diverse tipuri de misiuni tactice. 

Avionul de luptă Su-35 şi varianta sa 
Su-37 au toate calităţile ce le permit să de- 
vină principalele avioane de luptă ale Forțe- 
lor Aeriene ruse de la începutul secolului 
XXI. Conform acordurilor de cooperare 
semnate de Federaţia Rusă cu alte state în 
domeniul militar şi tehnologic, aceste aero- 
nave pot de asemenea să fie vândute şi 
clienţilor străini. 

Tancul “Abrams” M1A1/A2 


Tancul modernizat M1A1 “Abrams” a 
intrat în serviciul forțelor armate americane în 
1986, primele exemplare fiind dislocate în ca- 
drul forțelor SUA din Germania. În 1988 a fost 
introdus în blindaj, pentru 
mărirea puterii de protecţie, |) 
precipitatul de uraniu. Pro- 
ducția acestui tip a continuat |. 
până în anul 1993, când s-a 
trecut la varianta îmbunătăţi- 
tă M1A2. 

Dintre 
menţionăm: 

Echipaj: 4 militari 

Greutate totală: 67,5 t 

Armament: 1 tun de 
120mm; 2 mitraliere de 
7,62mm şi 1 de 12,7mm 

Unitatea de foc: 40 proiectile pentru 
tun; 12.400 cartuşe pentru mitralierele de 
7,62mm şi 1.000 cartuşe pentru mitrali- 
era de 12,7mm. 

Puterea motorului: 1.500 CP 

Viteza maximă: 66,7 km/h 

Autonomie: 465 km. 

Unitatea de foc pentru tun conti- 
ne două tipuri principale de proiectile: 
M827 subcalibru perforant, cu capete 
de wolfram sau uraniu; M830 multifun- 
cțional cumulativ şi cu fragmentaţie. 

Una din mitralierele de 7,62 es- 
te coaxial cu tunul, cealaltă este plasa- 
tă în fața oblonului încărcătorului. Mitra- 


caracteristici $$ 


liera de 12,7 mm este antiaeriană, fiind monta- 
tă deasupra turelei comandantului. 
Tancul este dotat cu dispozitiv L8SA1de 
fumizare, şase ţevi de lansare a grena- 
delor fumigene de fiecare parte a ture- 
lei. 

Tancul este echipat cu sisteme de 
protecţie nucleară, bacteriologică şi chi- 
mică, măşti pentru personal şi sistem 
de presurizare a interiorului pentru pre- 
ss venirea intrării prafului radioactiv şi a 


de echipamente de cercetare radiologi- 
„că şi chimică, sistem contra incendiilor, 
etc. 

Au fost construite circa 4.800 tan- 
curi M1A1, iar în 1998 s-a încheiat un 
contract de cooperare cu Egiptul, pentru pro- 
ducerea şi asamblarea a 555 tancuri pentru 
armata egipteană, 40% din echipamente fiind 
produse în Egipt, diferența importată din SUA. 

Varianta M1A2 a fost produ- 

ja să în 315 exemplare pentru 

74 Arabia Saudită, 218 pentru 

Kuweit, 77 pentru SUA şi un 

număr încă neprecizat pentru 
Egipt. 

Principalele diferențe 
“între M1A1 şi M1A2 constau 
“în îmbunătăţiri ale sistemului 
de termoviziune, moderniza- 
rea sistemului de ochire la- 
ser, a sistemului informatizat, 
modernizarea turelei de ob- 
servare a comandantului şi a 
sistemului de protecţie a blindajului. 

Elicopterul de atac Eurocopter Tiger 


Intrat în serviciu: 2002 


Echipaj: 2 militari 

Dimensiuni şi greutate 

Greutate: (gol) 3060 kg; Greutatea maxi- 
mă la decolare: 6000 kg; Diametrul rotorului: 
13 m; Lungime:14 m; Înălţime: 3,82 m 


Motoare 
Motoare: 2  xRolls-Royce/Turbomeca/ 
MTU motoare turbo; Capacitatea: 2 
x1170 cp; 


Viteza maximă: 280 km/h; Autonomie cu 
încărcătură normală: 800 km 

Altitudine maximă de zbor: 4000 m 
Armament -Variante: 
a) 1 tun x 30-mm, cu mitralieră de 12,7 
mm sau 
b) tun de 22 mm; Rachete: Pars 3, 
HOT 3, Rafael Spike-ER, AGM-114 


Helfire 
Elicopterul de atac Eurocopter Tiger a 
fost realizat printr-o colaborare franco- 


germană. Aparatele livrate forțelor armate 
germane şi franceze au armament diferit şi 
sunt destinate unor misiuni variate. Germa- 
nia foloseşte elicopterul UHT anti-tanc, iar 
Franța a optat pentru variantele HAC anti- 
tanc şi HAP sprijin de atac. 

Primul zbor al elicopterului 
Eurocopter Tiger a avut loc în 1991, iar pri- 
mele aparate au fost construite în 2002. 
Franța a comandat 70 de aparate tip HAP- 
elicoptere de sprijin în luptă şi 10 aparate de 
tip HAC anti-blindate. Germania a comandat 
80 de aparate de tip UHT- elicoptere de spri- 
jin. 


Elicopterul Eurocopter Tiger are un 
design convenţional, cu cei doi membri ai 
echipajului stând unul în spatele celuilalt. 
Spre deosebire de cele mai multe elicop- 
tere de luptă, pilotul stă în faţă, în timp ce 
ochitorul stă pe scaunul din spate. 

Varianta HAP- elicopter de sprijin în 
luptă a fost proiectat special pentru forțele 
armate franceze. Este destinat sprijinului 
de infanterie pe rază mică de acţiune şi 
are capabilități de luptă aeriană limitate. 
Tigre HAP este dotat cu un tun de 30 de 
milimetri, rachete nedirijate şi rachete aer- 
aer de tip Mistral. 

Varianta franceză HAD are multe 
caracterisitici în comun cu HAP, dar folo- 

seşte motoare mai noi şi are o mai bună pro- 
tecție blindată. Poate transporta rachete anti- 
tanc Trigat. 

Elicopterul german UHT este un elicop- 
ter de sprijin, care îndeplineşte mai multe ro- 
luri. Poate transporta rachete anti-tanc Trigat 
sau HOT, precum şi rachete nedirijate. De ase- 
menea, varianta UHT poate transporta până la 
4 rachete AIM 92 Stinger, pentru apărare aeri- 
ană pe rază mică. Îi lipseşte tunul, însă poate fi 
dotat cu mitraliere de 12,7 milimetri. În compa- 
raţie cu varianta franceză, acest model folo- 
seşte dispozitive de cercetare şi descoperire 
avansate. 

O altă variantă de Eurocopter Tiger se 
află în dotarea armatei australiene, este bazată 
pe modelul francez HAP şi este elicopter de 
recunoaştere. 

Toate elicopterele Tigre/ Tiger sunt do- 
tate cu sisteme de avertizare împotriva rache- 
telor inamice. 

Transportorul blindat Puma 


6x6 are aceleaşi componente ca şi 4x4, in- 


Transportoarele blindate Puma au fost 
comandate de armata italiană, pentru a acţio- 
na împreună cu sistemul antitanc IVECE/Oto 
Melara B-1 Centauro. 


Primul model de Puma a fost finalizat 
în 1988, iar până în 1990 s-au construit un nu- 
măr total de cinci vehicule. Drept urmare, ar- 
mata italiană a oferit companiei producătoare 
un contract prin care aceasta din urmă trebuia 
să construiască şase variante specializate de 
Puma, câte una pentru sistemele MILAN şi 
TOW ATGW, una pentru sistemul de rachete 
sol-aer Mistral, un transportor pentru aruncăto- 
rul de mine calibru 81 mm, o ambulanţă şi un 
vehicul pentru postul de comandă. În 1999, 
armata italiană a solicitat prin intermediul unui 
contract aprovizionarea cu 250 de vehicule 
blindate Puma 6x6 şi 300 de Puma 4x4. 


Motorul este amplasat în partea din faţă 
a vehiculului, iar mecanicul conductor este 
amplasat tot în față, pe partea stângă. Com- 
partimentul pentru soldaţi se află în partea din 
spate. Pe laterale şi în spate vehiculul 
este dotat cu uşi, iar compartimentul co- 
mandantului se află deasupra vehiculului, 
unde poate fi amplasată o mitralieră de 
12,7 sau 7,62 milimetri. 

Echipamentul standard al 
transportorului blindat Puma include un 
sistem integrat de aer condiţionat, sistem |& 
de detectare a focului şi eliminare a aces- 4 
tuia, troliu electric, transmisie automată şi 
anvelope speciale. 

Versiunea 4x4 a transportoarelor |... 
blindate Puma poate avea o gamă largă | 
de întrebuinţări, în plus față de acelea . 


comandate de armata italiană. Versiunea |. 


4 cluzând motorul, transmisia şi sus- 
î pensia. Această versiune poate 
f transporta 8 persoane plus meca- 
nicul conductor şi poate fi dotată 
cu o gamă mai largă de armament. 


Caracteristici tehnico-tactice: 

e A intrat în serviciu: în anul 1999; 
“e Echipaj: - un militar (mecanic 
conductor) 

e Capacitatea de transport: 6(8) 
militari; 

Greutatea (echipat pentru luptă): 5,5(7,5) t 
Lungime: 4650 (5526) mm.; 

Lăţime: 2085 (2284) mm.; 

Înălţime: 1670 (1678) mm.; 


Armament 
(12,7) mm.; 


Muniţie : 400 cartuşe pentru fiecare mi- 
tralieră; 


Motor : un motor cu puterea de 180 CP; 


: o mitraliera calibru 7,62 


Viteza de deplasare pe şosea: 105(100) 
km./oră; 


Autonomie: 800 km. 
Urcă pante de 30 de grade; 


Trece prin vaduri cu adâncimea apei pâ- 
nă la un metru. 


Notă: în paranteză sunt trecute ca- 


racteristicile pentru transportorul Puma ver- 
siunea 6x6. 

Avionul de luptă / atac F/A-18 Hornet 


Avionul de luptă F/A-18 “Viespe” a zburat 
pentru prima data în noiembrie 1978 şi a intrat 
oficial în serviciu în anul 1983. 


“Hornet” este un avion supersonic de 
atac destinat în special Forţelor Navale ameri- 
cane şi este folosit cu precădere pentru apăra- 
rea portavioanelor. 


Avion cu reacţie de dimensiuni medii, 
silențios şi economic , monoloc, cu două mo- 
toare şi poate fi întrebuințat si pentru a sprijini 
acţiunile de luptă întreprinse de Forţele Navale 
şi de Infanteria Marină. 


“Hornet” a fost achiziționat şi de Canada 
şi Australia atât pentru calitățile sale universale 
dar şi a prețului destul de scăzut ( varianta ca- 
nadiană este denumită CF-18 şi are un sistem 
de alimentare în aer diferit față de varianta 
standard ). 


Avionul este din categoria celor dotate cu 
două motoare care-i asigură o viteză de până 
la 2000 km / oră în zboruri la altitudine mare, 
iar la altitudine mica o viteză de aproximativ 
1200 km / oră. Capacitatea rezervorului de 
combustibil este de 6000 de litri şi-i asigură o 
rază de acţiune de 1200 de kilometrii. 


Armamentul din dotare sa este în con- 
cordanță cu misiunile pentru care este desti- 
nat, aşa că pe lângă muniţiile obişnuite pentru 
avioanele de luptă americane, rachetele AIM-7 
şi AIM-9,aeronava “Hornet” dispune de rachete 
anti-radar şi anti-navă. Principala sa destinaţie 
este aceea de a sprijini trupele de puşcaşi ma- 
rini în timpul operațiilor la sol; totuşi, are rolul 
de avion de luptă ( avion multi - funcţional ). 


[ă 


x: 


Aeronava dispune de un tun cu ţeavă 
rotativă, calibru 20 mm, amplasat în partea din 
față, acest amplasament diferă de cel al tunului 
de pe avioanele de luptă de tip F-14, F-15 F- 
16, care este amplasat în partea laterală a 
fuselajului. 


Rachetele sunt dispuse astfel: cele aer- 
aer (AIM-9) ataşate de marginea aripilor ; iar 
cele de tip AIM —7 sub aripa avionului. Pentru 
atacul la sol şi bombardament, pilotul poate 
folosi bombe obişnuite sau nucleare, sau ra- 
chete anti-radar de tip “Harm” şi “Strike”, iar in 
acțiunile aer-sol rachetele din clasa “Maverick”. 
Pentru atacurile asupra țintelor pe mare, avio- 
nul “Hornet” poate fi dotat cu rachete anti-navă 
de tip AGM-109 “Harpoon”. 

- Echipaj -un militar (pilotul); 

- Lungime — 20 m; 

- Deschiderea aripilor —17 m; 

- Înălţime — 5 m; 

- Greutate -16,6t; 

- Motoare-2x F-404 —GE-400 ; 

- Tractiune (putere) - 7248 kg ; 

- Altitudine de zbor-15 km ; 

- Viteză maximă - 2200 km/h ; 

- Autonomie—3700 km; 

Armament : 

- Tun de aviaţie cu 6 ţevi calibru 
20 mm de tip MK-61 A1 “ Volcano”; 

- Rachete :AIM-7, AIM-9, AIM-120, 
AGM-109 ; 

- Bombe : - 5,5 t. 

ETA -18 Hornet spărgând zidul sonic 

Elicopterul de atac AH-64 Apache 


Intrat în serviciu 1984; Echipaj 2 
Dimensiuni şi greutate 
Greutate (gol) 5160 kg; Greutatea maximă la 
decolare 9500 kg; Diametrul elicei 14,63 m; 
Lungime 17,73 m; Înălţime 3,87 m 
Motoare 
Motoare 2 x General Electric T701C motoare 
turbo; Puterea motorului 2 x 1640 CP 
Viteză maximă 293 km/h; Viteză de croazieră 
265 km/h; Raza de acţiune 480 km. Distanţa 
de transport 1.900 Km. 
Armament 
Tun 1 x 30 mm (1200 proiectile); Rachete 
AGM-114 Hellfire, AIM-9 Sidewinder, AIM-92 
Stinger; alte rachete tip Hydra 70 
Elicopterul de atac AH-64 Apache a 
fost proiectat de compania Boeing şi este unul 
dintre cele mai avansate elicoptere de 
atac actualmente în serviciu. Poate fi 
destinat pentru mai multe misiuni şi re- 
prezintă o platformă performantă de arme | 
de luptă, poate zbura pe timp de zi şi de» 
noapte, pe orice tip de vreme şi în orice ~ 
climat. 
Cea mai importantă misiune a eli- | 
copterului AH-64 Apache este distruge- 
rea cât mai completă a țintei. Este armat 
cu un tun M230 de 30 mm, rachete ara 


rachete anti- tanc dirijate laser, 
Hellfire. Această rachetă are o bătaie de 
până la 8 kilometri, putând fi folosită şi 
pentru distrugerea clădirilor şi a altor ţinte ; 


de tip | n 


de acest tip. Rachetele Hydra sunt folosite în 
principal împotriva soldaţilor sau a 
vehicolelor cu blindaj uşor. Tunul de 
30 mm are o unitate de foc de 1.200 
de proiectile. De asemenea, poate 
transporta rachete aer-aer pentru 
apărarea aeriană apropiată. Acestea 
includ rachetele de tip AIM 92 
Stinger, AIM-9 Sidewinder, Mistral 
sau Sidearm. 

Acest elicopter dispune de echipa- 
mente de supravieţuire, iar mecanis- 
mele sale vitale pot rezista la lovituri 
de tun de 23 mm. Are un amplasa- 
ment de elicopter obişnuit, co-pilotul/ 
ochitorul stă în faţă, iar pilotul în spa- 
tele acestuia. 

Elicopterul AH-64 Apache are două 
motoare General Electric, fiecare dintre aces- 
tea având puterea de 1640 CP. Dacă unul din- 
tre motoare nu mai poate funcţiona, acest tip 
de elicopter poate să-şi continue zborul cu un 
singur motor. Viteza maximă de croazieră a 
elicopterului AH-64 Apache este de 230km/h, 
iar autonomia de zbor este de peste trei ore. 
Raza de acţiune în luptă a acestui elicopter 
este de aproximativ 480 km. 

Există două variante principale ale 
acestui elicopter: varianta AH-64A şi cea îmbu- 
nătăţită, AH-64D Longbow Apache. Armata 
americană şi țările NATO operează un număr 
de peste 800 de elicoptere Apache din ambele 
variante. 


Cornel VAIDA 

RĂZBOIUL RECE 

Imaginea de a presupune că, după o pe- 
rioadă de cincisprezece ani de euforie de la 
terminarea războiului rece, omenirea va trece 
la un sistem mai eficient de conducere a relații- 
lor internaţionale, pare să fie înlocuită de faptul 
că apare era unei “păci reci”. Cel puţin aşa re- 
zultă din articolul lui Serghei CARAGANOV, 
decan al facultăţii de economie mondială şi 
politică globală al unei universități ruse (GU- 
KŞE) Pornind de la prezentarea preşedintelui 
Putin la Munchen, într-un articol publicat de 
Rosiiscaia Gazeta din 7 martie 2007, autorul 
ajunge la concluzia că, speranţele de creare a 
unei lumi noi, mai civilizate, sunt bazate pe 
parteneriat sau chiar pe aşa zisa alianță a ma- 
rilor puteri civilizate împotriva tendinței care le 
ameninţă pe toate - pericolul, deja acceptat 
de toţi, al proliferării armelor nucleare, a tero- 
rismului, ineficiența statelor nesigure. 


Autorul nu ezită să prezinte ca nereuşite 
acțiunile antitero-riste desfăşurate de coaliția 
condusă de SUA, în Afganistan şi Irak, uitând 
să amintească situaţia deloc plăcută în care s- 
a aflat fosta URSS când “a încercat să ajute” 
poporul afgan împotriva voinţei acestuia şi în 
interesul celor care conduceau în acea vreme 
destinele acestuia. Caraganov continuă ideea, 
arătând că “forța armată s-a întors la locul său 
tradiţional în sistemul relaţiilor internaţionale. 
Însuşi sistemul de securitate internaţională 
devine tot mai complex. 


În final, decanul universitar se întreabă 
ce ar trebui să facă, în această situație, Fede- 
raţia Rusă. Încearcă şi răspunsul: Deocamda- 
tă, să-şi analizeze propria situaţie, să devină 
puternică, să îmbunătăţească calitativ cunoaş- 
terea lumii şi nivelul conducerii de stat. Nu 
poate să reacționeze la provocări. Trebuie pe 
cât posibil să stea departe de conflicte, să se 
ferească de revenirea la lupta dintre civilizații 
ori de altă natură. Cuvîntul preşedintelui Fede- 
rației Ruse susţinut la Munchen - susține auto- 
rul în concluzia articolului său - “denotă şi ade- 
vărul amar cu privire la prezent şi trecutul nu 
prea îndepărtat. Dar nu se poate să ne oprim 
la aceste constatări. Trebuie să căutăm şi să 
propunem căile de ieşire din această situaţie 
neplăcută şi periculoasă. Dacă noi găsim ieşi- 
rea şi aceasta nu este acceptată, Rusia îşi aro- 
gă dreptul de a conduce mai bine decât pute- 

rea energică a armelor modernizate sau chiar 
prin încrederea în sine pe care o demonstrea- 
ză în prezent. Şi trebuie să se teamă de auto 
încredere. Noi ne credem mai puternici şi pen- 
tru că îi credem pe ceilalți mai slabi. Dar nu 
putem fi puternici şi plini de succes într-o lume 
instabilă şi periculoasă.” 

Să fie aceasta părerea sa ori se întreză- 
reşte o nouă față a politicii externe a Federaţiei 
Ruse? Cert este că nu vedem în articolul lui 
CARAGANOV o critică la adresa actualei con- 
duceri de la Kremlin, ci mai degrabă o sfidare a 
rezultatelor luptei globale împotriva terorismu- 
lui, o indiferenţă față de acţiunile la care Rusia, 
dintr-un motiv sau altul, nu poate fi parte dato- 
rită opoziţiei sale pe plan internaţional. Suntem 
siguri că, într-un final pozitiv al acestei lupte, 
Rusia va spune din nou că “strugurii sunt prea 
acri” de aceea nu-i plac. 


GLOBALIZAREA SECURITĂȚII 
Editura: Ed. Militară, 2007 


Coordonator: Teodor 
Frunzeti 

Studiul ştiinţific 

direcționat pe trei direcții: 

— definirea globalizării în 

general şi a globalizării secu- 

rității în special; 

— identificarea, analizarea 

şi soluții pentru contracararea 

consecințelor negative asupra 
securității în stadiul actual al 
globalizării; 

— transformarea şi adaptarea organismelor 
instituţionale pentru a face faţă noilor ris- 
curi şi ameninţări la adresa securității glo- 
bale. 

Concluziile volumului se referă la sistemul in- 

ternaţional care "va rămâne dominat de state 

şi de competiţia dintre ele, dar şi de provocările 
şi sfidările pe care actorii nestatali le adresea- 

ză acestora” . 


este 


MANUAL DE RELATII INTERNATIONALE 
Editura: Polirom, 2006 

Coordonatori: Andrei Miroiu, Radu- 
Sebastian Ungureanu 


Lansat la 15 martie 2007 la 
Ministerul Afacerilor Exter- 
ne, manualul a fost conce- 
put ca fiind destinat cursu- 
lui introductiv de Relaţii In- 
ternaţionale In opinia coor- 
donatorilor, “datorită vasti- 
tăţii subiectelor abordate, 
ce acoperă perspective 
istorice, teoriile cele mai 
influente, problematica se- 
curității interna-ţionale şi 
teme majore de reflecţie ale domeniului 
netratate de către alte cursuri ale curriculei de 
specialitate, manualul poate fi folosit pe între- 
gul parcurs al studiilor universitare şi masterale 
de profil, precum şi de către toţi cei interesați 
de o tratare academică introductivă a acestor 
subiecte”. 


ON INTELLIGENCE - Spies and Secrec 
in an Open World 

Autor :Robert David Steel 

Editura : AFCEA 

International Press, 2000, 

SUA 


Conţinut: O carte care 
dezbate problematica servi- 
cillor de informații după 
1990 şi importanţa informa- 
țiilor din surse deschise. 
Credem ca trebuie sa facă 
parte din biblioteca tuturor 
celor interesați de domeniu, 
mai ales ca autorul a desfăşurat o lunga pe- 
rioada activitate în cadrul CIA si este unul din 
cei mai cunoscuţi autori pe plan mondial în do- 
meniul surselor deschise. Deşi apărută în anul 
2000 este încă pe deplin actuală. 


Andrei Miroiu 
Rasu-Sebastian Unge-eanu 


MANUAL DE RELAȚII 
INTERNAȚIONALE 


i Dr 


ON INTELLIGENCE 
Spies and Secrecy în an Open World 


Pareword ty Sens Dow 


RITM LENT DE MODERNIZARE A 
ÎNZESTRĂRII 
FORTELOR ARMATE ALE FEDERAȚIEI 
RUSE 

Diferențele dintre afirmaţiile şi dorințele 
factorilor politico - militari şi realitatea actuală, 
cel puțin în privința situației echipamentelor 
militare ruse sunt tot mai importante. Îngrijora- 


rea ce răzbate dincolo de luările oficiale de po- 
ziție şi de cuvintele rostite de mai mari Mosco- 
vei este oarecum îndreptăţită: ritmul lent şi ni- 
velul tehnologic, care nu sunt în concordanţă 
cu evoluţia factorilor de risc şi ameninţare, aşa 
cum sunt percepuți la Moscova, nu dau motive 
de linişte responsabililor politico - militari ruşi. 
Imaginea nu este nici pe departe aşa cum vor 
aceştia să o facă cunoscută. 


În primul rând, pornind de la actualele 
planuri ale Forţelor Armate ale Rusiei, proce- 
sele de dotare sunt orientate pentru înlocuirea 
echipamentelor vechi, pe măsură ce acestea 
îşi epuizează resursa fizică de valabilitate, nici 
cum pentru producerea unor echipamente 
avansate tehnologic, bazate pe materiale noi 
etc. Potrivit afirmației unor responsabili de la 
Moscova, în prezent, doar 20 % din armamen- 
tul şi echipamentele armatei ruse pot fi consi- 
derate moderne, în comparaţie cu cele din ar- 
matele țărilor NATO, unde procentul este de 
aproximativ 70 %. Rezultă, de aici, necesitatea 
de înlocuire a 80 % din actualele echipamente 
ruse (acestea sunt fabricate încă din timpurile 
sovietice), ceea ce nu este lipsit de importanţă 
atât pentru responsabilii de la Moscova cât şi 
pentru analişti. 


Pornind de această situație, autorităţile 
politico -militare de la Moscova au elaborat pla- 
nuri importante dar acestea pun pe prim plan 
înlocuirea echipamente care îşi epuizează re- 
sursa fizică. Considerăm deficitară această 
abordare, fără a se pune problema realizării 
unui salt tehnologic important,care s facă aces- 
te noi echipamente compatibile cu modul de 
materializare a riscurilor şi amenințărilor mo- 
derne. Nici finanțarea asigurată de statul rus 
nu este pe măsura nevoii de modernizare, aşa 
cum lasă să se înțeleagă Mihail Rostopşin, 
într-un material publicat în  Nezavisimoe 
Voennoe Obozrenie, nr.5, din 9-15 februarie 
2007, pagina 6. Analiza pertinentă pe care o 
face autorul porneşte de la ritmul lent în care 
este prevăzut a se desfăşura înlocuirea echi- 
pamentelor şi armamentelor aflate în dotarea 
Forțelor Armate ale Federaţiei Ruse, potrivit 
planurilor adoptate în acest scop la Moscova: 
“Programul de stat pentru înzestrare, în perioa- 
da până în anul 2015” şi “Reorganizarea şi 
dezvoltarea complexului industrial de apărare 
pe anii 2002—2006”, precum şi alte documen- 


663 


Pulsul Geostrategic, Anul I 


INGEPO Consulting 


APARIȚII EDITORIALE, STUDII, MATERIALE NOI 


te. De asemenea, are în vedere ce este planifi- 
cat să intre în dotare anul acesta: 6 rachete 
balistice intercontinentale, 6 aparate cosmice, 
12 rachete purtătoare, 31 tancuri T-90 (care 
reprezintă un batalion de tancuri), 125 
transportoare blindate (4 batalioane), 9 avioa- 
ne, inclusiv bombardierul strategic Tu-160 şi 8 
noi elicoptere. 


Pentru înlocuirea echipamentelor ieşite 
din norme (care şi-au epuizat resursa, îmbătrâ- 
nite fizic etc.), conform prevederilor documen- 
tului “Misiunile actuale ale dezvoltării Forţelor 
Armate ale Federației Ruse”, până în 2010 se 
vor înlocui cu armamente moderne până la 35 
% din totalul celor existente. Acest lucru în- 
seamnă că, dacă Ministerul Apărării al Federa- 
tiei Ruse începe să cumpere în 2007 echipa- 
mente şi armamente moderne, celor 20 de pro- 
cente deja existente li se mai pot adăuga încă 
15 procente, respectiv realizarea unui ritm de 5 
% pe an. Etapa următoare, perioada 2010 - 
2015, va avea un ritm de 2 % pe an, ceea ce 
înseamnă că, până în 2015, armata rusă va 
atinge un procent de 45 % echipamente mo- 
derne, aşa cum înțeleg experții ruşi şi cum 
poate să asigure industria de apărare. 

Continuarea înlocuirii echipamentelor în 
perioada de după 2015 este planificată într-un 
ritm mai bun, respectiv de 5,5 % pe an, ceea 
ce face ca în perioada 2016 - 2025, să se poa- 
tă termina înlocuirea tuturor echipamentelor ce 
vor ieşi din uz. Potrivit estimărilor experţilor 
ruşi, în perioada 2013 - 2015 va ieşi din uz, din 
punct de vedere fizic şi moral, toată tehnica 
veche ce se află în prezent în dotarea armatei. 


Ca urmare, există un decalaj important 
între ritmul de scoatere din folosire şi cel de 
intrare în dotare a armamentului şi tehnicii mo- 
derne, care va duce la o perioadă în care se va 
apela probabil la menţinerea şi îmbunătăţirea 
capacităţii tehnicii actualmente în dotare. Acest 
decalaj nu este acoperit de nici o altă măsură, 
cel puţin aşa rezultă din analiza lui Rostopşin. 
Apoi, autorul articolului din gazeta militară rusă 
îşi face griji din pricină că, în acest timp, ţările 
membre NATO vor perfecționa dotarea arma- 
telor lor, că acestea nu vor aştepta ca Federa- 
ţia Rusă să termine acest proces, cu atât mai 
puţin SUA. Dar scapă din vedere aspecte mult 
mai importante. 


664 


Una din întrebările ce apar aici se referă 
la ce se întâmplă, în timpul acesta de aproxi- 
mativ douăzeci de ani, cu echipamentele şi 
armamentele din dotarea armatei ruse ce se 
vor învechi fizic şi moral? Este de aşteptat ca 
o parte însemnată din armamentele şi tehnica 
care acum este considerată modernă să devi- 
nă depăşită fizic şi moral, aşa cum la fel de 
bine aceasta poate fi depăşită chir în momen- 
tul analizei. 


Pe de altă parte, nu se vorbeşte nimic de 
trecerea la generaţii noi de armamente şi echi- 
pamente şi nici de nivelul tehnologic al viitoare- 
lor echipamente. După cum este foarte cunos- 
cut, nivelul tehnologic al echipamentelor din 
multe armate moderne este destul de avansat 
chiar în prezent. Se vorbeşte de folosirea unor 
arme şi echipamente sofisticate bazate pe teh- 
nologii şi materiale diferite de ceea ce se folo- 
seşte în prezent, în lume, de sisteme de arme 
neletale, de folosirea energiei dirijate în atinge- 
rea scopurilor confruntării, precum şi de opera- 
tii psihologice şi informaţionale. 

Nu mai puţină importanţă are şi moderni- 
zarea conceptuală a armatelor. Acest proces 
presupune schimbarea multora din strategiile, 
tacticile, procedurile şi modalităţile de acţiune, 
precum şi a doctrinelor folosite pană nu de- 
mult, ceea ce înseamnă, uneori, investiţii mai 
importante decât cele făcute în domeniul echi- 
pamentelor militare. De fapt, logica acţiunilor 
militare obligă la modernizarea în primul rând a 
conceptelor acţiunilor militare, a doctrinelor şi 
abia apoi, pe baza acestora, a armamentelor şi 
tehnicii din dotarea armatelor. Numai aşa se 
pot obţine evoluţii semnificative în moderniza- 
rea forțelor armate. 

FENOMENUL MILITAR 
- Evoluţii şi perspective - 
Editura: SemnE -2004. 


Autor: General de bri- 
gadă (r) dr. Octavian 
Dumitrescu 

Evoluţiile şi per- 
spectivele fenomenului 
militar au fost şi sunt o 
preocupare, chiar de ba- 
ză pentru anumite insti- 
tuţii, organisme, politici- 
eni, specialişti şi analişti 
politico-militari care sunt 
implicaţi în problemele 
de securitate şi apărare, 
atât la nivel naţional cât şi pe plan internaţio- 
nal. 


Lucrarea de față, se adresează acestor 
categorii , şi cuprinde două părți distincte: 
eo primă parte în care se analizează mediul de 
securitate actual şi de perspectivă, global şi 
european, cu o detaliere pentru aspectele le- 
gate de tendințele de evoluţie, cauze şi efecte 
ale evenimentelor importante în planul securi- 
tăţii naţionale şi internaţionale, acestea toate şi 
în raport cu fenomenul militar; 


eîn a doua parte sunt tratate mutaţiile care s-au 
produs în fenomenul militar la sfârşitul secolu- 
lui XX, impactul tehnologiilor asupra acestui 
fenomen, de asemenea defineşte şi aprofun- 
dează conceptele de război informaţional şi de 
război de rețea 

Cartea este rezultatul unei metodologii 
moderne de cercetare a mediului de securitate 
în raport cu fenomenul militar. 
DIPLOMATIA__APĂ- 
RĂRII 
Editura:Centrul 
Tehnic-Editorial al 
Armatei-2006. 
Autor: General (r) 
Sergiu T. Medar. 

Se pare că de 
prea multe ori, după 
un război câştigat, s- 
a pierdut pacea ! 

A apărut însă 


Sergiu T. MEDAR 


DIPLOMAȚIA 
APĂRĂRII 

conceptul de „diplomaţia apărării” care îşi pro- 
pune nu numai să pregătească militarii în ve- 
derea prevenirii crizelor ci şi în rezolvarea situ- 
aţiilor post-criză, adică câştigarea păcii. 

Autorul conferă diplomaţiei apărării, ca 
sferă de abordare, aspectele militare şi politi- 
co-militare în cadrul negocierilor diplomatice, 
locul fiindu-i în domeniul de graniţă, cel al in- 
terferenţei militare în diplomație. 

Diplomaţia apărării, conform părerii au- 
torului, este un concept politico-militar care cu- 
prinde toate compo-nentele sistemului de se- 
curitate națională şi modul în care acestea se 
reflectă sau sunt interpretate în relaţiile interna- 
tionale. 


Cartea scoate în evidență locul, rolul şi 
misiunile diplomatului militar, de asemenea 
căile şi mijloacele prin care diplomaţia apărării 
îşi îndeplineşte rolul. 

O lucrare deosebit de utilă celor intere- 
sați de domeniu şi mai ales ataşaţilor militari. 


PREDEAL-21-23 martie 2007 


S-a desfăşurat seminarul cu tema: 
"România şi integrarea europeană, aspecte 
de securitate „ organizat de Institutul pentru 
Studii Politice de Apărare şi Istorie Militară, 
moderator gl.mr. (r) dr. Mihail E. lonescu. 
Dintre participanţi menţionăm: lulian Fota - Di- 
rectorul Colegiului Naţional de Apărare, gl.(r) 
Niculae Spiroiu, Constantin Dudu lonescu, col. 
(r) Constantin Moştoflei. 


Desfăşurat pe cinci paneluri, seminarul a 

abordat problematica vizând: 
definirea noii strategii de securitate naţională 
a României; 
edimensiunea de apărare a Uniunii Europene; 
«relaţia transatlantică şi redefinirea obiective- 
lor de securitate naţională a României; 
«conceptul de” securitate naţională” şi cadrul 
legal pentru formularea acestui concept; 
«riscurile şi amenințările la adresa securității 
naţionale a României; 
«identificarea intereselor naţionale ale Româ- 
niei; 
ezona extinsă a Mării Negre; 

Vorbitorii s-au referit la faptul că România 
trebuie să-şi asume strategia de securitate a 

UE. Dificultatea constă în alinierea cu UE 
pentru asumarea obiectivelor de interes naţio- 
nal în zona Mării Negre, aceasta implicând şi 
potenţialele complicaţii cu Rusia. Se consideră 
că România trebuie să aleagă un joc regional 
alături de SUA , pentru a nu-şi sacrifica intere- 
sele naţionale legate de Marea Neagră. 


Se pune de asemenea întrebarea dacă în 
lipsa unei Constituţii Europene, se poate vorbi 
de o strategie de securitate europeană. 


Sunt însă şi păreri că definirea conceptu- 
lui de „securitate naţională” a fost insuficient 
precizat teoretico-aplicativ şi că prevederile 
referitoare la vulnerabilităţile în domeniul se- 
curității naţionale să nu mai fie făcute publice. 


O altă chestiune abordată se referă la 
confuzia conceptuală dintre securitatea naţio- 
nală şi siguranţa naţională. S-a evidenţiat că 
identificarea termenului de securitate în înţele- 
sul vechi, este negativ şi de aici, preferința 
pentru folosirea conceptului de siguranţă naţio- 
nală. leşirea din ambiguitate s-ar putea face 
numai pe cale legislativă. S-a apreciat că în 
ceea ce priveşte riscurile şi amenințările la 
adresa securităţii euroatlantice, terorismul este 
riscul cel mai important, crizele regimurilor poli- 
tice, crima organizată, corupţia, degradarea 
mediului ambiant, epuizarea resurselor, 
reconfigurarea fizionomiei conflictelor, explozia 
sistemelor informatice şi accesul la informaţii al 
grupurilor teroriste, naționalismul xenofob, cer 
implicarea şi atitudini nu numai regionale ci 
chiar internaţionale. 


INFORMAȚIILE MILITARE SI SURPRINDE- 
REA 
STRATEGICĂ. 
Editura: Universităţii Naţionale de Apă- 
rare „Carol I'-2006. 
Autor: General de 
ing.Gheorghe Savu. 
Activitatea de informații militare la nivel 
strategic trebuie să furnizeze conducerii politi- 
ce şi militare a statului, date fundamentale ne- 
cesare În vederea luării deciziei strategice pri- 
vind prevenirea surprinderii din partea unui 
agresor şi asigurarea pregătirii şi intrării în mod 
organizat în luptă a armatei şi a celorlalte com- 
ponente ale sistemului naţional de securitate. 
Diversitatea amenințărilor la adresa 


brigadă. dr. 

României, complexitatea extraordinară a feno- 
menului militar şi politico-militar internaţional 
impun nu numai continuarea activităţii de infor- 
mații militare cât şi găsirea noi forme şi proce- 
dee specifice de lucru, care să asigure identifi- 
carea în mod oportun a amenințărilor la adre- 
sa României, a intereselor sale externe, mai 
ales a celor de natură teroristă sau transnaţio- 
nală. 

Lucrarea de faţă, scrisă de un veritabil 
profesionist, în cele patru capitole şi anexele 
sale, aduce o contribuţie de seamă la înțelege- 
rea problematicii privind prevenirea surprinderii 
şi avertizarea strategică, a relaţiilor dintre fac- 
torii de decizie militară şi politico-militară, a lo- 
cului si a rolului serviciilor de informaţii militare 
din această perspectivă. 


LUMEA SECRETELOR 
-o modalitate de a înțelege informaţiile stra- 
tegice- 
Editura: Pastel, Braşov, 2005. 
Autor: General maior (r), Corneliu 
Pivariu. 


STAU 

EDITUR UNIVERSITĂȚII NAȚIONALE DE APĂRARE "CAROL 
BUCUREŞTI, 2006 

Prin prisma unei experiențe de peste 
un sfert de secol, în executarea şi conducerea 
unor activități de informaţii pe plan extern, au- 
torul, analizează efectul, în contextul circulaţiei 
în timp real a datelor şi informaţiilor asupra so- 
cietății umane, rolul acestora în procesul de 
globalizare pe care omenirea îl traversează. 

„Lumea secretelor” are şi meritul de a 
ridica un văl care acoperă, de fapt, o profesie 
ca oricare alta, prezentând cele mai importante 
aspecte teoretice referitoare la activitatea ser- 
viciilor de informații. 

Cartea cuprinde nouă capitole referitoa- 
re la: culegerea, exploatarea, analizarea, dise- 
minarea şi clasificarea informaţiilor; conduce- 
rea şi organizarea serviciilor de informații mili- 
tare; relaţiile dintre conducerea politică şi servi- 
ciile de informaţii; despre comunitatea de infor- 
matii. 

Partea a doua, a cărții, cuprinde şase 
anexe cere prezintă unele documente care 
stau la baza activității unor servicii de informatii 
sau care sunt elaborate pentru nevoile de in- 
formare. 

Autorul răspunde şi întrebărilor, foarte 
actuale, referitoare la relațiile şi condiționările 
reciproce dintre politic şi comunitatea de infor- 
mații, afirmând că „între informaţii şi politică 
există o linie de demarcaţie aproape invizibilă, 
care la nivelele cele mai înalte ale comunității 

i jde infor- 
matii, 
"este mult 
4 estompa- 

tă, şefii 
„. acestora 
pot fi so- 
licitați să- 
şi expri- 
me opini- 
ile, care 


LUMEA SECRETELOR 


O MODALITATE DE A ÎNȚELEGE 
INFORMAȚIILE STRATEGICE | (AQ 


N te sunt 
politică.” 
Lu- 
mea se- 
cretelor a 
fost şi a 
rămas un 

tărâm 
deosebit 


de complex care a stârnit şi stârneşte pasiuni! 
Cartea s-a bucurat de succes şi urmează 
ca în luna Mai 2007 să apară Ediţia a Il. 
Cartea poate fi comandată direct la firma 
INGEPO 
Consulting. 


Trufie Imperială 
De ce pierde occidentul războiul cu teroris- 


mul. 
Editura: Antet XX Press. 
Autor: Anonymous (Michael Scheuer) 

Un fost 
“ofițer de 
centrală” 
care prin 
aptitudini şi 
pregătire a 
condus acti- 
vități de 
analiză şi 
sinteză a 
informaţiilor, 
orientând 
acțiunile 
operative 
pentru cule- 
gerea de 
date secrete 
din domenii- 
le terorismu- 
lui, insurec- 
țiilor islami- 
ce si Islamului militant, se consideră în măsură 
şi că are autoritatea să vorbească despre 
Osama bin Laden, Al-Qaeda şi pericolele pe 
care acestea le reprezintă pentru SUA. 

În acest sens, cartea este o încercare 
de a face lumină în tragedia celor peste trei mii 
de americani care au pierit la 11 septembrie 
2001, dar mai ales în confruntarea pe scară 
largă dintre SUA şi lumea musulmană. 

Trufia este ceea ce a purtat SUA în răz- 
boaiele din Afganistan şi Irak, insurgenţa din 
cele două ţări, care treptat se amplifică, forțând 
Washingtonul să-şi escaladeze masiv prezenţa 
militară sau să plece de acolo, acestea precum 
şi “Nu avem de ce să fim optimişti” din epilog 
sunt pe larg tratate în cele opt părţi ale cărții, 
care are şi un capitol care se referă la “Drumul 


ar: gE 

de urmat: “Câteva sugestii pentru a fi dezbătu- 
te”. Cartea nu oferă însă soluții! 
SUA-IRAK 
Forţa democraţiei v/s dictatura forţei 
Editura: Pastel, Braşov, 2006. 
Autor:General maior. (r). Corneliu Pivariu. 
Ediţia a-ll-a actualizată şi adăugită. 

Autorul, militar de carieră timp de 
aproape 40 de ani, din care mai bine de 25 ani 
în structurile de informaţii militare, desfăşurând 
misiuni de lungă durată în Orientul Mijlociu, a 
reuşit să cunoască şi să înțeleagă atât contra- 
dicţiile şi conflictele cât şi confruntările violente 
din această zonă. 

A doua ediţie a cărţii, a cărui titlu a ră- 
mas neschimbat, îmbogăţită şi actualizată cu 
perioada martie 2004- februarie 2006 face o 
analiză pertinentă a erorilor strategice săvârşi- 
te de SUA, în special în aprecierea riscurilor şi 
în gestionarea conflictelor etnice, a folosirii cu 
preponderența a acţiunilor violente care nu au 
făcut, în anii scurşi, decât să accentueze stări- 
le de tensiune şi conflict etnic şi religios, situa- 
ţia economică a ţării devenind tot mai precară. 

Analist de valoare, autorul, apreciază 
că Irakul va rămâne o ţară instabilă şi în urmă- 
torii 8-10 ani, dacă evoluţiile politice şi econo- 
mice nu vor duce la înlăturarea haosului din 
țară. 

Lucrarea este o carte ce nu trebuie să 
lipsească din biblioteca celor care doresc să 
înțeleagă acest conflict, care se pare că nu 
este nici ultimul! 

Securitatea Naţională şi ameninţarea 
schimbărilor climatice 


Studiul, elabo- 
rat sub egida 
CNAC, organizație 


neguvernamentală 
non-profit din SUA, 
cu o experienţă de 
peste 50 de ani şi 
dispunând de circa 
600 angajaţi, are 
drept autori 11 ge- 
nerali şi amirali în 
retragere din armata 
SUA, care au înde- 
plinit funcţii de răs- 
pundere în sistemul 
american de securitate naţională (Şef al Statu- 
lui Major Întrunit, Administrator NASA, Coman- 
dant CENTCOM, etc). 


Publicat la sfârşitul lunii aprilie 2007, 
studiul se bucură de atenţia analiştilor şi speci- 
aliştilor din domeniile politic, militar, economic, 
sociologie şi altele, chiar dacă este concentrat 
pe analiza consecinţelor schimbărilor climatice 
la adresa securității naţionale a SUA. 


Principalele probleme abordate sunt: 


1.Care din schimbările climatice ce se vor pro- 
duce în lume vor reprezenta riscuri la adresa 
securității SUA. 

2.În ce mod acestea vor afecta interesele de 
securitate naţională a SUA. 


3.Ce acţiuni trebuie întreprinse la nivel naţio- 
nal în SUA, pentru a contracara aceste conse- 
cinte. 

Prin modul şi calitatea abordării, cât şi 
prin impactul pe care SUA îl are actualmente 
asupra evoluției geopolitice mondiale, studiul 
este util pentru orice persoană sau instituție 
interesată de această problematică, fiind şi un 
îndemn pragmatic la acţiune. “Niciodată nu a 
existat o certitudine de 100%. Dacă aştepţi să 
ajungi la un asemenea grad de certitudine, 
fără a acţiona, cu siguranță ceva rău se va 
întâmpla în teatrul acţiunilor militare” 


NATIONAL SECURITY 
AND THE THREAT OF 


si CLIMATE CHANGE 

TERORISMUL 


De la ameninţare locală la pericol glo- 
bal. 


Editura: Pastel, Braşov, 2005. 
Autor : GI. Maior (r) Corneliu Pivariu 


Autorul dedică, această carte,” ofițerilor 
de informaţii care şi-au pus în pericol siguranța 
personală şi chiar viața, pentru apărarea Țării 
lor,” acesta fiind încă un mod de a recunoaşte 
faptul că ofiţerii serviciilor de informaţii sunt în 
eşalonul întâi al luptei cu acest virulent feno- 
men al societății omeneşti —terorismul. 


Analizând în profunzime, terorismul, au- 
torul apreciază că “fenomenul este prezent în 
toate perioadele evoluţiei istorice, că este nu 
numai o formă de ripostă cu forța a unor orga- 
nizații extremiste, de factură religioasă, ci deri- 
vă şi din conflictele economice, sociale, demo- 
grafice sau politice ne soluționate, sau ca ur- 
mare a apariţiei unor ideologii noi” 


Cartea, structurată cu grija şi rigoarea 
specifică unui militar, începe cu o scurtă istorie 
a terorismului, defineşte şi tratează tipurile de 
terorism, analizează tacticile de luptă, aduce în 
atenţia cititorilor grupările teroriste şi acțiunile 
lor internaţionale şi regionale (inclusiv în Ro- 
mânia), contraterorismul, ca metodă şi necesi- 
tate de reducere a pericolului terorist, ce trebu- 
ie să facem pentru a ne proteja în diferite situa- 
tii. 

Toate acestea, inclusiv concluziile şi cele 
şapte anexe, fac din această carte, nu numai o 
lucrare de referință în domeniu ci şi o modalita- 
te concretă de a răspunde la întrebarea: răz- 
boaiele se duc acum 
cu terorismul, sau 
prin terorism?! 


În centrul furtunii: anii mei în CIA 
Editura: HarperCollins 

Apariție: 30 aprilie 2007 

Autor: George Tenet şi Bill Harlow 


CENTER 
of haASTORM 


At 


WITH BILL HARLOW 


ba 
ue 


Cartea, scrisă de cel mai longeviv di- 
rector al CIA după Allan Dulles, împreună cu 
fostul director de relaţii publice al instituţiei, 
prezintă versiunea lui George Tenet despre 
evenimentele din 11 septembrie 2001, războiul 
împotriva terorismului, acţiunile din Afganistan 
şi alte evenimente internaţionale, până la răz- 
boiul din Irak din 2003. 

Ca orice carte de memorii, aceasta pre- 
zintă viziunea autorului asupra evenimentelor 
prezentate, cele aproape 600 de pagini ale 
acesteia fiind un material care merită cu priso- 
sință să fie citit. 

Cartea, apărută la aproape trei ani de 
la demisia lui Tenet, perioadă în care acesta 
nu a avut nici o apariţie publică privind activita- 
tea sa în cadrul CIA, a suscitat atenţie mai ales 
la Washington şi în Israel. Poziţiile publice 

adoptate de diferite personalităţi politice ameri- 
cane la care Tenet face referire în cartea sa, 
precum şi abordările diferite în mas media din 
Statele Unite, ne determină şi mai mult să re- 
comandăm parcurgerea ei cu atenţie şi obiecti- 
vitate. 

După cum era de aşteptat, memoriile 
lui Tenet au iritat neoconservatorii din jurul Ca- 
sei Albe, printre care fostul subsecretar de stat 
al apărării, Douglas Feith, secretarul de stat 
Condoleezza Rice şi alţii. Prestigiosul 
“Washington Post” din 29 aprilie 2007 scria 
“Tenet încearcă să arunce vina pe alții. Nu 
cumpăraţi cartea”, iar “Time” din 3 mai 2007 
titra “Adevăratul eşec al lui George Tenet”. În 
acelaşi timp BBC, la 27 aprilie, aprecia “Fostul 
şef al CIA scrie critic în memoriile sale”, iar 
“The Wall Street Journal” din 4 mai, mai echili- 
brat, spunea “Din interiorul culiselor puterii”. 

Alte critici care i s-au adus s-au referit 
la faptul că atitudinea adoptată acum trebuia 
să o aibă atunci când Casa Albă a acţionat 
pentru atacarea Irakului. Robert Bauer, fost 
responsabil CIA pentru Orientul Mijlociu şi au- 
tor al mai multor cărţi declara: “Nu Tenet este 
responsabil pentru implicarea noastră în Irak. 
El a eşuat pentru că nu a prezentat o informare 
completă şi amănunţită a Congresului şi Casei 
Albe. El trebuia să demisioneze atunci când a 
înțeles că Bush va folosi informații eronate. 
Aşa se întâmplă când avem un director CIA 
politizat”. 

Este însă cert că prin poziţia sa de di- 
rector al CIA şi timpul îndelungat pe care a de- 
tinut-o (iulie 1997-iulie 2004), începând de la 
vârsta de 44 ani (este născut la 5 ianuarie 
1953), George Tenet a avut acces la surse şi 
informaţii de cea mai mare importanţă pentru 
securitatea SUA, a cunoscut din interior culise- 
le politicii americane, atât democrate cât şi re- 
publicane. 

În decembrie 2004 preşedintele Bush i- 
a acordat "Medalia Prezidenţială pentru Liber- 
tate”, cea mai înaltă distincţie acordată unui 
civil. Dacă aceasta i-a fost acordată şi pentru 
a-l determina să fie mai reţinut în eventualele 
declaraţii, o ştie poate doar cel care a semnat 
decretul de acordare a medaliei. 

În prezent George Tenet este profesor 
la Universitatea Georgetown şi, din octombrie 
2006, director neexecutiv independent al 

QinetiQ (firmă britanică importantă din domeni- 
ul apărării şi problemelor de securitate, cu filia- 
lă în SUA). 

Corneliu PIVARIU 


OMUL DIN UMBRĂ 
Editura: RAO 2007 
Autor: Efraim Halevy. 


În culisele crizei din Orientul Mijlociu 
împreună cu omul care a condus Mossadul 


Efraim Halevy 


Fost director al Mossadului 


Efraim Halevy, director, timp de patru ani 
şi jumătate(1998-2002), a uneia dintre cele mai 
puternice agenții secrete guvernamentale din 
lume, Mossadul, recunoaşte că a avut “marele 
privilegiu” de a participa la momentele în care 
s-a făurit istoria, fiind un instrument care a 
schimbat peisajul regiunii (Orientul Mijlociu) 


Referindu-se la această carte, autorul, 
ne asigură că a “încercat să ofere informaţiile 
de culise ale unui ofițer de informații şi ale unui 
diplomat” care “s-a mişcat şi a acţionat în um- 
bră timp de aproape patruzeci de ani” si care 
se întreabă şi acum “de fapt, care este lumea 
umbrelor şi care este aceea a luminii? Care 
este lumea iluziei şi care este aceea a realității 
sau este vorba de un amestec a celor două”. 


Autorul, ca agent diplomatic şi secretar al 
prim-miniştrilor: Rabin, Shamir, Netanyahu, 
Barak, şi Sharon, a participat în mod direct la 
numeroase negocieri, purtate la cel mai înalt 
nivel, care au determinat, în mod hotărâtor, 

evoluția negocierilor pentru pace în regiune, în 
anii în care ameninţarea terorismului islamic a 
devenit tot mai puternică. 


Deţinând informaţii la cel mai înalt nivel, 
el scrie despre acţiunile Mossadului, duse în 
scopul asigurării securităţii Israelului, despre 
prim-miniştrii sub care a servit, dar şi despre 
alte personalităţi ale lumii politice internaţiona- 
le: Yasser Arafat, Saddam Hussein, Hafez al 
Assad, Mu'amar Gadhafi, George H.W. Bush, 
Bill Clinton şi George W. Bush. 


Marele merit al cărţii, care cuprinde 18 
capitole, constă în faptul că oferă o imagine 
inedită asupra crizei/crizelor din Orientul Mijlo- 
ciu, iar teza principală este aceea că nu mai 
poate fi subestimat impactul terorismului in- 
ternaţional, că toate atacurile teroriste au fost 
“împlinirea unor obiective politice, economice 
şi sociale foarte bine definite”. 


La descoperiri, autorul, enumeră: nesigu- 
ranța poziției oamenilor politici şi a personaje- 
lor politice, singurătatea agenţilor de informații 
şi pregătirea acestora în ale cinismului, egois- 
mului şi a deviaţiei, dar şi despre prieteni şi 
prietenii necondiționate. 


Unul dintre cei pe care autorul îi conside- 
ră prieteni a fost şi este George Tenet, despre 
care spune că “era capabil să extragă sâmburii 
unei cooperări acolo unde nimeni altul nu ar fi 
reuşit. Se va dovedi dificil pentru oricine altul 
să păşească pe urmele sale, ba chiar să-l de- 
păşească, date fiind schimbările pe care siste- 
mul american le va suferi în anii care vor ur- 


ma. 


Efraim Halevy, scrie că şi meritele sale 
au fost apreciate de fostul director al principalei 
agenţii de informaţii americane, când i-a fost 
conferit premiul instituit de generalul Washin- 
gton “când o acţiune meritorie este realizată... 
nu numai ca urmare a eroismului ci şi ca semn 
al fidelității şi serviciului fără pată...” acesta 
fiind “ca o recunoaştere a credinţei şi dăruirii 
față de relaţia între Israel şi Statele Unite ale 
Americii”. 


Această carte scoate “din umbră” dificul- 
tăţile referitoare la definirea celui de al Treilea 
Război Mondial, la definirea politicii statelor, 
dar mai ales la modul cum se intenţionează ca 
aceasta să fie aplicată şi nu în ultimă instanţă 


pune în lumină locul şi rolul serviciilor de infor- 
matii în luarea deciziilor politice şi militare. 


Cornel VAIDA 


DESPRE INTELLIGENCE 


SPIONAJ-CONTRASPIONAJ 

Editura Militară — Bucureşti —2007. 

Autor: Stan Petrescu. 

Cartea, concepută şi structurată cu grija 
pentru detaliu, specifică militarului general de 
brigadă (r) Stan Petrescu, constituie pentru 
neinițiați un manual şi cel puţin un material de 
studiu şi inspiraţie pentru profesionişti. 

Autorul este de părere că în acest dome- 
niu să fie folosite cele mai “strălucite minţi, cele 
mai capabile persoane” şi apreciem că nu este 
greşit acest lucru, numai că aşa ceva se caută 
în toate domeniile, chiar şi în cele care folo- 
sesc rezultatele analizelor efectuate de aceste 
"minţi strălucite” 

Cartea se mai constituie şi într-o adevă- 
rată pledoarie pentru realizarea şi funcţionarea 
Comunităţii de Informaţii, ale cărei misiuni de 
bază să cuprindă prevenirea, descoperirea şi 
anihilarea amenințărilor globale şi regionale la 
adresa României, Alianţei Nord Atlantice şi ale 
Uniunii Europene. 


Referindu-se la domeniul militar, autorul, 
subliniază faptul că informaţiile, oferite de 
structurile proprii de specialitate, trebuie să fie 
în acord cu misiunea de luptă, că în general 
pentru aceste structuri nu există situaţii de pa- 
ce, criză sau război “ele fiind permanent acor- 
date pe misiuni de luptă, numai că acestea 
sunt adaptate situației.” 


Apreciem nu numai stilul de prezentare, 
am zice închegat, dar şi varietatea şi chiar am- 
ploarea informaţiilor, autorul, trecându-ne, în 
mod profesionist, între introducere şi încheiere, 
prin cele 12 capitole propriu-zise ale cărții. 
Acesta se referă în Partea l-a la “Activitatea 
informativă”, cu tot ce-i este obiect şi definiţie, 
natura, teoria, până la eficienţa informaţiilor, iar 
în Partea a Il-a “Informaţii şi contrainformaţii,” 
analizează două componente: 

-informația ofensivă (spionajul) care ur- 
măreşte procurarea de informaţii referitoare la 
situația politico-socială, economică şi militară a 

unui stat, 


-informația defensivă  (contraspionajul) 
care constă în interzicerea accesului la infor- 
matii, contracararea şi neutralizarea acțiunilor 
ofensive executate de adversar şi apoi le com- 
pletează cu dezinformarea, securitatea, preve- 
nirea, viitorul informaţiilor, dar şi cu asemănări- 
le şi deosebirile dintre acestea. 


În final autorul ajunge la concluzia că: 
“Împreună — globalizarea şi terorismul internati- 
onal, au determinat o reevaluare a conceptelor 
de securitate, reconsiderarea şi extinderea 
competentelor serviciilor de informații, dar şi 
oportunităţi sporite de creştere a eficientei prin 
complementaritate şi standarde unitare de per- 
formanță”. De asemenea îşi exprimă părerea 
că “activitatea de informații militare, alături de 
celelalte structuri ale comunității de informații, 
joacă un rol fundamental în asigurarea securi- 
tăţii unei țări, contribuind la reducerea riscurilor 
şi amenințărilor internaţionale, prin participarea 
la efortul de realizare a superiorității informatio- 
nale în anumite zone de interes.” 


Această carte, ca şi altele pe aceeaşi 
temă, pe care le-am prezentat anterior, este 
încă un îndemn, adresat celor care decid în 
acest domeniu, pentru a acţiona în scopul 
transformării şi modernizării permanente a 
serviciilor de informaţii, de credibilizare a aces- 
tora, de a convinge societatea în legătură cu 
adevărata lor menire, aceea de a contribui la 
apărarea libertăţii şi a drepturilor fundamentale 
a cetăţenilor, ele având foarte strict delimitate 
atribuțiile. 
Cornel VAIDA 


STAN PETRESCU 


DESPRE INTELLIGENCE 
SPIONAJ-CONTRASPIONAJ 


EDITURA MILITARĂ [G] 


672 


Psihologia terorismului 
Studiu psihologic asupra teroriştilor 


Editura : Diversitas-Braşov - 2006 
Autor: Cristian Delcea. 


Cristian 
DELCEA 


studiu psihologic 
asupra teroriştilor 


Atacurile şi acţiunile teroriste au fost şi 
rămân, în raport cu obiectivul urmărit, riposte 
cu efecte imediate dar şi pe termen lung, cal- 
culate sau improvizate, îndreptate împotriva 
omului dar şi a instituţiilor create de acesta. 


Întrebările pe care ni le punem: cine şi de 
ce devine terorist ? Cum poate să-şi atingă 
scopul (ţinta) propus(ă)? Ce stă la baza decizi- 
ei de a-şi sacrifica viaţa pentru atingerea sco- 
pului ? Ce-i face ca şi în stare latentă să-şi 
păstreze aceiaşi dorinţă de acţiune? De ce ni- 
mic, nici chiar frica, nu-i face să renunţe? De 
ce cred că atacurile sinucigaşe în numele reli- 
giei sunt legitime? De ce nu au mustrări de 
conştiinţă după ce ucid cu sânge rece? 

Cartea de față, structurată în nouă capi- 
tole, este un studiu psihologic asupra teroris- 
mului, care încearcă nu numai să dea un răs- 
puns la aceste întrebări şi la altele, dar autorul, 
care este preşedintele Institutului de Studii şi 
Cercetări ale Terorismului, folosind o gamă 
largă de teorii şi modele psihosociale, constru- 
ieşte, cu rigoare ştiinţifică şi inteligenţă, profilul 
psihologic al teroristului pentru a ajunge la pro- 

filul psiho - social - cultural al acestuia. 


Aprofundând cercetarea, autorul, studia- 
ză profilurile psihosociale ale grupărilor teroris- 
te, trecându-le în revistă pe cele mai periculoa- 
se, face profilul psihosociologic al liderilor în 
încercarea de a înţelege ce-i determină pe 
aceştia să planifice sau să comită cele mai 
sângeroase acte teroriste. Aceste analize sunt 
realizate în special prin studii de caz. 


Cu rigoare şi analiză profundă a fenome- 
nului, autorul reuşeşte să prezinte tuturor celor 
interesați de lupta împotriva terorismului 
(servicii de informaţii şi securitate, armată, poli- 
tie, cercetare, sau specialişti în domeniul psi- 
hologiei), într-un mod concis şi ştiinţific, factorii 
care stau la baza folosirii unor acţiuni violente 
de către oameni, pentru atingerea unor scopuri 
de cele mai multe ori antisociale, concomitent 
cu identificarea acestora şi prevenirea oricăror 
forme de manifestare a terorismului. 


A apărut Nr.2/2007 a prestigioasei revis- 
te “Impact Strategic” editată de Centrul de 
Studii Strategice de Apărare şi Securitate din 
cadrul Universităţii Naţionale de Apărare. 
Aceasta se difuzează în mediul ştiinţific şi aca- 
demic din ţară şi străinătate, precum şi în prin- 
cipalele instituţii cu responsabilități în domeniul 
securităţii şi apărării. 


IMPACT 


wi 
o 


ARAE ENGT 


ROMANIA 
UNIVERSITATEA NAŢIONALĂ DE APARARE, CAROLI 
GENTRUL DE STUD] STRATEGIGE DE APARARE € | SEOURITATE 


STATE EŞUATE 
Editura: Antet- 2007 
Autor : Naom Chomsky. 


Trăsăturile “Statelor eşuate” pe care au- 
torul consideră că începe să le aibă şi SUA, se 
referă la cele care în mod convenţional au fost 
aplicate ţărilor considerate potenţiale amenin- 
țări la adresa securităţii societăţii americane, 
sau care au nevoie de intervenţie pentru prote- 
jarea propriei populaţii de amenințările interne. 


Caracteristicile “Statelor eşuate” sunt 
identificate, în lipsa bunăvoinţei de a-şi proteja 
cetățenii proprii de violenţă sau distrugere, ten- 
dinţa lor de a se considera dincolo de jurisdic- 
ţia oricăror legi naţionale sau internaţionale. 


Chiar în prefața cărţii, autorul spune că 
“Prima jumătate a acestei cărți îi este dedicată 
mai ales acestei ameninţări de distrugere cres- 
cânde, cauzată de puterea de stat a Statelor 
Unite, prin violarea legii internaţionale, un 
subiect care ar trebui să suscite o preocupare 
deosebită din partea cetățenilor puterii mondia- 
le dominante, oricare ar fi modalitatea de a es- 
tima amenințările relevante. A doua jumătate 
se preocupă mai ales de instituţiile democrati- 
ce, de modul cum sunt acestea concepute în 
cultura elitei şi de performanţa lor reală, atât în 
ceea ce priveşte “promovarea democraţiei” 
peste hotare, cât şi în ceea ce priveşte promo- 
varea sa în interiorul graniţelor”. 


Ca structură, cartea cuprinde şase capi- 
tole. Toate capitolele au însă un numitor co- 
mun, acela evidenţiat cu tărie de autor: “Lumea 
nu a renunțat la război. Dimpotrivă. De acum, 
puterea hegemonică mondială îşi arogă dreptul 
de a purta război după bunul plac, sub o doctri- 
nă a autoapărării anticipate, fără limite preciza- 
te”. 


Unul din procesele, dintre cele mai inte- 
resante, analizate în carte, se referă la Orien- 
tul Mijlociu, unde “Israelul, refuzând pacea, a 
ales dependenţa de Statele Unite; atâta vreme 
cât acţiunile Israelului corespund obiectivelor 
Statelor Unite, acesta beneficiază de suport 
diplomatic, militar şi economic, care îi facilitea- 
ză preluarea părţilor valoroase din teritoriile 
ocupate şi dezvoltarea ca societate industrială 
bogată.” 

Referindu-se la “neînțelegerile” dintre 
Islam şi Occident, al urii Orientului faţă de li- 
bertăţile şi valorile democratice, autorul, face 
apel la rezultatele unui studiu efectuat de Con- 
siliul Ştiinţific al Apărării, o comisie consultativă 
a Pentagonului, care concluzionează: 
“Musulmanii nu urăsc libertatea noastră, ci mai 
degrabă politicile noastre”. După cum văd lu- 
crurile musulmanii, continuă raportul, “ocupaţia 
americană în Afghanistan şi Irak nu au avut ca 
efect instalarea democraţiei, ci a haosului şi a 
suferinţei”. 


Se pare însă că, atrocitățile terorismului 
în general, şi ale lui Osama bin Laden în speci- 
al, au şi un efect pozitiv, fiind un imbold pentru 
democratizarea lumii arabe. 

Cornel VAIDA 


Un abuz al puterii si un 
atac asupra democratiei 

GESTIONAREA 
CRIZELOR POLITICO-MILITARE 
Editura : Top Forum—Bucureşti—2003 
Autor : Gheorghe NICOLAESCU. 


Este realmente cunoscut faptul că acce- 
sul la informaţii a devenit aproape nelimitat, 
dar interpretarea şi modul de înțelegere a 
acestora produc, sau sunt la originea decalaje- 
lor şi a divergenţelor care apar atât la nivel de 
individ cât şi la nivel de societate, regional sau 
global. 


Autorul apreciază, în prefața cărţii că 
“statele s-au aflat, iar unele se află şi în acest 
început de secol în situații critice, în confruntări 
şi dispute de diferite tipuri. Fie că aceste con- 
fruntări au fost “mondiale” sau “regionale”, “de 
mare sau de mică intensitate”, religioase, civi- 
le, rasiale, etnice, coloniale, subversive, revo- 
luţionare etc., toate au fost purtate în numele 
unor “drepturi sacre” “inalienabile”, “perene”, 
“strămoşeşti”, “legitime” ş.a., astfel încât seco- 
lul XX a cunoscut toate situaţiile care pot să 
decurgă din relaţiile violente dintre oameni. 


Cercetările şi chiar clarificările expuse, în 
cele cinci capitole ale cărţii, se referă în special 
la sursele de insecuritate din interiorul națiuni- 
lor şi în relaţiile transnaţionale, la necesitatea 
înțelegerii şi aplicării studiilor geopolitice în ve- 
derea localizării şi gestionării principalelor sur- 
se ale crizelor în contextul creşterii presiunilor 
exercitate de tendinţele de globalizare. 


Un plus al acestui demers ştiinţific, este 
dat şi de faptul că pune la dispoziția celor inte- 
resați o paletă de acţiuni preventive pentru eli- 
minarea situaţiilor critice, iar când acestea se 
transformă în crize, se evidenţiază necesitatea 
de a se trece de la modalităţile ideologice de 
analiză şi decizie, la gestionarea fenomenelor 
pe baza rezultatelor cercetărilor ştiinţifice, mo- 
nitorizarea domeniilor generatoare de situații 
critice, pregătirea şi antrenarea centrelor de 
decizie (de regulă organizaţii publice), pentru a 
evita surprinderea acestora. Implicarea corectă 
a centrelor de decizie , în toate secvențele, 
situaţiilor critice concrete, face posibilă gestio- 
narea performantă a acestora, cu condiţia ca 
erorile decizionale să nu devină ele însele sur- 
se ale unor situații critice, sau chiar a unor cri- 

ze. De asemenea, acest studiu, pe baza anali- 
zelor efectuate, confirmă necesitatea implicării 
factorilor de decizie politico - militară în identi- 
ficarea, investigarea, interpretarea şi gestiona- 
rea surselor de insecuritate la adresa naţiunii. 


Autorul, general de brigadă în rezervă, 
cu o vastă pregătire şi experienţă militară, pro- 
fesor la Colegiul Naţional de Apărare, aprecia- 
ză “că posibilităţile organizaţiilor militare de a fi 
eficiente, de a se implica în prevenirea situatii- 
lor critice şi a crizelor decurg din posibilităţile 
decidenţilor politici de a identifica sursele po- 
tenţiale de insecuritate, de a atribui organizații- 
lor militare misiuni adecvate în strategiile de 
securitate, de a constitui cadrul legal de acţiu- 
ne şi de a asigura implicarea lor în toate sec- 
venţele ce dau calitatea deciziilor publice”. 


Cornel VAIDA 


Gheorghe NICOLAESCU 


AD-TERORISMUL 
psihologia reclamei terorismului. 
Editura: Diversitas-Braşov. 
Autor: Cristian Delcea. 


Chiar dacă mijloacele de comunicare au 
avansat de la stadiul de relatare verbală până 
la Internet, nici unul nu este uitat de structurile 
teroriste pentru a-şi face publicitate. 


Este de fapt cunoscut că în lipsă de pu- 
blicitate actele terorist nu au nici un rezultat, 
pentru atingerea scopurilor teroriştii exploatea- 
ză cu precădere sursele uşor de păcălit, în ve- 
derea răspândirii panicii şi a fricii, generând 
teroarea în special în rândul populaţiei civile 
mai puţin pregătite pentru a face faţă unor ase- 
menea situații. 


Bazele teoriei “ad-terorismului” au fost 
puse în urma cercetărilor efectuate în cadrul 
(ITC) The Internaţional Policy Institute for 
Counter-Terorism, care enumeră şi trei tipuri 
de ad-terorism ca strategie de intimidare a pu- 
blicului consumator de mass-media, acestea 
fiind: 

-ad-terorismul ca formă de avertizare; 

-ad-terorismul ca formă de violenţă; 

-ad-terorismul ca formă de victorie; 


Cartea de față, ca studiu, îşi propune să 
surprindă “actul de comunicare camuflat” al 
terorii şi modalităţile de prevenire a acestora şi 


prezintă (aşa cum arata autorul): 


-în primul rând o mare rigoare metodolo- 
gică şi clasificări conceptuale asupra fenome- 
nului numit terorism într-un domeniu în care se 
remarcă o ambiguitate terminologică din per- 
spectiva culturală, politică şi religioasă. Astfel 
nu s-a ajuns la un consens terminologic bine 
definit. ... să sublinieze schemele cognitive 
sau “nodurile” informaţionale cu privire la tipuri- 
le de manifestare a terorii; 


În al doilea rând, în studiul de față sunt 
trecute în revistă cele mai ample cercetări din 
ştiinţele comunicării şi psihologiei criminalistice 
pentru a surprinde impactul evocării emoțiilor 
negative în rândul consumatorului de media. 
Tot acum se urmăreşte teoretizarea termenului 
de ad-terorism. 

- în al treilea rând, studiul face un experi- 
ment şi prezintă un studiu de caz pentru a sur- 
prinde impactul terorii mediatizate şi pentru a 
valida ştiinţific partea teoretică care a fost su- 
pusă unei analize critice de către autor. 


Studiul de faţă mai scoate în evidenţă şi 
faptul că perioada 1990-2005, a produs o coti- 
tură în istoria terorii mediatizate, care a deve- 
nit o armă a grupărilor teroriste pentru intimida- 
rea, şi nu numai, a adversarilor. 


Autorul consideră că este foarte impor- 
tant să fie elaborate unele legi pentru jurnalişti 
în legătură cu selectarea informaţiilor cu scop 
de intimidare; jurnaliştii trebuie să fie atenţi la 
informaţiile pe care le transmit, în sensul ca 
acestea să nu provoace emoții negative sau 
traume. 

Mass-media este foarte uşor manipulată 
şi poate din dorinţa de a da publicului informa- 
ţia de care are nevoie şi astfel de cele mai mul- 
te ori serveşte interesele teroriştilor. 


| 
p 
a 


psihologia reclamei terorismului 


Pliversitas 

OMUL DE DUPĂ OM - ISLAMUL ÎN CON- 
TEXTUL 


MODERNISMULUI ŞI 
POSTMODERNISMULUI 


Autor: Dumitru CHICAN 
Editura: Pastel Braşov, 2007 


Revirimentul islamic este una din marile 
sfidări care confruntă lumea contemporană nu 
doar prin reconsiderarea raporturilor dintre do- 
uă civilizații şi arii spirituale — cea occidentală 
şi cea islamică , aflate într-o permanentă rela- 
ție conflictuală — ci şi din perspectiva necesității 
de găsire a unei punți de dialog şi comunicare 
între o lume — cea islamică, puternic ataşată 
valorilor şi identităţii sale, mai rebarbativă la 
ideea de reformă şi mai conservatoare — şi cea 
occidentală, aflată într-o postmodernitate 
nonconformistă, “imediatistă”, s-ar putea spu- 
ne, dar insuficient cristalizată conceptual şi 
având, însă, un activ potențial ofensiv. 

Pot fi identificate aceste punți care, du- 
când către toleranță şi conlucrare, să demonte- 
ze fatalista teorie a “ciocnirii civilizaţiilor” profe- 
țită de Samuel Huntington? 

La această întrebare fundamentală îşi 
propune să avanseze un răspuns cartea “Omul 
de după om-lslamul în contextul modernismu- 
lui şi postmodernismului” de Dumitru CHICAN, 
arabist, orientalist şi diplomat cu veche experi- 
enţă în lumea arabă. 

Lucrarea este structurată în două părți, 
respectiv “Modernism şi postmodernism” care 
oferă o analiză introspectivă şi documentară a 
fenomenelor în discuţie pe care le abordează 
din punct de vedere istoric, estetic, ideatic şi 
filosofic şi “Să ne cunoaştem unii pe alţii” — o 
prezentare canonică, doctrinară, sincronică şi 
diacronică a religiei islamice şi a derivatelor 
sale practice şi ideologice precum 
fundamentalismul islamic, Jihadul, martiriul pe 
calea lui Dumnezeu, terorismul de sorginte reli- 
gioasă islamică etc., încercând găsirea răspun- 
sului posibil la o întrebare fundamentală, asi- 
duu vehiculată îndeosebi după 11 Septembrie. 

Modernismul şi postmodernismul sunt 
atitudini, problematizări, teorii, concepte sau 
practici care pot să dispară, la un moment dat, 
pentru a fi înlocuite cu alte teorii, atitudini şi 
mode. Din acest punct de vedere, societatea şi 

nu religia trebuie să fie “modernă” în sensul cel 
mai generos posibil al cuvântului. Credinţa, ca 
element intrinsec morfologiei spirituale a omu- 
lui nu poate fi “modernă” în dimensiunea sa 
doctrinară, după cum nu a fost nici “ simbolis- 
tă” sau “renascentistă”, sunnită sau şiită. 

Mesajul pe care cartea îl transmite este 
acela că , dacă toate acestea nu vor fi înțelese 
şi acceptate, am putea să ne aflăm în fața 
predicţiilor lui Fukuyama despre “sfârşitul istori- 
ei” şi să devenim “omul-post” , “omul de după 
om”. 

Lucrarea oferă cititorului date şi elemen- 
te inedite despre aspecte mai puţin cunoscute 
din structura intimă a religiei islamice şi a 
esenței  islamismului politic contempo- 
ran „facilitând mai buna înţelegere a fenome- 
nelor politico-militare contemporane în care 
acesta este implicat într-un fel sau altul. 

de Cornel VAIDA 


Dumitru Chican 


Omul de după om 


— Islamul în contextul 
modernismului şi postmodernismului — 


CONSPIRAȚII CELEBRE 
Lupte pentru putere, crime, masacre 
Editura:Ştefan, Bucureşti, 2007 

Autor : Victor Duţă. 


Lupta pentru putere, este cea care din 
totdeauna, a avut ca urmare dezlănţuirea con- 
flictelor, confruntărilor şi a războaielor. 


În cadrul războiului pentru putere, armele 
cele mai des folosite dar şi cele mai eficiente 
au fost trădarea, vicleşugul şi omorul, dar şi 
conspirația, atentatul şi mai ales terorismul. 


De fapt autorul spune în “Cuvânt înainte” 
că această carte “are scopul să ridice un văl de 
pe o serie de evenimente istorice, mai vechi 
sau mai noi, care, prezentate cititorilor să le 
reamintească acestora că multe din personali- 
tăţilor pe care timpul le-a făcut mituri şi s-au 
creat legende în jurul lor, n-au fost decât nişte 
lideri care şi-au câştigat locul prin conspirație, 
crime, terorism”. 


Lucrarea este structurată nu pe capitole 
ci pe părţi astfel: 


|. Fascinaţia puterii; 

II— Conspiraţii celebre; 

III.— Crime şi masacre incredibile; 
IV.- Pentru un guvern mondial; 

V.— Uciderea idolilor; 

VI.— Masacre celebre; 

VII.— Crime politice, amurgul zeilor; 


VIII.— Conspiraţii care au schimbat 
lumea; 


IX.— Mondo politica; 
X.— Conspirația S.A. 


Aceste zece părți ale volumului, fac o 
analiză critică (chiar deosebit de critică) a ceea 
ce a însemnat şi înseamnă acţiunea legii jun- 
glei în societate. 


În ultima parte a cărţii, autorul îşi prezintă 
părerea sa referitoare la guvernarea popoare- 
lor, citându-l pe Voltaire “Nu există o guvernare 
desăvârşită pentru că oamenii au pasiuni. Şi 
dacă n-ar avea pasiuni, n-ar avea nevoie de 

guvernanti,” dar şi la guvernul “secret mondial,” 
care de sute de ani, din umbră “provoacă crize 
catastrofale, revoluții şi războaie, impune dicta- 
te, caută să dirijeze şi să stăpânească cursul 
evenimentelor, iar când totul a fost realizat 
conform planului iniţial, caută să-şi impună gu- 
vernarea omenirii prin mijloacele celui mai ta- 


re. 


Referindu-se la guvernarea din ţara 
noastră autorul constată: “cu prieteni şi aliați 
cum are România astăzi, la începutul mileniu- 
lui al treilea, nu mai are nevoie de duşmani. De 
şaptesprezece ani, Occidentul ne ajută să de- 
venim tot mai săraci, mai îndatoraţi, să ne pier- 
dem total suveranitatea şi independenţa natio- 


»a 


nală şi să devenim “chiriaşi” în propria ţară” 


Să-mi fie îngăduit un comentariu: “nici 
guvernanţii noştri nu au stat degeaba în toată 
această perioadă”. 


Cornel VAIDA 


Victor Duta 


OS) 


faa 


ie 


(LUPTE PENTRU PUTERE, 
CRIME, 
MASACRE 

RAMSES 2008 
Editată de IFRI 
(Institutul Francez de Relații Internaţionale) 
sub conducerea lui Thierry de Montbrial şi 
Philippe Moreau Defarges 
Editura: Dunod 


Ramses a apărut pentru prima dată în 
urmă cu un sfert de secol, ediţia din acest an 
fiind cea de-a 26-a, prilej pentru cei doi autori 
de a scoate o nouă formulă a acestei lucrări, 
operând modificări radicale, dar păstrând ele- 
mentele ce i-au conferit succesul bine cunos- 
cut. 

Astfel, Ramses 2008 are un format re- 
dus şi mult mai lesne de mânuit, dispunând de 
o tipografie mai aerisită, ce permite publicului 
să o citească mai repede, articolele fiind mai 
scurte şi mai percutante. 

Structura tradițională, formată din patru 
părţi, a fost modificată, astfel încât noua formu- 
lă are şapte capitole tematice, la care se adau- 
gă cele două părţi ce au rămas neschimbate, 
respectiv “Perspective” de Thierry de Montbrial 
şi “Repere”, partea documentară. 

Structura lucrării se prezintă astfel: 

1Perspective - de Thierry de 
Montbrial, o sinteză originală a anului 2007, ce 
acoperă ansamblul relaţiilor internaţionale. 

2. Probleme mondiale: Ordinea nu- 
cleară; Mize monetare; Petrol; Schimbarea 
climatului; Spaţiu. 

3.Europa: Procesul constituțional euro- 
pean; Noi state-membre; Frontierele Uniunii; 
Germania: economie, politică internă; Germa- 
nia: politică externă; Spania: autonomii regio- 
nale: Italia; Polonia; Marea Britanie. 

4.Lumea rusă: Oligarhii ruşi; Organiza- 
tii ruseşti de sondaj; Demografie; Rusia: eco- 
nomie; Arma petrolieră; Rusia: politica externă; 
Caucazul; Asia centrală. 

5.Orientul Mijlociu: Arabia Saudită şi 
Golful; Iran; Irak; Israel; Liban; Palestina; Isla- 
mismul magrebian. 

6.Asia-Pacific: Asia: 10 ani după criza 
economică; Mize energetice în Asia; Asia de 
sud-est; China; India; Pakistan; Afganistan; 
Japonia; Peninsula coreeană. 

7.Africa: Africa de Sud; Cornul Africii; 
Coasta de Fildeş; Darfur-Ciad-RCA; Senegal; 
Biserici protestante în Africa. 


Pulsul Geostrategic, Anul I 


INGEPO Consulting 


APARIȚII EDITORIALE, STUDII, MATERIALE NOI 


8.America: SUA: politica internă; SUA: 
politica externă; America Latină: populism; 
Brazilia; Chile; Cuba; Mexic; Venezuela. 

9.Repere: Lumea în hărţi (16 pagini); 
Lumea în cifre (150 tări); Cronologie; Index. 

De reţinut că cele şapte capitole ale 
cărţii sunt prezentate într-o manieră mai peda- 
gogică, într-o formă concisă, fiecare capitol 
începând cu o introducere în care se face o 
prezentare generală a tematicii abordate, iar 
articolele din fiecare capitol nu mai sunt 
descriptive ci sunt analitice. 

Pentru eventualii interesaţi în lecturarea 
acestei cărți semnalez câteva cuvinte-cheie ce 
desemnează tematica abordată în Ramses 
2008: strategie, economie internaţională, eco- 
nomie mondială, politică internaţională, politică 
externă, relaţii internaţionale, ştiinţe politice, 
mondializare, dezvoltare durabilă, comerţ in- 
ternaţional, investiţii internaţionale. 

Această tematică deosebit de intere- 
santă şi diversificată, precum şi competenţa 
autorilor în selectarea şi analiza tendinţelor 
mondiale, mă determină să recomand această 
enciclopedie anuală a actualităţii internationa- 
le- Ramses 2008, indispensabilă unui elev, 
student, manager, jurnalist, diplomat sau orică- 
rei persoane care vrea să înțeleagă lumea 
noastră în schimbare. 


lonel BUCUROIU 


DIPLOMAȚIA ROMÂNĂ A APĂRĂRII 


Un secol şi jumătate sub zodia Minervei 
- Scurt istoric - 


Editura:MEDRO, Bucureşti, 2007. 


Autori: Colectiv de redactare compus din 
membri ai Asociaţiei Diplomaţilor Militari în Re- 
zervă şi Retragere “Alexandru loan Cuza”. 


lată deci autorii care au redactat efectiv 
această lucrare, în care au pus, în afara cu- 
vântului scris, pasiunea pentru profesiunea pe 
care au îndeplinit-o cu credință şi devotament 
pentru Țară şi Armată, decenii de-a rândul: gl. 
bg. (r) ing. Mitică Detot, col. (r) Anghel Filip, gl. 
bg. (r) Nicolae Ilie, col. (r) Constantin 
Dumitrescu, col. (r) Emil Burghelea, şi col. (r) 
Vasile Miclea. Cartea a apărut cu sprijinul gl. 
(r) Sergiu Medar şi gl. bg. Ing. dr. Gheorghe 
Savu. 


Cartea prezintă “îndelungata şi bogata 
istorie a ataşaturii apărării române” şi cuprinde 
perioadele istorice de la “Unirea” din 1859 pâ- 
nă în zilele noastre, autorii urmărind ca pe un 
fir roşu, contribuţia diplomaților militari la apă- 
rarea intereselor statului şi poporului român. 


Lucrarea este structurată în şase capito- 
le şi trei anexe, care ne oferă o analiză docu- 
mentată a celor 146 de ani de existenţă a di- 
plomaţiei militare, “afirmată ca o componentă 
permanentă, activă şi reprezentativă a diplo- 
mației române, pentru promovarea cu succes a 
obiectivelor politicii externe şi de securitate a 
României,” şi abordează istoric tematica astfel: 

Capitolul |. — Diplomaţia română a apără- 
rii — Tradiţii şi actualitate; 

Capitolul II—Diplomaţia militară a statu- 
lui român până la câştigarea independenţei 
naţionale şi recunoaşterea ei pe plan internati- 
onal; 


1) Diplomaţia militară a principelui Alexandru 
loan Cuza, 1859-1866, 


2) Diplomaţia militară a principelui Carol |, 
1866-1881. 


Capitolul III—Diplomaţia militară a statu- 
lui român independent în perioada regatului, 
1881-1919; 


Capitolul IV.— Diplomaţia militară româ- 


679 


Pulsul Geostrategic, Anul I 


INGEPO Consulting 


APARIȚII EDITORIALE, STUDII, MATERIALE NOI 


nească, realizări şi dezamăgiri, 1919-1947; 


Capitolul V.—Diplomaţia militară româ- 
nească în perioada 1947-1989; 


Capitolul VI.—Diplomaţia militară româ- 
nească după evenimentele din decembrie 
1989; 


Anexa nr. 1 —Unele consideraţii privind 
lucrarea “Studiul asupra diplomaţiei militare” 
întocmit de Secţia a Il-a- Biroul Legături exter- 
ne, M.St. M.— 1945. 


Anexa nr.2 - Despre diplomaţie, diploma- 
ție militară şi informaţii— sofisme, maxime şi 
cugetări; 

Anexa nr. 3 -Lista ataşaţilor militari ro- 
mâni de la 1877 până la începutul Mileniului III; 

Sper, la fel ca şi autorii “ca această carte 
să completeze un gol în documentarea celor 
interesați şi să constitue un nou început pentru 
elaborarea altor lucrări în acest domeniu”. 


Cornel VAIDA 


DIPLOMAȚIA ROMÂNĂ A APĂRĂRII 


UN SECOL ȘI JUMĂTATE SUB ZODIA MINERVEI 


- SCURT ISTORIC - 


Editura MEDRO 


2007 

AXA 


Noua Românie la Marea Neagră 
Editura : ZIUA—2005. 


Coordonator: Victor Roncea. 


“AXA-— Noua Românie la Marea Neagră,” 
aşa cum arată in “ Cuvânt înainte” coordona- 
torul lucrării, este rezultatul “urmăririi atente a 
unor evenimente pe cât posibil pe teren, unde 
acestea se derulează, participarea la conferin- 
te publice sau mai puţin publice, obţinerea şi 
redactarea de analize la zi, descifrarea dezin- 
formărilor şi intoxicărilor parvenite, lecturarea 
unor rapoarte secrete sau a studiilor de specia- 
litate, de ieri, azi şi mâine.” 


Cartea, editată în anul 2005, a fost pre- 
zentată la 24 noiembrie 2007, în cadrul Târgu- 
lui de Carte şi Presă Gaudeamus, când s-a 
desfăşurat şi conferința publica cu tema 
“Geopolitica Mării Negre- Axa Bucureşti— Lon- 
dra-Washington şi relaţia cu Moscova” unde s- 
au mai propus spre dezbatere şi alte subiecte 
ca: Noua politică energetică a Rusiei; 
Caucazul - zonă de instabilitate, zonă tampon 
sau teren al rivalităților Marilor Puteri; România 
Mare în UE, fără Transnistria; Relaţiile româ- 
no-ruse şi alianța strategică cu SUA . Dezbate- 
rile fiind coordonate de Victor Roncea. 


Lucrarea este structurată pe şase capito- 
le şi mai cuprinde câteva hărţi istorice astfel: 


|. Geopolitica Axei, analizată pas cu pas; 
II. Axa în dezbatere publică; 


III. Noua Românie, văzută din UE, SUA, 
Balcani şi fosta URSS; 


IV. Răsăritul românesc; 
V. Punctele ZIUA; 
VI. Geoistoria; 


Victor Roncea şi colegii săi au reuşit să 
surprindă transformarea geopolitică a regiunii 
Mării Negre, aceasta devenind miza strategică 
a stabilităţii şi păcii în Europa. Aici este pivotul 
de stabilitate către Asia Centrală şi Orientul 
Mijlociu, Caucazul de Nord şi nu în ultimul rând 
către Europa de Est. Din punct de vedere 
geoistoric România a fost şi este chemată, da- 
torită opțiunii sale euroatlantice, să furnizeze 
securitate si stabilitate în acest spaţiu lărgit. 

Din punct de vedere strategic, regiunea 
Mării Negre, redevine ceea ce a fost şi în cea 
mai mare parte a istoriei sale: un loc de înţele- 
gere, bună convieţuire şi cooperare şi nu unul 
de separare sau generator de conflicte. 


Toate acestea şi nu numai, sunt în mod 
riguros şi limpede demonstrate de jurnaliştii de 
la Ziua in articolele care compun această lu- 
crare. 


Pentru cei interesaţi în lecturarea acestei 
cărţi, enumăr câteva cuvinte cheie, care ac- 
centuează încă o dată tematica abordată de 
autorii articolelor: conflicte, democraţie, diplo- 
mațţie, geografie politică, libertate, negocieri 
internaţionale, politică, politică externă, interna- 
ționalizare, stabilitate politică, securitate, secu- 
ritate maritimă. 


Tematica deosebit de interesantă şi de 
actualitate, competenţa şi autoritatea în mate- 
rie a celor care semnează articolele cuprinse 
în carte, mă determină să recomand lucrarea 
nu numai celor interesați de istoria de ieri şi de 
azi, dar şi diplomaților şi jurnaliştilor care studi- 
ază lumea în care trăim. 


Cornel VAIDA 


Noua 
Românie 
la Marea 
Neagră 


Foreign Policy - România 

Sfârşitul anului 2007, marchează şi apa- 
riţia “Foreign Policy” în România. Revista este 
editată de “Adevărul Holding”. Varianta în lim- 
ba română apare odată la două luni 
(prezentăm primul număr decembrie 2007/ ia- 
nuarie 2008), are 100 de pagini ful color, iar 
75% din articole sunt traduse din varianta 
americană. 


Potrivit directorului - general al trustului 
“Adevărul Holding”, Răzvan Corneţeanu, din 
conducerea revistei fac parte foştii miniştri de 
externe Mihai Răzvan Ungureanu, Andrei 
Pleşu, Adrian Severin şi Petre Roman precum 
şi Magdalena Boiangiu, Vasile Puşcaş şi 
Ovidiu Nahoi. 

Revista “Foreign Policy” a fost lansată în 
anul 1970 în SUA şi este editată de organizaţia 
Carnegie Endowment for Internaţional Peace 
din Washington. 


“Foreign Policy” este o revistă de politică, 
economie şi relații internaţionale şi are în pre- 
zent 11 ediţii străine printre care “Foreign 
Policy  Arabic”,” Foreign Policy Bulgaria”, 
“Foreign Policy Germania”,” Foreign Policy 
Franţa”,” Foreign Policy Spania”. 

Primul număr al revistei are multe între- 
bări dar şi răspunsuri: A legaliza sau a nu lega- 
liza; China şi India ies la cumpărături; Carlos 
Slim, povestea noilor magnați; Războiul pe ca- 
re-l merită americanii; Cel mai mare mit al lu- 
mii; Cine face politica globală în România?; 
România poate pierde şi trenul emergenţei; 
Indexul globalizării 2007 - România coboară în 
acest clasament şase locuri; O lume Hip-Hop - 
În prezent, hip - hopul se transformă într-o 
adevărată artă globală a comunicării; Lumea 
cărților (recenzii)- "Cum au devenit politicienii 
italieni de neatins”, carte apărută la Roma, "De 
la comerțul cu sclavi la comerțul liber: Cum 
subminează comerțul democraţia şi justiția în 
Africa” lucrare apărută la Oxford şi Nairobi; 
Chioşcul de idei, cu doua articole : “Îndoindu- 
ne de valoarea diversităţii” şi “Reţele insurgen- 
te irakiene “; Lumea sportului (Olimpiada de la 
Beijing); Alte lumi (spaţiul cibernetic, războiul 
în cyberspațiu etc.). 

Editorii români ne asigură că “de la ediţia 
următoare, din februarie 2008, “Foreign Policy” 
România trece la nivel regional — global. Dintre 

subiectele ce vor fi abordate: Cât de bună 
poate/trebuie să fie relaţia statelor europene cu 
Rusia? Ce misiuni globale pregăteşte SUA 
pentru NATO? Cât de relevante şi pentru cine 
sunt multinaţionalele emergente europene? 
Cine emigrează în statele europene de emigra- 
ție? Vom vorbi însă şi despre concurenţa pă- 
mântească din spațiu, campionii 
europenismului şi modernitatea de sub vălul 
islamic”. 

Structura tradițională păstrată şi în versi- 
unea în limba româna, tematica diversificată şi 
deosebit de interesantă, precum şi competenţa 
şi autoritatea celor care semnează articolele 
mă determină să recomand publicaţia oricărei 
persoane care studiază, înțelege sau încearcă 
să descifreze lumea şi schimbările care se pe- 
trec. 


Conducerea revistei vă lansează invita- 
ţia de a vă alătura “comunităţii globale a celor 
care comentează subiectele abordate de 
Foreign Policy”! 


Prezentată de Cornel VAIDA 


EROI PENTRU ROMÂNIA 


Transnistria şi amenninţările Rusiei la 
Marea Neagră. 


Editura: Semne, Bucureşti, 2007 
Coordonator: Victor Roncea 

“Trăiască, trăiască, trăiască şi- 
nflorească, Moldova, Ardealul şi Țara Româ- 
nească!” strigau închişi într-o cuşcă şi păziți de 
trupele speciale ruseşti, Ilie Ilaşcu, Alexandru 
Leşco, Andrei Ivanţoc şi Tudor Popa, acum 15 
ani la Tiraspol, în procesul care avea drept 
scop înspăimântarea populaţiei transnistrene 
care ar fi încercat să se împotrivească în orice 
fel noilor stăpâni, dar şi vechilor stăpâni rămaşi 
în umbră. De fapt, la proces llie Ilaşcu avertiza: 
“Scopul urmărit a fost de fapt de a intimida 
mişcarea de eliberare naţională din republică, 
pentru a demoraliza aceste mase”. 


Cartea analizează, în cele 750 de pagini 
ale sale, problemele geopolitice ale zonei în 
care se interferează centrul de putere al ruşilor 
cu spațiul românilor din cuprinsul sau din afara 
granițelor României, dar mai cuprinde şi un 


m DVD cu filmări reunite sub genericul “În cuşcă 


Lis pentru dragostea de țară”- sinteză a anilor de 


Lumea, cucerită 
de hip-hop 


= INDEXUL 
GkQBALIZĂRII 


detenție ai grupului Ilaşcu. 


Ziaristul Victor Roncea a spus la lansa- 
rea cărţii că a învăţat de la Andrei Ivanţog “ce 
înseamnă libertatea după cum a fost pictată pe 
pereții celulei - doi îngeri şi Tricolorul - şi de la 
întregul grup ce înseamnă lupta pentru ţară şi 
neam.” 


lată câteva titluri din volum, lansat la 
exact o lună de la eliberarea tuturor, după 15 
ani de detenţie:Ultimii deţinuţi politici din Euro- 
pa; Un nou lagăr 36 la porţile UE şi NATO; Eli- 
berarea românilor, simbolul noii Românii; 
"Război rece” la granițele României; “Unirea 
este vie”; Jertfe vii pe altarul adevărului şi al 
dreptății; “Am supravieţuit datorită idealului tu- 
turor românilor: România Mare”; “Dacă s-ar 
întoarce timpul înapoi am face acelaşi lucru”; 
“Lupta pentru România Mare nu s-a încheiat"; 
Procesul Grupului Ilaşcu - conotaţii geopolitice 
şi efecte sociologice; Chestiunea Mării Negre, 
Expansiunea sovietică la Marea Neagră; Ches- 
tiunea Dunării - Menirea noastră mondială la 
Gurile Dunării; Aspecte geopolitice şi culturale 
din Transnistria; Chestiunea Orientală - Româ- 

nia şi granița Europei spre răsărit; Pax Sovieti- 
ca - Primul obiectiv: controlul asupra rutelor 
petrolului; Pax America - Repoziţionarea baze- 
lor militare americane: prinzând din urmă isto- 
ria; De la salba “conflictelor înghețate” la di- 
recţiile româneşti de acţiune strategică; Insula 
Şerpilor şi războiul strategic al Ucrainei cu Ro- 
mânia; Mafia gulerelor albe la Marea Neagră ; 
“Serviciile” şi inserția capitalului rusesc în Ro- 
mânia ; Serviciile secrete ale Rusiei - retros- 
pectivă şi actualitate; Interferenţe în spaţiul ro- 
mânesc; Activităţi secrete desfăşurate în spati- 
ul românesc; Trădarea de la Bucureşti şi re- 
naşterea de la Chişinău. 


Decoraţi cu “Steaua României” în grad 
de Cavaler, modeşti, timizi şi discreţi, eroii 
noştri, au rămas uniţi şi neclintiţi în convingerile 
lor şi trăiesc printre semenii lor nu atât ca eroi 
ci ca oameni obişnuiţi. 

Faptele lor şi chiar ei, oficial, pentru con- 
ducătorii de la Chişinău parcă nici n-ar exista. 

Oare până când? 

Prezentată de Cornel VAIDA 


Coordonator: Victor Roncea 
Civic Media & IntelMedia 


EROI PENTRU ROMÂNIA 


Transnistria şi amenințările Rusiei la Marea Neagră 


Ultimii deţinuţi politici din Europa * Eliberarea românilor, simbolul noii Românii 
* “Am supravieţuit datorită idealului tuturor românilor: România Mare” * “Dacă 
s-ar întoarce timpul înapoi aş face exact acelaşi lucru” + Procesul grupului Ilaşcu 
+ Chestiunea Mării Negre — Expansiunea rusească * Menirea noastră mondială 
la Gurile Dunării* Românitatea şi graniţa Europei spre Răsărit + De la Pax Sovietica 
la Pax Americana * Repoziţionarea bazelor militare ale SUA + Insula Şerpilor şi războiul 
strategic al Ucrainei cu România * Mafia gulerelor albe de la Marea Neagră - inserţia 
capitalului rus + Serviciile secrete ale Rusiei în România + Trădarea şi renaşterea 


EDITURA 


SemnE 


Conţine un DVD cu filmări inedite - “În cuşcă pentru dragoste de țară” 


The Outsourcing Handbook 


Cum să realizati cu succes operaţiuni de 
externalizare 


Autori: Mark J. Power; Kevin C. Desouza; 
Carlo Bonifazi 


Editura: Kogan Page Ltd, SUA, 2006 


Externalizarea diferitelor componente ale 
activităţilor firmelor este un fenomen în creşte- 
re, fiind folosită adesea ca un instrument efica- 
ce în competiția globală de azi. Firmele care 
oferă astfel de servicii le fac de cele mai multe 
ori mai repede, mai ieftin şi mai bine. Multe 
firme externalizează în prezent diferite activi- 
tăţi, de la componenta informatică şi financiară 
la marketing, resurse umane şi cercetare. Nu 
întotdeauna conducătorii acestor societăţi sunt 
pregătiţi pentru a face față provocărilor genera- 
te de această opțiune. 


The Outsourcing Handbook vă prezintă 
strategia pe care orice manager o poate pune 
în practică, indiferent de dimensiunile societății 
sale. Cartea scoate în evidenţă capcanele cele 
mai uzuale ale externalizării şi descrie cele mai 
bune experiențe pozitive. Cu mult simţ practic 
şi bine structurată vă arată, pas cu pas, între- 
gul proces de externalizare, inclusiv: 


e Luarea deciziilor strategice; 
e Definirea necesităţilor; 
e Deciziile vânzătorului; 


e Negocierea şi încheierea contractului de 
management; 


e Iniţierea proiectului şi transferarea activității; 


$ e Conducerea relației cu partenerii externi; 


e Continuarea, modificarea şi încetarea con- 
tractului de externalizare; 


e Reluarea procesului 


Scrisă într-un stil accesibil, asemănător 
unui dialog, cartea vă ajută să stabiliți un pro- 
ces funcţional şi vă oferă cunoştinţele necesa- 
re pentru externalizarea cu succes a activități- 
lor pe care le doriți. 

Însăşi publicarea cărţii în editura de mai 
sus este o garanţie a calităţii lucrării şi aprecie- 
rile de care se bucură în rândul specialiştilor în 
domeniu. 

Câteva cuvinte despre autori: 


Mark J. Power - este preşedintele firmei Ros 
Incorporated SUA, specializată în predarea 
teoretică a cunoştinţelor privind externalizarea 
şi activitate practică de consultanţă, cu peste 
15 ani de experienţă în domeniu. 


Carlo Bonifazi - este co-fondator şi vicepreşe- 
dinte al Ros Incorporated, cu peste 20 de ani 
experienţă în diferite domenii tehnologice. A 
desfăşurat şi condus numeroase procese de 
externalizare în domenii ca IT, telecomunicații 
şi securitate. 


Kevin C. Desouza - predă la Universitatea din 
Washington, anterior a fost Director al Institutu- 
lui pentru Cercetări în Domeniul Afacerilor. Es- 
te autor printre altele a cărții “Managing 
Knowledge with Artificial Inteligence” şi coautor 
al lucrării “Managing Information in Complex 
Organizations” 


Mark J Power 
Kevin C Desouza 
Carlo Bonifazi 


Outsourcing 
Handbook 


Prezentată de Corneliu PIVARIU 

BLACKWATER 


apariţia celei mai puternice 
armate de mercenari din lume 


Autor: Jeremy Scahill 
Editura: National Books, New York, 2007 


Beneficiind de contribuţia unui număr 
important de alţi jurnalişti şi personalităţi ale 
unor organizaţii neguvernamentale, autorul 
reuşeşte, în cele peste 400 de pagini ale cărții, 
să prezinte nu numai cele mai importante ele- 
mente ale înființării şi activităţilor desfăşurate 
de Blackwater, dar şi o multitudine de amănun- 
te care pot contribui la formarea unei opinii cât 
mai apropiate de realitate. 


Înființată în 1996, prin deschiderea unui 
poligon de antrenament particular, cu scopul 
de a “anticipa unele cereri guvernamentale de 
externalizare a antrenamentelor pentru folosi- 
rea armelor de foc şi în operaţiuni de securita- 
te”, Blackwater beneficiază din plin de eveni- 
mentele din 11 septembrie şi apoi de invazia 
americană în Irak. 


Conform autorului, Blackwater are în pre- 
zent peste 2.300 de militari dislocaţi în nouă 
țări din lume, inclusiv în Statele Unite. În baza 
de date a organizaţiei sunt incluşi peste 21.000 
foşti membri ai Forţelor speciale, alți militari, 
foşti agenţi de poliţie, care pot fi mobilizați în 
cel mai scurt timp. Firma dispune de o flotă 
particulară de peste 20 avioane şi elicoptere 
de luptă, mijloace de supraveghere electroni- 
că. Comandamentul din Moyock, Carolina de 
Nord, este considerat ca fiind cea mai mare 
bază militară particulară din lume. Compania 
antrenează zeci de mii de agenți federali şi lo- 
cali, din SUA, cât şi militari aparținând unor 
națiuni “prietene”. Dispunând de propriul servi- 
ciu de informaţii, în care ocupă funcţii impor- 
tante foşti ofiţeri de informaţii cu experienţă, 
Blackwater are contracte guvernamentale în 
valoare de peste 500 milioane de dolari, sumă 
care nu include contractele secrete cu servicii- 
le de informaţii americane, sau cu alte societăţi 
private americane sau străine. Conform unor 
aprecieri ale unui membru al Congresului SUA, 
în termeni strict militari, Blackwater are forța de 
a înlătura de la putere multe guverne din lume. 


În afara participării în diferite conflicte pe 
plan mondial, Blackwater a acţionat şi pe plan 


intern în SUA, mai ales după uraganul Katrina 
în zona New Orleans, un soldat particular fiind 
plătit de guvernul federal cu 950 dolari/zi, firma 
încasând peste 70 milioane dolari numai din 
acest contract. Unii critici ai organizaţiei consi- 
deră că folosirea pe plan intern a organizației 
constituie un precedent periculos, care poate 
submina democraţia americană. “Acest fel de 
grupuri paramilitare ne reamintesc de Şorțurile 
Maro ale Partidului Nazist, funcţionând ca un 
mecanism extrajudiciar, care poate opera în 
afara legii. Folosirea acestor grupuri paramilita- 
re este o amenințare extrem de periculoasă a 
drepturilor noastre”. 


Blackwater este considerată Garda Pre- 
toriană pentru “războiul global împotriva tero- 
rismului”, condusă de o singură persoană, 
multimilionarul conservator creştin Eric Prince, 
care doreşte să-şi poziţioneze forțele ca o ex- 
tensie patriotică a armatei SUA şi care, în 2005 
a emis un document cerând tuturor angajaţilor 
şi contractorilor să depună un jurământ în care 
se menţiona “... să sprijin şi să apăr Constituţia 
Statelor Unite împotriva tuturor inamicilor, stră- 
ini sau interni... Aşa să-mi ajute Dumnezeu”. 


Despre Blackwater puteţi găsi şi alte ele- 
mente în Pulsul Geostrategic Nr. 16/05.11.07 
şi Nr.18/05.12.07 


Corneliu PIVARIU 


THE NEW YORK TIMES BESTSELLER 


JOSEPH WILSON, 

MARILE MANIPULĂRI 
din Epoca Modernă 
Editura : Proeditura— 2007. 


Autor : Bernard Raquin. 

Apărută în colecţia “Universuri secrete” 
cartea face o incursiune în marile manipulări 
istorice, cele mai multe fiind alese în secolul al 
XX-lea se pare din considerentul că sunt mai 
apropiate şi mai prezente nu numai în scrieri 
dar chiar în memoria noastră. 


Structurat în opt capitole, volumul, are ca 
teză principală aceea că manipularea există de 
la începuturi, iar marile mituri se bazează pe 
minciuni. 

În capitolul l- “Inventarea unor fapte cu 
scopul de a conduce — propaganda,” autorul, 
afirmă că societatea umană pare a fi guvernată 
de legea imaginarului, informaţia şi prin aceas- 
ta, propaganda şi apoi dezinformarea produc 
ştiri false, alarmiste, pentru a genera emoții, 
pentru a se pătrunde în minţile noastre în ve- 
derea inoculării unor idei care să asigure în 
final manipularea noastră. 


Capitolul Il- “Teoriile manipulării,” se ocu- 
pă atât de tehnicile de manipulare cât şi de 
fabricarea de mituri, toate în scopul exploatării 
credulității şi mistificării realităţii, iar pentru a 
ilustra progresele propagandei în secolul al 
XX-lea este citat un deputat englez, Arthur 
Ponsoby, care spunea: “Pe timp de război, să 
nu minţi înseamnă neglijenţă. Să bănuieşti o 
minciună înseamnă o faptă rea. Şi să susţii 
adevărul este o infracţiune.” 

În capitolul III - “Cum se poate instiga la 
revoluție.” Cine şi ce a fost Lenin, dar Troțki, 
cine a înființat poliţia secretă şi care-i erau mi- 
siunile, ce este o poliţie a minţilor şi de ce este 
necesar un guvern mondial, la aceste întrebări 
răspunde autorul în acest capitol. 


Capitolul IV-” Cum pot fi fabricate falsele 
comploturi “ se refera în special la una din ce- 
le mai mari dezinformări din istorie: Protocoale- 
le Înțelepţilor Sionului şi la realizarea aşa zisu- 
lui “guvern mondial.” 


În capitolul V- întitulat “Organizarea miş- 
cărilor în masă,” autorul, dezvăluie mecanis- 
mele “revoluțiilor democratice” în care politicie- 
nii şi manifestanţii interpretează, în direct la 


televiziune, rolurile ce le-au fost scrise de alţii, 

având ca obiectiv înlocuirea conducerii exis- 
tente cu un grup mai atent la interesele puteri- 
lor în joc. 

Capitolul VI— “Manipularea de la distanță 
şi armele parapsihologice” se referă la cercetă- 
rile şi realizările mai vechi şi mai noi în domeni- 
ul parapsihologiei în influențarea creierului şi 
citirea gândurilor. 


În capitolul VII se tratează problema dro- 
gurilor , care pentru autor , înseamnă , încă o 
cale de manipulare a maselor , fie făcându-i 
consumatori, fie făcând din această chestiune 
o problemă a societăţii la scară mare. 


În ultimul capitol, autorul tratează una din 
cele mai nou intrate teme în atenţia tuturor, 
“Manipularea climei” (mareele negre, proiectul 
HAARP, războiul seismic şi tsunami), toate 
evenimentele climatice, care chiar pot fi influ- 
enţate, sunt folosite pentru controlul şi manipu- 
larea oamenilor. 


Volumul pe care îl prezentăm este cu 
atât mai remarcabil cu cât se adresează con- 
ştiinţei şi se doreşte un semnal şi un motiv să o 
trezească. 


Cornel VAIDA 


Bernard Raquin 

